
Praėjus 200 metų po Kanto „Grynojo proto kritikos“ pasirodymo 
kiekviena kritika, norinti realizuoti švietimo idėjas dabartyje, susidu- 
ria su nauja iškreiptos sąmonės forma. Toji iškreipta sąmonė atsiran- 
da ne dėl melo, ne dėl klaidų, jos nepaaiškinsi nė „Politinės ekonomi- 
jos kritika“ paremta ideologijos kritika. „Cinizmas yra apšviesta iš- 
kreipta sąmonė. Tai modernizuota nelaiminga sąmonė, kurią forma- 
vo sėkminga ir kartu bergždžia švietimo veikla. Ji išėjo švietimo kursą, 
betjo nepritaikė ir, matyt, negalėjo pritaikyti. Būdama turtinga ir kar- 
tu skurdi, ši sąmonė nereaguoja į jokią ideologinę kritiką, nes refleksi- 
ja jau yra amortizavusi jos iškreiptumą“. Šio iš esmės ciniško sakinio 
turinį knygoje bandoma plėtoti, pasitelkus jau senovės kinikų nau- 
dotus metodus: juoką, plūdimą, išpuolius. Įžanginėje dalyje parodo- 
ma, kaip priešingos jėgos veikia įvairias švietėjiškas kritikos strategi- 
jas ir pagaliau XX amžiuje ši kritika virsta moderniuoju cinizmu. „Ci- 
niškas tipas truputį pakelia kaukę (juolab kad visą laiką stengiamasi 
ją nuplėšti), šypteli savo silpnesniam priešininkui ir - sutramdo jį. Re- 
alybės prievarta, valdžios prievarta! Žinojimas - tai jėga, netgi šitaip. 
Valdančioji jėga savo cinizmais atskleidžia savo pačios paslaptis, taip 
sakant, truputį pati prisideda prie švietimo ir prasiplepa“. Įvairias to- 
kio cinizmo rūšis Sloterdijkas parodo antrame skyriuje. Antroje kny- 
gos dalyje autorius analizuoja epochą, kurioje, pasak jo, modernusis 
cinizmas pirmą kartą aiškiai atsispindi politinėje ir kultūrinėje sąmo- 
nėje: Veimaro respublikos sąmonėje, kurios tiesioginis įpėdinis buvo 
fašizmas, o antroji atžala yra mūsų laikai. 

Įžanga 


Drąsiai mušk būgną ir nebijok, 
Ir markitantę bučiuok iš širdies! 
Štai kur mokslų prasmė amžina, 
Viršūnė žmogaus išminties. 
Heinrichas Heine, „Doktrina“ 
Verte Vyt. Bložė 


Didelis vokiškų protų trūkumas yra tas, kad 
jie nesuvokia ironijos, cinizmo, grotesko, 
paniekos ir pajuokos. 
Otto Flake, „Vokiška ir prancūziška“, 
1912 


Jau šimtmetį filosofija guli mirties patale ir negali numirti, nes 
nėra atlikusi savo misijos. Todėl jos merdėjimas toks kankinamai 
ilgas. Neišėjusi tada, kai dar buvo kupina minčių, ji vaduojasi ža- 
via agonija, ir jai dažnai ateina į galvą tai, ką buvo pamiršusi pasa- 
kyti būdama sveika. Mirties akivaizdoje ji nori būti sąžininga ir 
atskleisti savo paskutinę paslaptį. Ji prisipažįsta: visos didžiosios 
temos buvo tik išsisukinėjimai ir pusiau tiesos. Tie bergždi gražūs 
pakilimai - Dievas, visata, teorija, praktika, subjektas, objektas, kū- 
nas, dvasia, prasmė, niekis - nieko neverti. Tai gražūs daiktavar- 
džiai jauniems žmonėms, atsiskyrėliams, dvasininkams, sociolo- 
gams. 

„Žodžiai, žodžiai - daiktavardžiai. Jiems tereikia išskleisti spar- 
nus, ir amžiai lieka už nugarų.“ (Gottfriedas Bennas, „Epilogas ir 
lyriškasis «aš»“. — Epilog und lyrisches Ich.) 

Linkusi į išpažintį pastarojo šimtmečio filosofija tokius dalykus 
Nagrinėja istorinėje rubrikoje - sykiu su jaunystės nuodėmėmis. 
Ojų laikas praėjęs. Mūsų mąstyme nebeliko sąvokų polėkio ir su- 
vokimo ekstazių kibirkšties. Mes esame apsišvietę, esame apatiš- 
ki. Apie išminties meilę jau nebėra kalbos. Nebėra žinojimo, kurio 
draugas ( philos) galėtum būti. Mums nekyla mintis mylėti tai, ką 
kan a i a as ias aa 

žinome, mes tik klausiame savęs, kaip mums su tomis žiniomis 
išgyventi nesuakmenėjus. 

Tai, kas šioje didžias tradicijas primenančiu pavadinimu knygo- 
je bus išdėstyta, yra vienos frazės apmąstymas. „Žinojimas - jė- 
ga” — tai frazė, kuri XIX amžiuje tapo filosofijos duobkasiu. Ji re- 
ziumuoja filosofiją ir kartu yra pirmasis jos prisipažinimas, nuo 
kurio prasideda šimtametė agonija. Šiuo prisipažinimu baigiasi tra- 
dicija žinojimo, kuris, kaip rodo jo pavadinimas, buvo erotinė te- 
orija — tiesos meilė ir meilės tiesa. Iš filosofijos lavono XIX amžiuje 
išsiropštė šiuolaikiniai mokslai ir jėgos teorijos — politologija, kla- 
sių kovos teorija, technokratija, vitalizmas; visi jie ginkluoti iki dan- 
tų. „Žinojimas - jėga“. Tai diktavo neišvengiamą mąstymo politi- 
zavimą. Kas tą frazę ištaria, pasako tiesą. Tačiau tardamas ją žmogus 
nori daugiau negu tiesos: jam rūpi įsijungti į jėgos Žaidimą. 

Tuo pačiu metu, kai Nietzsche kiekvieną žinių troškimą ėmė sieti 
su troškimu valdyti, senoji vokiečių socialdemokratija paragino sa- 
vo narius varžytis dėl žinojimo, kuris yra jėga. Nietzsche stengėsi 
parodyti, kad jo pažiūros „pavojingos“, šaltos ir be iliuzijų, 0 so- 
cialdemokratija elgėsi pragmatiškai - demonstravo bydermejeriš- 
ką lavinimosi entuziazmą. Ir jis, ir jie kalbėjo apie valdžią - Nietz- 
sche vitališkai rausėsi po buržuazinio idealizmo pamatais, o 
socialdemokratai per pastangas šviestis, mokytis ieškojo kelių pra- 
simušti į valdžią. Nietzsche jau skelbė realizmą, kuris turėjo pa- 
lengvinti būsimoms buržuazijos ir smulkiosios buržuazijos kartoms 
atsisveikinti su idealistiniais tauškalais, trukdančiais siekti valdžios; 
socialdemokratija norėjo būti dalininkė to idealizmo, kuris iki tol 
teikė šansų patekti į valdžią. Nietzsche's darbuose buržuazija jau 
galėjo rasti idealų nusikračiusio žmogaus valdžios siekimo subti- 
lybių ir rafinuotų šiurkštybių, o darbininkų judėjimas dairėsi į ide- 
alizmą, kuris labiau tiko jų dar naiviam valdžios siekimui. 

Apie 1900 m. radikalusis kairiųjų sparnas pasivijo dešinįjį hege-- 
moninį cinizmą. Varžybos tarp ciniškosios gynybinės senųjų val- 
džios atstovų sąmonės ir utopinės puolamosios naujųjų valdžios 
siekėjų sąmonės sukūrė politinę moralinę XX amžiaus dramą. Bu- 
vo varžomasi, kas tiksliau supras nepermaldaujamus faktus, ir vel- 
nias mokėsi iš Belzebubo. Sąmonių konkurencija sukūrė dabarčiai 
būdingą prieblandą - ideologijų viena kitos šnipinėjimą, priešta- 

ravimų asimiliaciją, apgaulės sumodernėjimą - trumpai tariant, tą 
filosofą į tuštumą kreipiančią padėtį, kai melagis melagį melagiu 
vadina. 

Nuslūgus pirmajai, fašistinei, Nietzsche's bangai, pastebime ant- 
rajį jo suaktualėjimą. Vėl darosi akivaizdu, kad Vakarų civilizacija 
nudrengė savo krikščioniškąjį kostiumą. Po kelių atstatymo, uto- 
pijų ir „alternatyvų“ dešimtmečių atrodo, kad naivusis įkvėpimas 
jau yra pradingęs. Bijomasi katastrofų, didelę paklausą įgyja nau- 
jos vertybės, nelyginant visokie analgetikai. Tačiau metas yra ci- 
niškas ir visi žino: naujųjų vertybių kojos trumpos. Sumišimas, pi- 
lietinis solidarumas, taikos stiprinimas, gyvenimo standartai, 
atsakomybės suvokimas, rūpinimasis aplinka - visa tai nieko ne- 
duoda. Galima palaukti. Cinizmas stovi pasiruošęs už nugaros — 
kol baigsis tie plepalai ir viskas ims tekėti savo vaga. Mūsų bedva- 
sis moderniškumas, tiesa, sugeba labai „istoriškai mąstyti“, tačiau 
seniai abejoja, ar gyvena prasmingoje istorijoje. „Pasaulio istorija 
nieko nebedomina.“ 

Mintis apie amžiną to paties kartojimąsi - tai savičiausia, perver- 
smą kelianti Nietzsche's mintis; kosmologiškai nepagrįsta, tačiau pro- 
duktyvi kultūros morfologijos požiūriu, ji susiduria su vėl iškylan- 
čiais kinikų motyvais, kurie paskiausiai sąmoningai reiškėsi 
gyvenime Romos imperijos laikais ir truputį Renesanse. Kartojima- 
sis — tai beldimo signalai blaivaus, į malonumus orientuoto gyveni- 
mo, kuris moka taikytis su realia tikrove. Būti viskam pasiruošus — 
tai daro žmogų nepažeidžiamai protingą. Gyvenimas nepaisant is- 
torijos; egzistencinė redukcija; tarsi suvisuomeninimas; ironija prieš 
politiką; nepasitikėjimas „projektais“. Naujųjų pagonių kultūra - kai 
netikima gyvenimu po mirties, reikia jo ieškoti prieš ją. 

Svarbus, bet dažnai nepastebimas Nietzsche's pareiškimas, kad 
jis esąs „cinikas“; dėlto jis greta Marxo tapo įtakingiausiu amžiaus 
mąstytoju. Nietzsche's „cinizme“ reiškiasi modifikuotas santykis 
su „tiesos sakymu“ — tai strategijos ir taktikos, įtarimo ir atsipalai- 
davimo, pragmatizmo ir instrumentalizmo vienovė, ir visa tai val- 
doma pirmiausia ir paskiausia apie save galvojančio politinio „aš“, 
viduje laviruojančio, o iš išorės užsidėjusio šarvus. 

Stiprus antiracionalistinis impulsas Vakarų šalyse reaguoja į to- 
kią dvasinę būseną, kurioje visas mąstymas yra tapęs strategija; jis 

reiškia bjaurėjimąsi tam tikra savisaugos forma. Jis yra jautrus gū- 
žimasis, pajutus šaltą dvelksmą realybės, kurioje žinojimas - jėga, 
ojėga - žinojimas. Rašydamas galvojau apie skaitytoją, norėjau jo 
tokio, kuris taip jaučia; tokiam, manau, mano knyga galėtų kai ką 
pasakyti. 

Senoji socialdemokratija šūkį „Žinojimas - jėga“ propagavo kaip 
praktišką ir protingą receptą. Ir tai darydama daug negalvojo. Buvo 
manoma, kad reikia šio to doro išmokti, kad paskui geriau gyven- 
tum. Tą frazę padiktavo smulkiaburžuazinis tikėjimas mokykla. Tas 
tikėjimas dabar jau žlunga. Tiktai mūsų ciniškus jaunuosius medi- 
kus aiški linija tebeveda po studijų prie aukštesnio gyvenimo stan- 
darto. Beveik visi kiti gyvena bijodami, kad veltui mokosi. Kas ne- 
nori valdžios, tas nenorės ir žinojimo, jos ginklavimosi žiniomis, o 
kas atsisako ir vieno, ir kito, tas slapčia jau yra nebe šios civilizacijos 
žmogus. Nesuskaičiuojama daugybė žmonių jau nebenori tikėti, kad 
pirma reikia „ko nors išmokti“, kad paskui būtų geriau. Antikos ki- 
nikų laikais gyvavo įsitikinimas, kad pirmiausia turi būti geriau, o 
tik paskui galima bus ko nors dora siekti; dabar, manding, irgi ima 
formuotis tokia nuojauta. Žmogaus pavertimas visuomenės žmo- 
gumi jį mokant, kaip tai daroma miestuose, yra apkvailinimas a pri- 
ori, po kurio mokymasis beveik neteikia jokių šansų, kad kada nors 
tau bus geriau. Ore tvyro gyvenimo ir mokymo santykio kaita - ti- 
kėjimo auklėjimu pabaiga, europietiškos scholastikos pabaiga. Tai 
vienodai šiurpina tiek pragmatikus konservatorius, tiek simpatikus 
smukimo stebėtojus. Apskritai jau niekas nebetiki, kad šiandieninis 
mokymasis išspręs „rytdienos“ problemas; greičiau beveik neabe- 
jojama, kad jų sukels. 


Kodėl „Ciniškojo proto kritika“? Kaip aš atsakysiu į priekaištą, 
jog parašiau storą knygą tokiais laikais, kai ir plonesnės jau erzi- 
na? Skirkime, kaip ir privalu, dingstį nuo priežasties ir motyvo. 


Dingstis: 

Šiemet (1981) sukanka du šimtai metų nuo Immanuelio Kanto 
„Grynojo proto kritikos“ (Kritik der reinen Vernunft) - pasaulinės 
reikšmės data. Turbūt retai kada toks jubiliejus sutinkamas taip 
sausai. Tai blaivi šventė, joje dalyvauja vien mokslininkai. 600 Kanto 

tyrinėtojų, susirinkusių Maince, tai ne koks nors karnavalo posė- 
dis, nebent karnavalą primintų begalinės popieriaus girliandos. 
Nepakenktų pafantazuoti: įsivaizduokite, kas atsitiktų, jeigu pats 
iškilmių kaltininkas pasirodytų tarp mūsų amžininkų... Argi ne 
liūdnos tokios šventės, kai jų kviestiniai svečiai slapčia tikisi, kad 
jubiliatas negalės dalyvauti, nes jie, juo besiremiantys, jam pasiro- 
džius, būtų priversti susigėsti? Kaip mes atrodytume prieš skvar- 
bias žmogiškas filosofo akis? 

Kas išdrįstų pateikti Kantui istorijos apžvalgą nuo 1795 m., kai 
jis paskelbė savo veikalą „Apie amžiną taiką (Zum ewigen Frie- 
den)? Kieno nervai leistų informuoti jį apie švietimo būklę - žmo- 
gaus išėjimą iš „nebrandos, kurią buvo nulėmusi jo paties kaltė“? 
Kam užtektų lengvabūdiškumo paaiškinti jam marksiškąsias Feu- 
erbacho tezes? Manau, jog gražus Kanto humoras išvaduotų mus 
iš sąstingio. Vis dėlto jis buvo XVIII amžiaus pabaigos žmogus, kai 
net racionalistai nebuvo tokie it mietą prariję, kaip kai kurie da- 
bartiniai tariami laisvūnai. 

Beveik visi, kurie nagrinėjo Kantą, lietė ir jo fizionominę mįslę. 
Remdamasis geležine romėnų taisykle mens sana in corpore sano, jo 
išorės nesuprasi. Jeigu tiesa, kad „dvasia“ susiranda atitinkamą kū- 
ną, tai Kanto „dvasios“ būta tokios, kuri mėgo fizionomistinę iro- 
niją ir psichosomatinius paradoksus; ši dvasia menkame paliegu- 
siame kūne slėpė didelę sielą, po kuprota nugara - tiesią eigastį ir 
hipochondriškame valdingame būde - malonų, lengvą ir nuošir- 
dų humorą tarsi tam, kad pavedžiotų už nosies vėlesnius vitališ- 
kumo ir atletiškumo garbintojus. 

Fizionominę Kanto mįslę vargu ar įminsime nagrinėdami jo as- 
menį, greičiau jau jo dvasinę ir mintinę istorinę poziciją. Šviečia- 
masis amžius nenumaldomai stūmė proto ir jutimų dialektiką pir- 
myn. Kanto darbuose matyti tokios įtampos pėdsakai. Jo svarbiau- 
sių kūrinių kalboje yra prievartos elementų, o ši prievarta mąsty- 
mo procesą (juolab vokiškoje galvoje) daro jutiminį. Jeigu poetas 
Gottfriedas Bennas, pats suformuotas gamtamoksliško amžiaus, . 
galėjo stoti prieš tokią prievartą, apšaukdamas filosofą „dvasios 
prievartautoju“, suprantame, kokia gali būti šiuolaikinio cinizmo 
reakcija į kadaise didžias pažiūras - reakcija, kuri taikosi į neiš- 
vengiamai nutrūkusį intelekto ir jutimiškumo santykį. Robertas 

Musilis, neabejotinas racionalumo gerbėjas ir už tų ribų, kuriose 
jis saugiai jaučiasi, viename iš įsimintinų savo „Auklėtinio Terleso 
sąmyšio' skyrių taip aprašo Kanto skaitymo poveikį: 


„Mat Terlesas jau rytą nusipirko tą serijos „Reclam“ tomelį, kurį buvo matęs 
pas profesorių, ir per pirmąją pertrauką ėmėsi jį skaityti. Bet nesuprato nė 
žodžio dėl daugybės skliaustelių ir pastabų; kai jis sąžiningai akimis vedžiojo 
nuo vienos eilutės prie kitos, tai atrodė, tarsi sena kaulėta ranka jam stumtų iš 
galvos smegenis sukdama į ją sraigtą. 

Kai po pusės valandos pavargęs liovėsi skaityti, buvo priėjęs tik iki antro 
puslapio, ir kakta buvo išpilta prakaito. 

Bet paskui jis sukando dantis ir iki pertraukos pabaigos įveikė dar vieną 
puslapį. 

Tačiau vakare jis jau nebenorėjo imti knygos į rankas. Nežinia kodėl - gal iš 
baimės, gal iš pasibjaurėjimo. Tik tvilkinamai aiškiai suvokė vieną dalyką - 
profesorius, tas toks menkas žmogelis, knygą laikė kambaryje, tarsi kasdien 
skaitytų ją pramogai.“ (p. 84-85) 


Švelnus tos vietos empiriškumas padeda suprasti du dalykus: 
knygos žavesį ir skausmą, kurį ji kelia jautriems jauniems skaity- 
tojams. Ar nerūpestingame prisilietime prie Kanto, prie filosofinio 
mąstymo apskritai neslypi rizika jauną sąmonę staiga ir per prie- 
vartą susendinti? Ką jaunam norui žinoti gali duoti filosofija, kuri 
svaigina kaulėta ranka sukamu sraigtu? Ar tai, ką mes norime ži- 
noti, slypi viršutiniame sraigto gale? Galbūt mes ties sraigto gal- 
vute patys būsime tokie kvanktelėję, kad džiaugsimės tuo, ką ta- 
da tarsimės žiną? Ir ką reiškia tai, kad žmonės, kuriems Kanto 
mąstymas - kasdienė pramoga, yra tokie „menki ? Ar tai reiškia, 
kad filosofija nebepalieka pėdsako gyvenime ir kad tikrovė yra 
viena, o filosofija — visiškai kita? 

Filosofo stiliuje mes įžvelgiame fizionomines struktūras, kurio- 
se protas yra paslėpęs savo esmės elementus. Būti „protingam', 
reiškia leistis į ypatingus, vargu ar laimingus santykius su jutimiš- 
kumu. „Būk protingas“ praktiškai reiškia: netikėk savo impulsais, 
neklausyk savo kūno, mokykis valdytis ir pradėk nuo savo juti- 
miškumo. Tačiau intelektas ir jutimiškumas yra neatskiriami. Ter- 
leso išprakaitavimas po dviejų „Grynojo proto kritikos“ puslapių — 
tokia pat tiesa kaip ir visas kantizmas. Suvokta kūno (physis) ir žo- 
džio (logos) sąveika yra filosofija, o ne tai, kas kalbama. Ateityje 

filosofu gali būti tiktai fizionomistas, kuris nemeluoja. Fizionomi- 
nis mąstymas suteikia galimybę išsiveržti iš atskirtų ir todėl piktų 
galvų karalystės. Skelbti naują proto kritiką - reiškia galvoti ir apie 
filosofinę fizionomiką; tai ne Adorno „estetinė teorija”, o suvoki- 
mo mokymas su oda ir plaukais (ir dantimis). 

Šventiniam rašiniui, matyt, nėra pagrindo, greičiau rašymo šven- 
tei, kuri savo dingstį, iš simpatijos autoriui, apeina lanku. „Aš ne- 
kalbėsiu, kaip viskas atrodo. Aš tau parodysiu, kaip viskas yra.“ 
(Erichas Kastneris) 


Priežastis: 

Jeigu nepasitenkinimas kultūroje yra tai, kas inspiruoja kritiką, 
tai mūsų laikas yra labiausiai jai palankus. Tačiau niekada kritinis 
impulsas nebuvo labiau linkęs pasiduoti neaiškiems dirginimams. 
Įtampa tarp to, ką norima „kritikuoti“, ir to, kas yra „kritikuotina', 
tokia didelė, kad mūsų mąstymas greičiau darosi perdėm niūrus, 
o ne tikslus. Joks mąstymas nebesuspėja su problemiškumu. Iš čia 
ir kritikos negalia. Abejingumas visoms problemoms yra susijęs su 
nuojauta to, kas būtų, jeigu būtų iki jų priaugta. Kadangi viskas 
pasidarė problemiška, tai viskas kažkaip ir nesvarbu. Šiuo pėdsa- 
ku verta pasekti. Jis nuves ten, kur būtų galima kalbėti apie ciniz- 
mą ir „ciniškąjį protą“. 

Kalbėti apie cinizmą, vadinasi sukelti dvasinį, moralinį skanda- 
lą kritikai; kartu paaiškės ir skandališkumo galimybių aplinkybės. 
„Kritika sukelia judėjimą, kuris iš pradžių realizuoja savo pozity- 
vų ir negatyvų domėjimąsi objektu, kad galop susidurtų su ele- 
mentariomis moralinės sąmonės struktūromis, kurios prakalbina- 
mos „anapus gėrio ir blogio . Laikas yra ciniškas įvairiais atžvilgiais, 
ir metas iš pagrindų išsiaiškinti cinizmo ir realizmo ryšį. Ką turėjo 
galvoje Oscaras Wilde'as, išdidžiai pareikšdamas: „Aš visai ne ci- 
niškas, aš tiktai prityręs — ir tai beveik tas pats“. Arba Antonas Če- 
chovas, kuris niūriai sakė: „Joks cinizmas nepranoks gyvenimo”? 

Įsileidus svarstyti, išnyksta žinomas kritikos sąvokos dviprasmiš- | 
kumas; iš pradžių ji reiškia sprendimų apmąstymą ir pagrindimą, 
sprendimą, nuosprendį, paskui - padaryto sprendimo priežasčių 
analizę. Bet jeigu kalbama apie ciniškąjį „protą“, tai ši formulė pir- 
miausia atsiduoda ironijos globai. 

Ko dar gali pasiekti kritika? Ką jai veikti tokiais pavargusiais nuo 
teorijų laikais? Pirma pasiklausykime Walterio Benjamino atsakymo: 


„Kvailiai tie, kurie rauda dėl kritikos sunykimo. Jų laikai jau seniai yra pra- 
ėję. Kritika - tai tikro atstumo dalykas. Ji galima tiktai tokiame pasaulyje, kur 
svarbios perspektyvos ir prospektai ir kur dar buvo galima turėti poziciją. O 
dabar viskas ėmė pernelyg tiesiogiai svilinti žmonių visuomenės kailį. „Lais- 
vumas“, „laisvas žvilgsnis“ yra melas, arba tai yra tapę visiškai naivia visiško 
nekompetentingumo išraiška...“ 

(„Vienos krypties gatvė“ - Einbahnstrasse, 1928, 1969, S. 95) 


Sistemoje, kuri save suvokia kaip kažkokį vidurį tarp kalėjimo ir 
chaoso, nėra išeities taško, centrinės perspektyvos, kurių reikia ne- 
išvengiamai kritikai. 

Suskilinėjusiame daugelio perspektyvų pasaulyje „platus visko 
matymas“ iš tiesų yra daugiau siaurakakčių, o ne šviesuolių, esa- 
mybės išugdytųjų reikalas. Joks švietimas neįmanomas be to, kad 
nebūtų griaunamas pozicinis mąstymas ir tradicinės moralės per- 
spektyvos; psichologiškai tai susiję su „aš“ suskilimu, literatūriš- 
kai ir filosofiškai — su kritikos žlugimu. 

~- Tačiau kaip paaiškinti tą prieštaravimą, kad svarbiausias XX am- 
žiaus kultūros renesansas susijęs su Walteriu Benjaminu, kuris aiš- 
kiai pareiškė, kad kritikos valanda praėjo, bet, kita vertus, be abe- 
jonės davė stiprių impulsų atsirasti kritinės teorijos mokyklai? 
„Pozicija“, sako jis, neįmanoma, nes viskas čia pat prie mūsų. Ta- 
čiau ir likusi be pozicijos kritika labai toli pažengė. Taigi apie ką ji 
kalba? Iš kokių perspektyvų? Kieno vardu? 

Aš manau, kad kritinė teorija rado laikiną kritikos „aš“ ir „išeities 
erdvę“, kurijai suteikė išties radikalios kritikos perspektyvas - erd- 
vę, kurioje esant nereikia tradicinės pažinimo teorijos paramos. 
Aš norėčiau tai vadinti aprioriniu skausmu. Tai ne pakilios distan- 
cinės, sugebančios plačiai apžvelgti kritikos bazė, o žvelgimas iš 
arti, visiškai prisikišus — mikrologija. 

Kai aplinkybės dėl savo artumo ima deginti kūną, turi atsirasti 
kritika, kuri reikštų slopinimą. Tai jau ne tinkamos distancijos, o 
tinkamo artumo dalykas. Šioje dirvoje suvešėjo žodis „sumišimas“; 
jis yra pasėtas kritinės teorijos, kuri šiandien skleidžiasi naujomis 
formomis, taip pat ir tarp tų, kurie apie ją beveik nėra girdėję. „Su- 

mišusiems : ar nebūtų įdomu sužinoti, kokiu pavyzdžiu grindžia- 
majų kritika? Be to, „sumišimo“ manierizmui būdingi ir užmiršto 
šaltinio trūkumai. 

Kadangi galvų savarankiškumas visuomet netikras, naujoji kri- 
tika pasiruošusi iš galvos pasklisti po visą kūną. Švietimas nori sklis- 
ti iš viršaus į apačią — tiek švietimo politikos atžvilgiu, tiek psicho- 
somatiškai. Pamatyti, kad pasaulio čiuopiklis yra gyvas kūnas, 
vadinasi, suteikti filosofiniam pasaulio pažinimui realistinį pagrin- 
dą. Tai ir pradėjo kritinė teorija, neryžtingai, dažnai estetistiškai 
užmaskuotai, labai gudriai užslėptai. 

Kritinė teorija rėmėsi prielaida, kad išgyvendami „pasaulio siel- 
vartą mes aprioriškai žinome apie šį pasaulį. Tai, kaip mes jį jau- 
čiame, priklauso nuo psichosomatinės skausmo ir malonumo ko- 
ordinačių sistemos. Kritika įmanoma tik tada, kai skausmas mums 
pasako, kas yra „tikra, o kas netikra“. Čia kritinė teorija kelia kaip 
ir anksčiau „elitinę“ nepažeisto jautrumo sąlygą. Tai rodo jos stip- 
rumą ir jos silpnumą; pagrindžia jos teisingumą ir nubrėžia jos 
galiojimo ribas. Ir iš tiesų reikia sukaupti tiek daug elitinio suvoki- 
mo. Jis kyla iš pasibjaurėjimo kietų galvų ir šarvuotų sielų šalies 
lavonų nuodais, išskiriamais jos normalybių. Kai kurių priešinin- 
kų galime ir neįtikinėti; yra bendrų „tiesos“ frazių, kurios pateisi- 
na nesupratingumą; kur gebėjimas suprasti negrindžiamas subti- 
liu vidiniu nusiteikimu, ten nieko nepadės jokia, kad ir labai solidi, 
komunikavimo teorijos argumentacija. 

Šiuo „jautriu“ klausimu kritinė teorija niekuomet nesutarė vi- 
sų pirma su savo priešininkais logikais. Be abejo, yra mąstytojų, 
kurių galvos tokios kietos, kurių nervinės struktūros tokios už- 
grūdintos, kad visas kritinės teorijos pagrindas jiems atrodo 
verksmingas. „Sensibili“ teorija - tai kažkas įtartina. Iš tiesų jos 
pagrindėjai, visų pirma Adorno, labai siaurai suprato sensibilu- 
mą - tai esanti niekada racionaliai nepagrindžiama didžiausio sie- 
los dirglumo ir estetinio mokymo sąlyga; jų estetika vaikščiojo 
palei pat bjaurėjimosi viskuo ir visais slenkstį. Beveik viskas, kas 
vyko „praktiniame“ pasaulyje, ją žeidė ir kėlė įtarimą, kad yra 
brutalu. Viskas jai atrodė tarsi suokalbis su „netikusiu gyveni- 
mu“, kuriame „nėra nieko tikra“. Labiausiai ją pykino tai, kas pa- 
našu į malonumą ir susitaikymą ir atrodė kaip melas, traukima- 

sis ir „nevykęs“ atsipalaidavimas. Todėl natūralu, kad ji, ypač 
Adorno koncepcijose; patyrė savo persistengimo atatranką. Pro- 
to įkūnijimas, kuriam buvo ruoštasi labai subtiliai, negalėjo išsi- 
laikyti tuose rėmuose, kuriuose jį buvo uždarę iniciatoriai. Tai, 
kas vyksta šiandien, rodo, kiek daug veidų kritikai gali suteikti 
kūniškasis vitališkumas. 

Adorno buvo vienas iš pionierių atnaujintos pažinimo kritikos, 
kuri kliaujasi emociniu a priori. Jo teorijoje yra paslėptų budistinių 
motyvų. Kas kenčia neatbukdamas, tas supras; kas sugeba girdėti 
muziką, nušvitimo akimirksniais mato kitą pasaulio pusę. Įsitiki- 
nimas, kad tikrovės požymiai yra kančia, šaltis ir žiaurumas, darė 
šią filosofiją prieinamą visiems. Pagal ją, tiesa, negalima tikėti, kad 
viskas pasikeis į gera, tačiau nereikia ir pasiduoti pagundai atbuk- 
ti ir priprasti prie esamo. Išlikti jautriam buvo tarsi utopinė pozici- 
ja — tai reiškia laikyti jusles paruoštas laimei, kuri neateis, tačiau 
pasiruošimas jai saugo mus nuo kraštutinio sušiurkštėjimo. 

Politiškai ir nerviškai estetinė, „jautrioji teorija remiasi iš skaus- 
mo, paniekos ir pykčio sudarytu priekaištingumu viskam, kas turi 
valdžią. Ji tarsi atspindi pasaulio blogybes, žmonių šaltumą, val- 
dymo principus, nešvarų biznį ir pelno vaikymąsi. Tai vyrų pasau- 
lis, su kuriuo ji kategoriškai nesutinka. Ji semiasi įkvėpimo iš ar- 
chajinio priešiško nusiteikimo tėvų, įstatymdavių ir biznierių 
pasaulio atžvilgiu. Jos išankstinė nuostata yra ta, kad šis pasaulis 
gali tiktai priešiškai veikti visa, kas gyva. Čia ir slypi kritinės teori- 
jos stagnacinė esmė. Puolamasis nepritarimo poveikis seniai išny- 
ko. Mazochistinis elementas pranoko kūrybinį. Kritinės teorijos im- 
pulsas bręsta tam, kad išsiveržtų iš negatyvizmo rėmų. Vienu metu 
ji buvo radusi šalininkų tarp tų, kurie instinktyviai galėjo suvokti 
jos apriorinį skausmą. Kartoje, kuri ėmė suprasti, ką jos tėvai yra 
padarę ar kam pritarę, tokių, beje, buvo nemaža. Kadangi jų buvo 
daug, tai Vokietijoje nuo septintojo dešimtmečio vidurio vėl reiš- 
kėsi plona politinės kultūros gija - viešas ginčas dėl tinkamo gy- 
venimo. 


Didžiojo impulso atgaivinimas priklauso nuo jo kadaise įkvėpto 


intelekto atsitokėjimo. Sensibiliai kritikai būdingas paralyžiuo- 
jantis priešiškumas. Jis semiasi jėgų iš pirmykštės neapykantos 

„vyriškumui“, ciniškam realybės vertinimui, pozityvistams, ku- 
rie į pirmą planą iškelia tiek politinius, tiek mokslinius aspektus. 
Adorno teorija maištavo prieš susitaikėliškas tendencijas, kurios 
būdingos „praktiniam požiūriui”. Manipuliuodama suvokimu ji 
bandė sukonstruoti žinojimą, kuris nebūtų jėga. Ji ieškojo prie- 
globsčio motinos karalystėje, menuose ir užslėptose svajose. 
„Vaizdų draudimas“ - nežengti didelio žingsnio. Jos stiliui bū- 
dingas gynybinis mąstymas - bandymas ginti rezervatą, kur at- 
siminimai apie laimę susiję vien su moteriškumo utopija. Viena- 
me ankstyvame savo veikale Adorno beveik atskleidė emocinę 
pažintinę savo teorijos paslaptį. Keliomis širdį veriančiomis eilu- 
tėmis jis pasisakė apie verksmą klausantis Schuberto muzikos, 
ašarų ir pažinimo ryšį. Mes verkiame girdėdami muziką, nes ne- 
same tokie kaip ji, tobulybė, kreipianti į prarastą gyvenimo sal- 
dybę nelyginant sena citata. 

Laimė visuomet yra tik tai, kas prarasta, tiktai graži nepažįstamo- 
Ji. Ji negali būti daugiau kaip nuojauta, prie kurios mes einame su 
ašaromis akyse, bet niekada neprieiname. Visa kita ir taip priklau- 
so „netikusiam gyvenimui“. Tai, kas viešpatauja, yra tėvų pasau- 
lis, tų tėvų, kurie visuomet pritaria sistema virtusių abstrakcijų gra- 
nitui, ir tai kelia mūsų pasibaisėjimą. Neigdamas vyriškumą Adorno 
nuėjo tiek toli, kad iš tėvo vardo pasiliko tiktai vieną raidę W. Ta- 
čiau kelias į pievą nebūtinai turi būti grįstas nukirstais medžiais. 


Nuo studentų judėjimo pabaigos patyrėme teorijos sąstingį. Tie- 
sa, daugiau negu bet kada yra mokslingumo ir „lygio“, tačiau jo- 
kio įkvėpimo. „Andainykštis“ optimizmas, kai praktiniai gyveni- 
mo poreikiai komunikavo su visuomeninėmis teorinėmis 
pastangomis, yra visiškai sunykęs. Be jo staiga pasirodė, kokia nuo- 
bodi gali būti sociologija. Švietėjiškai stovyklai po „kairiojo“ veiki- 
mo pralaimėjimo, teroro ir jo multiplikavimosi antiteroro pavida- 
lu pasaulis apsisuko ratu. Norėta visiems leisti pamatyti, kokia 
liūdna buvo Vokietijos istorija, o viskas baigėsi sava melancholija. 
Kritika, atrodo, pasidarė dar labiau neįmanoma, negu manė Ben- 
jaminas. Kritinė „nuotaika“ nostalgiškai pereina į vidų, į filosofinį 
darželį, kur auga Benjamino vilkdalgiai, Pasolinio pykčio gėlės ir 
Freudo pasiutvyšnės. 

Kritikai (visomis to žodžio reikšmėmis) atėjo liūdnos dienos. Vėl 
prasidėjo maskaradinės kritikos laikai, kai kritinės pozicijos vaid- 
menį perima kai kurios profesijos. Kriticizmas su ribota atsakomy- 
be, švietėjiškumas kaip sėkmės veiksnys — tai pozicija ties naujojo 
konformizmo ir senųjų ambicijų pjūviu. Jau Tucholskio rašiniuose 
„andai“ buvo jaučiama tuštybė tos kritikos, kuri nori užgožti savo 
pačios iliuzijų žlugimą. Ji žino, kad pasisekimas - tai dar toli gražu 
ne poveikis. Ji rašo puikiai, tačiau tai nieko nepadeda, ir tai jaučia- 
ma. Šia beveik bendra tapusia patirtimi remiasi paslėptas visų šian- 
dieninių švietėjų cinizmas. 

Truputį pipirų į suprėskėjusią maskaradinę kritiką įbėrė Pasoli- 
nis, bent jau sukūręs ryškų korsaro kostiumą - pirato raštus. Inte- 
lektualas korsaras — nebloga svajonė. To mes turbūt dar nebuvo- 
me matę. Homoseksualas davė ženklą, kad reikia spirtis kritikos 
sumoteriškėjimui. Kaip Douglas Fairbanksas šokinėti kultūros ta- 
kelažu su ištrauktu iš makštų kardu, kartais laimėti, kartais pralai- 
mėti, nežinia kur blaškomam po pasaulinį socialinio susvetimėji- 
mo okeaną. Smūgiai pilasi iš visų pusių. Kadangi kostiumas 
amoralus, moraliai jis guli kaip nulietas. Tvirtų pozicijų piratas ne- 
gali turėti, nes jis blaškosi tarp kintančių frontų. Galimas daiktas, 
kad Pasolinio korsariško intelektualumo įvaizdis gali atgaline data 
padėti suprasti Brechtą - aš turiu galvoje tą jauną, piktą, o ne tą, 
kuris manė, jog turi duoti pamokas komunizmo galeroje. 

Korsaro mite sveikintinas atrodo puolamasis elementas. Abe- 
jonių kelia tik iliuzija, kad inteligentija turi dėl ko-veltis į visokias 
peštynes. Iš tiesų Pasolinis yra nugalėtasis, kaip Adorno. Apriori- 
nis skausmas dėl to, kad žmogui net paprasčiausi gyvenimo da- 
lykai yra tokie sunkūs, atveria akis jo kriticizmui. Nėra didelės 
kritikos be didelių trūkumų, traumų. Tai kultūros sunkiai sužeis- 
tieji, kurie, didžiai stengdamiesi rasti kažką gydoma, toliau suka 
kritikos ratą. Vieną žinomą rašinį Adorno paskyrė Heinrichui Hei- 
ne'i ir pavadino „Heine's žaizda“ (Die Wunde Heine). Tai ta pati 
žaizda, su kuria susijusi kiekviena reikšminga kritika. Didelėmis 
dabartinės kritikos pastangomis visur žiojėja žaizdos: Rousseau 
žaizda, Schellingo žaizda, Heine's žaizda, Marxo žaizda, Spen- 
glerio žaizda, Heideggerio žaizda, Theodoro Lessingo žaizda, 
Freudo žaizda, Adorno žaizda. Savaiminis didelių žaizdų gijimas 

padeda rastis kritikoms, kurios yra epochų patirties kaupimo taš- 
kai. Kiekviena kritika yra laiko skausmo dorojimas ir gydymo pa- 
vyzdys. 

Aš neketinu plėsti šios garbingos kritinių teorijų ligoninės. Atėjo 
naujos temperamentų kritikos metas. Kur švietimas pasirodo kaip 
„liūdnas mokslas“, jis nenoromis kelia melancholišką sąstingį. To- 
dėl ciniškojo proto kritika daugiau žada linksminamojo darbo — 
čia iš pat pradžių turi būti aišku, kad ji yra ne tiek darbas, kiek 
atsipalaidavimas nuo jo. 


Motyvas: 

Turbūt jau pastebėjote - pagrindimas pernelyg apgalvotas, kad 
būtų visiškai teisingas. Pripažįstu, kad susidaro įspūdis, jog ban- 
doma gelbėti „švietimą“ ir kritinę teoriją; gelbėjimo metodo para- 
doksai padės neapsiriboti vien pirmu įspūdžiu. 

Jei iš pradžių atrodo, kad švietimas būtinai pereis į cinišką nusi- 
vylimą, tai netrukus lapas apsiverčia kita puse, ir cinizmo tyrimas 
tampa teigiamo iliuzijų neturėjimo pagrindimu. Švietimas visuo- 
met buvo nusivylimas pozityvia prasme, ir kuo toliau jis eina, tuo 
labiau artėja akimirka, kai protas mums sako, jog reikia bandyti 
teigti. Iš „taip“ dvasios kilusi filosofija aprėpia ir „taip „ne“ atžvil- 
giu. Tai ne ciniškas pozityvizmas, ne „teigiama“ nuostata. „Taip“, 
kurį aš turiu galvoje, yra ne pralaimėjusiojo „taip . Jeigu jame esa- 
ma kokio nors paklusnumo, tai jis vienintelis, kurį galima primesti 
apsišvietusiam Žmogui - paklusnumas savo paties patirčiai. Eu- 
ropinė neurozė laimę laiko tikslu, o proto pastangas keliu į ją. Iš to 
reikia išsivaduoti. Gėrio labui, nuo kurio taip lengvai tolstama per 
ilgus žygius, reikia atsižadėti kritinės gerinimo manijos. Juokinga, 
bet visų didžiausių kritikos pastangų tikslas yra visiškai duoti va- 
lią jausmams. 

Prieš pat Adorno mirtį vienoje Frankfurto universiteto auditori- 
joje įvyko scena, galinti būti raktas čia pradėtai cinizmo analizei. 
Filosofas ruošėsi pradėti paskaitą, kai jam kelią į tribūną pastojo 
grupė demonstrantų. 1969 m. tokie dalykai buvo ne naujiena. Tarp 
demonstrantų išsiskyrė studentės, apsinuoginusios prieš mąsty- 
toją krūtis. Vienoje pusėje „kritikuojantis“ nuogas kūnas, kitoje — 
labai nusivylęs žmogus, be kurio vargu ar kas nors iš ten esančių 

būtų žinojęs, ką reiškia kritika - cinizmas veiksmo pavidalu. Ne 
nuoga jėga nedavė filosofui prasižioti, o nuogybės jėga*. Teisybė 
ir neteisybė, tikra ir netikra šioje scenoje buvo neišpainiojamai su- 
mišę labai savitu cinizmui būdu. Cinizmas drįsta kelti į dienos švie- 
są nuogas tiesas, kurios taip pateikiamos, kad atrodo tarsi būtų 
šiek tiek nerealios. 

Ten, kur dangstymas yra svarbus kultūrai, kur visuomenės gy- 
venimas grindžiamas melu, įvardyta tiesa atrodo kaip apnuogini- 
mas, nepageidaujamas apdangalų nuplėšimas. Tačiau polinkis de- 
maskuoti ilgainiui nugali. Tiktai radikali nuogybė ir aplinkybių 
aiškumas apsaugo mus nuo įtarumo ir prasimanymų. Norėti „nuo- 
gos“ tiesos — tai vilties netekusio juslingumo motyvas, kai norima 
nuplėšti sąlyginumų, melų, abstrakcijų ir diskretiškumų skraistę, 
kad būtų galima prieiti prie reikalo. Šį motyvą aš ketinu panagrinė- 
ti. Vakarų antstatas, kuriam būdinga cinizmo, seksizmo, „dalykiš- 
kumo” ir psichologizmo mišinys, - tai prieblandos nuotaika, tin- 
kama keistuoliams ir filosofijai. 


Mano paskatų pagrindą sudaro vaikiška pagarba tam, kas buvo 
laikoma filosofija graikiška prasme - ir tai iš esmės susiję su šei- 
mos tradicija. Mano bobutė, mokytojo idealisto dukra, dažnai ir 
pagarbiai pareikšdavo, kad tai Kantas parašė „Grynojo proto kriti- 
ką“, o Schopenhaueris „Pasaulį kaip valią ir įsivaizdavimą“ (Die 
Welt als Wille und Vorstellung). Galbūt pasaulyje yra ir daugiau to- 
kių magiškų knygų, kurių negalima perskaityti, nes jos per sun- 
kios, kuriomis tačiau privalu grožėtis iš šalies kaip kažkuo labai 
dideliu. 

O ar nėra tokios filosofijos, kuri mums „sena kaulėta ranka" sraig- 
tu nevarytų iš galvos smegenų? Mano svajonė yra vėl išvysti su- 
žydėjusį mirštantį filosofijos medį - apsipylusį žiedais be nusivyli- 
mo, nusėtą įmantriomis minčių gėlėmis, raudonai, mėlynai ir baltai 
šviečiantį pradžios spalvomis kaip tada ankstyvą graikų rytmetį, 
kai prasidėjo theoria ir kai netikėtai ir staiga (kaip viskas, kas pa- 
prasta) supratimas prabilo savo kalba. Ar mes kultūriškai per seni 
pakartoti tokią patirtį? 


*Prie to aš dar grįšiu penktame įžanginiame apmąstyme. Plg. p. 146-147. 

Skaitytojas kviečiamas kurį laiką įsitaisyti po medžiu, kurio iš 
tikrųjų negali būti. Aš pažadu nieko nežadėti, visų pirma nežadėti 
naujų vertybių. Ciniškojo proto kritika, pasak Heinricho Heines, 
rašiusio apie Aristofano komedijas, pateiks „gilią mintį apie pa- 
saulio naikinimą“; šia mintimi rėmėsi „linksmasis mokslas“ ir ta- 
me moksle ji „kaip fantastinis ironiškas stebuklų medis šauna į vir- 
šų su žydinčiomis minčių puošmenomis, dainuojančia lakštingalų 
žvaigžde ir besikarstančiomis beždžionėmis“ („Lukos pirtys ').* 


Miunchenas, 1981 m. vasara 


* H.Heine, Sämtliche Schriften, München, 1969, Bd. 2, S. 466. 

Pirma dalis 


Peržiūros 
Penki įžanginiai apmąstymai 


I. Cinizmas — 
iškreiptos sąmonės sutemos 


Laikai yra sunkūs, bet modernūs. 
Italų priežodis 


Ir vis dėlto nebuvo matyti, kad kas nors yra už tai at- 
sakingas. Viskas nuolatos sukosi ratu aplink savo ašį. 
Interesai keitėsi kas valandą. Nebebuvo jokio tikslo... 
Vadovai prarado galvas. Jie buvo beviltiškai išsekę ir 
sukalkėję... Visi šalyje ėmė suvokti, kad jau niekas ne- 
vyksta... Liko vien tiktai atidėlioti katastrofą... 
Franzas Jungas, „Mašinų užkariavimas“, 1921 


Nepasitenkinimas kultūroje įgijo naują kokybę: jis reiškėsi kaip 
universalus miglotas cinizmas. Tradicinė ideologinė kritika nebe- 
žinojo, ką su juo daryti. Ji nematė, kur ciniškai budriai sąmonei 
būtų galima pritaikyti švietimo svertą. Modernusis cinizmas - tai 
ta sąmonės būklė, kuri lydi naivias ideologijas ir jų aiškinimą. Jis 
yra tikroji ryškios ideologinės kritikos priežastis. Ji liko naivesnė 
už sąmonę, kurią norėjo demaskuoti; dėl savo pagirtino raciona- 
lumo ji nespėjo su modernia sąmone virsti klastingu daugialypiu 
realizmu. Ankstesnė iškreiptos sąmonės formų eilė - melas, pa- 
klydimas, ideologija - yra nepilna; šiuolaikiniam mentalitetui rei- 
kia ketvirtos struktūros - cinizmo fenomeno. Kalbėti apie ciniz- 
mą, vadinasi, bandyti įeiti į ideologinės kritikos pastatą pro naujas 
duris. 

Tradicinė žodžio reikšmė neleidžia cinizmo vadinti universaliu 
ir miglotu fenomenu; pagal įprastinę sampratą cinizmas yra ne 
miglotas, o ryškus, ne universalus, o savotiškas ir labai individua- 
lus. Neįprasti epitetai kai ką pasako apie naują jo reiškimosi for- 
mą, kuri jį daro aktualų ir nediskutuotiną. 

Antikos laikais cinikas (geriau: kinikas) buvo atsiskyrėlis keis- 
tuolis ir įnoringas provokuojantis moralistas. Jo prototipu buvo lai- 

komas Diogenas statinėje. Socialinių charakterių kartotekoje jis nuo 
to laiko figūruoja kaip atsiribojęs šaipūnas, kandus ir piktas indi- 
vidualistas, kuriam niekas nejįtinka ir kurio niekas nemyli, nes jis 
niekam neduoda praeiti nenužvelgęs savo demaskuojančiu žvilgs- 
niu. Pagal socialinę kilmę jis miesto figūra, išsirutuliojusi antikinės 
metropolijos šurmulyje. Jį būtų galima laikyti ankstyviausiu de- 
klasuoto arba plebėjiško proto pavyzdžiu. Jo „ciniškąjį nusiteiki- 
mą prieš aukštesnės civilizacijos arogantiškumą ir moralines ga- 
mybos paslaptis nulemia miestas su savo laimėjimais ir šešėliais. 
Tiktai jame, kaip negatyvus jo profilis, visu ryškumu gali išsikris- 
talizuoti ciniko figūra, veikiama viešų kalbų ir visuotinio polinkio 
į neapykantą. Ir tiktai miestas gali priimti ciniką, demonstratyviai 
rodantį jam nugarą, kaip vieną savo originalų, kuriam jaučia sim- 
patiją už ryškų, miestietišką individualumą. 

Šių laikų cinizmo dirvą sudaro tiek miesto kultūra, tiek rūmų ap- 
linka. Abi yra pikto realizmo kūriniai, iš kurio žmonės mokosi krei- 
vos atviro amoralumo šypsenos. Tiek vienur, tiek kiturišmaningose 
protingose galvose kaupiasi ekstravagantiškas Žinojimas, elegantiš- 
kai judantis tarp nuogų faktų ir tradicinių fasadų. Iš pačios apačios, 
iš deklasuotos miesto inteligentijos, ir paties viršaus, iš politinių vei- 
kėjų sąmonės viršūnių rimtą mąstymą pasiekia signalai, liudijantys 
apie radikalų šaipymąsi iš etikos, visuomenės tradicijų, tarsi ben- 
dros nuostatos egzistuotų tiktai kvailiams, o žinančiųjų lūpas iškrei- 
pia toji nemaloni pranašumo šypsena. Tiksliau tariant, taip šypsosi 
galingieji, o plebėjai kinikai satyriškai kvatojasi. Didelėje ciniškojo 
žinojimo erdvėje susiduria kraštutinumai; Oilenšpygelis susitinka 
su Richelieu; Machiavellis su Ramo sūnėnų; garsiakalbiai Renesan- 
so kondotjerai su elegantiškais Rokoko cinikais; skrupulų nepripa- 
žįstantys verslininkai su iliuzijų netekusiais autsaideriais; vėtyti ir 
mėtyti sistemos strategai su idealų neturinčiais nepaklusniaisiais. 

Nuo to laiko, kai pilietinė visuomenė ėmė tiesti tiltus tarp žinojimo 
tų, kurie yra pačiame viršuje, ir tų, kurie pačioje apačioje, ir pareiškė 
ketinanti pasaulėžiūrą grįsti grynu realizmu, kraštutinumai vienas ki- 
tame ištirpsta. Šiandien cinikas - jau masinis tipas: vidutinis sociali- 
nis charakteris aukštesniajame antstate. Masinis tipas ne vien todėl, 
kad suklestėjusi industrinė avilizacija nusivylusį vienišių gamina kaip 
masinį fenomeną. Juolab kad didmiesčiai patys tapo neaiškiais dari- 

niais, netekusiais jėgų susikurti visų pripažintus public characters. Šiuo- 
laikiniame miestų ir žiniasklaidos priemonių klimate nusilpo indivi- 
dualizmo siekis. Todėl šių laikų cinikas — tokių Vokietijoje jau nuo Pir- 
mojo pasaulinio karo nors vežimu vežk - nebe keistuolis. Ir rečiau 
negu bet kada anksčiau jis pasireiškia kaip nuosekliai susiformavęs 
tipas. Šių laikų masinis cinikas neturi individualaus kandumoir neri- 
zikuoja viešai reikštis. Jis jau seniai nebenori rodytis kaip originalas ir 
užsitraukti kitų pajuoką. Žmogus su skvarbiu „piktu žvilgsniu“ pasi- 
slėpė minioje; didžiąja ciniško nukrypimo erdve tampa anonimišku- 
mas. Šiuolaikinis cinikas yra integruotas asocialas, savo slaptu iliuzijų 
neturėjimu galintis varžytis su kiekvienu kipšu. Jam pačiam jo piktas 
skvarbus žvilgsnis neatrodo trūkumas ar asmeninė amorali užgaida. 
Instinktyviai savo būties esmės jis nelaiko kažkuo, kas susiję su piktu- 
mu, ir manosi esąs kolektyvinio realistinio požiūrio atstovas. Tai tokia 
mokytiems žmonėms dažnai būdinga forma, kurios principas - žiū- 
rėti, kad neliktum kvailio vietoje. Tame, rodos, esama ir kažko svei- 
ko - tai apskritai atitinka norą išlikti. Tai laikysena tų, kurie suvokia, 
kad naivumo laikai yra praėję. 

Psichologiškai šių laikų ciniką galima suvokti kaip kraštutinį me- 
lancholiką, kuris sugeba kontroliuoti savo depresinius simptomus 
ir išlieka šiek tiek darbingas. Taip, tai svarbus šių laikų cinizmo 
bruožas -jo atstovų sugebėjimas dirbti, nepaisant visko, po visko, 
visų pirma. Miglotas cinizmas seniai yra užėmęs svarbiausias vie- 
tas tarybose, parlamentuose, stebėtojų tarybose, įmonių valdybo- 
se, lektoratuose, fakultetuose, kanceliarijose ir redakcijose. Jo veiks- 
mams būdingas tam tikras grakštus kartėlis. Mat cinikai nekvaili, 
ir jie kai kada puikiai mato tą niekį, į kurį viskas veda. O jų dvasi- 
nis aparatas pakankamai lankstus, kad nuolatines abejones dėl sa- 
vo veiksmų paverstų išgyvenimo faktoriumi. Jie žino, ką daro, ta- 
čiau vis tiek daro, nes padėtis ir savisaugos instinktas trumpam 
sutaria ir sako jiems, kad taip turi būti. Kiti ir be niekur nieko taip 
darytų, tarkim blogesnieji. Taigi naujasis integruotasis cinizmas 
dažnai save suvokia net kaip auką, kaip besiaukojantį. Už gerai 
savo funkciją atliekančio tvirto fasado jame daug lengvai pažei- 
džiamo nelaimėliškumo ir noro išsiverkti. Čia esama kažko pana- 
šaus į liūdesį dėl „prarastos nekaltybės“ - liūdesį dėl doresnio ži- 
nojimo, prieš kurį nukreipti visi veiksmai ir darbai. 

Visa tai diktuoja mūsų pirmą definiciją: cinizmas yra apsišvietusi 
iškreipta sąmonė.* Tai modernizuota nelaiminga sąmonė tų, kuriuos 
švietimas yra apdorojęs ir sėkmingai, ir bergždžiai. Jie išmoko sa- 
vo švietėjišką pamoką, bet neįgyvendino ir, matyt, neįstengė įgy- 
vendinti. Ši sąmonė, nebeveikiama jokios ideologinės kritikos, jau- 
čiasi pakenčiamai ir sykiu prastai; jos dviveidiškumas jau 
refleksyviai spyruokliuoja. 

„Apsišvietusi iškreipta sąmonė“: pasirinkti tokią formuluotę — 
tai tarsi smogti švietimo tradicijai. Jau pati frazė yra grynų gry- 
niausias cinizmas. Ir vis dėlto ji pretenduoja į dalykinį pripažini- 
mą; jos turinys ir jos būtinybė nagrinėjama čia pateiktame esė. Lo- 
giniu požiūriu tai paradoksas, nes kaip apsišvietusi sąmonė gali ir 
privalo dar būti iškreipta? Kaip tik apie tai čia ir kalbama. 

Veikti nepaisant to, jog žinai, kad darai blogai, - tai globalinis šių 
dienų antstato bruožas; žinoma, jog neturima iliuzijų ir pasiduo- 
dama „aplinkybių jėgai“. Taigi realybėje faktu tampa tai, kas logi- 
koje laikoma paradoksu, o literatūroje sąmoju; tai formuoja naują 
sąmonės nuostatą „objektyvumo atžvilgiu. 

Formulė „apsišvietusi iškreipta sąmonė“ — tai ne epizodinis po- 
sakis, o sisteminis pagrindas, diagnostinis modelis. Todėl ja grin- 
džiama švietimo analizė, atitinkamai atskleidžiamas Žmogaus san- 
tykis su tuo, ką tradicija vadina „iškreipta sąmone“; pagal šią for- 
mulę net turi būti reviduojama švietimo eiga ir ideologijos kritika, 
kuri leido „iškreiptai sąmonei“ rezorbuoti švietimą. Jeigu esė tiks- 
las būtų istorinis, tai būtų aprašinėjamas iškreiptos sąmonės mo- 
dernėjimas. Tačiau mūsų tikslas ne istorinis, o fizionominis: čia bus 
kalbama apie refleksyviai atspindimą iškreiptą sąmonę. Vis dėlto 
norėčiau parodyti, kad ši struktūra suprantama be politinės istori- 
jos poleminių refleksijų lokalizavimo.* * 

Dabartinis švietimas negali be sarkazmo ramiai traktuoti savo 
istorijos. Mes galime tiktai rinktis tarp ištakoms „lojalaus“ pesi- 
mizmo, primenančio dekadansą, ir linksmos nepagarbos, toliau 
vykdant pirmykščius uždavinius. Faktai rodo, kad ištikimybė 
švietimui reiškiasi vien neištikimybe. Tai iš dalies paaiškinama 

* Šis apibrėžimas pirmą kartą „atšaukiamas“ penktajame apmąstyme, antrą kartą — 


skyriuje „Fenomenologinis aspektas“. 
** Plg. skyriaus „Fenomenologinis aspektas” poskyrius apie šešis kardinaliuosius cinizmus. 

palikuonių pozicija, kurie atsigręžia į „herojinius“ laikus ir būti- 
nai skeptiškai žiūri į jų rezultatus. Būti palikuoniu - tai reiškia 
visuomet būti veikiamam tam tikro „padėties cinizmo“; su tuo 
susiduriama ir šeimos kapitalo palikimo istorijose. Tačiau vien 
gręžiojimosi atgal pozicija nepaaiškina ypatingo šiandieninio ci- 
nizmo tono. Nusivylimas švietimu visai nereiškia, kad epigonai 
turi būti kritiškesni už pradininkus. Savotiškas šiuolaikinio ciniz- 
mo kvapas yra rimtesnės prigimties - tai būklė nuo švietimo su- 
sirgusios sąmonės, kuri, pamokyta istorinės patirties, nelinkusi į 
pigų optimizmą. Naujų vertybių? Ne, ačiū. Po neišsipildžiusių 
vilčių ateina eilė bedvasiam egoizmui. Naujajame cinizme yra 
apgalvoto negatyvizmo, kuris beveik nesugeba rasti vilties, ne- 
bent šiek tiek ironijos ir užuojautos. 

Be to, nagrinėjamos socialinės ir egzistencinės švietimo ribos. 
Būtinybė išgyventi ir noras išlikti pažemino apsišvietusią sąmonę. 
Ji serga dėl to, kad yra verčiama priimti rastas sąlygas, kuriomis ji 
abejoja, prie jų prisitaikyti ir galop net rūpintis jų reikalais. 

Kad išgyventume, turime lankyti realybės mokyklą. Kaipgi ki- 
taip. Taip kalba tie, kurie nori gero, tai reiškia tapti suaugusiais, ir 
čia yra tiesos. Tik tai dar ne viskas. Susitaikiusi sąmonė visuomet 
truputį nerami ir susierzinusi dairosi prarastų naivybių, prie ku- 
rių nebesugrįši, nes sąmonės pokyčiai nebeatitaisomi. 

Gottfriedas Bennas, vienas ryškiausių šiuolaikinio cinizmo struk- 
tūros skelbėjų, ko gero, sukūrė šio šimtmečio cinizmo formuluotę 
trumpai drūtai pasakęs: „Būti kvailam ir turėti darbą - štai kas yra 
laimė . Tiktai pasakius tą sakinį atvirkščiai atsiskleidžia tikroji jo 
reikšmė: būti protingam ir vis tiek atlikti savo darbą - štai kas yra 
nelaiminga sąmonė sumodernintu, švietimo sugadintu pavidalu. 
Ji nebegali būti „kvaila“ ir romi, ir nekaltybės nebesugrąžinsi. Ji 
gyvena tikėdama aplinkybių traukos jėga, su kuriomis ją sieja sa- 
visaugos instinktas. Nieko nepaveiksi. Gaunant du tūkstančius 
markių per mėnesį į rankas, patyliukais prasideda antišvietimas; 
jis daro viską, kad Žmogus, kuris turi ką prarasti, su savo nelaimin- 
ga sąmone susitvarkytų pats arba ją paaukštintų „įsipareigojimų“ 
antstatu. 

Naujasis cinizmas, kuris iš esmės yra privati būsena, absorbuo- 
janti pasaulio padėtį, nebesireiškia taip ryškiai, kaip reikalautų jo 

sąvoka. Jis apsigaubia diskretiškumu - ir tai yra, kaip tuojau pa- 
matysime, žaviai perteikiamo susvetimėjimo kodas. Suvokus sa- 
vo prisitaikymą, paaukojus iliuzijas „būtinybėms“, nebėra reikalo 
būti agresyviam ir demonstratyviai reikštis. Yra ir tokia nuogybė, 
kuri nebeturi demaskuojamojo poveikio ir neiškelia viešumon 
„nuogo fakto“, kuriuo būtų galima pagrįsti giedrą realizmą. Nau- 
jojo cinizmo prisiderinimas prie esamybės yra šiek tiek gailus; šis 
cinizmas nebėra išdidžiai nuogas. Todėl metodiškai nelabai leng- 
va prašnekinti miglotą, neaiškaus profilio cinizmą. Jis tarsi pasislė- 
pė už niūrios išminties, kuri savo žinojimą, daugiau nebetinkantį 
puolimui, sudvasina kaip trūkumą. Dideli puolamieji ciniško įžū- 
lumo paradai dabar retenybė; jų vietą užėmė susierzinimas, o sar- 
kazmui trūksta energijos. Gehlenas net manė, kad dabar nė an- 
glai nesugeba būti kandūs, nes nepasitenkinimo atsargos baigėsi 
ir pradedami skaičiuoti likučiai. Po puolimo atsiradęs niūrumas 
nebepraveria burnos taip plačiai, kad iš to būtų naudos švietimui. 

Tai viena iš priežasčių, dėl ko antroje šios knygos dalyje taip ne- 
proporcingai naudojamasi „cinizmo medžiaga“ iš Veimaro respub- 
likos, kadangi nėra aptartinų senesnių dokumentų. Istorinėje da- 
lyje, pavadintoje „Veimaro simptomas“, bandau pateikti epochos 
fizionomijos bruožus. Pateikiama charakteristika to dešimtmečio, 
kurio pirmasis paveldėtojas buvo fašizmas, o antrieji - mes, da- 
barties žmonės. 

Kalbėti apie Veimaro respubliką tebereiškia turėti reikalų su so- 
cialine savo paties patirtimi. Dėl įrodomų priežasčių Veimaro kul- 
tūra kaip nė viena kita anksčiau, buvo linkusi į cinizmą; joje atsira- 
do daugybė puikiai artikuliuoto cinizmo rūšių, kurios laikomos 
mokykliniais pavyzdžiais. Joje stipriau buvo jaučiamas moderni- 
zavimo skausmas, o iliuzijų neturėjimas suvokiamas šalčiau ir 
griežčiau, negu bet kurioje dabarties kultūroje. Joje mes randame 
puikių dabartinės nelaimingos sąmonės formuluočių - be galo ak- 
tualių iki šiol, galbūt net tiktai dabar suvokiamų bendresne reikšmę. 

Ciniškojo proto kritika būtų akademinis žaidimas stiklo karoliu- 
kais, jeigu nebūtų nagrinėjamas ryšys tarp išlikimo problemos ir 
fašizmo pavojaus. „Išgyvenimo“ , savisaugos ir išlikimo klausimas, 
į kurį projektuoja atsakymus visų rūšių cinizmai, liečia svarbiausią 
naujųjų tautinių valstybių buvimo ir ateities planavimo proble- 

mą. Aš visaip bandau nustatyti vokiečių fašizmo vietą šiuolaikinio 
refleksyvaus cinizmo vingiuose. Užbėgant į priekį, galima pasa- 
kyti tik tiek, kad jame susilieja tipiška šiuolaikinė psichokultūrinio 
nykimo baimės, regresyvaus įsitvirtinimo ir naujojo blaivaus šalto 
proto susiliejimo su senu kareivišku cinizmu dinamika ir kad jis 
turi makabriškų ir kartu tvirtai įsišaknijusių tradicijų vokiečių, ypač 
prūsų, žemėje. 

Galbūt šie samprotavimai padės cinizmui, kaip ketvirtai iškreip- 
tos sąmonės figūrai, įveikti savotišką įgimtą filosofinės kritikos ne- 
bylumą vadinamosios fašistinės ideologijos atžvilgiu. Apie „fašiz- 
mo teoriją“ filosofija neturi savo nuomonės, nes jai ši teorija 
apskritai atrodo žemiau bet kokios kritikos. Aiškinimas, kad fašiz- 
mas yra nihilizmo (Rauschningas ir kiti) arba „totalitarinio mąsty- 
mo“ produktas, yra per platus ir netikslus. Jau pakankamai buvo 
pabrėžiamas „neoriginalus ,sudurstytas fašistinės ideologijos po- 
būdis, ir visa, ką galima būtų laikyti jos turinio tezėmis, jau seniai 
radikaliai sukritikuota daugelio mokslų - psichologijos, politolo- 
gijos, sociologijos, istoriografijos. Filosofija programinių fašizmo 
tezių „netgi“ nelaiko tikra ideologija, kuria turėtų rimtai domėtis 
reflektuojanti kritika. Kaip tik tai ir yra silpnoji kritikos Vieta7Jf 
tebesiorientuoja į „rimtą priešininką“ ir, laikydamasi tokio princi- 
po, pražiopso užduotį suprasti ideologinį „nerimtų“, vėjavaikiškų 
nuomonės ir cinizmo mišinio. O kadangi socialinės ir individua- 
lios savisaugos klausimai diskutuojami kaip tik tokiais mišiniais, 
tai labai verta pasidomėti jų turiniu. Savisaugos klausimus reikia 
nagrinėti ta pačia kalba kaip ir susinaikinimo. Čia turbūt veikia ta 
pati moralės neigimo logika. Aš vadinu ją „ciniškosios struktūros“ 
logika, t.y. aukštos kultūros etikos savinaiga. Jos nagrinėjimas pa- 
dės geriau suprasti, ką reiškia pasirinkti gyvenimą. 

II. Švietimas kaip pokalbis — 
ideologijos kritika kaip nepavykusio 
pokalbio tęsinys kitomis priemonėmis 


Kai kalbama apie cinizmą, tai primenamos švietimo ribos. Šiuo 
atžvilgiu ir istorine filosofine prasme verta panagrinėti Veimaro 
laikų cinizmus, nekalbant jau apie aiškumo naudą. Veimaro res- 
publika Vokietijos istorijoje figūruoja ne vien kaip vėluojančios tau- 
tinės valstybės raidos produktas, sunkiai slegiamas Vilhelmo pali- 
kimo, ciniškai liberalaus valstybingumo dvasios, bet ir kaip 
„nepavykusio švietimo“ pavyzdys. 

Jau ne kartą yra aiškinta, kad tuo metu tik beviltiškai menka ge- 
ranoriškų proto atstovų mažuma galėjo būti respublikos švietimo 
pirmeiviai, ir jie susidūrė su beveik neįveikiamomis priešiškomis 
jėgomis. Tai masiniai antišvietimo, proto nekentimo judėjimai, an- 
tidemokratinių ir autoritarinių idėjų falangos, kurios sugebėjo or- 
ganizuoti veiksmingą publicistiką; agresyvus nacionalizmas, tu- 
rintis revanšizmo bruožų; neišpainiojama kietakakčio konserva- 
tyvizmo maišalynė, pernelyg užtrukęs bydermejeris, pranašaujan- 
čios mažosios religijos, apokaliptinės politikos kryptys ir realistiniai 
bei psichopatiniai protestai prieš akiplėšiškus naujųjų laikų reika- 
lavimus. Pasaulinio karo žaizdos nuolat vis iš naujo gaudavo už- 
kratą nuo kylančios krizės; toliau klestėjo ničeizmas - ryškiausias 
vokiškojo narcisistinio nepasitenkinimo ir įnoringo, arogantiško, 
„protestantiško santykio su bloga realybe“ mąstymo stilius. Krizi- 
nio susijaudinimo klimate susidarė vyraujanti psichopolitinė atei- 
ties baimės ir priešiškumo, labilaus pseudorealizmo ir dvasinio lai- 
kinumo nuotaika. Jeigu yra tokia epocha, kurią reikia vertinti isto- 
rinės psichopatologijos požiūriu, tai ta epocha yra tas pusantro 
dešimtmečio tarp imperijos žlugimo ir nacionalsocializmo įsigalė- 
jimo. 

Regimybė čia neapgauna: kas tokioje visuomenėje norėjo veikti 
kaip švietėjas, tas iš anksto buvo pasmerktas pralaimėti. Švietėjiš- 
kos jėgos dėl išvardytų priežasčių buvo per silpnos. Švietimas nie- 

kuomet negalėjo sudaryti veiksmingos sąjungos su žiniasklaidos 
priemonėmis, ir brandumas niekada nebuvo pramonės monopo- 
lijų ir jų sąjungų idealas. Ir argi galėjo būti? 

Švietimą, matyt, palaužė priešiškos jėgos. Tačiau klaidinga tai 
būtų laikyti vien jėgų aritmetikos klausimu. Mat jis pralaimi ir dėl 
priešininkų sąmonės pasipriešinimo kokybės. Jis piktai kratosi kvie- 
timo diskutuoti, „ardomojo pokalbio apie tiesą; priešinasi jau vien 
pokalbiui, nes bijo rizikuoti tradicinėmis savisaugos pažiūromis, 
vertybėmis ir formomis. Šio priešinimosi, kaip ideologijos pagrin- 
do, aiškinimas tapo svarbiausiu švietimo motyvu. 

Švietimas ne vien dabartiniais laikais susiduria su priešiška są- 
mone, kuri apsikasa nuo švietimo vis saugesnėse pozicijose. Iš prin- 
cipo šis frontas siekia inkvizicijos laikus. Jeigu tiesa, kad žinojimas — 
jėga, kaip mokė darbininkų judėjimas, tai taip pat tiesa, kad ne 
kiekvienas žinojimas yra pageidautinas. Kadangi niekur nėra tie- 
sų, kurios be kovos užimtų savo vietą, ir bet koks pažinimas turi 
pasirinkti sau vietą viešpataujančių ir priešiškų jėgų struktūroje, 
tai priemonės, suteikiančios jam galią, būna beveik svarbesnės ne- 
gu pats pažinimas. Dabartiniais laikais švietimas reiškiasi kaip tak- 
tinis kompleksas. Reikalavimas, kad tai, kas protinga, būtų api- 
bendrinama, įtraukia jį į politikos, pedagogikos ir propagandos 
sūkurį. Todėl švietimas sąmoningai išstumia šiurkštų ankstesnių 
išminties koncepcijų realizmą, drąsiai teigusį, kad masė yra kvaila, 
o protingi tik nedaugelis žmonių. Modernusis elitarizmas dangs- 
tosi tariamu demokratiškumu. 

Ne mūsų užduotis istoriškai atskleisti švietimo apsiblausimą. Mes 
žinome, kad XVIII ir XIX amžiuje jis; nepaisydamas daugybės kliū- 
čių, prieštaravimų ir remdamasis savo laimėjimais bei planais, ge- 
bėjo iš esmės produktyviai ir perspektyviai elgtis su nepasitikėji- 
mo savimi fermentu. Nepaisant visų raidos sunkumų ir nesėkmių, 
jis privalėjo vis dėlto patikėti, kad pažangos dėsnis jo pusėje. Žy- 
mūs to meto vardai liudija didelius laimėjimus: Wattas, Pasteuras, 
Kochas, Siemensas. Jų darbo rezultatus galima niūriai atmesti, ta- 
čiau tai būtų nuotaikos, o ne teisingumo gestas. Spauda, geležin- 
kelis, socialinė pagalba, penicilinas - kas galėtų abejoti, kad tai žy- 
mios naujovės „Žmogiškumo sode“. Tačiau po techninių XX 
amžiaus siaubų nuo Verdeno iki gulago, nuo Osvencimo iki Hiro- 

šimos patirtis šaiposi iš bet kokio optimizmo. Istorinis suvokimas 
ir pesimizmas, rodos, švenčia lygiąsias. O neįvykusios katastrofos, 
traškančios sienojuose, palaiko visuotines abejones dėl civilizaci- 
jos. XX amžiaus pabaiga plaukia ant negatyvių futurologijos prog- 
nozių bangos. Baisiausio jau tikimasi, „tik dar“ trūksta, kad jo su- 
lauktume. 

Nepatenkinto švietimo temą kol kas norėčiau susiaurinti iki vieno 
klausimo - švietimo galios priemonių klausimo priešininko sąmo- 
nės akivaizdoje. Kelti „galios priemonių“ klausimą tam tikra pras- 
me jau nebekorektiška, nes švietimui labai svarbu laisvas pritari- 
mas. Jis yra tas „mokymas“, kuris savo įsigalėjimo nenori grįsti 
neprotingu spaudimu. Vienas jo polių yra protas, kitas - laisvas 
pokalbis tų, kurie siekia proto. Jo metodinis branduolys ir morali- 
nis idealas yra savanoriškas konsensusas. Tuo norima pasakyti,kad 
priešininko sąmonė savo ankstesnę nuostatą turi pakeisti tik dėl 
stiprių argumentų. 


Viskas turi vykti tauriai, taikiai ir senosios netvirtos pozicijos tu- 
ri būti užleistos dėl įtikinamų įrodymų. Taigi švietimas susijęs (jei- 
gu taip galima pasakyti) su utopine pirmykšte scena - pažintinė 
teorinė taikos idilė, graži ir akademiška vizija: laisvas be jokios prie- 
vartos pažinimu suinteresuotųjų dialogas. Čia susitinka objekty- 
vūs, savo pačių sąmonės nepavergti, socialinių ryšių neslegiami 
individai ir kalbasi, siekdami tiesos ir vadovaudamiesi proto dės- 
niais. Tiesa, kurią švietėjai nori paskleisti, kyla iš neprievartinio per- 
ėjimo prie stipresnių argumentų. Šį žingsnį švietėjiškos minties 
protagonistas ar atradėjas pagal laiką žengė anksčiau ir turbūt yra 
paaukojęs savo ankstesnę nuomonę. 

Dėl to švietimo procesas yra dvilypis - tai perėjimas į geresnę 
poziciją ir atsisveikinimas su ankstesne nuomone. Todėl atsiranda 
ir dvejopi jausmai - laimėjimo ir skausmo. Meilaus kritinio dialo- 
go utopija šį sunkumą numato. Su skausmu susitaikoma suvokiant, 
kadjis gali būti priimtas kolegialiai ir savanoriškai kaip bendrystės 
kaina. „Pralaimėjusysis“ gali laikyti save iš tikrųjų laimėjusiu. Taigi 
šviečiamasis pokalbis iš esmės yra ne kas kita, kaip darbinė nuo- 
monių kova ir tiriamasis dialogas asmenų, kurie jau iš anksto lai- 
kosi taikos taisyklės, nes iš to susitikimo žino laimėsią pažinimo ir 
solidarumo prasme. Todėl ankstesnės nuomonės atsisakymas yra 
įmanomas. 
idėja, kuri neatsisako susitaikymo. Nieko nenustebins tai, kad tik- 
rovė yra kitokia. Švietimui susidūrus su priešakinėmis priešiškos 
sąmonės pozicijomis kalbama apie bet ką, tik ne apie tiesą — val- 
dymo pozicijas, klasinius interesus, mokyklines pozicijas, norų reiš- 
kimą, aistras, „identiškumo“ gynimą. Šios išankstinės sąlygos taip 
pakeičia šviečiamąjį pokalbį, kad turbūt reikėtų kalbėti apie sąmo- 
nių karą, o ne apie taikos dialogą. Priešininkai stovi vienas prieš 
kitą ne laikydamiesi iš anksto sudarytos taikos sutarties, o greičiau 
išstūmimo ir naikinamos konkurencijos poza; ir jie nėra laisvi nuo 
jėgų, kurios jų sąmonę verčia kalbėti taip, o ne kitaip. 

Šių sausų faktų akivaizdoje pokalbio modelis darosi sąmoningai 
nerealistinis. Jis tik iš dalies pripažįsta archipragmatišką frazę pri- 
mum vivere, deinde philosophari; nes žino, kad yra nemaža situacijų, 
kai „filosofavimas“ būna vienintelis dalykas, kuris padeda gyventi. 

Aišku, būtų galima pasišaipyti iš dialogo idėjos „metodiško an- 
tirealizmo', ir viena šios knygos dalis bando suteikti galimybę 
juoktis, kad parodytų bet kokios kvailo idealizmo formos esmę; 
bet kai visi prieštaravimai surašyti, sugrįžtama prie tokios pra- 
džios, žinoma, su visus realizmo pragarus perėjusia sąmone. Pa- 
laikyti išganingą laisvo dialogo fikciją yra paskutinis filosofijos 
uždavinys. 

Švietimas, žinoma, pirma turi pastebėti, kad jis „neišsivers“ vien 
racionaliu ir žodiniu dialogu. Niekas geriau už jį nejaus pokalbio 
kliuvinių, iškreiptų gyvenimo prielaidų, nutrūkimų, nepasiseki- 
mo. Ideologijos kritikos pradžioje visų pirma laukia nuostaba dėl 
priešininko kurtumo - nuostaba, kuri greit užleidžia vietą realisti- 
niam pabudimui. Kas nenori girdėti, duoda tai pajusti kitam. Švie- 
timui primenama, kad atvira kalba dažnai gali nuvesti į koncentra- 
cijos stovyklas ir kalėjimus. Viešpataujančios jėgos* taip lengvai 
nesileidžia į kalbas ir savanoriškai nesėda su priešininkais prie vie- 
no stalo - geriau jau juos įkišti už grotų. Tačiau ir tradicija - jeigu 
apie ją galima kalbėti taip alegoriškai — iš pradžių visiškai nėra su- 
interesuota suteikti švietėjams balso teisės. Nuo senų senovės žmo- 
nėms sena buvo teisinga, o nauja visuomet abejotina. Tą „archa- 
jišką“ tiesos suvokimą švietimas turėjo sutriuškinti, kad nauja 
mums atrodytų teisinga. Anksčiau atrodė tarsi savaime supranta- 
ma, kad politinės ir dvasinės viešpataujančios jėgos yra susijun- 
gusios į vieną frontą ir priešinasi viskam, kas nauja. Kur vyko dva- 
sinės reformos (visų pirma turiu galvoje viduramžių vienuolių 
judėjimus ir religinius XVI amžiaus pokyčius), jos buvo supranta- 


* Šioje knygoje kiekvieną jėgą, kurios rankose yra valdžia, aš paprastai vadinu viešpatau- 
jančia jėga, kad parodyčiau, jog ta jėga visada yra ne tik valdžia, bet ir nuolat, vaizdžiai 
sakant, „joja ant priešingos jėgos“. Realistinėje valdžios teorijoje visagalybė ir bejėgišku- 
mas yra tik „matematinės“ galios idėjos - be galo didelė ir be galo maža. Visagalybė ir 
bejėgiškumas negali stoti vienas prieš kitą, o viešpataujanti jėga ir opozicija gali. Tie, kurie 
yra „tenai“, turi jėgos, tam tikrą pozityvų energijos kiekį, kuris sukoncentruotas tam tik- 
ruose kūnuose ir kurį dar padidina jų įrankiai ir ginklai. Todel visko ir nieko logika politi- 
koje yra pavojinga ir netgi pragaištinga. Siėyės frazė „Kas yra trečiasis luomas? Niekas. 
Kuo jis nori tapti? Viskuo“ - tai pragaištingos priešingos jėgos savęs iškėlimas, nevykęs 
politinės kovos suloginimas, kuriuo dalį norima paversti visuma. Ta prasme netikusi visko 
ir nieko logika pasikartojo marksizme, kuris proletariatą norėjo padaryti „viskuo“. Ar ta 
iškreipta valdžios samprata yra bendras kairiosios opozicijos paveldas? Per jį sužlugo ir 
prancūzų naujoji filosofija, kuri, laikydamasi seno požiūrio, painiojo visagalybę ir viešpa- 
taujančias jėgas ir patikėjo negeros valstybinės valdžios manichėjistine ontologija. 

mos kaip „konservatyvios revoliucijos“, siekiančios grįžti prie išta- 
kų. Galop visuomet išradingos Žmonių galvos šalia viešpataujan- 
čiųjų jėgų ir tradicijų sukūrė dar trečią instanciją, kuri nelabai lin- 
kusi klausyti švietėjiškų naujovių dvasios. Visos jos pasitinka 
švietimą, priešindamosi tingiais įpročiais ir išbandytomis pažiūro- 
mis, kurios yra okupavusios sąmonės erdvę ir kurias tik išimtiniais 
atvejais galima priversti, kad paklausytų kitos, netradicinės išmin- 
ties. Tačiau žinojimo indo negalima pripilti dusyk. Šviečiamoji kri- 
tika viską, kas „jau yra“ galvose, laiko savo senu vidiniu priešu, 
vadina paniekinamu „prietarų“ vardu. 

Triguba polemika - valdžios kritika, kova su tradicija ir kova su 
prietarais — toks nuo seno yra švietimo įvaizdis. Visa tai reiškia ko- 
vą su nenorinčiais dialogo priešininkais. Su jais švietimas nori kal- 
bėti apie dalykus, apie kuriuos viešpataujančios jėgos ir tradicijos 
linkusios patylėti: protą, teisingumą, lygybę, laisvę, tiesą, mokslą. 
Tylint geriau išlaikomas status guo. Kalbant žvelgiama į neaiškią 
ateitį. Švietimas leidžiasi į šį dialogą beveik tuščiomis rankomis, su 
netvirtu siūlymu laisvai pritarti geresniems argumentams. Jeigu 
galėtų savo tikslą pasiekti jėga, tai būtų ne švietimas, o nelaisvos 
sąmonės atmaina. Tikrovė yra tokia: žmonės paprastai laikosi sa- 
vo pažiūrų ne dėl „protingų“, o dėl visai kitokių priežasčių. Taigi 
ką daryti? 

Esant tokiai padėčiai, švietimas darė, ką galėjo. Kadangi nieko 
negavo dykai, tai beveik nuo pat pradžių greta taikaus kvietimo 
dialogui išsiugdė dar vieną, kovinę elgseną. Jei esi mušamas, tai ir 
pats duok grąžos. Abipusiai smūgiai yra tokie seni, kad būtų be- 
prasmiška aiškintis, kas pradėjo. Ideologijos kritikos istorija didžiąja 
dalimi yra to antrojo poleminio gesto istorija, didžiojo atkirčio is- 
torija. Tokia kritika, nelyginant kovos teorija, švietimui tarnauja 
dvejopai — kaip ginklas prieš surambėjusią, konservatyvią, savimi 
patenkintą sąmonę ir kaip lavinimosi ir tvirtėjimo instrumentas. 
"Priešininko „ne“ šviečiamajam dialogui tampa tokiu svarbiu fak- 
tu, kad virsta teorine problema. Kas nenori švietimo, tas, matyt, 
turi tam priežasčių - ir tikriausiai ne tų, kurias jis nurodo. Pasi- 
priešinimas pats tampa švietimo objektu. Taigi priešininkas būti- 
nai virsta „atveju“, o jo sąmonė objektu. Kadangi jis nenori su mu- 
mis kalbėti, tai mes turime apie jį kalbėti. Tačiau kaip ir visada, kai 

esame nusiteikę kovoti, apie priešininką galvojame ne kaip apie 
„aš“, o kaip apie aparatą, kuriame iš dalies atvirai, iš dalies slapta 
veikia priešinimosi mechanizmas, kuris daro jį nelaisvą ir kelia pa- 
klydimus ir iliuzijas. 

Ideologijos kritika — tai poleminis nepavykusio dialogo tęsinys kitomis 
priemonėmis. Ji skelbia karą sąmonei ir ten, kur ji stengiasi atrodyti 
tokia rimta ir „nepolemiška“. Taikos taisyklė jau nebegalioja. Čia 
pasirodo, kad nėra intersubjektyvumo, kuris nebūtų tiek pat in- 
terobjektyvus. Vienam mušant, o kitam atsakant tuo pačiu, abi pu- 
sės tampa viena kitai subjektyviais objektais. 

Tiksliau sakant, ideologijos kritika nori ne vien mušti, o preciziš- 
kai operuoti tiek chirurgine, tiek karine prasme: pulti priešininko 
sparną, jį apnuoginti, demaskuoti jo ketinimus. Demaskuoti — tai 
iškelti dienos švieson iškreiptos ir nebrandžios sąmonės mecha- 
nizmą. 

Iš principo švietėjai žino tik dvi iškreiptos sąmonės priežastis — 
klydimą ir piktą valią. Priklausomai nuo aplinkybių pastaroji gali 
turėti subjektyvumo rangą, nes jeigu priešininkas tiktai sąmonin- 
gai meluoja, „melaginga nuomonė“ turi savo „aš. Jeigu išaiškėja, 
kad klystama, tada melaginga nuomonė yra jau nebe „aš“, o me- 
chanizmas, kuris klastoja teisinga. Tiktai melas yra atsakingas, o 
klydimas, kadangi yra mechaninės kilmės, yra reliatyviai nekal- 

tas. Bet greitai klydimas skyla į du skirtingus fenomenus: paprastą 
klydimą, kuris kyla iš Ioginio arba jutiminio apsirikimo ir yra paly- 
ginti lengvai ištaisomas, ir užsispyrusį, sistemingą, į savo princi- 
pus įsikibusį klydimą, kuris nuo šiol vadinamas ideologija. Taip 
atsiranda klasikinė iškreiptos sąmonės formų eilė: melas, klydimas, 
ideologija. 

Kiekviena kova būtinai kreipia į abipusį subjektų sudaiktinimą. 
Kadangi švietimas negali atsisakyti pretenzijos save blokuojančią 
sąmonę pakeisti geresniu suvokimu, tai galų gale jis turi „veikti“ 
už priešininko sąmonės. Todėl ideologijos kritika įgyja žiaurų bruo- 
žą, kuris, jeigu apskritai prisipažįsta, kad yra žiaurus, vadina save 
vien reakcija į „ideologijos“ žiaurumus. Ir čia geriau negu bet kur 
kitur išryškėja, kad „filosofinė“ ideologijos kritika iš tiesų yra įpė- 
dinė didelės satyrinės tradicijos, kuri demaskavimą, atskleidimą, 
apnuoginimą jau seniai naudoja kaip ginklą. Tačiau šiuolaikinė ide- 
ologijos kritika, mūsų manymu, pragaištingai atsižadėjo galingų 
satyros meno juoko tradicijų, kurių šaknys antikos kinikų filosofi- 
joje. Naujesnioji ideologijos kritika jau vaikšto su rimtu peruku ir 
net marksizme, nekalbant jau apie psichoanalizę, dabinasi kostiu- 
mu ir kaklaryšiu, kad jai negalima būtų prikišti biurgeriško res- 
pektabilumo trūkumo. Ji numetė į šalį satyros skraistę, kad išsiko- 
votų vietą knygose kaip „teorija“. Iš gyvos karštos polemikos 
formos pasitraukė į šalto sąmonės karo pozicijas. Heinrichas Hei- 
ne buvo vienas paskutinių klasikinio švietimo autorių, kurie kaip 
literatai atvira satyra gynė ideologijos kritikos teisę būti „teisingai 
žiauria“; tačiau visuomenė juo nepasekė. Satyra virto pilietine ide- 
ologijos kritika; šis virsmas buvo toks pat veržlus kaip ir apskritai 
pilietinės. visuomenės su visomis jos opozicijomis formavimasis. 

Ideologijos kritika, tapusi rimta, savo elgesiu mėgdžioja chirur- 
giją: pacientas prapjaunamas kritiniu skalpeliu ir operuojamas do- 
rai išdezinfekavus. Priešininkas visų akyse skrodžiamas, kol atsi- 
skleidžia jo klydimo mechanika. Viršutiniai apakimo ir „tikrųjų 
motyvų nervų sluoksniai atskiriami ir preparuojami. Nors tai švie- 
timo ir nepatenkina, tačiau jis geriau pasiruošia reikšti savo pre- 
tenzijas ateityje. Ideologijos kritika jau nebesistengia vivisekuotą 
priešininką patraukti savo pusėn - dėmesys skiriamas jo „lavo- 
nui“, kritiniam jo idėjų preparavimui, nes švietėjų bibliotekose ne- 

sunkiai galima perskaityti, kokios jos melagingos. Kad tuo būdu 
nė per žingsnį nepriartėjama prie priešininko, aišku kaip diena. 
Kas anksčiau vengė švietimo, tas dabar tuo labiau nenorės juo do- 
mėtis, kai yra priešininko supjaustytas ir demaskuotas. Žaidimo 
logikos požiūriu švietėjas, žinoma, pasieks bent jau vieną pergalę: 
jis kada nors privers savo priešininką prabilti, kad apgintų save. 
Sutrikdytas puolimų ir „demaskavimų“ antišvietėjas vieną die- 
ną savo ruožtu užsiims švietimu, nukreiptu prieš švietėjus, siek- 
damas juos apjuodinti kaip žmones ir pastatyti greta nusikaltėlių. 
Tokiais atvejais juos paprastai vadins „elementais“. Šis žodis nety- 
čia gerai parinktas - juk kovoti su elementais bergždžias darbas. 
Viešpataujančiosios jėgos, užsiėmusios antikritika, neišvengiamai 
kada nors pradės per daug plepėti ir, vis daugiau niršdamos, at- 
skleis ką nors iš savo paslapčių; tuo būdu bus klastingai paneigti 
visuotinai pripažinti aukštos kultūros idealai. Taigi reikia pasakyti, 
kad susilpnėjusių viešpataujančių jėgų prievartinis prisipažini- 
mas — viena iš šiuolaikinės ciniškosios struktūros šaknų. 
„Nepatenkintas švietimas“ noromis nenoromis irgi apsikasė šia- 
me fronte. Verčiamas savo paties nuovargio ir poreikio rimtai at- 
rodyti jis dažnai vis tobuliau išgauna iš savo priešininko priversti- 
nius prisipažinimus. Ilgainiui įgudusi akis ims visur įžvelgti 
„prisipažinimus“ , ir net kai viešpataujanti jėga šaudo, užuot ve- 

dusi derybas, nesunku kulkas pavadinti visiško silpnumo apraiš- 
ka; taip elgiasi jėgos, kurioms nieko daugiau neateina į galvą ir 
kurios, kad išliktų, daugiausia remiasi tik savo stipriais nervais ir 
vykdomąja valdžia. 

Argumentavimas už priešininko nugaros ir per jo galvą šiuolaiki- 
nėje kritikoje turi daug šalininkų. Šitoks demaskavimo stilius bū- 
dingas ideologijos kritikos argumentavimui - nuo religijos kritikos 
XVIII amžiuje iki fašizmo kritikos XX amžiuje. Visur galima rasti ne- 
racionalių nuomonių mechanizmų - interesų, aistrų, akimirkos pa- 
stebėjimų, iliuzijų. Tai padeda truputį sušvelninti skandalingą prieš- 
taravimą tarp postuluojamos tiesos ir faktinio nuomonių 
pliuralizmo - jeigu jau jo negalima pašalinti. Taigi teisinga yra ta 
teorija, kuri geriausiai pagrindžia savo pačios tezes ir sugeba sukri- 
tikuoti visus svarbius ir atkaklius kitos pusės argumentus. Nesunku 
pastebėti, kad šiuo atžvilgiu oficialusis marksizmas turi daugiausia 
ambicijų, nes jis didžiausią dalį savo teorinės energijos skiria tam, 
kad pranoktų visas nemarksistines teorijas ir demaskuotų jas kaip 
„buržuazines ideologijas“. Tiktai taip nuolat pučiantis, ideologams 
kažkaip pavyksta „gyventi“ su ideologijų pliuralizmu. Faktiškai ide- 
ologijų kritika reiškia bandymą sukurti demaskuojančios ir demas- 
kuotos teorijų hierarchija; sąmonės kare kovojama dėl aukštutinės 
pozicijos - pretenzijų į valdžią ir geresnės įžvalgos sintezės. 

Kadangi kritikuojant — priešingai akademiniams papročiams — 
nuolat naudojami ir į asmenį nukreipti argumentai, tai universite- 

kritikos metodą. Mat puolimas iš šono, argumentum ad personam, 
akademinėje bendrijoje smerkiamas. Rimta kritika ieško stipraus 
priešininko; ji gerbia save, jeigu įveikia iki dantų ginkluotą varžo- 
vą. Mokslininkų bendrija kiek įmanydama ilgiau stengėsi ginti sa- 
vo vientisumą nuo artimos ideologinės kritinės kovos demaskavi- 
mų. Nedemaskuokite, kad patys nebūtumėte demaskuoti - taip 
galėtų skambėti nerašyta taisyklė. Neatsitiktinai didieji kritikos re- 
prezentantai - prancūzų moralistai, enciklopedininkai, socialistai, 
konkrečiai Heine, Marxas, Nietzsche ir Freudas - liko mokslinin- 
kų respublikos pašaliečiais. Visiems jiems būdingi ir satyriniai, po- 
leminiai komponentai, kurių nelabai įstengia paslėpti mokslinio 
rimtumo kaukė. Tie švento nerimtumo signalai, kurie yra vieni 

rimčiausių tiesos indices, ateityje mums bus ciniškojo proto kriti- 
kos kelrodžiai. Vienas iš patikimai nepatikimų compagnon de route 
mums yra Heinrichas Heine, kuriam pavyko iki šiol nepralenktas 
triukas sujungti teoriją ir satyrą, pažinimą ir linksminimą. Eidami 
jo pėdomis čia bandysime vėl sujungti literatūros, satyros ir meno 
pajėgas su „mokslinio diskurso” tiesa. 

Teisę ideologijos kritikai kritikuoti asmenį netiesiogiai pripažino 
net griežčiausias proto absoliutistas J. G. Fichte, kuris taikliai lygi- 
no Heine su Napoleonu, sakydamas jog tai, kokią pasirenki filoso- 
fiją, priklauso nuo to, koks esi žmogus. Žmogiškuosius nuomonių 
sąlyginumus ši kritika gelia gailiaširdiškai linksmai arba Žiauriai 
rimtai. Ji stveria paklydimą už pakarpos ir rauna jo gyvenimiškai 
praktiškas šaknis. Šio veiksmo kukliu nepavadinsi, bet jo įžūlumą 
pateisina tiesos vientisumo principas. Vivisekcija iškelia dienos švie- 
son tai, dėl ko idėjos visais laikais apsijuokia. O apsijuokiama dėl 
idėjų pagrindą sudarančių interesų - žmogiškų ir pernelyg žmo- 
giškų: egoizmo, klasinių privilegijų, priešiškumo, viešpataujančių 
jėgų inertiškumo. Šitaip peršviestas priešininko subjektas atrodo 
pagraužtas tiek psichologiškai, tiek sociologiškai politiškai. Tačiau 
jo poziciją galima suprasti tik tada, kai prie to, kaip jis vaizduoja 
save, dar pridedama tai, kas stovi už to ir prieš tai. Taigi ideologijos 
kritika ima pretenduoti į tai, kas ją suartina su hermeneutika: ji 
ima suprasti „autorių“ geriau, negu jis pats save. Iš pradžių tai at- 
rodo arogantiška, bet metodiškai pateisinama. Iš tiesų kitas žmo- 
gus manyje dažnai įžvelgia dalykų, kurių mano sąmonė nefiksuo- 
ja, arba atvirkščiai. Jam padeda nuotolio pranašumas, kuriuo aš 
galiu pasinaudoti tik paskiau, per dialoginį atspindį. Tam, žinoma, 
reikia tikro dialogo, kuris ideologijos kritikos procese nevyksta. 

Ideologijos kritika, aiškiai neprisipažįstanti esanti satyra, iš tie- 
sos ieškojimo instrumento lengvai gali virsti užsispyrimo instru- 
mentu. Ji pernelyg dažnai trukdo susikalbėti, užuot atvėrusi tam 
naujus kelius. Iš dalies dėl to kyla (nekalbant apie bendrą anti- 
scholastinę ir antiintelektualinę nuostatą) dabartinis nepasitenki- 
nimas ideologijos kritika. 

Taigi išeina, kad ideologijos kritika, prisistatanti kaip mokslas, 


dimus. Vienas iš jų -į akis krintantis jos polinkis ieškoti prieglobs- 


43 


čio psichopatologijoje. Iškreipta sąmonė visų pirma atrodo kaip 
serganti sąmonė. Beveik visi svarbūs XX amžiaus veikalai apie ide- 
ologijos fenomeną taiko į tą tašką — nuo Sigmundo Freudo ir Wil- 
helmo Reicho iki Ronaldo Laingo ir Davido Cooperio, nepamirš- 
tantir Josepho Gabelio, toliausiai pažengusio ieškant analogijų tarp 
ideologijos ir šizofrenijos. Įtariama, kad tos pasaulėžiūros, kurios 
visa gerkle šaukia esančios sveikiausios, normaliausios, natūraliau- 
sios, yra nesveikos. Dalykiškai galbūt ir pagrįstas kritikos rėmima- 
sis psichopatologija kelia riziką dar labiau atstumti priešininką; toks 
rėmimasis sudaiktina oponentą, padaro jį netikrovišką. Galų gale 
ideologijos kritikas stoja prieš priešininko sąmonę kaip vienas iš 
šiuolaikinių aukštos kvalifikacijos patologų, kurie, kad ir galėdami 
tiksliai pasakyti, kokios rūšies sutrikimo esama, nieko neišmano 
apiejo gydymą, nes tai nejų sritis. Tokie kritikai, panašiai kaip kai 
kurie korumpuoti medikai, domisi liga, o ne pacientu. 

Rimtų rimčiausias priešininko sąmonės sudaiktinimas išaugo iš 
Marxu besiremiančios ideologijos kritikos — čia aš palieku kitiems 
spręsti, ar tai teisinga, ar ne. Radikalus priešo sudaiktinimas šiaip 
ar taip buvo faktinė Marxo teorijai būdingo politinio ekonominio 
realizmo pasekmė. Tačiau čia atsiranda dar vienas papildomas mo- 
tyvas: visoks kitoks demaskavimas iškreiptą sąmonę stumia atgal 
prie tamsių žmogiškojo totalumo momentų (melo, pykčio, egoiz- 
mo, išstūmimo, skilimo, iliuzijos, galvojimo ne kaip yra, o kaip no- 
rėtum ir kitų), o Marxo demaskavimas nesubjektinis, jis liečia po- 
litinio ekonominio proceso dėsnius apskritai. Kritikuojant 
ideologijas politinės ekonomijos požiūriu ginkdie neliečiamos žmo- 
gaus ydos. Čia susiduriama su abstrakčiu socialiniu mechanizmu, 
kuriame pavieniai asmenys, kaip klasių atstovai, turi vien skiria- 
mąsias funkcijas - kapitalistas, proletaras, tarpininkas, sistemos pa- 
rankinis, teoretikas. Tačiau nei sistemos viršūnėje, nei kitose jos 
dalyse esantys nesuvokia visumos prigimties. Kiekvienas sistemos 
narys yra suklaidintas jo padėtį atitinkančiu būdu. Ir kapitalistas, 
nepaisant jo praktinės patirties veikiant su kapitalu, neturi tikro 
bendrųjų ryšių vaizdo ir yra tik neišvengiamai suklaidintas kapi- 
talistinio proceso epifenomenas. 

Čia kalasi antras šiuolaikinio cinizmo daigas. Kai tik aš, Marxo 
žodžiais tariant, prisiimsiu „neišvengiamai iškreiptą sąmonę“, su- 

daiktinimo spiralė suksis toliau. Tada žmonių galvose bus kaip tik 
tie paklydimai, kurių reikia, kad sistema - artėjanti prie savo žlu- 
gimo - galėtų veikti. Marksistinio sistemos kritiko akyse blyksi jau 
iš anksto į cinizmą kreipianti ironija. Mat jis pripažįsta, kad ideolo- 
gijos, kurios žiūrint iš šalies yra iškreipta sąmonė, iš vidaus atrodo 
visiškai teisingos. Ideologijos pasireiškia tiktai kaip patogios klai- 
dos žmonių galvose - „tinkamai iškreipta sąmonė". Panašu į pir- 
mojo įžanginio svarstymo cinizmo definiciją. Skirtumas tas, kad 
marksistinis kritikas „tinkamai iškreiptai sąmonei“ palieka šansą 
šviestis arba būti apšviestai marksizmo. Tada, mano jis, ji taps tie- 
sos sąmone, o ne „apšviesta iškreipta sąmone“, kaip tvirtino ciniz- 
mo formulė. Teoriškai paliekama išsivadavimo perspektyva. 

Kiekviena sociologinė sistemos teorija, kurios funkcija yra nag- 
rinėti „tiesą“, turi savyje (tokia mano prielaida) galingą ciniškąjį 
potencialą. O kadangi kiekvienas šiuolaikinis intelektas yra įtrauk- 
tas į tokių sociologinių teorijų procesą, tai jis būtinai įsipainioja į 
užmaskuotą arba atvirą šių mąstymo formų hegemoninį cinizmą. 
Marksizme, jo ištakose vis dėlto būta materializuojančių ir išva- 
duojančių perspektyvų ambivalentiškumo. Nemarksistinės visuo- 
menės sistemos teorijos nusikrato bet kokių sentimentų. Kartu su 
neokonservatyviosiomis srovėmis jos skelbia, kad naudingi žmo- 
nių visuomenės nariai visiems laikams privalo sudvasinti tam tik- 
ras „reikalingas iliuzijas“, nes be jų niekas kaip reikiant neveiks. 
Stengiamasi planuoti kitų naivumą, capital fix being man himself. 
Visuomet gera investicija prisitraukti naivų norą dirbti, nesvarbu 
kam. Sistemos teoretikai ir išlikimo strategai iš anksto atsikrato nai- 
vaus tikėjimo. O tiems, kurie privalo tikėti, svarbu liautis mąsčius 
ir turėti tvirtas vertybes. 

Konservatoriai mano, kad tas, kas paruošia priemones išvaduo- 
jančiai refleksijai ir siūlo jomis pasinaudoti, yra sąžinės neturintis 
ir valdžios trokštantis niekadėjas, kuriam prikišama: „o dirba kiti“. 
Tiktai kam gi? 

III. Aštuoni demaskavimai — 
kritikos reviu 


Toliau trumpai išdėstysiu aštuonis švietėjiškos ideologijos ir de- 
maskuojančios kritikos atvejus, kurių poleminiai metodai labiau- 
siai paplitę. Tai bus istoriškai didžiausią pasisekimą turėję demas- 
kavimo pavyzdžiai - pasisekimas, žinoma, buvo ne ta prasme, kad 
kritika kritikuojamą dalyką realiai „sutvarkė“. Kritikos poveikis pa- 
prastai būna ne tas, kurio tikimasi. Norinčios išlikti socialinės vieš- 
pataujančiosios jėgos, kai niekas kitas nepadeda, pasirodo, ginda- 
mosi gali kai ko išmokti. Švietimo socialinė istorija turi atkreipti 
dėmesį į besiginančių viešpataujančių jėgų mokymosi procesus. 
Juk esminė ideologijos istorijos problema yra „iškreiptų sąmonių" 
didėjimas, sąmonių, kurios tiktai iš savo kritikų sužino, kas yra įta- 
rimas ir demaskavimai, cinizmas ir suktumas. 

Mūsų kritikos reviu parodys švietimą en marche, linksmai ir ver- 
žliai atakuojantį senas ir naujas iliuzijas. Parodysime, kad kritika 
negali išsiaiškinti su priešininkais. Stebėsime, kaip pati kritika kar- 
tais duoda pradžią naujam dogmatizmui. Švietimas skverbiasi į 


Heinrichas 

socialinę sąmonę ne paprastai kaip koks visagalis geradėjas. Kur 
jis veikia, ten kyla abejonių, atsiranda ryškus dvilypumas. Mes jį 
apibūdinsime kaip atmosferą, kurioje susipynę faktinė savisauga 
ir moralinis savęs neigimas ir vyksta cinizmo kristalizacija. 


1. Apreiškimo kritika 


Ką? Stebuklas tik interpretacijos klaida? Filologinio iš- 
prusimo trūkumas? 
Friedrichas Nietzsche, „Anapus gėrio ir blogio“ 


Krikščioniškajai civilizacijai Šventasis Raštas yra toks svarbus dėl 
to, kad tai esąs dieviškasis diktatas. Žmogaus protas jam turi pa- 
klusti lygiai taip, kaip juslės neatsilaiko prieš „stebuklą ,vykstantį 
prieš akis. Įvairiomis tautinėmis kalbomis šventajame tekste kalba 
dieviškasis „balsas“, teologiškai - Šventoji Dvasia. 

„Šventumo“ knygai suteikia iš absoliuto kylantis tekstas. To- 
dėl bet kuri interpretacija visada bus nepakankama ir neatitiks 
to teksto neprilygstamo prasmingumo, vis atsinaujinančio kei- 
čiantis žmonijos epochoms. Aiškinimas yra ne kas kita, tik bergž- 
džias, nors ir reikalingas bandymas mažais mūsų suvokimo 
šaukštais užpildyti didžio reikšmingumo okeaną. Tačiau visi aiš- 
kinimai ir pritaikymai galop lieka vien žmogiški ir bergždi, jei- 
gu atmetama prielaida, kad tekstas yra inspiruotas Dievo. Tik- 
tai tikėjimas, kad tai esąs Dievo žodis, pakelia jį į neprilygstamą 
aukštumą. Vienu žodžiu, tik dėl tikėjimo Biblijos apreiškimine 
kilme ji tampa šventąja knyga. Tas tikėjimas naiviausiai ir radi- 
kaliausiai reiškiasi „verbalinės inspiracijos“ koncepcijoje - Šven- 
toji Dvasia rašiusiems žmonėms diktavusi tiesiogiai, be apylan- 
kos per jų galutinį suvokimą. Teologijos pradžioje stovi écriture 
automatigue. Religinės „asmeninės“ Mato arba Pauliaus nuomo- 
nės, kas be ko, būtų įdomios, bet neįpareigojančios; jos būtų - 
išsemiamos ir žmogiškai ribotos suvokimo pozicijos. Tiktai te- 
ologinė hipotezė, iškėlimas iki Šventosios Dvasios balso; dik- 
tuojančio Matui arba Pauliui, padaro tekstą neribotos prasmės 
šaltiniu. 

Dėl šios pretenzijos švietimui rūpi viską tiksliai išsiaiškinti. Jis 
klausia tarsi nekaltai ir kartu keldamas perversmą - kokių yra įro- 
dymy, šaltinių ir liudijimų. Iš pradžių prisiekinėja mielai viskuo 
patikėsiąs, jeigu tik atsirastų, kas jį įtikintų. Pasirodo, Biblijos teks- 
tai, filologiškai Žiūrint, yra vieninteliai savo pačių liudytojai. Ap- 
reiškiminė kilmė yra jų pačių pretenzija, kuria priėmėjas gali tikėti 
arba ne; Bažnyčia, kuri tą apreiškiminę kilmę padaro didžiąja dog- 
ma, pati atlieka tik priėmėjos vaidmenį. 

Jau Liuteris, remdamasis Biblija, griežtai atmetė Bažnyčios 
pretenzijas į autoritetą. Dabar šią kritiką aukštesniu lygiu kar- 
toja pati biblistika. Kadangi tekstas yra tekstas, ir bet koks tvir- 
tinimas, kad jis, girdi, įkvėptas Dievo, savo ruožtu gali būti tik 
žmogiškas ir galbūt klaidingas. Sulig kiekvienu bandymu priei- 
ti prie absoliutaus šaltinio kritika susiduria su reliatyviais isto- 
riniais šaltiniais, kurie paprasčiausiai tiktai tvirtina esą absoliu- 
tūs. Stebuklai, apie kuriuos rašo Biblija, kad paliudytų Dievo 
galią, yra tiktai pasakojimai apie stebuklus, kuriuos patikrinti 
nėra nei priemonių, nei būdų. Pretenzija į apreiškimą įstringa 
filologiniame rate. 

Lessingas, 1777 m. gindamas Reimaruso raštus („Apie dvasios ir 
jėgos įrodymą“ — Über den Beweis des Geistes und der Kraft), preten- 
zijas į apreiškimą puikiai demaskavo kaip vien pretenzijas. Jo pa- 
grindinė tezė: „Atsitiktinės istorinės tiesos niekada negali būti rei- 
kalingų protingų tiesų įrodymas“. Išvados: 


„Taigi jeigu aš istoriškai niekuo negaliu paprieštarauti teiginiui, kad Kristus 
atgaivino negyvėlį, tai dėl to turiu tikėti, kad Dievas turi sūnų, kuris yra tos 
pačios prigimties kaip ir jis? Kas sieja mano negalėjimą rimtai paprieštarauti 
tokiems liudijimams ir mano privalėjimą tikėti tuo, kam prieštarauja mano 
protas? Jeigu aš istoriškai niekuo negaliu paprieštarauti tam, kad tas Kristus 
pats prisikėlė iš numirusių, tai ar dėl to turiu laikyti teisinga, kad kaip tik tas 
prisikėlęs Kristus buvo Dievo sūnus? 

Kad tas Kristus, prieš kurio prisikėlimą istoriškai nieko rimta negaliu pa- 
teikti, dėl to sakėsi esąs Dievo sūnus, kad jį jo mokiniai dėl to juo laikė, aš 
mielai tikiu. Kadangi šios tiesos, kaip tos pačios klasės tiesos, visiškai natūra- 
liai seka viena iš kitos. 

Bet peršokti dabar su ta istorine tiesa į visiškai kitą tiesų klasę ir reikalauti iš 
manęs, kad aš visas savo metafizines ir moralines sampratas pertvarkyčiau 
pagal tai, versti mane, negalintį pateikti svaraus įrodymo prieš Kristaus prisi- 

kėlimą, kad pakeisčiau visas savo pagrindines idėjas apie dievybę; jeigu tai ne 
metabasis eis allo gėnos,* aš nežinau, kaip Aristotelis tą dalyką suprato. 

Tiesa, sakoma: bet tas pats Kristus, apie kurį tu istoriškai negali paneigti, 
kad jis prikelia mirusius, kad ir jis prisikėlė iš numirusių, pats pasakė, jog Die- 
vas turi tokios pat prigimties sūnų ir jog jis esąs tas sūnus. 

Tai būtų visiškai gerai. Jeigu tik tai, kad būtent Kristus taip yra pasakęs, irgi 
nebūtų vien tik istoriška. 

Jeigu mane ir toliau spaustų ir sakytų: „O ne! Tai daugiau negu istoriška, 
išties; juk įkvėpti metraštininkai taip tikina, o jie negali klysti“. 

Taigi, deja, tik istoriška ir tai, kad tie metraštininkai buvo įkvėpti ir negalėjo 
klysti. 

Kad tai yra bjaurus platus griovys, per kurį aš neįstengiu persigauti, kad ir 
kaip dažnai ir rimtai bandau šokti. Jeigu kas nors man gali padėti, tai tegu 
padeda. Aš prašau jį, maldauju. Dievas jam atlygins.“ 


Žmogaus žinojimas verčiamas grįžti į istorijos, filologijos ir logi- 
kos sritis. Lessingo žodžiuose jaučiama šiek tiek skausmo, kai jis 
gana įtikinamai prisiekinėja, kad jo širdis mielai liktų tikinti, jeigu 
protas tai leistų. Klausimu: „Iš kur tai galima žinoti?” švietimas tie- 
siog elegantiškai be ypatingos agresijos nukerta apreiškimo moks- 
lo šaknis. Žmogaus protas, kad ir labai norėdamas, šventu laiko- 
mame tekste negali įžvelgti daugiau negu vien tik istorines, žmonių 
padarytas prielaidas. Tradicijos pretenzija į absoliutumą sugriau- 
nama paprastais filologiniais klausimais. 

Kad ir kokia neatremiama būtų istorinė filologinė Biblijos kriti- 
ka, organizuotos religijos tiki Biblijos tiesas esant absoliučias ir ne- 
nori pripažinti, kad jos yra suspenduotos pagal mąstymo meno 
taisykles. Tos tiesos paprasčiausiai „egzistuoja“ toliau, nors ne taip, 
tarsi to suspendavimo ir demaskavimo nė nebūtų buvę, o taip, 
tarsi iš to nereikėtų daryti jokių išvadų, išskyrus vieną - kritikus 
reikia studijuoti ir ekskomunikuoti. Tiktai po £undamentalios nau- 
jųjų laikų kritikos teologija visiškai persikraustė į vadinamąjį tikė- 
jimo kvailių laivą ir vis toliau stumiasi nuo tiesioginės kritikos kran- 
to. XIX amžiuje bažnyčios davė pokritikinio iracionalizmo susilie- 
jimo su politine reakcija signalą. Kaip ir visos be galo norinčios 
išlikti institucijos, bažnyčios sugeba atlaikyti savo principų „atšau- 
kimą“. „Egzistencijos“ sąvoka nuo tol atsiduoda krikščionybės la- 


* Perėjimas į kitą loginę kategoriją. 

vonnuodžiais, pūvančiu toksinu, kritikuojamojo gyvenimu nepai- 
sant kritikos.* Nuo to laiko teologai su cinikais turi dar vieną pa- 
našumą - polinkį į pliką savisaugą. Jie iki pat Paskutinio teismo 
įsitaisė skylėtoje dogmatizmo statinėje. 


2. Religinės iliuzijos kritika 


Paklydimas visuomet yra daugiau negu įtarimas. 
La Rochefoucauld 


Šviečiamoji religinio fenomeno kritika strategiškai protingai kon- 
centruoja dėmesį į Dievo atributus; nemalonus „egzistavimo klau- 
simas“ tiesiogiai beveik neliečiamas. Ar „yra“ Dievas, apskritai ne 
problema; svarbu, ką žmonės turi galvoje sakydami, kad jis egzis- 
tuoja ir jo valia esanti tokia ir tokia. 

Taigi visų pirma reikia sužinoti, kas dar tvirtinama apie Dievą, 
išskyrus tai, kad jis yra? Tam teikia medžiagos religinės tradicijos. 
Kadangi Dievas nesireiškia „empiriškai“, tai Dievo atributų sieji- 
mas su Žmogaus patirtimi yra svarbus kritikos elementas. Religijų 
teiginiai apie Dievą niekaip negali išvengti šios atakos — nebent tai 
būtų radikali misterijų teologija arba (tai būtų nuosekliau) mistinė 
Dievo neįvardijamumo tezė. Toks religine ir filosofine prasme tei- 
singas nuoseklumas pakenčiamai saugotų nuo švietimo detekty- 
vinio klausimo, kaip Žmogaus fantazija sukuria Dievo atributus. 
Tačiau būdama tik mistika, religija negali tapti socialine institucija; 
ji gyva tuo, kad nuolat pasikartojančia forma pateikia nusistoju- 
sius pasakojimus (mitus), standartizuotus atributus (vardus ir pa- 
veikslus) bei stereotipines elgesio formas su šventenybėmis (ritu- 
alus). 

Taigi reikia tiktai geriau įsižiūrėti į šias prezentacijas, kad supras- 
tum jų fabrikatų paslaptį. Biblijos tekstas pateikia religijos kritikui 
esminę nuorodą. Pr 1, 27: „Dievas sukūrė žmogų pagal savo pa- 


* Apie tai rašoma klasikiniame Bruno Bauerio poleminiame traktate „Teologinės begėdys- 
tès” (Theologische Schamlosigkeiten, 1841), paskelbtame Bauerio knygoje Feldzüge der rei- 
nen Kritik, Ffm., 1968. 

veikslą, pagal savo paveikslą kūrė jį“. Be jokios abejonės šią vaiz- 
dinę priklausomybę galima aiškintis ir kitaip. Ir tada jau nebe pa- 
slaptis, iš kur tie vaizdiniai; žmogus ir jo patirtis yra medžiaga, iš 
kurios kuriami oficialūs Dievo paveikslai. Religinė akis projektuo- 
ja žemiškus dangaus vaizdinius. 

Viena tų elementarių projekcijų - ir kaipgi galėtų būti kitaip — 
kyla iš šeimos ir apvaisinimo vaizdinių srities. Politeistinėse religijo- 
se yra painių, dažnai išties nešvankių dievybių šeimyninių roma- 
nų ir apvaisinimo nuotykių - tai nesunkiai galima pamatyti studi- 
juojant graikų, egiptiečių ir indų olimpiečius. Niekas netvirtins, 
kad žmogaus vaizduotė, sukūrusi dangiškuosius gyventojus, bu- 
vo labai kukli. Netgi pakylėta ir teologiškai tokia pretenzinga Tre- 
jybės koncepcija neapsieina be šeimos ir apvaisinimo fantazijų. 
Ypatingas triukas čia tai, kad Marija pastoja nuo Šventosios Dva- 
sios. Satyra pastebėjo šią įdomią detalę. Tuo siekiama išvengti prie- 
laidos, kad tarp tėvo ir sūnaus esama seksu pagrįsto ryšio. Krikš- 
čioniškasis Dievas, matyt, gali „apvaisinti“, bet ne sanguliauti - dėl 
to Credo išties subtiliai sako: genitum, non factum. 

Su apvaisinimo idėja glaudžiai susijusi autorystės, kūrėjo idėja, 
kuri ypač būdinga aukštiesiems, vienatiniams dievams. Čia įsikiša 
žmogaus gaminimo paslaptis, paremta valstietiška ir amatininkiš- 
ka patirtimi. Dirbdamas žmogus suvokė save esant kūrėją, auto- 
rių naujos, iki tol neegzistavusios tikrovės. Kuo labiau pasaulis bu- 
vo mechanizuojamas, tuo labiau Dievo įsivaizdavimas tolo nuo 
biologinio apvaisinimo vaizdinio ir artėjo prie gamybos; atitinka- 
mai ir Dievas apvaisintojas vis labiau darėsi pasaulio fabrikantas, 
pirmasis gamintojas. 
nių religinio gyvenimo vaizdinių galbūt svarbiausioji. Į Dievą, kaip 
padėjėją, gyvenimo ir mirties bėdose krypsta didžioji dalis religi- 
nių prašymų. O kadangi Dievo padėjimo idėja reiškia, kad jis val- 
do žemės būtybes ir procesus, tai fantazijos apie jo pagalbą susi- 
maišo su žmogiškąja ganymo, rūpinimosi ir valdymo patirtimi. 
Populiarus Kristaus vaizdinys yra gero piemens vaizdinys. Religi- - 
jų istorijoje įvairūs dievai turėjo savas valdymo ir atsakomybės sri- 
tis, t. y. sektorinės viršenybės forma tvarkė kuriuos nors gamtos 
elementus (pvz., jūras, upes, vėjus, miškus, javus) arba viešpata- 

vo visame sukurtame pasaulyje. Tose projekcijose aiškiai juntama 
politinė patirtis - Dievo valdžia analogiška vado ar karaliaus funk- 
cijoms. Feodalinė visuomenė mažiausiai maskuoja savo politines 
Dievo projekcijas, Dievas nesvyruojant paskiriamas vyriausiu lė- 
no valdytoju ir jam duodamas feodalinis „pono“ titulas; angliškai 
ir šiandien tebesakoma My Lord. 

Naiviausiai antropomorfizmas arba sociomorfizmas reiškiasi ku- 
riant dievų atvaizdus. Todėl refleksyviosios religijos ir teologijos 
griežtai draudė atvaizdus: jos manė sudaiktinimą esant pavojin- 
gą. Judaizmas, islamas, taip pat kai kurios atvaizdams priešiškos 
krikščionybės atšakos šioje srityje laikėsi protingo saikingumo. Švie- 
čiamoji satyra jau šaipėsi iš afrikiečių dievybių, kurių juoda oda 
buvo tokia pat savaime suprantama kaip ir siauros azijietiškų sta- 
bų akys. Ji smaginosi svarstydama, kokį galėtų įsivaizduoti savo 
Dievą liūtai, kupranugariai ir pingvinai - kaip liūtą, kupranugarį, 
pingviną. 

Atskleidusi šį projekcinį mechanizmą, šviečiamoji religijos kri- 
tika įgijo aštrų ginklą. Nesunkiai galima parodyti, kad projekci- 
nis mechanizmas visuomet tas pats, nesvarbu, ar būtų kalbama 
apie tokias jutimines naivybes kaip siauros akys, baltos senelių 
barzdos, ar apie tokius subtilius atributus kaip asmenybė, pir- 
minė autorystė, permanentiškumas ar numatymas. Tačiau nuo- 
sekli religijos kritika neliečia Dievo egzistavimo klausimo. Jos 
racionali taktika neleidžia išeiti už tos ribos, kurią žymi klausi- 
mas: „Ką aš galiu žinoti? Dogmatinis recidyvas pasireiškė tik 
tada, kai kritika savo ruožtu negatyviais metafiziniais teiginiais 
peržengė žinojimo ribą ir ėmė propaguoti kvailą ateizmą. Or- 
ganizuotų religijų atstovai nuo tada patenkinti galėjo kalbėti 
apie „ateistinės pasaulėžiūros“ priartėjimą prie teologinės, nes 
kur yra frontalus prieštaravimas, nė viena pozicija negali ženg- 
ti į priekį, o institucijoms daugiau nė nereikia, nes joms svar- 
biausia jų savisauga. 

„Greta atropologinio Dievo projekcijų demaskavimo nuo XVIII 
amžiaus švietimas turi antrąją strategiją - griaunamąją; joje galima 
pastebėti šiuolaikinio cinizmo teorijos užuomazgų. Ji žinoma Ku- 
nigų apgavystės teorijos vardu. Remdamasis ja, švietimas pirmą kartą 
instrumentalistiškai pažvelgė į religiją ir iškėlė klausimus: kam nau- 

dingos religijos, kokią funkciją jos atlieka visuomenės gyvenime? 
Atsakyti į tuos klausimus (tariamai paprastai) švietėjams nebuvo 
sunku. Jiems tereikėjo apžvelgti tūkstantmetę religijos politiką nuo 
Karolio Didžiojo iki Richelieu, kad rastų atsakymą, parodę, kokį 
kruviną smurtą religija maskavo: 


„Visų religijų egzistavimo pagrindas - baimė. Darganos, perkūnai, audros... 
yra tos baimės priežastys. Žmogus, jautęsis prieš tokius gamtos reiškinius be- 
jėgis, ieškojo prieglobsčio pas būtybes, stipresnes už jį patį. Tik vėliau ambicin- 
gi vyrai, rafinuoti politikai ir filosofai suprato, kaip galima gauti naudą iš žmonių 
lengvatikystės. Dėl to jie prigalvojo daugybę fantastiškų ir žiaurių dievų, ku- 
rie buvo reikalingi tik vienam tikslui - stiprinti ir išlaikyti žmonių valdymo 
galią. Taip atsirado įvairios kulto formos, kurios iš esmės siekė vien to, kad 
įsigalėjusi visuomenės santvarka įgytų tam tikrą transcendentinės legalybės 
formą... Visų kulto formų pagrindą sudarė auka, pavienio individo aukojima- 
sis bendrijos labui... Taigi visai nenuostabu, kad Dievo vardu... žmonių daugu- 
ma yra pavergta nedidelės žmonių grupės, sudariusios sąjungą su religine 
baime.“ (Thérèse Philosophe, Ein Sittenbild aus dem 18. Jahrhundert, verfaßt von 
dem intimen Freund Friedrichs des Großen, dem Marquis d'Argens, übersetzt von 
J. Fürstenauer, Darmstadt o. J.; autorystė neaiški, nes ji remiasi tik viena mar- 
kizo de Sade'o pastaba; cituota iš p. 111-112.) 


Tokia yra instrumentalistinė religijos teorija, nepripažjstanti jo- 
kių apylankų. Ji, tiesa, religijų genezę taip pat sieja su žmogaus 
bejėgiškumu (padėjėjo projekcija). Tačiau jai būdingas poslinkis 
atviros refleksinės instrumentalistinės logikos link. Pažiūrose į re- 
ligijos funkcijas ir naudojimą slypi ideologijos kritikos dinamitas, 
šiuolaikinio refleksyvaus cinizmo užuomazgos. 

Švietėjui nesunku atsakyti, kam reikalinga religija - visų pirma 
tam, kad būtų galima įveikti gyvenimo baimę, o antra, kad būtų 
įteisintos priespauda paremtos visuomenės formos. Tai reiškia ir 
istorinę seką — cituojamame tekste pabrėžiama: „Tik vėliau...“ reli- 
giją panaudoja, eksploatuoja žmonės, kurie skiriasi nuo paprastai 
ir baimingai tikinčios liaudies. Todėl tekste atitinkamai kalbama 
apie „ambicingus vyrus“, „rafinuotus politikus ir filosofus“. Žodį 
„rafinuotas“ reikia vertinti itin rimtai. Jis taikomas religinei sąmo- 
nei, kuri panaudoja religiją kaip valdymo įrankį. Jos užduotis yra 
stengtis, kad valdinių sielos visą laiką būtų nuolankiai pasiruošu- 
sios aukotis. 

Švietėjas mano, kad valdantieji tai žino ir sąmoningai kreipia 
savo naudai. Tą patį sako ir rafinuotumas - valdymo mokslo „pa- 
subtilėjimas . Valdančiųjų sąmonė yra išriedėjusi iš religinio apsi- 
gaudinėjimo, tačiau toliau ji naudoja tą paklydimą savo naudai. Ji 
netiki, bet liepia tikėti. Turi būti daug kvailių, kad išliktų vienas 
kitas protingas. 

Aš manau, kad ši švietėjiška religijos teorija yra pirmoji loginė, 
šiuolaikinė refleksyvaus valdančiųjų cinizmo konstrukcija.* Tačiau 
ši teorija negalėjo išsiaiškinti savo pačios struktūros ir poveikio, 
todėl toliau nesirutuliojo ir pamažu sunyko. Apskritai vyrauja nuo- 
monė, kad ideologijos kritika susiformavo tiktai Marxo darbuose, 
o toliau ją plėtojo Nietzsche, Freudas ir kiti. Vadovėliuose teigia- 
ma, kad kunigų apgavystės teorijos pagrindas buvęs nepakanka- 
mas ir todėl (kaip ir reikėjo tikėtis) ją pranoko „brandesnės“ socio- 
loginės ir psichologinės sąmonės kritikos formos. Tai tik iš dalies 
tiesa. Pasirodo, ji pasiekė tokį mastą, kad sociologinė ir psichologi- 
nė kritika jai ne tik neprilygo, bet apskritai pasidarė akla, kai apga- 
vystės teorija ėmė reikštis savo srities viduje, t. y. virto „rafinuota 
dimensija. 

Apgavystės teorija refleksyviai sudėtingesnė už politinę ekono- 
minę ir giluminę psichologinę demaskavimo teoriją. Abi demas- 
kavimo teorijos klaidinimo mechanizmą traktuoja kaip esantį už 
iškreiptos sąmonės ribų - klaidinama, klystama. O apgavystės te- 
orija remiasi tuo, kad į klydimo mechanizmą galima žiūrėti bipo- 
liariškai. Apgaulę galima ne tik patirti, ją galima, esant neapgau- 
tam, panaudoti ir prieš kitus. Kaip tik tai įžvelgė Rokoko ir Švietimo 
amžiaus mąstytojai; beje, daugelis jų tyrinėjo antikos kinikus (pvz., 
Diderot, Ch. H. Wielandas). Neturėdami tikslesnio termino, jie va- 
dino tą struktūrą „rafinuotumu“, kuris buvo sudaręs sąjungą su 
„ambicija“; tai dvi kokybės, žinomos to meto dvaro ir miesto žmo- 
nėms. Iš tikrųjų ši apgavystės teorija yra didelis loginis atradimas — 
tai ideologijos teorijos poslinkis refleksyviosios ideologijos link. Viso- 
kia kitokia ideologijos kritika yra linkusi „kitų iškreiptą sąmonę" 
globoti ir laikyti akla. O apgavystės teorija projektuoja tokio lygio 
kritiką, kuri pripažįsta, kad priešininkas bent jau ne menkesnio 


* Šios teorijos pradmenų jau yra graikų sofistikoje (Kritijas). 

proto. Ji ima rimtai konkuruoti su priešininko sąmone, užuot iš 
aukšto ją komentavusi. Todėl nuo XVIII amžiaus galo filosofija lai- 
ko savo rankose daugiamatės ideologijos kritikos siūlo galą. 

Įsivaizduoti, kad priešininkas blaivus, mąstantis apgavikas, rafi- 
nuotas „politikas“, — ir naivu, ir gudru. Rafinuota sąmonės kon- 
strukcija nagrinėjama dar rafinuotesniu būdu. Švietėjas pralenkia 
apgaviką, perpratęs jo manevrą ir jį demaskuojamai pateikdamas. 
Jei apgavikas dvasininkas ar valdovas yra rafinuotas gudruolis, 
taigi modernus ponas cinikas, tai švietėjas jo atžvilgiu yra dar di- 
desnis cinikas, ironikas, satyrikas. Jis gali savarankiškai pakartoti 
priešininko galvoje daromus apgavystės fokusus ir juokdamasis 
juos suardyti: jūs juk nemanote, kad mes kvaili? Tai beveik neįma- 
noma be tam tikros refleksyvinės klinčo (susikabinimo) situacijos, 
kurioje sąmonės viena kitai prilygsta. Šiame klimate švietimas tar- 
si treniruoja savo nepasitikėjimą, kad pranoktų apgaulę įtarumu. 

Noras rafinuotu įtarumu konkuruoti su apgaule juntamas ir 
anksčiau pateiktoje citatoje. Jos ypatingas sąmojis suvokiamas ypač 
tada, kai žinome, kas ten kalba. Kalbėtojas yra apsišvietęs dvasi- 
ninkas - vienas tų gudrių ir mitrių XVIII amžiaus kunigų, kurie 
puošė galantiškuosius to meto romanus savo erotiniais nuotykiais 
ir protingais plepalais. Kaip koks profesionalus iškreiptos sąmo- 
nės ekspertas jis atskleidžia paslaptį. Scena sukomponuota taip, 
lyg šis dvasininkas, kritikuojantis savo luomą, būtų užsimiršęs, kad 
kalba ir apie save patį; tik iš tiesų jo lūpomis kalba (galimas daik- 
tas) aristokratiškos kilmės autorius. Savo paties cinizmo jis nema- 
to. Jis perbėgo į proto pusę visų pirma dėl to, kad šis neprieštarau- 
jajo seksualiniams troškimams. Šių pikantiškų religiją kritikuojančių 
išvedžiojimų vieta yra meilės guolis, kuriame kunigas ką tik san- 
tykiavo su žaviąja madam C. Ir visi mes - pasakotoja Thėrėse, jos 
intymių memuarų klausytojas ir intymi publika - stovi už lovos 
užuolaidos ir mato, girdi šviečiamąjį šnabždesį, kuriame yra vis- 
ko, kad užimtų žadą, išties kaip Heinrichas Mannas yra sakęs sa- 
vo „Henrike Ketvirtajame“ - „visų kitų juslių dideliam malonu- . 
mui. 

Kunigo išvedžiojimų tikslas yra pašalinti religines kliūtis. „gei- 
dulingumui“. Miela dama jį tik ką dar erzino: „Na gerai, o kaip 
religija, mano mielas? Ji juk mums griežtai draudžia nevedybinius 

geidulius?“ Dalis kunigo atsakymo pateikta ankstesnėje citatoje. 
Savo paties geidulingumą jis teisina demaskuodamas religinius 
draudimus, tačiau griežtai reikalauja slaptumo. Tada švietėjui su- 
pergudriai argumentuojant prasikiša jo paties naivumas. Mono- 
logas pereina į tokį dialogą: 


„— Matote, mano mieloji, štai jums mano pamokslas religijos tema. Tai 
dvidešimties metų stebėjimų ir apmąstymų vaisius. Aš visą laiką bandžiau 
atskirti tiesą nuo melo, kaip to reikalauja protas. Todėl, manau, turėtume 
prieiti prie išvados, jog malonumas, mudu taip švelniai rišantis prie vienas 
kito, yra tyras ir nekaltas. Ar slaptumas, su kuriuo mes jam atsiduodame, 
negarantuoja, kad tai nežeidžia nei žmogaus, nei Dievo? Kas be ko, be slap- 
tumo tokie malonumai galėtų išvirsti į baisų skandalą... Mūsų pavyzdys pa- 
galiau galėtų trikdyti nekaltas jaunas sielas ir skatinti jas apleisti pareigas 
visuomenei... 

- Bet, - įsiterpė madam, atrodo, visai laiku, - jeigu mūsų malonumai tokie 
nekalti, kaip aš mielai norėčiau tikėti, tai kodėl apie juos negalėtume pasakyti 
visiems? Kas čia bloga, jeigu mes su kitais pasidalinsime savo auksiniais malo- 
numyų vaisiais... Ar jūs pats man nesate daug kartų sakęs, kad nėra žmogui 
didesnės laimės kaip padaryti laimingus kitus? 

- Žinoma, kad sakiau, brangioji, - sutiko kunigas. Tačiau tai nereiškia, kad 
mes turėtume atskleisti tokias paslaptis prasčiokams. Argi jūs nežinote, kad 
tokių žmonių jausmai pernelyg šiurkštūs, kad nesuterštų to, kas mums atro- 
do šventa? Jų negalima lyginti su tais, kurie geba protingai mąstyti... Tarp de- 

šimties tūkstančių žmonių vargu ar atsiras dvidešimt logiškai mąstančių... Štai 
dėl ko mes turime būti atsargūs su savo patirtimi.“ (p. 113-115.) 


Nė viena viešpataujanti jėga negali sau leisti atskleisti savo pa- 
slapčių. Tik kai garantuotas slaptumas, ji gali būti nuostabiai atvi- 
ra. Čia kunigo lūpomis ji ryžtasi išties pranašingam prisipažini- 
mui, kuriame jau skamba dalis Freudo ir Vokietijos kultūros teorijos. 
Bet apsišvietęs privilegijuotasis taip pat gerai žino, kas atsitiktų, 
jei visi taip mąstytų kaip jis. Todėl valdančiųjų galvose pabudęs 
žinojimas pats sau nustato slaptumo ribas; žinantys žmonės nu- 
mato socialinį chaosą, jeigu ir daugelis žmonių pernakt nusikraty- 
tų ideologijos, religinės baimės ir pasitikėjimo. Patys neturėdami 
iliuzijų, jie mano, kad funkciniu požiūriu iliuzijos būtinos sociali- 
nio status guo palaikymui. Taip reiškiasi švietimas tose galvose, ku- 
rios supranta, kuo grindžiama valdžia. Jų atsargumas ir slaptumas 
visiškai realistinis. Gniaužia kvapą jų blaivumas, suvokimas, kad 
„auksiniai gašlumo vaisiai“ galimi tiktai esant status quo, kuris in- 
dividualumą, seksualumą ir prabangą suteikia nedaugeliui. Ne be 
užuominos į tokias sukriošusios valdžios paslaptis Talleyrand as 
sakė, kad gyvenimo saldybę patyrė tik tas, kuris gyveno prieš re- 
voliuciją. 

Galbūt šį tą reiškia, kad būtent gašli ir geidžianti mokytis dama 
nekaltai (?) reikalauja, jog meilės vaisiai būtų prieinami visiems, ir 

primena dalijimosi palaimą, o realistas kunigas reikalauja slaptu- 
mo, diskretiškumo tol, kol „prasčiokai“ priaugs iki tokio dalijimo- 
si? Damos lūpomis galbūt skamba moteriškumo, demokratinio 
principo, erotinio dosnumo balsas - madam Sans Gėne politikoje. 
Ji nenori suprasti, kad malonumai pasaulyje deficitas, ir kodėl to, 
ko yra tiek daug, reikia ieškoti tokiais aplinkiniais keliais. 

Savo satyros „Vokietija. Žiemos pasaka“ pradžioje Heinrichas 
Heine prisijungė prie šio dosnumo argumento. Jis rado vietą prie- 
spaudos sistemoje „senai atsižadėjimo giesmei , kurią valdantieji 
gieda kvailiems žmonėms: 


Žinau aš melodiją ir žodžius, 
Žinau ir kūrėjų vertę: 

Jie patys vyną maukė slaptai, 
O ragino vandenį gerti.* 


Čia yra tokie motyvai: „teksto kritika“ („žinau.... žodžius“), argu- 
mentavimas nurodant asmenį, rafinuotai atskleidžiama rafinuota 
suktybė; o iš to išeina veržlus posūkis nuo elitinės ponų cinizmo 
programos į populiarią dainą. 


O žemė žmonėms nebus šykšti: 

Ji duonos visiems užaugina 

Ir rožių, ir mirtų, ir grožio skaistaus, 
Ir meilės, ir saldumynų - 


Taip, taip, ir saldumynų - visiems. 

Jau mūsų dangus nevilioja, 
Užleidžiam jį žvirbliams ir angelams — 
Tegul, jeigu nori, skrajoja.** 


Heine's poetinis universalumas - tai kartu adekvatus klasikinio 
švietimo atsakymas krikščionybei: švietėjai demaskuoja krikščiony- 
bę žinojimu, užuot leidęsi į tikėjimo dviprasmybes. Švietimas už- 
klumpa religiją iš netyčių ir vertina jos dorą rimčiau negu ji save 
pačią. Taigi Prancūzijos revoliucijos šūkiai naujųjų laikų pradžioje 


* H. Heinė. Vokietija. Žiemos pasaka // Lyrika ir satyra. Vertė V. Bložė. Vilnius, 1957, p. 278. 
** Ten pat, p. 279. 

sužėruoja kaip krikščioniškiausias krikščionybės paneigimas. Didžio- 
siose religijose nepralenkiamai protinga ir žmogiška yra tai, ką jos 
nuolat išskelia iš savo atgimti gebančių branduolių. Visos neigian- 
čiosios kritikos formos, tai pastebėjusios, yra priverstos pasisaugoti 
religinių fenomenų. Giluminės psichologijos kryptys nustatė, kad 
ne vien religinėms fantazijoms būdingos iliuzijos — religijos neigi- 
mas irgi tam tikra iliuzija. Religija galėtų užimti vietą tarp tų „iliuzi- 
jų“, kurios ateityje egzistuos greta švietimo, nes jų neįveiks jokios 
nuogos negatyvios kritikos ir jokie nusivylimai. Galbūt religija iš tie- 
sų yra nepagydoma „ontologinė psichozė" (Ricoeur), ir neigimo kri- 
tikos furijos pavargs nuo amžino paneigtojo grįžimo. 


3. Metafizinės regimybės kritika 


Pirmų dviejų kritikų atvejais švietimas veikė pagal schemą: iš- 
mintis pati save riboja - žvalgosi anapus ribos ir prisipažįsta dėl 
šių „mažų Žygių per sieną“ gavusi privačias „slaptumo“ garanti- 
jas. Iš esmės ne kitaip yra ir su metafizikos kritika; ji negali pada- 
ryti nieko kita, tik nurodyti žmogaus protui jo ribas. Ji remiasi sam- 
protavimu, jog protas, kad ir sugebėdamas kelti metafizinius 
klausimus, savo jėgomis negali svariai spręsti. Kantiškojo švieti- 
mo didis nuopelnas yra tai, kad jis parodė, jog protas patikimai 
funkcionuoja tiktai patirtimi pagrįsto pažinimo sąlygomis.* Vis- 
kas, kas išeina už patirties ribų, jo prigimčiai per sunku. Jam bū- 
dinga daugiau norėti, negu galėti. Todėl po loginės kritikos ką nors 
prasminga pasakyti apie daiktus, nepasirėmus empirika, yra ne- 
įmanoma. Pagrindinės metafizinės Dievo, sielos, visatos idėjos mąs- 
tymui, tiesa, būtinai kyla, tačiau negali būti nuosekliai apdorotos 
turimomis mąstymo priemonėmis; kas kita būtų, jeigu jos būtų 
empirinės; tačiau kadangi jos tokios nėra, tai protas neturi vilties 
kada nors „išsiaiškinti“ tas temas. Racionalusis aparatas, tiesa, yra 


* Kanto kritikos plėtojimas visada buvo susijęs su jo siaura, į fizikinį požiūrį orientuota 
patirties samprata. Kai buvo pakylama aukščiau Kanto, tai paprastai reiškė plačiau su- 
prantamą patirtį - patirties sąvoka buvo išplečiama iki istorinių, kultūrinių, simbolinių, 
emocinių ir refleksyvių fenomenų. 

paruoštas prasiskverbti į šias problemas, bet negali grįžti iš „ana- 
pus“ su aiškiais ir vienareikšmiais atsakymais. Protas tarsi tupi už 
grotų, pro kurias tariasi matąs metafizinių vaizdų; tačiau kas iš 
pradžių atrodo „pažinimas“, kritikos požiūriu, pasirodo, tėra apsi- 
gaudinėjimas. Jis tam tikru mastu pasitiki regimybe, kurią pats yra 
susikūręs metafizinių idėjų forma. Galop suvokęs savo ribas ir sa- 
vo paties bergždžią žaidimą išplėsti ribas, pripažįsta, kad jo pa- 
stangos buvo nesėkmingos. Madinga yra sakyti: aš žinau, kad nie- 
ko nežinau. Šio žinojimo pozityvus momentas yra tiktai žinojimo 
ribų žinojimas. Tas, kas dabar toliau plėtoja metafizines spekulia- 
cijas, vadinamas ribų pažeidėju, „nepasiekiamo siekėju“. 

Visos metafizinės alternatyvos lygiavertės ir neišsprendžiamos: 
determinizmas lygiavertis indeterminizmui, baigtybė - begalybei, 
Dievo buvimas — Dievo nebuvimui, idealizmas — materializmui. Vi- 
sais tokiais klausimais logiškai yra dvi (mažiausiai) išeitys, abi vie- 
nodai gerai ir lygiai taip pat blogai pagrindžiamos. Nereikia, ne- 
būtina ir neprivalu „spręsti“, kai abi atpažįstamos kaip proto 
struktūros atspindžiai. Bet kuris sprendimas gresia virsti metafizi- 
niu, dogminiu recidyvu. Tiesa, čia reikia skirti: metafizinis mąsty- 
mas perduoda švietimui be galo vertingą palikimą, primenantį apie 
refleksijos ir išsivadavimo ryšį, kuris išlieka ir tada, kai didžiosios 

sistemos sugriūva. Todėl švietimas visuomet buvo logika ir dau- 
giau kaip logika - refleksijos logika. Save šviesti gali tik tas, kuris 
suvokia, kokios pasaulio visumos dalis jis yra. Todėl šiandien, ži- 
noma, laikydamasi reikiamo intelektualinio slaptumo, metafizikos 
palikimą perėmė socialinė ir gamtos filosofija. 

Dėl tos būtent priežasties švietimas negali būti tapatus su mąsty- 
mo, klaidų teorija, kurios tradicija labai sena - nuo Aristotelio iki an- 
glosaksiškos kalbos kritikos. Švietimui niekada nebuvo svarbu vien 
tik demaskuoti projekcijas, metabazes, klaidingas išvadas, loginių ti- 
pų samplaikas, bazinių teiginių ir interpretacijų susiliejimus ir t.t., o 
visų pirma pačiam pažinti žmogaus esmę ir tuo tikslu dirbti, kad būtų 
kritiškai įvertintos ir išsklaidytos naivios pasaulio ir savęs paties vizi- 
jos. Todėl tikroji švietimo tradicija nuolatos nemaloniai susikirsdavo 
su naujuoju loginio pozityvizmo cinizmu, kuris bandė mąstymą vi- 
siškai uždaryti grynosios analizės statinėje. Tačiau čia reikia išsiaiš- 
kinti frontus. Loginiai pozityvistai, kurie šaiposi iš didžiųjų filosofinės 
tradicijos temų, vadindami jas „tariamomis problemomis ,suradika- 
lina vieną švietimui būdingų tendencijų. Nusigręžimas nuo „didžių- 
jų problemų“ buvo inspiruotas kinikų. Ar Wittgensteinas iš esmės ne 
moderniosios logikos Diogenas, o Carnapas jau ne empirikos dyku- 
mų atsiskyrėlis? Atrodo, lyg jie norėtų priversti atgailauti nerūpestin- 
gai plepų pasaulį, tą pasaulį, kuriam logika ir empirizmas nėra galuti- 
niai apreiškimai ir kuris, trokšdamas „naudingų fikcijų „toliau ramiai 
elgiasi taip, tarsi Saulė vis dėlto suktųsi apie Žemę ir tarsi mūsų prak- 
tiniam gyvenimui kaip tik užtektų „netikslaus mąstymo miražų. 


4. Idealistinio antstato kritika 


Marksistinė kritika žengė pastebimą žingsnį už įvairios ankstes- 
nės kritikos ribų: ji ėmėsi integralios „galvų kritikos“. Ji norėjo tas 
galvas vėl uždėti ant gyvenančių ir dirbančių kūnų; štai kur teori- 
jos ir praktikos, proto ir rankos, galvos ir pilvo dialektikos esmė. 

Marxo teorija iš realistinių pozicijų nukrypo į socialinius darbo 
procesus. Ji sakė, kad tai, kas yra galvose, visada galų gale yra nu- 
lemta socialinės galvų funkcijos bendro visuomenės darbo ūkyje. 
Todėl socialinė ekonominė kritika menkai vertino tai, ką sąmonės 

kalba apie save. Jos motyvas - išsiaiškinti „objektyvius“ faktus. To- 
dėl kiekvieną sąmonę apklausė, ką ji žino apie savo pačios vietą 
darbo ir valdymo struktūroje. Ir kadangi paprastai ši kritika čia 
susidūrė su didžiuliu neišmanymu, tai, radusi pažeidžiamą vietą, 
galėjo pulti. Visuomeninis darbas priklauso nuo pasiskirstymo į 
klases, todėl Marxo kritika stenėsi išaiškinti, kiek viena ar kita są- 
monė yra „klasinė sąmonė“ ir ką pati apie tai žino. 

Buržuazinės visuomenės sistemoje pirmiausia galima skirti tris 
objektyvias klasines sąmones - buržuazijos (kapitalo klasė), pro- 
letariato (gamintojų klasė) ir tarpininkų (vidurinė klasė); su pasta- 
rąja dviprasmiškai susijusi antstato kūrėjų, neaiškaus klasinio pro- 
filio mokslininkų, teisėjų, dvasininkų, menininkų ir filosofų grupės 
sąmonė. 

Pažvelgus į tradicinius proto darbininkus, beregint krinta į akis 
tai, kad šie savo veiklą paprastai suvokia visai kitaip, negu turėtų 
suvokti pagal Marxo modelį. Apie savo vaidmenį visuomeninio 
darbo ūkyje ir valdžios struktūroje proto darbininkai paprastai be- 
veik nieko nežino. Jie labai atitrūkę nuo „faktų pagrindo”, jų gal- 
vos padebesiuose ir „tikrosios gamybos“ sferą jie mato iš netikro- 
viško atstumo. Todėl jie, pasak Marxo, gyvena globalinės 
idealistinės mistifikacijos pasaulyje. Protinio „darbo“ (vien tas pa- 
vadinimas nusipelno kritikos) žmonės yra pamiršę, kad jie irgi tam 

tikra prasme dirba darbą. Jie pripratę visai nesidomėti savo darbo 
sąsaja su medžiaginiu, rankomis dirbamu darbu. Taigi visa klasiki- 
nė tradicija nuo Platono iki Kanto ignoruoja socialinį teorijos pa- 
grindą - vergų ūkį, baudžiavą, pavaldumo santykius darbe. Tra- 
dicinis teorinis mąstymas netgi remiasi vienokia ar kitokia dvasine 
patirtimi, kad motyvuotų savo veiklą; tai tiesos siekimas, dorybės 
suvokimas, dieviškasis pašaukimas, proto absoliutizmas, sumanu- 
mas. 

O iš tikrųjų reikia Žinoti, kad darbas yra elementari gyvenimo 
sąlyga, į kurią turi atsižvelgti tikrovės teorija. Jeigu ji nenori to da- 
ryti ir bando peršokti šį pagrindą, ją reikia demaskuoti. Šis demas- 
kavimas suprantamas kaip „nužeminimas“ (grounding). Todėl ti- 
piškas Marxo kritikos demaskuojamasis gestas yra apvertimas — 
sąmonės pastatymas nuo galvos ant kojų. Kojos čia reiškia: Žinoti 
vietą gamybos procese ir klasinėje struktūroje. Demaskuoti reikia 
tą sąmone, kuri nenori žinoti savo „socialinės būties“, savo funkci- 
jos visumoje ir todėl gyvena mistifikacijomis, idealistiškai atsisky- 
rusi. Todėl marksistinė kritika iš eilės, pagal mistifikacijas, aptaria 
religiją, estetiką, teisę, socialinį aprūpinimą, moralę, filosofiją, 
mokslą. 

Greta mistifikuotos sąmonės kritikos Marxo teorijoje yra dar vie- 
nas turintis didelių pasekmių ideologijos kritikos variantas, kuris 
suformavo marksizmo kritikos stilių, jo poleminį įkyrumą - tai cha- 
rakterinės kaukės teorija. Kaukių teorija jau iš anksto skiria asme- 
nis kaip individus ir kaip klasinių funkcijų atstovus. Čia truputį 
neaišku, kuri pusė kada turi kitos kaukę -individualumas funkci- 
jos kaukę ar funkcija individualumo. Dauguma kritikų iš gerų pa- 
skatų pasirinko antihumanistinę versiją, sampratą, kad individu- 
alumas yra funkcijos kaukė. Todėl be niekur nieko gali būti 
žmogiškai nepriekaištingų kapitalistų - tai rodo pilietinės filantro- 
pijos istorija (prieš filantropiją marksistiniai kritikai buvo griežtai 
nusiteikę). Humaniški jie atrodą tik todėl, kad kaip individai mas- 
kuoją socialinį nehumaniškumą. Pagal savo socialinę būtį jie vis 
tiek įkūnija pelno siekimą, yra charakterinės kapitalizmo kaukės. 
Todėl agitatorių požiūriu jie tam tikra prasme esą blogesni už ar- 
šiausius išnaudotojus, nes jie stipriną patriarchalinę darbininko 
mistifikaciją. Šios teorijos atspindys yra „buržuazinė“ vaidmenų 

teorija, kuri socialines funkcijas („vaidmenis“) suvokia kaip kau- 
kes, kuriomis prisidengia individualybė, kad geriausiu atveju net 
„Žaistų su jomis. 

Žinoma, dabininkų sąmonė irgi iš pradžių mistifikuota. Jos for- 
mavimas pagal viešpataujančių ideologijų principus nepalieka jo- 
kios kitos galimybės. Tačiau ji yra ir kiekvieno realizmo išeities taš- 
kas, nes tiesiogiai atlieka darbą. Realistiniu instinktu ji nuvokia 
apgavystes, rezgamas „tų, kur viršuje“, galvose. Ji stovi ant plikos 
žemės. Marxas čia keistai optimistiškai tiki nepaprasta darbininkų 
sąmonės galimybe šviestis - mokydamasis proletariatas įgis blai- 
vią savo socialinės padėties ir politinės jėgos sampratą ir paskui, 
kaip visada, panaudos ją revoliucinėje praktikoje. Šiame procese 
sąmonė įgis naują kokybę. 

Čia proletarinis švietimas daro šuolį iš teorijos į praktiką: ji pa- 
lieka privačią klaidingų arba teisingų „plikų“ minčių sferą, kad vie- 
šai virstų nauja, teisinga klasine sąmone; teisinga todėl, kad su- 
pranta savo gyvenimo interesus ir pakilusi į kovą vaduojasi iš 
išnaudojimo ir priespaudos. Švietimas praktiškai baigsis, kai bus 
likviduota klasinė visuomenė. Čia pasireiškia fundamentalus Mar- 
xo „teorijos“ pasaulio dvilypumas. Kiekvieną sąmonę ji verčia so- 
cialinio proceso funkcija, kita vertus, nori išvaduoti sąmonę nuo 
mistifikacijų. Suvokiant marksizmą kaip išvadavimo teoriją, pa- 
brėžiamas išsivaduojamasis proletariato ir jo sąjungininkų sąmo- 
nės formavimasis. Šis požiūris pereina į atvirumą, į besiformuo- 
jantį paskutinės (tariamai) išnaudojamos klasės „subjektyvumą“. 
Jei ši išsivaduos iš savo slogios padėties, tai sukurs sąlygas realiam 
visų išsivadavimui (nuo darbinio išnaudojimo). Tarno išsivadavi- 
mas pagal idealią dialektiką turėtų nulemti pono išsivadavimą iš 
buvimo ponu gniaužtų. Kas nori matyti, kad Marxas yra „huma- 
nistas“, tas pabrėžia šį aspektą. Jo branduolys yra darbo antropo- 
logija. Darbininkas bus „savęs“ šeimininku tik tada, kai naudosis 
tais produktais, kuriems sukurti suvartojo savo energiją, ir jam ne- 
bereikės pridedamosios vertės atiduoti valdantiesiems. Išsivada- 
vimas turi vykti pagal modelį: gaminantis subjektas pasisavina pro- 
duktus, kuriuos yra pagaminęs, į kuriuos yra įdėjęs dalį savęs. (Būtų 
išties įdomu žinoti, kas gi yra idealizmas, jeigu tai ne idealistinė 
mintis.) 

Antrasis požiūris atskleidžia Marxo kritikos „antihumanistinį', 
„realistinį“ pagrindą. Jo akcentas ne išsivadavimo dialektika, o uni- 
versalios mistifikacijos mechanizmai. Jei kiekviena sąmonė yra iš- 
kreipta taip, kad atitiktų savo vietą gamybos ir valdymo procese, 
tai tas iškreiptumas negali pakisti, kol vyksta procesas. O kad jis 
vyksta visu tempu, marksizmas pabrėžia kasdien ir kas valandą. 
Taigi ima duoti vaisių slaptasis Marxo teorijos funkcionalizmas. Iki 
šiol nėra tikslesnio jo apibrėžimo, kaip garsusis posakis „neišven- 
giamai iškreipta sąmonė“. Šitaip žiūrint iškreipta sąmonė materia- 
liai įjungiama į „objektyvių apakinimų sistemą“. Iškreiptumas yra 
proceso funkcija. 

Čia marksistinis sistemos cinizmas intymiai susiliečia su buržua- 
zinių funkcionalistų cinizmu (tik pastarasis yra su priešingu žen- 
klu). Mat funkcionalistams atrodo, kad socialinės sistemos garan- 
tuotai funkcionuoja tik tada, kai sistemų nariai aklai identifikuoda- 
miesi laikosi tam tikrų pagrindinių normų, elgesio ir tikslų; sistema 
čia pati suinteresuota, kad šias identifikacijas pavieniai nukrypėliai 
traktuotų lanksčiai, kartais net reviduotų, kad sistema neprarastų 
sugebėjimo prisitaikyti prie naujų situacijų. Taigi kiekvienai besivys- 
tančiai sistemai tiesiog būtina tam tikra ironija ir nedidelė maištau- 
tojų grupelė. Tiesa, funkcionalizmas žmogaus sąmonei ne tik nesu- 
teikia išsivadavimo teisės, bet ir neigia tokio išsivadavimo iš normų 
ir prievartos prasmę, nes pagal jį tai stumia tiesiog į nieką, į tuščią 
individualizmą, įstatymų nepaisantį chaosą ir visuomeninių struk- 
tūrų žlugimą. Kad čia yra tiesos, labai ryškiai įrodo socialistinės vi- 
suomeninės santvarkos Rytų blokuose. Funkcionalistų požiūrio įro- 
dymą pateikia socialinė laboratorija: „sutvarkyta“ socialinė egzis- 
tencija galima tik funkcionalių tikslinių melų rėmuose. Marxo ideo- 
logijos principų funkcinis cinizmas bauginamai aštria forma iškyla 
socialistinių šalių kultūros politikoje ir etinėje darbo bei karybos dre- 
sūroje. Egzistencinio, refleksyvaus švietimo laisvės idėja ten vos ve- 
getuoja ir yra barbariško lygmens; ir nenuostabu, kad išsivadavimo 
siekianti rezistencija, kurios dalyviai save truputį nevykusiai vadi- 
na disidentais, skelbiasi esanti religinė opozicija. Socializme oficialiai 
praktikuojamas toks individualus refleksijų stabdymas, apie kokį 
Vakarų konservatoriai ir neokonservatoriai seniai svajoja. Ten ste- 
bėtinai ryžtingai įgyvendinamas vertybių muštras; minimalaus 

nukrypimo elementas dabar jau ir oficialiai planuojamas - nuo to 
laiko, kai liaudžiai priklausančiose įmonėse gaminami džinsai, Dres- 
dene grojamas džiazas. Struktūros požiūriu Rytų partinės diktatū- 
ros yra vakarietiško konservatyvizmo rojus. Ne veltui didysis kon- 
servatorius Arnoldas Gehlenas labai žavėjosi Tarybų Sąjunga, ir tai 
galima palyginti su Adolfo Hitlerio slapta pagarba Katalikų bažny- 
čios aparatui. 

Marksistinis funkcionalizmas stebėtinai aklas savo paties suktu- 
mui. Jis modernizuoja apgaulę ir socializmo teorijos tiesos elemen- 
tus naudoja kaip naują ideologinę rišamąją priemonę. Melo mo- 
dernizavimas remiasi šizoidiniu suktumu; meluojama sakant tiesą. 
Sąmonės skaldymo mokoma tol, kol ima atrodyti normalu, kad 
socializmas, iš pradžių buvęs vilties kalba, tampa ideologine sie- 
na, už kurios pranyksta viltys ir perspektyvos. 

Jau Marxo ideologijos kritikoje galima įžvelgti vėlesnio ciniško 
suktumo pradmenis. Jeigu ideologija iš tiesų reiškė „neišvengia- 
mai iškreiptą sąmonę“, ir, kalbant be ironijos, buvo ne kas kita kaip 
gryna mistifikacija normalioje galvoje, tai kyla klausimas, kaip kri- 
tikas ketina išsiropšti iš užburto apgavysčių rato. Pats pereidamas 
apgavikų pusėn? Dialektinė kritika įsivaizduoja esanti vienintelis 
šviesulys „grynų veidmainysčių“ naktį. Tačiau tuo ji reikalauja iš 
vaisingos minties daugiau, negu ši gali duoti. Darbo ir gamybos 
logikos išaiškinimas, kad ir kokie fundamentalūs jie yra, neduoda 
visrakčio visiems egzistencijos, sąmonės, tiesos ir žinojimo klausi- 
mams. Todėl „buržuazinė“ atsakomoji kritika lengvai dorojo mark- 
sizmą, suradusi jo silpniausią vietą - primityvų jo mokslo ir paži- 
nimo teorijos lygį. 


5. Moralinės regimybės kritika 


Moralinio švietimo šaknys toliausiai nusidriekusios į istorijos ryt- 
metį — ir ne be pagrindo. Mat moralės klausimas nulemia svarbiau- 
sią bet kurio švietimo klausimą - „gero gyvenimo“. Kad žmogus iš 
tiesų yra ne tas, kuo jis dedasi, yra moralinio kritinio mąstymo pro- 
motyvas. Jėzus puldamas negailestingai teisiančius pateikė tokį 
minties modelį: „Kaip gali sakyti broliui: ‘Leisk, išimsiu krislą iš 

tavo akies", kai tavo akyje rąstas?! Veidmainy, pirmiau išritink rąs- 
tą iš savo akies...“ (Mt 7, 4-5). 

Jau Naujojo Testamento kritika tikisi „rafinuoto“ sudvigubini- 
mo: vilkai avies kailiais, moralistai su rąstu akyje, fariziejiškumas. 
Nuo pat pirmos akimirkos ši moralės kritika elgiasi metamorališ- 
kai, kitaip tariant, psichologiškai. Ji jau iš principo tikisi, kad „išori- 
nė“ moralinė regimybė apgaulinga. Atidžiau pasižiūrėjus, pasiro- 
do, kad moralistas iš tiesų ne įstatymui tarnauja, o kitus 
kritikuodamas dangsto savo paties nusikaltimus. Evangelijos pa- 
gal Matą 7 skirsnio 4 eilutė - tai iš esmės psichoanalizė. Kas man 
nepatinka kituose, toks esu aš pats. Tačiau kol pats savęs nematau, 
suvokiu savo projekcijas ne kaip išorinę savo rąsto refleksiją, o kaip 
pasaulio pagedimą. Taigi „realioji projekcijos dalis“, kaip šiandien 
pasakytų psichoanalitikas, kol kas manęs neturi dominti. Jeigu pa- 
saulis iš tiesų yra sugedęs, tai visų pirma man šiek tiek rūpi tik 
mano trūkumai. Tai, ko moko Jėzus, yra revoliucinga savirefleksi- 
ja: pradėti nuo savęs ir paskui, jeigu iš tiesų reikėtų kitus šviesti, 
tai visų pirma rodyti jiems pavyzdį. Iš tiesų normaliame pasaulyje 
būna kitaip: įstatymdaviai pradeda nuo kitų, ir visai neaišku, ar jie 
prieis ir prie savęs. Jie apeliuoja į įstatymus ir tvarką, pretenduo- 
jančią būti absoliučia. Tačiau vilkai avies kailiais mėgaujasi tų įsta- 
tymų ir tvarkos vaizdu tarsi iš šalies, iš viršaus; tik jie dar gali žino- 
ti apie reiškinių dvilypumą; tik jie, nes yra įstatymdaviai, jaučia 
laisvės dvelksmą virš įstatymų rinkinio. Tikrosios avys įstatomos į 
arba-arba rėmus. Mat su refleksija ir ironija prieš tvarką nieko „ne- 
paveiksi“. Valstybės visuomet yra ir prievartos aparatai, kurie ne- 
veikia, jeigu avys pradeda sakyti „aš“ ir jeigu valdiniai ima nebe- 
paisyti tradicijų. Kai tiktai „tie ten apačioje“ ima suvokti dvilypumą, 
į pavarą pakliūna smėlio — švietimas prieš paklusnumo ir darbo 
automatiką. 

Krikščioniškoje refleksijos etikoje (darant sprendimus, pirmiau- 
sia žiūrėti į save) yra politinio detonatoriaus elementų. Kadangi 
„krikščionio laisvė“ panaikina bet kokį naivų norminį tikėjimą, tai 
krikščioniška kooperavimo ir krikščioniškos koegzistencijos bazė jau 
nebe valstybingumas (civitas), prievartinė bendrija, o tik bendruo- 
meniškumas (communitas, societas; komunizmas, socializmas). Rea- 
liai valstybei reikia aklų subjektų, o bendrija gali suvokti save tiktai 

kaip pabudusių individualybių komuną. Šiuo atžvilgiu krikščiony- 
bė ir komunizmas labai giminingi; tai primena XIX amžiaus ir XX 
amžiaus pradžios anarchizmas; kadangi taisyklės, kuriomis vado- 
vaujasi anarchistinė komuna gyvenime, yra laisvos savos normos, 
one heteronorminiai, hierarchiškai primesti įstatymai. Komuna sva- 
joja apie nuolatinį įstatymų atnaujinimą pritarimo būdu. 

Pirmykštėje Bažnyčios idėjoje dar truputį buvo šio communio 
modelio. Žinoma, jis greit išnyko, perėjus prie organizuoto baž- 
nytiškumo; vėliau jis, netekęs pasaulietiškumo ir padalintas per- 
pus, gyvavo didžiuosiuose vienuolių ordinų judėjimuose. Ofi- 
cialioji Bažnyčia darėsi vis labiau panaši į valstybės parodiją ir 
virto didžiuliu prievartos aparatu. Šią šizofreniją Bažnyčios mo- 
kytojas Augustinas tūkstantmečiams racionalizavo savo moky- 
mu apie „dvi karalystes“ - Dievo ir žemiškąją; šios koncepcijos 
laikėsi ir Augustijonų ordino vienuolis Liuteris. Religinei bendruo- 
menei įvardyti Augustinas čia pavartojo civitas sąvoką, ir tai jau 
signalizavo apie šios bendruomenės korumpuotumą. Kurioziš- 
ka ir vis dėlto suprantama gali pasirodyti tai, kad tiktai šių laikų 
demokratiniuose judėjimuose prokrikščioniškoji mintis vėl įsi- 
jungė į politinį žaidimą. Vakarų demokratijos iš esmės yra nuola- 
tinės religinio anarchizmo parodijos, savotiški prievartos apara- 
tų ir laisvės santvarkų mišiniai. Jose galioja taisyklė: „aš“ regimybę 
reikia suteikti kiekvienam. 

Čia glūdi ir šių laikų pasaulio katalikiškosios ironijos šaknys. Mat 
katalikybė su savo mokymu ir savo absoliutistine.organizacija lyg 
archajiškas luitas riogso liberaliai išpurentoje socialinėje santvar- 
koje. Antipasaulietiškas jis tik ta prasme, kad yra sudaręs iškrypė- 
lišką sąjungą su centrinėmis valstybinėmis institucijomis, kaip kad 
anksčiau buvo sudaręs su Vakarų Romos imperija, Šiaurės Euro- 
pos feodalizmu, XVII-XVIII amžių absoliutizmu. Taigi išeina, kad 
dabartinės aukščiausiosios valdžios, vis dėlto jau kiek pramoku- 
sios liberalaus žaidimo, bendraudamos su atvirai autoritariniu Va- 
tikanu jaučiasi truputį nejaukiai; tiktai Musolinio fašizmas Katali- 
kų bažnyčią buvo įtraukęs į bjaurią modernių konkordatų sistemą. 

Šios įžanginės pastabos, matyt, naudingos tam, kad suvoktume 
vėlesnės moralės kritikos išeities tašką. Per savo istoriją krikščio- 
nybė atšaukė savo pačios moralinę struktūrą, pranašesnę už susi- 

tarimus savirefleksiją. Taigi ji pati tapo konvencine prievartos or- 
ganizacija, nutolo nuo laisvų metaetikos principų (pagal kuriuos 
blaivus žvilgsnis į tikrovę ir protinga meilė pasako, ką reikia dary- 
ti) ir grįžo prie banalaus „tu privalai“ požiūrio. Anksčiau smerkusi 
fariziejiškumą, paveikta savo politinių laimėjimų, tapo melagin- 
giausia, kokią yra matęs pasaulis, ideologija. 

Nuo vėlyvųjų viduramžių Europoje tai žinoma beveik visiems. 
Nuo tada vilkai su krikščionišku avies kailiu skiriami nuo avių ir 
nuo išimčių, t. y. tų, kurie nėra krikščionybės atstovai, bet truputį 
išnaudoja krikščioniškąjį šansą. Dėl tokio moralės dvilypumo dau- 
gelis žmonių nuo viduramžių pabaigos (taigi nuo to laiko, kai yra 
rašytinių liaudies balso ir jo realizmo liudijimų) nesileido mulki- 
nami. Gašlus vienuolis, karingas Bažnyčios kunigaikštis, ciniškas 
kardinolas ir korumpuotas popiežius - tai amžini liaudiško realiz- 
mo tipai; jokia „teorinė“ kritika neįstengė nieko esminga prie to 
pridurti. Klero demaskavimas susijęs su katalikybe kaip juokas su 
satyra. Juoku užbėgama už akių bet kokioms teorijoms. 

Tačiau moralės kritika padarė pažangą ne kaip juokas - ir tai su- 
siję su protestantizmo vaidmeniu atnaujinant moralizmą. Katali- 
kybė galėtų susitaikyti su dvasininkus pajuokiančia satyra. Tačiau 
protestantizmas linkęs eiti toliau - moralės kritika nukreipiama 
prieš nemokšas, tariamus krikščionis, taigi prieš kiekvieną. Dar 
prancūzų Švietimas savo moralės satyra kritikavo katalikiškojo te- 
atro veikėjus, vienuoles, kunigus, pernelyg pamaldžias senmer- 
ges ir pernelyg šventus prelatus. Heinricho Heine's išpuoliai prieš 
katalikybę irgi yra satyriški. Visa tai nekalta, palyginti su prieš pro- 
testantišką profanų moralę nukreipta kritika. Kokios geraširdiš- 
kos atrodo Diderot kandybės, palyginti su ta krikščionybės kriti- 
ka, kurią praktikavo liuteronų kunigo sūnus Friedrichas Nietzsche! 
Tarp katalikiško ir protestantiško germaniškojo švietimo yra ne- 
mažas lygmens ir higieninis skirtumas. Vienokie ar kitokie religi- 
niai katalikybės nesklandumai paprastai siejami su dvasininkais. 
Protestantiškuose kraštuose moralės kritika visada reiškia ištisų vi- 
suomenių ir klasių savidemaskavimą. Todėl šiuose kraštuose, ypač 
Šiaurės Vokietijoje ir Šiaurės Amerikoje, moralinis švietimas nejsi- 
vaizduojamas be socialmazochistinių komponentų. Beje, antroji 
jo terpė yra emancipuotas judaizmas (Marxas, Heine, Freudas, 

Adorno ir kt.), kuris, kad ir kaip glaudžiai asimiliavęsis su pilietine 
visuomene, išlaiko truputį atsiskyrėlišką, į kritiką linkusį požiūrį 
(tai gerai išaiškino Hannah Arendt) 

Moralės kritika iš esmės vadovaujasi trejopa strategija: antro tai- 
syklių lygmens atskleidimo (dviguba moralė); esamybės ir regi- 
mybės sukeitimo; apsiribojimo primityviu realistiniu motyvu. 

Atskleisti antrą taisyklių lygmenį yra paprasčiausia, nes tai paremta 
paprastu stebėjimu. Jėzus: „Jūs pažinsit juos iš jų vaisių . Gyveni- 
me viską lemia išbandymas. Švietimas nedaro nieko kito, tik klau- 
sosi tų, kuriuos spėja esant vilkais drabužinėje, o jie ten užsimeta 
ir nusimeta avies kailius. Pačiam tereikia tik pasislėpti už užuolai- 

dos arba po lova ir žiūrėti, kas darosi, kai numanomi vilkai susiei- 
na krūvon. Čia ypač svarbus seksualinis demaskavimas: kunigas, 
kuriam tenka slėptis nuo namo sugrįžusio vyro miegamojo spin- 
toje; geras šeimos tėvas, tamsioje gatvėje įsėlinantis į namą su rau- 
donu žibintų; ministras pirmininkas, palikęs akinius bordelyje... 
„Ar galima rasti vynuogių tarp dyglių arba figų tarp dagių?“. Ši 
literatūra „in flagranti” galėtų būti pavadinta taip, kaip viena gar- 
siausių „pornografinių“ XVIII amžiaus knygų - Mirabeau „Pakel- 
ta užuolaida“. Kritika čia dar neatitrūkusi nuo jutiminio, satyrinio 
pagrindo. | 

Pats moralės dvilypumas ilgą laiką buvo laikomas moraliniu reiš- 
kiniu, skandalu. Tiktai ciniškas pasaulietiškumas buvo toks blai- 
viai realistiškas, kad dėl to galėjo vien trūktelėti pečiais ir pasižiū- 
rėti grynai kaip į paprastą faktą. Aukštuomenės žmogus moralinį 
pasaulį suvokia kaip sudarytą iš dviejų pasaulių; jame, matyt, yra 
praktiškų vyrų pasaulis (vyrų, kurie pakankamai stiprūs, kad su- 
siteptų rankas politikoje, bet patys liktų švarūs; o jeigu jau taip, tai 
ką padarysi) ir kitas pasaulis - jaunimo, kvailių, moterų ir gražių 
sielų, kurioms labai reikia „tyrumo“. Tai galima pavadinti sielų dar- 
biniu pasidalijimu arba pasaulio bjaurumu; aukštuomenės suvo- 
kimas sugeba įkalkuliuoti abu. 

Sukeisdama vietomis esamybę ir regimybę, kritika pirmiausia atski- 
ria fasadą nuo vidaus, kad paskui tą vidų atakuotų kaip tikrąją 
išorę. Labiausiai puolami tiek gerieji, tiek blogieji krikščioniško- 
sios moralės nervų taškai - užuojautos etika ir altruizmas (artimo 
meilės priesakas). Švietimas čia vėl nori įtarumu pranokti apgau- 
lę, jis net neigia (ir ne be pagrindo) tobulos apgaulės galimybę, jei 
žmogus protingas: „Meluojama burna, bet tuo metu nutaisyta mi- 
na pasako tiesą.“ (Nietzsche, Werke in zwei Bänden, Mūnchen', 1978, 
Bd. 2, S. 73.). „Vidus“ nelieka neatskleistas. „Psichologas“ (Niet- 
zsche's tipo) pro rodomą užuojautą įžvelgia prasišviečiant savi- 
gailą ir neapykantą; pro kiekvieną altruizmą prasikiša egoizmas. 
Šiais pastebėjimais rūmų epochos psichologija lenkė buržuazinį 
mąstymą. Jau La Rochefoucauld parodė visas draugiškumo ir mo- 
ralumo savimeilės (amour-propre) kaukes. Remdamasis juo, Niet- 
zsche davė pradžią brandžiai krikščionybės kritikai, t. y. visiškai 
apnuoginančiai faktus kritikai. Kuo tuštesnės atrodė altruistinės 

pasakos kapitalistinėje visuomenėje, kurioje vis labiau įsigalėjo pel- 
no siekimas ir utilitarizmas, tuo mažiau pastangų reikėjo kritinei 
natūralistinei minčiai, aiškinančiai, kad kiekvienam savi marški- 
niai arčiausia kūno. Bet Schilleris sako: doras žmogus apie save 
galvoja paskiausia („Vilhelmas Telis“). Nietzsche'i Schillerio idea- 
lizmas atrodo nesąmonė; jis be gailesčio vadina jį „Zekingeno mo- 
ralės trimitininku“. Natūralistui atrodo, kad kiekvienas geras ar 
blogas žmogus pirmiausia ir paskiausia galvoja apie save. Todėl 
kiekvienas bandymas „pirmiausia“ galvoti apie kitus pasmerktas. 
žlugti, nes mąstymas negali būti niekur kitur, tik „aš“ viduje. Neig- 
ti pirminę savęs meilę — vadinasi, iškreipti santykius; dėl šios su- 
perklastotės, šio pamatinio melo Nietzsche labai priekaištavo krikš- 
čionybei. Buržuazinė moralė nori atrodyti altruistinė, nors visas 
buržuazinis mąstymas nuo seno paremtas tiek teoriniu, tiek eko- 
nominiu egocentrizmu. 


Nietzsche's kritika reaguoja (nepaisant šeimyninio „nuodijimo 
Dievu“) į morališkai slogią XIX amžiaus pabaigos atmosferą, kai 
tarptautinis imperializmas, apsisiautęs idealizmo ir sukriošusios 
krikščionybės skraiste, bandė pajungti likusį pasaulį. Daugybė to 
meto žmonių, laukusių „moralinio apsivalymo", slapta troško Pa- 
saulinio karo (1914-1918). Pernelyg troškūs buvo pasidarę sukrikš- 
čionintojo imperializmo išganingieji melai.* Imperialistų susido- 
mėjimo Nietzsche moralinis pagrindas - atsipalaidavimo cinizmas; 
tik jis lemia nuolatinį subtilios filosofijos ir brutalios politikos vyks- 
mą. Prisipažinimai - vienas būdingiausių moderniosios sąmonės 
gestų, sąmonės, bandančios nusikratyti bet Kokios moralės egzis- 
tencinių dviprasmybių. 

Trečioji strategija baigia demaskavimą pirminio motyvo atradi- 
mu. Prancūzų moralistai vadina jį savimeile (amour-propre), Nietz- 
sche - valia valdyti; jeigu marksizmas kalbėtų psichologijos kalba 
(tiesa, pagal savo logiką jis negali to daryti), tai pirminiu motyvu 
vadintų pelno siekimą; tačiau jo argumentai apsichologiški; pelno 
siekimui galop uždedama „charakterinė kaukė“: kapitalistas, kaip 
individas, gali būti ir labai godus, ir labai dosnus. Psichoanalizė, 
išaugusi Nietzsche's ir neoromantikos klimate, savo ruožtu susi- 
duria su paskutiniais motyvais, kurie visai neturi nieko altruistiš- 
kairidealistiška. Joje svarbus dialektinis instinktų teorijos momen- 
tas; ši teorija remiasi dvilype instinktų prigimtimi - „aš“ instinktų 
ir seksualinių instinktų, vėlesnis jos variantas - gyvenimo ir mirties 
instinktų. Moralės demaskavimai darė sprogusios bombos įspūdį, 
kai tai nebebuvo vieno privataus asmens kritika kito privataus as- 
mens atžvilgiu (arba kaip išpažintinio pobūdžio prisipažinimas). 
Nuo XVIII amžiaus švietėjai, kaip „tikrosios moralės“ partijos vei- 
kėjai, ėmė domėtis viešpataujančiųjų morale. Moralės kritika čia pa- 
sižymėjo politiniu aštrumu. Atsirado gausi puolanti tironus ir at- 
skleidžianti korupciją literatūra. Schillerio „Plėšikai“ ir Lessingo 
„Emilija Galoti“ yra žymiausi šio pobūdžio literatūros kūriniai. 

Buržuazinis moralumas ėmė politiškai kaltinti subtilų aristokra- 
tų amoralumą. Buržuazinė moralistinė literatūra iš esmės jau yra 


* Kaip dabartinis rimtas cinizmas galėtų žiūrėti į taikingą ginklavimosi politiką, norint iš- 
vengti Trečiojo pasaulinio karo, užsiminta vienoje penktojo įžanginio apmastymo vietoje. 

cinizmo kritika; ji aprašo sąmonės būsenas, kai nepadorumas bū- 
na refleksyvus. Tačiau buržuazinis mąstymas pernelyg naiviai ti- 
kisi, jog politinę valdžią būtų galima pajungti moralinėms sąvo- 
koms. Jis nenumato, kad vieną dieną, buržuazijai įsitvirtinus 
valdžioje, pats atsidurtų tokioje dvilypėje padėtyje. Jam dar ne- 
aišku, kad nuo moralinio piktinimosi iki rimtos veidmainystės — 
tiktai vienas žingsnis. Heinrichas Heine veltui kovojo su buku su- 
buržuazėjusio švietimo moralizmu. Vokiečių publika nebesupra- 
tojo satyrinio kinikų pobūdžio protesto. 

Vokiečių švietimui būdinga tai, kad jis, veikiamas smulkiabur- 
žuazinio protestantizmo, retai tebuvo įžūlus. Ten, kur nesukilda- 
vo visuomenė, savo padarydavo teismai, užsiimantys cenzūra. Tik- 
tai XX amžiuje įžūlumas - socialinis psichologinis agresyvaus 
švietimo (kuris nesiklausia valdžios, ar yra pageidaujamas) pagrin- 
das - susiranda subkultūrines nišas kabaretuose, bohemos aplin- 
koje. Niekingai žlugo jo sąjunga su pagrindine visuomenės opozi- 
cijos jėga - darbininkų judėjimu. Mat čia politinė valdančiųjų 
moralės kritika virto kažkuo sunkiai atskiriamu nuo buržuazinės 
miesčioniškos moralės. 

Darbininkų judėjimas vargu ar kada analizavo save moraliniu 
kritiniu požiūriu. Iš pradžių jo reikalavimai buvo tokie supranta- 
mi, kad tiktai politinė reakcija galėjo būti suinteresuota kažką „už 
to įžvelgti. Visa moralinė pavydo ir socialinės neapykantos sritis 
iš tiesų greičiau buvo susijusi su antisocialistinių idėjų (nuo Nietz- 
sche's iki Schoecko) inspiruotu mąstymu. Tačiau po reliatyvios is- 
torinės darbininkų judėjimo sėkmės ankstesnis šio mąstymo pati- 
kimumas ištirpo. Jau seniai jis irgi pasidarė dvilypis. Tačiau tiek 
Vakarų „socialiniai partneriai“, tiek valstybinė valdžia Rytuose ne- 
nori nė girdėti apie nieką kitą, tik apie grynai politinę „valią valdy- 
ti“. Tuo pagrįstas jų moralinis silpnumas. Juk marksizmas kiek įma- 
nydamas koneveikė Nietzsche's ir giluminės psichologijos idėjas; 
susidūrus su žmonėmis iš Rytų valdžios institucijų matyti, koks 
keistas priešpsichologinis jų mentalitetas, tarsi nebūtų buvę Dos- 
tojevskio ir Tolstojaus - dviejų didžiausių šių laikų psichologų ru- 
sų. Jėgos valstybei reikia aklų subjektų; ji daro viską, ką gali, kad 
neleistų veikti seniai pasiruošusioms refleksinėms mąstymo ga- 
lioms. 

6. Aiškumo kritika 


Tokiu pavadinimu nagrinėsime pasąmonės atradimą; reikia paro- 
dyti, kad jis yra natūrali naujųjų laikų švietimo proceso pasekmė. 
Beveik reakcingas XX amžiaus mitas yra šlovinti Sigmundą Freu- 
dą kaip „pasąmonės atradėją“.* Freudo legenda ne tik iškreipia 
istorinę tikrovę, bet ir be pagrindo teigia švietimo istorijoje esant 
absurdišką ir nepaaiškinamą asimetriją ir vėlavimą tiriant pasą- 
monę. Kaip galėjo švietimas kritiškai ir empiriškai tyrinėti sąmo- 
nę, nesusidurdamas su jos „kita puse”? 

Tikrasis pasąmonės atradimas ir net sistemingos pažinties su ja 
pradžia sutampa (norėčiau pasakyti, kad tai savaime suprantama) 
su klasikiniu Šviečiamuoju amžiumi. Henry E Ellenbergeris rašo, 
kad metodiškai kontroliuojamų susidūrimų su pasąmone pradžia 
yra paskutinis XVIII amžiaus trečdalis. Tada tamsuolių įkaitintoje 
atmosferoje (Cagliostro ir kiti) pradėti sisteminiai gydomosios su- 
gestijos eksperimentai. Pirmasis praktinis atradimas buvo Franzo 
Antono Mesmerio „gyvulinis magnetizmas“, nors Mesmerio „flui- 
dų“ teorija amžininkų ir vėliau gyvenusiųjų buvo laikoma nesėk- 
me. Tikroji švietėjiškosios giluminės psichologijos gimimo data yra 
1784 metai, t. y. treji metai po Kanto „Grynojo proto kritikos“; tada 
vienas prancūzų aristokratas atrado vadinamojo magnetinio mie- 
go fenomeną, kurį XIX amžiuje imta vadinti hipnoze. Markizas de 
Puysėguras, Strasbūro artilerijos karininkas ir Mesmerio mokinys, 
didelio dvaro Biuzansi kaime netoli Suasono savininkas, per vie- 
ną filantropinį gydymo seansą pastebėjo, kad jo pacientas valstie- 
tis neįprastai elgiasi, panašiai kaip lunatikas; todėl tas reiškinys 
buvo pavadintas „dirbtiniu somnambulizmu . Tai buvo gilaus mie- 
go būsena, kurią išgyvendami pacientai, kad ir kaip keista, de- 
monstravo ypatingą aiškiaregystę ir iškalbą, toli pralenkiančią tai, 
ką tie asmenys gebėjo parodyti būdami neužmigdyti. Čia ypač svar- 
bus buvo atradimas, kad užhipnotizuoti asmenys pasirodė esą „sa- 
vo pačių gydytojai“, gebantys aiškiai ir tiksliai nurodyti ligą sukė- 


* Freudą, kaip kinizmo teorijos protagonistą, aprašysiu skyriaus „Fenomenologinis as- 
pektas“ 6-ame poskyryje („Žinojimo cinizmas“ ). Dar plg. to skyriaus 3-ą poskyrį „Seksu- 
alinis cinizmas“. 

lusius veiksnius, apie kuriuos, būdami normalios būsenos, nieka- 
da nebūtų galėję nieko pasakyti. Jie atskleisdavo savo „patogeni- 
nes paslaptis“, įvardydavo slaptas negalių šaknis, patys patarinė- 
jo, kaip tas negalias gydyti, ir neretai demonstruodavo puikius 
charakterio bruožus, kurių „paviršiuje“ visai nebuvo matyti. 

Šis metodas turėjo vieną didelį trūkumą, dėl kurio vėlesnis švieti- 
mas šį daugiau kaip šimtmetį trukusį „epizodą“ buvo linkęs pamiršti: 
pacientai po to visiškai neprisimindavo, ką buvo patyrę. Dėl „pohip- 
nozinės amnezijos“ (taip vėliau imta vadinti tą būseną) vien tiktai 
nuo magnetizuotojo valios priklausė, ar jie turės kokią naudą iš savo 
iškylų į pasąmonę. Jie privalėjo dar miegodami paklusti magnetizuo- 
tojui, kuris per seansą įgytas žinias apie paciento problemas pavers- 
davo hipnozinėmis nuorodomis; šios turėjo nesąmoningai veikti pa- 
ciento labui. Apie tokį visiškai autoritetu ir pasitikėjimu paremtą 
metodą vėlesnis švietimas, žinoma, nenorėjo nieko girdėti. Psicholo- 
giškai švietimas juk visuomet reiškia žingsnį pirmyn į didesnį nepa- 
tiklumą -į tokį „aš“, kuris orientuotas į tikrovės kontrolę ir savęs įtvir- . 
tinimą. Freudo metodika tam tikra prasme yra bandymas vengti 
hipnozės ir vis dėlto palikti atvirą kelią į pasąmonę. Reikia pasvarsty- 
ti, ar Freudo metode nėra iš nepatiklumo kilusio triuko: naiviai ir kar- 
tu apgalvotai jis remiasi „palikuonimis“ ir „reprezentantais“ pasąmo- 
nės, kuri paprastai yra laikoma uždara. Ar tas uždarumas nėra 
nepatiklumo rezultatas - tegu į tai lieka neatsakyta. 

Jau Puysėguras, panašiai kaip Mesmeris, žinojo, kad hipnotiš- 
kai gydant svarbiausias veiksnys yra jo asmenybė - tiksliau tariant, 
intymusis ryšys, susidarąs tarp jo ir paciento. Šis „raportas“ - nau- 
jesne terminija: „perkėlimas“ - buvo metodiškos ir sėkmingos gi- 
luminės psichologijos praktikos mediumas. Iki XIX amžiaus vidu- 
rio šis būdas buvo nuolat tobulinamas ir įtikinamomis formomis 
taikomas praktikoje. Schopenhaueris yra sakęs, kad šis atradimas 
buvo ko gero svarbiausias visoje žmonių sąmonės istorijoje, nors 
kol kas jis protui užmena daugiau mįslių, negu duoda atsakymų. 
Iš tiesų čia įvyko proveržis į sekuliarizuotą giluminę psichologiją, 
kurios moksliniai duomenys labai skyrėsi nuo religinio ir pasto- 
ralinio sielos mokslo (beje, pastarojo psichologinę kompetenciją 
nesakralinis požiūris į pasąmonę patvirtino). Pasąmonės atsklei- 
dimas paliečia tą sritį, kurioje susilieja senosios ezoterikos kontrain- 
tuicija su specifinio modernaus, savaip iš principo kontraintuity- 
vaus mokslo struktūra; ir viena, ir kita, žinoma, vis tiek turi ieškoti 
kontakto su „tiesiogine patirtimi“. 

Visa tai sako: ne vėliau kaip nuo XVIII amžiaus pabaigos žmo- 
gaus savivokos skaidrumo iliuzija buvo sistemiškai griaunama. 
Somnambulizmo reiškiniai teikia provokuojančių įrodymų, kad są- 
monė ne viską apie save žino. Magnetiniai reiškiniai - tai ta žino- 
jimo sritis, kuri neprieinama paviršinei sąmonei. Senoji „raciona- 
lioji psichologija“ ir atminties sugebėjimų teorija su tuo jau 
nesusidoroja. Švietimui plėtojantis, žmonės vis labiau painiojasi, 
negalėdami įminti mįslės apie tai, kad „tenai dar kažkas yra“. Tai 
tarytum koks vidinis nykštukas, kurio negalima nutverti. Jis seka 
sąmonę kaip koks šešėlis arba kaip antrininkas, kuris niekuomet 
nesirodo pirmajam „aš“. Tas antrininkas be perstojo seka žmogaus 
„aš“, nepasisakydamas savo vardo. Jo emocinis pasireiškimas yra 
klaikuma ir beprotybės baimė - dvi temos, kurios ne vien roman- 
tikus domino. 

Iš pradžių giluminei psichologijai hipnozė buvo karališkas ke- 
lias į pasąmonę. Susidūrę su šiais fenomenais XIX amžiaus švietė- 
jai padarė didžiausią klaidą. Jie nesuprato reakcingųjų aristokrati- 
nių religinių būrelių gyvo domėjimosi nesuvokiamais fenomenais 
ir palaikė visa tai tiktai antišvietėjišku fokusu. Mesmerizmas ir hip- 
nozė iš tiesų greitai prasmego spiritistiniame pogrindyje ir galop 

atsidūrė turguje ir varjetė, kur reikia blefo. Švietimo veikėjams dar 
ilgai neužteko proto suvokti, kad čia kažko iš tiesų esama, jeigu 
antišvietėjai taip labai domisi. Vėlesnis religinis spiritizmas ir tur- 
gaus okultizmas iš tiesų virto antišvietimu, bet vien todėl, kad jie 
tušavo realistinę dalykų esmę: atminties sugebėjimų skverbimąsi 
į pasąmonės struktūrą, nuo suvoktos patirties į nesuvoktą „jaus- 
mų gramatiką. 

Buržuazinę pozityvistinę švietimo frakciją seniai gąsdino nenu- 
sakomi, viską griaunantys naujosios pasąmonės kategorijos dy- 
džiai. Ir tai vertė civilizaciją atsitokėti, o tai negalėjo patikti tiems, 
kurie laikė save civilizacijos reprezentantais. Jeigu kiekvienas „aš“ 
yra pagraužtas pasąmonės, tai galas savimi besigėrinčiai sąmonei, 
kuri tarėsi save pažįstanti ir dėl to vertinanti. „Pasąmonė palietė 
visų visuomenės klasių kultūrinį narcisizmą. Jai atsiradus ligtolinė 
sąmonės filosofija neteko pagrindo. Nuo tada žodis „naivumas“ 
įgijo naują, visiškai skirtingą reikšmę. 

Kažką panašaus, matyt, norėjo pasakyti Freudas savo dažnai ci- 
tuojamu aforizmu apie „tris įžeidimus“, kuriuos patyrė žmogaus 
savimeilė dėl naujųjų laikų mokslo tyrimų. Tie „įžeidimai“ - tai 
Koperniko revoliucija, paneigusi, kad Žemė yra visatos centre; Dar- 
wino evoliucijos teorija, įjungusi žmogų į gyvulių rūšių grandinę 
ir padariusi jį beždžionių gimine; ir galop psichoanalizė, pavertu- 
si šukėmis naivią nuomonę, kad kiekvienas „aš“ save pažįsta ge- 
riausiai, nes yra arčiausiai savęs. Nuo šiol buvo sakoma, kad kiek- 
vienas „aš yra toliausiai nuo savęs. Tarp racionalumo ir sąmonės 
plyti didžiulė iracionalumo ir pasąmonės programavimų erdvė, 
kuri nuolat apgaulingai terpiasi į sąmoningą kalbą ir veiksmus. 
Perdėm ironiška yra Freudo „racionalizavimo' sąvoka: ratio dabar 
vadinami visi svarstymai ir pseudopagrindimai, kuriais sąmonė 
permala savo apsigaudinėjimus. Racionalumas čia yra asmeninio 
ir kolektyvinio iracionalumo skraistė. 

Tolesni dalykai, ypač giluminės psichologijos atliekamų hipno- 
zės pamatų tyrimų pakeitimas sapnų aiškinimu ir vėlesnė gilumi- 
nės psichologijos mokyklų įvairovė, šiandien laikomi plačiai žino- 
mais. Freudas sapną laikė savo via regia į pasąmonę. Tuo pagrindu 
jis sukūrė savo „skaitymo techniką“, kuri vėliau pasitvirtino ir dau- 
gelyje kitų sričių —- neurotinių simptomų, seksualinių sutrikimų, 

meninių laimėjimų. Ir tokie reiškiniai kaip humoras ir sąmojis, part- 
nerio pasirinkimas, avarijos, nelaimingi atsitikimai dabar rikiuoja- 
si nuo pasąmonės priklausančia tvarka. Taigi šios dinamiškos in- 
terpretacijos apima daug dalykų nuo psichikos patologijos iki 
kasdienių kultūros fenomenų, ir tai rodo visą kritikos plotį. Pa- 
žeistas aiškumas turi pakęsti, kad dabar už įvairių sąmonės faktų 
bus atrandamos pasąmonės dinaminės veiklos taisyklės, kurios turi 
įtakos tų faktų pobūdžiui. Miesčioniškasis (ir proletarinis) idealiz- 
mas su kartėliu pastebėjo, kad psichoanalizė bandė „kėsintis“ į me- 
nininko sielą ir meno kūrinį. Aiškinimas, kad Goethe's lyrikoje bū- 
ta painios ryšio su motina psichodinamikos, idealizmui buvo 
baisesnis už bolševizmą; patys bolševikai visada, kai buvo kėsina- 
masi į jų sąmonės fasadą, manė tai esant tik paskutinį miesčioniš- 
kojo dekadanso šūkį. 

Tai rodo įnirtingą sąmonės aiškumo gynimą, t.y. buvo ginama 
pretenzija į tai, kad „aš save pažįsta geriausiai ir yra visų savo 
proto raiškos taisyklių valdovas. Mat egzistencialiai susivokus ir 
pažinus savo pasąmonę, gali ne tik įtrūkti seksualinio išstūmimo 
bei traumų randai, bet ir (toliau save pažįstant) vis ilgėti vidiniai 
„Šešėliai; gali būti peržiūrėtas visas egzistencinis santykis su „ne- 
gatyvumu“, loginiu, politiniu ir emociniu skausmu ir iškilti nega- 
tyvusis „aš“, jo žaizdos, destruktyvumas, bjaurumas. „Aš“ laukia 
didžiai nemalonus pripažinimas fakto, kad esama ir to, ko jis visiš- 
kai netiki esant. Kuo tradiciškesnė jo sąmonė, tuo labiau jis neno- 
rės žiūrėti į tą veidrodį. Taigi dinaminei psichologijai priešinasi vi- 
sų pirma tie, kurie mano, kad „analizuodami jie kažką praras. 
Tokie garsiausiai šaukia, kad jiems „to visai nereikia”. 

Vakarų civilizacijos šalyse labai paplitusi yra psichoanalitinė skai- 
tymo technika, pvz., JAV ji jau keli dešimtmečiai yra virtusi labai 
trivialiu žaidimu; žaidimą laimi tas, kuris savo ir kitų gyvenimo 
kasdieniuose reiškiniuose įžvelgia daugiausia analitinių užkulisi- 
nių minčių ir slaptų neurotinių reikšmių. Tokia sportu paversta 
chroniška savęs ir kitų analizė turi mažiausiai du trūkumus: pir- 
ma, tai baisus psichoanalizės suintelektualinimas, dėl kurio ji tapo ` 
jausmų šaltumo ir simptominio racionalizmo priebėga (raciona- 
lizmui psichoanalizė pasirodė esanti tinkama priemonė pasilikti 
nepakitus, vaizduojant, kad esi jau kitoks); antra, infantilumo ny- 

kimas, nes nuolatinis ryšys su aktualijomis tam teikia rafinuotą 
paspirtį. Nėra jokios garantijos, kad „dialektika veikia pozityviai 
ir kad bet kurią regresiją išlygina atitinkama progresija. Alleno Woo- 
dy miesto neurotikas, atrodo, dar palyginti lengvai išsisuko. Žino- 
ma, psichoanalizė nėra a priori liga (kaip piktai pastebėjo Karlas 
Krausas), kurią ji pati dedasi gydanti, bet lengvai gali ja tapti, nes 
visą laiką linkusi nepakankamai įvertinti neurozę, kuri mieliau žiūri 
į veidrodį, negu apsisprendžia būti čia. 

Psichoanalizė jokiu būdu ne visur sutinka sergančių individų, 
kurie bet kokia kaina nori būti pagydyti. Kai kurių individų ligos 
virsta labai komplikuota savęs įtvirtinimo dinamika. Ši dinamika 
siejasi su pagalbos dvilypumu - pagalba dažnai tik tada būna efek- 
tyvi, kai iš dalies tarsi paremia ligą, kurią dedasi gydanti. Čia pra- 
sideda painūs abiejų pusių triukai, ir dažnai būna neaišku, kas ką 
sugavo - Žvejys žuvį ar atvirkščiai. 

Pasąmonės, tiksliau „pasąmonės struktūros“ kategorija, matyt, 
yra geriausias mūsų amžiaus humanitarinių mokslų loginis dari- 
nys. Ši refleksijos sąvoka daugiausia padėjo tirti žmogaus ir jo ci- 
vilizacijos pamatus. Be jos būtų neįsivaizduojama tiek šių laikų 
antropologija, tiek struktūrinė mitologija, tiek modernioji grama- 
tikos teorija, tiek elgesio psichologija ir Žmogaus biogramų teorija. 
Atsižvelgdami į pasąmoninius žmonijos kultūros, socialinio bei in- 
dividualaus elgesio reguliavimo mechanizmus, humanitariniai 
mokslai pradeda neregėtą refleksyvų puolimą prieš viską, kas žmo- 
nių gyvenime yra „miglotas programavimas“, o ne sąmoningas 
elgesys. | 

Čia įvyksta didžiausias žmogaus sąmonės istorijoje refleksijos 
aptemimas, nors kai kurie tyrėjai ir linkę pabrėžti pasąmonės struk- 
tūrų invariantiškumą ir nekintamumą. Bet koks suvokimas, bet 
kokia refleksija atsitrenkia (tegu ir nelabai smarkiai) į „pasąmonės 
uolą“. Ir tik sąmonės šviesoje gali išryškėti, kur švietimas yra per- 
mainų mokykla ir kur jis parodo supratingumą ir leidžia vykti tam, 

"kas neišvengiama. 

Ankstyvoji švietėjiška XVIII amžiaus giluminė psichologija, vė- 
lesnės dinaminės psichologijos mokyklos ir visos kitos sistemos, 
aiškinusios žmogaus pasąmonės struktūras, parengė tokį didžiulį 
refleksijos potencialą, kad ilgai truks, kol bus suvokta, kaip keičia- 

si žmonių visuomenės, kai jos ima gyventi su tokiomis atspindžio 
jėgomis. Visos tos disciplinos sukūrė tokį metodinį savęs pažini- 
mo tinklą, kokio turbūt neįstengė sukurti net pasaulinės religijos, 
išskyrus tas didžiąsias, meditatyvines, paremtas mokymusi pažin- 
ti save metareligiškumo mokyklas (dzenbudizmą, sufizmą, tantrą, 
jogą), kurios šiandien artėja prie refleksyviosios psichologijos. Tiktai 
klausimas, ar aukščiausioms politinės valdžios jėgoms ir išstūmi- 
mo bei skaldymo jėgoms bendrai ir atskirai pavyks sutramdyti jau 
pusiau iš miego pažadintas sąmoningo gyvenimo jėgas. Neokon- 
servatyvizmas jau seniai mato artėjantį pavojų represyviosioms 
valstybių jėgoms ir kapitalams; jis jaučia, kad išmušė sąmonių va- 
landa. Jų jėga, kad žmonės jaučia ne vien realią karo ir krizių bai- 
mę, bet ir „laisvės baimę“ (Erichas Frommas) - savęs ir savo gali- 
mybių baimę. Ši baimė verčia klausyti piktų „mielojo aš“ skundų 
(Hansas Maieris) ir egoizmo „savireguliacijos“ (Jonas Paulius II lan- 
kymosi Vokietijoje metu, ypač per pamokslą Altetinge). 


7. Natūralios regimybės kritika 


Bet kuri demaskuojamoji kritika Žino esanti intymiai susijusi 
su tuo, kas „iš tiesų darosi“ nematomoje sferoje. Žmogaus sąmo- 
nė visur gundoma klysti ir tenkintis vien regimybe. Todėl švieti- 
mui visuomet svarbus antras žvilgsnis, kuris lemia tada, kai jau 
įveiktas pirmas įspūdis. Jeigu viskas būtų taip, kaip iš pirmo 
žvilgsnio atrodo, tai nereikėtų jokio tyrimo ir mokslo. Nereikėtų 
nieko ieškoti, knisti, bandyti. Mokslo ir švietimo santykis su rea- 
lybe detektyvinis. Įtampa tarp to, ko ieškoma, ir to, kas yra, ypač 
išauga tada, kai tai liečia žmogaus ir visuomenės fenomenus. Mat 
čia viskas, kas „duota“, kartu tam tikra prasme yra tik „tariama“ 
ir nenatūralu. Žmogaus gyvenimas jau aprioriškai yra natūraliai 
dirbtinis ir dirbtinai natūralus (Plessneris). Ši išvada yra švietė- 
jiškos kultūrinės refleksijos žygdarbis. Ja teigiama, kad žmogus, 
koks jis yra, gyvena „nenatūraliai“. Viską, ką yra turėjęs natūra- ` 
laus, jis „prarado“, nes civilizacija tai „iškreipė“ ir „performavo. 
Zmogus niekada nėra „savo esybės viduje“, o stovi šalia savęs 
kaip kitas, tas, koks jis „iš tiesų“ buvo arba gali būti. Šios išvados 

šiandien priklauso filosofinei antropologijai. Jos jau morališkai 
neutralizuotos ir paverstos struktūriniais požiūriais. Tačiau iš pra- 
džių, tik padarius šį atradimą, mintis apie nenatūralumą turėjo 
didžiulę moralinę galią. Jos sprogstamoji jėga buvo labai didelė, 
nes tikėjimas „gera gamta“ prieš tai atrodė esąs nepajudinamas. 
„Gamta, gamta!“ - tai buvo vienas iš buržuazinės visuomenės 
šūkių, kylant prieš aristokratus. 

Šia mintimi apie nenatūralumą pagrįsta ir Rousseau visuome- 
nės žmogaus kritika. Ši mintis turi kritinę negatyvią ir utopinę po- 
zityvią prasmę; galima pasakyti ir taip: tai destruktyvi politika ir 
konstruktyvi pedagogika. Rousseau diagnozuoja, kad XVIII am- 
žiaus visuomenė totališkai išsigimusi, o žmogus visiškai nutolęs 
nuo „gamtos“. Tradicijos iškreipė viską, kas spontaniška, bet kokį 
naivumą pakeitė rafinuotumas, nuoširdumą persmelkė fasadišku- 
mas ir t.t. Rousseau požiūris į tuos dalykus toks negailestingas, 
koks tik begali būti įskaudinto miesčionio požiūris, kuriuo tas mies- 
čionis nori paskelbti savo teises į gyvenimą aristokratiškoje dirbti- 
nėje socialinėje aplinkoje. Ancien régime visuomenės spektaklis kas- 
dien darėsi vis aiškesnis ir absurdiškesnis. Pačios aristokratijos 
ironiją aristokratinės gyvenimo formos atžvilgiu atitiko buržuazi- 
nėje kultūroje reiškęsis bjaurėjimasis to gyvenimo nenatūraliu už- 
darumu. Iš čia kilo didžiulis amžininkų pritarimas Rousseau kriti- 
kai. Socialinio nenatūralumo aprašymas ne tik atitiko kylančios 
buržuazijos elementarų socialinį jausmą, bet ir jautresniųjų inteli- 
gentiškų aristokratų suvokimą, kad ši kritika iš esmės teisingai juos 
pavaizdavo. Čia pasireiškia universalusis „jautrios kritikos“ dės- 
nis, pagal kurį ją prisiima tie, kurių ji beveik neliečia, tuo tarpu 
svarbiausi kaltininkai tarytum žvelgia į apmūsojusį veidrodį ir nie- 
ko jame nemato. Inteligentiškų aristokratų pritarimas Rousseau 
kritikai buvo svarbus jų filantropinės veiklos fermentas; šia veikla 
jie stengėsi numaldyti sąžinės graužimą, kad naudojasi tokia pa- 
dėtimi. Pirmoji racionali giluminė psichologija, kaip jau esame už- 
'siminę, buvo aristokratinio rusoizmo atžala; tai, kas paaiškėjo iš 
jos gydymo metodikos, be kita ko, galėjo būti suprantama kaip 
vidinės „gamtos gydomosios galios“ įrodymas. Į galimas pasąmo- 
nės destruktyvumo apraiškas ir „tamsiąją gamtos pusę“ atkreipė 
dėmesį tik po to atėjusi romantikų karta; jie interpretavo tuos da- 

lykus vis konservatyviau ir pesimistiškiau (plg. E. T A. Hoffman- 
ną, Eichendorffą ir daugelį kitų). 

Iš šios analizės tiesiogiai kyla politinė pozicija: natūralumo var- 
du prieš prievartos sistemą, su miesčioniškai dora širdimi prieš aris- 
tokratų rafinuotą melagingumą, su visuomenės laisvos sutarties 
idėja prieš senus feodalinius prievartos santykius. Buvo norima, 
kad naujojoje visuomenėje žmonės vienas kito labui susitartų tai- 
kiai gyventi ir uoliai dirbti, kad vadovautųsi gamtos dėsniais ir sim- 
patija. Kad ir kaip darniai ir maloniai tai skambėjo, kai kurie ancien 
rėgime šalininkai buvo pakankamai jautrūs ir šioje programoje įžvel- 
gė pragaro sukilimą. Konservatoriai su pasibaisėjimu ir pasitenki- 
nimu stebėjo, kaip Prancūzijos revoliucija išsigimsta į terorą ir ka- 
rą. Tai labai stipriai parėmė konservatyvaus žmogaus įvaizdį. 
Konservatoriams atrodė, kad atpalaiduota žmogaus prigimtis čia 
ir dabar neverta optimizmo ir būti gražiai vaizduojama. Konser- 
vatyvusis mąstymas čia dedasi pozityvistiniu. Iš pradžių nepasi- 
domėjęs sąsajomis, jis fiksuoja faktą, kad žmonės dažnai elgiasi 
gana egoistiškai, obstruktyviai, savanaudiškai, neprotingai ir prie- 
šingai negu reikėtų visų labui. Todėl konservatyvizmui visada bu- 
vo ir yra labai svarbu nusikalstamumas; „vienašališkas mąstymas“ 
laiko tai nenuginčijamu įrodymu, jog į žmones reikia žiūrėti pesi- 
mistiškai, ir todėl reikalinga autoritarinė, griežta, disciplinuojanti 
politika. Pagal šį požiūrį žmonės jau iš prigimties gali būti nusikal- 
tėliai, kvailiai, niurzgliai, egoistai, maištininkai — lygiai kaip gam- 
toje yra medžių, karvių, žvaigždžių, o visuomenėje karalių, įstaty- 
mų. Krikščioniškoji prigimtinės nuodėmės koncepcija čia sutampa 
su konservatyviuoju pesimistiniu gamtos suvokimu. Žmogus, jų 
manymu, ydingas vien dėl to, kad jį pagimdė moteris. 

Rousseau filosofija visa tai iš anksto numato. Pagal ją pesimiz- 
mui reikia užbėgti už akių, nurodant, koks žmogus bus, kas jis so- 
cialiai yra. Faktas, kad yra piktų, godžių, neprotingų ir pan. žmo- 
nių, nieko nesako apie jų esmę. Čia Rousseau filosofijoje atsiranda 
galbūt svarbiausia moralinio politinio švietimo loginė figūra — ne- | 
kaltos aukos teorija. 

Politinio pesimizmo iškelti tipai - nusikaltėliai, pamišėliai, aso- 
cialai, vienu žodžiu, nesubrendę žmonės - ne iš prigimties yra to- 
kie kaip dabar, o tokius juos padarė visuomenė. Jie niekada, sako- 

ma, neturėjo galimybės būti tokie, kokie yra pagal prigimtį - į tą 
vietą, kurioje dabar yra, juos pastatė vargas, prievarta ir nežinoji- 
mas. Jie yra visuomenės aukos. 

Toks atkirtis politiniam pesimizmui dėl žmogaus prigimties pra- 
džioje yra įtikinamas. Jis yra dialektinis ir tuo lenkia pozityvistinį 
mąstymą. Jis traktuoja moralines būsenas ir kokybes kaip proce- 
sus. „Nėra brutalių žmonių, o tik jų brutalinimas; „nėra“ nusi- 
kalstamumo,o tik kriminalizavimas; „nėra“ kvailumo, o tik kvaili- 
nimas; „nėra“ egoizmo, o tik egoizmo ugdymas; „nėra“ nesubren- 
dusių žmonių, o tik globos aukos. Ką politinis pozityvizmas laiko 
prigimtimi, iš tiesų tėra gamtos klastotė - žmogiškojo šanso uzur- 
pavimas. 

Rousseau žino du padėjėjus, kurie iliustruoja jo požiūrį, dvi žmo- 
giškųjų būtybių grupes, gyvenančias prieš civilizaciją, taigi prieš 
išsigimimo laikotarpį - kilnius laukinius ir vaikus. Į laukinio ir vai- 
ko figūras sukoncentruotos dvi didžiausios šviečiamosios literatū- 
ros aistros - etnografija ir pedagogika; čia ir dabar niekas nepasi- 
keitė. Ši dvejopa aistra virto dviem šakotomis literatūros rūšimis: 
viena jų — egzotinė kelionių literatūra ir vėlesnė etnologija, antra — 
auklėjamasis romanas ir pedagogų bei tėvų literatūra. Primityvios 
tautos, apie kurias pasakojo Europos jūrininkai nuo Kolumbo iki 
Bougainvillio ir kapitono Cooko, pateikia pamažu vis labiau poli- 
tizuotam švietimui labai geidžiamą įrodymą, kad galima gyventi 
ir kitaip - taikiai, protingai, humaniškai, aistringai, be aukštuome- 
nės, be karo, be išnaudojimo, be perukų, be lettres de cachet. Kilnūs 
Pietų jūrų laukiniai, nelyginant tie Archimedo atramos taškai, lei- 
džia lengvai nukelti nuo vyrių Europos visuomeninių santvarkų 
pretenzijas apie tai, kad jos duotos Dievo ir todėl yra amžinos. 
Egzistuoja ir kita; ir yra geriau. Taigi protinga gali būti ir tikra. Švie- 
timas nieko kito nenorėjo pasakyti. 

Nuo tos akimirkos vaikas tapo politikos objektu - tam tikru gy- 
vu švietimo įkaitu. Tai „kilnus laukinis“ namuose. Vaikus ateityje 
reikia atitinkamai auklėti ir pasirūpinti, kad jie, būdami nekalti, 
nevirstų tokiais pačiais nenatūraliais socialiniais invalidais, kuriuos 
yra išauginusi ankstesnė sistema. Vaikai jau yra tai, kuo naujosios 
buržuazijos atstovas mano norįs tapti. Tačiau Šviečiamajame am- 
žiuje ne tik buvo politizuota pedagogika; tada dar buvo atskleis- 

tas tas faktas, kad vaikai visada ir visur yra esamų sąlygų įkaitai. O 
dabar jie tapo dar ir buržuazijos vilčių nešėjais į „kitą pasaulį“, į 
humaniškesnę visuomenę. Turbūt tik tada susiformavo nauja, po- 
litinio atspalvio tėvų meilės forma, kuriai būdinga noras, kad vai- 
kai kada nors gyventų geriau už juos pačius. Tokia tėvų meilė gali 
gyvuoti tik visuomenėje, kuri neseniai pabudo ir pasinėrė į pasau- 
lio keitimo ir pažangos dinamiką. Susidaro naujas meilės ir „ambi- 
cijų vaiko atžvilgiu“ mišinys, tai, kas stabilioje, mažai besikeičian- 
čioje ir „neperspektyvioje“ visuomenėje būtų beprasmiška. Vals- 
tietiškos visuomenės nenumato savo vaikams jokių „karjerų“, jokių 
kitų perspektyvų, tik valstietiško gyvenimo; aristokratų ambicijų 
skatinimas liečia ne vaiką, o giminę, šeimą. Tiktai buržuazijos vai- 
kai vykdo antropologinę ir politinę misiją. Atskiro tyrimo tema būtų 
išaiškinti, kaip tradicinis ambicijų skatinimas vaikų ir tėvų santy- 
kiuose keičiasi dabar. 

Rousseau optimistinis natūralizmas, žinoma, turi lengvai pažei- 
džiamą vietą. Gamtos (ir prigimties) gerumu galima suabejoti, net 
ir neturint konservatyvių nuostatų. Pradžioje buvo visai ne idilė; 
pradžia labai rūsti ir sunki. Greit paaiškėjo, kad pradinės idėjos 
negalima suprasti istoriškai, nes labiau įsigilinus pasirodo, kad gam- 
ta buvo nedosni, ir karas, nelygybė, gyvenimo sunkumai buvo vi- 
sur paplitę - tam tikros išimtys vargu ar gali būti laikomos prigim- 
ties savybe ar taisykle. Nuo to laiko „geros prigimties“ klausimas 
Švietimui tapo kryžiumi. Vis labiau ir labiau aiškėjo, kad prigim- 
ties idėja neturi laiko prasmės, o tik utopinę. Gėrio dar nėra nie- 
kur, išskyrus žmogaus norus ir svajas, kurios tačiau ryžtingai artė- 
ja prie to, ko dar nėra. Taigi kritinis natūralizmas gali išgyventi tik 
numirdamas ir vėl prisikeldamas kaip „utopijos dvasia“ - prigim- 
tis tada yra tikslo vizija (Blochas). 

XIX amžiuje natūralistinis mąstymas tikrai pasidarė iš pagrindų 
kito pobūdžio. Gamtos mokslai pateikė visai ne idilinę gamtos sam- 
pratą. Juolab kad nuo Darwino laikų imperialistine tapusi buržua- 
zija plėšrų žvėrį naudoja kaip savo politinę emblemą; gamta ėmė 
remtis tie, kuriems reikėjo legalizuoti prievartą, o ne tie, kurie kal- 
bėjo apie susitaikymą. Ir senosios aristokratijos heraldika dažnai 
buvo grindžiama simpatija plėšriesiems gyvūnams - ereliui, saka- 
lui, liūtui, lokiui. Prieš rusoizmą dar buvo aristokratiškasis natūra- 

lizmas, kuris, sustiprėjus buržuazijai, atsinaujino kaip politinis „bio- 
logizmas“. Niekas aiškiau neparodys, kad Rousseau natūralizmas 
buvo tiktai trumpalaikė minties apie gamtą stilizacija, kuria ben- 
droji išsivadavimo teorija negalėjo patikimai pasiremti. Todėl Švie- 
čiamasis amžius pamažu ėmė atsisveikinti su kilniuoju laukiniu ir 
nekaltu vaiku - tai buvo toks atsisveikinimas, kuris, žinoma, nie- 
kada nereiškė visiško santykių nutraukimo su „sąjungininku“. Vai- 
kas ir laukinis yra būtybės, turinčios teisę į simpatijas tų, kurie lie- 
ka ištikimi šviečiamosioms idėjoms. 

Etnologija dar ir dabar duoda impulsų didžiųjų civilizacijų savi- 
refleksijai; už šiandien ryškaus indėnų kulto slypi pamąstymas apie 
gamtos idėjas ir maksimalius dydžius tų visuomenių, kurioms bū- 
dinga protingas santykis tiek su savimi, tiek su aplinka. Ir vaikų 
psichologija ir dabar nuolat duoda vertingų refleksinių impulsų 
elgesio struktūrai tų visuomenių, kurios vis dar kenčia dėl savo 
vaikiškumo. 

Iš Rousseau kritikos išliko būtinybė demaskuoti tariamai blogos 
„prigimties“ vaizdinį kaip socialinę fikciją. Tai svarbu vertinant ta- 
riamai prigimtinį proto, rasės, lyties ir seksualinės elgsenos men- 
kavertiškumą. Kai konservatoriai ir reakcionieriai, remdamiesi „pri- 
gimtimi“, tvirtina, kad moteris yra menkavertė, tamsiosios rasės 
mažiau gabios, aukštesniųjų sluoksnių vaikai iš prigimties protin- 
gi, o homoseksualinė tendencija yra liguistumas, jie uzurpuoja na- 
tūralizmą; ir kritikos uždavinys tai paneigti. Galų gale kritika turi 
pasiekti bent tiek, kad tai, ką mums iš anksto duoda gamta, būtų 
pripažinta kaip neutralu ir netendencinga, kad bet koks vertini- 
mas ir bet kokia tendencija nedvejojant būtų suvokiami kaip kul- 
tūros dalykas. Jeigu Rousseau teiginys apie „gerąją gamtą ir nepa- 
sitvirtino, tai vis dėlto Rousseau išmokė mus nebeteisinti socialinės 
priespaudos „bloga gamta“, bloga prigimtimi. 

Tačiau kalbant apie „visuomenės aukas vėl pasireiškia „rafinuo- 
tumo dimensija“. Sąvokoje „visuomenės aukos“ yra refleksyvus 
prieštaravimas, ir kyla pagunda juo visaip piktnaudžiauti. Jau 
Rousseau naudojo abejotiną triuką, kuriuo buvo norima užmas- 
kuoti dvigubą moralę. Nuo seno neatitikimu tarp ugdymo idėjų ir 
gyvenimo tikrovės buvo laikoma tai, kad jis naujojoje ugdymo kon- 
cepcijoje siejo gamtą ir vaikystę, o pats atsižadėjo savo vaikų ir 

įkišo juos į našlaičių prieglaudą. Rousseau pasižymėjo rafinuota 
refleksija, kuri visada matė kitų kaltes, o savyje - vien tiktai tyrus 
ketinimus. Baltame šio nekaltumo jausmo lape surašytos garsios 
tikybos. Šioje pozicijoje buvo kažkas tokio, kuo negalėjo ir neno- 
rėjo sekti kiti ryžtingi švietėjai, visų pirma Heinrichas Heine, - nors 
jie ir neturėjo nieko bendro su privalomu Rousseau šmeižimu, bū- 
dingu visam antišvietimui. 

Pažeidžiamas aukos teorijos taškas yra sąmonės materializavi- 
masis, naujos naiviai rafinuotos pozicijos sukūrimas. Priklausomai 
nuo aplinkybių ją galima panaudoti ar suvokti kaip nuodėmių at- 
leidimo triuką, šantažo techniką, netiesioginę agresiją. Psichologi- 
jai yra žinomas „amžinos aukos“ tipas, kuris šią poziciją išnaudoja 
agresyvumui maskuoti. Platesne reikšme ši teorija paranki nuola- 
tiniams nelaimėliams bei medicininiams ir politiniams hipochon- 
drikams, kurie taip liūdnai vertina esamas aplinkybes, kad atrodo, 
tarytum aukojasi nenusižudydami arba neemigruodami. Tarp vo- 
kiečių kairiųjų, be abejo, veikiant sociologizuotai aukos schemai, 
susidarė tam tikras nepatenkintųjų tipas, kuriam atrodo, kad di- 
džiausia nelaimė yra gyventi šioje šalyje, kur nėra vasaros ir opo- 
zicijos. Negalima pasakyti, kad toks tipas nežino, apie ką kalba. Jo 
klaida ta, kad jis nemato pats savęs. Mat kaltinama gyvenimo mi- 
zerija, ir tas kaltinimas sustiprina ją neįtartinai kritiškomis išvado- 
mis. Tam tikra „kritiška“ sąmonė, su sofistiniu atkaklumu agresy- 
viai materializuodamasi, nenori būti sveikesnė už sergančią 
"visumą. 

Antra galimybė piktnaudžiauti aukos schema susidarė neetati- 
niams padėjėjams ir socialiniams darbuotojams; vadovaudamiesi 
geriausiais ketinimais, kai kurie jų bandė įteigti kaliniams, bena- 
miams, alkoholikams, kraštutinių pažiūrų jaunimui ir kitiems, jog 
jie esą „visuomenės aukos“, kad jų bėda esanti tiktai nesugebėji- 
mas deramai gintis. Tai darydami padėjėjai dažnai susidurdavo 
su nepalankia ginamųjų reakcija ir turėjo pripažinti, kad jų iš „ge- 
ros valios“ perdėm diskriminuojama nelaimėlių savigarba ir oru- 
mas dažnai energingai priešinosi tokiai savimaterializacijos prie- 
vartai, kuri slypi už kiekvieno tokių argumentavimų žodžio. Mat 
ir didžiausias bėdžius turi savyje savigynos kibirkštėlę, kuri tikrai 
gali užgesti, jeigu jis ims manyti esąs auka, o ne „aš“. „Bėdžių 

orumas reikalauja, kad jie tiktai patys galėtų pasisakyti esą bėdžiai. 
Tie, kurie nori jiems tai įteigti, įžeidžia juos, kad ir kokių gerų keti- 
nimų būtų turėję. Išsivadavimo refleksijos esmė ta, kad ji neišgau- 
nama prievarta. Ji reaguoja tik į netiesioginę pagalbą. 

Todėl pažvelgti į visišką gyvenimo nesuprantamumą galima taip, 
kaip jį apibrėžė Th.W. Adorno, kalbėdamas apie nelaimingą są- 
monę: iškentusieji neteisybę, kurią yra patyrę dėl aplinkybių, dar 
kartą ją pasidaro patys sau, kad galėtų iškęsti. Čia vyksta vidinė 
refleksija, kuri atrodo kaip laisvės parodija. Išoriškai tas fenome- 
nas panašus į pasitenkinimą ir apie tai paklaustas žmogus, matyt, 
su tuo sutiktų. Motinos atminimui Peteris Handke rado švelnią 
formulę, kuri rodo, kaip kupinas meilės ir bejėgiškumo suvokimo 
liūdesys pasiduoda, kapituliuoja prieš tikrovę: „Nieko nenorėti ir 
jaustis nelaimingam“. Joks švietimas neturi nei šansų, nei teisės 
drumsti pasaulio miegą, jeigu jis yra toks. 


8. Asmeninės regimybės kritika 


Kurgi tada tas „aš“, jeigu jo nėra nei kūne, nei sieloje? 
Blaise'as Pascalis 


Paskutinis didelis kritikos puolimas prieš iliuzijas kelia „aš“ vie- 
tos tarp gamtos ir visuomenės problemą. Iš ankstesnių kritinių min- 
čių eigos Žinome, kad pažinimas daugiausia tyrinėja ne Žmogaus 
prigimtį, o prigimtį kaip koncepciją, kaip fabrikatą, kaip nenatūra- 
lią prigimtį. „Gamtos duotame“ visuomet yra kažko, kas „pridėta“ 
žmogaus. Šia samprata apibendrinamas refleksijos „darbas“. Nauja 
įsikuria mūsų galvose kaip naivumą griaunančios, kontraintuity- 
vios patirtys, kurios savotiškai pasmerkia mus didinti savo proti- 
nius sugebėjimus. 

Apeliavimas į „gamtą“ ideologiškai visuomet kažką reiškė, nes 
jis kuria dirbtinį naivumą. Jis užtušuoja Žmogaus įnašą ir tvirtina, 
kad gamta, prigimtis yra viską surikiavusi tokia tvarka, kokią mes, 
nuolat „besidomintys“, vaizduojamės. Įvairių rūšių natūralistinė- 
se pažiūrose slypi tvarkos ideologijų pradmenys. Natūralizmas vi- 
sada prasideda kaip nevalingas naivumas, o baigiasi kaip sąmo- 

ningas. Iš pradžių mes nevalingai manome, kad „dalykų tvarka“, 
kurią regime, egzistuoja objektyviai. Mat iš pradžių regime daik- 
tus, o ne „akinius“. Veikiant švietimui, ši pirminė nekaltybė būti- 
nai prarandama. Taigi prarandamas naivumas ir žlunga patirtimi 
pagrįstas objektyvizmas. Švietimas inspiruoja visišką pabudimą 
ir, vaizdžiai kalbant, nukreipia mūsų žvilgsnį į akinius, t. y. į mus 
pačius ir protavimo aparatą. Kai visuomenėje pabunda tokia aki- 
nių sąmonė, senasis naivumas netenka žavesio, ima gintis ir virsta 
kietakaktiškumu, kuris nori likti toks, koks yra. Graikų mitologija 
dar žavi, o fašistinė - tik išsivadėjusi ir įžūli. Pirmieji mitai stengėsi 
aiškinti pasaulį; vėlesnis mėgdžiojamasis naivumas - tai rafinuo- 
tas kvailinimas; jis yra svarbiausias veiklių kylančių visuomenės 
santvarkų saviintegracijos metodas.* Tuo tiktai paviršutiniškai nu- 
sakomas mitologijos vaidmuo mūsų laikais; kol kas to užtenka. 
Rafinuota savikvaila reiškiasi visų rūšių naujajame natūralizme: 
rasizme, seksizme, fašizme, vulgariajame biologizme ir — eg0izme. 

Iš pirmo žvilgsnio gali atrodyti keista ir net pavojinga minėti čia 
egoizmą. Iš tiesų tai ypatingo tipo „natūrali duotybė”. Egoizmo 
kritika, tiksliau asmeninės regimybės kritika, manding, sudaro 
branduolį viso švietimo, kuriame subręsta civilizuoti „aš“. Po to, 
žinoma, nebegali būti jokios atskleidžiamosios kritikos, o tik „prakti- 
ka”, sąmoningas gyvenimas. 

Kaip „aš“ susiranda savo paskirtį? Kas sudaro jo „charakterį ? Kas 
. yra jo savižinos medžiaga? Atsakymas toks: „aš yra programavimų 
rezultatas. Jis formuojasi per emocines, praktines, moralines ir poli- 
tines dresūras. „Pradžioje buvo auklėjimas (Alice Miller). Savižina 
turi dvi pakopas - naivaus suvokimo ir refleksijos. Naiviojoje pako- 
poje jokia sąmonė nesuvokia savo formavimo, programavimo ir dre- 
sūros kitaip kaip savų. Apie pojūčius, jausmus, nuomones iš pra- 
džių ji visuomet sako: „Tai aš! Toks mano jausmas, tokia nano pozicija. 
Aš esu toks, koks esu“. Refleksijos pakopoje sąmonė suvokia: toks 
yra mano programavimas, mano formavimas, mano dresūra; aš taip 
išauklėtas; aš toks tapau; taip veikia mano „mechanizmai ; taip vei-- 
kia manyje tai, kas aš esu ir kartu nesu. 


* Tai visų neokonservatyvizmų kultūros strategija. Plg. skyriaus „Istorinis aspektas“ 4 ir 5 po- 
skyrius: „Frontas ir niekis“, „Mirusieji be testamento“, be to, 6 ekskursą „Politinis kveizmas“. 

Vidinio dvasinio gyvenimo susidarymas ir asmeninės regimybės 
sukūrimas yra labiausiai viską griaunanti švietimo tema. Iki šiol ne- 
labai aišku, kas buvo šio šviečiamojo postūmio socialinis iniciato- 
rius. Vienas iš švietimo dvilypumų yra tai, kad sociologiškai, moksli- 
nimu, ekonomiškai ir politiškai galima pagrįsti tik intelektą, o ne 
„išmintį“, ne savivoką. Radikalaus „aš“ švietimo subjektas socia- 
liai tiksliai neidentifikuojamas - net jei ir to švietimo metodai tik- 
rai realistiški. 

Šiuo aspektu dauguma visuomenių, atrodo, sąmoningai siekia 
nešvietimo. Ir Nietzsche yra perspėjęs dėl „gyvenimui priešiško 
švietimo“, kuris kėsinsis į mūsų saviapgaules, kurios teikia jėgų. 
Ar galime sau leisti judinti „bazines“ privatumo, asmenybės ir iden- 
tiškumo fikcijas? Šiaip ar taip, šiuo klausimu senieji ir naujieji kon- 
servatoriai ryžosi „eiti išvien“ ir ginti „neišvengiamus gyvenimo 
melus“, be kurių neįmanoma apsisaugoti nuo refleksijos prievar- 
tos. Nebūtina pabrėžti, kad čia jiems ateina į pagalbą bendra savi- 
žinos baimė, konkuruojanti su smalsumu. Taip rimtai darytas „aš“ 
spektaklis visur vyksta toliau, ir ten, kur seniai yra priemonių, ku- 
rios tikrai padėtų pagerinti žinojimą. Visuose politiniuose frontuose 
ryžtingiausiai priešinamasi galutiniam „aš“ atskleidimui. Beveik 
niekas nenori šiuo klausimu radikalios refleksijos, net ir daugelis 
tų, kurie laiko save švietėjais. Šokis aplink identiškumo aukso ver- 
šį - tai paskutinis ir didžiausias antišvietimo sukeltas šurmulys. 
Identiškumas yra iš dalies slapto, iš dalies atviro konservatyvizmo 
burtažodis; jo vėliavose yra įrašyta: asmens identiškumas, profe- 
sinis identiškumas, tautinis identiškumas, politinis identiškumas, 
moteriškasis identiškumas, vyriškasis identiškumas, klasinis iden- 
tiškumas, partinis identiškumas ir t. t. Šių esminių identiškumo 
pretenzijų išvardijimas gana gerai iliustruoja įvairovę ir mobilu- 
mą to, kas vadinama identiškumu. Tačiau negalima kalbėti apie 
identiškumą, jeigu apskritai neturima galvoje tvirta „aš“ forma. 

Po vidinio dvasinio gyvenimo susiformavimo „aš tampa etikos, 
erotikos, estetikos ir politikos reiškėju; iš šių keturių sričių man, iš 
pradžių nė nepasiklausus „aš“, duodama viskas, kas bus mano: 
mano elgesio normos, mano profesinė moralė, mano seksualinis 
modelis, mano jusliniai emociniai patirties būdai, mano klasinis 
identiškumas, mano politinis interesas. 

Norėčiau pradėti nuo pastarojo. Trumpai apibūdinsiu aristok- 
ratijos, buržuazijos ir proletariato „politinius narcisizmus" ir paro- 
dysiu, kaip pačioje „labiausiai vidinėje“ srityje, kur mes tariamės 
esą labiausiai „narcisistiškai“ arti savęs, yra to, kas „išoriškiausia“ 
ir bendriausia. Čia viešajame asmenybių širdies kampelyje mato- 
mas žaidimas „sava“ su „svetima“. Būtent narcisizmo analizė gali 
parodyti, kaip „kita“ visuomet pralenkia „aš“. Aš žiūriu į veidrodį 
ir matau nepažįstamąjį, kuris tikina esąs „aš . Viena iš žaviausių 
švietimo ironijų yra ta, kad ji sprogdina mūsų sąmonę tokiomis 
radikaliomis kontraintuicijomis. Šių minčių pabaigoje norėčiau už- 
siminti apie tai, kad paskutinis švietimo integracijos lygmuo ar tik 
nebus savotiška „racionali mistika“. 

Į politinį pasaulį „aš“ visuomet įeina ne privačiai, o kaip kokios 
nors grupės, luomo, klasės narys. Nuo neatmenamų laikų aristok- 
ratijai priklausantys Žmonės žinojo, kad jie yra „geriausi“. Jų so- 
cialinė ir politinė padėtis paremta atviru, demonstratyviu ir savi- 
mi besimėgaujančiu galios ir savigarbos santykiu. Politinis aristok- 
ratijos narcisizmas pagrįstas šia paprasta jėgos pretenzija. Aristok- 
ratija manė esanti pranašesnė visais svarbiais egzistenciniais 
atžvilgiais ir pašaukta būti visur pirma - stipresnė už kitus klasiš- 
kai, pranašesnė estetiškai, geriau išsimokslinusi, vitališkai tvirtes- 
nė (tiktai rūmų bajorai ne visai tokie). Taigi aristokratų funkcijose 
iš pradžių nėra nieko, kas grėstų politinio statuso pastovumui. Aris- 
tokratija iš tikrųjų dažnai bandė savo kultūrinę savistilizaciją tie- 
siogiai grįsti narcisizmu. Jos politinė estetinė kultūra paremta sa- 
vęs garbinimo, pasitikėjimo savimi ir šventės motyvu. Kasdieninė 
šios narcisistinės klasinės sąmonės forma yra aristokrato garbės 
samprata ir aristokratiško gyvenimo stiliaus samprata. Bent kiek 
pažeidus jo ištreniruotą garbės jausmą, aristokratas privalo siekti 
satisfakcijos — tai atspindi dvikovų ir simbolių kautynių istorija tiek 
Europoje, tiek Azijoje. Garbė buvo ryšys tarp emocijos ir visuome- 
nės, tarp slapčiausių „išrinktųjų“ vidaus kampelių ir gyvenimo tik- 
rovės, kontaktuojant su sau lygiais ir paprasta liaudimi. Šia valdy- 
mo, garbės ir savimylos pretenzija buvo paremtos sveikinimosi tai- 
syklės, nuolankaus elgesio formos ir net gramatinės struktūros, 
kurios priešfeodalinio laikotarpio kalboms dar buvo nežinomos 
(tuo ypač pasižymi japonų garbės titulai). 

Tačiau aristokratinis didelės savigarbos programavimas apima 
ne vien tai, kas greitomis vadinama pasipūtimu ir arogantiškumuų; 
jis kartu sudaro charakterio formavimo ir auklėjimo plokštikalnę, 
kuri turi įtakos nuomonėms, etiketui, emocionalumui ir skonio kul- 
tūrai. Senoji mandagumo sąvoka dar jungia visus tuos momen- 
tus. Mandagusis (cortegiano, gentilkomme, gentleman, Hofmann) yra 
perėjęs visus savigarbos ugdymo kursus, ir tai įvairiai pasireiškia: 
aristokratiškomis pretenzingomis nuomonėmis, nušlifuotomis ar- 
ba nepriklausomomis manieromis, galantiškomis ar herojiškomis 
jausmo apraiškomis bei rafinuota estetine samprata to, kas dera 
rūmams ir yra dailu. Visa tai kilmingajam, nė kiek neabejojančiam 
savimi, turi savaime išeiti. Bet koks netikrumas, bet kokia abejonė 
šiuose dalykuose reiškia kėsinimąsi į aristokratijos kultūrinį iden- 
titetą. Gyvenimo forma virtęs klasinis narcisizmas nepakenčia iro- 
nijos, išimčių, netakto, nes tokie trikdymai sukeltų nepageidauja- 
mų refleksijų. Neatsitiktinai kilmingi prancūzai raukė nosis dėl 
Shakespeare'o „barbarystės'; jo pjesėse jau „užuodžiamas“ žmo- 
giškasis paprastumas tų, kurie nori būti pirmi visuomenėje. 

Iškilus buržuazijai, „išrinktųjų“ vietas pradeda užimti kiti. Bur- 
žuazinis „aš“, neregėtai guviai šturmuodamas naujos klasinės sa- 
vigarbos aukštumas, išsiugdė savo narcisizmą, kurio irimo stadi- 
joje mes šiandien gyvename ir dėl to taip kenčiame nuo politinių 
ir kultūrinių depresijų. Ir buržuazija rado būdą būti geresnė už ki- 
tus - korumpuotą aristokratiją ir nemokytus plebėjus. Iš pradžių 
jos klasinio „aš“ jausmas orientuojasi į visuose gyvenimo reika- 
luose (nuo sekso iki įmonės valdymo) geresnės, tyresnės, protin- 
gesnės ir naudingesnės moralės jausmą. Visą šimtmetį naujoji bur- 
žuazija mėgaujasi moralizuojančia literatūra. Joje naujas politinis 
kolektyvas mokosi ypatingo „aš“ sakymo būdo; tarkim, su tuo sko- 
niu ir psichologiniu „jautrumu“, kuris moko natūraliai gražių da- 
lykų, intymaus bendravimo ir subtilios žmonių atjautos; arba po- 
litikos ir mokslo reikalų to buržuazijos viešojo gyvenimo, kuris iš 
pradžių reiškiasi kaip mokslininkų respublika, o galiausiai virsta 
piliečių respublika. Literatūra, dienoraštis, bendravimas, kritika, 
mokslas ir respublikonizmas - tai vis naujo buržuazinio aukštojo 
„aš“ ugdymo, naujo subjektyvumo siekimo institutai. Tiktai čia bur- 
žuazijos žmogus išmoksta elgesio, skonio, turėti nuomonę ir valią. 

Čia išsiugdomi klasei būdingi, naujoviški, pakilūs buržuazinės kul- 
tūros jausmai — džiaugsmas būti piliečiu, pažangi sąmonė, didžia- 
vimasis karjera ir darbo sėkme, pasitenkinimas dėl savo moralinio 
jautrumo, demonstratyvus mėgavimasis išsimokslinimu, džiaugs- 
mas dėl sąmoningo ir kartu naivaus gamtos jausmo, gėrėjimasis 
savosios klasės muzikos, grožinės literatūros ir mokslo genijais bei 
jų garbinimas, džiaugsmas dėl veiklumo, išradingumo ir istorijos 
pokyčių, galop triumfas dėl balso teisės politikoje. 

Šiandien atsigręžęs į XVIII ir XIX amžius pirmiausia pamatai, 
kiek gyvybingų ir koketiškų narcisizmų yra buvę buržuazinėje kul- 
tūroje. Kita vertus, spręsdama svarbius reikalus, buržuazija šliejo- 
si prie aristokratijos; tai pasakytina ir apie garbės sampratą, todėl 
buržuazija ir net studentiškas jaunimas perėmė iš aristokratų dvi- 
kovos paprotį. Garbė, be abejo, ir buržuazijai tapo svarbiu sociali- 
niu narcisistiniu faktoriumi, susijusiu su buržuazinės visuomenės 
tautiniu militarizavimu. Kad tokio tipo piliečių šiandien mažėja, 
jaučiame visoje civilizacijoje. Kas dar pažįsta tokį vėlyvą anų laikų 
žmogų, gali laikyti save etnologu; nustebęs klausaisi, kaip pasku- 
tiniai tokie egzemplioriai ir šiandien negali pereiti miško nekalbė- 
dami apie Dievą. 

Naujos buržuazijos kartos modernizavo savo socialinį narcisiz- 
mą. Bent jau nuo Veimaro respublikos laikų kolektyvinis buržua- 
Zijos „aš“ tonas susilpnėjo. Visur įsigalėjo nerūpestingesnis „aš“ 
kaip piliečio stilius. Paskutinių išprususių filisterių kalba šiandien 
mums atrodo be galo dirbtinė, ir dažnas norėjo jiems tiesiai į akis 
rėžti, kad liautųsi taip išpūstai kalbėję. XX amžiuje išryškėjo socia- 
linis psichologinis dviejų buržuazinio „aš“ stilių, senesnio ir nau- 
jesnio tipų susidūrimas. Jie gana alergiškai reaguoja vienas į kitą. 
Skiriamoji tų tipų riba turbūt yra Pirmojo pasaulinio karo laikotar- 
pis ir prie jo prisišliejusi modernizavimo fazė. Thomo Manno ir 
Bertolto Brechto antipatija vienas kitam yra ryškus to susidūrimo 
pavyzdys. 

Istoriniu požiūriu buržuazija yra pirma klasė, išmokusi sakyti „aš“ 
ir kartu turinti darbo patyrimą. Visi ankstesni klasiniai narcisizmai 
gali remtis „tik“ kova, karine heroika ir valdžios didybe. Buržuazi- 
niame „aš“ sakyme pirmą kartą pasigirsta didžiavimosi darbu, ga- 
Mybiniais laimėjimais idėja. Šis „dirbančios klasės“ „aš“ reiškia iki 

šiol neregėtą socialinio entuziazmo posūkį į realizmą. Žinoma, iš 
pradžių nebuvo ryšku, nes buržuazinė kultūra buvo priversta skirti 
poeziją ir prozą, meną ir gyvenimą, idealą ir tikrovę. Buržuazinio 
„aš“ darbinė sąmonė dar perdėm nevienalytė - pasidalijusi į idea- 
listinę ir pragmatinę frakcijas. Viena buržuazijos dalis yra amati- 
ninkai, prekybininkai, valdininkai, finansininkai ir verslininkai, ku- 
rie visi savaip turi stengtis išsiaiškinti, kas yra darbas. Jiems 
priešpriešiais nuo pat pradžių stovi tie buržuazijos atstovai, kurie 
tyrinėja, kuria, muzikuoja, filosofuoja ir mano šia veikla atrandą 
pasaulį, kuriam užtenka savęs. Nesunku suprasti, kad abi šios bur- 
žuazinio „aš“ frakcijos tik paviršutiniškai sutaria ir susijusios tik 
miglotu turto ir išsimokslinimo ryšiu. Jos sukuria šimtmečius trun- 
kančią įtampa tarp gero ir blogo buržuazijos žmogaus, tarp idea- 
listo ir išnaudotojo, tarp vizionieriaus ir pragmatiko, tarp idealiai 
laisvo žmogaus ir dirbančio žmogaus. Ši įtampa nuslūgo, kaip ir 
įtampa tarp darbo pasaulio ir „laisvės“ apskritai, ir didžioji dalis 
socializmo iki šiol buvo tik vidinio buržuazijos konflikto atnaujini- 
mas tarp idealisto miesčionio (citoyen) ir šlykštaus buržujaus (bour- 
geois). 

Tačiau ir buržuazijos darbo patirtis nėra tokia vienareikšmė, kaip 
ji pati norėtų. Buržuazijos žmogus, kaip galios subjektas sakantis 
„aš“, nes dirba ir yra kūrybingas, tiktai formaliai ir tariamai pasako 
tiesą visiems. Jis nori, kad kiti pamirštų, jog jo mokėjimas dirbti 
įtartinai sutvarkytas. Tai ypač tinka tikriesiems darbo sferos mies- 
čionims, verslininkams, kapitalistams ir finansininkams. Jų darbi- 
nė sąmonė tokia nenuosekli, kad nuo XIX amžiaus pabaigos sun- 
ku nekalbėti apie melą. Mat jeigu darbas iš tiesų suteiktų teisinį 
titulą politiniam „aš“, tai kaip tada su tais, kurie dirba tiems buržu- 
aziniams „darbininkams“? Todėl proletariato beteisiškumas beveik 
per visą XIX amžių ir kai kuriais XX amžiaus laikotarpiais nedavė 
ramybės pilietinei visuomenei. Kaip tik rezultato principas - sėk- 
mė ir pirmumo teisė sumanesniam - ilgainiui pasidarė bevertės. 
„Darbas daro laisvą — tai sakinys, kuris su kiekvienu dešimtme- 
čiu skambėjo vis labiau ciniškai, kol galop atsidūrė virš Osvenci- 
mo vartų. 

Noras būti piliečiu XVIII ir XIX amžiuose, veikiant politikai, su- 
sijungė į naujovišką politinių jausmų kompleksą, kuris apie 200 

metų daugybei individų atrodė karščiausias ir spontaniškiausias 
jų „aš“ jausmas: tėvynės meilė. Tai, kas prasidėjo kaip patriotinis 
proveržis, XIX amžiuje tolydžio virto politine ideologija, kuri XX 
amžiuje išsigimė į politinę pamišimo sistemą. Europietiškieji na- 
cionalizmai iš tiesų buvo įsitikinimų ir aistrų kompleksai, kuriuos 
individai tarsi iš prigimties turėjo ir galėjo pradžioje naiviai ir do- 
rai pasakyti: tai esu aš, tokie yra mano giliausi vidiniai jausmai, 
taip sako mano paties politinė išmintis. Vokiečiai tokius naiviai gra- 
žius patriotinius jausmus gali suvokti tik tada, kai susiduria su ki- 
tų šalių atstovais, kurie gyvena dar tik pradiniuose patriotinės re- 
fHleksijos ūkuose ir nėra praradę pradinės nekaltybės. Kiek daug 
vokiečių kairiųjų stovėjo susimąstę ir sutrikę šypsodamiesi, kai Či- 
lės socialistai, čia emigracijoje, dainavo dainas, kurios baigėsi ref- 
renu: tėvynė arba mirtis. Pernelyg, seniai tai buvo, kad pas mus ta- 
me galima būtų išgirsti pažangių ir patriotinių motyvų sąskambį; 
reakcija pernelyg ilgai buvo absorbavusi tautinį jausmą. 

Prieš du šimtus metų vaizdas buvo truputį kitoks. Pirmosios pa- 
triotinės kartos: prancūzai, kurie po revoliucijos jautė grėsmę savo 
tautinei egzistencijai iš Europos sostų pusės; vokiečiai, kurie prieši- 
nosi svetimai Napoleono viešpatijai; graikai, kurie kovojo už savo 
laisvę prieš turkų viešpatavimą; suskaldyti ir išsibarstę lenkai; dėl 
daugelio svetimšalių valdymo „nelaisvi“ jautęsi Garibaldžio laikų 
italai — visų jų tautiniuose narcisizmuose dar būta tam tikros pradi- 

nės nekaltybės.* Jie turbūt dar nematė, kas vėliau sulig kiekvienu 
dešimtmečiu vis labiau aiškėjo: patriotizmas ir nacionalizmas buvo 
sąmoningas buržuazinio „aš“ pasididžiavimo saviprogramavimas, 
kuris, palaikytas grynu pinigu, netrukus sukėlė nemaža abejotinų, 
netgi pragaištingų dalykų. Kaip tik Vokietijoje buvo anksti prarasta 
ši nekaltybė. Jeanas Paulis jau prancūzmečiu suvokė rafinuotą, re- 
fleksyviai melagingą elementą Fichte's „Kalbose vokiečių tautai“ 
(1808), kurios, pasižiūrėjus atidžiau, yra ne kas kita kaip žvalus pro- 
gramavimas tokios sąmonės, kuri nė trupučio nėra naivi, bet turi 
būti naivi. Jis suvokė, kad kaip tik Fichte's, vieno didžiausių naujų- 
jų laikų filosofijos refleksijos logikų, mokiusio vokiečius tėvynės mei- 
lės, kalbose nejučia prasikiša ankstyvojo vokiečių tautinio jausmo 
nedori saviapgaulės momentai. Ir Heinrichas Heine matė, kas nuo 
pat pradžių buvo bjauru ir nenatūralu. Pedagogika, dresūra ir pro- 
paganda formavo nacionalinį spontaniškumą, kol pagaliau pagy- 
rūniškas nacionalnarcisizmas XX amžiaus pradžioje karu susprog- 
dino ideologinę retortą. Didžiausias nacionalinio spontaniškumo 
triumfas pasireiškė 1914 metų rugpjūčio mėnesį, kai Europoje siau- 
tėjo afekto audra ir visi džiaugėsi karu. 

Dėl savo sintetinės prigimties nacionalistinis mentalitetas nega- 
li pakęsti, kad būtų trukdomas jo narcisistinis savęs programavi- 
mas. Ir čia kyla siaurakaktės šovinistinės ir elitinės buržuazijos ir 
smulkiųjų miesčionių įtūžis ant mąstančių inteligentų dėljų taria- 
mai „ardomosios“ veiklos. Gindamasi nuo to, kad nebūtų „ardo- 
mos“ jos dirbtinės naivybės, buržuazinė ideologija užėmė naują 
poziciją ir ėmė konfliktuoti su anksčiau giminingu švietimo judė- 
jimu. Švietimo kosmopolitinis laisvumas ir universalinis taurumas 
tapo politinio patriotų narcisizmo rakštimi. Plačiai cituojamas „Iš- 
minties griovimas“ (Lukacs'as), vėlesniojoje buržuazinėje mąsty- 
senoje buvo susijęs su tuo, kad narcisistinis buržuazinis klasinis 
„aš“ turėjo kovoti prieš jį analizuojančias deziliuzionizmo jėgas. 
Todėl pasidarė neišvengiama sąjunga tarp švietimo ir socialistinių 
judėjimų, kurie iš pradžių sugebėjo atsispirti prieš valdžios men- 
talitetą, nesileido gera valia jo apakinami. 


* Ankstyvųjų nacionalizmų dramą gana įspūdingai yra aprašęs Jeannas Plumyene'as kny- 
goje Les nations romantiques. Histore du nationalisme, t. 1, Paris, 1979. 

Pagrindinis nacionalizmo kliuvinys buvo, žinoma, politinis va- 
dinamojo ketvirtojo luomo judėjimas, t. y. darbininkų judėjimas. 
Jame taip pat žodžio reikalavo naujas politinis „aš“, nebe buržua- 
zinis, bet iš pradžių ir dar ilgai kalbantis buržuazijos kalba. Ideolo- 
giškai socializmui iš pradžių nereikėjo „savo ginklo. Jam papras- 
čiausiai užteko buržuazijos duotų žodžių - laisvė, lygybė, brolybė. 
Tačiau kai pasirodė, kad tie šūkiai ne visai tesimi, socializmas turė- 
jo nusikalti savo kritinį ginklą prieš buržuazinę ideologiją, ir čia jis 
iš pradžių buvo priverstas priešpriešinti buržuazinius idealus dvi- 
lypei buržuazinei moralei. Tiktai sukūrusi klasinės sąmonės teori- 
ją, socialistinė doktrina pasiekė metamoralinį tašką. 

Ankstyvasis darbininkų judėjimas doroviškai buvo be priekaiš- 
tų -iš čia jo pirminis moralinis pranašumas. Jis smarkiai pastūmė- 
jo į priekį procesą, kurį pradėjo buržuazinis darbo realizmas. Yra 
net proletarinė darbo sąmonė, kuri aiškiai skiriasi nuo buržuazi- 
nės. Jos ultrarealistinė „pačių apačių“ patirtis nori būti išgirsta po- 
litiškai: žmogus dirbi visą gyvenimą ir nieko nepasieki, dažnai net 
neturi iki soties pavalgyti, tuo tarpu bendras visuomenės turtas 
nuolat didėja; tai rodo architektūra, valdančiųjų gyvenimo būdas, 
miestų statyba, karinis lygis, kitų prabanga. Darbininko nepasie- 
kia didėjantis turtas, nors jis visą savo gyvenimą jį kuria. Kai tiktai 
darbininkas ištars „aš“, ilgiau taip nebebus. 

Todėl proletariato politinio „aš“ formavimasis prasideda ir vyks- 
ta kitaip negu buržuazijos ir aristokratijos. Darbininko „aš“ į vie- 
šumą neiškyla nei su viešpatavimo didybe, nei su moraline kultū- 
rine hegemonija. Jis neturi pirminės narcisistinės valios valdyti. Dėl 
šios aplinkybės nepaisymo sužlugo visi ankstesni darbininkų ju- 
dėjimai ir socializmai. Aristokratijai valia valdyti buvo ne tik poli- 
tinis, bet gyvybinis dalykas; toji valia kaip pozicinis narcisizmas 
yra įaugusi į socialinę struktūrą; kas yra viršuje, automatiškai jau- 
čiasi geriausias, politiškai ir egzistenciškai pranašiausias. Buržua- 
Zijos klasinis narcisizmas jau dvilypesnis: jis susietas su nuopel- 
nais, nuolatinėmis moralinės, kultūrinės ir ūkinės veiklos 
pastangomis įsigyti kultūrinę hegemoniją, kita vertus, jį menkina 
nacionalizmas. Čia valia valdyti nebūtinai reiškia norą turėti savo 
rankose valstybinę valdžią; tai rodo XIX ir XX amžių vokiečių bur- 
Žuazijos aiškus politinis drovumas; buržuaziniai narcisizmai gali 

apsistoti ties valia siekti pelno, sėkmės ir kultūros. Pagaliau darbi- 
ninko „aš valia valdyti, juolab valia turėti valstybinę valdžią, yra 
tiktai antrinis noras, kuris daugiau susietas su išskaičiavimu negu 
su aistra. 

Proletarinis realizmas iš pat pradžių turi dvi viena kitai priešta- 
raujančias dimensijas. Pirmasis realizmas sako: kad gautum, ko 
nusipelnei, turi veikti; „nei Dievas, caras, nei galiūnas“ neduos, ko 
tau reikia; iš skurdo išsikrapštysi tik tada, kai politiškai pabusi ir 
pradėsi dalyvauti žaidime dėl valdžios - sako Pottier „Internacio- 
nale“. Antrasis realizmas žino: politika reiškia, kad tavęs bus pra- 
šoma aukotis; politika vyksta tokioje plotmėje, kur mano tiesiogi- 
niai interesai niekam nerūpi ir kur, pasak Lenino, žmonės tikisi 
milijonų. Darbininkų realizmas nuo seno ir labai pagrįstai nepasi- 
tiki politine politika. Frazę „Jeigu tau nerūpi politika, tai politika 
pasirūpins tavimi“ - pagrindinę proletariato politizavimo formu- 
lę, - darbininko ausys girdi, bet ji jam skamba kaip cinizmas, kaip 
gerai suformuluota bjaurastis. Kad jis už politiką turi mokėti ir au- 
koti jai, jam nereikia nė sakyti. Jo senų seniausias vaikiškas ir kartu 
hiperrealistinis noras yra, kad ta politika kada nors apskritai baig- 
tųsi ir kad be sąžinės graužimo būtų galima ja visai nesidomėti. 
Visiems mažiesiems žmonėms, ne vien darbininkams siaurąja reikš- 
me, būdingas noras parodyti politikai špygą. Todėl populiariojo 
realizmo anekdotai apie politikus buvo geriausi, tarp jų ir anekdo- 
tai apie savus partinius bonzas. 

Antipolitinė darbininko sąmonės nuostata visada buvo susijusi 
su tuo, kad politika reiškė prievartinį santykį, kylantį iš bėdų ir 
konfliktinių situacijų. Ji atsiranda iš socialinių imtynių, kurios gali 
teikti pasitenkinimą vien tiems, kurie jau aprioriškai yra laimėto- 
jai, - elitui, turtingiesiems, garbėtroškoms, tiems, kurie dalyvau- 
dami politikoje jaučiasi esą geriausi. Todėl socialistiškai raginti dar- 
bininką dalyvauti politikoje visada reiškia ir partiniu būdu slopinti 
proletarinį realizmą. „Pamėgti“ klasių, partijų ir blokų imtynes iš 
tiesų galima tik kažkam griežtai reikalaujant, verčiant - socialisti- 
nė politika dažnai yra panašiais dalykais pagrįsta, jeigu ji nėra tik- 
tai naujų nacionalizmų kalbinė norma. 

Tai viena iš priežasčių, dėl ko beveik niekur nepavyko darbinin- 
ko „aš“ programavimas, kurio norėjo ideologai. Žinoma, sustiprė- 

jęs darbininkų judėjimas padėjo išsikovoti didesnius uždarbius, 
socialines garantijas, galimybę dalyvauti turto paskirstyme. Tačiau 
tikros politinės valios valdyti darbininkams nesugebėjo įkalti jo- 
kia ideologija. Apolitinis realizmas nesileidžia taip lengvai apgau- 
namas. Dideli masių politizavimai arba sukelia karus, arba virsta 
fašistoidiniu teatrališku masių valdymu. Tai rodo ir faktas, kad be- 
veik niekur žmonės taip nesibjauri politika kaip vadinamosiose 
socialistinėse šalyse, kur darbininko „aš“ oficialiai turi būti valdžioje. 
Partijos retorika jiems atrodo kaip poteriai ir parodija to, ko jie iš 
tiesų nori - truputį geresnio gyvenimo, darbo drausmės sumaži- 
nimo, liberalizavimų. Viena iš didžiausių naujųjų laikų istorijos iro- 
nijų yra ta, kad joks Vakarų proletariatas nesugebėjo taip sponta- 
niškai ir taip disciplinuotai suorganizuoti generalinių streikų, kaip 
socialistinė Lenkija 1980 metais, kai streikas reiškė ne valią valdy- 
ti, o valią sumažinti kančias, patiriamas dėl valdžios veiksmų. Tai 
buvo proletarinio realizmo mokomoji pjesė - streikas prieš politi- 
nę politiką ir prieš begalinio aukojimosi ideologiją. 

Ši pjesė, žinoma, turi priešistoriją. XIX amžiaus darbininkų ju- 
dėjime varžėsi dvi srovės, susijusios su labai skirtingais proletari- 
nės sąmonės realizmais - marksizmu ir anarchizmu. Marksizmas 
sukūrė nuosekliausią socialistinės valios valdyti strategiją - valią 
paimti į savo rankas valstybės valdymą; jis netgi prieina iki „parei- 
gos valdyti“, kol galima tikėtis, kad egzistuos valstybės ir valstybių 
politika. Tuo tarpu anarchizmas, priešingai, nuo pat pradžių buvo 
iš principo nusistatęs prieš valstybę ir politines valdžios mašinas. 
Socialdemokratinės, vėliau komunistinės, srovės šalininkai manė, 
kad „duonos užkariavimas“ (Kropotkinas), apie kurį kalbėjo anar- 
chistai, galimas tiktai įsiviešpatavus valstybėje ir ūkyje. Tiktai val- 
dydami valstybę „gamintojai“ galį pasidalyti socialinį turtą. Kad 
dėl to dirbantieji, ko gero, bus išnaudojami valstybės ir kariuome- 
nės veikėjų, nė vienas iš didžiųjų komunizmo teoretikų ir politikų 
pakankamai realistiškai nenumatė. O anarchizmas pritarė apoli- 
tiškumo poreikiui ir apsisprendimo idėjai, ir abu iš paskutiniųjų 
stengėsi išvengti pareiškimo: Viešpatie, dar viena valstybė, vėl vals- 
tybė. | 

Proletarinio realizmo perprogramavimą XIX amžiuje į „partinį 
identiškumą“ galima stebėti tarsi retortoje. Iš pradžių darbininko 

„aš randa savyje politiškai pažadinamų stygiaus jausmų: nepri- 
valgymo, teisių noro, nuskriaustojo sąmonės, pretenzijų į savo dar- 
bo vaisius ir t. t. Šios pagrindinės motyvacijos įpinamos į įvairias 
strategijas. Strategijos skirtingos todėl, kad vien iš motyvacijų ne- 
aišku, kokiu būdu šias pretenzijas galima realizuoti. Keliai išsiša- 
kojo ties pagrindine proletarinio realizmo kryžkele. Pavyzdžiui, 
prieš klasinės sąmonės tendenciją stojo stipraus asmeniškumo ten- 
dencija, prieš strategijos valstybėje tendenciją - antivalstybinė stra- 
tegija, prieš parlamentinį kelią - antiparlamentinis kelias, prieš re- 
prezentacijos idėją - savivaldos idėja ir t. t. Šiandien alternatyva 
yra autoritarinis arba liberalesnis socializmas. Tokios priešybės ve- 
da prie darbininkų judėjimo susiskaldymo. 

Skaldymasis yra objektyviai pagrįstas. Kas norėtų proletaro „aš“ 
paversti partiniu identiškumu, tas prievartautų dalį pagrindinių 
jo patirčių ir motyvacijų. Komunistinei darbininkų judėjimo šakai 
būdinga savotiškai ciniška kadrų politika - vadovybė veikia kaip 
naujos smegenys, kurios iš partijos kūno reikalauja tobulo veiki- 
mo ir dažnai net maištauja prieš elementarias „senųjų smegenų“ 
programas. Tuo tarpu anarchizmo silpnoji vieta yra tai, kad jis ne- 
sugeba veiksmingai organizuoti realaus proletariato gyvenimo in- 
tereso, kurį pats proletariatas geriau suvokia; taip yra todėl, kad 
organizavimas -tai autoritarinio sparno sritis. Tokiomis sąlygomis 
nėra kelio, kuris vestų į savivaldos ir savirūpybos idėjų įgyvendi- 
nimą, arba, jeigu ir yra, tai tik dalinis. Todėl neatsitiktinai anar- 
chizmas mažiau patiko proletarams su jų antipolitiniu instinktu, 
kuriam norėjo padėti teisiškai įsitvirtinti; anarchizmas labiau atiti- 
ko smulkiaburžuazinį „revoltizmą :* 

Skaldymasis nuolat žlugdė darbininkų judėjimą. Tai, žinoma, vy- 
ko ne tik pagal iš anksto suprogramuotą pirminio skilimo schemą, 
bet ir virto aukštesnio lygio refleksyvios prigimties skilimo dinami- 
ka. Proletarinio „aš“ formavimasis yra procesas, kuris dar labiau ne- 
gu buržuazijos formavimasis XVII-XIX amžiuose, vyksta viešumos 
laboratorijoje. Čia nuo refleksijos nėra apsaugotas joks naivumas. 
Čia ilgai neapdumsi akių. Tai, kas tiko nacionalizmui, juo labiau tin- 
ka socializmui. Matoma, kaip jis formuojasi, ir kai tik pradeda fikci- 


* Jo raidą galima studijuoti remiantis Stirnerio inspiruotu „individualistiniu“ anarchizmu. 

jų politiką, gauna smūgį nuo prieštaravimų - ir jokiu būdu ne vien 
iš išorės, o daugiau iš vidaus. Bet koks uždaras, savimoniškas ir dog- 
matiškas saviprogramavimas privalo būti nutrauktas. Politinis ju- 
dėjimas nebaudžiamas gali remtis egzistenciniu realizmu ir visuo- 
menės mokslu. Kai tiktai viena darbininkų judėjimo frakcija 
pasiskelbė žinanti teisingą politiką ir ją vykdanti, turėjo atsirasti prie- 
šinga frakcija, kuri jai prieštarautų ir būtų įžvalgesnė. Tokia akla, 
grynai mechaniškai refleksyvi socialistinio judėjimo tragika. Wer- 
neris Sombartas, buržuazinis socialekonomistas, kurio šlovė šian- 
dien išblėsusi, su sarkazmu išvardijo mažiausiai šimtą trisdešimt įvai- 
rių socializmo Žaidimo būdų, o šių dienų satyrikas galėtų ramiai 
skaičiuoti toliau. Skilimas yra mąstymo pažangos kaina. Kiekvienas 
bent kiek protaujantis žmogus suvokia, kad partiniai „aš“ gamina- 
mi propagandos retortoje ir negali prisidengti baziniu realizmu ir 
elementaria gyvenimo pajauta. Tai matyti plika akimi. Čia progra- 
mos ieško naivuolių, kuriems reikia identifikuotis. Tačiau jokia poli- 
tika negali remtis kritika bei mokslu ir kartu - naivumu ir paklusnu- 
mu. Visoks socializmas pretenduoja į „mokslinę pasaulėžiūrą“, bet 
nuolat žlunga nuo savo nuodų; jo realistinis skrandis nepriima mais- 
to, kurio sudėtyje vien dogmatika. 

Daugumai šiandien gyvenančių Žmonių vidiniai socializmo de- 
batai dėl senosios socialdemokratijos revizionizmo iki Antrojo, Tre- 
čiojo ir Ketvirtojo internacionalo yra tokie pat kurioziški kaip XVI 
amžiaus teologų ginčas dėl Paskutinės vakarienės interpretacijos. 
Jie galvoja tą patį, ką ir istorikai po objektyvaus tyrimo: bandymas 
suformuoti vientisą, į gamybinius interesus orientuotą proletaro 
„aš patyrė fiasko. 

Iki tol valia gyventi ir valia valdyti gyvavo pagal atskirus apskai- 
čiavimus. Proletarinio „aš“ atveju fikcijos buvo silpnesnės už rea- 
lizmą. Politinio identiškumo programuotojai nuo pat pradžių su- 
siriejo tarp savęs ir susipainiojo tarp savo perforacinių kortų. 
Vientisas proletarinis klasinis „aš“ yra ne realybė, o mitas. Tai leng- 
va suvokti, stebint, kaip viešai dirba jo programuotojai; save jie . 
kurį laiką su pagirtinu atvirumu vadino propagandistais, ideolo- 
gijos skleidėjais. 

Socialistinio identiškumo programavimą sužlugdė psichologiš- 
kai naivi senoji politikos samprata. Socializmas, ypač Vakarų šaly- 

se, nesugebėjo sėkmingai realizuoti noro (bent jau palaikyti per- 
spektyvą) sumažinti politikos sukeliamas kančias. Jo psichopoliti- 
ka beveik visuomet yra prasta; ji galėtų mobilizuoti pyktį, viltį, il- 
gesį ir ambiciją, bet ne tai, kas viską lemtų, - norą būti proletaru. 
Pagal socialistinę proletariato sampratą tai net ir neįmanoma, nes 
buvimas proletaru aiškinamas neigiamais požymiais: nieko netu- 
rėti, išskyrus palikuonis, taip pat neturėti šansų iškilti ir naudotis 
gyvenimo turtais. Kelias į pozityvesnį „aš“ eina per deproletariza- 
vimą. Tiktai revoliucinis proletariatas, klestėjęs tuoj po rusų Spa- 
lio revoliucijos, pasižymėjo kažkuo panašiu į tiesioginį klasinį nar- 
cisizmą, jam buvo būdinga savigyra, kuri netrukus žlugo dėl 
menkumo ir melagingumo. Tačiau „būti geresniu“ yra labai svar- 
bus politinio narcisizmo (kaip ir asmeninio) elementas. Noblesse 
oblige. Bet ar galima pasakyti: proletariškumas įpareigoja? 

Proletarinis „aš“, kuris eina buržuazinio pėdomis ir pretenduoja 
į jo palikimą, turi dirbančių Žmonių klasinį patyrimą, t. y. patyri- 
mą tų, kurie jau pradeda įveikti savo politinį nebylumą. Kiekvie- 
nas norintis reikštis ir atkreipti visuomenės dėmesį „aš“ privalo 
turėti tvirtą branduolį - tokį išdidumą, kuris galėtų atlaikyti susi- 
dūrimą su kitais. Paprastų Žmonių gyvenime didžiausias lūžis įvy- 
ko, kai jie padarė atradimą, kad galima kalbėti apie žmogaus tei- 
ses. Nuo 1525 metų valstiečių karų iki mūsų laikų rusų ir lenkų 
rezistencijos jos buvo vadinamos krikščionių teisėmis; pagal Ame- 
rikos ir Prancūzijos revoliucijų pasaulietinę macia] jos laikomos 
prigimtinėmis žmogaus teisėmis. 

Iš pasipiktinimo ir laisvės siekimo sudarytas pakilus jausmas, 
noras būti ne vergu (arba ne robotu), o irgi žmogumi ankstyvajam 
darbininkų judėjimui teikė moralinių, psichologinių ir politinių jė- 
gų, kurias represijos dar stiprino. (Todėl socialistinis judėjimas kon- 
kuravo su krikščioniškuoju darbininkų judėjimu, kurio motyvas 
buvo tas pats - jaustis politiškai ir teisiškai svarbiu žmogumi, tik 
be revoliucinio elemento.) Kol proletariatas taip skurdo, kaip rodo 
XIX amžiaus dokumentai, tol jau vien Žmogaus teisių jausmo at- 
radimas buvo darbininko politinio „aš“ branduolys. Tai suteikia 
ankstyvajam ir naiviam socializmui nostalgišką žavesį, įkvepiantį 
ir tikrove paremtą humaniškumą. Prablaivėjimas įvyko, pradėjus 
ginčytis dėl teisingo Žmogaus teisių interpretavimo. XIX amžiaus 

pabaigoje prasidėjo strategijos, dvilypumo, revizionizmo ir broliš- 
ko konflikto laikotarpis. Žmogaus teisių suvokimas išsiskaidė par- 
tijų ir kovos logikos mašinoje. Socializmo srovėms pradėjus viena 
kitą juodinti, buvo prarastas sugebėjimas išlaikyti atsparų išorės 
poveikiui ir pakilų proletariškumo jausmą. 

Dar kiek anksčiau socialdemokratija savąja liaudies švietimo po- 
litika bandė išrauti klasinio narcisizmo nervą ir paskelbė šūkį: Ži- 
nojimas - jėga. Tada atsirado pretenzijos į savo klasinę kultūrą, kuri 
pagrįsta suvokimu, kad be klasei būdingo išradingumo, aukštos 
„Moralės“ ir išsimokslinimo neįmanoma įkurti socialistinės valsty- 
bės. Teiginys „Žinojimas - jėga“ gali reikšti ir tai, kad socializmas 
pagaliau pradėjo numanyti apie ryšį tarp narcisistinio kultūros po- 
reikio ir politinės valdžios. „Jeigu esi vargšas, tai dar toli gražu ne- 
reiškia, kad esi geras ir protingas“ (E.Kastneris, „Fabianas“, 1931). 

Darbininkų judėjimo pakilimo laikais žmogaus teisių suvokimas 
buvo ne toks svarbus, kaip proletarų didžiavimosi savo laimėji- 
mais jausmas, ne be pagrindo siejamas su klasės darbine veikla, 
stropumu, jėga. Jo galios suvokimo kulminacija buvo sakinys: Visi 
ratai nustoja sukęsi, jeigu mūsų stiprios rankos šito nori. Visuoti- 
nio streiko patosas susijęs su tam tikru pakiliu klasės galios ir ga- 
mybos valdymo jausmu - žinoma, čia beveik visada prisideda ir 
nerealios proletarinės vienybės sąlyga. Vienybė žlugo dėl to, kad 
proletariato gyvenimo poreikiai ir politikos poreikiai niekada iki 
galo neatitiko vieni kitų. Tačiau klasiniam entuziazmui palaikyti 
ilgainiui neužteko išoriškai nepasireiškiančios visuotinio streiko ir 
darbo sąmonės. Gyvenimo kasdienybė stipresnė už politines pa- 
mokas dramatiškais klasės istorijos momentais. Vien tik jėgos ir 
darbo sąmonė juk negalėjo garantuoti kultūrinio išdidumo, nes jį 
reikia nuolat atnaujinti. 

Pakilūs jausmai geba regeneruotis tik tada, kai klasė yra kultū- 
riškai ir egzistenciškai kūrybinga. Vien jėga ilgainiui pati sau tam- 
pa nuobodi. Kai politiniai troškimai susiję vien su viešpataujan- 
čiųjų garbėtroška, ilgainiui neišvengiama energingo masių | 
pasipriešinimo. Tačiau ir čia slypi objektyvaus proletarų menka- 
vertiškumo pagrindas. Samdomasis darbas sukuria abstrakčią ver- 
tę. Jis yra produktyvus, bet ne kūrybiškas. Pramoninio darbo idio- 
tizmas sudaro kol kas neįveikiamą kliūtį realiam klasiniam 

proletariato narcisizmui. Tik iš tokio narcisizmo galėtų išaugti kul- 
tūrinė gaminančių žmonių hegemonija. Šiurkščia darbo ideologi- 
ja pagrįsta kultūrinė sistema nesugeba perimti vertingiausio aris- 
tokratijos ir buržuazijos kultūros palikimo - kūrybingo gyvenimo 
džiugesio politikos. Socialistinis būdas perimti palikimą sustipri- 
no senus trūkumus ir sumažino senus privalumus. „Gero gyveni- 
mo civilizacijoje būti aristokratijos ir buržuazijos paveldėtoju tu- 
rėtų reikšti vien tai, kad atsisakoma pirmtakų trūkumų ir perimami 
jų privalumai. Kitaip neapsimoka nieko daryti. 


Aš nenagrinėsiu vidinio gyvenimo įtvirtinimo kitose srityse (ero- 
tikoje, etikoje) taip, kaip neseniai bandžiau daryti kalbėdamas apie 
klasinių narcisizmų paradoksalų vidų. Tačiau kritikos schema bū- 
tų ta pati: kolektyvinių programavimų ir saviprogramavimų tyri- 
mas. Šiandien visi kalba apie socialinę kultūrinę lyčių dresūrą. Mus 
gali žavėti primityvesnių kultūrų Žmonių naivus vyriškumas ar 
moteriškumas; mūsų pačių kontekste susiduriama su „kvailais“ 
tokios dresūros rezultatais. Šiandien kiekvienas jau gali suvokti, 
kad vyriškumą ir moteriškumą formuoja ilgai trunkančios sociali- 
nės savidresūros, panašiai kaip formuojasi klasinės sąmonės, pro- 
fesinės etikos, charakterių ir skonio kryptys. Kiekvienas žmogus 
turi vidinio gyvenimo mokslo metus, kiekvienas naujagimis - ly- 
tinio gyvenimo mokslo metus. Vėliau, pabudęs ir tapęs savimi vy- 
ras ir tapusi savimi moteris patiria vienokį ar kitokį spontanišką 
jausmą: ji man patinka; jis man bjaurus; tokie mano impulsai; tai 
mane siutina; aš to trokštu; aš galiu troškimus patenkinti. Tik pa- 
žvelgę į savo patirtis, mes nustatome, kas esame. Toliau žiūrėdami 
matome, kad buvimą vienokiu ar kitokiu lemia auklėjimas. Kas 
atrodė prigimtis, geriau įsižiūrėjus, pasirodo esąs kodas. Kam tai 
svarbu? Na, kas naudojasi savo ir kitų programavimų privalumais, 
tam, žinoma, nereikia jokios refleksijos. Tačiau jeigu Žmogus nuo 
to kenčia, tai ateityje vengs aukų, grindžiamų vien nelaisvės dre- 
sūra. Kenčiantis turi tiesioginių motyvų pamąstyti. Galima pasa- 
kyti, jog visuotinis nepasitenkinimas lytiniais santykiais šiandien 
vis dažniau skatina apmąstyti nesklandžių santykių priežastis; šis 
polinkis į refleksijas būdingas abiejų lyčių žmonėms. Kai susidu- 
riama su problemomis, abi pusės susimąsto. 

O kas būna po susimąstymo? Na, aš nepažįstu nė vieno, kuris 
būtų „po susimąstymo". Refleksijos „darbas“ dar niekur nebaig- 
tas. Jis atrodo begalinis ir, manding, „gerąja prasme“, o tai reiškia 
augimą ir brendimą. Žmonės gali geriau pažinti save iš tūkstančių 
dalykų. Kad ir kas mes būtume gerąja ar blogąja prasme, visų pir- 
ma ir „iš prigimties“ esame „šeimos kvailiukai , kitaip tariant, iš- 
auklėti žmonės. Švietimas paskiausiai susiduria su „aš“ idiotizmu. 
Sunku panaikinti vidinius automatizmus; daug pastangų reikia 
prasiskverbti pro pasąmonę. Pagaliau reikėtų nuolatinės savista- 
bos, kad pasipriešintume polinkiui pasinerti į naujas pasąmonės 
sritis, naujus automatizmus, naujas aklas identifikacijas. Gyveni- 
mas, per perversmus ir budrumo akimirkas ieškantis naujo stabi- 
lumo, linkęs į tingumą. Todėl gali susidaryti įspūdis, jog minties 
istorijoje buvo tiktai ideologijų ėjimas rateliu, o ne sistemingas žmo- 
nijos kultūros veržimasis iš nebrandumo ir aklumo. Pošvietiminė- 
je prieblandoje žmonių „aš“ idiotizmas darėsi vis rafinuotesnis ir 
beprotiškesnis - rėmėsi sąmoninga pasąmone, gynybiniu identi- 
tetu. 

„identiškumo“ ieškojimas turbūt yra slapčiausias iš nesąmonin- 
gų programavimų, taip labai paslėptas, kad nepasiduoda ir įdė- 
miai refleksijai. Mumyse tarsi užprogramuota kažkokia formali bū- 
tybė — mūsų socialinių identifikacijų reiškėja. Ji visur garantuoja 
svetimo pirmenybę prieš sava; kur, atrodo, esu aš, ten visada prieš 
mane yra pabuvę kiti, kad automatizuotų mane per įvisuomeni- 
nimą. Mūsų tikroji pačių patirtis pirmykščiame buvimo nieku pe- 

riode šiame pasaulyje palaidota po tabu ir panikos sluoksniais. Ta- 
čiau iš esmės joks gyvenimas neturi vardo. Savimi pasitikintis nie- 
kas mumyse - tik su savo „socialiniu gimimu“ įgyjantis vardą ir 
identiškumą - yra tai, kas lieka neišsenkantis laisvės šaltinis. Gy- 
vybingas niekas yra tai, kas, nepaisant socializacijos baisumų, pri- 
simena energetinius rojus tarp asmenybių. Jo gyvenimo pagrin- 
das yra nuovokus kūnas, kurį turime vadinti ne nobody, o yesbody, 
ir kuris, vykstant individuacijai, sugebėjo pereiti nuo nerefleksy- 
vaus „narcisizmo“ prie refleksyvaus „savęs atradimo pasaulio vi- 
sumoje“. Su juo pasibaigia švietimas, kaip asmeninės, egoistinės 
regimybės kritika. Anksčiau mistiniai išpuoliai į tokias „slapčiau- 
sias“ priešindividualiosios tuštumos zonas buvo medituojančių ma- 
žumų reikalas, o šiandien yra pagrindo tikėtis, kad mūsų kovojan- 
čių identifikacijų plėšomame pasaulyje toks švietimas pasidarys 
būdingas ir daugeliui. 

Neretai vien tam, kad išliktum, turi būti niekas. Tai aprašyta di- 
dingiausioje ir sąmojingiausioje „Odisėjos“ scenoje. Odisėjas, buk- 
lus graikų herojus, lemtingą savo klajonių akimirką pabėgęs iš apa- 
kinto kiklopo olos, sušunka: „Tave apakino Niekas!“ Taip įveikiamas 
vienaakiškumas ir identitetas. Šiuo šūksniu Odisėjas, protingos sa- 
visaugos meistras, pasiekia buklumo viršūnę. Jis palieka primity- 
vaus moralinio priežastingumo sferą, keršto tinklą. Nuo to laiko 
jam nebegresia „dievų kerštas“. Dievai išjuokia kiklopą, kai tas rei- 
kalauja, kad jie keršytų. Kam? Niekam. 

Sąmoningo gyvenimo utopija buvo ir lieka pasaulis, kur kiek- 
vienas turėtų teisę būti Odisėjas ir leisti gyventi Niekui, nepaisant 
istorijos, nepaisant politikos, nepaisant pilietybės, nepaisant to, jog 
yra kažkas. Kad galėtų žvalaus kūno pavidalu pradėti gyvenimo 
klajones, kuriose būtų visko. Gresiant pavojams, buklusis pajėgs 
būti anonimiškas. Tarp kažko ir nieko polių vyksta sąmoningo gy- 
venimo nuotykiai ir pokyčiai. Jame galutinai išnyksta bet kokia „aš“ 
' fikcija. Todėl Odisėjas, o ne Hamletas, yra modernaus ir visada 
egzistavusio intelekto tėvas. 

IV. Po demaskavimų: 
ciniška prieblanda, švietimo 
geto savinaigos apmatai 


Kaip? Jūs dar vis čionai? Koksai skandalas! 
Gal mes viduramžių gyvenam tamsoje, 
Kad bestijų pablūdusių gauja 
Taip smarkauja? Tegu jus galas! 
Su prietarais kovoju aš seniai, 
O Tegely vis vien vaidenasi velniai, 
Nebėr tiesiog kur dingt nuo velniavos! 
J. W. Goethe, „Faustas“, I d., 
„Valpurgijos naktis'* 


- Aš saugausi, argi tai niekis? 
- O kam tai padeda? 
- O kam reikia padėti? - paklausė Fabianas. 
Erichas Kastneris, 1931 
Kadangi jie žino, ką daro. 
Ernstas Ottwaldas, 1931 


"Šios aštuonios audringos ir atkaklios refleksyvaus švietimo ata- 
kos buvo tokios pat garsios, kaip ir didieji gamtos mokslo ir techni- 
kos proveržiai, su kuriais jie štai jau geri du šimtai penkiasdešimt 
metų eina išvien ir vykdo nuolatinę pramonės ir kultūros revoliuci- 
ją. Urbanizavimas, motorizavimas, elektrifikavimas ir informacijos 
priemonių naujovės pakeitė visuomenės gyvenimą, o refleksijos ir 
kritikos darbas struktūriškai pertvarkė sąmones ir suteikė joms naują 
dinamišką būvį. „Nebėra nieko tvirta“. Jis suarė intelektualinį psi- 
chologinį lauką, kuriame jau nebegali egzistuoti senos tradicijų, iden- 
titeto ir charakterio formos. Jų poveikiai jungiasi į modernumo kom- 
pleksą, kuriame gyvenimas žino esąs pasmerktas nuolatinei krizei. 


* J. V. Getė, Faustas. Vertė A. Churginas. Vilnius, 1978, p. 170. 

1. Sąmoningas švietimo žlugdymas 


Žinoma, kad švietimas turi didžiulį pasisekimą. Jo arsenaluose 
dabar yra daug kritikos ginklų; žiūrėdamas į juos izoliuotai, gali 
pamanyti, kad taip apsiginklavusi šalis būtinai laimės „nuomonių 
kovą . Tačiau niekas negali turėti tų ginklų vien sau. Kritika neturi 
vieno reiškėjo, ji yra susiskaldžiusi į daugybę mokyklų, frakcijų, 
srovių, avangardų. Iš esmės nėra vientiso ir vienareikšmio švieti- 
mo „judėjimo“. Švietimo dialektikai būdinga tai, kad jis niekada 
neįstengė sudaryti plataus fronto; negana to, jis jau ankstyvuoju 
laikotarpiu tapo savotišku savo paties priešininku. 

Iš antrojo įžanginio apmąstymo jau matėme, kad švietimas ne- 
atlaiko priešiškų jėgų spaudimo (viešpataujančiųjų, tradicijų, prie- 
tarų). Kadangi Žinojimas yra jėga, kiekviena „kito žinojimo“ išpro- 
vokuota viešpataujanti jėga stengiasi išlikti žinojimo centre. Tačiau 
ne kiekviena jėga yra tikras kiekvieno žinojimo centras. Refleksi- 
nis Žinojimas neatskiriamas nuo savo subjekto. Taigi viešpatau- 
jančiosioms jėgoms lieka tik viena priemonė: atskirti tikėtinos prie- 
šingos jėgos subjektus nuo jų savirefleksijos priemonių. Dėl to ir 
atsiranda sena kaip pasaulis „prievarta prieš idėjas“; tai nėra prie- 
varta prieš asmenis ar prieš daiktus trivialia prasme; tai prievarta 
prieš savivoką ir saviraišką tų asmenų, kurie gali sužinoti tai, ko jie 
neturi žinoti. Šioje frazėje sukoncentruota cenzūros istorija. Tai an- 
tirefleksijos politikos istorija. Tą akimirką, kai žmonės subręsta, kad 
sužinotų tiesą apie save ir savo socialines sąlygas; valdantieji nuo 
seno stengiasi daužyti veidrodžius, kuriuose žmonės galėtų pa- 
matyti, kas jie yra ir kas su jais daroma. 

Švietimas, kad ir kokios bejėgės atrodo grynai proto priemonės, 
yra subtiliai atsparus kaip šviesa, kurios vardu pagal seną gerą tra- 
diciją vadinasi les lumières (apšvietimas). Šviesa negali pakliūti tik 
ten, kur kliūtys laužia spindulį. Taigi švietimui pirmiausia rūpi už- 
„degti šviesas, o paskui pašalinti iš kelio kliūtis, trukdančias sklisti 
šviesai. „Pati“ šviesa negali turėti priešų. Ji save laiko taikia apšvie- 
čiančia energija. Šviesu pasidaro ten, kur šviesos paliesti paviršiai 
reflektuoja. Klausimas toks: ar tie reflektuojantys paviršiai iš tiesų 
paskutiniai apšvietimo taikiniai, ar jie yra tarp šviesos šaltinio ir 
jos tikrojo adresato? XVIII amžiaus masonai kliūtis, trukdančias 

„Stai ko jie 
nepriėmė... tie 
tamsuoliai!“ 


žinojimo šviesai, ją blokuojančias vadino trejopai — prietarai, pa- 
klydimai, nežinojimas. Tos kliūtys dar buvo vadinamos trimis 
„monstrais“. Tie monstrai buvo realios jėgos, su kuriomis reikėjo 
skaitytis; švietimas ėmėsi jas provokuoti ir stengėsi įveikti. Naujie- 
ji švietėjai pakiliai ir naiviai stojo į kovą su valdančiosiomis jėgo- 
mis ir reikalavo duoti kelią. 

Tačiau nepakankamai aiškiai matė „ketvirtąjį monstrą — tikrąjį 
ir pavojingiausią priešininką. Jie atakavo galiūnus, bet ne jų žino- 
jimą. Jie dažnai sistemingai netyrė viešpataujančiųjų jėgų Žinoji- 
mo, kuris yra dvejopos struktūros: viena dalis yra valdymo meno 
taisyklės, kita — visuotinio suvokimo normos. 

Valdančiųjų sąmonė yra tas „reflektuojantis paviršius“, kuris le- 
mia švietimo eigą ir plitimą. Taigi švietimas iš tiesų priverčia val- 
džią reflektuoti. Ši reflektuoja dvejopai - stebi pati save ir laužia 
bei atspindi šviesos spindulius. 

Valdantieji, jeigu jie ne vien tik pasipūtėliai, turi i mokydamiesi 
atsistoti tarp švietimo ir jo adresatų, kad sutrukdytų plisti naujai . 
žinojimo jėgai ir atsirasti naujam žinojimo subjektui. Valstybė turi 
žinoti tiesą, kad galėtų ją cenzūruoti. Senosios socialdemokratijos 
tragedija buvo ta, kad ji iš šimto tezės „žinojimas - jėga“ reikšmių 
sąmoningai suvokė tik keletą. Ji visą laiką nesuprato, koks žinoji- 

mas iš tiesų suteikia jėgų ir kokių jėgų reikia turėti, kad prieitum 
prie mokslo, kuris didina jėgą. 

XIX ir XX amžių konservatoriai ir rojalistai kai kada piktai pa- 
svarstydavo, kaip būtų buvę galima „išvengti 1789 metų revoliu- 
cijos. Tie reakcingi plepalai vis dėlto turi ir gana įdomių momen- 
tų - monarchistinis konservatyvizmas užkliudo cinizmo besimo- 
kančios viešpataujančios politikos nervą. Minčių eiga čia labai 
paprasta: jeigu monarchija būtų gerai išnaudojusi savo reforma- 
vimosi galias, jeigu būtų mokėjusi išvengti tiesioginės priešprie- 
šos su naujosios ūkinės tvarkos faktais, jeigu būtų pavertusi nau- 
jąją ekonomiką savo ūkio baze ir t. t., - viskas galbūt būtų buvę ne 
taip. Būdami protingi rojalistai pripažino, kad Liudviko XV ir Liud- 
viko XVI klaidos ir politinė impotencija prisidėjo prie visų bėdų. 
Todėl jie jokiu būdu neatsisakė monarchijos idėjos ir pagrįstai ti- 
kėjo, kad visiškai galima „sugebanti mokytis“ despotija. Politiškai 
tuščia XVIII amžiaus Prancūzijos galva leido, kad jėgos žinojimas 
susikurtų nemonarchinį centrą. 

Geriau įsižiūrėjus tikrųjų revoliucinių įvykių grandinė praside- 
da jaudinančiu ir slogiu spektakliu: valdantieji paskutinę akimir- 
ką bandė sužinoti liaudies problemas, kad vėl paimtų į rankas iš- 
sprūdusias vadeles. Štai ką reiškia tie garsieji „skundų sąsiuviniai“, 
kuriuos karūnos įsakymu revoliucijos išvakarėse turėjo parašyti 
visos, net pačios tolimiausios bendruomenės ir jų piliečiai, kad 
aukščiausioji institucija pagaliau sužinotų tikruosius Žmonių var- 
gus ir norus. Patriarchalinio nusižeminimo aktu, kuriame liaudis 
atliko savo vaidmenį su didele viltimi ir politiškai erotiškai dau- 
žantis širdžiai, monarchija prisipažino, kad jai reikia mokytis. Ji 
davė suprasti, kad nuo šiol ketina tapti centru to žinojimo, tų po- 
litinių poreikių, kurie buvo sutelkti revoliuciniame centre, ir ji per- 
nelyg ilgai tai kentė. Tačiau kaip tik tuo karūna parideno politinio 
priežastingumo kamuolį, kuriam įsibėgėjus, sistema neturėjo jėgų 
jo sustabdyti. 

Didelėse XVIII amžiaus monarchijose įsigalėjo kitoks valdymo 
stilius — „patriarchalinio švietimo”. Prūsijos, Austrijos ir Rusijos mo- 
narchijos turėjo norinčius mokytis valdovus. Todėl dabar minima 
Petro, Frydricho ir Juozapo „švietėjiška“ veikla, o apie Liudviko 
švietimą nėra kaip kalbėti, kad ir labai norint. „Švietėjiško despo- 

tizmo" šalyse vyko pusiau konservatyvus pažangos planavimas iš 
viršaus; ten galų gale kilo ir šiuolaikinės planavimo idėjos, kurios 
visada stengiasi suderinti socialinio stabilumo maksimumą su val- 
džios ir gamybos plėtimo maksimumu. Šių dienų „socialistinės“ 
sistemos veikia švietėjiško absoliutizmo stiliumi, kuris dabar skel- 
biasi esąs „demokratinis centralizmas“ , „proletariato diktatūra“ ar 
kaip dar užeina ant seilės. 

Vokiečiai šioje srityje turi dviprasmišką įžymybę. Jų švietimo at- 
stovai yra ne tik Lessingas ir Kantas, bet ir Prūsijos karalius Frydri- 
chas II, kurį galima laikyti viena šviesiausių to amžiaus galvų. Jau- 


Frydrichas II 
darbo kabinete 
prie rašomojo 
stalo su savo 
šunimis. 

nystėje Šviečiamojo amžiaus vaikas parašė antimakiavelišką vei- 
kalą, kuriame smerkia atvirai cinišką senąjį valstybės valdymo bū- 
dą; tapęs monarchu, pasidarė refleksyvaus modernizuoto valsty- 
bės valdymo mokslo skelbėju. Jo politinėje filosofijoje sukurpiami 
nauji valdžios drabužiai, represijų menas pritaikomas prie laiko 
dvasios.* Naująjį Frydricho cinizmą maskavo melancholija, nes 
jis stengėsi būti asmeniškai nepriekaištingas, prūsiškai asketišką 
paklusnumo politiką bandė taikyti sau. Su formaliu ir iš dalies eg- 
zistenciniu nuoseklumu jis taiko mintį apie tarnavimą ir valdo- 
vui - vadina karalių „pirmuoju valstybės tarnu“. Iš čia kyla val- 
džios depersonalizavimas, kurio viršūnė yra šiuolaikinė biuro- 
kratija. 

Iš Frydricho melancholijos matyti, kaip švietėjiška despotija pri- 
valo rodyti tam tikras „tragiškas“ emocijas, kurios daugeliui Prūsi- 
jos garbintojų apskritai suteikė slaptą sentimentalų identiškumą; 
tuo paremta ir šiandieninė Prūsijos laikų nostalgija, sociallibera- 
lios valdininkų romantikos liguista apraiška. Vokiečių švietimas la- 
biau negu bet kuris kitas yra šizoidiškai suskilęs; daugelis dalykų, 
jam nebeprieinami; jis turi žinojimą, kurio tikruoju subjektu jis ne- 
gali būti. Jis absorbuoja patirtį, kad neleistų jai pasiekti tų „aš“, ku- 
rie būtinai imtų veikti vadovaudamiesi patirtimi, jeigu tik ją turė- 
tų. Šioje šizoidinėje melancholijoje kaip tik pradeda vyniotis 
raudona Vokietijos naujosios istorijos gija - inteligentiškos valdžios 
vykdomas buržuazinio švietimo demoralizavimas. 

Otto fon Bismarckas buvo antra stambi ciniška. Vokietijos nau- 
jųjų laikų asmenybė, labai galvota represinė figūra. Kaip „pavė- 
lavusios tautos“ (1871) kūrėjas jis kartu buvo tas žmogus, kuris 
bandė tautos vidinės politikos laikrodį pasukti geru pusamžiu 
atgal. Jis plačiu mastu neigė evoliuciją. Stengėsi išlaikyti neveiks- 
numo standartus, jau neatitinkančius jo meto jėgos šaltinių ba- 
lanso. Jis slopino ne tik seniai besireiškiančią ketvirtojo luomo 
(socialdemokratijos) politinę valią, bet ir trečiojo - buržuazinio 
liberalizmo. Bismarckas neapkentė „laisvamanybės“, galimas 


* „Bergždžios pastangos šviesti žmoniją. Reikia, jeigu gali, pasitenkinti tuo, kad pats esi 
išmintingas, o prastuomenė telieka tamsi, ir privalai tik žiūrėti, kad ji nedarytų nusikal- 
timų, kurie gali sutrikdyti visuomenės tvarką“ (Prūsijos karaliaus Frydricho II laiškas 
d Alembert'ui, 1770). 


112 


Politinis šokis Polilifcher Cierlanį. 


tarp kiaušinių. 
E. Schalkas, 
Bismarcko kaip 
konfliktų 
ministro 
karikatūra. 
Frankfurter 
Latern, 1863 m. 


daiktas, net labiau negu „raudonųjų“ socialdemokratijos „gau- 
jų“. Net ir politinėje katalikybėje (centras) girdėjo pretenzijas į 
politinį „aš“, kurios skatino jo cinizmą. Vietą, kur tie politiniai 
„aš“ norėjo reikštis, - Prūsijos, o vėliau Reicho parlamentą - jis 
realistiškai ir paniekinamai vadino „plepalynu“, nes tikruosius 
sprendimus vis dėlto visada darė jis ir monarchas. Čia raudonas 
vokiečių hegemoninio cinizmo siūlas virto tvirta virvele. „Prie- 
kabiaukite kiek norite, bet pakluskite!“ — tuo prasidėjo tai, kas 
vyko Bismarcko laikų „plepalyne“ ir vėliau virto neryžtingu ir 
chaotišku Veimaro laikų parlamentarizmu. 

Lieka aptarti, ar ne socialdemokratijos laikais turi vykti didžio- ` 
ji švietimo identiteto difuzija. Kai tiktai į valdžią ateina „apsišvie- 
tusios“ vyriausybės, šizoidinė įtampa valdžios subjekto viduje 
padidėja; jis turi suskaidyti savo švietėjišką žinojimą ir imtis me- 

lancholiško valdymo realizmo - meno išmokti antros pagal dydį 
blogybės. Jokia moraH sąmonė ir jokia ištikimybė principams ne- 
susidoros su painiais valdymo realizmais. Įžangoje aš ne be rei- 
kalo sakiau, kad ciniškojo proto kritika yra meditacija teiginio 
„Žinojimas - jėga“ tema. Tai buvo senosios socialdemokratijos šū- 
kis; taigi ta kritika iš esmės kreipia į meditatyvų pagrindimą ir 
atšaukimą to, kas sudaro socialdemokratijos branduolį - prag- 
matiškos politinės išminties. Būdama pragmatiška, ji pripažįsta 
duotybę, bet išmintis visada prieš tai maištauja. Vien tik kritikuo- 
jant cinizmą galima prieiti prie nuvalkioto teorijos ir praktikos 
supriešinimo; tačiau jis gali pakilti virš mokyklinės „idealo“ ir „tik- 
rovės dialektikos. Kritikuojant ciniškąjį protą galima suteikti nau- 
ją šansą švietimui ir likti ištikimam švenčiausiam jo siekimui — 
pakeisti būtį per sąmonę. 

Plėtoti švietimą — tai būti pasiruošusiam, kad viskas, kas sąmo- 
nėje yra vien moralė, bus nugalėta neišvengiamo tikrovės amo- 
ralizmo. Argi ne to šiandien moko socialdemokratija, beveik prieš 
savo valią glemžiama Didžiosios dialektikos*. Šis mokymosi 
skausmas yra vienas iš trijų didžiųjų šių dienų švietimo savinai- 
gos veiksnių. ** 

Didžiausią lūžį švietimas patiria dėl valdančiųjų cinizmo. Žino- 
jimas - jėga, o jėga, priversta kovoti, lemia žinojimo skilimą į gy- 
vybingą ir negyvybingą. Tik iš paviršiaus tai atrodo tarsi prieštara- 
vimas tarp „realizmo“ ir „idealizmo . Iš tiesų vienas prieš kitą stoja 
šizoidinis ir antišizoidinis realizmas. Pirmasis atrodo rimtas, ant- 
rasis - įžūlus. Pirmasis prisiima atsakomybę už tai, už ką negalima 
atsakyti; antrasis neatsakingai Žiūri į tai, už ką reikia atsakyti. Pir- 
masis nori, pasak jo, garantuoti mūsų išlikimą, antrasis norėtų iš- 
gelbėti gyvenimo orumą nuo jėgos realizmo išsigimimų. 


* Ne taip iškilmingai tariant, didžiosios sumaišties, realybės prieštaringumo. 
** Be to, pateikiu marksistinės alternatyvos istorinę kompromitaciją (p. 124 ir toliau) ir 
sudrumsčiu bendrąją socialpsichologinę atmosferą (p. 164 ir toliau). 

2. Svietimo lūžiai 


Greta didžiausio švietimo lūžio dėl valdančiųjų jėgų antireflek- 
syvios politikos, kuri sąmoningai stengiasi užkonservuoti kitų nai- 
vumą, pastebime ir kitokių raidos lūžių ir netolygumų, dėl kurių 
švietimas atsiduria ant savinaigos ribos. 


Laiko lūžis 


Švietimas yra laike vykstantis procesas, evoliucijos forma. Jis nau- 
doja individų gyvenimo, institucijų procesų laiką. Niekas čia nesi- 
keičia per vieną dieną, nors žinomi ir šuoliai bei staigūs pabudi- 
mai. Jo ritmas sunkiai nuspėjamas ir be galo varijuoja priklausomai 
nuo vidinių ir išorinių sąlygų ir priešinimosi. Jo energija, nelygi- 
nant liepsnos, intensyviausia centre, o periferijoje visai nejaučia- 
ma. Kilęs refleksyviosios inteligentijos (filosofijos ir meno sričių) 
pionierių ir meistrų galvose, jo impulsas visų pirma prigyja tarp 
intelektualų, kurie yra perdėm tingūs, paskui visuomeninės veik- 
los ir politikos pasaulyje, paskui nesuskaičiuojamose nuo bendro- 
sios atskilusiose privačiose sferose ir galop atšoka, susidūręs su tikru 
skurdu, kurio neįmanoma apšviesti. 

Biografiškai švietimas turi daug stadijų ir pakopų, kurios anks- 
čiau buvo vaizduojamos kaip prasminiai izoteriniai judesiai; se- 
nieji masonai inscenizavo priėmimo apeigų pakopas, atitinkamą 
brendimo, refleksijos, pratybų ir nušvitimo seką. Tokia būtina bio- 
grafinė švietimo pakopų sistema kaip iniciacija modernioje peda- 
gogikoje yra sugriauta; tiktai išoriškai tebegyvuoja švietimo siste- 
mos pakopos ir jų seka mokyklos klasių ir semestrų pavidalu. 
Dabartinių mokyklų mokymo planai yra ugdymo sistemos paro- 
dijos. Senajame Humboldtų universitete, su jo „autoritariniu“ dės- 
tančiųjų ir studijuojančiųjų santykiu ir studentiškomis laisvėmis, 
dar būta supratimo apie tokį biografinį įtvirtinimą ir asmeninę ini- 
ciaciją. Šių laikų mokymo sistemoje nei tie, kurie moko, nei tie, 
kurie studijuoja, neturi konkrečios pažinimo idėjos. Profesoriai iš 
tiesų nėra „išpažinėjai“, o tiktai negyvenimiškų žinių diegimo tre- 
neriai. Universitetuose ir mokyklose vyksta šizoidiniai spektakliai, 

kur be noro mokytis ir neturintis perspektyvų inteligentiškas jau- 
nimas mokosi bendrųjų švietimo beprasmybės standartų. 
Švietimo laiko lūžyje skiriame dvi dimensijas - biografinę ir so- 
ciologinę. Kiekvienai naujai kartai vis reikia laiko, kad savo ritmu 
perimtų tai, kas pasiekta. O kadangi šizoidinė kultūra siekia švie- 
timo depersonalizavimo, švietimo be jam atstovaujančių švietėjų, 
tai iš naujųjų mokyklų sklinda tik sutartinis garsus dūsavimas. Jau- 
nuomenė pasitinka savo „švietimo aparatą“ priešininko poza. Jei- 
gu nebūtų mokytojų, kurie iš paskutiniųjų stengiasi šviesti, nepai- 
sydami mokymo planų, ir investuoja savo gyvenimo energiją, 
nepaisydami pedagoginio proceso sąlygų, vargu ar bent vienas 

mokinys žinotų, dėl ko jis turi eiti į mokyklą. Kuo sistemiškiau pla- 
nuojamas ugdymas, tuo labiau nuo atsitiktinumo ar laimės pri- 
klauso, ar ugdymas bus iniciacija į gyvenimą. 

Vykstant sociologiniam švietimo laiko lūžiui, „provincija“ (kon- 
krečia ir metaforine prasme) dėl savo tingumo priešinasi švietimo 
paskatoms. Provincija - tai prisitaikymas prie represijų ir Žiauru- 
mų, kurių „apskritai“ tarsi jau nebėra. Jie toliau tebegyvuoja iš įpro- 
čio ir dėl savitramdos - iš tiesų be jokios būtinybės. Tiktai pažan- 
gaus švietimo laikotarpiu dorai pajuntama, koks mirtinai pavojin- 
gas yra beturčių skurdas, koks pasigailėtinas, atgyvenęs vargas. 
Provincija prisidėjo prie modernizavimo, bet nerėmė liberalizavi- 
mo; ji ėjo kartu, bet vis tiek atsiliko. - Šiandien šis vaizdas, be abe- 
jo, keičiasi. Miesto ir kaimo sąmonės pastebimai kinta; yra požy- 
mių, kad slogus atsilikimas netapatus sąmoningam nenorui toliau 
eiti kartu. Nauja provincijos sąmonė pabrėžia, kad švietimui ne 
visada galima prikišti aklą sąjungą su gamtos mokslų, technikos ir 
gamybos kompleksu, nors šis nuo amžių buvo jo nuolatinis paly- 
dovas. Visuomeninė švietimo viršūnė šiandien siekia to techninio 
švietimo sureliatyvinimo, kuriam atrišus rankas prasidėjo karštoji 
mūsų istorijos fazė. Joje yra mistikos pėdsakų, racionaliai magiško 
gamtos valdymo svajonių, politinių inžinerinių visagalybės fanta- 
Zijų. Technokultūroje įsikūnija miestiečių imperializmas. Daugėja 
labai svarių teorinių balsų - nuo Toynbee iki Wittfogelio, - kurie 
skelbia nuojautą, kad miesto ir pramonės civilizacijų ateitis vėl ga- 
li vadintis provincija.* 


Partinis lūžis 


Ieškodamas atsakymo į klausimą, kas yra politinis švietimo sub- 
jektas, atsiduri nežinios brūzgynuose. Iš esmės skirtingai švietimo 
motyvus suvokia liberalizmas ir socializmas. Socializmo požiūriai 
savo ruožtu išsiskaido į autoritarinę komunistinę, socialdemokra- 
tinę ir anarchistinę sroves. Kiekviena partija garsiai skelbia, kad 
jos santykis su švietimu ir mokslu ypatingas, kad juos sieja inty- 


* Plg. Peterio Jirako rašinį Zukunft als Provinz // Frankfurter Hefte, 33 Jg., Heft 4, April 1978. 

mus identiškumas. Liberalizmo jau pats pavadinimas sako, kad jis 
reiškia ne vien ekonominę, bet ir pilietinę bei mąstymo laisvę; so- 
cialdemokratija nuo seno skelbiasi esanti protingos socialinės rai- 
dos reguliavimo partija; o komunizmas taikosi į patį centrą, pa- 
reikšdamas vsąs srovė, kurioje partiškumas ir tikrovės suvokimas 
sudaro vienovę. Kuo reikia tikėti? Tam, kuris dar drįsta klausti, ma- 
tyt, nieko kito nelieka, kaip pačiam mąstyti, ir tai sudaro potenci- 
nes naujos švietimo partijos galimybes, - „savo nuomonės“ parti- 
jos. Kas tai išdrįstų, galbūt išdrįstų pritarti ir anarchizmo antiparti- 
niam šūkiui, kuris visas partijas puola kaip valstybės surogatus ir 
teigia, kad jos yra „balsuojančio gyvulio“ kvailinimo mechanizmai 
ir prievolių aparatai. Taigi gražus dialektinis „tiesos ir partiškumo“ 
posakis tėra muilo burbulas - kol bus sugalvota nepartinė partija, 
kuri tarnaus bendram gyvenimo tikslui ir trukdys akliems savi- 
naikos aparatams. 


Sektorių lūžis 


Pažangus švietimo postūmiai, palietę aiškios savimonės, prigim- 
ties ir identiškumo fikcijas, ir dabar tebeturi priešų tarp didžiųjų 
visuomenės jėgų, kuriančių tas fikcijas. Tai galima nesunkiai įro- 
dyti giluminės psichologijos švietimo pavyzdžiu, nes ji dviem fron- 
tais susikibo su kitomis švietimo frakcijomis, ir šios surengė jai tie- 
siog antišvietimo aktą. Pasąmonės psichologiją nuolat „neigė“ 
scientizmas ir gamtamokslinė medicina ir vadino ją mitologija, ki- 
ta vertus, oficialusis marksizmas laikė šią psichologiją buržuazinio 
iracionalaus dekadentiškumo simboliu. 

Iš tiesų psichologinis ir politinis švietimas yra priešininkai, kurie 
ne tik konkuruoja dėl laisvos individų energijos, bet ir dažnai dėl 
to kovoja. Kai tiktai partiškumas virsta identiškumu ir individai ne 
tik palaiko kurią nors pusę, bet tampa partija, psichologinė reflek- 
sija būtinai turi imti griauti tokias dirbtines naivybes. Ir dėl to atsi- 
duria nepageidaujamo švietimo vaidmenyje. Ir atvirkščiai — psi- 
chologinis švietimas pasidaro įtartinas, kai jis pradeda virsti 
pasaulėžiūra, nuomonės mokykla, ideologija, tiesiog sekta. Tuo pa- 
sižymi daugelis pasigailėjimo vertų naujųjų psichologijos ortodok- 

sų ginčų ir dogmatizmų bei psichologizuojančios subkultūros 
šiurkštybių ir ribotumų. Ir visiškai pikta, kai tokie psichologai kaip 
C.G.Jungas dėl ambicijų ir naivumo nori įsiteikti tokioms politi- 
nėms srovėms kaip fašizmas. Užuot autoritetingai demaskavę po- 
litinio mazochizmo psichologiją, psichologijos mokyklų galvos pa- 
čios pradeda norėti išbandyti autoriteto saldybes ir panaudoti 
mazochistinius mechanizmus savo tikslams. 


Intelektų lūžis 


Aš ką tik užsiminiau, kad švietimo ir gamtamokslinės techninės 
revoliucijos sąjunga nebėra labai tvirta. Švietimo filosofija dar svars- 
to, ar išardyti tą priverstinę sąjungą ir ieškoti naujo santykio su 
mokslais. Pernelyg jau tvirta dabartinė proto ir mokslo pusiausvy- 
ra, kad filosofija, nenorėdama išsikasti duobės pati sau, atsisakytų 
mokslų tiekiamo pranašumo. Ir vis dėlto yra ženklų, kad baigsis 
scientizmo stabų metas. Nuo Europos romantikos laikų moder- 
naus racionalizmo procesams nuolat trukdė vadinamosios iracio- 
naliosios srovės; ir dabar yra tokių antiracionalizmų, kuriuose mai- 
šosi „kitos išminties motyvai - jausmų logikos ir mistikos, 
meditacijos ir atsitokėjimo, mito ir magiškos pasaulio sampratos. 
Čia turbūt veltui stengtumeisi atskirti pelus nuo grūdų. Tiesiog 
savaime turi paaiškėti, kurie veiksniai pergyvens madą. Kai Euro- 
poje irgi praeis amerikietiškojo sinkretizmo laikai ir išblės pirmasis 
anything goes jaudulys, galbūt ir vėl bus vertinamas aiškumo žave- 
sys. Ilgainiui niūrūs mišiniai įgrysta; kur „viskas tvarkoj“, viskas 
darosi nebesvarbu, tačiau tai praeina. 

Švytuodamas tarp žavėjimosi ir bodėjimosi švietimas turi nuro- 
dyti mokslams jų sureliatyvėjusią vietą kultūroje. Tai padaryti bū- 
tų galima, nustačius intelekto rūšių santykį - ypač įvairių rūšių 
protingumo, mokslo ir išminties, mokslingumo ir išradingumo. 

Jau seniai pastebėta, kad įvairios intelekto rūšys, kurias šių laikų | 
protas tiktai dėl vaizdo laiko racionalumo vienetu, linkusios skai- 
dytis. Tai, ką, pavyzdžiui, Georgas Lukacs'as puolė kaip moder- 
naus buržuazinio mąstymo iracionalizmą, „proto griovimą , yra iš 
esmės visiškai pateisinamas „kitokio“ intelekto atsiskyrimas nuo 

gamtamokslinės racionalistinės hegemonijos. Čia bloga tik tai, kad 
iracionalizmas nuo Bergsono iki Klage's žiūrėjo į save pernelyg 
rimtai. Jis apsiriko reikšdamas rimtas pretenzijas ir kalbėdamas rim- 
tu pamokslininko balsu, kai geriau būtų tikusi didelė politinė klou- 
nada. Ryškiai iracionalistinėje literatūroje dažnai susiduriame su 
teorinės melancholijos ir puikavimosi mišiniu. Tiesa, Bergsonas 
bent jau rašė apie juoką. 

Buržuazinės pastangos būti rimtiems pakirto satyrines, poeti- 
nesirironiškąsias iracionalizmo galimybes. Kas mato „kita“, turi ir 
kitaip kalbėti. Tačiau jeigu tai, kas „suvokta“ kitapus siauro racio- 
nalumo, skelbiama su pretenzijomis į rimčiausias išvadas, nusi- 
kalstama tiek iracionalumui, tiek racionalumui. Gottfriedas Ben- 
nas kaip pirštu į akį pataikė apibūdindamas iracionalizmo orakulą: 
Vokietijoje mąstytojus, kalbiniu atžvilgiu nepriaugusius iki savo 
pasaulėvaizdžio, įprasta vadinti pranašais. 

Tiesmukiškasis konservatyvizmas apie daugelį šių dalykų seniai 
žinojo. Dažnai demagogiškai dejuodamas dėl nelemtos pažangos, 
jis vis dėlto suprato, kad naujasis mokslo pobūdis mažai ką turi 
bendro su ta žmogaus brandumo būsena, kurią visi didieji praei- 
ties mokytojai vadino išmintimi. Išmintis nepriklauso nuo techni- 
nio pasaulio valdymo lygio; atvirkščiai, reikia išminties, kai moks- 
lo ir technikos procesas artėja prie beprotybės — kaip šiandien 
regime. Su budistiniu, daoistiniu, senovės krikščionių, indų ir in- 
dėnų intelektu nesukursi konvejerių ar palydovų. Tačiau moder- 
nusis žinojimo tipas yra sausas, jam trūksta dvasinio gyvumo, ku- 
ris teikė įkvėpimo seniesiems išminčiams kalbėti apie gyvenimą ir 
mirtį, meilę ir neapykantą, priešybę ir vienybę, individą ir kosmo- 
są, vyriškumą ir moteriškumą. Labai svarbus išminties literatūros 
motyvas yra įspėjimas, kad reikia saugotis netikros išminties, pra- 
simanyto žinojimo ir mokytumo, jėgos mąstymo ir arogantiško in- 
telektualizmo. 

3. Veržimasis pro pusiau atviras duris 


Nepaisant visų trukdymų, konfliktų ir abejonių dėl savęs švieti- 
mas tolydžio sukūrė galingą refleksijos potencialą. Tai matyti ir iš 
dabartinių demokratizavimo procesų. Plačių visuomenės gyveni- 
mo sričių sumokslinimas, psichologizavimas ir perkėlimas į mo- 
kyklas suteikė stiprių refleksijos priemonių visų pirma aukštiesiems 
sluoksniams -intelektualamsir valstybės centrinėms institucijoms. 
Valdžios difuzija šių laikų valstybėje lėmė ir didelį galios suvoki- 
mo susiskaidymą, kuris, kaip ką tik sakyta, galios suvokimo ciniz- 
mą, tai yra moralės savinaigą ir negyvybingų pažiūrų atskilimą 
pavertė difuziniu kolektyviniu mentalitetu. Čia vėl priartėjame prie 
pradinės tezės: nepasitenkinimas kultūroje šiandien reiškiasi kaip 
universalus difuzinis cinizmas. 

Su cinizmo difuzija ir virtimu kolektyviniu mentalitetu valsty- 
bės srityje ir valdžios suvokimo srityje suyra buvę ideologijos kri- 
tikos pamatai. Kritikai jau seniai, kaip teigia 1928 m. Walterio Ben- 
jamino aforizmas (plg. įžangą), susijungė su kritikuojamaisiais, ir 
moralinė distancija visai išnyko dėl visuotinio abejingumo, amo- 
ralumo, pusiau moralumo ir moralumo klausimais. Dabartiniai iš- 
simokslinę ir informuoti žmonės nesijaudindami priėmė svarbiau- 
sias kritikos ir demaskavimo schemas. Tokios kritikos schemos 
šiandien suvokiamos greičiau kaip įnašas į liūdną pasaulyje egzis- 
tuojančių santykių sudėtingumą, negu kaip impulsas atsitokėti. 
Taigi kas šiandien tebėra švietėjas? Klausimas beveik pernelyg ties- 
mukas, kad būtų padorus. 

Vienu žodžiu, egzistuoja ne tik švietimo, ne tik švietėjų krizė, 
bet ir švietėjiškos praktikos, švietėjiško angažuotumo krizė. Šian- 
dien žodis „angažuotas“ jau tariamas su pripažinimo ir kartu at- 
laidumo gaidele - tarsi tai būtų paskutinių psichologinių nuosėdų 
sluoksnis, su kuriuo reikia elgtis ypač atsargiai. Beveik atrodo, kad 
mes ne tiek simpatizuojame tam, kuris už ką nors stoja, kiek pa- 
čiam angažuotumui ir jo trapiam naivumui, nes tai dabar toks re- 
tas dalykas. Argi tai nežinoma iš daugelio mūsų jausmų vadina- 
mųjų „alternatyvių judėjimų“ atžvilgiu? Panašūs dalykai vyksta 
Prancūzijoje, kurjaunoji intelektualų karta, aprės Sartre, jaučia yrant 
senuosius politinio moralumo pamatus, kuriuos buvo padėjęs kai- 

rysis identitetas. Angažuotumas? „Jis yra dramblio kaulo bokšte. 
Angažuotieji ten sėdi aktyviai.“ (Ludwigas Marcuse) 

Moraliniai švietimo pamatai silpnėja, nes valstybė šviesuolius 
vienu metu ir spaudžia, ir skiria į atsakingas vietas; todėl darosi 
neaiški perspektyva to, kas anksčiau buvo vadinama angažuotu- 
mu. Kai kas nors bando mane švietėjiškai agituoti, pirma man į 
galvą šovusi mintis būna išties ciniška: tegu jis sau kapstosi savo 
mėšle. Ir tai natūralu. Tiesa, gerų norų be reikalo nereikia įžeidi- 
nėti; tačiau geri norai turėtų būti truputį protingesni ir neversti 
manęs pasakyti: aš tai jau žinau. Kadangi nenoriu būti paklaustas: 
tai kodėl tada nieko nedarai? 

Taip jau kuris laikas yra: „angažuotas“ švietėjas veržiasi pro du- 
ris, kurios , tiesa, nėra visai atlapos, tačiau jų jau nebereikia nė laužti. 
Ir gali pasidaryti taip, kad ciniški žmonės geriau žinos moralinę 
padėtį negu angažuotieji. Nuo Ericho Kastnerio laikų dabartinės 
švietėjiškos satyros tonas refleksyviai „įpjautas“ ir reiškiasi melan- 
cholišku koketišku effet, jeigu apskritai dar nori reikštis. Šių dienų 
pokštautojai yra įvairūs, tik ne angažuoti; jie gali turėti naudos iš 
juoko pabrangimo, nes kvailiojimai labiau atitinka laiko dvasią ne- 
gu sena pikta satyra; pastarojo meto ideologijos kritikos atstovai 
yra tokie įkvėpti kvailiotojai kaip Otto, kurio juokuose mažai so- 
ciologijos, bet daug nuovokos. 

Greta „angažuotumo“ mūsų atmintyje yra dar vienas naujas 
nuosėdų sluoksnis — vos spėjusi apdžiūti studentų judėjimo pa- 
tirtis, to judėjimo drąsos ir depresijos kaita. Šios naujausios poli- 
tinio vitalumo istorijos nuosėdos sudaro papildomą skraistę, gau- 
biančią seną iausmą, kad su šiuo pasauliu reikia kažką daryti. 
Studentų judėjimo nuslūgimas mus turi dominti, nes tai kom- 
pleksiškas perėjimas nuo vilties prie realizmo, nuo maišto prie 
protingos melancholijos, nuo garsaus politinio „ne“ prie tūkstan- 
čius kartų tylesnio subpolitinio „taip“, nuo radikalios politikos 
prie politinės egzistencijos vidurio kurso. Aš ne visai tikiu švieti- 
mo pabaiga, nes atėjo tiktai spektaklio pabaiga. Jei tiek daug švie- 
tėjų šiandien nukabino nosis, tai reiškia, kad jie iššnypš į visuo- 
menės spjaudyklę visą pyktį ir liūdesį, kuris trukdytų jų tolimes- 
nei švietėjiškai veiklai. Tiktai narsieji pajunta, kada jie praranda 
narsą; tiktai švietėjai pastebi, kada pasidaro tamsu; tiktai mora- 

lieji gali būti demoralizuoti. Vienu žodžiu: mūsų dar esama. Le- 
onardas Cohenas parašė lyrinę eilutę, kuri galėtų būti pritilusios 
švietimo kovos giesmė: Well, never mind: we are ugly, but we have 
the music. (Chelsea Hotel Nr.2) 

Tokioje prieblandoje, kai durys tik privertos, paslaptys atskleis- 
tos ir kaukės pusiau nuimtos, o nepasitenkinimas vis tiek nesitrau- 
kia, vokiečių švietėjiška inteligentija atsiduria nebe pirmą kartą. 
Istorinėje dalyje aš ketinu aprašyti „Veimaro simptomą“ kaip ma- 
žiausiai nuo mūsų laikų nutolusį epochos veidrodį, į kurį galime 
pasižiūrėti. Jau Veimaro respublikoje pažangi inteligentija buvo 
pasiekusi tokią refleksijos stadiją, kai ideologijos kritika galėjo pa- 
sidaryti visuomenės žaidimu ir kiekvienas kiekvienam galėjo nu- 
plėšti kaukę. Iš ten kyla „totalinio ideologijos įtartinumo" patirtis, 
apie kurį tiek daug buvo kalbama ir diskutuojama po Antrojo pa- 
saulinio karo, nes labai jau magėjo išsisukti nuo tokios rimtos kri- 
tikos. 

Akimirkai apsisiautęs juodą teisėjo mantiją, pamatai griežtai 
suskirstytą žaidimo aikštę su žinomais žaidėjais, griežtai nusta- 
tytais ėjimais ir tipiškomis pražangomis. Kiekviena partija daro 
įprastinius, jau beveik sutartus kritikos ėjimus; religingieji kriti- 
kuoja nereliginguosius ir atvirkščiai, kiekviena partija savo re- 
pertuare turi priešingos pusės ideologijos kritikos metakritiką; 
marksistų ir liberalų dialogo ėjimai tvirtai nustatyti, lygiai taip 
marksistų ir anarchistų, arba anarchistų ir liberalų; šiame žaidi- 
me maždaug galima nustatyti, kokias bausmes gaus už pražan- 
gas anarchistai ir kokia bus liberalų ir marksistų reakcija į pa- 
skelbtos bausmės metų skaičių; gana gerai žinoma, ką gali vieni 
kitiems prikišti gamtos ir humanitarinių mokslų atstovai; netgi 
kariškių ir pacifistų ideologijų kritikai gresia stagnacija, bent jau 
išradingų kritikos ėjimų stagnacija. Taigi ideologijos kritikai atro- 
do tiktų jau greitai penkiasdešimtmetį švęsiančio Sartre'o filmo 
pavadinimas - „Žaidimas baigtas“. 

4. Marksistinė elegija: 
Althusseras ir Marxo „lūžis“ 


Tačiau švietimas vis dar tebėra nepatenkintas. Antras svarbus jo 
savinaikos faktorius yra nusivylimas marksizmu. Šiandieninę ci- 
nišką prieblandą skleidžia patirtis, žinojimas, kuo virto „ortodok- 
siniai marksizmo sąjūdžiai -leninizmas, stalinizmas, Vietkongas, 
Kuba, raudonųjų khmerų judėjimas. Marksizmas mums yra kra- 
chas to, kuo žadėjo tapti „protingas kitas“. Marksizmo raida buvo 
tai, kas įvarė pleištą (nebeištraukiamą pleištą) tarp švietimo ir kai- 
riojo principo. Marksizmas išsigimė į ideologiją, remiančią slapta 
nacionalistines ir atvirai hegemonistines, despotiškas sistemas; tai 
sugriovė plačiai šlovinamą vilties principą ir apkartino jau ir be to 
sunkiai pasiekiamą pasitenkinimo jausmą istorijoje. Ir kairioji pu- 
sė supranta, kad nebegalima toliau kalbėti apie komunizmą, tarsi 
jo tikrovėje nebūtų buvę ir tarsi kaip niekur nieko būtų galima 
pradėti iš pradžių. 

Kalbėdamas apie ketvirtą demaskavimą esu užsiminęs, kad Mar- 
xo teorija turi dvejopą pobūdį: tai yra išsivadavimo ir sudaiktini- 
mo teorija. Sudaiktinimas būdingas kiekvienai teorijai, kurios tiks- 
las turėti valdžią. Šia prasme Marxo teorija iš pat pradžių buvo 
viešpatavimo teorija. Dar prieš teoriškai ar praktiškai ateidamas į 
valdžią marksizmas jau tobulai laikėsi „realaus politinio“ stiliaus ir 
elgėsi kaip būsima valdančioji jėga. Jis visada pernelyg tiksliai dik- 
tavo „teisingą liniją“ ir piktai naikino bet kokią praktinę alternaty- 
vą. Visada masėms kalė į galvą: aš esu tavo viešpats ir išvaduoto- 
jas, tu negali turėti kitų išvaduotojų, tik mane! Bet kokia laisvė, 
kurią tu iš Kur nors kitur gausi, yra smulkiaburžuazinis nukrypi- 
mas. Lyginant su kitomis švietimo tendencijomis marksizmas irgi 
stengėsi užimti tokią poziciją, kuri atitiktų „reflektuojančio pavir- 
šiaus“ reikalavimus. Intelektualieji marksizmo studijų kadrai el- 
gėsi kaip buržuazinių vidaus reikalų ir policijos ministerijų cenzū- 
ros skyriai; jie, tiesa, studijavo viską, ką kūrė nemarksistiniai 
švietėjai, tačiau išcenzūruodavo taip pat viską, kas bent kiek buvo 
panašu į nonkonformizmą. 

Louis Althusseras, buvęs Prancūzijos komunistų partijos teore- 
tikas, daugiau kaip prieš dešimtmetį sukėlė šurmulį, pareikšda- 

mas, kad Marxo darbuose aptikęs „mokslinį teorinį lūžį , posūkį 
nuo komunistinės ideologijos prie antihumanistinio struktūrinio 
mokslo; šis lūžis matyti palyginus Marxo jaunystės ir brandos am- 
žiaus darbus. Lūžis, kurį Althusseras, vienas geriausių šių dienų 
Marxo žinovų, įžvelgė teoriškai, tarsi reinkarnavosi jo paties as- 
menyje. Jis tam tikra prasme susirgo nuo to, ką buvo pamatęs. Su 
tuo lūžiu susisiejo visa jo mokslinė, politinė, egzistencinė būtis. 
Kadangi Althusseras buvo labai įsigyvenęs į Marxo idėjas, tai Mar- 
xo teorijos ir egzistencijos lūžis nepaprastai stipriai paveikė jo pa- 
žiūras ir gyvenimą. Reikia išdrįsti pasakyti, kad Althusseras palū- 
žo nuo šio konflikto. Jau daug metų konfliktas tarp jo filosofinės 
kompetencijos ir lojalumo komunistų partijai trukdė jam tiek te- 
oriškai dirbti, tiek egzistuoti. Būdamas vedęs „bolševikinės pakrai- 
pos“ sociologę, jis nuolat išgyveno vidinį konfliktą tarp ortodoksi- 
jos ir pažinimo, ištikimybės ir privataus gyvenimo laisvės. Althus- 
seras suvokė, kad Marxas tam tikra prasme pats buvo nebe Mar- 
xas ir kad jo darbuose esama lūžio, dviprasmiškumo, kuris nuolat 
apsunkina jų teorinį ir praktinį pritaikymą. Būdamas ištikimas ir 
tiesai, ir komunistų partijai, Althusseras irgi nebegalėjo būti Alt- 
husseras. Visame pasaulyje garsus marksizmo filosofas, ištiktas, 
kaip sakoma, „psichinio“ priepuolio, 1980 metų lapkričio 16 dieną 
nužudė savo žmoną Helene; galbūt jis buvo apimtas tokios nevil- 
ties, kad jau nebežinojo, kur yra kito pradžia ir „aš“ pabaiga - kur 
yra savigynos ir aklo naikinimo riba. 

Kas čia žudikas? Althusseras, filosofas, kuris apylankos būdu per 
savo žmoną „dogmatikę“ nužudė save, kad baigtųsi tas dvilypu- 
mas, dėl kurio jis negalėjo normaliai gyventi? Ar tai buvo išsiva- 
duojamoji žmogžudystė belaisvio, kuris dėl būtinosios vidinės gin- 
ties nužudė tai, kas žudė jį? Ar tai nužudymas Althussero, garse- 
nybės, kuris tiktai pasinerdamas į cinišką nusikalstamumo sferą 
galėjo sugriauti savo paties netikrą identiškumą, savo netikrą šlo- 
vę, savo klaidingą įvaizdį. (Savižudžių psichologija žino, kad jie iš 
esmės yra kito žudikai, o yra žudikų, kurie iš esmės yra savižu- 
džiai, nes kitame naikina patys save.) 

Aš bandysiu kitaip interpretuoti Althussero lūžį, negu kad jis 
pats, - aš atsižvelgsiu į jo elgesį, jo nusikaltimo kalbą. Aš norėčiau 
pastatyti filosofui paminklą, rekonstruodamas jo Marxo pažinimą - 

tikrąjį Marxo teorijos lūžį. Tai paminklas žudikui, kuris susipainio- 
jęs brutaliai parodė tą lūžį, kurio negali panaikinti joks noras tar- 
pininkauti, joks lojalumas ir jokia netekties baimė. 

Marxo darbuose yra lūžis ne tarp „ideologinės“ ir „mokslinės“ 
fazių, o tarp dviejų refleksijos modalumų - kiniškosios puolamo- 
sios, humanistinės, išvaduojamosios refleksijos ir objektyvistinės 
hegemonistinės, t. y. ciniškosios refleksijos, kuri kitų laisvės sieki- 
mą išjuokia funkcionalistinės ideologijos stiliumi. Marxas yra pa- 
našus į maištininką, bet, kita vertus, panašus ir į monarchą; jo kai- 
rioji pusė panaši į Dantoną, o dešinioji - į Bismarcką. Kaip ir 
Hegelis, kuris irgi buvo dvigubos prigimties - revoliucionierius ir 
valstybės veikėjas, - jis yra vienas didžiausių dialektinių mąstyto- 
jų, nes jame vyko baisi vidinė mažiausiai dviejų vienas kitą nioko- 
jančių mąstytojų polemika. Althussero teorinės ir egzistencinės tra- 
gedijos pradžia yra rėmimas „dešiniojo“ Marxo, kuris iškyla iš jo 
raštų po vadinamosios coupure ėpistėmologigue; tai tas „realusis po- 
litikas“ Marxas, kuris, Althussero teigimu, sukūrė absoliučiai 
„mokslišką „apvalytą nuo bet kurių humanistinių sentimentų „re- 
alią kapitalo teoriją; čia slypi jo „struktūrinės lektūros“ esmė. 

Jaunojo Marxo raštai buvo paremti Hegelio logikos įspūdžiais, 
sujajis stojo prieš paties Hegelio idealizmą. Darbas ir praktika yra 
svarbiausios sąvokos, su kuriomis išeinama iš Hegelio sistemos sta- 
tinio. Jos žada naujo tipo mokslo užuomazgas, empiriką, kuri ne- 
atsilieka nuo aukščiausių filosofinės refleksijos pozicijų. Su šiomis 
darbo ir praktikos sąvokomis, kurios susisiejo su patetine politikos 
sąvoka, kairioji hegelininkų karta pralenkė savo mokytoją. Iš šios 
dvasios išaugo tvirta puolamoji socialinė kritika, kuri suvokė save 
kaip „realų humanizmą , kaip posūkį prie „tikro žmogaus“. 

Jaunojo Marxo genialumas pasireiškė tuo, kad jis nepasitenkino 
perėjimu nuo Hegelio „sistemos“ į pohegelinę humanistinę „kriti- 
ką . Todėl jo griežčiausia polemika iš pradžių buvo nukreipta prieš 
jo didžiausią pagundą, bendrą visai jo laikų inteligentijos kartai — 
pagundą apsiriboti vien „kritiška kritika“. Jis turėjo nuojautą, kad 
tvirta kritiška teorija privalo įsiskverbti į daiktų pasaulį, tikrovę ir 
suvokti ją tiek pozityviai, tiek kritiškai. Ši nuojauta, be kita ko, pa- 
aiškina Marxo posūkį į ekonomiką - jis atakuoja jos naivų buržua- 
zinį pavidalą, kad pranoktų savo refleksyvia teorija. Blyškus posa- 

kis „mokymosi procesas“ šioje išradingos refleksijos dramoje nie- 
ko nepasako. Marxo mąstymas nuėjo kelią nuo Hegelio sistemos 
prie politinės ekonomijos kritikos, nuo kontempliatyvios teorijos 
sąvokos iki teorijos kaip pasaulio suvokimo, nuo idėjų sferos prie 
darbo atradimo, nuo abstrakčios prie konkrečios antropologijos, 
nuo gamtos apraiškų prie žmonijos savęs sukūrimo istorijos. Mar- 
xo socialinio išsivadavimo teorija galėjo susilaukti pripažinimo tik 
įvardijusi masių „aš“, kuris šios teorijos veidrodyje įžvelgtų savo 
laisvės galimybę. Marxas tapo istoriškai logišku proletariato mo- 
kytoju ir globėju; jis teigė, kad proletariatui lemta būti neišvengia- 
mu jo teorijos mokiniu. Jis norėjo tapti didžiuoju išvaduotoju ir 
kaip darbininkų judėjimo mokytojas įsijungė į Europos istoriją. 
Tačiau Marxas bent jau dukart taip žengė per lavonus, kad rei- 
kėtų suabejoti jo mokytojiškomis pretenzijomis ir jo realizmu. Aš 
manau, kad Maxas Stirneris ir Bakuninas buvo labai intymūs Mar- 
xo priešininkai, nes tai buvo teoretikai, kurių jis negalėjo lengvai 
pralenkti, todėl, norėdamas jų atsikratyti, turėjo savo kritika tie- 
siog sunaikinti. Mat abu reprezentavo ne ką kita, o logiškas ir da- 
lykiškas alternatyvas Marxo sprendimams: Stirneris klausimu, ar 
galima ir kaip tai įmanoma „privačiai“ įveikti susvetimėjimą, Ba- 
kuninas - ar galima ir kaip reikėtų padaryti, kad ateities visuome- 
nėje nebūtų susvetimėjimo. Marxas abu sumaišė su žemėm - be 
gailesčio sukritikavo. Garsioji po mirties paskelbtoji „Vokiečių ide- 
ologija' „kurios didžioji dalis nukreipta prieš Stirnerį, yra intensy- 
viausia polemika, kokią tik Marxas ir Engelsas yra vedę su vienu 
mąstytoju. Bakuniną Marxas irgi triuškino ne vienerius metus. Mar- 
xo neapykanta abiem, jo pašaipa ir begalinė panieka yra paremtos 
tokia vidine energija, kad jos toli gražu nepaaiškinsi temperamen- 
tu ir konkurencijos jausmu. Šie abu teoretikai parodė jam jo paties 
ketinimų sistemines ribas - tai buvo patirtys, kurių jis negalėjo nei 
integruoti, nei tiesiog nutylėti. Čia buvo elementarių ir nenuginči- 
jamų svarstymų, kurie netilpo į Marxo projektą ir negalėjo tilpti 
ateityje. Be to, Stirnerio, kaip ir kitų kritinės kritikos bei „švento- 
sios šeimos" atstovų, pažiūrose Marxas įžvelgė tai, ko turėjo ir pats, 
tačiau privalėjo neigti, kad taptų tokiu Marxu. Savo dešine puse, 
savo realistine valstybės vyro, realaus politiko ir didžiojo teoretiko 
puse jis slopino kairiąją, maištingąją, vitališkąją, vien „kritikuoto- 

jo” pusę, kurią matydamas kituose laikė „pozicija pačia sau“. Savo 
kritika triuškindamas Stirnerį ir Bakuniną jis tam tikra prasme per- 
žengė per savo lavoną - konkrečiąją, egzistencinę, pagaliau „mo- 
teriškąją savo intelekto pusę. Ja jis dar realistiškai konkrečiai maiš- 
tavo prieš Hegelį; o dabar kaip hegemonas stojo prieš tą pusę, jos 
vienašališkumą. 

Stirneris, kaip ir Marxas, priklausė tai jaunavokiečių kartai, kuri 
Hegelio filosofijos klimate su jos subversyviu refleksijos treniravi- 
mu buvo išsiugdžiusi nepaprastą uoslę viskam, kas vyksta galvoje 
(Feuerbachas, Bruno Baueris, Arnoldas Ruge, Mosesas Hessas, Kar- 
las Grūnas, Heinrichas Heine ir kiti). 

Hegelio logika buvo išsikovojusi erdvę, kuri yra ne tik būtis ir ne 
tik sąmonė, o „iš dalies ir viena, ir antra“; tai pasakoma posakiu: 
tarpininko perteiktas netarpiškumas. Naujosios logikos burtažo- 
dis yra tarpininkavimas. Galima tai vadinti „mediumu“. Tarp bū- 
ties ir sąmonės yra kažkas tarpiška, kas yra ir viena, ir antra ir ka- 
me išnyksta tariama dvasios ir materijos antitezė; Marxas savo 
kapitalo teorijoje šią viziją realizavo. 

Tarkime tiesiai: žmonių galvose veikia istorijos suformuotos mąs- 
tymo ir suvokimo programos, kurios „tarpininkauja“ viskam, kas 
ateina iš išorės ir iš vidaus išeina į išorę. Žmogaus suvokimo apa- 
ratas tam tikra prasme yra vidinė relė, komutatorius, transforma- 
torius, į kurį įprogramuotos suvokimo schemos ir loginės struktū- 
ros. Konkretus suvokimas niekuomet nėra visai tiesioginis: jis yra 
tai, kas perduota per „vidinę struktūrą . 

Šios tradicinės vidinės struktūros atžvilgiu refleksija iš esmės gali 
turėti tris nuostatas: ji gali stengtis nuo jos pasprukti „deprogra- 
muodamasi'; ji gali judėti joje, stengdamasi būti perdėm atsargi; ji 
gali išsižadėti savęs, kaip refleksijos, remdamasi teze, kad struktū- 
ra yra viskas. 

Dabar šnekėsime apie tas tris nuostatas. Stirnerio idėja yra tie- 
siog išmesti iš galvos visus svetimus programavimus. Po šio visuo- 

tinio galvos išsivalymo turįs likti plikas, tam tikru mastu tuščias, 
refleksuotas egoizmas. Jei iš tiesų yra taip, kad visuomenė įmon- 
tavo mano galvon „taupymą: , tai ilgai negalvojant mano išsiva- 
davimas pasireikš tuo, kad aš išmesiu iš savo galvos visas tas sve- 

timas programas. Sava „aš“ sąmonė turėtų kaip mat atsikratyti to, 

kas svetima. Stirneris mano, kad tikslas yra išsivadavimas nuo su- 
svetimėjimo savo paties viduje. Svetima įsikuria manyje; todėl aš 
„atgaunu save“ išstumdamas svetima. Daugelyje šimtų puslapių 
rasime, kaip Marxas ir Engelsas jaudinosi dėl šių iš esmės papras- 
tų minčių. Jie taršyte taršė šias neoegoistines pažiūras — ne morali- 
ne, o pažintine teorine prasme, kaip naują saviapgaulę. Jie aiški- 
na, kad Stirnerio „aš“,tas „vienintelis“, kuris materialinius dalykus 
laiko per nieką, o save - vienintele savo nuosavybe, yra pasidavęs 
naujai naivybei, kuri gana ryškiai juntama iš pagyrūniškos smul- 
kiaburžuazinės „kol kas tik aš“ pozicijos. Stirneris visų pirma yra 
XIX amžiaus teorinio anarchizmo viršūnė. Stirneris įvykdė „egzis- 
tencialistinę“ redukciją grynojo „aš“ atžvilgiu, bet kartu visiškai 
naiviai „aš“ padarė pavaldų kažkam, „kas yra“. Jeigu „aš“ jau esu 
išmetęs „iš savęs“ tai, kas svetima, t. y. visuomenę, sako Stirneris, 
tai liko gražus, savas „aš“, kuris, „turėdamas“ kaip nuosavybę sa- 
ve, pats sau daro gera. Trykšte trykšdamas naivumu Stineris kalba 
apie „nuosavybę“, kurią vienintelę pats savyje turi. Tačiau turėti 
galima tik tai, kas realiai egzistuoja. Čia reali refleksyvioji patirtis ir 
paini naivybė yra tik per plauką viena nuo kitos. Egzistencialisti- 
nė refleksija „savosios“ sąmonės atžvilgiu yra realistiška, o savęs 
suvokimas kaip nuosavybės - neteisingas. Savirefleksija nepalie- 
ka nieko materialaus, ką galima būtų turėti. 

Marxas ir Engelsas iki atomų išmontavo šią sistemą. Įkvėpti pa- 
niekos, jie surengė sau satyrinės refleksijos šventę, refleksijos, per- 
dėm budriai judančios vidinėje sąmonės struktūroje. Tačiau su- 
naikinę Stirnerio iliuziją jie sunaikino ne tik priešininką, bet ir save 
jame. Jie tai darė be galo nuosekliai, laikydamiesi griežtos logikos, 
pedantiško filologinio tikslumo ir su žiauriu noru griauti; ir tai yra 
daugiau negu kritika - tai pavojaus užkeikimas, „kitos galimybės“ 
pašalinimas. Marksizmas iš tiesų niekada negalėjo atsikratyti nuo 
Stirnerio kritusio anarchistinio ir egzistencialistinio šešėlio. Sartre'o 
ir Marcuse's darbuose tas šešėlis įgijo ryškesnį pavidalą nuo mark- 
sizmo inspiruoto mąstymo. 

Marxas nepriklauso tiems naiviai genialiems genijams, kurie, 
kaip Schellingas, „mokosi publikos akyse“. „Vokiečių ideologija“ 
liko privatus tekstas. Jis buvo išleistas tik 1932 metais. Nuo to laiko 
Marxo tyrėjams šis veikalas yra šventas tekstas. Per studentų ju- 

dėjimą jis buvo naudojamas kaip antisubjektyvistinis „griežtųjų“ 
marksistų ginklas prieš spontaniškuosius kovotojus ir akademinį 
„gėlių vaikų“ jaunimą. Bet iš tikrųjų Marxo ir Engelso nenoras pa- 
viešinti savo intensyviausią ideologijos kritikos darbą yra ne be 
pagrindo. „Vokiečių ideologija“ prasiplepa. Joje galima įžvelgti, kad 
Marxas ir Stirneris subjektyvumo klausimu abu yra savaip netei- 
sūs. Abu žino, kad žmogaus sąmonė savo pirmykščiu pavidalu 
yra „susvetimėjusi“ ir tik kantri refleksija gali ją „padaryti sava“. 
Abu laikosi „savo“ ir „svetimo“ dialektikos, tačiau abu krypsta ne į 
vidurį, o į diametraliai priešingas pozicijas. Stirneris pasirenka de- 
šinįjį, Marxas - kairįjį kelią. Stirneris įsivaizduoja individualistiniu 
apsivalymo aktu galįs panaikinti ekspropriaciją. „Vienintelis“, su- 
laukęs brandaus amžiaus, išmoksta atsiriboti nuo savo vidaus sve- 
timų programų, taigi jis jas turi ir kartu jų neturi, nes „laiko“ jas 
kaip laisvas žmogus ir savininkas. Mintis ir daiktus pavertus sa- 
vais, jie nebetenka galios jo atžvilgiu. Stirnerio darbuose realistinė 
savirefleksija ır ideologinis „aš“ kultas yra tvirtai susilieję. Tai, kas 
galėjo tapti produktyvia vidinio atsiribojimo nuo dresūros patirti- 
mi, štirnerizme sudogmatėjo ir virto nauju „ribotu mąstymu“. 
Marxo klasinių sąmonių tyrinėjimas iš pradžių irgi buvo realisti- 
nis. Klasinės sąmonės, pasaulėvaizdžiai ir ideologijos iš tiesų gali 
būti suprantami kaip „programavimai ; tai perteikimai, suformuo- 
tos ir formuojančios sąmonės schemos, bet kokio intelekto pasau- 
linio istorinio savimokos proceso rezultatas. Ioks požiūris atveria 
kelią produktyviai sąmonių darinių analizei, kuri gali išsivaduoti 
nuo naivaus idealizmo prakeikimo. Tačiau Marxas ir Engelsas su 
savo „paskutinės instancijos“ dogmatišku materializmu vėl išsuka 
iš šio kelio. Jie paneigia subjektyvumą istoriniame procese. Tai ma- 
tyti iš to, kaip griežtai ir paniekinančiai Marxas vertina savo „eg- 
zistencinius“ priešininkus. Jo vertinimų brutalumas rodo, kad jau 
dygsta kitos, hegemonistinės refleksijos formos daigai. Stirneris 
maištinga nuostata besigiriantį savo „aš“ išvedė į viešą areną, o 
marksizmas sukūrė revoliucionierių, kuris didžiai gudriai ir su ra- 
finuotu realizmu panaudoja save patį kaip istorinio proceso prie- 
monę. Marxui susikibus dvikovoje su Stirneriu, Stinerio klystantį 
vienintelį Marxo teorijoje atitinka klystančio nieko pradmenys, t. y. 
tokio revoliucionieriaus, kuris pats taps tiktai įtūžusiu revoliucijos 

fetišo instrumentu. Tai lūžis, kurį Althusseras pastebėjo „Vokiečių 
ideologijoje“. Anksti, ne vėliau kaip nuo polemikos su Stirneriu 
laikų, Marxo mąstyme atsiranda tendencija save, nelyginant re- 
voliucijos jėzuitą, prirakinti prie istorijos proceso, įsivaizduojant, 
kad raidą galima ne tik pažinti, bet ir valdyti. Marxo teorija prog- 
nozuoja, kad ji viešpatausianti, o jos subjektas esąs raidos funkci- 
ja. Per savimaterializaciją ji tariasi galėsianti valdyti istoriją. Trak- 
tuodama save kaip tariamos ateities instrumentą, ji mano galėsianti 
paversti ateitį savo instrumentu. 

Tokia šizoidinė hegemonistinė logika istorijoje neturi ankstes- 
nių pavyzdžių. Tiktai nepaprastai ištobulinta sąmonė gali taip ap- 
gaudinėti save. Vienintelis mąstytojas, kurio savirefleksija buvo pa- 
siekusi panašių savęs išsižadėjimo aukštumų, buvo Friedrichas 
Nietzsche; pastarojo poveikio istorija žinoma. 

Filosofiškai reikšmingą šios rafinuotos savimaterializacijos vir- 
šūnę pasiekė tie narsūs seni komunistai, kurie per parodomuosius 
procesus Maskvoje neišvengiamos mirties akivaizdoje melagin- 
gai prisipažino rengę sąmokslą prieš „revoliuciją“ — tai prisipaži- 
nimas, kuris buvo ne vien išgautas jėga, bet ir turėjo tam tikrą ap- 
sisprendimo aspektą: savo prisipažinimu revoliucionicriai norėjo 
sumažinti žalą revoliucijai, nes juos nuteisus mirti be to prisipaži- 
nimo žala būtų buvusi didesnė. Tradicinė „tragikos“ koncepcija 

nepadės suvokti subtilybių, kurios šias teisines žmogžudystes pa- 
dvigubino savižudybėmis. Tai žmogžudystės, apie kurias galima 
pasakyti, kad tiktai biologine prasme aišku, kas ką žudo. Tai žmog- 
žudystės ir savižudybės šizofreniškos struktūros viduje, kur žu- 
dančiojo „aš“ nebeįmanoma aiškiai atskirti nuo žudomojo „aš“. Tik- 
ra vien tai, kad galop protingi žmonės guli ant žemės, pasmeigti, 
nušauti, užmušti. Althussero atvejis, matyt, irgi yra indėlis į mark- 
sizmo psichopatologiją. Jis vyksta tame žudymo prievartos inte- 
lekto lygmenyje, kur revoliucija ryja savo protingiausius vaikus — 
nekalbant jau apie milijonus, kurie padėjo galvas, nežinodami, ką 
gi jie turėjo bendra su ta revoliucija - išskyrus nebent, kad tai, kas 
juos žudė, negalėjo būti visiškai tikra. 

Loginę šių iškrypimų šaknį jau 1843 metais blaiviai nusakė jau- 
nasis Marxas. Tai pasakyta dar prieš sugriežtėjimo laikus ir vis dėl- 
to jau leidžia pajusti cinišką tendenciją: „...komunizmas yra paste- 
bėjęs kitų socialistinių teorijų, ... kurios neatsitiktinai stoja prieš jį, 
nes jis pats yra tiktai ypatingas, vienašalis socialistinio principo 
įgyvendinimas.“ (Marx-Engels Werke, Bd. 1, S. 344.). Žodyje „vie- 
našalis“ atsispindi didelė marksizmo ironija. Kas sako „vienaša- 
lis“, tas žino, kad yra ne mažiau kaip dvi šalys. Kas paskui laikosi 
vienos, išduoda save ir kitus. Tiktai tas žinojimas, kuris bet kokia 
kaina siekia valdžios, gali sąmoningai piršti vienašališkumą ir teigti, 
kad tai tiesa. Taigi jis iš esmės paneigia pažinimo patosą. Vadinasi, 
komunizmas yra ta valdžios teorija, kuri išsiplepa dar nepaėmusi 
į savo rankas valdžios. Tai ir tik tai filosofiniame lygmenyje yra 
bendra su fašizmu. 


5. Gyvenimo jausmo prieblanda 


Pastarajam istorijos laikotarpiui, kai visas gražias iliuzijas į mil- 
tus sutrynė „protingas kitas“, būdinga švietimo savinaiga. Švieti- 
mas turi būtinai prarasti pasitikėjimą kairiuoju principu, kol tikro- 
vėje šį principą reprezentuos despotiškos sistemos. Švietimui 
būtina, kad laisvės principas eitų pirma lygybės principo. Jis nega- 
li nematyti fakto, kad socializmas, kuriam jis simpatizuoja, yra pra- 
radęs savo nekaltybę beveik taip pat, kaip ir tie reiškiniai, prieš 

kuriuos jis anksčiau stojo. „Realiai egzistuojantis šių dienų socia- 
lizmas“ tam tikra prasme padaro kairės ir dešinės klausimą nerei- 
kalingą. Mat jis skiriasi nuo kapitalizmo tam tikromis formomis, 
kurios turi ir pliusų, ir minusų. Tačiau su kapitalizmu (kaip ir su 
bet kuria kita politine ekonomine santvarka) jį sieja nepermaldau- 
jama tikrovė, kuri niekada negali atsistoti į kairę arba į dešinę nuo 
savęs ir, nors ir yra sukurta mūsų, yra tokia, kokia yra. Tiktai mora- 
lė gali atsistoti kairėje ar dešinėje realybės pusėje. Mus veikianti 
realybė yra maloni arba nekenčiama, pakeliama arba nepakelia- 
ma. Ir sąmonė, matydama, kas duota, tegali pasirinkti suvokti tai 
ar ne. Štai ką gana primityviai paaiškina ciniškojo proto kritika. 
Neprimityvi tėra perspektyva remiantis tuo suvokti dabartinio de- 
moralizavimo prasmę. Tiktai moralė gali būti linkusi į demoraliza- 
vimą, tiktai nuo iliuzijų galima prablaivėti. Taigi klausimas yra toks: 
ar mes, būdami demoralizuoti, neartėjame prie tiesos. 

Mes iš tiesų esame pasinėrę į savotiško egzistencinio nesiorien- 
tavimo prieblandą. Šių dienų inteligentijos gyvenimo jausmas yra 
kaip tų, kurie negali suvokti nemoralumo moralės, nes tada viskas 
būtų „pernelyg paprasta“. Todėl savo viduje niekas nežino, kas 
bus toliau. 

Ciniškoje skeptiško švietimo prieblandoje kyla keistas belaikiš- 
kumo jausmas - karštligiškas ir bejėgis, veiklus ir neryžtingas, įstri- 
gęs tarp to ir ano, nutolęs nuo istorijos, nepratęs džiaugtis ateiti- 
mi. Rytojus turi dvilypį pobūdį - nesvarbumo ir galimos katastro- 
fos; šalia to rusena nedidelė viltis, kad galbūt pavyks išgyventi. 
Praeitis arba virsta akademiniu popinamu vaiku, arba kultūra ir 
istorija privatizuojama ir senienų turguje virsta kurioziškomis mi- 
niatiūromis to, kas būta. Labiausiai domina senovės žmonių bio- 
grafijos, užmiršti karaliai — tarp jų ypač faraonai, su kurių amžinu 
gyvenimu galime identifikuotis kaip komfortabilūs negyvėliai. 

Prieš vilties principą stoja gyvenimo dabar ir čia principas. Eida- 
mas į darbą niūniuoji: „Nelauk geresnių laikų“ arba „Būna dienų, 
kai noriu būti savo šunim“. Kooperatinėse smuklėse vakarais žvilgs- 
nis klaidžioja po plakatus, kuriuose parašyta: „Dėl nepakankamo 
pageidaujančiųjų skaičiaus ateities atsisakome“. Greta skaitome: 
„Mes esame žmonės, kokių mūsų tėvai perspėjo saugotis“. Vėly- 
vas ir ciniškas laiko jausmas - tai kelionės ir pilkos kasdienybės 

jausmas, įstrigęs tarp surūgusio realizmo ir skeptiškų sapnų atvi- 
romis akimis, pagal norą realus ir nerealus, cool arba kupinas susi- 
žavėjimo, down to earth arba far out. Kai kas turime ambicijų, kiti tik 
stumiame dienas. Tačiau laukiame kažko, kas atitiktų geresnių die- 
nų jausmą, tikime, kad kažkas atsitiks. Ir ne vienas norėtume pri- 
durti: nesvarbu kas. Jaučiamės katastrofiškai ir katastrofiliškai, jau- 
čiamės šiek tiek apmaudžiai ir esame kas sau, jeigu dar pavyksta 
artimiausią aplinką apsaugoti nuo blogiausio. Svarbu geri filmai. 
Tačiau gerais pavyzdžiais nelengva sekti, nes kiekvienas atvejis 
vis kitoks, ypač tavo paties. Vieni kitiems dar dovanojame knygas 
ir truputį nustembame, kai į Vokietiją atvyksta popiežius - keista, 
kad jis dar egzistuoja. Dirbame savo darbą ir sakome, kad būtų 
geriau iš viso nieko nedaryti. Gyvename nuo vienos dienos iki ki- 
tos, nuo atostogų iki atostogų, nuo vakaro žinių iki vakaro žinių, 
nuo vienos problemos iki kitos, nuo vieno.orgazmo iki kito, ištin- 
kami asmeninių audrų ir vidutinės trukmės istorijų, konvulsyviai, 
atsipalaidavę. Kai kas „erzina“, tačiau dauguma dalykų neberūpi. 

Laikraščiai rašo, kad reikia vėl ruoštis labiau kovoti už savo gy- 
venimą, susiveržti diržus, mažinti poreikius, ekologai sako tą patį. 
Poreikių visuomenė, tfu, velnias. Silpnumo valandėlėmis aukoja- 
me Eritrėjai ar į Vietnamą plaukiančiam laivui, bet mes ten ne- 
vykstame. Norėtųsi dar daug ką pasaulyje pamatyti ir apskritai 
„dar ilgokai pagyventi . Klausiame savęs, ką turėtume pirmiausia 
padaryti ir kaip viskas toliau klostysis. „Die Zeit literatūros sky- 
riuje kultūros kritikai nesutaria, kaip tinkamiausiai būti pesimistu. 
Vienas emigrantas iš Rytų sako kitam: „Aš jau seniai viską regiu 
juodomis spalvomis kaip ir tu. Bet nepaisant to ir vis dėlto - kur 
mes atsidursime, jei kiekvienas bus nukabinęs nosį . O kitas atsa- 
ko: „Jau praėjo laikas nepaisyti to.“ 

Vieni jau seniai bando užbaigti savo psichoanalizę, kiti jau se- 
niai galvoja, ar gali dar sau leisti jos nepradėti; bet reikia pagalvoti 
ir apie tai, kiek viskas kainuos ir kiek sumokės kasa, ir ar paskui 
dar nebus taip, kad pačiu blogiausiu momentu manysi, jog dar 
reikia galėti, nors prieš tai nebūsi tikras, ar tebenorėsi kaip anks- 
čiau. Ak taip, be to, pasirodo, kad gaminti skanų maistą ne išda- 
vystė ir kad visa ta kvaila istorija dėl vartojimo ir važinėjimo auto- 
mobiliu ne tokia jau... 

Tokiais atvirų paslapčių laikais, kai vienas pašėlęs smulkus ūkis 
skaldo mąstymą, kai vadinamoji visuomenė atsipalaiduoja nuo 
šimtų tūkstančių viena kitą ignoruojančių, bet dėl visokių plana- 
vimo ir improvizacijos absurdų susietų virvučių — tokiais laikais 
švietimui, arba kas dar iš jo likę, nekenkia prisiminti savo pagrin- 
dus. Jau seniai yra įspūdingų tokio prisiminimo pavyzdžių. „Vie- 
šumas“ ilgą laiką buvo pati ryškiausia atnaujinto švietimo tema, 
juolab jei greta buvo žodis „patyrimas“ ir ypač frazė „gyvenimo 
sąsajos“, kurią buvo taip malonu rašyti, nes jautei, kad kažkur gy- 
venimas kuria sąsajas, o juk sąsaja yra tarsi prasmės pažadas. 

Tačiau šiuo metu intelektualinis „gyvenimo sąsajų: medžioklės 
įkarštis jau išblėso, nes tai toks pat retas padaras kaip volpertinge- 
ris - Bavarijoje gyvenantis kiškis su stirnos ragais, kurį mėgdavo 
medžioti Bavarijos pokštininkai, kai iškylautojai iš Prūsijos imda- 
vo pernelyg riesti nosį ir juos reikėdavo pamokyti. Bet nuo to lai- 
ko, kai svečiai iš Prūsijos nebeatvyksta ir kai patys prūsai už vielų 
užtvarų su automatiškai šaudančiais įtaisais sudaro savo „gyveni- 
mo sąsajas“, volpertingerių medžioklė, specialus suktųjų prūsų 
švietimas susilpnėjo, kaip apskritai švietimas ir neprūsų švietimas. 

Taigi ką dabar daryti? Penktajame įžanginiame apmąstyme, ku- 
ris duoda pradžią ciniškojo proto pagrindų tyrimui, aš noriu įvar- 
dyti vieną švietimo šaltinį, kuriame slypi jo gyvybingumo paslap- 
tis, - įžūlumą. 


135 


V. „Prarasto įžūlumo 
beieškant“ 


Drovi subinė retai kada linksmai pirsteli. 
Liuterio išmintis 


Prieštara, šuolis į šalį, linksmas 
nepatiklumas, pašaipa yra sveikatos 
įrodymas: viskas būtina priklauso 
patologijai. 
Friedrichas Nietzsche, „Anapus gėrio ir blogio“ 


Jie uždėjo savo rankas ant viso 
mano gyvenimo; taigi tegu jis dabar 
išsitiesia ir žengia jiems priešpriešiais... 
Dantonas, prieš nuosprendžio paskelbimą 


1. Graikų įžūlumo filosofija: kinizmas 


Antikos kinikų mokslas, bent jau jo graikiškoji pradžia, yra iš 
principo įžūlus. Verta išsiaiškinti šio įžūlumo metodą. Šis pirmasis 
tikras „dialektinis materializmas“, kuris buvo ir egzistencializmas, 
be pagrindo laikomas vien satyros spektakliu, pusiau linksmu, pu- 
siau nešvankiu epizodu ir apeinamas, visą dėmesį sutelkiant į di- 
džiųjų graikų - Platono, Aristotelio, stoikų — filosofijos sistemas. 
Kinikai atrado tokį argumentavimo būdą, su kuriuo rimtas mąsty- 
mas iki šiol nežino, ką daryti. Ar ne storžieviška ir groteskiška, kai 
Sokratas, krapštydamas nosį, maldo savo vidinį balsą ir kalba apie 
dievišką sielą? Argi galima pasakyti, kad nevulgaru, kai Diogenas 
nusiperdžia ant Platono idėjų mokslo - gal pats perdimas yra idė- 
ja, kurią Dievas paleido bemedituodamas apie kosmoso atsiradi- 
mą? Ir ką tai reiškia, kai tas filosofuojantis miesto valkata į subtilų 
Platono meilės mokslą atsako vieša masturbacija? 

Kad spręstume šiuos iš pažiūros nieko bendra neturinčius pro- 
vokuojančius gestus, turime atkreipti dėmesį į vieną principą, in- 
spiravusį išminties koncepcijų atsiradimą ir senovėje buvusį sa- 
vaime suprantamą, kol mūsų laikais jis galop išnyko. Filosofo, 
žmogaus mylinčio tiesą ir sgmoningą gyvenimą, gyvenimo būdas 
ir koncepcijos turi sutapti. Bet kokios teorijos svarbiausias dalykas 
yra tai, ką jos šalininkai patys iš jos įkūnija. Čia gali kilti idealistinis 
nesusipratimas, lyg filosofijos prasmė būtų versti žmones siekti 
nepasiekiamų idealų. Tačiau jeigu pats filosofas yra pašauktas gy- 
venti taip, kaip jis sako, tai jo uždavinys kritine prasme daug di- 
desnis: sakyti, kaip jis gyvena. Bet kokia idealybė nuo seno turi 
materializuotis ir bet kokia materialybė idealizuotis, kad mums taptų 
vidurio dalyku. Atskirti asmenį nuo dalyko, teoriją nuo praktikos 
šiuo elementariu požiūriu apskritai neįmanoma - nebent kaip akių 
dūmimo ženklą. Įkūnyti teoriją - reiškia tapti jos mediumu. Tai 
yra priešingybė to, ką moralizuojantis prokuroras aukština kaip 
idealą. Klausydamiesi to, kas yra įkūnijama, mes apsisaugojame 
nuo moralinės demagogijos ir nuo radikalių, negyvybingų abst- 
rakcijų. (Klausimas ne toks: „Kas yra dorybė be teroro? , o: „Kas 
yra teroras, jeigu ne nuoseklus idealizmas?) 

Diogeno pasirodymas - tai dramatiška ankstyvosios europinės 
filosofijos akimirka; tuo tarpu „aukštoji“ Platono teorija galutinai 
nukerpa materialaus įkūnijimo siūlus, kad sutankintų argumentų 
siūlus ir paverstų juos vientisu loginiu audiniu. Atsiranda subver- 
syvus žemosios teorijos variantas, kuris pantomima groteskiškai per- 
kelia į pirmą planą praktinį įkūnijimą. Tiesos procesas suskyla į 
diskursyviąją didžiateorinę falangą ir satyrinę literatūrinę kliauti- 
ninkų trupę. Sykiu su Diogenu europinėje filosofijoje prasideda 
pasipriešinimas iš anksto sutartam „diskurso“ žaidimui. Jis įnirtin- 
gai linksmai priešinasi „įkalbinimui“ kosminio universalizmo, pa- 
šaukusio filosofą imtis savo darbo. Kokia bebūtų „teorija“ - mono- 
loginė, ar dialoginė, - Diogenas abiejose jaučia idealistinių 
abstrakcijų apgaulę ir šizoidinį įkūnyto dirbtinio mąstymo prės- 
kumą. Ir jis, paskutinis senovės sofistas ir pirmasis satyrinės rezis- 
tencijos atstovas, sukuria šiurkštųjį švietimą. Jis pradeda neplato- 
niškąjį dialogą. Čia Apolonas, idėjų dievas, parodo kitą savo veidą, 
kurio nepastebėjo Nietzsche, - mąstančio satyro, kankintojo, ko- 

medianto. Mirtinos tiesos strėlės sminga ten, kur melai jaučiasi sau- 
gūs, pasislėpę už auforitetų. „Žemoji teorija“ čia pirmą kartą su- 
daro sąjungą su skurdu ir satyra. 

Nesunku parodyti įžūlumo prasmę. Nuo to laiko, kai filosofija 
gali tiktai apsimetinėdama gyventi taip, kaip ji sako, įžūlumas pri- 
valo sakyti, kaip gyvenama. Kultūroje, kur sustabarėjęs idealizmas 
daro melą gyvenimo forma, tiesos procesas priklauso nuo to, ar 
atsiras Žmonių, kuriems pakaks agresyvumo ir laisvumo („begė- 
diškumo ) pasakyti tiesą. Valdantieji pasitikėjimą savimi praranda 
dėl juokdarių, klounų, kinikų; todėl viename anekdote Aleksan- 
dras Didysis sako, kad norėtų būti Diogenas, jeigu nebūtų Alek- 
sandras. Jeigu nebūtų savo politinių ambicijų juokdarys, tai turė- 
tų vaidinti juokdarį, kad žmonėms ir pačiam sau pasakytų tiesą. 
(Ir jei galingieji savo ruožtu pradeda mąstyti kaip kinikai, t. y. jei 
jie Žino tiesą apie save ir vis tiek „toliau daro savo',- jie tobulai 
atitinka šių laikų cinizmo definiciją.) 

Beje, vokiškas žodis frech (įžūlus) tiktai prieš kelis amžius įgijo 
neigiamą skambesį. Senovės vokiečių aukštaičių kalboje jis reiškė 
produktyvų agresyvumą, stojimą prieš priešą: „drąsus, narsus, gy- 
vas, nutrūktgalvis, godus“. Šio žodžio istorijoje atsispindi kultū- 
ros devitalizacija. Kas šiandien tebėra įžūlus, to materialistinis įkarš- 
tis nėra tiek atvėsęs, kaip norėtų tie, kuriems nepatinka neužaušę 
žmonės. Žydų Dovydas, erzinantis Galijotą, yra įžūlėlio prototi- 
pas, „eikšen, kad aš galėčiau geriau pataikyti“. Jis rodo, kad galva 
yra ne vien ausys, kad klausytume ir paklustume, bet ir kakta, kad 
ją atstatytume stipresniam: fronda, afrontas, efrontizmas. 

Graikų kinikų argumentai - gyvuliškasis žmogaus kūnas ir jo 
gestai. Kinikai sukuria pantomimiškąjį materializmą. Diogenas pa- 
neigia filosofo kalbą klouno kalba: „Kai Platonas paskelbė, kad žmo- 
gus yra beplunksnis dvikojis padaras, Diogenas, nupešęs vištos 
plunksnas, atnešė ją į mokyklą ir pasakė: «Tai Platono žmogus»; 
dėl to buvo pridurta: «Su suplokštėjusiais nagais» (Diogenes Laer- 
tius, VI, 40). Ne aristotelizmas, o šis požiūris yra reali filosofinė 
Sokrato ir Platono antitezė. Hegemoniškai mąsto tiek Platonas, tiek 
Aristotelis, bet Platono ironijoje ir dialektiniuose Sokrato viražuo- 
se dar yra plebėjiškos gatvės filosofijos patirties. Diogenas ir jo ša- 
lininkai tam priešpriešino iš esmės plebėjišką refleksiją. Tiktai to- 

kia įžūli teorija padeda priartėti prie politinės kovingųjų refleksijų 
istorijos. Tada įmanoma filosofijos istoriją suvokti kaip dialektinę 
socialinę istoriją: tai sąmonės įsikūnijimo ir skilimo istorija. 

Tačiau nuo tada, kai kinikai tiesos sakymą padarė priklausomą 
nuo drąsos, įžūlumo ir rizikos, tiesos procesas įgijo iki tol nebūtos 
moralinės įtampos; aš vadinu ją atpalaidavimo dialektika. Kas drįs- 
ta stoti prieš viešpataujantį melą, tas sudaro satyrinio laisvumo 
klimatą, kuriame galingieji kartu su savo valdymo ideologais at- 
palaiduoja savo afektus - kaip tik susidūrę su kiniškosios pusės 
kritiškuoju afrontu. Tačiau kiniko „įžūlybės“ pridengiamos jo gy- 
venimo asketiškomis dorybėmis, o užpultųjų pusės idealizmas at- 
sako jam pasipiktinimu maskuojamu atsipalaidavimu, kuris gali 
kartais pereiti net į naikinimą. Valdžia sugeba juoktis tik iš savo 
pokštų. 


2. Šlapintis prieš idealizmo vėją 


Pagrindinės įžūlumo pozicijos dvi: viršus ir apačia, viešpatau- 
janti valdžia ir opozicija, senoviškai kalbant, ponas ir bernas. Anti- 
kos kinizmas pradeda remtis „nuogais argumentais“ būdamas opo- 
zicijoje, nešamas jėgos, einančios iš apačios. Kinikas perdžia, 
lengvinasi, šlapinasi, masturbuojasi vidury gatvės, prieš Atėnų tur- 
gų; jis niekina šlovę, spjauna į architektūrą, nerodo pagarbos, pa- 
rodijuoja dievų ir herojų istorijas, valgo žalią mėsą ir daržoves, 
guli saulėje, juokauja su kekšėmis ir sako Aleksandrui Didžiajam, 
kad neužstotų jam saulės.* Ką tai turi reikšti? 

Kinikų pažiūros ir laikysena - tai pirma replika Atėnų hegemo- 
niniam idealizmui, pakylanti virš teorinių neigimų. Jie ne žodžiais 
stoja prieš idealizmą, o gyvena prieš jį. Diogenas yra tas asmuo, 
kurio elgesį galima suprasti kaip konkurenciją Sokratui; jo keiste- 
nybės, galimas daiktas, yra bandymas pranokti klastingąjį dialek- 
tiką komediantiškomis priemonėmis. Tačiau tai dar ne viskas - ki- 
nikai suteikia klausimui, kaip sakyti tiesą, naują kryptį. 


* Aš aktualizuoju Diogeną, kaip ir kitas kinikų ir cinikų figūras, o ne nagrinėju jį istoriškai 
kritiškai. Aktualizavimas suteikia galimybę tipizuoti kiniškus ir ciniškus motyvus. 

Besišlapinantis 
Heraklis. 


Akademinis filosofų pokalbis nepalieka prideramos vietos ma- 
terialistinei pozicijai — taip, jis negali jos leisti, nes pats pokalbis 
jau reikalauja kažko panašaus į idealistinį susitarimą. Kur tiktai 
kalbama, egzistencinis materializmas iš anksto jaučiasi nesupras- 
tas. Protų dialoge juk visada kils tiktai proto teorijos, ir proto dia- 
lektika visada iškils virš idealizmo ginčo su proto materializmu. 
Su sofistais ir teoriniais materialistais Sokratas visai neblogai susi- 
tvarko, jeigu tiktai jam pavyksta juos išprovokuoti pokalbiui, kur 
jis yra nepralenkiamas prieštaravimų meistras. Tačiau su Diogenu 
nesusidoroja nei Sokratas, nei Platonas - mat Diogenas su jais ir 
kitaip kalba, konkrečiai. Todėl Platonui neliko nieko kita, tiktai ap- 

juodinti nemalonų ir užsispyrusį priešininką. Jis pavadino jį „pa- 
kvaišusiu Sokratu“ (Sokrates mainomenos). Frazė turėjo būti triuški- 
nanti, bet tapo didžiausiu pripažinimu. Platonas nejučia sulygina 
priešininką su Sokratu, didžiausiu dialektiku. Ši Platono nuoroda 
labai vertinga. Ji reiškia, kad Diogenas savo asmeniu įnešė į filoso- 
fiją kažkokį neramumo ir kartu įpareigojimo elementą. Šuniškoje 
kiniko filosofijoje atsirado būtent materialistinė pozicija, kuri yra 
verta idealistinės dialektikos. Ji turi pirmykštės filosofijos išmin- 
ties, materialistinio principo realizmo, ironiško ir linksmo religin- 
gumo. Kadir koks būdamas spalvingas, Diogenas nėra užsispyręs 
opozicionierius, linkęs tik prieštarauti; jo gyvenimui būdinga hu- 
moristinis pasitikėjimas savimi, kurį turi tik nepriklausomi asme- 
nys.* 

Idealizme, pateisinančiame socialines ir pasaulines santvarkas, 
idėjos yra viršuje ir žiba dėmesio šviesoje; materija yra apačioje, ji 
tik idėjos atšvaitas, šešėlis, purvas. Kaip gali gyva materija priešin- 
tis tokiai tvarkai? Ji negali dalyvauti akademiniame dialoge, įsilei- 
džiama tik kaip tema, ne kaip egzistencija. Ką daryti? Materija, 
gyvas kūnas, ima aktyviai įrodinėti savo suverenumą. Atstumtas 
žemasis išeina į turgaus aikštę ir demonstratyviai meta iššūkį aukš- 
tajam. Fekalijos, šlapimas, sperma! „Vegetuoti“ kaip šuo, bet gy- 
venti, juoktis ir daryti įspūdį, kad viso to pagrindas ne sutrikimas, 
o blaivi refleksija. 

-Dabar galima būtų paprieštarauti, kad gyvuliški dalykai yra kas- 
dienės asmeniškos kūno patirtys, nevertos viešai rodyti. Gali būti, 
tačiau šauta pro šalį. Tas „nešvankus“ realizmas yra ne vien per- 
dėto viršaus idealizmo (kuris nepaiso konkretybės teisių) prieš- 
prieša. Animalizmas yra kinikų savistilizacijos dalis ir kartu argu- 
mentavimo forma. Jo branduolys yra egzistencializmas. Kinikas, 
kaip dialektinis materialistas, turi išprovokuoti visuomenę, nes ji 
yra vienintelė vieta, kur galima prasmingai parodyti, kaip įveikia- 
mas idealistinis arogantiškumas. Išradingas materializmas nesiten- 
kina žodžiais, o pereina prie materialios argumentacijos, reabili- 


* Plg. Diogeno portretą: „Žmogšunis filosofas“. Aš parodau ir socialinį politinį kinikų im- 
pulso komponentą: jis paaiškina, kodėl kinizmas yra „įrėžtas“ į šių dienų socialinio pa- 
sipriešinimo krypčių „kūną“. 

tuojančios kūną. Taip, idėja sėdi akademijos soste ir šlapimas dis- 
kretiškai varva į išvietės puodą. Tačiau šlapimas akademijoje! Tai 
bent neregėtas dialektinis bandymas, sugebėjimas šlapintis prieš 
idealizmo vėją. 

Gatvėje rodyti tai, kas žema, atskirta, privatu, yra įprastinės tvar- 
kos griovimas. Kartu tai, kaip pamatysime, yra buržuazijos kultū- 
ros strategija. Buržuazija ėmė dominuoti kultūroje ne vien dėl pre- 
kių ūkio, mokslo ir technikos laimėjimų, bet ir dėl (slapta 
materialistinio) privačių dalykų skelbimo, savo meilės, jausmų, kū- 
no ir vidinio pasaulio juslinių ir moralinių komplikacijų rodymo. 
Jau geri du šimtai metų privatumas tolydžio eina (tiesa, visada ata- 
kuojamas) į viešumą; svarbiausia čia yra seksualinė patirtis, nes 
joje ryškiausiai atsispindi asmeniškumo, privatumo ir grįžimo į vie- 
šumą dialektika. Buržuazinei realistinio pobūdžio kultūrai nelie- 
ka nieko kito kaip tik paimti į savo rankas kiniškosios kultūrinės 
revoliucijos siūlą. Šiandien tai jau pradedama suprasti: Villis Hoch- 
keppelis neseniai nubrėžė antikos kinizmo ir dabartinių hipių bei 
alternatyviųjų judėjimų paralelę.* Naujieji kinikų mokymo ele- 
mentai jau nuo XVIII amžiaus formuoja privačių ir egzistencinių 
dalykų suvokimą buržuazijos sąmonėje. Juose reiškiasi buržuazi- 
nės pasaulėjautos rezervai, nukreipti prieš politiką - kaip abstrak- 
čią, į nepelnytas aukštumas iškeltą gyvenimo formą. Mat vaka- 
rykštė ir šių dienų politika yra daugiau negu tai, ką joje matė 
žlungančių graikų polių bendruomenių kinikai; dabar tai grėsmin- 
gas prievartinis žmonių santykis vienų su kitais, įtartinų karjerų ir 
ambicijų sfera, susvetimėjimo mechanizmas, karo ir socialinės ne- 
teisybės plotmė - trumpai tariant, tas pragaras, kurį mums užkorė 
ant sprando galingas „kitas“. 

Atėnų turgaus visuomenę elektrizavo kinikų puolimas. Nors 
Diogenas neturėjo tikrų mokinių, jo mokymo impulsas, kad ir pa- 
slėptas,** tapo vienu galingiausių proto istorijoje. 

Šlapindamasis ir masturbuodamasis turgaus aikštėje, Diogenas 
ir viena, ir antra daro modelinėje situacijoje (kadangi viešai). Kaž- 


* Willy Hochkeppel, Mit zynischem Lächeln. Uber die Hippies der Antike. // Gehört gelesen, 
Dezember, 1980, S. 89 ff. 
** Visų pirma prislopintas ir pakeistas. 

ką viešai paskelbti yra rodymo ir apibendrinimo vienybė (tuo re- 
miasi semantinė meno sistema).* Taigi filosofas mažajam turgaus 
žmogui suteikia teisę nesigėdyti to, kas kūniška, suvokti, kad tai 
net malonu, skatina priešintis bet kokiai diskriminacijai. Dora gal 
ir geras daiktas, bet natūralumas irgi geras. Kinikų skandalas dau- 
giau nieko nesako. Kadangi mokymas aiškina gyvenimą, kinikas 
privalėjo parodyti slopinamą geidulingumą turguje. Žiūrėkit, kaip 
tas išmintingas žmogus, šalia kurio žavėdamasis stovėjo Aleksan- 
dras Didysis, smaginasi su savo paties galu! Ir tuštinasi visų akyse. 
Vadinasi, tai nėra blogai. Čia gauna pradžią filosofiškas tikroviš- 
kas juokas, kurį reikia prisiminti vien dėl to, kad šiandien viskas 
daroma tam, kad nebeimtų joks juokas. 

Vėlesnės filosofijos, visų pirma krikščioniškoji, o ypač pokrikš- 
čioniškoji, žingsnis po žingsnio panaikino įkūnijimo taisyklę. Ga- 
lų gale intelektualai aiškiai pripažino gyvenimo ir išvadų „neiden- 
tiškumą , išmoningiausiai Adorno, kuris kategoriškai skyrė 
dvasinių darinių vertę nuo akivaizdžios „proto“ žmonių „menkys- 
tės“. Nereikia daug aiškinti, kad įkūnijimo principo sugriovimas 
yra krikščioniškosios buržuazinės kapitalistinės šizofrenijos rezul- 
tatas. Šiuolaikiniai intelektualai dėl kultūrinės konstitucijos negali 
toliau taikyti įkūnijimo principo. Žmonės, kuriems reikia atlikti so- 
cialinį vaidmenį, privalo (sąmoningai ar nesąmoningai) tapti eg- 
zistencinio prieštaringumo vairininkais. Šių laikų filosofas, jei jis 
apskritai dar taip save vadina, virto šizoidiniu smegengyviu, nors 
teoriškai jis tartum kreipia dėmesį į neigiamybes, atstumtuosius, 
pažemintuosius ir nugalėtuosius. 


3. Buržuazinis neokinizmas: menai 


Kad juslinio įkūnijimo impulsas dar nevisai pražuvo, - tai dau- 
giausia buržuazinio meno nuopelnas (iš dalies ir socialinių maišti- 
ninkų, tačiau mums tai ne tiek svarbu). Filosofiškai reikšmingas 
buržuazinių menų dramatizmas pagrįstas tuo, kad jis sukėlė nau- 


* Plg. mano knygoje Literatur und Lebenserfahrung. Autobiographien der 20er Jahre, Mūnchen, 
1978 (Hanser), das Kapitel „Zur Logik der Reprasentation...“, S. 305 ff. 

jakinikų srovę - nors ir ne tuo pavadinimu. Kai jie sakė „gamta“ ir 
genijus, tiesa, gyvenimas, išraiška ir t. t., be kiniškojo impulso ne- 
apsiėjo. Jis naudojosi meno licencijomis, kad išreikštų egzistenci- 
nio vientisumo siekimą. Naujasis šio impulso pavyzdys - nežabo- 
tas jaunojo Goethe's Prometėjas. Jis nori kurti pilnatviškus, tikrus 
žmones, kurie juoktųsi ir verktų, mėgautųsi ir džiaugtųsi ir spjau- 
tų į dievus ir įstatymus. Jaunasis Goethe kaip niekas kitas suvokė 
vitališkąją buržuazinio neokinizmo paslaptį ir davė jai pasireikšti. 
Gamta, gamta buvo juslinio švietimo kovos šūkis, kurį Goethe skel- 
bė be galoįtaigioje, ugningoje, agresyvioje ir tikrąja to žodžio pras- 
me įžūlioje 1771 metų kalboje Shakespeare'o dienos proga. 


„Duokite man oro, kad galėčiau kalbėti!.. 

Ir ką mūsų amžius gali išmanyti apie gamtą. Kaip galime ją pažinti mes, iš 
jaunumės nenatūralūs ir suvaržyti ir matydami tokius kitus?.. 

Ir pabaigai, nors aš dar ir nepradėjau! 

Ką kilnusis filosofas yra pasakęs apie pasaulį, tinka ir Shakespeare'ui: tai, ką 
mes vadiname blogiu, yra tik kita gėrio pusė, kuri taip būtina jo egzistencijai ir 
sudaro su ja visumą, kaip turi degti zona torrida ir užšalti Laplandija, kad galė- 
tų būti vidutinė dangaus juosta. Ji veda mus per visą pasaulį, bet mes, išpai- 
kinti neprityrę žmonės, rėkiame išvydę bet kokį nematytą žiogą: „Viešpatie, 
jis nori mus suryti!“ 

Pirmyn, ponai! Varykite pas mane iš Eliziejaus visas vadinamąsias gero sko- 
nio sielas, kur jos apsnūdusios nuobodžiauja prieblandoje, pusiau egzistuoja, 
pusiau ne, be aistrų širdyje ir smegenų kauluose; jos nėra pakankamai pavar- 
gusios, kad ilsėtųsi, ir vis dėlto per tingios, kad ką nors darytų, todėl gyvena 
savo pamėklišką gyvenimą tarp mirtų ir laurų dykinėdamos ir žiovaudamos“. 


Ankstyvojo buržuazinio meno „audros ir veržimosi" periode — 
ko gero, pirmą kartą nuo antikos laikų - nekilmingi žmonės ima 
pretenduoti į pilnakraujį gyvenimą, į savo juslingumo realizavi- 
mą, vientisumą. Prasiveržia nežabotas estetinis kinizmas. Šioje 
kalboje jaunas, dvidešimt dvejų metų žmogus linksmai ir triuš- 
kinančiai puola rokoko kultūrą, jos blyškų dirbtinį žavesį, jos klas- 
tingas šizofrenijas ir mirštantį manieringą teatrą. Goethe's kalba 
panaši į buržuazinio neokinizmo programą. Ji naikina viską, kas 
yra vien moralė, remdamasi didžiuoju gamtos amoralumų; gam- 
toje vadinamasis blogis turi gerąją prasmę. („Cinikų kabinete“ aš 
naujomis akimis pažvelgsiu į Goethe's Mefistofelį - kaip į stulbi- 

nančią figūrą, sukurtą iš kiniškųjų ir ciniškųjų patirčių substan- 
cijos.) 

Buržuazinis menas, žinoma, buvo pasmerktas juslinę visumą 
vaizduoti (jeigu apskritai vaizduotų) kaip fikciją. Dėl šios silpny- 
bės buržuaziniai antiburžuaziškumo reiškėjai nuolat puldinėjo 
neokinizmą už juslingumo atskyrimą ir šmeižimą. Jie norėjo nuo- 
sekliai, konkrečiais charakteriais atskleisti atstumtųjų Žemųjų 
sluoksnių teises. Viena priežasčių, kodėl menas taip labai trokšta 
atsigręžti į „gyvenimą“, yra jo kiniškasis impulsas, norintis iš fikci- 
jos peršokti į tikrovę. Estetinis amoralizmas - tai tik paruošiamasis 
žaidimas, išmėginimas to, ko gyvenimas praktiškai pareikalaus kaip 
savo juslinių teisių. Iš to galima daryti išvadą, kad juslingumo po- 
žiūriu harmoningoje kultūroje menas gali būti apskritai „mažiau 
svarbus“, ne toks patetiškas ir mažiau apkrautas filosofiniais mo- 
tyvais. Galbūt mes einame prie to. 

Buržuazinio meno didžiųjų pakilimų laikais menui buvo būdin- 
gas didelis neigiamybių alkis - gal dėl to, kad neigiamybėse pul- 
suoja gyvybės paslaptis. Atpalaiduojantys negatyvizmai nuolat vir- 
šijo polinkį į harmoningą stilizavimą. Prieš harmonijos poreikį 
tolydžio stojo juslinis realizmas. Jis formavo buržuazinio meno fi- 
losofinę reikšmę, darė jį Didžiosios dialektikos kledaru. Aukštu- 
mos yra niekis, jeigu jų nepabrėžia gilios prarajos; prakilnumas 
taps grimasa, jeigu jam nepadės nusileisti ant žemės juokas. Filo- 
sofiškai svarbūs buržuazinio meno stiliai (neimant domėn kelių 
klasicistiškai harmoningų ir estetiškai „šaltų“ tendencijų) yra nei- 
gimo stiliai - universalizmai, realizmai, natūralizmai, ekspresioniz- 
mai, nuogybių, riksmo, demaskavimo stiliai. Jutiminis meno tik- 
rumas teikė prieglobstį „visai tiesai . Menas buvo sfera, kur iš 
principo buvo galima pažinti abi puses: Pascalis taip reikalavo pa- 
žinti condition humaine, kad būtų apie žmogų žinoma viskas - di- 
dybė ir menkystė, angeliška ir velniška, aukšta ir žema. Didysis 
menas visumos ieškojo ekstremaliuose dalykuose, o ne nuobodžia- 
me viduryje. 

Meno riba - tiek buržuazinio, tiek socialistinio — yra jo „įgyven- 
dinimui“ nustatyti barjerai. Jis nuo pat pradžių yra įsipainiojęs į 
šizoidinį civilizacijos procesą. Todėl visuomenės elgesys su mėno 
šakomis dvilypis; menas, tiesa, tenkina poreikius, tačiau „neturi 

nueiti per toli . Harmoningumas nuo seno stengiasi šachuoti ki- 
niškąjį požiūrį. Meno tiesos gali būti skelbiamos, jeigu jos neken- 
kia „naudingų visuomenės narių mentalitetui. Sunku pasakyti, 
kiek toks ribojimas susijęs su sąmoninga politika ir kiek tai yra spon- 
taniškas meno ir visuomenės santykių reguliavimas. Tačiau faktas 
tai, kad riba tarp meno ir gyvenimo beveik nenyksta; bohema, net 
ir kaip pastarojo meto socialinis fenomenas, visada buvo minimali 
grupė, nors kai kuriais laikotarpiais ir buvo patraukusi maksimalų 
dėmesį. 

Galima nusakyti dvi spekuliatyvines socialinio meno ir ekologi- 
jos taisykles: tikra, gyva, kas egzistuoja kaip „originalas“, visada 
būna reta; šių originalų (kūrinių ir individų) impulsai, siunčiami 
masėms, visada susilpnėja dėl virtimo fikcija. Tikra išlieka retai; 
mėgdžiojimas bei vien tik „domėjimasis“ apskritai nepavojingas 
ir atiduodamas masiniam vartojimui. 

Menas šaukiasi gyvenimo, kai tiktai jame ima veikti kiniškasis 
instinktas. Visur, kur taikomi estetikos principai, t. y. spaudoje ir 
radijuje bei televizijoje, reklamoje ir apipavidalinant prekes, šis 
šauksmas apgalvotai ribotu pavidalu perduodamas masėms. Čia 
menas dar be įnorių, čia dar siūlomi gražūs daiktai nedidelėmis 
kainomis. Tuo tarpu „aukštasis menas“ jau daugiau kaip šimtas 
metų yra pasitraukęs į sunkias, artistiškas ir skausmingas sritis — 
išdailintą bjaurumą, rafinuotą brutalumą ar apskaičiuotą nesupran- 
tamumą; į tragiškus kompleksus ir trikdantį bet ką. 

Estetinis modernizmas tiekia užnuodytų saldainių meną; į jį gal- 
būt galima žiūrėti šaltu žinovo žvilgsniu, bet negalima vartoti ne- 
rizikuojant sveikata. Šių laikų menas išspjauna tiek daug šviežių 
neigiamybių, kad praeina noras „mėgautis menu“. Tiktai snobai, 
žinovų elitas ir fetišistai džiaugiasi nevartojamais dalykais, kurie 
atėjo iš XIX amžiaus dendžių judėjimų ir šiandien vėl reiškiasi jau- 
nimo klikų prašmatnumo ir bjaurumo stilizacijose. 

Kas nori gyventi, tam reikia daugiau negu gražios regimybės. 
Juokinga, bet kaip tik Theodoras W. Adorno, vienas didžiausių šių 
laikų estetikos teoretikų, tapo neokiniškojo impulso auka. Ar skai- 
tytojas prisimena įžangoje papasakotą epizodą apie įvykį audito- 
rijoje? Apie paskaitos trukdymą ir nuogas studenčių krūtis? Taigi 
jų apnuoginimas nebuvo paprastas erotiškai įžūlus argumentavi- 

mas moters kūnu. Tai buvo beveik antikiniu stiliumi apnuoginti 
kūnai, kūnai kaip argumentai, kūnai kaip ginklai. Jų parodymas — 
nepriklausomai nuo demonstrančių asmeninių motyvų -buvo an- 
titeorinio pobūdžio. Kažkokia neaiškia prasme jos galbūt stojo už 
„Visuomenę keičiančią“ praktiką, šiaip ar taip už kažką, kas būtų 
daugiau negu paskaitos, negu filosofijos seminarai. Adorno tra- 
gišku ir vis dėlto suprantamu būdu atsidūrė idealisto Sokrato vie- 
toje, o moterys - netašyto Diogeno. Prieš didžiai išmintingą teori- 
ją užsispyrėliškai stojo protingi (reikia tikėtis) kūnai. 


4. Cinizmas kaip įžūlumas, perėjęs į kitą pusę 


Įžūlumas, kylantis visuomenės apačiose, yra veiksmingas, jeigu 
savo proveržiu jis išreiškia realias energijas. Jis turi sąmoningai įkū- 
nyti tų energijų jėgą ir išmoningai kurti realybę, su kuria, aišku, 
reikia grumtis, bet kurios negalima ignoruoti. Kai nepatenkintas 
„bernas“ juokaudamas paima savo valdžią ant rankų, jis duoda 
pajusti savo galimo maišto jėgą. Įžūli iškirptė, apnuogintas moters 
kūnas atskleidžia jėgą, žaidžia su jėga, kurią retas naudoja dažno 
atžvilgiu; senojoje seksualinėje ekonomijoje silpnosios lyties stip- 
rybė buvo deficitas, kuriuo nejučia ar sąmoningai buvo stengia- 
masi prisidengti „stipriojo“ reikmių akivaizdoje. Religinis įžūlu- 
mas, piktžodžiavimas sudrumsčia pamaldų rimtį, jeigu ją atakuoja 
psichologiškai neatlaikoma juoko energija. 

Yra trumpų formulių, kuriomis įžūlus realizmas gali iš apačios 
taikliai kirsti „įstatymui . Dviem dvižodėmis frazėmis galima tarsi 
balioną susprogdinti nepagrįstas pretenzijas: „Nair! ir „Kodėl ne?” 
Atkakliai kartojamu „Nair!“ daugelis švietėjiškai nusiteikusių jau- 
nuolių sukėlė neviltį savo sunkiai auklėjamiems tėvams. Vaikų žai- 
dimo grupės dažnai yra geros švietimo mokyklos, nes jos be kita 
ko natūraliu būdu treniruoja „Na ir!“ sakymą. Tai pratimas, kuris 
visiškai socializuotiems žmonėms pasidaro toks nelengvas: sunku 
visada reikiamu momentu pasakyti „ne“*. Gerai išugdytas gebėji- 


* Plg. Klauso Heinricho puikią knygą „Versuch über dic Schwierigkeit Nein zu sagen”. Heinri- 
chas taip pat rašo apie antikinio kinizmo aktualumą: Parmenides und Jona, Ffm., 1966. 

mas sakyti „ne“ yra vienintelis galiojantis „taip“ sakymo fonas, ir 
tik jie du formuoja realią laisvę. 

Ką turi jėga, laisvė gali pasiimti. Tačiau jėga yra viršuje ir apa- 
čioje, tiesa, netinkamomis proporcijomis; bernas nėra niekas, o 
ponai nėra viskas; pajungimas toks pat akivaizdus kaip ir vieš- 
patavimas. Apačioje esančiųjų jėga atgyja individualiai kaip įžū- 
lumas, kuris sudaro ir kinizmo jėgos branduolį. Su juo nuskriaus- 
tieji gali bandyti siekti suverenumo. Antras lygmuo, kuriame 
žemutiniai bando rodyti savo užsispyrimą, yra subversija, sava- 
vališka praktika praplėsti įstatymus pusinėmis laisvėmis. Turbūt 
žmonės ne visada supranta, koks svarbus subversijos faktorius 
mūsų visuomenėje - nematomas pasaulis, pilnas visokių slaptų 
įžūlumų ir realizmų, kovų pateisinimų, kombinacijų, savų inte- 
resų paisymo. Pusę normalumo sudaro mikroskopiniai nukrypi- 
mai nuo normų. Šis įnorių, mažų gyvenimo gudrybių ir juodos 
moralės laukas beveik taip pat neištirtas kaip, beje, ir korupcijos 
mastas. Ir viena, ir antra iš esmės beveik neįmanoma. Apie tai 
žinoma, bet nekalbama. 

Ir valdančiųjų laisvė dviguba. Visų pirma ji apima visas privile- 
gijas ir laisves, kurios susijusios su pačia viešpataujančia jėga. Jo- 
mis naudotis nereikia jokio įžūlumo, greičiau takto jausmo, kad 
nepersistengtum. Pavyzdžiui, dauguma senųjų ponų nesinaudo- 
jo feodaline „pirmosios nakties” su savo baudžiauninkų nuotako- 
mis teise, o superturtingųjų high life šiandien diskretiškai slepiasi 
už viduriniojo sluoksnio fasadų — arba uždaruose rateliuose. 

Tačiau ir tarp galingųjų yra to, kas prilygsta pusiau laisvėms. Šio- 
misjie paprastai naudojasi verčiami reikalo, nes tada išsiduoda prie- 
šininko sąmonei. Valdovo sąmonei būdingas savas įžūlumas: val- 
doviškasis cinizmas šiuolaikine šio žodžio reikšme yra priešingas 
kiniškajam puolimui. Antikinių kinikų pozicija, pirmykštė, puola- 
moji, buvo plebėjiška idealizmo antitezė. Tuo tarpu šiuolaikinis ci- 
nizmas yra valdovo antitezė savo paties idealizavimui kaip ideolo- 
gijai ir kaip maskaradui. Ciniškas ponas nusiima kaukę, nusišypso 
savo silpnam priešininkui ir - susidoroja su juo. C est la vie. Kilmė 
įpareigoja. Tvarka turi būti. Padėtis dažnai verčia daryti tai, ko ne- 
nori, ar ne? Jėga, padėtis! Valdančioji jėga cinizmu truputį parodo 
savo paslaptis, užsiima pusine savišvieta ir išsiplepa. Valdančiųjų ci- 

Ciniškas 
valdančiųjų 


sė Berurteilt! : 


Vebel: Der Lehrer fragte den Kleinen, tvarum er | 
benn in den Himmel wole, und was war diej 
Antwort? Da Hätte id) fcinen Hunger 
mehr? Giebt e3 etwa3 Empörendere3, giebt 
e3 etivaš Anufreizendereg gegen die pennae 
GefellįdGaftšorbinmą, als diefe Meugerung D 
Kinde3? ... 

Graf v. Arnim: Der Bater hat vicheiht alleg 
vertrunfen! (Stirmifģe Pfui-Nnfe bei Den 
Gocialdemofraten.}) 

Vebel: Taš ift eine Jnfamie! Der Gerr lağt, 
bag ift eine Gemiitšvobeit! (Stiürmifğe Iur | 
ftimmwunrtg Tinfs. Lärm reğt3.) 


[Teksto vertimas: 

Nuteistas! 

Bebelis: Mokytojas paklausė mažylio, kodėl jis norįs į dangų, ir ką gi išgirdo! Tada aš 
nebūčiau alkanas! Ar gali kas labiau erzinti, ar gali kas labiau versti piktintis 
dabartine tvarka, kaip to vaiko atsakymas?.. 

Grafas fon Arnimas: Tėvas, matyt, viską pragėrė! (Audringi pasipiktinimo šūksniai i iš 
socialdemokratų eilių.) 

Bebelis: Tai niekinga! Ponas juokiasi, koks kietaširdis! (Audringas pritarimas iš kairės. 
Triukšmas dešinėje.)] 


nizmas yra įžūlumas, perėjęs į kitą pusę.* Čia ne Dovydas provokuoja 
Galijotą, o visų laikų galijotai - nuo arogantiškųjų Asirijos karalių 
iki šiuolaikinės biurokratijos — rodo narsiems, bet jokių šansų netu- 
rintiems dovydams, kur viršus ir kur apačia; cinizmas viešoje tarny- 
boje. Sąmojis tų, kurie ir taip yra viršuje, kartais duoda įdomių vai- 
sių. Marijai Antuanetei, Liudviko XVI žmonai, pasiteiravus, dėl ko 
nerimauja žmonės, buvo atsakyta: „Žmonės badauja, jūsų dideny- 
be, jie neturi duonos“. Jos atsakymas: „Jeigu žmonės neturi duonos, 
tai kodėl jie nevalgo pyrago?“ (Atvirkščiai sako E J. Straussas - gy- 
venime ne kasdien valgai princo regento tortus.) 

Vos tiktai bent kiek save demaskavusi cinizmais, valdančiųjų są- 
monė išsiduoda opozicijai. O kas, jeigu opozicijos nėra? Visuome- 


* Aš kol kas stengiuosi nekalbėti apie cinizmo psichologiją, kad galėčiau jį pirma atskleisti 
socialfilosofiškai. Subjektyvusis cinizmas ir jo psichodinamika nagrinėjama kai kuriuo- 
se „Veimaro simptomo“ poskyriuose. 

nėse, kuriose nėra efektyvios moralinės alternatyvos ir potencia- 
lios priešiškos jėgos, didele dalimi įsipainiojusios į valdžios apara- 
tą, nebėra nieko, kas galėtų piktintis valdančiųjų cinizmais. Kuo 
mažiau alternatyvi bus šiuolaikinė visuomenė, tuo daugiau ciniz- 
mų ji sau leis. Galų gale pati ims šaipytis iš to, ką yra įteisinusi. 
„Svarbiausios vertybės“ ir išsisukinėjimai sklandžiai susilieja vieni 
su kitais. Valdžios atstovai politinėje ir ekonominėje scenoje daro- 
si tušti, šizoidiški, nepatikimi. Mes gyvename valdomi šimtų artis- 
tų. Anksčiau dideli politikai buvo iš tų, kurie leido sau būti cini- 
kais, kad galėtų laisvai manipuliuoti priemonėmis ir tikslais, o dabar 
kiekvienas funkcionierius, nuo didžiausio iki mažiausio, šiuo at- 
žvilgiu ne mažiau kvalifikuotas už Talleyrand'ą, Metternichą ir Bis- 
marcką kartu paėmus. 

Jūrgenas Habermasas savo įteisinimų krizės teorija, be abejo, pa- 
lietė šiuolaikinės valstybės nervų nervą. Kyla klausimas, kas gali būti 
įteisinimų krizės mokslo subjektas. Kas šviečia kitus ir kas yra ap- 


Th. Th. Heine. 
Per Vokietijos 
tamsybes, 2. 
Mirties 
bausmės 
vykdymas, 
1899 (Simplicis- 
simus, Nr. 35, 
antraštinis 
puslapis). 
„Ramiai, 
brangusis! 
Džiaukitės, kad 
nesat 
socialdemokra- 
tas, tada būtų 
kur kas 
bjauriau“. 

sišvietusieji? Cinizmas žengia kartu su mokslo subjekto skaida, to- 
dėl šių dienų sistemos tarnas dešine ranka lengvai gali padaryti tai, 
ko kairė jam niekad neleistų. Dieną - kolonizatorius, vakare - kolo- 
nizuotasis; pagal profesiją - diegėjas ir valdytojas, laisvu laiku - die- 
giamasis ir valdomasis; oficialiai — cinikas pagal padėtį, privačiai — 
jautruolis; pagal profesiją - komanduotojas, pagal ideologiją - dis- 
kutuotojas; išoriškai - realybės išpažinėjas, viduje - geismų subjek- 
tas; pagal funkciją - kapitalo agentas, pagal intencijas - demokra- 
tas; sistemai priklausantis materializmo funkcionierius, gyvenimo 
sferai priklausantis savirealizatorius; objektyviai - griovėjas, subjek- 
tyviai — pacifistas; iš principo - katastrofų kėlėjas, iš tikrųjų - romu- 
mo įsikūnijimas. Šizoidams viskas įmanoma, ir švietimas nuo reak- 
cijos nelabai kuo skiriasi. Šiame protingų instinktyvių konformistų 
pasaulyje apsišvietusio integruotojo kūnas sako „ne“ proto prievar- 
tai, o protas sako „ne“ tam, kaip kūnas perka savo komtfortabilią 
savisaugą. Ši košė yra mūsų moralinis status guo. 


5. Dvigubo agento teorija 


Čia reikia pakalbėti apie fenomeną, kuris iš pažiūros turėtų eg- 
zistuoti tik politinių sistemų periferijose, o iš tikrųjų liečia egzis- 
tencinių visuomenių branduolį. Agento psichologija, juo labiau dvi- 
gubo agento, yra, ko gero, svarbiausias šių dienų politinės 
psichologijos skyrius. Nuostabių istorijų pasakojama apie XIX am- 
žiaus pabaigos ir XX amžiaus pradžios konspiracines grupes Švei- 
carijoje, kur egzistavo neišpainiojamas carinių, anticarinių, komu- 
nistinių, anarchistinių ir Vakarų Europos žvalgybų tinklas. Visos 
šios grupės neišleido viena kitos iš akių, o jų apskaičiavimai ir są- 
monės reflektavo ir buvo priimamos kitų. Konspiracinių partinių 
kuopelių narių ir kuopelėse inkorporuotų slaptosios policijos žmo- 
nių galvose buvo kuriamos fantastiškai painios taktikos ir meta- 
taktikos. Būta dvigubų, trigubų agentų, kurie galų gale patys ne- 
bežinojo, kam jie iš tiesų dirba ir ką jiems patiems duoda ta dviguba, 
triguba vaidyba. Iš pradžių jie buvo už vieną pusę, paskui buvo 
užverbuoti kitos, vėliau atgal atverbuoti, pagaliau atvilioti anks- 
čiau savos partijos ir t. t. Iš esmės čia jau seniai nebuvo likę „sa- 

vęs', kuris būtų godžiai iš visų pusių siekęs naudos „sau“. Kas yra 
savanaudiškumas, kuris nebežino, kur jo savastis? 

Tačiau, manding, ir šiandien panašiai jaučiasi kiekvienas, kuris 
užima vietą valstybės aparate, įmonėse ir institucijose ir maždaug 
žino, kur link klebetuoja valstybės kledaras. Griovys tarp ištikimy- 
bės ir pažiūrų vis didėja. Dėl to sunku žinoti, kur stovime. Kuriai 
pusei esame lojalūs? Ar esame valstybės ir institucijų agentai? Ar 
švietimo agentai? Ar monopolinio kapitalizmo agentai? Ar agen- 
tai savo gyvenimo intereso, kuris slapta nuolatos vis kitaip koope- 
ruoja su valstybe, institucijomis, švietimu, antišvietimu, monopo- 
liniu kapitalizmu, socializmu ir pan. ir vis labiau pamiršta, ko mums 
„patiems“ iš to visko reikia? 

Neatsitiktinai Walteris Benjaminas, tas didysis daugiaprasmiš- 
kumo ekspertas, nutiesęs paslaptingus tiltus tarp judaistikos ir so- 
ciologijos, marksizmo ir mesianizmo, meno ir kriticizmo, įvedė į 
humanitarinius mokslus agento motyvą - prisiminkime jo garsią- 
ją gudrią Baudelaire'ointerpretaciją, kurioje jis poetą vadino slap- 
tuoju jo klasės agentu. Šiems laikams būdingas keleriopas intelek- 
tų agentiškumas; šis faktas kovingiesiems supaprastintojams, 
linkusiems mąstyti sąvokomis priešas arba draugas, nuo seno at- 
rodė grėsmingas. (Argi stalinizmas, be kita ko, nebuvo bandymas 
paranojišku frontų supaprastinimu pabėgti nuo neišvengiamų 
kiekvieno intelekto daugialypių ryšių, kad viskas vėl būtų taip pa- 
prasta, kad ir Stalinas suprastų? Tai galima kiek prašmatniau dar 
pavadinti „kompleksiškumo redukcija .) 

Taigi kas yra kieno subjektyvus, objektyvus savo atžvilgiu i ir sau 
agentas, kokio poveikio ryšio funkcionierius, kokios tendencijos 
rėmėjas? Stalinizmas iki šiol vartoja žodį „aktyviai“, kur norima 
jėga panaikinti dvigubus ryšius ir dviprasmybes. Kas neigia kom- 
pleksišką tikrovę, tas mielai sakosi esąs objektyvus ir kaltina su- 
prantančius problemas tikrovės vengimu, polinkiu į svajones. Net- 
gi apie iš pažiūros perdėm aiškius ir apsisprendusius asmenis 
negalima „objektyviai“ pasakyti, už kokią tendenciją jie yra, juo- 
lab turint galvoje, jog istorija, nepaisant planavimų, vyksta pagal 
dėsnius, kurie mums nepavaldūs. Partijos ir grupės, stojančios prieš 
visuomenę su ryžtingomis programomis, pačios yra kaukės jas pra- 
nokstančių tendencijų, apie kurių galutinius rezultatus mažai ką 


152 


galima pasakyti. Marksistai tokioje prieblandoje mėgsta fantazuo- 
ti apie didį slaptą demiurgą, supercinišką triukų meistrą, kuris su- 
darė sąjungą su vokiečių pramonininkais ar net turi ministro pir- 
mininko postą be portfelio, sėdi kanclerio raštinėje ir šokdina 
valstybę pagal stambiųjų pramonininkų dūdelę. Ši projekcinė su- 
paprastinimo strategija yra ir vaikiškai naivi, ir vaikiškai rafinuota. 
Ji turi didelę priešistorę, siekiančią Balzacą su jo paslaptingu try- 
liktuku, kuris slapta laiko savo rankose visas gijas kaip kapitalo 
cosa nostra. 

Pragaištingiausia iš tokių fantazijų apie mafiją ir demiurgus bu- 
vo pačios XIX amžiaus pabaigos Rusijos slaptųjų agentų sugalvo- 
tas pramanas apie „Siono išminčius" - antisemitinė konstrukcija, 
kuri iš pradžių kaip švietėjiška satyra (parašyta M. Joly) perėjo per 
ciniško, atseit, falsifikavusio „Siono išminčių” protokolus, Paryžiaus 
slaptosios tarnybos viršininko galvą, nukeliavo į chaotiško Rusijos 
religinio filosofo galvą, kad iš ten grįžtų į Europą, kur tie „protoko- 
lai tapo pagrindiniu antisemitinės paranojos dokumentu ir per 
Hitlerio galvą nuėjo iki Aušvico (Osvencimo). Tai buvo vokiškojo 
supaprastinimo, įgijusio fašizmo pavidalą, išsisukinėjimas - ano- 
niminiai sistemos efektai buvo paversti „demoniškais ketinimais“, 
kad ir sutrikęs eilinis pilietis galėtų „viską įžvelgti“. 


6. Įžūli socialinė istorija 


Įžūlumo istorija nėra istorijos disciplina, ir nežinau, ar būtų ge- 
rai, jei būtų. Istorija visuomet yra antrinė jėga, prieš kurią turi eiti 
akimirkos impulsas. O kalbant apie cinizmą, tai impulsas turėtų 
kristi į akis, kinizme ir įžūlume jo, matyt, veltui ieškoma. 

Jau nuo antikos laikų satyrinės sąmonės atsiradimui, be abejo, 
labai svarbus buvo miesto vaidmuo. Tačiau Vokietijoje po miestų 
sunykimo per Trisdešimties metų karą dar ilgai nebuvo metropo- 
lijos tipo miesto. 1831 metais Heinrichas Heine turėjo emigruoti į 
Paryžių, XIX amžiaus sostinę, kad pakvėpuotų miesto oru, kuris 
žmogų daro laisvą. „Aš išvykau, nes privalėjau'. 

Kai Šiaurės Italijos miestų kultūros, aprašytos Jacobo Birekhard: 
to, plyšavo iš juoko, kai Romos bei Florencijos sąmojis skambėjo jų 

Tilis Oilenšpy- 
gelis. 


piliečių ausyse, Vokietija, išskyrus Oilenšpygelį, tą plebėjiškos kil- 
mės naujųjų laikų protokiniką, neturėjo savo Aretino; tiesa, buvo 
švankus rašęs Niurnbergo batsiuvys, senasis Hansas Sachsas, ku- 
ris nelabai pagrįstai išliko atmintyje kaip miesčionių humoro pra- 
dininkas. Tasai Sachsas, galbūt vadovaudamasis geru instinktu, pa- 
rašė ir dialogą apie Diogeną, taigi jau buržuazinės kultūros 
pradžioje žymu sąlytis su kiniškuoju impulsu. Tačiau Niurnber- 
gas nusmuko ir išgarsėjo tik kaip geležinkelio mazgas ir Reicho 
partijos suvažiavimų vieta. Ten, kur atsirado pirmos buržuazinės 
kultūros principo užuomazgos, kiniškasis realizmas ir miesto juo- 
kas, vėliau smulkiaburžuazinis hegemoninis cinizmas viršūnę pa- 
siekė juokų nepripažįstančiomis kolonomis, po kiek laiko pasiųs- 
tomis į apkasus. Vienintelis vokiečių miestas, kuris įžūliai išnaudojo 

savo galimybes, iki šiol tebėra Berlynas. Tiems, kurie marširavo 
Niurnberge, jis visą laiką buvo truputį nemielas. Gottfriedas Ben- 
nas gerai užveža tiems žygiuotojams sukarikatūrindamas jų min- 
tis: „Mąstyti yra ciniška, taip visų pirma galvojama Berlyne, vietoj 
to siūloma daina apie Vėzerį...“ 

Vokiškajam įžūlumui visuomet buvo sunkiau negu jo broliams 
romaniškose šalyse; jis daugiau reiškėsi kaip hegemoninis ciniz- 
mas, kaip galingųjų atsipalaidavimas. Heinrichas Heine, kuris yra 
išimtis, be to, prancūzų paveikto Reino krašto vaikas, ieškodamas 
vietinių pavyzdžių ir sąjungininkų, turėjo orientuotis į kitas geras 
vokiškas savybes - šakotą Vosso dorumą, tvirtavalį Lessingo aiš- 
kumą ir drąsų Liuterio tikėjimą. Bet ar Liuterio nebūtų galima pa- 
grįstai priskirti savotiškai vokiečių įžūlumo tradicijai, nes jo pro- 
testantizmas tuó metu, kai imperatoriams nebuvo įprasta sakyti 
„Aš stoviu čia, ir negaliu kitaip“, yra avantiūristiškos drąsos ir di- 
džiausio laisvumo aktas. Be to, Liuteris turi animalistinio elemen- 
to, jėgos, kuri teigia pati save - vitališkas kiauliškumo archetipas, 
neatskiriamas nuo kiniškųjų motyvų. 

Įžūlumo istorijoje greta miesto iš esmės reiškiasi trys socialinio 
neklusnumo štampai: karnavalas, universitetai ir bohema. Visi trys 
veikia kaip ventiliai, pro kuriuos galėtų laiku būti išleisti poreikiai, 
kurie šiaip socialiniame gyvenime negali pasireikšti kaip norėtų. 
Čia įžūlumai turėjo erdvę, kur buvo pakenčiami, nors jų toleravi- 
mas buvo ribojamas laiko ir leidimo. 

Senasis karnavalas buvo vargšų revoliucijos pakaitalas. Buvo iš- 
renkamas kvailių karalius, kuris vieną dieną ir naktį valdė iš es- 
mės iškreiptą pasaulį. Vargšai ir padorieji per karnavalą pabusda- 
vo, kad įgyvendintų savo svajones kaip storžieviai ir bakchantės, 
užsimiršę iki realumo, įžūlūs, gašlūs, triukšmingi ir nuodėmingi. 
Buvo galima meluoti ir sakyti tiesą, būti nešvankiam ir doram, gir- 
tam ir neprotingam. Iš vėlyvųjų viduramžių karnavalo, kaip išaiš- 
kino Bachtinas, į meną liejosi satyriniai motyvai. Parodijine karna- 
valo dvasia persunktas spalvingas Rabelais ir kitų Renesanso 
menininkų žodis; jų stilius įkvepia makabriškas ir satyrines tradi- 
cijas, nuo jų laikų juokdariai ir arlekinai, pajacai ir lėlės tampa tra- 
dicinėmis juoko figūromis, kurios gyvenime atlieka savo vaidme- 
nį per Užgavėnes. Klasinės visuomenės vargu ar galėtų išsiversti 

be įpročio smagintis iškreiptu pasauliu ir pašėlusiomis dienomis — 
tai rodo Indijos ir Brazilijos karnavalai. 

Vėlyvaisiais viduramžiais socialinis įžūlumų ūkis ir kiniškasis in- 
telektas buvo susijęs ir su universitetais. Jie buvo ne vien mokymo 
ir tyrimų vietos; juose visuomet šurmuliavo vagantų ir ekstrava- 
gantiškas jaunas intelektas, pakankamai protingas, kad vien tiktai 
kaltų mokslo tiesas. Šiuo atžvilgiu ypač garsi buvo Sorbona, kuri 
sudarė miestą mieste, Lotynų kvartalą, kuriame formavosi visų 
vėlesnių bohemų pirmtakai. Buržuaziniu laikotarpiu universiteto 
studijos jaunimui buvo metas, kai dar galima buvo atidėti rimtą 
gyvenimą, galima buvo daryti ką nori, prieš imantis karjeros ir tvar- 
kingos būties. Studentiškus pokštus, studentiškas laisves ir išdai- 
gas turi galvoje tie brandaus amžiaus žmonės, kurie vėliau, būda- 
mi rimti ponai, tvirtina irgi kažkada buvę jauni. Buržuaziniu 
laikotarpiu gyvenimas aplink universitetus jaunystės sąvokai tei- 
kė ypatingą spalvą. Senieji ponai tiktai oficialiai rovėsi plaukus, o 
slapta su pasitenkinimu konstatavo, kad jų sūneliai daro tą patį, 
ką ir jie jaunystėje. Garbingiesiems asmenims nepatinka tiktai to- 
kia jaunoji karta, kuri yra pernelyg šalta, kad krėstų šunybes, ir iš 
anksto į viską Žiūri ciniškai. XX amžius žino daug tokių šaltų kar- 
tų, pradedant nacionalsocialistine studentija, kurios gretose šalia 
tautinių idealistų jau buvo ir grupė šaltų akiplėšų; vėliau jie tapo 
karo lakūnais arba sistemos teisininkais, dar vėliau demokratais. 
Po to sekė „skeptiškoji 6 dešimtmečio karta, kuri šiandien stovi 
prie vairo, o po jos 8 ir 9 dešimtmečio kartos, tarp kurių atstovų 
jau dabar pastebimi naujosios bangos cinizmo išrinktieji. 

Pagaliau bohema, palyginti naujas-reiškinys; ji vaidino svarbų 
vaidmenį reguliuojant įtampą tarp meno ir buržuazinės visuome- 
nės. Tai ta erdvė, kur buvo mėginama pereiti nuo meno prie meno 
gyventi. Bohema visada teikė neokiniškajam impulsui socialinį 
prieglobstį. Kaip pilietinių biografijų reguliatorius ji buvo visų pir- 
ma svarbi dėl to, kad, panašiai kaip universitetai, atliko „psichoso- 
cialinio moratoriumo“ (Eriksonas) funkciją - jauni piliečiai čia ga- 
lėjo pergyventi prisitaikymo krizes, kylančias pereinant iš mokyklos 
ir tėvų namų pasaulio į rimtų profesijų pasaulį. Tyrimai rodo, kad 
ilgalaikių bohemininkų buvo nedaug; didžiajai jų daugumai ši ter- 
pė tebuvo pereinamoji stadija, bandomojo gyvenimo erdvė, gali- 

mybė izoliuotis nuo normų. Ten jie naudojosi laisve tol sakyti bur- 
žuazinei visuomenei „ne“, kol jo vietą užims (galbūt) labiau su- 
brendęs „taip . 

Pasižiūrėkime šiandien į tas gyvenimo sritis, į tą dirvą, kur tarpsta 
nukrypimai ir kritika, satyra ir į;žūlumas, kinizmas ir savivalė, ir 
iškart suprasime, kodėl reikia bijoti baisiausio, gresiančio įkūny- 
tam įžūliam švietimui. Mūsų akyse miestai tapo amorfiškais lui- 
tais, kur susvetimėję eismo srautai neša žmones į įvairias jų gyve- 
nimo išbandymų ir praleistų progų vietas. Karnavalas jau seniai 
reiškia nebe „iškreiptą pasaulį“, o bėgimą į sveikus apsvaigimo pa- 
saulius iš chroniškai iškreipto pasaulio, pilno kasdienių absurdų. 
Apie bohemą žinoma, kad ji bentjau nuo Hitlerio laikų nebegyva, 
o jos atsišakojimuose į subkultūras viešpatauja ne įžūlūs kaprizai, 
o niūrios atsitraukimo nuotaikos. O universitetai — ak, geriau apie 
tai nekalbėkime! 

Įžūlių impulsų sudarkymas rodo, kad visuomenė įžengė į orga- 
nizuoto rimtumo laikotarpį, kuriame gyvenamoji švietimo erdvė 
vis siaurėja. Štai kas taip temdo šios šalies klimatą. Gyvename niū- 
raus realizmo metą, nenorime išsiskirti ir žaidžiame rimtus žaidi- 
mus. Cinizmas putoja po monotonija. Įžvalgus koketavimas su sa- 
vo šizofrenija atskleidžia nelaimingą sąmonę, akademišką ir 
nutolusią. Provokacijos atrodo išsivadėjusios, visos šiuolaikišku- 
mo keistenybės išnaudotos. Atėjo viešo rimto sustingimo stadija. 
Pavargęs, šizoidiškai nusiminęs intelektas vaidina realizmą, pats 
save mūrydamas į rūsčią tikrovę. 


7. Integracija ar atsiskyrimas 


Įkūnyta yra tai, kas nori gyventi. Tačiau gyvenimas iš principo 
skiriasi nuo savižudybės atidėliojimo. Kas gyvena atominį ginklą 
turinčiose visuomenėse, nori jis to ar ne, tampa ciniškos savižu- 
džių bendrijos agentu, nebent padarytų išvadas ir ryžtingai at- 
suktų jai nugarą. Kaip tik tai ir daro vis daugiau Žmonių, nuo 6 
dešimtmečio emigravusių - į Provansą, Italiją, į Egėjo jūros šalis, į 
Kaliforniją, į Goa, į Karibus, į Aurovilį, į Pooną, į Nepalą ir netgi į 
Tibeto plynaukštes Vokietijos ir Prancūzijos viduje. 

Dėl šių reiškinių kyla du klausimai, vienas ciniškas, kitas nera- 
mus: ar to, jeigu kas, užteks? Ir kam tai į naudą, jeigu morališkai 
jautriausi palieka ciniškų visuomenių skęstantį laivą? Pagrindo taip 
klausti yra, nes vis stiprėjantis karo laukimas remia ir viena, ir an- 
tra — tiek ciniškus, tiek susirūpinusius žvilgsnius į ateitį. Emigraci- 
ja galėtų būti naudinga abiem pusėms, jeigu ji būtų teisingai su- 
prasta: emigrantams, jeigu jie suprastų, ar yra tas geriau, kurio jie 
ieškojo; pasiliekantiems, nes kitų išėjimas sako: ten, kur esate jūs, 
mums gyvenimas neįmanomas. O jums? 

Į emigraciją galbūt nereikėtų taip rimtai žiūrėti, jeigu ji iš tiesų 
būtų tiktai kraštutinis fenomenas. Tačiau negalima sau leisti tokio 
romaus požiūrio. Kas šiandien vyksta pakraštyje, eina iš vidurio. 
Emigracija tapo masiniu psichologiniu reiškiniu. Ištisi gyventojų 
sluoksniai jau seniai savo vidumi gyvena kitur, tik ne šioje šalyje. 
Jie nesijaučia susiję su tuo, kas vadinama visuomenės pagrindinė- 
mis vertybėmis. Girdime tariant „pagrindinės vertybės“ ir nejučia 
matome, kaip kyla atominiai grybai. Girdime, kaip atsakingi as- 
menys tikina esą pasiruošę dialogui, ir jaučiame, kad žiūrime į veidą 
su pabaigos ledu akyse. Didžioji dalis visuomenės seniai pasirinko 
emigraciją laisvu laiku, ir žodis gyvenimas jiems įgyja ryškių spal- 
vų, prisimenant kai kurias pavykusių atostogų akimirkas - kai at- 
sivėrė horizontas... 

Ką daryti? Pasitraukti ar dalyvauti? „Bėgti ar laikytis?“ Ir viena, 
ir antra atrodo nepakankamos alternatyvos. Jų reikšmės yra per- 
nelyg apkrautos ir ambivalentiškos. Ar „bėgliai“ šiuo žodžiu iš tie- 
sų tiksliai apibūdinami? Ar tai, ką žmonės vadina laikymusi, daž- 
nai nereiškia bailumą ir melancholiją, pritarimą ir oportunizmą? 
Ar pasitraukimas iš tiesų sąmoningas reiškinys ir ar daugelis vadi- 
namųjų pasitraukusiųjų jau nebuvo už sienos, nors dar nebuvo 
pareiškę savo nusistatymo? Ar dalyvavimas visuomet jau toks ci- 
niškas ir ar jo neskatina „pozityvumo' ir priklausomybės siekis? 

Reikia matyti ir abiejų alternatyvų raiškos pagrįstumo momen- 
tus. Pasitraukti reikia, kai nebegali ramiai žiūrėti į tai, jog pats esi 
įsipainiojęs į nepakenčiamus cinizmus, gamybos ir griovimo ne- 
beskiriančios visuomenės cinizmus. Dalyvauti reikia, nes atskiras 
individas turi orientuotis į savisaugą, ir tuoj pat. Bėgti verta, nes 
tada atsisakoma kvailos drąsos, ir tiktai kvailiai alinasi beviltiškai 

kovodami, kai kitur galima rasti gyvenimui palankesnę erdvę. Lai- 
kytis verta, nes patirtis sako, kad kiekvienas konfliktas, nuo kurio 
pabėgama, mus bėgančius vis tiek kada nors pasivys. 

Todėl mūsų gyvenimo nuostatas atitinkanti alternatyva turi būti 
formuluojama kitaip - integracija arba atsiskyrimas. Tai alterna- 
tyva, orientuota pirmiausia į sąmonę ir tiktai paskui į elgesį. Ji 
reikalauja radikalaus savos patirties prioriteto prieš moralę. Mat 
reikia arba vėl sąmoningai duoti suaugti tam, kas perplėšta, arba 
atskirti, nesąmoningai atiduoti šizoidiniam procesui. Integracija 
arba šizofrenija. Rinktis gyvenimą arba dalyvauti savižudžių puo- 
toje. Kai kam tai gali atrodyti panašu į dvasinę dietą, ir kas taip 
suprato, tas neklysta. Švietimas iš pradžių neturi jokių kitų adre- 
satų, tik tuos, kurie vengia aklo visuomeniškumo ir todėl negali 
liautis vaidinti tam tikrą vaidmenį visuomenėje. Taigi reikia tvirtai 
laikytis švietimo minčių - savaime suprantama, integruoto švie- 
timo. Šviesti — reiškia pritarti visiems antišizofreniniams judėji- 
mams. Aukštosios mokyklos vargu ar yra ta vieta, kur tai vyksta. 
Universitas vitae išeinami kitur, ten, kur žmonės priešinasi dvily- 
pės oficialios sąmonės cinizmui, kur jie ieško egzistencijos for- 
mų, duodančių šansą sąmoningam galvų, kūnų ir sielų gyveni- 
mui. Jie auga plačiame lauke individų ir grupių, kurios puoselėja 
kiniškąjį impulsą ir bando tai, ko iš jų negali atimti jokia politika 
ir joks nuogas menas - savo budrumu stoti prieš skilimus ir ne- 
sąmoningumą, kurie skverbiasi į individualią būtį; bando susi- 
lieti su savo pačių galimybėmis ir dalyvauti švietimo giedrinama- 
jame darbe, nes jis atsižvelgia į norus, kurie yra galimybių pra- 
našai. 


8. Šizoidinės visuomenės psichopolitika 


Kas būdingiausia prieškariui? Kokios būna kapitalistinių visuo- 
menių psichopolitinės nuotaikos prieš pasaulinius karus? Vokieti- 
jos istorija teikia puikią pamoką, kaip iš tautos dvasinių įtampų 
bręsta pasauliniai karai. Iš dviejų (pesimistiškai mąstant, trijų) at- 
vejų galima suvokti, ką reiškia gyventi prieš didelius karinius spro- 
gimus. Svarbiausias psichopolitinis simptomas yra vis slogesnė vi- 

suomeninė atmosfera, tiesiog nepakenčiama dėl šizoidinių įtam- 
pų ir dviprasmybių. Tokiame klimate susidaro sąlygos slaptai ruoš- 
tis katastrofoms; šį klimatą vadinu katastrofiliniu kompleksu (tai 
užuomina į Erichą Frommą); jam būdinga kolektyvinis vitalumo 
sutrikimas, kuris gyvybines energijas pakeičia kai kada į simpatiją 
katastrofiškiems, apokaliptiniams ir brutaliai spekuliatyviems da- 
lykams. 

Istorikas žino, kad politikos istorijoje nėra vietos žmogiškai 
laimei. Bet jei kiltų klausimas, kada XX amžiuje buvo išmušusi 
laimingiausia Europos tautų valanda, tai atsakymas daugelį su- 
glumintų. Tačiau ženklai ir dokumentai iškalbingi. Iš pradžių 
nežinome, ką manyti apie 1914 rugpjūčio fenomeną: tai, ką tuo- 
met patyrė į karą įsitraukiančios tautos, istorikai bukliai vadina 
„karo psichoze“. Geriau įsižiūrėjus matyti, kad būta neapsako- 
mų afekto audrų, apėmusių mases, džiaugsmo ir tautinio jau- 
dulio proveržių, noro patirti baimę ir svaiginimosi likimu. Tai 
buvo su niekuo nepalyginami patoso ir gyvenimo nuojautos 
momentai; to meto frazė buvo svaiginantys žodžiai: pagaliau 
sulaukėm. Masės, matyt, jautė ir baimę, bet dominavo žengimo 
į kažką jausmas, iš ko tikėjosi „gyvenimo“. Populiarūs buvo šū- 
kiai: atjaunėjimas, išmėginimas, apsivalymas, šlakų atsikraty- 
mo terapija. Pirmaisiais metais kariavo tikros savanorių armi- 
jos, nieko nereikėjo versti, kad eitų į frontą. Katastrofa viliojo 
Vilhelmo jaunimą. Jai prasidėjus, žmonės joje atpažino save ir 
suprato, kad jos laukė. 

Dabar nėra nė menkiausios dingsties manyti, kad žmonės ta- 
da buvo visai kitokie negu dabar. Tiktai pasipūtėlis galėtų įsivaiz- 
duoti, kad mes, girdi, susidūrę su egzistenciniais, lemtingais da- 
lykais, būtume išmintingesni už Langemarko savanorius, kurie 
tūkstančiais patetiškai bėgo į kulkosvaidžių ugnį. Skirtumas tik 
tas, kad vėlesnių kartų psichiniai mechanizmai veikia uždariau. 
Todėl iš pradžių sunku suvokti, kaip ano meto procesai galėjo 
taip naiviai ir netrukdomai vykti paviršiuje. Tai, ką karo entu- 
ziastai manėsi supratę, buvo kokybės skirtumas tarp laikinumo 
ir sprendimo, troškumo ir praskaidrėjimo, žodžiu sakant, tarp 
netikro ir tariamai tikro gyvenimo. Ir po karo profašistinėje lite- 
ratūroje dar šmėkščiojo teiginiai apie „kovą kaip vidinį nuotykį 
1914 metų rugpjūčio vyrai manė, kad kare pagaliau suras to, dėl 
ko verta gyventi. 

Pirmasis pasaulinis karas - tai šiuolaikinio cinizmo posūkio taš- 
kas. Kartu su juo prasideda karšta bet kokio naivumo irimo fazė: 
karo esmės, visuomeninių santvarkų, buržuazinių vertybių, pa- 
galiau apskritai buržuazinės civilizacijos naivaus įsivaizdavimo. 
Nuo to karo difuzinis šizoidinis klimatas virš didžiųjų Europos vals- 
tybių jau nebeišsisklaidė. Nuo tol, kas tik kalbėjo apie kultūros kri- 
zę ir pan., būtinai turėjo prieš akis pokario metų šoko dvasinę bū- 
seną, kuriai būdinga žinojimas, kad niekada daugiau nebus 
ankstesnio naivumo; kad į socialpsichologinę „paveldo masę“ vi- 
siems laikams įsibrovė nepasitikėjimo bei iliuziškumo, abejonių ir 
distancijos pozicijos. Visa, kas pozityvu, nuo tada yra „vis dėlto“ 
pagraužta slaptos nevilties. Nuo to laiko aiškiai dominuoja palauž- 
tos sąmonės modifikacijos: ironija, stoicizmas, melancholija, sar- 
kazmas, nostalgija, voliuntarizmas, rezignacija, depresija ir svai- 
ginimasis kaip sąmoningas instinktyvumo pasirinkimas. 

Per kelerius Veimaro respublikos metus katastrofilinis komplek- 
sas atsirado vėl. O ekonominė krizė pagaliau įžiebė kibirkštį. Be- 
džiaugsmė respublika pati norėjo savo galo. Revoliucijos mitas ir 
tautos mitas „rimtai“ parėmė katastrofilines tendencijas. Kas slap- 
ta buvo susitaikęs su galima katastrofa, garsiai skelbėsi žinąs, kur 
viskas rieda ir kokio radikalaus gydymo reikia. Kas matė artėjan- 
čią katastrofą, stengėsi iš anksto atsiimti savo. Erichas Kastneris 
1931 metais užfiksavo balsą vyro, kuris buvo perkopęs naivaus mo- 

ralumo uolas ir apimtas asmeninio gyvenimo godulio plaukė sro- 
vėje, artėjančioje prie kitos kataraktos: 


„Rimtos kalbos? Ar yra gyvenimas po mirties? Tarp mūsų šnekant, nėra. 
Viską reikia dar prieš mirtį atlikti. Be paliovos triūsti dieną ir naktį... Geriau 
linksminkitės, užuot rūpinęsi žmonijos išganymu. Kaip jau sakiau, viską rei- 
kia dar prieš mirtį atlikti. Mielai pasiruošęs viską smulkiau paaiškinti. Ne taip 

rimtai, vaikine“. 


Tai šiuolaikinis balsas, nepasenęs ir po penkiasdešimties metų. 
Taip kalba tas, kuris Žino nepakeisiąs istorijos. Ir nepaisant to, no- 
rėtų gyventi - prieš galą, kuris dedasi esąs pradžia. 

Šiandien už oficialaus taikos politikos rimtumo visur slypi slap- 
tas katastrofos troškimas. Mechanizmai, kurių gana brutalus atvi- 
rumas rodė fašistinį stilių, su prisitaikymo, geros valios ir pastan- 
gų susivokti kaukėmis nugrimzdo į nepastebimus, atmosferiškus 
dalykus. Nuo sąmonės paviršių išnyko naivūs jausmai. Vis labiau 
suvisuomeninta reakcija išstumia atvirus gestus; tai, kas vadina- 
ma demokratija, psichologiškai reiškia vis didesnę savikontrolę, 
nors gyvenant susigrūdus tai, ko gero, reikalinga. Tačiau nereikia 
apsigauti matant ramų, nusistojusį paviršių. Katastrofilinis kom- 
pleksas tebeegzistuoja ir (jeigu ženklai neapgauna) jo masė be per- 
stojo didėja. Galbūt tai „terorizmo nuopelnas“ - lengvabūdiškai 
šnekant, - kurį katastrofilinės srovės vienur kitur bentjau apnuo- 
gino. Matomu dalyku galima remtis. 

Prisiminkime darbdavių prezidento Schleyerio pagrobimą ir nu- 
žudymą - karštą tų mėnesių klimatą, kai terorizmas mūsų šalyje 
artėjo prie savo viršūnės. Tada galbūt pirmą kartą po karo vėl iš- 
ryškėjo katastrofilinio komplekso politinis scenarijus. Žiniasklai- 
dos priemonės ir valstybės institucijų balsai spontaniškai sutarti- 
nai naudojo rimto pasipiktinimo ir apstulbimo toną. Iš milijonų 
paskelbtų sakinių beveik nė vienas neprasiskverbė į atmosferoje 
sklindančią masių tiesą; ją sudarė plevenantis jausmų ambivalen- 
tiškumas - neatskiriamai sumišę egzistencinė baimė ir katastrofų 
teikiamas malonumas; taip rodė visi pasišnibždėjimai, visos sce- 
nos prie kioskų, dialogai prie mokyklų ir smuklių stalų, lobistiniai 


* Erich Kästner, Fabian. Geschichte eines Moralisten, 1931, 1976, S. 64—65. 

plepalai. Žiniasklaidos dėmesys, nepaprastas diskusijų mastas, di- 
delė valstybės bei privačių asmenų reakcija, net ir dabar žiūrint, 
kalba nedviprasmiškai. Čia atsitiko tai, kas palietė gyvenimo pojū- 
tį. Neįvardintas istorijos dramatizmo troškimas, įnirtingas konflikto 
teisingumo fronte ieškojimas taip sutrikdė protus, kad ištisus mė- 
nesius buvo narstoma tai, dėl ko visai nevertėjo tiek jaudintis, žiū- 
rint tiek kriminaliniu, tiek politinio turinio požiūriu. Dėl politinio 
nusikaltimo inscenizavimo ir spekuliatyvių tiek valstybės, tiek te- 
roristų grupės veiksmų įvykis įgijo epochinį skambesį. Palaikomas 
galingų katastrofilinių srovių jis vis stiprėjo, ir įvykis virto dauge- 
lio dienų vyraujančia emocijų tema. Socialpsichologiniu požiūriu 
jis atnešė tiesos valandą. Tai buvo istorijos, kuri nestovi vietoje, 
pakaitalas; „išsivadavimo kovos“ karikatūra, idiotiška kriminalinė 
parodija to, ko Vilhelmo II, Hindenburgo ir Hitlerio laikų demo- 
kratija nebuvo spėjusi padaryti, - kova netikusiame fronte, netin- 
kamu laiku, ne tų kovotojų su ne tais priešininkais; ir vis dėlto, 
nepaisant visų tų nenormalybių sumos, visuomenė noriai rijo tai 
kaip kovos pakaitalą, kaip konflikto narkotiką ir kaip politinį filmą 
apie katastrofą. 

Vienoje vietoje visuotinis sutarimas nutrūko ir virto ciniškai ne- 
byliu noru pritarti tam „įvykiui . Turiu galvoje raštelį, kurį atsiun- 
tė „Mescalero“: jam užteko naivumo manyti, kad galima nebau- 
džiamam atvirai nutraukti šios didžiosios tvarkos susitarimą tylėti 
ir galima pradėti diskusiją apie ambivalentiškumą. Pagarsėjusiu, 
žiniasklaidos milijonų milijonams ausų be perstojo kartojamu sa- 
kiniu jis pareiškė apie savo „slaptą šaltą džiaugsmą“, kurį pajuto 
pirmą akimirką po Bubacko nužudymo, bet morališkai reflektuo- 
damas kitą akimirką nuo to nužudymo atsiribojo. Mescalero išsi- 
gando pats savęs ir norėjo apie tą baimę protingai pakalbėti. Su 
šiuo sprogimu kolektyvinis ambivalentiškumas virto dideliu melų 
paradu. Tai buvo istorinis pamokomas momentas - akimirka, kuri 
nebeleis pamiršti, kad visuomenė vėl gyvena prieškarį, pasiryžusi 
visus mūsų gyvenimo pojūtį liečiančius konfliktus perkelti į tą mo- 
mentą, kai išorinis karas padarys nebereikalingą susidūrimą su vi- 
dine tikrove. Teisingų pozicijų, prieštaravimų, atmetinėjimų ir pa- 
sipiktinimų balete rimta nuostata šventė popierinę pergalę prieš 
atvirumą, kuris atskleidė kitą tiesos pusę - jeigu ne visiems, tai 

bent daugeliui. Nuo to laiko žinome, kaip šlamės popieriai, iš ku- 
rių atsakingi asmenys skaitys frazes apie tai, kaip jie apstulbę, su- 
krėsti ir pasiryžę - jeigu tam dar bus laiko prieš atominį Vokietijos 
sunaikinimą. 


9. Begėdiška laimė 


Ar įžūlumas, primenantis teisę į laimę, dar turi šansą? Ar kiniš- 
kasis impulsas iš tiesų nebegyvas ir ar tik cinizmas turi didelę atei- 
tį? Ar švietimas — mintis, kad protinga būtų būti laimingam - vėl 
gali įsigalėti mūsų niūriais naujaisiais laikais? Ar mes jau galutinai 
nugalėti, ir ciniška žiaurios tikrovės ir moralinio sapno prieblanda 
niekados nebeišsisklaidys? 

Šie klausimai liečia atominį ginklą turinčių civilizacijų gyveni- 
mo pojūtį. Jos patiria didžiausią vidinio dvasinio vitališkumo kri- 
zę, kokios galbūt nėra buvę istorijoje. Galbūt tų nerimastavimų 
smaigalys labiausiai juntamas Vokietijoje, šalyje, pralaimėjusioje 
du pasaulinius karus, kur geriausiai suvokiama, ką reiškia gyventi 
tarp katastrofų. 

Dabarties vitališkumo jausmas nebesugeba skirti krizės nuo sta- 
bilumo. Nebėra pozityvių gyvenimo įspūdžių, jausmo, kad neiš- 


Mes gyvi, mes 

sisėmusi būtis gali susilieti su neapžvelgiamai plačiu ir tvirtu hori- 
zontu. Laikinumo, spekuliatyvumo, daugių daugiausia vidutinės 
trukmės jutimas sudaro visų viešų ir privačių strategijų pagrindą. 
Netgi iš prigimties optimistai ima cituoti Liuterį, kuris yra pasa- 
kęs, kad šiandien sodintų obelaitę, nors ir žinotų, jog rytoj bus pa- 
saulio pabaiga. 

Chroniškų krizių laikais Žmogui reikia valios gyventi ir nuolati- 
nę nežinią laikyti nepakeičiamu savo laimės siekimo fonu. Ir čia 
išmuša kinizmo valanda; jis yra krizės meto gyvenimo filosofija. 
Gyvenant nežinioje, galima tik jos ženklu pažymėta laimė. Kiniz- 
mas moko mažinti pretenzijas, moko miklumo, išradingumo, aki- 
mirkos šanso suvokimo. Jis žino, kad tikėjimas ilgalaike karjera ir 
socialinių nuosavybės lygių gynimas turi būti įaustas į būtį „kaip 
rūpestis . Neatsitiktinai Heideggeris labilios Veimaro respublikos 
dienomis sukūrė egzistencijos „rūpesčio struktūros sampratą 
(„Būtis ir laikas“, 1927). Rūpestis sugeria laimės motyvą. Kas nori 
to motyvo laikytis, turi pagal kinizmo modelį išmokti nugalėti rū- 
pesčio viešpatiją. Tačiau suvisuomeninta sąmonė yra be perstojo 
atakuojama rūpesčio temų. Jos subjektyviai apšviečia krizes, todėl 
ir tvirtai stovintys jau turi laivo katastrofą patyrusiųjų mentalite- 
tą. Dar niekada gerai aprūpinti žmonės nebuvo taip labai persiė- 
mę katastrofos nuotaika. 

Vitališkumas visur sutriko, gyvenimo džiaugsmas priblėso, ir ši 
situacija sudaro bendriausią švietimo demoralizacijos foną. „Rūpes- 
tis” visą laiką yra taip aptraukęs būties dangų, kad mintis apie laimę 
visuomeniškai darosi nebeįtikima. Nėra atmosferinės švietimo są- 
lygos - pragiedrėjimo. Jeigu Ernstas Blochas (ar kas nors kitas) galė- 
jo prabilti apie „vilties principą“, tai turėjo bent jau savyje rasti šį iš 
anksto švietimui reikalingą klimatą - giedro dangaus matymą; Blo- 
chas šį klimatą buvo radęs, ir tai skiria jį nuo pagrindinės inteligen- 
tų masės. Ir kai viskas aptemo, jam užteko linksmumo, tikėjimo gy- 
venimu, smagaus sąmojo, jis žinojo tikėjimo ateitimi paslaptį. Jis 
turėjo jėgos žmonijos istorijoje visur rasti tą „šilumos srovę“, kurią 
nešiojosi pats savyje. Ir tai darė jo žvilgsnį į daiktus ir reiškinius op- 
timistiškesnį, negu jie buvo to verti. Kaip tik ši šilumos srovė taip 
labai skiria jį nuo laiko dvasios. Inteligentija beveik be jokio priešini- 
mosi pasiduoda bendro demoralizuotumo šalčio srovei, ir gali net 

atrodyti, kad defetizmų ir dezorientacijos srityje ji net viršija vidur- 
kį. Dabar jau nė vieno žmogaus neįkalbėsi tikėti „utopijos dvasia“ 
arba „vilties principu“, jeigu jis neturi savyje patirties ir motyvų, 
kurie suteiktų tiems žodžiams prasmę. Bet galima savęs paklausti, 
už kokią egzistencinę būseną yra utopija ir viltis. Ar tai „principinis 
nepasitenkinimas“, kaip sako kai kurie balsai? Ar Blocho viltis - kaip 
tvirtinama - yra priešiškumo darinys? Man atrodo, kad taip manan- 
tys nepakankamai įsigilina į šilumos srovės „žinią“. Ji neskelbia „ne“ 
principo. Principinė viltis yra už „biofiliją“ (Frommas); ji yra kūry- 
bingos simpatijos gyvenimui šifras. Su ja visa, kas gyva, gauna ne- 
abejotiną leidimą būti ir tapti. Tai yra priešprieša vyraujančiam rū- 
pesčio ir savęs varžymo mentalitetui. 

Savivarža -tai turbūt būdingiausias kritiškai nusiteikusios inte- 
ligentijos dalies simptomas pavargusioje švietimo kolonoje. Ji ži- 
no kovojanti dviem frontais - stengiasi atsilaikyti prieš sistema ta- 
pusį „vėlyvojo kapitalizmo“ cinizmą, kita vertus, yra bauginama 
radikalių emigrantų ir autsaiderių, kurie ieško kitų kelių ir nesilei- 
džia į kalbas. Esant tokioje tarpinėje pozicijoje, kyla didelė pagun- 
da savo „identiškumą“ ginti forsuotu moralizmu.* Tačiau moraliz- 
mas pačiu tiesiausiu keliu veda prie perdėm rimtos ir depresyvios 
nuotaikos. Todėl kritinės inteligentijos scenoje knibždėte knibžda 
depresyvių moralistų, problematikų, problemoholikų ir švelnių 
griežtuolių, kurių vyraujanti egzistencinė reakcija yra „ne“. Iš tos 
pusės vargu ar galima tikėtis, kad kas pakoreguotų vitališkumui 
netinkamą kursą. 

Walteris Benjaminas yra sukūręs aforizmą: „Būti laimingam - tai 
galėti be baimės suprasti save patį'.** Iš kur mumyse tas polinkis 
bijoti? Manding, jis yra šešėlis moralumo ir „ne“, kurie abu paraly- 
žiuoja gebėjimą būti laimingam. Ten, kur yra moralumas, būtinai 
yra ir baubas, t. y. savęs išsižadėjimo dvasia, ir baubas padaro laimę 
neįmanomą. Moralė juk visuomet žinojo tūkstantį ir vieną fiktyvią 
idėją, aiškinančią kokie mes ir pasaulis turėjome būti ir kokie nesa- 


* Ir ringas Fetscheris (straipsnyje Refleksionen über den Zynismus als Krankheit unserer Zeit, 
paskelbtame knygoje: Denken im Schatten des Nililismus, hg. von A.Schwan, Darmstadt, 
1975) pastebėjo, kad inteligentai, bandydami išvengti cinizmo, dažnai linksta į morali- 
nius kraštutinumus. 

** Walter Benjamin, Einbahnstrasse, Ffm., 1969, S. 59. 

me. Moralizmas, net ir kairysis, ilgainiui ima daryti nerealistinį ir 
kaustomą poveikį. Galbūt švietime vėl pastebima sena krikščioniš- 
ka bedžiaugsmės būsenos tradicija, kurios žvilgsnį traukia visa, kas 
gali padėti įrodyti būties negatyvumą. O tų įrodymų tiek daug, kad 
moralistams visada užteks medžiagos iki jų dienų galo. 

Taigi frontas tarp moralumo ir amoralumo* keistai iškreiptas. Mo- 
ralumas, kad ir turėdamas gerų ketinimų, reikalauja negatyvaus 
klimato, amoralumas, kad ir dėdamasis esąs lengvabūdis ir piktas, 
nepaprastai aukština moralę. Ir ta gera amorali nuotaika yra tai, 
kas mus, kaip švietėjus, turi traukti į prieškrikščioniškąją, kinišką- 
ją sritį. Mes jau tiek nusigyvenome, kad laimė mums atrodo poli- 
tiškai nepadori. Neseniai Fritzas J. Raddatzas savo susižavėjimo 
kupinam liūdnų Gūnterio Kunerto „Marinimo metodų“ aptarimui 
(Abtėtunęsverfahren, 1980) davė tokią antraštę: „Laimė - didžiau- 
sias nusikaltimas?“ Geriau sakykime: laimė - didžiausia begėdys- 
tė! Čia slypi svarbiausias visų nuoseklių įžūlėlių principas. Koks 
įžūlus, koks begėdis turi būti tas, kuris nori išlikti švietėjas. Ne tiek 
mūsų galvoms reikia švietimo, kiek paniurusiems egoizmams, su- 
ledėjusiems identitetams. 

Kritiško intelekto demoralizuotai būsenai būdinga tai, kad jis vi- 
sam biofilijos ir savitaigos spektrui beveik nežino kito žodžio, tik 
„Narcisizmas“. Jeigu ši sąvoka jau traktuojama kaip įtartina, tai kon- 
servatorių rankose ji gali tapti psichologizuoto antišvietimo kuoka, 
su kuria naikinamos visuomenės atsitokėjimo tendencijos. Kad ir 
koks įdomus ir pageidaujamas yra narcisistinis fenomenas kaip liga 
ir nesąmoningumas, jis toks pat abejotinas ir kaip sveikata. Bendros 
ligos pavidalu jis veikia kaip psichologinė visuomenės dinamo ma- 
šina, kuriai reikia abejojančių savimi, pritarimo reikalingų, ambicin- 
gų, vartotojiškų, savanaudiškų ir moralės atžvilgiu uolių žmonių, 
norinčių būti geresniais už kitus. Kaip sveikata „narcisistinė“ savi- 
taiga į akis juoksis iš tokių niūrių visuomenės reikalavimų. 

Slapta jau seniai apie įvairiaspalvį sprogimą svajojančios epo- 
chos pagrindinė spalva yra pilka. Tokias svajones inspiruoja ir da- 
ro reikalingas vitališkų nesugebėjimų suma. Doras socialpsicholo- 


* Amoralumo problemą nuodugniau aptariu skyriaus „Fizionominis aspektas“ poskyryje 
„Cinikų kabinetas“, kur kalbu apie Mefistofelį, Didįjį inkvizitorių ir Heideggerio Man. 

ginis švietimas manė, kad viskas priklauso nuo „nesugebėjimo liū- 
dėti . Tačiau tai dar ne viskas. Tai gal daugiau nesugebėjimas, kaip 
reikia supykti ir pasirinkti tinkamą laiką, nesugebėjimas tinkamai 
prabilti, nesugebėjimas išsklaidyti rūpesčio klimatą, nesugebėjimas 
švęsti, nesugebėjimas būti ištikimam. Tarp visų šių atrofijų išliko 
vienas sugebėjimas, kuris aiškiai mato, ką gyvenimas galų gale sau 
leidžia ir kad iš tokių aplinkybių nebėra išeities, - tai sugebėjimas 
rimta dingstimi siekti tokių aplinkybių, kuriomis bus būtina viską 
su kuo didesniu triukšmu išsprogdinti, kad niekas dėl to nesijaus- 
tų kaltas. Katastrofa sušildo, ir joje menkas „aš“ patiria savo pas- 
kutinę šventę, kuri seniai prarastas aistras ir siekius suriša į degan- 
čius pundelius. 

Anglų pankų grupės The Stranglers vadovas neseniai viename 
lengvabūdiškame interviu šlovino neutroninę bombą, nes ji ga- 
linti sukelti branduolinį karą. Miss Neutron, I love you. Čia jis rado 
bendrą tašką, kur protestuojančiųjų kinizmas sutampa su švariu 
strategų hegemoniniu cinizmu. Ką jis norėjo pasakyti? Žiūrėkit, 
koks blogas aš galiu būti? Jo šypsena atrodė koketiška, kupina bjau- 
rėjimosi ir ironiškai savimyliška, jis neįstengė žiūrėti reporteriui į 
akis. Tarsi sapnuodamas, jis žvelgė į šalį pro kamerą ir kalbėjo tiems, 
kurie jį supras, mažiems piktiems pankvelniams, neįsivaizduoja- 
mais žodžiais drebindamas pasaulį. Tai kalba sąmonės, kuri iš pra- 
džių galbūt nenorėjo taip piktai pasakyti. O dabar, kadangi to rei- 
kalavo šou, ne tik jaučiasi nelaiminga, bet ir nori būti nelaiminga. 
Tuo būdu galima pranokti nedalią. Paskutinę laisvę žmogus pa- 
naudoja tam, kad šauktųsi baisumų. Tai didis gestas, bjaurumo 
patosas — beviltiška laisvė, įžiebianti asmeninio gyvenimo kibirkš- 
tį. Galų gale jie gali jaustis nekalti, nes karą, tą didžiulį mėšlą, pra- 
dės kiti. Jie, gražūs savęs luošintojai, pakankamai gerai tai Žino, 
kad galėtų išrėkti, priešindamiesi rimtųjų ponų tyliam susitarimui. 
Viskas mėšlas. Miss Neutron, I love you. Šis pageidavimas susinai- 
kinti turi kai ką savita — tai simbolinis šokas. Štai kuo jie mėgaujasi. 
Intelektualus kičas, ciniškas šou, isteriškas griovimas ir pašėlęs pui- 
kavimasis nuvelka gero ir nutrūktgalviško „aš“ nuo mirties sau- 
gantį šarvą: Rocky Horror Picture show, karštai ir šaltai šniokščiantis 
mirtinas savęs pačių geismas. 

10. Meditacija apie bombą 


Dabar mes turime galvoti į priekį - toliau manydami, kad kraš- 
tas ir vidurys vienas kitą labiau atitinka, negu atrodo iš pirmo 
žvilgsnio. Iš paviršiaus pankų ir aukštuomenės gyvenimas atrodo 
kaip grynos priešingybės. Tačiau jų branduoliai panašūs. Cinišku- 
mai išsiveržia iš tos pačios katastrofilinės civilizacijos masės. Todėl 
filosofiškai, supratingai vertinant reiškinius, reikia ne gaišti kal- 
bant apie subjektyvius ekscesus, o pradėti nuo objektyvių. 

Objektyvus ekscesas - tai ne kas kita kaip struktūrinio karingu- 
mo perviršis, karingumo, būdingo mūsų gyvenimo sočiosioms fa- 
zėms ir intervalams tarp karų. Antrojo pasaulinio karo pabaigoje 
pasaulio ginklų arsenalo užteko kelis kartus sunaikinti kiekvieną 
žemės pilietį; Trečiojo karo išvakarėse naikinimo galimybės padi- 
dėjo šimtą, tūkstantį kartų. Ginklų perteklius nuolat didėja. Šių 
galimybių kas mėnesį daugėja, ir tai yra svarbiausias mūsų istori- 
jos jėgos veiksnys. Ginklų pertekliaus struktūros tapo tikraisiais 
dabarties raidos subjektais. Į jas įsilieja didžiulė visuomeninio dar- 
bo dalis tiek pirmajame, tiek antrajame pasaulyje. Šiuo metu žy- 
mimos naujos eskalacijos gairės, tačiau tai ne mūsų tema. 

Atsižvelgiant į šiuos „rūsčius faktus“, filosofijos uždavinys yra 
kelti tokius vaikiškus klausimus: „Kodėl žmonės vieni kitų nepa- 
kenčia?“ 

„Kas juos verčia ruoštis vienas kito atominiam puolimui?“ Filo- 
sofas yra tas žmogus, kuris gali savyje nustumti į šalį užsigrūdinu- 
sį, prie visko pripratusį ir ciniškai išmaningą amžininką, kuris jam 
dviem, trimis sakiniais lengvai išaiškins, kodėl viskas taip yra ir 
kodėl gerais norais to negalima pakeisti. Filosofas turi duoti savyje 
šansą vaikui, kuris viso to „dar nesupranta . Kas to „dar nesupran- 
ta“, galbūt gali teisingai paklausti. 

Visi karai iš esmės yra savisaugos instinkto pasekmės. Konku- 
ruojant politinėms grupėms, karas nuo seno buvo laikomas prie- 
mone vienos esamos visuomenės buvimą, identitetą ir gyvenimo 
formą apginti nuo varžovo spaudimo. Realistai nuo seno mano, 
kad natūralus dalykas yra atskiro individo savisaugos teisė ir už- 
pultos žmonių grupės karinis priešinimasis. Moralė, kuria karo me- 
tu įteisinamas moralės panaikinimas, yra savisaugos moralė. Kas 

kovoja už savo paties gyvybę ir jos socialines formas, visų ligšioli- 
nių realistinių mentalitetų suvokimu yra aukščiau taikos etikos. 
Gresiant pavojui savajam identitetui, draudimas žudyti panaiki- 
namas. Tai, kas taikos metu buvo svarbiausias tabu, karo metu tam- 
pa uždaviniu - reikia stengtis net kuo daugiau žudyti ir tai laiko- 
ma ypatingu laimėjimu. 

Tačiau visos šių laikų karinės etikos atsisakė agresyvaus hero- 
jaus paveikslo, nes tai trukdytų gynybiniam karo pateisinimui. Vi- 
si šių laikų herojai nori būti tiktai gynėjai - savigynos herojai. Vi- 
siškai neigiamas pirminio agresyvumo komponentas: visi kariškiai 

laiko save taikos gynėjais, ir puolimas reiškia vien strateginę gy- 
nybos alternatyvą. Tai laikoma aukščiau už visas kitas karines stra- 
tegijas. Gynyba yra ne kas kita, tik karinis atitikmuo to, kas filoso- 
fijoje vadinama savisauga. Savisaugos principu grindžiamas 
ciniškas bet kokios moralės savaiminis neigimas, iškilus „rimtam 
pavojui“; tada vadovaujamasi beiliuzine laisvo stiliaus etika. 

Žiūrint į dabarties pasaulį iš šio kampo, į akis krinta begalinis 
gynybinio principo suvešėjimas. Vakarai ir Rytai iki dantų apsi- 
ginklavę stovi vienas prieš kitą kaip būtinosios ginties gigantai. 
Kad galėtų „gintis“, abi pusės pasigamino tokių naikinimo prie- 
monių, kurių užtektų visiškai sunaikinti visą žmoniją, gyvūniją ir 
net augmeniją. Atominių ginklų šešėlyje paprastai net nepastebi- 
mi karinių biologų ir chemikų mirtini delikatesai. Remdamiesi sa- 
visaugos motyvu, destrukcijos tyrėjai puoselėja avantiūristinį, gy- 
nyba maskuojamą sadizmą. Senovės Rytų budeliai šalia jų pasijustų 
nepilnaverčiais. 

Tačiau neįtarinėkime nė vienos pusės ir nė vieno atsakingo žmo- 
gaus nepaprastai blogais ketinimais. Pagal galimybes kiekvienas, 
matyt, daro, ką gali. Tačiau galimybių ribos turi savo įnorių. Atro- 
do, kad kai kurios realizmo formos priartėjo prie savo imanenti- 
nių ribų - būtent tas realizmas, kuris karą laiko savo politinės savi- 
saugos ultima ratio. Tokio realizmo negalima pasmerkti atgaline 
data; jis egzistavo ir padarė savo: gerąja prasme - galbūt, blogą- 
ja - tikrai. Tačiau reikia konstatuoti, kad šis ultima ratio realizmas 
jau išseko. 

Šių dienų „nusiginklavimo politika“ tik iš pažiūros yra tai su- 
pratusi. Kad ji neparemta tikru įsitikinimu, rodo tai, jog derybų 
partneriai žaidžia dvigubą žaidimą. Jiems kalbantis, toliau karštli- 
giškai ginkluojamasi; klausimas, pakankamai beprotiškas, iš esmės 
būtų toks: ar reikia „tik“ ginkluotis, ar geriau ginkluotis ir kalbėti.* 
Aš tvirtinu, jog einant šiuo keliu niekada nebus rasta sprendimo. 
Ginklavimosi varžybų pabaiga gali būti tik karas. Gynybos princi- 
po suvešėjimas atmeta bet kokią kitą galimybę. 


* Toks ginklavimasis ir kalbėjimas yra politinio demoralizavimo apraiška, kurią Vakarų 
jaunimas vis labiau junta, nes dar sugeba priešintis šizoidiniam realizmui. Iš čia neprita- 
rimas „dvigubiems nutarimams“ ir dvigubam mąstymui. 

Paskutinis karas iš tiesų tapo apsiginklavusios žmonijos „vidi- 
niu reikalu . Dabar sprendžiasi, ar pavyks palaužti griežtą savi- 
saugos principą su jo archajiniu ir šiuolaikiniu karo ultima ratio. 
Šiai nenumatytai kovai vidaus fronte prieš mirtimi gresiantį poli- 
tinės savigynos realizmą iš tiesų reikia labai stiprių sąjungininkų; 
šiame fronte reikia labai stiprių ginklų, baimę keliančių strategijų 
ir klastingų manevrų. Šiuo atžvilgiu mes nesame beviltiški - arse- 
nalai pilni. Tarp ginklų, kuriais mes naudosimės, yra visos įsivaiZ- 
duojamos baisybės - nervų nuodai, mikrobų armijos, dujų debe- 
sys, bakterijų spiečiai, psichodelinės granatos, astralinės patrankos 
ir mirtini spinduliai. Mes tikrai nemenkiname šių priemonių gali- 
mybių. Tačiau filosofą kaip ir anksčiau tebetraukia prie atominės 
bombos, nes ji su savo branduoliniu poveikiu labiausiai verčia su- 
simąstyti. Jau pats branduolio skilimas yra medituoti kviečiantis 
fenomenas, o branduolinė bomba duoda filosofui pajusti, kad čia 
iš tiesų galima prieiti ir prie žmogiškumo „nukleus“. Taigi bomba 
iš esmės tampa paskutine, energingiausia švietėja. Ji moko suvok- 
ti skilimo esmę; ji visiškai aiškiai parodo, ką reiškia pastatyti pasi- 
ruošusius žudyti „aš“ prieš „tu“, „mes“ prieš „jie“. Ji moko savisau- 
gos principo viršūnėje baigti dualizmą ir jo atsisakyti. Bomba 
atstovauja paskutinei Vakarų filosofijos vilčiai ir užduočiai, tačiau 
jos mokymo metodas mums dar atrodo neįprastas; jis yra ciniškai 
ryškus ir toks neutraliai kietas, kad nejučia prisimeni Rytų „dzen“ 
mokytojus, kurie nedvejodami smogia savo mokiniams į veidą, 
jeigu jiems tai padeda suvokti. 

Atominė bomba yra tikrasis Vakarų Buda - tobula, atskirta, su- 
vereni aparatūra. Ji nejudėdama stovi savo bokšte, gryniausia tik- 
rovė ir gryniausia galimybė. Ji yra kosminių energijų ir žmogaus 
kontaktavimo su jomis sąvoka, aukščiausias žmonijos pasiekimas 
ir jos griovėja, techninio racionalumo triumfas ir jo paranojiškas 
likvidavimas. Su ja mes paliekame praktinio proto karalystę, kur 
tikslų siekiama atitinkamomis priemonėmis. Bomba jau seniai ne- 
be priemonė tikslui pasiekti, nes ji yra beribė priemonė, pranoks- 
tanti bet kokį tikslą.* O kadangi ji nebegali būti tikslo siekimo prie- 


* Šią mintį jau prieš ketvirtį amžiaus išaiškino Gūntheris Andersas knygoje Die Antiguiertheit 
des Menschen. Uber die Seele im Zeitalter der zweiten industriellen Revolution, München, 1956. 


172 


monė, tai turi tapti savęs pažinimo mediumu. Ji yra antropologi- 
nis reiškinys, kraštutinis sudaiktinimas jėgos dvasios, veikiančios 
už savisaugos instinkto. Mes ją sukūrėme „gynybai“, bet iš tiesų ji 
mus padarė visiškai bejėgius. Ji yra žmogaus blogosios pusės pa- 
baiga. Piktesni, protingesni ir labiau gynybiški mes negalime būti. 

Bomba iš tiesų yra vienintelis Buda, kurį supranta ir Vakarų pro- 
tas. Jos ramybė ir ironija begalinė. Jai nesvarbu, kaip vykdys savo 
misiją - ar nebyliai laukdama, ar kaip ugnies debesis; jai nesvarbu 
agregato būklės pasikeitimas. Kaip ir Budos atveju, viskas pasako- 
ma vien jos buvimu. Bomba nė kiek neblogesnė už tikrovę ir nė 
kiek nedestruktyvesnė už mus. Ji tik mūsų materialus pasiekimas, 
materiali mūsų esmės išraiška. Ji jau tobulybės įsikūnijimas, o mes 
palyginti su ja dar susiskaldę. Prieš tokią mašiną nedera kurti stra- 
teginių planų, jos reikia labai klausyti. Bomba nereikalauja iš mū- 
sų nei kautis, nei rezignuoti, o tik pažinti save. Mes esame ji. Ja 
baigiasi Vakarų subjektas. Mūsų didžiausias ginklas daro mus be- 
ginklius iki silpnumo, silpnus iki protingumo, protingus iki bailu- 
mo. Lieka vienintelis klausimas, ar mes pasirinksime išorinį kelią, 
ar vidinį - ar supratimas ateis per apmąstymus, ar per ugnies de- 
besis virš Žemės. 

Išoriniai keliai, kad ir kokie „geri norai būtų, vis tiek subėga (mes 
tai patyrėme) į neįveikiamą ginklavimosi upę. Visi „vidiniai ke- 
liai”, kad ir atrodo be galo nerealistiniai, sueina į vieną vienintelę 
tendenciją, kuri skatina tikrą santaiką. Šiuolaikinio pasaulio raida 
pasiekė tokį tašką, kai išoriškiausias dalykas, t. y. politika, ir labiau- 
siai vidinis dalykas, t. y. meditacija, kalba ta pačia kalba; abi suka 
apie principą, kuris gali būti tik įtempimo mažinimas. Visos paslap- 
tys slypi gebėjime nusileisti, nesipriešinti. Meditacija ir nusigin- 
klavimas turi strateginį bendrumą. Argi tai ne ironiškas moder- 
nizmo rezultatas! Didžioji politika šiandien galų gale yra meditacija 
apie bombą, o rimta meditacija ieško mumyse bombas kuriančio 
impulso. Ji švelniai veikia viską, kas viduje gali sutvirtėti kaip va- 
dinamojo identiteto pluta, ji tirpdo šarvą, už kurio tupi tas „aš“, 
kuris jaučiasi esąs savo „svarbiausių vertybių“ gynėjas. („Mūsų ver- 
tybės geresnės“, - sako ginklavimosi strategai!) Bomba - tai vel- 
nioniškai ironiška mašina, kuri niekam netinka, o jos poveikis di- 
džiulis. Jeigu ją galima laikyti mūsų Buda, tai jos kūne slypi perdėm 

sarkastiškas velnias. Reikėtų kada nors įlįsti į jos vidų ir pajusti, ką 
reiškia sprogti kosmose ir visiškai išnykti. Ji gali tai bet kada pada- 
ryti. Sprogstamosios masės branduolyje toks pat triukšmas ir kva- 
tojimas kaip ir saulių viduje. Žinoti, kad toks dalykas tavo žinioje, 
teikia savotišką pranašumo jausmą. Labai slapta Žmogaus protas 
jau solidarizuojasi su savo bauginančia ir ironiška saulės mašina. 
Geriau įsižiūrėjus, kartais gali atrodyti, kad bombos pašaipiai šyp- 
sosi. Jeigu mes pakankamai atsikvošėtume ir suprastume tą šyp- 
seną, atsitiktų tai, ko pasaulyje dar nėra buvę, - jis galėtų liautis 
bijojęs ir pajustų, kaip sumažėjus įtempimui visi atsipalaiduoja ir 
dingsta archajiniai gynybiniai spazmai. Good morning, Miss Neut- 
ron, how are you... Bombos tapo mūsų destruktyvumo naktiniais 
sargais. Pabuskime, tada išgirsime, kaip tūkstantis bombų, tarsi įtai- 
gūs balsai Hermanno Brocho „Lunatikų“ pabaigoje, kalba mums, 
nes „tai yra žmonių ir tautų balsas, paguodos, vilties ir įkūnyto 
gerumo balsas: Nedaryk sau bloga, nes mes visi dar čia!“ 

Antra dalis 


Cinizmas pasaulio 
procese 


Fizionominis aspektas 


A. Apie laiko dvasios 
psichosomatiką 


Your body speaks its mind. 
Stanley Kelemanas 


Filosofinė fizionomika vadovaujasi antros bekalbės kalbos idė- 
ja. Ji yra tokia pat sena kaip žmonių bendravimas, jos šaknys sie- 
kia priešžmogiškuosius preracionaliuosius laikus, animalinės uos- 
lės ir orientavimosi sferą. Mums gali kai ką pasakyti ne vien žo- 
džiai —ir daiktai kalba tam, kuris sugeba tinkamai panaudoti savo 
jusles. Pasaulis pilnas figūrų, pilnas mimikos, pilnas veidų; iš visų 
pusių mūsų jusles veikia formų, spalvų, atmosferų ženklai. Šiame 
fizionominiame lauke visos juslės tarpusavyje glaudžiai susipy- 
nusios, ir jeigu žmogus yra išlaikęs nepažeistus savo percepcinius 
gebėjimus, jis turi veiksmingą priešnuodį prieš juslių nusilpimą, 
kuriuo mes mokame už civilizacijos pažangą. Mūsų kultūra, už- 
liejanti mus ženklais, fizionominio pažinimo srityje daro mus le- 
gastenikus. Tačiau egzistuoja žemutinė kultūrinio gyvenimo sro- 
vė, kur išliko išradingas ir savaimingas gebėjimas reaguoti į figūrų 
kalbą; iš dalies taip yra menų srityje, iš dalies pabirose žmonių 
pažinimo tradicijose, kuriose įvairiais pavadinimais - moralistikos, 
intelektų skyrimo, psichologijos ar išraiškos mokslo - praktikuoja- 
mas tas kitas žvilgsnis į žmones ir daiktus. 

Civilizacijos procesas, kurio branduolį sudaro mokslai, išmokė 
mus laikytis distancijos žmonių ir daiktų atžvilgiu, kad jie būtų 
mums tik „objektai“, o fizionominis suvokimas duoda raktą visam 
tam, kas rodo aplinkos artumą. Jo paslaptis yra intymumas, neat- 
siribojimas; jis duoda ne dalykinį, o konvivialinį* žinojimą apie 
daiktus. Jis žino, kad viskas turi formą ir kiekviena forma įvairio- 


* Šią sąvoką aš pasiskolinu iš Ivano Illich'iaus ir perkeliu į pažinimo teorijos sritį. 

pai mums kalba; oda gali girdėti, ausys gali matyti, akys skiria šilta 
ir šalta. Fizionominis suvokimas fiksuoja formų įtampas ir klauso- 
si, kaip daiktų kaimynas, jų ekspresyvaus šnabždesio. 

Švietimas, siekiantis žinojimo konkretizavimo, didesnio dalykiš- 
kumo, fizionomiškąjį pasaulį nutildo. Už objektyvumą mokama 
artumo netekties kaina. Mokslininkas nebesugeba būti aplinkos 
kaimynas; jis mąsto distancijos, o ne draugystės sąvokomis; jis ieš- 
ko bendro vaizdo, o ne kaimyniško sutarimo. Ilgainiui naujųjų lai- 
kų mokslas atskyrė nuo savęs viską, kas neatitiko objektyvizuo- 
jančios distancijos ir objekto dvasinio valdymo aprioriškumo: 
intuiciją, įsijautimą, esprit de finesse, estetiką, ėrotiką. Tačiau tikroje 
filosofijoje nuo senų laikų sroveno stiprus viso to srautas; jame ir 
šiandien tebėra šilta konvivialaus dvasingumo ir libidinio artumo 
srovė, kuri išlygina objektyvizuojantį daiktų valdymo siekimą. 

„Išminties meilė“, žinoma, atitinkamai nudažo ir pačius išmin- 
ties objektus, kažką jiems perduoda ir sušvelnina grynai dalyki- 
nio žinojimo šaltį. Tiktai mokslas, kuris objektyvizavimo dingsti- 
mi atsižada jame dar buvusių paskutinių filosofijos likučių, 
perkerpa ir paskutinius kaimynystės ir intymumo siūlus, sieju- 
sius jį su daiktais. Jis panaikina ryšius su tuo, kas fizionomiška, ir 
esprit de finesse pėdsakus, kurie yra subjektyvūs ir neapskaičiuo- 
jami. Žinoma, tai, kas buvo išstumta, vis vien sugrįš, ir švietimo 
ironijai reikia, kad grįžimas būtų iracionalizmo pavidalo, kuriam 
prisiekę švietėjai parodytų, ką gali. Šimtmečio ginče tarp racio- 
nalizmo ir iracionalizmo susiduria du vienas kitą papildantys vie- 
našališkumai. 

O mūsų Žinojimas apie cinizmą kol kas gali būti tik intymus. 
Apie jį kalbėta kaip apie atmosferą - moralinius psichologinius vir- 
pesius, tvyrančius mūsų civilizacijos ore. Aš dar nesu sutikęs nė 
vieno žmogaus, kuris, išgirdęs apie šį fenomeną, nebūtų parodęs 
intuityvaus žinojimo ženklų. Su tuo žodžiu iškyla situacijų, nuo- 
taikų, patirčių prisiminimai. Atrodo, lyg tam tikras vitališkumo jaus- 
mas žvelgtų į veidrodį, kai ši sąvoka, kaip refleksijos.priemonė, 
pakankamai aiškiai iškyla prieš mūsų sąmonę. Cinizmas yra viena ` 
iš kategorijų, kuriomis mūsų laikų nelaiminga sąmonė pažvelgia 
sau į akis. Ciniška laiko dvasia, specifinis palaužto, demoraliZuoto 
pasaulio perdėm sudėtingos situacijos skonis slypi mūsų kūne, 

nervuose, žvilgsnyje, lūpų kampučiuose. Visame kame, kas išties 
šiuolaikiška, pastebimas kiniškasis ir ciniškasis elementas kaip mū- 
sų fizinės bei psichinės ir intelektualinės fizionomijos dalis. Laiko 
dvasia įaugo į mus, ir kas norėtų ją iššifruoti, tam reikėtų užsiimti 
cinizmo psichosomatika. Tai reikalavimas, iškilęs besiintegruojan- 
čiai filosofijai. Besiintegruojančiai todėl, kad nesiduoda suvilioja- 
ma patrauklių „didžiųjų problemų“ ir temas pirmiausia renkasi 
labai žemose sferose - kasdienybėje, tarp vadinamųjų nesvarbių 
dalykų, tarp to, kas paprastai atrodo neverta dėmesio, tarp smul- 
kmenų. Kas nori, gali jau tame požiūryje įžvelgti kinizmo impul- 
są, kuriam „Žemos temos“ nėra per žemos. 


1. Liežuvis, iškištas 


Gerai išauklėtam Žmogui sunku pasakyti „ne“. „Ne“ atrodytų 
kaip užgaida, o kuo žmogus geriau išauklėtas, tuo labiau jis at- 
pratintas nuo užgaidų. Paklusnumas yra pirma vaiko pareiga, 
kuri vėliau tampa pilietine. Tačiau vaikų susistumdymuose ji dar 
nieko nereiškia, ir čia sakyti „ne“ ir laikytis savo nėra taip jau sun- 
ku. Karštai ginčijantis dažnai pasidaro taip, kad vien žodžių ne- 
bepakanka. Tada padeda kūnas, iškišamas liežuvis ir paleidžia- 
mas garsas, aiškiai pasakantis, kas manoma apie kitą. Tame slypi 
energija; o greta kitų privalumų yra ir nedviprasmiškumo. Akys 
tuo metu kartais piktai suartėja, o vokų kraštai nuo trykštančios 
energijos ima virpėti. Kitąsyk akys, iškišus liežuvį, smarkiai iš- 
plečiamos kaip juoko atspindžiai. Kas gali iškišti liežuvį, tam ne- 
gresia pavojus linktelėti, jeigu norėtų papurtyti galvą. Apskritai 
„ne“ sakymas galvos judesiais nėra nusistojęs, nes yra kultūrų, 
kur galvos purtymas ir linksėjimas, reiškiantis „ne“ ir „taip“, da- 
romas atvirkščiai negu pas mus. 

Iškištas liežuvis sako „ne“ su daugeliu niuansų - čia gali būti ag- 
resijos, pasibjaurėjimo ar pašaipos, gali rodyti, kad adresatas lai- 
komas idiotu ar nervintoju. Toks „ne“ gali būti piktas arba liūdnas 
arba ir toks, ir toks, gali būti piktdžiugiškas. Tuo pat metu išlei- 
džiamas garsas, kuris panašus į „e“, „be“ ir reiškia piktdžiugą, o 
labiau susijaudinus panašus į „ū“, „bū“ ir reiškia daugiausia pa- 


180 


nieką. Mus, žinoma, visų pirma domina piktdžiugiškas „ne“, gi- 
miningas kiniškajai satyrai; tai oilenšpygeliškas liežuvio rodymas, 
agresyvaus juokdario, mokančio išjuokti kitų kvailumą, grimasa. 
Vokiečių Oilenšpygelis yra modernaus modelio kinikas, šiurkščios 
pakraipos švietėjas, kuris nesibaido net peštynių. Jis neslepia savo 
piktdžiugos po gero auklėjimo manieromis (kaip tai daro subtiles- 
ni buržuazinės epochos švietėjai) ir jam smagu demaskuoti ir iš- 
juokti kvailį. Kadangi jis yra pantomimiškas švietėjas, tai nepripa- 
žįsta varžymosi, kuris subtilesnes galvas verčia slėpti savo „piktą“ 
reakciją. Jis įkūnija šiurkštų intelektą, kuris necenzūruoja savo im- 
pulsų. Jis, kaip visi kinikai, yra pusiaukelėje tarp išdykumo ir spon- 

taniškumo, tarp naivumo ir rafinuotumo, o kad su savo „nešvan- 
kiu“ taikstymusi taip ambivalentiškai svyruoja tarp doros ir piktu- 
mo, tai tradicinei moralei su juo nelengva. Jis įrodo, kad tiesą mes 
dažnai iškeliame aikštėn tiktai netašytos laikysenos formomis ir 
tuo būdu atsiduriame tarp kultūrinių dviprasmybių. Tiesa dažnai 
neatitinka jokių tradicijų, ir kinikas vaidina moralistą, kuris paro- 
do, kad turi nusižengti moralei, jei nori ją apginti. Tai sudėtingų 
laikų braižas; viskas pasidarė taip sudėtinga, kad moralė ir amora- 
lumas virsta vienas kitu. Kai kas vadina Oilenšpygelį, rodant jiems 
liežuvį, pamišėliu, o jis tvirtina, kad jo amžininkai yra kvanktelėję 
ir jiems reikia gydytis. 


2. Burna, piktai šypsanti, iškreipta 


Viešpataujančio ciniko žinojimas yra paremtas iškreiptu prana- 
šumu. Jis žiūri savo naudos, nors ir žino, kad dėl to atsidurs mora- 
liškai abejotinose padėtyse. Iš jo iškreipto pranašumo nesunkiai 
kyla iškreipta šypsena, piktai protinga grimasa. Ta šypsena gina 
blogą status guo, neteisybę. Kitų teisės? Kur mes nueisime? Badas? 
Kas tai yra? Lūpų kamputis, dažnai kairysis, pakyla į viršų. Pono 
burna aiškiai parodo jo sąmonės dvilypumą; kita pusė juk žino, 
kad iš esmės čia nėra ko juoktis. Viena burnos pusė pranašiai rie- 
čiasi į viršų, o kita nesąmoningai paniekinamai krinta žemyn. Eks- 
travagantiškas viešpataujančio ciniko realizmas atitinka norą iš- 
laikyti orų veidą, kai susitepi rankas. Tai dažnai dera su 
nugludintomis manieromis. Ciniška šypsena būna gerai priderin- 
ta prie įžūlaus mandagumo, kuris išlieka savimi ir išsiduoda, kad 
kito neprisileis tiek, kiek kontroliuoja pats save. 

Tai valdžios ir jos melancholijos šypsena, būdinga aukštiems val- 
dininkams, politikams, redaktoriams. Tačiau labiausiai ji primena 
rokoko rūmininkus - pavyzdžiui, nelaimingą saldų Liudviko XV 
rūmininką Le Belą filme „Husaras Fanfanas“, kurio šypsena pana- 
ši į kablelį tarp „taip“ ir „bet“. 

3. Burna, liūdna, suraukta 


Aukos gyvenimo patirtį atspindi jos iūdnumas. Jos lūpos įgyja 
karčią išraišką. Jų jau niekas nebeapgaus. Jos žino, kaip viskas yra. 
Kas tvirtina esąs nusivylęs, galbūt net gauna nedidelį likimo forą, 
erdvę įsitvirtinti ir būti išdidžiam. Lūpos, griežtai susičiaupusios ir 
virtusios siaurais brūkšniais, išduoda apgautųjų patirtį. Net kai ku- 
rių gyvenimo mėtytų ir vėtytų vaikų lūpos tokios siauros, iš jų sun- 
ku išgauti pritarimą kam nors geram. Nepasitikėjimas yra nu- 
skriaustųjų intelektas. Tačiau nepasitikintis žmogus vėl lengvai 
apsigauna, kai nusivylimas priverčia praeiti ir pro tai, kas jam bū- 
tų į naudą po visų nelaimių. Laimė visuomet atrodys kaip apga- 
vystė ir pernelyg pigi, kad apsimokėtų jos siekti. Susietos su anks- 
tesne patirtimi ciniškai surauktos lūpos žino tik viena: galų gale 
viskas yra apgavystė, todėl niekas daugiau jų neprivers suminkš- 
tėti ir, parodžius savo raudonį, pasiduoti kokiai nors apgaulingo 
pasaulio pagundai. 


4. Burna, garsiai besijuokianti, pagyrūniška 


Cinikas šypsosi melancholiškai paniekinamai, iš savo valdžios ir 
iliuzijų neturėjimo aukštumų, tuo tarpu kinikui būdinga juoktis 
taip garsiai ir nevaržomai, kad subtilūs ponai tik purtytų galvas. 
Jų juokas eina iš vidurių, yra animalistinės prigimties ir nepripa- 
žįsta skrupulų. Kas sakosi esąs realistas, iš esmės turėtų mokėti 
taip juoktis — tokiu nevaržomu, spazmus atpalaiduojančiu juoku, 
demaskuojančiu iliuzijas ir pozas. Tokį turime įsivaizduoti didžio- 
jo satyriko Diogeno juoką, o jis giminingas klajojantiems Azijos 
vienuoliams, kurie kaimuose rodė savo šventas apgavystes ir pas- 
kui visa gerkle kvatodamiesi bėgo, kai kaimiečiai suprasdavo, kad 
tų šventųjų šventumas ne toks, kaip jie įsivaizdavo. Ir kai kurių 
besijuokiančio Budos atvaizdų išraiškoje yra šiek tiek tokio ani-. 
malinio, ekstaziško ir realistinio pilvinio juoko, kuris taip įsišėlsta, 
kad nebelieka „aš“ to, kuris juokiasi, o tik linksma energija, kuri 
džiaugiasi savimi. Kas jaučiasi pernelyg civilizuotas ir bailus, tam 

gali pasirodyti, kad tokiame juoke yra kažkas demoniška, velniš- 
ka, nerimta ir destruktyvu. Čia reikia gerai įsiklausyti. Velnio juo- 
kas turi destruktyvios energijos su šukių žvangėjimu ir griūvan- 
čių sienų dundesiu, tai piktas juokas virš griuvėsių. Tuo tarpu 
teigiamame ekstaziškame juoke veikia bekraščio teigimo energi- 
ja - kad ir koks būdamas nežabotas, jis skamba kontempliatyviai, 
iškilmingai. Ne atsitiktinumas ir tai, kad taip juokiantis greičiau 
išgirsi moterį negu vyrą ir girtą negu blaivų. Velnio energija yra 
tokia, kuri kitą mirtinai užjuokia. Diogeno ir Budos juokas - tai 
„aš“ kvatojimasis iš to, kad į viską yra žiūrėjęs taip rimtai. Tam, 
žinoma, reikia didelės burnos, kuri nė kiek nesivaržydama plačiai 
prasižiotų, ne skambiems žodžiams, o stipriam vitališkumui. Filo- 
sofą dominantis pagyrūniškumas yra ne aktyvus, o pasyvus, tai 
„aaa“ sakymas matant fejerverką arba kalnų grandinę, arba sielos 
blyksnį, kai mus perveria „oho“. Išvydus ką nors didžio, maga su- 
rikti, o kas yra didūs dalykai, jeigu ne išsivadavimas nuo iškreiptų 
komplikuotumų? 

5. Burna, linksma, rami 


Patenkintame veide lūpos viena kitą liečia nepastebimai virpė- 
damos. Viskas yra taip, kaip yra. Pasakyti nėra ko. Diogenas tyliai 
sėdi saulėkaitoje ir stebi marmurinius turgaus vartus. Jo galvoje 
nė šešėlio minties. Akys pasinėrusios į kosminį Graikijos šviesos 
mirgėjimą. Jis mato Žmones, užsiėmusius savo reikalais. Jeigu ku- 
riam nors iš jų šautų mintis atsisėsti priešais ir pradėti įdėmiai at- 
vira širdžia į jį žiūrėti, tai, galimas dalykas, jis staiga imtų nenu- 
maldomai raudoti arba be pagrindo juoktis.. 


6. Akimirkos, akių blokas 


Akys yra organiniai filosofijos pavyzdžiai - jų paslaptis ta, kad 
jos ne vien mato, bet ir gali matydamos matyti save. Tai suteikia 
joms pirmenybę tarp kūno pažinimo organų. Didelė filosofinio 
mąstymo dalis iš esmės yra tik akių refleksija, akių dialektika, ma- 
tymas save matant. Tam reikalingi atspindintys mediumai, veid- 
rodžiai, vandens paviršiai, metalai ir kitos akys, kuriomis mato- 
mas matymo matymas. 

Kiniškas žvilgsnis - tai juokingos ir tuščios regimybės permaty- 
mas. Jis norėtų pastatyti visuomenę prieš natūralų veidrodį, ku- 
riame žmonės pažintų save be šydų ir kaukių. Diogenas permato 
išpūstą atėniečių idealizmą ir kultūrinį arogantiškumą. Jį domina 
ne maskaradai ir idealistinės pozos, pateisinimai ir pagražinimai. 
Jis įdėmiai stebi plikus natūralius dalykus. Jeigu būtų turėjęs teori- 
nių ambicijų, jį būtų galima tam tikra prasme laikyti primuoju kri- 
tišku pozityvistu. Kiniko Žvilgsnis visuomet nukreiptas į tai, kas 
nuoga; jis pripažįsta „plikus“, gyvuliškus ir paprastus dalykus, ku- 
riuos aukštesnių dalykų mėgėjai linkę apeiti. Taip, pirmykštis ki- 
nikas gali mėgautis tuo, kas nuoga ir elementaru, nes jis tame įžvel- 
gia tiesą kaip atvirumą. Jam negalioja įprasti padalijimai, jam nėra 
nei viršaus, nei apačios, nei nešvaraus, nei švaraus. Šis žvilgsnis 
atviras, realistinis ir dosnus, nesigėdinantis žiūrėti į nuogybę, gra- 
žią ar bjaurią, kad tik ji būtų natūrali. Tuo tarpu viešpataujančiojo 

ciniko žvilgsnis nelaimingai palūžęs, refleksyviai perlenktas. Juo 
viešpataujančios jėgos žiūri į savo strategijas, pripažindamos, kad 
už visko, kas sakosi esąs įstatymas, slypi nemaža prievartos ir aro- 
gantiškumo - kas tai galėtų geriau matyti, jeigu ne tie, kurie jį nau- 
doja pusiau nuoširdžiai ir pusiau blaiviai? Todėl melancholiškoje, 
ciniškoje valdančiųjų refleksijoje dažnai žymu tendencija žvairuoti. 
Aiškių cinikų akys atpažįstamos iš neryškaus sidabriško apnašo, 
vieno organo nežymaus kreipimo į vidų ar išorę. Kas gimsta žvai- 
ras ir pasirenka mokslo, filosofijos ar politinės praktikos kelią, tas 
jau yra somatiškai linkęs matyti daiktus dvilypius - jų esmę ir re- 
gimybę, paslėpta ir nuoga. Jo akių organinė dialektika čia jam pa- 
deda; o kiti mąstytojai, ištikimi normalumo mitui, linkę ignoruoti 
tai, kad ir jie viską mato dvejopai ir kad nė vienas žmogus neturi 
dviejų vienodų akių. Akyse lokalizuota dalis mūsų mąstymo struk- 
tūros, ypač dešinės ir kairės, vyriškumo ir moteriškumo, tiesumo 
ir kreivumo dialektika. 

Intelektualams dažnai būdinga keistas akių bukumas, iš dalies 
atsiradęs dėl to, kad studijų metu akys buvo nuolat prievartauja- 
mos skaityti tai, ko jos nepraleistų, jeigu būtų jų valia. Jos verčia- 
mos tarnauti vien kaip skaitymo įrankiai, todėl nenuostabu, kad 
tokių žmonių žvilgsnis į pasaulį, pripratęs prie juodų eilučių, pra- 
slysta pro tikrovę. Hegemonistinį cinišką žinojimą, kai jis susikau- 
pia intelektualiose galvose, išduoda sustingę akių blokai ir drums- 
tas, šaltas žvilgsnis. Jis fiksuoja dalykus. i kuriuos ncisigilina ir kurių 

egzistavimą ne visiškai pripažįsta. Ciniškas žvilgsnis duoda daly- 
kams suprasti, kad jie egzistuoja jam ne realiai, o kaip fenomenas 
ir informacija. Jis Žiūri į juos taip, tarsi jie būtų jau praeitis. Jis pa- 
stebi juos, registruoja ir galvoja apie savisaugą. Jį, žinoma, žeidžia, 
kad daiktai į tą žvilgsnį atsako taip pat šaltai, kaip į juos buvo žiū- 
rėta. Jie negali sušilti, kol neištirps ledas akyse tų, kurie manosi esą 
pašaukti pasaulį vertinti, valdyti... siaubti. 


7. Krūtys 


Šių laikų žiniasklaidos priemonių ir madų civilizacijoje viešpa- 
tauja atmosferinis kosmetikos, pornografijos, vartojimo, iliuzijų, 
manijų ir prostitucijos mišinys, kuriam būdinga krūtų rodymas ir 
vaizdavimas. Prekių pasaulyje be jų atrodo niekas neįmanoma. 
Nuolat ciniškai spekuliuojama žmonių manijų pobūdžio reflek- 
sais. Krūtis pamatysi prie visko, kas panašu į gyvenimą ir turi kelti 
norus, kaip universalų kapitalizmo ornamentą. Visa, kas negyva, 
nereikalinga, susvetimėję, kreipia į save dėmesį linksmomis for- 
momis. Seksizmas? Jeigu viskas būtų taip paprasta. Reklama ir por- 
nografija yra išskirtiniai šiuolaikinio cinizmo atvejai. Jis žino, kad 
valdžia, siekdama savo tikslų, turi nuolat pateikti trokštamus vaiz- 
dus, žino, kad svajones ir troškimus galima kartu ir žadinti, ir žlug- 
dyti. Politika yra ne vien, kaip sakoma, galimybių menas, bet ir 
(tokiu pat mastu) viliojimo menas. Ji yra šokoladinė valdžios pusė, 
kuri remiasi tuo, kad, pirma, turi būti tvarka ir, antra, reikia apgau- 
ti pasaulį. 

Tos šiuolaikinės biznio krūtys, filosofiškai kalbant, egzistuoja 
tik savaime, kaip daiktai, o ne sau, kaip sąmoningi kūnai. Jos reiš- 
kia vien jėgą, patrauklumą. Bet kas būtų krūtys pačios sau, ne- 
priklausomai nuo jų ciniško apnuoginimo prekių rinkoje? Koks 
jų santykis su skleidžiama jėga ir energija? Daugelis nebenorėtų 
turėti nieko bendra su tuo jėgos, viliojimo ir geismų žadinimo 
žaidimu. Kiti sąmoningai ir lengvabūdiškai apeliuoja į priešingą 
lytį. Kažkiek jų galios suvokimo dar slypi nuvalkiotame posaky- 
je apie „moters ginklus“. Kai kurios yra nelaimingos, kad neatro- 
do kaip idealios reklaminės krūtys. Nuogos jos jaučiasi nelabai 

gerai, kad negali pasiremti vyraujančia estetika. O kai kurios yra 
prisirpusios kaip tos Kriaušės, tokios sunkios ir geros sau, kad 
nutaikiusios progą iš medžio nukrinta į tą ranką, kuri jas yra pri- 
pažinusi. 


8. Užpakaliai 


Užpakalis, atrodo, yra pasmerktas vegetuoti tamsoje, tarp kitų 
kūno dalių, nelyginant klošaras. Jis iš tiesų yra kvailiukas šeimoje. 
Tačiau būtų stebuklas, jei toji balta kūno varna neturėtų savo nuo- 
monės apie viską, kas vyksta aukščiau, panašiai kaip deklasuotieji 
dažnai labai blaiviai žiūri į aukščiausiai sėdinčius žmones. Jeigu 
galva kada nors leistųsi į kalbas su savo antipodu, tai tas jai visų 
pirma parodytų liežuvį (jeigu jį turėtų). Kaip tame švietėjiškame 
filme „Kuo čia dėta meilė“ užpakalis aukštesnėms sferoms pasa- 
kytų: „Man atrodo, kad mūsų santykiai šūdini'. 

Užpakalis yra kūno dalių plebėjas, bazinis demokratas ir kos- 
mopolitas, žodžiu tariant, elementarus kiniškasis organas. Jis tu- 

ri solidžią materialinę bazę. Visų šalių tualetuose jaučiasi kaip 
namie. Užpakalių internacionalas yra vienintelė pasaulinė orga- 
nizacija, kuriai nereikia statutų, ideologijos ir narystės mokesčio. 
Jo solidarumas nepajudinamas. Užpakalis lengvai eina per sie- 
nas, ne taip kaip galva, kuriai sienos ir nuosavybės daug reiškia. 
Jis neprieštaraudamas sėdi ant vienos ar kitos kėdės. Nesuga- 
dintam užpakaliui nelabai rūpi skirtumas tarp sosto* ir virtuvės 
suoliuko, taburetės ar Šventojo sosto. Galima kartais ir ant že- 
mės nusileisti, jam nebūtina stovėti, jei yra pavargęs. Tasai polin- 
kis į elementarius ir fundamentalius dalykus užpakalį keistai pre- 
disponuoja filosofijos atžvilgiu. Jis, tiesa, fiksuoja niuansus, bet 
jam nė motais tiek triukšmauti kaip tuščiagarbėms galvoms, ku- 
rios dėl kėdžių viena kitą sukruvina. Jis niekuomet nepraranda 
blaivaus požiūrio. Ir erotiniu atžvilgiu užpakalis dažnai būna kar- 
tu ir jausmingas, ir santūrus. Jis neleidžia sau būti išrankesniam 
negu reikia. Ir čia jis lengviau įveikia įsivaizduojamas sienas ir 
išskirtinumus. Kai savo metu įžymiai Arletty buvo prikišta turė- 
jus seksualinių santykių su okupantais vokiečiais, jos atsakymas 
buvęs toks: „Mon coeur est français, mais mon cul est international”. 
Kaip tiesioginis kiniškojo principo atstovas (gali gyventi bet kur, 
apsiriboja esme) užpakalis sunkiai įpilietinamas, nors negalima 
ginčytis dėl to, kad ne vienas užpakalis yra leidęs nacionalistinių 
garsų. 

Daug kartų muštas, spardytas ir žnaibytas užpakalis žiūri į pa- 
saulį iš apačios, plebėjiškai, populiariai, realistiškai. Skriaudos am- 
žiai nepraėjo be pėdsako. Jie padarė jį materialistą, bet tos realisti- 
nės pakraipos, kuri žino, kad reikalai sušikti, bet ne beviltiški. 
Niekas taip neskaudina kaip jausmas, kad nesi geidžiamas. Už- 
tenka vienos susižavėjimo gaidelės, prasimušusios pro paniekos 
chorą, kad paniekintasis pajustų savo jėgą. Tai, apie ką atkakliai 
tylima, nors negalima nepastebėti, labai veikia protus. Už stipriau- 
sių keiksmažodžių dažnai slypi geriausios energijos. Atrodo, tarsi 


* Napoleonas Bonapartas, kuriuo daug kas žavėjosi dėl jo realistinio cinizmo (plg. „Isto- 
rinio aspekto“ 10 sk.), sarkastiškoje 1814 metų kalboje klausia: „Kas apskritai yra sostas? 
Keturi paauksuoti medgaliai ir aksomo gabalas? - Ne, sostas yra žmogus, ir tas žmogus 
esu aš...“ Tai kalba ciniko, kuris į ceremonialą („triukai“) ir teisėtumą („popierius“) žiūri 
kaip iškilėlis, t. y. pernelyg dalykiškai. 

visi niekinami užpakaliai tik ir lauktų savo valandos, kad atsire- 
vanšuotų netolimoje ateityje, kai viskas vėl atsidurs subinėj. Laiko 
jausmas apskritai viena stipriausių jo pusių, nes užpakalis nuo ma- 
žumės išsiugdo žinojimą, ką reikia daryti tučtuojau, ką dar galima 
atidėti ir kas kantriai sėdint gali palaukti iki Paskutiniojo teismo. 
Tai tiesiog, politinis sugebėjimas, kuris šiandien vadinamas timin- 
gu ir kurio šaknys - ta praktinė patirtis, kurią turi jau vaikų užpa- 
kaliai, išmanantys, ką reikia padaryti laiku, t. y. pakankamai anksti 
ir pakankamai vėlai. 

Užpakalis slapta triumfuoja, suvokdamas, kad be jo negalima 
apsieiti. Būti yra svarbiau už tai, kaip būti; pirma egzistencija, pas- 
kui kokybė; pirma tikrovė, paskui gėris ir blogis, viršus ir apačia. 
Taigi, nekreipiant dėmesio į dialektinius marksistinius polinkius, 
užpakaliai yra pirmieji egzistencialistai. Jie iš anksto užsiima eg- 
zistencine dialektika: ryžtis tam, kas vis tiek bus, ar maištauti prieš 
neišvengiama? Ir kas ryžtasi leisti viskam eiti savo keliu, pasak Sar- 
tre'o, ryžtasi nesiryžti. Laisvė nusileidžia būtinybei. Jis, žinoma, 
gali ryžtis ir priešingam, žinoma, priešingam ne todėl, kad jam tai 
privalu, o todėl, kad privalėjimas gali su juo viską padaryti. Jis gali 
stoti prieš ir sulaikyti tai, kas privalo įvykti; tada jis, pasak Camus, 
yra maištaujantis žmogus. Joks žmogus neturi privalėti, sako Les- 
singo Natanas, o liaudies išmintis priduria: privalu tiktai mirti ir 
šikti. Tai kiniškasis aprioriškumas. Taigi dialektinei laisvės ir būti- 
nybės santykio nuostatai užpakalis iš visų kūno organų yra arti- 
miausias. Neatsitiktinai psichoanalizė (viena iš perdėm kiniškos 
pakraipos disciplinų) subtiliai jį tyrinėja ir esminę antropologinę 
stadiją vadina analine faze - pagal užpakalio patirtis ir likimus. 
Šios fazės temos yra galėti ir negalėti, privalėti ir neturėti teisės, 
atlikti ir sulaikyti. Čia slypi laimėjimų principas. Todėl suprasti už- 
pakalį būtų geriausias įvadinis filosofijos kursas, somatinė prope- 
deutika. Kiek nereikalingų teorijų būtume galėję atsisakyti! Čia ir 
vėl susiduriame su Diogenu. Jis buvo pirmas Europos filosofas, 
kuris, užuot daug kalbėjęs, atliko Atėnų turguje gamtinį reikalą. 
Naturalia non sunt turpia. Gamtoje nėra nieko, ko turėtume gėdy- 
tis, sako jis. Su tikru žvėriškumu ir iškrypimais susiduriame tik ten, 
kur prasideda arogantiškos moralės ir kultūros sumaišties riba. Ta- 
čiau protai nenori suvokti, jog tai buvo ankstyva proto žvaigždžių 

valanda, momentas, kai filosofija buvo suderinta su gamtiniu prin- 
cipu. Akimirką ji buvo jau anapus blogio ir gėrio, anapus nosies 
raukymo ribos. Tuo tarpu rimti mąstytojai laikosi savo; pasak jų, 
tai galėjo būti tik pokštas arba provokuojanti nešvankybė. Jie ne- 
nori matyti, kad tokia manifestacija turi produktyvią tiesos ieško- 
jimo prasmę. 


9. Perdimas 


Tema iš tiesų nepadori - kuo tolyn, tuo blogyn. Man gaila visų 
jautrių skaitytojų, tačiau be perdimo neapsieisi. Kas apie jį nenori 
kalbėti, turėjo tylėti ir apie užpakalį. Ką padarysi - reikia, aptarus 
oralinius dalykus, mūsų studija nori nenori privalo turėti ir anali- 
nę fazę, prieš pereinant prie genitalinės. Kalbėti apie perdimą ne- 
sunku todėl, kad tai garsas, kuris socialinėse situacijose visuomet 
kažką reiškia. Kas tampa pirstelėjimo liudytoju, būtinai ima šį gar- 
są interpretuoti. Apskritai perdimo semantika yra netgi gana su- 
dėtinga problema, tiesa, menkai tyrinėta lingvistikos ir komunika- 
cijos mokslų. Perdimo reikšmės skalė siekia nuo nesmagumo iki 
paniekos, nuo humoristinių ketinimų iki nepagarbos. Mokytojai, 
profesoriai, oratoriai ir konferencijų dalyviai žino, kas tai per kan- 
čia, kai negalima išleisti besiveržiančių į lauką dujų, nes šis garsas 
reiškia tai, ko iš tiesų nenorima pasakyti. Galimas daiktas, mes ge- 
riau suprastume politikus, jeigu klausydamiesi jų kalbų dažniau 
pagalvotume, kad jie galbūt kaip tik dabar bando sutramdyti savo 
dujas, jau kuris laikas besibaudžiančias nutraukti paskaitą? Mig- 
lotų formuluočių menas susijęs su kuklaus vėjelio paleidimo me- 
nu, ir viena, ir antra yra diplomatija. 

Semiotiškai perdimą priskiriame signalų grupei, taigi ženklų, nei 
ką nors simbolizuojančių, nei vaizduojančių, o tik informuojančių 
apie kokią nors aplinkybę. Jei lokomotyvas švilpia, tai jis perspėja, 
kad artėja ir kad gali kilti pavojų. Kaip signalas suvoktas perdimas 
rodo, kad apatinė kūno dalis veikia visu pajėgumu, ir tai gali turė- 
ti fatališkų pasekmių tada, kai bet kokia užuomina apie tokius da- 
lykus yra visiškai nepageidautina. Ernstas Jūngeris savo Paryžiaus 

dienoraštyje pažymėjo, kokių minčių jam sukėlė istoriko Juozapo 
Flavijaus „Žydų karo“ skaitymas: 


„Čia aš vėl priėjau vietą, kur aprašoma neramumų Jeruzalėje Kumanaus 
valdymo metais pradžia (II, 12). Žydams susirinkus į neraugintos duonos šven- 
tę, romėnai stebėjimui pastatė aplink šventyklos kolonų salę vieną kohortą. 
Vienas kareivių pasikėlė savo apsiaustą, atsuko paniekinamai pasilenkęs žy- 
dams užpakalį ir „išleido tą pozą atitinkantį garsą“. Tai davė dingstį susidūri- 
mui, kainavusiam dešimtį tūkstančių žmonių gyvybių, taigi šiuo atveju gali- 
ma kalbėti apie pragaištingiausią Žmonijos istorijoje oro pagadinimą.“ (Strah- 
lungen, II, S. 188-189.) 


Romėnų kareivio, politiškai provokuojamai ir šventvagiškai nu- 
siperdusio šventykloje,* cinizmas prilygsta Jingerio komentarui, 
pereinančiam į teorinio cinizmo sritį.** 


10. Šūdas, atmatos 


Čiajau viskas pastatyta ant kortos. Kaip analinės kultūros vaikai 
į savo šūdą mes iš viso žiūrime nenormaliai. Mūsų sąmonės atsi- 
skyrimas nuo savo pačių šūdo yra didžiausia tvarkos dresūra; ji 
pasako mums, kas turi būti daroma slapta ir privačiai. Įsikalta pa- 
žiūra į savo pačių išskyras sudaro Žmonių santykio su visomis gy- 
venimo atmatomis modelį. Ligi šiol jos buvo nuolat ignoruojamos. 
Tiktai šiuolaikinis ekologinis mąstymas privertė grąžinti atmatas į 
mūsų sąmonę. Aukštoji teorija atranda šūdo kategoriją, ir tuo pra- 
sideda nauja gamtos filosofijos stadija, žmogaus, kaip hiperpro- 
duktyvaus mėšlą kaupiančio industrinio padaro, kritika. Dioge- 
nas yra vienintelis Vakarų filosofas, kuris, kaip žinoma, sąmoningai 
ir viešai atlikinėjo savo animalinius reikalus, ir yra pagrindo inter- 
pretuoti tai kaip pantomiminės teorijos dalį. Ji rodo tokį gamtos 
suvokimą, kuris teigiamai vertina animalinius žmogaus kompo- 
nentus ir neleidžia atskirti to, kas žema ar nemalonu. Kas nenori 
pripažinti, kad yra atmatų gamintojas ir neturi šanso būti kitoks, 


* Apie šventvagystes kalbu poskyryje „Religinis cinizmas“, p. 337 ir toliau. 
** Plg. poskyrį „Mokslo cinizmas“. 

tas rizikuoja vieną dieną paspringti savo paties mėšlu. Viskas kryps- 
ta į tai, kad Diogeną iš Sinopės reikėtų priimti į ekologinės sąmo- 
nės protėvių galeriją. Atmatų fenomeno pavertimas „aukšta“ te- 
ma -tai humanitarinis istorinis ekologijos žygdarbis, kuris pasiekia 
ir filosofiją, etiką bei politiką. Nuo šiol tai jau nebe įkyrus reiški- 
nys, O vertas principinių svarstymų objektas. Tuo iš tiesų pralau- 
žiamos paskutinės slaptos idealizmo ir dualizmo pozicijos. Į šūdą 
reikia kitaip žiūrėti. Dabar reikia naujai apmąstyti naudingumą ir 
nenaudingumą, produktyvumą ir neproduktyvumą, filosofiškai 
kalbant: atskleisti negatyvaus pozityvumą bei nustatyti savo kom- 
petenciją ir nenumatyto dalyko atžvilgiu. Filosofas kinikas yra tas, 
kuris nesibjauri.* Tuo jis panašus į vaiką, kuris dar nežino apie 
savo išmatų negatyvumą. 


11. Genitalijos 


Jos yra apatinės kūno dalies organų genijai. Sukaupusios pa- 
kankamai patirties, jos galėtų pasakyti savo nuomonę, kaip iš tie- 
sų yra didžiajame ir mažajame pasaulyje. Jos yra tarsi tie užkulisi- 
niai vadeivos, apie kuriuos B. Brechto „Operos už tris skatikus“ 
zonge apie ryklį sakoma, kad jų nematyti. Tačiau į juos galop suei- 
na visos gijos. Beje, Freudo psichoanalizei iš pradžių buvo prikiša- 
mas cinizmas, nes jo požiūriu visus žmogaus poelgius galop nule- 
mia seksualiniai instinktai ir jų deformacijos. Tai, žinoma, piktava- 
liškas nesupratimas, bet jame yra ir truputis tiesos. Mat psicho- 
analizės teorinėje manieroje iš tiesų yra šiek tiek kiniškojo impul- 
so - ryžto neduoti pasislėpti nuogai tiesai, kuri bando dangstytis 
kultūros skraistėmis. Kol buvo įprasta manyti, kad seksualumas - 
tai kažkas žemo ir nešvankaus, tol kiniškasis psichoanalizės tiesos 
gynimas buvo painiojamas su cinizmu, kuris viskam, kas „aukš- 
čiau“, nori duoti žemiausią vardiklį. Tuomet cinizmas būtų tiktai 
nihilizmo variantas, ir Freudas būtų skelbęs materializmą, perne- 


* Cia matome, kad ciniškumas kyla sukeitus kiniškumo polius. Cinikas bjaurisi iš esmės, 
jam viskas yra mėšlas, jo be galo nusivylęs „superaš“ neįžvelgia mėšle nieko gero. Iš čia 
jo nausée. 

numanu, ko 

lyg aukštai iškeliantį žmoguje gyvulį*. Tačiau psichoanalizė, kaip 
žmogui ir gyvybei artima teorija, stengiasi Diogeno ir dar labiau 
Epikūro dvasia užglaistyti tuos plyšius, kuriuos kūniškuose geis- 
muose paliko idealizmo tabu. Nors šiandien Freudo figūra beveik 
užgožta prieštaravimų ir abejonių dėl jo darbų ir asmens, vis dėlto. 
nereikia pamiršti, kokį atpalaiduojantį impulsą jis yra davęs. 
Tačiau po „seksualinės revoliucijos" niekas nepasidarė papras- 
čiau, ir kaip tik pasimokiusios genitalijos dažnai jaučiasi nelaimin- 


* Apie psichoanalizės ir cinizmo santykius šioje knygoje kalbama trijose vietose: skyriaus 
„Fenomenologinis aspektas“ 3 ir 6 poskyriuose apie kardinaliuosius cinizmus ir skyriaus 
„Istorinis aspektas“ 2 ekskurse („Poliariniai šunys. Apie ciniko psichoanalizę“). 

gos. Jos dabar gyvena laisvės prieblandoje ir yra patyrusios, kad 
seksualinės akcijos ir menas mylėti nėra tas pats. Po „abipusio lyti- 
nių organų panaudojimo” - kaip gerai aiškina vedybų sutartį Im- 
manuelis Kantas - dažnai kyla klausimas: „Ar tai buvo viskas? Ir 
jeigu viskas, tai kam ta visa vaidyba?“ 

Liberalus seksualinis valkiojimasis lengvai perauga į cinizmą, ku- 
riam viskas vis tiek. Kuo ilgiau trunka žaidimas, tuo labiau stiprėja 
įspūdis, jog to, ko ieškoma, šiame pasaulyje nėra. Genitalijos, jei- 
gu jos yra išėjusios „su bet kuo" ir „bet kaip“ mokyklą, savo ruožtu 
žino, kas tai yra šiuolaikinės „laisvės šalnos“. Jos pradeda bijoti 
perlenkimų. Esama šiokių tokių požymių, kad ir jos gali surimtėti, 
jeigu rimtumas yra blaivumo, cinizmo ir rezignacijos mišinys. 

Švietimas naikina iliuzijas, o kur tos iliuzijos yra smarkiai apny- 
kusios, ten miršta ekstazės sužadinta savivoka, kuri mums nušvi- 
timo akimirkomis parodo, kas mes galėtume būti. Tai jautriausia 
toli pažengusios civilizacijos vieta. Kuo mažiau lieka idealų, kuo 
daugiau suvokimo nuorodų iš „aukštai sužlunga, tuo labiau esa- 
me priversti klausyti gyvenimo energijų, kurios mus palaiko. Ar 
tikrai palaiko, tai dar klausimas, nes gali tai daryti tik tuomet, kai 
joms netrukdoma tekėti. Ar jos teka? Ar gyvas gyvenimas? Ar tik- 
rai orgazmai yra mūsų kelrodžiai į „okeaniškąjį jausmą“, kurį Ro- 
mainas Rolland'as aprašė kaip religinės sąmonės pagrindą ir kurį 
mūsų didysis libido teoretikas Sigmundas Freudas atsisakė pripa- 
žinti, nes nežinojo jo iš savo patirties? 

B. Cinikų kabinetas 


Cinikų kabinete bus ne suindividualintos asmenybės, o tipai - lai- 
ko ir socialiniai charakteriai. Apžiūrinėjant nekenks juos įsivaizduoti 
kaip lėles, susitinkančias vaškinių figūrų kabinete, kur skiria pasima- 
tymus įžymios istorinės figūros. Eidami per jį pamatysime ir literatū- 
rinių figūrų, atitinkančių ciniškos sąmonės archetipą. Tik dvi pirmo- 
sios, kurias ten rasime — abi iš antikos laikų, -tikrai gyveno: Diogenas 
iš Sinopės, rūšies protėvis, ir Lukianas, pašaipūnas iš Samosatos prie 
Eufrato. O abu naujųjų laikų atstovai - Goethe's Mefistofelis ir Dos- 
tojevskio Didysis inkvizitorius - yra rašytojų iš ciniškos patirties su- 
kurtos figūros. Savo plastiškumu jos niekuo nenusileidžia istorinėms 
asmenybėms. Kaip gryni tipai jos turi kažką neasmeniška, nemirtin- 
ga ir tuo yra panašios į Diogeną ir Lukianą, kurių taip pat teturime 
vien siluetus, net be detalių (o juk detalėmis realūs individai skiriasi 
nuo tipų). Eilės gale rasime dabarties atstovą — visiškai beveidę figū- 
rą, panašią į kiekvieną ir į nieką nepanašią. Tai Martino Heideggerio 
Man - nugludinta ir abstrahuota beasmenė būtybė. Ji truputį panaši 
į dailininko de Chirico figūras, žmogelius su tuščiomis apvaliomis gal- 
vomis ir protezinėmis kūno dalimis, geometrinių formų, panašių į 
žmones, bet tiktai „panašių“, nes jiems trūksta „tikrumo“. 

Kiek įmanoma trumpinsime buvimą istoriniame kabinete, nes mu- 
ziejuje greit pavargstama, be to, principinius dalykus galima paaiš- 
kinti keliais pavyzdžiais. Iš tiesų vaikštant po tą kabinetą reikėtų pa- 
matyti daug daugiau veidų - Antisteno, Krato, Aristofano, Francois 
Villono, Rabelais, Machiavelli, Oilenšpygelio, Castruccio Castracane's, 
Sančo Pansos, Ramo sūnėno, Prūsijos karaliaus Frydricho II, de Sa- 
de 0,* Talleyrand o, Napoleono, Būchnerio, Grabbe's, Heine's, Flau- | 
bert'o, Nietzsche's, Ciorano... ir daugelio kitų. Kai kurie yra paminėti 
kitose šios knygos vietose. Apie vokiečių XX amžiaus pradžios kini- 
kusir cinikus netiesiogiai kalbama visame skyriuje „Istorinis aspektas”. 


* Nepaprastas intelektualų domėjimasis de Sade'u rodo progresyvią prieblandą, kurioje 
buržuazinis cinizmas pradeda atpažinti save vėlyvajame aristokratizme. Galimas daik- 
tas, kad ateityje de Sade'0 vietą užims Flaubert'as. 

Mes atsistojame šalia savo gido, kuris nėra linkęs charakterizuo- 
ti kai kurių kabineto figūrų, moksliškai vertinti jų istorinę reikšmę. 
Pamatysime, kad jo aistra yra filosofija ir kad jis iš tų Žmonių, kurie 
nė nemano slėpti savo išsimokslinimo. Taigi sukąskite dantis. Tas 
žmogus mums iš tiesų nori šį tą pasakyti. Nieko nėra blogiau už 
muziejaus gidą, kuris rimtai nori pamokyti savo lankytojus. Toks 
diletantas nejaučia profesionaliems filosofams būdingos filosofi- 
jos baimės. Jis drąsus. Mes juk bandėme ir visai kitaip pasidaryti 
protingesni, kad išneštume sveiką kailį. Avanti! 


1. Diogenas iš Sinopės — 
šunžmogis, filosofas, dykinėtojas 


Kartą jis garsiai suriko: „Ei, žmonės!“ Ir kai jie pribė- 
go, ėmė kulti juos lazda sakydamas: „Aš šaukiau žmo- 
nes, o ne liūgą!" 


Neverta artintis prie jo su „supratinga“ šypsena. Diogenas, sto- | 
vintis čia priešais mus, visai ne idiliškas svajotojas savo statinėje, 0 
šuo, kuris kanda, kai užeina noras.* Jis iš tų, kurie iškart loja ir kan- 


* „Tiems, kurie man ką nors duoda, aš pavizginu uodegą, tuos, kurie nieko neduoda, 
aploju, o niekšams kandu“. Diogenes Laertius, VI, 60. 

da, t. y. elgiasi nesivadovaudami patarlėmis. Jis taip įkando Atėnų 
civilizacijai į minkštą vietą, kad nuo to laiko nebegalima pasitikėti 
nė vienu satyriku. Diogeno įkandimų prisiminimai — tai gyviausi 
įspūdžiai, išlikę iš antikos laikų. Todėl kai kurių humoristiškai nusi- 
teikusių piliečių simpatija tam filosofui beveik visuomet paremta 
padėtį švelninančiu nesupratimu. Pilietis yra iš dalies vilkas, kuris 
simpatizuoja besikandžiojančiam filosofui. O šis savo gerbėjuje vi- 
sų pirma mato pilietį ir kanda jam. Teorija ir praktika jo filosofijoje 
labai susipynusios, ir vien teorinis pritarimas nieko nereiškia. Vien 
praktinis mėgdžiojimas jam nepatiktų, jis, ko gero, palaikytų jus kvai- 
liu. Įspūdį jam daro tiktai tie, kurie gali lygintis su juo išradingumu, 
sąmoju, budrumu ir nepriklausomu gyvenimu. Jo sugestyvumas 

paremtas tuo, kad jis buvo mokytojas, nenorėjęs turėti mokinių, kurie 
jį mėgdžiotų. Tuo jis panašus į japonų dzen mokytojus, kurių po- 
veikis per dėstymą reiškiasi nedėstymu. 

Apie jo išorę šiandien nieko negalėtume pasakyti, kaip ir apie jo 
įspūdį atėniečiams, jeigu neturėtume prieš akis XX amžiaus hipių, 
frikų (nepritapėlių), globtroterių (bastūnų) ir miesto indėnų. Tai 
šiurkštus, sąmojingas, gudrus tipas. Iš antikos laikų mus pasiekė 
tradiciškai susiklostęs kiniko įvaizdis: jis yra beturtis, paprastai iš 
mažumės, o paskui ir savo valia, iš to kyla nepriklausomybės įspū- 
dis. Viską, ką jie turi, kinikai nešioja ant savo kūno. Diogenui ir jo 
sekėjams tai reiškia: apsiaustas visiems metų laikams, lazda, ryšu- 
lys su smulkiais daiktais, tarp jų galbūt dantų krapštiklis, pemzos 

gabalas kūno priežiūrai, medinė gertuvė. Kojos apautos sanda- 
lais. Toks apdaras, jeigu jį dėvi laisvas pilietis, truputį šokiruoja, 
juolab tokiais laikais, kai atėniečiui buvo gėda pasirodyti be jį ly- 
dinčių vergų. Diogenas, savaime suprantama, barzdotas, ir jo barz- 
da ne tvarkingai pakirpta, o daugelio metų gaurai.* 

Tačiau Diogeno poveikis aplinkai visiškai nebuvo estetinis. Ne- 
valyva išvaizda mažai ką sako, kai žinai, kad rinktinės Atėnų hete- 
ros susivėlusiam filosofui suteikinėjo išskirtinių ir nemokamų pa- 
slaugų, apie kokias kiti bėdžiai galėjo tik svajoti. Tarp Lais ir Frinės, 
geriausių sostinės heterų, ir Diogeno, berods, buvo susidariusios 
tokios ėmimo ir davimo taisyklės, kurių normalus pilietis, viską 
gaunantis tik už grynus, negalėjo suprasti. 

Vadinti jį asketu būtų neteisinga dėl netikusių gaidelių, kurias 
žodis „askezė“ įgijo per daugiau kaip tūkstantį metų trukusį ma- 
zochistinį nesupratimą. Mes turime pamiršti krikščioniškąjį to žo- 
džio aspektą, kad grįžtume prie jo pagrindinės reikšmės. Dėl savo 
nereiklumo Diogenas greičiau turėtų būti laikomas savigalbos min- 
ties tėvu, taigi asketu ta prasme, kad jis padėjo sau atsiribodamas 
nuo poreikių ir ironizuodamas juos, tuo tarpu dauguma žmonių 
moka savo laisve, kad patenkintų poreikius. Jis, kinizmo impulso 
davėjas, buvo vienas tų, kurie sukūrė į Vakarų filosofiją įėjusią sam- 
pratą apie pirmykštį ryšį tarp laimės, poreikių ir intelekto; šis mo- 
tyvas vėliau kartojasi visuose vita simplex sąvoka pagrįstuose kul- 
tūrų judėjimuose. Pirmasis hipis ir proto bohemininkas Diogenas 
turėjo įtakos europinei protingo gyvenimo tradicijai. Jo demonst- 
ratyvus neturtas yra laisvės kaina, tik reikia tai teisingai suprasti. 
Jeigu būtų galėjęs gyventi turtingai, neprarasdamas nepriklauso- 
mybės, jis būtų su tuo sutikęs. Tačiau išminčius negali leistis kvai- 
linamas vadinamųjų poreikių. Diogenas mokė, kad ir išminčius 
valgo pyragą, nors lygiai taip pat galėtų jo atsisakyti. 

Čia negalima kalbėti apie skurdo dogmatizmą, greičiau apie ne- 
reikalingų svorių, trukdančių laisvai judėti, numetimą. Savęs kan- 
kinimas Diogenui, žinoma, atrodė kvailystė, o dar kvailesni jam, 


* Kirpti barzdą buvo Makedonijos karių paprotys, kurio buvo laikomasi ir helenizmo bei 
romėnų visuomenėje. Vėliau barzda tapo filosofo statuso simboliu, nonkonformizmo 
ženklu. 

aišku, atrodė tie, kurie visą gyvenimą vaikosi to, ką ir taip turį; 
paprastas žmogus kaujasi su garbėtrėškos chimeromis ir siekia tur- 
to, kurį įgijęs galop tegali daryti vien tai, kas filosofui kinikui yra 
savaime suprantama ir kasdieniška: gulėti saulėje, stebėti gyveni- 
mą, prižiūrėti kūną, džiaugtis ir nieko nesitikėti. 

Kadangi Diogenas priklausė prie gyvenimo filosofų, kuriems gy- 
venimas svarbiau už rašymą, tai suprantama, kodėl neišliko nė 
vienos jo autentiškos eilutės. Užtat yra daugybė anekdotų, sakan- 
čių apie jo poveikį daugiau negu bet kokie raštai. Ar jis iš tiesų 
buvo palikęs raštų, tarp jų „Politiką“ ir septynias tragedijų parodi- 
jas, kaip vėliau buvo teigiama, iki šiol neišaiškinta; jo reikšmė glū- 
di visai ne raštuose. Ją atspindi anekdotai, inspiruoti jo elgesio. Iš 
jų jis iškyla kaip mitinė figūra. Jo įvaizdis susidaro iš daugybės są- 
mojingų ir pamokomų pasakojimų, panašiai taip jo kolegos mulos 
Nasredino paveikslas iškyla iš sufistinių satyrinių pasakojimų. Kaip 
tik tai įrodo juos tikrai egzistavus. Patys ryškiausi individai savo 
laikų Žmonėms, o dar labiau palikuonims įstringa atmintyje kaip 
projekcinės figūros ir traukia tam tikros pakraipos fantaziją ir mąs- 
tymą. Šios figūros žadina žmonių smalsumą sužinoti, kas nutiktų, 
atsidūrus tokio filosofo kailyje. Todėl atsiranda ne tik jų mokinių, 
bet ir šiaip žmonių, kurie perima jų gyvenimo impulsą. Diogeno 
gyvenimu domėjosi net didžiausias karinis antikos herojus Alek- 
sandras Makedonietis, kuris pasakė, kad norėtų būti Diogenas, jei- 
gu nebūtų Aleksandras. Tai rodo, kokiose aukštose sferose, politi- 
nėse ir egzistencinėse, reiškėsi filosofo įtaka.* 

Bandydami išreikšti Diogeno norus šiuolaikine kalba, nejučia 
atsiduriame netoli egzistencializmo filosofijos. Tačiau jis nekalba 
apie būtį, sprendimus, absurdą, ateizmą ir kitus šiuolaikinio eg- 
zistencializmo burtažodžius. Antikinis Diogenas šaiposi iš pro- 
blemų ieškančių savo kolegų, iš jų tikėjimo sąvokomis. Jo egzis- 
tencializmas pirmiausia eina ne per galvą; jis nemano, kad 
pasaulis tragiškas ir absurdiškas. Aplink jį nėra nė mažiausio me- 


* Šiuolaikinis antibandymas: „Ir tegu niekas iš mokslininkų neužsikrečia nuo Romos klu- 
bo, kuris mums aiškina, kad visi turėtume grįžti prie paprasto gyvenimo. Ne tam. mes 
čia atėjome ir ne tam dirbame. Diogenas galėjo gyventi statinėje ir buvo tuo patenkin- 
tas. Bet jis buvo filosofas, o mes visi daugiausia ne“. Taip kalbėjo kancleris Helmutas 
Schmidtas 1976 metais kaip cinikas, perspėjantis dėl kinikų. 

lancholijos pėdsako, būdingo visiems naujųjų laikų egzistencia- 
lizmams. Jo ginklas ne tiek analizė, kiek juokas. Savo filosofinę 
kompetenciją jis panaudoja tam, kad pasišaipytų iš rimtujų ko- 
legų. Antiteoretikas, antidogmatikas, antischolastas Diogenas 
skleidžia impulsą, kuris priimamas visur, kur mąstytojai nori „su- 
prasti viską kaip laisvi žmonės“, išsivaduoti iš mokyklų nelais- 
vės; taigi jis pradeda filosofų eilę, kurioje rikiuojasi Montaigne'is, 
Voltaire'as, Nietzsche, Feyerabendas ir kiti. Tai tokia filosofavi- 
mo linija, kuri nepaiso esprit de sérieux. Suprasti Diogeno egzis- 
"tencializmą vis dar geriausiai padeda anekdotai. Yra pavojus ne- 
įvertinti filosofinio kinizmo turinio, kadangi jo palikimas - „vien“ 
anekdotai. Tokio pobūdžio pavojaus neišvengė net didieji Hege- 
lio ir Schopenhauerio rango protai - tai matyti iš jų filosofijos is- 
torijos suvokimo. Hegelis buvo aklas teoriniam turiniui tokios 
filosofijos, kuri teigia, kad išmintingiausia yra svarbiausiems gy- 

venimo dalykams neturėti jokios teorijos, ir kuri moko ryžtis blai- 
viai ir linksmai egzistencijai.* 

1. Legenda pasakoja, kad Aleksandras Makedonietis kartą jau- 
nystėje aplankė Diogeną, kurio šlovė jį buvo sudominusi. Jis rado 
filosofą besikaitinantį saulėje, tingiai gulintį ant nugaros, galbūt 
netoli Atėnų stadiono, kiti sako, kad klijuojantį knygas. Jaunasis 
suverenas, norėdamas parodyti savo dosnumą, pasakė išpildysiąs 
vieną filosofo norą. Į tai šis taip atsakęs: „Neužstok man saulės!'** 

Tai turbūt pats žinomiausias filosofinis anekdotas iš graikų anti- 
kos laikų, ir ne be reikalo. Jis parodo, ką antika laiko filosofine iš- 
mintimi - ne tiek teorinį žinojimą, kiek nepaperkamą, nepriklau- 
somą protą. Senovės išminčius puikiausiai suvokė žinojimo 
pavojus, kurie slypi teorijos sąsajoje su manija. Žinojimas gana 
lengvai pakreipia filosofą į garbėtroškos kelią, kur jis tampa dvasi- 
nių refleksų auka, užuot likęs nepriklausomas. Anekdoto žavumą 
sudaro tai, kad jis rodo filosofo nepriklausomybę nuo politiko. Čia 
išminčius (ne taip kaip šiuolaikinis intelektualas) nėra galiūno ben- 
dras, o atsuka nugarą subjektyviam galios principui, garbėtroškai 
ir ambicijoms.*** Jis yra pirmasis, išdrįsęs pasakyti valdovui tiesą. 
Diogeno atsakymas neigia ne tik pastangas siekti valdžios, bet ir 
tokį norą apskritai. Šis atsakymas - tai savotiškas visuomeninių 
poreikių teorijos sutrumpinimas. Suvisuomenėjęs žmogus yra tas, 
kuris prarado savo laisvę, kai auklėtojams pavyko jam įdiegti no- 
rus, projektus ir ambicijas. Šie atskiria jį nuo jo vidinio laiko, kuris 
pripažįsta tik „dabar“, ir kreipia į ateities siekius ir prisiminimus. 

Aleksandras, kurį valdžios troškimas privertė nueiti net iki In- 
dijos sienų, savo mokytoju laikė išoriškai neišvaizdų, netgi pasa- 
kytum, nusmurgusį filosofą. Gyvenimą sudaro tikrovė, o ne ak- 
tyvi veikla ar mintys apie rūpesčius. Šioje vietoje anekdotas apie 


* Plg. Hegelio Vorlesungen über die Geschichte der Philosophie // Werke, Bd. 18, Ffm. 1971, S. 
551 ff. 

** Kitas variantas perkelia šią istoriją į Korintą. Šaltiniai skurdūs ir fragmentiški. Todėl 
kiekviena išlikusi detalė turi būti dedama ant filosofijos aukso svarstyklių ir kiekviena ` 
raidė rūpestingai sveriama, tačiau išmintis galop sako, kad į palikimą nereikia perne- 
lyg rimtai žiūrėti. Žinoma, čia yra daug aiškinimo galimybių, ir jomis mes nesivaržy- 
dami naudojamės. 

*** Plg. Regis Debray, kuris teigia, kad pretenduojanti į mokslą kultūros istorija turi būti 
grindžiama ambicijų sociologija. Le pouvoir intellectuel en France, Paris, 1979. 

Aleksandrą siejasi su Jėzaus parabole apie dangaus paukščius, 
kurie nei sėja, nei pjauna ir vis dėlto yra laisviausi padarai Dievo 
padangėje. Diogenas ir Jėzus panašiai ironizuoja visuomeninį 
darbą, viršijantį būtinybės ribas ir reikalingą vien galiai didinti. 
Kas Jėzui buvo paukščiai, tas Diogenui - pelė, tapusi jo saikin- 
gumo modeliu. * 

2. Anekdotas apie Aleksandrą parodo filosofo požiūrį į galybę ir 
nepasotinamus norus, O garsusis epizodas apie žibintą iliustruoja 
požiūrį į atėniečius. Vieną dieną filosofas užsidegė žibintą vidury 
šviesios dienos ir, kai pakeliui į miestą buvo paklaustas, kam to 
reikia, jis atsakė: „Ieškau žmogaus“. Šis epizodas yra jo pantomi- 
miškos filosofijos pavyzdys. Žmogaus ieškotojas su žibintu ne- 
dangsto savo minčių sudėtingomis mokslingųjų frazėmis. Taip žiū- 
rint, Diogenas, žinoma, būtų palankiausiai žmogui nusiteikęs 
filosofas per visą mūsų tradiciją - populiarus, mąslus, egzoteriš- 
kas ir plebėjiškas, tam tikra prasme didysis antikos Grokas. Tačiau 
kiek Diogenas yra draugiškas savo egzistenciniu mokymu, tiek kan- 
džiai, netgi niekinamai jo etika atsigręžia prieš poliso gyventojus. 
Jau Laertijas (Diogenes Laertius) pabrėžė ypatingą filosofo talentą 
rodyti panieką - jam būdingas didelis moralinis kritinis irzlumas. 


* „„„kuri neieškojo nei ramios vietos, nei vengė tamsos, nei kaip nors rodė vadinamųjų 
skanėstų norą. Tai buvo jam patarimas, kad neverta nusiminti dėl sunkios padėties.“ 
Diogenes Laertius, VI, 22. 

Quero Homines 


Jis laikosi žmogiškumo idėjos, kurios neranda įkūnytos tarp savo 
aplinkos žmonių. Jeigu tikrai žmogus yra tas, kuris valdo savo gei- 
dulius ir protingai gyvena sutardamas su gamta, tai aišku, kad su- 
miesčionėjęs visuomenės žmogus elgiasi neprotingai ir nežmoniš- 
kai. Jam iš tiesų ir dieną reikia filosofo žibinto, kad susivoktų 
pasaulyje. Kaip moralistas Diogenas imasi visuomenės gydytojo 
vaidmens. Jo griežtumas ir šiurkštybės nuo seno suvokiamos dve- 
jopai: vieni jas laiko nuodais, kiti - vaistais. Ten, kur filosofas reiš- 
kiasi kaip terapeutas, jis visuomet susiduria su pasipriešinimu tų, 
kurie nenori jo pagalbos arba netgi šmeižia kaip neramumų kurs- 
tytoją, laiko patį esant reikalingą gydymo; tokia struktūra visur 

pastebima ir šiandien, kur terapeutai konfrontuoja su visuome- 
nės ligas sukeliančiais faktoriais. Filosofas su žibintu panašiai kaip 
Rousseau pareiškia, kad jo bendrapiliečiai yra socialiniai invalidai, 
pasipūtę, godūs padarai, nė trupučio neatitinkantys nepriklauso- 
mo, santūraus ir laisvo individo paveikslo, su kuriuo filosofas ban- 
do sieti savo paties gyvenimo būdą. Tai terapeutiška visuomenės 
neprotingumo priešingybė; perdėtas jos variantas turi mizantro- 
pinių bruožų, o praktinis poveikis turėtų būti balansuojantis ir hu- 
manizuojantis. Šis dvilypumas teoriškai neišsprendžiamas, ir išis- 
torinio tolio nebegalima nustatyti, ar Diogenas kaip asmuo buvo 
daugiau mizantropas ar filantropas, ar jo satyroje daugiau ciniz- 
mo ar humoro, agresijos ar linksmumo. Man atrodo, kad Diogeną 
galima laikyti nepriklausomu, humoro jausmą turinčiu gyvenimo 
filosofu, kuris, pasak Ericho Frommo, savo biofilinę nuostatą nu- 
kreipė į žmonių kvailystes, kurias sarkastiškai išjuokė. Antikinis 
švietimas linkęs įsikūnyti konfliktiškose figūrose, gebančiose šiurkš- 
čiai reaguoti į netikusio gyvenimo apraiškas. 

Diogenas reiškėsi Atėnų miesto bendruomenės dekadanso metu, 
žyminčiu Makedonijos viešpatavimo sutemas, nuo kurių praside- 
da perėjimas į helenizmą. Senasis siauras, patriotinis polių etosas 
pradėjo nykti, ir tas nykimas mažino atskiro individo ryšius su jo 
aplinka. Kas anksčiau buvo vienintelė įsivaizduojama prasmingo 
gyvenimo vieta, dabar parodė savo išvirkščią pusę. Miestai tapo ab- 
surdiškų papročių susiliejimo vieta, tuščiu politiniu mechanizmu, 
kurio veikimą staiga galima buvo pamatyti tarsi iš išorės. Kas nebu- 
vo aklas, turėjo pripažinti, kad bręsta naujas etosas, nauja antropo- 
logija - žmogus jau nebebuvo siaurakaktis atsitiktinės miesto ben- 
drijos pilietis, jam, kaip individui, reikėjo susivokti prasiplėtusiame 
kosmose. Geografiškai tai atitiko besiformuojančią naują, plačią Ma- 
kedonijos imperijos erdvę: kultūriniu atžvilgiu - didžiąją helenisti- 
nę civilizaciją rytiniame Viduržemio jūros krante, egzistenciškai — 
emigracijos, kelionių, atsiskyrėlių būties patirtį. Apie Diogeną sako- 
ma: „Paklaustas apie gimtinę, jis atsakė: „Aš esu pasaulio pilietis!“ 
(Diogenes Laertius, VI, 63). Ši grandiozinė nauja sąvoka yra drąsiau- 
sias antikos atsakymas į labiausiai nerimą keliančius pokyčius: iš- 
mintis socialiniame pasaulyje tapo bename ir tikrojo gyvenimo idė- 
jos atsiskyrė nuo empirinių bendrijų. Jeigu norėdamas įsijungti į 

visuomenę filosofas privalo pasitenkinti atsitiktinės kultūros daline 
išmintimi ir prisidėti prie tos visuomenės kolektyvinio iracionalu- 
mo, tai kiniškasis nesitaikstymas yra utopiškas. Protingo gyvybin- 
gumo siekiantis protestuotojas turi atsiriboti nuo to, kas objektyviai 
yra išvirkščia. Taigi kinikas aukoja socialinį identiškumą ir atsisako 
psichinio komforto priklausyti kuriai nors politinei grupei, kad iš- 
gelbėtų savo individualųjį ir kosminį identiškumą. Jis individualiai 
gina bendruosius dalykus nuo geriausiu atveju pusiau protingos 
kolektyvinės atskirybės, mūsų vadinamos valstybe ir visuomene. 
Pasaulio piliečio sąvoka yra vertingiausia antikinio kinizmo dovana 
pasaulio kultūrai. „Vienintelę gerą valstybinę santvarką aš matau 
tiktai visatoje“ (Diogenes Laertius, VI, 72). Taigi išminčius kosmopoli- 
tas tik tada be išlygų įsijungs į visuomenę, kai ši taps pasaulio poliu. 
Iki tol jis bus tiktai trikdytojas; jis liks kiekvienos savimi patenkintos 
valdžios sąžinės kirminu ir kiekvieno lokalinio ribotumo nelaime. 

3. Legenda apie Diogeną, apie kurį jau ir taip žinome visokių juo- 
kingų dalykų, pasakoja, kad filosofas, norėdamas įrodyti savo nepri- 
klausomybę, apsigyveno „statinėje“, kad ir kaip pasakiškai tai skam- 
bėtų. Aiškinimas, kad tai būta ne tokios statinės, kaip mes suprantame, 
o cisternos ar apmūrytos talpos vandeniui ar javams laikyti, beveik 
nekeičia šios istorijos prasmės. Mat svarbu ne kokia buvo ta garsioji 
statinė, ne kaip konkrečiai ji atrodė, o ką reiškia tai, kad vidury pasau- 
linio Atėnų miesto joje nusprendė „gyventi žmogus, kurį visi laikė 
išmintingu. (Jis, sako, miegojęs ir po Dzeuso kolonų salės stogu ir iro- 
niškai pareiškęs, kad atėniečiai, matyt, jam tą salę pastatę). Pasakoja- 
ma, kad Aleksandras Didysis, stovėdamas prieš filosofo gyvenamąją 
talpą, sušukęs: „Štai pilna išminties statinė!“ Tai, ką Diogenas rodo 
amžininkams savo gyvenimo būdu, mūsų laikų terminais būtų vadi- 
nama „nusileidimu iki gyvuliško lygio“. Atėniečiai (arba korintiečiai) 
už tai jį vadinę šuniu, nes Diogenas savo poreikius buvo sumažinęs 
iki naminio gyvulio lygmens. Ir tuo būdu išsivadavęs nuo civilizaci- 
jos poreikių grandinės, jis apvertė aukštyn kojom atėniečių duotą pra- 
vardę, laikydamas ją savo filosofinės krypties pripažinimu.* 


* Vieni pavadinimą „kinikas“ laiko graikų žodžio kyon (šuo) vediniu, kiti mano tą terminą 
kilus iš Kinosargo (gr. Kynosarges), kalvos gimnasijaus, kuriame esą mokęs Diogeno mo- 
kytojas Antistenas. 

Tai reikia turėti galvoje, klausantis kvintesencijos, Diogeno 
pareikštos apie jo mokymą: „Į klausimą, kokią naudą jam davusi 
filosofija, jis atsakęs, kad šiaip lyg ir jokios, tik tiek, kad dabar jis 
yra pasiruošęs bet kokiems likimo netikėtumams“ (Diogenes Laer- 
tius, VI, 63). Taigi išminčius teigia galįs tiesiog bet kur gyventi, nes 
kiekvienoje vietoje prisitaikysiąs prie „gamtos dėsnių . Ligi šių die- 
nų tai tebėra rimčiausia gražesnio gyvenimo ideologijos ir kom- 
forto sukelto susvetimėjimo ataka. Tai nebūtinai reiškia, kad Dio- 
genas neapkentė komforto, jaukių būstų. Tačiau tas, kuris nori būti 
„pasiruošęs bet kokiems gyvenimo netikėtumams“, komfortą lai- 
ko tokiu pat laikinu reiškiniu kaip ir visa kita. Kad į tai žiūri rimtai, 
savo amžininkams filosofas iš tiesų galėjo įrodyti tik gyvendamas 
statinėje, nes komfortiškai įsikūręs Diogenas jiems niekada nebū- 
tų daręs tokio įspūdžio, kokį padarė nuskurdęs deklasuotas išmin- 
čius, tenkinęsis nuline architektūra. Vėliau stoikai nuosavybės klau- 
simu laikėsi perdėm kiniškų principų (habere ut non: turėti, tarsi 
neturėtum), tačiau dažnai sunku buvo suprasti, kas iš tiesų buvo 
manoma, nes juk buvo turima, ir stoicizmas apskritai buvo kom- 
fortiškumo filosofija. 

O Diogenas iš tiesų nieko neturėjo, todėl galėjo tikrai sukrėsti 
amžininkų sąmonę; panašiai taip vėliau, jau krikščionybės laikais, 
sukrėtė pranciškonai. Tai, kas darė tokį įspūdį Diogeno amžinin- 
kams, šių laikų kalba būtų galima nusakyti žodžiais „antstato atsi- 
sakymas'.* Antstatas šiuo atveju yra tai, ką siūlo civilizacija, kad 
suviliotų Žmogų jai tarnauti: idealai, pareigos idėjos, išganymo pa- 
žadai, nemirtingumo viltis, ambicijų tikslai, valdžios vietos, karje- 
ra, menai, turtai. Kiniškuoju požiūriu visa tai yra kompensacija už 
kažką, ko Diogenas visai nenorėjo atiduoti - laisvę, sąmonę, gyve- 
nimo džiaugsmą. Kiniškasis gyvenimo būdas žavi savo keistu, be- 
veik neįtikėtinu linksmumu. Kas paklūsta „realybės principui“, ste- 
bėdamasis, pykdamas ir sykiu žavėdamasis, stebi gyvenimą tų, 
kurie, atrodo, pasirinko trumpesnį kelią į tikrąjį gyvenimą ir ven- 
gia ilgo kultūros aplinkinio kelio į pasitenkinimą, „kaip Diogenas, 
kuris sakė, kad esi tarsi dievas, kai nieko nereikia, ir panašus į die- 
vą, kai reikia tik nedaug” (Diogenes Laertius, VI, 105). Išminčių no- 


* Į tai kreipia ir sąvokos „autsaideris“, „atskalūnas“ ir kitos. 

rų principas beveik toks pat kaip ir eilinių mirtingųjų, tačiau jie 
jaučia pasitenkinimą ne dėl to, kad ką nors turi, osuvokdami, kad 
daiktai nebūtini, ir todėl galėdami būti patenkinti gyvenimu. Dio- 
geno norų piramidė aiški: žemesnio noro atsisakymas aukštesnio 
labui. Kartu čia glūdi pavojus neteisingai suprasti kinizmo etiką:* 
ji dažnai randa šalininkų tarp mazochistiškai nusiteikusių žmo- 


* Kinizmo istorija leidžia daryti prielaidą, kad kinikai tariamai rekomendavę atsisakyti 
malonumų, jeigu tiesa, kad Antistenas „bevelijo pamišti, negu patirti malonumą“. Ta- 
čiau susivaldymas nėra savęs kankinimas. 


nių, kurie gali per askezę reikšti neapykantą tam, kas gyva. Šitoks 
dvilypumas ir toliau žymės kinikų sektos kelią. Diogeno linksmu- 
mui dar nereikia paaiškinimų. Jis yra mįslė, kurią bando įminti ken- 
čiantys nuo gerai žinomo „nejaukumo kultūroje“, tarp jų Sigmun- 
das Freudas, kuris netgi pareiškė, kad laimė pasaulio plane 
nenumatyta. Ar ne Diogenas, tas protokinikas, geriausiai tinka liu- 
dyti prieš didžiojo psichologo rezignaciją - švelnųjį cinizmo va- 
riantą? 

4. Politinė kinizmo atakos viršūnė yra paskutinioji anekdotų gru- 
pė, kur pasakojama apie Diogeną begėdį, Diogeną „politinį gyvu- 
li”. Tai nėra Aristotelio vadinamasis zoon politikon, t. y. žmogus vi- 
suomeninis padaras, kuris tik santykiuose su visuomene gali tapti 
individualybe. Žodį „gyvulys“ reikia suprasti labiau paraidžiui, ne- 
gu verčiant zoon - gyvas padaras. Čia akcentuojamas animališku- 
mas, gyvuliškoji pusė ir gyvuliškasis žmogaus būties pagrindas. 
Formulė „politinis gyvulys“ rodo egzistencinę antipolitiką.* Dio- 
genas, begėdis politinis gyvulys, myli gyvenimą ir reikalauja gy- 
vuliškumui natūralios, ne perdėtai aukštos, garbingos vietos. Ten, 
kur animališkumas nei pernelyg persekiojamas, nei aukštinamas, 
nesusidaro progų pajusti „nejaukumą kultūroje“. Gyvenimo ener- 
gija turi kilti iš apačios ir lietis netrukdoma, filosofo energija taip 
pat. Kas myli gyvenimą, kaip Diogenas, to vadinamasis „realybės 
principas“ yra kitoks. Įprastas realizmas kyla iš kvailumo ir niū- 
raus taikstymosi su būtinybėmis, kurias diktuoja suvisuomenėju- 
sio padaro „poreikių sistema“. Pasak šaltinių, Diogenas gyvenęs 
labai ilgai, daugiau kaip devyniasdešimt metų; filosofui, kuris bu- 
vo etikas ir gyveno tik pagal savo idėjas, šis faktas tik į naudą.** 
Vieni sako, kad Diogenas apsinuodijo grauždamas žalią jaučio kau- 
lą: galima neabejoti, jog tai priešininkų variantas, jie piktdžiugiš- 
kai pabrėžia Diogeno primityvaus gyvenimo riziką; galimas daik- 
tas, jie tuo nori pasakyti, kad Diogeno civilizacijos kritika lietė ir 
valgymo papročius, supriešino žalia ir virta, ir todėl jį galima būtų 


* Lacrtijas tvirtina, kad Diogenas buvo parašęs rašinį apie valstybę (Politeia). Tačiau jis, 
kaip ir visa kita, neišliko. Jo turinį nesunku atspėti. Pasaulio valstybės idėja, kuri yra 
vėlesnės stoikų politologijos viršūnė, yra kilusi iš kinizmo. 

** Čia galimas žavus palyginimas su kinų daoizmo mokymu apie ilgą gyvenimą. Laerti- 
jas nurodo, kad Diogenas gyveno 404-323 pr. Kr., taigi 81 metus. 

laikyti šiuolaikinių žalio maisto ir gamtinės dietos šalininkų protė- 
viu. Jo mokiniai teigia, kad Diogenas mirė dėl to, kad nustojo kvė- 
puoti; tai, žinoma, būtų puikus jo pranašumo įrodymas - tiek gy- 
venant, tiek mirštant. 

Diogeno begėdystes ne taip jau lengva suprasti. Jas tarsi galima 
paaiškinti natūrfilosofiškai - naturalia non sunt turpia; taigi pagrin- 
do reikia ieškoti politinėje, visuomeninėje, teorinėje srityje. Gėda 
yra intymiausias socialinis saitas, kuris pirma visų konkrečių sąžinės 
normų sieja mus su bendrais elgesio standartais. Tačiau gyvenimo 
filosofo negali tenkinti išankstinės socialinės gėdos dresūros. Jis pra- 
deda procesą nuo pradžių; tai, ko žmogus iš tiesų turėtų gėdytis, 
jokiu būdu nenustato visuomeninės normos, juolab, kad atrodo, 
jog pati visuomenė paremta iškrypimais ir nesąmonėmis.* Taigi ki- 
nikas atmeta tradicinę globą, per giliai įsišaknijusius draudimus. Pa- 
pročiai, tarp jų gėdos supratimas, gali būti netikę; tiktai patikrinus 
gamtos ir proto principu, galima sukurti tvirtus pagrindus. Politinis 
gyvulys pralaužia gėdingumo politikos sieną. Pasirodo, kad žmo- 
nės paprastai gėdijasi ne to, ko reikia, savo physis, savo gyvuliškųjų 
komponentų, kurie iš tiesų nekalti, o niekas neliečia neprotingos ir 
bjaurios gyvenimo praktikos - noro pasipelnyti, neteisingumo, pa- 
sipūtimo, išankstinio nusistatymo ir aklumo. Diogenas viską apver- 
čia kitaip. Jis tikrąja to žodžio prasme dergia iškreiptas normas. Atė- 
nų turgaus lankytojų akyse jis daro tai, „kas liečia tiek Demetrą, tiek 

„Afroditę“ (Diogenes Laertius, VI, 69), kitaip tariant: tuštinasi, šlapina- 
si, onanizuojasi (galimas daiktas ir sangulauja). Vėlesnioji platoniš- 
koji ir krikščioniškoji tradicija, prislopinusi kūną gėda, tokį elgesį, 
žinoma, galėjo traktuoti tik kaip skandalą, ir reikėjo kelių sekuliari- 
zacijos amžių, kad būtų prieita prie filosofinio šių gestų grūdo. Prie 
šio atradimo daug prisidėjo psichoanalizė - ji sukūrė kalbą, kuria 
galima kalbėti apie analinius ir genitalinius fenomenus. Pantomi- 
mos plotmėje pirmasis tai padarė Diogenas. Jeigu išminčius yra 
emancipuotas padaras, tai jis turi duoti laisvę savo vidinės priespau- 
dos objektams. Gėda yra svarbiausias socialinio konformizmo veiks- 
* Diogenas posakiu „perkalti monetą“ pradeda tai, ką neokinikas Nietzsche vadins „ver- 

tybių perkainojimu“: „nuogos tiesos“ kultūrinę revoliuciją. Tiesa, Nietzsche viską suga- 


dina. Iš kiniškojo nenoro valdyti perkainodamas jis padaro valią valdyti: taigi jis perei- 
na į kitą stovyklą ir pateikia viešpataujantiesiems patogią išlaisvinančią filosofiją. 

nys, pereinamoji grandis, kur išorinis valdymas pereina į vidinį val- 
dymą. Viešas onanizavimasis buvo įžūlus begėdiškumas, kuris jį su- 
pykdė su visų sistemų politinėmis doros dresūromis. Tai buvo fron- 
talinis šeimos politikos, t. y. visų Kkonservatyvizmų branduolio, 
puolimas. Kadangi jis, kaip droviai užsimenama išlikusiuose pasa- 
kojimuose, tai darydamas traukė vestuvinę giesmę savo rankoms, 
tai jam nereikėjo vesti, kad patenkintų seksualinius poreikius. Dio- 
genas praktiškai mokė masturbacijos, kaip kultūrinės (sic!) pažan- 
gos, one kaip grįžimo prie gyvuliškumo. Pasak išminčiaus, tegu gy- 
vulys gauna savo, jeigu jau jis yra žmogiškumo sąlyga. Linksmasis 
masturbuotojas („Jeigu taip trinant pilvą būtų galima numalšinti al- 
kį ) nugali konservatyviąją seksualinę ekonomiją be vitalinių nuos- 
tolių. Seksualinė nepriklausomybė yra viena iš svarbiausių emanci- 
pacijos sąlygų.* 

Diogenas, politinis gyvulys, egzistencinį išradingumą paverčia 
principu, kurį trumpiausiai nusako formulė „būti viskam pasiruo- 
šus“. Nenuspėjamos rizikos pasaulyje, kur atsitiktinumai ir poky- 
čiai pranoksta bet kokius planus, o sena tvarka nepajėgia priaugti 
iki naujų dabarties įvykių — tokiame pasaulyje biofiliškam indivi- 
dui vargu ar lieka kita išeitis kaip ši slidi formulė. Politika yra tai, 
kas reikalauja būti viskam pasiruošus; visuomeninis gyvenimas — 
tai ne tiek saugumo židinys, kiek visokių pavojų šaltinis. 

Išradingumas tampa išgyvenimo paslaptimi. Kam mažai reikia, 
tas išvengs politikos lemiamo likimo, jeigu jam jau bus lemta gy- 
venti tokiais laikais, kai politika reikš likimą. Politika — tai taip pat 
sritis, kur žmonės, konkuruodami dėl to, ko galėtų atsisakyti, skal- 
do vienas kitam galvas. Kaip tik krizės laikais ir atsiskleidžia visa 
kiniškosios antipolitikos paletė. 

Dabar prieisime prie kitos mūsų cinikų kabineto figūros ir pa- 
matysime, kaip viskas susipainioja, kai tik filosofai, tiksliau inte- 
lektualai, ima nebesilaikyti kiniškosios abstinencijos ir ieško gyve- 
nimiško komforto, kartu norėdami sau pasilikti ir filosofų prestižą. 
Diogenas, įkūnijantis savo mokymą, dar yra archajiška figūra; „mo- 
dernumas“ prasideda su skilimais, nenuoseklumais ir ironijomis. 
* Todėl feminizmas turi pirmykščio kinizmo, jis galbūt netgi yra aktualusis neokinizmo 


branduolys. Jis skatina, pavyzdžiui, moteris atrasti masturbaciją, kad galėtų išvengti 
būtinybės tuoktis. 


212 


2. Lukianas, pašaipūnas, arba: 
kritika pereina į kitą stovyklą 


Labai klysta tie, kurie mano, kad yra antikų. 
Antika tik dabar prasideda. 
Novalis 


Tą Žmogų iš Samosatos prie Eufrato, gimusį Sirijoje, užimantį 
garbingą vietą piktų liežuvių istorijoje, sutinkame - po pusės tūks- 
tantmečio - iš esmės pasikeitusioje kultūrinėje aplinkoje. Trumpa 
biografija: 


„Nepavykus bandymui tapti skulptoriumi, Lukianas (gimęs apie 120 m. po 
Kr.) tapo retoriumi; tai profesija, kuriai mūsų laikais vargu ar rastume paralelę 
ir kurią gana neblogai galima apibūdinti kaip „koncertuojantis kalbėtojas“. Taigi 
jis, kaip Poseidonijas ir didis keliautojas bei klajūnas Paulius, traukė per šalį, 
per visą Viduržemio jūros regioną iki pat Galijos ir sakė žmonėms kalbas; nors 
graikiškai kalbėjo su akcentu, turėjo nemažą pasisekimą. Bet buvo pernelyg, 
protingas, pernelyg neramus ir dvasiškai pretenzingas, kad tenkintųsi sėkme 
scenoje ir elegantiškojo pasaulio atstovų plojimais. Todėl apie keturiasdešim- 
tuosius savo gyvenimo metus pradėjo rašyti satyrines įvairenybes, mūsų žo- 
džiais tariant, ėmėsi moralizuojančios eseistikos. Ji ir pasiekė mūsų laikus. Vė- 
liau Egipte tapo romėnų valdininku, taigi ėmėsi to, iš ko pats anksčiau nema- 
žai šaipėsi, - pelningo ir sėslaus darbo. Paskutinė užfiksuota jo gyvenimo data 
yra imperatoriaus Marko Aurelijaus mirtis (180 m. po Kr. kovo 17). Manoma 
(nors tiksliai nežinoma), kad ir jis pats po to netrukus mirė“ (Otto Seelio pa- 
baigos žodis knygoje: „Lukian, Gespräche der Götter und Meergėūtter, der Toten 
und der Hetūren“, Stuttgart, 1967, S. 241-242). 


Reikia pasakyti, kad Lukiano laikais protokiniko pasėta sėkla bu- 
vo jau sudygusi ir stulbinamai suvešėjusi. Viduriniosios romėnų 
imperatorių epochos atstovas, imperatoriaus stoiko Marko Aureli- 
jaus amžininkas,* yra svarbiausias ir piktavališkiausias liudytojas 
to, kad iš tariamo satyrinio kiniškosios civilizacijos polemikos žai- 
dimo kilo vienas galingiausių Vakarų filosofijos impulsų. Iš tiesų 
po gero tūkstantmečio kinizmas Romos imperijos teritorijoje pa- 
galiau rado labai tinkamą dirvą, klestintį susvetimėjimą, ir todėl 


* Jau Helmutas Schmidtas rėmėsi jo etika. 

plačiai paplito. „Šunys“ pradėjo kaukti susimetę į dideles rujas, ir 
moralinis priešinimasis imperijos socialinėms bei žmogiškosioms 
sąlygoms virto galinga dvasine srove. Imperijos laikų kinizmas va- 
dinamas antikos hipių ir autsaiderių judėjimu (Hochkeppelis). Im- 
perijai virtus milžinišku biurokratiniu aparatu, kurio atskiras indi- 
vidas tiek iš vidaus, tiek iš išorės negalėjo nei suprasti, nei paveikti, 
ideologinė integracijos jėga ir jos gebėjimas žadinti pilietiškumą 
bei patriotizmą turėjo žlugti. Administracijos nutolimas nuo pilie- 
čių, nekenčiamas karinio ir valstybinio molocho plėšikavimas ren- 
kant mokesčius, piliečių nenoras atlikti karinę tarnybą - tai tikri 
ryškios visuomeninės krizės ženklai. Jau seniai romėnų santvarka 
nebebuvo ta res publica, kadaise laisva valia susikūrusi iš societas 
gyvenimo. Imperijos valstybinis aparatas slėgė piliečių pečius kaip 
švininis svetimkūnis. Natūralu, kad tokiais laikais filosofinės mo- 
kyklos, anksčiau dominusios tik vieną kitą; labai išplito ir padidė- 
jo - tai įgijo simptominį mastą. Individo poreikis atsilaikyti prieš 
prievartos visuomenę tapo svarbiausia psichopolitine realybe. Ka- 
dangi niekas nebegalėjo turėti iliuzijos, kad šioje valstybėje gyve- 
na „savo“ gyvenimą, daugelis turėjo justi poreikį savo savitumą 
atgauti ten, kur valstybė neturėjo galios, - naujų gyvenimo filoso- 
fijų ir naujų religijų srityse. Todėl didžiulį pasisekimą įgijo filosofi- 
nės, daugiausia graikiškos, sektos, tarp kitų ir kinikai, be to, išpo- 
puliarėjo Mažojoje Azijoje atsiradusios naujos religinės kultūros. 

Ir krikščionybė iš pradžių buvo tik viena iš daugelio vėlyvojo 
romėniškojo periodo egzotizmo bei orientalizmo formų. Iš Rytų 
jau tada sklido ne tik šviesa, bet ir patraukli misterijų prieblanda. 
Iš graikų romėnai ne tik perėmė kultūrinį dekorą ir humanitas 
doktriną, bet ir pasisavino iš Atikos šaltinių kylančias kritines in- 
dividualistines jėgas, kurios, žlungant graikų poliams, reiškėsi 
kaip „pelės, graužiančios moralinius pamatus”. Tas individualis- 
tinis raugas dar kartą atpalaidavo energijas romėnų biurokratinės 
valstybės sąlygomis, kur buvo įsigalėjęs susvetimėjimas; dabar, 
tiesa, šios energijos reiškėsi tokiomis masinėmis formomis, kad 
individualistinis impulsas turėjo pasikeisti kokybiškai. Daug at- 
skirybių davė naują masinę kokybę. Išprusę žmonės ėmė bodė- 
tis klajūnų, pamokslautojų, moralistų, kultų ir bendrijų sektan- 
tiškumu, kuris šimtmečius buvo labai būdingas bendram 

imperijos vaizdui.* Senasis humanistinis išsimokslinusių romė- 
nų individualizmas paniekinamai žiūrėjo į naująjį, iš dalies aso- 
cialų individualistinį šurmulį. Į krikščionis tuomet buvo žiūrima 
taip pat suraukus nosį kaip ir į kinikus. Vienas iš vyresniųjų iro- 
niškai švietėjiškų konservatyviųjų to meto balsų yra Lukiano — 
tokį mes jį girdime negailestingoje satyroje apie kiniškosios sek- 
tos vadovo Peregrino, vadinamo Protėjumi, savižudybę. Į šį tekstą 
ir pažvelkime. Tai yra pavyzdys naujojo ciniško tono, būdingo 
vėlesnių laikų intelektualams, kai kas nors išprovokuodavo jų 
panieką. Aktualūs palyginimai taip labai krinta į akis, kad apie 
tai daugiau neverta kalbėti. Verta dirstelėti į antikinį Lukiano ki- 
nikų veidrodį, kad atpažintume jame šviežią cinišką dabartį. 
Apie ką kalbama? Lukianas satyroje nagrinėja sensacingą atsiti- 
kimą, atseit įvykusį gausios publikos akyse, per Olimpines žaidy- 
nes: minėtasis Peregrinas, vienos kinikų sektos vadovas, nuspren- 
dė viešai susideginti ant didelio laužo, kad parodytų aplinkiniams 
tragišką ir herojišką savižudybę, kad pakeltų savo sektos autorite- 
tą ir, kaip pabrėžia Lukianas, patenkintų savo paties garbėtrošką. 
Šis planas, kurį pagrindinis veikėjas iš anksto paskelbė, siekdamas 
deramo rezonanso, iš tiesų buvo įvykdytas. Viešumo buvo siekia- 
ma visiškai sąmoningai ir tikimasi padaryti įspūdį miniai. Sekama, 
aišku, buvo Sokratu, kuris savo savižudybe davė didžiausią filo- 
sofinio tvirtumo pavyzdį; galimas daiktas, ir to meto indų brah- 
manais, apie kurių susideginimus Vakaruose buvo žinoma nuo 
Aleksandro žygio laikų. Lukianas sakosi buvęs to įvykio liudyto- 
jas. Vaizdavimo maniera tokia pašaipi, kad reiktų ją laikyti kritiniu 
liudytojo požiūriu, o ne dalykišku pasakojimu apie minėtus įvy- 
kius. Iš to pasakojimo beveik neabejojant galima priimti vien tai, 
kad Peregrino kinizmas su Diogeno kinizmu mažai ką turėjo ben- 
dra, išskyrus tą patį pavadinimą ir kelis išorinius asketiškus bruo- 
žus. Peregrinas ir Lukianas, atrodo, bus pasikeitę amplua, nes Dio- 
genui tiek toks patetiškas gestas, tiek tokia herojiška savižudybė 
būtų neįsivaizduojama. Diogenas, pritardamas Lukianui, būtų ją 
pavadinęs beprotybe (tuo galime būti tikri), nes kinikui, kalbant 


* Toks vaizdas susidarė maždaug nuo Nerono laikų. Cicerono laikais apie sektas, maž- 
daug po šimto metų įsigalėjusias politinėje scenoje, dar beveik nieko nebuvo girdėti. 

literatūrine kalba, tinka komiškas, o ne tragiškas amplua, satyra, o 
ne rimtas mitas. Tai rodo didelį kiniškosios filosofijos struktūrinį 
pokytį. Diogeno egzistencija įkvėpimo sėmėsi iš Atėnų komedijos. 
Jos šaknys buvo miesto juoko kultūra, o ją palaikė mentalitetas, 
kuriam būdinga sąmojis, pašaipa, aštrialiežuviškumas ir sveikas 
kvailumo niekinimas. Jo egzistencializmo pagrindas satyrinis. Kas 
kita vėlyvasis romėniškasis kinizmas. Jame kiniškasis impulsas aiš- 
kiai susiskaldęs - viena jo kryptis egzistencialistinė, kita - satyrinė 
intelektualinė. Juokas tampa literatūros funkcija, tuo tarpu gyve- 
nimas lieka perdėm rimtu dalyku.* Kinikai sektantai, tiesa, labai 
uoliai laikėsi nereiklaus gyvenimo programos, pasiruošimo viskam 
ir nepriklausomybės priesako, tačiau dažnai pernelyg rimtai žiū- 
rėjo į savo, kaip moralistų, vaidmenį. Juoko motyvas, leidęs įsitvir- 
tinti gyvenime Atėnų kinizmui, vėlyvaisiais Romos laikais numi- 
rė. Sektoje būrėsi greičiau labilūs ir priešiškumo kupini žmonės, 
kaulytojai ir moralistai, autsaideriai ir narcizai, negu besikvatojan- 
tys individualistai. 

Geriausi tarp jų turbūt buvo savitos asketiškos pakraipos mora- 
listai arba švelnūs gyvenimo menininkai, kaip moralumo psicho- 
terapeutai keliavę per šalį ir mielai priimami smalsių žmonių; sa- 
vimi pasitikintiems konservatyviems žmonėms turbūt atrodė 
įtartini, o gal net buvo nekenčiami. 

Ir štai tų žmonių atžvilgiu Lukianas užėmė satyriko ir humoristo 
poziciją, kuri anksčiau priklausė jiems. Tačiau jis iš pasipūtėliško ži- 
nojimo atstovų šaiposi ne kaip neišprusęs išminčius kinikas: jo saty- 
ra yra intelektualus nevalyvų elgetaujančių moralistų ir viauksėto- 
jų puolimas, taigi tam tikra hegemonistinė satyra prieš intelektualius 
savo meto prietrankas. Galimas daiktas, jog ši filosofinė moralinė 
konfrontacija buvo susijusi su grupiniais judėjimo interesais, ir tie 
interesai buvo svarbesni negu „teorija ',** yra ženklų, kad Lukianas 
kinikus taip smarkiai puolė ir dėl to, kad jie norėjo to paties, kaip ir 
jis. Jie kreipėsi į panašią publiką ir arė tą patį lauką, nors ir kitomis, 
radikalesnėmis priemonėmis. Ir jie buvo klajūnai, pakelių retoriai, 

* Išaiškinti vėlyvajai antikai būdingą gyvenimo baimę (tai, be kita ko, krikščionybės pre- 
misa) tebėra psichoistorijos uždavinys. 


** Šių laikų analogas yra konkuruojančios giluminės psichologijos sektos (Freudo, Jungo, 
Reicho, Adlerio, Janovo, Lacano ir kt. šalininkai). 

priklausomi nuo viešo dėmesio, savotiški dvasios elgetos. Gali būti, 
kad Lukianas jų elgesyje nekentė savęs, matydamas panašumus. 
Jei kinikus laikysime savo epochos niekintojais, tai Lukianas yra nie- 
kintojų niekintojas, moralistų moralistas. Savo konkurentuose jis 
įžvelgė (net ir čia itin kvalifikuotai) polinkį į pasipūtėlišką, naivų 
visažinio Žmogaus svajingumą, kuris, galimas daiktas, buvo susijęs 
su ambicijomis ir mazochistiniais kankiniškais bruožais. Tai sudaro 
Lukiano satyros psichologinį foną. Ką mirti pasiruošęs kinikas Pe- 
regrinas pateikia kaip herojiško mirties niekinimo ir išminties pa- 
vyzdį, Lukianui tėra tik juokingos garbėtroškos apraiška. Jeigu Pe- 
regrinas pretenduoja į tai, kad jo šalininkai ir pasaulis imtų jį dievinti, 
tai savaime suprantama, kad Lukianas privalo šį ketinimą demas- 
kuoti kaip tuščiagarbystę. Tačiau nereikia pamiršti, kad žmonės, 
spręsdami apie kitus, taiko jiems savo pačių santykių sistemą, taigi, 
vertindami kitus, galų gale kalba „apie save“. Kad garbės troškimas 
buvo ta santykių sistema, kuri didžiąja dalimi nulėmė Lukiano veiks- 
mus, po viso to, ką apie ją girdėjome, beveik nelieka abejonių. Ta- 
čiau abejotina, ar pagal šią santykių sistemą geriausiai galima su- 
prasti kinikų judėjimą. Taigi dabar pasekime Lukiano satyros 
veiksmą. 

Satyros aukai nepaliekama nė vieno sveiko plauko. Pradžioje 
Lukianas duoda žodį Peregrino gyrėjui, kurį giriamasis mokytojas 
(satyros personažas) apibūdina kaip pagyrūną, plepį, apsišaukėlį 
doruolį, turgaus rėksnį ir sentimentalų juokdarį, net suprakaita- 
vusį bepasakojantį nebūtus dalykus ir verkiantį netikromis ašaro- 
mis. Tuo tarpu kitas kalbėtojas, pateikiantis Peregrino gyvenimo 
istoriją, su žemėm sumaišo susideginti ketinantį žmogų. Nėra abe- 
jonių, kad Lukianas į jo lūpas įdeda savo versiją, pasak kurios, mo- 
kytojas yra nusikaltėlis, šarlatanas ir pamišęs dėl garbės. Peregrino 
gyvenimas atrodo kaip nusikaltėlio biografija, kurios etapai kupi- 
ni gėdingų dalykų: šeimyninė neištikimybė, po kurios, sugavus 
nusikaltimo vietoje, jam į užpakalį buvo įkištas ridikas, pederasti- 
ja, papirkinėjimai ir visų tų niekšybių viršūnė - tėvo nužudymas. 
Po to jis, priverstas bėgti iš gimtojo miesto Parijo, jau buvo pasi- 
ruošęs keliaujančio avantiūristo karjerai. Peregrinas netrukus įstojo 
į krikščionių (!) bendruomenę, kur greit pasižymėjo retoriniais triu- 


s x 


kais. To „nukryžiuotojo sofisto” šalininkai esą naivūs žmonės, ku- 

riuos gudruolis gali visaip apsukti aplink pirštą. Nuo krikščionių, 
arba, Lukiano žodžiais tariant, „kristuanų“, jis persimetė prie kini- 
kų, užsiaugino ilgą filosofo barzdą, užsidėjo keliaujančio pamoks- 
lautojo kuprinę ant pečių, pasiėmė apsiaustą, lazdą ir beklajoda- 
mas pasiekė Egiptą, kur atkreipė į save dėmesį viešu plakimusi ir 
tuo, kad nusiskuto pusę galvos - tai buvusi „visiškai nauja ir nuo- 
stabos verta dorybės apraiška“. Atsidūręs Italijoje ėmė sakyti prieš 
imperatorių nukreiptas kalbas ir todėl susilaukė vieno nepagrįstai 
persekiojamo Žmogaus pripažinimo. Nebesižinodamas ką darąs, 
iš tuštybės galop sugalvojo didžiai pompastiškai nusižudyti per 
Olimpines žaidynes. 

Po tokio pagrindinio veikėjo pristatymo Lukianas pereina prie 
susideginimo akto kritikos; jis recenzuoja jį nelyginant teatro kri- 
tikas prastą spektaklį. 


„Mano nuomone, geriau tiktų laukti mirties ramiai, o ne kaip kokiam bėg- 
liui vergui bėgti iš gyvenimo. Bet jeigu jis jau taip tvirtai pasiryžo mirti, tai 
kodėl reikėjo susideginti ir taip prašmatniai kaip kokioje tragedijoje? Kodėl 
pasirinktas būtent toks mirties būdas, kai yra tūkstantis kitų?“ (Orig. iš: Lu- 
kian, Werke in drei Būnden, Berlin und Weimar, 1974, Zweiter Band, S. 37-38.) 


Iš tiesų tai jam taip ir reikia, tokia mirtis yra pelnyta bausmė, 
kurią jis pats sau įvykdo, tiktai laikas esąs blogai parinktas, nes 
Peregrinui jau seniai reikėję nusižudyti. Be to, besišaipantis Lu- 
kiano kritikas turi ką prikišti ir pačiam spektakliui -jis teigia, kad 
geriau būtų tikęs ne toks patogus mirties būdas; mat susideginant 
tojas norėtų paraginti visus Peregrino šalininkus kiek galima grei- 
čiau paskui savo mokytoją pulti į ugnį, kad pagaliau ateitų galas 
tai kinikų velniavai. 

Šie pasažai aiškiai rodo, kas tuo norėta pasakyti: kritika perei- 
na į kitą stovyklą. Cinizmą mes anksčiau esame apibūdinę kaip 
įžūlumą, perėjusį į kitą pusę. Lukianas čia kalba kaip ciniškas 
ideologas, kuris galingiems ir išsimokslinusiems žmonėms val- 
džios kritikus parodo kaip garbės ištroškusius pamišėlius. Jo kri- 
ticizmas virto oportunizmu -jis tikisi galingųjų ironijos, nukreip- 
tos prieš jo egzistencialistinius kritikus. Tiktai todėl Lukiano 
kalbėtojui gali kilti mintis, kad niekinantys mirtį kinikai esą pa- 

vojingi valstybei, nes visiškai atpalaiduoją rankas nusikaltėliams, 
kuriems gresia mirties bausmė, nes mirtis jau neatrodo pakanka- 
mai bauginanti. 

Nelinksmas juokas, kai moralistų sekta raginama šokti į dūmus 
arba į ugnį ir kartu nusižudyti; dar dešimt ar šimtas tūkstančių 
religinių „disidentų“ tegu gauna galą Romos imperijos arenose ir 
ant laužų. 

Stebina ciniška drąsa, su kuria Lukianas komentuoja susidegi- 
nimo aktą. Po to, kai Peregrinas pačiam sau pasakė savotišką lai- 
dotuvių kalbą ir „garbėtroškiškai“ vis atidėliojo susideginimo aki- 
mirką, pagaliau atėjo metas, kai du mokiniai uždegė laužą ir 
mokytojas šoko į jį, kreipęsis į tėvo ir motinos sielas. Tai vėl sukelia 
Lukiano juoką, nes jis prisimena tėvo nužudymą. Aplinkinius jis 
ragina palikti tą niūrią vietą. 

„išties nemalonu žiūrėti į keptą seną žmogelį ir kvėpuoti slogia taukų smar- 
ve“. (Orig. iš: „Lucian und die Kyniker“, 1879.) 

Žinoma, Lukiano paveikslo negalime susidaryti vien pagal šią 
sceną: galbūt mes sutikome jį pačią netinkamiausią akimirką, kie- 
tai susikibusį su priešininku, į kurį jis nukreipė visą savo panieką.* 
Ta scena mums svarbi dėl to, kad čia matome, kaip kiniškasis im- 
pulsas iš plebėjiškos, humoristinės kultūros kritikos pereina į ci- 
niškąją hegemonistinę satyrą. Lukiano juokas truputį per šaižus, 
kad būtų linksmas, jis rodo daugiau pyktį negu nepriklausomybę. 
Čia matyti kandumas žmogaus, kuris abejoja pats savimi. Pulda- 
mi Romos valstybę, helėnų civilizaciją ir ambicingų, patogiai gy- 
venančių piliečių psichologiją, kinikai klibino socialinius, taigi ir 
išmoningojo ironiko egzistencijos, pamatus. 


* Ir Chr. M. Wielandas, geriausias Vokietijos XVIII amžiaus kinizmo žinovas ir Lukiano 
vertėjas, matyt, juto, kad Lukiano panieka Peregrinui ne visai pelnyta. Romane „Slapta 
Peregrino Protėjaus istorija“ (Die geheime Geschichte des Peregrinus Proteus, 1788-1789) jis 
pateikia truputį malonesnį filosofo portretą. 

3. Mefistofelis, arba: 
dvasia, kuri visuomet neigia, ir valia žinoti 


DIEVAS: 

Su tavimi aš bendrą kalbą rasiu. 
Juk iš visų neigimo dvasių 

Tu ligi šiol mieliausias man buvai. 


„asaoo:44444Loso- L Las aa PasL ASS Ledo LLLL LA LLP LLA SP AL LL LLL ALL SL LLLLL4 

MEFISTOFELIS: 
Galva, sėdynė, rankos, kojos 
Juk tau priklauso, po šimtais! 
J. W. Goethe, „Faustas“,Id.* 


Nuo Lukiano, ciniško satyriko, išjuokusio kinikų sektą, laikų pra- 
ėjo pusantro tūkstantmečio. Keičiantis pasauliui - žlugo Vakarų Ro- 
mosimperija, Vakarai tapo krikščioniški, atėjo ir praėjo feodalizmas, 
riterių laikai, reformacija, Renesansas, absoliutizmas, suklestėjo bur- 
žuazija, - toliau vyko kiniškojo impulso lūžiai ir maskavimai. Goet- 
he's šaunusis teatro velnias pasitinka mus Šviečiamojo amžiaus ze- 
nite, tame XVIII amžiaus dešimtmetyje, kai aktyviausiai reiškėsi 
buržuazijos kultūrinis „Audros ir veržimosi" sąjūdis. Mefistofelis gy- 
vena per pačias sekuliarizacijos, kai pradedama likviduoti krikščio- 
nybės tūkstantmečio palikimą, audras. Galbūt geriau negu bet kas 
kita XVIII amžiaus kultūrinės revoliucijos pobūdį charakterizuoja 
tai, kad didžiausias tos epochos poetas ją įkūnija velnio figūroje, ji, 
kaip šėtonas, mėgaujasi laisve sakyti viską taip, „kaip yra”. Velnias 
yra pirmasis pokrikščioniškasis realistas; jo kalbos laisvumas vyres- 
niems amžininkams dar turi atrodyti infernališkas. Ten, kur velnias 
praveria burną, kad pasakytų, kaip pasaulyje iš tiesų yra, senoji krikš- 
čioniška metafizika, teologija, feodalinė moralė šluote nušluojamos. 
O jeigu jam dar nuėmus ragus ir kanopas, tai iš Mefistofelio liks 
tiktai buržuazinis filosofas - realistas, antimetafizikas, empirikas, po- 
zityvistas. Neatsitiktinai Faustas, XVI-XIX amžiaus modernaus ty- 


* Getė, Faustas. Vertė A. Churginas. Vilnius, 1978, p. 16 ir p. 65. 

rėjo simbolis, sudarė sutartį su tokiu velniu. Tik iš velnio galima iš- 
mokti to, „kaip yra“. Tiktai jam rūpi, kad mes nusiimtume religijos 
akinius ir imtume žiūrėti savo akimis. Tada mintis apie Dievą tėvą, 
Sūnų ir kompaniją tarsi savaime pasidaro nebereikalinga. 

Mefistofelis yra florescuojantis padaras, visiškai pasinėręs į savo 
metamorfozes. Jis išeina iš šuns. Savo pirmajam pasirodymui vel- 
nias pasirenka filosofų kinikų sektos simbolį. Prisiminkime: Faus- 
tas, atsidūręs pačiame savo „teorinės nevilties“ dugne, nusprendžia 
nusižudyti. Velykų nakties chorai jam sutrukdo, kai jis jau prideda 
nuodų buteliuką prie lūpų. Jis grįžta į gyvenimą. Per velykinį pasi- 
vaikščiojimą medituoja apie savo sielos dvilypumą; čia jo mintis ga- 
lime laikyti rimta buržuazinio mokslininko savirefleksija: jame gru- 
miasi realizmas ir noras be galo gėrėtis, gyvenimo geismas mirties 
ilgesys, „valia mirti“ ir „valia valdyti“, supratimas, kas galima, ir ne- 
galimo (dar) siekimas. Prieblandoje Faustas pamato „juodą šunį, tra- 
siojantį po arimą“ ir dideliais ratais sukantį aplink vaikštinėtojus. 
Faustui pasirodo, lyg paskui jį driektųsi žiežirbų šleifas. Tačiau Vag- 
neris visų tų magiškų dalykų nemato. Galop juodasis pudelis, viz- 
gindamas uodegą, atsigula priešais mokslininką ant pilvo, kaip pui- 
kiai dresuotas ir pažiūrėti romus šuo. O studijų kabinete įvyksta 
tikroji šėtono metamorfozė, kai mąstytojas imasi versti Evangeliją 
pagal Joną į vokiečių kalbą. Kai tik Faustas randa tinkamą graikiš- 
kos sąvokos logos atitikmenį (veiksmas), šuo ima staugti. Jo pavida- 
las ima kurioziškai keistis: „Ir mano pudelis eina vis didyn ir ple- 
čias“. Pagaliau pasirodo, kad „kaily šuns gauruoto“ glūdėjo 
„keliaujantis studentas“, kuris vis labiau ir labiau rodo velnio kano- 
pas. Scenų seka plastiškai perteikia pono ir tarno dialektiką; velnias 
iš pradžių tenkinasi šuns vaidmeniu, paskui tampa tarnu, kad galų 
gale visiškai, kaip jis sako, užvaldytų mokslininko sielą. 

Virtimas iš šuns į pabaisą, iš pabaisos į keliaujantį studentą yra 
tik pradžia ilgos metamorfozių grandinės; Mefistofelis tikras kau- 
kių keitimo meistras, lygintinas su avantiūristais ir šnipais“, nes 
pikto ženklas pokrikščioniškoje eroje yra jo dangstymasis tada ma- . 
dingomis ir visuomenės pripažintomis romumo kaukėmis. Vidur- 


* Plg. skyriaus „Istorinis aspektas“ 12 poskyrį „Apie vokiečių avantiūristų respubliką“ ir 
skyriaus „Loginis aspektas“ poskyrį „Karo mokslas ir šnipinėjimas“. 

amžiškos „nelabojo“ personifikacijos, tikro velnio pavidalo, Goe- 
the's ironiškoje dramoje, galima sakyti, nėra. Mat Goethe's teatro 
velnias modernizuotas, paverstas vėtytu ir mėtytu dideliu ponu — 
šį įvaizdį plėtoja ir Thomas Mannas („Daktaras Faustas“). Velnias 
tampa imanentine figūra ir net pelno simpatijų savo paslaugumu. 
Netgi raganos Goethe's dramoje ne iš karto supranta, kas tas jun- 
keris iš tiesų yra. Kartais jis pasirodo kaip elegantiškas rūmų di- 
džiūnas su pusšvarkiu ir plunksna, paskui, scenoje su studentais, 
persirengia dideliu mokslininku, kad galėtų parodijuoti mokslin- 
gumą ciniška satyra — tai aštriausia Linksmojo mokslo improviza- 
cija prieš Nietzsche, - pagaliau pasirodo kaip elegantiškas ponas 
ir magas, gebantis sąmojingai atsikirsti sąvadautojoms, ir kaip fech- 
tavimo mokytojas, mokantis Faustą fechtuotis, kad tas galėtų pa- 
siųsti į kitą pasaulį pradedantį įkyrėti mylimosios brolį. Būtini nau- 
jojo, „iImanentinio“ velnio atributai yra įžūlumas ir šaltas sarkazmas, 
be to, kosmopolitizmas, miklus liežuvis, išsimokslinimas ir teisinė 
nuovoka. (Sutartys privalo būti raštiškos.) 

Toks nelabojo sumoderninimas nėra vien poeto užgaida. Nors 
jis ir pateikiamas poetine ironiška forma, jo loginė bazė solidi. Nau- 
jojoje sąmonės formų struktūroje menas tikrai nėra „vien“ gražių 
ir linksmų dalykų arena, o vienas iš svarbiausių būdų mokslui pri- 
artėti prie to, ką tradicija vadina tiesa - tiesa, kuri yra atitinkamas 
požiūris į visumą, pasaulio esmės suvokimas. „Didysis menas“ vi- 
sada buvo pandemoniškas, stengęsis vaizduoti „pasaulio teatrą .* 
Tai ir rodo tokių kūrinių kaip „Faustas“ rangą. Aiškinant blogį pa- 
saulyje tradicinė metafizika bejėgė, nes krikščioniškasis metafizi- 
kos fonas su savo išganinguoju optimizmu išblėso; dėl to atsira- 
dusį plyšį užima kaip tik menas. Istoriškai žiūrint, būtent 
Mefistofelis (jį laikau viena centrinių naujųjų laikų estetikos figū- 
rų) yra raidos idėjos kūdikis. Ši idėja XVIII amžiuje leido naujai 
suformuluoti senus tradicijų ir reiškinių laikinumo klausimus ir 
su nauja logika į juos atsakyti. Aišku tiek, kad nuo to laiko pasaulio 
blogis - mirtis, griovimai ir kitokios neigiamybės -jau nebebus aiš- 


* Dar kartą prisiminkime tezes apie meną, kaip buržuazinio neokinizmo išraiškos formą, 
pateiktas penktajame įžanginiame svarstyme. Menai puikiai mokėjo apdoroti neigia- 
mybes. „Realizmo“ sąvoka susijusi su šia meno savybe. 

kinamas vien kaip baudžiantis ar išbandantis Dievo kišimasis į pa- 
saulio istoriją, kaip tai buvo daroma krikščioniškaisiais amžiais. Pa- 
saulio suvokimo sudaiktinimas, natūralizavimas ir suobjektyvini- 
mas padarė pernelyg didelę pažangą, kad ir toliau būtų 
tenkinamasi teologiniais atsakymais. Brandesniam protui jie tapo 
ne vien logiškai nepagrįsti, bet ir (o tai dar svarbiau) egzistencia- 
liai neįtikinami. Dievą, velnią ir visą kitą teologinę nomenklatūrą, 
kas be ko, dar galima laikyti simboliais. Goethe's dramoje „Faus- 
tas” kaip tik tai ir daroma. Kūrinyje „poetiškai laisvai“ manipu- 
liuojama teologinėmis figūromis. Ironija iškelia dienos švieson nu- 
valkiotą įtikinhamumo sistemą ir su senais charakteriais sukuria 
naują logiką, naują prasmės sistemą. Apskritai čia vadovaujamasi 
ta pačia logika, kuria paremta ir Hegelio pasaulio bei istorijos idė- 
ja - evoliucijos logika, pozityvios dialektikos logika, žadančia kon- 
struktyvią destrukciją. Toks mąstymo modelis garantuoja naują 
metafizinės spekuliacijos erą. Ji remiasi galinga šiuolaikine minti- 
mi, kad pasaulis juda ir kad tas judėjimas vyksta pirmyn ir aukš- 
tyn.* Iš tokios perspektyvos pasaulio kančios atrodo tarsi kaina už 
raidą, kuri neišvengiamai veda nuo niūrios pradžios į šviesius lai- 
kus. Švietimas yra ne vien šviesos teorija, bet daugiau judėjimas į 
šviesą —- optika, dinamika, organologija, evoliucijos teorija. Goe- 
the's velnias jau vadovaujasi šiomis naujomis pažiūromis, kurios, 
kaip matysime, sudaro visų šiuolaikinių, bent jau cinizmo gundy- 
tų, didžiųjų teorijų pagrindą. Evoliucionizme glūdi loginės šak- 
nys visų teoretizuojančių cinizmų, plačiai ir savininkiškai besižval- 
gančių į tikrovę. Moksluose įsitvirtinusi evoliucijos teorija perėmė 
metafizikos palikimą. Tik ji turi pakankamai galios, kad plačiu 
žvilgsniu aprėptų blogį, nykimą, mirtį, skausmą, visą sumą nei- 
giamybių, su kuriomis susiduria gyvieji padarai. Kas sako „raida“ 
ir pripažįsta raidos tikslus, randa perspektyvą, iš kurios galima pa- 
teisinti tai, kas padeda raidai. Todėl „evoliucija“ (pažanga) yra da- 
bartinės teodicėjos šūkis; juo remiantis galima visiškai suloginti 
negatyvumą. Evoliucionisto požiūryje į tai, kas turi kentėti ir žūs- 


* Nuo Marxo laikų žinome, kad movens, kuris naujuosius laikus stumia į tariamai progre- 
syvų istoriškumą, pagrįstas kapitalo ir mokslo sąjunga. Kartu esame priversti labiau skirti 
plėtotę nuo pažangos. 

ta,jau neišvengiamai reiškiasi naujasis intelektualus cinizmas; mi- 
rusieji, jo požiūriu, yra ateities trąšos. Kitų mirtis atrodo tiek onto- 
loginė, tiek loginė „mano reikalo sėkmės premisa. Goethe savo 
velnio lūpomis nuostabiai suformuluoja metafizika persunktą nau- 
josios dialektikos pasitikėjimą gyvenimu. 


FAUSTAS: Tai kas gi tu? 

MEFISTOFELIS: Dalelė tos jėgos, 

Kuri visiems be atvangos 

Darydama tik gera, blogo linki. 

FAUSTAS: Tu paprasčiau kalbėti pamėgink. 
MEFISTOFELIS: Aš viską neigiu — neigiu atvirai, 
Kokie menki tie žemės padarai, 

Jog netgi gaila, kad jie yra gimę 

Ir niekaip neprasmenga į kiaurymę! 
Žodžiu, tai, ką vadinat pragaišties pradu,* 
Kas su blogiu taip ar kitaip susiję, 

Kaip tik sudaro mano viešpatiją.** 


O kalbant apie kiniškojo impulso istoriją, tai Mefistofelis joje 
užima dviprasmišką poziciją: tiek dėl to, kad yra susijęs su savo 
didžiuoju ponu, tiek dėl polinkio į didžiąsias teorijas jis yra cini- 
kas; o savo plebėjiškąja, realistine ir jusline puse jis orientuojasi į 
kinizmą. Prie šio elegantiško ir vulgaraus evoliuciją patyrusio vel- 
nio, kuris gali mėgdžioti ir Oilenšpygelį, paradoksų priskirtina 
tai, kad jis daktaro Fausto atžvilgiu yra švietėjas. Mokslininkas 
turi nemaža bruožų, kuriuos šiandien tiesiai vadintume antišvie- 
tėjiškais — ezoterinį polinkį bendrauti su dvasiomis iš anapus, ma- 
giškų polinkių ir abejonių keliantį norą peržengti ribas ir perkrauti 
žmogaus protą. Kam neužteks suvokimo, kad žmogaus žinoji- 
mas menkas, ir kas nepasitenkins empirizmu, tas iš tiesų galų 
gale pasakys: „Deja, nors knygų daug skaičiau, kvailys jaučiuos, 
kaip ir anksčiau”. Didžiosios valios Žinoti gale visuomet būtinai 
laukia „teorinė neviltis“; mąstytojo širdis neišlaiko, kai jis suvo- 


* „„„vadinat pragaišties pradu”: velnias yra ne tik evoliucionistas, bet ir nominalistas. Blogis 
save supranta kaip „jėgą“, energijos fenomeną, kaip gamtos poliariškumo vieną polių. 
Konradas Lorenzas, vis dar gvildenantis evoliucijos temą, šiandien į agresijos fenome- 
ną nuosekliai žiūri iš tokio taško: „vadinamasis blogis“. 

** Getė, Faustas. Vertė A. Churginas. Vilnius, 1978, p. 50. 

kia, kad mes negalime žinoti to, ką „apskritai turėtume žinoti. 
Faustas iš esmės yra desperatiškas Kanto šalininkas, pro magiš- 
kas užpakalines dureles bandantis pasprukti iš savivaržos gniauž- 
tų. Noras peržengti ribas stipresnis už suvokimą, kad mūsų pa- 
žinimas ribotas. Fausto asmenyje jau žymu tai, ką vėliau pabrėš 
Nietzsche ir pragmatizmas - valią Žinoti įkvepia valia valdyti. Va- 
lia valdyti negali pasitenkinti tuo, kas jau žinoma, -ji nežino sai- 
ko, nes po kiekvieno atradimo iškyla daug naujų mįslių: žinoji- 
mas jau aprioriškai siekia daugiau žinoti. Kadangi kaip tik reikia 
to, ko dar nežinai, o ką žinai, gali be to apsieiti. Noras žinoti kyla 
iš noro valdyti, veržimosi į klestėjimą, būtį, seksualumą, džiaugs- 
mą, savo malonumus ir siekimo užmiršti, kad mirtis neišvengia- 
ma. Tai, kas pretenduoja į teorinį švietimą ir tyrimą, niekada ne- 
gali pasiekti savo menamų tikslų, nes jie nepriklauso teorinei 
sferai. 

Tai suvokusiam mokslinis impulsas pereina į estetinį. Menas yra 
tikrasis Linksmasis mokslas: jis, kaip paskutinis nepriklausomos ir 
realistinės sąmonės garantas, stovi tarp religijos ir mokslo, bet ne- 
privalo, kaip anie, apeliuoti į tikėjimą - jis pasilieka sau patirtį ir 
natūralias juslių pagavas, tačiau, kita vertus, jam nereikia taip griež- 
tai kaip aniems dviem trumpinti to, kas empiriška. Velnias, Goe- 
the's kūrinyje atstovaujantis morališkai nevaržomos patirties prin- 
cipui, vilioja nevilties apimtą švietėją Faustą į platų gyvenimą: 
„Zvaliau! Pasaulin aš kviečiu tave, gana tau alint smegenis urve”. 
Kas buvo vadinama meno amoralumu - viską matyti ir galėti vis- 
ką sakyti, - iš tiesų yra tiktai kita šio naujojo, totalinio empirizmo 
pusė. Kas patyrė neviltį dėl to, kad valia žinoti yra ribota, tas gali 
pasinerti į sąmoningo gyvenimo nuotykį. Patirtis niekada nevirs 
teorija, nors taip mano nuoseklūs racionalistai. 

Patirti, kas yra gyvenimas! Patyrimo principas galop sutrauko 
bet kokius moralinius varžtus, net mokslinės metodikos. Kas yra 
gyvenimas, tyrėjas patiria ne laikydamasis teorinių pozicijų, o vien 
tiktai pasinėręs į patį gyvenimą.* Mefistofelis tarnauja tam, kuris 
nori peržengti teorijos ribas, kaip Magister Ludi: jis įveda jį į kiniš- 
kojo ir ciniškojo empirizmo procesą, nes tiktai ten galima pasisem- 


* Ne akcionizmas, greičiau „kontempliatyvi praktika“, veiksmas tam, kad suvoktum. 

ti gyvenimo patirties. Ar tai bus morališkai gera ar bloga, -jau ne- 
besvarbu. Mokslininkas, nuo savęs slepiantis savo valią valdyti ir 
patirtį suvokiantis tiktai kaip žinojimą apie „daiktus“, niekada ne- 
pasieks tikslo, nes jis prieinamas tik tam, kuris patirtį kaupia vien 
kelionės pas daiktus forma: empirikui amoralistui gyvenimas ne 
daiktas, o mediumas, kelionė, praktinis esė, sąmoningos būties pro- 
jektas. * 

Empirikas kinikas, jei jis sąmoningai vertina savo likimo peripe- 
tijas, būtinai susiduria su tuo, kas paprastai vadinama blogiu. Ta- 
čiau jis patiria „vadinamojo blogio“ neišvengiamybę; jis atsiduria 
įvykių centre ir kartu virš jų. Blogį jis mato kaip tai, kas iš esmės 
kitaip nė negalėtų būti. Prototipai to „blogio“, kuris yra stipresnis 
už moralę, tik reikalaujančią, kaip neturi būti, yra laisvas seksualu- 
mas, agresija ir nesąmoningumas (kiek jis kaltas dėl lemtingų kon- 
fliktų; žr. pavyzdinę nesąmoningo elgesio tragediją „Karalius Oi- 
dipas'). 

Didžiausia iš visų moralinių begėdysčių ir kartu neišvengiamiau- 
sia — išgyventi. Po ilgesnės ar trumpesnės priežasčių grandinės 
kiekviena gyva būtybė yra išlikusi gyva, o jos veikla ir neveikla yra 
turėjusi įtakos kitų pražūčiai. Kur tokios priežasčių grandinės trum- 
pos ir tiesioginės, kalbama apie kaltę; kur jos labiau priklauso nuo 
kitų — apie kaltumą be kaltės arba tragizmą; kur jos labai smarkiai 
priklauso nuo kitų, yra netiesioginės ir bendros -apie sąžinės grau- 
žimą, nepatogumą, tragišką savijautą.** 

Faustas irgi neišvengia tokios patirties. Mat jis ne vien suvedžioja 
savo mylimąją Gretchen, bet ir išlieka gyvas. Nuo jo pastojusi, iš 
nevilties ji nužudo jųdviejų meilės vaisių. Jai gėris virto blogiu, 
seksualinis atsidavimas - vieša gėda. Ji patiria visas iš moralinio 
mechanizmo kylančias likimo priežastingumo pasekmes: neviltį, 
pasimetimą, žmogžudystę (nužudo vaiką), nužudoma pati. Šią tra- 


* Nietzsche, kuris iš pradžių save vadino filosofijos ir estetikos „ciniku“, irgi vartojo 
formulę „pavojingai gyventi“. Ji yra kiniškojo empirizmo, į kurį orientuojasi Faustas, 
moto. 

** Adorno „Minima Moralia“, žymiausiame vokiečių filosofijos moralės kritikos veikale 
po Antrojo pasaulinio karo, labai griežtomis frazėmis tiesiai kalbama apie gėdą išlikti 
gyvam; būtų trumparegiška tai suprasti vien kaip žydų patirties tuo laikotarpiu (1943 
ir vėlesniais metais) refleksą. Apie išgyvenimo moralę plg. taip pat Elias Canetti, Masse 
und Macht, München, 1976. 

Grūndgensas 

Mefistofelį 
Goethe's 

gediją galima laikyti aistringa poetine kalba, skelbiančia, kad rei- 
kia praplėsti moralumo sampratą: menas yra naivios, mechaniš- 
kos, reaktyvios sąmonės kritika. Kai žmonės naivūs, jausmų, mo- 
ralės, identifikacijų ir aistrų pasekmės visuomet turi būti tragiškos; 
tik su naiviais ir nesuvokiančiais individais mechaninis moralinis 
priežastingumas daro, ką nori. Priešingai negu Gretchen, kuri žū- 
va, susidūrusi su „tragiškais“ mechanizmais, Faustas šalia savęs 
turi mokytoją, kuris apsaugo nuo galimų aklos, naivios nevilties 
pasekmių: 


„Berods velnių esi priėdęs tu, 
Laikytis privalėtum kaip drąsuolis. 
Pasauly niekas nėr man taip šlykštu, 
Kaip velnias, panikon įpuolęs!“* 


Veltui Faustas keikia jį skaudinantį mokytoją, kurį mielai vėl pa- 
verstų kinišku šuniu arba net gyvate, - visi keliai į naivumą jam 
užkirsti; jis savo ruožtu jau įgijo mefistofelišką sąmonę, kuriai rei- 
kia štai ko: ką žmogus apie save gali sužinoti, tą jis privalo žinoti; 
tai pralaužia nesąmoningumo ratą. Didžiojo meno estetinis amo- 


* Getė, Faustas. Vertė A. Churginas. Vilnius, 1978, p. 134. 


ralizmas reiškia sąmonėjimo mokyklą: moralė veikia naivią sąmo- 
nę kaip nesąmoningumo dalis; nesąmoninga, mechaniška, nelais- 
va mūsų elgesyje yra tikrasis blogis. 

Metistas, tarkime, panašus į švietėją kiniką, taigi skleidžia ži- 
nojimą, kurį gali perimti tik tas, kuris drįsta pažvelgti į daiktus 
moralės migla neaptrauktu žvilgsniu.* Niekur tai nėra taip ryš- 
ku kaip seksualiniuose reikaluose, kur iš tiesų pirma reikia atsi- 
sakyti moralės varžtų, kad kaip Faustas, laisvas ir nesuvaržytas, 
patirtum, kas yra gyvenimas. Mefistofelis yra pirmasis mūsų li- 
teratūros seksualinis pozityvistas; jo požiūris jau seksualinio ki- 
niko. Jis sako, kad vaikas yra vaikas, o žaidimas - žaidimas. Jam 
ne paslaptis, kaip „prisukti“ tokį vyrą kaip Faustas: reikia tik su- 
kelti jam nuogos moters viziją, šiuolaikiškiau kalbant, erotinę iliu- 
ziją, „(mago , geidžiamą vaizdinį, seksualinę schemą. Jauninan- 
tis gėrimas pažadina geismą, kuris kiekvieną moterį padaro trokš- 
tamą kaip Eleną. Kas įsimyli, teigia Goethe's ironija, iš esmės tam- 
pa cheminės reakcijos auka; modernesni cinikai arba pokštininkai 
tikina, kad meilė — tai nieko kita, tik hormonų sutrikimas.** Ci- 
niškumas glūdi žodžiuose „nieko kita“, kurie literatūriniu požiū- 
riu yra susiję su satyra, egzistenciniu - su nihilizmu, epistemolo- 
giniu —- su redukcionizmu, metafiziniu - su materializmu (vul- 
gariuoju). Linksmuolis materialistas Mefistofelis skelbia animali- 
nę meilės būtinybę. Mat reikia jos ar ne, ji vis tiek yra. Ko tuo 
metu pripaisto įsimylėję kvailiai, negalima priimti už gryną pini- 
gą, nes jie, kaip tikri velniai, visada galvoja tik apie viena, be ko 
neapsieina nė tyros širdys. 

Beveik taip pat nepagarbiai kritiškasis velnias Žiūri į mokslus. 
Jam netinka visas tas negyvas, logiškai nelankstus, smulkmeniš- 
kas mokslininkų knaisiojimasis. Jo programa empirizmas, bet ki- 
niškas, vitalinis: stačia galva į gyvenimo srautą, pačiam viską pa- 
tirti. Jo kalba teikia drąsos rizikuoti, o kadangi jis labai griežtai - 
skiria pilką teoriją nuo žalio gyvenimo medžio, tai negali tenkin- 
tis jokia akademinio dėstymo forma. Profesoriai yra savo pačių 


* Skyriuje „Loginis aspektas“ aprašoma optika, kreipianti į šviečiamųjų mokslų „juodąjį 
empirizmą.. 
** „Hormonų bugi-vugi“ (Arthuras Milleris). 

teorinių sistemų kvailiai, šiuolaikiškai kalbant, savo „diskursų“ 
priedai. Visuose fakultetuose pilna tuščiagarbių plepių, kurie pa- 
prasčiausius dalykus supainioja taip, kad jų nebegalima pažin- 
ti — taip elgiasi tiek juristai, tiek filosofai, kas be ko, teologai, o juo 
labiau medikai. 

Kaip ciniškas ginekologas Mefistas pasako seną nešvankią išmin- 
tį, kad visas moterų ligas vienu būdu galima pagydyti. „Jų begali- 
niai sopuliai ir alpuliai juk žinomi! Todėl į vieną tašką muškit at- 
kakliai!" Mūsų velniui teoretikui, žinoma, labiau galima pritarti, 
kai jis imasi semantinio cinizmo (dabartiniais terminais tariant, kal- 
bos kritikos) fakultetų pseudologijų ir pretenzingų terminologijų 
atžvilgiu; jis mato, kad neišmanymas mėgsta dangstytis žodžiais 
ir kad pasipūtimas ilgam gali nulemti profesinės kalbos pobūdį. 
Velnias pasako tai, ką jaučia studentai: universitetas reikalingas 
„daktarų kvailybei“ (Flaubert'as), kuri čia, nebijodama demaska- 
vimo, patenkinta savimi dauginasi. Tai, ką šis velnias pasako Colle- 
gium logicum (scena su mokiniais) apie filosofų ir teologų kalba, 
yra poetinio nominalizmo apmatai, galintys atlaikyti bet kokią, kad 
ir pačią griežčiausią, kritiką. 

Reikia padaryti išvadą, kad Goethe's Mefistofelis, nepaisant vi- 
sų simbolinių prisipažinimų, iš esmės jau nebe krikščioniškasis vel- 
nias, o pokrikščioniška figūra su prieškrikščioniškais bruožais. Mo- 
dernieji jo komponentai siejasi su reaktualizuota antika: dialektinis 
evoliucionizmas (pozityvi destrukcija, geras blogis) su filosofine 
pažiūra į gamtą, kuri panašesnė į Talio iš Mileto ar Heraklito pa- 
žiūras negu į Kanto ar Newtono. 


4. Didysis inkvizitorius, arba: 
krikščionių valdininkas kaip Jėzaus persekiotojas ir 
institucijų mokslo atsiradimas iš cinizmo dvasios 
„Tas ir yra, kad bet!.. - šaukė Ivanas. — Žinok, vienuo- 
liuk, kad nesąmonės pasaulyje labai reikalingos: Ant 


nesąmonių pasaulis stovi, ir be jų galbūt jame visai 
nieko ir neįvyktų. Mes žinome, ką žinome!.. 

...O mano pasigailėtinas, žemiškas, euklidinis protas 
man tiek tesako, kad kančia yra, kad kaltų nėra, kad 
viskas išplaukia viena iš kita tiesiogiai ir paprastai, 
kad viskas juda ir sudaro pusiausvyrą, bet juk čia tė- 
ra euklidinė nesąmonė... Kas man iš to, kad nėra kaltų 
ir kad aš tai žinau, - aš reikalauju atpildo, kitaip aš 
sunaikinsiu pats save... Klausyk: jei visi turi kentėti, 
kad kančiomis pelnytų amžiną harmoniją, tai kuo čia 
dėti vaikai, pasakyk man, meldžiamasis? Visai nesu- 
prantama, kam turėjo kentėti ir jie ir kodėl jie turi 
kančiomis pirktis harmoniją? Kodėl jie pateko į me- 
džiagą ir patręšė savimi kažkam būsimąją harmo- 
niją?../* 


Ir niūrusis Dostojevskio Didysis inkvizitorius yra tik tariama 
krikščioniškųjų viduramžių figūra, lygiai kaip Goethe's Mefistofe- 
lis tik tariamas krikščionių velnias. Iš tiesų jie abu yra XIX amžiaus 
modernumo apraiškos - vienas estetas ir evoliucionistas, kitas nau- 
jo, ciniško politinio konservatyvizmo atstovas. Kaip ir Faustas, Di- 
dysis inkvizitorius yra XIX amžiuje vykstančių ideologinių kon- 
fliktų projekcija atgal į XVI amžių: tiek dvasiškai, tiek laiko atžvilgiu 
jis giminingesnis tokioms figūroms kaip Hitleris ir Goebbelsas, Sta- 
linas ir Berija ir nelabai atitinka istorinę ispanų inkviziciją. Bet ar 
ne lengvabūdiška garbingą krikščionių kardinolą gretinti su to- 
kiais žmonėmis? Juodinimas dalykas rimtas ir pateisinamas tik tu- 
rint svarių įrodymų. Jie iškyla iš Didžiojo inkvizitoriaus istorijos, 
kurią pasakoja Ivanas Karamazovas.** | 

Kardinolas, didysis Sevilijos inkvizitorius, asketiškas devynias- 
dešimtmetis senis, kuris, rodos, jau visai leisgyvis, tik akyse dar 
teberusena tamsi liepsna, vieną dieną - taip sako Ivanas Karama- 
zovas savo „fantastinėje poemoje“ — tampa Kristaus sugrįžimo liu- 
dytoju. Jėzus prieš katedrą pakartoja savo andainykštį stebuklą ir 
tyliais žodžiais prikelia iš numirusių vaiką. Atrodo, jog senis iškart 
"suvokė, kas čia darosi, tačiau jo reakcija paradoksali. Užuot pagar- 
binęs sugrįžusį Viešpatį, jis atkiša į jį kaulėtą pirštą ir įsako sargybi- 


* E Dostojevskis, Broliai Karamazovai, t. 1. Vertė M. Miškinis. Vilnius, 1986, p. 259-260. 
Toliau cituojama iš to paties leidinio. 
** Mes čia neatsižvelgiame į romano kontekstą. 

niams suimti tą žmogų ir uždaryti Šventojo tribunolo rūsyje. Nak- 
tį senis ateina pas Jėzų ir sako: 


„— Tai tu? Tu? - Nesulaukęs atsakymo greit priduria: - Neatsakyk, tylėk. Ir 
ką gi tu galėtumei pasakyti? Aš per daug gerai žinau, ką tu pasakysi. Bet tu nė 
teisės neturi ką nors pridurti prie to, ką jau esi anksčiau pasakęs. Kodėl tu 
atėjai trukdyti mums? Nes tu atėjai mums trukdyti, tu pats tai Žinai. Bet ar tu 
žinai, kas bus rytoj? Aš nežinau, kas tu esi, ir nenoriu žinoti: ar čia tu ar tavo 
pavidalas, bet jau rytoj aš nuteisiu tave ir sudeginsiu ant laužo kaip pikčiausią 
eretiką, ir ta pati minia, kuri šiandien bučiavo tavo kojas, rytoj, vos tik aš mos- 
telėsiu ranka, puls žerti žarijų į tavo laužą, ar tu Žinai tai? Taip, gal Žinai.../* 


Ką stebina Didžiojo inkvizitoriaus elgesys, tas tik tada gerai su- 
voks vyksmo prasmę, kai labai gerai įsisąmonins svarbiausia: se- 
nio mąstyme ir veiksmuose nėra nė trupučio neaiškumo ar apaki- 
mo, paklydimo ar nesupratimo. Apie tai, už ką Jėzus atleido savo 
kankintojams - „nes jie nežino, ką daro”, - bažnytininko atveju 
negali būti nė kalbos! Jis žino, ką daro, ir žino tiesiog šokiruojamai 
aiškiai; neaišku tik viena - ar tą žinojimą laikyti tragišku, ar ciniš- 
ku. Taigi jei Didysis inkvizitorius žino, ką daro, tai turbūt turi tam 
nepaprastai svarbių priežasčių, dėl kurių ryžtasi aukštyn kojom 
apversti tikėjimą, kuriam jis formaliai atstovauja. Ir senis iš tiesų 
išvardija Jėzui priežastis; trumpai drūtai tariant, tai politiko repli- 
ka religijos įkūrėjui; truputį giliau žiūrint, antropologijos atsiskai- 
tymas su teologija, administracijos su emancipacija, institucijos su 
individu. 

Svarbiausią priekaištą sugrįžėliui jau girdėjome: jis atėjęs „truk- 
dyti”. Kam? Inkvizitorius pyksta ant savo Išganytojo, kad šis grįžo 
kaip tik tą akimirką, kai Katalikų bažnyčia, pasitelkusi inkviziciją, 
jau buvo beužgesinanti paskutinę krikščioniškos laisvės kibirkštį ir 
beveik galėjo manyti baigusi savo darbą - įtvirtinusi savo viešpata- 
vimą, remdamasi „tikrąja religija“. Tačiau tapę visiškai nelaisvi (reli- 
ginės politikos prasme), to meto žmonės labiau negu bet kada buvo 
įsitikinę savo laisvumu. Argi jie negavo į rankas tiesos? Argi Kristus 
nežadėjo, kad atpirks mūsų tiesą? Tačiau Didysis inkvizitorius per- 
pranta šią apgavystę. Jis didžiuojasi savo realizmu; kaip pergalin- 


* Broliai Karamazovai, t. 1, p. 266. 

gos Bažnyčios reprezentantas jis pretenduoja ne tik į tai, kad už- 
baigsiąs Jėzaus misiją, bet ir ją patobulinsiąs! Mat Jėzus, mano jis, 
nemokėjęs mąstyti politiškai ir nesupratęs, kas politiniu požiūriu 
yra žmogaus prigimtis: ogi valdžios troškimas. Dostojevskio kardi- 
nolo kalboje savo tylinčiam belaisviui mes susiduriame su naujųjų 
laikų institucionalizmo apraiškomis; šioje ir galbūt tik šioje vietoje 
jis neregėtai atvirai parodo savo cinišką požiūrį į būtinybe paremtą 
apgavystę. Galiūnai, pasak Dostojevskio nuodugnios ir kvapą gniau- 
žiančios refleksijos, samprotauja taip: tik nedaugelis turi drąsos bū- 
ti laisvi, tą Jėzus įrodė atsakydamas į gundytojo klausimą dykumoje 
(kodėl jis, nors badavęs, nepavertęs akmenų duona): „Žmogus gy- 
vas ne vien tik duona“. Tiktai nedaugeliui užtenka jėgų įveikti alkį. 
Daugelis visais laikais vardan duonos atsisakys laisvės. Kitaip ta- 
riant: žmonės visuomet siekia palengvinimo, patogumo, vienodu- 
mo, saugumo. Valdantieji visuomet gali remtis tuo, kad dauguma 
žmonių bijo laisvės ir kad jie nieko labiau nenori, kaip tik netekti 
laisvės, apsistatyti kalėjimais ir pulti ant kelių prieš senus ir naujus 
stabus. Kas tada lieka krikščionių valdovams - laisvės religijos at- 
stovams? Didysis inkvizitorius supranta savo misiją kaip auką: 


„Bet mes pasakysime, kad esame klusnūs tau ir valdome juos tavo vardu. 
Mes vėl apgausime juos, nes tavęs jau nebejsileisime. Sita apgaulė teiks mums 
kančių, nes mes būsime priversti meluoti.“* 


Mes matome originalų, įmantriai susuktą minties eksperimentą, 
iš kurio kyla moderniojo konservatyvizmo paradoksai. Bažnytinin- 
kas antropologiškai protestuoja prieš prievartinę laisvę, paliktą reli- 
gijos įkūrėjo. Mat žmogui, iš esmės silpnam, pagaliau reikia pado- 
raus įpročių, tikrumo, įstatymo ir tradicijų būsto, vienu žodžiu, 
visuomeninių institucijų. Su kvapą gniaužiančiu cinizmu Didysis 
inkvizitorius prikiša Jėzui, jog jis ne pašalinęs laisvės nepatogumą, 
o jį net padidinęs. Jis ne pripažinęs Žmogų tokį, koks jis yra, o per 
daug iš jo pareikalavęs savo meile jam. Todėl vėlesni Bažnyčios va- 
dovai savita meile žmogui — kuri yra persmelkta paniekos ir realisti- 
nio požiūrio —- pranoko Kristų; kadangi jie regi žmogų tokį, koks 


* Broliai Karamazovai, t. 1, p. 270. 

yra - naivų ir vaikišką, mėgstantį patogumus ir silpną. Tačiau vieš- 
pataujančios Bažnyčios sistemą galima sukurti tiktai ant pečių tokių 
žmonių, kurie imasi sąmoningos apgavystės moralinės naštos: taigi 
ant pečių kunigų, kurie sąmoningai skelbia priešingus dalykus ne- 
gu Kristus yra mokęs, nors Kristaus mokymą jie yra puikiausiai su- 
pratę. Jie, tiesa, kalba krikščioniška laisvės kalba, tačiau tarnauja po- 
reikių - duonos, tvarkos, valdžios, įstatymo - sistemai, kuri daro 
žmones paklusnius. Didysis inkvizitorius žino, kad laisvės sąvoka 
yra priespaudos sistemos išeities taškas: kuo ji represyvesnė (inkvi- 
zicija ir kt.), tuo smarkiau turi būti kalama į galvas laisvės retorika. 
Kaip tik tai ir yra ideologinis visų šiuolaikinių Rytų konservatyviz- 
mų braižas; visi jie grindžia savo principus pesimistine antropologi- 
ja, kuri laisvės siekimą laiko tik pavojinga iliuzija, tuščiu, iš esmės 
nematerialiu siekiu, užgožiančiu reikalingą ir neišvengiamą institu- 
cinį („pririštą“) žmogaus gyvenimo pobūdį. Ten, kur šiandien pa- 
saulyje pasigirsta laisvės ir išsivadavimo teorijų, atsiranda ir priešta- 
ra joms, kuri, Didžiojo inkvizitoriaus žodžiais, yra tokia: 


„„..tu pervertini žmones, nes, žinoma, jie yra vergai, nors ir sutverti maišti- 
ninkais. Apsižvalgyk ir pagalvok: štai jau praėjo penkiolika amžių, taigi pasi- 
žiūrėk į juos: ką gi tu išaukštinai ligi savęs? Prisiekiu, žmogus sukurtas silpnes- 
nis ir menkesnis, negu tau atrodė! Ar jis gali, ar gali padaryti tai, ką tu padarei? 
Tiek jį gerbdamas, tu pasielgei taip, lyg neužjaustumei jo, nes per daug iš jo 
pareikalavai...'* 


Tai yra, dar morališkai užmaskuota, magna charta teorinio konser- 
vatyvizmo, pagrįsto antropologija; Arnoldas Gehlenas turbūt ne- 
svyruodamas būtų ją pasirašęs. Netgi žmogaus polinkis maištauti 
šio blaivaus pesimizmo priimamas domėn kaip gamtinė konstanta. 
Dostojevskio Didysis inkvizitorius kalba kaip XIX amžiaus politikas 
ir ideologas, apžvelgiantis Europos istorijos audras nuo 1789 metų: 


„Jie išgriaus šventyklas ir užlies krauju žemę. Tačiau tie kvaili vaikai paga- 
liau supras, kad nors jie ir maištininkai, bet maištininkai mažajėgiai, savo maišto 


neištveriantys... Taigi nerimas, sumišimas ir nelaimės - štai dabartinė žmonių 
dalia...“ 


* Broliai Karamazovai, t. 1, p. 272. 

To negana. Paskutinis pakilimas į „Žiojėjančias“ (Zinovjevas) ci- 
niškos konservatyvios politikos aukštumas mūsų dar laukia: kai 
Didysis inkvizitorius padaro didžiausią prisipažinimą; kai valdžia 
begėdiškiausiai ir drąsiausiai prasiplepa. Tą nepaprasto begėdiš- 
kumo akimirką dienos švieson iškeliamas įsišaknijęs melas. Didžio- 
jo inkvizitoriaus lūpomis Dostojevskis peržengia cinizmo slenks- 
tį, už kurio jau nebėra kelio grįžti prie naivios sąmonės. Didysis 
inkvizitorius prisipažįsta, kad Bažnyčia jau seniai yra sudariusi pak- 
tą su velniu - tuo dykumos gundytoju, kurio pasiūlymą valdyti 
pasaulį Jėzus savo metu buvo atmetęs. Bažnyčia, pasak kardono- 
lo, atmerktomis akimis perėjo į velnio stovyklą - tada, kai ryžosi 
pati paimti į rankas pasaulietinės valdžios kardą (Karolio Didžiojo 
laikais). Ji sumokėjo už tai nelaiminga sąmone ir chroniškai nera- 
mia sąžine. Tačiau nepaisant viso to, Bažnyčios politikas neabejo- 
ja, jog ji privalėjo taip pasielgti. Jis kalba kaip tas, kuris žino, kad 
labai pasiaukojo ir kad kitaip negalėjo būti — tai auka, padėta ant 
ateities altoriaus ir pagrįsta „utopijos dvasia”. Tai ženklas, leidžiantis 
mums nedvejojant priskirti šią mintį XIX amžiui, kuris atvėrė ke- 
lius visokiam blogiui, jeigu tik jis tarnauja „geram tikslui“. Didysis 
inkvizitorius svaigsta nuo krikščionybės suvienytos, valdžios ir ink- 
vizicijos sulydytos žmonijos vizijos; vien ši vizija teikia jam atspa- 
rą ir slepia jo paties cinizmą, tiksliau tariant, sukilnina jį iki aukos. 
Milijonų milijonai žmonių bus laimingi, nejaus kaltės, ir tiktai ga- 
lingieji, kurie aukosis, ciniškai valdys, bus paskutiniai nelaimėliai: 


„Ir tik mes, paslapties saugotojai, būsime nelaimingi. Bus tūkstančiai milijo- 
nų laimingų kūdikių ir šimtas tūkstančių kankinių, užsitraukusių ant savęs 
gėrio ir blogio pažinimo prakeiktį.'* 


Ir šit atsiveria stulbinančios Goethe's ir Dostojevskio analogi- 
jos: abu kalba apie paktą su velniu; abiem blogis atrodo neišven- 
giamas; abu reabilituoja šėtoną ir pripažįsta jo būtinybę. Ir Dos- 
tojevskio velnias - apskritai valdžios principas, pasaulietinė 
valdžia - yra tarsi dalis jėgos, kuri nori blogo, bet daro „gera“; 
kadangi niūrus Didžiojo inkvizitoriaus triūsas galop duos gera, 


* Broliai Karamazovai, t. 1, p. 276. 

kaip rodo jo siekiama utopija. Abiem atvejais sudaryti sąjungą 
su velniu reiškia ne ką kita, tik tapti realistu, t. y. pasaulį ir žmo- 
nes matyti tokius, kokie jie yra. Ir abiem atvejais kalbama apie 
jėgą, su kuria iškart susiduria tas, kuris prasideda su tokios rū- 
šies realizmu; Faustas su žinojimo jėga, Didysis inkvizitorius su 
jėgos žinojimu. 

Žinojimas ir jėga - tai du būdai, kaip galima atsidurti anapus 
gėrio ir blogio; ir tą akimirką, kai mūsų sąmonė žengia į tą anapus, 
būtinai iškyla cinizmas: Goethe's - estetinis, Dostojevskio - mora- 
linis politinis, Marxo - istorinis filosofinis, Nietzsche's - psicholo- 
ginis vitalinis, Freudo - seksualinis psichologinis. Šit mes ir sura- 
dome tašką, kur liečiasi cinizmas ir švietimas. Mat švietimui reikia 
empirinės realistinės nuostatos, o kur ji netrukdomai reiškiasi, bū- 
tinai peržengia moralės ribas. „Realistinis“ mąstymas visada turi 
naudotis amoralia laisve, kad susidarytų aiškų požiūrį. Tikrovės 
mokslas galimas tada, kai atsisakoma metafizinio dualizmo, kai ti- 
riantis protas susikuria sąmonę anapus gėrio ir blogio, kai jis be 
metafizinių ir moralinių prietarų, neutraliai ir sausai ieško to, kas 
egzistuoja.* 


* „Pasaulis yra visa, kas egzistuoja“,- vėliau sakys pozityvizmas. Jeigu posakį „kas egzis- 
tuoja“ suprasim plačiau, tai didieji XIX amžiaus realistai yra tikri pozityvistai - arba bent 
jau „pakeliui“ į pozityvizmą. Marxui tai, kas egzistuoja, yra klasių kova (nors tai bendra 
sąvoka); Nietzsche'i - valia valdyti; Freudui - instinktai. i 


Taigi Didįjį inkvizitorių galima laikyti vienu iš pozityvistinės poli- 
tologijos kūrėjų, mokslo, į žmogų žiūrinčio „empiriškai ir iš jo sa- 
vybių sprendžiančio, kokių politinių institucijų jam reikia, kad išgy- 
ventų. Bažnyčios institucija, Dostojevskio požiūriu, tik reprezentuoja 
visokias prievartos institucijas, reguliuojančias visuomenės gyveni- 
mą; svarbiausios iš tų institucijų yra valstybė ir kariuomenė. Būtent 
jų dvasia yra priešiška didžiosios pirmykštės krikščioniškosios lais- 
vės prisiminimui; ne religija, kaip religija, turėtų sudeginti sugrįžusį 
Kristų, o religija, kaip Bažnyčia, kaip valstybės analogas, kaip insti- 
tucija; tai valstybė bijo piliečių nepaklusnumo, kuriam gali ryžtis 
religijos išpažinėjai; tai kariuomenė smerkia krikščioniškojo pacifiz- 
mo dvasią; tai darbo pasaulio valdytojams kelia siaubą žmonės, ku- 
rie meilę, gyvenimo džiaugsmą ir kūrybingumą vertina labiau už 
nugaros lenkimą valstybei, turtingiesiems, kariuomenei. Taigi ar Di- 
dysis inkvizitorius Dostojevskio romane turi sudeginti trikdytoją Jė- 
zų, kaip yra planavęs? Idealiu atveju taip. Tačiau pasiklausykime, 
kaip skamba pabaiga Ivano Karamazovo lūpomis: 


„Aš norėjau taip ją baigti: kai inkvizitorius nutilo, tai kurį laiką laukė, ką jam 
pasakys belaisvis. Jo tylėjimas slėgė jį. Jis matė, kad kalinys klausosi jo tyliai ir 
nuoširdžiai, žvelgdamas jam tiesiai į akis ir, matyt, norėdamas prieštarauti. 
Senis geidautų, «ad tas pasakytų jam ką nors, kad ir ką nors skaudaus ir bai- 
saus. Bet tas, nė žodžio netaręs, staiga prieina prie senio ir tyliai bučiuoja jį į 
bekraujes devynių dešimčių metų lūpas. Štai ir visas atsakymas. Senis krūpte- 
li. Kažkas suvirpa jo lūpų kampučiuose; jis eina prie durų, atidaro jas ir sako 
jam: „Išeik ir daugiau nebeateik... niekuomet neateik... niekuomet, niekuo- 
met!“ Ir išleidžia jį į „tamsias miesto gatves“. Belaisvis išeina.“* 


Dostojevskis aiškiai vengė tiesaus sprendimo, matyt, todėl, kad 
suprato, jog, šiaip ar taip, žaidimas nebaigtas. Bažnyčios politikas 
akimirkai vis dėlto turi pasiduoti; sekundę jis mato „kita“ — begali- 
nį teigimą, kuris liečia ir jį, ir nei smerkia, nei teisia. Dostojevskio 
Jėzus myli ne tik savo priešą, bet ir tą, kuris jį išduoda ir iškraipo (o 
tai daug sudėtingiau).** Kad ir kaip aiškintume atvirą dramos baig- 

* Broliai Karamazovai, t. 1, p. 279. 

** Taijau, žinoma, ne biblinis Jėzus, o Jėzus iš Judo perspektyvos; Judo, kuris siekia nusi- 
mesti kaltę. Jo tragiškas cinizmas vengia nepakeliamos kaltės: psichoanalizės požiūriu 
tai, matyt, reikėtų laikyti tėvažudžio psichodinamika - jis gali toliau gyventi, nepa- 
springdamas savo kalte, tiktai radęs priežastis, dėl ko nužudė. 

tį, ji vis dėlto rodo, kad Dostojevskis įžvelgia prieštaravimą tarp 
dviejų principų arba jėgų, palaikančių viena kitos pusiausvyrą, dar 
daugiau, viena kitą neutralizuojančių. Nesiryždamas spręsti, jis 
de facto žengia anapus gėrio ir blogio, tai yra ten, kur mes nieko 
daugiau negalime, tik „pozityviai“ priimti faktus, tikrovę tokią, ko- 
kia ji yra. Institucijos turi vieną logiką, religija — kitą, ir realistui 
lieka į abi Žiūrėti rimtai, nedarant vieną kurią nors pusę palaikan- 
čio sprendimo. Tikrasis Didžiojo inkvizitoriaus ciniškų samprota- 
vimų rezultatas ne tiek tas, kad Bažnyčios politikas save demas- 
kuoja, kiek pastebėjimas, kad gėris ir blogis, tikslas ir priemonė 
vienas kitą gali pakeisti. Ši išvada be galo svarbi. Su ja mes tikrai 
atsiduriame cinizmo valdose. Mat ji iš esmės reiškia tai, kad religi- 
ja irgi gali būti padaryta politikos priemone, kaip ir politika religi- 
jos. Vadinasi, viskas, kas buvo laikoma absoliutu, yra reliatyvu. Vis- 
kas yra švietimo, požiūrio, projekcijos, tikslo klausimas. Išnyksta 
visos absoliučios tiesos; prasideda moralinio laviravimo laikai. Ana- 
pus gėrio ir blogio mes iš tiesų nerandame, kaip manė Nietzsche, 
žėrinčio vitališko amoralizmo, o tiktai beribę prieblandą ir funda- 
mentalų ambivalentiškumą. Blogis virsta „vadinamuoju blogiu“, 
kai jis pradedamas laikyti gėrio siekimo priemone; gėris virsta va- 
dinamuoju gėriu, kai tik institucijoms jis pasirodo esąs trukdantis 
(trukdytojas Jėzus), griaunantis. Metafizikos požiūriu gėris ir blo- 
gis nuolat susipina vienas su kitu, ir kas pradeda dalykus taip ma- 
tyti, įgyja tragišką pasaulėžvalgą, kuri, kaip mes sakome, iš tiesų 
yra ciniška*. 

Kai tik susilpnėja metafizinis skirtumas tarp gėrio ir blogio ir vi- 
sa, kas egzistuoja, metafizine prasme ima atrodyti neutralu, tada 
iš tikrųjų prasideda tai, ką mes vadiname modernumu: tai laiko- 
tarpis, kuris neįsivaizduoja transcendentinės moralės ir todėl ne- 
gali aiškiai skirti priemonių ir tikslų. Nuo šiol visos kalbos apie tiks- 
lus (juo labiau apie galutinius) atrodo kaip „ideologijos“, ir tai, kas 
anksčiau buvo idealai ir moralės teorijos, dabar yra tik aiškios ir 
tinkamos naudoti „dvasinės“ aparatūros. Taigi moralės ir vertybių 
suvokimą galima studijuoti kaip daiktus, kaip subjektyvius daik- 


* Čia mes artėjame prie trečios cinizmo sąvokos atskleidimo pakopos, kuri išdėstyta sky- 
riuje „Fenomenologinis aspektas“. 

tiškumus*. Vadinasi, sąmonė - vėliau bus vartojamas „subjekty- 
vaus faktoriaus“ terminas -jau yra ne išorinės būties atžvilgiu vi- 
siškai kitas, priešingas principas, o pati yra būties, tikrovės dalis. Ją 
galima studijuoti, istoriškai aprašyti, analitiškai skaidyti ir svarbiau- 
sia - išnaudoti politiškai ir ekonomiškai. Nuo to momento atsiran- 
da nauja hierarchija: vienoje pusėje naivieji, tikintieji vertybėmis, 
ideologizuotieji, apakintieji, savo „pačių fantazijų aukos, vienu 
žodžiu, žmonės su „iškreipta sąmone“, kuriais manipuliuojama. 
Tai masė, „protingų gyvulių pasaulis“, iškreiptos ir nelaisvos są- 
monės sritis. Jai priklauso visi, kurie neturi plačios, laisvos, „tinka- 
mos sąmonės". Bet kas turi tą „tinkamą sąmonę”? Tai negausus 
nenaivaus mąstymo elitas, jau nebetikintis vertybėmis, pranokęs 
ideologijas ir išsivadavęs iš apakimo. Tais žmonėmis jau nebema- 
nipuliuojama, - jie mąstantys anapus gėrio ir blogio. Svarbiausia, 
ar ta intelektualinė hierarchija kartu yra ir politinė, taigi ar nenai- 
vieji naiviųjų atžvilgiu yra valdantieji, ar ne. Kalbant apie Didįjį 
inkvizitorių, į šį klausimą būtų galima tiesiai atsakyti — taip. Bet ar 
visi apsišvietusieji, visi realistai, visi nenaivieji yra didieji inkvizi- 
toriai, kitaip tariant, ideologiniai manipuliatoriai ir moraliniai ap- 
gavikai, kurie savo žinojimą naudoja kitiems valdyti, tegu ir jų ta- 
riamai naudai? 

Na, mes patys čia nesuinteresuoti gauti į tai greitą atsakymą. 

Didysis inkvizitorius, tarkime, yra modernaus ciniko (politiko) 
prototipas. Jo karti antropologija šnibžda jam, kad žmogus turi 
būti apgaudinėjamas, kad jis pats to nori. Žmogui reikia tvarkos, 
taigi reikia valdymo, o valdymui reikia melo. Vadinasi, norėda- 
mas valdyti turi sąmoningai naudotis religija, idealais, apgaule ir 
(jeigu reikia) jėga. Tada tau viskas, ir tikslų sfera, yra priemonė. 
Šių laikų didis politikas yra grynas instrumentalistas ir vertybių 
skirstytojas.** 

Tačiau nepaisant visko, apie jį negalima pasakyti, kad jis būtų 
obskurantas. Dostojevskio istorijos rėmuose jam tenka netgi savo 
protingumo atsižadančio realisto vaidmuo. Jo išsiplepantis ciniz- 


* Istorizmas čia daug ką paaiškina - jis moko į visus sąmonės fenomenus žiūrėti kaip į 
„Savo meto produktus“, jis lengvai rungiasi tiek su psichologizmu, tiek su sociologizmu. 
** Todėl konservatoriai dažnai labai aiškiai suvokia, kas yra „semantika“. 

mas yra tiesiog būtinas tiesos proceso veiksnys. Jeigu jis iš tiesų 
būtų tik apgavikas, tai tylėtų. Tačiau jis galų gale mano darąs tai, 
kas reikia, nors ir naudodamasis netinkamomis priemonėmis. Jo 
maksimos panašios į Claudelio moto: Dievas irgi rašo nelygiomis 
eilutėmis. „Paskutinėje instancijoje“ jis neatsisako „gėrio krypties. 
Priverstas prabilti, jis išdėsto savo motyvus, ir jo prisipažinimas, 
nors nuojoir sukasi galva, yra neįkainojamas įnašas į tiesos ieško- 
jimą. Cinikas savaip prisideda prie švietimo, ir netgi galima pasa- 
kyti, kad be jo sensacingo, amoralaus ir piktai protingo atsiskleidi- 
mo visa ši sritis liktų neaiški. Kaip tik todėl, kad apie „nuogą tiesą 
dažnai gali sužinoti tik tada, kai atsiduri anapus gėrio ir blogio. 
Ieškodami tiesos, mes esame priversti naudotis „amoraliais“ prisi- 
pažinimais tų, kurie tenai yra. Nuo Rousseau iki Freudo egzisten- 
ciškai svarbūs dalykai buvo pasakomi prisipažinimų* forma. Rei- 
kia užeiti už fasado, kad pamatytum, kas iš tiesų yra. Cinizmas 
kalba apie tai, kas už fasado; taip kalbėti galima tada, kai nebe- 
trukdo gėdos jausmas. Tiktai žengęs žingsnį už gėrio ir blogio ri- 
bos, individas gali atsisakyti produktyvios tikybos. Tačiau sakyda- 
mas „toks esu aš“, iš esmės mano: taip jau yra. Mano „nuodėmės“ 
galų gale tenka ne man, o taip jau yra manyje, jos yra tik nuodė- 
mių regimybė. Iš tikrųjų mano blogis yra tik dalis bendros tikro- 
vės, kur gėris ir blogis išnyksta plačiame neutralume. Kadangi tie- 
sa daugiau reiškia negu moralė, amoralistai nebūtinai blogai 
jaučiasi; jie tarnauja aukštesnei negu moralė instancijai. 

Šiuo požiūriu Didysis inkvizitorius yra tipiška epochos figūra. 
Jo mąstyme dominuoja du priešingi motyvai, vienas kitam prieš- 
taraujantys ir kartu vienas nuo kito priklausantys. Kaip realistas 
(pozityvistas) į gėrio ir blogio dualizmą** jis seniai yra numojęs 
ranka; kaip utopijos atstovas jis jo labai laikėsi. Viena savo puse jis 
yra amoralistas, kita - hipermoralistas; viena vertus - cinikas, kita 
vertus - svajotojas, neturintis jokių skrupulų, bet ir prisirišęs prie 
didžiausio gėrio idėjos. Praktinėje veikloje jis nesvyruodamas gali 
griebtis bet kokių Žiaurumų, bet kokios niekšybės ar apgavystės; 
teorijos srityje jis vadovaujasi aukščiausiais idealais. Tikrovė jį pa- 


* Plg. skyriaus „Fenomenologinis aspektas“ poskyrį „Minima Amoralia“. 
** Politikos (bažnytinės) srityje šis dualizmas yra valdžia ir protas. 

darė ciniką, pragmatiką ir strategą; tačiau remdamasis savo keti- 
nimais jis jaučiasi tarsi gėrio įsikūnijimas. Šis skilimas ir dviveidiš- 
kumas atitinka pagrindinę XIX amžiaus didžiųjų „realistinių“ te- 
orijų struktūrą. Joms būdinga kiekvieną realizmo (amoralizmo) 
apraišką būtinai kompensuoti utopija ir dirbtine morale, tarsi bū- 
tų nepakenčiama, sukaupus tiek žinojimo jėgos ir jėgos žinojimo, 
nepateisinti tos sankaupos „perdėm gerais“ tikslais. Didžiojo ink- 
vizitoriaus kalba mums kartu išduoda, iš kur imami tie perdėm 
geri tikslai, kurie viską pateisina - iš istorinės ateities. Pasakojimo 
pabaigoje teigiama, kad Žemėje gyvens „tūkstantis milijonų lai- 
mingų vaikų“ - nedaugelio juos valdančiųjų priversti būti laimin- 
gi ir atvesti į rojų. Tiesa, iki to dar ilgas kelias, kurio pakraščiai bus 
nusėti laužais. Tačiau tikslas laikomas absoliučiai teisingu, todėl 
jokia kaina jam pasiekti neatrodo per didelė. Jeigu tikslas geras, tai 
jo siekiant galima naudoti šlykščiausias priemones. Vienur totali- 
nis instrumentalizmas, kitur utopija - tokia naujosios cinizmo tra- 
dicijos forma. Žmonių kančios čia įgyja istorinę pagrindinę kryptį; 
kentėjimas tampa tiesiog būtina pažangos funkcija; kentėjimas yra 
strategija - beje, kentėjimas leidimo kentėti forma (inkvizicija; pats 
strategas kenčia tik dėl to, kad žino, jog apgaudinėja sąmoningai). 

Mūsų nuomonė apie Didijį inkvizitorių dabar aiški: iš tiesų jis 
yra buržuazinis istoriosofas su rusų stačiatikio profiliu, tragiškai 
juodai nutapytas slaptas hegelininkas. Norint nupiešti ant sienos 
velnią, tereikia įsivaizduoti, kas būtų, jei Didžiojo inkvizitoriaus 
tipo rusų politikas susitiktų su galingiausia ir „realistiškiausia“ XIX 
amžiaus politika - marksizmu. Tačiau kam to reikia. Didžiojo ink- 
vizitoriaus ir marksizmo susitikimas juk įvyko, ir mums tereikia 
atskleisti XX amžiaus Rytų Europos istoriją, kad aptiktume ma- 
žiausiai dvi natūralaus dydžio marksisto ir Didžiojo inkvizitoriaus 
tipo dvilytes būtybes. Ar tas susitikimas buvo reikalingas, ar jis 
paremtas vien tik nesusipratimu, mums nesvarbu. Istoriniu po- 
žiūriu marksistinės ideologijos ir didžiosios inkvizicijos susilieji- 
mas neginčytinas, nors ir galima pateikti pateisinamų priežasčių, 
aiškinančių, kodėl „iš esmės“ kurioziškas marksizmo rusifikavimas 
yra būtent avantiūristinis, neleistinas žmogaus išlaisvinimo teori- 
jos pavertimas didžiausios prievartos instrumentu. Šį procesą ga- 
lima suprasti tiktai žvelgiant cinišku, viską apverčiančiu Dosto- 

jevskio Didžiojo inkvizitoriaus žvilgsniu. Tiktai taip žvelgiant ga- 
lima logiškai paaiškinti šį fenomeną: kas nori valdyti, panaudoja 
tiesą melui. Kas tiesos vardu (o marksizmas turi neginčijamai stip- 
rių tiesos momentų) apgaudinėja mases, nerizikuoja būti paneig- 
tas, bent jau teoriškai. Tačiau šiuolaikiniai valdžios atstovai, kaip ir 
Didysis inkvizitorius, turėtų sugrįžusiam Marxui pasakyti: tavęs 
mes nebejsileisim; mes remsimės tavimi su viena tvirta sąlyga, kad 
tu „niekada niekada nebesugrįši! Mat kad ir kas besugrįžtų - „JIS“ 
pats ar jo „gyvavaizdis“,- jis būtų trukdytojas, o kas tokių laukia, 
mes labai gerai žinome. | 

Ar Didžiojo inkvizitoriaus samprotavimai parodė, kad „institu- 
cijų“ dvasia prieštarauja „tiesos“ dvasiai? Ar tai yra bendras „dės- 
nis“, kad bandant paversti „tiesą“ „valstybės religija“, toji tiesa bū- 
tinai virsta priešingybe? Ar viskas nerodo, kad Didžiojo 
inkvizitoriaus logika triumfavo ir kad sugrįžęs Jėzus būtų sude- 
gintas ant šventosios inkvizicijos laužo, sugrįžęs Nietzsche būtų 
žuvęs dujų kameroje, o sugrįžęs Marxas gyvas supuvęs Sibiro 
koncentracijos stovyklose? Ar egzistuoja dėsningumas, nulemiantis 
tokius ciniškai tragiškus iškraipymus? 

XIX amžius, tarkime, yra didžiųjų realistinių teorijų epocha. 
Jos žvelgia „dalykišku“, gėriu ir blogiu nesidominčiu žvilgsniu į 
žmogui aktualų pasaulį - istoriją, valstybę, klasių kovas, ideolo- 
gijas, gamtos jėgas, seksualumą, šeimą. Visas šis pažinimas įeina 
į didelį teorinį arsenalą, į praktinių interesų įrankių salę. „Žinoji- 
mas jėga ,- sako darbininkų judėjimas. Tačiau kiek vienoje pu- 
sėje kaupiasi instrumentų, kitoje pusėje tiek pat gausėja planų. 
Čia įrankiai, ten projektai; čia dalykiškai neutralizuotos priemo- 
nės, ten grandioziniai, utopiškai geri tikslai. Čia faktai, ten verty- 
bės. Maždaug taip, trumpai tariant, tuos dalykus supranta šiuo- 
laikinis instrumentalizmas arba pragmatizmas. Viena koja 
atsistojama anapus gėrio ir blogio, o kita ieškoma tvirtos atramos 
(utopinėje) moralėje. Taigi XIX amžius sukuria pirmąją formą 
šiuolaikinės ciniškos moralės, jungiančios griežtą priemonių ciniz- 
mą su tokiu pat tikslų moralizmu. O dėl tikslų - tai beveik niekas 
nedrįso įsivaizduoti, kaip realiai atrodytų tas anapus gėrio ir blo- 
gio, nes tai būtų buvęs „nihilizmas“. Priešinimasis nihilizmui yra 
tikrasis ideologinis šių laikų karas. Jeigu fašizmas ir komunizmas 

kur nors ėjo išvien, tai būtent prieš „nihilizmą , kuris vienu bal- 
su priskiriamas „buržuazinio dekadanso' nuodėmėms. Abiem bū- 
dinga ryžtas kaip priešpriešą „nihilizmui“ kelti absoliučias verty- 
bes: vienur - tautinės utopijos, kitur - komunizmo utopijos.* Abu 
garantuoja galutinį tikslą, kuris pateisina visokias priemones ir 
žada suteikti būčiai prasmę. Tačiau kur radikalus cinizmas susi- 
jungia su ryžtingu tikslų moralizmu, ten žūva paskutiniai mora- 
kluotas moralizmas virsta neregėtu destruktyviu viesulu ir iš gerų 
norų padaro pragarą. 

Nereikia manyti, kad tai teorinės dedukcijos išvada. Mes, tiesa, 
bandėme bendrais bruožais apibūdinti šių dienų politinių katast- 
rofų logiką, tačiau tikrosios katastrofos mus pralenkia. Joks mąsty- 
mas neįstengs būti toks lengvabūdiškas ir pasiduoti tokiai nevil- 
čiai, kad vien „siekdamas tiesos“ prieitų prie tokių išvadų. Apskritai 
joks žmogus negalėtų įsivaizduoti šių politinių sistemų padarytų 
blogybių, jeigu jos iš tiesų nebūtų padarytos. Tik dabar, po to, at- 
kreipiamas dėmesys į dvasines politinės nelaimės prielaidas. Po 
visko galima paklausti, kas nulėmė galimybę patiems sukurti pra- 
garą. Šios prielaidos iš tiesų turi būti įmintos anksčiau, negu mąs- 
tymas įveiks savo nedrąsą ir tingumą ir pradės tyrinėti katastrofų 
gramatiką. Nietzsche ir Dostojevskis, vieninteliai didieji mąstyto- 
jai, iš anksto nusakę katastrofų logiką, iš esmės dar nežinojo, kad 
atlikdami savo skausmingus mąstymo eksperimentus, kalbėjo dau- 
giausia apie tai, kas tiko politikai; todėl jie beveik be išimties varto- 
jo moralines psichologines sąvokas ir laikė save paskutiniais tūks- 
tantmetį trukusios tradicijos atstovais. Tai, ką jie rašė, buvo 
sugalvota vidinėje, religijos atspaudą turinčioje, psichologiškai su- 
dirgintoje terpėje; abu save laikė krikščioniškosios tradicijos spro- 
gimais, ligtolinės religijos istorijos pabaigos kometomis, pereinan- 
čiomis į neaiškius naujausius laikus. Tačiau jų vizijų persikėlimo į 
politiką abiem atvejais nereikėjo laukti nė dviejų kartų. Vidinėje 
sferoje numatytos ir aprašytos Dostojevskio ir Nietzsche's struk- 
tūros buvo brutaliausiai ištobulintos išorėje. Jis iš tiesų egzistavo, 


* Nihilizmo nugalėjimas? „Nugalėjimai... visada blogesni už nugalėtuosius“ (orig. iš: 
Adorno, Negative Dialektik, Ffm., 1966, S. 371). 

tas XX amžiaus rusų Didysis inkvizitorius, lygiai kaip vokiečių ant- 
žmogis, abu didžiausi instrumentalistai, iki kraštutinumo ciniški 
ir tariamai „moralūs“ tikslų atžvilgiu. 

Mes jau taip nutolome nuo savo išeities taško, kad gali atrodyti, 
jog iš viso nėra ryšio tarp protokiniko Diogeno ir moderniojo cini- 
ko Didžiojo inkvizitoriaus. Atrodo, kad tiktai nepaaiškinamas są- 
vokų istorijos įgeidis kreipia šiuolaikinį cinizmą atgal į antikinę fi- 
losofų mokyklą. Tačiau šis tariamas įgeidis yra ir dalis metodo, 
grandis, jungianti nelygius fenomenus, nepaisant juos skiriančių 
tūkstantmečių. Šią grandį sudaro, mūsų nuomone, du formalūs 
kinizmo ir cinizmo panašumai: pirmasis yra savisaugos motyvas 
krizės laikais, antrasis - savotiškas begėdiškas, „nešvarus“ realiz- 
mas, kuris, nepaisydamas tradicinių moralinių varžtų, solidarizuo- 
jasi su tuo, „kaip viskas yra“. Tačiau palyginus su egzistenciniu 
antikinio kinizmo realizmu, šių laikų cinizmas yra tik „pusinis da- 
lykas“; mat jo daiktų suvokimas nukreiptas, atrodo, tiktai į jokių 
skrupulų nepripažįstantį, dalykišką požiūrį į viską, kas yra prie- 
monė pasiekti tikslą, ne į pačius tikslus. Taigi modernieji, teoriškai 
mąstantys Didžiojo inkvizitoriaus tipo cinikai jokiu būdu nėra Dio- 
geno palikuonys. Jiems greičiau neduoda ramybės Aleksandro Di- 
džiojo, kurį pavarė Diogenas, garbėtroška, tiesa, kitokios rūšies.* 
Diogenas tik išreiškė „norą“: „Neužstok man saulės“, o šių laikų 
cinizmo adeptai patys siekia „vietos po saule“; jiems niekas dau- 
giau nerūpi, tik ciniškai, t. y. beatodairiškai, grumtis dėl laimės, į 
kurią Diogenas nusispjovė. Ir kadangi jiems čia tikrąja tų žodžių 
prasme tinka visos priemonės -iki tautų žudymo, plėšimo, žemės 
ir jūros siaubimo, faunos naikinimo, - tai rodo, kad rinkdamiesi 
priemones jie iš tiesų yra anapus gėrio ir blogio ribos. Tačiau kur 
paliko kiniškasis impulsas? Jeigu cinizmas jau yra tapęs neišven- 
giamu modernaus realizmo aspektu, tai kodėl šis realizmas neap- 
ima ir tikslų? Priemonių cinizmą, charakterizuojantį mūsų „instru- 
mentalistinį protą (Horkheimeris), galima kompensuoti tik grįžus 
prie tikslų kinizmo. Tai reiškia: atsisveikinimą su tolimų tikslų dva- 
sia, grįžimą prie pirmykščio suvokimo, kad gyvenimas betikslis, 
galios noro ir noro galios apribojimą - kitaip tariant, reikia perimti 


* Krikščioniškasis pakaitalas: viskas daroma kitų labui. 


Diogeno palikimą. Tai ne šiukšlių dėžių romantika ir ne svajonės 
apie „paprastą gyvenimą“. Kinizmo branduolį sudaro kritiška, iro- 
niška vadinamųjų poreikių filosofija, pastangos parodyti, kad tie 
poreikiai iš principo besaikiai ir absurdiški. Kiniškasis impulsas gy- 
vavo ne tik nuo Diogeno iki stoikų, bet ir buvo būdingas pačiam 
Kristui, trukdytojui par excelence, ir visiems tikriesiems mokytojo 
sekėjams, kurie, kaip jis, suvokė būties beprasmybę. Čia ir slypi 
paslaptingas senovės Rytų išminčių žavesys, darantis didelį įspū- 
dį Vakarams, nes šie išminčiai abejingai nusigręžia nuo vakariečių 
tikslų ideologijos ir godaus jų troškimo viską racionalizuoti. Būtis 
Žemėje neturi ko „ieškoti“, nebent savęs pačios, o kur valdo ciniz- 
mas, ieškoma visko, tik ne būties. Prieš pradedant „iš tikrųjų gy- 
venti”, visada reikia dar kažką padaryti, įvykdyti dar vieną sąlygą, 
patenkinti dar vieną tuo tarpu svarbesnį norą, apmokėti dar vie- 
ną sąskaitą. Ir iš tų dar, dar, dar susidaro ta atidėliojimų ir netiesio- 
ginio gyvenimo struktūra, kuri verčia veikti besaikės gamybos sis- 
temą. Ji, žinoma, visada moka save pavaizduoti kaip „gerą tikslą“, 
kuris nelyginant žaltvykslė vilioja mus kaip realus tikslas, o pri- 
siartinus vėl nutolsta. 

Kiniškojo proto viršūnė yra - nihilizmu apšaukta - išvada, kad 
didelių tikslų reikia atsisakyti. Šiuo požiūriu nihilizmo niekada ne- 
bus per daug. Kas atsisakė visų vadinamųjų tikslų ir vertybių ki- 
nizmo prasme, tas pralaužė instrumentalistinio proto ratą, kur „ge- 
rų“ tikslų siekiama „blogomis“ priemonėmis. Priemonės mūsų 
rankose, ir tai yra tokios nepaprastos priemonės (bet kuria pras- 
me - gamybos, organizacijos ar destrukcijos), kad net pradedi abe- 
joti, ar apskritai gali būti tokių tikslų, kuriems tos priemonės tar- 
nauja. Kam gi galėtų reikėti tokių besaikių priemonių? Tą akimirką, 
kai mūsų sąmonė subręs, kad atsisakytų gėrio idėjos kaip tikslo ir 
atsidėtų tam, kas jau yra, sumažės įtempimas ir savaime pasidarys 
nereikalinga kaupti priemones tariamiems, vis tolimesniems tiks- 
lams. Tiktai kinizmu galima sutramdyti cinizmą, ne morale. Tiktai 
linksmas tikslų kinizmas nejaučia pagundos pamiršti, kad gyveni- 
mas neturi ko prarasti, išskyrus save. 

Kadangi šiame skyriuje mes daug kalbėjome apie sugrįžtančius 
didžiuosius protus, pabaigoje tiktų įsivaizduoti sugrįžtantį Dioge- 
ną. Filosofas išsiropščia iš savo atėniškos statinės ir patraukia į XX 

amžių, pataiko į du pasaulinius karus, pereina kapitalizmo ir ko- 
munizmo sostines, sužino apie Rytų-Vakarų konfliktą, pasiklauso 
paskaitų apie branduolinę strategiją, pridedamosios vertės teoriją 
ir pridedamuosius mokesčius, apsilanko televizijos įstaigose, pa- 
kliūna į atostogų kelionių bangą autostradose, pasėdi vartydamas 
akis Hegelio seminare... Ar Diogenas atėjo, kad trukdytų? Grei- 
čiau atrodo, kad jis pats sutrikęs. Būti pasiruošus viskam, mokė jis, 
tačiau to, ką dabar pats pamatė, per daug net jam. Jis jau atėnie- 
čius laikė gerokai kvanktelėjusiais, tačiau to, ką randa dabartyje, 
negalima klasifikuoti. Stalingradas, Aušvicas, Hirošima - jis ilgisi 
persų karų. Bijodamas pakliūti į psichiatrinę kliniką, Diogenas ne- 
drįsta vidury dienos rodytis gatvėje su žibintu.* Be to, jeigu būtų 
neįmanoma filosofinė pantomima, jis nebežinotų, kokiais žodžiais 
kalbėti su tais žmonėmis. Jis pastebi, kad jie išmuštruoti suprasti 
sudėtinga, o ne paprasta, jis supranta, kad iškreipta jiems atrodo 
normalu. Ką daryti? Staiga jis pajunta norą, kuris Atėnuose nie- 
kuomet neužeidavo: pasakyti ką nors svarbaus. Tada viskas buvo 
beveik kaip žaidimas, bet dabar jam atrodo, kad reikia surimtėti. 
Dūsaudamas Diogenas sutinka dalyvauti žaidime; taigi nuo šiol 
kiek įmanydamas stengsis dėtis rimtu, ir naujojo filosofų žargono 
išmoks, ir žais žodžiais, kol Žmonėms ims suktis galva. Ir dalykiš- 
kai, subversyviai, mirtinai rimta mina bandys išaiškinti amžinin- 
kams tą juokingai paprastą dalyką, kurį turi jiems pasakyti. Jis Ži- 
no: ciniškas mąstymas (priemonių cinizmo prasme) padarė savo 
potencialius mokinius rafinuotus, ir jų kritinis protas puikiai vei- 
kia. Su tokiu protu filosofas, mokantis tikslų kinizmo, turi dabar 
grumtis. Tai yra Diogeno nuolaida dabarčiai. Norint sustabdyti mo- 
dernaus proto naudojimą moksluose ir technikoje yra du keliai: 
ontologinis ir dialektinis. Diogenas abu juos paslapčiomis išban- 
dė. Mūsų užduotis įžvelgti jo pėdsakus. 


* Diogenas tiktai kartą pasirodė dabartiniais laikais. Nietzsche's metafizinis hepeningas, 
kur „šaunusis žmogus“ su žibintu paskelbia „Dievas mirė“, buvo neokinizmo ženklas. 

5. Das Man, arba: 
realiausias šiuolaikinio difuzinio 
cinizmo subjektas 


Čia pravers pastaba, kad interpretacija turi grynai on- 
tologinį tikslą ir neturi nieko bendra su kasdienės čia- 
būties moralizuojančia kritika ir „kultūrfilosofinėmis“ 
aspiracijomis. 

Martinas Heideggeris, „Būtis ir laikas“.* 


Gyvenimas yra „biznis“, nesvarbu, ar jis apsimoka 
ar ne. 
Martinas Heideggeris, „Būtis ir laikas“. 


Kam gyventi, jeigu galima būti palaidotam tik už 10 
dolerių? 
Amerikietiškos reklamos šūkis 


Das Man (beasmenė būtybė) mūsų cinikų kabinete savo men- 
ka figūra primena išardomas lėles, grafikų naudojamas padėčių 
studijoms ir anatominiams eskizams. Tačiau padėtis, į kurią tai- 
kosi Heideggeris, nėra konkreti. Jis seka „subjektą“ banalybėje, 
jo kasdienėje būtyje. Egzistencinė ontologija, nagrinėjanti das 
Man ir jo būtį kasdienybėje, bando daryti tai, ko ankstesnė filo- 
sofija nė sapnuoti nesapnavo: banalybę paversti „aukštos“ teori- 
jos objektu. Jau vien tai yra gestas, neišvengiamai verčiantis įtar- 
ti Heideggerį esant kiniką. Tai, ką kritikai Heideggerio egzisten- 
cinei ontologijai jau prikišo kaip „klastą , galbūt yra jos ypatingas 
sąmojis. Ji iškelia lėkštumo meną į aiškių sąvokų aukštumas. Ją 
galima būtų laikyti išvirkščia satyra, kuri ne žemina, kas aukšta, 
o kelia į viršų žema. Ji bando savaime suprantamus dalykus pa- 
sakyti taip įtaigiai ir išsamiai, kad tai turėtų „iš tikrųjų suprasti ir 
intelektualai. Tam tikra prasme Heideggerio diskurse su jo keis- 
tais sąvokų niuansais yra aukšto stiliaus loginės oilenšpygelia- 
dos - bandymo mistiškai paprastą žinojimą apie paprastą gyve- 


* M. Heideggeris, Rinktiniai raštai. Vertė A. Šliogeris. Vilnius, 1992, p. 83. 

nimą, apie tai, „kaip visa yra”, perkelti į pažangiausią europinę 
mąstymo tradiciją. Heideggerio ilgas apdaras, nelyginant Švarc- 
valdo kalnų valstiečio, kepurė su kutu ant galvos, išvaizda žmo- 
gaus, kuris atitolęs nuo pasaulio sėdi savo trobelėje ir mąsto, bu- 
vo ne vien išoriniai dalykai. Jie daug lėmė jo filosofavimo manie- 
rą, kuriai irgi būdinga pretenzingas paprastumas. Ji rodo, kiek 
reikia būti padykusiam, kad dabartinėmis sąlygomis pasakytum 
ką nors paprasto ir „primityvaus“ ir kad tai prasimuštų pro visus 
„apšviestos“ sąmonės varžtus. Mes skaitome Heideggerio sam- 
protavimus apie beasmenę būtybę, kasdienę būtį, šnekalus, dvi- 
prasmybę, nuopuolį ir nuobloškį ankstesnių Mefistofelio ir Di- 
džiojo inkvizitoriaus portretų fone; skaitome tarsi etiudus, para- 
šytus pakylėto banalumo maniera, kuria filosofas bando skverbtis 
į tai, kaip visa yra. Atsisakiusi objektyvumo mito Heideggerio eg- 
zistencialistinė hermeneutinė analizė sukuria griežčiausią „gilu- 
minj pozityvizmą“. Taip atsiranda filosofija, kuri ambivalentiškai 
atitinka prablaivėjusią, sekuliarizuotą ir technizuotą laiko dva- 
sią: ji mąsto anapus gėrio ir blogio ir šiapus metafizikos; ir tiktai 
šia siaura linija ji gali judėti. 

Teorinis mūsų amžiaus neokinizmas - egzistencinė filosofija — 
Heideggerio mąstymo forma demonstruoja banalumo avantiū- 
rą. Tai, ką jis pateikia, yra beprasmybės fejerverkai, beprasmy- 
bės, pradedančios save suprasti. Reikia paaiškinti tą paniekina- 
mą frazę, kuria Heideggeris anksčiau cituotame moto savo darbą 
visiškai atitolina nuo bet kokios „moralizuojančios kritikos“, tarsi 
norėdamas pabrėžti, kad šiuolaikinis mąstytojas amžiams paliko 
moralizmo pelkes ir nebeturi nieko bendra su „kultūros filosofi- 
ja . Kultūros filosofija negali būti daugiau kaip „aspiracija“: bergž- 
džia pretenzija, išpūsta kilniaširdystė, vis niekaip nesibaigiančio 
XIX amžiaus stiliaus pasaulėžiūra. Tuo tarpu „grynai ontologi- 
niai ketinimai: dvelkia deginančiu realaus šiuolaikiškumo šalčiu; 
o šiems laikams nebereikia pliko švietimo, ir jie jau yra „prasimu- 
šę“ pro bet kurią galimą analitinę kritiką. Jo tikslas yra ontologiš- 
kai mąstant ir pozityviai kalbant atskleisti egzistencijos struktū- 
rą; siekdamas to tikslo, Heideggeris, kad išvengtų subjekto ir 
objekto terminų, ima išdykėliškai manipuliuoti žodžiais ir pasi- 
neria į alternatyvų žargoną, kuris iš tolo žiūrint tikrai nėra geres- 

nis už tą, kurio Heideggeris norėjo išvengti, tačiau pro sąvokų 
naujumą galima įžvelgti moderniškai primityvų avantiūrizmą: 
archaikos ir naujųjų laikų darinį, pačių seniausių dalykų atspin- 
dį naujausiuose. Heideggerio kalbos „aiškumas“ yra tai, kas šiaip 
kitose filosofijose neverta dėmesio. Kaip tik tą akimirką, kai mąs- 
tymas — aiškiai „nihilistinis“ — atpažįsta beprasmybę kaip pras- 
mės bet kokios raiškos ar bet kokio jos pateikimo foną, iš karto 
reikia aukščiausio lygmens hermeneutikos, t. y. prasmės suvoki- 
mo meno, kad būtų galima filosofiškai artikuliuoti beprasmybės 
prasmę. Tai gali (priklausomai nuo skaitytojo nusiteikimo) tiek 
jaudinti, tiek gramzdinti į neviltį - sukimasis suvoktoje tuštumoje, 
proto šešėlių teatras. 

Kas gi yra tas keistas padaras, kurį Heideggeris pristato das 
Man vardu? Iš pirmo žvilgsnio jis panašus į modernias skulptū- 
ras, kurios vaizduoja ne kokį nors konkretų objektą ir kurių poli- 
ruoti paviršiai neleidžia įžvelgti kokios nors „ypatingos“ pras- 
mės. Tačiau jos yra iš tiesų tikros, apčiuopiamai konkrečios. 
Heideggeris pabrėžia, kad das Man nėra abstrakcija, nėra kokia 
nors bendrinė sąvoka, aprėpianti „visus aš“, bet norėtų jį, kaip 
eus realissimum, sieti su tuo, kas yra kiekviename iš mūsų. Tačiau 
ši sąvoka nuvilia asmeniškumo, individualios reikšmės, egzisten- 
ciškai akivaizdžios prasmės lūkesčius. Das Man egzistuoja, bet 
už jo „nieko nėra“. Jis yra kaip moderni, nefigūrinė skulptūra: 
reali, kasdienė, konkreti pasaulio dalis; tačiau niekada nenuro- 
danti į kokį nors konkretų asmenį, į „tikrą reikšmę. Das Man yra 
mūsų „aš“ niekatroji giminė: kasdienybės aš, bet ne „aš pats“. Jis 
tam tikra prasme atspindi mano viešąją pusę, mano esybės vidu- 
tiniškumą. Mano das Man yra toks pats kaip kitų žmonių, tai 
mano viešasis „aš“, ir, kadangi siejasi su vidutiniškumu, visuo- 
met teisus. Kaip netikras „aš“ das Man kratosi bet kokio savo di- 
džiai asmeniško ryžto; pagal savo prigimtį jis nori, kad viskas 
būtų lengva, viską imti iš išorės ir laikytis tradiciškumo regimy- 
bės. Tam tikra prasme jis ir savo atžvilgiu toks, nes tai, kas yra jis 
„pats“, priima kaip kažką rasta tarp kito esamo. Tuo būdu tą Man 
galima suvokti tiktai kaip kažką nesavarankiška, kas neturi nie- 
ko sava ir vien tik sau. Kas jis yra, jam pasakoma ir perduodama 
per kitus; tai paaiškina jo gana didelį paviršutiniškumą, išsiblaš- 

kymą; jis yra žuvęs pasauliui, kuris jį pirmiausia pasitinka. Hei- 
deggeris: 

„Pirmiausia „aš“ „nesu“ kaip savasis „pats“; pirmiausia yra kiti das Man bū- 
du. Kaip šitoks das Man ir iš jo aš „pats“ esu „duotas“ sau pirmapradiškai. Čia- 
būtis pirmiausia yra das Man ir dažniausiai juo lieka.“* „Kaip Man aš visuo- 
met gyvenu nepastebimai valdomas kitų.“ „Kiekvienas yra Kitas, ir nė vienas 
nėra jis pats. Das Man... yra niekas...” ** 


* M. Heideggeris, Būtis ir laikas // Rinktiniai raštai. Vertė A. Šliogeris. Vilnius, 1992, p. 81. | 
** Ten pat, p. 79. 

Šis Man aprašymas, kuris leidžia Heideggeriui filosofiškai kal- 
bėti apie „aš“ nesinaudojant subjekto ir objekto filosofijos stiliumi, 
atrodo kaip atgalinis subjekto vertimas į šnekamąją kalbą, kur jis 
reiškia „pajungtumą .* Kas yra „pajungtas“, tam atrodo, kad jis 
neturi „paties“ savęs. Netgi kalbėdamas Man nepasako ko nors 
savo, o tiktai dalyvauja bendruose „šnekaluose“ (discours). Šneka- 
luose - kuriais sakomi dalykai, kurie būtent yra sakomi - das Man 
atsiriboja tiek nuo tikrojo savo būties supratimo, tiek nuo aptaria- 
mų dalykų supratimo. Šnekaluose išryškėja kasdienės būties „šak- 
nų neturėjimas“ ir „netikrumas . Juos atitinka smalsavimas, kuris 
paviršutiniškai, „ilgam neužtrukdamas“ pasidomi naujienomis. 
Smalsiam Man komunikuojant niekada nerūpi tikrai suprasti, o 
kaip tik priešingai - vengti suprasti, išsisukti nuo „tikro žvilgsnio 
į būtį. Šį vengimą Heideggeris patvirtina išsiblaškymo sąvoka - žo- 
džiu, kuris verčia suklusti. Visa anksčiau girdėta atrodė nesusiję 
su laiku, bendra, tačiau po šio žodžio mes staiga suvokiame, ku- 
rioje naujosios istorijos vietoje esame. Joks kitas žodis nėra taip 
prisigėręs specifinio XX amžiaus 3 dešimtmečio vidurio skonio — 
pirmo plataus masto vokiečių modernumo periodo. Visa, ką esa- 
me girdėję apie Man, galų gale būtų nesuprantama be realių Vei- 
maro respublikos sąlygų, jos pokario meto karštligiško gyvenimo 
jausmo, jos žiniasklaidos, amerikonizmo, kultūros ir pramogų in- 
dustrijos, išplėtotos išsiblaškymo industrijos. Tiktai ciniškame, de- 
moralizuotame ir demoralizuojančiame pokario visuomenės kli- 
mate, kur mirusieji negali numirti, nes iš jų žūties daromas politinis 
kapitalas, „laiko dvasia“ gali duoti filosofijai impulsą į būtį žiūrėti 
„egzistencialiai“ ir kasdienybę supriešinti su „tikrąja“, sąmoningai 
ryžtinga būtimi, kuri reiškia „būti, kad mirtum“. Toks „mąstymas“ 
apie „tikrąją būtį yra galimas tiktai po karo metais prasidėjusių 
dievų sutemų, po „vertybių žlugimo“, po coincidentia oppositorum 
materialinio karo frontuose, kur „gėris ir „blogis vienas kitą siuntė 
anapus. Tiktai šis metas radikaliai atkreipia dėmesį į vidinį suvi- 
suomeninimą, jis jaučia, kad tikrovę valdo šmėklos, imitatoriai, iš- 


xti 


oriškai valdomos „aš“ mašinos. Kiekvienas galėtų būti prisikėlėlis, 


* Skyriuje „Loginis aspektas“ aš toliau nagrinėju šį perkėlimą ir aiškinu, ką pajungimas ir 
ajungtumas reiškia pažinimo teorijai. 
pajung P ) 

o ne jis pats. Tačiau kaip tai sužinoti? Apie ką gali pasakyti, kad tai 
„Jis pats“, o ne tik Man? Tai neduoda ramybės egzistencialistams, 
kuriems taip rūpi toks svarbus ir neišsprendžiamas klausimas, kaip 
atskirti tikra ir netikra, tiesiogiška ir netiesiogiška, aišku ir neaišku, 
akivaizdu ir neakivaizdu (kas yra „tik taip“): 


„Viskas atrodo taip, tarsi būtų autentiškai suprasta, suvokta ir aptarta, ta- 
čiau iš esmės taip nėra, arba atrodo, kad taip nėra, o iš tikrųjų yra taip.“* 


Kalba, atrodo, dar šiaip taip skiria tai, kas tik „atrodo taip“, ir tai, 
kas iš tiesų „yra taip“. Tačiau patirtis rodo, kaip viskas susilieja. 


* M. Heideggeris. Rinktiniai raštai, p. 89. 

Viskas atrodo taip, tarsi. Tą „tarsi“ filosofas ir gromuliuoja. Pozity- 
vistui viskas būtų kaip yra; jokio skirtumo tarp esmės ir reiškinio — 
tai vėl būtų tiktai senas metafizinis vaiduoklis, su kuriuo reikia su- 
sidoroti. Tačiau Heideggeris laikosi skirtumo ir fiksuoja tai „kita- 
me“, kuris ne tik yra „tarsi“, bet ir turi esminga, tikra, akivaizdu. 
Heideggerio metafiziškumo likučius ir jo priešinimąsi grynajam 
pozityvizmui išduoda tikrumo siekis. Yra dar „kita dimensija“ - nors 
ji ir neįrodoma, nes nepriklauso „parodomiems dalykams“. „Kita“ 
iš pradžių galima vien teigti, kartu tikinant, kad tai atrodo lygiai 
kaip „viena“; išoriškai „tikra“ ir „netikra“ niekuo nesiskiria. 
Šiame keistame loginiame darinyje pulsuoja pats tikriausias XX 
amžiaus 3 dešimtmečio nuovokumas: jis postuluoja skirtumą, ku- 
rį reikia „daryti“, jo visai nematant. Kol dviprasmybė bent jau tei- 
giama kaip fundamentalus egzistencijos faktas, formaliai išlieka „ki- 
tos dimensijos“ galimybė. Tuo Heideggerio minties judėjimas, at- 
rodo, ir baigiasi: formaliai tikrumo išgelbėjimu, kuris, tiesa, gali at- 
rodyti ir kaip „netikrumas“. Tačiau vien plikų tvirtinimų neužtenka; 
galų gale tiek išgarbintai tikrajai čia-būčiai reikia ir kai ko „grynai 
sava',* kad galėtų kaip nors išsiskirti iš kitų. Kaip mums tai atro- 
do, kol kas lieka klausimas. Kad būtų dar įdomiau, Heideggeris, 
be to, pabrėžia, kad čia-būties nuopuolis neturi būti suprastas kaip 
kritimas iš kažkokios aukštesnės ar pirmapradiškesnės būklės, o 
kad taip vyksta nuo seno ir visada. Su šykščia ironija Heideggeris 
pastebi, kad das Man tariasi gyvenąs tikrą, pilnakraujį gyvenimą, 
jeigu visa galva pasineria į veiklą. Tuo tarpu jis kaip tik čia įžvelgia 
nuopuolį. Reikia pripažinti, kad „Būties ir laiko“ autorius moka 
kankinti skaitytoją, kuris nekantriai laukia „esmės“ ir - sąžiningai 
pripažinkime - kankinti „tikru“ „giluminiu lėkštumu . Jis veda mus 
fantastiškai aiškiai per pozityvaus negatyvumo labirintus, kalba 
apie Man ir jo šnekalus, jo smalsavimą, jo nuopuolį, žodžiu ta- 
riant, apie „susvetimėjimą , tačiau tuo pačiu atokvėpiu tvirtina, 
jog visa tai nustatyta visiškai be jokios „moralinės kritikos“; juolab 
kad visa tai esanti analizė „su ontologiniais ketinimais', ir kal- 
bėdami apie Man, apibūdiname visai ne nusmukusį save, o vie- 
nodo kaip ir tikrasis buvimas savimi amžiaus čia-būties kokybę. 


* „Mefistofelis: Jeigu nebūčiau sau pasilikęs ugnies, nieko grynai sava neturėčiau.“ 


Taigi taip yra nuo pat pradžių, ir žodis „susvetimėjimas“, kad ir 
kaip keista, nėra nuoroda atgal į ankstesnę, aukštesnę, svarią būtį 
be svetimumo! Susvetimėjimas, sužinome mes, nėra tai, kad čia- 
būtis yra atplėšiama nuo „savęs“, o kad šio susvetimėjimo netik- 
rumas nuo pat pradžių yra stipriausias ir pirmapradiškiausias čia- 
būties motyvas. Jame nėra nieko, ką vertinant galima būtų apibū- 
dinti kaip bloga, negatyvu arba neteisinga. Susvetimėjimas yra tik- 
tai das Man būties modusas. 

Pabandykime išsiaiškinti keistą šių minties šuolių choreografiją: 
Heideggeris veda mąstymą, siekiantį realistinio prablaivėjimo, per 
pažangiausias XIX amžiaus pozicijas. Jeigu ankstesnės didžiosios 
teorijos tik tada galėjo būti realistinės, kai atsvarai turėjo utopinį 
arba moralinį prieškrūvį, tai Heideggeris „nihilizmą“ išplečia, pri- 
taikydamas jį ir šiai utopinei moralinei sričiai. Tipiški XIX amžiaus 
kinikai buvo teorinio mokslo ir praktinio idealizmo, realizmo ir uto- 
pizmo, objektyvizmo ir mitologijos dariniai, o Heideggeris užsimo- 
ja antrą kartą likviduoti metafiziką; jis pereina prie radikalaus tikslų 
sekuliarizavimo. Jis trumpai atkreipia dėmesį į neginčijamą gyveni- 
mo tikslo nebuvimą. Mes apskritai neiname į jokius puikius tikslus 
ir nesame jokios instancijos įgalioti šiandien kentėti dėl gražaus ry- 
tojaus.* Ir apie tikslus reikia galvoti anapus gėrio ir blogio ribos. 

Skirtumas tarp tikro ir netikro dedasi mįslingesniu negu yra iš 
tiesų. Iš anksto aišku tiek: negali būti skirtumo kokiame nors „da- 
lyke” (gražu-bjauru, tikra-netikra, gerai-blogai, didelis-mažas, 
svarbu-nesvarbu), nes egzistencinė analizė veikia prieš šiuos skir- 
tumus. Taigi paskutinis galimas skirtumas yra tarp ryžtingos ir ne- 
ryžtingos būties, pasakyčiau: tarp sąmoningosios ir nesąmonin- 
gosios. Tačiau į prieštaravimą sąmoninga-nesąmoninga reikia 
žiūrėti ne psichologinio švietimo požiūriu (niuansas: ryžtinga-ne- 
ryžtinga greičiau kreipia ta linkme); sąmoninga ir nesąmoninga 
čia yra ne kognityvios priešpriešos ir ne informacijos, žinojimo ar 
mokslo srities priešpriešos, o egzistencinė kokybė. Jeigu būtų ki- 
taip, tai Heideggerio „tikrumo patosas būtų neįmanomas. 

* Nihilizmas? Marksistinė kritika Heideggerio koncepcijose ilgai stengėsi matyti vien 
tiktai dekadentinės buržuazijos, netekusios net ateities valios, paskutinį akordą. Hei- 


deggeris fašistoidinio nihilizmo ir mirties kulto atstovas? Vargu. Greičiau jis duoda im- 
pulsą priešintis „didžiojo rytojaus“ socializmams, begalinio aukojimosi utopijai. 

Tikrumo konstrukcija galiausiai įsilieja į „būti, kad mirtum“ te- 
oremą. Heideggerio kritikams tai proga pigiai piktintis: buržuazi- 
nė filosofija tesugeba tik liguistai galvoti apie mirtį! Pelenų dienos 
fantazijos parazitinėse galvose! Perimkime iš tokių kritikų tiesos 
momentą ir pamatysime, kad Heideggerio darbuose, priešingai 
negu jis ketino, atsispindi visuomenės istorinė situacija, buvusi tuo 
metu, kai jie buvo sukurti; kad ir kaip juose tikinama, jog tai esanti 
ontologinė analizė, nenoromis pateikiama dabarties teorija. O kad 
ji tokia yra nenoromis, tai kritikas, matyt, turi teisę įvardyti nelais- 
vą, užtamsintą jos pusę, atitinkamai įvertindamas ir apšviestąją. 
Jokia mintis nėra taip intymiai susijusi su laikotarpiu, kaip „būti, 
kad mirtum ; tai filosofinis imperialistinio ir fašistinio pasaulinių 
karų epochos raktas. Heideggerio teorija sutampa su atokvėpiu 
tarp Pirmojo ir Antrojo pasaulinio karo, pirmojo ir antrojo masi- 
nių mirčių modernizavimo. Ji stovi pusiaukelėje tarp pirmojo de- 
strukcijos pramonės žvaigždyno - Flandrijos, Tanenbergo, Verde- 
no- ir antrojo - Stalingrado, Aušvico, Hirosimos. Be mirties 
industrijos nėra išsiblaškymo industrijos. Skaitant „Būtį ir laiką“ 
ne „vien“ kaip egzistencinę ontologiją, bet ir kaip užkoduotą nau- 
jųjų laikų socialinę psichologiją, atsiveria vaizdas į didžiai perspek- 
tyvius struktūrinius ryšius. Heideggeris rado tokį ryšį tarp šiuolai- 
kinės egzistencijos „netikrumo“ ir šiuolaikinės mirties industrijos, 
kad jį gali suprasti tiktai industrinių pasaulinių karų amžininkas. 
Jeigu truputį nukrypsime nuo to prakeiksmo, kurį Heideggeriui 
užtraukė įtarimas fašizmu, tai formulėje „būti, kad-mirtum“ atsi- 
skleis didžiuliai kritiniai potencialai. Tuomet suvoksime, kad Hei- 
deggerio mirties teorijoje slypi didžiausia XX amžiaus kritika, nu- 
kreipta prieš XIX amžių. Mat XIX amžius savo geriausias teorines 
energijas sukišo į bandymą per realistines didžiąsias teorijas pa- 
daryti įsivaizduojamą kitų mirtį.* Didieji evoliucionistiniai projek- 
tai atmetė pasaulio blogį, jeigu jis lietė kitus, ir kėlė jį į aukštesnes 
vėlesnių, ateisiančių laikų sąlygas: čia matyti formalus atitikimas 
tarp evoliucijos įsivaizdavimo, revoliucijos sąvokos, atrankos są- 
vokos, kovos už būvį ir stipresniųjų išlikimo, pažangos idėjos ir 
rasės mito. Visomis šiomis koncepcijomis bandoma optika, objek- 


* Aš čia remiuosi vienu Michelio Foucault motyvu. 

tyvizuojanti kitų žūtį. XX amžiaus mąstymas, pasitelkęs Heideg- 
gerio mirties teoriją, atgręžia nugarą tokiems hibridiškiems, teoriš- 
kai neutralizuotiems XIX amžiaus cinizmams. Išoriškai žiūrint, kei- 
čiasi tiktai asmeninis įvaizdis: „mirštama“ virsta „aš mirštu. 
Įsisąmoninusi „būti, kad mirtum“ Heideggerio egzistencija maiš- 
tauja prieš „nuolatinį raminimą dėl mirties“, be kurio superdest- 
ruktyvi visuomenė negali apsieiti. Totalinis industrinio karo mili- 
tarizmas kasdienėmis sąlygomis siekia kaip galima tobulesnio 
narkotiško mirties išstūmimo arba stengiasi mirtį užkrauti kitiems — 
tai yra šiuolaikinio išblaškymo dėsnis. Pasaulio padėtis tokia, kad 
ji Žmonėms, jeigu jie suklūsta, šnibžda: jūsų sunaikinimas yra gry- 
nai tik laiko klausimas, ir laikas, kurio reikia sunaikinimui, kad jus 
pasiektų, kartu yra jūsų išsiblaškymo laikas. Būsimo sunaikinimo 
prielaida yra jūsų išsiblaškymas, jūsų neryžtas gyventi. Išsiblaškęs 
žmogus yra mūsų egzistavimo modusas, per kurį mes patys esame 
įsipainioję į visuotines mirties sąsajas ir kooperuojamės su mirties 
industrija. Manyčiau, kad Heideggeris laiko rankose ginklavimosi 
filosofijos siūlą: mat ginkluotis reiškia paklusti Man dėsniui. Vie- 
nas įspūdingiausių „Būties ir laiko” sakinių yra toks: „Das Man 
neleidžia pasireikšti drąsai bijoti mirties“. Kas ginkluojasi, pakei- 
čia „drąsą bijoti mirties“ karine veikla. Kariuomenė labiausiai ga- 
rantuoja, kad aš nemirsiu „sava mirtimi“; ji žada man pagalbą ban- 
dant išstumti „aš mirštu“ ir į jo vietą iškelti Man mirtį, mirtį in absentia, 
mirtį apimtam politinio netikrumo ir apsvaigus. Ginkluojamasi, 
išsiblaškoma, mirštama. 

Heideggerio „aš mirštu“ įžvelgiu kristalizacijos branduolį, ap- 
link kurį gali skleistis reali atnaujinto kinizmo filosofija. Joks pa- 
saulio tikslas nuo šiol neturi tiek nutolti nuo šio kiniškojo apriori- 
nio „aš mirštu”, kad mūsų mirtys taptų priemonėmis tikslui 
pasiekti. Gyvenimo beprasmiškumas - aplink kurį vejasi tiek daug 
nihilistinių plepalų - kaip tik ir pagrindžia jo brangumą. Bepras- 
mybei skirta ne vien neviltis ir slogios būties košmaras, bet ir pras- 
mẹ teikiančios gyvenimo iškilmės, energetinis čia ir dabar įsisąmo- 
ninimas ir Okeanijos šventė. 

Yra žinoma, kad paties Heideggerio kūriniuose viešpatauja 
niaurūs motyvai ir jo egzistencinėje scenoje kaitaliojasi kasdie- 
nybės pilkumos niuansai ir ryškūs baimės žaibai bei mirties spal- 

vos, ir tai teikia jo kūriniams melancholijos nimbą. Tačiau ir buvi- 
mo, kad mirtum, patose galima aptikti kiniškosios substancijos 
kruopelę, nes tai yra askezės patosas, ir čia XX amžiaus maniera 
žodžio gali paprašyti tikslų cinizmas. Tai, ką visuomenė savo veik- 
loje mums pateikia kaip tikslus, mus visuomet riša prie netikros 
būties. Pasaulis daro viską, kad išstumtų mirtį, o „tikroji“ egzis- 
tencija tik tada gauna gyvybės kibirkštį, kai aš blaiviai suvokiu, 
kad egzistuoju pasaulyje akis į akį su mirties baime, kuri kyla, kai 
iš anksto prieinu prie radikalios išvados, kad esu tas, kurio, pasi- 
baigus mano laikui, laukia mano mirtis. Heideggeris iš čia daro 
išvadą apie pirmapradį čia-būties nejaukumą; pasaulis niekada 
negalės būti patikimi, saugumą teikiantys žmogaus namai. Ka- 
dangi būtis iš esmės yra nejauki, tai „benamis žmogus“ (jis pir- 
miausia ėmė vaidentis filosofijoje po Antrojo pasaulinio karo — 
kaip žmogus, einantis per subombarduotą šalį) jautė poreikį bėgti 
į dirbtines buveines, dirbtines tėvynes ir iš baimės vėl užsisklęsti 
įpročiuose ir butuose. 

Žinoma, ir tokie sakiniai, kad ir taikantys į bendrus dalykus, turi 
konkretų* ryšį su savo istorinio momento reiškiniais. Heideggeris 
ne veltui yra Bauhauzo, „naujo gyvenimo“, ankstyvojo urbaniz- 
mo, socialinės butų statybos, gyvenviečių teorijos ir pirmųjų kai- 
mo komunų amžininkas. Jo filosofinis diskursas šifruotai priside- 
da prie šiuolaikinės gyvenamųjų būstų jausenos, namo mito, mies- 
to mito problematikos. Kai jis kalba apie benamį žmogų, tai būna 
padiktuota ne vien siaubo, kurį nepataisomas provincialas jaučia 
šių laikų didmiesčių gyvenimo formoms. Tai tiesiog atsižadėjimas 
mūsų civilizacijai būdingos namų statybos, miestų statybos utopi- 
jos. Iš tiesų socializmas, jeigu jis turi būti industrijos šalininkas, yra 
ir miestietiškosios „utopijos dvasios tolesnis puoselėtojas; jis, tie- 
sa, žada išvesti iš „niūrių miestų“, bet miestiškomis priemonėmis, 
ir perspektyvoje regi naują miestą, galutinį žmonių miestą ir tėvy- 
nę. Todėl tokio tipo socializmui visada būdingos ir miesto men- 
kystės maitinamos svajonės. Heideggerio provincializmas to vi- 
siškai nesupranta. Jis žiūri į miestą „amžinos provincijos“ akimis, 
o ši nesileidžia įtikinama, kad kas nors galėtų būti geriau už kai- 


* Konkretumas nedaro negalimo miglotumo. 

mą. Geranoriškai interpretuojant galima pasakyti, kad Heidegge- 
ris įsiskverbė į naujųjų laikų fantazijas apie gyvenamąją erdvę, nes 
miestas svajoja apie kaimą, o kaimas - apie miestą. Ir vieno, ir kito 
fantazijos vienodai turi išlygų ir vienodai iškreiptos. Heideggeris 
propaguoja iš dalies paraidžiui, iš dalies metaforiškai suvoktą „po- 
istorinį grįžimą į kaimą. . 

Kaip tik stipriausio modernizavimo metais - vadinamajame 
auksiniame XX amžiaus 3 dešimtmetyje — miestas, kadaise uto- 
pijos vieta, ėmė netekti savo žavesio, ir visų pirma Berlynas, XX 
amžiaus pradžios sostinė, prisidėjo prie to, kad metropolio eufo- 
riją pakeistų blaivus požiūris. Kaip pramonės, gamybos, vartoji- 
mo ir masinio skurdo židinys jis kartu buvo ir labiausiai pasmerk- 
tas susvetimėjimui: niekur už modernumą taip brangiai 

nemokama kaip didžiuosiuose miestuose. Heideggerio analizės 
žodynas atrodo tarsi tyčia sukurtas tam, kad išreikštų išsimoksli- 
nusių miestiečių nepasitenkinimą savo gyvenimo forma. Pavir- 
šutiniška išsiblaškymo kultūra, šnekalai, smalsavimas, vienišo be- 
namio buitis, nuopuolis (peršantis mintį apie visas įmanomas 
gėdas), pastogės neturėjimas, baimė, buvimas, kad mirtum: visa 
tai atrodo kaip didmiesčio menkystė, atsispindinti truputį ap- 
mūsojusiame, truputį pernelyg prašmatniame veidrodyje. Hei- 
deggerio provincinis kinizmas turi stiprią kultūrinę kritinę ten- 
denciją. Tačiau jis liudija ne tik beviltišką provincializmą, kuris 
reiškiasi tuo, kad jo rango filosofas nusigręžia nuo buržuazinės 
miestietiškosios ir socialistinės utopijos, bet ir rodo tendenciją pa- 
sukti į kinizmą ta prasme, kad juo paneigiami miestietiškosios 
visuomenės didieji planai ir projekcijos. Atsigręžimas į provinci- 
ją gali būti ir posūkis į tikrąją makroistoriją, kuri tiksliau atsižvel- 
gia į gyvenimo reguliavimą gamtos, agrikultūros ir ekologijos rė- 
muose, negu visi ligšioliniai industriniai pasaulėvaizdžiai tai 
įstengė padaryti. Istorija, kurią rašo industrijos istorikas, būtinai 
bus mikroistorija. Kaimo istorija pažįsta daug ilgesnį žemiškojo 
gyvenimo pulsą. Trumpai tariant: miestas nėra egzistencijos sva- 
jonių išsipildymas; industrijos tikslai taip pat ne; mokslinė pa- 
žanga taip pat ne; daugiau civilizacijos, daugiau kino, puikesni 
būstai, daugiau važinėti automobiliu, geriau valgyti; visa tai nė- 
ra tai. „Tikra“ visuomet bus kiti dalykai. Tu turi Žinoti, kas tu esi. 
Tu turi sąmoningai suvokti, kad būtis, kad mirtųm yra aukščiau- 
sia tavo galėjimo būti instancija; mirtis užpuola tave nusigandu- 
sį, ir tavo didžioji akimirka ateina tada, kai tau užtenka drąsos 
atsispirti didžiajai baimei. 

„Tikroji baimė... viešpataujant nuopuoliui ir viešumui, reta“ 
(„Būtis ir laikas“, orig. Sein und Zeit”, S. 190). Kas stato už reta, 
renkasi elitinį dalyką, taigi tikrumas yra nedaugelio reikalas. Ką 
tai primena? Ar mes vėl negirdime Didžiojo inkvizitoriaus balso, 
kuris skiria vienetus ir daugelį: vienetus, kurie pakelia didžiosios 
laisvės naštą, ir daugelį, kurie nori gyventi kaip maištaujantys 
vergai ir nėra pasiruošę tikrai laimei, tikrai baimei, tikrai būčiai? 
Šis visiškai apolitiškas elitarizmas, kuris mano išties egzistuojant 
elitą, beveik neišvengiamai turėtų pereiti į visuomeninį ir regu- 

liuoti politinį pasirinkimą. Didysis inkvizitorius šiuo atžvilgiu pa- 
sižymėjo neturinčios iliuzijų ir ciniškos politinės sąmonės prana- 
šumu. Tuo tarpu Heideggeris liko naivuolis, aiškiai nesuvokian- 
tis, kad iš tradicinio mišinio ir akademinio apolitiškumo, elito 
sąmonės ir herojiškos nuotaikos beveik neišvengiamai kyla ne- 
suvokti politiniai reiškiniai. Kurį laiką jis (norėtųsi pasakyti taigi) 
įpuola į liaudišką Didžiojo inkvizitoriaus cinizmą. Jo analizė ne- 
jučia pasitvirtino jo paties atžvilgiu. Viskas atrodo tarsi. Tai skam- 
ba kaip „tikrai suprasta, suvokta ir pasakyta, bet vis dėlto iš es- 
mės taip nėra“. Nacionalsocializmas - „judėjimas“, „sukilimas“, 
„sprendimas“ - Heideggerio vizijos požiūriu atrodė panašu į tik- 
rumą, pasiryžimą ir herojišką buvimą, kad mirtum, tarsi fašiz- 
mas būtų tikrumo atgimimas iš nuopuolio, tarsi tas šiuolaikinis 
maištas prieš šiuolaikiškumą būtų tikras pačia savimi pasiryžu- 
sios būti egzistencijos įrodymas. Cituojant Hannah Arendto iš- 
didžią pastabą apie Trečiojo reicho intelektualus, kurie nors ir 
nebuvo fašistai, tačiau „kažką įžvelgė“ nacionalizme, reikia turė- 
ti galvoje Heideggerį. Heideggeris iš tiesų daug ką jame įžvelgė, 
kol pastebėjo, kas tas politinis judėjimas „iš tikrųjų“ yra. Haliuci- 
nacija negalėjo ilgai trukti. Nacionalsocialistų judėjimas turėjo 
parodyti, ką liaudiškasis Man turi in petto - Man, kaip hegemo- 
ną, Man, kaip narcisistinę ir autoritarinę masę, Man, kaip žudy- 
mo maniakus ir žudymo valdininkus. Fašizmo „tikrumas“ - vie- 
nintelis - buvo tas, kad jis paslėptą destruktyvumą pavertė 
deklaruojamu, taigi laiko dvasią labai atitinkančiu būdu prisidė- 
jo prie atviro cinizmo, kuris nieko daugiau neslėpė. Fašizmas, 
ypač jo vokiškasis variantas, yra labiausiai „atviras“ politinis de- 
struktyvumas formulės „valia valdyti“ padrąsintas būti savimi. 
Atsitiko taip, tarsi Nietzsche psichoterapeuto maniera būtų pa- 
sakęs kapitalistinei visuomenei: „Jūs juk esate iš esmės suėsti va- 
lios valdyti, todėl išleiskite ją pagaliau į laisvę ir prisipažinkite, 
kokie ir taip jau esate! * — ir naciai po to iš tiesų ėmė „ją“ išleidi- 
nėti, tačiau ne terapinėmis aplinkybėmis, o į patį politinės realy- 


* Požiūris į Nietzsche visada priklausys nuo to, kaip bus suprantama „valia valdyti“. Kaip 
raginimas valstybiniam cinizmui? Katarsiškas prisipažinimas? Vitališkas šūkis? Narci- 
sizmo metafizika? Išsilaisvinimo propaganda? 

bės vidurį. Galbūt teorinis lengvabūdiškumas vertė Nietzsche ma- 
nyti, kad filosofija turi pavargti nuo provokacinių diagnozių, ir 
jis galbūt negalvojo apie terapiją. Velnią pavadinti vardu tegali 
tas, kuris Žino, kaip tas velnias (tegu tai bus „valia valdyti“, agre- 
sija ar pan.) reaguos; paminėti, vadinasi, pripažinti jo egzistavi- 
mą, O pripažinti reiškia „išvaduoti. 

Heideggerį galima laikyti labai šifruotu, bet jau suprantamu 
antikinio kiniškojo impulso ainiu, kuris bando paveikti socialinį 
vyksmą kritikuodamas civilizaciją; galų gale jis priveda ad absur- 
dum modernią technikos ir viešpatavimo sampratą. Galbūt iš eg- 
zistencinės ontologijos atimama daug jos arogantiško niūrumo, 
suprantant ją kaip filosofinę oilenšpygeliadą. Ji moko žmones vis- 
ko, kad nuvestų juos ten, kur jie jau nieko nenori mokytis; ji ne- 
paprastai manieringai perteikia paprasčiausius dalykus. Aš va- 
dinu tai tikslų kinizmu. Kinizmo tikslų inspiruotam žmogui 
gyvenimas vėl gali pasidaryti šiltas, jei jis iš priemonių cinizmo 
išmoko veikimo, valdymo ir griovimo šalčio. Instrumentalistinio 
proto kritika skubina būti privesta iki galo kaip ciniškojo proto 
kritika. Ja stengiamasi sušvelninti Heideggerio patosą ir išlais- 
vinti jį, kad nebūtų įsikibęs grynai tik į mirties sampratą. „Tikru- 
mą“, jeigu tas žodis apskritai turi suteikti prasmę, mes greičiau 
patiriame mylėdami ir išgyvendami seksualinį svaigūlį, ironizuo- 
dami ir juokdamiesi, darydami išradimus ir jausdami atsakomy- 
bę, medituodami ir patirdami ekstazę. Taip atsipalaidavus išnyks- 
ta tas egzistencinis vienintelis, kuriam jo mirtis atrodo didžiausia 
jo savastis. Galėjimo būti viršūnėje mes patiriame ne tik pasaulio 
pabaigą mirdami vieniši, bet dar labiau „aš“ žūtį atsiduodami be 
galo kolektyviniam pasauliui. 

Tarkime, kad tarp pasaulinių karų mirtis nustelbė filosofinę fan- 
taziją ir kad pretenduoja į ius primae noctis su tikslų kinizmu, bent 
jau filosofijoje. Tačiau tai nieko gero nesako apie egzistencinės 

filosofijos santykį su realia egzistencija, jeigu jai ateina į galvą tik 
„sava mirtis“, kai klausi, ką ji galinti pasakyti apie tikrą gyveni- 
mą. Iš tiesų ji sako nieko negalinti pasakyti ir todėl privalanti ra- 
šyti „Nieko“ didžiąja raide. Šis paradoksas būdingas labai stip- 
riam knygos „Būtis ir laikas“ minties judėjimui: dar turbūt 
niekada nebuvo panaudotas toks didelis sąvokų arsenalas, kad 


260 


būtų mistiškai perduotas toks „varganas“ turinys. Kūrinys ata- 
kuoja skaitytoją patetiškai ragindamas tikrajai egzistencijai, bet 
apsigaubia tyla, kai norime paklausti: o kaipgi? Vienintelis, beje, 
(ankstesniu būdu) turėtų būti toks: sąmoningai. Tai jau nebe kon- 
kreti moralė, instrukcija, ką daryti ir ko ne. Bet jeigu filosofas ne- 
begali duoti direktyvų, tai bent jau primygtinai perša tikrumą. 
Taigi: gali daryti, ką nori, gali daryti, ką privalai; tačiau daryk 
taip, kad visada didžiai sąmoningai suvoktum tai, ką darai. Mo- 
ralinis amoralizmas —- paskutinis įmanomas egzistencinės onto- 
logijos žodis etikai? Atrodo, kad sąmoningo gyvenimo etosas yra 
vienintelis dalykas, kuris gali išsilaikyti nihilistinėse naujųjų lai- 
kų srovėse, nes jis iš esmės yra joks etosas. Jis net neatlieka mora- 
lės pakaitalo funkcijos (kaip utopijos, kurios gėrį nukelia į ateitį, 
o blogį padeda sureliatyvinti kelyje į ją). Kas iš tiesų mąsto ana- 
pus gėrio ir blogio, randa tiktai vieną gyvenimui svarbų priešta- 
ravimą ir kartu vienintelį, kuriam mes be idealistinių ypatingai 
didelių pastangų galime daryti poveikį savo pačių būtimi: prieš- 
taravimą tarp sąmoningos ir nesąmoningos veiklos. Sigmundas 
Freudas savo garsiajame raginime suformulavo frazę: kur buvo 
tai, ten turi būti „aš“; o Heideggeris pasakytų: kur buvo das Man, 
turi būti tikrumas. Tikrumas būtų - laisvai interpretuojant - ta 
būsena, kurią mes pasiekiame, kai savo būtyje sukuriame ištisinį 
sąmoningumą.“ Tiktai tai praskina kelią nesąmoningumui, kuris 
turi įtakos žmogaus gyvenimui, juolab suvisuomenintam; pavir- 
šutiniška, išsiblaškiusi das Man sąmonė yra pasmerkta būti ne- 
vientisa, impulsyviai reliatyvi, automatiška ir nelaisva. Das Man 
yra tai, kas privalo būti. Kaip priešprieša išsiugdo sąmoningas 
tikrumas (mes laikinai vartojame šį terminą) - aukštesnė budru- 
mo kokybė. Jis nukreipia į savo veiksmus visą ryžtą ir energiją. 
Budizmas apie tai kalba palyginamaisiais posakiais. Tuo metu, 
kai das Man „aš“ miega, tikrojo „paties“ čia-būtis pabunda, kad 
taptų savimi. Kas tyrinėja save esantį nuolat budrios būsenos, iš 
savo situacijos, anapus moralių, suvokia, ką jam daryti. 


* Tai yra modernus delfiškojo „pažink save“ ekvivalentas. Freudo „aš“ greičiau atitinka 
Man. Ar psichoanalizuojamasis yra pritaikytasis, niveliuotasis? 

Heideggerio sąžinės sąvokos interpretacija rodo, kiek siekia jo 
sisteminis amoralizmas:* jis konstruoja atsargiai ir tuo pat metu 
revoliucingai „besąžinę sąžinę”. Per europinės moralės istorijos 
tūkstantmečius sąžinė buvo laikoma vidine instancija, kuri man 
sako, kas yra bloga ir kas gera, tuo tarpu Hedeggeris ją laiko tuščia 
sąžine, kuri nieko nesako. „Sąžinė vien tiktai ir nuolat kalba tylėji- 
mo būdu“ („Būtis ir laikas“, orig. Sein und Zeit, S. 273). Čia ir vėl 
susiduriame su būdingu Heideggerio topu - nieko nesakančiu in- 
tensyvumu. Anapus gėrio ir blogio yra tiktai „garsus“ tylėjimas, 
intensyvi, nedaranti išvadų sąmonė, kuri apsiriboja tuo, kad bud- 
riai stebi tai, kas kaip yra. Sąžinė —- anksčiau suvokta kaip turinin- 
ga moralinė instancija - dabar artėja prie grynos suvoktos būties. 
Moralė, kaip dalyvavimas socialinėse sutartyse ir principuose, lie- 
čia tiktai Man elgesį. Tikrojo „paties“ sritis lieka tik gryna ryžtinga 
sąmonė - vibruojanti esamybė. 

Vienoje patetiškoje tiradoje Heideggeris aiškina, kad toje „besą- 
žinėje sąžinėje“ slypi raginimas mums - raginimas „būti kaltam“. 
Kaltam kuo? Atsakymo nėra. Ar „tikrasis gyvenimas kokiu nors 
atžvilgiu yra apriorinė kaltė? Ar čia slapta negrįžta krikščioniškoji 
teorija apie prigimtinę kaltę? Tuo atveju mes būtume tiktai taria- 
mai nusigręžę nuo moralizmo. Bet jeigu tikrasis buvimas savimi 
apibūdinamas kaip buvimas, kad mirtum, tai peršasi mintis, jog 
šis „raginimas būti kaltam“ nustato egzistencinį ryšį tarp „paties“ 
dar čia-būties ir kitų mirties. Gyvenimas kaip leidimas mirti; iš tik- 
rųjų gyvenantis yra tas, kuris suvokia save kaip likusį gyvą, kaip 


* Šis refleksinis amoralizmas, kuriame, kad ir keista, yra tylaus autentiško padorumo pa- 
žado, susilaukė priešininko - socialistinio moralizmo. Ir vėlesnioji kritinė teorija atsisa- 
kė Adorno „estetinės teorijos“ jutiminio tariamo amoralizmo ir tiesiogiai argumentuo- 
dama krypsta į pozityviąją etiką. Tam tikru atžvilgiu tai gali reikšti pažangą - jeigu tik 
bus išvengta pavojaus nelikti už egzistencialistinio ir estetinio amoralizmo radikalaus 
modernumo nugaros. Šis jau apmąsto šiuolaikines patirtis su visokia morale ir visais 
kategoriškaisiais imperatyvais: kadangi šios „privalėjimo“ formos baigiasi idealistinė- 
mis be galo didelėmis pastangomis, tai imperatyvioji etika sukuria savo pačios duobka- 
sius - skepsį, rezignaciją, cinizmą. Moralizmas su savo „tu privalai” neišvengiamai krei- 
pia į „aš negaliu“. Tuo tarpu amoralizmas, besiremiantis „tu gali“, realistiškai tikisi, kad 
tai, ką „aš galiu“, galų gale bus teisinga. Posūkis į praktinę filosofiją, kuri džiugiai išskiria 
kiekvieną šiandien bent kiek pasaulyje paplitusį pagrindų apmąstymą, neturi mūsų su- 
gundyti vėl taikyti būčiai kategoriškojo imperatyvo. Todėl kiniškoji išmintis kuria beim- 
peratyvią etiką, kuri ragina galėti, užuot painiojusis į ekspresyvias privalėjimo kompli- 
kacijas. 

tą, kurį mirtis dar aplenkė, o laikotarpį iki kito, galutinio susitiki- 
mo su mirtimi jis suvokia kaip atidėjimą. Heideggerio analizė lo- 
giškai įsiskverbia į šią kraštutinę amoralios refleksijos zoną. Kad jis 
suvokia, jog stovi ant galinčio sprogti pagrindo, išduoda jo paties 
klausimas: „Ar raginimas būti kaltam nereiškia raginimo būti blo- 
gam? Ar negali būti tokio „tikrumo, kurį patyrę mes galime pasi- 
rodyti esą ryžtingi blogio darytojai? Taip kaip fašistai rėmėsi Niet- 
zsche's „anapus gėrio ir blogio”, kad šiapus darytų bloga? 
Heideggeris išsigąsta šios išvados. Tikina, kad „besąžinės sąžinės“ 
amoralizmas - tai ne raginimas daryti bloga. Vis dėlto Heidegge- 
ris dar nuo 1927 metų dėl to nerimavo, o 1933 metais pražiopsojo 
tiesos akimirką ir leidosi apgaunamas aktyvistinės, neturinčios iliu- 
zijų ir herojinės Hitlerio judėjimo frazeologijos. Politinis naivuolis 
tarėsi fašizme radęs „tikrumo politiką“ ir leido sau, nieko nejįtar- 
damas (toks gali būti tik vokiečių universiteto profesorius), savo 
filosofijos projekciją nukreipti į nacionalsocialistinį judėjimą. 
Tačiau reikia matyti štai ką: Heideggeris savo svarbiausiomis mąs- 
tymo išvadomis ir tada nebūtų dešiniųjų žmogus, jeigu politiškai 
būtų prikalbėjęs dar painesnių dalykų, negu kad prikalbėjo. Mat 
savo tikslų cinizmu (mano terminu tariant) pirmasis sugriovė di- 
džiąsias utopines moralistines XIX amžiaus teorijas. Tuo savo lai- 
mėjimu jis yra vienas pirmųjų naujos ir kitokios kairės genealogi- 
joje: kairės, kuri nebesikabina į hibridiškas istoriosofines XIX 
amžiaus konstrukcijas; kuri didžiosios dogmatinės marksistinės te- 
orijos (man šis žodžių derinys labiau patinka negu „pasaulėžiū- 
ra“) stiliumi nelaiko savęs pasaulio dvasios bendrininke; kuri nėra 
aklai prisiekusi pramoninės raidos dogmatikai; kuri reviduoja ri- 
botą materialistinę ir slegiančią tradiciją; kuri nesiremia vien tuo, 
kad kiti turi mirti tam, kad triumfuotų „savas reikalas“, o yra įsiti- 
kinusi, kad gyva gali remtis tik savimi; kuri niekaip nesilaiko nai- 
vaus tikėjimo, jog suvisuomeninimas būtų vienintelis vaistas nuo 
dabarties negerovių. To nežinodama ir didžiąja dalimi net neno- 
rėdama žinoti (šioje šalyje netgi su piktu užsispyrimu), naujoji kairė 
yra egzistencialistinė kairė, neokiniškoji kairė, drįstu pasakyti: hei- 
degeriškoji kairė. Tai yra gana pikantiška išvada, ypač kritinės te- 
orijos šalyje, kur „fašistinis ontologas“ yra tabu. Tačiau kas yra iš 
pagrindų ir tiksliai ištyręs egzistencialistinių krypčių ir kairiojo he- 

gelistinio kritinio socialinio tyrimo atstūmimo procesus? Argi nėra 
daug slapto panašumo tarp Adorno ir Heideggerio? Kokios prie- 
žastys akivaizdžiai neleidžia jiems komunikuoti?* 


O Diogenas? Ar jam apsimokėjo leistis į egzistencinį ontologinį 
nuotykį? Ar jo žibintas rado žmogų? Ar jam pavyko įvarvinti į gal- 
vas neapsakomai paprastų dalykų? Manau, kad jis pats tuo abejoja. 
Jis susimąstys, ar jam nereikia visai liautis filosofavus. Filosofija ne- 
atsilaiko prieš liūdną sąlygų komplikuotumą. Prisijungimo, kad ga- 
lėtum keisti, strategija kritiką užkrečia kolektyvine melancholija. Ga- 
lop jis, buvęs gyvesnis, tampa tik dar liūdnesniu, ir kitaip vargu ar 
galėtų būti. Galbūt vieną dieną Diogenas atsisakys savo profesūros 
ir lentoje netrukus rasime žinią, kad profesoriaus X paskaitų kol kas 
nebus. Sklinda kalbos, kad jį matė American Shop, kur jis pirko mieg- 
maišį. Galų gale, sako, jį matė sėdintį ant šiukšliadėžės, smarkiai įkau- 
šusį ir kikenantį, tarsi jam būtų ne visi namie. 


* Siais klausimais Hermannas Morchensas neseniai parašė didelį veikalą. 


264 


Fenomenologinis aspektas 


A. Kardinalieji cinizmai 


Apimtas staigaus apmaudo, aš vėl nuplėšiau kelių pli- 

kų minėtų minčių figos lapus... 
Heinrichas Heine, „Vokietija. Žiemos pasaka“. 
Įžanga 


Apie cinizmo sąvoką jau esame kalbėję ir matėme, kad ji platesnė, 
negu atrodo iš pirmo žvilgsnio. Cinizmas yra iš tų, kuriam duodi 
mažąjį pirštą, o jis griebia visą ranką. Iš pradžių tai darei iš smal- 
sumo, norėjai „pamatyti, kas už to slypi“, o per vėlai apsižiūrėjęs 
pastebėjai, kad susidūrei su dalyku, kuris privertė tave į viską žiū- 
rėti visai kitaip. Mes norėjome susipažinti su cinizmu, o jis mus, 
pasirodo, jau seniai valdo. 

Cinizmo sąvoką iki šiol išdėstėme dviem variantais, o po cinikų 
kabineto jau ryškėja ir trečiasis. Pirmasis variantas buvo toks: ci- 
nizmas yra apšviesta iškreipta sąmonė - modernizuotos formos 
nelaiminga sąmonė. Jos pagrindas intuityvus, prasidedantis para- 
doksu; jis reiškia nepasitenkinimą, kad šiuolaikinis pasaulis prisi- 
sunkęs kultūrinių beprotybių, nerealių vilčių ir nusivylimų jomis, 
beprotybės pažangos ir išminties stagnacijos, kad per modernias 
sąmones eina gilus plyšys, kuris, atrodo,visiems laikams skiria protą 
ir realybę, tai, kas žinoma, ir tai, kas daroma. Mes priėjome prie 
šizoidinių fenomenų aprašymo; bandėme rasti žodžių apibūdinti 
nenormaliai sudėtingoms refleksyvia tapusios, daugiau niūrios ne- 
gu iškreiptos sąmonės struktūroms; savisaugos verčiama, nualin- 
ta nuolatinės moralinės savigraužos, ji šeimininkauja toliau. 

Antrasis cinizmo sąvokos variantas turi istorinę dimensiją; čia yra 
įtampa, kuri pirmą kartą iškilo antikinėje civilizacijos kritikoje ir va- 
dinama kinizmu: individų siekimas atsilaikyti prieš jų visuomenių 
paikystes ir pusprotystes, patiems išliekant pilnaverčiais ir protin- 
gais. Gyvenimas priešinantis, juokiantis, atsisakant paklusti, ape- 
liuojant į gamtą ir įvairialypį gyvenimą; jis prasideda kaip plebėjiš- 

Heinrichas 
Zille, Didžiulė 
programa. 
Įvairenybių 
balaganas 
vienoje Berlyno 
mugės aikščių, 
apie 1900 m. 


kas „individualizmas“, yra pantomimiškas, gudrus ir sąmojingas; 
kai kas iš jo jau pasiekia rimtesnius stoikus, kai kas pereina į krikš- 
čionybę, bet nunyksta, kai krikščionių teologija atmeta pagoniškąjį 
antikos palikimą (kartais ji tai tiesiog skelbia šėtono darbu). Ciniz- 
mo sąvoką buvome pasilikę valdančiųjų ir viešpataujančios kultū- 
ros replikai į kinizmo provokaciją apibūdinti; jie puikiai mato, kas 
tikra, bet ir toliau prievarta varo savo. Jie jau žino, ką daro. 

Sąvoka čia skyla į priešingybių porą: kinizmą-cinizmą; ši pora 
pagal prasmę panaši į pasipriešinimą ir priespaudą, tiksliau — sa- 
vęs įkūnijimą priešinantis ir savęs skaldymą priespauda. Istoriš- 
kai žiūrint, kinizmo fenomenas išnyksta ir virsta tipu, kuris vis pa- 
sirodo istorijoje, kur krizinėse civilizacijose ir civilizacijų krizėse 
susiduria sąmonės. Todėl kinizmas ir cinizmas yra mūsų istorijos 
konstantos, tipiškos poleminės „apačių“ arba „viršūnių sąmonės 
formos. Jomis reiškiasi aukštųjų ir liaudies kultūrų priešybė, atsi- 
skleidžia paradoksai aukštos kultūros etikų viduje. 

Toliau trečiasis cinizmo sąvokos variantas pereina į poleminių 
sąmonės formų fenomenologiją. Polemika visą laiką sukasi apie 
teisingą tiesos kaip „nuogos“ tiesos supratimą. Mat ciniškasis mąs- 
tymas pasireiškia tik tada, kai apie daiktus galimos dvi pažiūros — 
oficiali ir neoficiali, užmaskuota ir nuoga, iš herojų pozicijų ir iš 
kamerdinerių. Kultūroje, kur visą laiką esame apgaudinėjami, no- 
rime žinoti ne šiaip sau tiesą, o nuogą tiesą. Kur to, kas draudžia- 

ma, negali būti, turime sužinoti, kaip atrodo „pliki“ faktai, kad ir 
ką apie tai sakytų moralė. Tam tikra prasme „valdyti“ ir „meluoti“ 
yra sinonimai. Valdovų tiesa ir tarnų tiesa skiriasi. 

Šioje fenomenologinėje ginčytinų sąmonės formų peržiūroje mes 
turime „atsisakyti“ remti kiniškąjį požiūrį; iš pradžių turėsime be- 
šališkai žiūrėti, kaip šešiose svarbiose vertybių srityse - karo, poli- 
tikos, seksualumo, gydymo, religijos, mokslo (teorijos) - kiniškoji 
ir ciniškoji sąmonės stoja priešais viena kitą, viena kitą puola, gi- 
nasi, viena kitą reliatyvina, trinasi tarpusavyje, pagaliau viena ki- 
tą pažįsta ir išsilygina. Apibūdinant kardinaliuosius cinizmus, iš- 
ryškėja kariškosios dvasios istorijos apmatai. Ji aprašo, kaip aukštos 
kultūros etikų širdyse „kuriamas idealas“. Pamatysime, kad tai ne 
„dvasios fenomenologija“, kaip ją įsivaizduotų Hegelis.* Su Hus- 
serliu ji irgi menkai turi ką bendra, išskyrus amžiną filosofinį ko- 
vos šūkį: „Prie daiktų!“ 


1. Karinis cinizmas 


Geriau būti penkias minutes bailiu, negu visą gyveni- 


mą negyvam. 
Kareivių patarlė 


Ir Prūsijos ministrui pirmininkui Bismarkui sukėlė 
siaubą matyti baisumai. 
— Karas yra pragaras, ir kas jį plunksnos brūkštelėji- 
mu sukelia, yra velnias! - pareiškė jis, neatsižvelgda- 
mas į tai, kad be paliovos buvo jo siekęs! | 

W. Stieberis.** 


Bėgimas senesnis už puolimą, sako antropologiniai tyrimai. Re- 
miantis tuo, Žmogų, tiesa, iš dalies, galima laikyti plėšriu žvėrimi 
(medžiotoju), bet ne karingu žvėrimi aprioriškai; ginklų - muši- 
mo, metimo, šaudymo (atstumo sukūrimas, neokortikalinė raida) — 
atradimas irgi yra labai svarbus antropogenezei. Jeigu apskritai ką 
nors galima manyti apie pirmykštę žmogaus nuostatą kovos ir ka- 
ro atžvilgiu, tai tik tiek, kad jis labiau linkęs išsisukti, negu kautis. 
G. Kleemannas apie tai rašo knygoje „Bailus, bet laimingas (G. Kle- 

emann, Feig aber glücklich, Untertitel: (Warum der Zeitgenosse Ur- 
Mensch nicht kämpfen will, Ffm. - Berlin-Wien, 1981). Kas traukiasi, 
iš pradžių turi daugiau šansų išlikti gyvas negu jo priešininkas. 
Jeigu bailumą suprastume natūraliai kaip pirminį polinkį vengti 
kovos, tai jis tarp žmogaus impulsų užimtų aukštesnę vietą negu 
noras kautis. Bėgti iš pradžių protingiau negu nepasiduoti - „pro- 
tingesnis nusileidžia”. 

Tačiau plėtojantis civilizacijai, ateina toks metas, kai priešintis 
yra protingiau negu bėgti. Kaip iki to buvo prieita, mums nerūpi — 
kelios istorinės sąvokų nuotrupos tegu apibrėš problemą: ekologi- 
nė konkurencija, gyventojų tankio didėjimas, neolitinė revoliuci- 
ja, klajoklinės gyvulių augintojų ir sėsliosios žemdirbių kultūrų iš- 
siskyrimas. Kelias į „istoriją“, į aukštąsias kultūras, eina per genčių 
militarizavimą ir per jį į valstybę. 

Karinis cinizmas gali atsirasti, kai karo psichologijos raida pa- 
kankamai išryškina tris pagrindines vyrų laikysenas kovos atžvil- 
giu - didvyrio, delsiko ir bailio tipus. (Tai jau pastebima ir tarp intras- 
pecifiškai agresyvių gyvūnų, pvz., elnių.) Sukuriama aiški vertybių 
hierarchija, kurios priešakyje stovi didvyris; iš esmės visi turėtų 
būti tokie kaip jis; didvyriškumas karingos civilizacijos vyrams tam- 
pa kelrode žvaigžde. Tačiau tada pasidaro reikalinga ir nauja so- 
cialinė psichologinė Žmogaus dresūra, kurios tikslas pasiekti nau- 
ją (kokio gamtoje nebuvo) karinių temperamentų paskirstymą. 
Bailumą - kurio kaip žaliavos į valias yra kiekviename - reikia pa- 
versti kovos trokštančiu didvyriškumu arba bent jau kovai pasi- 
ruošusiu delsimu. Šia prigimčiai prieštaraujančia alchemija užsi- 
ima visos karingų civilizacijų kareivių dresūros pasaulio istorijoje; 


* Jei Hegelio fenomenologiją vadinsime „Pasaulio dvasios kelione per istoriją pas save“, 
tai šioje formuluotėje nė viena pagrindinių sąvokų nebus teisinga: pirma, tai ne kelio- 
nė, nes ji turi turėti pradžią ir tikslą, o taip nėra; „kelio“ metafora istorijos neapima, 
antra, nėra tokios „pasaulio dvasios“, kuri dalyvautų visuose istorijos įvykiuose ir mū- 
šiuose kaip kombatantas ir mūšių dalyvis; trečia, nėra pasaulio istorijos (suprantant ją 
kaip pasakojimą apie nuotykius) subjekto, kuris tuos nuotykius yra patyręs; ketvirta, 
nėra to „savęs“, kuris po kažkokių kelionių, istorijų ar kovų galėtų atkakti pas „save“; 
tai būtų gana pamėkliškas padaras, gigantiškas sangrąžinis įvardis, kuris UžEožiųi mū- 
sų pačių natūralų buvimą savimi. 

** Wilhelm Stieber, Spion des Kanzlers, München, 1981, S. 135; dar palygink mūsų knygos skyriaus 
„Loginis aspektas“ poskyrį „Juodoji imperija I“. Sakinys verčia pagalvoti apie psichoanali- 
tinę cinizmo teoriją, kuri cinizmą laiko nesąmoningo bausmės troškimo išraiška. 

prie dresūros prisideda kilmingųjų šeimos, karo prievolininkų vals- 
tiečių šeimos, vėliau dvarai, kadetų mokyklos, kareivinės ir viešoji 
moralė. Heroizmas buvo ir liko (iš dalies iki pat šių dienų) domi- 
nuojantis kultūros veiksnys. Agresyvaus, laiminčio kovotojo kul- 
tas eina per visą rašytinio palikimo istoriją, ir seniausi mūsų rasti 
įrašai, tekstai dažniausiai yra pasakojimai apie kokį nors herojų, 
daug nuotykių patyrusį karį; iš tų laikų, kai rašytinių šaltinių dar 
nebuvo, pasakojimai apie didvyrius be galo tęsiasi iki neaiškių žo- 
dinių ištakų.* Dar gerokai prieš tai, kai palikuonys tų mušeikų, 
kurie Europos istorijoje vadinami šarvuotais ankstyvųjų Karolin- 
gų raiteliais, išgarbino save riterių poezijoje, genčių bendruome- 
nėse buvo pasakojamos kvapą gniaužiančios istorijos apie didžiuo- 
sius tautų kraustymosi laikų karius (Nybelungų era). 

Karinių temperamentų veiklos pasiskirstymas socialiai atrodo 
prasmingas; tie trys tipai reprezentuoja trijų skirtingų „taktikų“, 
arba kovos stilių, privalumus. Didvyriai pastebi pranašumus, ku- 
riuos kare teikia puolimas. Todėl: puolimas geriausia gynyba. Del- 
sikai sudaro pagrindinę „protingo vidurio masę, kuri kaunasi, kai 
reikia, tada jau energingai, bet sugeba sumažinti pavojų, kurį gali 
sukelti didvyrių entuziazmas. Pagaliau bailys gali kartais išsigel- 
bėti, kai visi kiti, kurie „laikosi“, yra pasmerkti žūti. Tačiau apie tai 
neturi būti kalbama, ir bailį privalu niekinti, nes kitaip alchemijai 
nepavyks iš bailių bėglių padaryti agresyvius kovotojus. Kariškiams 
beatodairiškai peršamas didvyrio pavyzdys. Didvyrį visi pastebi, 
jam - ginkluotam pusdieviui - tenka visų pagarba, pritarimas, 
aukštas įvertinimas. 

Sąmonės požiūris į šį dvasinį idealą ir pavyzdį yra trejopas - pri- 
klausomai nuo to, koks yra žmogus. Didvyris save mato (jeigu sėk- 
mė iškėlė jį aukščiau abejonių savimi) gyvenantį idealo zenite, švy- 
tintį ir pasitikintį savimi, jis jaučiasi esąs vyras, galintis įgyvendinti 
savo ir kolektyvo svajones; jam net neateina į galvą, kad jis gali pra- 
laimėti, - iš čia kyla kvapą gniaužiantis pergale neabejojančių hero- 
jų pagyrūniškumas kovos pradžioje ir po pergalės. Kariauti mokėję 
romėnai neblogai išmanė psichologiją: su pergale namo grįžusiam 


* Tiktai naujesniuose pasakojimuose yra ir civilių herojų, valkatų (Pikaro), net negatyvių, 
pasyvių herojų. 

karvedžiui jie surengdavo triumfo eiseną per miestą, kad jis patir- 
tų, kaip yra dievinamas valstybės; o kartu su juo tai patirdavo ir 
liaudis, kuri tuo būdu mokėsi būti „įsimylėjusi sėkmę“; beje, į triumfo 
vežimą jie sodino ir vergą, kuris nuolatos turėjo šaukti: „Prisimink, 
triumfatoriau, kad esi mirtingas!“ Ši nugalėtojo apoteozė, sėkmės, 
kovos dieviškumo ir laimingos baigties kultas yra socialinis psicho- 
loginis žmonijos paveldas iš senovės; dar ir dabar sporto aikštėse iki 
pat Olimpiadų ši patirtis vis naujai inscenizuojama ir pigiai parda- 
vinėjama. Didvyriai vaizduojami beveik visada tik jauni; didvyrių 
minusas yra tai, kad jie anksti miršta. 

Kitaip į idealą žiūri delsikas, reliatyvusis herojus. Jis turbūt jau- 
čiasi turįs didvyrio moralę ir jos laikąsis, bet ant jo nekrinta sėk- 
mės šviesa. Idealu jis, tiesa, tiki, bet nepasidaro pavyzdžiu kitiems. 
Jis kaunasi ir miršta, jeigu reikia, ir tenkinasi tuo, kad yra pasiruo- 
šęs padaryti, kas reikia. Jis nejaučia nuolatinės būtinybės įrodinėti 
savo drąsą, būti pirmutiniu didvyriu, kuris net privalo ieškoti pa- 
vojų, kad pateisintų savo vardą.* Užtat delsikas tampa savotiška 
vidutinybe; jis nėra nei visai viršuje, nei visai apačioje, o jeigu ten- 
ka žūti, tai jo vardas tiktai paminimas bendrame žuvusiųjų herojų 
sąraše. Galbūt yra geras ženklas, kad šiuolaikinėse kariuomenėse 
iki pat aukščiausių rangų keliamas delsiko tipo kareivis (vykdyk, 
bet ir apie save galvok, „uniformuoti civiliai“), kuris pats nesiver- 
žia į kovą. Tiktai kai kuriose karinėse ir politinėse viršūnėse dar 
išliko tendencija laikytis ryškiai agresyvaus mentaliteto - „ereliai“, 
ginklavimosi herojai, hegemonijos siekėjai. 

Trečią poziciją herojinio idealo atžvilgiu užima bailys. Nuolat per- 
sekiojamas herojaus paveikslo, jis, žinoma, privalo slėptis dvejo- 
jančioje narsioje masėje. Jis turi neparodyti, kad iš tiesų yra anti- 
herojus, maskuotis ir kuo mažiau kristi į akis. Amžinas 
išsisukinėtojas, improvizatorius ir tylūnas, jis negali sau leisti aklai 
priimti herojaus paveikslo, nes tada neatlaikytų paniekos sau. Ja- 
me jau prasidėjęs tylus „superaš“ nykimas. Bailio sąmonėje yra 
karinio kinizmo ir kartu aukštesniojo kritinio realizmo ląstelė! Pa- 
tirtis ir savęs pažinimas bailį verčia mąstyti ir dvejopai matyti. Jis 
* Karaliaus Artūro epe diskutuojama apie tai, kad herojus turi vis iš naujo įrodyti savo 


rangą. Apie Ereką sakoma: jo klaida buvo ta, kad jis aptingo ir užmiršo turįs nuolat 
įrodinėti savo didvyriškumą. 

negali nei garsiai prisipažinti esąs bailys (nes tada bus visai nieki- 
namas), nei atsikratyti bailumo. Jame pradeda kauptis kritinis po- 
tencialas, nukreiptas prieš herojinę etiką; tiesa, šį potencialą daž- 
nai nuodija savęs niekinimas. Kadangi bailys pats yra priverstas 
apsimetinėti, tai jis greičiau pastebi, kaip kiti apsimetinėja. Kai did- 
vyris ir delsikai pralaimi stipresniam priešininkui, bailys, leidęs sau 
nešti kudašių, vienintelis lieka gyvas. Iš čia sarkazmas: herojus per- 
gyvena arkliai. 

Dabar atsisakykime įsivaizdavimo, kad yra galima socialiai vien- 
tisa kariuomenė. Kareiviškas cinizmas susijęs su karinėmis hie- 
rarchijomis, maždaug atitinkančiomis klasinę visuomenės struk- 
tūrą. Feodalinėje kariuomenėje greta didvyrių riterių grupės 
paprastai rasime samdomų riterių arba samdomų karių būrį ir 
ginklanešių bei padėjėjų būrį. Kiekviena šių grupių turi ir savitą 

kovos moralę, maždaug atitinkančią minėtus tris karinius tem- 
peramentus. Riteriui kova, net jeigu ji vyksta ir dėl konkrečių 
materialinių dalykų, atitinka jo socialinį statusą ir aristokratinį 
savęs aukštinimą; todėl jo kovos moralėje ypač atsižvelgiama į 
„garbę“, o kurįpainiota garbė, motyvų smulkioms ir konkrečioms 
progoms nors vežimu vežk -iki kovos dėl pačios kovos. Kas kita 
samdiniai, karą pavertę savo profesija: margi landsknechtų bū- 
riai, samdomi riteriai, bet daugiausia pėstininkai, kariauti pasam- 
dyti valstiečių sūnūs iš Šveicarijos ir kt. Jų kovos motyvas negali 
būti herojiškas, nes samdomas kareivis (itališkai soldi - pinigai) 
karą supranta kaip darbą, o ne kaip didvyrių sceną. Tačiau daly- 
vavimas kareiviškame didvyrių spektaklyje ir netgi tam tikra ama- 
tininkiška heroika įmanoma. Samdiniai yra profesionalūs delsi- 
kai, jie kariauja, nes karas juos maitina, ir jie nori išlikti gyvi. Ši 
profesija ir taip jau gana pavojinga, tai kam dar kokiais nors did- 
vyriškumais provokuoti giltinę. Hierarchiją užbaigia ginklane- 
šys, tapęs kariu todėl, kad atsitiktinai gimė riterio baudžiaunin- 
ku, otas be jo pagalbos negali nei užlipti, nei nulipti nuo arklio ir 
net pats išlįsti iš savo šarvų. Ginklanešiai — tai tarsi koks karinis 
proletariatas, kurių nematomas ir niekada deramai neįvertina- 
mas indėlis į ponų pergales yra tarsi pridėtinės vertės mokestis. 
Jei neimsim domėn vyriškumo veiksnio, tai tarnas neturi „savo“ 
kovos motyvo, išskyrus tai, kad reikia kiek galima ilgiau išsaugo- 
ti sveiką kailį. Jam artimiausia visiško bailio pozicija. 

Dabar karinis cinizmo procesas jau gali prasidėti, ir kaip visada 
jis kyla iš žemutinių kiniškųjų realistinių pozicijų. Sančas Pansa 
yra pirmasis „didis“ jų reprezentantas. Šis protingas žmogelis ilgai 
nesukdamas sau galvos supranta, kad turi teisę būti bailus, lygiai 
kaip jo vargšo kilnaus pono Don Kichoto pareiga būti didvyriu. 
Bet kas Sančo Pansos akimis stebi pono heroiką, tas būtinai mato 
herojiškos sąmonės beprotystę ir aklumą. Cervanteso negailestin- 
gas, įžūlus karinis švietimas leidžia suprasti, kad senasis didvyriš- 
kas noras kautis yra anachronistinė dresūra ir visi tariamai kilnūs | 
kovos motyvai yra vien tik riterio fantazijos. Tada vėjo malūnai 
atrodo kaip milžinai, prostitutės kaip herojaus meilės vertos da- 
mos ir t. t. Kad tai matytų, pasakotojui reikia realistinio, pėstinin- 
kiško, plebėjiško žvilgsnio, be to, socialinio leidimo kalbėti tą 

„žvilgsnį“ atitinkančia kalba. Tai įmanoma pasidarė tik nuo vėly- 
vųjų viduramžių, kai riteriai prarado ginikiuotą techninį pranašu- 
mą prieš plebėją pėsčiąjį ir kai ginkluoti valstiečių būriai vis daž- 
niau ėmė triuškinti didvyriškus riterių būrius; nuo XIV amžiaus 
didvyriškoji šarvuotos raitijos žvaigždė ėmė leistis. Kartu artėjo 
akimirka, kai antiheroizmas galėjo prabilti, ir tapo įmanomas vie- 
šas bailus požiūris į herojus. Ponams patyrus pirmus pralaimėji- 
mus, tarnai pajuto savo tikrąją jėgą. Ir tada pasidarė galima realis- 
tiškai pasijuokti. 

Visuose kariuomenių statutuose po viduramžių iki pat Napo- 
leono laikų, netgi iki pat šių dienų galima rasti paradoksaliai iš- 
kreiptų pirmykščių ryšių tarp kovos moralės ir ginklo rūšies. An- 
tikinis herojus buvo pavienis kovotojas, lygiai taip ir feodalizmo 
laikų riteris; savo galią jis parodydavo dvikovose, o dar geriau — 
vienas prieš daugelį. Tačiau naujoji karyba turi tendenciją nebe- 
vertinti pavienės kovos; pergales dabar lemia dalinių ir masių 
judėjimai. Plėtodama romėnų legionų tradiciją, naujoji kariuo- 
menės organizacija pažemina išties didvyriškas funkcijas - puo- 
limą, laikymąsi iki paskutinio, vyro prieš vyrą kovą ir pan. Tai 
reiškia, kad didvyriais vis labiau verčiami būti tie, kurie pagal 
savo prigimtį ir motyvus greičiau yra delsikai arba bailiai. Todėl 
šiuolaikiniai pėstininkai turi išeiti šizoidinio muštro mokyklą, kur 
išdresuojami mirti anonimiškai ir be padėkos. Vadovaujantys ka- 
rininkai, užimantys mažiau pavojingas strategines pozicijas, vis 
labiau verčia herojiškai rizikuoti, mirti pirmosiose linijose tuos, 
kuriems „apskritai“ kare nėra kas veikti, kurie dažnai tik atsitik- 
tinai ar per prievartą yra atsidūrę dalinyje (prievartinė mobiliza- 
cija, vargšų spaudimas, verbavimas su alkoholiu, ūkyje nereika- 
lingų valstiečių sūnų panaudojimas ir kt.).* 

Kai tik tarp naujųjų karių atsiranda šiek tiek vietos pagrįstam 
bailių realizmui (kinizmui), karinio cinizmo procesas pakyla viena 
pakopa aukščiau: seka atsakymas, kurį duoda naujasis ciniškas ka- 
riškasis realizmas. Jis, be abejo, irgi žino, kad uniformuoti bėdžiai 


*Kai tiktai kareiviai tai suprato, daliniuose imta piktai žiūrėti į vadovybę. Moderniose 
didžiosiose kariuomenėse su savo daliniais kaudavosi ir žūdavo puskarininkiai ir že- 
mesnieji karininkai, kartu eidavę į pirmąsias linijas. Yra net pasaulinių karų statistikos, 
įrodančios, kad tarp žuvusiųjų „pakankamai“ karininkų. 


Thomas 
Rowlandsonas, 
Du siaubo 
karaliai. Anglų 
karikatūra | k š 
Napoleonui "BE "Az 2 "La ' $ p 
pralaimėjus A Par 
mūšį prie i vremaii "2 Ai ETI 
Leipcigo - 
1813 m. 


"gr 
„wwe 
a Le 


negali turėti didvyriškų motyvų; bet jie turi būti didvyriai ir žvelg- 
ti į akis vadinamajai didvyriškai mirčiai, kaip paprastai daro tik 
aristokratai. Todėl kariuomenės po viduramžių yra pirmieji socia- 
liniai organai, kurie metodiškai moko šizofrenijos, kaip kolektyvi- 
nės būsenos. Jose kareivis yra ne „jis pats“, o „kitas“, didvyrių ma- 
šinos dalis. Kartais atsitinka ir taip, kad kariuomenės vadas nusiima 
kaukę ir leidžia suprasti, kad jis puikiai žino, jog bėdžiai nori gy- 
venti, bet niekuo negali padėti. „Šunys, nejau jūs norite amžinai 
gyventi! Cinikas puikiai suprato savo kinikus šunis, bet mirti vis 
tiek reikia. Kai patriarchaliniu humoristiniu tonu kalba Frydrichas 
II, Prūsijos karalius, mes girdime antrojo rato apšviesto valdovo 
sąmonės balsą; ji suvokia, kad visos tos kalbos apie didvyriškumą 
yra apgavystė, tačiau jai ir toliau reikia didvyriškų mirčių, kaip po- 
litinio instrumento, šiuo atveju Prūsijos šlovei palaikyti. Todėl kra- 
tykite kojas dėl jos! Ir nuo šiol visos, kad ir kaip gražiai anonsuoja- 
mos, kovos yra su šio ciniško prisipažinimo šešėliu. 

Šiuolaikinė ginklų rūšių raida tiesiogiai ir netiesiogiai daug pri- 
sideda prie įtampos tarp didvyrio ir bailio sąmonių. Kavalerijos, 
pėstijos ir artilerijos ginče dėl pirmenybės ta įtampa užslėpta. Mat 
apskritai gali būti taip: kuo labiau ginklas gali naikinti per atstu- 
mą, tuo iš principo bailesni turi būti jį naudojantys kariai. Nuo 
vėlyvųjų viduramžių matome, kaip distanciniai ginklai vis labiau 

tampa karą lemiančiomis sistemomis. Pėstininkas su šautuvu gali 
per daug nerizikuodamas pakloti kilniausią riterį; dėl šios priežas- 
ties ugnies technika įgijo pranašumą prieš kavaleriją; o su patran- 
ka galima ištaškyti visą būrį pėstininkų. Iš čia strateginė pirmeny- 
bė artilerijos, t. y. „mokslinio“ ginklo, kuris puikia šizoidine maniera 
iš užmaskuotos pozicijos ir didelės distancijos padaro daugiausia 
žalos.* Šiandieninė aviacija ir raketinės sistemos savo ruožtu yra 
tiktai toliau siekiančios artilerijos, paskutinės techninės šaudymo 
principo pasekmės. Napoleonas ne veltui buvo šios „mąstančios“ 
ginklo rūšies reprezentantas, ir ne veltui Pirmasis pasaulinis karas 
pažymėtas artilerijos materialinių mūšių ženklu. Šiuolaikinė lite- 
ratūra po Pirmojo pasaulinio karo mėgino suprasti „bevardžio he- 
rojaus“ šizofrenijas. Tas herojus patyrė karo baisumus ir apskritai 
dalyvavo jame daugiau kaip technikas negu karys, daugiau kaip 
tarnautojas negu herojus. 

Tai, ką mes aprašėme kaip „pirmąjį kareivių kinizmo ir karve- 
džių cinizmo ratą, „buržuazijos epochoje“ kartojasi aukštesniu ly- 
giu ir daug plačiau. Buržuazija iš feodalinės eros paveldėjo dalį 
heroizmo, kad paskleistų jį plačiose patriotinėse masėse. „Pilietis 
herojus“ - tai standartinė pastarųjų dviejų šimtų metų problema. 
Ar įmanoma pilietinė heroika? Atsakymus randame pastarųjų am- 
žių kareivių tradicijose; militarizuota buržuazija, žinoma, darė vis- 
ką, kad sukurtų savo heroiką; ir lygiai taip natūraliai neokiniškoji 
pilietinė proletarinė pusė bandė įdiegti savo požiūrį. Taigi vienoje 
pusėje „tikrasis idealizmas“, „prūsiškumas ,taip pat pagyros ir me- 
las; kitoje - daug kritinio realizmo, juoko, satyros, kartėlio ir pasi- 
priešinimo. | 

Iš kur tai? Napoleono eros metais Europoje pradedamas iki tol 
neįsivaizduojamas masių militarizavimas: buržuazinė visuomenė 
atsiranda ne vien plečiant kapitalistines prekybos ir gamybos fir- 
mas, bet ir (iš valstybės pusės) plačiai, „patriotiškai“ motyvuotai 
visuomenę paverčiant kariuomene. Tauta tampa ginkluota tėvy- 
ne, ji yra superginklo rūšis, sulydanti politinius „aš“. Sakoma, kad 
revoliuciniame XVIII amžiaus dešimtojo dešimtmečio kare pirmą 


* Šis motyvas toliau nagrinėjamas skyriaus „Loginis aspektas“ A dalies 6 poskyryje. 

kartą būta kažko panašaus į savanorių būrius, t. y. praktiškai masi- 
nio heroizmo, mobilizavusio sielų, patriotinių širdžių ginklų rūšį. 
„Masių nacionalizavimas“ (Mosse) yra ne tiek ideologinis, kiek vi- 
sų pirma didžiausias karinis istorinis naujųjų laikų įvykis. Čia ko- 
lektyvinė šizofrenija pasiekia naują istorinį lygmenį; ištisos tautos 
pačios mobilizuojasi per savo užsienio politikos karus. Nuo tada 
atsiranda totalinio karo tendencija, per kurį visas visuomenės gy- 
venimas gali tapti karo priemone - nuo universitetų iki ligoninių, 
nuo bažnyčių iki fabrikų, nuo meno iki vaikų darželių. Tačiau šioje 
pakopoje tarp bailių kinizmo ir pilietinio didvyriškumo susidaro 
painesnė įtampa negu ligi šiol. „Bailių“ noras likti gyviems tauti- 
nėje valstybėje ieško naujų formų: reiškiasi kaip pacifizmas arba 
internacionalizmas (pvz., socialistinio arba anarchistinio tipo); vei- 
kia Šveiko principu - išsisukinėjimai, „slapstymasis už kitų nuga- 
rų“.* Kas 1914-1915 metais Europoje, tarkim, norėjo būti „savo 
kailio išgelbėjimo partijoje“, būtinai privalėjo turėti ką nors socia- 
listiška, pacifistiška ar šveikiška. 

Kokie gali būti kareiviškos kiniškosios ir ciniškosios pozicijos 
padariniai XX amžiuje, rodo Vokietijos pavyzdys. 1918 metais Vo- 
kietijos imperija žlugo kaip anarchistinis spektaklis. Visų tipų vei- 
kėjai vienas per kitą skelbė savo pažiūras ir nuomones: naciona- 
listai su mundurais jautėsi kaip didvyriai, kurie net nenorėjo iki 
galo suprasti, jog karas iš tiesų pralaimėtas; Veimaro partijos reiš- 
kėsi kaip civilių vidurinioji jėga ir delsikai, kurie norėjo apsaugoti 
nuo dar baisesnių padarinių ir bandyti viską pradėti iš naujo; pa- 
galiau spartakiečiai, komunistai, ekspresionistai, pacifistai, dadaistai 
ir kiti - ofenzyvia tapusi „bailiųjų“ frakcija, kuri apskritai smerkė 
karą ir reikalavo naujos visuomenės, sukurtos naujais principais. 
Tas kolizijas reikia žinoti, kad suprastum, kaip Hitlerio judėjimo 
tipo vokiečių fašizmas įgijo savo neginčijamą, istoriškai tiksliai lo- 
kalizuotą kokybę. Hitleris priklauso prie fanatiškų smulkiaburžu- 
azinio heroizmo gynėjų; ginčydamasis su visiškai neherojiškomis, 
gyventi norinčiomis „bailiomis“ srovėmis ir mentalitetais, 1917- 
1919 metais šis heroizmas virto tuo metu toliausiai pažengusia ka- 


* Iš dalies oficialiai sankcionuojama: dar 1870-1871 metų kare vietoj šauktinių buvo daug 
„pavaduojančių“ kareivių. 

rinio cinizmo pozicija - fašizmu; tai buvo iš pasaulinio karo sugrį- 
žusių vokiečių reakcija į susikaupusius „ardomuosius“ šveikų, pa- 
cifistų, socialistų, „bolševikų“ ir kt. realizmus.* Fašistinis karinis 
cinizmas yra vėlyva problemos „pilietis kaip didvyris“ apraiška. 
Jam reikėjo aukšto šizoidinio pakvaišimo lygio, kol pagaliau netgi 
tokie deklasuoti smulkieji buržua kaip Hitleris galėjo griebtis did- 
vyrio paveikslo (juolab tokio, kuris buvo karo nihilistiškai nualin- 
tas) ir jame prarasti savo „aš. 

Šios aplinkybės ir sudėtingos, ir liūdnos, nes atspindi sistemin- 
gą noro gyventi sumaištį. Tas noras gyventi su savo viltimis ir iden- 
tifikacijomis reiškiasi ir militarizuotose tautinėse valstybėse, ku- 
rios kelia didžiausią pavojų gyvenimo lūkesčiams. Šizoidinėje 
visuomenėje individai iš tiesų beveik nežino, kaip jiems siekti sa- 
vų ir tikrųjų gyvenimo tikslų ir kada jie patys save padaro defen- 
zyviai destruktyvios valstybės ir karo mašinos dalimi. Ieškodami 
globos ir saugumo, jie beveik beviltiškai įsipainioja į politinius ka- 
rinius aparatus, kurie ateityje įsivels į konfliktą su priešininkais ar- 
ba bent jau bus į jį įtraukti. 

Tačiau net ir kareiviškajam fašizmui dar toli iki atominės energij- 
jos epochos karinio cinizmo. Atsiradus globalinio naikinimo gin- 
klams, kurie bet kokias kalbas apie heroizmą daro iliuzines, įtam- 
pa tarp didvyrių, delsikų ir bailių pereina į perdėm chaotišką fazę. 
Defenzyvieji motyvai, atrodo, visur ima dominuoti. Kiekviena ato- 
minė supervalstybė atvirai įtraukia kitos valstybės didvyriškumo, 
delsimo ir bailumo motyvus į savo strateginius apskaičiavimus. 
Kiekvienas turi susitaikyti su tuo, kad priešininko strategija pa- 
remta kito bailumu, ir kad tai, žinoma, ginkluotas bailumas, turin- 
tis savo žinioje kovai pasiruošusį didvyrių aparatą. Dabartinė pa- 
dėtis pasaulyje tokia, kad tarp dviejų bailių ir herojiškų delsikų 
yra nuolatinis karinio stebėjimo kontaktas, abu kaip pašėlę gin- 
kluojasi, kad kita pusė matytų, jog jai bailumas lieka vienintelė 
prasminga pozicija ir kadji niekada negalės būti daugiau kaip del- 


* Remdamasis Beelitz'o anekdoto iš Hitlerio knygos „Mano kova“ interpretacija, esu ban- 
dęs kitur Saens ypatingą vokiečių fašistinio cinizmo afektinį atspalvį: „Grandinis Hit- 
leris kaip anti-Sveikas. Apie šiuolaikinę griovimo baimės psichodinamiką“, plg. Peter 
Sloterdijk, Die Krise des Individuums - studiert im Medium der Literatur // Political Tendencies 
in the Literature of the Weimar Republic, Mineapolis, 1982. 

sikas. Didvyrio vieta lieka laisva. Pasaulis jau nebematys nugalė- 
tojų. Tai reiškia neregėtai naujovišką dvikovos kokybę, nes ligi šiol 
dvikovininkai paprastai padarydavo vienas kitą potencialiais did- 
vyriais. Šiandien kiekvienas žino, kad priešininkas yra realistinis 
bailys ir netgi privalo toks būti. Pasaulis dar gyvena tuo, kad Rytai 
ir Vakarai vienas kitą laiko bailiais, gerai ginkluotais šveikais, ku- 
rie, atmetus visas pagyras, galų gale nori tik vieno - dar truputį 
pagyventi šioje žemėje. Tačiau herojiško ir bailaus delsimo slėnyje 
kaip reikia įsisiūbavus kariniam procesui, visa ankstesnė vertybių 
sistema iširo. Įtampa, bent jau teoriškai, virto vieša visų tempera- 
mentų lygiava. Didvyriškumas galbūt ir gerai, bet delsimas irgi ne- 
blogai, o bailumas galbūt dar geriau. Senoji neigiamybė tapo tei- 
giamybe, o senoji teigiamybė - neigiamybe. Ar dėl to, pasiekus 
karinės eskalacijos viršūnę, tikrasis susidūrimas pasidarė neberei- 
kalingas? Tai klausimas, į kurį vieni kariškiai negali atsakyti, juo 
labiau tokiu metu, kai visur skelbiama politikos pirmenybė (gal 
tariama) prieš karo veiksmus. 

Pavojus auga, kol politinės sistemos kelia tikslus ir idėjas, skati- 
nančias tarpusavio konkurenciją karinėje, viešpatavimo ir naiki- 
nimo srityse. Beprotiška ginklavimosi dinamika strategijos ir moks- 
lo srityse kaip ir anksčiau rodo, kad viskas liko po senovei. 
Kiekviena pusė kaip ir anksčiau fantazuoja, kad norint išgyventi 
reikia sugebėti gintis; o tai, kad gynybinis pajėgumas sudaro vie- 
ną iš didžiausių grėsmių išgyvenimui, tiesa, irgi matoma, bet ne 
frontaliai, aiškiai, ne taip, kad būtų daromos iš to išvados, o tik 
probėgšmais, akies krašteliu, miglotai. Visi mano, kad tiktai pro- 
gresyvaus teroro pusiausvyra gali garantuoti vadinamąją taiką. 
Toks įsitikinimas yra ir realistinis, ir paranojiškas; realistinis todėl, 
kad sukirptas pagal paranojinių sistemų viena kitos veikimo kur- 
palių; paranojiškas, nes visiškai nerealistinis tiek trukmės, tiek tei- 
singumo prasme. Taigi šiame žaidime realistiška yra nepasitikėti 
kitu ir būti nuolatos pasiruošusiam atremti pavojų; tačiau nepasi- 
tikėjimas kartu verčia nuolat toliau ginkluotis, tarsi gausesnė gin- 
kluotė garantuotų mažesnį nepasitikėjimą. Šiuolaikinė politika mus 
pripratino gigantišką folia a deux (pamišimą dviese) laikyti realy- 
bės sąvokos įsikūnijimu. Būdas, kuriuo dvi ar daugiau supervals- 
tybių gudriais mechanizmais varo viena kitą iš proto, mūsų laiko 

žmonėms atrodo esąs tiesos modelis. Kas šiandien prisitaiko prie 
tokios dabartinės visuomenės, kokia ji yra, tas galų gale prisitaiko 
ir prie jos paranojiško realizmo. O turbūt nėra nė vieno, kuris to, 
bentjau slapta ir šviesią valandą,* nesuvoktų, todėl visi yra susiję 
su šiuolaikiniu kariniu cinizmu, nebent išskyrus tuos, kurie aiškiai 
ir sąmoningai stoja prieš jį. Pastarieji šiandien ir galbūt dar ilgai tu- 
rės susitaikyti su tuo, kad bus vadinami svajotojais, kurie galbūt iš 
gerų paskatų („Kalno pamokslas“) bėga nuo tikrovės. Tačiau tai 
netiesa. Tikrovės sąvoka, kaip nė viena kita, vartojama netinka- 
mai. Mes privalome pirma bėgti į tikrovę iš sistema tapusios savo 
kasdienių pasaulių paranojos. 

Samprotaujant apie karinius politinius dalykus, iškyla terapeu- 
tinė problema, kartu turinti politinių ir dvasinių dimensijų. Kaip 
gali sergantys nepasitikėjimu - ir vis dėlto realiai mąstantys - val- 
džios subjektai atsisakyti savo destruktyvumo ir priešiškumo pro- 
jekcijų, jeigu tų sistemų tarpusavio sąveika ligšiol rodo, kad prie- 
šininkas visuomet pasinaudos tavo silpnumu? Kiekvienas save 
laiko iš esmės gynybine jėga ir kuria agresyvų potencialą kitam 
užpulti. Esant tokiai struktūrai, įtampa apskritai negali sumažėti. 
Gynybinio pamišimo sąlygomis „realistiška“ yra laukti ir būti pasi- 
ruošusiam kovai. Niekas negali pasirodyti silpnas, jei nenori iš- 
provokuoti kito jėgos. Be perstogės šitai darydami, priešininkai 
turi susikurti nedidelę teritoriją, kur būtų įmanoma kažkas pana- 
šu į savivaržą - t. y. susilpnėjimas suvokiant savo jėgą, nuolaida 
jaučiant savo tvirtumą. Ši nedidelė savivaržos teritorija yra ligi šiol 
vienintelis proto placdarmas karinio cinizmo procese. Viskas pri- 
klausys nuo jo didėjimo. Žmogui buvo gana sunku išmokti kovo- 
ti, ir toks, koks yra šiandien, jis tapo per kovą, priimdamas iššū- 
kius ir save atskleisdamas (plg. Toynbee pasiūlytą challenge sąvoką). 
Išmokti nekovoti bus dar sunkiau, nes tai kažkas visiškai nauja. 
Ateities karo istorija bus rašoma visiškai kitame fronte: ten, kur 
bus kovojama už nekovojimą. Viską lems tie smūgiai, kurie nebus 
smogti. Jų neatlaikys mūsų strateginiai subjektyvumai ir gynybi- 
niai identiškumai. 


* Plg. skyriaus „Istorinis aspektas“ 11 poskyrį „Šviesos valanda“. 

2. Valstybės ir viešpataujančios 
jėgos cinizmas 


Je n'ai rien, je dois beaucoup, 
je donne le reste aux pauvres. 
Aristokrato testamentas 


Ar imperatorius eina į išvietę? Tas klausimas man la- 

bai rūpi, ir aš bėgu pas mamą. - Tave dar į kalėjimą 

įkiš, - atsako mama. Vadinasi, jis neina į išvietę. 
Ernstas Tolleris, „Jaunystė Vokietijoje“, 1933 


Karą ir pasiruošimus karui lydi: diplomatijos vingry- 

bės, moralinių sąvokų nepaisymas, tiesos atostogos ir 
antras cinizmo derlius. 

Jamesas Baldwinas, 

Didžiosios Britanijos ministras pirmininkas, 1936 


Politinės tikrovės subjektus, valstybes ir karalystes galima lygin- 
ti su karo herojais. Kuo toliau grįšime atgal į istoriją, tuo labiau 
vienas į kitą panašėja herojaus ir karaliaus paveikslai, kol galų gale 
susilieja didvyriškos monarchijos idėjoje. Senovėje daugelio kara- 
lių ir imperatorių dinastijų genealogijos medžiai siekė dievus. Did- 
vyrio ascensus (iškilimas per heroizmą į monarchus) pagal senovės 
tradiciją buvo siejamas su dievo descensus (dievo nusileidimu į že- 
me, dieviška kilme); karaliavimas - tai didvyrio valdžia, kita ver- 
tus, „Dievo duota valdžia“; iš apačios pasiekta per pergales, iš vir- 
šaus apšviesta kosminio pripažinimo. 

Ankstyvosioms monarchijoms negalima prikišti, kad jos būtų 
pernelyg kuklios. Visur, kur tiktai kūrėsi kilmingųjų valdžia, mo- 
narchijos ir valstybingumas, valdančiosiose šeimose intensyviai bu- 
vo puoselėjamas arogantiškumas. Tiktai taip galiūnai galėjo įsisą- 
moninti, kodėl jie pirmi. 

Taigi didingumas tapo politiniu psichiniu stiliumi. Įvyko šuolis 
nuo valdžios prie puikybės, nuo pliko jėgos pranašumo prie suve- 
renios šlovės. Senovės karaliai, faraonai, despotai, cezariai ir prin- 
cipalai savo savimonę tvirtino charizmatine simbolika. Monarchi- 
jose veikė funkciškai įprasminta didybės manija, t. y. didybė, kaip 

struktūrinis valdymo faktorius. Kunigaikščių šlovė žymėjo jų sim- 
bolinę valdžią, ir tiktai pagal šią šlovę, savotiškai tarpininkavusią 
žiniasklaidai, šiandien žinome apie kai kurių valstybių egzistavi- 
mą irjų valdovų vardus. Per tai arogantiškasis senovės karalių spin- 
desys pasiekia ir mūsų dienas. Aleksandras Didysis savo vardą ne 
tik nunešė iki Indijos, bet ir per legendas išplatino jį laike, padarė 
žinomą daugelį amžių. Apie kai kurias valstybes ir valdovus susi- 
daro nimbas, tūkstantmečius spinduliuojantis energiją. 

Susidarius tokioms politinėms simbolinėms viršūnių pozicijoms, 
kartu paruošiama dirva valdžios cinizmo proceso pradžiai, ir čia, 
žinoma, impulsas ateina iš apačios - puikiąją valdančiąją jėgą iš- 
provokuoja įžūli vergo pozicija. Todėl pirmojo politinio kinizmo 
subjektai yra pavergtos arba pavergimo grėsmę jaučiančios tau- 
tos, kurios, kadir engiamos, bet dar nepraradusios savimonės. Joms 
natūralu be pagarbaus virpulio stebėti arogantišką pavergėjų mai- 
vymąsi ir kartu prisiminti ankstesnius nugalėtojo griovimus ir žu- 
dynes, kol dar nebuvo pradėjęs šitaip riesti nosies. Vergo požiūry- 
je jau žymu karaliaus teisės redukcija iki nuogos prievartos, o 
didybės - iki šiurkštumo. 

Pirmykščio politinio kinizmo išradėja yra žydų tauta. „Mūsų“ 
civilizacijoje ji iki šiol parodė stipriausio pasipriešinimo už ją daug 
galingesnėms jėgoms pavyzdį. „Įžūli“, ryžtinga, kovinga ir kartu 
gebanti kentėti, ji yra (ar buvo) Oilenšpygelis ir Šveikas tarp tau- 
tų. Iki šiol žydų sąmonėje yra prokiniškojo persekiojamos ir suve- 
renios sąmonės tvirtumo - tas refleksyvus melancholiškas išmin- 
ties blyksnis, išminties, kuri gudriai, atžariai ir išradingai rodo savo 
pažiūrą į jėgą ir prievartą. Kai nykštukas Izraelis vėl įkrečia į kailį 
šiuolaikiniam Galijotui, nugalėtojo akyse sužimba trijų tūkstant- 
mečių ironija: „Kaip negražu, Dovydai! (Kishonas). Adomo pali- 
kuonys pirmieji paragavo politinio pažinimo medžio vaisių - ir 
atrodo, kad tai buvo prakeiksmas. Mat žinant savisaugos paslaptį, 
rizikuojama būti pasmerktam kaip Ahasverui, negalėti nei gyven- 
ti, nei numirti. Ilgiausią savo istorijos dalį žydai buvo pasmerkti ne 
gyventi, o gintis, kad išgyventų. 

Politinis žydų kinizmas paremtas ironišku ir kartu melancholiš- 
ku žinojimu, kad nėra nieko amžina, neamžinos net despotijos ir 
engėjai, o vienintelis išliekantis dalykas yra išrinktosios tautos pak- 

Rudolfas 
Schlichteris, 
Akla jėga, 
1937 m. 


tas su Dievu. Todėl tam tikra prasme žydus galima laikyti „politi- 
nio identiškumo" pradininkais; tai tikėjimas, viduje nenugalimas 
ir nesutrikdomas, su kinišku išsižadėjimu ir aistra sugebėjęs tūks- 
tantmečius išsaugoti savo turinį. Žydų tauta pirmoji pastebėjo sil- 
pnumo, kantrybės ir dūsavimų galią; nuo jos karinių konfliktų tūks- 
tantmetį — vis būnant silpnesniojo padėtyje - priklausė tolesnis 

išlikimas. Didysis žydų istorijos lūžis - išvarymas po 134 m. po Kr.; 
nuojo prasideda diasporos epocha ir mažos atsparios tautos idea- 
lų kaita. Pirmoji žydų istorijos pusė pažymėta Dovydo ženklu, — 
to Dovydo, kuris stojo prieš Galijotą ir įėjo į istoriją kaip pirmas 
reprezentantas „realistinės“ karalystės, be jokios perdėtos šlovės. 
Pavojaus akimirkomis tauta galėjo šia karališkąja Oilenšpygelio ir 
didvyrio figūra drąsinti savo politinį „aš“. Iš jo kyla alternatyvaus 
herojaus paveikslas - sužmogintas silpnesniojo didvyriškumas. 
Priešindamasis silpnasis atsilaiko prieš jį pranokstančią jėgą. Iš žy- 
dų pasaulis paveldėjo rezistencijos idėją. Ji gyvavo žydų tautoje kaip 
mesijo tradicija - jie su viltimi laukė pažadėtojo iš Dovydo gimi- 
nės kilusio karaliaus išganytojo, kuris nelaimingą tautą išvestų iš 
visų pavojų ir parvestų atgal į jos tėvynę, padėtų atgauti orumą, 
laisvę. Pasak Juozapo Flavijaus („Žydų karas“),* Jėzus buvo ne tik 
vienas iš daugelio mesijo tipo frondininkų, religinių partizanų, ku- 
rie stojo prieš romėnų viešpatavimą. Nuo to laiko, kai romėnai už- 
kariavo Palestiną, iki galutinio Bar Kochbos sukilimo sutriuškini- 
mo 134 metais mesianizmas, atrodo, buvo tikra epidemija žydų 
žemėje. Charizmatiškasis sukilėlis Simonas Bar Koseba (kitaip Bar 
Kochba - žvaigždžių sūnus), kaip ir Jėzus, kildino save iš Dovydo. 

Nuo Jėzaus ir krikščionių religijos atsiradimo Dovydo tradicija 
įgijo naujų dimensijų. Kai žydų tauta buvo nugalėta, išblaškyta ir 
prasidėjo karti antroji jos istorijos dalis (tada greičiau Ahasveras, o 
ne Dovydas, galėjo būti jos įvaizdis), žydiškąją rezistenciją prieš 
Romos imperiją kitame lygmenyje toliau plėtojo krikščionybė. Iš 
pradžių krikščionybė tapo didele pasipriešinimo, drąsos ir įkūny- 
to tikėjimo mokykla; jeigu ji būtų buvusi tokia kaip šiandien Euro- 
poje, tai būtų neišsilaikiusi nė penkiasdešimt metų. Romos impe- 
ratorių laikais krikščionys tapo vidinės rezistencijos branduoliu. 
Būti krikščioniu kažkada reiškė nesižavėti jokia pasaulietine val- 
džia, juo labiau arogantiškų, brutalių ir amoralių romėnų sudie- 
vintų imperatorių, kurių religiniai politiniai manevrai buvo per- 
nelyg aiškūs. Ankstyvajai krikščionybei, matyt, padėjo tai, kad ji 
perėmė iš žydų tą istorizmo požiūriu paremtą kinizmą, kuris vi- 


* Dar žr: Marvin Harris, Cows, Pigs, Wars aud Witches. The Riddels of Culture, New York 
1974, 1978, p. 133 (Messiahs, The Secret of the Prince of Peace). 

siemns, turintiems valdžią, šlovinamiems ir reiškiantiems imperi- 
nes pretenzijas, galėjo pasakyti: tokių mes jau dešimtis matėme, ir 
ankstesniųjų despotų kaulus jau seniai graužia hienos ir visagalis 
laikas, paklūstantis tik mūsų Dievui; tas pats laukia ir jūsų. Taigi 
Žydų požiūris į istoriją įgijo politinį sprogstamąjį užtaisą: jie atra- 
do kitų valstybių laikinumą. Pirminis teorinis kiniškasis ir ciniška- 
sis suvokimas (ir ciniškasis, nes eina su galingesniu principu, t. y. 
su istorine tiesa ir „dievu ) yra istorinis: tiek ir tiek galingų ir di- 
džiulių valstybių virto dulkėmis ir pelenais. Žydų sąmonėje jų is- 
torinės Žinios virto pasakojimu apie kitų žūtį ir jų pačių stebuklin- 
gąišsigelbėjimą. Iš žydų krikščionys paveldėjo žinojimą, kas dedasi 
pavergtojo širdyje, žinojimą apie brutalią pasipūtusią jėgą. 10-oje 
psalmėje žydų sąmonė prasiskverbia į piktosios jėgos vidų ir klau- 
sosi jos išdidžios kalbos su savimi: 


„2 Puikaudamas bedievis seka įkandin vargšą; 
tą pagauna į pinkles, kurias pats sugalvojo. 
3 Nes jis kelia bedievystę - savo gerklės pogeidį; 
6 Jis kalba širdy: „Nieks manęs neparblokš; 
per visas kartas nepatirsiu nelaimės...“ 


Žydų kinikas gerai įsiklauso į tai, kaip kariniai despotai fanta- 
zuoja esą nepažeidžiami, ir tada taria „ne“. Jis ne iš tų, kurie mel- 
džiasi jėgos dievui; nuo to laiko despotai privalo taikstytis su šia 
kančia; visada atsiranda grupė tokių, kurie nepritaria galingojo 
sudievinimui. Taip veikia psichopolitinė „žydų klausimo dinami- 
ka. Žydiškoji kinizmo sąmonė savo nuplaktu ir nudegintu kailiu 
jaučia šlovės ir puikybės brutaliąją esmę. Smūgius skaičiavusi nu- 
gara nusilenkia, nes yra protingesnė, bet jos nusilenkimas reiškia 
ir ironiją, kuri siutina ištroškusį didybės. 

Susidūrus valdančiosioms jėgoms ir engiamiesiems, iš pradžių 
ryškėja dvi pozicijos: „puikiosios“ valdžios su jos prašmatniu fasa- 
du ir tiesioginės vergų patirties apie valdžios prievartinę esmę ir 
prašmatnumo fasadiškumą. Vidurį tarp jų sukuria politiniai teisi- 
niai valdžios darbai, kurie ją pateisina. Tame viduryje — teisės ir 
valstybės sukurtame - ponų sąmonė ir vergų sąmonė gali susitik- 
ti. Kokiu mastu valdančiosios jėgos gerai vykdydamos savo funk- 
cijas save įteisina, tiek jos sutramdo savo iš prigimties prievartinį 

būdą ir gali atrodyti reliatyviai nekaltos - taigi būtinybių pasauly- 
je daryti tai, kas įmanoma. Ten, kur valdančiosios jėgos realiai įtei- 
sinamos, jos pačios paklūsta aukštesniems ir bendresniems inte- 
resams - ima tarnauti gyvenimui, jo tęstinumui. Todėl taika, 
teisingumas ir silpnųjų apsauga yra šventi politikos žodžiai. Kur 
valdančioji jėga iš tiesų gali pasakyti apie save, kad yra išsaugojusi 
taiką, įvedusi teisingumą ir gležnos gyvybės apsaugą padariusi 
savo aukščiausiu priesaku, ten ji pradeda nugalėti savo prievarti- 
nę esmę ir užsitarnauja aukštesnio pripažinimo. Tačiau čia labiau 
negu paprastai žodžius reikia lyginti su tikrove. Paprastai valdžios 
kalboje painiojami terminai; karo atidėjimas vadinamas taika; apie 
įvestą tvarką sakoma tada, kai nuslopinami neramumai,* pažan- 
giais socialiniais principais giriamasi, kai duodama netiesioginė iš- 
malda; sakoma, kad įgyvendintas teisingumas, kai vykdomi įsta- 
tymai. Abejotinas valdžios teisingumas atsispindi garsiame 
Anatole'io France'o sarkazme: „Įstatymas yra taikomas visiems — 
jis vienodai draudžia miegoti po tiltu tiek elgetoms, tiek milijonie- 
riams'. 

Politinę prigimtinę nuodėmę, kruviną, prievartinę ir brutalią vi- 
sų valdžių pradžią galima atpirkti tiktai įteisinus minėtu būdu ir 
susilaukus plataus pritarimo. Jeigu to nėra, brutalioji valdančiųjų 
jėgų esmė vėl iškyla į paviršių. Legalizuota forma tai vyksta be 
perstojo taikant bausmes, kai pažeidžiamos valdančiųjų jėgų tei- 
sės. Todėl bausmės yra valdžios legalumo Achilo kulnas.** Kas ma- 
to, kaip valdančiosios jėgos baudžia, tas iš karto kai ką suvokia ir 
apie jų esmę bei savo poziciją jų atžvilgiu. 

Bailys yra priverstas slėptis delsikų masėje, panašiai taip ir maiš- 
tinga vergo sąmonė išsilaiko tiktai todėl, kad ji gerai išmoksta ver- 
gų kalbos (pripažinimo, legalios regimybės ir šlovinimo), ir jos iro- 
niškas tonas ne iš karto pastebimas. Romėnas Petronijus - jeigu 
tradicija neklysta - buvęs nuolankiosios ironijos genijus. Susidur- 


* Plg. Julien Benda, La trahison des clercs, Paris, 1975, p. 44: „Tout le monde sent le tragique 
de cette information: «Lordre est rėtabli»“. Tvarkos įvedimo sinonimas yra: raitųjų 
puolimai, šaudymas į beginklius žmones, moterų ir vaikų žudymas. 

** Michelis Foucault, labai kruopščių valdžios, prievartos ir mūsų laikų „mikropolitikos“ 
analizių pradininkas, neatsitiktinai ėmėsi ir drausminės prievartos, bausmių, egzeku- 
cijų, priežiūros fenomenų tyrinėjimo. 

damas akis į akį ir kovodamas su arogantiškuoju Neronu, jis pa- 
siekė niekinamojo pataikavimo viršūnę. Jis sugebėjo jo didenybei 
pateikti savo nuodingą ištikimybę tokių saldžių komplimentų for- 
ma, kad valdžiai nieko kita nelikdavo, tik juos nuryti. Tiesa, ironiš- 
kam ir savimi pasitikinčiam patricijui imperatoriaus laikais galų 
gale neliko nieko kita, kaip savo valia pasitraukti iš gyvenimo. Toks 
savoir mourir, kai mirtis sąmoningai laikoma paskutine galima lais- 
vės kaina, netekusius galios, bet išdidžius romėnų patricijus sieja 
su krikščionimis, per kelis amžius buvusiais didžiausiu iššūkiu ce- 
zariams. Kartu su krikščionybe formavosi egzistencinė nepriklau- 
soma sąmonė, kuri dar labiau negu stoicizmo etika neutralizavo 
klausimą, kokią vietą individas užima visuomenėje - yra jos vir- 
šuje, viduryje ar apačioje. Su šia sąmone vergai galėjo tapti drą- 
sesni už savo šeimininkus. Ankstyvosios krikščionybės jėga buvo 
tokia stipri, kad ji galų gale patraukė savo pusėn didžiausią Seno- 
jo pasaulio valdžios struktūrą. Krikščionybės šaknys buvo laisvės 
suvokimas, kuris atsiranda liovusis naiviai garbinti valdžią. Nie- 
kada negerbti pasaulietinės, aiškiai prievartinės valdžios - toks bu- 
vo krikščioniškojo požiūrio į valdžią kiniškasis branduolys. Fried- 
richas Schlegelis vienas iš pirmųjų tarp naujųjų laikų mąstytojų 
įžvelgė radikaliai įkūnytos krikščionybės kinizmo ir cinizmo savy- 
bę. Veikale Athenaeumsfragmenten 1798 m. jis rašė: „Jeigu cinizmo 
esmė yra... būtinai niekinti... bet kokį politinį spindesį,.. tai krikš- 
čionybė yra ne kas kita, kaip universalus cinizmas.* 

Šios tezės teisingumas matyti iš to, kaip puikioji Roma priėmė 
kiniškąjį krikščioniškąjį iššūkį ir jį atspindėjo. Romos valstybei iš 
pradžių nieko kita neliko, kaip tik brutalia jėga gesinti ją trikdan- 
čią šviesą, kuri buvo labai savimi pasitikinti; tai rodo kelis amžius 
trukusios krikščionių persekiojimo bangos. Kai persekiojimai nie- 
ko nepadėjo ir naujojo tikėjimo jėga nuo jų net sustiprėjo, po tris 
šimtus metų trukusios trinties įvyko pasaulio istorijos lūžis: impe- 


* Schlegelio sakinyje yra ne tik politinio, bet ir ekonominio, religinio ir mokslinio cinizmo 
teorijos užuomazgų (plg. šiame skyriuje aptariamus kitus kardinaliuosius bei antrinius 
cinizmus). Visas sakinys skamba taip: „Jeigu cinizmo esmė yra gamtai suteikti pirmenybę 
prieš meną, dorai prieš grožį ir mokslą, nekreipti dėmesio į raidą, kurios taip laikosi stoi- 
kai, matyti tik dvasią, būtinai niekinti bet kokią ekonominę vertę ir politinį spindesį, tai 
krikščionybė yra ne kas kita, kaip universalus cinizmas“. Athenacum. Eine Zeitschrift von A. 
W. und Fr. Schlegel I, ausgew. und bearb. v. Curt Grūtzmacher, Hamburg, 1969, S. 102. 

rinė valdžia atsiklaupė prieš krikščioniškąjį kinizmą, kad jį sutram- 
dytų. Tokia yra Konstantino posūkio prasmė. Kartu su juo prasi- 
dėjo valdžios krikščioninimas - struktūriškai žiūrint, kiniškojo im- 
pulso virtimas cinizmu. Nuo Konstantino laikų Europos valstybių 
istorija iš esmės yra istorija sukrikščioninto valstybinio cinizmo, 
kuris po to epochinio perėjimo niekada nesiliovė kaip šizoidinė 
valdžios ideologija valdyti ir kamuoti politinį mąstymą. Tai, beje, 
ne ta (kol kas) tema, kuriai reikėtų pasąmonės psichologijos. Čia 
aptarti skilimai vyksta sąmonių paviršiuje. Valdžia negali būti šven- 
ta - to valdantieji nesapnuoja net slogiausiuose sapnuose, jie vis- 
ką blaiviai apskaičiuoja. Nėra jokio nesąmoningo konflikto tarp 
tikėjimo idealų ir valdžios moralės, o tik iš anksto ribotas tikėji- 
mas. Todėl kiniškasis opozicijos impulsas pavirto priešprieša val- 
džios cinizmui. Pastarasis jau pradėjo virsti dvilypiu mąstymu. 
Pirmoji krikščioniškojo dvilypio mąstymo viršūnė buvo Augus- 
tino istorijos filosofija, kuri, beviltiškai realistiška, stovėdama prie- 
šais supuvusį sukrikščionintos Romos imperijos monstrą, nematė 
kitos išeities, kaip tik tikrovės (ir moralių) skaldymą paversti pro- 
graminiu dalyku. Tada atsirado fataliai realistinis mokymas apie 
dvi valstybes (de duabus civitatibus) - Dievo karalystę (civitas Dei) ir 
žemės karalystę (civitas terrena), kurias akivaizdžiai įkūnijo Katali- 
kų bažnyčia ir Imperium Romanum. Žemiškoji Bažnyčios organiza- 
cija, kaip dieviškųjų sferų priedas, pasiekia žemę iš viršaus. Štai iš 
kur dualizmai, iš kurių Europos valstybių istorijai nepavyko išsi- 
vaduoti. Net ir XX amžiuje valstybės ir Bažnyčios santykiai labai 
konfliktiški - kaip bendrininkų ir kontrahentų. Tūkstantmetį trun- 
kančioje Bažnyčios ir valstybės kovoje, imtynių terminais kalbant, 
būta visko - apglėbimų, metimų, žirklių; likimo valia suvesti prie- 
šininkai išbandė viską. Sukrikščioninta valstybė net iš paviršiaus 
nesugebėjo atrodyti vieninga (išskyrus Bizantijos krikščionis). Pa- 
gal savo vidinę ir išorinę struktūrą ji iš anksto buvo pasmerkta 
veidmainystei ir tiesos skaldymui. Taip atsirado dvejopa teisė (vals- 
tybės ir Bažnyčios), dvejopa kultūra (dvasinė ir pasaulietinė) ir net 
dvejopa praktika (bažnytinė ir valstybinė). Tas dvejopumas suda- 
ro dalies Vakarų Europos istorijos ritmo paslaptį, ritmo, kuris pa- 
diktavo kruviniausią, nevienalytiškiausią, daugiausia kovų mačiu- 
sią, o kartu kūrybingiausią ir „greičiausią“ istoriją, kada nors 

vykusią per tokį reliatyviai trumpą laiką tokiame mažame žemy- 
ne. Kiniškoji ir ciniškoji ginčo logika yra iš tų jėgų ar „dėsnių“, ku- 
rie sumaištingą Europos valstybių, klasių ir kultūros istorijos pro- 
cesą vertė didžiausiu skandalu. Čia bemaž nuo pat pradžių viskas 
dvejopa - didžiulis pribrendusių antitezių, refleksijos jėgų ir gin- 
kluotų argumentų potencialas. 

Mes čia nesileisime į istoriją. Tiktai kelios įvadinės tezės teatspin- 
dės paminėtų nesutarimų raidą. Žinia, jog Romos vyskupija su jai 
priklausančiomis provincijomis buvo vienintelė paravalstybinė 
struktūra, pergyvenusi Vakarų Romos imperijos žlugimą. Apie 500 
metus krikščionybė užkariavo naujas Šiaurės Europos valstybių 
grupes po to, kai Reimso vyskupui Remigijui pavyko pakrikštyti 
frankų Merovingų dinastijos vadą Chlodvigą (Clovis), tuo Prancū- 
zijos bažnyčia po šiai dienai tebesididžiuoja ir vadina save fille aînée 
de l'église (vyriausia Bažnyčios seserimi). Kad pats Chlodvigas, be 
to, buvo ir žvėriškiausia, labiausiai valdžios siekianti ir gudriausia 
ankstyvosios Europos istorijos figūra - be jokios abejonės, iš Čin- 
gischano ar Tamerlano padermės, tiktai ne toks galingas, - tą faktą 
reikia suprasti kaip užuominą, ko galima laukti iš sukrikščionintų 
karalių. Gyventi su perpus padalyta galva tapo viena didžiausių 
krikščioniškųjų valdovų problemų. Ir pats krikščioniškasis moky- 
mas galop buvo priverstas pasidalyti į „pusinį“ ir „ištisinį“, dvily- 
piams ir vienalyčiams krikščionims. Ši tendencija atsirado jau per- 
sekiojimo laikais, kai krikščionių bendrijos ėmė dalytis į religinį 
elitą - šventuosius, kankinius, dvasininkus -ir „paprastus“ krikš- 
čionis. 

Šizoidinę krikščionybės raidą iš esmės galima paaiškinti trimis 
dideliais judėjimais. Pirma, religija keitėsi - iš bendruomenių gy- 
venimo būdo pavirto į metafizinį prabangų valdančiųjų jėgų spek- 
taklį, taigi buvo sukurta religijos politika; antra, atsirado dvasinis 
valdymas pavaldumo popiežiui, vyskupui ir vienuolynui forma; 
trečia, plačiosios masės sukrikščionintos priverstinai ir paviršuti- 
niškai. Trejopai reiškėsi ir kiniškasis krikščionybės branduolys, ku- 
ris, dar priklausomas nuo krikščioniškosios valdžios, priešinosi nuo- 
gai valdžiai ir bandė gyventi nepasiduodamas skaldymui: pirma, 
plačiais Vakarų vienuolijų judėjimais - nuo Benedikto Nursiečio 
laikų jie rėmėsi maldos ir darbo sinteze, paskui kontempliatyvio- 

mis ir asketinėmis vėlyvųjų viduramžių bangomis; antra, eretikų 
judėjimais, kurie be perstojo mėgino įkūnyti krikščioniškosios mei- 
lės priesaką ir dažnai tapdavo „krikščioniškojo krikščionių perse- 
kiojimo aukomis; trečia, kai kurių krikščionių monarchų bandy- 
mais užglaistyti konfliktus tarp pasaulietinės „valdžios“ ir 
krikščioniškojo mokymo karališku humanizmu - tik neaišku, kiek 
tai buvo įmanoma. Jau Karolis Didysis ciniškai brutaliai vykdė sa- 
vo frankiškąją imperialistinę politiką, dėl kurios jis ne be reikalo 
vadinamas Vakarų tėvu. Otonai ir Saljeriai taip toli nuėjo politinio 
biznio su bažnytininkais srityje, kad jų valdymo metais vyskupi- 
jos tapo Vokietijos imperinės politikos atraminiais stulpais (plg. im- 
perinę viduramžių vidurio programatiką, krikščioniškai ir germa- 
niškai apiformintą imperijos ir imperatoriaus idėją ir kovą dėl 
valdžios tarp monarchijos ir popiežiaus). 

Septynis didelius europinius kryžiaus karus, matyt, galima pa- 
teisinti tiktai suvokiant šį foną. Tai, kas 1036-1270 m. vyko su „croi- 
sade“ sąvoka, yra sukrikščionintų feodalų bandymas pasidariusį 
nebepakenčiamą jų pačių sąmonės hegemoninį cinizmą išlieti iš- 
orėn. Po daugelio krikščionybės šimtmečių religiniai įsakymai bu- 
vo spėję virsti valdančiųjų kariškių ir aristokratų sluoksnių vidine 
dalimi, o tai darė nepakenčiamą prieštaravimą tarp krikščioniško- 
sios meilės priesako ir feodalinės karo etikos. Prieštaravimo - da- 
bar jau tapusio vidiniu - dydis ir paaiškina tą žiaurumą, kurio vei- 
kiamos Europos energijos virto patologiška kryžiaus žygių idėja. 
Kryžiaus karai - vadinami šventaisiais karais - buvo socialiniai psi- 
chologiniai protofašistinio tipo sprogimai. Jie kanalizavo energi- 
jas, susikaupusias tarp viena kitą neigiančių etikų tiek pavienėje, 
tiek kolektyvinėje sieloje. Sventajame kare negyva priešprieša virs- 
davo meilės religija, o didvyrių etika gyvu šūkiu: „Dievas to nori . 
Ši fikcija leido išsikrauti didelėms įtampoms - ir tai po šiai dienai 
tebestebina palikuonis, kurie negali įžvelgti nei karinės, nei eko- 
nominės, nei religinės išminties neapsakomose kryžiaus karų kan- 
čiose ir bravūroje. Kryžiaus karų idėja (greta raganų medžioklės, 
antisemitizmo ir fašizmo) yra vienas ryškiausių pavyzdžių, kaip 
oficialiai proklamuojama kolektyvinė begalės individų (kurių vi- 
duje vyksta meilės religijos ir militarizmo konfliktas) beprotiška 
idėja pakeičia asmeninį pamišimą. Nuo 1096 m. šventasis karas 

Vakarų civilizacijoje veikė kaip įtampos ventilis; nuo to laiko sa- 
viems vidiniams prieštaravimams ir beprotystėms spaudžiant, bu- 
vo ieškoma išorinių, su velniu susidėjusių priešų ir su jais kariau- 
jama, vadovaujantis švenčiausiomis intencijomis. Krikščioniškųjų 
civilizacijų psichogramoje slypi tokia - profašistinė - rizika; krizių 
metais, kai stipriai pajuntama, jog prieštaringos etinės programos 
yra išsisėmusios, visada ima artėti tokia akimirka, kai spaudimas 
gali išsiveržti išorėn ir sprogti. Tas faktas, kad žydų persekiojimai 
prasidėjo kartu su kryžiaus karais, pabrėžia įvairių kultūrinių pa- 
tologinių fenomenų ryšį. Žydai, eretikai, raganos, antikristai, rau- 
donieji - tai vis aukos iš pradžių vidinio fronto, susidarančio itin 
šizoidiniais spaudimo periodais, kurių metu prieštaringų etikų „vi- 
suomeninis iracionalumas“ ieško būdų prasiveržti. 

Be krikščioniškojo hegemoninio cinizmo kanalizavimo per kry- 
žiaus karus, viduramžiai turėjo dar vieną būdą, kaip išvengti spau- 
dimo: susikūrė pusiau sekuliarizuota rūmų sfera, kur buvo galima 
švaresne sąžine atsiduoti aristokratų ir kariškių etosui. Ankstyvoji 
karaliaus Artūro motyvų epika verta šio atradimo: riterių romanai 
bei epinės poemos šanson de žest aiškiai teikė pirmenybę didvy- 
rių etosui. Dar keli žingsniai ir riterija, išsivadavusi iš krikščioniš- 
kojo meilės ir taikos priesako „pančių“, pasuko į savą, pasaulietiš- 
kai pakilų gyvenimo būdą, kur svarbiausia buvo ginklo valdymas, 
šventinė rūmų nuotaika ir subtili erotika; riterija nekreipė dėme- 
sio į tai, ką pasakys dvasininkai, ir rūpinosi turnyrais, šventėmis, 
medžiokle, minezangu (meilės dainomis). Aristokratų hedonizmas 
iki pat XIX amžiaus buvo svarbus kaip apsauga nuo mazochisti- 
nės krikščionių vienuolynų auros. Didžiausiu šaunuoliu buvo lai- 
komas tas, kuris nudobė daugiausia priešų ir pelnė gražiausios mo- 
ters palankumą. Ir Nietzsche savo antikristiškoje pagiriamojoje 
giesmėje „šviesiaplaukei bestijai“ ir stiprios prigimties vyrams tu- 
rėjo galvoje tokius supasaulėjusius mušeikas aristokratus, vėliau 
kondotjerus, tokio tipo žmones, kurie griebia, ima, kas jiems pa- 
tinka, ir gali būti „žavingai“ beatodairiški. Tačiau rūmų neoheroi- 
ka tiktai tariamai buvo išsivadavusi iš krikščioniškosios etikos. Sub- 
tiliau žiūrint, žinoma, ir karaliaus Artūro riteriai yra krikščionių 
riteriai. Ryškus pavyzdys yra Parsifalis. Grobio ieškančio riterio mi- 
tas kario kelią į krikščionybę perkelia į metafizines ir alegorines 

sferas ir galop virsta gryna riterių mistika, kurioje kovingumą pa- 
keičia dvasinės dimensijos. Vėlyvuoju burgundiškuoju periodu ri- 
terių kultūra panėšėjo į išgyventą literatūrą. 

Viduramžių simbolinėje krikščioniškoje imperijos, riterių ir vals- 
tybės ideologijų migloje, kuri gaubė nesibaigiančius feodalų, mies- 
tų, bažnyčių ir valstybių karus, Machiavellio mokymas atrodė kaip 
švarinanti audra. Machiavellio laiškas kunigaikščiams nuo seno, 
visų pirma buržuazijos valdymo metais, buvo skaitomas kaip di- 
dysis ciniškos valdžios technikos testamentas ir laikomas nepra- 
lenkiamu politinio begėdiškumo manifestu. Tai, ką religija iš prin- 
cipo ir be jokių išlygų smerkė, čia atvirai peršama kaip politinė 
priemonė - žudyk. Žinoma, istorijos eigoje daug kas ta priemone 
naudojosi. Taigi Machiavellio idėjos visai nėra naujos. Bet kad at- 
sirado toks, kuris atvirai viską pasakė, - tai jau naujas moralinis 
lygmuo, kurį apskritai galima suvokti tiktai kaip cinizmą. Hege- 
moninė sąmonė ruošiasi naujam ratui ir tikrina savo rezervus. To- 
dėl beveik neišvengiamai kas nors turėjo tai aiškiai, įžūliai, tiesiai, 
nedviprasmiškai pasakyti. Ištartis iš esmės iki šiandien laikoma di- 
desniu skandalu negu poelgiai, apie kuriuos išsitariama. 

Machiavellio politinį „amoralumą“ suponavo be galo ilgai tru- 
kusių karų tradicija ir XIII-XV amžių feodalinių nesantaikų chao- 
sas. Žvelgdamas istoriko akimis, Machiavellis matė, kad krikščio- 
niškosios valstybės apdare nebeliko paskutinių pagrįstumo skutų 
nuo to laiko, kai joks valdovas nebegali, nuolat besivaidijant smul- 
kioms jėgoms, sudaryti bent regimybę, kad vykdomos primityviau- 
sios valstybės užduotys - taikos palaikymas, teisinės garantijos, gy- 
vybės apsauga. Tada peršasi mintis, kad reikalinga centrinė valdžia, 
kuri pajėgtų sutramdyti pavienių valdovų keliamą chaosą ir vėl 
sudarytų galimybę piliečiams normaliai gyventi valstybėje. Idea- 
lus tokios įsivaizduojamos, dar niekur neegzistuojančios valsty- 
bės vadovas privalėtų, nekreipdamas dėmesio į krikščioniškos mo- 
ralės varžymus ir painiavą, išmokti radikaliai naudoti valdžią, kaip 
veiksmingą įstatymo, taikos ir saugumo palaikymo jėgą visoje vals- 
tybės teritorijoje. Politiškai Machiavellio cinizmas daug aiškesnis 
negu vėlyvųjų viduramžių žemių, imperijos ir miestų valdžių, ku- 
rios darė, ką norėjo, ir brutalumą dangstė krikščioniškąja migla. 
Pagal florentiečio teoriją valdovas privalo viešpatauti, o tai reiškia, 

kad jis turi turėti automatišką teisę naudotis bet kokiomis priemo- 
nėmis. Tokia ciniška valdymo technologija gali tikti tik tada, kai 
politinis išgyvenimo indas - valstybė - yra sudaužytas ir centrinė 
valdžia (jeigu ji apskritai dar egzistuoja) yra atsidūrusi primušto 
šuns vietoje, o ruja brutalių, godžių ir chaotiškai nesutariančių 
smulkių jėgų daro su ja, ką nori. Tokioje situacijoje Machiavellio 
cinizmas gali pasakyti tiesą; vieną akimirką pasaulis gali pasiklau- 
syti tokio įžūlaus, nepriklausomo balso, kuris amoraliu tonu sako 
tai, kas iš tiesų yra, ir atstovauja bendriesiems gyvenimo intere- 
sams. Beje, tokia ciniška jėgos sąmonė jau taip stipriai refleksyviai 
uždaryta ir taip rizikingai beatodairiška, kad jos balsą galima be 
niekur nieko suprasti tiek viršuje, tiek apačioje, tiek tarp valdžią 
turinčiųjų, tiek liaudyje. Ji neatrodo atstumianti, jeigu čia aprašyta 
kunigaikščio suverenumas, kuris sau ir žmonėms apskritai daro 
kažką „gera“, anapus gėrio ir blogio ribos stodamas prieš didžiau- 
sius nusikaltimus. 

Galima pagalvoti, kad XVII-XVIII amžiuje Machiavellio idėjos 
buvo absoliutinių valstybių ir teritorijų valdymo druska. Abso- 
liutinė valstybė iš tiesų buvo iškilusi virš besivaidijančių smulkių 
valdytojų, vietinių suverenų ir visų pirma kruvinai kovojančių 
religinių partijų. („Politikais“ iš pradžių buvo vadinami tie, kurie 
bandė taktiškai laviruoti ir išlikti neutralūs susipjovusių religi- 
nių stovyklų atžvilgiu.) Dar nespėjusios įsitvirtinti kaip naujos, 
gana stabilios valdančiosios jėgos, absoliutinės valstybės ėmė 
gaubtis savišlovos smilkalų debesiu ir darė viską, kad užmaskuotų 
savo prievartinę esmę be galo gausia retorika apie savo legalu- 
mą ir Dievo joms teikiamą malonę. Tačiau net pats garsiausias 
Dievo malonės skelbimas negali priversti kritiškai nusiteikusių 
valdinių pamiršti, kad iš tiesų viešpataujama per žudymo bei prie- 
spaudos malonę. Nė vienai moderniai valstybei dar nepavyko 
savo prievartinės esmės paslėpti taip, kaip norėtų legalumo uto- 
pija. Moderniai (absoliutinei) valstybei pirmieji ėmė priešintis, 
žinoma, buvę laisvi aukštieji didžiūnai ir dvarininkai, kurie bijo- 
jo būti visiškai pajungti, - taigi grupė Žmonių, aiškiai jaučiančių 
centrinės valdžios arogantiškumą (kadangi patys buvo pernelyg, 
arogantiški). Tai būtų beveik galima laikyti „populiariu“ Machia- 
vellio pasiekimu, kadangi jis išplepėjo naujųjų centrinių valdžių 

paslaptis. Ciniškas hegemoninių jėgų amoralumas nuo to laiko 
pasidarė amžina tema. Valstybės dabar gyvena ciniškoje prieblan- 
doje — pusiau legalumo ir pusiau prievartos. Reliatyvus jėgos, 
priespaudos ir uzurpavimo perviršis būdingas ir labiausiai lega- 
lumo ir teisėtumo siekiančioms valstybėms. Kad ir kaip kuri nors 
valstybė tikina esanti už taiką, vis tiek, žiūrėk, ir prasikiša kariš- 
kas apatinis drabužis (naujieji valdovai, kaip ir senieji, sako: si 
vis pacem para bellum, t. y. jei nori taikos, ruoškis karui). Ir geriau- 
sia teisinė sistema nepajėgia užglaistyti klasinių privilegijų, pik- 
tnaudžiavimo valdžia, savivalės ir nelygybės; pro teisines laisvo - 
keitimosi prekėmis, laisvų darbo sutarčių ir laisvos kainodaros 
fikcijas visur prasikiša jėgų nelygybė ir šantažas; už tauriausių ir 
laisviausių estetinės komunikacijos formų tebegirdėti socialinės 
nelygybės ir kultūrinių nepraustaburnių balsai. (Čia verta prisi- 
minti Walterio Benjamino pasakymą, kad nėra tokios kultūros 
apraiškos, kuri kartu nebūtų ir barbarystės apraiška.) 

Nuo XVIII amžiaus politinė Vidurio Europos atmosfera prisigė- 
rusi „atvirų paslapčių“ tvaiko. Iš dalies diskretiškai, t. y. privačiai 
arba slapta, iš dalies atviros publicistinės agresijos forma išplepa- 
mos valdžios paslaptys. Ji vėl turi atsiskaityti su morale. Čia jau 
seniai pamirštas absoliutizmas ir jo „valstybinė išmintis“, kuri bu- 
vo paremta valdovo sugebėjimu išvengti smulkių karų ir religinių 
žudynių. Įkvėpta minties, kad sugebėtų be vargo susidoroti su val- 
džios užduotimis, jeigu tik turėtų tą valdžią, politinė moralinė XVIII 
amžiaus kritika stojo prieš absoliutinę „despotiją“. Nauja socialinė 
klasė, buržuazija, „liaudies“ („paprastų žmonių“, „trečiojo luomo“ 
ir pan.) vardu ėmė pretenduoti į valdžią. Prancūzijos revoliucija — 
karaliaus žudymo stadijoje — valstybės priešakyje pastatė „liaudies“ 
vyriausybę. Tačiau tie, kurie vykdė revoliuciją, kitoje eroje jau reiš- 
kėsi kaip buržuazijos aristokratija, finansų, švietimo ir verslo aris- 
tokratija; be to, vedybomis jie buvo pinte susipynę su senaisiais 
mėlynojo kraujo atstovais. Neilgai trukus šis naujasis ponų sluoks- 
nis, save vadinęs liaudimi ir (kad būtų pripažintas) rėmęsis liau- 
dies suverenumo principu, valdymo prieštaravimus pajuto savo 
kailiu. Mat tie, kurie remiasi liaudimi, nejučia šaukiasi jos ir kvie- 
čia gyvai domėtis machinacijomis, kurios daromos jos vardu ant 
jos sprando. 

Sukrikščionintos valstybės prieštaringumas čia kartojosi, tik jau 
buvo aukštesnio istorinio lygmens - tai jau buržuazinės valstybės 
prieštaravimai, o ji rėmėsi liaudies suverenumu ir valdžios orga- 
nus darė priklausomus nuo visuotinių rinkimų (arba atrodė, kad 
darė). Krikščioniška viduramžių „valstybė“ nesugebėjo įgyvendinti 
meilės, susitaikymo ir laisvos brolybės etikos, o naujosios „pilieti- 
nės valstybės nepakankamai įtikinamai vadovavosi savo maksi- 
momis („laisvė, lygybė, brolybė, solidarumas ) arba bent jau per 
menkai atstovavo plačiųjų liaudies masių interesams. Kas studi- 
juoja XIX amžiaus kaimo gyventojų ar vis gausėjančio pramonės 
proletariato padėtį, pauperizmo raidą buržuazijos valdymo laiko- 
tarpiu, be to, moterų, tarnų, mažumų ir kt. padėtį, tam turi kristi į 
akis faktas, kad rėmimosi liaudimi pagrindą sudaro iškreipta ir tik 
dalinė liaudies sąvoka. 

Čia pasidarė galimi ir reikalingi socialistiniai judėjimai: jų veikėjai 
reikalavo, kad tai, kas daroma liaudies vardu, ir vyktų jai dalyvau- 

jant bei jos labui; kas remiasi liaudimi, turi ir „tarnauti liaudžiai“: 
pirmiausia ji neturi būti įpainiojama į kruvinus „liaudies karus“, 
būdingus tam periodui, kai „liaudies vardu“ valdo viešpataujan- 
čios buržuazinės ar feodalinės buržuazinės klasės, o svarbiausia — 
ji privalo gauti atitinkamą dalį to, ką sukuria savo darbu. 
Socialistinių judėjimų konfliktai su, tarkim, „buržuazine“ tauti- 
ne valstybe* sukėlė du naujus posūkius ir poleminius refleksinius 
politinės sąmonės „spyruoklės prisukimus", kurie didžiąja dalimi 
dominavo XX amžiuje. Abu yra vėlyvos, kompleksinės ciniškosios 
sąmonės formos. Pirmasis yra tai, ką mes vadiname fašizmu. Jis 
pereina prie reliatyviai atviros grynosios jėgos politikos išpažini- 
mo. Tiesiog ciniškai atsisako pastangų teisiškai pagrįsti savo veiks- 
mus, atvirai skelbia brutalumą ir „šventą egoizmą“, kaip politinę 
būtinybę ir istorinį biologinį dėsnį. Hitlerio amžininkai jį, beje, ir 
dėl tolaikė „dideliu oratoriumi, kad jis pradėjo aiškiu tonu kalbėti 
apie realius dalykus, kurie vokiečio sielai jau seniai nepatiko ir su 
kuriais jis ketino susitvarkyti savo narcisistiška brutalaus tvarkos 
supratimo dvasia: su niekingu Veimaro parlamentarizmu, nelem- 
ta Versalio sutartimi ir ypač su „kaltaisiais“ ir nepatogiaisiais — so- 
cialistais, komunistais, profsąjungininkais, anarchistais, moderniai- 
siais menininkais, čigonais, homoseksualais, bet visų pirma su 
žydais, kurie buvo didžiausi priešai ir turėjo atsakyti už viską. Ko- 
dėl kaip tik jie? Kokia tokios didžiulės neapykantos prasmė? Ma- 
sinėmis žudynėmis fašistai norėjo sudaužyti veidrodį, kurį žydų 
tauta vien savo buvimu laikė prieš fašistinio arogantiškumo nosį. 
Mat fašistas, tas herojiškai pasipūtęs niekas, jautė, kad geriausiai jį 
yra perpratę žydai, kurie dėl savo kančių tradicijų, matyt, jau iš 
prigimties ironiškai žiūrėjo į kiekvieną arogantišką jėgą. Centri- 
nės vokiečių fašizmo figūros turėjo pajusti, kad jų tūkstantmetis 
reichas niekada negalės pasitikėti savimi, jeigu jo sąmonės kerte- 
lėje bus išlikęs prisiminimas, kad visos jo pretenzijos yra tik poza. 
O labiausiai galėjo tai priminti žydai. Antisemitizmas išduoda fa- 
šistų valios valdyti silpną vietą - suvokimą, kad ši valdžia niekada 


* Atidžiau patyrinėjus, ryškėja tokių šiurkščių apibendrinimų problemiškumas; pvz., iki 
1918 metų Vokietijos valstybės dėl jos feodalinių kompromisų ir kitų dalykų dar negali- 
ma laikyti visiškai buržuazine. 

nebus tokia stipri, kad galėtų įveikti žydiškąjį kinizmo „ne“ jos at- 
žvilgiu. Posakis „įžūlus žydas“ tapo fašizmo lozungu, teze, žudy- 
mo šūkiu. Rezignavęs, prisitaikymu užmaskuotas žydų rezisten- 
cijos palikimas vis dar tebespinduliavo į fašistų sąmonės centrą 
tokį intensyvų arogantiškosios jėgos neigimą, kad savo didybės 
pripažinimo siekiantys fašistai statė mirties stovyklas, norėdami 
sunaikinti tai, kas jiems trukdė. Argi ta tauta negyveno melancho- 
liškai suvokdama, kad visi mesijai visą laiką buvo netikri? (Kaip 
galėjo vokiečių mesijas iš Austrijos nakvynės namų, norėjęs būti 
laikomas naujuoju Barbarosa iš Kifhoizerio kalnų, patikėti savo mi- 
sija, kol pats į save per petį žiūrėjo „blogo, viską griaunančio žy- 
do“ akimis? Jokia valia valdyti nepakenčia ironijos, kurią reiškia 
valia pergyventi šią valdžią.* 

Žinoma, XX amžiaus fašistinės valstybės negalima laikyti tipiš- 
ka modernios „pilietinės“, liaudies suverenumu paremtos valsty- 
bės reprezentante. Ir vis dėlto fašizmas turi paslėptą „pilietinės“ 
liaudies valstybės sukūrimo galimybę. Jo tūžmingas antisocializ- 
mas aiškiai rodo, kad fašizmas turi politinio atpalaidavimo feno- 
meno bruožų - tai hegemoninė ciniška gynybinė reakcija į socia- 
listinį reikalavimą duoti liaudžiai tai, kas jai buvo žadėta ir pri- 
klauso. Fašizmas, tiesa, irgi norėjo „visko liaudžiai“, bet pirma su- 
kūrė iškreiptą liaudies savoką: liaudis - tai monolitas, homogeninė 
masė, paklūstanti vienai valiai („Viena tauta, viena valstybė, vie- 
nas fiureris ).** Tuo būdu buvo pakišta koja liberaliajai ideologi- 
jai. Savarankiškumas, atkaklumas? Užsispyrimas? Plepalai! Plepalai 
tuo labiau piktinantys, kuo iš „žemiau“ jie kyla. Fašizmas aktuali- 


* Šalutinė pastaba. Tik pradėjęs rašyti šias pastabas apie cinizmą (kad jos virs ciniškojo 
proto kritika, tada dar nežinojau), pamačiau interviu su žydų filosofe ir politologe Han- 
nah Arendt, prieš daugelį metų duotą Gūntheriui Gausui ir parodytą jos penktųjų mir- 
ties metinių proga 1980 m. Šis pokalbis, laisvo plepėjimo ir filosofavimo prieš publiką 
viršūnė ir vienas iš nedaugelio intelektualumo pavyzdžių televizijoje, pasiekė apogė- 
jų, kai ponia Arendt pasakojo apie savo darbą Jeruzalės teisme, kur buvo teisiamas 
milijonų žudikas Eichmanas. Reikėjo girdėti, kaip ta moteris tikino, kad studijuodama 
tardymo protokolus vis prapliupdavo garsiai juoktis iš kvailumo, nuo kurio priklausė 
daugybės žmonių gyvenimas. Hannah Arendt drąsus prisipažinimas buvo šiek tiek 
lengvabūdiškas ir tikrąja to žodžio prasme kiniškas, o po pirmo apstulbimo atrodė 
kaip atpalaiduojanti ir suvereni tiesos raiška. O kai ponia Arendt paskui dar pridūrė, 
kad gyventi emigracijoje jai dažnai net patiko, nes buvo jauna, o improvizuoti nežinio- 
je savaip žavu, neiškentęs nusijuokiau ir aš, ir tuo prasidėjo šios knygos rašymas. 

** Liaudies demokratijos šalyse paprastai susiduriame su komplimentiniu mulkinimu. 

zavo „pilietinės“ valstybės polinkį su „būtina prievarta“ suteikti 
pirmenybę atskirai apibrėžtam „bendram interesui“ prieš dalinius; 
ir tai darydamas elgėsi beatodairiškai Žiauriai. Todėl fašizmui tam- 
pant valstybine jėga, keletui svarbių nefašistinių, valstybės intere- 
sus reiškiančių veikėjų grupių (iš ūkio ir parlamento sferų) galėjo 
šauti į galvą paremti fašistus, manant, kad šie galbūt yra ta nauja 
šluota, su kuria bus galima gerai iššluoti kai kuriuos „dalinius“ in- 
teresus (apačioje). Ar iš tiesų buvo Žmonių, kuriems užteko ciniš- 
kumo manyti, kad galėtų nupirkti Hitlerį ir jo brutaliąją partiją? 
(Vienas jų - Thyssenas - iš tiesų parašė memuarus, pavadintus I 
paid Hitler.)* Fašistinė valdžia su savo slogia kapitalo ir liaudišku- 
mo ideologijos, idealizmų ir brutalumų maišiniu nusipelno origi- 
nalaus filosofinio įvertinimo: cinizmo cinizmas. 

Antrasis sudėtingas modernios politinės sąmonės „prisukimas“ 
yra naujosios Rusijos istorijos situacijos. Atrodo, yra tokia tenden- 
cija, kad socialistinių judėjimų kovingumas ir radikalumas susiję 
su priespaudos standartu šalyje. Kuo labiau stiprėjo Europoje, ypač 
Vokietijoje, darbininkų judėjimas (priklausomas nuo realaus pro- 
letariato augimo industrializuojant šalį), tuo ramesnis („pilietiškes- 
nis“) buvo jo politinis elgesys, tuo labiau jis pasitikėjo pamažu įveik- 
siąs savo priešininkus - vėlyvojo feodalizmo ir buržuazijos jėgas. 
Ir atvirkščiai: kuo galingesnė ir nenugalimesnė iš tiesų buvo des- 
potinė feodalinė valstybės valdžia, tuo fanatiškiau prieš ją stojo 
„Socialistinė“ opozicija. Tai būtų galima bandyti suformuluoti taip: 
kuo labiau šalis buvo subrendusi socialistinių elementų įtrauki- 
mui į visuomeninę santvarką (išplėtotos gamybinės jėgos, geras 
„proletarinių“ interesų organizavimas), tuo ramiau laukė darbi- 
ninkų judėjimų vadai savo valandos. Socialdemokratijos principo 
stiprybė nuo seno buvo pragmatiškas kantrumas. Kitaip tariant, 
kuo mažiau visuomenė buvo subrendusi** socializmui (įsivaiz- 
duojamam kaip postkapitalizmas), tuo nuožmiau ir sėkmingiau 


* Finansinį cinizmą nusprendžiau laikyti antriniu cinizmu. Apgaulės cinizmą, nagrinė- 
jamą poskyrio „Antriniai cinizmai“ pabaigoje, laikau valdžios prievartos pradžia. 

** Subrendusi ar nesubrendusi - tai ne vertinimai, o matavimo skalės objektyviomis so- 
cializmo sąlygomis. Jeigu socializmą laikysime socialinės gamybos išvadavimu iš kapi- 
talistinių pančių, tai visų pirma turi būti sukurtos vėlyvojo kapitalizmo sąlygos, kurias 
galima būtų „viršyti“. 

maištininkų judėjimų priešakyje sugebėdavo atsistoti radikalusis 
socializmas. 

Jeigu yra toks kovos logikos dėsnis, kad per ilgai trunkančius 
konfliktus priešininkai asimiliuojasi vienas su kitu, tai jį patvirtino 
konfliktas tarp rusų komunistų ir carinės despotijos. Kas Rusijoje 
vyko tarp 1917 m. ir XX komunistų partijos suvažiavimo, galima 
suprasti kaip cinišką carizmo palikimą. Leninas tapo despotijos 
testamento vykdytoju, beje, buvo sunaikinti tik tos despotijos rep- 
rezentantai, o ne veikimo metodai ir vidinės struktūros. Stalinas 
tradicinę despotiją pakėlė į techninį XX amžiaus lygį - ir taip, kad 
bet kuris Romanovas būtų išblyškęs iš siaubo. Jau ir carui valdant, 
Rusijoje visuomenė buvo pernelyg suvaržyta, bet komunistinėje 
partinėje valstybėje ji buvo tiesiog apvilkta tramdomaisiais marš- 
kiniais. Carizmo laikais grupelė privilegijuotų asmenų savo val- 
džios aparato teroru kontroliavo didžiulę imperiją, o po 1917 m. 
grupelė revoliucionierių profesionalų, iškilusių ant bodėjimosi karu 
ir valstiečių bei proletariato neapykantos tiems, „kur viršuje“, ban- 
gos, įveikė Galijotą. 

Bet ar Levas Trockis, kaip žydas, nebuvo senos priešinimosi ir 
nepasidavimo arogantiškai valdžiai tradicijos palikuonis? Trockis 
turėjo leistis ištremiamas ir užmušamas Galijotu virtusių savo ko- 
legų. Ar Stalino nurodymu įvykdytas Trockio nužudymas nėra ta 
pati ciniška užgrobtos valdžios replika, kaip ir fašistų vykdytos tau- 
tų žudynės? Abiem atvejais tai yra užgrobtos valdžios kerštas, nu- 
kreiptas prieš tą, kuris (ji tai žino) niekada jos negerbs ir sušuks 
baidyklei: tapk teisėta arba būsi įveikta! Trockio permanentinės 
revoliucijos idėja susijusi su žinojimu, kad politinė jėga kiekvieną 
akimirką turi pateisinti savo veiksmus, kad skirtųsi nuo nusikaltė- 
lių. Valdžia turi pagrįsti savo prievartą taikos, teisės ir saugumo 
srityse, kad būtų įmanomas įvairialypis iniciatyvus gyvenimas. Per- 
manentinės revoliucijos idėja ne siūlo nuolatinį chaosą, o yra šif- 
ras žydiškos sąmonės, kuri žino, kad valdžios pasipūtimas visada 
susilauks bausmės - tegu ir tokios, kad atmintis apie jos nusikalti- 
mus neišblės, kol ji egzistuos. Rusų rezistentai ir šiandien dar te- 
bekalba krikščionių ir žmogaus teisių kalba, nes savęs paties išva- 
davimo procesas Rusijoje sustojo ten, iki kur jis buvo priėjęs tarp 
1917 metų vasario ir Raudonojo spalio: prie bendrųjų Žmogaus 

teisių ir pilietinių laisvių reikalavimo. Šalis, norėjusi peršokti „libe- 
raliąją fazę”, po šuolio iš despotijos į socializmą vėl atsidūrė des- 
potijoje. Rusų tauta leidosi padaroma įrankiu ateities, kuri nieka- 
da neateis ir kuri po to, kas įvyko, nė negali ateiti tokia, kokia buvo 
žadėta. Ji atsisakė savo gyvenimo teisių bei normalių šios dienos 
poreikių ir - ortodoksinio mazochizmo bei baugščios atgailos ak- 
tu - sudėjo juos ant būsimų tolimų kartų vartojimo altoriaus. Ji 
išnaudojo savo jėgas, besistengdama pasivyti beprotišką Vakarų 
vartojimą ir Vakarų ginklavimosi technologiją. 

O apie dabartinį socialistinį valstybės aparatą dauguma liudy- 
tojų sako, kad jis ideologiškai visiškai išsekęs. Visi jaučia prieštara- 
vimą tarp tradicinės lenininės frazeologijos ir kasdienės patirties, 
ypač tie, kuriuos pareigos verčia tą frazeologiją vartoti. Pasaulis 
suskilo į dvi atskiras dimensijas; tikrovė visur, kur tik žvelgi, yra 
nevienalytė. Tikrovė prasideda ten, kur baigiasi valstybės ir jos ter- 
minijos sfera. Šizoidinė realybės difuzija Rytų sąlygomis jau nebe- 
sisieja su tradicine „melo“ sąvoka. Mat kiekvienas žino, kad santy- 
kis tarp „žodžių“ ir „daiktų“ yra pažeistas, tačiau, trūkstant viešų 
kontrolinių diskusijų, šis pažeidimas įsitvirtina kaip nauja norma. 
Todėl žmonės aiškinasi viską nebe atsižvelgdami į socialistines ver- 
tybes ir idealus, o remdamiesi tuo, kad „socializmo“ tikrovėje nėra 
alternatyvos ir išeities, kad jis su visa savo be galo teisinga retorika 
(deja, tik retorika) yra neišvengiamas blogis. Jeigu cinizmas - re- 
miantis Dostojevskio Didžiojo inkvizitoriaus paveikslu - gali per- 
eiti į tragizmą, tai čia žodis socializmas, kuris visur kitur pasaulyje 
žmonėms reiškia viltį tapti savo gyvenimo šeimininkais, yra virtęs 
beviltiškumo simboliu. Tai liudija epochinio masto cinišką kalbos 
sutrikimą. Ir iš išorės aišku, kad didžiųjų socialistinių valstybių po- 
litika nebeturi jokių socializmo įgyvendinimo vilčių. Prisidengę 
marksistine-leninine teorija, Rytai užsiima gryna hegemonine po- 
litika; ir tiktai todėl nedrįstama juoktis ar švilpti, kad negali Žinoti, 
kas bus, kai nuogas karalius pastebės, jog jau seniai nuogas vaikš- 
to po miestą. Visa kita seniai nesikeičia, bet kas bus, kai tai iškils 
aikštėn? Kam gi tada, saugant fiktyvų kitoniškumą, laikoma di- 
džiausia pasaulyje kariuomenė? 

Bandykime įsivaizduoti, ką XX amžiaus pabaigoje, gerai ištyri- 
nėjųs politinę situaciją, pasakytų Machiavellis; turbūt duotų ci- 

nišką patarimą didžiausioms valstybėms be jokių skrupulų pa- 
skelbti abiejų sistemų bankrotą; pirma, kad turėtų motyvą viena 
kitai padėti, antra, kad įkvėptų nuo politikos pavargusius valdi- 
nius patiems imtis ieškoti geresnės išeities ir, trečia, pasakytų, kad 
bankroto, matyt, iš tiesų nepavyks išvengti. Machiavellis tikrai 
pozityvistiškai nustatytų, kad didžioji dalis vadinamųjų politi- 
nių problemų apie 2000 metus taps „tariamomis“, atsiradusio- 
mis iš priešybės dviejų galingų blokų, kurie konfliktuoja dėl keistų 
priežasčių: vienas bandė tapti visuomenės sistema, peržengusia 
kapitalizmą, nors nebuvo gerai to kapitalizmo pažinęs, - o kitas 
yra iškleręs, senas, „pernokęs' kapitalizmas, kuris nieko nebega- 
li padaryti, nes „socializmo“ namas, kuriame jis norėtų įsikurti, 
jau užimtas. Todėl Rytų ir Vakarų konkurencija - pasakytų Ma- 
chiavellis savo garsiąja sausa ir kandžia maniera - nėra produk- 
tyvi jėgų konkurencija įprasta reikšme ir ne kokia nors klasikinė 
hegemoninė banalybė, o abortinis sudėtingesnio tipo konfliktas. 
„Socializmas“ tapo pagrindine kliūtimi, trukdančia kapitalizmui 
į jį pereiti; kita vertus, tokiu būdu „prismeigtas“ Vakarų kapita- 
lizmas yra kliūtis viešai į jį pereiti Rytų sistemoms. Taigi kai Rytai 
visą laiką gyvena ne pagal savo kišenę, skelbdamiesi esą socializ- 
mas, Vakarai visą laiką atsilieka nuo savo galimybių, nes jų atei- 
ties idėjos turi būti gynybinio pobūdžio: jokiu būdu nenorėti to 
socializmo. Ir tai suprantama, nes jokia sistema negali paskelbti 
„savo tikslu to, kas jau seniai buvo. Kapitalizmo ateities idėja ne- 
gali būti Rytų tipo užmaskuotas ir suluošintas valstybinis kapita- 
lizmas. 

Jei norime išspręsti šį konfliktą, pirma turime gerai suprasti šį 
originaliai paradoksalų konflikto tipą. Čia Machiavellis sutiktų su 
savo kolega Marxu, kuris davė pradžią bendrajai (istorinei politi- 
nei) polemikai.* Ši Marxo bendroji polemika leidžia mums skirti 
vienodų sistemų lenktyniavimo konfliktus ir evoliucija pagrįstus 
nevienodų sistemų, besiskiriančių viena nuo kitos išsivystymo ly- 
giu, konfliktus. Tai konfliktas tarp mažiau išsivysčiusios ir labiau. 


* Plg. skyriaus „Loginis aspektas“ poskyrį „Metapolemika“. Jame bandau paaiškinti, ko- 
dėl racionali dialektika turėtų būti vadinama bendrąja polemika. Kartu kritikuoju Mar- 
xą dėl to, kad jis netinkamai vartoja dialektikos sąvoką. 

išsivysčiusios sistemos, ir antroji būtinai išauga iš pirmosios. Ge- 
riausias šio konflikto pavyzdys - kapitalizmo ir socializmo kon- 
fliktas. Jis gali, dalykiškai ir logiškai žiūrint, būti tiktai savęs nuga- 
lėjimo konfliktas, kur sena priešinasi naujam, tačiau tai turi būtinai 
remtis juo pačiu. Naujo reikia, kai sena virsta pančiais. Kaip tik tai 
Marxas mums aiškina apie išsivysčiusio kapitalizmo esmę: galuti- 
nai išsivystęs, jis taps stabdžiu jo prieš tai skatintam žmonių pro- 
duktyvumui; taigi šią kliūtį reikės pašalinti, ir tam reikia socializ- 
mo. Socializmas - visų lygmenų - reiškia kapitalizmo gamybinių 
santykių pašalinimą, t. y. visų pirma kapitalistinių nuosavybės san- 
tykių. Dabar pažiūrėkime, kokia šiandien yra kapitalizmo ir socia- 
lizmo konflikto esmė, ir iš karto pamatysime, kad tai jokiu būdu 
nėra Marxo ištyrinėtas konfliktas tarp nauja ir sena, o daugiau dvie- 
jų imperijų varžybų konfliktas. Taigi nieko nauja po saule? Nauja 
kyla iš to varžybų konflikto susiejimo su jo paties sociologine ir 
istorine ašimi. Marksistinis bandymas istoriją reguliuoti sociologi- 
niu ekonominiu principu lėmė tai, kad istorinių ateities perspek- 
tyvų visiškai nebeliko. Pretenzija valdyti sistemos istoriją, užuot 
davus jai laisvę, visiškai išmušė ją iš vėžių. Mat iš tiesų kapitaliz- 
mo ateitis ne amžinai bus kapitalizmas, o iš jo paties ir jo laimėji- 
mų išaugs kažkas, kas bus po jo, jį pralenks, paveldės jo palikimą 
ir pavers jį savo priešistorija; vienu žodžiu, jis leis sau pačiam per- 
eiti į postkapitalizmą, ir jeigu mes jį vadinsime socializmu, tai rei- 
kės visapusiškai apibrėžti, kas turima galvoje: kapitalizmas, išau- 
gęs iš pernokusio kapitalizmo. 

Tiktai nereikia pradėti svajoti, kad galima „paraginti“ raidą vien 
todėl, kad paaiškėjo, kas ir kaip. Taip ir liks mįslė, kuo remdamasis 
Leninas galėjo ar norėjo tikėti, kad Rusijai galima pritaikyti šią 
marksistinę vystymosi ir revoliucijos teoriją. Mįslė yra ne Lenino 
revoliucijos autentiškos motyvacijos, o būdas, kaip jis pritaikė va- 
karietišką politinės ekonomijos teoriją pusiau azijinei, beveik ne- 
industrializuotai agrarinei imperijai. Manau, kad atsakymas gali 
būti tik toks: čia absoliuti valia daryti revoliuciją ieškojo daugmaž 
tinkamos teorijos, ir kur pasirodydavo, kad ji ne visai tinka, nes 
nėra realių sąlygų jai įgyvendinti, iš noro prisitaikyti atsirasdavo 
būtinybė falsifikuoti, kitaip interpretuoti ir iškreipti. Lenino ran- 
kose marksizmas tapo pateisinimo teorija bandymui tikrovę jėga 


302 


pasukti ten, kur vėliau būtų atsiradusios sąlygos pritaikyti Marxo 
teoriją, taigi į vėlyvojo kapitalizmo revoliucines sąlygas. Kaip? For- 
suota industrializacija. Tarybų Sąjunga iki šiol ieško antrosios 1917 
metų revoliucijos priežasčių. Ji norėtų tam tikra prasme socialisti- 
nės revoliucijos reikalingumą papildomai motyvuoti ir, jeigu regi- 
mybė neapgauna, viskas krypsta ton pusėn. Mat kaip nė vienoje 
pasaulio šalyje ten, Marxo žodžiais tariant, gamybiniai santykiai 
buvo tapę pančiais gamybinėms jėgoms. Jeigu šis neatitikimas yra 
bendra formulė revoliucinei situacijai apibrėžti, tai ji ten susida- 
riusi nepaprastai ryškia forma. 

Tai, kas dabartiniame pasaulyje yra konfliktas pačioje sistemoje, 
kažkodėl vadinama dviejų sistemų konfliktu. Kartu tas subanalin- 
tas sistemų konfliktas tapo žmonių gamybinio produktyvumo pan- 
čiais*. Vadinamasis sistemų konfliktas vyksta tarp dviejų mistifi- 
kuotų mistifikatorių. Savo paranojine ginklavimosi politika du 
realūs tariami priešininkai stengiasi išlaikyti įsivaizduojamą, dėl 
sistemų mistifikacijos įsitvirtinusį sistemų skirtumą. Todėl „socia- 
lizmas, kuris nenori būti kapitalizmas“, ir kapitalizmas, „kuris ne- 
nori būti socializmas“, paralyžiuoja vienas kitą. Ir tai dar ne vis- 
kas: konfliktas supriešina socializmą, kuris praktikuoja didesnį 
išnaudojimą negu kapitalizmas, su kapitalizmu, kuris yra socialis- 
tiškesnis už socializmą, kad jie vienas kitam trukdytų.** Machia- 
vellis Marxo bendrosios polemikos dvasia pasakytų, kad vystymosi 
konfliktui čia trukdo subanalintas iškreiptas hegemonijos konflik- 
tas. Du gamybos gigantai sunaudoja didžiulę dalį visuomenės pa- 
gaminto turto, kad kariniu aspektu kuo labiau atskirtų sistemas, 
nors tai iš esmės bergždžios pastangos. 

Taigi, kaip esame sakę, XX amžiaus pabaigoje Machiavellis tur- 
būt siūlytų skelbti bendrą sistemų bankrotą. Jis turi eiti pirma va- 
dinamojo nusiginklavimo. Mat sistemas ginkluotis verčia jų įsivaiZ- 
davimas, kad yra fundamentaliai viena kitai priešingos ir siekia 
visiškai priešingų tikslų, kuriuos reikia bet kuria kaina ginti. Įtempi- 


* Tai ne „produktyvizmo“ ideologijos ginamoji kalba. Produktyvumas yra daugiamatė 
sąvoka. Apskritai naujesnioji politinės ekologijos sąmonė reikalauja produktyvizmo 
kulminacijos. 

** Dialektika - kaip trukdymo dialektika. Tai yra realistinė Adorno negatyviosios dialek- 
tikos bazė. 

mo mažinimas nusiginkluojant - štai ir vėl viena tų pavojingų mis- 
tifikacijų, kurios viską mato atvirkščia tvarka. Įtempimas gali su- 
mažėti tiktai nuo vidinio atsipalaidavimo, tai yra suvokus faktą, 
kad nebėra ko prarasti, išskyrus nebepakenčiama tapusią ginkluotą 
sistemų skirtumo iliuziją. 

Galimas daiktas, kad Machiavellis vėl parašytų trumpą veikalą 
apie valdymo meną, šį kartą pavadindamas jį jau nebe „Valdo- 
vas“, o „Apie silpną valstybę“ - ir palikuonys vėl vienu balsu nu- 
tartų, kad ta knygelė yra skandalas. Machiavellis galbūt dar būtų 
išlaikęs šiek tiek florencijietiško humanizmo ir rašytų traktatą dia- 
logo forma, t. y. dviejų partnerių - Dovydo ir Galijoto — dialogo 
forma; viena jo vieta galėtų būti tokia: 


DOVYDAS: Na, Galijotai, kaip visada žvalus, kaip visada pasiruošęs kovai? 
Tikiuosi, kad esi pakankamai geros formos. | 

GALIJOTAS: Kaip negražu, Dovydai! Juk matai, kad aš šiandien prastokai 
nusiteikęs. 

DOVYDAS: Kodėl gi? 

GALIJOTAS: Et, ilga istorija. 

DOVYDAS: Aš mėgstu istorijas. O ką, jeigu mes šiandien savo kovą pavers- 
tume istorijų pasakojimo dvikova? Laimi tas, kuris papasakos beprotiškesnę 
istoriją, su sąlyga, kad ji būtų nepramanyta. Tu pradėsi? 

GALIJOTAS: Hm, jeigu nori. Istorija, kaip kovos pakaitalas, - keista idėja. 
Leisk man pagalvoti. Tai va, prieš kurį laiką man kai kas atsitiko, ir dėl to man 
taip neramu, kad tiesiog vietos sau nerandu. 

Žinai, tada, po Didžiojo karo, aš įveikiau milžiną Kaputą ir išžudžiau visus jo 
šalininkus. Čia tau ne juokai, nes jų buvo daug, ir man buvo nelengva juos visus 
rasti. Jie buvo gudriai pasislėpę tarp mano paties karių. Galop įvedžiau ramybę 
ir tvarką, ir atrodė, kad viskas gerai. Vieną dieną sutikau milžiną, kuris mane 
išvydęs tuojau ėmė šaukti: „Tu esi Kaputas, aš tave nugalėsiu!“ Ir ėmė baisingai 
ginkluotis. Veltui aš bandžiau jam išaiškinti, kad aš esu ne Kaputas, nes savo 
rankomis jį nužudžiau. Bet jis nenorėjo to girdėti. Jis be perstojo krovė baisiau- 
sius karo įnagius, kad galėtų susikauti su manimi, laikydamas mane žiauriuoju 
Kaputu. Jis taip beatodairiškai ginklavosi, kad aš pats neiškentęs ėmiau ginkluotis 
ir ginkluotis. Jokiais būdais negalėjau įtikinti to kito, kad esu ne Kaputas. Jis 
mane prie tos idėjos prikaustė. Abu esame įsitikinę, kad Kaputas baisus ir kad jį 
būtinai reikia įveikti, bet aš negaliu tam kitam išaiškinti, kad esu ne Kaputas. 
Ilgainiui man ir pačiam ėmė darytis neaišku, ar tada nužudžiau tikrąjį Kaputą. 
Galbūt tas, kurį nudobiau, buvo ne Kaputas, o Kaputas yra šitas, kuris mane 
puola ir bando išvesti iš proto tvirtindamas, kad aš esu jis. Mes sekam vienas 
kitą dieną ir naktį. Mūsų laivynai nuolat jūroje, mūsų karinės pajėgos nuolat 

ore, kad tuojau galėtų smogti, kai tik kitas pajudės. Aš nežinau, kas jis yra, ir 
savo ruožtu tvirtinu, kad jis mane painioja su kitu, galbūt net tyčia. Tikra tik 
viena, kad mes prieš vienas kitą ginkluojamės, ginkluojamės, ginkluojamės. 

DOVYDAS: Tai išties bjauri istorija. Man reikės pasistengti, kad rasčiau be- 
protiškesnę. Ir tu sakai, kad ji nepramanyta? 

GALIJOTAS: Žinoma. Norėčiau, kad būtų pramanyta. Esu tikras, kad tada 
kitaip jausčiausi. Man bloga nuo to ginklavimosi. Aš jau dorai nepajudu nuo 
tų šarvų ir elektros kontaktų, kurie ima sprogdinti bombas, kai tik prisilieti. 

DOVYDAS: Po velnių! Tu net nebegali dorai susikibti su priešu, nes pats 
susisprogdinsi. Kodėl man to iškart nepasakei! Aš vos nepradėjau su tavimi 
grumtis kaip tada, kai buvai tikras priešininkas. | 

GALIJOTAS: Anksčiau už tokias kalbas būtum gavęs per srėbtuvę. Bet esi 
savaip teisus. Aš apskritai jau nebe priešininkas. Teisybę sakant, man jau da- 
bar taip bloga, kad nebežinau, kaip toliau bus. Kasnakt slogūs sapnai taip var- 
gina — vien tik bombos, krateriai, lavonai, dusulio priepuoliai. 

DOVYDAS: Ir su tokiu aš norėjau kautis. Tu gi ne milžinas, o ligonis. Ar jau 
baigei? 

GALIJOTAS: Dar ne visai. Dabar viską tau pasakysiu, jeigu jau taip išėjo. 
Paskutiniu metu mane kamuoja vis tas pats slogutis: sapnuoju lyg būčiau pe- 
lė, kuri nori mirti, nes jai tiesiog įgriso gyventi. Ir susirandu katę, kad man 
padarytų tą paslaugą. Atsitupiu priešais ir bandau ją sudominti, bet ji tingi. 
„Klausyk, - sakau aš katei, - tu darai klaidą, aš esu dar jauna ir turėčiau būti 
skani, be to, esu gerai įmitusi . Bet katė, tas pasipūtęs daiktas, man atsako: „Aš 
irgi gerai įmitusi, tai kam dar vargti. Tai būtų nenormalu“. - Galop man šiaip 
taip pavyksta ją perkalbėti. „Gerai aš padarysiu tau tą paslaugą, - sako ji, - 
įkišk savo galvą man į nasrus ir lauk“. Aš padarau, kaip ji sakė. Tada dar pa- 
klausiu: „O ar ilgai reikės laukti?“ Katė atsako: „Kol man kas nors užlips ant 
uodegos. Tada įvyks refleksinis judesys. Bet nebijok, aš ištiesiu uodegą“. Štai 
kokia ta mirtis, galvoju aš, laikydamas galvą katės nasruose. Katė ištiesia savo 
purią uodegą ir nuleidžia ant šaligatvio. Išgirstu žingsnius. Pažvairuoju į šalį. 
Ir ką išvystu? Gatve giedodamos artinasi dvylika aklų mergaičių iš popiežiaus 
Julijaus našlaičių namų. 

DOVYDAS: Visagalis Dieve! 

GALIJOTAS: Visada pabundu tą akimirką visas šlapias nuo prakaito, gali 
įsivaizduoti. 

DOVYDAS (pagalvojęs) : Viskas aišku. 

GALIJOTAS: Ką nori tuo pasakyti? 

DOVYDAS: Kad tu laimėjai. Aš nieko geriau negalėsiu papasakoti. Siaubas, 
kaip tau blogai. 

GALIJOTAS: Ar ne? Na gerai, nugalėjau pasakodamas, tai vis šis tas. | 

DOVYDAS: Galbūt tai paskutinė tavo pergalė. 

GALIJOTAS: Toks didelis kaip aš dar ne kartą laimės. 

DOVYDAS: Didelis, o ką tai reiškia? 

3. Seksualinis cinizmas 


Meilė — tai nebanalu, 
Nors daroma kitu galu. 
Erichas Kastneris, „Fabianas“, 1931 


Darau tai su ranka, madam... 
Slagerio parodija 


Moteris - tai padaras, kuri apsirengia, paplepa ir nu- 
sirengia. 
Voltaire'as 


Seksualiniam cinizmui ir jo grimasoms sceną paruošė idealisti- 
nės meilės ideologijos, kurios teigė kūno vaidmenį esant menkes- 
nį negu „aukštesniųjų jausmų“. Kaip buvo atskirtas kūnas ir siela 
ir kaip susidarė jų hierarchija, tai, tiesą sakant, atskira sudėtinga 
papročių ir psichologijos istorijos tema. Mes turime pradėti nuo 
šios istorijos rezultato, t. y. nuo kūno ir sielos, širdies ir lyties, mei- 
lės ir sekso, viršaus ir apačios skirtumo ir dualizmo, nors ir turime 
pripažinti, kad šie dualizmai ne visada reiškia priešiškų dalykų 
priešpriešą. 

Platonizmas - kuris (kartu su krikščionybe) kaip galingiausia va- 
karietiška meilės teorija neprarado savo poveikio ir šiandien -irgi 
liečia kūno ir sielos bei lyčių atskyrimo klausimą, bet kadangi Pla- 
tonas negali ar nenori ilgai plėtoti tos temos, tai daug nekalba. Kai 
nenorima daug plėstis, į pagalbą pasitelkiamas trumpas mitas, ku- 
ris svarbiausia pateikia vaizdais. Pasiklausykime per Platono vai- 
šes pasektos pasakos apie androginą. 

Iš pradžių, sakoma mitinėje poemoje, kurią kaip būrelio narys 
deklamuoja Aristofanas, žmogus buvo seksualiai pats save paten- 
kinantis ir tobulas padaras - androginas su visais moteriškais ir 
vyriškais atributais. Pirmykštis žmogus turėjo keturias kojas ir ke- 
turias rankas, du veidus, abiejų lyčių genitalijas ir apskritą figūrą. 
Taigi nenuostabu, kad tas stebuklingas padaras nepaprastai pats 
sau patiko. Ir pavydūs dievai ėmė svarstyti, kaip būtų galima tą 
padarą nubausti už jo pasipūtimą. Ilgai negalvoję, jie pirmykštį 
žmogų perpjauna ir iš jo padaro du pusžmogius, kurie pavadina- 

mi vyru ir moterimi; jie pasmerkti kraujuojančia siela lakstyti pas- 
kui vienas kitą, t. y. antrąją pusę, nuo kurios buvo atskirti, kad 
suprastų, jog dalis nėra visuma ir žmogus nėra dievas. Nuo to lai- 
ko abu pusžmogiai šaukiasi Eroto, kuris gali sujungti abi puses krū- 
von ir grąžinti Žmogų jam pačiam. 

Tai sarkastiška istorija, kurią galima neteisingai suvokti supran- 
tant tiktai kaip naivumo išraišką. Pasaka apie androginą daugely- 
je kalbų apie Erotą yra ironiškas poetinis vaizdinys, taigi tik tiesos 
momentas arba fazė. Tą pasaką galima, jeigu reikia, suprasti ir taip, 
tačiau jokiu būdu ne tik taip. Platono pokalbyje vyksta abipusis 
ironiškas poezijos ir filosofijos kalbos šifravimas - susižavėjimo ver- 
timas blaivumu ir blaivumo susižavėjimu (tai būdinga daugeliui 
sintetinių, t. y. racionalia alternatyvia kalba reflektuojančių mito- 
logijų). Tik prisiminę, kaip labai graikų kultūra idealizavo ir garbi- 
no žmogaus kūną, iki galo suprasime poetinį to pasakojimo ciniz- 
mą. Pasakotojas pateikia savo draugams per puotą induistinį 
monstrą su aštuoniomis galūnėmis ir dviem veidais kaip pirmykš- 
tį tobulo žmogaus paveikslą; be to, jis apskritas, negalintis tiesiai 
paeiti, o graikų etikai tai buvo labai svarbu. Sunku įsivaizduoti, 
kaip toks padaras atrodytų per Olimpines žaidynes. 

Pasakojimo sąmojis išryškėja, kai suvokiama, kad ir tobulybė pa- 
sirodo esanti trūkumas - grožio trūkumas. Todėl dievų, perpjovu- 
sių pirmykštę pabaisą, žiaurumą galima suvokti ne tik kaip baus- 
mẹ, bet ir kaip kūrybinę perspektyvą. Mat atskyrus vyrą ir moterį 
atsiranda dievišku ironišku būdu ir žmogaus kūno grožis. Tiktai 
jis gali suteikti kryptį ilgesingai meilei. Neperpjautas apskritasis 
padaras negali patirti meilės, nes dar neturi grožio, kurio mylint 
vertėtų ilgėtis. Todėl tik antrinė vienybė - atsiradusi susijungus 
atskirtoms dalims - padaro galimą tikrąją tobulybę, kurios pirmi- 
nė vienybė dėl grožio trūkumo dar neturėjo. Nuo to laiko, kad 
įvyktų susijungimas, reikia Eroto, susiliejimo džiaugsmo ir apsvai- 
gimo grožiu dievo.* Tiktai po atskyrimo žmonių kūnai gali su 
džiaugsmu viens kitą apkabinti kojomis ir rankomis. 


* Tobulybės dialektika: tobulybė dar nėra tobula; todėl pradžios tobulumą turi pranokti 
pabaigos tobulumas - įveikus kliūtis. Tai yra dialektinio judėjimo pagrindas: pirmoji, 
„prarastoji“, viršūnė vėl atkovojama pasiekus kitą, aukštesnę. 


307 


Keistas reginys: įsivaizduokime grupę protingų žmonių, kurie 
su susižavėjimu kalba apie Erotą, suvedantį krūvon vyrą ir mote- 
rj, ir kartu neįsileidžia į savo būrį nė vienos moters. Per puotas, 
viešumoje, akademijoje vyrai su savo erotinėmis teorijomis visa- 
da vieni. Ar tikrai taip? Ar jiems atrodo, kad moteriškoji pusė jų 
būryje nereprezentuojama? Ar būdami vieni jie jaučia priešybių, 
pagundų, meilės objektų ir ilgesio tikslų trūkumą? Atrodo, kad ne. 
Jie aiškiai mano, kad jiems nieko netrūksta, tiek dvasiniu, tiek sek- 
sualiniu požiūriu. Kaip uždara vyrų kompanija jie mėgaujasi kom- 
pleksiškos, vienas kitą papildančių žmonių grupės sąmone, ir čia 
yra vyriško ir moteriško, šiurkštaus ir švelnaus, duodančio ir iman- 
čio prado. Vienos lyties draugų būryje juk yra ir priešingos lyties 
jėgų, ir tai, kas atrodo kaip homoseksuali bendrija, turi platų bi- 
seksualių patirčių spektrą. Tiktai taip galima įsivaizduoti pirmykš- 
čio platonizmo jaudinimą. Vibruojanti norėjimo suvokti atmosfe- 
ra buvo užpildžiusi akademiją, tą protingų vyrų draugysčių 
šventyklą; troškimas suprasti tarp jų įgyja tą pačią spalvą, kaip ir 
svajonės apie mylimąjį, ir patį suvokimą galima patirti kaip meilės 
svaigulį, kuris panaikina paprastą „aš“, o jo vietoj atsiranda kaž- 
kas didesnio, aukštesnio, platesnio - entuziazmas, vidinė dieviš- 
ka akimirka. Reikia pamatyti, kaip vienas su kitu šoka Pietų šalių 
vyrai - tai naivaus ir tyro biseksualumo žvaigždžių valandos, per 
kurias susijungia jėga ir švelnumas. Tarp mokytojo ir mokinio tu- 
rėjo būti tas virpulys, su kuriuo jauna siela, žvelgdama į dvasinį 
mokytojo karštį ir išradingumą, nujausdama savo pačios raidą ir 
ateitį, išskleidžia sparnus ir, pakilusi virš savęs, pamato būsimą ir 
esamą savo puikybę, kurią garantuoja jau viską pasiekęs mokyto- 
jas. Erotinė atmosfera lemia nepakartojamą mokyklos stilių. Ji su- 
teikia dvasingumą pokalbiams, kuriuose, vienam kalbant, kitam 
atsakant, pulsuoja erotinis dialektinis „taip visoms sąmonės po- 
zicijoms ir posūkiams. Nuomonėms tarsi komedijoje įsisiūbavus, 
dialogas virsta upe, kuri energingai ir stulbinamai deblokuodama 
galvas, leidžia sąmonei priimti tai, kas kito patirta, pajusti tą eksta- 
zinį intensyvumą, kuris sužimba kaip tiesa, grožis ir sielos geru- 
mas tuo pačiu metu. 

Tokios egzaltuotos meilės teorijos viduje slypintys pavojai aiš- 
kūs. Kaip draugystės filosofija ji yra susieta su nedidelės grupės 

atmosfera ir kaip nors subendrinta turi tapti iš dalies nesupranta- 
ma, iš dalies iracionalia, iš dalies represyvia. Visiems, kurie nepri- 
klauso draugų būriui, ji, kaip idealistinė erotika, turi atrodyti paki- 
lūs paistalai. Atskirtas nuo erotinio mokyklos lauko platonizmas 
atrodys kaip prėskas peršamo dvasingumo pamokslas. Tiesos meilė 
tada darėsi vis labiau belytė, prarado apatinį galą ir energetinį bran- 
duolį. Platonizmui virtus vien tik idealistine raide, filosofijoje atsi- 
rado potencijos sutrikimų ir krikščionybės įvedimo eroje tiesos 
meilė po teologijos sparnu tapo organizuotu eunuchizmu. Todėl 
ji neišvengiamai turėjo susilaukti materialistinio atsako. Dėl savo 
kovingumo šis atsakas yra kiniško pobūdžio. Tačiau vyrai ir mote- 
rys nevienodai patiria vyriškojo idealizmo reikalavimus, todėl mes 
turime atsižvelgti į dvi skirtingas kiniškas replikas idealistiniam 
kūno niekinimui. Yra ryškių vienos ir kitos pavyzdžių: seksualinis 
kinizmas pasireiškia tada, kai Diogenas pasitenkina visų akyse ir 
kai namų šeimininkės ar heteros duoda pajusti pernelyg protin- 
giems filosofams savo moterišką jėgą. 

1. Viešai besionanizuojantis Diogenas: tuo prasidėjo kitas sek- 
sualinės istorijos skyrius. Šiame pirmajame mūsų civilizacijos he- 
peninge antikinis kinizmas ryškiausiai parodė savo nagus. Tai jie 
kalti, kad krikščioniškoji idealistinė vartosena žodžiu „ciniškas“ api- 
būdina žmogų, kuriam nieko nebėra šventa, kuris nieko nebesigė- 
dina ir šypsodamasis įkūnija „blogį“. Tai radikaliai priešinga pozi- 
cija, negu pažiūros tų, kurie linkę aukštinti pakilią meilę, sielų 
draugystę ir panašius dalykus. Ji moko seksualinio nuosaikumo 
kaip žmogaus galimybės. Ne tik viešai pripažinta sutuoktinių po- 
ra gali patenkinti savo seksualinius norus, bet ir vienišas žmogus, 
besijuokiantis Atėnų turgaus aikštės masturbantas. Plebėjiškas ona- 
nizavimasis yra šaipymasis iš aristokratiško sielos žaidimo su siela 
ir iš tokių meilės santykių, per kuriuos žmogus vien dėl sekso įkiša 
galvą į jungą. Seksualinis kinikas iš pat pradžių kaip priešpriešą 
tam iškėlė viešą pasitenkinimą savo priemonėmis. 

Diogenas tuojau iš po togos išsitraukia savo galą: o čia kas? Ir ap- 
skritai, ką tu turi prieš gyvulius? Jei kas nors ima žmogui aiškinti, 
kad jo kilmė ne gyvuliška, kinikas savo priešininkui parodo, kaip 
lengva jo rankai pasiekti galą. Ar ne tada, kai žmogus išsitiesė visu 

ūgiu, jo rankos atsidūrė kaip tik genitalijų lygmenyje? Argi žmo- 
gus, antropologiškai žiūrint, nėra besimasturbuojantis gyvulys? Ar 
jo nepriklausoma sąmonė ne daugiau, negu visi mano, priklauso 
nuo tik ką minėto judėjimo stačiomis? Šiaip ar taip, keturkojis iš- 
vengė šios anatominės filosofinės komplikacijos. Iš tiesų mastur- 
bacija susijusi su mūsų civilizacija tiek kaip intymi filosofinė, tiek 
kaip moralinė „problema“. Libido srityje jos reikšmė tokia, kaip 
savirefleksijos dvasinėje. Kartu ji yra tiltas tarp vyriškojo ir mote- 
riškojo kinizmo, ypač to, kuris pastebimas šių dienų moterų judė- 
jimuose. Ir čia onanizmas yra pagalbinė emancipacijos priemonė; 
ir čia jis giriamas ir praktikuojamas tiek kaip teisė, kuria galima 
naudotis, tiek kaip malonumas, už kurį niekam nereikia dėkoti. 

2. Kalbėti apie moteriškąjį kinizmą metodiškai keblu, nes „mo- 
teriškosios sąmonės" istorija per visą ankstesnį laiką perteikta vien 
netiesiogiai, per vyriškąją tradiciją. Vis dėlto kai kurie anekdotai 
leidžia bent jau pažvelgti į moteriškąją kinizmo perspektyvą. Tai, 
žinoma, visų pirma yra iš vyro perspektyvos papasakotos istori- 
jos, kuriose su išankstiniu arogantišku cinizmu žiūrima į bobšes — 
tose istorijose jos yra kekšės ir peštukės. Tačiau kai kuriais atvejais 
užtenka pažvelgti truputį iš kito taško, ir tie patys anekdotai taps 
profeministiniais. Paprastai jie atspindi „lyčių kovų“ scenas, iš ku- 
rių matyti, kad vyras yra atsidūręs silpnesniojo padėtyje. Tai dau- 
giausia atsitinka dviejose srityse - seksualinės priklausomybės ir 
namų ūkio. 

Pirmosios srities pavyzdys - pasakojimai apie didįjį filosofą Aris- 
totelį, kuris buvo atsidūręs įsimylėjusio kvailio vaidmenyje. Vie- 
name anekdote sakoma, kad jis taip įsimylėjo Atėnų heterą Filę, 
kad visiškai prarado valią ir pasidavė jos įgeidžiams. Garsioji kek- 
šė įsakė mąstytojui atsistoti priešais ją keturiomis, ir šis įvykdė jos 
valią, leidosi paverčiamas kvailiu; nuolankiai ropojo keturpėsčias 
ir leido savo valdovei joti ant jo. Šį anekdotinį motyvą* 1513 m. — 
Oilenšpygelio laikais - užfiksavo Hansas Baldungas Grienas, sek- 
damas viduramžių prancūzų poetu Lai d'Aristote'u. Žilabarzdis 
filosofas ropoja keturpėsčias veidu į žiūrovą po tvora aptvertą so- 


* Šis motyvas būdingas ne vien europinei tradicijai - jis pasitaiko ir induistų bei budistų 
legendose. 

dą, o Filė plačiu užpakaliu ir atsikišusiu pilvu sėdi ant jo nugaros, 
kaire ranka laikydama pavadį, kuriuo pažabotas aukštakaktis mąs- 
tytojas, dešine su manieringai atkištu mažuoju pirštu laiko mažutį 
rimbą. Skirtingai negu pažemintas ir įdėmiai į žiūrovą žvelgiantis 
filosofas, palenkusi į šoną galvą su senovišku vokišku kyku ji žiūri 
priešais save į žemę; jos pečiai nuleisti, kūnas truputį dramblotas, 
riebus ir melancholiškas. Kiniškoji to pasakojimo prasmė tokia: gro- ~“ 
žis iškėlęs rimbą virš išminties, kūnas nugali išmintį; aistra priver- 
čia paklusti protą; nuoga moteris triumfuoja prieš vyro intelektą; 
protas bejėgis prieš krūtų ir šlaunų argumentus. Žinoma, čia išky- 
la į paviršių paplitusi tradicinė nuomonė apie moteriškumą, ta- 

čiau svarbu ne ji, o tai, kad paveikslas kalba apie moters galios 
šansą. Grieno paveiksle susimąstęs ne filosofas, o hetera. Ji, tiesa, 
„tiktai kekšė“, ir vis dėlto visai nėra „gaila, kad ji kekšė“. Ji čia iš- 
naudoja savo suverenumo galimybę. Jei joja ant Aristotelio, ma- 
tyt, yra pavojinga bobšė, bet ji aukščiau paniekos. Kad Filė joja ant 
protingo vyro, šiam tai yra perspėjimas, o kita vertus, ir pamoka, 
verčianti pamąstyti, kur tai veda. Su savo palenkta į šoną galva ji 
jaučia, jog ateina tai, ko jis ten, apačioje, dar bijo. Aišku, kad visa 
tai tik pradžia ir kad Aristotelis, matyt, ilgai nebus toks kvailas. 
Jam viskas prasidėjo keturiomis, bet, jeigu jis toks protingas, kaip 
sakoma, tai baigsis jos aukštielninka poza. 

Kuo protingesnis žmogus savo darbe, tuo didesnis kvailys na- 
mie; kuo labiau yra gerbiamas visuomenės, tuo labiau niekinamas 
tarp keturių savo sienų. Toks galėtų būti pasakojimo apie Sokratą 
ir Ksantipę moralas, jeigu jį pamėgintume perskaityti iš moteriš- 
kosios kiniškosios perspektyvos. Šis filosofas įėjo į istoriją ne tik 
dėl savo sugebėjimo priremti prie sienos priešininką klausimais ir 
kalbomis, bet ir dėl savo legenda tapusio klaikaus šeimyninio gy- 
venimo. Nuo to laiko, kai Ksantipė, kaip pasakojama, pavertė jo 
namus pragaru, jos vardas virto dar ir bendriniu daiktavardžiu, 
reiškiančiu tironišką ir vaidingą žmoną. Bet užtenka pažvelgti tru- 
putį iš kito taško, kad pamatytume Sokrato ir Ksantipės santykius 
visai kitokius: Ksantipė, niekadėja, tada atrodo greičiau tariamos 
aukos auka, ir paaiškėja „tikrasis“ nusikaltėlis. Vertinant šių dienų 
pžiūriu, viskas kalba už tai, kad Ksantipė būtų reabilituota. Reikia 
tik pagalvoti, kaip Sokratas apskritai galėjo atsidurti tokioje ap- 
verktinoje padėtyje, ir tas klausimas gali būti suformuluotas įvai- 
riai. Jei Ksantipė visą laiką buvo tokia, kaip sako legenda apie Sok- 
ratą, tai neturėtume taip labai užjausti mūsų didžiojo filosofo, nes 
pats kaltas, kad vedė tokią moterį. O gal jis, ironikas, manė, kad 
niūri moteris yra kaip tik tai, ko reikia filosofui? Jeigu jis iš pat pra- 
džių matė, kad ji tokia, ir su tuo susitaikė, tai buvo blogas šeimoje, 
nes vertė žmoną visą gyvenimą būti su tokiu, kuris ją pakenčia, 
bet ne vertina. Kita vertus, jeigu Ksantipė tik gyvendama su Sok- 
ratu tapo tokia, kaip skaitome, tai filosofas atrodo dar labiau įtarti- 
nas, nes tada jis pats padarė, kad žmona būtų amžinai surūgusi, ir 
visiškai nekreipė į tai dėmesio. Kad ir kaip žiūrėsi: Ksantipės pik- 

tumas vis tiek krinta ant Sokrato galvos. Tai tikra filosofinė proble- 
ma: kaip mąstytojui ir klausėjui pavyko padaryti taip, kad neįmintų 
blogos Ksantipės nuotaikos mįslės? Didysis tiesos aiškintojas tur- 
būt nesugebėjo suvokti žmonos įniršio ir padėti jai pasisakyti, ko- 
dėl ji tokia ir kodėl taip elgiasi. Filosofo nesėkmė dažnai yra ne 
neteisingi atsakymai, o tai, kad jis pamiršta paklausti ir kad atima 
kai kurioms patirtims teisę tapti „problema“. Tokio pobūdžio - per- 
nelyg menkavertė, kad patektų į vyriškos problematikos mono- 
polį, - matyt, buvo jo patirtis su Ksantipe. Filosofas nepateisino 
vilčių, jei jis savo kaltumą priėmė kaip natūralų blogį - jo sugebė- 
jimas „išmintingai“ tą blogį pakęsti jau yra dvasinis skandalas, pik- 
tnaudžiavimas išmintimi aklumo naudai. Atrodo, kad Sokratui už 
tą piktnaudžiavimą teko tiesiogiai atkentėti. Kai mąstytojas negali 
būti vienodai žmogiškas ir vyriškas, realybė jam keršija pragaru 
šeimoje. Pasakojimai apie tai, manding, turi ir kiniškąją prasmę. 
Jie atskleidžia tikrąją filosofinio ir klerikalinio celibato priežastį mū- 
sų civilizacijoje. Tam tikra idealizmo, filosofijos ir didžiosios teori- 
jos rūšis apskritai galima tik tada, kai nuolat ir sąmoningai vengia- 
ma susidurti su „kita“ patirtimi. 

Apie europinį valstybinį cinizmą maža ką galima pasakyti, ne- 
palietus krikščioniškosios etikos, lygiai taip maža ką tepasakysi apie 
seksualinį cinizmą mūsų kultūroje, nepakalbėjęs apie krikščioniš- 
kąjį požiūrį į seksualumą. Išties ryškūs „ciniški“ gestai galimi tiktai 
idealizmo ir priespaudos - priespaudos idealizmo - sąlygomis. Ka- 
dangi krikščioniškoji seksualinė moralė paremta kilniais melais, 
tai tiesos prieš ją sakymas įgyja agresyvių, iš dalies satyrinių, iš 
dalies blasfeminių (šventvagystės, plūstamųjų) bruožų. Jeigu Ka- 
talikų bažnyčia nebūtų tvirtinusi, kad Marija pagimdė Jėzų būda- 
ma nekalta, tai daugybei vyrų nebūtų atėję į galvą iš tos keistos 
nekaltos mergelės piktai šaipytis. Santissima puttana! Pastoti vien 
nuo Šventosios Dvasios - čia tai bent! Žinoma, rūpėjo žinoti, kaip 
Šventoji Dvasia tai daro ir kaip iš bėdos išsisuka baltasis balandis, 
tas keisčiausias iš visų paukščių. Ar jis ne pernelyg sudvasintas? 
Gal jis tai galų gale padaro Apvaizdos ranka? 

Bet gana apie tai. Tokio tipo juokus krikščioniškoji mitologija dik- 
tuoja beveik nuolat. Kai tiktai idealizmas perlenkia lazdą, realiz- 
mas į tai atsako piktžodžiavimu. Netgi galima, kaip kai kurie psi- 

choanalitikai, susimąstyti, ar krikščionio vakariečio vyro, ypač ka- 
taliko, kuris auga motinos madonos nimbo spindulių šviesoje, psi- 
chinei struktūrai nėra tiesiog neišvengiama seksualinė ciniškoji sta- 
dija: mat kiekvieno berniuko sąmonę kada nors vis tiek pasiekia 
mintis, kad jo motina buvo „tėvo kekšė“. 

Ar krikščioniškoji dualistinė metafizika apskritai suteikia kokį 
nors šansą visiškam Žmogaus gyvuliškosios seksualinės pusės pri- 
pažinimui? Ar tai, kas kūniška ir visų pirma geidulinga, jau iš anksto 
pasmerkta? Vien tik kaltindami kūnui priešišką krikščioniškąjį du- 
alizmą šios temos iki galo nebaigsime - dėl dviejų priežasčių: pir- 
ma, šioje religijoje yra buvę vertų dėmesio bandymų „sukrikščio- 
ninti kūną ir netgi seksualinę sueitį ir tuo būdu jį perkelti į „gėrio 
pusę“; antra, matyt, esama senų dvilypės ciniškosios moralės tra- 
dicijų, kurios ypač būdingos dvasininkams, Heinricho Heine's žo- 
džiais, slapta geriantiems vyną, o viešai peršantiems vandenį. 

Jeigu krikščioniškuose ritualuose yra kažko panašaus į kūniško- 
jo geismo principą, tai tokia „silpna vieta“ yra Paskutinės vakarie- 
nės ir Velykų liturgijoje. Prisimenant kūniškąjį Kristaus prisikėli- 
mą iš Mirusiųjų, atsiranda proga prisikelti tikinčiam kūnui, jo 
šventam begėdiškumui. Atrodo, kad esama ankstyvosios krikščio- 
nybės laikų dokumentų, iš kurių matyti, jog įvairios sektos meilės 
vaišes šventė nuosekliai kūniškai. Išlikusiame to meto pranešime 
aprašoma vienos IV amžiaus Artimųjų Rytų gnostikų sektos prak- 
tika. Kad ir būdami krikščionys, jie garbino dievą, kuris turėjo duk- 
terį, vardu Barbelą, o ta savo ruožtu buvo padovanojusi gyvybę 
sūnui Sabaothui. Kai tas ėmė maištauti prieš senelės ir senelio au- 
toritetą, norėdamas pats valdyti pasaulį, Barbela ėmė savo kūniš- 
komis grožybėmis gundyti žynius, kad kaupdama savo kūne žmo- 
nių sėklą susiurbtų į save išsklaidytą gyvų padarų gyvybinę jėgą. 
Vienas krikščionių dvasininkas, eretikų medžiotojas Epifanijas, pa- 
sipiktinimo kupiname laiške Aleksandrijos vyskupui tiksliai apra- 
šo tokią Barbelos šventės liturgiją, kurioje slapta pats dalyvavo: 


„Jie pasidalija tarpusavyje moteris, ir kai tiktai atvyksta kas nors svetimas, 
vyrai duoda moterims bei moterys vyrams sutartą ženklą; paduodami vienas 
kitam ranką ir paglostydami delną signalizuoja, kad atvykėlis yra jų religijos. 
Kai tik šitaip vienas kitą atpažįsta, sėda prie stalo. Vaišinasi rinktiniais valgiais, 
valgo mėsą ir geria vyną, netgi neturtėliai. Kaip reikiant pasisotinę ir kai jų 

gyslos, jei galiu taip pasakyti, gauna papildomos jėgos, imasi paleistuvystės. 
Vyras pasitraukia nuo savo žmonos ir pasako jai: „Atsistok ir atlik agapą (mei- 
lės sueitį) su broliu!“ Tada tie nelaimingieji visi ima ištvirkauti vienas su kitu, ir 
nors aš išraustu vien pagalvojęs, ką jie išdarinėja, vis dėlto drįstu tai aprašyti, 
jeigu jiems jau negėda taip elgtis. Taigi vos tik susijungę, jie kelia savo gėdą į 
dangų, lyg jiems nebūtų užtekę to, kad nusidėjo prostitucija: vyras ir moteris 
ima rankom vyro sėklą, išeina, nukreipę akis į dangų, į priekį ir aukoja atneštą 
gėdą Tėvui sakydami: „Mes aukojame tau šią dovaną, Kristaus kūną“. Po to 
valgo spermą ir duoda kitiems savo spermos sakydami: „Tai Kristaus kūnas, 
tai Velykų šventė, dėl kurios mūsų kūnai kenčia ir pripažįsta Kristaus kančią 
Lygiai tą patį daro su moterų krauju. Jie surenka jų nešvarų kraują ir taip pat 
dalijasi juo sakydami: „Tai Kristaus kraujas“. Visaip- taip be galo paleistuvau- 
dami jie dar sako, kad vaikų nereikia leisti į pasaulį. Visus tuos gėdingus daly- 
kus daro vien tik iš ištvirkimo. Jie sueina iki pasitenkinimo, bet renka spermą, 
neduodami jai toliau nueiti, ir paskui suvalgo savo gėdos vaisių [...] Kai tiktai 
ir moteris pastoja, tai paklausykit, kokias dar didesnes baisybes jie tada išdari- 
nėja. Jie išlupa embrioną lauk, vos tiktai gali suimti jį pirštais, sugrūda savotiš- 
koje grūstuvėje, sumaišo su medum, pipirais ir įvairiais prieskoniais bei kve- 
piančiais aliejais, kad nebūtų bjauru, tada susirenka - tikras kiaulių ir šunų 
būrys - ir kiekvienas ima pirštais ir valgo tą aborto paštetą. Baigę „vaišes“, 
sako maldą: „Mes neleidom vyriausiajam geismų valdovui žaisti su mumis, ir 
suvalgėme savo brolio paklydimą“. Tai, jų akimis žiūrint, yra tikra Velykų šven- 
tė. Be to, jie išdarinėja visokias šlykštybes. Kai per savo sueitis įpuola į ekstazę, 
išsiterlioja rankas savo sėklos gėda, dalija ją visiems ir meldžiasi šitaip sutep- 
tomis rankomis, visiškai nuogi, kad už tai, ką padarė, juos išklausytų Dievas.“ 
(Cituojamas vertimas pagal: J. Attali, LOrde cannibale, Paris, 1979, p. 52-53.) 


Liudytojas jau pats davė apibrėžimą: „tikras kiaulių ir šunų bū- 
rys“. Mes esame kinizmo teritorijoje. Šis dokumentas (kad ir ne- 
labai reprezentatyvus) liudija radikalų sukrikščionintą seksuali- 
nį kinizmą — ne pradinį ir paprastą kaip graikų filosofų su jų 
viešomis masturbacijomis ir sangulavimu, o jau išmoningą ir su- 
sietą su religija; savo iškrypėliškais aspektais šis kinizmas jau da- 
ro nuolaidų krikščioniškajai religijai. Tačiau kad ir kokios keistos 
būtų šios praktikos, labiausiai jų aprašyme pribloškia ne detalės, 
o šiaip sunkiai įsivaizduojamas faktas, prasišviečiantis pro visu- . 
mą: tai krikščioniška orgija, nežabotas, nekaltas, šventas laukinis 
atsipalaidavimas ir Dievui patinkamas kapstymasis vyriškose ir 
moteriškose išskyrose. Bent jau tą vieną kartą krikščionybė pasi- 
rodo kaip apsvaigusių krikščionių kūnų, garbinančių savo nuo- 

gybę, bakchanalija. Ir tai verčia rausti Epifaniją - beje, neaišku, 
ar jis rausta iš gėdos, ar todėl, kad jau užsikrėtęs begėdystėmis. 
Šiaip ar taip, jo užsikrėsta tiek, kad būdamas dvasininkas drįsta 
aprašinėti tuos dalykus, ir lieka paslaptis, kaip pats elgėsi šven- 
tojo grupinio sekso metu. Aleksandrijos vyskupas to neturi ži- 
noti. Tačiau dar labiau šokiruoja turbūt tai, kaip Dievo sūnus čia 
pakeičiamas dukra, kuri vaizduojama kaip Dievo Motinos Mari- 
jos antipodas; Barbela yra susiurbianti, renkanti ir kraujuojanti 
Dievo vagina, o mergelei Marijai, su kilniam tikslui panaudotu 
antru galu, leista kaboti virš katalikų altorių.* Tai alternatyvus 
kraštutinumas krikščioniškosios mitologijos galimybių rėmuose. 
Ir jei moters kraujas rituališkai prilyginamas Kristaus kraujui, tai 
gnostiškasis moters kūno išlaisvinimas nuėjo toliau, negu drįsta 
svajoti šiuolaikinė feministinė mistika. 

Kartu su cituotu Barbelos ritualo aprašymu pranešama, kad Epi- 
fanijo laiško Aleksandrijos vyskupui pasekmė buvo aštuoniasde- 
šimties gnostikų ekskomunikavimas. Mes tai turime suvokti kaip 
pastabą apie istorinius šansus ir likimus gnostikų ir kitų grupių, 
kurios bandė Kristaus religijos meilės priesaką įgyvendinti „psi- 
chosomatiškai“ ir dualistinės metafizikos priemonėmis pergalėti 
dualizmą. Ten, kur atsiranda tokių fenomenų, jie paprastai elimi- 
nuojamijėga. 

Atrodo, kad vėlyvaisiais viduramžiais - kiek apie tai gali pasa- 
kyti labai nuskabytos ir slepiamos tradicijos - sukrikščioninto sek- 
sualumo galimybės vėl buvo atrastos. Į mistišką Dievo meilės (min- 
ne) kalbą prasiskverbė erotinė metaforika, kurioje tiktai spekulia- 
tyviai galima atskirti tai, kas norima pasakyti, nuo tiesioginės 
prasmės. Kai minezingerių lyrika vietomis pasiekia blasfeminę 
(šventvagystės) ribą, pavyzdžiui, lygina mylimosios pasirodymą 
su Velykų dienos pradžia, tai nežinia, kokie tiesioginiai ar netie- 
sioginiai ryšiai galėjo būti tarp tokių kalbinių ir galbūt kūniškų lais- 
vių. Taip pat gerai nežinoma, kokias seksualines pasekmes turėjo 
laisvos sielos brolių mistika. (Plg. Norman Cohn, Das Ringen um 


* Epifanijas vienas pirmųjų iš dvasininkų buvo kuoktelėjęs dėl Marijos. Plg. Thodoro 
Reiko interpretaciją: Th. Reik, Der heilige Epiphanius verschreibt sich. (Eine Fehlleistung vor 
sechzehn Jahrhunderten) // Th.Reik, Der eigene und der fremde Gott, Ffm., 1975, S. 37-56. 

das Tausendjūhrige Reich, Bern, 1961) Tiktai kai vėlyvųjų viduram- 
žių švankuose moterys prieina prie išvados, kad kareivis nėra toks 
geras meilužis kaip dvasininkas (clericus), galime būti tikri, kad šis 
tvirtinimas paremtas atidžiais stebėjimais. 

Buržuazijos viešpatavimo epochoje paruošiama scena naujos for- 
mos seksualiniam cinizmui. Buržuazija nepretendavo į kultūrinę 
hegemoniją, bet iškėlė savą idealios meilės modelį -santuokinę mei- 
lę. Daugybė romanų prisideda prie to, kad buržuazijos erotinio ide- 
alizmo šablonai būtų kalte įkalti į skaitančios publikos, ypač mote- 
rų, galvas. Tuo būdu susidaro neregėto masto kultūrinė įtampa; mat 
„buržuazinė siela“ norėtų meilės džiaugsmų ir yra pasiruošusi pa- 
tirti jos avantiūrinių, vitalizuojančių, fantastinių ir net juslinių im- 
pulsų, tačiau, kita vertus, turi žiūrėti, kad meilė neperžengtų san- 
tuokos rėmų, kad „gyvuliškoji pusė“ nevaidintų jokio vaidmens ir 
kad kūniškieji dalykai būtų vertinami nebent kaip sielos kančių „iš- 
raiška . Toks erotinis mėgėjiškas idealizmas (juk jį skelbia ne dvasi- 
ninkas) provokuoja tiesiog epideminio masto ciniškas seksualines 
antitezes. Biurgeris seksualiniuose reikaluose (kaip ir daugelyje ki- 
tų) yra beveik realistas, nevengiantis žvilgterėti į tikrovę, bet kartu 
neatsiribojantis nuo savo idealizmo ir tariamų vertybių. Todėl jo ide- 
alai nuolat skalaujami realistinių nuojautų - ir tokia įtampa daro 
biurgerį ypač imlų seksualiniams ciniškiems juokams, nešvankiam 
rakto skylutės realizmui ir pornografijai. Jam labai rūpi „aukštai lai- 
kyti savo vertybes, bet kartu ir nepamiršti, kas ten apačioje darosi 
iš tiesų. Iš čia ciniška šypsena; viskas aišku; žinomi dalykai; ir aš 
buvau Arkadijoje. Tačiau čia „ne mūsų lygis“; mūsų taip pigiai ne- 
priversi sumaišyti viršų su apačia. Biurgeris, tiesa, mėgsta nueiti į 
bordelį ir ten įsitikinti, kad yra bendras vardiklis tarp kekšių ir da- 
mų, bet tikrovė yra perskirta, skirtumai ginami. Buržuazinės litera- 
tūros ir meno kultūrinė strategija, tiesa, stengiasi patraukti visuo- 
menę privačios sferos vaizdais, tačiau net ir čia lieka siena tarp ide- 
alistinio ir gyvuliško privatumo; biurgeris, žinodamas, kad jo nie- 
kas nemato, savo gyvuliškumu yra labiau cinikas negu kinikas, labiau 
kiaulė negu šuo. Jis moka atskirti žmogiška nuo pernelyg žmogiš- 
ka. Jis, tiesa, gali pripažinti savo „žmogiškąsias silpnybes“, bet, kita 
vertus, kaip idealistas, pasiruošęs „laikytis“ ir pritarti Bismarckui: 
„Mandagumas ligi pat paskutinės kartuvių pakopos“. Buvo net ban- 

Scena iš P P Pasolinio „Salė, arba 120 Sodomos dienų“ pagal markizo de Sade'o romaną. 
„Vėlyvoji aristokratiška pornografija atskleidžia prievartinę seksualumo esmę. 
Siekdama labiau susieti atsipalaidavimą su prievarta ir slaptumu, ji ištremia pasileidimą 
į uždaras patalpas. Aristokratiškos erotikos amžių, prasidėjusį meilės idealizmu, de 
Sade'as baigia prievartos materializmu.“ 


doma vertinti damą pagal mokėjimą nutaisyti „tinkamą miną“, jei 
jos akivaizdoje pasakojamas vyriškas anekdotas. Tinkama mina yra 
tokia, iš kurios galima suprasti, kad esmę dama supranta, bet išlieka 
„aukščiau to“. Išauklėta dama tolerantiškai ir su ironija žiūri į neiš- 
vengiamą vyrų cinizmą. 

Psichoanalizė mus pripratino psichologinį švietimą būtinai sieti 
su seksualiniu. Tai ir teisinga, ir ne. Teisinga bandyti psichoanali- 
tiškai įveikti buržuazinį semirealizmą seksualiniuose dalykuose ir 
paversti jį visišku realizmu. Tačiau neteisinga yra psichoanalizės 
tendencija painioti tai, kas slapta ir kas susiję su pasąmone. Kas be 
ko, seksualumas - tai ta sritis, kur toks painiojimas tiesiog bruka- 
mas. Kai psichoanalizė pradėjo aiškinti ir tirti vadinamąją pasą- 
monę, ji iš tiesų įsibrovė į tą sritį, kuri buržuazinėje visuomenėje 
buvo dažniausiai slapta tema, - ji rimtai užsiėmė buržuazijos indi- 
vidų savižina ir savęs įtarinėjimu, jog esi gyvulys. Ji pradėjo neut- 
ralizuoti gyvulinę seksualinę sritį ir perkeldinėti ją į neslaptų daly- 
kų sferą. Todėl studijuojantiems psichoanalizės publikacijas 
amžininkams kartais kildavo klausimas, kam jas priskirti - moks- 
lui ar pornografijai. Dėl tendencingo slaptų dalykų ir pasąmonės 

painiojimo kamuojasi jau dvi tiek analitikų, tiek pacientų kartos. 
Seksualinių paslapčių atskleidimas vėlyvojoje buržuazinėje kul- 
tūroje visai nepanaikino visuomenės neurotiškumo, nes patoge- 
ninės seksualinės paslaptys sudaro tik mažą dalelę individualios 
ir visuomeninės pasąmonės. * 

Psichoanalizė yra istorinis hermafroditas. Savo seksualinės pa- 
tologijos pagrindais ji žvelgia į praeitį, o įsitikinimu, kad pasąmo- 
nė yra kažkas suformuota - į ateitį. Ji, kaip koks kultūrinis detek- 
tyvas, iš to, kas ankstyvojoje buržuazinėje epochoje buvo įtariama, 
padarė išvadą: žmogaus savybės pagrįstos gyvulio savybėmis. Tai 
buvo įtariama bent jau nuo XVIII amžiaus ir su tuo įtarimu gyve- 
no buržuazinės visuomenės žmonės; ši visuomenė užsibrėžė vi- 
siškai prijaukinti vidinį gyvulį - paveikti jį protu, švietimu ir mo- 
rale. Tačiau šalutinis to jaukinimo padarinys buvo vis didėjantis ir 
vis grėsmingesnis gyvuliškasis šešėlis. Tiktai visiškai civilizuotas, 
„nugyvulintas“ buržuazinis semirealistas atkakliai ir pamėkliškai 
įtarinės savo vidų ir kitą galą. Toks biurgerio-gyvulio savęs įtarinė- 
jimas šmėkšo romantizmo literatūroje - jos niūriose ir paslaptin- 
gose gyvuliškos vidinės ir apatinės bedugnės metaforose. Roman- 
tikai žino, kad biurgeris turi du kelius - pilietiškos šviesos ir 
nepilietiškų bedugnių. Pirmuoju keliu eidamas jis veda, tampa do- 
ru žmogumi, augina vaikus ir mėgaujasi filisteriška ramybe, bet 
ką jis Žino apie gyvenimą? 


„Antrajam dainavo ir suokė 
Tūkstančiais balsų dugne 
Viliokės sirenos ir kvietė 
Meilės bangomis auką 
Į spalvingą skambančią prarają.“ 
(J. Eichendorffo eilėraščio „Du draugai“ IV strofa, 1818) 


Antrasis yra vidinis „kitas“, vis dar sukylantis gyvulys, drįstantis 
nusileisti į savo paslapčių ir sielos tarpeklius - į spalvingas gyvu- 
liško geismo prarajas. Tiktai tas, kuris bando savyje visiškai sutram- 
dyti gyvulį, jaučia viduje augantį pavojų, su kuriuo patartina elg- 


* Jaučiuosi nesmagiai, kad apsiriboju šiomis užuominomis. Tema verta atskiros knygos. 
Tikiuosi vėlesniuose darbuose apie tai parašyti daugiau ir įtikinamiau. 

„Gyvulinis 
magnetizmas“. 
Rimtas 
užsiėmimas 
mąstytojams ir 
tikinčioms 
sieloms. 
Michaelio 
Voltzo (?) 
karikatūra. 
„Gyvuliškas 
biurgerių 
įtarumas savo 
pačių atžvilgiu 
sukuria 
kultūrinius 
modernios 
giluminės 
psichologijos 
rėmus.“ 


tis atsargiai. Tokio rūpestingo atsargumo variantą randame psi- 
choanalizės žodyne, kuris „išstumtą“ pavojingą gyvulišką dalį api- 
brėžia iš tiesų tramdytojiška pasąmonės sąvoka. Psichoanalizė tu- 
ri pseudomedicininio tramdymo mokslo bruožų - tarsi svarbu būtų 
pasąmonei uždėti suvokimo pančius. 
“Kai Freudas kalba apie „seksualinį chemizmą ,0o orgazmą vadi- 
na įtampos pašalinimu, sunku negalvoti apie vyrus bordelyje, ku- 
rie „mylėdamiesi“ net nenusimauna kelnių, nes tai tik „pašalini- 
mas“. Tai yra ir seksualumo nuraminimas, išblaivinimas, nepatei- 
sinamas sudaiktinimas ir sudalykinimas. Jis nejučia tampa taip pat 

nepateisinamo ir neišvengiamo vidinės slaptos sferos demoniza- 
vimo priešingybe; beveik pačioje buržuazinės kultūros pradžioje 
šis demonizavimas reiškėsi romantikų kūryboje. Jie sukūrė sceną, 
kurioje „seksualinės pasąmonės“ demonologija pradeda savo spek- 
taklį. Demonas yra ne kas kita, kaip vidinis gyvulys. Romantikas 
Eichendorffas aiškiau negu neoromantinis mokslininkas Sigmun- 
das Freudas pasakė, kuo jo esmė yra „pasąmoninga“: „Bet žiūrėk, 
kad nepažadintum savo krūtinėje laukinio žvėries, kad staiga jis 
neištrūktų ir nesuplėšytų tavęs paties“ („Diurandės pilis“). 
Palyginti su XIX amžiumi, kurio raiškai būdinga įvairios pasą- 
monės psichologijos kryptys, vėlyvosios buržuazinės kultūros pa- 

dėtis yra gerokai pasikeitusi. Dabar niekas nebeskiria idealios ir 
gyvuliškos meilės. Ir dėl to išnyko elementari seksualinių kiniškų- 
jų atakų sąlyga. Niekas nesijuokia iš nešvankių pokštų, ir porno- 
grafija nė kiek neagresyvi. Ir viena, ir antra atsilieka. Tačiau naivu 
būtų manyti, kad tuo viskas ir baigėsi. Kinizmui įsigalėjus, vis dar 
atsiranda cinikų, kurie daro nešvankų biznį iš jau „nebe nešvan- 
kiomis“ tapusių tiesų. Pornografinis šokas, tiesa, jau galutinai pra- 
ėjo, bet pornografijos biznis gyvuoja ir klesti. Vėlyvojo buržuazi- 
nio periodo pornografija jau nebesiorientuoja į drovėjimąsi, idealią 
meilę ir seksualinius tabu. Bet vis tiek sąmoningai tiekia sena, ta- 
riamus tabu pateikdama su akies pamerkimu, ir tokiu būdu steng- 
damasi pasiekti sąmonę. Mūsų spaudos krūtų ir šlaunų cinizmą 
sudaro ne tai, kad ji viešai rodo daugiau ar mažiau gražias nuogas 
moteris, o kad tuo ji nuolat restauruoja pasenusius lytinius santy- 
kius ir visiškai sąmoningai rafinuotai kvailina publiką. Tai suteikia 
kiniškosios, švietėjiškos ir realistinės energijos kai kurioms femi- 
nistinėms grupėms, kurios per savo manifestacijas daužo porno- 
grafijos parduotuvių vitrinas. 

Vėlyvoji buržuazinė pornografija kapitalistinėje visuomenėje pa- 
deda diegti „ne dabar struktūroje“ šizoidinį gyvenimą su iškreip- 
ta laiko samprata. Ji parduoda pirmapradiškus, esamus ir savaime 
suprantamus dalykus kaip tolimą tikslą, kaip utopinį seksualinį 
žavesį. Kūno grožis, kuris platonizmui buvo sielos kelrodis į aukš- 
čiausią ekstazišką sielos pažinimą, modernioje pornografijoje įtvir- 
tina beširdiškumą, kuris mūsų pasaulyje sprendžia, kas yra realu. 


4. Medicininis cinizmas 


Gydytojas turi du priešus - mirusiuosius ir sveikuosius. 
Liaudies išmintis 


Kiekvienoje kultūroje yra žmonių, kurie dėl savo profesijos už- . 
duočių kontaktuodami su mirštančiais arba nužudytais kūnais su- 
sikuria įvairius realizmus - tai kareiviai, budeliai, dvasininkai. Ta- 
čiau gydytojo praktika paremta fundamentaliausiu mirties realiz- 
mu - mirtis suvokiama tiksliau ir intymiau, nes gydytojas geriau 

negu kas kitas žino apie kūno trapumą ir kiekvieno iš mūsų orga- 
nizmo (kad ir koks jis bebūtų - sveikas, sergantis ar senas) vieno- 
dą baigtį. Tiktai mėsininkas panašiai nutuokia apie medžiaginę mir- 
ties pusę ir atitinkamai panašiai veikia. Medicininis materializmas 
net pranoksta filosofinį. Todėl lavonas galėtų būti pats tikrasis in- 
tegraliojo materializmo docentas. Kad būdamas nespecialistas ga- 
lėtum normaliai priimti medicininį mirties realizmą, privalai turė- 
ti daug sarkazmo, juodojo humoro, romantinio išdykumo ir neiš- 
sigąsti filosofinės lavono ekspertizės. Reikia atvirais nervais atremti 
skrodžiant lavoną patiriamą smūgį: tiktai tada suvokiama, kas yra 
„nuoga“ mirtis. Anatominis žvilgsnis „ciniškesnis“ už bet kurį kitą, 
jis pažįsta antrąjį mūsų kūno nuogumą, kai ant chirurgo stalo or- 
ganai pasirodo savo „paskutiniu“ begėdišku plikumu. Ir lavonui 
nuo seno žinomas noras parodyti šou - lavono medicininį skrodi- 
mą, Mirties nudizmą, egzistencinį naktinį spektaklį Callot manie- 
ra. Lavonas kelia archajinį smalsumą su šiurpuliais — tai rodo anks- 
čiau buvusios viešos mirties bausmės, taip pat vieši deginimai kre- 
matoriumuose, senoji lavoninių romantika ir pompastiški politinių 
numirėlių šarvojimai. 

Dalis šiandieninės medicinos krizės kyla dėl to, kad medicina 
atsisakė savo buvusio funkcinio ryšio su dvasininkija ir nuo to 
laiko jos pačios santykiai su mirtimi pasidarė sudėtingi ir dvi- 
prasmiški. „Gyvenimo ir mirties kovoje“ dvasininkas ir gydyto- 
jas atsidūrė priešingose stovyklose. Tiktai dvasininkas gali, ne- 
tapdamas ciniku, su kiniškai laisvu žvilgsniu į tikrovę stoti mir- 
ties pusėn, nes mirtis gyvose religijose ir kosmologijose laikoma 
savaime suprantama kaina už gyvenimą, didžiosios pasaulio tvar- 
kos faze, su kuria dvasininko žinojimas jaučiasi „konspiratyviai“ 
susijęs. Jo neturi jaudinti nei tai, kad žmogus mirtingas, nei at- 
skiro individo kova su mirtimi. Abiem atvejais reiškiasi aukštes- 
nio tipo dalykiškumas ir neklausiama mūsų valios. Kas kita gy- 
dytojas. Jis skiriasi tuo, kad turi stoti gyvybės pusėn. Tuo priva- 
lomu šališkumu paremtas visas šių dienų medicinos idealizmas, 
prieinantis iki ciniškų dalykų, kai seniai sukriošusiuose, nebegy- 
vybinguose kūnuose palaikoma gyvybė. Gydytojas palaiko gy- 
vą pusę prieš mirusią. Kadangi gyvi kūnai yra bet kokios jėgos 
šaltinis, tai kūno pagalbininkas tampa jėgos žmogumi. Taigi pa- 

dėjėjas pats įgyja galios, ima disponuoti dalimi visų valdančiųjų 
jėgų svarbiausios teisės - lemti kitų gyvenimą ar mirtį. Ir dėl to 
atsiduria tarpinėje padėtyje: jis yra „absoliutus“ gyvybės šalinin- 
kas, kita vertus, dalijasi su valdančiąja jėga teise lemti gyvenimą. 
Štai kur atsiranda vieta reikštis medicininiam cinizmui. Iš tiesų, 
kodėl medicinos studentai anatomijos instituto vestibiulyje ne- 
gali su kaukolėmis žaisti kėgliais? Mes nelabai susijaudinome, 
kai mūsų biologijos mokytojas atsinešė į pamoką parodyti skele- 
tą, kaukštelėjo jo žandikauliu ir pareiškė, kad tai buvęs nusikal- 
tėlis. Aš norėčiau, kad visą medicinos cinizmą būtų galima kaip 
šiuos pavyzdžius laikyti juoduoju humoru. Tačiau medicina di- 
džiąja dalimi susijusi su vykdomąja valdžia ir kadangi valdžia, 
filosofiškai žiūrint, tiesiog nesuderinama su humoru, tai ciniška 
medicinos kryptis neturi nieko bendra su humoru. 

Jau buvo sakyta, kad kiekviena galia kyla iš kūno. Kaip tai tinka 
gydytojo galiai? Čia galimi trys atsakymai. 

1. Gydytojo darbas paremtas jo sąjunga su natūralia gyvenimo 
tendencija saviintegruotis ir gintis nuo skausmo. Čia jam padeda 
du sąjungininkai - noras gyventi ir gydymo menas. Jeigu jis moka 
jais naudotis, tai gali laikyti save pašauktu tam darbui. Gydytojo 
galią pateisina ir patvirtina jo vitaliųjų sugestijų (kad ir kas tai bū- 
tų) ir praktinių gydymo priemonių (vaistai, operacijos, dieta) efek- 
tyvumas. Sveikos visuomenės visų pirma atpažįstamos iš to, kaip 
jos atsilygina savo padėjėjams ir įtraukia juos į socialinę struktūrą. 
Viena iš prasmingiausių senosios kinų kaimo medicinos idėjų bu- 
vo paprotys mokėti padėjėjui, kol esi sveikas, ir liautis tai darius, 
jei susirgai. Dėl šio protingo sprendimo padėjėjų galia buvo susie- 
ta su gyvybiniais bendruomenės interesais. Mums visų pirma svar- 
bu tai, kad tas pavyzdys iš Kinijos gyvenimo liudija liaudiškosios 
medicinos tradiciją. Mat Kinija gydymo srityje įgyvendino tai, ką 
mes kitose srityse vadinome kinizmo impulsu. Čia gydymo meną 
dar kontroliuoja bendrumo suvokimas, kuris savo ruožtu moka 
tvarkytis su padėjėjo jėga. Tačiau šalia tos tradicijos egzistuoja he- ` 
gemoninės medicinos linija. Ši medicina nuo seno sugebėjo išvengti 
atlyginimo kontrolės iš apačios. Ji visada bevelijo būti atlygihama 
ligos atveju ir tuo būdu turėti savo rankose galingą šantažo svertą. 
Tiesa, čia yra ir vaisingos perspektyvos. Mat medicinos laisvė (kur 


ji yra) daug kuo priklauso nuo gydytojų autarkijos, kurią jie susi- 
kuria honorarų diktatu. (Šiuo požiūriu yra tam tikra paralelė tarp 
graikų medicinos ir romėnų teisės, privataus konsultavimo ir mo- 
kėjimo už kiekvieną atskirą atvejį principo, kuris remiasi „gydy- 
mo sutarties numatytais punktais.) 

2. Norą gyventi, kuris yra svarbus pagijimo veiksnys, „rimtai“ 
susirgus, ima graužti abejonės. Gyvenimo tendencijai susidūrus 
akis į akį su mirtimi, ligoniui reikia sąjungininko, kuriuo galėtų 
tikėti, kurį galėtų laikyti šimtaprocentiniu gyvenimo šalininku. Ta- 
da ligonis pagalbos savo kūnui galias nukreipia į gydytoją, kuris 
jas tinkamai pakoreguoja ir sustiprina, nes ligonis, nusilpęs ir bai- 
mindamasis, vienas to neįstengtų. Krizės atveju pacientas, galin- 
tis tikėti padėjėjuje sukoncentruotu savo paties noru gyventi, yra 
daug pranašesnis už tą, kuris yra paliktas vienas ir tuo pat metu 

grumiasi ir su liga, ir su abejonėmis. Galintis pasitikėti ligonis šioje 
dramoje visas savo jėgas atiduoda į rankas to, kuris jam padeda. 
Galbūt tai paaiškina dalį tiesiog stebuklingų senosios burtų medi- 
cinos, pavyzdžiui, šamanizmo, laimėjimų. Magišku gydymo ritu- 
alu šamanas ekstrahuoja iš ligonio „blogį“, tarkim, kokį nors mik- 
liai pakištą svetimkūnį - kirminą, lervą, adatą. Tokie veiksmai — 
dažnai atliekami krizės viršūnėje - tapdavo posūkio tašku, jei vir- 
šų paimdavo savaiminio gijimo procesai; tam tikra prasme tai bu- 
vo vidinės energetinės dramos išorinės inscenizacijos. Gydytojas 
iki pat šių dienų iš tokių ir panašių mechanizmų susidaro savo 
magiškąjį statusą, jeigu jo išorė neišduoda demoralizuotumo ir ci- 
niško technokratinio požiūrio į kūną - deja, tai vis dažniau pasi- 
taiko. Kas nori iš gydytojo visiškai atimti tokias magiškas funkci- 
jas, tas ketina sužlugdyti visą esamą medicinos sistemą. Kad šiuo 
metu jau yra pagrindo tokiems radikaliems reikalavimams, tai ne- 
be mūsų, o laikraščių straipsnių serijų tema. Mat kuo mažiau įtiki- 
namai atrodo šiandieninių gydytojų paktas su gyvenimu ir jų gy- 
dymo magiškasis motyvas, tuo stipresnis darosi akstinas ieškoti 
kelių, kaip padėti sau pačiam. Išsiaiškinus, kaip veikia sugestyvieji 
gijimo komponentai, pamažu ateis laikas paciento noro gyventi į 
išorę nukreiptas projekcijas grąžinti į vidų. Tada atsivers platus 
laukas alternatyviai pagalbai. 

3. Gydytojo galia pati stipriausia būdavo tada, kai jis gydydavo 
„valdovo kūną. Susirgus karaliui, de facto „valdžios kūną akimirką 
valdė asmeninis gydytojas. Gebėjimas išgydyti valdovą gydymo 
meną kėlė į hegemoninės medicinos lygį. Todėl viešpataujanti me- 
dicina yra viešpataujančiųjų medicina. Kas gydo galiūną, pats tam- 
pa centrinės valdžios atstovu. Senosiose teokratijose ir dvasinin- 
kų valdomose karalystėse šis ryšys būdavo tiesioginis dėl asmeni- 
nės valdovo ir gydytojo sąjungos. Vėliau gydytojas atsiskyrė nuo 
valdovo, matyt, todėl, kad gydymas tapo techninės patirties bran- 
duolį turinčiu menu, o ne vien magiškomis manipuliacijomis. Vo- 
kiečių kalbos žodis Arzt (gydytojas), pasak „Dudeno' žodyno, yra ` 
perimtas iš graikų kalbos. Ten žodis arch-iatros reiškė vyriausiąjį 
gydytoją. Toks buvo antikos valdovų rūmų gydytojų titulas- pir- 
miausia, pasak šaltinių, Seleukidų dinastijos gydytojų Antiochijo- 
je. Kartu su romėnų gydytojais šis titulas atėjo pas frankų Mero- 

vingus. Iš karalių rūmų vėliau jis perėjo į aukštų dvasininkų ir di- 
džiūnų pasauliečių rūmus - taip buvo tituluojami jų asmeniniai 
gydytojai, o senovės vokiečių aukštaičių kalboje tapo bendriniu 
profesijos pavadinimu. Įdomu tai, kad šis titulas išstūmė senesnį 
vokišką žodį, kuris reiškė gebantį gydyti žmogų; tas žodis buvo 
lachi - „apkalbėtojas'. Žodžių kaita atitinka praktikų kaitą: taria- 
mai racionali valdančiųjų medicina pradeda išstumti liaudies me- 
diciną. Susimąstyti verčia „Dudeno“ žodyne esanti pastaba, kad 
žodis Arzt niekada netapo tikrai „liaudišku“ — liaudyje buvo var- 
tojamas žodis Doktor (daktaras), nuo XV amžiaus įsigalėjęs visoje 
visuomenėje. „Daktaras“, kaip mokytas ligų užkeikėjas, po šiai die- 
nai kelia didesnį pasitikėjimą negu arch-iatros, valdovo gydytojas. 
Taigi iš tiesų egzistuoja medicina, nuo seno turinti abejotiną val- 
džios šešėlį. 

„ Medicininis kinizmas prasideda tą akimirką, kai padėjėjas, t. y. 
gyvybės sąjungininkas, remdamasis savo žiniomis apie kūną ir mir- 
tį, ima nešvankiai realistiškai šaipytis iš ligonių ir galiūnų aklumo. 
Gydytojas dažnai susiduria ne su lemtingomis ligomis, o su neži- 
nojimo, lengvabūdiškumo, arogantiškumo, kūniškojo idiotizmo, 
„kvailumo“ ir netinkamo gyvenimo pasekmėmis. Gydančiam to- 


kias negalias kiniškosios pakraipos medikui gali praversti jo ben- 
drininkavimas su mirtimi. Tai ypač gražiai yra aprašęs Johannas 
Peteris Hebelis pasakojime „Išgydytas ligonis”. Turtingam Amster- 
damo apsirijėliui protingas gydytojas davė tiesiog nepralenkiamą 
savo kiniškuoju storžieviškumu patarimą. Kadangi turtingi žmo- 
nės serga tokiomis ligomis, „apie kurias, ačiū Dievui, vargšai nieko 
nežino“, gydytojas sugalvojo ypatingą gydymo būdą: „Palauk, aš 
tave tuojau išgydysiu . Ir parašė jam tokį pavyzdinį laišką: 


„Mielas drauge, Jūsų padėtis bloga, bet Jums galima padėti, jeigu klausysi- 
te. Pilve Jūs turite piktą padarą, slibiną su septyniais nasrais. Su tuo slibinu aš 
turiu pats pasišnekėti, ir Jūs turite pas mane ateiti. Bet, žiūrėkit, nevažiuokit ir 
nejokit arkliuku, o atkakit batsiuvio ratais, t. y. pėsčiomis, kitaip supurtysit sa- 
vo slibiną ir jis įkąs Jums, iškart perkąs per pusę septynias žarnas. Be to, neval- 
gykite nieko daugiau, tik du kartus per dieną suvalgykit po lėkštę daržovių, 
perpiet prie tų daržovių vieną keptą dešrelę, vakare vieną kiaušinį, o rytą mė- 
siškos sriubelės su pjaustytais česnakų laiškais. Jei ką daugiau suvalgysite, tik 
padidės slibinas ir sutraiškys Jūsų kepenis, o tada Jus matuos ne siuvėjas, tik 
dailidė. Štai ką Jums patariu, ir jeigu viską darysit, kaip sakiau, tai kitą pavasa- 
rį išgirsit gegutę kukuojant. Darykit, kaip norit.“ (Johann Peter Hebel, Das 
Schatzkūstlein des Rheinischen Hausfreundes, München, 1979, S. 153.) 


Koks dabartinis gydytojas išdrįs taip kalbėti su savo civilizuotais 
pacientais? Ir kiek pacientų konsultacijos dieną prisipažįsta gydy- 
tojui: „Ak, kaip nelaiku pasveikau, kaip tik tada, kai reikia pas dak- 
tarą. Kad nors bent kiek ūžtų ausyse ar kraujas bėgtų“. Ir koks 
šiandien gydytojas, paklausęs, kuo pacientas skundžiasi, išgirsta: 
„Pone daktare, ačiū Dievui, niekuo, ir jeigu jūs būtumėte toks svei- 
kas, tai aš labai džiaugčiausi“. Kaip sarkastiškas Hebelio pasakoji- 
mas atitinka liaudiškos medicinos mąstymą, rodo ir jo pabaiga, kur 
sakoma, kad turtingas svetimšalis „išgyveno 87 metus, 4 mėne- 
sius, 10 dienų sveikas kaip ridikas; per kiekvienus Naujuosius me- 
tus jis siuntė gydytojui 20 dublonų dovanų . Honoraras už gydy- 
mą čia virto sveiko žmogaus Naujųjų metų dovana. Ar gali būti 
geriau parodyta, kaip galima „kitaip padėti“ ir kaip gydytojui bu-- 
vo atsilyginama už tai, kad jis padarė, jog jo artimas nesusirgtų? 

Šiandien, nepaisant mokslo, nepaisant tyrimų, nepaisant didžio- 
sios chirurgijos, realybė yra tokia, kad gydytojas nelabai atrodo 
esąs gyvenimo šalininkas, ir pernelyg dažnai pasitaiko, kad jis per- 

eina į ligos pusę. Būdingas hegemoninės medicinos bruožas nuo 
seno yra tai, kad ji labiau domisi liga negu ligoniu. Ji linkusi ramiai 
įsikurti patologijos ir terapijos universume. Klinikinė medicinos 
gyvenimo forma vis labiau trukdo gydytojams orientuotis į svei- 
kumą ir neleidžia jų sąmonei įleisti šaknis gyvenimą teigiančioje 
realybėje, kuri apskritai nenorėtų turėti nieko bendra su medici- 
na. Hebelio daktaras dar priklauso tai baigiančiai išmirti rūšiai, ku- 
ri kandidatams susirgti įrodo, kad medicina nereikalinga tiems, 
kurie ne serga, o nesugeba būti sveiki. Anksčiau buvo sakoma, kad 
geriausi gydytojai buvę tie, kurie norėję būti ne vien gydytojai, 
bet ir muzikantai, rašytojai, kapitonai, kunigai, filosofai ar bastū- 
nai. Dar buvo suprantama, kad tas, kuris viską žino apie ligas, gali 
visai neišmanyti apie gydymą. Polinkis „mielai padėti“ yra tiek pat 
humaniškas ir džiuginantis, kiek nedžiuginantis bei įtartinas, jei- 
gu padedama blogiui, kylančiam iš civilizacijos savigriovos ten- 
dencijų. Gydytojas pernelyg lengvai atsiduria hegemoninio ciniz- 
mo pusėje, jeigu jis, kaip Curto Goetzo didysis med. dr. Hiobas 

Pretorijus, negali priešintis destruktyvioms „kvailystėms“, kurios 
dažnai būna ligų priežastis. Kuo daugiau ligų sukelia politinės bei 
civilizacijos sąlygos ir pati medicina, tuo labiau mūsų visuomenės 
medicininė praktika kyla į aukštesniojo cinizmo valdas, kur pati 
dešinė ranka skatina tą blogį, už kurio gydymą kairė ima pinigus. 
Jeigu daktaras, kaip mokytas gyvenimo partijos narys, iš tiesų laiko 
savo uždaviniu užkirsti kelią ligoms, kylančioms dėl tam tikrų prie- 
žasčių (užuot su jomis parazitiškai taikstęsis kaip su pasekmėmis), 
tai jam reikėtų nuolat iš naujo apsvarstyti savo ryšį su valdžia ir 
jos naudojimu. Medicina, radikaliai besilaikanti pakto su noru gy- 
venti, turėtų šiandien tapti moksliniu bendrosios išgyvenimo te- 
orijos branduoliu. Ji turėtų suformuluoti tokią mitybos mokslo po- 
litiką, kuri imtųsi ryžtingai keisti visuomenės darbo ir gyvenimo 
sąlygas. Tačiau apskritai medicina ciniškai ir trumparegiškai suka 
uodegą ir taip įtartinai aiškina savo paktą su gyvenimu, kad tiktai 
retkarčiais galima suprasti, apie kokią poziciją kinizmo ir cinizmo 
lauke kalbama. Ar tai paprastasis kinizmas, kurį praktikavo gera- 
sis kunigas Kneippas? Ar tai sudėtingasis cinizmas, kurį savo šir- 
dies transplantacijomis išjudino profesorius Barnardas paskutiniu 
metu? Ar tai medicininės rezistencijos, atsisakančios kolaboruoti 
su griaunančiomis institucijomis ir mentalitetais, kinizmas? Ar tai 
medicininio kolaboravimo, kuris duoda valią priežastims, kad ga- 
lėtų pasipelnyti iš pasekmių, cinizmas? Paprasto gyvenimo kiniz- 
: mas ar ištaigingos mirties cinizmas? Kinizmas, gydomais tikslais 
keliantis neišvengiamą mirties grėsmę, kad galima būtų atsispirti 
pasąmonei, savigriovai ir tamsumui? Ar cinizmas, einantis išvien 
su mirties išstūmimu, kuris supermilitarizuotose ir persirijusiose 
visuomenėse yra sistemos ramstis? 

Kadangi gydytojas turi saugoti savo širdį nuo daugelio jo profe- 
sijos sukrėtimų, liaudies išmintis nuo seno jam leidžia būti truputį 
ciniškam ir šiurkščiam, tai yra, ciniškesniam negu kitų profesijų 
žmonėms. Žmonės moka pažinti savo tikruosius sąjungininkus, 
nors jie ir drįsta maskuoti emocijas juoduoju humoru ir šiurkščio- 
mis manieromis. Gydytojų anekdotai - ciniškesni už visus kitus — 
visuomet turėjo supratingą auditoriją, suvokiančią, kad už sod- 
raus padėjėjų cinizmo slypi geri ketinimai. Ledinis šaltis gaubia tą 
mediciną, kuri nepripažįsta anekdotų ir žino tik tai, kaip naudoti 

savo ir tų, kuriems ji atstovauja, galią. Egzistuoja medicina, kuri 
yra tiktai archiatrija - vyriausiųjų gydytojų medicina. Kaip ir bet 
kuriam nepatenkintam hegemoniniam mentalitetui, siekusiam nu- 
simesti visus pančius, šios rūšies medicininio cinizmo valanda iš- 
mušė tada, kai į valdžią atėjo fašizmas; jis sukūrė scenarijų, suda- 
riusį galimybę pasireikšti pamirštam brutalumui, kurio tiktai yra 
per prievartą civilizuotoje visuomenėje. Jau nuo seno buvo slap- 
tas ir ciniškas interesų sutapimas tarp nuosprendžių vykdymo or- 
ganų, davusių tam tikrą lavonų kiekį, ir mokslinės anatomijos, Ži- 
nia, visuomet išalkusios lavonų; panašiai taip medicininis 
hegemoninis cinizmas rado bendrų interesų su fašistiniu rasizmu, 
kuris jam pagaliau leido pačiam patenkinti savo lavonų alkį. Kas 
turi pakankamai stiprius nervus, tepasiskaito Niurnbergo gydy- 
tojų procesų protokolus, atspindinčius vokiečių medicininio fašiz- 
mo nusikaltimus Žmonijai. Aš sąmoningai vartoju šiuos žodžius: 
sąvoka medicininis fašizmas ne nuotaikos padiktuota, o labai ryš- 
kiai atspindi faktinę padėtį. Tai, kas 1934-1945 metais vyko kon- 
centracijos stovyklų ir universitetų medicinoje, rodo ne atsitiktinį 
atskirų gydytojų paklydimą, užsikrėtus nacionalsocialistine ideo- 
logija, o išdrįsusios būti pačia savimi senosios hegemoninės medi- 
cinos fašistišką tendenciją - tai medicinai visuomet atrodė, kad yra 
daug žmonių, kurių „apskritai“ neapsimoka gydyti, bet kurie vi- 
siškai tinka bandymams. Alexanderis Mitscherlichas apie tai rašė: 


„Žinoma, galima paprastai paskaičiuoti. Iš 90 000 tuomet Vokietijoje dirbu- 
sių gydytojų maždaug 350 padarė medicininių nusikaltimų. Tai gana solidus 
skaičius, kai pagalvoji apie nusikaltimų mastą. Tačiau palyginti su visu gydy- 
tojų skaičiumi yra tik dalelė, maždaug viena trisdešimtoji... vienas iš trijų šim- 
tų gydytojų nusikaltėlis? Tai santykis, kokio tarp vokiečių gydytojų niekada 
nebuvo. Kodėl dabar?“ (Medizin ohne Menschlichkeit, Dokumente des Niiruber- 
ger Artzteprozesses, hg.v. A. Mitscherlich u. F Mielke, Ffm., 1962, S. 13.) 


„Mitscherlichas parodo, kad už nusikaltėliškų viršūnių buvo di- 
delis medicinos aparatas, kuris jau prieš tai žingsnis po Žingsnio 
buvo nemažai nuveikęs, kad paverstų pacientus žmogiškąja me- 
džiaga. Nusikaltėliams gydytojams tereikėjo padaryti „tik vieną 
cinišką šuolį į tą pusę, į kurią jie ir taip jau seniai ėjo. Šiandien 
tylomis, rimtai, niekam netrukdant vykdomi kai kurie kankinimų 

tyrimai, genetiniai ir profesiniai tyrimai, kariniai biologiniai ir ka- 
riniai farmakologiniai bandymai jau apima ir tai, kas bus rytojaus 
medicininio fašizmo įrankiai; šiurpūs bandymai su gyvaisiais ir blo- 
gos šlovės nacionalsocialistinės medicinos skeletų kolekcijos 
nepaveikė tiek, kad būtų galima garantuoti, jog visuomenė nebus 
„nieko prieš“; „nieko prieš” - ciniškiau nepasakysi, ir vis dėlto tai 
tik pakartoja tikrovės tendenciją. Išmoningo žiaurumo srityje XXI 
amžius jau prasidėjo. 

Kas gali padėti apsisaugoti nuo šiandieninio ir rytdienos talki- 
ninkavimo hegemonizmui? Į tai galima įvairiai atsakyti. 

Pirma. Gyventi trokštanti visuomenė ir jos filosofija, apibrėžusi 
savo meto gyvenimo norą, turi pereiti į puolimą, grąžinti „gero 
gydytojo“ bei saugojimo nuo ligų priežasčių idėją kaip priešpriešą 
universaliam difuziniam medicinos cinizmui. Savo jėgomis medi- 
cina niekada neįstengė atsakyti į klausimą, kas yra gera pagalba ir 
kas yra iš tiesų geras gydytojas. Tokioje visuomeninėje santvar- 
koje kaip mūsų tiesiog reikia medicinos, kuri labiau skatintų ligų ir 
virtimo ligoniais sistemą negu gyvenimą be ligų. 

Antra. Nuo valdžios talkininkų gali apsisaugoti tik pats. Vienin- 
telis ginklas prieš iškreiptą ar įtartiną pagalbą yra ja nesinaudoti. 
Apskritai jau seniai pastebima, kaip kapitalistinė hegemoninė me- 
dicina bando paimti savo globon liaudies medicinos savisaugines 
tradicijas, po šimtmečius trukusių šmeižtų ir lenktyniavimo pra- 
deda jas absorbuoti ir versti mokyklinės medicinos dalimi. (Moks- 
liškai įrodyta: kai kuriose žolėse iš tiesų kai ko esama!) Institucijo- 
mis tapusios gydytojų bendrijos visomis priemonėmis siekia, kad 
visa, kas susiję su kūnu, būtų totaliai sumedicininta - darbo medi- 
cina ir sporto medicina, seksualinė medicina, fitneso medicina, ne- 
laimingų atsitikimų medicina, kriminalinė medicina, karo medici- 
na iki pat tų medicinų, kurios užsigarantavo kompetenciją kon- 
troliuoti sveiką ir nesveiką kvėpavimą, ėjimą, stovėjimą, mokymąsi 
ir laikraščių skaitymą, nekalbant jau apie nėštumą, gimdymą, mir- 
tį ir kitas žmogaus kūno išdaigas. „Sveikatos“ sistema eina prie to, ` 
kad hegemoninė medicina kontroliuotų viską. Nesunku įsivaiz- 
duoti tokį lygį, kai visiškai neteksime asmeninės kompetencijos 
savo kūno atžvilgiu. Galų gale reikės lankyti urologijos kursus, kad 
išmoktume taisyklingai šlapintis. Svarbiausias dabarties medicini- 

nio proceso klausimas - ar „mokyklinei" medicinai pavyks užkirs- 
ti kelią neprofesionalios pagalbos judėjimams, kilusiems dėl įvai- 
rių kultūrinių motyvų (psichologizavimo, moterų judėjimo, eko- 
logijos, kaimo komunų, naujų religijų ir kt.). Šis klausimas lygia- 
gretus klausimams apie „politinių“ specialybių šansus medicinos 
viduje - psichosomatinės internistikos, darbo medicinos, gineko- 
logijos ir kt. Tai tokios sritys, kurių specialistai dėl dalykinių logi- 
nių priežasčių geriausiai turėtų žinoti, kad visa, ką jie daro, gali 
greičiau pakenkti, negu padėti, jeigu nebus pakeista pagalbos kryp- 
tis, jeigu žmogui nepradės talkinti gyvenimas, laisvė, sąmonė. 

Trečia. Kai medicina yra atplėšta nuo kompetencijos savitos kū- 
niškosios būties klausimu, mums gali padėti tiktai sąmoningas mū- 
sų kūno trapumo, mūsų ligotumo, mūsų mirtingumo suvokimas. 
Nereikia nė sakyti, kaip tai sunku, nes baimė, jeigu ji didelė, mus 
visus skatina pernelyg greitai atsisakyti kompetencijos savo paties 
kūno atžvilgiu arba perduoti ją gydytojams - nepagalvojant, kad 
net tobuliausia, padedanti žmogui išsilaikyti medicina galop vis 
tiek grąžins visą atsakomybę ir skausmą pačią sunkiausią akimir- 
ką mums patiems. Kas suvokia, kad atitolinimo ir bėgimo ratas 
visuomet baigiasi mūsų pačių mirtimi, tam turi būti aišku, kad tą 
ratą reikėtų geriau sukti kiton pusėn - gyvenimo, o ne slopinimo, 
rizikos, o ne apsidraudimo, įkūnijimo, o ne atskyrimo. 


5. Religinis cinizmas 


Ir ką jūs darysite su tuo Graliu, kai jį rasite? 
Benjaminas Disraelis 


„netgi išsišiepia, kaip kaukolė; kadangi toli į priekį 
planuojantis Žmogus išeina į aną pasaulį kaip gyvu- 
lys, tai irgi juokinga. 

Ernstas Blochas, „Vilties principas“ 


Staiga kuris nors pasitraukia iš matomo, bendro ir vientiso pa- 
saulio ir palieka mus. Jis liaujasi kvėpavęs, jis daugiau nebejuda. 
Iš pradžių mirtis reiškiasi negatyviai; kažkas užgęsta ir pereina į 
ramybės būvį. Kiek vėliau ima rodytis ir pozityvioji viso to pusė — 

kūnas atvės, ims pūti, nykti. Pasirodys skeletas kaip mūsų dalis, 
kuri ilgiausiai atlaiko puvimą ir visa kita. Jis ima atstovauti tam, 
kas iš mūsų liko in materia, todėl skeletas yra mirties įvaizdis. Griau- 
čiai simbolizuoja galą, kurį kiekvienas gyvas padaras nešiojasi sa- 
vyje. Kiekvienas yra savo paties giltinė, kaulinis savo paties išėji- 
mo priešakinis Žygeivis. 

Žiūrint į tą mirties pusę - vienintelę paprastai matomą - gyvie- 
siems peršasi mintis, kad gyvuose kūnuose veikia nematoma jė- 
ga, kuri jiems leidžia kvėpuoti, šokinėti ir likti tos pačios formos, o 
iš mirusiųjų ji turbūt nematoma išeina, nes jie sustingsta ir ima 
irti. Ta nematoma jėga verčia kūną kvėpuoti, judėti, jausti, budėti 
ir išlaikyti formą — tai intensyvumo ir energijos įsikūnijimas. Jos 
veikla, nors nematoma ir izoliuojama, sukuria pačią tikriausią rea- 
lybę. Todėl ta nematoma jėga turi daug vardų: siela, dvasia, kva- 
pas, protėvis, ugnis, forma, Dievas, gyvybė. 

Patirtis sako, kad gyvūnai gimsta ir miršta kaip mes, kad augalai 
leidžia daigus ir žūva ir kad jie taip pat savaip dalyvauja gyvybės 
ir mirties pulsavimo, formų susidarymo ir jų išnykimo procese. 
Aplink žmogaus „sielą“, be abejo, yra gyvūnų ir augalų gyvybin- 
gumo kosmosas ir paslaptingi energijos subjektai, kurie veikia ana- 
pus dienos ir nakties, audros ir giedro dangaus, karščio ir šalčio. Ši 
apsuptis visai nesako, kad žmogus yra gamtos ir aplinkinio pasau- 
lio valdovas - plikas dvikojis greičiau atrodo visų pakenčiamas ir 
išlaikomas, jeigu sugeba pasinaudoti aplinka, sąveikauti su gyvū- 
nų ir augalų pasaulio naudos ir pavojų nešėjais. 

Gyvenimas ir mirtis, atėjimas ir išėjimas — tai gamtos konstan- 
tos: pulsas plaka tokiu ritmu, kur iš anksto duota viršija pridėta. 
Tačiau civilizacijai plėtojantis susitaikymo ir veiklos, kentėjimo ir 
veiksmo santykis kinta; tai pasakytina ir apie mirtį. Kas atrodė tik 
natūralaus pulsavimo aspektas, labiau išsivysčiusiose visuomenė- 
se virsta vis giliau siekiančia, vis nuožmesne gyvybės ir mirties 
kova. Mirtis jau nebėra įvykis, kurio niekaip nepaveiksi, o kažkas, 
kas sukelia mūsų priešinimąsi ir savivalę. Jos pirminis vaizdinys 
jau nebe neišvengiamas galo laukimas, ne ramus savaiminis išse- 
kimas ar tylus ir ramus gyvenimo ugnies gesimas, o kovingas, šiur- 
pus, kupinas prievartinės žūties, susidorojimo nuojautos vyksmas. 
Kuo daugiau žmonės galvoja apie mirtį kaip apie nužudymą, o ne 

ramų užgesimą, tuo galingesnis aukštesnėse ir labai prievartinėse 
civilizacijose darosi mirties baimės srautas. Senosios istorinės vals- 
tybės ir imperijos, kiek mes žinome, buvo religinės valstybės, reli- 
ginės imperijos. Jos sudarė socialinius pasaulius, kuriuose prievar- 
tinės mirties baimė buvo reali. Kiekvienas ten buvo matęs 
tūkstančius prievartos aktų - užpuolimų, žudynių, išprievartavi- 
mų, viešų mirties bausmės vykdymų, karų, kankinimo scenų, ku- 
riose žmogus buvo virtęs velniu, kad išspaustų iš kitų mirties mak- 
simumą naudos sau. Be to, klasinės visuomenės fizine ir simboline 
prievarta taip slopina savo valdinių ir vergų vitaliąsias energijas, 
kad kūnuose neišvengiamai atsiveria šešėlinės nenugyvento gy- 
venimo erdvės, kur ima bręsti kitokio, pilnakraujo gyvenimo no- 
rai, fantazijos, ilgesys. Tas nenugyventas gyvenimas susieja savo 
utopines energijas su sunaikinimo baimėmis, kurios prievartos vi- 
suomenėse kiekvienam įskiepijamos iš mažų dienų. Tik iš to ryšio 
kyla absoliutus ir, matyt, niekuo nepanaikinamas civilizuoto žmo- 
gaus „ne“ mirčiai. Tai atsakymas į perdėm šiurpinančią civilizavi- 
mo patirtį. Mūsų buvimas visuomenėje beveik aprioriškai susijęs 
su grėsme, kad mes negalėsime išgyventi tiek, kiek mums duota. 
Kiekvienas suvisuomenintas gyvenimas gyvena nujausdamas, kad 
jo energijos, laikas, norai, valia dar nebus pasibaigę, kai išmuš pas- 
kutinė valanda. Gyvenimas - tai likučiai, tai kraupus, liepsnojan- 
tis „dar ne“, kuriam reikia daugiau laiko ir ateities, negu Žmogui 
yra duota. Iš to kyla galimybes viršijančios svajonės ir desperatiš- 
kas nenoras mirti. Todėl aukštesniųjų civilizacijų istorija virpa nuo 
nesuskaičiuojamų ir besaikių „dar ne“ riksmų - milijonabalsio „ne“ 
mirčiai, kuri yra ne gęstančio gyvenimo baigtis, o smurtinis užslo- 
pinimas ugnies, niekada net ir nedegusios taip ryškiai, kaip būtų 
galėjusi vitalioje laisvėje. Todėl klasinių ir karinių visuomenių de- 
vitalizuotas gyvenimas galvoja apie kompensacijas - arba toles- 
niame gyvenime, kaip jį įsivaizduoja induizmo išpažinėjų sąmo- 
nė, arba danguje, kurį žada įžeistoms savo tikinčiųjų gyvenimo 
svajonėms krikščionybė ir islamas. Religija visų pirma yra ne liau- 
dies opiumas, o priminimas, kad mumyse yra daugiau gyvybės, 
negu išnaudojame šiame gyvenime. Tikėjimo funkcija yra devita- 
lizuotų kūnų rezultatas, kūnų, iš kurių negalima visiškai atimti pri- 
siminimo, kad juose turi būti daug gilesnių slaptų gyvybingumo, 

jėgos, geismo ir mįslingumo bei svaigulio šaltinių, negu tai parodo 
kasdienybė. 

Tai suteikia religijoms dviprasmišką vaidmenį visuomenėse: jos 
gali tarnauti tam, kad įteisintų ir padvigubintų priespaudą (žr. tre- 
čio įžanginio skyriaus poskyrį „Religinės regimybės kritika“, ku- 
riame parodyta, kaip švietimas kritikavo religiją); bet jos gali ir pa- 
dėti įveikti baimę, suteikti individams daug pasipriešinimo jėgos 
ir išradingumo. Todėl religija gali būti ir viena, ir kita: valdymo 
instrumentas ir rezistencijos valdymui branduolys, represijos me- 
diumas ir emancipacijos mediumas, devitalizavimo priemonė ar- 
ba revitalizavimo mokymas. 

Pirmas religinio kinizmo atvejis žydų ir krikščionių tradicijos 
grandinėje yra pats protėvis Mozė, kuris buvo ir kiniškas maišti- 
ninkas. Jis atliko pirmą reikšmingą blasfemijos (šventvagystės) ak- 
tą - grįžęs nuo Sinajaus kalno sudaužė „Sandoros lenteles - ak- 
menines plokštes, parašytas paties Dievo pirštu (Iš 31, 18). „Len- 
telės buvo Dievo darbas ir raštas, įrėžtas lentelėse, buvo Dievo 
raštas (32, 16). Mozė, nulipęs nuo kalno su Dievo įsakymais po 
pažastimi ir radęs žmones šokančius aplink aukso veršį, duoda 
religinio kiniko elgesio su šventenybėmis pavyzdį. Jis sudaužo 
viską, kas yra ne dvasia, o raidė, ne Dievas, o stabas, ne gyva, o 
atvaizdas. Tai reiškia tik viena -jis tai padarė supykęs, ir tai buvo 
šventas pyktis, suteikęs jam teisę ir drąsos pasikėsinti į paties Die- 
vo-raštą. Tai suprantama. Biblija pasakoja, kad tuoj po to, kai su- 
daužė lenteles, Mozė puolė prie aukso veršio, sulydė jį ugnyje ir, 
„Sutrynęs į dulkes, išbarstė į vandenį ir pagirdė juo izraeliečius“ 
(32, 20). Vėliau Mozė turi nutašyti iš akmens naujas lenteles, kad 
Dievas galėtų antrą kartą jas prirašyti. Dievas jam taip pat įsako: 
„Nedirbsi sau jokių lietinių dievų“. Kiniškoji Mozės blasfemija 
kyla iš žinojimo, kad žmonės linkę garbinti fetišus ir melstis ma- 
terijai. Tačiau joks medžiagiškas dalykas negali būti tiek šventas, 
kad jo negalima būtų sudaužyti, pastebėjus, kad švento dalyko 
atvaizdas ima užgožti religijos dvasią. Taigi gali atsitikti, kad bus | 
imta neskirti Dievo lentelių ir aukso veršio stabo. Tai atvaizdas, 
tai stabas, todėl sudaužyk jį. Štai koks yra dvasinis kiniškasis drau- 
dimo pasidirbdinti Dievo atvaizdą branduolys. Atvaizdas ir teks- 
tas tol atlieka savo užduotį, kol nepamirštama, kad abu yra ma- 

terialios formos ir kad „tiesa“, kaip materiali-imateriali struktū- 
ra, turi būti nuolat iš naujo rašoma ir skaitoma, tai yra, iš naujo 
materializuojama ir kartu imaterializuojama - turint galvoje ir 
tai, kad kiekvienas materializuotas dalykas turi būti sudaužomas, 
kai tik jis ima veržtis į pirmą planą.* Visos pirmykštės blasfemi- 
jos yra įkvėptos kiniškojo impulso - nesileisti vedžiojamiems už 
nosies jokio stabo. Kas ką nors „išmano“ apie dievus, tas žino ir 
apie didįjį Mozės įniršį bei kiniškai smagų elgesį su dieviškumo 
atvaizdais. Religingas Žmogus, skirtingai negu šventeiva, yra ne 
koks nors savo „superaš“ pajacas: šis Žino įstatymus, ir jis Žino, 
kad šis Žino, ir jis leidžia jiems reikštis ir vykdo juos, jeigu reikia. 
Tai skiria pirmykštę mistikų, religingųjų ir kiniškai gyvų Žmonių 
blasfemiją nuo vėlesnių blasfemijų, kylančių iš priešiškumo, iš 
nesąmoningo noro nusidėti ir priešgynai būdingo polinkio pa- 
žeminti tai, kas aukščiau. 

Su pirmykščiu religinio tipo cinizmu irgi susiduriame Senajame 
Testamente. Charakteringa, kad jo yra pasakojime apie pirmą žmo- 
nijos istorijoje žmogžudystę - apie Kainą ir Abelį. Adomas ir Ieva 
turėjo pirmagimį sūnų Kainą, kuris buvo žemdirbys, ir kitą sūnų 
Abelį, piemenį. Vieną dieną jiedu atnešė Viešpačiui auką: Kainas — 
savo lauko vaisių, Abelis - pirmą bandos ėriuką. Tačiau Viešpats 
priėmė tiktai Abelio auką, o Kaino atstūmė. Tai labai supykdė Kai- 
ną, ir jo elgesys pasikeitė. Ir Kainas aiškinosi su savo broliu Abeliu. 
Ir išėjo taip, kad Kainas puolė savo brolį Abelį ir užmušė jį. „Tuo- 
met Viešpats paklausė Kainą: Kurgi tavo brolis Abelis?” (Pr 4, 9). 
Šiuo klausimu atveriami vartai religiniam cinizmui. Apsimetimo 
menas, apie kurį čia pirmą kartą prabylama, tiesiogiai susijęs su 
cinišku smurtinės sąmonės atsigręžimu prieš kitą.** Ką galėjo at- 
sakyti Kainas? Kad ir ką būtų atsakęs, vis tiek tai turėjo būti ciniš- 


* Tai gali nepatikti kokiam nors prisiekusiam struktūralistui, pasiryžusiam šokti aplink 
„kalbos, diskurso ir signifikanto“ aukso veršį. Struktūralistinis signifikantų fetišizmas 
nėra išmintingesnis už „logocentrinį signifikanto fetišizmą. 

** Plg. Sartre, LEtre et le néant, 1943, p. 84: „Meluodama sąmonė patvirtina, kad melas iš 
prigimties egzistuoja kaip kažkas paslėpta nuo Kito; ji pasinaudoja ontologiniu dvilypu- 
mu tarp „aš“ ir „svetimo aš“. - Kas kita yra mauvaise foi (pranc. saviapgaulė; klaidingas 
įsitikinimas - red.), nes šis, kaip jau sakėme, yra melas pačiam sau. Vadinasi, čia nėra 
dvilypumo tarp apgaviko ir apgautojo...“ Taigi Kaino Dievas atrodytų kaip partneris 
sąmonės, galinčios apgauti pačią save. Iš čia ir yra Dievas kaip tapsmas. 

Maxas Ernstas, 
Mergelė Marija 
baudžia 
kūdikėlį 
Jėzų..., 1926 m. 


ka -jukiš tikrųjų jis nenorėjo pasakyti tiesos; bendravimas su klau- 
sėju iš anksto iškreiptas. Kainas būtų galėjęs numoti ranka į viską 
ir atsakyti savo Dievui: „Neklausk taip veidmainiškai, Tu jūk ne 
blogiau už mane žinai, kur yra Abelis, nes aš jį savo rankomis nu- 
žudžiau, o Tu ne vien ramiai žiūrėjai, bet ir davei tam dingstį...“ 
Tikrasis Kaino atsakymas savo trumpumu pakankamai ciniškas: 
„Nežinau! Argi aš esu savo brolio sargas!?“ (Pr 4,9). Visažinantis ir 
visagalis Dievas supranta, kad Kainas jam atsilygina tuo pačiu, o 

juk privalėjo išvengti tokių sąžinės dirginimų. Kas čia per Dievas, 
kuris nevienodai traktuoja žmones ir mažų mažiausiai provokuo- 
ja juos nusikalsti, o kita vertus, tariamai nekaltai klausinėja apie 
tai, kas įvyko? Taigi „Dievas“ neprasiskverbia, jeigu taip galima 
pasakyti, į kiekvieno Žmogaus sąmonę. Kainas izoliuoja savo sąži- 
nę nuotoneprasiskverbiančio Dievo (plg. psichologiją vaikų, ku- 
rie auga nuolat labai bijodami bausmių). Jis reaguoja šiurkščiai ir 
begėdiškai išsisukinėja. Iš Senojo Testamento matyti, kad dėl šio 
pirmojo nusikaltimo, dar labiau negu dėl pirmosios nuodėmės, 
tik ką sukurtame pasaulyje įvyko lūžis - Dievas ėmė nebesusitvar- 
kyti su savo kūriniu. Prasidėjo žiaurumai, kurių jis nesitikėjo ir dar 
nežinojo, kaip už juos teisingai bausti. Pasakojimo apie Kainą ak- 
centas (tiesa, gana keistas), atrodo, yra tai, kad Dievas, tarsi susi- 
mąstęs, ne tik nenubaudžia žudiko Kaino, bet ir, paženklindamas 
Kaino žyme, ima jį asmeniškai proteguoti: „Jei kas užmuštų Kai- 
ną, už Kainą bus atkeršyta',- sako Viešpats. Mat kas keršytų, ne- 
būtų visagalis Dievas. Senovės žydų Dievas turi daug panašumo į 
seną, piktą žmogų, nelabai suprantantį pasaulį ir pavydžiai, su ne- 
pasitikėjimu Žiūrintį į tai, kas ten apačioje dedasi. Vis dėlto baus- 
mė už Kaino pirmąjį nusikaltimą atidedama iki Dievo teismo; Die- 
vas sau ir žmonėms dar duoda terminą, ir Paskutiniojo teismo mitai 
pabrėžia, kad iki jo praeis nemaža laiko - laiko, kuris duoda daug 
galimybių. Tai yra laikas, kurio reikia Dievui, kad įvykdytų teisin- 
gumą, ir laikas, kurio reikia mums, kad suvoktume, kaip reikia tin- 
kamai gyventi. Tie abu dalykai iš esmės yra tas pat. 

Skyreliuose apie valstybės ir viešpataujančiųjų jėgų cinizmą jau 
užsiminėme, kaip valdžios sukrikščioninimas paskutiniuoju Ro- 
mos imperijos laikotarpiu ir dar labiau viduramžių Europoje ska- 
tino ciniškus efektus. Katalikiškasis hegemoninis cinizmas viršū- 
nę pasiekė kryžiaus karų laikais, kai atsirado ir inkvizicijos 
pradmenys. Jeigu pasakysime, kad „krikščionys persekiojo kitus 
krikščionis, tai apibūdinsime viešpataujančios Bažnyčios refleksy- 
viai cinišką melo praktiką. Niūrūs šios Bažnyčios reprezentantai 
nesvyruodami sudegins (Dostojevskio Didžiojo inkvizitoriaus ma- 
niera) sugrįžusį Jėzų, kaip ir tuos eretikus, kurie stengėsi atgaivin- 
tijo mokymą. Bažnytininkai puikiai žinojo, ką darė, ir istoriografi- 
ja turbūt romantiškai supaprastina faktus, kai šiurpdama aiškina, 

kad tie ponai inkvizitoriai buvo katalikybės „fanatikai . Ar tai ne- 
reiškia, kad jie nepakankamai vertinami ir traktuojami tik kaip ak- 
li tariamo „tikėjimo“ ir sustabarėjusių „įsitikinimų“ veikėjai? Argi 
galima rimtai manyti, kad galingi ir mokyti Kristaus religijos atsto- 
vai buvo tokie naivūs? Argi jie patys nesirėmė dievažmogiu, kuris 
iškilo kaip maištininkas, argi nesirėmė ir tuo, kuris iš tradicijos lai- 
komas religijos įkūrėju, nors, švento pykčio pagautas, trenkė į že- 
mę paties Dievo įstatymų lenteles? Argi inkvizitoriai nežino, argi 
neprivalo žinoti ir argi kasdien nemato, kad ši religija paremta ragi- 
nimu „mėgdžioti Kristų“ — taigi mėgdžiotojai, kaip tik dėl to, kad 
„eretiškai“ elgiasi, ko gero, yra arčiau šaltinio negu mokyti ir ciniš- 
ki raidės paisytojai? 

Jau esame minėję, kaip Friedrichas Schlegelis suvokė kiniškąją 
Kristaus religijos dimensiją - kaip religinį priešinimąsi valstybės 
prievartai, kiekvienai šiurkščiai, neapgalvotai ir egoistiškai bukai 
pasaulietiškumo formai. Kai įsikuria krikščionybe prisidengusi prie- 
vartinė valstybė (ar tai būtų popiežiaus valstybė, ar vokiečių tau- 
tos Šventoji Romos imperija) ir ima pernelyg įžūliai veikti bruta- 
lus ponų pasaulis, viduramžiais ima reikštis kiniškieji asketai, kurie 
arogantiškus saldaus gyvenimo mėgėjus bando grąžinti į tikrąsias 
vėžes kaukolėmis ir skeletais. Jie aiškina valdžios trokštantiems že- 
mių grobikams, kad po mirties jie turėsią tik tiek Žemės, kiek rei- 
kia kapui (valdžios kritikos motyvas išlieka iki XX amžiaus trečio- 
jo: dešimtmečio Brechto lyrinių cinizmų ir vėliau). Kiniškoji, 
pasiryžusi viską apmąstyti ir pasipriešinti viduramžių krikščiony- 
bė su savo memento mori nuolat vis iš naujo stojo prieš luxuria, su- 
perbia, malonumų tendencijas ir beatodairiškai pasaulietišką gy- 
venimo godulį. Kiniški (religine prasme) man atrodo didieji 
reformų judėjimai, kurių pirma banga prasidėjo nuo kluniečių vie- 
nuolynų ir kurių įtaka plačiai paplito šiurkščioje ir chaotiškai ka- 
ringoje X-XI amžių feodalinėje sistemoje; kiniškų elementų turi ir 
didelė antroji banga, kuri XII-XIII amžiuose dar plačiau paskleidė 
asketiškąją ir mistiškąją patirtį; lygiai kaip XIV-XV amžių refor- 
macijos užuomazgos, kol pagaliau atėjo didžioji reformacijų ir re- 
formatorių era; reformatorius Liuteris („popiežius yra velnio par- 
šas“), tarsi sudaręs sąjungą su kinizmo prototipais nuo Mozės, 
Dovydo ir iki literatūrinio amžininko Oilenšpygelio, su pirmykš- 

čiu poleminiu įkarščiu forsavo religijos atsinaujinimą iš „dvasios“ 
ir kovą su tradiciniais stabais. 

Vėlyvaisiais viduramžiais buvo ir askezės motyvų apsivertimo 
pavyzdžių; tai rodo štai toks pasakojimas: 


„Vieną jauną moterį jau seniai gundė meilužis, tačiau saugodama savo sielą 
ir nekaltybę, ji vis atstumdavo jį. Jos priešinimuisi to vyro gundymams pritarė 
vietinis kunigas, kuris vis ragino ją išlaikyti dorą. Kai vieną dieną jam reikėjo 
palikti tą vietą ir išvykti į Veneciją, jis priėmė tos moters įžadą, kad nepasiduo- 
sianti silpnybei jam neesant. Ji pasižadėjo, bet su sąlyga, kad jis atveš jai veid- 
rodį, kuriais garsi Venecija. Ir iš tiesų kunigui neesant atsispyrė visoms pagun- 
doms, o jam sugrįžus paklausė, kaip ten su tuo žadėtu veidrodžiu. Tada kuni- 
gas išsitraukė iš po apsiausto kaukolę ir ciniškai atkišo ją tai moteriai: „Tuščia- 
garbe moterie, štai tavo tikrasis veidas! Prisimink, kad mirsi ir esi niekas prieš 
Dievą“. Ta moteris labai persigando; dar tą pačią naktį ji atsidavė meilužiui ir 
nuo to laiko mėgavosi meilės malonumais.“ (Deja, šią istoriją turėjau papasa- 
koti iš atminties, nes nesugebėjau rasti šaltinio; todėl galiu garantuoti tik už 
tendenciją, bet ne už pažodinį tekstą ir detales.) 


Kai krikščionis atpažįsta save kaukolėje kaip veidrodyje, gali atsi- 
tikti taip, kad mirties baimė užleis vietą baimei, jog jis dar negyve- 
no. Ir tada supras, kad kaip tik „kekšė pasaulis“ yra tai, su kuo reikia 
sugulti, kad išnaudotum šio nepakartojamo gyvenimo šansą. 


Krikščionių religiją nuo pat pradžios persekioja savotiška pro- 
blema - negalėjimas tikėti. Ji, kaip organizuota religija, savo vidi- 
ne esme yra grynai mauvaise foi religija - taigi dviveidiškumo; ir tai 
matyti, kai ji remiasi ne Kristaus sekimu, o sekimo sekimu, Kris- 
taus legenda, Kristaus mitu, Kristaus dogma, Kristaus idealizavimu. 
Dogmatizavimo procesas pažymėtas mauvaise foi ženklu, nes dvi 
neišvengiamo netikrumo dimensijos dogmatizuojant verčiamos 
tikrumu. Pirma, Jėzaus palikimas buvo nepaprastai fragmentiš- 
kas ir ne iki galo tikėtinas savo autentiškumu, todėl visai supran- 
tama, kad amžių bėgyje galėjo atsirasti įvairiausių krikščionybės 
aiškinimų; vien tas faktas, kad jų atsirado, rodo tam tikrą „įkvėpi- 
mo tradiciją“, t. y. perdavimą pirmykštės patirties, kuria pirmieji 
krikščionys buvo dalijęsi su Jėzumi, - besąlyginio pritarimo patir- 
ties; šis nesvyruojantis pritarimas, kaip ir meilė bei bebaimišku- 
mas, darė neišdildomą įspūdį visiems tiems, kurie susidūrė su pir- 

maisiais krikščionimis. Dogmatizavimas kyla iš įvairių krikščioniš- 
kųjų „organizacijų konkurencinės kovos ir mitologijų, kai nė vie- 
na negali būti tikra, ar konkuruojančioje organizacijoje ir mitolo- 
gijoje nedvelkia „ta pati dvasia”. Aiškiai ir neginčijamai egzistuojant 
„krikščionybių“ pliuralizmui, tik pirminis mauvaise foi gali stengtis 
išsikovoti pripažinimą kaip vienintelis tikras tikėjimas. Tai deda 
antspaudą antrai mauvaise foi dimensijai: ginantis nuo alternaty- 
viųjų krikščionybių ir atitinkamai „teologiškai“ intelektualiai for- 
muojant Kristaus religiją, turėjo atsiverti praraja tarp mito ir pro- 
to, tikėjimo ir žinojimo — kuo didesnė ji darėsi, tuo labiau stiprėjo 
tendencija ją užpildyti nedorais pačių manipuliuotais suvokimo 
aktais. Teologiškai dogmatizuojant Kristaus religiją, šioje objekty- 
vaus problemiškumo dimensijoje buvo daugybę kartų meluoja- 
ma - tarsi tikint „savo tikėjimu“. Tačiau krikščioniškosios teologi- 
jos ir dogmatikos istorija bent jau tiek pat yra ir „abejojimo, bet 
norėjimo tikėti“ istorija, kiek ir „tikėjimo“. Krikščioniškoji teologija 
yra begalinis ir kartu pamėkliškas bandymas ieškoti tikrumo ten, 
kur jo, žinoma, negali būti. Joje galima įžvelgti autohipnotinę di- 
mensiją; ji duoda pradžią tam, ką mes šiandien vadiname „ideo- 
logija“, t. y. instrumentiniu proto naudojimu, siekiant paralogiš- 
kai įtvirtinti išankstinį nusistatymą, interesus ir identifikacijas. 
Teologija jau iš pat pradžių yra tikėjimo ir abejonių hermafroditas, 
kuris per melus norėtų sugrįžti į „gryno tikėjimo“ vienalytiškumą. 
Ji £ormuluoja „išpažinimus“ dogmatine abejonių nepripažįstančia 
forma, nors paties išpažinimo prigimtis yra tokia, kad jis gali rem- 
tis vien tuo, kuo išpažįstantis tiesiogiai tiki — taigi savo patirtimi ir 
savo vidumi: čia jis iš pradžių randa ne suformuluotą tikėjimą, ne 
įsitikinimą, o abejones. Ką šiandien vadiname „konfesija“, matyt, 
greičiau apibrėžia sumą tų dalykų, kuriais žmogus abejoja, negu 
tų, dėl kurių jis gali būti tikras. Tas mauvaise foi palikimas iš krikš- 
čioniškojo mentaliteto struktūros praktiškai perėjo į viską, kas po- 
krikščioniškuoju laikotarpiu Europoje susiformavo kaip ideologi- 
jos ir pasaulėžiūros. Mūsų kultūrinėje dirvoje susiklostė tradicija 
neaiškumą per se pateikti kaip „įsitikinimą“, tai, kuo tikima, pateik- 
ti kaip žinomą dalyką, konfesiją - kaip kovingą melą. 

Šios vidinės mauvaise foi problematikos viršūnė yra katalikiško- 
sios antireformacijos susikibimas su protestantų judėjimais. Šie ju- 

dėjimai atsirado (žiūrint vien tiktai į jų vidinę religinę genezę) kaip 
tik dėl mauvaise foi fenomenų, kurie katalikybėje sukėlė nepaken- 
čiamo masto korupciją ir melus. Reformas imta daryti dėl to, kad 
„tikėjimas“ buvo menkai įtikinamas, kad katalikiškasis bažnytinis 
spektaklis buvo paviršutiniškas, šiurkštus ir ciniškas. Pradėjusi 
ruoštis teologiškai atremti protestantų iššūkį antireformacija bu- 
vo priversta irgi reformuotis, nes negalima įveikti priešininko, ne- 
išstudijavus jo „ginkluotės“ ir jo katalikybės kritikos. Nuo to laiko 
katalikiškoje teologijoje vis labiau stiprėja nebylus refleksyvumas, 
kuris pratinasi galvoti taip, kaip priešininkas, neduodamas savo 
„išpažinimui“ pajusti, kad seniai žinoma daug daugiau, negu sa- 
koma ir „tikima“. Kalbėti kaip ariergardas, mąstyti kaip avangar- 
das — tai psichologinė strateginė Jėzuitų ordino veiklos paslaptis, 

o šis ordinas, nelyginant kokia dvasinė milicija, sudarė intelektua- 
linį kovos su protestantizmu smaigalį. Kai kuriose srityse šio me- 
todo laikomasi ir šiandien: išlaikyti konservatyvų ideologijos sti- 
lių, - iš tiesų viską puikiai suvokiant rafinuotu konvencionalumu 
ir siekiant instrumentinio savo intelekto siaurinimo ir savicenzū- 
ros — visa tai šiek tiek primena buvusį jėzuitišką braižą. Šiuolaiki- 
nio pasaulio sąlygomis iš tiesų reikia mokėti būti kataliku; nes tai 
reikalauja antro laipsnio mauvaise foi. Vargšas Hansas Kūngas. Po 
tokių puikių studijų jis turėjo Žinoti, kad būti katalikiškos krypties 
intelektualu galima tik tuo atveju, jei moki kukliai slėpti tai, ką per 
daug žinai. 

Naujųjų lakų „sekuliarizacijos“ istorija liečia ir religinius ciniš- 
kuosius fenomenus. Vykstant šiam „pasaulietinimui“, baigiasi iš 
dalies kiniškoji perspėjanti, iš dalies ciniškoji gąsdinanti kauko- 
lių ir skeletų propaganda. Visiškai militarizuotoje vartotojiškoje 
kapitalistinėje (arba socialistinėje) visuomenėje šūkis memento mo- 
ri nebeturi jokio šanso. Niekas nebenori kaukolėje įžvelgti savo 
tikrojo veido. Nuo XIX amžiaus tokie mirties motyvai yra „juo- 
doji romantika“ ir suvokiami tik estetiškai. Įtampa tarp religijos 
ir pasaulietinės visuomenės, sprendžiant klausimą, kas yra „tik- 
rasis gyvenimas“, beveik visiškai išnyko ir virto (dėl akių) „pa- 
saulietinėmis“ politinėmis, socialinėmis, kultūrinėmis jėgomis. 
Kam reikia „daugiau gyvenimo", „intensyvesnio gyvenimo", 
„aukštesnio gyvenimo“ arba „tikro gyvenimo" , tas, bent jau nuo 
XVIII amžiaus, atsiduria prieš daugelį nereliginių atgaivų, kai ką 
paveldėjusių iš pozityvios religijos; šios atgaivos — tai menas, 
mokslas, erotika, kelionės, kūniškieji potyriai, politika, psichote- 
rapija ir kt. Visos jos gali kuo nors prisidėti prie „gyvenimo pil- 
natvės' rekonstravimo, o tai kaip tik ir buvo religijos svajonių ir 
priminimo esmė. Čia galima būtų kalbėti apie tai, kad religija „da- 
rosi nebereikalinga“. Gyvybė, iš kurios jau nebe tiek daug atima- 
ma, nenori visko atgauti vėliau; žmogus, išnaudojantis tam tikrą 
dalį savo galimybių, iš tiesų jau nebe taip siekia kompensuojan- 
čio religingumo; kam „žemėje“ nebe taip blogai sekasi, tas ir iš 
dangaus nebesitiki kažko „visiškai kito“. Pagrindinės devitaliza- 
vimo jėgos - šeima, valstybė, kariuomenė - nuo XIX amžiaus tu- 
ri savo revitalizavimo ideologijas (vartotojiškumas, seksizmas, 

sportas, turizmas, prievartos kultas, masinė kultūra), ir konser- 
vatyvios klerikalinėš grupės nebegali kaip priešpriešą joms pa- 
siūlyti tokių pat patrauklių dalykų. Šiuolaikiniai masiniai vitaliz- 
mai daug prisidėjo prie to, kad šių dienų visuomenė nebetrokšta 
(bent jau šiurkščių gyvenimo funkcijų srityje) religijos. Ji apskri- 
tai nebeteko religinių iliuzijų; jeigu šiandien žmogus ko nors sto- 
koja, tai apibūdinama vitaliųjų šio pasaulio vertybių kalba: trūksta 
pinigų, trūksta laiko, trūksta sekso, trūksta malonumų, trūksta 
saugumo ir t. t. Tiktai paskutiniuoju metu dar prigijo posakis, 
kad trūksta prasmės — ir kartu su šiuo neokonservatyviu atodū- 
siu vėl atsiranda tariamasis „religijos poreikis“; šis poreikis pa- 
skatino kurtis įvairius klestinčius prasmės biznius, ir per daug 
nesukama galvos dėl to, kad prasmės ieškojimas teikia šansą bet 
kokiai beprasmybei vadintis keliu į išganymą. Aišku tik tiek, kad 
šiurkštesnės (vadinamosios materialinės) mūsų kultūros revita- 
lizavimo galimybės, ypač kai jos bent kiek pastebimos, atsklei- 
džia gilesnius mūsų negyvumo sluoksnius, kurių vartojimo, spor- 
to, diskotekų karštligės ir laisvojo sekso vitalizmas iš tiesų 
nepaliečia. Tas vidinis negyvumo lygmuo yra tai, kas anksčiau 
buvo vadinama „nihilizmu“ - iliuzijų praradimo, besikapanojan- 
čios nevilties, tuštumos jausmo ir visokio godulio mišinys. Be jo- 
kios abejonės, šio tipo patirtys turėjo netiesioginės įtakos nacio- 
nalsocializmui, kuriam būdingi kai kurie nihilistinės religijos 
bruožai. Apskritai jis buvo vienintelė politinė XX amžiaus jėga, 
vėlišdrįsusi užsispyrėliška hegemoniška ciniška poza pasisavin- 
ti senuosius krikščioniškuosius mirties priminimo simbolius: jo 
ideologiniai smogiamieji būriai, vadinamieji 55, ne veltui pasi- 
rinko savo atpažinimo ženklu kaukolę. O atpalaidavimų srityje 
vokiečių fašizmas yra nepralenkiamas. Fašizmas yra mirusiųjų 
vitalizmas; jie nori reikštis kaip politinis „judėjimas“. Šio miru- 
siųjų vitalizmo pėdsakai Vakarų kultūroje matyti iki pat šiandien — 
jie įsikūnija (tiek literatūroje, tiek realybėje) vampyruose, kurie 
kaip gyvi numirėliai iškyla tarp dar ne visai mirusiųjų, kad čiulp- 
tų jų energijas. Iščiulpti pastarieji irgi tampa vampyrais. Kartą iš 
pagrindų devitalizuoti, jie trokšta kitų vitalumo. 

Media vita in morte sumus — taip krikščionybės laikais buvo ra- 
ginama galvoti apie savo gyvenimą; gyvendami mes jau esame 

apsupti mirties. Ar šiandien neturime sakyti atvirkščiai: media mor- 
te in vita sumus, nors mumyse beveik viskas negyva, vis dėlto 
esama kažko, kas yra labiau gyvenimas, negu mūsų negyvas gy- 
venimas. 

Ką apie gyvenimą žino įsibaiminęs žmogus, siekiantis saugumo 
žmogus, dirbantis už atlyginimą žmogus, besigrumiantis žmogus, 
rūpesčių slegiamas žmogus, istorija užsiėmęs žmogus, planuojan- 
tis žmogus? Jeigu išvardysime, kas sudaro mūsų gyvenimo turinį, 
tai viską sudėjus išeis, kad daugiau praleista negu išnaudota, dau- 
giau neaiškių svajonių ir maža tikrovės. Gyventi reiškia dar nebū- 
ti mirusiam. Kad vėl išmoktume gyventi, mums turi būti daug kas 
priminta - primintos ne vien senos istorijos. Pats tikriausias primi- 
nimas kreipia ne į istoriją, o į jėgą. Prie jos prisiliesti — tai pajusti 
ekstazišką srovę. Toks priminimas įsilieja ne į praeitį, o į audringą 
dabartį. 

6. Zinojimo cinizmas 


Kas yra tiesa? 
Poncijus Pilotas 


Statistika galima tikėti tik tada, kai pats esi ją suklas- 
tojęs. 
Winstonas Churchillis 


Kleopatros nosis: jeigu ji būtų buvusi trumpesnė, vi- 
sas žemės veidas būtų buvęs kitoks. 
Blaise'as Pascalis 


O juk svarbiausia gyvenime: laisvai, lengvai, malo- 
niai, dažnai, kas vakarą tuštintis. O stercus pretiosum! 
Tai visų luomų gyvenimo didis rezultatas. 

Denis Diderot, „Ramo sūnėnas“ 


Po Aušvico bet kokia kultūra kartu su jos neatidėlioti- 
na kritika yra šiukšlės. 
Th. V. Adorno, „Negatyvioji dialektika“ 


Tikrasis „linksmojo mokslo“ * pradininkas yra Diogenas, nors jį 
sunku klasifikuoti. Ar jį galima priskirti prie „filosofų“? Ar jis gali 
būti laikomas „tyrinėtoju“? Ar jis panašus į tuos, kuriuos vadina- 
me mokslininkais? O gal jis „tiktai kur nors įgytų Žinių „populia- 
rintojas'? Nė viena iš šių etikečių iš tiesų netinka. Diogeno inte- 
lektas, nepanašus į profesorių intelektą, o ar jį galima lyginti su 
menininkų, dramaturgų ir rašytojų intelektu - irgi neaišku, nes 
Diogenas, kaip ir apskritai kinikai, nepaliko jokių veikalų. Kiniš- 
kasis intelektas reiškėsi ne raštu, net jeigu Atėnų kinizmo klestėji- 
mo metu kinikai ir yra parašę piktų pamfletų ir parodijų (kaip spėja 
Laertijas). Taigi kinikai labiau linksta savo intelektą parodyti paro- 
dijuodami kokią nors teoriją, negu ją kurdami, jie labiau mėgsta 
šuregzti sąmojingą atsakymą, negu sukti galvą dėl neišsprendžia- 
mų problemų. Pirmasis „linksmasis mokslas“ yra satyrinis intelek- 


* Nietzsche's neokiniškasis „vertybių perkainojimas“ liečia ir mokslą, į jo objektus čia 
žiūrima linksmiau, „negu jie to nusipelno". 

tas; tuo jis panašesnis į literatūrą negu į mokslą. Jo požiūris iškelia 
abejotinus ir juokingus didžiųjų rimtųjų sistemų komponentus. 
Jointelektas pakibęs ore, žaismingas, eseistinis, nesiorientuojantis 
į tvirtus įrodymus ir neginčijamus principus. Besišaipantis iš rim- 
tųjų mokslų Diogenas tapo „linksmojo mokslo“ krikštatėviu. Kiek 
tiesos yra kuriame nors dalyke, geriausiai galima suprasti iš to, kiek 
tas dalykas, visaip išjuoktas, atlaikė pašaipų. Mat tiesa — atsparus 
pašaipai dalykas, kiekviena ironija jai tik į naudą.* Kas neišlaiko 
satyros, yra melaginga, ir parodijuoti teoriją bei jos autorių - tai 
daryti su juo eksperimentų eksperimentą. Jeigu, sako Leninas, tiesa 
konkreti, tai ir tiesos sakymas privalo turėti konkrečias formas: iš 
pradžių - įkūnijimą, paskui - smarkų demontavimą; kas buvo 
„konkretu“, tuo aiškiau pasireikš, perleidus per kritikos mėsmalę. 
Taigi jeigu ieškome etiketės „linksmojo mokslo” tėvui, pirmajam 
pantomiminiam materialistui, turėtume jį taip apibūdinti: mąstan- 
tis satyras. Jo didžiausias teorinis nuopelnas - ginti tikrovę nuo ta- 
riamai ją supratusių teoretikų. Kiekvienai tiesai reikia satyro ir sa- 
tyros indėlio, mobilaus ir išradingo realybės suvokimo, kuris galėtų 
grąžinti „protui“ laisvę jo paties produkto atžvilgiu ir „išsaugoti“ 
tai, kas suvokta bei parengta - gerąja hegeliškąja prasme.** 
Satyra kaip metodas? Jos, kaip dvasinio opozicijos meno, iš da- 
lies galima išmokti tyrinėjant jos pagrindinius gestus ir posakius. 
Ji visada stoja prieš tai, ką užuominomis galima būtų pavadinti 
„aukštuoju mąstymu“ - prieš idealizmą, dogmatizmą, didžiąsias 
teorijas, pasaulėžiūrą, patosą, galutinę tiesą ir pavyzdinę tvarką. 
Visos šios hegemonistinės, suverenios ir pajungiančios teorijos tie- 
siog magiškai traukia kinizmo pašaipas. Tai linksmojo mokslo raiš- 
kos sritis. Kinikas turi puikią uoslę faktams, neatitinkantiems di- 
džiųjų teorijų (sistemų). (Tuo blogiau faktams? Tuo blogiau 
teorijoms.) Jis pateikia sąmojingą repliką ir priešingą pavyzdį tam, 
kas per gerai sumanyta, kad būtų tiesa. Hegemoniniams ir didiems 
mąstytojams paskelbus savo didžiąsias vizijas, kiniškosios pelės 


* Ar kritinis racionalizmas à la Popper nėra rimtai nesuprasta satyrinės apgaulės atmaina? 

** Savo „Paskaitose apie filosofijos istoriją“ Hegelis „kinizmo mokyklą“ apibūdina taip: 

„Apie pastarąją nieko ypatinga negalima pasakyti. Kinikai buvo menkai filosofiškai išprusę 

ir sistemos, mokslo nesukūrė...“ Kaip visada, Hegelis užčiuopia reikalo esmę, tiktai bė- 
lieka patį reikalą pastatyti nuo galvos ant kojų. 

imasi darbo —ir galbūt tai, ką mūsų mokslinė tradicija vadina „kri- 
tika“, yra ne kas kita, kaip pati savęs nebesuprantanti satyrinė funk- 
cija, tai yra realistinis iš apačios einantis griovimas tų didžiosiomis 
teorijomis paremtų sistemų, kurios yra nelyginant tvirtovės ar ka- 
lėjimai.* (Plg. I dalies antrąjį skyrių apie ideologijos kritiką.) Saty- 
rinio metodo, t. y. pačios „kritikos , esmė, kaip puikiai pastebėjo 
Marxas apie Hegelį, yra ta, kad čia viskas „apverčiama“. Realiai 
žiūrint: pastatoma nuo galvos ant kojų, bet ir kitoks apvertimas 
kartais gali nepakenkti: joga lėkštiems realistams. 

„Apverčiama“ - kaipgi tai daroma? Kiniškoje satyroje matome 
svarbiausias technikas, apskritai susijusias su pirmojo švietimo (so- 
fistikos) abstrakčiomis priemonėmis. Kai tiktai aukštoji teorija išta- 
ria tvarka, satyra atsako jai savivalės sąvoka (ir duoda pavyzdžių). 
Jeigu didžioji teorija bando kalbėti apie dėsnius (nomoi), kritika ape- 
liuoja į gamtą (physis). Jei anie sako kosmosas, satyrikai atsako: kos- 
mosas turbūt yra ten, kur mūsų nėra, visatoje, o čia, kur esame 
mes, žmonės, greičiau reikėtų kalbėti apie chaosą. Tvarkos sąvokos 
šalininkas mato didelę visumą, kinikas - ir smulkias detales; di- 
džioji teorija mato didybę, satyra ir tai, kas juokinga. Aukštoji pa- 
saulėžiūra nori pripažinti vien tai, kas pavyko, kinizmui privalu 
kalbėti ir apie tai, kas sumauta. Idealizmas mato vien tikra, gražu 
ir gera, o satyra leidžia sau kalbėti apie kreiva, šleiva ir sušikta. Kur 
dogmatika postuluoja tiesos priedermę, linksmasis mokslas iš anks- 
to prašo leidimo pameluoti. Ir kur teorija reikalauja, kad tiesa būtų 
pateikta išvadų forma (argumentuotu glaustu tekstu, tezėmis), pir- 
mykštė kritika žino, kaip išreikšti tiesą pantomimiškai ir staiga. Ge- 
riausia, kas yra „didžiuosiuose atradimuose“ , ji irgi parodo pokš- 
tais, kuriais iš jų šaipomasi. Jei moralės saugotojai daro didžiausią 
tragediją iš to, kad Edipas miegojo su savo motina, ir mano, kad 
pasaulis ar dievų bei Žmonių santykiai dėl to apsivers aukštyn ko- 
jomis, tai kiniškoji satyra visų pirma siūlo nesikarščiuoti. Pažiūrė- 
kim, ar tai iš tiesų taip baisu! Kam gi ta bendrą tvarką pažeidžianti 
kopuliacija taip labai kenkia? Pasirodo, vien tiktai naiviam dėsnin- 
* Pagal tai „rimtą kritiką“, kuri yra „viešpataujančių“ teorijų instrumentas ir mokymo 

metodas, iš anksto galima laikyti pelėsiais. Kritika tarnauja griovimui, o ne statymui; 


todėl norą būti intelektualiu sėkmingiausiai galima išvaryti per prievartą mokant stu- 
dentus būti kritiškus. Tuomet tai, kas būtų jų šansas, atrodo kaip priešas. 

gumų įsivaizdavimui. O kas būtų, jeigu ne žmogus dėsniui, o dės- 
nis tarnautų žmogui? Ar Isokratas nemokė, kad žmogus yra visko 
matas? Vargše Edipai, nenutaisyk tokios rūgščios minos, prisimink, 
kad tarp persų ir šunų labai madinga lipti ant šeimos narių! Aukš- 
tyn galvą, old motherfucker! Šioje vietoje graikų antika ironijos kul- 
tūros istorijoje peržengia epochos slenkstį. Sofizmo išminčiai jau 
taip tvirtai jautėsi su universaliųjų principų sparnais, kad galėjo 
pakilti virš bet kokio gryno konvencionalumo. Tiktai kultūriškai 
tvirtas individas gali ryžtis tokiems tariamai ydingiems atsipalai- 
davimams. Tiktai ten, kur socialinis nomos jau padarė savo, per- 
dėm civilizuotas žmogus gali remtis physis ir galvoti apie atsipalai- 
davimą. 

Hegemoniniai mąstytojai leidžia per savo sąmonę pasaulyje 
vykstantį spektaklį - tvarkos iliuziją, didįjį „dėsnį“ —ir kuria vizi- 
jas, kuriose yra negatyvių dalykų ir skausmo, bet jų pačių tai ne- 
liečia. Bendrą vaizdą gali susidaryti tik tas, kuris viską mato 
(A.Gehlenas). Didžiosios teorijos „kosmosui“ visada moka kitų 
skausmu. O kinišku papratimu tas, kuris kenčia, pats ir rėkia. 
Mums nereikia žiūrėti į savo gyvenimą iš paukščio skrydžio per- 
spektyvos ir matyti jį nesuinteresuotų dievų iš kitos žvaigždės 
akimis. Diogeno antifilosofija visuomet kalba taip, kad iš karto 
supranti: čia žmogus tūno savo kailyje ir nesiruošia iš jo išlįsti. 
Kai jį kas nors sumuša, Diogenas užsikabina lentelę su to nieka- 
dėjo vardu ir eina su ja per miestą. Šiame veiksme yra pakanka- 
mai teorijos, pakankamai praktikos, pakankamai kovos ir pakan- 
kamai satyros. 

Kiniškoji antifilosofija, be išradingo ir sąmojingo mManipuliavi- 
mo oficialiais, žodžiais išreikštais mokslo turtais (teorijomis, siste- 
momis), turi dar tris svarbias terpes, kuriose gali atsiskleisti „teori- 
jos“ ir nuomonių intelektas: veiksmą, juoką, tylėjimą. Mat vien 
tiktai teorijos ir praktikos supriešinimo toli gražu neužtenka. Mar- 
xas savo garsiojoje vienuoliktoje tezėje apie Feuerbachą, tvirtin- 
damas, kad filosofai ligi šiol pasaulį tiktai skirtingai interpretavo, o 
jį reikia keisti (pasaulį - filosofinant, filosofiją - pasaulietinant), nors 
ir daro tai iš dalies įkvėptas kiniško impulso, iki egzistencialistinio 
dialektinio materializmo toli gražu nepakyla. Egzistencialistas Dio- 
genas imtų kvatotis iš to, kaip Marxas vėl pasineria į didžiųjų te- 

orijų stichiją.* Į tokį „keitimo“ įniršį jis būtų atsakęs demonstraty- 
via tyla ir anarchistiniu juoku, atmetęs reikalavimą visą savo gy- 
venimą paversti kažkieno (vėl norint gėrio) suplanuotos „prakti- 
kos“ įrankiu. 

Sumanius parašyti kiniškojo impulso istoriją mokslo srityje, tai 
turėtų būti padaryta satyros filosofijos istorijos arba geriau satyri- 
nės dvasios fenomenologijos, kovotojų sąmonės fenomenologijos 
ir meninio suvokimo istorijos (t. y. meno istoriosofijos) forma. To- 
kia istorija nėra parašyta ir jos nereikėtų rašyti, kadangi principi- 
niai dalykai suprantami ir be istorinės lazdos. Bet kokia erudicija 
intelektui gali būti pražūtinga. Kas rūpinasi praeitimi, pats rizi- 
kuoja „praeiti“, t. y. išnykti, nė nesupratęs, ko jam toje praeityje 
reikėjo. Kas atsižvelgia į šiuos užstatus, randa linksmojo mokslo 
istorijai pakankamai medžiagos, paslėptos archyvuose arba išdės- 
tytos tyrimuose. Galima vėl atrasti turtingas tradicijas. Didelė yra 
europinė tylėjimo tradicija, paplitusi ne vien bažnyčiose, vienuoly- 
nuose ir mokyklose, bet ir apimanti neištirtą populiarų intelektą, 
kuris vis slepiasi amžiname daugumos tylėjime: šiame tylėjime yra 
ir laisvės, ne vien nebylumo, supratimo ir kuklumo, ne vien buku- 
mo ir užguitumo. Dar didesnė europinė satyros tradicija, kurioje į 
daugiakalbę juoko kultūrą susiliejo meno, karnavalo ir kritikos lais- 
vė; čia, matyt, pasireiškė svarbiausias kovingojo intelekto bruo- 
žas: jis, kaip tie kinizmo šunys, kanda, bet ne iš aklo įniršio, o savo 
pašaipa, savo ironija, apvertimais ir sąmoju atakuodamas daugiau 
priešininko sąmonę, negu jį patį; pagaliau įspūdinga veikimo tradi- 
cija, kuri rodo, kaip žmonės paisė savo įsitikinimų gyvenimo la- 
bui, nenorėdami praleisti jo šansų. Natūralu, jog tai buvo daroma 
priešinantis; „galimybių menas“ yra ne vien tai, kas yra valstybės 
vyrų kompetencija, bet visada reiškiasi ir ten, kur žmonės bando 
sąmoningai ir protingai išsaugoti savo gyvenimo šansus. Mano 
mėgstamiausi tokios veiklos pavyzdžiai (greta kai kurių oilenšpy- 
geliško, šveikiško tipo bravūrų ir kai kurių revoliucinės praktikos 
manifestacijų) yra tie emigrantai, kurie, ypač XIX amžiuje, paliko 
beviltiškai suvaržytą Europą ir išvyko į Naująjį pasaulį, kad ten 


* Atrodo, kad kiniškuoju egzistencialistiniu Marxo kritiku tapo H. Heine - todėl juodu ir 
nesutarė, todėl ir keiksmažodis šuo buvo dažnas jų skunduose. 

LA CARICATURE 


POLITIQUE, MORALE ET LITTÉRAIRE. 


kaip laisvesni žmonės išbandytų laimę. Jų veiksmuose yra tam tik- 
ros gyvybingo intelekto kiniškosios jėgos ir sąmonės veržimosi į 
atvirą pasauli, kur gyvenimas dar turi šansų būti stipresnis už tra- 
dicijų, visuomenės, konvencionalumo smaugiamąsias jėgas. Jei rei- 
kėtų pasakyti, kokį atskirą veiksmą laikau pavyzdiniu, kaip cha- 
rakterizuojantį intelektą, kuris ne tik „žino“, bet ir „veikia“, aš turbūt 
paminėčiau Heinricho Heine's emigraciją į Paryžių (1831 m.) - tą 
sąmoningos veiklos žvaigždžių valandą, kai savo biografiją pajun- 
gė istorinio momento būtinybėms bei šansams ir paliko tėvynę, 
kad galėtų daryti, ką manė galįs padaryti savo ir jos labui. „Aš iš- 
vykau, nes privalėjau“ — už to „privalėjimo“ dar nestovėjo policija 
(kaip Marxo ir kitų bėglių atvejais), o tik įsitikinimas, kad sąmo- 
ningame gyvenime yra akimirkų, kai privalai daryti, ką nori, kad 
paskui norėtum ir to, ką privalai.* 

Satyrinė poleminė estetinė dimensija mokslo istorijoje svarbi tuo, 
kad iš tiesų ji yra dialektika en marche. Su ja į visuomeniškai orga- 
nizuoto mąstymo eigą įsiterpia įkūnijimo ir priešinimosi princi- 
pai. Neįvardijami individualūs dalykai; mąstymo tik nujaučiamos 
atskirybės; Adorno garbinami „neidentiškumai ; tas „ana tai“, ku- 


* Žr. H. Heine, Vorrede zu Salon I (1833) / H. Heine, Sämtliche Schriften, Bd. III, München, 
1971, S. 10. 

rio atžvilgiu nusikalstama vien tuo, kad yra įvardijamas, dedantis 
jį suvokiant (ir iš atskirybės padarant tiktai x atvejį) - kur visa ši 
individuali realybė (nekalbant apie menus) gali geriau įsitvirtinti 
negu satyroje, reikštis ironišku primestos „tvarkos“ nepripažini- 
mu, žaidimu su tuo, kas dedasi esąs „dėsnis“, - trumpai tariant, 
įkūnijimu tokio didžiai nerimto dalyko kaip gyvybingumas. Dia- 
lektiniai mąstytojai (kad ir kas jie būtų - filosofai, poetai ar muzi- 
kantai) yra tie, kuriems polemika ir smarkus, beatodairiškas min- 
čių ir motyvų supriešinimas yra vidinė jų mąstymo veiklos forma. 
Kitaip tariant, jų nuovokumo užtenka daugiau negu vienai min- 
čiai. Todėl visi dialektiniai mąstytojai ir menininkai turi savyje ge- 
bantį ginčytis, pirmyn stumiantį ir išmoningą kiniką arba ciniką, 
kuris jau iš vidaus jų mąstymą provokuoja ir verčia judėti. Dialek- 
tikai yra mąstymo motorikai, kurie nenurimsta nesuradę kiekvie- 
nai tezei antitezės. Jų mąstyme jaučiama iš dalies kovingai nera- 
mi, iš dalies epiškai išbalansuota diskurso forma, kuri remiasi 
minčių kompozicijos figūrinio, melodinio ir motyvinio charakte- 
rio pajauta — tai pasakytina tiek apie užsimaskavusį poetą Plato- 
ną, tiek apie filosofuojantį muziką Adorno, tiek apie groteskišką ir 
prašmatnią Rabelais dialektiką bei apie nevaržomą Ernsto Blocho 
srautinę retoriką. Kada nors vertėtų panagrinėti didžiųjų meistrų 
vidinio kiniškojo ir ciniškojo „partnerio“ portretą - Diderot arba 
Goethe's, Hegelio, Kierkegaard'o arba Marxo, Schopenhauerio, 
Nietzsche's, Freudo arba Foucault. Ir tuo, kas darosi, kai XX am- 
žiaus dialektikos meistras Sartre'as tūkstančiuose „Šeimos idioto“ 
puslapių konfrontuoja su didžiuoju XIX amžiaus ciniku Flau- 
bert'u, - ten knibžda tiek filosofinių ir psichodinaminių pikantiš- 
kumų, kad jų negalima vien probėgšmais paminėti. 

Kinizmias, kaip esame sakę, gali būti ne teorija ir gali neturėti 
„savo teorijos; pažintinis kinizmas yra bendravimo su mokslu for- 
ma. Tai tam tikra reliatyvizavimo, panaudojimo ar atmetimo for- 
ma. Jis yra noro gyventi atsakymas į tai, ką teorijos ir ideologijos 
-yra jam padariusios — iš dalies dvasinis išgyvenimo menas, iš da- 
lies intelektualinė rezistencija, iš dalies satyra, iš dalies „kritika“. 

„Kritinė teorija yra tokia, kuri apsaugo gyvenimą nuo „pozity- 
vių“ teorijų apgaulingo abstraktumo ir prievartinio pobūdžio. Šia 
prasme ir Frankfurto kritinė teorija paveldėjo kiniškąsias dalis tų 

didžiųjų teorijų, kurias XIX amžius paliko XX amžiui - kairiojo he- 
gelizmo su jo egzistencialistiniais ir antropologiniais, be to, istori- 
niais ir sociologiniais aspektais, marksizmo bei kritinės psichologi- 
jos, kuri visų pirma tapo žinoma psichoanalizės forma. Visa tai, 
teisingai suprantant, yra „teorijos“, jau turinčios kiniškąjį elgesio 
su teorijomis (jų atmetimo) pradą ir tiktai intelektualinės regresi- 
jos kaina paverčiamos „tvirtomis sistemomis“. Tokių regresijų bu- 
vo labai didelių, ir iš naujosios socialinės istorijos aiškiai matyti, 
kiek daug ką yra apkvailinę XIX amžiaus pabaigoje ir per visą XX 
amžių vulgarusis hegelizmas, vulgarusis marksizmas, vulgarusis 
ničeanizmas ir kt. vulgariosios kryptys. Visos šios kvailinimo siste- 
mos pražudė refleksyvųjį „kritinių teorijų paslankumą, sustingu- 
sias dogmas pateikė kaip „išvadas“, ir iš kiniškojo nepripažinimo 
liko tiktai arogantiškas pasipūtimas. O juk iš tiesų kiniškasis teori- 
jų nepripažinimas kyla iš sąmoningo nežinojimo, o ne iš visaži- 
nystės. Jis atpalaiduoja mus naujam ir šviežiam nežinojimui, ap- 
saugo nuo sąstingio, kuris randasi kai viskas pernelyg aišku. Mat 
nuo „įsitikinimų“ tiktai plečiasi dykynė. Prieš tai Frankfurto kriti- 
nė teorija daug nuveikė, nuolat bandydama gaivinti XIX amžiaus 
teorinį palikimą ir visų pirma išgelbėti marksizmo tiesos momen- 
tus nuojų degeneravimo, įsigalėjus lenininei ir ypač stalininei dog- 
matikai. 

Savo klestėjimo metu marksizmas iš tiesų buvo šioks toks gyvo 
intelekto stūmoklis ir savo istoriniu kritiniu suvokimu turėjo vaisin- 
gos įtakos visiems humanitariniams mokslams. „Materialistinis” tik- 
rovės suvokimas tebeturi šimtą galimybių „kitokiai istorijai“ ir kitko 
istorijai. Tačiau tikrą kitko istoriją gali rašyti tik tie, kurie patys yra 
kitokie ir kiti ir yra pasiryžę duoti tam kitoniškumui gyventi bei išsi- 
kovoti laisvę būti tokiam. Ryškiausias šių dienų pavyzdys: „mote- 
riškumo' istorija; taip pat homoseksualumo istorija. Ir viena, ir an- 
tra reiškiasi pasakojant apie savo engimą ir sykiu formuojant šiuo 
metu aktualios laisvės suvokimą, moterys ir homoseksualai kalbė- 
dami apie save pačius praeityje ir dabar kartu švenčia ir naujos eros 
pradžią, kai jie kitaip „dalyvaus“ negu iki šiol. Tokia turi būti istorija; 
ji turi iš kažko kilti ir kreipti į kažką, kas reikalauja sau vis ryškesnio 
gyvenimo ir teisių dabar bei ateityje. Kas gyvulių lygmenyje yra passé, 
negali būti priimtina nė gyvo žinojimo lygmenyje. Istoriški dalykai 

dalijami į užbaigtus ir į tuos, kurie yra tik ką praėję, bet dar nepasi- 
baigę - nebaigtus, tebevykstančius, laikomus palikimo bėda, istori- 
nės praeities liekana. Kai žmonės ir jų grupės bando susidoroti su 
tokiu paveldėtu, nebaigtu skirsniu, atmintis ir istorija yra jiems pa- 
dedanti jėga — tiek individualiai (pavyzdžiui, psichoterapijoje), tiek 
kolektyviai (išsivadavimo kovose). 

Tai skiria egzistencinę istoriją nuo tos, kurią Nietzsche ne be pa- 
grindo pavadino „muziejine“,- istorijos, kuri daugiau tarnauja pra- 
mogai ir dekoracijai negu koncentracijai ir vitalizavimui. Egzisten- 
cinę istoriją galima vadinti kiniškąja, muziejinę - dekoratyvinė 
ciniškąja. Pirmoji pasakoja apie visa tai, ką mes ištvėrėme muša- 
mi, bet nepalūžę - taip žydų požiūris į istoriją kilo iš suvokimo, 
kad svetimos imperijos neamžinos, ir iš savo pačių atkaklaus gy- 
vavimo. Taip ir marksizmas savo klestėjimo laikais kartą rado bū- 
dą sistemingai papasakoti priespaudos istoriją, kad ir kaip ji būtų 
vadinusis: antikos laikais vergija, viduramžiais baudžiava (pavyz- 
džiui, Rusijoje ji truko iki 1861 m.), proletarinė būtis dabar. Tačiau 
kokia kalba priespaudos istorija vieną dieną bus pasakojama sie- 
jant ją su marksistinės ideologijos vardu, - kol kas dar nėra aiškų; 
aišku tik tiek, kad ne marksizmo kalba; galbūt ciniškojo proto kri- 
tikos kalba; galbūt feministine; galbūt metaekonomine, ekologi- 
ne. Tuo tarpu ciniškoji istorija mato tik „visų žemiškųjų dalykų“ 
liūdną eigą; tiek tautų, tiek atskirų individų, o ir apskritai visos 
organinės gamtos, gyvenime ji įžvelgia augimą, žydėjimą, vytimą 
ir mirtį, t. y. pavasarį, vasarą, rudenį ir žiemą. „Nieko naujo po 
saule!“ - toks jos devizas; ir net šis posakis yra nenaujas...* Arba ji 
įžvelgia visuose reikaluose nugalėtojų kelią, kuriuo mes žygiavo- 
me ir žygiuosime per lavonus tų, kurie buvo tokie lengvabūdiški, 
kad patikėjo, jog jų pareiga stoti skersai kelio mūsų valiai valdyti, 
mūsų tūkstantmetei valstybei, mūsų istorinei „misijai. 

Greta „kritinės“ istorijos „kritinė“ psichologija, antra iš humani- 
tarinių mokslų, turi kiniškai veiksmingą viršūnę. Šiandien, visuo- 
menei vis labiau psichologizuojantis, tai nebėra taip jau savaime 
suprantama, nes kiniškasis psichologinio švietimo šokas mums jau 


* Heinrich Heine, Verschiedenartige Geschichtsauffassung (1833) // H. Heine, Sämtliche Schrif- 
ten, Bd. II, München, 1971, S. 21. 

yra likęs toli praeityje. Gal tik 1968 m. gegužės mėn. froidistiškai 
marksistiniuose spektakliuose truputį sušmėžavo puolamasis psi- 
choanalizės pobūdis, jeigu apskritai psichoanalizėje galima įžvelgti 
ką nors dar, ne vien tik didelę buržuazinės visuomenės saviap- 
gaulę - visuomenės, kuri individus persekioja, laužo, manipuliuoja 
jais ir galop, kai individui dėl to pasidaro riesta, dar pasako: dėl to 
kalta tavo pasąmonė. Tiktai kairieji froidistai šiek tiek išsaugojo 
pirmykščio kiniškojo psichoanalitinio švietimo kandumo, ir todėl 
jie - nuo Wilhelmo Reicho iki Alice Miller - išvengė analitinės or- 
todoksijos pinklių. | 

Skyriuje apie seksualinį kinizmą užsiminėme, jog sprogstamoji 
psichoanalizės jėga susijusi visų pirma su tuo faktu, kad Freudas 
pasąmonę tapatina su seksualinių paslapčių sritimi. Taigi psicho- 
loginis smalsumas labai sėkmingai buvo nukreiptas į tai, kas žmo- 
nes jau nuo seno daugiausia domino. Pavadinus tai pasąmone, 
reiškinys buvo gerokai neutralizuotas ir į jį pažiūrėta atlaidžiai, o 
kaip seksualumas jis ir taip žavėjo labiau negu bet kas. Esant to- 
kiai padėčiai, pažintinis psichoanalizės kinizmas galėjo pramušti 
visuomenės sąmonėje skylę - iš pradžių nedidelę, vėliau tokią, kad 
iš sienos beveik nieko neliko. Ir tada iškilo aikštėn tai, „ką jūs vi- 
suomet norėjote žinoti apie seksą“. Elegantiškiau už Freudą su sa- 
vo užduotimi nebūtų susidorojęs joks kinikas. Senajam analizės 
meistrui nepriekaištinga proza ir išlaikant geriausias angliškas ma- 
nieras pavyko, visiems pagarbiai tylint, aptarti beveik visus daly- 
kus, apie kuriuos nekalbama. Vien tai yra pavyzdžio neturintis oi- 
lenšpygeliškas kultūros istorijos triukas, ir jis pavyko turbūt tik 
todėl, kad Freudas ne pabrėžė griaunamąją, satyrinę ir maištingą- 
ją savo sumanymo pusę, o priešingai, darė viską, kad jo darbas 
atrodytų moksliškas. Psichoanalizės stebuklas yra tai, kaip ji rim- 
tai pateikia visus savo objektus - tas oralijas, analijas, genitalijas. 
Tai tas pat, jei subtilioje draugijoje prie stalo būtų riaugėjama ir 
visi dėl to tylėtų. Freudas pasiekė to, dėl ko iš pavydo būtų išblyš- 
kęs pats Diogenas: sukūrė teoriją, kuri mus visus noromis ar ne- | 
noromis verčia kinikais (jeigu ne cinikais). 

Tai atrodo taip: iš pradžių kiekvienas žmogus yra tikras gamtos 
padaras, iš motinos kūno atėjęs į gerai išauklėtą visuomenę ir ne- 
žinantis, kas galima ir kas ne. Mes augame kaip seksualiai poliva- 

lentiški, „polimorfiškai perversiški“ subjektai, ir mūsų vaikų kam- 
bariuose visur plačiai paplitęs kinizmas, kuris iš pradžių pats sa- 
vaime gyvuoja ir visaip reiškiasi. Freudas importavo į kiekvieno 
žmogaus gyvenimo istoriją kinizmo fazę ir, be to, rado paaiškini- 
mų, kodėl suaugusieji tebepasakoja ciniškus anekdotus arba net 
yra linkę į cinišką laikyseną. Kiekviename mūsų yra gyvenęs su- 
peršuo ir superkiaulė, greta kurių Diogenas būtų tik blyški kopija; 
tačiau mes, būdami gerai išauklėti žmonės, to, kad ir labai norėda- 
mi, negalime prisiminti. Negana to, kad tas žmogaus supergyvu- 
lys, kaip pedagogai sako, „apsidirba“ ir visų akyse daro tai, ką mes, 
suaugę, atliekame ten, kur mus mato tik mūsų sąžinė; jis ne tik 
šlapinasi į vystyklus ir ant sienų - tas padaras kartais net rodo žmo- 
gaus orumo neatitinkantį domėjimąsi savo paties išskyromis ir net- 
gi drįsta jomis terlioti tapetus. Kad tai būtų daręs Diogenas, nesa- 
kė netjo priešai. Ir pagaliau viršūnė -jis mielai ir dažnai čiupinėja 
tas savo kūno dalis, kurias suaugusieji nusako tik lotyniškais žo- 
džiais, ir darydamas tai demonstruoja tokią avantiūristinę nuo- 
statą savo atžvilgiu, tarsi tik jis pats, ne kas nors kita, būtų pasaulio 
centras. Kad tas kiniškasis supergyvulys galop dar nori užmušti 
tėvą ir vesti motiną (arba atvirkščiai), po viso to priimama domėn 
vien tik truputį rezignuojant, nes analitikai juk tvirtina, kad Edipo 
kompleksas yra universalus žmogaus psichikos raidos dėsnis, to- 
dėl tai laikoma vien bloga žinia tarp daugelio kitų. (Vėliau buvo 
pastebėta, kad Freudas domėjosi tiktai tragiškąja Edipo mito ver- 
sija, ne kiniškuoju tos istorijos sušvelninimu.) Po to, kai psicho- 
analizė atskleidė tokius dalykus, tėvai būtinai turi įsivelti į filosofi- 
nių mokyklų kovą. Mat reikia tapti stoiku, kai tavo namuose gyvena 
grynų gryniausias kinikas. Ir jeigu dažnai pastebima Freudo ir Epi- 
kūro etikų giminystė, tai kyla iš to, kad Epikūro linija greičiausiai 
rado kompromisą tarp stoicizmo ir cinizmo, tarp pareigos moralės 
ir savęs realizavimo, tarp „kultūros“ ir tų, kurie jaučiasi joje nejau- 
kiai. Nuo to laiko, kai pasaulyje atsirado valstybės, visuomenė nuo- 
lat kreipia savo narius į tuos „pernelyg ilgus kelius“, iš kurių gyvy- 
bingieji jos nariai stengiasi išsukti, juos trumpindami. 

Taigi savo infantiliškąja puse visi esame kilę iš kinizmo. Psi- 
choanalizė mums neleidžia nuo to taško nukrypti. O ji pati, neiš- 
laikiusi infantilumo ir saugumo įtampos, nukrypsta iš tiesų į dvi- 

prasmišką poziciją. Mat ji visuomet moka viską pakreipti taip, 
kad analitikas išliktų rimtas, o pacientas vaikas gyvuliškas. Kitaip 
tariant, jis proteguoja kiniškuosius animališkus mūsų pradme- 
nis, nes visi turime tokį analizuotiną pagrindą. Analitikas yra tas 
„pilietis“, kuris analizuoja ir globoja toliau besireiškiantį infanti- 
lųjį, animalinį, neurotinį kitų nepilietiškumą. Tačiau čia jam bai- 
siausia atrodo tai, kad pats nepakliūtų į savo temų verpetą ir ne- 
būtų laikomas tokiu nerimtu, kaip tie oraliniai, analiniai, genita- 
liniai gyvenimo fenomenai, kuriuos jis tyrinėja. Galbūt dėl to, 
bent jau iš dalies, daugelį psichologų ištinka kultūrinis tikas. At- 
rodo, lyg kas verstų juos nuolat įrodinėti savo kultūrą - po to, 
kai jie pakankamai susikompromitavo užsiiminėdami infantiliš- 
kaisiais ir animališkaisiais dalykais. „Psichologinė literatūra“ - da- 
bar tai jau tokio masto fenomenas, kad jį galima tyrinėti tiktai 
sociologiškai ir statistiškai. Tai ne kas kita kaip moderniųjų semi- 
cinikų savęs įtikinėjimas, jog jie atlieka tam tikrą kultūrinį vaid- 
menį. „Išsimokslinimu“, knygomis, diplomais, titulais, papildo- 
mais mokslais ir laipsniais jie bando išlaikyti savo pilietines teises 
„Oficialioje kultūroje“ (kurios, beje, ir taip nėra). Kartu tai pade- 
da skrupulingai atsiriboti nuo „ligų“, ir yra nemaža psichologų, 
kurie su didele baime, panieka, pasipūtimu ar agresija taria to- 
kius žodžius kaip narcisizmas, šizofrenija, paranoja, ambivalen- 
tiškumas, neurozė, psichozė ir kt. Tai atsiribojimo žodžiai, žodžiai 
kitiems, žodžiai iš aukšto tarti normalaus žmogaus. 

Tačiau geras ženklas yra tai, kad šiandien kai kurie, sakyčiau, 
supratingi terapeutai ryžosi nusimesti išskirtinumo kaukę ir atsi- 
sakyti rimto realybės vaizduotojo vaidmens. Tiek savo, tiek pa- 
ciento naudai jie persimetė į gyvybingumo pusę. Susirgusio realy- 
be žmogaus kelias į visavertį gyvenimą eina, žinoma, ne per 
vidutinio suaugusiojo prisitaikymą prie Freudo „vidutinės bėdos“. 

Žinojimo ir mokslų srityje atsiranda daug fenomenų, kurie yra 
Sartre'ą, vadinau mauvaise foi. Tai „iškreipti požiūriai“ į tiesą ir pa- | 
žinimą, pagal kuriuos šie „aukščiausios prabos turtai“ tėra vartoji- 
mo priemonės, o gal net melo instrumentai. Kinikas, kad ir.visai 
nieko negerbdamas, vis dėlto iš esmės rimtai ir dorai žiūri į tiesą; 
jo santykis su ja perdėm patetiškas, nors ir maskuojamas satyra. 

Tuo tarpu ciniko viduje tai jau pavirto visišku praskydimu ir ag- 
nosticizmu (pažinumo neigimu). „Kas yra tiesa?” — paklausė Pon- 
cijus Pilotas, nujausdamas, kad yra pasiruošęs jai nusikalsti. Ne- 
kalčiausias iš visų mokslo cinizmų yra egzaminuojamųjų cinizmas; 
į tuos dalykus, kuriuos privalo išmokti, jie išsiugdo perdėm nieki- 
namą požiūrį, mano, kad tai niekam nereikalingas kalimas, ir yra 
pasiryžę tą pačią dieną po egzamino vėl pamiršti. Po to eina jau 
nebe toks nekaltas praktikų ir politikų cinizmas; pastarieji, tiesa, 
pageidauja, kad jų pamaina turėtų akademinius pagrindus, bet 
apskritai mano, kad teorija yra teorija ir kad praktiškai vis tiek vis- 
kas atrodo kitaip. Čia visas ankstesnis mokymasis, studijos yra tik 
aplinkinis kelias, ir pasirinkimo mechanizmas veikia mąstant maž- 
daug taip: kas sėkmingai įveikė mokslo kliūtis, sugebės ir kita — 
net jeigu, kaip žinia, profesija neturi nieko bendra su studijomis. 
Mokymasis ciniškai instrumentaliai atskiriamas nuojo tikslų ir ver- 
tinamas vien kaip abstraktus kvalifikacijos požymis. Kartais po bai- 
gimo ir diplomo gavimo studijas ir profesiją sieja tik atlyginimo 
kategorija. Mokslo „turinys“ nuvertinamas su cinišku realizmu ir 
lieka vien priešžaismiu, akademiniais paistalais. Sunku tiksliai įver- 
tinti, kiek tuo sunaikinama etoso ir koks tai demoralizavimas, — 
reikia tik pagalvoti apie studijas, susijusias su tokiomis „vertybė- 
mis“ kaip pedagogika, mokymo profesijos, teisinės profesijos, pub- 
licistika, socialinis darbas, medicina ir kt. Jei Mefistofelis galėjo pa- 
sakyti Faustui, kad bet kuri teorija yra pilka, o auksinis gyvenimo 
medis yra žalias, tai rodo optimizmą to, kuris dar niekada nebuvo 
perėjęs iš studijų į profesinį gyvenimą. Mat čia pasirodo, kad, ko 
gero, teorija buvo truputį pernelyg rožinė ir kad tiktai tikrovė mus 
išmoko, kas iš tiesų yra pilkuma. Tačiau čia dar yra viltis. Vėliau 
studijų reformos pasirūpino, kad ir studijos taptų tokios pat pil- 
kos, kaip ir šansai po jų. 

Tačiau pats tikrasis ir glaudžiausias mokslų ir cinizmo ryšys glū- 
di moderniųjų empirinių mokslų struktūroje ir metode. Mat yra 
ne tik tam tikra ciniška priešiškų individų korektiškumo forma, 
bet ir ciniškai objektyvi bei metodiškai griežta forma, kurią kai ku- 
rie mokslai ir kai kurie mokslininkai taiko „faktams“. Man atrodo, 
jog tai sudaro branduolį to, ką mes nuo XIX amžiaus pabaigos va- 
diname „pozityvizmu“. Jeigu tas žodis skamba šiek tiek neigia- 

mai, tai tikrai ne todėl, kad jis apibrėžia mokslinį mentalitetą, kuris 
daro viską, kad būtų logiškai tikslus ir ištikimas faktams ir vengtų 
bet kokių spekuliacijų. Šia prasme pozityvizmas turėtų būti grei- 
čiau garbės titulas negu abejotina etiketė. Tačiau iš tikrųjų ginče 
dėl pozityvizmo svarbu ne mokslinė nuostata, o mokslo neprinci- 
pingumas. Mat yra tyrimo sričių - ir tai visą laiką tos pačios, kurio- 
se smarkiai reiškiasi pozityvistai, - kur svarbu ne vien mokslinis 
„objektyvumas“ faktų atžvilgiu: iš mokslininko reikalaujama dau- 
giau -jis turi sugebėti surinkti duomenis, parengti statistiką ir for- 
muluoti teoremas. Yra „objektų“, kurių atžvilgiu netaikomas joks 
mokslinis neutralumas, o tik šališko ir suinteresuoto tyrimo for- 
mos -ryškiausiai tai matyti visoje humanitarinių ir socialinių moks- 
lų srityje (tą patį galima būtų pasakyti ir apie gamtos mokslus; žr. 
skyriuje „Loginis aspektas“ aprašytą transcendentinę polemiką ir 
išaiškintą sąsają tarp objektyvizavimo ir konflikto). Ginčas dėl po- 
zityvizmo kilo ne dėljo neginčijamo nuopelno -jis išaiškino griež- 
tųjų mokslų loginę formą ir empirinę bazę, — o dėl painios pozity- 
vistų tezės, kad jie gali šiomis priemonėmis atskleisti „kiekvieną“ 
tiriamąją sritį ir bet kurią realybę išnagrinėti šaltakraujiškai ir nuo- 
dugniai. Tačiau pozityvistas įtariamas ne tiek naivumu, kiek ciniz- 
mu visų pirma todėl, kad ankstyvojo ir galbūt iš tiesų naivaus po- 
Zityvizmo dienos jau praėjo ir mes jau seniai susiduriame su 
trečiosios kartos pozityvizmu, kuris, neapsiriksime sakydami, yra 
matęs ir šilto, ir šalto. Trumpa XX amžiaus mokslo istorijos formu- 
lė galėtų būti tokia: scientizmo kelias nuo pozityvizmo prie teori- 
nio cinizmo (funkcionalizmo). Jei kritinė teorija pastatė prie gėdos 
stulpo tradicinių ir pozityvistinių teorijų „teigiamą pobūdį ,tai tuo 
irgi norėta pasakyti, kad iš tokių teorijų dirbtinio objektyvumo ma- 
tyti ciniškas susitaikymas su visuomeninėmis sąlygomis, kurios, 
kenčiančiųjų, užjaučiančiųjų ir nukentėjusiųjų akimis žiūrint, šau- 
kiasi dangaus keršto. Pozityvizmo ir naujojo socialinio funkciona- 
lizmo metodika tokiems teoretikams yra organonas, kuris jiems 
leidžia su apskaičiuotu brutalumu, netiesiogiai ir itin ramiai ginti > 
esamas sistemas nuo dėl jų kenčiančių individų. 

B. Antriniai cinizmai 


1. Minima amoralia: 
prisipažinimas, anekdotas, nusikaltimas 


Aš apsiginklavęs šarvu, kuris visas nukaltas iš klaidų. 
Pierre'as Reverdy 


Nors šeši kardinalieji cinizmai ir sukuria scenas, kuriose idealiz- 
mai ir realizmai grumiasi kaip galios ir antigalios, tačiau pirmuoju 
jų aprašymu darbas dar nesibaigia. Mat tikrovėje tai, ką mes at- 
skyrėme aiškumo dėlei, yra neatskiriamai susipynę, ir tikrovė tiks- 
liai suvokiama tik tada, kai pastebime, kaip labai karas ir valdžia 
yra susilieję su seksualumu ir medicina, su religija ir mokslu, kaip 
jie įsiskverbę į vienas kitą. Tačiau tai tiktai kitas būdas pasakyti, 
kad gyvenimo su moralėmis negalima suvokti ir moraliniais pa- 
reiškimais negalima pataisyti. Todėl moralistu vadinamas tas, ku- 
ris abejoja žmogaus gebėjimu „moraliai“ elgtis. Čia aprašyti pa- 
grindiniai laukai, kuriuose atsiskleidžia pačiuose reiškiniuose sly- 
pinčios kiniškosios ir ciniškosios įtampos, jos tarpusavyje sukimba 
ir kartu stumia viena kitą — taip, kaip kurios nors srities vertybės, 
normos ir pažiūros vis sudėtingiau bendrauja su kitos srities ver- 
tybėmis, normomis ir pažiūromis. Net karo ir valstybinės valdžios 
normos dažnai susikerta ir prieštarauja viena kitai, nors šios dvi 
realybės dar palyginti neblogai sutaria. O kas bus, kai karinės ir 
valstybingumo normos susikirs ir susipins su mokslo ir religijos 
bei seksualumo ir medicinos normomis? Jau vien dėl jų vertybi- 
nių sistemų kompleksiškumo ir priešiškumo čia nebus apsieita be 
tam tikro kiekio cinizmo kiekvienos moralės atžvilgiu. 

Ypač smarkiai moralės sampratą pakeičia karas, kuris vietoj fun- 
damentalaus „nežudyk“ iškelia priesaką „žudyk, kiek gali“ ir sis- 
temingai apverčia aukštyn kojom kitas „regionines“ ir sektorines 

Olafas 
Gulbranssonas, 
Vaikiškas 
klausimas. 
„Sakyk, 
močiute, ar po 
karo vėl galios 
dešimt Dievo 
įsakymų?“ 

1918 m. 


etikas, beprasmybę paverčia prasmingumu, o protinga - absurdu. 
Kad nereikėtų daug kalbėti, norėčiau atkreipti skaitytojo dėmesį į 
Roberto Altmano filmą apie Korėjos karą „MASH“ (1970) - to me- 
to ciniškosios satyrinės sąmonės šedevrą. Labai apgalvotai ir įtai- 
giai, pasitelkus sąmojį, parodyti kariniai, medicininiai, religiniai ir 
seksualiniai cinizmai daro filmą dvasiniu istoriniu dokumentu. Jis 
pakyla iki to, kad sugeba kalbėti su Hegeliu, kai filosofija jau kuris 
laikas to negali; jis yra „jo metas, pateiktas (sceninėmis) mintimis“, 
satyrinė meditacija ciniško anekdoto struktūromis ir metodais, 
ofenzyvus ir refleksyvus, taiklus ir tikroviškas; kokia neapsakoma 
blasfemiška paskutinės vakarienės satyra: lauko ligoninės gydy- 
tojai (nelyginant Jėzaus mokiniai) atsisveikina su vienu gyvenimo 
išvargintu kolega, nes tam po erekcijos sutrikimo kyla idėja fiks, 
kad jis yra slaptas homoseksualistas, ir jis negali įsivaizduoti, kaip 
tai prisipažins trims savo draugėms; neapsakomos ir tos šiurpios 
ir bjauriai linksmos operavimo scenos, kur chirurgai šaiposi iš . 
gerokai nukraujavusio kareivio, galvoja apie operacinės seselių 
krūtis ir mintyse yra beisbolo stadione arba keliauja namo. Lauko 
ligoninės etoso sumaištyje yra kažko panašaus į nematomą mora- 
linį mūsų vadinamosios kasdienės tikrovės chaosą. Brutaliai aiš- 

kiai susikryžiavus skirtingoms sritims, čia vienas dalykas išmuša 
moralę iš rankų kitam. Čia tiesiog išgyvenimo principu virsta po- 
reikis susmulkinti savo paties moralinę substanciją, kad nekiltų 
pagunda tikėti kokiu nors savo reikalu. Išgyvenimas kaip ciniškas 
understatement. 

Išdiferencijuotų, bemaž autonomiškų tikrovės sričių pliuralizmas 
ir jį atliepianti moralių bei moralinių šaknų daugybė yra pagrindas 
tam, kad moralinę kasdienybę iš esmės lydėtų vidutinis amoralu- 
mas; kasdienybė paprastai būna patenkinta, jeigu amoralumas ne- 
peržengia vidutinybės ribų. Kaip tik dėl to žmonės, turintys daug- 
maž solidų ir tinkamą realybės jausmą, nėra už griežtas bausmes: 
jie žino, kad bausmė savo griežtu moralizmu gali būti nemoralesnė 
už veiksmus tų, kurie nusipelnė bausmės. (Todėl jau Ciceronas sa- 
kė: sımmum ius, summa iniuria.) Moralės jausmas, savikritiškai žiū- 
rintis į santykį su gyvenimu, reiškia meną manevruoti tarp sava- 
rankiškų ir viena su kita supriešintų vertybinių sričių, tarp įvairių 
prieštaravimų ir kuo mažiau nukentėti, kuo mažiau užsikrėsti pik- 
tu. Kaip Karlas Markusas Michelis parodė savo pagiriamajame žo- 
dyje kazuistikai (t. y. normatyviniam atskirų „atvejų“ aiškinimui), 
daugmaž gyva moralė mums sako, kokias nuodėmes turime pada- 
ryti, kad išvengtume kitų, sunkesnių: jeigu moralistas nėra kvailys, 
sprendžiantis apie viską iš aukštos savo varpinės, jis turi, skirdamas 
gėrį ir blogį, mokėti įvertinti ir „nuodėmės privalumus (žr. Kurs buch, 
60). Moralė yra sugebėjimas bendroje santykių sumaištyje orien- 
tuotis į tai, kas reliatyviai geriausia. 

Tiktai tokia prasme pateisinamas „naujos etikos” ir naujųjų ver- 
tybių poreikis, kuris šiandien visur šmėkščioja pro supuvusį ant- 
statą. Nereikia tikėti naujosiomis vertybėmis. Tai bus užsigulėju- 
sios neokonservatyvizmo prekės. Jei mums jau senoji aukštos 
kultūros etika pasirodė neįkandama, tai visiškai apsijuoksime su 
„naująja . Naujų vertybių samprata gali susidaryti tiktai tada, jei- 
gu progresyviai suvoksime, kad mums negali būti atleistos mūsų 
nuodėmės ir kodėl taip yra, nebent mes visai atsisakytume verti- 
nimo. Niekuomet neapsieinama be cinizmo ten, kur kalbama apie 
vertybes; kas radikaliai laikosi kurios nors vertybių skalės, tą kiti 
paprastai laiko ciniku - tiesiogiai ar netiesiogiai. Kad ir koks tu bū- 
tum, kurias nors normas vis tiek paminsi po kojomis, ir jeigu gy- 

veni tokiais laikais, kai būti naiviam žvelgiant į tokį pamynimą ne- 
įmanoma, tai visada galėsi tai pasakyti ir garsiai. 

Todėl prisipažinimas yra svarbi (greta „teorijos“ ) tiesos sakymo 
forma. Nuo Augustino iki François Villono, nuo Rousseau iki Freu- 
do, nuo Heine siki dabartinės autobiografinės literatūros svarbiau- 
sias tiesas išgirstame prisipažinimo forma. Ir tos išsipasakotojų ben- 
drijos (tokiomis galop virsta visos giluminės psichologijos 
praktikos) iš esmės yra terapeutų nuo moralės priekaištų atleistos 
prisipažintojų bendrijos. Mišrioje realybėje bet koks kalbėjimas apie 
save būtinai virsta panašiu į avantiūristo prisipažinimą arba nusi- 
kaltėlio testamentą, ligos arba kančios istoriją, liudytojo parody- 
mus arba išpažintį. Tai yra autentiškumo sąlyga neišvengiamo eti- 
nio savo galimybių viršijimo situacijoje. Tiktai salauds visuomet 
randa pasiteisinimą, visuomet turi pakaitai švarius baltinius, stu- 
burą ir švarią sąžinę. Kas iš tiesų pasako, kas jis yra ir ką yra pada- 
ręs, tas noromis nenoromis visada ir neišvengiamai pateikia pika- 
reskinį (šelmių) romaną, vargo liudijimą, varliamušio pasakojimą, 
kvailio požiūrį, likimo vingių knygą. 

Tam, ką Erichas Frommas vadina „būties etika“, reikia (jeigu ją 
teisingai supranti) tokios sąžiningos laikysenos savo gyvenimo, 
mąstymo, planavimo ir žlugimo atžvilgiu. „Būčiai“, be abejonės, 
priklauso ir tai, ko mes pagal kai kurių vertybių sistemų kriterijus 
turėtume gėdintis, taigi „būties etika“, jeigu ji siekia būti ir yra są- 
moninga pozicija, turi vesti prie tokios akimirkos, kai mes, right or 
wrong, iki galo prisipažintume, kokie „esame“. Būties etika ieško 
tikrumo tiesos; ji skatina prisipažinimą ir reikalauja sąžiningo apie 
save kalbėjimo, kaip ir kitos kardinalios dorybės. Prieš ją nieko ne- 
reiškia visos kitos moralės, net jeigu atskiros etikos viena kitos dar 
nėra demaskavusios. Kas nori tiesos, turi ne vien kurti teorijas ir 
plėšti kaukes, bet ir kurti žmonėms tokias sąlygas, kad būtų gali- 
ma bet ką prisipažinti. Tiktai kai mes apie viską turėsime suprati- 
mą, pripažinsime viską turint vertę, viską perkelsime anapus gė- 
rio ir blogio ir galop viską vertinsime taip, kad mums nebūtų niekas. 
svetima, kas yra žmogiška - tiktai tada bus galima būties etika, nes 
ji padarys galą priešiškumui kitoms etikos rūšims. Būtis pati savai- 
me nežino nieko, ko turėtų gėdytis, ir nėra tai, ko reikėtų gėdytis, 
nebent sąmoningų iškraipymų, nesąžiningumo ir sąmoningo sa- 

vęs apgaudinėjimo. Viską galima „atleisti“, tik ne tai, ką tradicija 
vadina „nusidėjimu Šventajai Dvasiai“ ir ką mes šiandien apibū- 
diname kaip autentiškumo (tikrumo, sąžiningumo) trūkumą. Ne- 
autentiška yra tokia sąmonė, kuri sąmoningai „neina į save“, nes 
strategiškai dar tikisi naudos iš melo. 

Būties etika turėtų būti tokios visuomenės etika, kur žmonės my- 
lėdami ir kritikuodami vienas kitam padeda, kad tiesos valia taptų 
stipresnė už kiekviename „aš“ nerimstančią valią valdyti ir prasi- 
mušti. Būties etika peršoka poleminių spekuliacijų sritį. Tiktai pa- 
tologiški cinikai ir kerštingi negatyvistai prisipažindami klydę ke- 
tina vėl kartoti klaidas; jie net piktnaudžiauja prisipažinimo forma, 
kad galėtų toliau daryti savo ir meluoti; ir ne visuomet tai būna 
koketavimas, kaip kad kadaise artistė Zarah Leander, vaidindama 
blogos šlovės miss Jane, dainavo: „Tokia aš esu ir tokia liksiu, tokia 
aš esu visa, yes Sir!“ 

Turbūt skaitytojas jau pastebėjo, kad kardinaliųjų cinizmų eilė 
kartu yra ir elementarių satyrinių temų bei svarbiausių anekdotų 
rūšių sąrašas. Tie cinizmai atstovauja svarbiausioms išaukštinimų 
ir pažeminimų, idealizavimų ir realistinių prablaivėjimų sritims. 
Čia daugiausia erdvės piktžodžiavimui ir plūdimui, ironizavimui 
ir pašaipoms. Čia net patys trivialiausi kalbinio liberalizmo pro- 
trūkiai dar turi moralinę reguliuojamąją prasmę. Nuolatinis anek- 
dotų generatorius yra kariuomenė su savo įtampomis tarp didvy- 
rių etikos ir bailių realizmo, tarp viršininkų ir valdinių, fronto ir 
užnugario, karo ir taikos, įsakymo ir vykdymo; politika su jos ideo- 
logijomis, valstybinėmis akcijomis, jos aukštais žodžiais ir mažais 
darbais irgi visą laiką teikia peno sąmojui ir parodijoms. Seksualu- 
mas panašiai: aprengto ir nuogo, uždrausto ir leidžiamo suprieši- 
nimas sudaro plačias juokų, vulgarybių ir komedijų galimybes, kad 
ir kokios sritys būtų aptariamos - flirtas, vedybinis gyvenimas, su- 
eitis ar šeimyninės peštynės. O kur dar medicina su jos sarkaz- 
mais apie sveikatą ir ligą, pamišimą ir normalumą, gyva ir negyva. 
Visa religija irgi kaip jokia kita tema teikia dingsčių keiksmams ir 
anekdotams, nes kur yra didelis šventumas, ten atsiranda ir dide- 
lis profanavimo šešėlis, ir kuo daugiau garbinami šventieji, tuo dau- 
giau tarp jų atsiranda juokingų asmenybių. Ir pagaliau mokslo sri- 
tis, kurią varsto įtampos tarp intelekto ir kvailumo, sąmojaus ir 

apilietiškumo, proto ir pamišimo, moksliškumo ir absurdo. Visi tie 
„Kkardinalieji anekdotai“ kolektyvinėje sąmonėje veikia kaip dre- 
nažo sistema (reguliuoja, išlygina, nustato pusiausvyrą), kaip visų 
pripažintas reguliacinis mini amoralizmas, kuris protingai mano, 
kad sveika pasijuokti iš to, kas viršija mūsų piktinimosi galimybes; 
todėl tas, kuris dar kovoja, iš savo reikalų nesišaipo. Jeigu sąmojis 
nukreiptas į vidų ir paties žmogaus sąmonė iš viršaus (bet ne per- 
nelyg nepalankiai) pažvelgia į save, kyla linksmumas, kurio pa- 
sekmė ne kiniškas kvatojimasis ir ne ciniška šypsena, o kovingu- 
mą praradęs humoras. 

Labiausiai stebinanti mūsų kultūrinės moralinės situacijos ap- 
raiška turbūt yra nepasotinamas šiuolaikinės sąmonės troškimas 
kriminalinių istorijų. Jos, mano nuomone, irgi priklauso morali- 
niams vėdinimo įrenginiams tokios kultūros, kuri pasmerkta gy- 
venti su pernelyg daug normų, dviprasmybių ir kontraetikų. Šis 
žanras, kaip visuma, kolektyvinės etikos atžvilgiu yra tarsi suinsti- 
tutintas prisipažinimo mediumas. Kiekviena kriminalinė istorija 
yra vis nauja dingstis eksperimentiniam amoralizmui. Ji fikcijos 
srityje padaro kiekvienam prieinamą „laimę nusikalsti“ (d Aure- 
villy). Moderniųjų detektyvinių istorijų nuo Poe iki dabarties mąs- 
tymas — tai visų pirma cinizmo analizė in nuce. Mat visos geros 
kriminalinės istorijos reliatyvina atskirą nusikaltimą. Jeigu seklys 
yra švietimo atstovas, tai nusikaltėlis atstovauja amoralumui, o au- 
ka - moralei. Tačiau tokia padėtis visuomet ima keistis, kai kaltės 
tyrimas prieina tokią vietą, kur aukos (dramaturgijos požiūriu — 
pirmiausia „nekaltos aukos“) pačios praranda nekaltybę, atsidu- 
ria įtartinoje situacijoje ir jas nuo nusikaltėlio, kuris jas yra nuskriau- 
dęs, skiria tiktai plonytė teisinė linija; ši linija skiria ciniškus, ne- 
baudžiamus amoralizmus nuo tikrųjų nusikaltimų. Kraštutiniu 
atveju nusikaltėlis yra tas, kuris, tarsi koks išprovokuotas švietė- 
jas, nubaudžia savo aukoje tik jos pačios amoralumą. „Ne žudi- 
kas, o nužudytasis yra kaltas“ (Werfelis). Tai filmai, kurių pabaigo- 
je komisaras su tokiu giliaprasmišku veidu nueina gatve, tarsi jam ` 
būtų gaila, kad išaiškino tą bylą. 

Jau XIX amžiuje Hermanas Melville'is pasakojime apie Bilį Ba- 
dą (pasirodžiusiame po rašytojo mirties) parodo tokį išvirkštumą, 
žinoma, tragiškuose rėmuose. Herojus, doras, naivus, simpatiškas 

ir šviesus žmogus, sistemingai provokuotas šėtoniško ginklininko 
pagaliau nebylaus afekto apimtas, partrenkia jį ant žemės. Par- 
trenktasis nelaimingai nugriūna aukštielninkas, bet miršta su pa- 
šaipa lūpose, nes žino: jaunuolis buvo priverstas jam smogti, nes 
nerado kitos išeities, o dabar pagal galiojančią jūrų teisę bus pa- 
smerktas myriop. Teisė čia yra instancija, kurią galima panaudoti 
grynai kaip piktos valios instrumentą, kaip aukos ginklą prieš iš 
esmės nekaltą nusikaltėlį. 

Panašia moraline schema jau ilgą laiką grindžiama didžiųjų kri- 
minalinių romanų struktūra. Romanų vaizdai atspindi kapitalisti- 
nės visuomenės moralinę struktūrą. Pavieniai nusikaltėliai roma- 
nuose dažnai atrodo arba kaip naivesnės, palyginti romios bendro 
visuomenės cinizmo atplaišos, arba kaip gudrūs supernusikaltė- 
liai, prie kurių neįmanoma prikibti. (Iš čia du nusikaltėlių tipai: 
„paslydę“, reliatyviai nepavojingi nusikaltėliai ir nusikaltimų gi- 
gantai.) 

Brechto ir Weillio „Operos už tris skatikus“ triumfališka sėkmė 
remiasi jų sugebėjimu parodyti, kad pašlemėkiškas cinizmas ne- 
daug kuo skiriasi nuo visuotinės moralės normų. Kaip lėlių teatro 
spektaklyje suaugusiems aktoriai ten nuolat demonstruoja savo 
amoralumą ir nusikalstamą išradingumą, dainuoja apie savo pa- 
čių blogį bei dar didesnį pasaulio blogį ir vartoja ciniškus posakius 
bei kalbos formas tam, kad išmokytų publiką tokio kalbos stiliaus, 
kuriuo būtų galima dargi su malonumu pasakyti tiesą apie save. 

Tam tikri simptomai, manding, rodo tai, kad teatro, literatūros ir 
kino šviečiamasis nusikalstamumo vaizdavimas priėjo ribą. Įvai- 
rių kriminalinių schemų išradingumas atrodo išsekęs. Šiandieni- 
niam mentalitetui moralinių ir amoralinių daugiaprasmybių aiš- 
kinimas ir apmąstymas vis labiau atrodo pernelyg pretenzingas, 
dirbtinis. Krypstama į vis brutalesnes išeitis iš konfliktiškos padė- 
ties - bėgimą, žudynes, sprogimą, katastrofą. Ima dominuoti pre- 
"ambivalentiškos mąstymo formos - viskas arba nieko, kvepia arba 
dvokia, geras arba blogas, bomba arba cukrus, O. K. arba ne O. K. 
Vietoj subtilių bylos tyrimo formų vis dažniau naudojama dirbti- 
nė fašistinė iškrova; konfliktinės situacijos ne tiek tiriamos ir aiški- 
namos, kiek sprogdinamos. 

2. Atsainumo mokykla: 
informacijos cinizmas, spauda 


Kas sako tiesą, anksčiau ar vėliau bus demaskuotas. 
Oscaras Wilde'as 


Iš visų pusių informuojamai sąmonei ilgainiui viskas darosi pro- 
blemiška ir viskas tas pat. Vyras ir moteris; du garsūs šunsnukiai; 
trys vyrai vienoje valtyje; keturi kumščiai vienam aleliuja; pen- 
kios pagrindinės pasaulinės ekonomikos problemos; seksas dar- 
be; septynios grėsmės taikai; aštuonios mirtinos civilizuotos vi- 
suomenės nuodėmės; devynios simfonijos, diriguojamos Kara- 
jano; dešimt negriukų šiaurės ir pietų dialoge; bet gali būti ir de- 
šimt Dievo įsakymų su Charltonu Hestonu - mums tai nėra labai 
svarbu. 

Aš čia nenorėčiau cituoti klišių apie neišvengiamą žurnalistikos 
ir spaudos žmonių cinizmą; ir ne vien todėl, kad visuomet tik ne- 
daugelis prieina iki to, kaip tie operatoriai, kurie susitaria su Afri- 
kos samdiniais dėl meniškesnio belaisvių sušaudymo aranžavimo, 
kad galėtų parodyti namie įdomiai nufilmuotą medžiagą; arba kaip 
reporteriai, kuriems kyla abejonių, ar perspėti autolenktynių tra- 
soje apie įvykusią nelaimę iš paskos atvažiuojantį lenktynininką 
ar užfiksuoti, kaip jis įsirėžia į jau patyrusius katastrofą. Bepras- 
miška taip pat būtų svarstyti, ar žurnalizmas yra geresnė dirva 
cinizmui už public-relations institucijas, reklamos studijas ir biurus, 
filmų gamybos scenas, politinės propagandos biurus, televizijos 
įstaigas arba vyrams skirtos spaudos aktų studijas. Svarbu išsiaiš- 
kinti, kodėl cinizmas yra tapęs tiesiog natūralia profesinės rizikos 
ir profesinės deformacijos būtinybe tų, kurių darbas yra teikti vaiz- 
dus ir informaciją apie „tikrovę“. 

Reikia aptarti dvejopą atsipalaidavimą, būdingą teikiant vaiz- 
dus ir informaciją dabartinei žiniasklaidai - vaizdavimo laisvumą 
vaizduojamųjų dalykų atžvilgiu ir informacijos srautų laisvumą 
juos priimančių sąmonių atžvilgiu.* 


* Plg. skyriaus „Istorinis aspektas“ 13 poskyrį „Oplia - mes gyvenam?“ ir 9 ekskursą „Me- 
dicinos cinizmas ir atsainumo treniravimas“. 

Pirmasis laisvumas paremtas nuolatiniu žurnalistiniu kitiems at- 
sitikusių katastrofų eksploatavimu - atrodo, yra tylus interesų su- 
tapimas tarp visuomenės sensacijų troškimo ir jų žurnalistinio per- 
teikimo. Nemaža dalis mūsų spaudos tenkina ne ką kita, tik blogio 
troškulį, kuris yra moralinis mūsų visuomenės vitaminas. Žinių 
vertė dažniausiai priklauso nuo jų dirginamosios galios, kurią, be 
abejo, gerokai gali sustiprinti pateikimas. Be atitinkamų pateiki- 
mo triukų neapsieina jokia žurnalistika, ir jeigu tai yra tik sąmo- 
ningos interpretacijos menas, juos reikėtų vertinti teigiamai kaip 
palikimą tos retorinės tradicijos, kuriai niekada nebuvo vis tiek, 
kaip kas nors pateikiama žmogui. Tačiau labai dažnai pateikiama 
ciniškai, su dvigubu nenuoširdumų; literatūrinės estetinės patei- 
kimo priemonės dramatizuoja daugybę mažų ir didelių pasaulio 
įvykių ir paverčia juos (neduodamos to aiškiai pajusti) daugiau ar 
mažiau sąmoninga fikcija - tiek forma, tiek turiniu; antra, sensa- 
cingo stiliaus pateikimas yra melagingas tuo, kad nuolat restau- 
ruoja seniai pasenusius primityvios moralės rėmus, kad galėtų pa- 
teikti savo sensacijas kaip kažką, kas tuose rėmuose netelpa. Į tokį 
žaidimą leidžiasi tiktai gerai apmokamas paperkamasis mentali- 
tetas. Dabartinis primityvusis konservatyvizmas turi būti be galo 
dėkingas atitinkamai primityviajai žurnalistikai, kuri kasdien už- 
siiminėja ciniška restauracija, nuolat sudarydamas vaizdą, tarsi ne 
dėl jo žinių pateikimo mūsų galvose seniai yra susiformavusi to- 
kia sąmonė, kuri išmoko priimti skandalą kaip gyvenimo formą, o 
katastrofą kaip foną. Melagingai ir sentimentaliai moralizuojant 
visą laiką kuriamas toks pasaulio vaizdas, kur kaip tik toks sensa- 
cijų vaikymasis viliotų ir kvailintų. 

Kas be ko, dar problemiškesnis yra antrasis informavimo laisvu- 
mas. Jis užplūsta mūsų sąmonės pajėgumus tiesiog antropologiš- 
kai grėsmingai. Matyt, turėtum ilgą laiką (kelis mėnesius ar me- 
tus) nebūti informuojamoje visuomenėje, kad sugrįžęs būtum 
susikaupęs ir galėtum sąmoningai stebėti, kaip tave blaško mo- 
derni žiniasklaida. Istoriškai psichologiškai žiūrint, mūsų sąmo- 
nių sumiesčionėjimas ir informatizavimas žiniasklaidos priemo- 
nėmis turbūt yra labiausiai gyvenimą naikinanti mūsų laikų 
aplinkybė. Ir tiktai tokiame pasaulyje gali tarpti modernaus ciniz- 
mo sindromas - difuzinis visur esantis cinizmas, kurį visi mato- 

me. Dabar mums atrodo normalu, kad iliustruotuose žurnaluose 
(beveik kaip kokio senojo pasaulio teatre) vieną prie kito randame 
visus regionus, reportažus apie žudynes Trečiajame pasaulyje tarp 
sektų reklamų, pranešimus apie ekologines katastrofas šalia nau- 
jausių automobilių salono vaizdo. Mūsų galvos ištreniruotos ap- 
rėpti enciklopediškai plačią abejingumo skalę - abejingumas ku- 
riai nors temai kyla ne iš pačios temos, o dėl jos įtraukimo į 
žiniasklaidos pateiktos informacijos srautą. Be metų metus truku- 
sių bukinimo ir lankstumo treniruočių jokia Žmogaus sąmonė ne- 
pakels to, ko iš jos reikalauja vieno vienintelio iliustruoto žurnalo 
pavartymas; ir be intensyvaus pratinimo niekas, jeigu nenorės iš- 
siskirti, neištvers to nuolatinio reikšmingų ir nereikšmingų daly- 
kų ribėjimo, to kaitaliojimosi žinių, kurioms dabar reikia didžiau- 
sio dėmesio, o po akimirkos jau būna visiškai neaktualios. 

Jei bandysime pozityviai pakalbėti apie per mūsų galvas einančių 
informacijos srautų perviršį, tai turėsime girti jų beribio empirizmo 
ir laisvosios „rinkos“ principą; galime nueiti taip toli, kad moder- 
niosioms žiniasklaidos priemonėms turėsime pripažinti funkciją, da- 
rančią jas labai artimas filosofijai: beribis žiniasklaidos empirizmas 
tam tikra prasme imituoja filosofiją, savindamasis jos požiūrį į bū- 
ties totalumą - žinoma, ne sąvokų, o epizodų prasme. Mūsų infor- 
muotoji sąmonė suvokia, kokia daugybė dalykų vyksta vienu me- 
tu. Čia valgoma, ten mirštama; čia kankinama, ten išsiskiria garsūs 
įsimylėjėliai. Čia duodami patarimai, kaip nurašyti skolas pagal „b“ 
paragrafą, ten Chicago-boys ekonominė teorija. Čia tūkstančiai siau- 
tėja popkoncerte, ten negyvėlė metų metus guli neaptikta savo bu- 
te. Čia suteikiamos Nobelio premijos už laimėjimus chemijos, fizi- 
kos ir taikos srityse, ten tiktai kas antras žino šalies prezidento 
pavardę. Čia sėkmingai atskiriami Siamo dvyniai, ten į upę nukrin- 
ta traukinys su dviem tūkstančiais žmonių. Čia artistui gimsta duk- 
tė, ten politinio eksperimento kaina svyruoja nuo pusės iki dviejų 
milijonų žmonių gyvybių. Such is life. Disponuojama bet kokiomis 
žiniomis. Visa — kas yra pirmas planas ir kas antras, kas svarbu ir kas 
nesvarbu, kas yra tendencija ir kas epizodas - rikiuojasi į vieną eilę, 
kur vienodumas sukuria ir vienareikšmiškumą. 

Iš kur tas pašėlęs poreikis, ta manija ir ta būtinybė žinoti, kas- 
dien gyventi šniokščiant informacijoms ir kęsti tą nuolatinį mūsų 

galvų bombardavimą daugybės neįdomių ir svarbių, sensacingų 
ir nesvarbių Žinių? - 

Atrodo, kad nuo naujųjų laikų pradžios tarp mūsų civilizacijos 
ir naujienos, „novelės“, atskiro atvejo istorijos, „įdomaus įvykio“ 
nusistojo savotiškai prieštaringas santykis - tarsi civilizacija tam 
tikra prasme ėmė nebekontroliuoti savo „patirties troškulio“ ir sa- 
vo smalsumo. Švietimas vis labiau nori paversti visatą Žinių ir in- 
formacijos sąvoka, ir tai jis daro padedamas dviejų papildomų tar- 
pininkų -leksikono ir laikraščio. Leksikonu mūsų civilizacija bando 
aprėpti ir enciklopedizuoti „pasaulio ratą” ir visą mokslo ciklą; laik- 
raštyje ji pateikia kasdien vis kitokį rasterinį tikrovės judėjimo ir 
kaitos vaizdą. Leksikonas apima konstantas, laikraštis - kintamuo- 
sius dydžius; abu panašūs tuo, kad minimalia struktūra sugeba 
perduoti maksimumą „informacijos“. Buržuazinė kultūra nuo se- 
no buvo susidūrusi su ta problema, ir verta iš šono pažvelgti, kaip 
ji sugebėjo iš tos padėties išsisukti. Palyginti uždaroje kultūroje 
gyvenantis, normalų informacijos horizontą aprėpiantis ir riboto 
smalsumo žmogus su ta problema dar beveik nesusiduria. Kas ki- 
ta Europos kultūra (ypač buržuazinio laikotarpio), kurią formavo 
dirbantys, tiriantys, keliaujantys, empiriškai nusiteikę, patirties ir 
tikroviškumo ištroškę individai. Po šimtmečius trukusios žinių aku- 
muliacijos jie pasuko savo civilizaciją tokiu smalsumo kursu, kad 
ji jau XIX amžiuje, o labiausiai XX amžiuje, triumfuojant radijui ir 
elektroninei žiniasklaidai, virto siautulingu srautu, kuris mus la- 
biau neša, negu mes jį valdome. 

Visa tai prasidėjo tarsi visai nekaltai - atsiradus novelistams, t. y. 
naujienų pasakotojams ir pramoginiams menininkams, vėlyvai- 
siais viduramžiais buvo pradėta kurti noveliška „pasakojamoji ži- 
nija“; joje akcentai nuo pateikiančių dorovės pavyzdžių, pamoko- 
mųjų pasakojimų vis labiau krypo į anekdotiškai keistus, ypatingus, 
nepaprastus, pikantiškus ir pašaipius, kitoniškus ir paskirus, nuo- 
tykingai linksmus, bauginančius ir verčiančius susimąstyti atsiti- 
kimus ir veikėjus. Galbūt tai pats žaviausias mūsų kultūros reiški- 
nys: slenkant amžiams, „pasakojimus apie pavienius atsitikimus“ 
vis labiau ėmė keisti standartiniai pasakojimai, tvirtai nusistovėję 
motyvai ir banalybės, nauja stojo prieš sena ir Žinios iš šalies ėmė 
veikti dar siaurą tradicinį suvokimą. Pagal mūsų literatūros ir pra- 

mogų istoriją dar labiau negu pagal teisės istoriją galima studijuo- 
ti „šiuolaikinio kompleksiškumo" raidą. Kadangi toli gražu ne sa- 
vaime suprantama, kad mūsų sąmonė turi sugebėti priimti infor- 
maciją apie sprogimus išoriniame saulės apvalkale, apie nederlių 
karštuose kraštuose, apie vienos iš Skandinavijos šalių karalienės 
ginekologines problemas, apie Pekino operą, apie Provanso kai- 
mo sociologinę struktūrą... 

Nuo Renesanso laikų - kuriuos Jacobas Burckhardtas taikliai api- 
būdino kaip „pasaulio ir žmogaus atradimą“ - galvos, „prijung- 
tos“ prie informacijos tinklų (mokslo, diplomatijos, novelistikos), 
yra pripūstos didžiulės žinių masės, ir išlaisvintas empirizmas krau- 
na vieną ant kito kalnus teiginių, pranešimų, teorijų aprašymų, 
interpretacijų, simbolikų ir spekuliacijų, kol galop didžiuosiuose 
to meto intelektuose (reikia turėti galvoje Paracelsaus, Rabelais, 
Cardano, „Fausto“ figūras) „mokslas“ susipina ir virsta chaotiška 
daugiaprasmybe. Mes nebeprisimename to „informacijos baroko“ 
pavasario, nes mus nuo jo skiria švietimo, racionalumo ir „moks- 
lų“ periodas.* Tai, ką mes šiandien vadiname švietimu ir tai dary- 
dami būtinai galvojame apie kartezianistinį racionalizmą, žinių is- 
torijos požiūriu reiškia ir būtiną sanitarinę priemonę; jis buvo filtras, 
saugantis nuo jau vėlyvojo Renesanso metu prasidėjusio indivi- 
dualios sąmonės užliejimo begale tos pačios kategorijos, tos pa- 
čios vertės, tiek pat patikimų žinių iš įvairiausių šaltinių. Susida- 
rius tokiai informacinei padėčiai, pavienio Žmogaus sąmonė 
atsidūrė visiškoje žinių, paveikslų, tekstų valioje. Racionalizmas 
yra ne tiek mokslinė nuostata, kiek sąmonės higienos metodas —-bū- 
das visko nebepripažinti. Mat dabar mes jau skiriame patikrintus 
dalykus nuo nepatikrintų, tikrus nuo netikrų, tiktai girdėtus nuo 
paties matytų, perimtus nuo paties sugalvotų, frazes, kurios pa- 
remtos tradicijos autoritetu, nuo frazių, kurios paremtos logikos ir 
stebėjimo autoritetu. Palengvėjimo efektas iš pradžių milžiniškas. 
Nebe tokia svarbi pasidarė atmintis, užtat padidėjo kritiškumas, 
sustiprėjo saugantis, atrenkantis, tikrinantis mąstymas. Dabar jau 
nebereikia visko praleisti, priešingai, tai, kas svarbu ir turi „moks- 
linę vertę“, dabar jau yra tik maža „tiesos“ salelė vidury miglotų ir 


* Foucault jau aprašė tą periodą savo knygoje Les mots et les choses (1966). 

neteisingų teiginių okeano - netrukus jie bus imti vadinti stabais, 
prietarais ir ideologijomis. Tiesa bus lyg maža, gana tvirta pilis, 
kurioje gyvena kritiškas mąstytojas, o už jos sienų siautėja kvaily- 
bė ir begalinė, netinkamai suformuota ir netinkamai informuota 
sąmonė. 

Bet ir tai truko tik vieną du amžius, kol viduryje to naujo, iš 
pradžių mentaliai higieniškai ypač nusisekusio racionalizmo vėl 
susidarė padėtis, panaši į tą, kurią norėta pašalinti. Mat švietimo 
tyrimai irgi susidūrė su ta pačia problema ir vėl sukūrė „perne- 
lyg didelį pasaulį“, kreipė į dar labiau neaprėpiamą empirizmą ir 
atpalaidavo dar daugiau žinių srautų, sudarytų iš tiesų ir naujie- 
nų. Racionalizmas čia lygiai taip nesusitvarkė su savo paties pro- 
duktais kaip Renesanso mokslininkai su nesuskaičiuojama dau- 
gybe tradicijų. Nuo tada griežtai racionalistinėje stovykloje 
pastebimas tam tikras traukimosi procesas, todėl gali susidaryti 
įspūdis, kad sanitarinė ir sauganti racionalizmo funkcija prano- 
ko produktyviąją, tiriančiąją ir aiškinančiąją. Iš tiesų kai kurie va- 
dinamieji kritiškieji racionalistai ir vadinamieji analitiniai filoso- 
fai kėlė įtarimą, kad jie dėl to taip pabrėžė savo racionaliuosius 
metodus, kad daug ko nespėjo sekti ir su protingu priešiškumu 
pateikė savo nenuovoką kaip metodologinį griežtumą. Tačiau čia 
pasireiškė tik racionalizmui iš pat pradžių būdinga negatyvi, fil- 
truojanti ir sauganti funkcija. 

Tai krinta į akis ne vien tik mums, šių dienų žmonėms. Jau XVIII 
amžiuje, kai subtilesnio suvokimo ir psichologinių, muzikinių bei 
emocinių gabumų žmonės bandydavo tarti savo žodį, racionaliz- 
mas jiems būdavo per siauras, o mokslininkų kriticizmas pernelyg; 
bukaprotiškas. Vien tik su racionalistiniais higieniniais instrumen- 
tais ir jie nepajėgė suvokti viso savo meto Žmonių patirties ir išsi- 
mokslinimo spektro. 

Man atrodo, kad intelektualinę istorinę buržuazinio meno ir li- 
teratūros reikšmę geriausiai galima apžvelgti iš šio taško. Meno 
kūrinys — tiek uždaras, tiek atviras - kaip tvirtą priešpriešą leksi- 
niam enciklopedistų chaosui iškėlė estetinę tvarką. Čia buvo iš- 
keltos tam tikros išliekamosios vertybės, priešingos vis platesniam 
monotonijų srautui; suformuota tokia kalba, kuri pasiekė ausį ir 
krito į širdį; atsirado darinių, prie kurių buvo galima grįžti (moks- 

las, identiškumas, citatos — tai vienas kompleksas); dažnai patei- 
kiamos ritualinės formos, kurios visų abejingų pokyčių sraute iš- 
laiko itin veiksmingą ilgaamžiškumą; sukurti charakteriai, kurie 
atrodo ryškūs, vientisi ir vitaliai įdomūs; sukonstruoti veiksmai, 
kurie gyvenimą mums pateikia sudramatintą ir suintensyvintą. Dėl 
visų šių laimėjimų buržuazinis menas turėjo lemiamą reikšmę for- 
muojant ir stiprinant pažengusios buržuazinės kapitalistinės vi- 
suomenės sąmonę, kuriai grėsė didėjantis patirties chaosas. Tiktai 
menas galėjo bent jau iš dalies duoti tai, ko nebesugebėjo nei teo- 
logija, nei racionalistinė filosofija - požiūrį į pasaulį kaip univer- 
sumą ir į visatą kaip kosmosą. 

Tačiau pasibaigus buržuaziniam laikotarpiui išblėso ir ši buržua- 
zinė, tariamai filosofinė, menų funkcija; jau XIX amžiuje menas 
pakliuvo į savą narcisistinę aplinką bei artistizmo vėžes ir jo vaiz- 
duojamasis spindesys gerokai priblėso.* Taigi netrukus menas jau 
nebeatrodė mediumas, galintis nepakartojamai perregimai „suvok- 
ti ir parodyti visą likusį pasaulį, ir jis pats virto mįsle tarp daugęe- 
lio kitų. Jis vis labiau ėmė atsisakyti savo vaizduojamosios pakaita- 
lo (teologijos, kosmologijos pakaitalo) funkcijos ir galų gale stojo 
prieš sąmonę kaip fenomenas, kuris nuo kitų „informacijų“ labiau- 
siai skiriasi tuo, kad čia nežinai, „kaip viską suprasti“, kad jis nebė- 
ra perregimas, nebeveikia kaip aiškinantysis mediumas ir yra pa- 
sidaręs miglotesnis už likusį gana aiškų pasaulį. 

Tiktai po to, kai sunyko didžioji vaizduojamoji menų funkcija, 
pagrindine informacijos apie pasaulį, kaip įvykį ir aktualiją, tiekė- 
ja pasidarė žiniasklaida. (Čia nereikia kalbėti apie tą XIX amžiaus 
„gyvenimo filosofijų“ ir „didžiųjų teorijų“ intermediją pusiauke- 
lėje tarp meno religijos ir žiniasklaidos sąmonės; plg. skyriaus „Ci- 
nikų kabinetas“ poskyrį apie Didįjį inkvizitorių.) 

Tiktai Žiniasklaida įgijo tokią galią, kuriai negalėjo prilygti jokia 
enciklopedija, joks meno kūrinys ir jokia gyvenimo filosofija: su 
be galo didele nuovoka ji eina prie to, apie ką didžioji filosofija 
visą laiką tegalėjo svajoti — totalinės sintezės (tiesa, nuliniame in- 
telekto taške), pateikiamos totalinio skirtingiausių dalykų sumavi- 
mo pavidalu. Ji iš tiesų daro galimą universalų chaotišką empiriz- 


* Dėl to nerealistiniai menai pradedami įtarinėti eskapizmu. 

mą, gali apie viską papasakoti, viską paliesti, viską kaupti, viską 
gretinti.* Būdama vienu metu ir enciklopedijos, ir cirko palikuo- 
nė, ji yra netgi daugiau negu filosofija. 

Neišsenkamas žiniasklaidos pajėgumas „tvarkyti“ remiasi skir- 
tingų dalykų maišymo stiliumi. Vien todėl, kad pasirinko nulinį 
minties skvarbumo tašką, ji gali viską pateikti ir visko nesakyti ir 
daryti tai vienu metu. Ji turi vieną vienintelį suprantamą elemen- 
tą: „ir“. Su tuo „ir“ galima tiesiog viską sugretinti. Taip atsiranda 
kaimynysčių grandinės, kurių nesusapnuotų joks racionalistas ir 
joks estetas: nutarimai taupyti ir užmokestis kekšėms ir premjeros 
ir motociklininkų pasaulio pirmenybės ir valstybinis perversmas... 
Žiniasklaida gali viską pateikti, nes ji visiškai atsisakė filosofijos 
ambicijų pateiktus dalykus dar ir suprasti. Ji aprėpia viską, nes nie- 
ko neaprėpia; ji kalba apie viską ir apie nieką nieko nepasako. Ži- 
niasklaidos virtuvė kasdien pateikia mums realybės šiupinį su ne- 
suskaičiuojama daugybe prieskonių, bet jie kasdien būna to paties 
skonio. Vis dėlto turėjo būti toks metas, kai žmonės dar nebuvo 
tuo šiupiniu pasibodėję, nes jis buvo naujas - jie susižavėję spok- 
sojo į išlaisvintą empirikos srautą. Todėl Frankas Thiessas 1923 m. 
galėjo su pusiau pateisinamu patosu pareikšti: „Žurnalizmas yra 
mūsų laikų bažnyčia“ (E Thiess, Das Gesicht unserer Zeit. Briefe an 
Zeitgenossen, Stuttgart, '1929, S. 62). 

„Ir“ yra žurnalistų moralė. Jie turi tam tikra prasme duoti profesinę 
priesaiką, kad informuodami apie kokį nors dalyką sutiks, kad tas 
dalykas ir ta informacija, padedami „ir“, būtų pateikti tarp kitų daly- 
kų ir kitų informacijų. Vienas dalykas yra vienas dalykas, ir toliau ži- 
niasklaida neina. Sieti „dalykus“, vadinasi, imtis ideologijos. Todėl: 
kas ieško sąsajų, tas lekia lauk. Kas mąsto, tas nereikalingas. Kas skai- 
čiuoja iki trijų, tas fantastas. Žiniasklaidos empirizmas pakenčia tiktai 
izoliuotus pranešimus, ir toji izoliacija veiksmingesnė už bet kokią 
cenzūrą, nes ji pasirūpina, kad tai, kas siejasi, nebūtų pateikta krūvo- 
je ir žmonių galvose taip pat sunkiai susisietų. Žurnalistas yra tas, 
kurį profesija verčia pamiršti, koks skaičius eina po vieno ir dviejų. 
Kas to dar nežino, tas turbūt nedemokratas arba - cinikas. 


* Vis dėlto ji ne viską pateikia, ir tai yra vis dar nemažo selektyvumo reiškinys. Selektyvus 
melas? 

Vertėtų į tą „ir žiūrėti kritiškai. Ar jis jau apskritai kažkuo „ciniš- 
kas“? Kaip gali logiška dalelytė būti ciniška? Vyras ir moteris; pei- 
lis ir šakutė; pipirai ir druska. Ką galima tam prikišti? Pabandyki- 
me kitus junginius: dama ir kekšė; mylėk savo artimą ir nušauk jį; 
bado mirtis ir ikrai pusryčiams. Čia „ir“, atrodo, bus atsidūręs tarp 
priešingybių, kurias jis trumpiausiu keliu taip sugretina, kad išei- 
na rėkiantis kontrastas. 

Kuo čia dėtas „ir“? Priešingybes sukūrė ne jis, jam tenka tiktai 
nelygių porų sąvadautojo vaidmuo. Žiniasklaidoje „ir“ iš tiesų ne- 
daro nieko kito, tiktai gretina, kuria kaimynystes ir kontrastus, są- 
vadauja - nei daugiau, nei mažiau. „Ir“ gali sudaryti tiesią eilę arba 
grandinę, kurios grandys liečiasi tiktai su logiškuoju sąvadautojų; 
šis savo ruožtu niekaip neapibūdina, kokie yra tie elementai, ku- 
riuos jis pastato vieną greta kito. To „ir“ abejingumas dalykams, ku- 
riuos jis sugretina, ir yra cinizmo augimo daigas. Mat jis, vien tik 
sugretinęs ir sukūręs išorinį sintagminį ryšį, viską suvienodina, ir 
tai yra neteisinga tų sugretintų dalykų atžvilgiu. Todėl ir pasidaro 
ne grynas „ir ',otendencija pereiti į „yra tas pats”. Nuo to momento 
ciniška tendencija gali plėstis. Mat jeigu „ir“ gali stovėti tarp bet ko 
ir reiškia „yra tas pat“, tada ir viskas yra tas pat, ir viskas vienodai 
svarbu. „Ir“ eilės vienodumas pamažu virsta dalykiniu lygiavertiš- 
kumu ir subjektyviu abejingumu. Todėl rytą išėjęs į gatvę ir girdė- 
damas, kaip mane šaukia nebylaus pardavėjo laikraščiai, aš praktiš- 
kai galiu pasirinkti tik išaukštintą tos dienos abejingumą. Ką aš 
pasirinksiu - šią žmogžudystę ar aną išprievartavimą, tą žemės dre- 
bėjimą ar tą pagrobimą? Kiekvieną dieną žmogus privalo pasinau- 
doti prigimtine teise nesužinoti milijonų dalykų. Kad aš būčiau pri- 
verstas ja pasinaudoti, pasirūpina žiniasklaida, kuri kartu pasirūpina 
ir tuo, kad milijonai dalykų užgriūtų mane ir kad man reikėtų tiktai 
mesti žvilgsnį į antraštes ir abejingumas dar labiau užlietų mano 
sąmonę. Jeigu jai tai pavyksta, aš esu priverstas užfiksuoti savyje 
cinišką abejingumą tam, kas mane pasiekė kaip „žinia“. Aš, kaip 
hiperinformuotas individas, registruoju, kad gyvenu tūkstanterio- 
pai per dideliame žinių pasaulyje ir kad dėl daugelio dalykų galiu 
tiktai trūktelėti pečiais, nes mano užuojautos, pasipiktinimo ir mąs- 
tymo galios yra mažulytės palyginti su tuo, kas man siūloma ir kas į 
mane apeliuoja. 

Mes nejučia priėjome prie to taško, kur galima suvokti geriau- 
sia, ką siūlo marksistinės tradicijos, ir iš naujo tai permąstyti. Kas 
kalba apie vienodumą, lygiavertiškumą ir abejingumą, tas nejučia 
jau yra atsidūręs ant klasikinio marksistinio mąstymo pagrindo ir 
bando įminti skirtingų vertybių ekvivalentinių santykių mįslę. Ar 
čia yra sąsajų ir perėjimų? Ar ne Marxas, analizuodamas prekę, 
puikiai, subtiliai ir be galo logiškai aprašė, kaip vienodumų lygia- 
vertiškumas kelia abejingumą, kuris atsispindi prekės ir kainos san- 
tykyje? Galbūt geriausiai pasiruoštume „Kapitalo“ studijoms, jei- 
gu daug valandų prasėdėtume prie televizoriaus, o paskui dar 
įsipareigotume per likusį laiką perversti daugelį laikraščių ir žur- 
nalų bei nuolatos klausytis radijo. Mat iš esmės „Kapitalą“ gali skai- 
tyti kiek nori ir niekada nesuvokti svarbiausio, jeigu iš savo patir- 
ties nežinosi ir į tavo paties mąstymo struktūrą ir jutimą nebus 
įsigėrusi mintis: mes gyvename pasaulyje, kuris nepagrįstai su- 
vienodina daiktus, kuris formuoja iškreiptą sampratą, kad viskas 
yra vienoda ir lygiavertiška (pseudoekvivalentai), ir tuo būdu ska- 
tina dvasinę dezintegraciją ir abejingumą, padaro žmones nesu- 
gebančius skirti tai, kas teisinga ir neteisinga, svarbu ir nesvarbu, 
produktyvu ir destruktyvu, įpratina juos į viską žiūrėti vienodai. 

Gyventi su pseudoekvivalentais; mąstyti pseudoekvivalentais: 
jeigu tu tai sugebi, tai esi pilnavertis šios ciniškos civilizacijos na- 
rys; ir jeigu esi toks sąmoningai, tai esi radęs Archimedo atramos 
tašką, iš kurio gali kritiškai vertinti šią civilizaciją. Marxas savo di- 
džiuosiuose ekonomikos kritikos darbuose vis suko aplink tą taš- 
ką, norėdamas iš visų pusių nušviesti svarbiausią mūsų ekonomi- 
kos formos nelygybę - tarp atlyginimo ir darbo vertės. Tačiau 
paprasčiausias būdas suvokti „Kapitalą yra ne jį skaityti. Mums 
reikia ne kaip tam nelaimingam Althusseriui sakyti „Lire le Capital, 
o: „Lire le Stern“, „Lire la Bildzeitung“, „Lire le Spiegel”, „Lire Brigit- 
te”. Ten galima rasti aiškesnę ir atviresnę pseudoekvivalentišku- 
mo logiką. Cinizmas galop priveda prie amoralaus įvairių dalykų 
"sulyginimo, ir jeigu Žmogus neįžvelgia cinizmo, kai mūsų spauda 
tarp šampano reklamų pasakoja apie kankinimus Pietų Ameriko- 
je, jis nesupras ir pridėtinės vertės teorijos, kad ir šimtą kartų ją 
skaitytų. 

3. Mainų cinizmas, 
arba gyvenimo proza 


Who said that life is fair? 


Pinigai yra veikianti abstrakcija. Vertė verte, o biznis lieka biz- 
niu. Pinigams viskas vis tiek. Tai mediumas, kuriame praktiškai įsi- 
kūnija skirtybių suvienodinimas. Jie kaip niekas kitas gali suvie- 
nodinti skirtybes. Kaip laikraščio popierius ir ekranai abejingi 
perduodamam turiniui, taip ir pinigams visiškai vis tiek, į kokias 
prekes jie keičiami. Jau romėnas Vespasianas, pauostęs monetą, 
kuri tarsi turėjo smirdėti, ironiškai pasakė: non olet. Šiandieniniai 
buržuaziniai mokslai iš esmės yra ne kas kita, kaip aukštesnės pa- 
kopos non olet. Pagiriamojoje giesmėje laisvajai rinkai modernizuoti 
pinigai, kaip kapitalas, rado gyvenamąjį metą atitinkančią formą 
įrodinėti, kad tiek fizine, tiek moraline prasme jie neturi jokio kva- 
po. Jeigu būtų diskutuojama ne apie kokius nors kitokius, o gry- 
nai apie ekonominius mainų aktus, tai joks filosofas, nekalbant jau 
apie ekonomistą, nesugalvotų ieškoti ciniškojo pinigų fenomeno 
valentingumo. Kapitalistinio prekių ūkio teorija nuolat pabrėžia 
to ūkio nepriekaištingumą. Ar jis nesiremia geriausia iš visų mora- 
lių — teisinga kaina ir teisinga sutartimi? Kur tik atsiranda privatus 
kapitalas, visada kas nors ima įtikinėti, jog jis pelnytas moraliau- 
siu būdu, „savo paties darbu“. Tiktai nedraugams gali rūpėti ieš- 
koti dorų biznierių moralinių trūkumų. 

Tiesa, protingieji non olet partijos atstovai pripažino tam tikras 
prekių ir pinigų ūkio moralines komplikacijas. Mat stebint, kaip 
leidžiami pinigai, net egzistuojančių santykių gynėjui krinta į akis 
kai kurie abejotini reiškiniai. Georgas Simmelis turbūt buvo pir- 
mas, kuris ištyrė akivaizdžią su pinigais susijusią cinizmo proble- 
mą. Jeigu pinigai turi, kaip sakoma, „perkamąją galią“, tai kiek ji 
siekia? Jeigu pinigai atsiduria prieš rinkai pagamintą prekę, tai, 
žinoma, yra tik kainos klausimas, ar prekė pereis į pinigų savinin- 
ko rankas. Tai yra grynai ekonominis vertės skaičiavimas. Tačiau 
Simmelis ima kalbėti apie kitos rūšies mainus: pinigai mainomi į 
tokias „vertybes“, apie kurias nėra žinoma, kad jos galėtų būti pre- 
kės. „Pinigų filosofijoje“ Simmelis įžvelgia ciniškąjį fenomeną tuo 

atveju, kai pinigai turi galią įtraukti į mainų biznį ir tokias verty- 
bes, kurios nėra prekės. Aiškus visko ir kiekvieno dalyko perka- 
mumas kapitalistiniame pasaulyje skatina lėtą, bet vis gilėjantį ci- 
niškos korupcijos procesą. „Kuo labiau čia pinigai taps vieninteliu 
interesų centru, kuo daugiau garbės ir įsitikinimų, talento ir do- 
ros, grožio ir sielos išganymo bus paskiriama, kad tam būtų pasi- 
priešinta, tuo pašaipiau ir laisviau bus žiūrima į tas aukštesniąsias 
gyvenimo vertybes, kurias galima įsigyti už tą patį pinigą kaip ir 
savaitinio turgaus prekes. Rinkos kainos sąvoka, taikoma verty- 
bėms, kurios savo esybe atmeta bet kokį vertinimą, išskyrus jų ka- 
tegorijomis ir idealais, yra galutinis subjektyviojo cinizmo reflekso 
objektyvizavimas. (Philosophie des Geldes, Mūnchen,'1912, S. 264.)* 
Ciniška pinigų funkcija reiškiasi jų galia įpainioti aukštesniąsias 
vertybes į nešvarius reikalus. Ne veltui tai vengiama gvildenti, kai 
apibūdinama perkamosios galios sąvoka. Simmelis sako, kad ten, 
kur ekonominė pinigų vertė pasirodo galinti įtraukti į „biznį ne- 
ekonomines vertybes (garbę, dorą, grožį), greta perkamosios pasi- 
reiškia kita pinigų galia, kuri tik panaši į pirmąją, bet ne identiška. 
Tai pagundos galia. Ji veikia tuos, kurių norai, poreikiai ir gyvenimo 
planas yra įgiję perkamumo formą (o tokie kapitalistinėje kultūroje 
yra daugmaž visi). Tiktai universalios pagundos situacijoje, kurioje, 
be to, sugundytiems žodis „korupcija“ seniai atrodo moraline pras- 
me perdėtas, Simmelio „lengvabūdiška nuotaika“ aukštesniųjų gy- 
venimo vertybių atžvilgiu (nuo šiol: vadinamųjų aukštesniųjų gy- 
venimo vertybių) gali tapti kultūriniu klimatu. Tai ne kas kita, kaip 
mūsų anksčiau apibūdintas „universalusis difuzinis cinizmas“. 
Karikatūra: „Viskas turi savo kainą, ypač neįkainojami dalykai“. 
Toks burbulas eina iš turtingo fin de siecle finansininko burnos. Jis 
pietauja atskirame kabinete, švarkas atsegtas, rankoje cigaras, ant 
kiekvieno kelio pasisodinęs po nuogą damą iš padoriosios visuo- 
menės. Kita, papildanti, karikatūra: po Europą keliaujantis Ame- 


* Simmelis cinizmu vadina vien subjektyvių, bemaž nihilistinių ir lengvabūdiškų nuo- 
statų sritį. Aš griežtai atsisakau tokios subjektyvaus cinizmo sampratos. Stengiuosi 
suvokti cinizmą realiame ir reliatyviai bendrame visuomeniniame dvasiniame proce- 
se, kad kiniškoji ar ciniškoji būtis eitų ne iš individų - tai būtų psichologinė nesąmo- 
nė, - o siūlytųsi individams, augtų juose ir per juos vystytųsi; per reiškia: jų jėgomis, 
bet atskirai nuo jų. 

rikos milijardierius, kokį jį įsivaizduotų baikštūs trečiojo dešimt- 
mečio senieji europiečiai. „Well, boys, būtų juokinga, jeigu už ke- 
lis dolerius negalėtum įsidėti į lagaminą Vakarų šalies. Dar papil- 
domas čekis už tai, ką tie plunksnagraužiai vokiečiai vadina 
„Cooltoor“. Ir galop sudarysime kontraktą su popiežiumi”. Tokios 
švietėjiškos frazės išjuokia materialumo brovimąsi į „idealių“ ver- 
tybių sferą. Kapitalui nepajėgia atsispirti jokios su senosiomis gy- 
venimo formomis susijusios vertybės - nesvarbu, ar jos būtų per- 
kamos malonumui kaip dekoracijos, ar šalinamos kaip kliūtys. (Tai 
sudaro „antikvariato dialektiką: seniena išlieka, jeigu ji yra kapi- 
talizuojama; o kapitalizuota ji pasidaro dėl kapitalizmui būdingos 
modernizavimo ir valdymo dinamikos.) Čia kapitalistinė visuo- 
menė neišvengiamai susiduria su jos pagrindą sudarančia ciniška 
vertybių motorika. Jai būdinga nuolat plėsti perkamybių zoną. Tuo 
būdu ji ne tik produkuoja daugybę cinizmų, bet ir (kaip moralinį 
priedą) : savo piktinimąsi jais. Remdamasi savo ideologine optika, 
ralistinės ir neokonservatyviosios frazeologijos dėl to nesunkiai ran- 
da kaltinančių pavyzdžių. Kapitalistinė ūkio forma prie nieko taip 
lengvai neprisitaiko kaip prie humanitarinių dejonių dėl „visaga- 
lių“ pinigų neigiamo poveikio dorovei. Money makes the world go 
round - argi tai ne baisu. 

Taigi ir non olet partija turi kai ką pripažinti. Tačiau ji daro viską, 
kad dėl pinigų vartojimo cinizmo apkaltintų individus, nes jie, gir- 
di, pasiduodą pagundai. Kūnas nesugeba atsispirti pinigams. Visa- 
da viską galima pateikti taip, lyg dėl abejotinų mainų būtų kalti ne- 
rimti jų dalyviai. Jeigu randami pagrindiniai kaltininkai, tai nesunku 
pripažinti kai kurias „moralines periferines problemas ; ką padary- 
si, jos būdingos rinkai. Vienas svarbiausių jos principų yra gundy- 
mas „poreikių valdymo“ prasme. Kai tiktai pastebima ciniška pini- 
gų funkcija, ji griežtai apribojama mainų ir vartojimo sritimi, kur, 
kaip sakoma, kartais neišvengiamas tam tikras išvirkštumas. Tačiau 
kas paneigs sistemos privalumus? Kad nereikėtų kalbėti apie ciniz- 
mą, sociologai mielai kuria modernizavimo teorijas, kur „vertybių 
kaita“ lengva ranka įrašoma pažangos sąskaiton. 

Geriau įsiklausę būtinai pastebėsime, kad Simmelis turi galvoje, 
jog aukštesniosiomis vertybėmis prekiaujama ypatinga forma. Čia, 

žinoma, kalbama apie moters garbę, dorą, grožį ir sielos išgany- 
mą. Ir tokius dalykus galima pirkti. Prostitucija (siauresne ir pla- 
tesne reikšme) yra mainų cinizmų branduolys - pinigai savo bru- 
taliu abejingumu nutraukia iki savo lygio ir „aukštesnio plano 
vertybes. Niekur kitur taip ryškiai nematyti ciniška pinigų galia 
kaip ten, kur jie prasiskverbia į intymias sferas - jausmų, meilės, 
savigarbos - ir priverčia žmones pardavinėti svetimam interesui 
„save“. Kur „žmogus“ pardavinėja savo genitalijas, ten su kapita- 
lu susiduria išorėje, o viduje apie jį nieko nenori žinoti. 

Tam tikru atžvilgiu gaila, kad Marxas savo garsiojoje prekių ana- 
lizėje nesirėmė prostitucija ir jos ypatinga mainų forma. Toks pa- 
grindas būtų turėjęs didelių teorinių privalumų. Kaip olet partijos* 
galvai jam būtų rūpėję pademonstruoti kiekvieną pinigų cinizmo 
galimybę. Moteris, kaip prekė, čia būtų išties buvęs pribloškiantis 
argumentas. Tačiau prostitucijos teorija negali būti pradėta dėstyti 
knygoje, tapsiančioje darbininkų judėjimo biblija. Todėl Marxas iš 
pradžių visai nekaltų produktų, tokių kaip grūdai ir geležis, švarkas 
ir drobė, šilkas ir batų tepalas, pavyzdžiais bando aiškinti ekviva- 
lentinių mainų paslaptį. Pasekime jo įžvalgios analizės svarbiausius 
etapus: prekė ir prekė; prekė ir pinigai, pinigai ir prekė; perėjimas 
nuo pinigų, kaip pinigų, prie pinigų, kaip kapitalo. Čia tarp tų idiliš- 
kų, formalių samprotavimų apie ekvivalentiškumą pirmą kartą jun- 
tama neaiški įtampa, kuri pranašauja „prieštaravimo“ židinį, slypintį 
pačioje mainų sistemoje: po to, kai pinigai pabūna preke ir vėl virs- 
ta pinigais, staiga pasidaro daugiau pinigų. Iš kur?.Keičiama, lygia- 
vertis dalykas mainomas į lygiavertį ir jų staiga padaugėja! Tai gal 
ekonomika yra cirkas? Tačiau Marxas, tuo galima neabejoti, aprašė 
ne ką kita, o pagrindinę formą visų kapitalo cirkuliacijų, kurios vi- 
sos be išimties remiasi tuo, kad tikimasi prieaugio. Ir liaudies išmin- 
tis sako, kad pinigas pinigą traukia; ** nonolet pobūdžio posakiai netgi 
tvirtino: „pinigai dirba“. Stebėdamas šį stebuklingą kapitalo augi- 
. * Čia frazė, kad pinigai iš esmės dvokia, galioja ne tik tada, kai kalbama apie Vespasiano 

obolą, gautą už išvietes. Turima galvoje principinė privatinės nuosavybės (prabangos 

ir gamybos priemonių) kritika, kuri nuo bendros frazės „nuosavybė yra vagystė“ per- 
eina prie mokslo apie pridedamąją vertę subtilybių. 
** Todėl loto yra didžiausias moralinis kapitalistinės visuomenės laimėjimas. Nesuskai- 


čiuojamai daugybei tų žmonių, kurie darbu, matyt, nieko nepasieks, jis rodo, kad lai- 
mė yra vienintelis teisingumas. 

mą prekių rinkoje, Marxas elgiasi kaip tikras žaidimo gadintojas. Jis 
nenusiramina, kol iki galo neišaiškina augimo mechanizmo. Už tai 
kapitalistinė visuomenė jam iki šiol neatleido. Mintis, kad visuome- 
nė yra nepriekaištinga moraliniu, ir ypač intelektualiniu atžvilgiu, 
ima kelti abejonių, kai nuolat reikia priešintis apie ją suformuluo- 
toms tiesoms ir negalėti jų pripažinti. 

Man atrodo, kad Marxas nesiėmė nagrinėti prostitucijos feno- 
meno dėl svarbesnės priežasties. Jį, kaip tikrą teorinį fundamenta- 
listą, domino ne tiek lengvai užuodžiamas rinkos olet, kiek ideolo- 
giškai užmaskuotas darbo rinkos olet. Jo mąstymą inspiravo ne 
ciniška cirkuliacijos, o paties gamybos proceso smarvė. Ji teoretiką 
veikia visai kitaip negu pirmoji, kuri greičiau nukreipia į jusles. 
(Todėl naujųjų laikų socialiniai kritiniai menai ėmėsi įvairiai ko- 
rumpuotų cirkuliacijos cinizmo reiškinių.) Tuo tarpu Marxas prisi- 
kasa iki pačių slapčiausių non olet partijos pozicijų ir užuodžia net 
kapitalo fatališką pridėtinės vertės grobimo hautgot. Ginčijama pri- 
dėtinės vertės teorija niekada Marxui nebūtų tapusi strategine iš- 
eities pozicija puolant kapitalistinę santvarką, jeigu ji būtų buvusi 
tik paprasta ekonominė formulė. Iš tiesų tai ne tik analitinis kapi- 
talo augimo mechanizmo aprašymas, bet ir moralinio darbo kla- 
sės santykio su pelną gaunančia klase diagnozė (politiškai puiki 
diagnozė). 

Mainant darbo jėgą į atlygį, ekvivalentiškumo principo harmo- 
nija nepataisomai sutrinka. Kapitalistinio ekvivalentinio rojaus 
slapčiausioje kertėje Marxas aptinka apie pažinimo medį apsiviju- 
sią ir šnypščiančią gyvatę: jeigu suprasite, kaip reikia nuolat dau- 
giau imti negu duoti, būsite kaip kapitalas ir užmiršite, kas yra 
gera ir kas bloga. Kadangi darbas sukuria daug daugiau vertės, 
negu darbininkai atgal gauna atlyginimo forma (atlyginimai visa- 
da juda istoriškai reliatyvaus egzistencinio minimumo linija), tai 
kapitalo savininkų rankose susikaupia labai daug grynojo pelno. Į 
pridėtinės vertės gamybą įeinantį perdalijimo skandalą ryškiai nu- 
sako epistemologiškai savotiška sąvoka išnaudojimas: tai tuo pat 
metu ir analitinė, ir moralinė agitacinė sąvoka. Todėl ji suvaidino 
svarbų vaidmenį istoriniuose darbininkų judėjimuose. Žinoma, ka- 
pitalo pusė nuo pat pradžių atmetė šią kovinę sąvoką dėljos „kurs- 
tomojo“ pobūdžio. Ideologinė kova „darbo“ ir „kapitalo“ pokal- 

biuose iš tiesų sukosi apie klausimą, kaip interpretuoti verslininkų 
pelną ir išnaudojimo sąvoką (tiksliau, vadinamojo išnaudojimo): 
oletistiškai ar nonoletistiškai. Oletistai minėjo neturto, proletarų 
kančių, priespaudos ir skurdinimo „problemas“, o nonoletistai krei- 
pė dėmesį į liaudies ūkio „bendruosius interesus“, reinvesticijas, 
socialinius laimėjimus, darbo vietų garantijas ir panašiai. Taigi da- 
bartinis nonoletizmas yra vienintelė didelė pastanga „įteisinti pri- 
dėtinės vertės grobimą .* 

Taigi Marxo įsiskverbimas į moralines ekonomines pridėtinės ver- 
tės komplikacijas perkelia puolimo tašką į patį gamybos būdą. Šitaip 
jis pranoksta bet kokį ciniško pinigų vartojimo rinkoje verdiktą. 
Problema yra ne tai, kad pinigai gali išvesti iš kelio garbingas mo- 
teris ir vyrus. Skandalas prasideda tada, kai pinigai, t. y. kapitalas, 
nuolat verčia veikti savo naudai priverstų samdytis vyrų ir mote- 
rų silpnumą. Tokia yra funkciškai amorali industrinio mainų ūkio 
bazė. Ji visada įkalkuliuoja priverstinę silpnesniųjų padėtį. Jos nuo- 
latinė pelno cirkuliacija paremta būtimi tokių didelių grupių, ku- 
rios beveik neturi kitos išeities, tik „ėsk arba dvėsk“. Kapitalistinė 
ekonomika grindžiama tuo, kad ji nuolat verčia vienaip ar kitaip 
elgtis Žmones, kurie visą laiką gyvena esamos arba galimos ypa- 
tingosios padėties sąlygomis, taigi žmones, kurie rytoj badaus, jei- 
gu šiandien nedirbs, arba rytoj nebegaus darbo, jeigu šiandien ne- 
sutiks daryti tai, ką yra verčiami daryti. 

Marxas ieško nelygių mainų cinizmo ne ten, kur jį galima nie- 
kinti kaip „išsigimimą“, o ten, kur ant jo, kaip principo, laikosi vi- 
sas gamybos statinys. Todėl, pasak jo, pinigai kapitalizme niekada 
negali nustoti dvokti darbininkų gyvenimo menkyste. Palyginti 
su tuo reiškiniu, kultūrinio antstato pavertimas viešnamiu atrodo 
tiktai antrinis procesas. Tą procesą ryškiai aprašo kairiosios „deka- 
danso“ teorijos. Tačiau didysis Marxo politinės ekonomijos atradi- 
mas yra tai, kad ji ekonominiuose dalykuose atskleidžia morali- 
nius politinius; dėl atlygio šeimininkai per daug nesijaudina. Bet 


* Marxo oletizmas XX amžiuje susilaukė paramos iš psichoanalizės, kuri pinigus ir šūdą 
laiko simboliniais ekvivalentais ir pinigų kompleksą priskiria analinei sferai. Padėkos ji už 
tai nesusilaukė, juolab kad nuo Rusijos revoliucijos per naktį atsirado užmaskuotas nonole- 
tizmas, kuris tvirtina, kad rusiškasis išnaudojimas yra nebe išnaudojimas. Socialistinė pri- 
dėtinė vertė plaukioja su pasitenkinimo vėliava: pasitenkinimo dėl statybų, kūrimo. 

Marxas atskleidžia, kad darbininko ir darbdavio „laisvoje darbo 
sutartyje“ esama prievartos, šantažo ir išnaudojimo elementų. (Juo- 
kinga, tačiau sindikalizavus darbininkiją darbdaviai skundžiasi, 
kadjie yra prievartaujami.) Savisaugos sumetimais tie, kurie tega- 
li pasiūlyti tiktai savo darbo jėgą, paklūsta „kitos pusės“ pelno su- 
metimams. Šiuo archirealistiniu horizonto praplėtimu Marxo ana- 
lizė iš vien pozityvios ekonominės daiktinės srities teorijos virsta 
kritine visuomenės teorija. 

Cirkuliacijos ir vartojimo sferoje kapitalo cinizmas reiškiasi suve- 
džiojimo forma, o gamybos sferoje jis jau yra prievartavimas.* Pini- 
gai, būdami mokėjimo priemonė, kreipia aukštesniąsias vertybes į 
prostituciją, o pinigai, kaip kapitalas, prievartauja darbo jėgą pre- 
kių gamyboje. Vykstant visoms šioms transakcijoms, realaus keičia- 
mų prekių ekvivalentiškumo reikalavimas pasidaro iliuzinis. Mai- 
nų aktai, vykstantys suvedžiojimo ir prievartavimo sąlygomis, verčia 
niekais bet kokias pastangas nustatyti prekių lygiavertiškumą. Ka- 
pitalistinė mainų sistema yra daugiau spaudimo negu vertybių sis- 
tema. Spaudimas ir prievartavimas (ir neprievartinės prievartos for- 
ma sudarytos sutartys) - tai tikroji ūkio istorija. 

Marxas aprašė kapitalizmą su tokiu nedovanotinu (buržuazijos 
požiūriu) realizmu, kad nelieka pagrindo visoms vien ekonomi- 
nėms teorijoms. Negalima rimtai kalbėti apie darbą, jei nesi pasi- 
ruošęs kalbėti ir apie prievartą, viešpatavimą, polemiką ir karą. 
Iyrinėdami pridėtinės vertės gamybą, mes jau pereiname į ben- 
drosios polemikos sritį.** Siekdamas suteikti savo analizei dar dau- 
glau poleminio realizmo, Marxas net būtų galėjęs kalbėti ne apie 
prekės mainomąją vertę, o apie jos kovinę vertę. Tai, žinoma, ypač 
ryšku, kai kalbama apie prekes gaminančias prekes - gamybos prie- 
mones siaurąja reikšme, kurios jų savininkams taip pat visada yra 
kovos ir spaudimo priemonės; toliau seka svarbiausios strateginės 


* Baudrillard'o pastaba „suvedžiojimas (seduktion) yra stipresnis už gamybą“ skamba 
labiau netikėtai, negu yra iš tikrųjų. Kapitalizmas savo masinio vartojimo fazėje, rem- 
damasis suvedžiojimais (lepinimu, kvailinimu, protų tvirkinimu), gali laisviau veikti, 
negu kad atvirai prievartaudamas. Fašizmas buvo dar ir hermafroditas: prievartauto- 
Jas buvo dar ir suvedžiotojas. Konsumizmas: suteneris save suvedžioja. 

** Plg. skyriaus „Loginis aspektas“ poskyrį „Metapolemika“. Kapitalo sisteminė analizė 
atskleidžia tris polemikos frontus: kapitalo ir apmokamojo darbo; kapitalų konkuren- 
Cijos; nacionalinių kapitalų karo. 


—————2111— L — ie Omės  —— — A rr PL 


13. 1269 385 


visų ekonomikų prekės - kviečiai, geležis ir kt. (atkreipk dėmesį į 
tariamai tokį nekaltą prekių analizės pavyzdį pirmame „Kapitalo“ 
tome); nekalbant jau apie karines ginklus-prekes ir prekes-ginklus. 
Dėl savo funkcinės giminystės ginklai ir prekės dažnai vienas kitą 
pakeičia. 

Taigi du kapitalistinio cinizmo modusai yra apgaulė ir prievar- 
ta? Vienur cirkuliacijos cinizmas, kitur gamybos cinizmas? Vienur 
vertybių išpardavinėjimas, kitur visoks masių gyvenimo laiko ir 
darbo jėgos pajungimas aklo kaupimo naudai? Šiose formuluotė- 
se, kad ir kokios jos būtų tikslios, krinta į akis stiprus moralinis 
susierzinimas. Kam svarbu yra tikrovę traktuoti kuo labiau be iliu- 
zijų, tas negali ir ten, kur ji amorali, ją idealistiškai smerkti. Be to, 
moralinis kapitalizmo paradoksas yra savotiškas „nesutaikomu- 
mo“ sutaikymas, komfortas ten, kur viskas nusiaubta, ir highlife nuo- 
latinėje katastrofoje. Jis seniai virškina bet kokią kritiką, ypač po 
to, kai pasidarė tikras, kad visos revoliucingai pradėtos alternaty- 
vos sužlugs. „Kad ir kiek aiškintum kapitalizmui, jog jis negali pa- 
dėti pasauliui, jis visada gali atsakyti, kad komunizmas negali pa- 
dėti net pačiam sau“ (Martinas Walseris, Kalba Būchnerio premijos 
įteikimo proga, 1981). 

Ar tai, kas čia buvo pasakyta apie kapitalo cinizmą, galų gale 
nėra virtimas lėliuke patirties, kad žmogaus gyvenimas nuo senų 
senovės yra pasmerktas nuolatiniams likimo smūgiams ir Žiauru- 
mui? Ar apskritai reikia vertinti moralės požiūriu Žmogaus egzis- 
tenciją kruviname Žemės rutulyje? Galbūt tas cinizmas yra tik nau- 
jausias pavidalas to, ką malonusis pesimistas Sigmundas Freudas 
vadino realybės principu? Ir ar pagal tai ciniška sąmonė nėra vien 
šiuolaikinį pasaulį (daugiau negu bet kada plėšomą kovos už val- 
džią) atitinkanti „saugumo“ forma, kuri nerezignuodama grūdina 
save, kad galėtų susidoroti su realybe? 

Kas kalba apie gyvenimo žiaurumus, tas tarsi savaime pakliūva 
į sritį, esančią anapus moralinės ir ekonominės išminties. Kas fizi- 
kos pasaulyje yra svorio jėgos dėsnis, moralės pasaulyje yra tai- 
syklė, kad visuomenių išlikimas visada reikalauja aukų. Už kiek- 
vieną išlikimą reikia mokėti, ir tai reikalauja tokios kainos, kuriai 
nepritars jokia vien morali sąmonė ir kurios nesužinosi vien eko- 
nominiais skaičiavimais. Todėl dirbančios ir kovojančios žmonių 

grupės privalo patirti išlikimo kainą, kaip karčią realybės principo 
prievolę, nes patiria ją savo kailiu. Jos moka ją klusnumo „aukš- 
tesniosioms“ jėgoms ir esamybėms forma; jos patiria ją skausmų, 
prisitaikymų ir grūdinančios savivaržos formomis. Jos nuolat mo- 
ka tą kainą gyva, kruvina valiuta. Kovoje už išlikimą guzai, sužei- 
dimai ir išsižadėjimai yra įprasti dalykai. Taip, ten, kur kovojama, 
kovojančiam nieko kita nelieka kaip pačiam su savo būtimi tapti 
išlikimo priemone ir ginklu. Išgyvenimo kaina visuomet yra pats 
gyvenimas. Gyvenimas visur aukojasi savo išlikimo reikalui. Kur 
tik pažvelgsime, jis paklūsta prievartai dirbti, klasinėse visuome- 
nėse pasiduoda viešpatavimo ir išnaudojimo sąlygomis; sukarin- 
tose visuomenėse grūdinasi ginklavimosi ir karo verčiamas. Tai, 
ką common sense vadina gyvenimo kietumu (rūstumu, negailestin- 
gumu), filosofinė analizė aiškina kaip savęs sudaiktinimą (savima- 
terializaciją). Paklusdamas realybės principui, žmogus išorinį kie- 
tumą paverčia vidiniu. Taip jis pats tampa įrankių įrankiu ir ginklų 
ginklu. 

Kam tenka laimė apskritai dar negailestingame pasaulyje įsikurti 
nišoje, kur jau galima nebebūti kietam, tas yra priverstas šiurpda- 
mas žvelgti į sudaiktėjusius ir objektyviai žiaurius pasaulius. Jaut- 
riausias jusles išsiugdo tas, kuris stovi tarp įvairaus rūstumo laips- 
nio socialinių pasaulių ir norėtų ištrūkti iš labiau sudaiktėjusios ir 
susvetimėjusios zonos į švelnesnę. Jis būtinai susiduria su realy- 
bės principu, kuris reikalauja iš jo didesnio nejautrumo, negu jo 
reikia švelnesniojoje zonoje. Jis atsiduria prieš realybės principo 
apraiškas, kurios reikalauja iš pavienio individo vien tik aukotis ir 
būti užsigrūdinusiam. Tokia yra privilegijos dialektika. Privilegi- 
juotasis, kuris netampa ciniku, turi norėti tokio pasaulio, kuriame 
sušvelnėjimo privalumus gali pajusti kiek galima daugiau žmo- 
nių. Pajudinti patį realybės principą yra didžioji pažangos užduo- 
tis. Kas žino douceur de vivre, tas stos prieš gyvenimo rūstumą, nes 
jis reprodukuoja vis naujus kietaširdžius. Todėl tikrą konservato- 
rių pažinsi visų pirma iš to, kad jis bijo žmonių ir jų santykių su- 
švelnėjimo. Nūdienos neokonservatoriai bijo, kad mes galime tapti 
pernelyg labilūs atominiam karui. Jie siekia „dialogo su jaunimu“, 
nes jiems atrodo, kad jaunimas gali būti per glebus rytdienos da- 
lybų kovoms. 

Leisdamiesi į vis gilesnius realybės principo sluoksnius, susidu- 
riame su pavergimo, darbo, mainų ir ginklavimosi būtinybėmis, 
įsišaknijusiomis visuomenėse įvairiomis istorinėmis formomis. Ir 
mainai, kurie buržuaziniam mąstymui atrodo esą vienas jo laisvės 
modelių, nuo neatmenamų laikų yra giliau įsišakniję ten, kur prie- 
varta, negu ten, kur laisvė. Dar gerokai anksčiau negu iškilo ciniz- 
mo šiandienine reikšme klausimas, senovinėse egzogaminėse gru- 
pėse pasitaikydavo, kad gimdyti galinti moteris buvo naudojama 
kaip gyvoji „cirkuliacijos priemonė“. Žmonių kultūros istorijoje ek- 
vivalentiškumo principas kuriasi mus šokiruojančiu būdu: mote- 
rys, kaip gebančios gimdyti gamybos priemonės, „lyg gyvuliai“ 
keičiamos į prekes ir gyvulius. Tačiau tie mainai visų pirma reika- 
lingi ne bandoms, turtams įsigyti - svarbiausia jų funkcija yra gi- 
minystės ryšių užmezgimas tarp išsibarsčiusių šeimų. Jau pačioje 
pirmojoje „ekonomikoje“ reiškiasi išgyvenimo ir susitaikymo poli- 
tika. Moters pavertimas mainų objektu — tai tarsi embrioninė „po- 
litinės ekonomijos“ forma, kurią galima net pavadinti giminių už- 
sienio politika. Dar prieš pradedant skaičiuoti vertę, archajinės 
grupės savaip mokėjo už išlikimo sąlygas. 

Dabartiniai laikai makroistorinėje perspektyvoje išsiskiria ir tuo, 
kad čia darosi vis labiau neaišku, kaip visuomenės galėtų prasmin- 
gai mokėti už išlikimą. „Kietumai“, kuriems jos šiandien save pa- 
smerkia norėdamos išlikti, dabar įgijo tokią fatališką nepriklauso- 
mą dinamiką, kad jie labiau gali padėti susinaikinti negu apsisau- 
goti. Kodėl taip yra? Šiuolaikiniame pasaulyje realybės principas 
tarsi išsigimsta. Dar nesukurtas naujas būdas, kaip visuomenės da- 
barties sąlygomis galėtų imtis prasmingos išgyvenimo ekonomi- 
kos. Seniai pasinėrė į nežinią ne tik moterų mainų ėra - po jos 
sekusi išgyvenimo ekonomika irgi visiškai artėja prie ribos. Ją aš 
vadinu militaristinio pasaulio amžiaus ekonomika. (Tai atitinka 
marksizmo apibūdintas „klasines visuomenes“; tačiau žiūrima iš 
kito taško.) Vergai, baudžiauninkai, samdomasis darbas arba mo- 
kesčiai čia duoda didžiules pridėtinės vertės porcijas, už kurias 
išlaikomi kariniai aristokratiniai sluoksniai arba kariuomenės, ku- 
rios klasikine prasme yra parazitinės nedirbančių žmonių grupės, 
tačiau turi užduotį saugoti visų kitų grupių gyvybinę erdvę. Pas- 
tarieji tūkstantmečiai buvo konkuruojančių karinių parazitų me- 

tas. Šioje ekonomikoje nustatoma nauja gyvenimo kaina; už visu- 
mos išlikimą mokama tuo, kad masės pajungiamos politinėms ka- 
rinėms struktūroms ir tautos įpratinamos pridėtinės vertės grobi- 
mą ir prievartavimą mokesčiais laikyti savotišku braižu, kuriuo 
„rūsti tikrovė praneša tautoms savo ketinimus. Karų smurtas vir- 
to realizmu, kuris teigia, kad karo faktas - tai „aukštesnė jėga”. Bū- 
tinybė „mąstyti karo kategorijomis“ pastaraisiais tūkstantmečiais 
sudarė nuolatinį rūstų tragiško pozityvizmo branduolį. Šis, dar 
prieš atsirandant filosofijai, žinojo, kad pasaulį reikia visų pirma 
ištverti, o ne interpretuoti ar keisti. Karas yra tradicinio realybės 
principo nugarkaulis. Jo pasekmės yra naujų socialinių institucijų 
kūrimas, ir kartu su tuo jis pateikia labiausiai vidinės, karčiausios 
gyvenimo klasinėje visuomenėje patirties branduolį. Feodalizmo 
ir tautinių valstybių susidarymo laikais nesugebanti gintis visuo- 
menė buvo pasmerkta pražūčiai arba pavergimui. Be karinio „ap- 
sauginio apsiausto“ neįstengė išgyventi nė viena mūsų pasaulio 
istoriškai stipri grupė. 

Tiesioginis pridėtinių verčių pervedimas kariniams aristokra- 
tiniams sluoksniams („valdančioji klasė“) yra feodalinių visuo- 
menių bruožas. Tačiau dabarties pasaulis, išaugęs iš buržuazinės 
revoliucijos, griovusios feodalizmą, iki šiol niekur neįstengė ga- 
lutinai įveikti šio principo. Viskas, ko jis šiuo atžvilgiu pasiekė, 
baigėsi tuo, kad tiesioginis pridėtinės vertės pervedimas buvo 
pakeistas netiesioginiu. Tiesioginį tautos išnaudojimą, vykdomą 
aristokratų sluoksnio ir jų išlaikomos kariaunos, pakeitė šiuolai- 
kinės tautinės kariuomenės su profesionaliais kadriniais daliniais, 
tinansuojamais iš mokesčių. Bet kaip tik čia šiuolaikinė valstybė, 
kaip karinio „apsauginio apsiausto“ visuomenei organizatorė, sa- 
vo funkciją vis labiau veda ad absurdum. Mat totalinio karo, vi- 
Suotinės karinės prievolės ir branduolinės strategijos epochoje 
kariniai didžiųjų valstybių aparatai jau nėra visuomenės gyve- 
nimo apsauga - sulig kiekviena diena jie patys vis labiau kelia 
didžiulį pavojų išgyvenimui. Nuo to laiko, kai pasidarė įmano- 
ma ištisiniu teritorijos bombardavimu ir griovimu, nepaisant ar 
tai palies kombatantus ar nekombatantus (t. y. ar tik karius, ar ir 
civilius gyventojus), galutinai sunaikinti ištisas visuomenes, šiuo- 
laikinės valstybės, kurios vadina save demokratinėmis ar socia- 

listinėmis, žaidžia savo gyventojų gyvybėmis, kaip pačios bruta- 
liausios feodalinės sistemos nebūtų galėjusios nė labiausiai to no- 
rėdamos. 

Jeigu dirbančiųjų Žmonių pagamintos pridėtinės vertės perve- 
dimas politiniams kariniams aparatams iš tiesų būtų ta kaina, ku- 
rią mes turėtume mokėti už savo išlikimą, tai ją ir šiandien reikėtų 
mokėti, kad ir griežiant dantimis. Iš tiesų taip nėra. Milžiniškos 
pridėtinės vertės sumos perpumpuojamos į politines karines struk- 
tūras, kurios bemaž nesulaikomai veliasi į vis labiau rizikingus kon- 
fliktus ir grasina viena kitai. Todėl dirbti - šiandien reiškia (tau pa- 
tinka, ar ne) remti sistemą, kuri po kiek laiko gali ir nebūti mūsų 
išgyvenimo sistema. Mes jau seniai mokame nebe už išgyvenimą, 
o kuriame pridėtinę vertę savižudybės mašinai išlaikyti. Aš ma- 
nau, kad tai tradicinės realybės ir racionalumo sąvokos žlugimas; 
tam tūkstančiu balsų pritaria vakarietiškame antstate siaučiantis 
iracionalumas; jis pasiekė tokį lygį, kad ne tik nesileidžia tiriamas 
atskirų intelektų, bet net ir kelia klausimą, ar šio pasaulio veiksmo 
centrai gali sukaupti pakankamai racionalios energijos, kad įveik- 
tų juose pačiuose veikiantį iracionalumą. Visa, kas šiandien galėtų 
atmegzti mazgą, yra to mazgo dalis. Kas šiandien vadinama racio- 
nalumu, yra kiaurai susikompromitavę, nes panašu į laukinišką 
savisaugos principo formą. 

Stulbina paskutinio didžiojo, racionaliu skelbiamo bandymo pra- 
laužti giluminius visuomenės iracionalumo sluoksnius likimas. Kai 
buvo bandoma atmegzti kapitalistinės sistemos prieštaravimų maz- 
gą remiantis marksistine dialektika, mazgas ne tik neatsimezgė, 
bet dar labiau užsiveržė ir virto visišku absurdu. (Žr. skyrelius apie 
Didijį inkvizitorių; valstybės ir viešpataujančiųjų jėgų cinizmą; me- 
tapolemiką.) Didžiųjų jėgų konflikte marksistinė frakcija, ėmusis 
„spręsti“ kapitalistinės problemas, ko gero, tapo pačia beviltiškiau- 
sia problemos dalimi. Kodėl taip yra? Pasirodo, kad moralizuojan- 
tis pridėtinės vertės teorijos aspektas pragaištingai ir iliuzionistiš- 
kai aplenkė analitinį aspektą. Mat tai, ką ji kelia kaip „objektyvią 
kapitalizmo apgaulę“ dirbančiųjų masių atžvilgiu, kartu yra ir ap- 
rašymas to, kas atsitinka visose visuomenėse, turinčiose politines 
karines struktūras, nors jos ir dešimt kartų skelbiasi esančios so- 
cialistinės. Pridėtinės vertės nukreipimas į ginklavimąsi, esant vi- 

siškai suvalstybintoms gamybos priemonėms, funkcionuoja dar 
net geriau — tai rodo Rusijos pavyzdys. 

Ar marksistinių revoliucijos teorijų priežastis nėra tragiškai klai- 
dingas teorijos apie pridėtinę vertę interpretavimas? Savo strate- 
gine prasme jis iš esmės buvo bandymas suformuluoti objektyvią, 
tai yra kiekybinę, kalbą, kuria būtų gvildenamas vienas moralinis 
visuomeninis santykis (išnaudojimas). Išnaudojimo sąvoka plėto- 
jama apskaičiavimais, ir stengiamasi įrodyti, kad išnaudojimas am- 
žinai negali trukti. Tačiau išnaudojimo problema iš esmės glūdi ne 
kiekybinių svarstymų lygmenyje. Kas apskaičiuos, ką žmogus gali 
pakęsti? Nėra tokios matematikos, kuria būtų galima apskaičiuoti, 
kiek laiko išsilaikys kantrybės siūlas, nėra ir sąmoningumo aritme- 
tikos. Tūkstantmečius truko grūdinantis, kreipiantis į rezignaciją 
žmonių auklėjimas karinėse ir klasinėse visuomenėse; juo buvo 
siekiama, kad žmonės sutiktų su valdžios reikalavimu atiduoti pri- 
dėtines vertes — ir begalinėse dabartinės Rusijos agrarinių archi- 
pelagų platybėse žmonės beveik nesiskiria nuo antikos vergų ir 
felachų. Tam reiškiniui suvokti svarbesnė būtų „savanoriškos ver- 
govės analizė, o ne pridėtinės vertės teorija. Išnaudojimo proble- 
ma daugiau liečia politinę psichologiją negu politinę ekonomiją. 
Rezignacija stipresnė už revoliuciją. Tai, ką galima būtų pasakyti 
apie Rusijos prakeiktuosius, parašė ne Leninas, o Flaubert'as: „Re- 
zignacija yra blogiausia iš visų dorybių“. 

Taigi karinis realybės principas ir kartu visas ligšiolinių savi- 
saugos apskaičiavimų racionalumas mūsų akyse bauginamai yra, 
todėl kyla klausimas, ar užteks mūsų civilizacijos dvasinių resur- 
sų sukurti naują transmilitarinį ir postindustrinį realybės princi- 
pą. ABC ginklai bei visa artilerinė grasinimų sistema yra ne kas 
kita, kaip pasaulinio istorinio sustabarėjimo proceso augliai; im- 
perinės poleminės kultūros čia demonstruoja savo techninę es- 
mę. Overkill realizmas, kuriuo dabar grindžiamos didžiųjų vals- 
tybių interakcijos, ilgainiui gali virsti tiktai politikuojančių 
psichopatų realybės principu.* Karinės išgyvenimo sampratos 
epocha su visais savo pasekmių principais artėja prie totalinės 
pabaigos. 


+ „- n . . . . . PZA 
Plg. šio skyriaus poskyrį „Karinis cinizmas“. 
ui ia e a S 

Bet ar tai, kas čia miršta, nerodo ateityje gimsiant naują išmintį? 
Jeigu išgyvenimas ateityje apskritai jokiu būdu negali paklusti ka- 
rinių ir išnaudotojiškų sustabarėjusių sistemų dėsniui, tai ar čia 
neryškėja naujas realybės principas? Pati pasaulio būsena atiduo- 
da mūsų išlikimą į kito racionalumo rankas. Išgyvenimo kainos 
jau nebegali nulemti abejotinas realybės principas. Vyksta pasau- 
linė istorinė savisaugos principo kaita, kuri veda ad absurdum vi- 
sus kietumus ir ginklavimąsi. Tai cinizmo dievų sutemos. Baigiasi 
kietų subjektų, kietų faktų ir kieto biznio laikas. Branduolinį gin- 
klą turinčias kultūras ima veikti jų ginkluotės feedback. Kas moka 
suskaldyti atomą, turbūt sugeba skaldyti ir žmoniją, sistemingai 
priešinti vieną jos dalį su kita ir daryti save vis nejautresnį. Todėl 
aš pavadinau atominę bombą mūsų civilizacijos Buda. Ji stovi prieš 
mus sustingusi ir nepriklausoma, kaip nebylus negatyvių idėjų ga- 
rantas. Joje techniškai išreikštas ontologinis mūsų gynybiškumo 
maksimumas. Ji inkarnuoja kraštutinę ribą, kurią sugebėjo pasiekti 
mūsų kietasis ginkluotas subjektyvizmas. Jeigu mes iš jos nepasi- 
mokysime, jeigu, remdamiesi nauju realybės ir racionalumo prin- 
cipu, nesukursime švelnesnių aplinkybių, tai kietosios, ko gero, 
gali padaryti taip, kad mūsų nebeliktų. 

Loginis aspektas 


A. Juodoji empirija: švietimas kaip 
poleminio žinojimo organizacija 


Galbūt tiesa yra moteris, kuri turi pamato nerodyti 
savo pamatų? 
Friedrichas Nietzsche, „Linksmasis mokslas“ 


Ten, kur reikia, esantis šnipas pakeičia dvidešimt tūks- 
tančių karių fronte. 
Napoleonas Bonaparte'as 


Agentai turi būti intelektualai; jie privalo lemiamą aki- 
mirką paaukoti viską. 

Tarybinės žvalgybos tarnybos direktyva 

Nr. 185 796, pacituota B.Newmano 

knygoje „Šnipai. Vakar, šiandien, rytoj“ (1952) 


Švietimas? Gerai. Mokslas? Tyrimas? Gerai, gerai! Tačiau kas do- 
misi švietėjais? Kas tiria tyrimą, kas užsiima mokslu apie mokslą? 
Ar taip klajisdami reikalaujame daugiau švietimo, mokslo, tyrimo, 
ar Mažiau jų, ar kitokio jų tipo? Ar tai kreipimasis į filosofiją? Į 
metamokslą? Aš už fenomenologinio kelio tąsą. Mes klausiame: 
kas kuo domisi? Kokios mokslo formos ar mokslai dėl tų interesų 
atsiranda? Kas ką nori žinoti? Kodėl? Kas skatina žmogaus smal- 
sumą? Ir net jeigu tarsime, kad homo sapiens iš prigimties trokšta 
patyrimo, nori viską išbandyti ir yra perdėm smalsus, tai vis dar 
lieka paklausti: o kam tokio smalsumo, tokio noro žinoti? Jei ideo- 
logijos kritikoje vis klausiama: kas kalba? (kad klausėjo žodžius 
būtų galima laikyti jo visuomenine pozicija), tai švietimo kritikoje 
mes klausiame: kas ieško? kas tiria? kas kovoja? 

Ir čia atsiveria gana keistas giminysčių laukas - savotiškas smal- 
suolių, Žinių ir naujienų ieškotojų klanas. Mat taip žiūrint filosofas 
ir šnipas, policininkas ir žurnalistas, detektyvas ir psichologas, is- 
torikas ir moralistas atrodo kaip tos pačios, kad ir nesutariančios, 
šeimos vaikai. Visi yra tarsi iš skirtingų tyrimo spektro linijų. Smal- 

sumas ieško smalsumo priežasčių - jis taip pat ieško! - aiškinimų 
paaiškinimų, ir todėl pats turi leistis paklausiamas, kokios tavo 
smalsumo priežastys. Antišvietėjiški polinkiai? Reakcija? Bloga sa- 
vijauta švietimo sąlygomis? Mums rūpi žinoti, kaip ten yra su tuo 
noru žinoti. Yra per daug „žinojimo“, kuris dėl įvairių priežasčių 
turėtų kelti norą, kad mes prie jo nebūtume priėję ir būtume likę 
„neapšviesti“. Tarp „išvadų“ yra per daug tokių, kurios kelia siau- 
bą. Jeigu Žinojimas yra jėga, tai šiandien susiduriame su andai- 
nykščiu siaubu, suvokta jėga, kurią teikia išvados, skaidrumas, per- 
prantami ryšiai. Jeigu anksčiau tyrimas - bet kuria prasme — mažino 
baimę didindamas žinojimą, tai šiandien pasiektas toks taškas, kai 
jis virsta tuo, prieš ką ketino stoti, - baimės didėjimu. Šiurpas, ku- 
rio norėta išvengti, vėl lenda iš apsaugos priemonės. 

Švietimo plėtotei būdinga epochinių mastų kolektyvinio nepa- 
sitikėjimo ugdymas. Racionalizmas ir nepasitikėjimas yra giminingi 
impulsai, abu glaudžiai susiję su kylančios buržuazijos ir naujųjų 
laikų valstybės dinamika. Priešiškų ir konkuruojančių subjektų ir 
valstybių kovoje už išlikimą ir hegemoniją atsiranda nauja realiz- 
mo forma - tokia, kurios variklis yra nerimas, kad netaptum apga- 
vystės arba pralaimėjimo auka. Viskas, kas mums „pasirodo“, gali 
būti galingo, pikto priešo klaidinamasis manevras. Descartes'as, 
įrodinėdamas savo abejones, prieina prie baisingos minties, kad 
galbūt visas mūsų regimasis pasaulis yra tiktai genius malignus mi- 
ražas, skirtas mums apgauti. Švietėjiškas, perprantantis žvilgsnis į 
tikrovę atsiranda atvėsus intelektualiniam aš santykiui su pasau- 
liu, pykčiui ir savisaugos baimei įsiskverbus iki pat šiuolaikinio noro 
žinoti šaknų. Didžiulis tikrumo noras ir toks pat neįveikiamas ap- 
gavystės laukimas verčia šiuolaikinę pažinimo teoriją ieškoti ab- 
soliučių ir neginčijamai tvirtų tikrumo šaltinių — tarsi jai rūpėtų 
įveikti tiesiog pasaulį naikinančią abejonę. Žvalgybos branduolį 
sudaro poleminis realizmas, kuris skelbia karą reiškiniams: jis pri- 
pažįsta tiktai nuogas tiesas, nuogus faktus. Mat klaidinimai, kurių 
žvalgas tikisi, vertinami ir kaip rafinuoti, bet perprantami, demas- . 
kuojami manevrai. Verum et fictum convertuntur. Apgaulės įžvel- 
giamos, nes jų imamės patys. Šiame pasaulyje savaime supranta- 
mi dalykai yra būti apgautam, patirti grėsmę, pavojų, o ne atviru- 
mą, pasiūlą, saugumą. 

Taigi tiesą visada sužinosi ne iš karto, o tik antru bandymu, kaip 
kritikos produktą, kuris paneigia tai, kas iš pradžių atrodė tiesa. 
Tiesa „atrandama“ ne paprastai ir be kovos, o išplėšiama, sunkiai 
įveikus pirminius dalykus, kurie buvo jos maskuotė ir priešingy- 
bė. Pasaulis tiesiog sprogsta nuo problemų, pavojų, apgavysčių ir 
bedugnių, kai tik į jį pasižiūrima nepatikliu tiriamu žvilgsniu. Nau- 
jųjų laikų žinojimo universume vyrauja kulisai, dvigubi dugnai, 
klaidinančių vaizdų panoramos, netikros minos, slepiami jausmai 
ir motyvai, uždengti kūnai - tai vis fenomenai, kurie sunkina pri- 
ėjimą prie „pačios tikrovės” būtent todėl, kad jie sudaryti iš dau- 
giareikšmių, dirbtinių ir sugalvotų veiksmų ir ženklų, kurių vis dau- 
gėja. Ir tai verčia griežtai skirti tai, kas akivaizdu, nuo to, kas 
slepiama. Aš esu apgaudinėjamas, vadinasi, aš egzistuojų; ir: aš 
demaskuoju apgavystes, aš apgaudinėju pats, taigi laikausi. Taip 
galima būtų išversti Kartezijaus cogito, ergo sum. 

Mes bendrais bruožais apžvelgsime kardinaliuosius cinizmus, 
kad šešiais žingsniais aptartume „švietimo“, kaip poleminės em- 
pirijos, svarbiausias manifestacijas ir dimensijas: karą ir špiona- 
žą; policiją ir sekimą klasių kovoje; seksualumą ir vidinį kivirčą; 
mediciną ir įtariamą ligą; mirtį ir metafiziką; gamtos mokslą ir 
ginklų techniką. Tai ne atsitiktinumas, kad ši poleminė fenome- 
nologija apima problemų ratą nuo karybos iki gamtos mokslo; 
mes čia ruošiamės kito skyriaus „transcendentinei polemikai ; ji 
parodo, kaip už smalsumų eilės reiškiasi kovos būtinybės, kurias 
valdo „pažinimo interesai“. Šioje fenomenologijoje mes atlieka- 
me būdingus čiuopiamuosius judesius, čiuopdami save, dar ieš- 
kantį „visiško moderno“, save, kuris mokosi abejoti Kartezijaus 
abejonės produktyvumu ir nepasitikėti begaliniu švietimo ne- 
pasitikėjimu. 


396 


1. Karyba ir špionažas 


„Vietoj to jis pasiuntė į Madridą 1869 metų gegužės 
mėnesį savo patikėtinį Theo fon Bernardį, istoriką ir 
nacionalinės ekonomikos specialistą, kurį, prisidengu- 
sį mokslininko kauke, Bismarckas ir Moltke dažnai 
naudojo slaptoms misijoms... 

Tačiau tai reikalavo didelio mokslinio pastabumo, 
žmonių pažinimo, apsukrumo, gebėjimo apsimesti; 
apskritai gudrumo ir rafinuotumo... 

Wilhelmas J. C. E. Stieberis, 
„Kanclerio šnipas“, 1981 


Kiekvienam karvedžiui rūpi, ką daro priešas, ką jis planuoja, ko- 
kia jo būklė, kaip tai sužinoti. Tiesioginio ryšio nėra. Klausti patį 
priešą ir neįmanoma, ir mažų mažiausia beprasmiška, kadangi jis 
visada sakys neteisybę. 


„Todėl reikia puikios žvalgybos tarnybos, kurios vadas turi būti nepaprasto 
intelekto žmogus, bet nebūtinai kovotojas. Jis privalo sugebėti aiškiai mąstyti, 
kad atskirtų esmę nuo daugybės atsitiktinumų, esančių visur, kur susiduria- 
ma su priešininko problemomis.“* 


Gali neabejoti, tiksliau gali būti tikras, kad priešininkas stengiasi 
tave apgauti. Jis apsimes stipresniu arba silpnesniu negu yra, kad 
tave išprovokuotų arba išgąsdintų. Jis užims vienas pozicijas, o 
staiga puls iš netikėtos pusės. Taigi kiekvienos priešininkų diados 
pusės išgyvenimo logika reikalauja tyrimais (šnipinėjimu) perprasti 
apgaulingus priešininko manevrus, pastebėti juos arba pranokti 
savo atskleidimais, atsakomaisiais apgaulingais manevrais arba 
operatyvinėmis priemonėmis. Todėl šnipinėjimas yra arčiausiai iš- 
gyvenimo mokslo. Iš šnipinėjimo pavyzdžio geriausiai matyti, ko 
siekia poleminis „švietimo“ realizmas. Žvalgyba yra priešo tyri- 
* Bernard Law Viscount Montgomery of Alamein, Weltgeschichte der Schlachten und, 

Kriegszüge, Bd. 1, München, 1975, S. 17. Iš ten pat ir šis kariškių įsijautimo į priešininką 
taktikos eskizas: „Vadas turi sugebėti įsijausti į savo priešininką arba bent bandyti tai 
padaryti. Dėl tos priežasties karo prieš Hitlerį metais aš visada turėjau savo automobily- 
je savo priešininko nuotrauką. Dykumoje ir paskui Normandijoje mano priešininkas 
buvo Rommelis. Aš vis studijavau jo veidą ir bandžiau įsivaizduoti, kaip jis reaguos į 
judėjimus, kuriuos aš norėjau pradėti. Kad ir kaip keista, tačiau tai pasirodė naudinga. 

mas - žinių kaupimas apie tą, su kuriuo mane sieja ne simpatija ir 
ne abejingas neutralumas, o tiesioginio ir grėsmingo priešiškumo 
įtampa. Ji skatina ypatingą norą žinoti ir reikalauja savotiškų „ne- 
tiesioginių tyrimo metodų: apsimetinėjimo, slaptumo, pasitikėji- 
mo įgijimo, draugysčių išnaudojimo. Špionažas naudojasi menu 
prašnekinti kitus, seka ir daro kratas, aiškinasi svetimas intymias 
ir slaptas sritis, ieško progų šantažuoti, tyrinėja pažeidžiamas ir 
silpnas priešininko vietas. Jis tikisi priešininko pusės žmonių išda- 
vystės. Visa tai įeina į šnipinėjimo mokslo metodiką. Priešiškai re- 
alybei, t. y. priešui, šnipas, t. y. „pažinimo subjektas“, rodosi su 
kauke. 

Iš karto matyti, kad šnipinėjimas eina prie „tiesos“ kitaip negu 
mokslas ir juo labiau filosofija. Mat tiesos, kurias renka šnipas, de- 
dasi iš pat pradžių karštai „suinteresuotos“, kad būtų pastebėtos. 
Valstybių karas, sąmonių karas. Žinių kelias per subjektą A pas 
subjektą B jau yra kovos arba ginklavimosi dalis. Ši amorali tyrimo 
kryptis atitinkamai tiesiogiai remiasi karo teise ir išimtine etika, 
kuri sako, kad galima viskas, kas padeda savisaugai. Šis žinojimas 
nepripažįsta aristokratiško nesuinteresuotumo ir kontempliaty- 
vaus objektyvumo gesto, kurį dažnai sau leidžia mokslas. Šnipas 
turbūt yra arčiau kariškio negu filosofo ar tyrinėtojo. Jeigu jis nori 
ką nors sužinoti, tai visada apsimeta esąs abejingas; reikėtų dar 
išsiaiškinti, kada tyrinėtojai ir mokslininkai elgiasi kitaip. 

Tačiau kaip į šnipą žiūri karys arba filosofas? Ilgą laiką jie nieki- 
no jį; ir ne be pagrindo, nes šnipų tyrimo darbas pažeidžia ir vie- 
nos, ir kitos pusės etines normas. Generolams, kurių veikla „hero- 
jiška, dora, vyriška, narsi“, niekada nepatiko bendrauti su 
žmonėmis, kurie viso to negalėjo vertinti jau vien dėl savo profe- 
sijos. Šnipų moralė kita, nors jie kovoja už tą patį. Didvyris neno- 
rėjo, kad jo kovos partneris būtų paperkamas žmogus, nes jam 
atrodė, jog tai suterš jo garbę. Strategija ir taktika, kuriose irgi ne- 
trūksta apgavysčių ir triukų, nepaisant savo dvilypumo, yra vyriš- 
ki dalykai; tuo tarpu šnipas atrodo vien tiktai klastingas ir gudrus 
žemąja prasme. Jis dažniau veikia klaidindamas, negu tiesiai ski- 
nasi kelią. Bet Napoleonas vis dėlto dorai prisipažino, kad jo di- 
džiąsias pergales lėmė ne vien jo paties karinis genijus, bet ir di- 
plomatinis jo geriausio šnipo Karlo Schulmeisterio klaidinimo 

menas (jis suvaidino lemiamą vaidmenį apdumiant akis austrams, 
ir dėl to jie pralaimėjo Ulmo ir Austerlico mūšius). Pasakojama, 
kad generolas fon Moltke, Bismarcko kareiva, apskritai nemėgęs 
šnipų, o ypač Wilhelmo Stieberio, kuris nuo 1863 metų buvo pir- 
masis Bismarcko šnipas (pravarde Vyriausiasis saugumo kelneris) 
ir remdamasis Žinių biuro, taigi savotiškos spaudos agentūros prie- 
danga, sukūrė tarptautinį prūsų slaptosios policijos tinklą. Skaity- 
damas neseniai paskelbtus Stieberio memuarus, suvoki šių laikų 
žvalgybos sistemų reikšmę „realiai politikai“. Stieberis ne tik daug 
kartų apsaugojo nuo pasikėsinimų Bismarcką ir imperatorių Vil- 
helmą I, bet ir, naujais principais pagrindęs Austrijos karybos šni- 
pinėjimą, iš esmės parengė Prūsijos 1866 metų žygio į Austriją pla- 
ną. Jis vadovavo slaptam paruošimui ir išžvalgymui teritorijos, 
kurioje turėjo vykti 1870-1871 metų vokiečių žygis į Prancūziją. 
Tačiau kuo daugiau apdovanojimų jis gavo už tokią iš pažiūros 
sėkmingą veiklą, tuo labiau jį ignoravo Prūsijos karininkų kasta. 
Herojai negalėjo pakęsti, kad jų naivus (?) kareiviškas etosas turė- 
tų ką nors bendra su šnipų vado nuosekliu, apgalvotu amoraliz- 
mu*. Kuo aukštesnė tarnyba, tuo daugiau esi priverstas meluoti. 
Niekas nenorėjo pripažinti Machiavellio realizmo, teigiančio, kad 
kare apgaudinėti yra garbinga (Discorsi, III. Buch, 40). 

Ne kitaip elgiasi ir mokslininkai bei filosofai, kurie nė Žiūrėti ne- 
nori į šnipo ir šnipinėjimo pusę. Mat jo rankos purvinos, suprask: 
pernelyg aiškūs, pernelyg daliniai, „smulkūs“ interesai. Didieji tie- 
sos ieškotojai daro viską, kad nebūtų panašūs į šnipus; jie apskri- 
tai linkę nepripažinti jokių savo „interesų“ ir nebūti jokio „tikslo“ 
įrankis. Jei tikras filosofas niekino net ir savo duondavį (plg. Schil- 
lerio visuotinės istorijos paskaitą), tai šnipas jam buvo tikrai že- 
miau bet kokios kritikos. Bet kas, jeigu šnipas iš tiesų pasirodytų 
esąs filosofo tyrinėtojo šešėlis ir abejotinos šlovės antrininkas? 

Iš paviršiaus žiūrint, žinoma, sunku įsivaizduoti didesnį skir- 
tumą, negu yra tarp šnipo ir tiesos tyrėjo: šnipas labai angažuo- 
tai „domisi“ (renka žinias) kurios nors partijos, tautos ar tiesiog 
žmonių grupės naudai, o „tiesos ieškotojas“ žiūri tik į visumą ir 


* Stieberį tai žeidė; atsiminimuose jis šiek tiek teisinasi, bet kartu ir iš dalies atsirevanšuoja 
priešininkams, kurie jį laikė „antiliberaliu, antihumanišku ir net cinišku“ (Stieber, S. 176). 


399 


tvirtina tarnaująs visos žmonijos labui, jeigu ne apskritai „gry- 
najai tiesai“. Tik XX amžiuje švietimo mokslas ir filosofija suvokė 
savo ribotą šališkumą ir siaurus poleminius bei pragmatinius ry- 
šius. XIX amžiaus pabaigoje, klasių kovų epochoje, aukštojo pa- 
žinimo antspaudo saugotojai pirmą kartą pajuto po savo kojo- 
mis siūbuojant žemę; kilo nemalonus įtarimas, kad jie, 
buržuaziniai mokslininkai, galbūt yra valdančiosios buržuazijos 
alistines „bendras“ tiesas, kurias valdančioji klasė dažniausiai sėk- 
mingai panaudoja saviems interesams. Kai 1914 metų rugpjūčio 
mėnesį prasidėjo Pirmasis pasaulinis karas, profesionalai „tiesos 
ieškotojai“ nusimetė kaukes. „1914 metų idėjų“ banga pasigriebė 
juos, ir jie pasirodė esą visiškai pasiruošę sąmoningai perimti dva- 
sinio ginklų kalvio vaidmenį tautų skerdynėse. Sunku net įsivaiz- 
duoti, koks įmanomas staiga tapo kultūrinis šovinistinis „grynų- 
jų tiesų” nacionalizavimas, o tai matyti skaitant 1914-1918 metais 
parašytas „teorijas“ *. 

Vėlesniais dešimtmečiais mokslai apskritai nepaprastai sumaži- 
no savo tiesos patosą. Be to, mokslininkams teko gyventi nuolat 
įtarinėjamiems, jog yra galingųjų talkininkai. Nuo to laiko ėmė ro- 
dytis ne taip jau neįmanoma, kad šnipas galėtų stovėti greta filo- 
sofo, slaptas agentas - greta tyrėjo. Tuo pat metu, kai kariškiai lio- 
vėsi dėjęsi herojais, tyrėjų sąmonė ėmė darytis vis labiau 
pragmatiška. Pažinimas ir interesai dabar turėjo, netgi privalėjo 
būti susiję, tiktai būtent interesai turėjo įrodyti savo legalumą. Niet- 
zsche pradėjo kiekvieną valią Žinoti griauti įtarinėjimu valia val- 
dyti. Kas studijuoja Pirmojo pasaulinio karo istoriją, negali nepa- 
stebėti, kokį svarbų vaidmenį jame vaidino šnipinėjimas ir kariniai 
„tyrimai“ — žvalgybinis karas, psichologinis karas, išdavystė, pro- 
paganda. Pagaliau generolas Moshe Dajanas po Izraelio-arabų še- 
šių dienų karo atviraširdiškai ir paslaptingai pareiškė, kad žvalgy- 
bos tarnybos jame suvaidino tokį pat svarbų vaidmenį kaip ir 
aviacija bei tankai. Tabu, atrodo, nebeegzistuoja. Turbūt ne kitaip 
yra ir su daugybe viso pasaulio mokslininkų, kurie aiškiai, be jokių 
profesinių skrupulų dalyvauja kuriant ginklų projektus ir naikini- 


* Plg. Julieno Bendos aiškią polemiką leidinyje La trahison des clercs, 1927. 

mo potencialus. Mokslas irgi priverstas ieškotis duonos, ir jau da- 
lis jo būsimame kare įžvelgia savo darbdavį“. 

Karinis tyrimas kaip filosofinio tyrimo provokacija? Ar pažini- 
mas pajungiamas tam tikriems interesams ir kokie bendri, kokie 
atskiri jie turi būti? Ar kiekvienas „tiesų“, išvadų ir duomenų rin- 
kimas susijęs su polemiškais, gynybiniais ir agresyviais subjektais 
(valstybėmis)? Žinoma, šnipinėjimas labiausiai nutolęs nuo „ben- 
dro” intereso iliuzijos. Todėl jis primygtinai reikalauja laikyti pa- 
slaptyje savo išvadas. Tuo tarpu mokslininkai kategoriškai linkę 
publikuotis, ir kai kurios metateorijos net užmezga fundamentalų 
ryšį tarp tvirtinimų bendrumo, tiesos ir viešumo. Mokslas giriasi, 
kad yra visiems prieinamas, o slaptosioms tarnyboms aišku, kad 
koks nors „pažinimas“ tiktai tol ko nors vertas, kol ne visi Žino, 
kad joms jis žinomas. 

Čia matyti panašumas tarp pažinimo teorijos ir kriminalinės poli- 
cijos kriminalinės technikos skyriaus: abu modeliuoja „objektyvias“ 
pozicijas tiriamojo objekto atžvilgiu, ir tos pozicijos be priešiško nu- 
siteikimo jo atžvilgiu būtų nesuprantamos. Abiem rūpi atskirti tai, 
kas matoma, nuo to, kas slepiama. Abiem žinoma, kad visur tyko 
paklydimai ir apgaulės. Abiejų viduje apgaulė konkuruoja su įtaru- 
mu. Turėti priešą, vadinasi, apibrėžti tyrimo objektą (atvirkštinis šio 
sakinio variantas tik iš dalies įmanomas). Karas nukreipia smalsu- 
mą į polemines vėžes ir nežinomus priešininko aspektus traktuoja 
kaip jo pavojingumą. Pažinti priešą — tai jau pusiau grasinti. Iš prie- 
šiškumo kyla specialios smalsumo ir tyrimo sritys bei pažinimo in- 
teresai: pro rakto skylutę žvelgti į nuogus faktus. Be kivirčo ir atitin- 
kamo prisidengimo nebus apnuoginimo, be užmaskavimo - nuogos 
tiesos. „Tyrimo“ užmaskuotų tiesų tiekimas paklūsta vienam dia- 
lektiniam principui: tiktai specifinis, polemikos padiktuotas priden- 
gimas sukuria erdvę „už - „nuogus faktus“. Nuoga yra tai, kas prieš 
tai buvo slapta: priešas, kurio slapta pasiklausyta jo privačioje ap- 
linkoje; vienur slepiama galia, kitur konspiracija; nuogos moterys, 
padarytos matomos genitalijos; amoralių žmonių prisipažinimai; tik- 


* Aš čia atsisakau empiriškai svarbaus įvairių „intelekto“, „tyrimo“, „mokslo“, „filosofijos“, 
„kritikos“ sąvokų ir funkcijų diferencijavimo. Mūsų svarstymai priklauso ne intelekto 
sociologijai, o įeina į pažinimo teorijos (poleminės) priešlaukį. 

ri ketinimai, tikri motyvai, rūsti statistika, nepermaldaujami paro- 
dymai. Kas tiria, tas nepasikliauja tuo, kas „sakoma'; nuogi faktai 
turbūt visuomet yra kitokie, negu tai, kas „sakoma“. Priešas yra vi- 
sur: gamtos jėgos yra pernelyg galingos, pernelyg pavojingos, kad 
galėtume jomis pasikliauti; varžovai, kurie rimto pavojaus atveju 
mūsų nepasigailės ir jau žiūri į mus kaip į lavoną, kurį jie, norintys 
„išlikti“, jeigu kas, peržengs; tradicijos, kurios pučia į mūsų galvas 
miglas ir verčia „tuo tikėti“, bet draudžia žinoti, kaip yra iš tikrųjų. 
Slaptumas yra būdingas kriminalinės technikos tarnybų pažini- 
mo teorijos bruožas, ir čia tyrimas išsiskaido į naiviąją ir refleksy- 
viąją, patikliąją ir rafinuotąją kryptis. Naivieji remiasi tuo, kad jie 
nėra išankstiniai kieno nors priešai ir niekas jų neprivers būti to- 
kiais priešais. Jeigu šio tipo tyrėjai „kažką žino“, tai jie automatiš- 
kai mano, kad gali tai pasakyti bet kam kitam. Labiau refleksyvios 
tyrimo formos (pvz., senoji masonystė) nuo seno laikėsi kitos po- 
zicijos: jos akceptavo priešiškumo (kad ir reliatyvaus) faktus ir są- 
moningai pasikliovė slaptumu; masonai pripažino būtinybę, esant 
neišvengiamiems konfliktams, remtis kovos logika. Jie žinojo, kad 
žinojimu galima naudotis kaip ginklu, geriausiai kaip slaptu. Kitas 
turi nežinoti, kad mes žinome. Šnipui tai ypač būdinga: sužinoti, 
neduodant žinoti, kad žinai. Iš čia kyla dažnai žavus, romantiškas 
špionažo maskaradas. Agentai mokomi matyti, patys likdami ne- 
matomi, pažinti, patys likdami neatpažinti. Wilhelmas Stieberis bu- 
vo ne vien gudrus organizatorius, bet ir talentingas aktorius - jis 
aplankė net Karlą Marxą, kai šis buvo tremtyje Londone, ir sėk- 
mingai suvaidino prieš jį dėl revoliucinių įsitikinimų iš Vokietijos 
pabėgusį gydytoją; Stieberis savo memuaruose patenkintas savi- 
mi pažymi, kad ponas Marxas nė žodžiu nepasiteiravo apie jo, 
kaip revoliucionieriaus, gyvenimą ir apie padėtį Vokietijoje, tiktai 
klausinėjo daktarą Schmidtą, kaip gydytis nuo hemorojaus*. Be 
to, Stieberis kartais pasirodydavo neramiose vietose kaip peizažų 
tapytojas, sako, net bastęsis kaip sendaikčių prekeivis, stumdantis 
devocionalijų ir pornografinių atvirukų vežimėlį - su vienos ar ki- 
tos rūšies preke visada buvo galima įtraukti į atvirą pokalbį karei- 
vius. Taip pat yra žinių, kaip elgiasi Stieberio palikuonys iš socia- 


* Stieberis rinko kaltinamąją medžiagą, reikalingą Kelno komunistų bylai. 

listinės prūsiškos slaptosios policijos: Rytų agentai psichologiniuose 
kazanovų kursuose mokosi, kaip švelniai gydyti Bonos politikų 
sekretorių savaitgalio neurozes, kad iš to naudą turėtų ir Rytų Ber- 
lyno valstybės saugumo tarnyba. 

Gal mes veržiamės pro atviras duris? Vokietijos visuomenei se- 
niausiai turėtų būti žinomi mokslo ir špionažo ryšiai, bent jau nuo 
to laiko, kai į visų sąmonę įsiskverbė vienas slaptųjų tarnybų kalbos 
štampas. „Išvados“ yra ta legaliomis ir nelegaliomis priemonėmis 
sukaupta informacija, kuri „kaltina“ vieną asmenį arba jų grupę. 
Įtarimas diktuoja „išvadų“ kaupimą, jis duoda pradžią tyrimo pro- 
cedūrai. Tai, ką surenka įtarimas, guli kaip išvados, kai ateina laikas 
imtis priemonių. Tai ne semantinė klaida, ne sąvokų sutapimas. Žvel- 
giant plačiau, toks kalbėjimas apie išvadas yra tiktai vienas iš dau- 
gelio būdų atskleisti pirminį pažinimo ir intereso (poleminio) ryšį. 
Anglai čia vartoja kompaktišką žodį: intelligence. „Iaip apibrėžiamas 
žinių, informacijos (viešai prieinamos arba slaptos) rinkimas, verti- 
nimas ir perdavimas ypatingoms tarnyboms (agencies arba services) 
karinės ir politinės vadovybės (generalinio štabo arba vyriausybės) 
naudai...“* „Nuogi faktai“, kuriuos surenka intelligence, sudaro soli- 
dų ciniškosios empirijos sluoksnį. Jie turi būti nuogi, nes privalo pa- 
rodyti objekto pavojingą priešiškumą. Todėl subjektai turi apsimeti- 
nėti, kad galėtų „nuogai“ sekti objektus. Subjekto apsimetinėjimas 
yra bendras šnipinėjimo ir dabartinės filosofijos vardiklis. 


2. Policija ir klasių kovos optika 


Beje, mano miela panele, policijai rūpi viskas, o ypač 


paslaptys. 
Lessingas, „Mina fon Barnhelm“ 


Šis skyrius visų pirma nesunkiai pritaikomas vidaus politikos ki- 
virčams, baimėms ir kovoms. „Psichologiškai istoriškai“ traktuo- 
jant, švietimas didele dalimi yra politinės baimės ir jos jausminių 
bei praktinių strateginių rezultatų istorija - įtarumo ir nepasitikė- 


* Max Gunzenhauser, Geschichte des geheimen Nachrichtendienstes, Ffm., 1968, S. 11. 

Olafas 
Gulbranssonas, 
Rusų slaptoji 
policija, 

1909 m. 


jimo, kontrolės ir griovimo, sekimo ir paslapties, kriminalizavimo 
ir piktinimosi istorija. Kas įtarinėja, tas gali tapti juodosios (plates- 
ne reikšme - slaptos, poleminės, anarchistinės, orientuotos į blo- 
gi) empirijos rinkėju. Iš valdžią turinčiosios šalies tai: valdantieji, 
administracija, policija, šnipai, šmeižikai; iš valdžios kritikų šalies: 
revoliucionieriai, maištautojai, nepritapėliai, „disidentai“. Kiekvie- 
na iš šalių (iš tiesų tai ne vien „šalys“, t. y. ne simetriška priešprie- 
ša, o klasės — viršus ir apačia, ponas ir tarnas, valdantieji ir pri- 
spaustieji; ši asimetrija, morališkai vertinant, būtų ypač svarbi; 
tačiau dabar ne apie tai kalba) stebi priešininką pro pykčio aki- 
nius. Valstybės organai ir valdančiųjų jėgų atstovai ieško griauna- 
mųjų, opozicinių, nukrypėliškų jėgų tarp valdinių, nerimaudami 
dėl galimo „sąmokslo“, reiškiančio reformų norą. Tuo tarpu prie- 
šingos jėgos protokoluoja valdančiųjų amoralius veiksmus, savi- 
valės aktus, teisės pažeidimus, korupciją ir dekadansą. Nesutari- 

mo elementas, be kurio neapsieina joks valdymas (tik nelygu ko- 
kiu mastu), esant atvirai poleminei įtampai gali paskatinti abipusį 
tyrimo norą; abi šalys, kad ir nevienodai, yra veikiamos specifinio 
noro žinoti, kad galėtų demaskuoti politinį priešininką, t. y. paro- 
dyti jo nuogybę. 

Yra žinoma, kad Liudvikas XIV Versalyje turėjo sudėtingą rū- 
mų špionažo tinklą, kad šnipai jam pranešinėjo apie kiekvieną įtar- 
tiną žingsnį, kiekvieną slaptą žodį ir kiekvieną įmanomą rūminin- 
kų užkulisinę mintį — ypač žinias apie perų, šalies didžiūnų, taigi 
potencialių varžovų ir pretendentų į valdžią veiklą. Nuo to laiko 
valdžios turėtojai be galo išplėtė ir ištobulino kitų kandidatų į val- 
džią ir aukštų valdininkų sekimo sistemas. Šiuolaikinės visuome- 
nės kimšte prikimštos visokių vidaus stebėjimo organų. Napoleo- 
no I laikais policija įkūrė Fouché archyvą su visų asmenų, ką nors 
reiškiančių ar galinčių reikšti politikoje, bylomis; Rusijos slapto- 
sios policijos tinklai XIX amžiaus pabaigoje buvo aprėpę ne vien 
jų pačių šalį, bet ir kitas šalis, kuriose gyveno emigrantų rusų. Sa- 
vaime suprantamu dalyku šiandien yra tapę privalomi valstybi- 
nių tarnybų darbuotojų patikrinimai. Visi valdžios aparatai kovos 
su griovimu teisę grindžia savisaugos principu.* Aš, žinoma, gal- 
voju apie mūsų valstybės „vidinį saugumą“, apie jos apsaugą nuo 
griovimo, t. y. nuo konstitucijos priešų veiklos.** Aišku, šis slaptas 
vidinis sekimas turi tam tikros paranojinės rizikos, iš esmės susiju- 
sios su tuo, kad sutrinka ryšys tarp matymo ir rodymosi. Rodytis, 
pačiam nematant, yra vienas iš standartinių persekiojimo manijos 
motyvų, ir, atvirkščiai, matymas nematant gali virsti „vaiduoklių 
matymu' .*** 

Politinis vienas kito sekimas šiuolaikinėse visuomenėse nesutam- 
pa su šiandienine policijos užduočių samprata, greičiau su XVII ar 
XVIII amžiaus (tada jos buvo platesnės). Tai susiję ir su visuome- 
nės opozicijos struktūros pakitimais. Išnykus feodaliniam absoliu- 
tizmui ir iškilus politinėms partijoms, politinė opozicija iš dalies 
pasidarė nebe tokia nusikalstama: nuo tada ne į kiekvieną prieši- 


* Šitaip jie nuolat užbėga už akių ypatingosios padėties laisvo stiliaus etikai („mes arba 
jie“); jiems niekada nepasibaigia karas. 
** Günther Nollau, Wie sicher ist die Bundesrepublik?, München, 1976, S. 3. 
*** Stieberis daug kartų mini, jog Bismarckas jam yra sakęs: „Jūs matote vaiduoklius!“ 

ninką ar konkurentą imta žiūrėti kaip į keliantį grėsmę. XIX am- 
žiuje atsiradus partijoms, „konstitucijos“ ir parlamentai suteikė tri- 
būną daugeliui konkuruojančių jėgų. Susikūrus viešai „opozici- 
jai“, kaip vyriausybės priešininkui, tam tikru mastu sumažėjo 
vidinis sekimas. Tokioje sistemoje priešininkas atlieka dalį darbo, 
kurį šiaip turėtų nuveikti šnipai (jie, žinoma, neliko bedarbiai, bet 
slaptosios ribos pasikeitė): priešininkas dabar pats turi pasakyti, 
ką mano, ką planuoja, kokios jo priemonės ir kokie stiprūs jo šali- 
ninkai. Parlamentinės sistemos iš tiesų turi tą privalumą, kad slo- 
pina politinę paranoją kasdieniais priešininkų kontaktais; integ- 
racija bendradarbiaujant; pasitikėjimas dalijantis valdžia ir matant 
kito veiksmus*. Žinoma, tas slopinimas tik dalinis, nes esant lega- 
liai opozicijai griovimo problemos pasikeičia: politinė baimė da- 
bar sukasi apie galimybę, kad „sistemos pakeitimas“ gali įvykti pa- 
tyliukais ir saugomas legalumo arba (ir tai dar blogiau) pogrindyje, 
neparlamentinėje sferoje, už peržvelgiamos oficialios nesantaikos 
ribų; todėl ir daugiapartinės valstybės gana dažnai susiduria su 
politine paranoja (McCarthy pobūdžio reiškiniai). 

Juodajai empirijai yra žinoma ir atvirkštinė perspektyva. Ji mato 
kruvinus arba į save lenktus galiūnų pirštus. Ir dažnai su pateisi- 
namu pykčiu apverčia teisėtumo principą. Ji ne vien klausia: ko- 
kiais principais, kokia teise remiasi valdžia? Bet ir: kokią teisę apeina 
galiūnai, vykdydami savo valdžią, kas slepiasi už legalumo skrais- 
tės?** Šio poleminio smalsumo variklis yra politinė trauma: būti 
bejėgiui ir pasmerktam „legaliai“, bet brutaliai, skausmingai, sle- 
giančiai kitų prievartai - tėvų prievartai, drausminei prievartai, po- 
litinei prievartai. Trauma žadina kritiškumą. Jo apriorinė nuosta- 
ta: manęs niekada niekas daugiau nemuš, aš niekada daugiau tyliai 
nekęsiu įžeidinėjimų, niekada, jeigu galima, neleisiu, kad valdžia 
mus prievartautų. Šio kriticizmo kilmė gimininga žydų kinizmui 
galingųjų arogantiškumo atžvilgiu: tegu jie sau giriasi, tegu reiš- 
kiasi kaip legali jėga, tačiau jų valdžios panaudojimas iš esmės juk 
visada yra „nuoga prievarta“, iš dalies hibridinė, iš dalies veid- 

* Iš čia hipotezė: daugiapartinės sistemos ne tokios paranojiškos kaip vienpartinės. 
** „Teisė kaip ideologija“; kritika randa prievartos užuomazgų kai kuriuose fenomenuo- 


se, kurie paprastai laikomi laisvų santykių reiškiniais - darbo sutartyje, vedybų sutar- 
tyje, „visuomenės sutartyje“ apskritai. 

mainiška. Ši kritika kreipia į tai, kad valdančiosios jėgos pripažin- 
tų savo prievartiškumą ir amoralumą. Ji virsta policijos ir špionažo 
pakaitalu: antipolicija, socialiniu špionažu, šniukštinėjimu liūto ur- 
ve, tuo, kad „pažemintieji ir nuskriaustieji demaskuoja vilkus su 
avies kailiu. Nuo XVIII amžiaus Europoje egzistuoja valdžios kri- 
tinės empirijos srovė, visų pirma literatūrinio galingųjų sekimo for- 
ma. Švietimas anksti pradėjo kelti į viešumą besaikius despotų sek- 
sualinius kaprizus, kalti prie gėdos stulpo begėdžius rūmininkus 
ir ministrus už tai, kad jie padaro dideles karjeras, naudodamiesi 
iškrypėlišku valdovų gašlumu; prisiminkime cinišką rūmininką 
Marinelį iš Lessingo dramos „Emilija Galoti“, kurio paveikslas — 
ryškus vokiečių XVIII amžiaus politinės psichologijos šedevras. To- 
kia kritika iš tiesų pateikia „nuogą tiesą“, parodo valdančiųjų bjau- 
rumą, rafinuotumą, egocentriškumą, ištvirkimą, išlaidumą, nesą- 
žiningumą, kvailumą, pelno siekimą, žmonių niekinimą, 
dviveidiškumą... Anksčiau religingas, asketiškas kinikas taip žiū- 
rėjo į įžūlų savo meto pasaulietinį gyvenimą, paskui buržuazinė 
inteligentija - į supuvusią aristokratiją, vėliau - morališkai agre- 
syvūs darbininkų judėjimo dalyviai - į „persisotinusią imperialis- 
tinę buržuaziją ', galop anarchizmas ir antiautoritariniai judėjimai — 
į valstybę ir valdžią apskritai. Ir šiuolaikiniuose socialiniuose moks- 
luose pastebima tokių tyrimo impulsų dinamika: čia vienas kitą 
seka valdantysis ir valdomasis, valdžia ir opozicija, kad galėtų „ra- 
cionaliai objektyvizuoti savo politinį nepasitikėjimą. 


3. Seksualumas: priešas yra viduje - žemai 


Pirmą kartą susidūrę su švietimu, paprastai sužinome kokį nors 
nepadorų žodį. Kada nors kam nors šauna mintis, kad mes jau pa- 
kankamai suaugę, kad „tai“ sužinotume: gyvybė priklauso nuo dul- 
kinimosi. Štai ir viskas. Galima prie to ir švelniai prieiti, pradedant 
nuo bitės ir gėlytės, paskui eiti prie katės ir katino, karvės ir buliaus, 
galop prie tėtės ir mamos, kurie vienas kitą labai myli. Apie tai tyli- 
ma prieš tai, tylima ir po to, o tame tarpe žiojėja skylė - švietimas. 

Kur taip intensyviai viskas dangstoma, ten po apklotais būna 
labai karšta. „Nuoga“ susidaro iš tų žodžių, kurie vis dar seksualiai 

neramūs ir kelia mintis apie bordelio atmosferą, odą ir paslaptį. 
„Nuogas faktas kažkodėl visuomet primena nusirengusią mote- 
rį. Nuoga yra reta, geidžiama ir magnetiška, tai yra paslaptis, uto- 
pija. Senoji seksualinė ekonomija rėmėsi žaidimu uždengti ir ap- 
nuoginti, atstumti ir vilioti; ji organizavo trūkumą ir tuo būdu kūrė 
vertę. Todėl lytinių santykių istorija turbūt sudaro mažesnę pusę 
„erotikos“ istorijos; didžiąją dalį sudaro lyčių kovos istorija. Todėl 
uždengimas tėra tik mažesnioji erotinio žaidimo dalis - didžiąją 
sudaro prievarta, kova ir priespauda. Negalima realistiškai kalbėti 
apie seksualumą, neaiškinant kivirčų ir polemikos. Tokioje visuo- 
menėje kaip mūsų lyčių žavesys turbūt yra iš anksto susijęs su 
jėgų kova tarp „savo ir svetimo'*, dvikovomis dėl viršaus ir apa- 
čios, su malonumo ir smagumo apskaičiavimais, su kompromisais 
tarp baimės ir atsidavimo. Šiuo metu žodis ryšys yra beveik tapęs 
konflikto sinonimu. 

Juodoji seksualumo empirija stebi savo objektus pro rakto sky- 
lutę, godžiai, baugščiai, susirūpinusi. Kadangi erotiniai faktai prieš 
vadinamąją seksualinę revoliuciją apskritai buvo atitverti kaip pa- 
vojai ir paslaptys, bet koks priėjimas prie jų noromis nenoromis 
buvo konfliktiškas. Kas ieškojo seksualinio patyrimo, tam jis atro- 
dė beveik kaip karo nuotykis. Ne veltui mūsų erotinė tradicija var- 
toja daugybę kovos metaforų - puolimas, gynyba, apgula, ataka, 
užkariavimas, pavergimas, tvirtovės raktų perdavimas ir kt. Taigi 
seksualus kūnas jokiu būdu nebuvo savaime suprantamas daly- 
kas; o kadangi būdavo labai sunkinama jam suvokti save kaip ga- 
limybę ir laisvę, tai jis tapdavo greičiau prakeiksmu ir nelaime. Sek- 
sualinis instinktas, susitvenkęs savo paties kailyje, darėsi „rakštimi“. 
Taip senoji seksualinė ekonomija buvo perduodama iš kartos į kartą 
iki pat mūsų lytinės brandos. Tada žmogus sužinodavo, kad turėti 
šį instinktą yra nelaimė. Čia mažai ką gelbėjo tai, kad buvai „ap- 
šviestas ', juo labiau pagal schemą: kas baisiausia, trumpai. Būti 
apšviestam reiškė sužinoti svarbiausia apie naują vidinį priešą. Mo- 
kytis su juo elgtis buvo svarbiausias to meto reikalavimas. Seksua- 


* Tai svarbiausia seniai užmiršto Freudo mokinio Otto Grosso tema, pagaliau vėl prieinama 
rinkinyje: Otto Gross, Von geschlechtlicher Not zur sozialen Katastrophe, mit einem Textanhaug 
fon Franz Jung, Ffm., 1980, S. 27 ff. Taip pat: Uber Konflikt und Bezichunę, ibid., S. 71 ff. 

lumas iš šios perspektyvos atrodė kaip milžiniška pavojų zona; tai 
sritis, kur tau gali atsitikti visokių nelaimių: nepageidauto nėštu- 
mo katastrofa; nesavalaikio suvedžiojimo gėda, klastingų infekci- 
jų bėdos, kurios kamuos tave visą gyvenimą; paniekinimas dėl 
ankstyvo, beprasmiško, vienišo siekio; rizika suvokti, kad esi monst- 
ras, nešiojantis savyje homoseksualines arba iškrypėliškas tenden- 
cijas; nekalbant jau apie nusmukimą iki prostitucijos ir t. t. Šios 
rizikos sykiu su lytinės brandos pradžia grėsmingai augo. Supran- | 
tama, iš pradžių saugojamasi ne to, kad nepastotum, o vengiama 
paties seksualinio kontakto, erotinės patirties apskritai; išskyrus 
kelis liberalius triukus, katalikiška pozicija iki šiol lieka ta pati — 
saugotis atsisakant. Manoma, kad neprityręs žmogus niekada ne- 

gali būti pakankamai subrendęs, kad atsispirtų sekso pavojams. 
Tiktai vedybos yra derama apsauga, nukreipianti seksualumą su 
visomis jo rizikomis į saugias vėžes. Čia draudžiama tampa leisti- 
na, gėda - pareiga, nuodėmė - būtinybe, pastojimo pavojus - tė- 
vų laime ir t. t. 

Kad šis režimas jau visiškai atgyveno, nėra ko nė kalbėti. Kaip ir 
anksčiau, mūsų civilizacijos žmonės į seksualumą žiūri pro anks- 
tesnį pornografinį žiūroną - tarsi vis dar reikėtų kažką iššnipinėti, 
atrasti ar demaskuoti. Nuogybė tampa aukščiausio gėrio simbo- 
liu. Mūsų paveikslai knibždėte knibžda nuogų kūnų, kuriančių 
žavią aplinką kapitalistinės svajonių visuomenės vuajerizmui (sek- 
sualiniam iškrypimui) ir smegeniniam juslingumui. Tolima, bet jau 
matoma nuogybė pasaulyje, kur turima „kontaktų“ neprisiliečiant, 
yra tikrojo siekimo idealas. Kadangi prekinė visuomenė gali eg- 
zistuoti tiktai bekūnėje bazėje, tai jos nariai yra ėdami kūnų at- 
vaizdų alkio, įskaitant ir savo kūno atvaizdą. Dažnai susidaro įspū- 
dis, kad paveikslai jau egzistuoja savarankiškai, ieškodami 
priešingybių, kurios juos papildytų. Tiktai tarp atskalūnų grupių 
ir tarp kai kurių inteligentų dar yra žmonių, kurie žino, kad skiria- 
si nuo paveikslų - žinojimas, už kurį dažnai mokama sudirgimu, 
depresijomis ir „kas aš esu“ neurozėmis. 

Ar paveikslų manija ir juodoji seksualinė empirija staiga nesi- 
baigtų, jeigu apskritai neliktų jokių dangstymų ir seksualinės pa- 

tirties saugojimosi? Draudimas ir dangstymas - tai svajonių me- 
chanizmų, kurie nuolat bėga nuo vieno prie kito, varomosios spy- 
ruoklės. Todėl tiek nudizmas, tiek promiskuitetinis seksualumas 
turi tyrinėjimo vertų griovimo komponentų. Jie griauna kulisus, 
tarp kurių reiškiasi svajonės ir norai. Ten, kur visi iš anksto nusi- 
ginkluoja, nusirengia ir pasidaro prieinami, norus keliančios drau- 
dimų, tamsos ir tolimų tikslų fantazijos atsitraukia į tuštumą. Kam 
tai tenka patirti, pasijunta jei ne laisvas, tai bent jau turįs daugiau 
galimybių rinktis laisvę. Aptikęs savyje norų funkciją, žmogus pra- 
deda suvokti, kad pats gali produkuoti savo norus; ne objektai 
atsakingi užį juos nukreiptą troškimą, o noras kuria objektus savo 
ilgesiu, tarsi jie būtų ne vien jie patys, o ir tolima kita, kas uždega 
norus. 


4. Medicina ir kūno įtarinėjimas 


Ir gydytojas (bent jau modernios gamtamokslinės medicinos pa- 
kraipos) atlieka poleminio pobūdžio darbą: kas, pozityvistiškai žiū- 
rint, yra „gydymas ,iš pragmatinės perspektyvos atrodo kaip ko- 
va su ligomis. Gydyti (daryti sveiką) ir kovoti yra du to paties dalyko 
aspektai*. Mėgėjui nuogas kūnas yra jo trokštamas vaizdas, 0 gy- 
dytojas pagal nuogą kūną nustato pavojų šaltinius, slypinčius jo 
viduje. Ryškiai krinta į akis šiuolaikinės medicinos diagnostikos ir 
slaptųjų tarnybų machinacijų analogijos (net iki kalbinių detalių); 
gydytojas vykdo tam tikrą somatinį špionažą. Kūnas yra paslap- 
ties saugotojas, ir yra tol sekamas, kol apie jo vidinę padėtį sužino- 
ma tiek, kad jau galima būtų imtis „priemonių . Kaip ir slaptoji 
diplomatija bei šnipai, medikai irgi daug „zonduoja“, klausosi ir 
seka. Į kūną nelyginant agentai „įkišami“ zondai, kameros, jun- 
giamosios dalys, kateteriai, lempos ir laidai. Auskultuodamas me- 
dikas klauso kūną kaip prie sienos prispaudęs ausį šnipas. Fiksuo- 
jami refleksai, imami sekretai (secrets), matuojamos įtampos, | 


* Galima būtų įsivaizduoti medicinos tipus, kurie tuos aspektus verlina labai priešingai: 
integracijos mediciną, kuri traktuoja ligą ne kaip ligonio priešą, ir kovos mediciną, kuri 
į ligą Žiūri vien kaip į priešą. 

skaičiuojami organų parodymai. Kiekybiniai duomenys tiek apie 
gamybą, tiek apie kariuomenės dydį, tiek apie šlapimą ar diabeto 
taškus ir vienur, ir kitur vertinami dėl „dalykiškumo“. Gydytojui, 
kaip ir agentui, dažnai nelieka nieko kita, kaip tiktai kapstytis iš- 
skyrose ir atmatose*, nes tyrimai paprastai turi būti netiesioginiai, 
kad netrikdytų normalaus stebimo kūno ar sekamo dalinio darbo. 
Tiktai rafinuoti ir dažnai blogos šlovės metodai padeda atskleisti 
sunkiai prieinamą slaptą sritį. Naujieji kūno vidaus tyrimai, beje, 
vis dažniau ryžtasi tiesioginiams ir agresyviems išpuoliams; vie- 
tomis riba tarp diagnostikos ir įsikišimo išnyksta: į kūną įterpia- 
mos svetimos medžiagos. Stebint ir šviečiant kūną, kaip šliuzai tar- 
nauja ne vien natūralūs įėjimai ir išėjimai, kūnas dažnai ir 
pjaunamas, seifas laužiamas. Medikai, kaip ir agentai, daug dė- 
mesio skiria informacijos kodavimui, kad „objektas“ nežinotų, kas 
apie jį žinoma. Dažnai „iš terapinių paskatų“ blefuojama ir sąmo- 


* Ar Dreyfuso aferoje iš pradžių nebuvo gana svarbus popierių krepšys? 

ningai slepiama, ir tai skiria gydytojo žinojimą nuo paciento są- 
monės. Kodavimas ir slaptumas būdingas medicinos ir slaptųjų 
tarnybų stiliaus bruožas; abu verčiasi analogiškomis inteligence 
praktikomis. 

Jeigu jau diagnostinėje medicinoje krinta į akis gydytojo ir slaptų- 
jų tarnybų darbo panašumai, tai chirurginėje medicinoje tos pole- 
minės analogijos dar ryškesnės. Chirurgija turi su kariuomene ben- 
drą „operacijos“ sąvoką; apverstos tokios sąvokos, kaip svetimkū- 
nis, maro votis, pūliavimo židinys, apnuodijimas, puvėsiai jungia 
medicinos ir policijos pasaulius. Kova su nusikalstamumu seniai re- 
miasi medicinos žargonu. Blogis, kai jo kartu irnasi medicina, polici- 
jair kariuomenė, reiškiasi ne vien įvairiomis ligomis, nusikalstamu- 
mu ir karo priešininkais, bet ir tos apraiškos gali nesunkiai pereiti iš 
vienos formos į kitą. Tai iš dalies dalykiškai, o dar labiau metodolo- 
giškai suartina „teorines“ polemines disciplinas - karybą, žvalgy- 
bos tarnybas, policiją ir mediciną*. Visos jos laikosi nepasitikėjimo 
logikos, kuri verčia kurti priešo teorinio ir praktinio pažinimo stra- 
tegijas. Ir naujoji medicina, labiau negu visos kitos jos pirmtakės, 
yra juodoji empirija. Ji remiasi apriorine prielaida, kad tarp subjek- 
to ir jo ligos negali būti jokio kito santykio, tik priešiškumas; todėl 
„padėti“ subjektui reiškia pagelbėti jam nugalėti agresyvią ligą. Šiuo 
požiūriu liga būtinai atrodo kaip invazija, ir savaime suprantama, 
kad suja negalima kitaip elgtis kaip tik polemiškai, defenzyviai, ag- 
resyviai — negali būti jokios kalbos apie integravimą ar suartėjimą. 
Mintis, kad liga (kaip bet koks priešiškumas) galėtų būti ir pirmykš- 
tė bei tam tikra prasme „tikra“ subjekto saviraiška, atmetama jau 
nuo pat medicininio įsikišimo pradžios. 

Praktiškai niekinama idėja, kad liga tam tikru metu gali būti rei- 
kalingas ir tikroviškas individo santykis su pačiu savimi ir jo egzis- 
tencijos išraiška. Liga turi būti laikoma kitu ir svetimu dalyku, ir 
šią poleminę atskirybę medicina traktuoja izoliuotai, ją objektyvi- 
zuoja, lygiai kaip vidaus saugumo organai įtariamuosius, lygiai kaip 
moralinės draudimo instancijos seksualinius instinktus. 

* Attali, toliau plėtodamas Foucault analizės, tvirtina, kad didelis tarpsnis naujosios me- 
dicinos socialinės istorijos, ypač XVII ir XVIII amžiuje, buvo kontroliuojamas ne gydyto- 


jų, o policininkų; didžioji dalis ligų ne gydoma, o internuojama; plg. L'Ordre cannibale, 
Paris, 1979. 

Paranojinės (slaptos formos paranojos) visuomenės medicina kū- 
ną iš esmės laiko griaunamąja rizika. Jame ligos pavojus tiksi kaip 
užtaisytas sprogmuo; kūnas yra įtariamas kaip galimas būsimasis 
jame gyvenančio asmens žudikas. Kūnas kėsinasi į mano gyvybę. 
Ankstyvojoje aseptikos eroje bacilos ir virusai lyg kokie demonai 
buvo tapę visokio blogio sukėlėjų simboliais - prieita iki to, kad 
politikai savo priešininkus vadino bacilomis (tokių pavyzdžių 
knibždėte knibžda tiek fašistinėje, tiek komunistinėje retorikoje: 
žydiškųjų, svetimos rasės, revizionistinių, anarchistinių, ardomų- 
jų bacilų knibždėlynas); na o dabar, antroje aseptikos epochoje, ne 
vien „svetimkūnis“ (sukėlėjas), bet ir savas kūnas laikomas galimu 
priešu. Kadangi jis gali susirgti, tai yra tapęs vidinio saugumo pro- 
blema. Šis įtarimas daro jį „medicinišką“ - tai yra prevencinės ir 
chirurginės medicinos kovos lauku. Pagal kai kurias statistikas di- 
džioji dalis visų chirurginių įsikišimų yra prevencinės ir apsidrau- 
dimo operacijos, įtarimo sukeltos priemonės, kurių nereikalingu- 
mą užtušuoja palengvėjimas, kad nuogąstavimai nepasitvirtino. 
Tokius veiksmus galima vadinti metodiniu pesimizmu. Jo procede- 
re paslaptis yra ta, kad jis viena ranka piešia ant sienos velnią, o 
kita operuoja. Kaip ir visas saugumo sistemas, tokias priemones 
inspiruoja polinkis bijoti. Jeigu galima pasakyti, kad visuomenės 
savo medicinomis išreiškia savo gyvenimo jausmą, tai mūsiškis yra 
toks: gyvenimas pernelyg pavojingas, kad gyventum, bet ir per 
brangus, kad jo atsisakytum. Ir ieškoma saugaus vidurio tarp bran- 
gumo ir pavojaus. Kuo labiau gyvenimas apsidraudžia, tuo labiau 
jis padaromas tik galimybe, nustumiamas į šalį ir izoliuojamas; jis 
tampa potencialu, kuris nenori įsijungti ir realizuotis, nes tai susiję 
su rizika. Prevencinė, operacinė, protezinė ir raminamoji medici- 
na laiko prieš mūsų visuomenę veidrodį: jame matomos moder- 
nizuotos formos, tačiau archajiškai veikiančios egzistencinės civi- 
lizacijos baimės, ir kiekvienas atvirai arba slapta verčiamas bijoti 
smurtinės mirties. 

Šios baimės, išblėsus krikščioniškajai europinei metafizikai*, nau- 
jai persiorganizavo. Egzistenciją apgaubė saugumo ir sanitarijos 
* Nihilizmo diskusijoje, kurios žodynas labai ryškus, kalbama apie metafizikos „žlugimą“, 


„katastrofą“; manau, kad tai neatitinka tikrovės, bentjau nebeatitinka. Metafizika ne žlunga, 
o blėsta, išsenka, stagnuoja, tampa nuobodi, nuvalkiota, nesvarbi ir neįtikima. 

ideologijos; dr. Heroldas, Vokietijos policijos viršininkas, apibūdi- 
no, kaip policinis mąstymas ir higiena sklandžiai pereina į vienas 
kitą - jis pasakė matąs, kad policijos ateityje laukia „visuomeninės 
sanitarijos '* uždaviniai. Sanitarinė mintis reiškia ne ką kita, kaip 
kelio užkirtimą ir profilaktiką. Taigi už švietėjiškos valios Žinoti vis 
dar randame rafinuotai laisvų formų archajinių kontakto baimių 
ir norų eliminuoti reiškinius. Tai suteikia poleminėms disciplinoms 
impulsą kaupti siekiamam tikslui žinias ir praktikas. Mokslinė prog- 
nozė ir poleminė prevencija eina ta pačia kryptimi. Pragmatinis 
poleminių profilaktinių mokslų aprioriškumas yra užbėgimas už 
akių, išvengimas, izoliavimas, įveikimas. Tyrimas (žvalgyba) čia vi- 
siškai yra virtęs koviniu mokslu. 

Pasakyti tai, vadinasi, kartu nusakyti integruojančios filosofijos 
užduotį, taigi grįžti prie poleminio šių disciplinų ir „mokslų“ pa- 
grindo ir atskleisti konflikto logiką. Čia iškyla baimės ir valios pa- 
stangos, einančios prieš konfliktą ir profilaktiką - akli savisaugos 


motyvai. 


5. Niekas ir nuogos savisaugos metafizika 


Visi pirminiai konfliktai kyla iš mirties atskyrimo nuo gyvenimo. 
Kadangi nė vienas šiuolaikinis, pometafizinis, sumokslintas mąs- 
tymas nesugeba suvokti mirties kaip savo paties, atsiranda dvi aiš- 
kiai visur esančios nuostatos: mirtis ne priklauso gyvenimui, o yra 
nesutaikoma su juo, netgi nesusijusi su juo kaip absoliuti naikin- 
toja; ir kadangi nėra mirties, apie kurią būtų galima pasakyti, kad 
tai „mano“, mąstymas remiasi viena vienintele mirtimi, kuri yra 
kiek realesnė - kitų mirtimi. Taigi „gyventi ir leisti mirti” (live and 
let die) - taip teigia vieno pasakojimo apie Džeimsą Bondą pavadi- 
nimas. Pagal šią kumščio taisyklę (agentų cinizmas naudojasi teise 
kalbėti atvirai) funkcionuoja apriorinė savisauga. Kadangi šiuolai- 
kinis subjektas dėl psichologinių, ideologinių ir metafizinių prie- 


* Apie tai nuostabių samprotavimų yra pateikęs imperatoriaus Vilhelmo laikų vyriausia- 
sis policininkas Wilhelmas Stieberis. Jis jau sąmoningai taikė policinį miesto sanavimą 
prostitucijos, vogtų daiktų slėpimo ir kitose srityse. 

žasčių negali galvoti apie savo mirtį (Heideggerio filosofija prieš 
tai atrodo tik bejėgiška korektyva), jį ima veikti mirties vengimo 
visomis priemonėmis dėsnis. Tam tikra prasme visos priemonės 
yra priemonės nemirti. Iš čia nuosekliai kyla totalinis instrumen- 
talizmas,* kuris apima viską, kas nėra turintis išgyventi „aš . Jis 
pateikia techninę loginę šiuolaikinio „instrumentinės išminties“ 
(Horkheimeris) hegemoninio cinizmo bazę. Subjektas jau aprioriš- 
kai yra tai, kas negali mirti, todėl jis būtinai turi paversti pasaulį 
savo išlikimo kovų arealu. Kas man trukdo, tas yra mano priešas; 
kas yra mano priešas, tam reikia neleisti, kad man trukdytų. Galu- 
tinė tos valios apsisaugoti pasekmė - pasiruošimas kitą arba „ki- 
ta“ sunaikinti. Esant alternatyvai „mes arba jie“, automatiškai pa- 
sirenkama kito mirtis, nes konflikto atveju ji bus prasminga, būtina 
ir pakankama mano išlikimo sąlyga. 

Negalėjimas mirti radikaliai keičia pasaulį jo matomose ir nema- 
tomose srityse. Jis tampa žmonių savisaugos kovų arena ir kartu 
nusileidžia iki materialistinių kulisų, už kurių spėjama esant vadi- 
namąjį nieką. Tai, kas anksčiau buvo kulto tarnų, šamanų ir misti- 
kų žinojimas - žvilgsniai į anapus, į dvasių, angelų, demonų, gai- 
valų, dievų sferą, - dabar neįmanoma vien todėl, kad mes nebe- 
galime turėti pozicijos tokio anapus, kur gausu visokių būtybių, 
atžvilgiu.** Tik toks „aš“, kuris pajėgtų peržengti mirtį ir save pa- 
ti, galėtų komunikuoti su „erdvėmis“ ir įvykiais anapus mirties, 
anapus empirinio kūno ir kasdienio proto. Tačiau šiuolaikinis sa- 
visaugos „aš“, kuris sukuria save iš nepasitikėjimo, kritikos, racio- 
nalumo ir kontrolės (išorinės), iš pat pradžių atsiriboja nuo tokio 
individualaus metafizinio bendravimo, nuo dvasių skrydžių, nak- 
tinių kelionių ir ribų peržengimo. Bemetafizinis „aš“ demonstruo- 
ja pažintinį kuklumą įrodinėdamas (kantiškai), kad mes negalime 
apie tokius dalykus nieko žinoti ir kodėl taip yra, tačiau dėl to jį 
ištinka staigi saviekspansija, nes tai neigdamas jis atsiduria prieš 
visatą visiškai vienas. Tiktai tuo šiuolaikinis savisauginis ir Žinoji- 
mo „aš“ išauga iki pasaulio lygio. Aš ir pasaulis pasidaro vienodo 

* Palygink poskyryje „Cinikų kabinetas“ aptariamus Dostojevskio Didįjį inkvizitorių ir 

Heideggerio Man. 


** Žmogus gali rinktis tik vieną iš dviejų anapus tipų - tuščią anapus (nihilizmą) ir pilną 
anapus (spiritizmą). 

dydžio; kur tvirtinama esant pasaulį, ten reikia nurodyti „aš“, ku- 
rio objektas būtų tas pasaulis. 

Tiktai atsiradus bemetafiziniam subjektui, pasitvirtina Niet- 
zsche's „valios valdyti” diagnozė, ne anksčiau. Kadangi šiuolaiki- 
nio žinojimo subjektas yra aiškiai gigantomaniškas — ne savo pai- 
numo ir individualaus savęs pernelyg aukšto vertinimo prasme, o 
kolektyvinio, ontologiškai realaus praktikos (techninės) projekto 
prasme. Gamtos mokslų ir technikos laimėjimai yra konkretus re- 
alizavimas tų idėjų, kurios anksčiau buvo tiktai magiškos, metafi- 
zinės arba okultinės: skridimai į kosmosą, nardymai į jūros gel- 
mes, greitas susisiekimas, telekomunikacija, robotai, mąstančios 
mašinos, atjauninimo stebuklai, genetika, psichofarmakologija, 
branduolinė energetika, visatos spindulių priėmimas ir kt. Visa tai 
yra ankstesnės metafizikos kondensatai, kurie pasidarė galimi tik- 
tai jai atsitraukus ir išnykus jos svarbiausiam fiziniam pėdsakui — 
„Mano“ mirtingumo suvokimui, kuris mane būtinai susieja su pa- 
slaptingumu ir anapus. Tačiau šiuolaikiniame mąstyme mirtis nė- 
ra durys į kažkur, o grynas nutrūkimas, siūlės vieta tarp būties ir 
nieko, o ne tarp šiapus ir anapus. Nuo mirties dezintegracijos vis- 
kas, kas yra „ne aš“, potencialiai turi tapti priešiška tikrove, ir pole- 
minės disciplinos privalo ją kontroliuodamos persekioti. Nuo to 
laiko, kai žmogus niekaip negali įsivaizduoti esąs to anapus part- 
neris, jo žvilgsnis į esamą pasaulį apsiblausė. Jis privalo niūriai 
traukti visokią prasmę iš savęs - iš čia nihilizmo šokas, kai suvo- 
kiame, jog nėra jokios prasmės, kad mes ją išradinėjame ir paskui 
patys „vartojame“. Priėjus iki tokios beprasmybės, paskutinė iš- 
minties išvada - akla savisauga. 

Tačiau tuo viskas nesibaigia. Kai ima nykti tradiciniai transcen- 
dentiniai vaizdiniai, iš po žemių tolydžio dygsta (švietimo proce- 
sui nenutrūkstant) šimtai erzactranscendencijų, ir visos jos, kaip Gun- 
dolfas yra pasakęs apie spiritistus, jokiu būdu nėra vien „meške- 
riojimas anapus“. Erzactranscendencijos sąvoka galėtų pagrįsti 
šiuolaikinę fenomenologiją ir nuostabiai surikiuoti daugybę reiš- 
kinių: pasąmonę, kaip individualų ir kolektyvinį imanentinį ana- 
pus; istoriją, kaip neaiškaus atsiradimo, šviesios ateities, prarasto 
turto ir pažadėtos gausos sferą, kaip tai, kas mums suteikia ir kar- 
tu atima identitetą; kosmines keliones, kaip infantilinę technologinę 

ir karinę psichodeliką; erotiką, kaip labirintą, kur „aš“ ieško „tu“, į 
kurį galėtų pereiti; narkotikus, kaip tęstinumo nutraukimus ir ke- 
liones į vidaus ir išorės pasaulius; menus, kaip disciplinas, kuriose 
subjektai kūrybiškai gali pakilti iki to, kas jie „dar nebuvo ' ,iki for- 
mų, fantazijų ir ekspresijų; rezultatų siekiantį sportą, kaip bandymą 
praplėsti kasdienes fizinių judesių ir fizinių laimėjimų ribas; turiz- 
mą, kaip patirties pasaulio praplėtimą... 

Tačiau greta tokių transcendencijos virsmų (galima būtų pasa- 
kyti: išplėtus žmogiškumą) šiuolaikiniame pasaulyje neapsieina- 
ma be tiesioginio okultizmo keršto. Kaip tik todėl, kad švietimas 
pasaulio sampratoje nepaliko jokios vietos anapusiniams dalykams 
(t. y. nebėra mįslių, o tik „problemos“, misterijų, o tik „blogai sufor- 
muluoti klausimai“), likimo valiai palikta sąmonė susirado šimtus 
landų į tamsą. Rimtai besireiškiantis okultizmas yra tipiškas švieti- 
mo produktas, ir jo veikėjai yra mokslininkų parodijos - jie bando 
prieš skeptišką pasaulį ginti anapusinį pasaulį, kuris jiems yra ne- 
ginčytinas, ir daro tai kaip tik mokslinio skepsio, kuris pripažįsta 
tik faktus, priemonėmis. Žinoma, gerų rezultatų čia negali būti, 
tačiau tai, kad apskritai yra tokių bandymų, įrodo bent jau galbūt 
labai pateisinamą siekį. Okultizmas yra dažnai nepripažįstanti hu- 
moro, pagiežinga metafizinės prasmės priverstinė gynyba nuo ma- 
terialistinės kulisinės ontologijos prievartos ir savos „mirties“ iš- 
stūmimo iškreiptai padidinto ir iškreiptai kuklaus „aš“ naudai: 
juodoji metafizika, paribio sąsajos tarp psichotinės ir dvasinės ga- 
laktikų, anapus empirijos esanti juodoji empirija. Galima progno- 
zuoti, kad neomitinės tendencijos stiprės. Šiandien jos provokuo- 
ja tai, ką tradicija vadina švietimu. Švietimas turi žinoti, ką jis ruošia. 
Paskui jo triumfinius „mokymo procesus“ kaip šešėliai slenka ka- 
tastrofiniai išmoktų dalykų užmiršimo procesai.* Kadangi švieti- 
mas su savo nenugalimu autometafiziniu puolimu privedė prie 
poleminio mirties atsiskyrimo pirmajame asmenyje, tai šiandien. 
jam reikėtų pavaikščioti į priešininko mokyklą ir pasimokyti, kas 
būna, kai gyvieji pasijunta artimai bendraujantys su „jėgomis“, ku- 
rios veikia už siauro ir kartu valdingai pasipūtusio „aš“ ribų. 

* Visada, kai manome, kad „nauja patirtis“ padarė mus kitokius, pastebime, kad mus 


pralenkė kiniškasis atsargumas. Diogenas Laertijas (VI, 7) pasakoja, kad pirmasis kini- 
kas Antistenas į klausimą, ko labiausiai reikia mokytis, atsakęs: „Išvengti užmaršties“. 

6. Gamtos špionažas, artilerinė logika, 
politinė metalurgija 


Metalų srityje mes pirmaujame Europoje, ir mes la- 
bai gerai išmanome apie metalus. Mes pirmieji paver- 
tėme geležį plienu ir varį žalvariu; mes išmokome ala- 
vuoti geležį ir sukūrėme daug kitų naudingų moks- 
lų, kad mūsų chemijos ir kasybos žinovai galėtų mo- 
kyti visą pasaulį... 
Gottfriedas Wilhelmas Leibnizas, „Raginimas 
vokiečiams labiau lavinti savo protą ir savo kalbą“. 


Jeigu tik daugelyje mokslų, arba, tiksliau, mokslo disciplinų, ima 
reikštis pastebimas paslėptas ar atviras tyrėjo priešiškumas tiria- 
miems daiktams, reiškiniams, tai tradicinės pažinimo teorijos są- 
vokos subjektas ir objektas pasirodo kitoje šviesoje. Subjektas reiš- 
kia pajungtąjį, todėl kitose kalbose yra „pavaldinio“ homonimas 
(sujet, subject); retorikoje — tai tema, o policijos kalboje - įtariama- 
sis. Jeigu dabar tas „subjektas“ atsiduria šiuolaikinių pažinimo te- 
orijų centre, tai yra ne vien žodžio pasikeitimas. Už to slypi tikra 
revoliucija. Subjektyvumas siekia suverenumo, be to, pajungtasis 
nori pajungti, ką galima būtų pajungti. Taigi čia įvyksta visiškas 
apvertimas - tai pasakytina ir apie įtarimą: įtariamasis (subjektas) 
virsta įtarinėtoju. Pajungtasis pajungia aplinkinį pasaulį ir padaro 
jį „duomenų“, duotosios realybės visuma - duotosios kam? Spren- 
džiančiam subjektui. Duomenys atsiduoda į jo rankas, ir jis nieko 
neprivalo jiems grąžinti. Pajungtasis virsta duotybės valdovu. 

Toks apsivertimas (paslėpta forma, ko gero, gana senas, mato- 
ma forma - naujųjų laikų reiškinys) sudaro transcendentinės po- 
lemikos prielaidą. Karas subjektų, kurie atitinkamai „kitą“, prieši- 
ninką ar daiktą, daro objektu, sukuria tik „mokslinių“ šviečiamųjų 
disciplinų poleminio objektyvumo foliją. Daiktas, kuris yra prieš 
mane, tampa objektu. Kiekvienas objektas apskritai yra potencia- 
lus maištininkas, „antiaš“ arba priemonė kovoje prieš mane, lygiai 
kaip „aš“ pasidariau maištininku prieš mane pajungiančias („sub- 
jektu“ filosofine prasme darančias) jėgas. Valia žinoti visada susi- 
jusi su interesais, kurie nesibaigia vien pačiu žinojimu, o padeda 
subjektų ginklavimuisi prieš objektus. „Objektyvus žinojimas“ šia 

prasme yra kaip ginklas („ginklo“ sąvoka man atrodo aukštesnio 
rango negu „įrankio -sąvoka; todėl vien instrumentinio proto kri- 
tika nepakankamai aprėpia polemiškumo sritį). 

Ar visa tai turi tikti ir šiuolaikinio racionalumo pavyzdiniams 
mokslams - gamtos mokslams? Ar galima įrodyti teiginį, kad šie 
mokslai į gamtą (savo objektą) žiūri visų pirma priešišku arba 
priešiškai neutraliu žvilgsniu? Kaip tik gamtos moksluose, o la- 
biausiai biologijos ir fizikos fundamentaliuose tyrimuose, kaip ir 
anksčiau, atrodo, vyrauja palyginti „taikus“ savitarpio suprati- 
mas. Tačiau regimybė apgauna. Visi mokslai, tiesa, turi ir kon- 
templiatyvųjį sparną, bet negali juo skristi. Mokslų pradininkai 
yra praktikos imperatyvai - gamybos konkurencija, politika, ka- 
ras. Ekologijos filosofija sugebėjo įrodyti, kad šiuolaikiniai gam- 
tos mokslai (nepaisant to, kaip jie patys save supranta), kaip pa- 
grindiniai industrinės technikos mokslai, yra įsipainioję į procesą, 
kurį, pripažįstant faktus, galima laikyti tik pirmaujančių civiliza- 
cijų išnaudojamuoju ir naikinamuoju karu prieš biosferą. Beje, 
ekologinei filosofinei Vakarų plėšikiškos industrijos kritikai pa- 
dėjo pagrindus Vokietijos žydų filosofas Theodoras Lessingas, 
kurio veikla (jeigu apie tokią galima kalbėti) sutapo su Veimaro 
respublikos laikotarpiu.* Iki pat pažinimo teorijos galima pasek- 
ti supergrobuonio pėdsakus - laimikio ieškotojo žvilgsnį, stebin- 
tį organinę ir neorganinę gamtą. Šiandien vis labiau matoma, ko- 
kie bergždi yra visi bandymai vėl kontempliatyviai neutralizuoti 
gamtos tyrimo rezultatus, tarsi jie būtų gauti vien tam, kad pa- 
dėtų kurti „gamtamokslinį pasaulio vaizdą“. Pernelyg jau aiškiai 
gamtos mokslai susipynę su politika, ekonomika ir kariniais da- 
lykais. Jie buvo ir yra žvalgybinis būrys, kurį užkariavimų trokš- 
tanti mūsų civilizacija išsiuntė į anksčiau uždarus gamtos tiesų 
pasaulius. Visuma to, ką tie žvalgybiniai būriai ir gamtos mokslo 
pionieriai ištyrė ir sužinojo, kelia grėsmę tyrimo objekto - gam- 
tos — egzistavimui apskritai. 


* Theodor Lessing, Untergang der Erde am Geist (Europa und Asien), Hannover, 1924; tai 
santrauka dviejų ankstesnių autoriaus knygų: Europa und Asien, 1914 ir Die verfluchte 
kultur, 1921. Joje ypač reikšmingas 11 skyrius: Der sterbende Pan. Kad ši reikšminga (ne- 
paisant visų keistenybių) knyga buvo taip grubiai pavadinta „iracionalistine“ ir nesu- 
prasta, iš dalies kalta traumuota Lessingo veikla. 

Ar kalbu tik metaforiškai? Jokiu būdu. Norėčiau pavyzdžiais pa- 
rodyti poleminį gamtamokslinės empirijos pobūdį „objekto“ - Že- 
mės - atžvilgių; šio pobūdžio nepripažįsta joks gamtos mokslas, 
iki pat astronomijos, ir jis yra mūsų „domėjimosi gamta“ suma. 
Palyginti nesunkiai galima įrodyti, kad „žemės mokslai“ yra skati- 
nami politinių praktinių interesų. Mat žemės paviršiaus stebėji- 
mai bei žemės gelmių žvalgymai daugeliu atžvilgių paklūsta poli- 
tiniams ir kariniams reikalams; geografija čia daugiau įeina į 
strategijos ir viešpatavimo meno sritį, geologija - į ginklų techno- 
logijos. | 

Pirmoji geografinių žinių akumuliacija, matyt, vyko monarchų, 
užkariautojų ir karvedžių galvose - nors jie gal ir nedirbo empiri- 
nio „tiriamojo“ darbo. Tačiau būdami politiniai prievartos (jėgos) 
subjektai, jie buvo suinteresuoti kaupti kitų - medžiotojų, jūrinin- 
kų, pirklių ir filosofų - žinias apie Žemę. Pirklio, žvalgo ir šnipo 
giminystė seniai žinoma. Pačioje europinės geografijos raidos pra- 
džioje susiduriame su įsimintinu epizodu. Apie Mileto gamtos fi- 
losofą pasakojama, kad jis apie 500 m. pr. Kr. (prieš pat Jonijos su- 
kilimą ir Graikijos įsikišimą į lemtingą persų karų periodą) sukūrė, 
Nebelio žodžiais tariant, filosofinę skulptūrą: „geležinė lenta..., ku- 
rioje buvo visas Žemės rutulys, visos jūros ir upės“ (Herodotas). Šį 
Žemės modelį Mileto tironas atgabeno kaip dovaną, atvykęs pra- 
šyti Peloponeso valstybės-miesto karinės pagalbos. „Tiktai žemė- 
lapis tada leido spartiečiams suvokti Persijos valstybės dydį ir gali- 
mybes, jie išmoko pasižiūrėti į save iš šalies, suvokė savo mažumą 
ir atsiribojo nuo karo“ (Gerhard Nebel, Die Geburt der Philosophie, 
Stuttgart, 1967, S. 37-38). Tada jau pačią pirmą akimirką užsimez- 
gė ryšys tarp geografijos ir strateginio apskaičiavimo, ir nors tą 
kartą filosofas lenkė pažinimu strategą, bet šis santykis netrukus 
pasikeitė; geografinės žinios pasidarė karalių ir karvedžių, o ne 
filosofų, sritis. Viduramžių karalių kelionių knygos rodo, kad tada 
politinis sistemos „aš“, t. y. jos valdovas, buvo tiesiog verčiamas 
„ieškoti valdinių - priešcentralizaciniais laikais ne visi paskiri po- 
litinės erdvės nariai norėjo aiškiai lokalizuoto suverenaus valdžios 
centro („sostinės“ rezidencijos, absoliutinio valdovo pilies - tokios 
kaip Eskorialis, Luvras, Versalis); suverenas, būdamas judrus sis- 
temos narys, turėjo pareikšti savo teises, rodydamasis įvairiose vie- 

tose. Tiktai vėliau, reprezentacijos sistemoms susisiejus su valdy- 
mo įstaigomis ir policijomis, pasidarė įmanoma sėsli centrinė val- 
džia, kuri politinę erdvę, t. y. valstybės teritoriją, daro pralaidžią 
valdymo ir priemonių taikymo žvilgsniams.* Karinis politinis in- 
teresas sukuria centrą, kuriame gali susijungti į vieną mokslą geo- 
grafinės, etnografinės, demografinės „išvados“. Šiuolaikinė geo- 
grafija galų gale kreipia į save po imperializmo ženklu (atradimas, 
užkariavimas, misijos , kolonizavimas, pasaulinė prekyba) visuo- 
tinį kapitalistinių civilizuotų valstybių apsišvietusių sluoksnių dė- 
mesį. Šis interesas dar intensyviau plėtoja seną strateginę perspek- 
tyvą. Apskritai dažnai tiktai karas sukelia naują susidomėjimų 
bangą. Neturėdamas savos išankstinės medžiagos, JAV laivynas, 
prieš išlaipindamas amerikiečių dalinius Šiaurės Afrikoje, buvo pri- 
verstas prašyti civilių gyventojų fotografijų, atostogų filmų ar in- 
dividualios informacijos apie galimo išsilaipinimo sritį.** Strategi- 
nių satelitų ir karinės informatikos eroje tokie archajiški metodai 
jau nebereikalingi. 

Žemės vidaus žvalgymo srityje svarbiausia yra metalurgija. „Že- 
mės įsčiose“ glūdi metalai, dažnai labai neprieinami dėl klodų gi- 
lumo ir sudėtingo susipynimo su uolienomis. Kad šios keblios me- 
džiagos būtų atrastos, utilizuotos ir paskleistos, reikia iš tiesų 
didžiulio suinteresuotumo ir jos turi turėti nepaprastą vartojamą- 
ją vertę, kad atsipirktų metalo apdorojimo vargai. Metalurgija yra 
svarbiausias techninis mokslas karų istorijoje; su bronza ir geleži- 
mi susijusi šalių kultūrinės evoliucijos pradžia ir ginklų bei karo 
meno eskalacija. O prasidėjus artilerijos erai, ima reikštis pirmieji 
perlenkimai. Visos lemiamosios šiuolaikinės ginklų rūšys ir siste- 
mos - tankų junginiai, aviacija, raketų bazės, jūros įtvirtinimų sis- 
temos ir kt. — iš tiesų yra ne kas kita, kaip gigantiškos atmainos 
artilerijos, naudojančios metalus ir sprogstamąsias medžiagas; tai 
plaukiančios, skrendančios, važiuojančios artilerijos sistemos.*** 
Politinė žinių apie metalą teorija gali įrodyti pirmykštį šio svar- 


* Impulsų politinės akies istorijai duoda knyga: Erik Grawert-May, Zur Geschichte von 
Polizei-und Liebeskunst. Versuch einer anderen Geschichte des Auges, Tübingen, 1980. 
** Šis anekdotas yra iš dabartinės JAV žvalgybos priešistorijos. 
*** De re metallica (Georgas Agrikola Vyresnysis, 1556) būtų geras metalo civilizacijų socia- 
linės ir mokslo istorijos pavadinimas. Res publica - valstybė; res metallica - karas. 

Šviesos 
artilerija, iš 
Felixo 
Auerbacho 
„Fizika kare“, 
Jena, 1916 m. 


biausio Žemės mokslo ir polemikos ryšį. Gamtos ir karo žinojimas 
susieti pragmatinių interesų grandine. Prieš pakeliant ginklus, rei- 
kia organizuoti žygį į žemės gelmes - tai daugialypis, sunkus ir 
pavojingas procesas. Reikia atkasti klodus; rūdos kaitinamos, ug- 
nies galia jas priverčia suskystėti, substancijos atsiskiria, jos grūdi- 
namos naujais lydymais, maišymais, vėsinimais, vėl kaitinamos, 
kalamos, formuojamos, šlifuojamos. Tiktai valia kariauti gali imtis 
tokio gigantiško natūralių substancijų keitimo darbo, kokio reika- 
lauja lydymo ir kalimo technika. Apie karą galvojantis žmogus me- 
talurgijos darbais pradeda savo didįjį puolimą prieš rastas materi- 
jos struktūras, ir tai, ką jis daro metalams, yra ne kas kita, kaip 
anticipacija to, ką jis darys su metalais priešui. „Geležies amžius“ 
(Ovidijus) prasideda karų plitimu - juos simbolizuoja kardas ir ie- 
tis, t. y. metaliniai kertamieji ir duriamieji ginklai; na, o šaunamųjų 
ginklų paplitimas yra karo aukso amžius. Mat artilerija civilizaci- 
jos istorijoje yra kažkas panašaus į antrą ugnies atradimą, tačiau 

tai ne andainykštė Prometėjaus saulės ugnis, o vulkaniška šiuolai- 
kinė požemio pasaulio ugnis. Su artilerijos išradimu siejasi politi- 
nės centrinės valdžios ir erdvinės perspektyvos naujųjų laikų pra- 
džioje atsiradimas. Pirma, ji leidžia „valdyti“ priešininką per 
atstumą, ir čia slypi jos funkcinė giminystė su šiuolaikiniu admi- 
nistravimu ir stebėjimu. Sviedinys koresponduoja su suvereno 
žvilgsniu kaip su centrinės administracijos nutarimais.* 

Nuo industrinės revoliucijos (kilusios Anglijos geležies rajonuo- 
se) visuomenės metalizavimas vėl įgijo naują mastą. Kartu vyko 
karštligiškas žemės gelmių žvalgymas. Atsirado didžiulės kasyk- 
los, įsigraužusios į juodžiausias žemės gelmes. Kalnakasiai tapo 
pramoninės civilizacijos vaiduoklių armija - išnaudojami geležies 
liejyklų darbininkai sudaro elitinius kapitalistinio pasaulio dali- 
nius puolant „šykščią“ žemės plutą. Šiuolaikinė ūkio forma galų 
gale kapitalizuoja visus žemės turtus, ir tūkstančiais sprogdinimų, 
gręžimų ir kasimų toliau kariauja su žemės pluta, kad iškeltus į 
paviršių turtus sudegintų, paverstų įrankiais ar ginklų sistemo- 
mis. Pramoninės civilizacijos kasdien pasmerkia myriop milijonų 
milijonus gyvų padarų ir milijonus tonų medžiagų. Tai vainikuoja 
Vakarų kultūrų grobuonišką santykį su žeme. 

Reikia vengti mūsų dienų atominę technologiją vertinti kaip iš- 
imtinį reiškinį. Iš tiesų ji ne kas kita kaip nuoseklus esamų materi- 
jos struktūrų mineraloginio metalurginio puolimo tęsinys, gryniau- 
sias poleminės teorijos plėtimas. Tai nėra tęstinumo pertrūkis. 
Transcendentiniai poleminiai mūsų technikos rėmai apima tiek 
bronzinį kardą, tiek neutroninę bombą. Perėjimas iš metalo epo- 
chos į branduolinę epochą daugių daugiausia yra nauja technolo- 
ginė pakopa poleminės struktūros viduje ir nauja dydžių tvarka 
savisaugos ginkluotės arsenale. Kad atsilaikytų kare prieš kitus, 
šiuolaikiniai konkurencijos ir tyrimų „aš užkariavo iki tol visiškai 
neprieinamas materijos sandaros formas ir energijos šaltinius, net 
peržengė, remdamiesi metalurginiu natūralių išteklių (rūdų ir kt.) 
skaidymu, natūralių substancijų struktūrų slenkstį, kad atsidurtų 


* Galima rasti žavių ryšių tarp balistikos, valdymo mokslo, diplomatijos, kurjerystės (paš- 
to pirmtako) ir knygų spausdinimo - visi jie atlieka telekanalines funkcijas, formuojan- 
čias naują „ego“. 

ten, kur iki tol buvo kalinamos mįslingiausios kosminės jėgos. Ta- 
čiau ir branduoliniame lygmenyje materijos niokojimas lenkia tik- 
tai priešininko niokojimą; niokodamos materiją (per „reliatyviai 
autonomišką“ gamtos mokslo tarpinę pakopą) besivaržančios vi- 
suomenės kėsinasi šantažuoti viena kitą radioaktyviomis medžia- 
gomis. Ką karo atveju Žmonės gali padaryti priešui, visų pirma 
priklauso nuo to, kokius jie turi gamtinius naikinimo įrankius. Tai, 
kas numatyta padaryti priešui - išdeginti milžiniškas teritorijas, 
jas užkrėsti, radioaktyvizuoti, - visų pirma turi iškęsti ginklas. Iš 
esmės jis yra mūsų žinia priešininkui, jis pasako, ką mes ketiname 
jam daryti. Todėl ginklai yra priešininko atstovai savame arsenale. 
Kas kala ginklą, tas parodo priešininkui, kad bus jam toks pat ne- 
gailestingas kaip tai kuokai, geležies blokui, granatai ar sprogme- 
niui. Ginklas jau yra kankinamas priešininkas; jis yra daiktas tau. 
Kas ginkluojasi, tas jau kariauja. Šis de facto be perstogės vyksta su 
karštosios ir šaltosios fazės intervalais: šaltoji fazė neteisingai va- 
dinama taika. Taika, regint ją poleminiame cikle, reiškia ginklavi- 
mosi laiką, t. y. priešiškumo perkėlimą į metalus; atitinkamai karas 
yra ginklavimosi produktų panaudojimas, ginklų išbandymas ant 
priešininko kailio. 

Aukščiausioje poleminės technologijos pakopoje mūsų tyrimo pro- 
cesas pasiekia tašką, kur jis išsiskiria su tūkstantmete dualistine me- 
tafizikos tradicija: prieštaravimas tarp res cogitans ir res extensa kiber- 
netinėje eroje pasidaro nebeaktualus. Tikriau išnyksta tiek, kiek res 
(substancija), kuri mąsto, iš tiesų gali turėti mašinos pavidalą ir būti 
pagaminta kaip mašina, priešingybė res, kuri egzistuoja (ekstensy- 
viai) erdvėje. Jau yra modernių artilerinių ginklų sistemų, strategi- 
niu žargonu vadinamų „protinga amunicija“ arba „elegantiškais svie- 
diniais“, taigi raketų, kurios skrisdamos atlieka klasikines mąstymo 
funkcijas (fiksavimo, sprendimo) ir priešo taikinio atžvilgiu elgiasi 
„subjektyviai“. Šių sistemų egzistavimas yra mūsų civilizacijos me- 
tafizinė apreiškimo (prisipažinimo) priesaika: mes išties didžiąja da- 
limi esame tapę subjektais, kurie patys save suvokia kaip „mąstantį 
daiktą“, ir tie mąstantys daiktai kaunasi vieni su kitais šiuolaikinia- 
me kare. Nyksta ryšys tarp herojaus ir jo ginklo; gigantomaniški 
mūsų kultūros savisaugos „aš“ iškeldino iš savęs savo būtį kaip gin- 
klą. Mirti pasiryžę kamikadzės dar in persona vykdė valdymo siste- 

mos (res cogitans) funkciją, tuo tarpu pažangiausiuose dabarties gin- 
kluose šis herojiškas subjektyvumas jau perėjęs į elektroninį: pilo- 
tuojamam lėktuvui bombai dar reikėjo lakūno, kuris sąmoningai 
suvokė savo neišvengiamą mirtį ir demonstravo tiesiog antikinės 
kokybės gebėjimą mirti. Protingoje amunicijoje šio žmogiškojo fak- 
toriaus nebeliko; įvyko dar didesnis metafizikos atsiskyrimas nuo 
paranojos; „gyventi ir leisti mirti” — dabar tai jau ne vien agentų šū- 
kis, o modernaus, artilerija ir jos plėtra grindžiamo karo principas. 
„Mąstantis sviedinys“ yra galutinis subjekto pakeitimo taškas, nes, 
kas dabar vadinama subjektu, iš tiesų yra savisauginis „aš“, kuris 
žingsnis po žingsnio traukiasi iš gyvybės srities ir artėja prie para- 
nojiškumo viršūnės. Traukimasis, atsiribojimas, savęs keitimas ska- 
tina šios rūšies subjektyvumą. Artilerija yra tik viena jo apraiškų ir, 
kaip elektroninis, protingas atominis ginklas - paskutinis savisau- 
gos ir pasaulio valdymo per atstumą auglys. Šiuolaikinis tolimas „aš“ 
nori išlikti, neatpažindamas savęs savo ginkle; todėl jis turi būti nuo 
jo kuo toliau atskirtas. Protinga amunicija atitinka šį poreikį. Nuo to 
laiko, kai ji egzistuoja, šizoidinė struktūra (valstybės pavidalo sub- 
jektas ir poleminis savisauginis „aš') artėja prie savo tobulybės. Ki- 
tame dideliame kare kariauti turėtų vien šizofrenija ir mašinos. Vals- 
tybei atstovaujantys homunkulai, lemūriškai suskilę destruktyvių 
jėgų valdytojai paspaus „jeigu reikės“, lemtingus mygtukus, ir he- 
rojiški robotai bei mąstančios pragaro mašinos puls vieni kitus - ir 
experimentum mundi bus baigtas; žmogus buvo klaida. Švietimas ga- 
li padaryti tik vieną išvadą: žmogaus neapšviesi, nes jis pats buvo 
klaidinga švietimo premisa. Žmogus nepasitenkina. Jame pačiame 
glūdi slaptas apsimetimo principas, ir ten, kur pasirodo jo „aš“, ne- 
gali šviesti tai, ką žadėjo visi švietimai - išminties šviesa. 

B. Transcendentinė polemika 


HRerakleitiškosios 
meditacijos 


Kova yra visų daiktų tėvas. 
Herakleitas 


Šiuose samprotavimuose norėčiau savotiškai pakreipti šiandien 
pažinimo teorijoje vyraujančią kritinio pragmatizmo ašį (Ch. S. 
Peirce'as, J. Habermasas, K. O. Apelis). Nors šios pragmatinės pa- 
žinimo teorijos nuopelnas ir buvo tai, kad ji pagrįstai ir įtikina- 
mai sugebėjo pavaizduoti pažinimo ir interesų, teorijos ir prakti- 
kos ryšius, vis dėlto, mano nuomone, ji turi vieną pernelyg sche- 
mišką praktikos suvokimo trūkumą. Iš ankstesnių samprotavi- 
mų turėtų būti aišku, kodėl negalima pasitenkinti tokia pažini- 
mo teorija, kuri kalba tarsi tik apie apriorinį darbo pobūdžio inte- 
resą, bet iš tikrųjų apie komunikacijos (interakcijos) pobūdžio in- 
teresą. Mat taip išaiškinta poleminė strateginė dimensija (lygiai 
kaip ir priešinga erotinio ir taikinamojo intereso) gali pagrįsti 
pragmatizmą, bent jau slapta įtraukti į svarstymus. Iš to kyla re- 
alizmo ir konkretumo trūkumas. Transcendentinė polemika (ly- 
giai kaip ir erotika, apie kurią šioje knygoje nekalbu) į pažinimą 
reguliuojančių ir formuojančių „apriorinių“ interesų tinklą jjun- 
gia papildomas dimensijas. Kare susiduriame su darbo ir komu- 
nikacijos motyvų kombinacija, kurios logiškai, pagal ligšiolines 
schemas, nesuvoksi. Aš manau, kad poleminė strateginė veikla 
ir mąstymas, Minėtų autorių tik papildomai ir tarp kitko įtrauk- 
tas į jų svarstymus, iš tiesų yra tokia dimensija, kuri pranoksta ` 
tiek darbo ir valdymo, tiek komunikacijos veiksmus. Į tai neatsi- 
žvelgiama nei ankstesnėse, nei vėlesnėse kritinėse teorijose. Nei 
instrumentinio, nei funkcinio proto kritika neatskleidžia strate- 

gijos ir cinizmo ryšio, cinizmo, kurį mes čia pateikiame kaip nau- 
jųjų laikų filosofinę signatūrą. 

Darbas ir interakcija nuo pat pradžių susipynę su karu ir erotika, 
konfliktais ir susitaikymais, naikinimu ir kūrimu. Svarstant apie dar- 
bo arba interakcijos interesą, visuomet reikia suvokti: iš pat pradžių ir 
visada įgyjama polemikos ir erotikos suformuota „teorijos forma“; „ob- 
jektyvumo pasirinkimas nėra jau tokia nekalta alternatyva; be to, 
yra svarbus skirtumas, kokia tikslumo forma bus pasirinkta - polemi- 
ko ar simpatiko tikslumas;* jeigu tai iš tiesų apriorinė alternatyva, 
apie viską turėtų būti dvejopas mokslas (o ne viena iš esmės neutrali 
teorija, kurią paskui tik netiesiogiai, kaip sakoma, būtų galima panau- 
doti geriems ir blogiems tikslams). Pragmatizmas formaliai tikisi vie- 
nalytės „tyrėjų sąjungos“, tuo tarpu transcendentinis poleminis po- 
žiūris pripažįsta „tyrėjų karą“ kaip sąlygą to, ką jie bando kurti kaip 
tiesas. Taigi tyrimas čia yra ne tiek priemonė neutraliai apibūdinti tik- 
rovę, kiek lenktyniavimas teorinėmis formomis. Tada išvados būna 
ne tiek dvasiniai instrumentai, padedantys dirbti ir suprasti vieniems 
kitus, kiek ginklai, ir jų suma sudaro ne intelektualinį turtą, enciklo- 
pediją, o arsenalą, amunicijos sandėlį. Jeigu norime pasitenkinti to- 
kiais aprioriniais interesais, kaip „darbas“ ir „interakcija“, tai turime 
vengti tą „darbą“ ir tą „interakciją klausti, kokiai kovai jie tarnauja ir 
kokius susitaikymus daro galimus, kitaip tariant, ar tyrėjo „aš“ pozici- 
ja „objekto“ atžvilgiu yra apibendrinant, distancinė ir santūri ar indi- 
vidualizuota, artima ir atsidavusi. Čia vėlįgyja prasmę „dviejų kultū- 
rų ** skyrimas. „Pirmojoje kultūroje“ (viešpataujančioje) pirmenybė 
teikiama objekto tyrimo proceso metodui, procedūrai; objektas čia 
gali būti tik tai, kas telpa į sritį, kurią aprėpia metodai ir modeliai. 
Jeigu visa, kas susiję su metodu, priskiriame subjektui, tai galime kal- 
bėti apie mokslo tipą, kuris atsiranda iš pažinti užsibrėžusio subjekto 


* Kas to laiku nesuprato, daugelyje mokslų nueina klaidingu keliu. Kiek tyrinėtojų, pvz., 
meno ir literatūros istorikų, pradėjo kaip tikri „objektų“ simpatikai juos studijuoti, o 
tapę profesoriais paskui vien tiktai piktinasi jais, nes blogai pasirinkę tikslumo tipą 
atsidūrė polemikos, abejingumo objektams pozicijoje. 

** Yra labai sena tradicija bandyti gretinti du mokslų ar žinojimo formų tipus: tuos, kurie 
stengiasi suprasti ir tuos, kurie stengiasi aiškinti, tikslius ir netikslius, mokslus apie tai, 
kas bendra ir kasindividualu, mokslus apie dvasios objektus ir gamtos objektus - scien- 
Hac ir artes. Šie prieštaravimai turi tam tikro pagrindo, tačiau mokslo istorija rodo, kad 
jie nyksta, krypstama prie vientiso mokslo (poleminio objektyvizavimo tipo). 

„Kai tik baigiau 
savo knygą, 
turėjusią jį 
moksliškai 
nužudyti, jis iš 
tiesų numirė!“ 
„Meggendorfer 
Blatter“, 

1916 m. 


žiūrėjimo tarsi iš aukšto į tai, ką reikia pažinti: subjekto primatas (kad ir 
kaip kurioziškai atrodo, bet tai galima pasakyti apie tiksliąsias ir „ob- 
jektyvias „tiksliau objektyvistines, disciplinas, ir tai iliustruoja ryšį tarp 

objekto nustatymo ir subjekto pakeitimo). Už tokį išankstinį nusista- 
tymą mokama „objektyvumu“ ; jis kartu perkamas metodiniu fiksa- 
vimu arba normavimu to, ką norintis pažinti subjektas gali ir ko ne. 
Įsivaizdavimas, kad visi tikri mokslai galų gale turės kiekvienai pro- 

blemai tik vieną teisingą teoriją, kartu leidžia tikėtis, kad vadinamoji 
tyrėjų sąjunga in the long run virs vienalyte subjektų armija, kuri nau- 
dosis ta pačia metodika „daiktų atžvilgiu. Tiktai kai subjektai nau- 
dosis ta pačia pažinimo teorijos uniforma (vienodas „interesas“, vie- 
nodos sąvokos, vienodi metodai), teiginiai apie objektus įgis galutinį 
ir teisingą (šių prielaidų dvasia) pavidalą. Viena be kita bus neįmano- 
ma. Kur dar yra daug hipotezių, silpnoji pusė yra subjektas, ir tas 
subjekto silpnumas suteikia daiktams šansą pasirodyti daugiareikš- 
miams. Vaizdžiai tariant, tai reiškia: kuo silpnesni mūsų metodai, tuo 
geriau „daiktams“. Kol yra daug interpretacijų, daiktai apsaugoti nuo 
pažinėjų kliedesių, kad jie galutinai nustatė, tiksliai suvokė objektus. 
Kol dar bus „interpretuojama“, bus vis prisimenama, kad daiktai yra 
ir kažkas savaiminga, kas su mūsų pažinimu neturi nieko bendra. 
Iki galo sekdami šią mintį prieisime priešingą pažinimo formų po- 
lių. Čia galioja tai, ką Adorno vadino „objekto pirmenybe“. Esant sub- 
jekto primatui, būtinai atsiranda agonalinė (jungiamoji) teorija, tuo 
tarpu iš objekto pirmenybę pripažįstančio priėjimo prie daiktų kyla 
tai, ką reikėtų vadinti erotine teorija. Kur veikia erosas, ten ir tik ten 
gyvuoja „antroji kultūra“, o ji gyvuoja greičiau meno negu techni- 
kos pavidalu. Menininkas ir erotikas gyvena įsivaizduodamas, kad 
greičiau daiktai iš jo ko nors nori, negu jis iš jų, ir kad tai jie įtraukia 
ji į patyrimo avantiūrą. Jis eina pas juos, pasiduoda jų įspūdžiui ir 
pasijunta, kaip tikras tyrėjas, jų pavergtas.* Jie yra jam upė, į kurią 
jis, pasak Herakleito, negali dukart įbristi, nes jie, kad ir būdami tie 
patys, kiekvieną akimirką keičiasi, teka kitu pavidalu. Jeigu meilė 
kas rytą nauja, tai meilės objektai yra su ja. Jie visiškai „nepažįsta- 
mi“, bent jau nėra įprasti; jų atžvilgiu negali būti jokio objektyvu- 
mo, tik intymumas; jeigu pažinėjas artinasi prie jų, tai ne kaip ti- 
riantis ponas, o kaip kaimynas, draugas, kaip jų viliojamas žmogus. 
Jam tie daiktai yra gražūs, ir jis žino, kad „santykis“ baigsis, kai vie- 
ną dieną viskas pasirodys taip, lyg visą laiką būtų buvę tas pat, pa- 
stovu, kasdieniška, identiška, prognozuojama. Kur prarandamas 
grožio pojūtis, ten prasideda karai, abejingumas ir mirtis; ne veltui 
filosofai mokė, kad grožio dimensija svarbiausia išvadų turiniui. Ži- 
* Taip kyla didžiuliai atmetimai, kurie dabar prasidėjo fizikos, kosmologijos ir biologijos 


fundamentaliuose tyrimuose, būtent ne dėl kokių nors metodologinių svarstymų, o kad 
tyrėjus sužavėjo „pačių daiktų“ įnoringumas. 

noma, čia turimos galvoje išvados, kurios pripažįsta objekto pirme- 
nybę. Tačiau švietimas mums griežčiausiai uždraudė tokiomis išva- 
domis pasitikėti. Mat jam, jeigu jis savęs nuolat nekoreguoja eroti- 
ne (estetine) patirtimi, objektai yra visuma to, kuo negalima pasitikėti 
ir kam negalima atsiduoti, nes tiek pasitikėjimas, tiek atsidavimas 
diktuoja pozicijas, naikinančias mumyse kovos už būvį būtinybę ir 
apšviestą realizmą. Objektų pirmenybė reiškia: gyventi valdomiems 
aukštesnės jėgos, ir kad mes visa tai, kas yra aukščiau mūsų, beveik 
automatiškai identifikuojame su tuo, kas mus engia, todėl tokio tam- 
saus švietimo atžvilgiu gali būti tik viena pozicija - poleminės dis- 
tancijos. Tačiau yra ir kitokia pirmenybė, kuri nesiremia pavergimų; 
pirmenybė, kai objektu mėgaujamasi jam simpatizuojant ir jį su- 
prantant, nereikalauja iš mūsų susitaikyti su pralaimėjusiojo ir ken- 
čiančiojo pozicija; jos pavyzdys meilė. Sugebėjimas suteikti pirme- 
nybę objektui prilygtų sugebėjimui gyventi ir leisti gyventi (užuot 
live and let die), pagaliau ir mirti, bet leisti gyventi (užuot paklusus 
1mpulsui viską nusinešti su savimi į kapą). Tiktai erosas leidžia mums 
pripažinti objekto pirmenybę. Ir net jei „aš“ išnyks, erosas norės, 
kad kažkas liktų.* 


1. Polemika prieš „tai“, arba: 
turėk omenyje velnią 


Kur „tai buvo, privalau „aš“ būti. 
Sigmundas Freudas 


Kardinaliųjų cinizmų apmatuose yra medžiagos į polemiką iš- 
plėstai dialogo ir interakcijos teorijai. Ten aprašyti karinės, politi- 
nės, seksualinės, medicininės, religinės ir teorinės sąmonės pozi- 
cija ir opozicijos, sekinančios tradicinę ideologijos sampratą. Šiose 
opozicijose viena prieš kitą stoja ne teisingos ir iškreiptos sąmo- 


* Švietimui tipiškas konfliktas tarp intelekto ir jausmo iš dalies kyla iš dviejų tendencijų 
susidūrimo - atsiribojimo ir atsidavimo, subjekto pirmenybės ir objekto pirmenybės. 
Todėl visi atsiribojimo filosofai nuo Descartes'o iki Sartre'o rimtai nagrinėjo tiek šmėkliš- 
ką, tiek tipišką klausimą, kaip „aš“ apskritai gali nustatyti, ar „ne aš“ aplinkoje yra kitų 
„aš“; taigi užsiiminėjo „svetimo subjektyvumo“ tematika. 

nės, o kovingos, kurios dėl skirtingų požiūrių ir padėties gyveni- 
me būtinai turi konfliktuoti. Aprašinėdami kiniškąją ir ciniškąją po- 
zicijas su jų refleksijomis ir antirefleksijomis vis kartojome posakį, 
kad buvo sukurtos „scenos“ puolimui ir kontrpuolimui; turėjome 
galvoje konflikto scenas, t. y. arenas garsių ir tylių neišvengiamai 
polemiškos sąmonės kampanijų. 

Kaip atsiranda scena? Žinoma, ne vien dėl dviejų „principų“ 
prieštaravimo. Dualizmas būtų visų pirma minčių darinys, ir pats 
savaime jis neturėtų dramatinės jėgos. Dualizmas „pats savaime“ 
būtų nekaltas ir neįdomus, jeigu jis nebūtų inscenizuojamas pa- 
čioje realybėje. Kur iškyla dualizmas, mes paprastai susiduriame 
su konfliktu, mūsų ir jų išskyrimu, ir priešingybių principo įsigalė- 
jimu: viršus ir apačia; gėris ir blogis; „aš“ ir „tai“. Tuo būdu atsiran- 
da tikra kova ir tikra scena. Joje pirmiausia pasireiškia dvasinė vieš- 
pataujanti pozicija, nomologija (mokslas apie nomos - dėsnius), 
idealizmas, „aukšta“ ir teigianti teorija, kuri dedasi esanti rimta, 
griežta ir inspiruota, tarsi gauta iš aukštesnių šaltinių. Antrame 
paveiksle ją būtinai atliepia realistinė (kiniška) antitezė, kuri pole- 
miškai supriešina su žemutinės, vadinamosios blogio, į „tai (ma- 
teriją) nustumtos pozicijos požiūriu ir patirtimi. Taigi kinizme reiš- 
kiasi toks „aš“, kuris ryžtasi būti tuo, ką nomos idealistai peikia, 
atmeta ir niekina. Taigi kinizmas iš plebėjiškos perspektyvos griau- 
na iš viršaus sukurtą vertybių sistemą, bet jis neatsisako ir ja rem- 
tis. Tai suteikia jam aiškiai agresyvų ir kultūrinį kritinį pobūdį. Kartu 
su kinizmu į kultūrą įsiskverbia kandumo elementas - pirmas grio- 
vėjas esprit de serieux, kuriuo nuo seno gaubiasi viskas, kas preten- 
duoja į valdžią. Viršuje esantiems jis atrodo nemalonus ir nešva- 
rus, ir kuo labiau viešpataujanti sąmonė stengiasi atsitraukti į 
švarias aukštumas, tuo subversyviau (griaunančiai), demoniškiau 
palei jos horizontą tvenkiasi kiniškasis „ne“. Nuo tada turi atrody- 
ti baisu, kad tas žemas, plikas „tai“ pripažįsta save ir iškelia savo 
„aš prieš manąjį. Tas „antiaš“, kuris kiniškai priešindamasis šai- 
posi iš metafizinio valdančiųjų teorijų idealizmo, matyt, ir sudaro 
pagrindą to, ką iš tradicijos vadiname velniškumu. Krikščionybės 
ir jos metafizikos atliktas kinizmo ir cinizmo sąvokų perstatymas 
(kinizmo apšaukimas nihilistų ar net velnio garbintojų mentalite- 
tu) nėra atsitiktinis dalykas. Mat kai metafizinis „aš“ identifikuoja- 

si su aukštybėmis ir gėriu, jį kaip šokas veikia tai, kad ir „tai apa- 
čios bei blogio regione esama kažkokio „aš“: „tai“, matyt, neužten- 
ka būti nebylia, žema, tingia materija. Kad tas piktas blogas „tai“ 
irgi gali būti kažkas, yra tikras metafizinis skandalas, dėl kurio nuo 
vėlyvųjų viduramžių diskutuojama nesuskaičiuojamų velnio ana- 
lizių forma. Dualistinės, tai yra perskeltos ir geresne puse identifi- 
kavusiosi sąmonės niekas taip nekamuoja ir nežavi, kaip nuojau- 
ta, kad ir tai, kas bloga ir žema, gali turėti tvirtą savigarbos jausmą 
(savikliovą). Platonas paskelbė Diogeną patrakėliu, ir tai reiškė ne 
vien panieką, bet ir buvo savotiška savisaugos priemonė; tačiau, 
atrodo, nieko bloga dėl to neatsitiko, nes Diogenas, kaip sako anek- 
dotas, puikiai mokėjo atsukti ietį į kitą pusę ir galų gale pasidarė 
ne visai aišku, kas yra tikrasis pamišėlis. Krikščionybėje antago- 
nizmas jau daug dramatiškesnis. Krikščioniškoji sąmonė, kuri lai- 
kė save apreiškimo būdu absoliučia tiesa apdovanota sąmone, ne- 
krikščioniško „aš“ galimybę privalėjo užkeikti antikristo paveikslu — 
ir dėl to įsitaisė nuolatinį rūpestį, kad „blogis“ galėtų būti ir mu- 
myse pačiuose, guaerens guem devoret (ieškodamas ką praryti) (1. 
Petras,5). 

Čia antrą kartą reikia kalbėti apie Faustą, apie velnią ir šėtono 
cinizmą. Daktaro Fausto istoriją galima laikyti dokumentu to, kaip 
senam metafiziniam dualizmui sukėlė nerimą naujoji empirija (į 
empiriją čia įeina ir seksualinė patirtis). Mat menas tarp viduram- 
žių ir naujųjų laikų eksperimentuoja pikto (blogio) subjektyvumo 
„ir mumyse“ galimybe - ir pamokomose, morališkai padailintose 
istorijose pats išbando, kas būtų, jei lindėtume tokiame „blogame“ 
kailyje — ir kokią jaudinančią patirtį tai duotų. Aš tai jau aprašiau 
Goethe's pakto su velniu pavyzdžiu. Faustas tyrinėja platųjį pa- 
saulį („Žvaliau! Pasaulin aš kviečiu tave. Gana tau alint smegenis 
urve. ) kaip velnio partneris, taigi kaip laikinas velnias. Tiktai tada 
jam atsiveria neribotas patirties pasaulis. Ir liaudies padavimas, 
kaip ir Goethe, nepraleidžia progos aiškiai aprašyti laikino velnio 
(Fausto) pažinties su seksualiniu blogiu: 


„Kai daktaras Faustas pamatė, kad jam pagal sutartį skirtas laikas sulig kiek- 


viena diena vis artėja prie galo, jis pradėjo kiaulišką ir epikūrišką gyvenimą ir 
pasikvietė septynias patrakusias succubas, kad su visomis jomis permiegotų... 

Mat jis apkeliavo su savo dvasia daugelį karalysčių, kad pamatytų visų rūšių 
moteris. Septynias jų parsivežė namo, dvi iš Nyderlandų, vieną vengrę, vieną 
anglę, dvi itales, dvi švabes ir vieną frankę - visas neįsivaizduojamas pasilei- 
dėles. Su tomis velnio bobomis jis išdarinėjo begėdystes iki gyvenimo galo.“ 
(Deutsche Volksbūcher, hg. v. C. O. Conrady, Hamburg, 1968, S. 133.) 


Po to nelieka abejonių, kad „būti blogam“ arba kiauliškai ir epi- 
kūriškai gyventi (žinoma, tai reiškia ir kiniškai gyventi) verta ta 
prasme, kad galėtum patirti, ką seniai būtum norėjęs patirti, bet 
nedrįsai; kam gijau taip lengva nueiti pas velnią? Beveik be jokios 
cenzūros liaudies knyga pasakoja apie daktaro Fausto norą pa- 
čiam bent kartą patirti nuodėmės saldybę; metafiziškai dramatiš- 
kas reiškinys, nes tik taip, iš pradžių virtualiai, paskui realiai, įma- 
noma kitos pusės integracija, kitaip tariant, dualizmo pabaiga.* 
Šią moralinę temą liečia daugelis naujųjų laikų pradžios kūrinių. 
Liaudies knyga ryžtasi jaudinančiam eksperimentui - „iš tikrųjų“ 
blogam „aš“ paskolinti mūsų „aš“; ji daro bandomąjį šuolį į velnio 
ego. Šios istorijos, žinoma, dar turi baigtis blogai, ir laikinas vel- 
nias, išbandęs viską, kas šiaip krikščionims negalima (magiškoje, 
kulinarinėje, seksualinėje, turistinėje ir teorinėje srityje), pabaigo- 
je turi būti pavyzdingai nubaustas. „Tad miršta tas, kas daro blo- 
ga. Klasiškas ciniškas pasažas knygoje apie Faustą yra velnio pikt- 
džiugiška satyrinė kalba vargšui daktarui, prieš piktoms dvasioms 
ateinant jo sudraskyti: 


„Todėl, mano Faustai, nereikia eiti su dideliu ponu ir velniu riešutauti, gali 
akies netekti, kaip pats dabar matai; jeigu būtum jo iš tolo lenkęsis, tai viskas 
būtų buvę kitaip. Bet tavo mandagus arkliukas tau įspyrė... 

„„Klausyk, tu buvai gražus padaras, bet rožės, ilgai nešiojamos ir uostomos, 
nuvysta. Kieno vežime sėdi, to ir giesmelę giedi. Pratrauk iki Didžiojo penkta- 
dienio, tai ir Velykos bus čia pat; ką pažadėjai, turėsi atiduoti, lazda turi du 
galus; nevaikščiok su velniu tais pačiais takais. Tu daug norėjai, štai ir atsiimi 
už tai. Jei daiktą daug naudoji, jis darosi švarplėtas; kol samtis naujas, virėjas jį 
naudoja, paskui jo niekam nebereikia. Argi ne tas pats ir su tavim? Juk velniui 
tu už naują samtį pabuvai... Tad paklausyk dabar manęs ir dėkis tai širdin, 
kurią dabar esi praradęs. Tau nereikėjo taip pasitikėti velniu, nes jis, kvaily, 


* Heinricho Heine's populiaraus filosofinio rašinio „Apie religijos ir filosofijos istoriją Vo- 


kietijoje“ (Zur Geschichte der Religion und Philosophie in Deutschland, 1835) tema yra požiū- 
ris į dualizmą ir į tai, kaip jis įveikiamas. 

melagis ir žudikas... Priglausti velnią gali ne bet kas. Šokiui neužtenka raudo- 
nų batų. Jeigu būtum paisęs Dievo, ir tenkinęsis tuo, kas tau duota, tai nebū- 
tum leidęsis į tuos šokelius ir taip lengvai nepasidavęs velnio monams; mat 
kas lengvai patiki, tas greit apgaunamas. Dabar velnias nusivalys lūpas ir nu- 
eis sau: tu laidavai savo krauju, tai dabar atsiimk savo. Tau per vieną ausį įėjo, 
per kitą išėjo.“ (S. 137-138.) 


Tiesiog pavyzdinis ciniško sąmojo tekstas. Konservatyvusis žmo- 
giškas protas tiesiog trina priežodžiais rankas. Mat tiek mes iš kar- 
to suprantame: tai ne velnias; jokia nepriklausoma dvasia taip ne- 
kalbėtų; puikiais ryškiais sarkazmais fantastiškosios iškylos 
pabaigoje taip bando save sutramdyti ir vėl grąžinti į miesčioniš- 
kosios moralės rėmus sunerimusi žmogiška dvasia. Įdomu, kad 
velnias čia reiškiasi kaip moralistas, kuris moko vargšą daktarą, 
kaip jis turėjo elgtis, kukliai, konformistiškai, patinkamai Dievui. 
Svarbiausia, labai įdomus raginimas, kad Faustui reikėję būti ne- 
patiklesniam. Šio pamokslo kulminacija ten, kur „piktoji dvasia spi- 
ria prie sienos nuliūdusį Faustą keistom pašaipiom kalbom ir prie- 
žodžiais“. Ši kalba yra ciniška pačia šiuolaikiškiausia prasme, nes 
joje įžūliai moralizuoja tas, kuris, kaip Žinia, yra principinis mora- 
lės griovėjas. Ši velnio kalba, ko gero, apskritai yra pirmas naujųjų 
laikų hegemoninio cinizmo pavyzdys; tie ponai, su kuriais geriau 
neiti riešutauti, gali išmušti tau akį. Po mūsų fantastiškojo eksperi- 
mento atsiskleidžia save demaskuojančios moralės struktūra: mo- 
ralė yra apgaulė, tačiau be jos vis tiek neapsieisi, ar ne? Todėl rei- 
kia pasirūpinti, kad viskas gerai baigtųsi. Liaudies knygoje daktarą 
suplėšo žiaurios piktosios dvasios, jo smegenys ir kraujas ištaško- 
mi ant sienų, o sumaitotas kūnas išmetamas į mėšlyną. (Gal vel- 
nias eina išvien su psichopatais, fašistais, iškrypėliais?) Susidaro 
įspūdis, kad Faustas buvo nubaustas šimtąsyk labiau, negu nusi- 
kalto. Jis sumoka baisią kainą už tai, kad 24 metus - tiek truko su- 
tartis - gyveno anapus gėrio ir blogio, pasaulyje, kur nėra dualiz- 
mo, ir viskas žmogiška jam buvo leista.* Žlugdamas senasis 
metafizinis dualizmas pademonstruoja visą savo patogeninę ener- 


8]ją. 


* Fausto mitas čia susiliečia su tokiu pat puikiu Don Žuano mitu. Abiem leidžiama daug, 
stebima, kaip viskas vyksta, o pabaigoje jų laukia baisi bausmė. 

Taigi žmonėse slypinčio šėtoniškumo vizija yra gimininga kiniš- 
kajam fenomenui. Ne dualistinis gėrio ir blogio, šviesos ir tamsos 
atskyrimas sukelia didelę įtampą, kuri į naudą velniui; reikia pada- 
ryti išvadą, kad „blogio pusė“ turi subjektyvaus intensyvumo, be 
to, ketinimų, sąmoningumą, planų. Kad „tai“ iš tiesų jau yra „aš“. 
Tai svarbi išvada. Mat ji leidžia filosofinį metafizinės sąmonės for- 
mos aprašymą krizės metu kombinuoti su psichologiniu paranojos 
aprašymu. Krizę sukelia tai, kad blogis pamažu darosi įsivaizduoja- 
mas kaip savo „aš“; pradeda nykti skirtumas.* Gresia implozija. Ir 
tiktai iškilus šiai grėsmei, žemutinis blogio „tai“, kuris sykiu turi „aš“, 
atskyla su didžiuliu sprogimu. Tiktai nuo tada gali būti taikoma vel- 
nio sąvoka žmonėms, kurie gyvena tarp mūsų pačių, bet yra „kito- 
kie“ (eretikai, burtininkai, homoseksualai, žydai, protingos mote- 
rys...). Karštas gynimasis reikalauja, kad besiginantįjį graužtų mintis, 
jog jis gali būti „kaip anie“. Šiuo mechanizmu paremtas Pascalio pa- 
stebėjimas, kad žmogus, kuris nori vaidinti angelą, lengvai tampa 
velniu, tiksliau tariant, tokiu velniu, kuris priešininką vadina vel- 
niu, kad jį sunaikintų, pasirėmęs geromis intencijomis. Taigi drama 

vyksta ne tik tarp gero „aš“ ir pikto „tai“. Tikriau sakant, jos eksplo- 

zinė fazė susidaro dėl to, kad gerasis „aš susiduria su priešininku, 
kuris sąmoningai ir nepasiruošęs atgailauti ryžtasi būti tuo, ką dua- 
lizmas niekino kaip savo blogąją pusę, taigi „atviruoju blogiu“, kiniš- 
ku „blogiu“, taigi blogiu, kuris, geriau įsižiūrėjus, galbūt visai nėra 
blogis. (Iš čia kai kurie moraliniai kiniškosios polemikos fazių vir- 
smai, per kuriuos „amoralieji“ atvirai prisiima tai, kas kitiems atrodo 
skandalas: Diogenas onanizuojasi turguje; moterys sako: „Mes pa- 
sidarėm abortą“; vyrai: „Gay is beautiful“; gydytojai: „Mes padėjo- 
me numirti“ ir t. t.).** Taigi, kai blogis gali turėti „aš“, tik tada įtari- 


* Ar ir panteistai po to ilgai nebuvo laikomi velnio garbintojais? „...gal tarp tų, kuriuos 
pats velnias pasamdė, kad sunaikintų visą dieviškąją ir žmogiškąją teisę, yra kitas toks, 
kuris būtų daugiau griovęs negu tas... apgavikas?“ - klausia Jenos teologijos profeso- 
rius Musaeus, turėdamas galvoje Spinozą! Kitam krikščionių propagandininkui Spi- 
nozos darbai atrodo „pilni piktadarysčių ir bedieviškumo, išties verti, kad būtų grąžin- 
ti atgal į pragaro tamsą, iš kur jie atėjo į šviesą žmonių padermės bėdai ir gėdai...“ 
Citata iš: W. Weischedel, Die philosophische Hintertreppe, 34 große Philosophen in Alltag und 
Denken, München," 1981, S. 159, 

** Reikia prisiminti, kad ir vadinamasis antisemitizmas labiausiai sustiprėjo tuo laikotar- 
piu, kai sionistinis judėjimas tapo puolamąja žydų savimonės išraiška; natūralu, kad 
galima būtų pasakyti ir atvirkščiai. 

mas ima graužti savą moralinę sąmonę. Mat „aš ,slypintis blogaja- 
me „tai , galėtų, kadangi yra „aš“, būti ir mano; šios galimybės slo- 
pinimas iš pradžių sukuria paranojinės projekcijos energiją. Sykiu 
su ja be galo išauga įtarimas. Jis būtinai nori vėl išgrūsti blogį į „ne 
aš”. Jis nori sugriauti „aš ir tu“ santykį, kuris būtinai atsiranda, kai 
tik vadinamasis blogis ima reikštis kaip kitas „aš“. Taigi ima reikštis 
velniškumas, kai vienas „aš“ bet kokia kaina nori ginti nesuvaldo- 
mu tapusį dualizmą. Velnias yra refleksyvus efektas; jis atsiranda, 
kai kas nors, kas jau yra „aš“, turi būti vėl paverstas „tai“. Kiekvie- 
nam „aš kiekvienas kitas „aš“ gali tapti veidrodžiu; kas nenori ma- 
tyti savęs, pasirūpina, kad kitas iš tiesų neiškiltų iki „aš“ rango. Ta- 
čiau kuo nedviprasmiškiau kitas „aš“ jau pasireiškė kaip gyvenimo 
faktas, tuo labiau neigiančiajam „aš“ kyla noras sudaužyti veidrodį; 
paranojos ir antirefleksijos struktūra, kad ir kituose lygmenyse, yra 
ta pati. Europos istorijoje ji daug kartų buvo tapusi dominuojančia 
ideologijos realybe - kryžiaus karų epochoje, per eretikų ir raganų 
inkviziciją, fašizmo, antisemitizmo, stalinizmo laikais; tas faktas įro- 
do „tai struktūros sprogstamąją galią, nuo kurios sutirpsta katego- 
riški antagonizmai, metafiziniai dualizmai ir paranojiniai mechaniz- 
mai. Todėl, manding, labai svarbu suprasti kinizmą, kaip sąmoningą 
smerkiamojo, atstumtojo, pažemintojo ir bloguoju („tai“) apšaukto- 
jo įsikūnijimą; tai gali padėti aiškinant cinišką žvėriškumą, kuriuo 
mūsų kultūroje nuo seno taip keistai pasižymėjo vadinamojo gėrio 
šalininkai. Ir galbūt padedant mokymui, kuris mažiausiai iš visų fi- 
losofijos krypčių buvo teorija, būtų galima geriau suprasti priešingą 
filosofinę tradiciją, kuri prasidėjo nuo Platono ir pasirodė kaip aukš- 
čiausia, kokia tik įmanoma, teorijos forma - dialektiką. Kadangi ji, 
norėtųsi manyti, turėjo atsilaikyti prieš dualistinę paronojinę pagun- 
dą. Ar ji kyla iš to, ko prieš tai aprašyta sąmonė nenorėjo pripažin- 
ti, - pozicijų ir principų konflikto? Ar ne jos pagrindinė mintis yra 
ta, kad kiekviena tezė turi turėti antiteze ir kad tai, kas kitiems atro- 
do bjauru, iš tikrųjų yra gražu ir teisinga, nes naudinga sintezei ir 
„aukštesnei tiesai, kuri kyla iš kovos? 

Prieš imantis šių dalykų, reikia išsiaiškinti posūkį, kurį patyrė „tai“, 
atsiradus psichoanalizei. Abiem savo vadinamosiomis topogra- 
fijomis, t. y. „sielos žemėlapio“ ribų ir sričių aprašymais, Sigmundas 
Freudas išdrįso įsibrauti į sritį, kuri ilgą laiką buvo laikoma vien tik- 

tai filosofijos kompetencija. Vis dėlto nelieka abejonių dėl Freudo 
analizės antimetafizinės pozicijos. Kas gi atsitiko subjekto filosofijai, 
jeigu Freudo tipo psichologas galėjo kalbėti apie žmogišką asmenį? 
Freudo „aš nėra subjektyvumo filosofija. Paprastai tariant, Freudo 
analizė sako, kad metafizinė dogma apie asmens ir jo „aš“ vienybę 
yra žlugusi; kaip tai atsitiko - nenagrinėjama; aišku tik tiek, kad Freu- 
das tą žlugimą pastebi, one inspiruoja. Tai jo dvasinė istorinė situaci- 
ja. Nuo tada griuvėsiuose, paliktuose to žlugimo, susidarė keletas 
sektorių — tai sąmoninga ir nesąmoninga sritis; kita vertus, tarsi dar 
be to susidariusios sritys: „superaš“ sritis, kur reziduoja įstatymai, 
normos, sąžinės mastai, idealai, „aš“ sritis, kur telkiasi kasdienis ži- 
nojimas, kvalifikacijos, tam tikros kompetencijos, prisiminimai ir pla- 
nai, ir pagaliau „Hai“ sritis, iš kurios kyla gyvenimo energijos, ins- 
tinktai ir sapnai. Ir tik todėl, kad metafizikų teigiamo asmens 
vientisumo nebėra, psichologas gali savaip kalbėti apie kitokį as- 
mens vientisumą; šis vientisumas jam yra ne kažkas duota, o tarsi 
uždavinys: duotas yra griuvėsių peizažas, kuriame dominuoja di- 
deli, nesąmoningumo išsprogdinti luitai, vagojami plyšių, po ku- 
riais kunkuliuoja seni išprievartavimai ir skausmai. Todėl Freudas 

gali pasakyti: „Kur buvo „tai“, turiu būti „aš“; jis mąsto apie 
pasąmonės jūros nusausinimą, apie „aš“ kontrolės nustatymą tam, 
kas ligi tol buvo vidinis „ne aš“ (t. y. „tai“). Čia reikia ne taip labai 
pabrėžti „aš“ hegemonijos ar kontrolės funkciją; iš tiesų „tai“ „pakė- 
limas” į „aš“ iš pradžių suponuoja kaip tik „aš“ hegemonijos prie- 
šingybę: būtent radikalų ir besąlygišką „tai pripažinimą. Tas anali- 
tinis gydymas, kuris yra veiksmingas (žinia, yra ir kitokio), būtinai 
tiek iškelia „tai „kad „aš“ gali būti tiesiog nuplautas anksčiau atski- 
lusių jėgų. Taigi jau negalima nematyti, kad „tai“ yra mano dalis, 
nors ir ne mano senojo „aš“, pažymėto kontrolės ir išstūmimo; atsi- 
randa naujas „aš“ - platus, gyvas, dinamiškai veikiamas naujai at- 
skleistos „tai“ erdvės, - toks „aš“, kuris mokosi gyventi su visa savo 
istorija, savo traumų našta ir savo beprotybėmis.* Pagijimas reika- 


lauja „tai“ pripažinimo kaip foros ir gyvenimo sąlygos išaugusiam 


* Todėl garsusis Freudo analizės palyginimas su Zeiderzės nusausinimu apskritai klaidin- 
gas, pernelyg inžinerinis, pernelyg atitinka poleminės medicinos (liga kaip priešas) dvasią. 
„Tai“ jūra niekada neišdžius - bet argi ne laimėjimas, jei išmoksti ja plaukioti? 

„aš“. Kur taip atsitinka, tarsi savaime turi išnykti paranoidinė struk- 
tūra, „tai polemizavimas. Tuo būdu Freudo terminijoje atsirado tie- 
siog filosofinė geradarystė: „tai“ nuo šiol jau yra laikomas savu ir iš 
anksto „dar neįsisąmonintu“, suprojektuotu į mano „aš“ galimybes 
ir gali kada nors nušviesti tamsą. Nesiginčykime dėl to, kas tai yra — 
pridengtas racionalizmas ar slaptas hegelizmas. Svarbu ne tai, kad 
„aš“ dabar gali tapti visišku „šeimininku savo namuose“; esmė yra 
tai, kad „namų dvasios“ * gali mokytis gyventi po vienu stogu. 


2. Metapolemika. 
Apie europinių dialektikų polemikos 
ir ritmikos pagrindų sukūrimą 


Autorius, kiek tik sugeba, deda kortas ant stalo; ta- 
čiau tai jokiu būdu ne tas pat, kas lošimas. 
Th. W. Adorno, „Negatyvioji dialektika. Įžanga“ 


Visi geri principai pasaulyje egzistuoja; tiktai pamirš- 
tama juos vykdyti. 
Blaise'as Pascalis, „Mintys“ 


Dialektika atsirado iš poleminės tradicijos, kuriai pradžią davė 
Sokrato kartos graikų filosofai. Sofistikoje iš pradžių susiformavo 
nuomonių kovos ir loginio įveikimo retorikos menas; tokio mūsų 
civilizacijoje vėliau beveik niekada nebuvo, išskyrus scholastikos 
epochą, kai taip pat klestėjo rafinuotas diskusijų menas. Taigi jei- 
gu „dialektiku“ vadintume tą, kuris sugeba geriau už kitus įrodyti 
savo tiesą, tai filosofija, taip pat politinė tikrovė turėtų viena pro- 
blema mažiau. Tuomet dialektika būtų tik gražesnis žodis įvardin- 
ti retorikai ir sofistikai neigiama reikšme, t. y. užsispyrimui ir be- 


* Užuomina į pirmą trijų tomų konservatyvaus Miuncheno pasaulėžiūrinio rašytojo Os- 
karo A. H. Schmitzo atsiminimų dalį „Namų dvasios“ (Die Geister des Hauses. Jugenderin- 
nerungen, Mūnchen, 1925), įsidėmėtiną visų pirma tuo, kad Schmitzas gydėsi pas Freu- 
do mokinį psichoanalitiką Abrahamą ir bandė integruoti savo analizės (nepavykusios) 
patirtį į biografiją. Keletas komentarų apie Schmitzą yra ir mano knygoje „Literatūra ir 
gyvenimo patirtis: (Literatur und Lebensfahrung. Autobiograpliien der 20er Jahre, München, 
1978, S. 229 ff.) 

atodairiškam piktnaudžiavimui logika ir kalba, siekiant apstulbin- 
ti priešininką. 

Iš tiesų daugelis žmonių, filosofų ir nefilosofų, būtent taip susidu- 
ria su dialektika, ar tais, kurie save vadino dialektikais; mat nuo kai 
kurių antikinių sofistikos niekintojų ir paskui nuo Schopenhauerio 
(kuris Hegelį laikė pamišusiu šarlatanu) iki šiuolaikinės analitinės fi- 
losofijos (pasak kurios, dialektikas yra tas, kuris pats nežino, ką sako) 
iriki pabėgėlių iš Rytų bloko, kur valstybinė ideologija yra vadinama- 
sis dialektinis materializmas -buvo begalinė daugybė balsų, kurie reiš- 
kėsi kaip „dialektikos“ aukos, priešininkai ir kritikai. Taigi jeigu tai bū- 
tų vien menas būti teisiam, tai turi būti priežasčių, kodėl kai kurie 
lieka imunūs tokios rūšies teisumui. Jeigu tai tik įtikinėjimo menas, jis 
turbūt nėra privalomas, nes yra pernelyg daug neįtikintų - ir nuo 
seno! Taigi jei dialektikas yra tas, kuris bando išgauti „taip“ savo tiesai, 
tai nesuskaičiuojama daugybė tam bandymui pasipriešino, nedvip- 
rasmiškai pareikšdami „ne“. Taip atrodo, kai žiūri iš šono; o iš vidaus, 
nesidomint turiniais, tik formaliai jų laikantis, vaizdas toks: vieni mąs- 
tytojai remiasi tam tikra ginčo technika, kuri visuomet galų gale turi 
įrodyti tiesą; kitus ta technika veikia ne taip, kaip norėtų dialektikai, ir 
jie, matyt, yra išsiugdę kitokius gebėjimus, kurie suteikia jiems imu- 
nitetą prieš dialektikų „gundymus“. 

Jeigu dialektiko meną vadinsime „dialektine logika“, o meną to, 
kuris jam priešinasi ir galbūt net nugali, „analitine logika“, tai ap- 
skritai būsime nusakę frontą, kur nuo neatmenamų laikų vyksta 
dviejų konkuruojančių filosofinių stilių trintis. 

Nors šis apibūdinimas paviršinis, bet ir ne tik. Paviršius, išoriš- 
kumas irgi yra „daiktas savaime“. Vyksta akivaizdus ginčas dėl dia- 
lektikos, ir ginče dalyvauja dvi konkuruojančios „mokyklos“ - dia- 
lektikai (antianalitikai) ir analitikai (antidialektikai). Ir tas faktas, 
atrodo, kaip tik atitinka tai, ką tvirtina dialektinė pozicija; jeigu 
dviejų mokyklų kovos rezultatas būtų „tiesa“, tai ji ipso facto būtų 
gauta iš nuomonių skirtumo. Tačiau dialektika neturi siekti (nors 
tai ją ir tenkintų) visiškos pergalės ar išimtinio teisumo prieš anali- 
zę, nes kitaip jai nebūtų reikėję jokio ginčo, būtų iš anksto ir be 
priešininko, pati galėjusi pasakyti „kaip yra“. Taigi tiesoje, kilusio- 
je iš dialektikos ir analizės ginčo, turi būti deramai pripažinta ana- 
lizė; jeigu visiškai nugalėtų analizę, dialektika būtų neteisi: ir at- 

virkščiai, analizė taip pat negali visiškai nugalėti, kadangi ji negali 
nepripažinti dialektikos kompetencijos ginčo srityje. 

Taigi jeigu dialektikos ir analizės ginče kaip sintezė (pagal žino- 
mą trižingsnį) atsiranda aukštesnė tiesa, kuri „išsaugo“ tiek vie- 
nos, tiek kitos „tiesos momentus“, tai tas aukštesnis produktas tu- 
rėtų būti peržengęs tuos dialektikos momentus, kurie nuo seno 
aiškiai provokuoja priešingą pusę. Taigi dialektikoje, kai tik ji virs- 
ta pozicija, yra ir netiesos momentas - kitaip nuolatinė analizės ir 
dialektikos polemika būtų neįmanoma. Šio dialektikos „netiesos 
momento“ prigimtis iš esmės yra vienintelė filosofinė problema, 
kuri (atėmus nesusipratimus) liko iš dialektikos palikimo. 

Klausimas toks: kas dialektikoje ne taip?* Kodėl tuo mokymu 
apie ginčą turėtų būti abejojama? Kodėl kyla toks pasipriešinimas 
„teorijai , kuri - perdėm realistiškai galvojant - nagrinėja tokias 
patirtis kaip konfliktas, prieštaravimas, istorija, raida, tapsmas? Ar 
tokių „temų“ atskleidimas filosofijai nėra laimėjimas, kuris, kartą 
pasiektas, gali būti išbandymas kiekvienai rimtai konkuruojančiai 
teorijai? Ar nereikia laikyti teigiamybe, kad tikrovės teorija ne vien 
ginčijasi su kitomis teorijomis dėl tiesos, bet ir teigia, kad ginčas 
yra būtina priėjimo prie tiesos sąlyga! 

Tačiau kaip tik čia ir prasideda dialektikos dilema. Analitinė 
replika būtų tokia: jūs kalbate apie ginčą, gerai, tačiau ką tai reiš- 
kia? Jūsų dialektika turi galvoje meną protingai ginčytis ir kyla iš 
patirties, kad iš tiesų kartais antitezinės diskusijos duoda išvadų, 
kurios pranoksta diskusijos pradžioje kontrahento pateiktas te- 
zes. Jeigu taip, tai visi mes dialektikai, bent jau tų daiktų atžvil- 
giu, dėl kurių apskritai galima** ginčytis. Bet iš tiesų jūs, dialek- 


* One: „Kas yra dialektika?“ Mat kas taip klausia, pradeda ne nuo to, kur jis tuo metu dva- 
siškai stovi, būtent ne nuo suvokimo, kad dalyvauja ginče dėl dialektikos, taip sakant, yra 
įsitaisęs dialektikos dialektikoje. Kas taip klausia, matyt, taip ir lieka su savo klausimu. 

** Tuomet dialektika apsiribotų grupe antitezinių teiginių, tai yra „probleminių“ metafi- 
zinio ar normatyvinio turinio teiginių, kuriais iš tiesų laikinai ir ilgam galima pateikti 
to ar kito požiūrio priežastis. Greta to egzistuoja didelė grupė neantitezinių teiginių, 
kurie yra ne probleminiai, o vienareikšmiai ir tvirtina, gali tvirtinti viena arba kita; tai 
teiginiai, neturintys metafizinio ar normatyvinio turinio, taigi arba empiriniai, arba gry- 
nai loginiai tvirtinimai. Dėl to nesiginčijama. Išvada: kur ginčijamasi, ten reiškiasi me- 
tafizika arba etika. Kanto transcendentinės dialektikos požiūriu antiteziškų tvirtinimų 
sfera yra metafizinės regimybės sfera; taigi Kantas yra pavyzdys mąstytojo, kuris tuo 
pat metu mąsto ir dialektiškai, ir nedialektiškai. 

tikai, juk turite galvoje daugiau negu produktyvaus dialogo mo- 
kymą. Jūs juk norite kalbėti ne vien apie tai, kaip mes, aršūs te- 
oretikai, išlygindami mūsų ekstremaliai priešingas nuomones, pri- 
eitume prie geresnių rezultatų. Dialektinis kutulys prasideda tik 
ten, kur bandoma kalbėti apie „daiktų“ ginčą ir prieštaravimą re- 
alybėje ir kaip realybę. Mums ima svilti padai, kai dialektika su- 
prantama ne kaip dialogika, o ontologija. Bet kur yra riba? Dialo- 
gas, ginčas juk nėra vien įsivaizduojama opozicija dviejų teiginių, 
kurie susiduria „loginėje erdvėje“. O kad prieštaraujantys teigi- 
niai galėtų „dirbti vienas su kitu“, reikia, kad prieš tai ir kartu, 
kad mes abu, „tu“ ir „aš“ susitiktume akivaizdžioje „dvikovoje“ 
ir pateiktume savo nuomones kaip nušlifuotus ginklus; vien tik 
teiginių antitetika nesukelia konflikto; reikia subjektų, kurie tais 
teiginiais vienas kitą pultų, ir būtent tikrovėje, asmeniškai daly- 
vaudami ir su psichosomatiniu intensyvumu. Taigi ginčas, nors 
jame teiginys stoja prieš teiginį, turi vykti ne vien „dvasinėje sfe- 
roje“, bet ir pats reiškia realybės dalį. Ir tuo prasideda dialektikos 
dilema. Kas pradeda galvoti apie idėjų ginčą, tas būtinai pasiekia 
tašką, kur logiška „pereina“ (kad ir kas tai būtų) į ontologiška. 
Ginče ne vien tiktai galvojama apie prieštaravimą, bet ir insceni- 
zuojama tikrovėje. Taigi dialektika įkelia koją į ontologiją; analizė 
jau nebegali visiškai jai užtrenkti durų. Dialektika pernelyg yra 
įkišusi koją tarpduryje: ginčo procesai juk yra dalys to, kas iš tie- 
sų egzistuoja (tikrosios esaties), ir produktyvaus ginčo logika aiš- 
kiai siekia ontologinę sritį. Todėl čia vyksta tai, ką galima pava- 
dinti ontologiniu dialektikos puču; kadangi ji jau tikrai yra 
įsibrovusi į ontologijos sritį, tai bando jėga perimti į savo rankas 
visą esatį. Tuo būdu paverčia kosmosą visa apimančiu „dialekti- 
niu procesu“ - tarsi jis būtų vien tik ginčo fenomenas, kuris varo 
save į priekį dramatiškai agonaliai savaime judėdamas. 

Hegelis įgyvendino šį požiūrį nepaprastai nuosekliai ir genialiai 
radikaliai beveik visų būties fenomenų atžvilgiu. Jam pasaulio is- 
torija yra kruvinas, triukšmingas, galop puikaus savęs pažinimo 
savęs pažinimu vainikuojamas pasaulio dvasios ginčas; ši dvasia, 
perėjusi ilgą kivirčų ir susitaikymų su savimi grandinę, ieškodama 
savęs suvokimo, artėja prie akimirkos, kai ji, pasak Hegelio, ne vien 
tik ieško, bet ir randa, ne vien juda į priekį, bet ir pasiekia išsvajotą 

„absoliutaus žinojimo“ akimirką. Čia dialektika visiškai pereina iš 
mokymo kalbėtis į mokymą apie pasaulį, iš logikos į ontologiją, ir 
dėl to dialektinis principas pasidaro labai platus; tai rodo drąsus 
Hegelio bandymas sukurti net naują „logikos mokslą“, iš pagrin- 
dų pertvarkyti jį pagal dialektikos principus. 

Siuo ontologiniu dialektikos išpūtimu, paverčiant ją didžiausiu 
sisteminiu statiniu Europos filosofijos istorijoje, buvo pasiektas toks 
taškas, kai neišvengiamai turėjo atsirasti atosmūgis. Mums dabar, 
žvelgiant iš tolo, į pamėkliškus idealistinės metafizikos griuvėsius* 
panašios Hegelio sistemos likimas pakankamai aiškiai rodo, kad 
posūkis buvo neišvengiamas. Netgi neregėta dialektinė Hegelio 
sistema neišvengė likimo vėl virsti vien tik pozicija, prieš kurią stojo 
galingos ir pergalingos opozicijos. Kas jau tarėsi esąs viskas, nusi- 
leido iki „momento! ir vien tiktai priešingo polio vietos. Prieš savi- 
mi besigėrinčią spekuliaciją stojo solidi ir kukli empirijos dvasia; 
prieš kraštutinį idealizmą kilo materialistinė reakcija; prieš sistema 
virtusią didybę garsiai prabilo egzistencinė sąmonė, kuri suvokė mū- 
sų reliatyvumą ir laikinumą; ir visų pirma teorijos viešpatavimui 
priešinosi srovė, ryžtingai teikianti pirmenybę praktikai. Mat jei- 
gu Hegelis, labai pompastiškai kalbėdamas apie pasaulio istorijos 
procesus, atsidūrė ten, kur dvasia tarėsi esanti patenkinta proto ir 
tikrovės vienybe, tai pohegelinės kartos nieko taip tvirtai nežinojo 
ir nejautė kaip to, kad tarp tikrovės ir proto žiojėja milžiniška pra- 
raja ir kad tą prarają galbūt kada nors užpildyti galės tik tikrovę 
keičianti, ją protingesnę daranti praktika. 

Tokia penkiaguba dialektikos sistemos „antitezė“ (empirizmas, 
materializmas, egzistencializmas, praktikos primatas, protingumas 
kaip „dar ne“) iki šiol būdinga situacijai, su kuria susidūrė ar susi- 
taikė visos vėlesnės filosofijos teorijos — dialektinės ar analitinės. 
Tačiau čia vien antidialektinių „įsitikinimų jaunebepakanka. Mat 
kad ir kas sektų po Hegelio, vis tiek noromis nenoromis susidurs 
su „dialektikos dialektika“, kitaip tariant, su subjektyvaus proto 
konfliktu su žlugusia sistema, norėjusia parodyti visuotinę objek- 
tyvią konflikto išmintį. 


* Hegelio griuvėsiai nuolat traukia kritiškų restauratorių dėmesį; paskui juos nuolat seka 
pozityvistinės valymo komandos. 

Šis konfliktas prasidėjo griežtu dialektikos suabsoliutinimo nei- 
gimu. Nėra ko vaikytis svajonės apie produktyvų prieštaravimą, 
kuris per tezes ir antitezes visuomet veda prie aukštesnių sinte- 
zių. Stebėdami realios būties judėjimus, procesus ir kovas, negali- 
me tos būties traktuoti kaip milžiniško ginčo modelio, per kraštu- 
tinumus kreipiančio mus prie tiesos. Priešindamiesi tam, mes 
reikalaujame kaip tik dialektikos išstūmimo iš ontologijos. Jos vi- 
sai išvaryti negalima, nes ji, kaip esame sakę, būdama karinga gin- 
čo teorija jau pati yra „įkišusi koją tarp durų”. Taigi pagal Hegelį 
filosofija turi siekti anuliuoti ontologinį dialektikos pučą, neliesda- 
ma jos galiojimo srities. Tam reikia ne mažiau ir ne daugiau kaip 
racionalaus (analitinio) dialektikos restauravimo bendrosios polemi- 
kos* pavidalu. Kuo buvo didi dialektikos tradicija: ginčijantis įsi- 
vaizduoti ginčą, prieštaraujant įsivaizduoti prieštaravimą; tai turi 
būti „atšaukta“ iš racionalios ginčo teorijos; kas be ko, toks „atšau- 
kimas“, hegeliškai matuojant, būtų smukimas, pozityviai kalbant, 
pažeminimas, realistinis ir aiškus šios bendrosios polemikos priri- 
šimas prie visiems suprantamų argumentų. 

„Kai du pešasi, trečias laimi“. Šis priežodis padeda suvokti pole- 
minę dialektikos prasmę. Tarpusavio kovoje pirmasis ir antrasis 
eikvoja savo jėgas - jeigu jie yra maždaug lygūs, - todėl priėjęs 
trečiasis nesunkiai gali įveikti abu. Tačiau dialektiniame dialoge 
nėra trečiojo, tiktai du kontrahentai, kurie, kiek galėdami, kamuo- 
ja vienas kitą. Jeigu abu vienodai gerai daro savo, tai galima prog- 
nozuoti lygiąsias. Jeigu abu yra geri polemikai, tai. sugebės ne tik 
ginti savo apgalvotą ir sukurtą poziciją, bet ir pulti priešininką. 
Tačiau vaizdas staiga pasikeičia, kai pirmasis į kovą stoja ne vien 
kaip geras polemikas, bet ir bando vienu metu būti ir polemikas, ir 
arbitras (teisėjas). Kaip tik toks yra dialektikas. Jis peršoka iš lygaus 
kontrahento pozicijos į pranašesnio trečiojo. Jis perima antrojo po- 
ziciją būdamas pirmasis ir trečiasis. Jis stoja gudrumu prieš gud- 
rumą, bet žiūri, kad liktų gudresnis. Jis priima, kaip sakoma, prie- 


* Todėl H. G. Gadamerso tezė, kad dialektiką reikia „vėl priimti“ į dialogiką ir hermeneu- 
tiką, yra literatūriškai sutrumpinta. Polemiškumas toli pranoksta dialogiškumą. Argi ga- 
lima įsivaizduoti „karo hermeneutiką“, „argumentavimo ginklu“ teoriją, dialogų nu- 
traukimo dialogiką? Nekalbant jau apie „kapitalo hermeneutikos“ ir „administravimo 
dialogikos“ absurdus. 

šininko „tikrovės momentus" ir juos pajungęs padaro savais „aukš- 
tesniame lygmenyje“. Tačiau tai leistina tik tada, kai antrasis savo 
ruožtu ne tik prisipažįsta nugalėtas, bet ir yra tarsi tuo įtikintas 
trečiojo; taigi sutikdamas jis vėl atsiduria šalia priešininko, tarsi 
sutaręs su juo tame pačiame aukštesniame lygmenyje. Tuomet tu- 
rėtume du „trečiuosius“, kurie abu džiaugtųsi pirmojo ir antrojo 
ginču, nes abu turėtų iš to naudą.* Tačiau tai jau metaforų kalba; 
dviejų ginče nėra jokio trečiojo. Kol jie nenusveria vienas kito, ne- 
galima kalbėti apie dialektiką, reikia vadinti tikruoju dialogo arba 
ginčo vardu. 

Dialektikos bėda yra išaukštinta sintezės funkcija. Dialektika tei- 
gia, kad iš jėgų konflikto randasi nauja ir aukšta. Tačiau šis konflik- 
to reikšmės pabrėžimas susijęs su klasta. Mat tą reikšmę pabrėžia 
tas, kuris įsivaizduoja save konflikto nugalėtoju, o ne pralamėju- 
siuoju. Gali būti, kad mūsų europinės dialektikos, paremtos He- 
raklitu, struktūriškai visos yra nugalėtojų fantazijos, kurios bando 
vadinamąją sintezę paversti kažkuo panašiu į taikos sutartį, beje, 
diktuojamos taikos pobūdžio: pralaimėjusysis gauna kompensa- 
ciją ir yra įjungiamas į naująją tvarką. Dialektikos žargonu tai reikš- 
tų: prieštaravimo pajungimas bendrybei. Kas čia iš tiesų atsitinka, 
yra polemikos, kaip dialektikos, interpretavimas, taigi ginčo reziu- 
mavimas, kurį atlieka nugalėtojas. Kovos istoriją vaizduodamas 
kaip procesą ir pažangą, nuopelnus prisiskiria sau. Nugalėtojo iš- 
vadose neatsispindi pralaimėjusiojo sąmonė -jis lieka tik vienu iš 
„momentų“; jo įnašas „išsaugomas“, o jis pats lieka apačioje. Taigi 
nugalėtojas, struktūriškai Žiūrint, yra dvigubas „aš“, t. y. pirmasis 
ir trečiasis; veikdamas kaip trečiasis jis tam tikra prasme praryja 
antrojo argumentus, jėgas ir teises.** Hegelio pasaulio dvasia (pro- 
tas) elgiasi kaip kanibalas, kuris ryja priešininkų sąmones ir jas virš- 
kindamas darosi nepriklausomas. Tokia „pozityvi dialektika vei- 
kia kaip antrojo pajungimas; tiksliau tariant, net kaip antrasis 
pajungimas to, kuris kartą jau priešinosi pirmajam. (Mat antroji 
pozicija, antitezė, iš tiesų atsiranda ne kaip lygiavertis dvikovos 

* Plg. antrąjį įžanginį samprotavimą mūsų knygos I dalyje. 
** Į dvigubo „aš“ šizofreniją be galo įsitraukusio Hegelio darbuose yra netgi gramatinių 


šios struktūros atspindžių: sakinių, kurių veiksnys yra pirmasis asmuo, o tarinys - tre- 
čiasis. 

partneris ar priešingas polius, o kaip maištas prieš jau esamą vir- 
šenybę. ; 

Taigi pozityvi dialektika ne palieka polemikos erdvę, o baigia 
ginčą nugalėtojo diktatu; taigi ji kaip ir anksčiau kišasi į polemikos 
vyksmą ir daro tai pagal visas viešpataujančios ir valdančios są- 
monės taisykles; ji stiprina viršaus ir apačios, gėrio ir blogio, „aš“ ir 
„tai“ struktūras iš hegemono pozicijos ir pralaimėjusios „pusės“ 
sąskaita. Tuo būdu gaunamas labai ironiškas rezultatas: pozityvio- 
sios dialektikos nuo Platono iki Lenino praktiškai veikia kaip truk- 
dymai ir falsifikavimai to, ką jos laiko savo tema: produktyvaus 
ginčoirjėgų išlyginimo. 

Tai patirtis, kuria remiasi Theodoro W.Adorno drąsus dialektikos 
tradicijų apvertimas. Jis nepasitiki nugalėtojo aukštesnės sintezės 
ideologija. Iš tiesų „bendrybių“ pergalės nieko neduoda; neigimas 
yra toks pat neproduktyvus kaip ir neigimo neigimas. „Išsaugoji- 
mai“ yra melagingi, nieko geresnio negaunama. Kuo „dialektiškiau“ 
partijos, ideologijos blokai stoja vieni prieš kitus, tuo labiau trium- 
fuoja stagnacijos, tramdymo ir sustingimo dvasia, apsigaubusi karšt- 
ligiškos gamybos ir ginklavimosi skraiste. Vis labiau gyva tampa gin- 
klu ir įrankiu. Kai tiesiogiai ar netiesiogiai viskas virsta kova ir bizniu, 
karu ir mainais, ginklu ir preke, miršta gyva, kurio plėtotei ir stipri- 
nimui, pasak dialektikos, reikalingas konfliktas. Pagaliau dialektika 
netgi iš pažiūros nėra proto sąjūdžio forma istoriniuose konfliktuo- 
se, o tampa - prisiminus Stalino dialektikos taikymą - rafinuotos ir 
apskaičiuotos paranojos instrumentu. Karas visai ne visų daiktų tė- 
vas, o tik trukdytojas ir naikintojas. Adorno dialektikos teorijos ko- 
rektūra nuosekliai stoja prieš abejotiną „sintezę“: 


„Negatyviosios dialektikos formuluotė nusižengia tradicijai. Dialektika jau 
Platono laikais reikalavo, kad neigimas duotų pozityvų rezultatą; vėliau tai taik- 
liai buvo nusakyta posakiu neigimo neigimas. Knyga norėtų išvaduoti dialekti- 
ką nuo tokių teiginių...“ (Th. W. Adorno, Negative Dialektik, Ffm., 1966, S. 7.) 


Negatyvios nuostatos dialektika veikia prieš vadinamąją bendrą- 
ją polemiką, to nesakydama. Jeigu „pirmasis“ yra valdančiųjų idea- 
lizmas, „antrasis engiamųjų „materializmas“, tai „trečiasis“, kilęs iš 
ginčo, vėl yra „pirmasis“, tik blogesnis. Bendrybės iškėlimas virš 
prieštaravimų visuomet yra tas pats; žinoma, čia kažkas „juda“, ta- 

čiau plus ca change, plus c'est la meme chose: Adorno neigiamas pasa- 
kymas apie tradicinę dialektiką reiškia neigimą to, kas šiandien vy- 
raujančiame „dialektiniame“ mokyme, t. y. marksizme leninizme, 
yra grynas melas. Kad ir kokia galinga ir produktyvi buvo jo realis- 
tinė pusė (jis turėjo visus anksčiau minėtos antitezės Hegelio atžvil- 
giu motyvus, taigi viską, ką mes šiandien laikome „realistiška“, o 
egzistencialistiška, beje, tik sužalota forma), vis dėlto svarbiausias 
punktas buvo nepakankamai realistiškas: nesugebėjo atitraukti dia- 
lektikos nuo ontologijos patenkinama, racionaliai tvarkinga forma. 

Mat tas atitraukimas turi, tarkime, kreipti į bendrąją polemiką, 
kuri ginčą persmelkia savo socialine dinamika ir evoliucine funkci- 
ja. Teorija, norinti vadintis hegeliškai dialektiška, turi pasiekti nei 
mažiau, nei daugiau. Tam pradžią davė Marxas. Jis išdėstė istorijos 
filosofiją, kuri turi prasmę tik tuo atveju, jeigu ją laikai pirmos racio- 
nalios bendrosios polemikos bandymu. Pagrindinė Marxo moky- 
mo tezė, teigianti, kad visa ankstesnė žmonijos istorija buvo klasių 
kovų istorija, rodo jo bandymą išvaduoti dialektiką nuo idealistinio 
palikimo ir realistiškai bei empiriškai pagrįsti ją kaip tikrovės teoriją, 
taigi kaip bendrąją polemiką. Tačiau pats Marxas irgi susidūrė su 
dialektikos dilema; jis pateikė ne vien bendrąją polemiką, bet ir jos 
viduje iškreiptą įrodymą, kodėl jo pozicija turi laimėti. Marxas irgi iš 
anksto pateikė nugalėtojo fantaziją, taigi vėl suklastojo polemiką 
dialektikoje. Ekspropriatorių ekspropriacija nori iškelti kažką ben- 
dra virš išnaudojamųjų ir išnaudotojų konflikto, o būtent teisingą 
turtų padalijimą; tačiau priemonė tam yra ne bendrybė, o nauja 
polemika, prispaudėjų priespauda, vadinamoji proletariato dikta- 
tūra. Marksistinis mąstymas diktatoriškai pritaria šiai diktatūrai. Ir 
Marxui dialektika yra „pozityvi dirbtinė priemonė vienu metu bū- 
ti partija ir teisėju, pirmuoju ir trečiuoju. Marxas buvo realistiškas 
kaip bendrosios polemikos pradininkas, bet postulavo nerealistiš- 
kus kovos tikslus ir rezultatus. Šių dienų vadinamosios vienparti- 
nės sistemos yra tokio perpus perskelto realizmo apsigimėliai: par- 
tijos, kurios pasiklydo nugalėtojų fantazijose, manydamos, jog 
integravo antrąją poziciją ir išsaugojo ją vienintelėje aukštesnėje sin- 
tezėje. Partija kaip visuma. Polius kaip integralas. Momentas kaip 
totalumas. Kaip tik tokia yra schema, kurioje, pasak paties Marxo, 
„Visas tas šūdas“ turi prasidėti iš pradžių. 

Tai, kas prasidėjo kaip bandymas išvengti dualizmo paranojos 
pavojaus dialektiškai pripažįstant vieną ir kitą, paskutinę akimir- 
ką virto nauju vienašališkumu, prievarta vėl kreipiančiu į dualiz- 
mus. 

Marxo bandymą pagrįsti racionalią bendrąją polemiką reikia lai- 
kyti nepavykusiu tiek tikrovėje, tiek ir teorijoje; tik pats bandymas 
yra išliekanti vertybė. Mes neturime jokio kito pasirinkimo, tik pro- 
tingai tęsti bandymą. Iš tiesų Žmonijos istorija ir yra kovų istorija, 
kaip pabrėžė Marxas, bet ar jis buvo teisus visas istorijos kovas 
laikydamas klasių kovomis, tai jau daugiau negu abejotina. Pasau- 
linė polemika, kurią matome kaip pasaulio istoriją, greičiau suda- 
ro didžiulių tarpetninių, tarptautinių ir tarpimperinių kovų vaiz- 
dą; žinoma, patys konflikto objektai savo viduje daugiausia yra 
klasinės visuomenės - bent jau tuo istoriniu laikotarpiu, kurį pa- 
prastai vadiname valstybių, t. y. hierarchinių visuomenių, istorija. 
Tačiau jokia sofistika neįstengs pavaizduoti žmonių karų istorijos 
taip, kad ji visiškai sutaptų su klasių kovų istorija. Pati klasinė vi- 
suomenė yra toks pat karo produktas, kaip kad karas yra klasinės 
visuomenės produktas. Čia galioja istoriniai faktai, ir, priešingai 
negu manė Hegelis, konfliktuojant faktui ir teorijai, visuomet bus 
sakoma: tuo blogiau teorijai. Karas senesnis už klasinę visuome- 
nę, ir kovos tarp klasinių visuomenių pačios savaime nėra klasių 
kovos. Bendroji polemika, skirtingai negu marksizmas, turi tą pra- 
našumą, kad gali iš pat pradžių tai aiškiai skirti. Ji gali tai, nes ne- 
nori būti nugalėtojo fantazija ir nesuinteresuota įrodyti būtiną ir 
„Istoriškai neišvengiamą“ vienos partijos triumfą. Ir jai visai nerei- 
kia kurti empiriškai nesamų konfliktuojančių subjektų, kaip tai darė 
marksizmas, skelbdamas kovingą proletariatą istoriniu konflikto 
su buržuazija partneriu. Bendroji polemika net gali aprašinėdama 
istoriją žengti žingsnį toliau negu istorinis materializmas: ji gali 
dialektikų polemikos stilių tyrinėti kaip vieną svarbiausių šiuolai- 
kinės konfliktų istorijos fenomenų; ji parodo, kas atsitinka, kai viena 
partija grindžia savo kovas „dialektikos“ teorija. Pozityvioji dia- 
lektika savo ruožtu tebelieka bendrosios polemikos objektas.* 

* Plg. poskyrio „Valstybės ir viešpataujančiųjų cinizmas“ fragmentą apie Didįjį inkvizito- 


rių; poskyrį „Mainų cinizmas'; idealistinio antstato kritiką; marksistinę elegiją; skyriaus 
„Istorinis apsektas“ 13 poskyrį. 

Adorno labiausiai puola tą tašką. Tiktai tokia kryptis kaip nega- 
tyvioji dialektika nebebūtų partijos įtvirtinimo ideologija — tos par- 
tijos, kuri įsivaizduoja save nugalėtoja ir visuma. Tiktai tada būtų 
nebepiktnaudžiaujama dialektika. Jeigu jos racionalusis branduo- 
lys bus bendroji polemika, tai melagingoji jos dalis galės ir turės 
išnykti. Tada ji niekam nepadės kelti galvos. Ji bus jau nebe gin- 
klas, nebe ideologija, nebe propaganda, o tai, kuo ji (dar be pa- 
grindo) laikė save: tiesos, istorijos ir sąmonės konfliktų apibūdini- 
mo instrumentas. Kai Adorno, jo paties žodžiais tariant, padėjo 
ant stalo atverstas kortas, jis padarė gestą, būtiną pernokusiai dia- 
lektikos tradicijai. Kaip negatyvioji dialektika ji atvirai atsisako ban- 
dymo per jėgą būti teisi ir nugalėtojų prievartą šlovinti kaip aukš- 
tesniąją sintezę. Kritinė teorija buvo bandymas perimti dialektikos 
palikimą be nugalėtojų fantazijų. Joje išsakyta išprievartautųjų ir 
nužudytųjų valia. Ji pirmą kartą nuosekliai atskleidė reikalavimą 
žmonijos istoriją rašyti taip, kad nelaimingieji, tapę jos aukomis, 
neatrodytų vien kaip „trąšos“ (plg. fragmentą apie Didįjį inkvizi- 
torių) ir kad istoriografija savo pozicija nekartotų prievartos ir ne- 
teisybės, pasireiškusios praeities kovose. 

Ar tai viskas? Ar mes galėsime būti patenkinti, kai dialektika bus 
išvaryta iš ontologijos į bendrosios polemikos sritį? Ar tik ši polemika 
sudaro jos racionalų branduolį, o visa kita būtų buvę tuščios kalbos ir 
pūtimasis? Lieka parodyti, jog tai, ką mes vadiname dialektika, turi 
antrą šaknį, kuri lieka tvirta ir tada, kai būname priversti išrauti pir- 
mąją. Antroji šaknis išryškėja truputį pasiklausius ontologinių ir gam- 
tos filosofijos pretenzijų dialektikos. Anksčiau ar vėliau dialektikos 
kalbose apie save būtinai iškyla teiginys, kad ji esanti „tapsmo moks- 
las, o tapsmas savo ruožtu esąs „didis tikrovės dėsnis". Ir tada tuojau 
duodamas jaudinamai naivus pavyzdys apie augalą, kuris iš sėklos 
tampa daigu, kai sėkla išnyksta ir virsta iš jos besistiebiančiu augalų; 
šis savo ruožtu subrandina sėklą, kuri jį palieka, yra nunešama į šalį ir 
tampa nauju daigu, o pasenęs augalas žūsta, kaip ir apskritai išnyki- 
mas yra kita tapsmo pusė. Ar mes tik nepastebimai neperėjome iš 
socialinės polemikos į gamtos mokslą ir biologiją? Kas be ko, teritoriją 
pakeitėme, bet ne nepastebimai. Mat vadinamoji gamtos dialektika 
nuo seno buvo šios krypties Achilo kulnas. Ypač nuo Hegelio laikų 
galima šaipytis iš teiginio, kad žiedas yra pumpuro antitezė, o „vaisius 

teigia, kad žiedas yra neteisinga augalo būtis” („Dvasios fenomeno- 
logija“). Žongliravimas sąvokomis, retoriniai triukai? Analizė čia ištiesų 
galėtų įrodyti, jog piktnaudžiaujama kalba. Tai kelia pagrįstą kritikų 
pašaipą. Tačiau ji neturi mūsų tiek apakinti, kad nepastebėtume, į ką 
kreipia tas pavyzdys. Kad ir koks būdamas naivus, jis primena pir- 
mykštį naivų filosofavimo sluoksnį, kurio nepajėgė panaikinti jokia, 
kad ir labai rafinuota, dialektika ar analizė. Mat šis pavyzdys žvelgia į 
gyvenimo ciklą, didį bei visuotiną reiškinių keitimąsi tarp tapsmo, 
būties ir išnykimo. Sena (priešmokslinė) išminties tradicija niekada 
neišleidžia iš akių šių fenomenų: ji mato metų laikų kaitą, dienos ir 
nakties ritmą, budėjimą ir miegą „įkvėpimą ir iškvėpimą, perėjimą iš 
šviesos į tamsą. Šių poliariškų fenomenų centre ji įžvelgia lyčių žais- 
mą - ir tai tuojau virsta modeliu, rodančiu,.kaip poliariškos diados 
išsiplečia į dialektines triadas. 

Mat suėjus vyrui ir moteriai, atsiranda vaikas - tėvo ir motinos, 
kiaušinėlio ir sėklos, meilės ir dėsnio „sintezė“. 

Aš manau, kad šie naivūs samprotavimai rodo, kuo bandė rem- 
tis pozityvioji dialektikos pusė. Matji ilgai skolinosi savo ontologi- 
nius pagrindus iš pirmykštės gyvenimo filosofijos, kuri mato an- 
tagonistinių pasaulio jėgų žaismą ir dualizmus. Tai, kuo save laiko 
dialektika, iš tiesų yra ritmika arba poliariškumo filosofija. Tiesiai 
žiūrint, ji stengiasi gyvenimą ir kosmosą suvokti kaip nuolatinę 
kaitą būties fazių ir būsenų, kurios prasideda ir baigiasi kaip ato- 
slūgis ir potvynis, žvaigždynų ciklai, džiaugsmas ir liūdesys, gy- 
venimas ir mirtis. Ši didžioji ritmika visus be išimties fenomenus 
traktuoja kaip pulsavimus, fazes, faktus. Ji neįžvelgia juose nieko, 
išskyrus to paties kosminio principo kartojimąsi su jo natūraliais ir 
neišvengiamais posūkiais. Kad viskas pasaulyje turi savo priešin- 
gybę, kad būsenos keičiasi amžinai sukdamosi tuo pačiu ratu ir 
kad priešingybės pereina viena į kitą — tai yra didžios ir nesugriau- 
namos tos ritmikos vizijos. Herakleito „dialektika“ - pirmoji ir, ma- 
tyt, vienintelė europinė ir grynai poliariškumo filosofija, netapusi 
"polemika, todėl kontempliatyvi ir neaiški, nesiekianti įtikinti ir ne- 
skirta ginčo dialogui, ji visiškai atitinka šio tipo išminties mokymą: 


„Priešingybės siekia susijungti, iš skirtybių kyla gražiausia harmonija, ir vis- 
kas atsiranda kivirčo pagrindu. 

Ryšys: „viso“ ir „ne viso“, tai, kas siekia susilieti ir tai, kas siekia iškrikti, tai, kas 
darniai skamba ir tai, kas skamba skirtingai, ir iš visko viena ir iš vieno viskas. 

Abu dalykai, ir būtent tokie, visada yra mumyse: gyva ir negyva, budrumas ir 
miegas, jauna ir sena. Viena virsta kita, ir vykstant naujai kaitai tas vėl virsta anuo. 

Mes įbrendame į tuos pačius vandenis ir neįbrendame; mes esame, ir mes 
nesame.“ (Citatų rinkinys iš: „Antike Geisteswelt. Eine Sammlung klassischer Tex- 
te, Ffm., 1980, S. 92-93.) 


Toks požiūris į pasaulio visumą dar yra išlaikęs pirmapradės filo- 
sofijos šaltumą ir didybę; jos suvokimas buvo stebimasis, o ne argu- 
mentuojamasis. Ji skirta kiekvienam ir niekam, nėra įtikinėjanti, ne- 
bent nurodanti; ji galėtų būti ir apskritai neišdėstyta, ir jokiu būdu 
nenori būti „ginama“ kaip nuomonė, pozicija. Jos kalba - tai tarsi 
pritarimas ritmiškam, pulsuojančiam kosmosui. Pasaulis juk turi sa- 
vą eigastį ir kvėpavimą, ir ši aukščiausia poliariškumo filosofija bu- 
vo tik taikus kvėpavimas pasaulio ritmu. Tarp poliariškumą teigian- 
čio „pasaulio dėsnio“ irjo supratimo nėra jokios prarajos. Mąstytojas, 
tiksliau „matytojas“, neužima „savo“ pozicijos ir neatsiskiria kaip 
pažįstantis subjektas nuo pažintų fenomenų. Dideliame šių pulsa- 
vimų ir poliariškos kaitos pasaulyje jis reiškiasi ne kaip „aš , kuris 
galėtų atsiskirti nuo šio pasaulio ir dėl to klysti. Visa, ką jis sako, eina 
per jį, ir kiekvienu atveju yra tas pat, ar jis tai yra pasakęs, ar ne. Tokį 
poliariškumo mokymą galų gale reikėtų laikyti filosofija be subjek- 
to. Kur vyrauja toks požiūris, iš esmės yra tik ritmai, tik energijų ir 
priešingų polių judėjimas, atskiram Žmogaus „aš nelieka savos sfe- 
ros. Šių ritmų atžvilgiu žmogui lieka tik viena - pasiduoti jiems. Su- 
prasti — reiškia sutikti. Kas mato, kad pasaulis yra prieštaringumų 
harmonija, tas prieš tai nekovos. Kur viešpatauja supratimas, ten 
kovos subjekto jau nebėra. Bet jeigu dialektiką šia reikšme iš tiesų 
galima pavadinti „aukščiausia teorija“, tai argumentavimo aspektu 
ji atrodo absoliučiai bejėgė; per savo izoliuotą kontempliaciją ji atsi- 
palaidavo ir virto linksmiausia neįrodomybe. Todėl toks išminties 
mokymas yra visai ne polemika, o pritarimas ir ritmizavimas. 

Jeigu apskritai galima tokią poliariškumo filosofiją vadinti dia- 
lektika,* tai čia, kas be ko, yra kosmologinė kontempliatyvi teorija, 
* Neturėdamas filologinių pretenzijų, tai parodžiau ne kokio nors tipiško filosofo pavyz- 


džiu, o idealia, t. y. tipine konstrukcija ir, beje, taip, kad išryškėtų greičiau azijietiškos 
negu europietiškos mąstymo konstrukcijos - kiek aš apie tai galiu spręsti. 

ir joje nėra nieko panašaus į šiuolaikinį „dialektinį“ subjekto ir ob- 
jekto santykį. Žmogui žvelgiant į poliariškumus nelieka jokio „sa- 
vo“ prieštaravimo: jis stovi prieš juos ne kaip savo reikalo subjek- 
tas; jis pats daugių daugiausia gali būti polius, subjektas tarp 
subjektų, jėga tarp jėgų — nesipriešinantis, o kartu aktyviai įjung- 
tas į tai, kas vyksta. Jam netinka stoti prieš būtį kaip savavališkam 
ir nepriklausomam „kitam“ (subjektui). Tai prasideda tik tada, kai 
žmonių pasaulis pasidaro savarankiškas, kai poleminis principas 
įgyja įtampos ir įkaista nuo aukštesnės civilizacijos, didesnio suvi- 
suomenėjimo, kai priespauda, jėga, konfliktas, valdymas, karas, 
ideologija, ginkluotės menas, strategija ir t. t. ima formuoti atitin- 
kamus poleminius subjektus. Tie subjektai intensyviai imasi kito 
„poliaus“ atskyrimo ir daro jį „objektu“. Tai maždaug atitinka anks- 
čiau minėto „tai“ polemizavimą. Ir mes susiduriame jau ne vien 
su ritmais ir priešingais poliais, o su kariniais, politiniais, sociali- 
niais,ideologiniais konfliktais. Priešiškumo principas perauga anks- 
čiau neutralius polius; iš jėgos ir jėgos santykio atsiranda „aš“ ir 
„tai „subjektas ir objektas. Nuo šiol atitinkamas negatyvumas net 
negali pasireikšti. Polemikoje kitos pusės atsakymas turi būti nu- 
slopintas. Tuo būdu sutrikdoma pasaulio ritmika. Poleminė dia- 
lektika, tiesa, dar bando išlaikyti poliariškumo likutį, pabrėždama, 
kad perėjimas per priešingą polių esąs reikalingas; tačiau iš tiesų ji 
pritaria ir polemizuoja, nes tikisi pergalėti priešingą principą. Dia- 
lektikos sugalvoti susitaikymai buvo antras įsiviešpatavimas, ir mąs- 
tymo sintezių funkcija buvo atimti iš „antrojo ginklus ir jį pajung- 
ti. „Neigimo neigimas“ tiktai logikoje skamba neutraliai ir teisingai. 
Tiktai čia gali atrodyti, kad antitezei nieko blogo neatsitiko prieš 
neigimo neigimui įvykdant sintezę. Tačiau iš tiesų tai yra preven- 
tyvus neigimo neigimas, kitaip tariant, antitezė užgniaužiama tik 
jai užsimezgus. Antitezė netampa priešingu poliumi, o lieka vien 
„potencialas“, nuslopintas ir miegantis neigimas. Todėl Adorno ne- 
gatyvioji dialektika apibūdina ne „vėlesnį išsigimimą“, o pagrin- 
dinį dialektikos bruožą. 

Negatyvioji dialektika pagaliau suvokia trukdymo dialektiką. 
Mat trukdymas yra vienintelis priedas, kurį „subjektai gali su- 
teikti ritmų pasauliui. Žmonių gyvenimo sėkmes lemia ne jų su- 
stabarėjęs kovingumas, o tai, kad jie sukuria kultūras, kur ritmiš- 

kumas gali reikštis be mūsų įsikišimo. Kūrybingas gyvenimas klesti 
ten, kur mes atsisakome savo gebėjimo trukdyti. Taigi iš tiesų yra 
ne sužlugdyti genijai, o trukdymo genijai. 

„Subjektas“, kilęs iš savo paties trukdymų ir grasinimų, gali vi- 
sur reikštis vien tik kaip „objektų gamintojas, kovotojas su jais ir 
jų trukdytojas. Visuomenėje jį sudaro tūkstančiai didelių ir mažų 
apribojimų, neigimų, aiškinimų, priešiškumų, varžymų ir svetimų 
nurodymų, kurie virsta jo „identitetu“. Jį pulti reiškia toliau varyti 
ji į save. 

`- Egzoterine forma mes tai suvokiame tik nuo tada, kai šiuolaikinių 
politinių subjektų totalinis apsiginklavimas padarė pasaulio sunai- 
kinimą praktiškai ranka pasiekiamą. Todėl tariamai pati paprasčiau- 
sia „kovos“ abstrakcija, „kuri išreiškia seną ir visoms visuomenėms 
galiojantį santykį (Marxas)“*, iš tiesų galioja tiktai mums šiandien. 
Tiktai modernumo viršūnėje išaiškėja, kad subjektyvumas ir apsi- 
ginklavimas yra identiški dalykai. Tiktai čia mes susiduriame su „ko- 
va apskritai“, kova sans phrase. Tai, ką didieji ezoteriniai šio pasaulio 


* Ši formuluotė Marxo darbuose („Pagrindų“ įžangoje) liečia A. Smitho abstrakčią darbo 
sąvoką; juokinga, bet dialektikas Marxas mums nepaliko paprasčiausios bendrosios po- 
lemiškumo sąvokos. Ją jis būtų galėjęs pateikti, jeigu nebūtų tik iš filosofo „išaugęs“ į 
politinės ekonomijos kritikus, bet ir nuo politinės ekonomijos grįžęs prie filosofijos.. Ši 
spraga leido pragaištingai išsiplėtoti principiniam Lenino terorizmui. 

mokymai tūkstantmečius pateikė kaip didelę pavojingą paslaptį, da- 
bar iškyla į iš karų išvaduotos refleksijos šviesą, kurioje mes ramiai 
galime pasakyti, ką reiškia mūsų defenzyvumas. Tiktai dabar gyve- 
nimas taip virto subjektų gynimu, kad mūsų mąstymas, vėlai, bet 
ne veltui, gali susidaryti tikrą bendrąją tokio subjektyvumo sam- 
pratą. Išplėtotų trukdymų sistemoje kasdien vis labiau pamiršta- 
ma, koks gyvenimas galėtų būti iš tiesų. Tačiau mums galėtų 
pagelbėti tik tai, kas padeda nusiginkluoti kaip subjektams — bet ko- 
kiame lygmenyje, bet kokia prasme. 

Tačiau kadangi subjektų išlydymas (kurio nuolat siekė inspiruo- 
tas mąstymas) lieka svarbiausiu „praktinio proto” uždaviniu, tai ir 
filosofijai, kaip proto teorijai, tai yra paskutinė norma. Racionalu- 
mas, stojęs subjekto grūdinimo pusėn, jau nebėra protingas. Pro- 
tas, kuris mus palaiko, mūsų neplėsdamas, jau nebe protas. Taigi 
brandus racionalumas negali išvengti „dialektinio vyksmo. Galų 
gale griežčiausias mąstymas apie save turi virsti vien subjekto mąs- 
tymu. Ar mes čia sąmoningai filosofiškai būsime už savirefleksiją, 
ar kalbiškai filosofiškai už „komunikatyvų veikimą“, ar metareli- 
giškai už meditatyvų susiliejimą, ar asketiškai už žaismingą trans- 
cendenciją - sprendimas bus protinga, t. y. fizionominė ir simpati- 
nė, išmintis laisvai įsiklausyti į mūsų kūnų polinkius. 

Istorinis aspektas 


Veimaro simptomas. 
Naujųjų laikų vokiečių sąmonės modeliai 


Teksto visuma kelia šiurpą ir ne tiek dėl pačių baisu- 
mų, kiek dėl absoliutaus tikrumo, pažeidžiančio slap- 
tą žmonių susitarimą. Įspūdis toks, tarsi kas nors kam- 
baryje pasakytų: „Kadangi mes visi čia nusikaltėliai...“ 

Ernstas Jūngeris, „Šiurpios knygos“ 


Cinizmas, kaip sakyta, yra svarbiausia vertybių paneigimo kon- 
strukcija kariaujančių sąmonių istorijoje. Jame „ideologijos“ tam- 
pa pačios savimi. Jos demonstratyviai mirguliuoja kaip pikta neiš- 
vengiamybė. Istorijos eigoje iškyla ypač ciniškų laikų, marksistiškai 
tariant, silpstančių klasių viešpatavimo laikų — refleksyvia tapu- 
sios ideologijos laikų, kai kultūros normos ir dogmos, autoironijos 
spyruokliuojamos, ima žaisti su savo vidiniais prieštaravimais. Lig- 
šiolinėje žmonijos istorijoje iškreiptų ir piktų sąmonės būsenų re- 
fleksijų stiprėjimas visada buvo kultūrinis patologinis simptomas — 
išraiška to, kad valdantieji sluoksniai įžengė į liguistą, apsileidi- 
mui ir atsipalaidavimui palankią stadiją. Kad ir kas apie jį būtų 
kalbama, Oswaldas Spengleris tai apibūdino su stulbinamu fizio- 
nominiu tikslumu. Tai tokie laikai, kai kultūrą valdančiame sluoks- 
nyje pirmykštės jėgos, stabilių vertybių naivumai ir primityves- 
nės valios įtampos išsieikvoja per strateginius mokymosi procesus. 
Todėl tuščių gestų ir rafinuotos, iš anksto sutartos frazeologijos lai- 
kai yra ciniški, už kiekvieno oficialaus žodžio slypi privačios nuo- 
statos, priešiški pasauliai ir ironijos, o tarp viešų pareiškimų srove- 
na nebylūs povandeniniai monologai, apie kuriuos kažką žino 
vienodai papirkti, vienodai nusmukę, vienodai ironiškai nusitei- 
kę žmonės. Žlungančios viešpataujančios klasės irgi šypsosi nely- 
ginant augūrai. 

Rašydamas apie Veimaro respubliką sąmoningai vengiu liguistu- 
mą pabrėžiančio kultūros kritikos žodyno, kaip ir žodžių apie ta- 
riamai gerą sveikatą tų pernelyg savimi pasitikinčių istorijos filo- 
sofijų, kurios tuoj prabyla apie dekadentiškumą ir supuvimą, kai 

vienoje kurioje kultūroje individai ima darytis labiau susimąstę, 
jautresni, trapesni, labiau suvokiantys problemas. Refleksyvios 
ideologijos fenomenas juk ne visai sutampa su žlugimu. Jeigu má- 
žėja naivumo ir daugėja blaivumo, dar nereiškia, kad Vakarai žlun- 
ga. Moralizmas ir pelkinės metaforos šiaip ar taip - dar ne pasau- 
lio pabaiga. Jau Ernstas Blochas, rašęs apie šią problemą apskritai 
ir apie „Veimaro simptomą“ atskirai (Erbschaft dieser Zeit), kartais 
pasisako iš šios pernelyg pasitikinčios, pernelyg „sveikos perspek- 
tyvos: „supuvusi ideologija klasinės visuomenės žlugimo laikais... 
yrajau suvokta iškreipta sąmonė, taigi apgavystė“ (Das Prinzip Hof- 
fnung I, S. 169). Toks požiūris diktuoja psichostruktūrą, kurioje at- 
skleidus „apgavystę“ , taigi suvokus „supuvusią ideologiją“, iki gry- 
nos tiesos, atseit, liktų tik žingsnis. Iki to šiandieniniams santykiams 
tiek sociologiškai, tiek psichologiškai toli šaukia, o su tiesa šian- 
dien vargu bau ar kas įsivaizduoja esąs tvirtai susijęs. Pre ar post 
supuvimo stadija virsta nauja normalybe. Po šimto metų krizės 
žodis „krizė“ yra toks pat suvytęs, kaip ir individai, kuriuos ji iš 
pradžių norėjo išjudinti. Modernios, refleksyviai ciniškos struktū- 
ros aiškiai pergyvena ryškias dekadanso fazes: ir pilkieji šiuolaiki- 
nio dalykiškumo cinizmai tebėra cinizmai, nors jiems seniai nebe- 
būdinga išpūsta aristokratiška puvimo poza, anų laikų estetizmas, 
dendiškumas ir dvasiškai smukęs nenormaliai išsivysčiusių vėly- 
vojo buržuazinio periodo individualybių gyvenimo būdas. Mus 
šiandien supa toks cinizmas, kurio dirvoje absoliučiai neauga jo- 
kios blogio gėlės, kuris nesisvaido didingais šaltais žvilgsniais ir 
netvieskia bedugnių fejerverkais. Vietoj to turime betono miestus, 
kontorų demokratiją, apatiją, visur vyraujančias vidutinybes, ne- 
sklandų valdymą, pasigailėtinas šnekeles apie atsakomybę, suskiš- 
ką pesimizmą ir prėską ironiją. Gali būti, kad dar ilgai reikės kęsti 
tokią „dvasią . Tai jau netgi ne dekadanso mentalitetas - jo negali 
būti, nes prieš jį nebuvo aukštumos, iš kurios jis galėtų leistis. Kas 
šiandien yra ciniška, jau seniai šmėkščiojo tame stiliuje. 
Refleksyvi ideologija, kaip sakyta, jau negali būti laikoma „demas- 
kavimu“. Drebučių pobūdžio realizmui nebaisi jokia kritika, nes kri- 
tika negali įgyti autoriteto, jeigu ji nesupriešinama su nežinojimu. 
Difuzinėje ciniškoje sąmonėje vyrauja ne nežinojimas, o tik jokiam 
švietimui nepasiekiamas vidinis susiskaldymas ir sąmoninga prie- 

blanda, kuri, būdama tokia drumsta, dar randa jėgų (Dievas žino, iš 
kur) toliau egzistuoti. Bejėgė net tokia kritika, kuri pati tapo pakan- 
kamai ciniška, kad įveiktų viešpataujantį cinizmą. Taip būtų galima 
labai trumpai reziumuoti kritiką Veimaro respublikoje. 

Veimaro respublika yra iš tų istorinių fenomenų, kurių pavyz- 
džiu remiantis geriausiai galima išsiaiškinti, kokia yra visuomenės 
modernizavimo kaina. Mainais už didžiulius technikos laimėjimus 
tenka patirti didėjančias nekultūros blogybes, už civilizacijos pa- 
lengvinimus - beprasmybės jausmą. Į viršų šaute šauna milžiniš- 
kos įmonės, bet pusšešėlyje lieka klausimas: kam visa tai, ir kuo aš 
čia dėtas? Apie inteligentiją, kuri sąmoningai įsitraukė į šį procesą, 
negalima net pasakyti, kad jos sąmonė paprasčiausiai „iškreipta“, 
ji - tiesiog niekinga. Kadangi jai nieko nebėra šventa, ji tampa go- 
di. Prie jos beformio ir neapibrėžto godulio kojų guli visas pasaulis 
instrumentų, kuriais ji nelabai nori naudotis. 

Veimaro kultūroje (apie tai aš užsiminiau pirmame įžanginių 
samprotavimų skyrelyje) cinizmo kalba dar ryškesnė negu dabar. 
Jis buvo kandus ir produktyvus, o šiandien kalbama tik „ačiū, ne“ 
stiliumi, niūriai arba biurokratiškai. Mat Veimaro kultūros viršū- 
nėse, nepaisant visko, kas buvo nutikę, dar justi didelis metafizi- 
nėms tradicijoms būdingų vertybių ir idealų artumas; jų žlugimas 
vių žingsnių, demaskuojančių iliuzijas, demontuojančių vertybes. 
Beveik visose to meto progresyviose estetikose yra kinizmo ir ci- 
nizmo elementų, nekalbant jau apie smulkiaburžuazinius atsipa- 
laidavimo fenomenus kareiviškame ir politikos lygmenyje (fašiz- 
mas). Tarp produktyvių to meto protų buvo nemaža tokių, kurie 
ėmėsi savo nusivylimus, savo pašaipą, savo naują didelį šaltumą 
reikšti agresyviomis meno formomis. Jie sukūrė tokią kalbą, ku- 
rioje negatyvumas ir modernumas, nelaimė ir sąmoningas šian- 
dieniškumas yra beveik identiški dalykai. Iš šios aplinkos kilo aukš- 
tos individualaus tvirtumo pozos klykte klykiančioje niekingoje 
tikrovėje. Čia Pirmasis pasaulinis karas dar gali būti suprastas kaip 
metafizinis istorinis reiškinys — tam tikra prasme kaip karinis ko- 
mentaras Nietzsche's pasakymui „Dievas mirė“. „Aš po karo yra 
palikuonis be testamento ir beveik neišvengiamai pasmerktas ci- 
nizmui. Jis dar kartą metėsi į didžiai išraiškingas pozas: estetinės 

autonomijos susiskaldžiusioje aplinkoje; dalyvavimo griaunant vi- 
suotinio griovimo aplinkoje; išdidžios minos, kai esi draskomas 
vidinių prieštaravimų; šalto pritarimo toms sąlygoms, kurios nei- 
gia mūsų gyvenimo svajones; pasaulio šaltį pranokstančio meno 
šalčio. Veimaro meno cinikai bandė vaidinti padėties viešpačius, o 
padėtis buvo tokia, kad viskas virto aukštyn kojomis ir nebeįma- 
nomas buvo joks suverenumas. Jie mokėsi iš aukšto žiūrėti į ab- 
surdą, nesuvokiamus ir vis dėlto jau seniai perprastus dalykus. Jie 
be jokios pagarbos rodė savo pozas tiek sukrečiančiam, tiek bana- 
liam likimui: ciniškai leidžiamės nešami pasroviui, oplia, mes gy- 
venam. Sumoderninta nelaiminga sąmonė. 


1. Veimaro kristalizacija. 
Vienos epochos perėjimas iš atminties į istoriją 


Trys ketvirtadaliai jūsų literatūros ir visa jūsų filosofi- 
ja yra vien nepasitenkinimo reiškimas. 
Bruno Frankas, „Politinė novelė“, 1928 


Tame dešimtmetyje, kai aš nagrinėjau Veimaro kultūrą, ėmė 
reikštis iš pradžių labai tylus nepasitikėjimas Veimaro tyrinėjimais, 
pamažu perėjęs į tvirtą teorinę abejonę. Kuo daugiau skaitau, tuo 
mažiau esu tikras, ar mes apskritai galime ką nors protinga pasa- 
kyti apie tų 1918-1933 m. kultūrą ir sąmonę. Kuo daugiau tyrinėji- 
mų, tuo ryškesnė ši abejonė. Ir nieko nekeičia daugybė puikių 
mokslinių analizių ir aprašymų. Mat abejoji ne dėl galimybės isto- 
riškai kultūriškai įvertinti tą ar kitą Veimaro kultūrinio gyvenimo 
aspektą, o dėl to, ar sugebėsime teisingai suvokti mūsų kontinui- 
tetą ir diskontinuitetą Veimaro atžvilgiu. Tai galbūt yra „istorinio 
filosofinio“ nerimo išraiška. 

Veimarą galima vertinti dviem lengvai atskiriamais aspektais - nos- 
talginiu archeologiniu ir apologetiniu politiniu. Pirmasis eina per 
memuarinę literatūrą, senesnių jų žmonių žodinę tradiciją ir pro- 
jekcinį šiandieninių kraštutinių politinių grupių smalsumą. Verti- 
nant šiuo aspektu, Vokietijoje būta meto, kai gyvenimas „dar buvo 
įdomus" , kai politikoje ir kultūroje dar buvo dramatiškų, vitalių, cha- 

otiškų įvykių bei pakilimų ir nuopuolių - tarsi teatrališkumas būtų 
buvęs visų socialinio gyvenimo apraiškų bendras vardiklis nuo eks- 
presionizmo iki Marlen Dietrich sensacingų kojų „Mėlynajame an- 
gele“, nuo kruvinos 1923 m. Hitlerio pučo komedijos iki „Operos už 
tris skatikus“, nuo įspūdingų Rathenau laidotuvių 1922 m. iki 1933 
m. Reichstago padegimo niekšybės. Permanentinė krizė, apie kurią 
visi kalbėjo, pasirodė kaip geras režisierius, sugebėjęs sudėti įsimin- 
tinus akcentus. Greta tuos laikus prisimenančiųjų nostalgijos paste- 
bimas ir stiprus kairuoliškas Veimaro respublikos ilgesys, pagrįstas 
tuo, kad tada egzistavo vertas dėmesio politinės kultūros spektras — 
nuo Tucholsky'o, Ossietzky o, Kastnerio, Heinricho Manno ir kitų 
kairiojo liberalizmo, paskui socialdemokratijos ir komunizmo auto- 
rių bei simpatikų iki tokių kairiųjų radikalų, anarchistų ir nepriklau- 
somų marksistų, kaip Benjaminas, Korschas, Brechtas, ir pagaliau 
iki ankstyvosios kritinės teorijos. Veimaro respublika buvo tarsi kai- 
riojo istorizmo, žaidimų pieva, gynybos ir angažamento atgalinių 
pratybų aikštė, tarsi būtų naudinga (bent jau atgaline data) žinoti, 
kurioje pusėje buvo reikėję prasiskinti kelią. Kadangi Trečiasis rei- 
chas ir Adenauerio laikų restauracija nutraukė ryšį su Veimaro kul- 
tūros idėjomis ir potencialais, naujieji kairieji turėjo beveik archeo- 
logiškai brautis prie užgriuvusių vokiečių politinės kultūros 
sluoksnių. Buvo dirbama archyvuose, vartoma, skaitoma. Rezulta- 
tas buvo įspūdingas. Nutraukta tradicija tam tikra prasme turėjo 
save ekshumuoti ir nustebusi konstatavo, kad visko jau būta - visas 
mūsų intelektualinis „identitetas“ po griuvėsiais. 

Antrasis Veimaro vertinimo aspektas - tai žvilgsnis į fašizmą, na- 
cionalsocializmo viešpatavimą. Čia interesas beveik ištisai apologeti- 
nisir didaktinis: kodėl ta ar kita partija, asmuo turėjo taip elgtis; kodėl 
nacių fašizmo niekas nesulaikė arba kaip jam būtų buvę galima su- 
trukdyti; kodėl viskas buvo taip baisu. Veimaras šiuo požiūriu atrodo 
kaip temporalinis prefašizmas, laikas prieš Hitlerį. Literatūra, aiški- 
nanti „kaip tai galėjo atsitikti“, jau užpildė bibliotekas. Veimaras funk- 
cionuoja joje kaip politinės etikos pavojaus ženklas - kas laukia, kai 
trūksta demokratinio vidurio, kai liberaliosios jėgos per daug sustip- 
rėja, kai darbininkų partijos kovoja viena su kita, kai monopolistinis 
kapitalas nebežino, ką daryti ir t. t. Vieni autoriai „jau tada” žinoję 
gerą išeitį, deja, nepadarę ėjimo; kiti - tada „klydę“, užtat dabar žiną, 

kasteisinga. Taigi Veimaras visiems yra politinė moralinė istorijos mo- 
kykla, iš kurios kiekvienas pasiima savo. VDR ir Vakarų Vokietijos de- 
mokratai lenktyniauja, stengdamiesi parodyti, kurie yra geriau pasi- 
mokę iš praeities klaidų. Kadangi šiandien liudytojų generacija sensta 
ir miršta, politiniam tų metų vertinimui pedagoginiu požiūriu niekas 
nebetrukdo - bent jau akademiniu lygiu... 

Abu aspektai atrodo abejotini. Ar negali būti taip, kad iki šiol jų 
tyrimai buvo tiktai „veidrodinės stadijos ,išliekantys vien naivaus 
domėjimosi „objektu“ ribose? Projekcija, apologetika, savęs nuga- 
lėjimas, nostalgija, išsigelbėjimas - tai vis istorinio veidrodžių ka- 
bineto pozicijos ir vaizdai. „Ak, prirašyta tiek visokios makalynės, 
/ Kad, ją pamatęs, į šalis dairais / Ir nori bėgti... Tai, ką šitie ponai / 
Nušiurusiuose savo darbuose / Vadina «amžių tolimų dvasia», / 
Yra tik jų dvasia, yra tik monai... („Faustas', d. 1, vertė A. Churgi- 
nas). Ar mes apskritai jau matome „Veimaro objektą”? Ar jau gali- 
me taikyti kitus, ne vien nostalginius, projekcinius, apologetinius 
ir didaktinius požiūrius? 

Manau, kad specifinės Veimaro kultūros sąmonės formos mums 
jau ima rodytis per pradedančio atsigauti mūsų laikų cinizmo priz- 
mẹ. Kuo aiškesnė mums darosi dabarties cinizmo struktūra, tuo 
atsparesnė su tuo susijusi optika. Veimaro kultūra tada mums at- 
rodo kaip svarbūs šios cinizmo struktūros, tiksliau jos kultūrą val- 
dančios dimensijos, pradinio kūrimosi metai. Strateginiai amora- 
lumai tada tik sunkėsi iš iki tol hermetiškai uždaros aplinkos į 
kolektyvinę sąmonę, ir tai, kas anksčiau buvo priskiriama realio- 
sios politikos profesinėms, diplomatijos, generalinių štabų, slap- 
tųjų tarnybų, organizuoto nusikalstamumo, prostitucijos ir biznio 
paslaptims, dabar įnirtingai atakuojama, ieškant tiesos, ir galuti- 
nai iškeliama įtartinon „atvirų paslapčių“ švieson. 

Kol aiškiai nesuvoksime cinizmo, tol nesuprasime Veimaro kultū- 
ros esmės. Todėl mūsų autorefleksija yra pranašesnė už istoriografiją. 
Pastaroji, matyt, jau priėjo savo naivumo ribą. Tiktai tiksli autoreflek- 
sija vėl daro įmanomą gilesnę istorinę patirtį - jeigu tik ji reikalinga. 
Ir, atvirkščiai, reikia būti per ilgai trunkančias studijas prisigėrus spe- 
cifinio Veimaro ir fašistinio cinizmo kvapo, kad suvoktum, jog ten 
veikė struktūros, kurios tebėra išlikusios ir sieja mus su praeitimi. Is- 
toriniai objektai ne paprastai „egzistuoja“ -jie iškyla treniruojant akį. 

Kita abejonė dėl įprasto Veimaro vaizdavimo yra grynas šaltinių 
studijavimo refleksas. Mat skaitant dokumentus susidaro įspūdis, 
jog daugelis to meto tekstų yra daug aukštesnio refleksijos, sam- 
pratų ir išraiškos lygio negu vėlesnės kultūros pasakojimai „apie 
juos“; pastarieji dažnai naudojasi tiktai laiko perkėlimu, ir vienin- 
telį jų pranašumą sudaro tai, kad žvelgiama iš vėlesnio laiko per- 
spektyvos. Tačiau tai ir yra Veimaro objekto klasta. Negalima apie 
tą laiką be niekur nieko kalbėti taip, tarsi jo amžininkai jau nebūtų 
pakankamai apie save pasakę. Ryškiausi, didžiausi Veimaro kul- 
tūros laimėjimai (nepaisant to, kad buvo ir priešingų tos kultūros 
pavyzdžių) iškyla kaip veikliausia istorinė epocha prieš mus, kaip 
itin refleksyvus, mąslus, kupinas fantazijos ir išraiškos metas, ku- 
riam būdinga labai įvairi savistaba ir autoanalizė. Mūsų komenta- 
ras rizikuoja kalbėti apie dalykus, kurie viršija jo suvokimą, ka- 
dangi dažnai tekstai patys savaime yra tokie aiškūs, kad vėlesnis 
metas neturi pagrindo vadovautis prielaida, jog jo suvokimas ga- 
lėtų pasiekti buvusias viršūnes (tai, žinoma, pasakytina ne vien tik 
apie to laikotarpio kultūrą, tačiau apie ją ypač). Aš tariuosi galįs 
parodyti, kad kai kuriose Veimaro kultūros srityse buvo pasiekta 
ciniškų struktūrų viršūnė, kuri matoma tik dabar, iš beiliuzinės, 
kiniškos ir ciniškos, suvokiančios krizę 8 dešimtmečio pabaigos ir 
9 dešimtmečio pradžios laiko dvasios perspektyvos. Epochos vie- 
na kitą suvokia po pusės šimtmečio iš atnaujintos patirties. Jos vėl 
yra tapusios kongenialios viena su kita, jei vertinsime save anali- 
zuojančių sudirgimų, protingų surūgimų ir refleksyvių demorali- 
zavimų aspektu. Tai skamba pozityviai, tačiau apibūdina grėsmingą 
fenomeną. Mes čia keliame hipotezę, kuri, manome, yra teisinga, 
bet viliamės, kad ji pati save panaikins kaip selfdistroying prophe- 
cy — mat tokios struktūros pateikia tipiškus dalykus apie tarpuka- 
rio laikus, kai jokio intelekto ir jokios geros valios neužteko, kad 
būtų įveiktos į katastrofą kreipiančios sistemos tendencijos. 

„Vaizdavimo metodas yra asociatyvus ir kartu konstruojantis. Jo 
pagrindą sudaro išsamios citatos. Labai norėčiau skaitytojui pateikti 
kai ką, kas mane nustebino vien tiktai skaitant - žinoma, tikslin- 
gai. Temos gana įvairios, jos niekada iki galo nebaigiamos. Kiek- 
vienas skyrius yra tarsi užuomina. Jų suma sudaro metodiškai ap- 
galvotą labirintą -bandysime pažinti epochą eidami per ano meto 

tekstus lyg žvalgydamiesi į juokų kambario veidrodines sienas. 
Tuo norėčiau (kitaip vargu ar pavyktų) padaryti suprantamesnį 
objektą, rodydamas kaip jis savo paties vidiniu įvairialypiškumu 
ir prislėgtumu viršija mūsų suvokimo galias. Tai, ko mums reikia, 
yra loginis ir istorinis „kubizmas“,simultaninis mąstymas ir maty- 
mas. Mes nesame kasdienybėje pakankamai pamišę, kad teisingai 
suvoktume mūsų kasdienybės ir mūsų istorijos normalumu virtu- 
sią beprotybę. Todėl „Veimaro simptomą“ galima skaityti kaip me- 
todinį nuotykį: kaip kelionę per kliedesį, iš kurio mes esame kilę. 


2. Dadaistinė chaotologija. 
Semantiniai cinizmai 


1° Aplink ugnies kamuolį lekia mėšlo gumulas, kuria- 
me pardavinėjamos moteriškos kojinės ir vertinami 
Gauguinai... 
78° Kosmosui spyrį! Tegyvuoja dada!!! 
Walteris Serneris, „Paskutinis atsipalaidavimas", 
1918-1920. 


Mes turime teisę į visokias pramogas - žodžių, for- 
mų, spalvų, garsų; tačiau visa tai yra puiki nesąmonė, 
kurią sąmoningai mylime ir darome - didžiulė ironi- 
ja, kaip ir pats gyvenimas; tiksli galutinai suvoktos ne- 
sąmonės technika kaip pasaulio prasmė. 

Raoulis Hausmannas, „Vokiečių miesčionis pyksta“ 


Hindendorfas, Ludenburgas - tai ne istoriniai vardai. 
Yra tik vienas istorinis vardas - Baaderis. 
Johannesas Baaderis, „Mano reklama“ 


Visko reikia, tik vieno ne - biurgerio... 
Richardas Huelsenbeckas 


Su dadaizmu į sceną išeina pirmasis XX amžiaus neokinizmas. 
Jis puola viską, kas žiūri į save „rimtai“, - ar tai būtų kultūros, 
meno, politikos ar pilietinio gyvenimo dalykas. Niekas kitas XX 
amžiuje taip piktai nevanojo esprit de serieux, kaip pikti dadaistų 

liežuviai. Dadaizmas iš esmės nėra nei meno, nei antimeno ju- 
dėjimas, o radikali „filosofinė akcija“. Jis praktikuoja karingos iro- 
nijos meną.“ 

Iš buržuazinio „institucinio meno” (Peteris Būrgeris) dadaizmas 
paėmė tik tą motyvą, kuris buržuazijos šimtmetyje suteikė me- 
nams filosofinį momentą - amoralią išraiškos laisvę. Tačiau menas 
jau seniai buvo ne toks, koks savo centre ir naujojo kinizmo kūri- 
mosi fazėje (t. y. XVIII amžiaus „audros ir veržimosi laikotarpiu) — 
„tiesos“ reiškimo mediumas. Tai, ką dadaistai regėjo aplink save, 
buvo estetizmo tipo menas, menininkų menas, kuris į save žiūrėjo 
perdėm rimtai, religijos pakaitalas ir „šlykščios buržuazinės kapi- 
talistinės tikrovės“ pagražinimo priemonė. Todėl dadaistai nieko 
kita nedarė, tik stengėsi atkurti filosofinį meno impulsą - jo tiesos 
siekimą, kaip kontrasmūgį viską užgožti besikėsinančiam artistiz- 
mui, triukams ir nuo gyvenimo nutolusioms tuštybėms. Jie bruta- 
liai tapatino meną su tuo, kas tuomet paniekinamai buvo vadina- 
ma „meno verslu“ — su tuo nerimtai traktuojamu pagražinimo 
menu, kuris tenkino „miesčionių linksmybių ir tikrovės pamirši- 
mo poreikius. Tuo tarpu tikrumas avangardo atstovams turėjo bru- 
taliausios neigiamybės skonį, todėl atsitiko taip, kad taikūs ir anti- 
militaristiškai nusiteikę 1916 m. Ciuricho dadaistai (beveik vien 
tik emigrantai iš kariaujančiųjų šalių) savo priešininkais laikė net 
pacifistus, nes šie, būdami gėdingai nerealistiški, prieš realybę kė- 
lė vien tik pliką taikos idealą. Čia pirmą kartą pasireiškė naujųjų 
laikų kinizmo braižas: teigti tikrovę kaip tikrovę, kad būtų galima 
trenkti antausį viskam, kas yra vien „gražus mąstymas. 


„Visi Ciuricho meno verslininkai pradėjo sutelktą žygį prieš mus. Tai buvo 
gražiausia: dabar mes žinojome, su kuo turime reikalą. Mes buvome prieš pa- 
cifistus, nes karas suteikė galimybę apskritai atsiskleisti mūsų šlovei. Tuomet 
pacifistai buvo dar padoresni negu dabar, kai kiekvienas kvailas berniokėlis su 
savo knygomis prieš laiką stengiasi pasinaudoti konjunktūra. Mes buvome už 
karą, dadaizmas ir šiandien tebėra už karą. Reikia susidūrimų: viskas toli gra- 
žu dar nėra pakankamai žiauru“. 


* Otto Flake 1923 m. rašė: „Dadaizmas yra tas pat, kas kadaise buvo garsi ir nelabai su- 
prasta romantinė ironija - panaikinimas. Panaikinamas rimtumas, ne tik gyvenimo...“ 
(Otto Flake, Das Logbuch, Gūtersloh, 1970, S. 295). 

Tai žodžiai iš pirmosios Richardo Huelsenbecko dadaistinės kal- 
bos, pasakytos 1918 metų vasario mėnesį Berlyne. Morališkai su 
tokiu tekstu, matyt, niekada nebus galima sutikti, psichologiškai 
taip pat vargu bau. Pirma reikia būti susidūrusiam su ironiška po- 
lemine kalbos maniera, kad suvoktum Huelsenbecko elgesį: jis iš- 
bando, naudodamasis be galo opia tema, naują taktiką - gebėjimą 
ironišku nešvariu būdu pareikšti susitaikymą su blogiausiu. Ciniš- 
kai kalbėdamas jis sukuria „aš“, esantį anapus gėrio ir blogio, no- 
rintį būti tokiu pat, kaip jo beprotiška epocha. 

Tą akimirką karas dar siautėjo frontuose. Vakarų „vertybės“ ėmė 
žlugti - kaip tuo metu vokiečių Vakarų frontas ir kartu su juo visa 
epocha, kuri bus vadinama buržuazine, pasenusiu XIX amžiumi. 
Materialiniuose pasaulinio karo mūšiuose Europa patyrė „iš- 


4 DER-BLUTIGE -ERNST 35 

stumtojo sugrįžimą“ — žvėris sugrįžo iš melagingo imperialistinio 
miesčioniško taikingumo. Buržuazinė pažangos dvasia buvo ne- 
realizmas; pernelyg ilgai neigti dalykai davė atsaką baisingais spro- 
gimais. Po Nietzsche's dadaistai buvo pirmieji, kurie „išstumtojo 
sugrįžimą“ bandė priimti pozityviai. Tuo jie naujai pakreipė meni- 
ninko teisę į „laisvą „nevaržomą išraišką. Tarp generolų, kurie rim- 
tai už, ir pacifistų, kurie rimtai prieš, mentalitetų, dadaistai užėmė 
jokių skrupulų nepripažįstančią, piktai žvangančią trečiąją pozi- 
ciją: nerimtai už. 

Dalį savo varomosios jėgos dadaizmas sėmėsi iš jausmo, jog Žvel- 
gia į pasaulį be galo blaiviai. Elgesys patetiškai pozityvistinis. „Nuo- 
gi faktai negailestingai atskiriami nuo frazių, gryna kultūra - nuo 
rūsčios realybės. 


„Mes nepropaguojame jokios etikos, kuri visada lieka ideali (apgaulė)... Mes 
norime protingai sutvarkyti ekonomiką ir seksualumą ir spjaunam ant kultū- 
ros, kuri nebuvo apčiuopiamas daiktas. Mes norim jos galo... Mes norim gyvo 
ir judraus pasaulio, nerimo vietoj ramybės - šalin visas kėdes, šalin jausmus ir 
kilnius gestus...” 

Hausmannas, „Vokiečių miesčionis pyksta“ 


Dadaistų manifeste rašoma: 

„Žodis „dada“ simbolizuoja primityviausią santykį su aplinkine tikrove, kar- 
tu su dadaizmu savo teises pareiškia nauja realybė. Gyvenimas atrodo kaip 
vienalaikis garsų, spalvų ir dvasinių ritmų mišinys, kurį dadaistinis menas pe- 
rima su visais sensacingais klyksmais ir karščiavimais, jo narsia kasdienybės 
psichika ir visa brutalia jo realybe...“ 


Dadaizme individai pirmą kartą sąmoningai demonstravo vi- 
sam naujųjų laikų subjektyvumui pavyzdingą naująjį „aš ir pa- 
saulis santykį : kiniškasis individas padarė galą savyje užsidariu- 
sio meno kūrėjo (genijaus), pasaulinio mąstytojo (filosofo), plačiai 
užsimojusio verslininko pozai ir sąmoningai leidosi nešamas esa- 
mybės. Jeigu tai, kas mus neša, yra brutalu, tai mes irgi tokie. Da- 
daizmas žiūri į tvarkingą kosmosą. Jam rūpi šaltakraujiškumas cha- 
ose. Kruvinoje sumaištyje būtų beprasmiška bet kokia didžiojo 
mąstytojo poza, įprasta neskubrioms ir jautrioms epochos gyveni- 
mo filosofijoms. Dadaizmas reikalavo iš būties absoliutaus tapatu- 
mo laiko atžvilgiu su savo meto tendencijomis - egzistenciniu 

avangardu. Tiktai iškiliausia yra toje pačioje laiko linijoje: karas 
kaip mobilizacija ir atsipalaidavimas; toliausiai pažengę destruk- 
tyvieji metodai iki pat menų; antipsichologija, antiburžuazija. Šios 
srovės tikroviškąjį patosą sudaro tai, kad ji junta laiką savo ner- 
vais ir mąsto bei gyvena jo ritmu.* 

Tam atliepia filosofinis aidas: mat dadaizmas užbėgo už akių Hei- 
deggerio egzistencinės ontologijos motyvams, kurie savo ruožtu 
aukščiausiu lygiu kritikavo europinės hegemoninės filosofijos sub- 


xsi 


jekto melagingumą. „Aš“ yra ne pasaulio valdovas, o gyvena jame 
po „nublokštojo“ ženklu; nors mes kuriame „planus“, betir jie vėl- 
gi yra „nublokšti planai , todėl pirminė struktūra yra pasyvi bū- 


ties atžvilgiu. Kartu girdime: 


„Būti dadaistu, vadinasi, duotis bloškiamam daiktų, būti prieš bet kokią se- 
dimentaciją, akimirką pasėdėti ant kėdės, vadinasi, sukelti pavojų gyvybei...” 
(dadaistų manifestas, 1918 metų lapelis) 


Galima pagalvoti, kad egzistencinė ontologija akademiniu lyg- 
meniu prisivijo „dadasofiją“ arba „dadalogiją“, o Martinas Heideg- 
geris lengvai galėjo atimti iš mokytojo Johanneso Baaderio ober- 
dadaisto rangą. Jo pasisekimo paslaptis paremta tuo, kas buvo 
dadaizmo „nesėkmės“ priežastis - rimtumu. Vietoj nerimtai bliz- 
gančių gyvenimo „nublokštų menininkų ir politikuojančių saty- 
rų produkcijos „nuobloškis“ perplėšė finišo juostelę rimtuoju va- 
riantu. 

Dadaizmo ataka turėjo du aspektus - kinizmo ir cinizmo. Pir- 
mojo atmosfera žaisminga ir produktyvi, vaikiška ir naivi, išmin- 
tinga, dosni, ironiška, suvereni, neįveikiamai realistinė; antrasis 
demonstruoja stiprias destruktyvias įtampas, neapykantą ir aro- 
gantiškas gynybines reakcijas prieš vidiniu paverstą buržuazinį 
fetišą, daug projekcijos, paniekos ir nusivylimo, nejautrumo ir iro- 
nijos praradimo afektinę dinamiką. Atskirti tuodu aspektus nėra 
paprasta; abu kartu jie daro dadaizmo fenomeną žėrinčiu kom- 
pleksu, kuris nesileidžia paprastai vertinamas. Dadaizmo santy- 


* Atrodo, kad tai pagrindinis kairiosios moralės veiksnys. Plg. G.Reglerio teiginį: „Kas atsi- 
ribojo nuo savo laiko, tas buvo vargšas. Tai buvo nerašytas įstatymas, paskui spaudimas, 
galop moralinė prievarta“. (G. Regler, Das Ohr des Malchus, Frankfurt a. M., 1975, S. 161.) 

kis su fašizmu irgi ambivalentiškas: dėl jo kinizmo elementų da- 
daizmą reikėtų priskirti antifašizmui ir „pasipriešinimo estetikai“ 
bei logikai; o ciniškaisiais elementais jis linksta į prefašistinę naiki- 
nimo estetiką, kuri norėtų patirti griovimo kvaitulį. Dadaizmas, 
tiesa, kovoja su „geležiniu rimtumu:“, tačiau pastarasis savo agre- 
syviaisiais aspektais slypi jame pačiame. Dadaistams tikrai nepa- 
vyko persunkti ironija savo pačių motyvų: jų ironiškose pozose 
liko daug nelaisvo destruktyvumo, o jų pasidavimas tėkmei turi ir 
daug priešinimosi bei nejautros. 

Dadasofija kai kada pateikia mistinių ironiškų vizijų, kurios šlo- 
vina visišką gyvenimo pilnatvę, tiesa, beviltiškai perdėtu tonu, kaip 
šioje oberdadaisto Johanneso Baaderio proklamacijoje: 


„Dadaistas yra žmogus, kuris myli gyvenimą, visus jo be galo įvairius pavi- 
dalus ir kuris žino ir sako: ne vien čia, bet ir ten, ten, ten“ yra gyvenimas! Taigi 
tikras dadaistas aprėpia (?) visą registrą (!) žmogiškosios gyvenimo raiškos, 
pradedant nuo groteskiško savęs pašiepimo iki švenčiausio mišių žodžio bran- 
džiame, visiems žmonėms priklausančiame Žemės rutulyje...“ 


Tokiuose gigantomaniškuose sektos vado Baaderio, pasiskelbu- 
sio visatos prezidentu, himnuose reiškiasi tipiški bandymai pla- 
tesnio „taip sakymo", ir dadaizmo ironija gerai sutaria su kiniš- 
kuoju religijos aspektu (plg. dadaistų mistikos recepciją, ypač Hugo 
Ballo). 

Dadaizmas siekia provizorinės teigimo filosofijos, kuri visų pir- 
ma remtųsi konkrečia, šios akimirkos įnoringa ir kūrybinga da- 
daisto energija. „Taip sakoma pasaulio būsenai, kuri ironizuoja- 
ma, o dar labiau sakoma gyvenamajai akimirkai, kurioje vyksta 
amžinai skambančios dabarties stebuklas ir egzistencialistinis pa- 
saulio sumaiščių (jos teka ir kartu lieka nepaliestos) vidinės „truk- 
mės paradoksas.** Kad tas vitališkasis dinamiškasis elementas 
iškiltų į pirmą planą, turi būti sunaikintas kultūrinis antstatas. Tai- 


* Ten - vok. da (vert. past.). 

** Dadaizmą galima būtų iš esmės suvokti kaip „subjektyvaus“ pozityvizmo mokyklą - 
priešingą „objektyviam“ loginio empirizmo pozityvizmui. Abiem pozityvizmams ben- 
dras yra radikalus semantinis cinizmas. Dadaizmas kalba apie egzistencinio požiūrio 
nesąmonę, loginiai pozityvistai - apie pareiškimų (pvz., metafizinių) beprasmybę. 

gi dadaistai ir ekspresionizmą laiko tiktai vokiečių idealizmo tąsa: 
„bjaurus daiktų apniaukimas, vadinamas ekspresionizmu . 


„Pirmasis ekspresionistas, žmogus, išgalvojęs „vidinę laisvę“, buvo apsirijė- 
lis ir girtuoklis saksas Martinas Liuteris. Jis paskatino vokietį reikšti protestą ir 
pasukti į nepaaiškinamą „vidinį gyvenimą“, prilygstantį melagingumui, į žon- 
gliravimą įsivaizduojamomis kančiomis, „sielos“ ir jos galios bedugnėmis ir 
kartu į vergišką klusnumą aukštesnei jėgai; jis yra Kanto, Schopenhauerio ir 
šiandieninio meno pablūdimo tėvas, spoksantis pro šalį pasaulio ir įsivaizduo- 
jantis, kad įveikia tą pasaulį. 

Raoulis Hausmannas, „Sugrįžimas prie daiktiškumo mene“ 


Čia girdimi Nietzsche's kiniškojo realizmo aidai su tuo pačiu an- 
tiprotestantišku neapykantos komponentu. Dadaistinis tikrovės 
ir įgyvendinimo teigimas nekreipia dėmesio į ekspertų, žinovų, 
snobų ir kritikų nuomonę. Dadaizmą galima laikyti įžanga į dile- 
tantų emancipaciją, kuri remiasi tuo, kad darymo džiaugsmas svar- 
besnis už gautą rezultatą. Gebėjimas - tai tiktai tikrumo priedas; 
svarbu ne išliekantys kūriniai, o jų intensyvaus realizavimo aki- 
mirka. 

Be to, dadasofijoje iškyla dar vienas Nietzsche's motyvas - to 
paties sugrįžimas. Puikiame esė „Dados nukamuotas. Žmogiškų 
būtybių trialogas“ pateikiami platūs istoriniai matmenys. 


„„„Dadaizmas egzistavo visada - tiek senovės Egipte, tiek Europoje ar Mek- 
sikoje. Dadaistas, mano mielas daktare Smartni, yra nepriklausomas nuo lai- 
ko... 

...jis nuolat atgimsta, vyksta tolesnė kartų grandinės tąsa, dadaizmas yra 
nepaprastas metafizinis reiškinys... 

„.„dadaizmas yra didis inkstų tyrėjas ir moralistų gaudytojas... 

Jūs laikote jį vienos senovės Egipto sektos religiniais įsitikinimais, tačiau da- 
daizmas yra reiškęsis ir Indijoje. Jį kultivavo kairieji sivaitai. Senovės asirų Gil- 
gamešo epe užsimenama, kad dadaizmas identiškas pasaulio gimimui. Da- 
daizmo esama tiek Dionizo misterijose, tiek Dodonos žynių pranašystėse... 

Dadaizmas yra didelė ironija, jis reiškiasi kaip kryptis, bet nėra kryptis... 

Dadaistas buvo seksualinis nusikaltėlis Altonas, kai jis dienoraštyje parašė: 
Killed to-day a young girl, it was fine and hot... 

Dadaistas buvo Manolescu, kuris elgėsi kaip kunigaikštis ir apsigyveno im- 
peratoriaus dvare, nežinodamas iš ko mokės nuomą. Dadaizmas yra ameri- 
kietiškoji budizmo pusė... 

Dadaizmo dokumentai visuomet suklastoti...“ (p. 110-113) 

Dadaistinio mąstymo negalima reziumuoti ir suvesti į vieną formu- 
lę - taip yra dėl jo akimirksninės struktūros. Jis juda visas pasinėręs į 
procesus, šuolius, sąmojus, kurių iš esmės negalima sutrumpinti. Svar- 
biausia yra pats jo vyksmas (motyvas, beje, dominuojantis refleksijos 
filosofijoje, ypač Fichte's ir Hegelio). Kalbėti „apie“ dadaizmo sąmonę, 
vadinasi, beveik automatiškai atsistoti žemiau jos lygio. Jei vis dėlto ban- 
dome ką nors bendra apie tai pasakyti, būtinai turime pabrėžti, kad 
objektas yra ne dadaizmo dokumentai, o dadaizmo metodas. 

Aš norėčiau jį vadinti „reflektuoto“ neigimo metodu. Kitaip ta- 
riant: prasmės griovimo, nonsenso metodu. Kur tik iškyla tvirtos 
„vertės“, aukštesnės ir gilesnės prasmės, dadaizmas bando jas 
griauti. Dadaizmas turi ryškią prasmės atėmimo techniką - ir to- 
dėl jis atsiduria tarp daugelio semantinių cinizmų, kurie sudaro ra- 
dikalią, galutinę pasaulio ir metafizinės sąmonės demitologizavi- 
mo stadiją. Dadaizmas ir loginis pozityvizmas* yra dalys to paties 
proceso, kuris griauna tikėjimo bendrosiomis sąvokomis,** visuo- 
tinėmis pasaulio formulėmis pagrindus. Abu jie veikia kaip smu- 
kusio Europos idėjų antstato šiukšlių išvežiotojai. Dadaistai buvo 
kilę iš tos pačios kartos, kuri visai neseniai dar itin pagarbiai klau- 
pėsi prieš viską, kas buvo vadinama menu, meno kūriniu, kultūra 
ir genijumi; ir jie pirmiausia pradėjo didįjį apsišvarinimą savo pa- 
čių galvose, pačių praeityje. Kaip buvusios meno religijos atsime- 
tėliai jie neigė savo ankstesnę gyvenimo formą ir tradiciją, nes jiems 
jau nebepriimtinas prasmės suradimas kuriant meną ir paprasto 
dalyko vertimas reikšmingu. Atsiskyrę nuo tokios žlungančios gy- 
venimo formos dadaistai švaistėsi kandžiais žodžiais, ypač jei bu- 
vo kalbama apie naujausią meno kryptį - ekspresionizmą: 


„Ne, mano ponai, menui pavojus negresia, nes menas nebeegzistuoja. Jis 
miręs. Jis buvo kūrimas visų dalykų, jis net į bulvę panašią Sebastiano Mūlle- 


* Tai tik žymiausi semantinio cinizmo srities fenomenai; dar plg.: Carnap, Scheinproble- 
me, Theodor Lessing, Geschichte als Sinngebung des Sinnlosen, Mauthner, Sprachkritik, Wit- 
tgenstein, Tractatus. 

** M. Rutschky esė apie 8 dešimtmetį (Erfahrungshunger, Koln, 1980) rašė, jog tai buvo 
metas, kai sutirpo „bendrųjų sąvokų“ utopija, ir pastebėjo, kas sieja VFR ir Veimarą. 
VFR tai, žinoma, lietė kairiąsias socialines sąvokas; Veimaro laikais daugiau buvo ko- 
vojama su vertybių pamėklėmis. Ir čia, ir ten buvo keliamas subjektyvusis pozityviz- 
mas - jusliškumas, o ne suvokimas. 

rio nosį ir jo kiauliškas lūpas darė gražias, jis buvo graži regimybė, kylanti iš 
saulėtai linksmos gyvenimo pajautos (!),o dabar mūsų niekas nebelinksmina, 
niekas!... Visiškas nesugebėjimas... - štai kas yra ekspresionizmas... Rašantis ar 
tapantis miesčionis jame galėtų jaustis gana šventas, jis juk kažkaip peraugo 
save neaiškaus visuotinio apsnūdimo pasaulyje - o ekspresionizme, didis ro- 
mantinio melagingumo posūki...“ 

Hausmannas, „Vokiečių miesčionis pyksta“ 


Ne veltui ši štiurmeriška (meno atžvilgiu) poza apie 1968 m. vėl 
išpopuliarėjo, kai naujųjų kairiųjų dadaizmas „atgimė“ aktyviz- 
mo, hepeningo, go-in, love-in, shit-in formomis; tai vis buvo fiziniu 
atžvilgiu atnaujintos kiniškos sąmonės dadaizmai. 

Dadaizmas nemaištauja prieš buržuazinę „meno instituciją'.* Da- 
daizmas stoja prieš meną, kaip prasmę teikiančiąją techniką. Da- 
daizmas yra antisemantika. Jis atmeta „stilių“, kaip prasmės simu- 
liaciją, lygiai kaip ir melagingą daiktų „gražinimą“... Kaip 
antisemantika dadaizmas nuosekliai griauna - ne metafiziką, o kal- 
bas apie ją: metafizikos sritis išvaloma kaip švenčių aikštė; ten vis- 
kas toleruojama, tik ne „nuomonė“. „Gyvenimo ironiją“ (Haus- 
mannas) turi pasivyti dadaistinė ironija. Dadaizmas kaip stilius jau 
būtų recidyvas - ir kaip tik šia prasme istorija jį konfiskavo ir pa- 
dėjo į stilistinių krypčių muziejų. Tai numatydamas Hausmannas 
pasakė, jog iš tiesų jis esąs antidadaistas. Kadangi dadaizmas yra 
metodas, jis negali atsisėsti ant „kėdės“; kiekvienas stilius yra kė- 
dė. Šiuo atžvilgiu dadaizmas net save laiko „tikslia technika“ - jis 
visuomet ir metodiškai sako ne, kai ima reikštis „pasaulio pras- 
mė ,neprisipažįstanti, kad yra nesąmonė. Bet kokia nuomonė, bet 
koks idealizavimas dvasiniame judėjime atšaukiamas - montažas 
ir demontažas, improvizacija ir paneigimas. 

Daugiausia aštrumo dadaistiniam semantiniam cinizmui su- 
teikė rašytojas Walteris Serneris, kurį Th.Lessingas vadino „vo- 


* Tai kaip išnaša apie Peterio Būrgerio plačiai aptartą „Avangardo teoriją“. Mano nuomo- 
ne, problemą jis traktuoja neteisingai, būtent sociologiniu požiūriu. Tačiau čia ne apie tai 
kalba. Dadaistams menas ne „institucija“. Menas yra reikšmės mašina -ją reikia sustab- 
dyti arba sunaikinti. Iš čia semantinis cinizmas. Menas yra „superaš“ sritis, autoriteto 
dalis: tai turi išnykti. Iš čia anarchistinės manieros. Tuo tarpu veržimasis į gyvenimą, į 
išsaugojimą įkūnijant yra senas dalykas - XVIII amžiaus neokinizmo palikimas. Šia pras- 
me reikšmingas yra buržuazinio meno „avangardas“ - nuo pat to laiko, kai egzistuoja 


šis šiuolaikinės visuomenės tiesos, vitališkumo pionierius. 

kiečių Maupassant'u'. Mūsų dienomis jis buvo „šviežiai atras- 
tas“; tai matyti iš to, kad ir VFR susiformavo publika, kuri suvo- 
kia cinizmus ir gali šį autorių skaityti, nes jo nugludintas amora- 
lumas rodo šiandien puikiai suprantamą pojūtį visiškai įsisąmo- 
nintų, „deja, reikalingų” blogybių. Serneris yra autorius 40 
puslapių labai savito prozos veikalo „Paskutinis atsipalaidavimas“ 
(Letzte Lockerung), parašyto paskutiniais karo metais, pasirodžiu- 
sio 1920 m. Paulio Stegemanno leidyklos Hanoveryje rinkinyje 
„Sidabriniai kuinai“ (Die Silbergūule). Tai ciklas filosofinių poeti- 
nių miniatiūrų, kultūros kritikos ir ciano kalio mišinio. Niekur 
kitur negalima taip ryškiai suvokti, kas yra „atšaukimas“ - galin- 
gas ir kartu žaismingas bet kokios semantikos, prasmių suteiki- 
mo, filosofijų ir meno pratimų nutraukimas. Ši proza brutali ir 
elegantiška. Serneris demonstruoja tokią kalbos teoriją, greta ku- 
rios Wittgensteino teorija atrodo kaip pirštų lavinimo pratimas 
rimtoms „habili-tantėms“. 

Šiame „Atsipalaidavime“ ryški ir tam tikra savižudiška tenden- 
cija; intelekto agresyvumas eina ne vien į išorę ir susijęs ne vien su 
spekuliatyvia civilizacijos kritikos reakcija. Serneris, refleksyviau- 
sias iš visų dadaistų, pats sau prisipažįsta, kad dadaizmo neapy- 
kanta kultūrai eina ir vidun, nukreipta prieš „kultūrą manyje“, ku- 
rią kažkada „turėjau“ ir kuri dabar jau niekam nebetinkama: 


„Pravartus patarimas: prieš užmiegant kuo aiškiausiai įsijausti į galutinę psi- 
chinę būseną savižudžio, kulka norinčio galutinai išsimatuoti sąmonę...“ (W. 
Serner, S. 8.) 


Kai nebelieka jokios prasmės, galima vien tik savižudžio sąmo- 
nės, kuri su viskuo atsiskaičiusi, beviltiško intensyvumo akimirka. 
Egzistencija kaip būtis mirčiai. Po to nebelieka klausimo, ar da- 
daizmas ir Heideggerio egzistencinė ontologija neturi bendrų po- 
žeminių įkvėpimo šaltinių. 

Nuliniame prasmės taške veikia vien tik patetinis prasmės nei- 
gimas - visa persmelkiantis bjaurėjimasis „pozityvumu : „pažiū- 
ros yra žodžių mišiniai“. Serneris pozityvistiškai dairosi savo gal- 
voje ir randa ten žodžių ir frazių, neturinčių jokio ryšio. Šį ryšio 
nebuvimą jis projektuoja į pasaulį, kuris atitinkamai nebegali būti 

„kosmosas“. Dadaistinė antisemantika natūraliai pereina į antikos- 
mologiją. Ji stebi, kaip žmogus kurpia pažiūras ir tvarkos sampra- 
tas. Pradžioje buvo chaosas, kuriame žmonės - iš silpnumo ir pras- 
mės alkio - sukūrė išgalvotą kosmosą: 


„Ant to mėšlo ir mįslių chaoso užvožti išganingą dangų!! Žmogiškąjį mėšlą 
tvarkant padaryti kvepiantį!!! Ačiū... Todėl... filosofijos ir romanai išprakaituo- 
jami, paveiksiai nutepliojami, skulptūros ištašomos, simfonijos išdūsaujamos 
ir religijos startuoja! Kokia sukrečianti garbėtroška - juolab kad visos tos tuš- 
čiagarbiškos paikystės patyrė visišką krachą (ypač Vokietijos srityse). Viskas 
nesąmonė!!! (p. 5-6)* 


Čia ryškėja vienas iš ankstesniojo pozityvizmo naivumų: jis su- 
vokia pasaulį kaip „faktų“ maišatį, jie kirba prieš jį lygiai kaip tie 
sakiniai logiškųjų pozityvistų galvose. Tačiau jie nepakenčia (ki- 
taip negu Serneris, kuris nepakenčiama nori pranokti teigimu) to 
nekoordinuotų sakinių chaoso. Todėl savo „faktams“ jie uždeda 
formaliosios logikos korsetus. Visi jie iš esmės chaotologai. Visi ti- 
kisi nesutvarkytų, hiperkompleksiškų, beprasmiškų dalykų ir 
mums keliamų per didelių reikalavimų pirmenybės; ciniškoji se- 
mantika (iki pat Luhmanno) nesugalvojo nieko kito, kaip tik įra- 
šyti tvarką kultūrinės savivalės ir sistemos prievartos sąskaiton. 

Sernerio kūryba rodo, kaip linksmoji dadasofija pereina į jokio 
humoro neturinčią šaltą romantiką. Tai nė kiek nenaivi romanti- 
ka. Jai svarbu jokiu būdu neužklupti savęs darant naivų gestą ar 
kuo nors žavintis. Tai kelia piktas refleksijas savame užgrūdinta- 
me kūne. Visuotinei laikotarpio nelaimei priešinamos ne pastan- 
gos rasti geresnį gyvenimą, o bandymas stoti prieš tą nelaimę su 
savo norima „aukšta mizerija tarsi su kokiu suvereniu triumfu. 
Taip elgiasi sąmonė, kuri yra ne vien nusivylusi, bet ir stilizuoja 
save, norėdama išlikti tvirta. Savo baisioje autorefleksijoje Serne- 
ris bando kiekvieną „pozityvią mintį papildyti ir pranokti pikto- 
mis įtūžio pastabomis, atsiribojimais ir iš aukšto sakomais komenta- 


* Veimaras ir VFR: stebėdami Peterio Handke's raidą matome, kokias stadijas gali pereiti 
subjektyvusis pozityvizmas: kalbos kritikos, žaidimo kalba akcijų, pasibjaurėjimo logi- 
zavimo; paskui nuo beprasmybės prie drovaus juslingumo, naujo pasakojimo; pirmo 
„tikro jausmo“ izoliavimo; atminties darbo. Pasibjaurėjimas ir prasmė ilgainiui nebegali 
koegzistuoti. Suvokdamas tai, Handke gali tapti svarbiu rašytoju. 

rais. Savęs pažinimas ir savęs naikinimas čia sutampa. Viskas yra 
įtūžis, kuris išsakomas, bet neatneša palengvėjimo: 


„Taigi ar pats gyvenimas yra įniršis? Beje, taip: įniršyje daugiausia tiesos; 
beje, taip: visas kitas būsenas galima pakęsti tik todėl, kad įniršis lieka nepa- 
rodytas arba kad ponas apsimetinėja... Ir vis dėlto: beprasmybė, pasiekusi 
savo aukščiausią tašką, yra įniršis, įniršis, įniršis, o visai ne kokia nors pras- 
mė...“ (p. 42) 


Štai tokia požeminė linija eina per mūsų amžiaus įniršio kultū- 
rą - nuo dadaizmo iki pankų judėjimo ir nekrofiliškų new wawe 
automatikos gestų. Čia pasireiškia įniršio manierizmas, kuris su- 
teikia pjedestalą dideliam negyvam „aš“, kad nuo šio pjedestalo 
būtų galima iš aukšto niekinti bjaurų ir nesuprantamą pasaulį. 

Būtina skubiai aprašyti šias refleksyvias naujųjų laikų nelaimin- 
gos sąmonės erdves, nes jose tvenkiasi ir fašistinis fenomenas, kaip 
karingas nihilizmas. Net ir aiškus nacionalsocializmo ideologijos 
kvailumas turėjo tam tikrą „rafinuotą dimensiją“. Kadangi dadaiz- 
mas buvo ciniškas šou, jis kaip nelaiminga sąmonė kovojo dėl su- 
verenumo (nepaisydamas savo menkumo jausmo), dėl aukštų po- 
zų (nepaisydamas vidinio tuštumo). Semantinį cinizmą lydi ne vien 
savižudiški polinkiai, bet ir isteriškos reakcijos rizika; tai rodo pa- 
radoksalus „aistringumas“ fašizmo, prikėlusio politiniam spektak- 
liui „itin didelį jausmą“, kuriuo persidažė seniai jaučiamas niekas. 
Istorija turi valios palaužti negyvo „kasdienio aš“ savikontroles. 
Pasak pikto Lacano aforizmo, istorija jaučianti poreikį ieškoti šei- 
mininko, kurį galėtų tironizuoti. Kol dadaizmas reiškėsi kaip poli- 
tinės isterijos kibirkštis, jame dar buvo gana didelė realybės dalis; 
mat šeimininko, kurio dadaizmas ieškojo, kad jį kultų, būta ir už 
dadaizmo sąmonės ribų, tikrovėje, ir kaip to imperialistinio bur- 
žuazinio pasaulinio karo vadas jis buvo baisesnis už bet kokį piktą 
pokštą. Tuo tarpu fašistinė isterija net rado šeimininką, kurį ji no- 
rėjo terorizuoti, ir pati sau piešė ant sienos pasaulinį žydų sąmokslą, 
kad galėtų naikinti tautą, kurios egzistencija nebuvo vien blėniai. 

Taigi Sernerio „paskutinis atsipalaidavimas“ pasirodė esąs prieš- 
paskutinis. Kiek yra žinoma, jis visą savo gyvenimą nenusimetė 
džentelmeno kaukės. Tiesa, buvo tos nuomonės, kad pasaulis „nu- 
ėjęs šuniui ant uodegos“, tačiau pats nedrįso „eiti prieš šunis“ 

(Kastneris). Netgi jo niekšingai rafinuotų kriminalinių istorijų brai- 
žas daugiau šeimininkiškas negu šuniškas. 

Dadasofas Raoulis Hausmannas labiau laikėsi kiniško vaidingu- 
mo - puolė negriaudamas savęs. Jis sąmoningai orientavosi į svei- 
kesnes simbolinio destruktyvumo formas, į „juoko, ironijos ir bergžŽ- 
dumo budrumą“, į „orfiškos beprasmybės triumfą“ (p. 50). Taip 
loja Diogeno šunys. „Tas prakeiktas Kristus sakė: Matykite lelijas 
lauke. Aš sakau: Matykite šunis gatvėje“. (Sublitterel, 1919, S. 53.)* 


1 ekskursas. Blefinės sutemos 


„Aš gerai žinau, ko nori Žmonės: pasaulis yra margas, 
beprasmis, pretenzingas ir intelektualiai pasišiaušęs. 
Jie nori tai išjuokti, atskleisti, paneigti, sugriauti. Apie 
tai galima kalbėti... Kas karštai neapkenčia, turi būti 
kartą labai mylėjęs. Kas nori paneigti pasaulį, turi bū- 
ti glaudęs prie savęs tai, ką dabar degina“. 

Kurtas Tucholsky, „Dada“, 1920 liepos 20 


Tucholsky buvo pirmas, iš pažiūros geranoriškas, dadaistų psi- 
chologas. Jis bandė, kaip populiarus aiškintojas, atskirti gėrį nuo 
blogio, kad paskui iš karto blogį pateisintų ir sumenkintų. Tucholsky 
išvertė į rimtą kalbą dadaistinį neigimą: jis tai vadino - suprasti 
„tuos žmones“. Tai yra nusivylusieji blogu pasauliu, kaip ir mes, 
tiktai jie labiau negu mes tai parodo. Aiškindamas berlynietiškus 
dadaizmo fenomenus (citatoje apie juos kalbama), Tucholsky tei- 
gia, kad tai didelės meilės praradimo simptomai, kai „taip virto 
„ne“,o meilė - neapykanta. Paaiškinus reikalo psichinį mechaniz- 
mą, jis tarsi sutvarkomas. Jeigu negatyvumas yra tiktai kita pozi- 
tyvumo pusė, tai reikia Žinoti, ir tada „apie tai... visiškai įmanoma 
kalbėti“. Taigi psichologizuojantis žurnalistas nustato, kaip elgtis 
su negatyvumu. Jis pats, tiesa, puikiai žino, kas yra ironija, tačiau 
jis linkęs melancholišku būdu lengviau vertinti reiškinius. Jis ne- 
naudoja išties agresyvios ironijos. Todėl nenuostabu, kad savo „su- 


* Visos tiksliau nenurodytos dadaizmo citatos yra iš lengvai prieinamo „Reclam“ leidyk- 
los išleisto rinkinio Dada Berlin. Texte, Manifeste Aktionen, Stuttgart, 1977. 

pratimu“ aiškinamąjį dalyką padaro melancholiškai menką: „Kai 
atimi tai, kas toje draugijoje yra blefas, tai lieka ne tiek jau labai 
daug“. Bet kas sakė, kad blefą reikia „atimti“? Šitaip formuluoda- 
mas Tucholsky rimtai klysta. Juk blefas dadaizmo metodui labai 
svarbus; blefas ir stulbinimas yra neišskiriami ir sukuria provo- 
kuojantį žadinimo efektą. Dadaizmas tam tikra prasme rėmėsi ble- 
finiu realizmu ir demonstravo klaidinimo, nuvylimo ir nusivyli- 
mo techniką. Būdamas blefo metodologija (jausmų simuliacija ir 
trikdymas), dadaizmas ironiškai parodė, kaip veikia šiuolaikinė ide- 
ologija: iškelti vertybes ir dėtis, jog jomis tiki, o paskui parodyti, 
jog nė nemanai tikėti. Tokiu savaiminiu pasaulėžiūros paneigimu 
(„Žodžių kratinys“) dadaizmas parodė modernios sąmonės modus 
operandi su visomis jos privalomomis jausminėmis apgaulėmis. Tu- 
cholsky to nesugebėjo arba nenorėjo įžvelgti. Jis net pats postula- 
vo dar objektyvią „prasmę“. Tuo būdu sumenkindamas objektą, 
kurį norėtų paaiškinti. Jis nematė, kad čia kaip įrankių dėžėje, ar 
tiksliau gramatikoje, prieš mūsų suvokimą išdėstomi reklamos, po- 
litinės propagandos, aktyvizmo ir neokonservatyviųjų pažiūrų, šla- 
gerių ir pasilinksminimų industrijos metodai. Kadangi dadaizmas 
turėjo veikiančią blefo teoriją. Be blefo, šou, mulkinimo ir apga- 
vystės mokymo naujųjų laikų sąmonės struktūros apskritai nesu- 
prantamos. Turėtų priversti susimąstyti tai, kad Tucholsky į besi- 
telkiantį nacionalsocialistų fašizmą beveik iki pat valdžios paėmimo 
kalbėjo apie nacių kvailumą, spazmas, blefą, pozą, pagyrūnišku- 
mą ir pan. Toks iki pat galo buvo Tucholsky'o antifašistinių feljeto- 
nų tenoras, nors šiaip jiems netrūko aštrumo. Jis, kaip visi kiti me- 
lancholiško rimtumo gynėjai, nesugebėjo susidaryti skvarbaus 
požiūrio į „refleksyvią ideologiją ,blefo fenomenus ir netikrą nuo- 
monę. (Skirtingai nuo Brechto, kuris iš esmės sugebėjo mąstyti kaip 
priešininkas: „laviruoti“, pataikyti į taktą, atsipalaiduoti ir sykiu 
kontroliuoti save.) 

Tucholsky 'o politinis moralizmas ryškiausiai matyti jo pastabo- 
se apie dadaistų bylą antrajame Berlyno krašto teisme 1921 m. 
Reichsvero atstovų kaltinimu tada penki žmonės buvo teisiami už 
George's Groszo piešinius „Gott mit uns” („Dievas su mumis“) - 


= „11 


„Kur snukiai (kareivių) buvo... neregėtai brutalūs“. Kaltinamieji — 

Baaderis, Groszas, Herzfelde, Schlichteris ir Burchardtas (galeris- 
tas) - apvylė kairiųjų spaudos stebėtojų lūkesčius: užuot atvirai 
prisipažinę, jie bandė išsisukinėti, dėdamiesi esą maži. 


„Penkios būtybės kaltinamųjų suole, tarp jų vienas vyras - Wielandas Herz- 
felde. Jis buvo vienintelis, pasakęs, kas reikia ir nesitraukęs atgal... Niekas iš 
berniokėlių neprisipažino išmušęs langą... Kai dėl Groszo, tai aš nežinau, ar jo 


EET 


Groszą ir buvo naikinanti jam ir jo draugams. Taip atrodo jūsų gynyba! Ar jūs 
ne to norėjote?!. (p. 128-129) 


Ar Tucholsky čia nesiremia pasenusia moraline psichologija? 
Nuoseklumo iki kalėjimo ir sodrių politinių charakterių? Daugiau 
„identiškumo“, daugiau konfesijos, ilgesnių bausmių? Ar jis ne- 
mato, kad viešpataujanti ideologija nori to paties — izoliuoti už nu- 
sikalstamas pažiūras? Ar pažiūras turintis žmogus neatlieka rekla- 
mos politinio priešininko naudai funkcijos? Šiaip ar taip, keista, 
kad Tucholsky reikalavo „charakterio'* iš tų žmonių, kurie kaip 
tik daugiau ar mažiau sąmoningai stengėsi kurti ironišką strategi- 
ją. Užuot sėmęsis naudos iš naujojo „atšaukimo meno, Tucholsky 
rėmėsi melancholišku rimtumu. Čia jis pražiopsojo tai, kas būtų 
padėję išvengti kai kurių 1933 m. netikėtumų. Kas blefo fenome- 
nus traktuoja kaip tai, ko nereikėtų matyti, tas lieka aklas fašiz- 
mui, nors ir būtų narsiausias pasaulyje antifašistas. 

Blefo problematiką aiškiai suvokė Klausas Mannas. Bet ir jo po- 
žiūris gynybinis: 


„Nuo nacių, kuriems viskas, nuo jų „nacionalizmo“ iki jų „socializmo“, yra 
vien taktika (tai yra blefas, triukas ir apgavystė), skirkimės visų pirma tuo, kad 
rimtai žiūrėkime į tai, ką sakome; rimtai traktuokime savo žodžius ir idėjas, 
kuriomis stengiamės kelti savo reikalą.“ (K. Mann, Heimsuchung des europūis- 
chen Geistes, Mūnchen, 1973, S. 49.) 


Klausas Mannas vienas pirmųjų visiškai aiškiai pamatė fašisti- 
nės „ideologijos“ cinizmo komponentą. Iš blefo dvasios jis tiesiog 


* Reikėtų parašyti kovos tarp ironijos ir identiteto, talento ir charakterio (plg. Heinricho 
Heine's piktinimąsi vokiečių charakteriais) ideologijos istoriją. Plg. dar 8 ekskursą'„Ak- 
toriai ir charakteriai“. 

sukūrė paveikslą, kuriame matyti, kad aktorius ir fašistinis politi- 
kas giminingi (plg. romaną „Mefistas“). Tačiau neaišku, ar jis pats 
iš tiesų rimtai žiūrėjo į antitezę: „rimtai žiūrėkime“. Kas yra antifa- 
šizmas ir antinihilizmas, kuris pats iš esmės remiasi tuo, kad tvir- 
čiau, negu tai realu, kelia „priešingas vertybes“ ir rodo rimtą vei- 
dą, vien kad nebūtų toks ciniškas kaip kiti? Ar antinihilizmas pats 
nėra tik žlugęs nihilizmas? 

Groszas, visą savo įtūžį išliejęs ankstyvojoje kūryboje, vėliau taip 
aprašė nihilizmo ir angažuotumo (kaip antinihilizmo) ryšį: 


„Mes reikalavome daugiau. Kas buvo daugiau, negalėjome tiksliai pasakyti, 
bet aš ir daugelis mano draugų supratome, kad vien negatyvizmas, apgaudi- 
nėjamųjų pyktis ir visų ankstesnių vertybių neigimas nėra išeitis, ir, savaime 
suprantama, vis labiau dairėmės į kairę. 

Netrukus aš visa galva pasinėriau į politinius vandenis. Sakiau kalbas ne iš 
kokio nors įsitikinimo, o todėl, kad bet kuriuo dienos metu stoviniavo tūks- 
tančiai besiginčijančių, o aš iš savo patirties dar nieko nebuvau pasimokęs. 
Mano kalbos buvo kvaili, mėgdžiojamieji šviečiamieji plepalai, tačiau jeigu buvo 
tokių, kurie klausėsi išsižioję, tai galėjai pamanyti, kad tie plepalai jaudina. Ir 
dažnai jie net patį imdavo jaudinti, vien dėl garso, šnypštimo, čerškėjimo ir 
baubimo, kuris iš tavęs eina!“ (p. 115). 

Aš niekada neprisidėjau prie masių garbinimo, net ir tais laikais, kai dar 
dėjausi tikįs kai kuriomis politinėmis teorijomis...“ (Grosz, Ein kleinės Ja und 
ein grosses Nein, Hamburg, 1974, S. 111.) 


Tačiau reikia pasakyti, kad taip kalba kitas Groszas, kuris atsidū- 
ręs išeivijoje Amerikoje, dadaistiškai kalbant, vidine ir išorine pras- 
me atsisėdo „ant kėdės“. Šis prisipažinimas svarbus tuo, kad jį pa- 
darė žmogus, kuris perėjo visą negatyvizmo, politinio 
angažuotumo ir atsiribojimo nuo jo seką ir kalbėjo kaip gyvas liu- 
dytojas. Kai Groszas rašė savo atsiminimus, abu blefo kritikai Tu- 
cholsky ir Mannas jau buvo seniai nusižudę. 

2 ekskursas. Poliariniai šunys. 
Apie ciniko psichoanalizę 


Kiekviename žmoguje loja poliariniai šunys. 
Ernstas Tolleris, „Oplia, mes gyvenam“, 1927 


Įsimintinas sutapimas: kai nacionalsocializmas atėjo į valdžią, 
1933 m. sausio 30 d., kaip tik išėjo žurnalo Psychoanalitische Bewe- 
gung sausio-vasario numeris, kuriame Freudo mokinys pirmą kar- 
tą* plačiai aiškino cinizmo fenomeną: Edmund Bergler, Zur Psy- 
chologie des Zynikers I; antra straipsnio dalis buvo išspausdinta 
kitame numeryje. 

Be šios keistos laiko konsteliacijos, įsimintinas kitas šiek tiek pi- 
kantiškas pastebėjimas: autorius čia liečia temą, kuri labai opiai 
siejasi su jo profesija. Mat psichoanalitikas, apibūdinantis ciniz- 
mą, kalba apie dalykus, kurie intymiai siejasi su psichoanalize; 1933 
m. analitikas tikrai galėjo būti apkaltintas, kad proteguoja pornog- 
rafinį ir cinišką žmogaus paveikslą (du žodžiai galėjo tapti mirti- 
nai pavojingi samplaikoje su žodžiu „žydiškas'). Taigi čia psicho- 
logas išdrįso įkelti koją į liūto urvą. Jis bandė analizės „cinizmą“ 
paneigti cinizmo analize. Vienoje vietoje Bergleris net pats pade- 
monstravo energingą cinišką kandumą - ten, kur stojo prieš įtari- 
mą, jog psichoanalizė, atskleisdama sielos mechanizmus, pati gali 
būti ciniška. Psichoanalizė, šiaip ar taip, esanti „rimtas mokslas“, o 
mokslas nėra „iliuzijų draudimo įstaiga“ (p. 141). Apskritai Bergle- 
ris domėjosi asmenybėmis, turinčiomis turbūt ciniškų polinkių: tai 
rodo jo giluminės psichologijos principais pagrįstos Napoleono, 
Talleyrand o, Grabbe s ir kitų studijos. Aišku, jo samprotavimai la- 
bai aktualiai motyvuoti; tai matyti kad ir iš to, jog tarp pateiktų 
pavyzdžių yra ir paties paskutinio meto tekstų ir įvykių, tarkim, 
Ericho Kastnerio romano „Fabianas“ , išėjusio 1931 m., ir kitų este- 
tų citatų.** Galop Berglerio studijoje keliais pavyzdžiais pasako- 
ma, kad jis yra pastebėjęs kai kurių savo pacientų cinizmo bruožų, 


* Keleto Freudo, Reiko ir kitų autorių pastabų neverta imti domėn. 
** Plg. šio skyriaus 11 poskyrį „Šviesi valanda“ - ten aš cituoju tą patį pasaža, kurį Bergle- 
ris duoda kaip „ciniko džiaugsmo dėl savo menkystės“ (K. Krausas) pavyzdį. 

kurie pasireiškė agresyvumu jo, analitiko, atžvilgiu. Čia reikia pa- 
sakyti, kad toks psichologinis pasisakymas apie cinizmą kilo iš dau- 
gelio aktualių motyvų ir impulsų, kurie sieja tekstą su labai kon- 
krečiu istoriniu momentu (1932-1933 metų) ir profesine autoriaus 
padėtimi. Jis gina savo amatą nuo kaltinimų cinizmu; kai kuriems 
jį puolantiems pacientams nustato cinizmo diagnozę (moral in sa- 
nity). Taigi neabejotina, kad mes čia pasinėrę į dalyką - nors ir „da- 
lykiškai“ apie jį kalbame. 

Krinta į akis tai, kaip primygtinai analitikas skelbia, kad ciniz- 
mas arba, tiksliau, „ciniški mechanizmai“ yra pasąmonės ir nuolati- 
nio infantilumo apraiškos suaugusiame žmoguje. Visa cinizmo fe- 
nomenų sritis plačiu mostu priskiriama psichopatologijai. Tiktai 
6-ąją ir 64-ąją iš išskaičiuotų cinizmo formų ir variantų Bergeris 
laiko „sąmoningomis' ,iružjų (nors jos iš anksto negali būti kvali- 
fikuotos kaip „lėkštos“ ir „bevertės“) dar galima spėti slypint sun- 
kias neurozes. 

Cinizmas, sako Bergleris, yra vienas iš būdų, kaip labai stiprių 
jausmų ambivalentiškumais (neapykanta-meilė; garbinimas-nie- 
kinimas ir t. t.) susikurti psichinio išstūmimo galimybę; taigi ci- 
niškas „sutvarkymas“ prilygsta tokiems neurotiniams mechaniz- 
mams kaip isterinė, melancholinė, priverstinė, paranoidinė ir kri- 
minalinė (!) gynyba. Cinizmas gali reikšti negatyviąją, agresyvią- 
ją ambivalentiškumo pusę. Tačiau vien jis nevisiškai atspindi 
„cinišką sutvarkymą“. Čia dar priklauso nepaprastai stiprus „ne- 
sąmoningas bausmės poreikis“ - su mazochistinėmis ir ekshibi- 
cionistinėmis tendencijomis (nors dažnai vyrai žodžių cinikai fi- 
ziškai yra labai drovūs). Ciniškame kalbėjime veikia prisipažini- 
mo būtinybei (Reikas) artima psichodinamika - žinai, kad pažei- 
di griežto „superaš“ reikalavimus, bet negali to atsisakyti ir 
spręsdamas susidariusį vidinį konfliktą imi bėgti į tiesą, kuri da- 
bar dėl šio agresyvaus tono išduodama. Cinikas puola išorinį pa- 
saulį stengdamasis išspręsti „vidinį konfliktą“. „Jis muša kitus, o 
turi galvoje sąžinę“ (p. 36). 

Tačiau cinizmas savo agresyviąja sąmojingąja puse kartu yra ir 
metodas patirti malonumą; ir tai pasiekiama septyneriopai: kadan- 
gi cinikas taiklia pastaba kartais atsikrato kaltės jausmo; kadangi 
kitų įniršis jam teikia malonumą (šią tezę galima patikrinti pasi- 

Almanacho Neue Jugend 1917 
m. birželio numerio 
puslapis, Maliko leidykla. 
Puslapio tekstas: „Turi būti 
kaučiukinis! Taip, būti 
kaučiukiniu, sugebėti įkišti 
galvą tarp kojų arba peršokti 
statinę — ir sukti ore spirales! 
Žiū, paragrafas jau bado tau 
į šoną, afiša, blusų cirkas... 
..„(visos blusos pririštos, 
dezertyruoti neįmanoma, 
šokinėja pagal komandą, 
žygiuoja...) 

Visuomet svarbu išlaikyti 
pusiausvyrą! Kur anksčiau 
buvo gotikinės bažnyčios, 
šiandien iškilusi universali- 
nė -!- Švilpia liftai... 
Geležinkelių katastrofos, 
sprogimai... 

- Per Vidurio Europą dunda 
Balkanų ekspresas, be to, 
žydi medžiai ir normuojami 
brangūs marmeladai... 

Kaip sakyta, turi būti 
kaučiukinis, lankstyti kietus 
kaulus, ne vien snausti 
poeto krėsle ar prie molberto 
teplioti gražių spalvų 
paveikslėlius. 

Neduokit ramybės tinginiui, 
prigulusiam pokaičio, 
kutenkit pacifistinį užpakalį, 
nerimkit, sproginėkit, 
plyškit! - arba pasikarkit ant 
lango rėmo... Pakabinkit 
savo dvėsenas gėrimų 
gatvėje! 


o vena 
aas essek sich heute g MARSAS” WIPIESET 


— Die Fahrstühle sausen ... Eisenbahnunglücks, 


— quer durchrast der Baikanzug Mitteleuropa, 


Taip! Vėl tapkit elastingi, lankstykitės į visas puses: pasilenk - smūgis! Į pasmakrę ar į 


paširdžius! 
Ledi ir džentelmenai!! 
Kviečiame visus! 


Prašom arčiau!!. Tiktai arčiau!!. Jūs jau duobiate smilkalų puodą. Nervingai muistosi 1 
minkštas užpakalis!... O, jeigu visos blusos nebūtų pririštos!.. 


16. 1269 

skaičius J. Drewso išleisto žodyno - Zynisches Wörterbuch, Zürich, 
1978 - viršelio tekstą); kadangi jis gali patirti malonumą dėl savo 
ekshibicionistinio polinkio; kadangi cinizmas yra atsiribojimo me- 
todas; kadangi gali patirti narcisistinį malonumą, kitiems žavintis 
jo sąmoju; pagaliau, kad sąmojai iš esmės yra linksmi; ir galop, 
kad cinikas gali išreikšti savo infantiliškumą - čia turimos galvoje 
ankstyvosios vaikystės didybės fantazijos, „analiniai“ polinkiai ir 
ankstyvas seksualinis ciniškas pyktis ant kekšės motinos, trumpai 
tariant, seni Edipo komplekso randai. 

Tokio cinizmo aiškinimo išeities taškas yra ankstesnė psichoa- 
nalitinė „superaš“ teorija, pagal kurią žmogus yra būtybė, nuolat 
bijanti aukšto, griežto, „viršžemiško“ „superaš“ įsakymų ir grasini- 
mų. Tačiau kurioziška yra tai, kad analitikas, nagrinėjantis kultūri- 
nį vadinamojo „superaš“ reliatyvumą (pasireiškiantį cinizmu), ne- 
drįsta toliau svarstyti šios „superaš“ sąvokos — tarsi jo intelektas 
bijotų „supertėvo Freudo autoriteto. Kurioziška todėl, kad Ber- 
gleris komentuoja fenomenus, kurie, turbūt neleidžia „superaš“ 
įsigalėti cinikų elgesyje. Tai gal tas „superaš yra ne daugiau, negu 
buvo kadaise? 

Atrodo, kad Bergleris nenoromis pradeda dėl to duoti ataskaitą. 
Juk cinizmas - tai toks fenomenas, kuris priklauso „kultūros dia- 
lektikai ', ir kadangi psichoanalizė, kaip dvasinių procesų teorija, 
neišvengiamai yra kultūros teorija, tai ilgainiui ji negali elgtis taip, 
tarsi tokie kultūriniai fenomenai, kaip cinizmai, būtų nagrinėjami 
vien psichodinamiškai. Iš tikrųjų tai kaip tik ta tema, su kuria pasi- 
naikina pati psichoanalizė. Individualius psichinius dalykus kul- 
tūra turi bentjau tiek suprasti, kiek ją pačią suvokia psichika. Ben- 
dras, virš laiko egzistuojantis, griežtas „superaš yra atgyvenusi 
analitinė fikcija. Apie daugelį Berglerio pateiktų pavyzdžių - tarp 
jų yra labai gražių, ir vien dėl to verta jį skaityti — tiktai esant pri- 
verstam galima sakyti, kad cinikai nesuvokia savo kalbų mecha- 
nizmo. Jie žino, ką sako, ir sako tai ne tiek dėl „nesuvoktų mecha- 
nizmų, o kad yra atkreipę dėmesį į realius prieštaravimus. Tuo jie 
dažnai kiniškai išreiškia prieštaravimą arba ciniškai — vieną iš dau- 
gelio mauvaise foi formų. Vargu ar čia kuo dėta pasąmonė. Sąmo- 
ningas „aš dalyvavimas objektyviuose amoralumuose ir aiškus 
moralių susiskaldymas viską paaiškina daug geriau negu gilumi- 

nės psichologijos teorija. Analitikas tik vienoje vietoje praplečia 
savo apžvalgos lauką: 


„Kadangi visa kultūra užlieta sąžinės baimės, tai ir tada, kai žmogus mintyse 
bando nusimesti pančius, sakysim cinizmu, neišeina nieko kito (!), kaip tik kom- 
promisas su „superaš“. Taigi pernelyg nenutolstama nuo realybės, kai sako- 

ma, kad cinizmai iš esmės taip pat yra reveransai „superaš“ ir kompromisai su 
vidiniu sąžinės balsu. «Ne visi laisvi tie, kurie šaiposi iš savo grandinių», - mo- 
kė vienas poetas filosofas. Bet groteskiška tai, kad žmogus net šaipydamasis 
atiduoda duoklę «superaš»“. (p. 166) 


Geriau nesuformuluosi: „pernelyg nenutolstama nuo realybės“, 
bet vis dėlto šiek tiek nutolstama. Bergleris mato, kad daugeliu 
cinizmo formų siekiama nusimesti pančius - taigi cinizmas priklau- 
so kultūrinių išsivadavimo kovų dinamikai ir socialinei vertybių 
dialektikai ir priskirtinas prie svarbiausių daugiaprasmiškumo 
skleidimo metodų kultūroje. Užuomina į tai yra žodis „kompro- 
misas”. Su tuo, kas yra „virš“ manęs, jokie kompromisai neįmano- 
mi, čia reikėtų tik paklusti. 

Kompromisas sudaromas su instancija, kuri nėra viską įveikian- 
ti imperatyvi jėga, — t. y. su silpnu „superaš“ ir sąžine, kuri tik žnai- 
bosi, bet nebegali įsakinėti. Bergleris nenoromis parodo, kad ana- 
litikai ir cinikai tam tikra prasme yra paskutiniai tikri moralistai. Jie 
leidžia sau kartais prisiminti sąžinės ir moralės reikalavimus, nors 
ir tik tokiu būdu, kai realybė konfliktuoja su morale. Likusiame 
pasaulyje visuomet ir visur moralė taip ryškiai nėra laužoma, o 
skaldoma, todėl ten nejaučiama su ja net „vidinio konflikto“. Savo 

„Superaš“ teorija psichoanalizė suteikia „paskutiniųjų dienų mo- 
ralistams“ raiškos priemonę. Tačiau kolektyvinis „superaš“ suiri- 
mas vis dėlto yra toliau pažengęs, negu mano moralistai. Objekty- 
vusis cinizmas prieš subjektyvųjį turi niekada nelikviduojamą forą. 
Kai cinikai piktai pokštauja, kai jie spjauna į moralę, kai demonst- 
ruoja ledinį šaltumą, kuriuo apsimarina nuo pasaulio amoralumo, 
net nori jį pranokti, tada subjektyvus šaltis moralės atžvilgiu at- 
spindi bendrą visuomenės apledėjimą. Sąmojis, einantis iš šalčio, 
bentjau primena savo agresyvumu gyvesnį gyvenimą. „Poliariniai 
šunys“ dar turi jėgų loti ir yra pakankamai kandūs, kad atskleistų 
dalykų esmę. Psichoanalizė, kuri nėra „iliuzijų draudimo įstaiga“, 

savo gerojoje dalyje irgi turi kandumo. Mokslinis komufliažas ne- 
gali nuslėpti, kad švietimas yra tiek pat drąsos, kiek ir intelekto 
dalykas (tai yra pabrėžęs Kantas ir daugelis kitų) ir kad tas, kuris 
nori sakyti tiesą, be konfliktų neapsieis. 

Mes esame priėję 1933 metų sausį. Psichoanalizė mąsto apie ci- 
nizmą. Netrukus ji turės emigruoti. Analitiniam cinizmo aiškini- 
mui ateina galas. Paaiškėja, jog tai, kas turėjo būti problemos spren- 
dimas, problemos buvo įveikta. 


3. Tarsi respublika. 
Politiniai cinizmai I: kova tęsiasi 


Apgaulė! Gryna apgaulė! Visi jie turi savo nacionali- 
nes spalvas. Jie nedrįs apsirengti raudonai. Net sapne 
to neįsivaizduoja. Žiūrėkit, kas paskui bus! Aš jums 
pasakysiu... Po to bus keturiolika Wilsono punktų!* 
Jie mums keturiolikasyk iš keturiolikos ką nors pašiks! 

Franzas Schauweckeris, „Nacijos pabudimas“, 1928 


George Groszas ką tik pasakė epochinę repliką: „Apgauties įnir- 
šis . Nusivylimas, prablaivėjimas, pasiryžimas daugiau nebesiduoti 
apgaudinėjamiems - štai kokie svarbiausi psichopolitiniai Veima- 
ro respublikos motyvai. Refleksyvią ir cinišką visuomenės dispo- 
ziciją jie paverčia agresyvia ir aiškia. | 

Naujo gyvenimo pradžios ore visur tvyrojo kartus apgautųjų 
jausmas. Karas baigėsi, tačiau valstybei nepavyko jo demobilizaci- 
ja. Veimaro taika buvo karo tąsa kitomis priemonėmis. 

Ištyrus šiandien sutariama, kad 1919 m. Versalio taikos sutartis 
buvo epochinė šio amžiaus klaida. Iš jos pirmą kartą buvo galima 
suprasti, kad dabartinėmis kapitalistinėmis imperialistinėmis są- 
lygomis karo ir taikos santykis jau kitoks negu ligtolinėje Europos 

istorijoje. Pirmasis pasaulinis karas pakoregavo tarptautinę kariavi- 


* Amerikos prezidento Wilsono 1918 metų vasario 8 dieną paskelbta taikos programa, nu- 
mačiusi užimtų sričių atidavimą, ginklavimosi apribojimą, jūrų ir pasaulinės prekybos lais- 
vę, tautų apsisprendimo teisę ir Tautų Sąjungos įkūrimą. Idealistiniai Wilsono pasiūlymai 
derybose, parengusiose Versalio (1919 sausio-gegužės) sutartį, nebuvo priimti. 

mo kokybę, taigi ir Versalio sutartyje buvo „pagerinta“ taikos ko- 
kybė. Valstybės nugalėtojos laimėjo iš principo jau „totalinį karą“, 
tačiau nepademonstravo savo laimėjimo „totaline pergale“ (įžy- 
giavimas, okupacija, svetima administracija ir t. t.). Vokietijos ka- 
pituliacija įvyko truputį anksčiau, negu žlugo Vakarų frontas ir 
Vakarų sąjungininkai įžengė į Vokietiją. Taigi sąjungininkų perga- 
lė buvo neginčijama, tačiau nuosekliai ir iki galo neįgyvendinta 
karinėmis priemonėmis. Daugelis šaltinių rodo, kad vokiečiai ka- 
pituliavo, tikėdamiesi pakenčiamos taikos, bet ši viltis žlugo 1919 
m. vasaros pradžioje, kai buvo paskelbti Versalio taikos nutarimai. 
Čia pasirodė, kad nugalėtojai buvo visai neriteriškai nusiteikę nu- 
galėtųjų atžvilgiu ir kad diplomatinėmis priemonėmis jie siekė to- 
talinį karą paversti totaline pergale. Nuo tos akimirkos priblokšti 
nugalėtieji, kurių dauguma iki tol buvo susimąsčiusi ir linkusi pra- 
dėti tartis dėl prasmingos naujo gyvenimo pradžios,* ėmė justi 
pasipiktinimą ir protestą. Versalio taikos poveikis nugalėtiesiems 
buvo toks, tarsi nugalėtojai būtų sulaužę paliaubas. Nuo to laiko 
slogūs impulsai nesutikti su tuo, kas įvyko, ėmė veržtis į išorę ir 
objektyviai pasidarė galimas agresyvaus užsispyrimo protrūkis. 

Hitlerio „Mano kovoje“ (1925) yra pasažų, kuriuose tokio pro- 
testo dinamika kristališkai aiški. Hitleris aprašo, kaip jis, nugalėta- 
sis, norėjo padiktuoti nugalėtojams, kokiomis sąlygomis būtų no- 
rėjęs pralaimėti karą, bet tik jau ne taip. 


„Ar karinis pralaimėjimas turi vesti prie tokio visiško nacijos ar valstybės 
žlugimo? Nuo kada tai yra nepasisekusio karo rezultatas?“ (A. Hitler, Mein 
Kampf, Ausgabe von 1937, 275.-276. Tausend, S. 250.) 


Hitleris remiasi istorine patirtimi, kuri dar gerai nežinojo totali- 
nio karo ir totalinio pralaimėjimo fenomeno. Šią istorinę naujieną 
Hitleris norėjo redukuoti iki žinomo dydžio. Jis išvedžioja, kad di- 
diji žlugimą sudaro du veiksniai - karinis pralaimėjimas ir „vidi- 
nė“ išdavystė. Pirmąjį, pasak jo, dar būtų galima pakęsti: 


„mat jeigu pats frontas iš tiesų būtų neatlaikęs ir dėl jo tėvynę būtų ištikusi 
nelemtis, tai vokiečių tauta būtų priėmusi pralaimėjimą visiškai kitaip. Tada po 


* 1919 m. sausio mėn. išrinktas Veimaro nacionalinis susirinkimas dar buvo iš esmės de- 
mokratiškas. Pirmajame 1920 m. reichstage jau aiškiai vyravo antidemokratai. 

to sekusi nelaimė būtų kenčiama sukandus dantis... Bet kapituliacija būtų pasi- 
rašyta tik su protu, o širdis jau būtų plakusi būsimo pakilimo ritmu“ (p. 251). 


Tačiau po to seka „vidinio griovimo“ mitas. 


„Deja, karinis vokiečių tautos pralaimėjimas yra ne neužtarnauta katastro- 
fa, o užtarnauta amžino atlygio bausmė. Mes daugiau negu nusipelnėme pra- 
laimėjimo“. (p. 250) 


Hitleris politinį karinį vilhelmizmo žlugimą ir vokiečių feodalinio 
kapitalizmo krachą išverčia į moralinę kaltės ir atpildo kalbą. Girdi, 
neatsitiko nieko, dėl ko mes patys nebūtume kalti. Mūsų nuodėmė 
buvo ta, kad nesutrukdėme visuomenėje sustiprėti socialistiniams, 
pacifistiniams, liberaliesiems, demokratiškiesiems ir žydiškiesiems 
elementams. Pasak Hitlerio, žlugimas buvo „dorovinio ir moralinio 
apnuodijimo, savisaugos instinkto susilpnėjimo pasekmė”. Tiktai to- 
dėl karo pabaigoje buvo kareivių maištų, amunicijos nepristatymo 
atvejų ir t. t. Išorės frontas buvo stiprus (sic); neatlaikė tik namų 
frontas ir išdavė „štai tie“. Taip Hitleris perkelia frontą į valstybės 
vidų: išorėje karas tegu bus baigtas; o čia, viduje, vyksta toliau — 
kaip žygis prieš demokratus, pacifistus ir kt., kuriems karinis pralai- 
mėjimas buvo reikalingas, kad pabrėžtų jų įsitikinimų pergalę. 

Taigi Hitleris nedviprasmiškai projektuoja pilietinio karo situaci- 
ją: priešininkų pusėje jis mato žydus ir jų „marksistinę kovinę orga- 
nizaciją bei visus raudonuosius demokratus, socialistus ir kitus. 


„Argi daug kur nebuvo tiesiog su džiaugsmu kalbama apie tėvynės nelai- 
mę?” (p. 250) 


Hitleris netgi tariasi matęs amžininkų, kurie karui pasibaigus „juo- 
kėsi ir šoko, gyrėsi savo bailumu“ ir „aukštino pralaimėjimą“ (plg. 
Beelico ligoninės anekdotą 7 poskyryje). Hitleris savo paties katast- 
rofilinę struktūrą kreipia į priešininką. Mat tikrasis laimėtojas, turė- 
jęs naudos iš katastrofos, buvo jis, nes atrado joje savo pašaukimą. 
Kartu savo projekcijoje jis teisingai suvokė tikrovės dalis. Daugelis 
valdinių, kuriems karas pažadino politinę sąmonę, iš tiesų pajuto 
palengvėjimą, kad galima atsikratyti nebepakenčiamo Vilhelmo jun- 
kerių režimo, kitos grupės sveikino revoliuciją, kaip naujos žmoni- 

jos eros pradžią; vėl kiti tiesiai kalbėjo, kad jų reikalas gali laimėti, 
tik žlugus kapitalistinei nacijai. Panašiai teigiama „Vokietijos komu- 
nistų partijos centro tezėse apie 1919 gegužės 19 taiką“: 


„I. Antantės taikos sąlygos Vokietijos atžvilgiu yra balansas vidinės ir užsie- 
nio... Vokietijos padėties po keturių su puse metų pralaimėto imperialistinio 
karo...(op?)... 

III. Antantės taikos sąlygos nuosekliai remiasi šiuo vidaus ir užsienio politi- 
kos bankrotu... 

VI. Bankrutavusio imperializmo vyriausybės padėtis yra be jokios išeities, ji 
gali daryti, ką nori...“ (Dokumente zur deutschen Geschichte, 1977, S. 17-180.) 


Taigi komunistų partija atmetė viską - tiek sutarties priėmimą, 
tiek jos atmetimą; ir viena, ir antra vokiečių proletariatui buvo vie- 
nodai blogai. O kokia būtų alternatyva - arba alternatyva alterna- 
tyvai? Ar esama trečio kelio? Taip, proletariato diktatūra, ir tik ji 
gali priiminėti ar atmetinėti, kad tai „iš karto netaptų katastrofa 
proletariatui' . Tokia yra ciniško hiperrealizmo kalba, kuris remiasi 
tuo, kad tai žino, gali kalbėti apie katastrofą, tarsi būtų ne nuo jos 
nukentėjęs, o jos sąjungininkas. 

Hitleris irgi stengėsi vaidinti didelį diagnostiką. Ir jam katastro- 
fa buvo būtinybė, ir jis pabrėžė perspektyvią jos reikšmę. 


„Vokiečių tautai dar beveik, galima sakyti, buvo didelė laimė, kad jos lėtinės 
ligos laiką taip staiga sutrumpino baisi katastrofa, nes kitu atveju tauta, matyt, 
būtų pražuvusi lėčiau, tačiau tikriau... 

Tai jau yra, tiesa, karti laimė, kai likimas nusprendžia įsikišti į lėtą puvimo 
procesą ir staigiu smūgiu pribaigia ligą ligonio akyse... Tokia katastrofa dažnai 
to ir siekia. Ji lengvai gali tapti ryžtingai prasidedančio sveikimo priežastimi“. 
(p. 243-254) 


„Karti laimė - tai aštriausias liaudiškos dialektikos posakis. Po- 
litinis sadizmas, kalbantis medicininėmis metaforomis? Patologi- 
nis cinizmas, kalbantis politinėmis metaforomis? Jau respublikos 
gimimo valandą kraštutiniai kairieji ir Kraštutiniai dešinieji politi- 
niai chirurgai užėmė pozicijas ir ėmė tekinti politinius peilius, ku- 
riais ketino išpjauti Vokietijos pacientui vėžį. Nė vienam nerūpėjo. 


vee- O se 


ną, kai vyks didžioji operacija. 

Taigi kova vyko toliau. Nedrąsi naujo gyvenimo pradžios dva- 
sia (kad ir kokia ji buvo) per tuos septynis mėnesius tarp kapitulia- 
cijos 1918 m. lapkričio mėnesį ir Versalio sutarties 1919 m. gegužės 
mėnesį turėjusi nedidelį šansą, buvo sutrinta realizmų, triukų, už- 
sispyrimo ir minčių apie ateitį su dvigubu pamušalu. „...tai takti- 
ka, mano mielas“, - tokius žodžius įdeda 1927 m. Ernstas Tolleris į 
lūpas vieno iš vyrų, kurie dalyvavo 1918 m. revoliucijoje, kad po 
10 metų imtų mokytis „realiosios politikos“ („Oplia, mes gyve- 
nam!'). 


4. Frontas ir niekas. 
Politiniai cinizmai II: liaudies dialektika 
ir fronto iširimas 


Visi buvo nekenčiami: žydai, kapitalistai, junkeriai, ko- 
munistai, kariškiai, namų savininkai, darbininkai, be- 
darbiai. Juodasis reichsveras, kontrolės komisijos, po- 
litikai, universalinės parduotuvės ir dar kartą žydai. 
Tai buvo pjudymo orgija, o respublika buvo silpna, 
vos gyva... Tai buvo perdėm negatyvus pasaulis, su 
marga puta paviršiuje... 

G. Groszas, „Mažas „taip“ ir didelis «ne»“, 1947 


Praslinkus beveik dešimčiai metų.po karo pabaigos, Veimaro res- 
publikoje prasidėjo tikra karo nostalgija. Žodis „frontas“ tapo po- 
litinių santykių aiškumo burtažodžiu. Ten jie; čia mes. Gerai žino- 
ma, kurion pusėn šauti. Politika nusivylę demokratijos mokiniai 
ėmė ilgėtis „aiškių karo santykių .3 dešimtmečio pabaigoje mūšių 
baisumai atrodė jau tiek integruoti ir taip toli arba taip kitaip inter- 
"pretuojami, kad rašyti apie karą ryžosi daugelis rašytojų: Remar- 
gue' as, Rennas, Glaeseris, Zweigas, van der Vringas, Goebbelsas, 
Schauweckeris, Beumelburgas ir kiti. 

Dešiniųjų pusėje buvo ryškūs du motyvai: jie norėjo susigrąžin- 
ti senąją fronto draugystę, visų pirma kaip antitezę Veimaro poli- 
tinių sektų ir dešiniųjų partijų susiskaldymui, ir ilgėjosi fronto kaip 

tos linijos, kur dar žinota, „kas esi“. Mat net konservatoriai ir jau- 
nieji nacionalai jau spėjo susivokti, kad karas ir vidaus politika yra 
du skirtingi dalykai. Ir ilgėdamiesi karo jie tą patirtį reiškė: karei- 
viai atrodė didvyriški, tiesūs, tvirti, narsūs, ištvermingi, paklus- 
nūs, paslaugūs, patvarūs; vienu žodžiu, vyriški. Tuo tarpu politi- 
kai - vinklūs, laviruojantys, plevėsos, taktikai, bailūs, kompromi- 
siški, menki, neaiškūs, dviprasmiški, minkšti, žodžiu, nevyriški. 
Karo nostalgija, beje, buvo vyriškumo restauracija, tačiau dar la- 
biau nykstančio socialinio psichologinio tipo - „ryškaus charakte- 
rio“ — restauracija. Būti kovojus fronte kareiviui nacionalistui reiš- 
kė prisiminimą, kaip buvo tada, kai jis dar saugiai jautėsi psichi- 
niame savo „identiteto“ šarve. Paleidus pulkus rūškaną lapkričio 
mėnesį ir neaiškios Veimaro taikos sąlygomis, kareivis dažnai ne- 
žinojo, į kokį pasaulį jis grįžta po visko, kas buvo. Respublika jam 
buvo vieta, kur jis neteko to, ką laikė „identitetu“. Ir kareiviai ilgė- 
josi fronto, kur viskas atrodė taip aišku. 

1929 m. Franzas Schauweckeris (tarp liaudies stovyklos autorių 
vienas iš protingesnių) pateikė daug sakančią sceną: kareiviai at- 
sisveikina sulaukę taikos, kuria beveik niekas nesidžiaugia. Auto- 
rius suteikė savo herojams daugiau 1929 m. negu 1918 m. lapkri- 
čio mėn. sąmonę. Kaip ir Hitleris, žvelgdamas atgal į didžiąją 
nelaimę, jis suteikė jai didžią prasmę. Ir čia nepripažįstama, kad 
„tikrasis“ karas baigėsi. 


„Bet žinot, kaip man viskas atrodo?! Tikrieji dalykai tik prasideda, svarbiau- 
si dalykai, suprantate. Dabar nebešaudoma, dabar viskas toliau vyksta tyliai. 
Tai reikalauja nervų. (p. 375) 

„„Mes išmokom iš vienas kito visko, kas mums reikalinga. Mat ši taika yra 
karo tęsinys kitomis priemonėmis. Kiekvienas išeina į savo frontą. Frontas da- 
bar slaptas. Likit sveiki, draugai. (p. 376) 

Dabar mes pradedame pastebėti, kaip viskas sunku... Iki šiol fronte mes visą lai- 
ką paklusome... Pareiga ne pati sprendžia, jai nurodoma. Matai - ir tada iš 
esmės visiškai lengva ją vykdyti... ...Štai mes ir turime ją, didžiąją šių dienų 
legendą, vokišką mistiką, įsikūnijusią paprastame kareivyje. Jie turėjo suvokda- 
mi daryti tai, kas praktiškai buvo visiškai beprasmiška! Ir darė. Štai tau vokiečių 
fronto kareivio didybė ir tragedija.“ (p. 378) 


Schauweckeris palietė tai, ką liaudininkai šiaip neigia: vokiečių 
karo aukos buvo beprasmės. Ir ši beprasmybė privalo būti įveikta, 

nes to norima. Ir ji įveikiama, reikalaujant, kad turi būti rasta pras- 
mė —ir ji randama, nors ir per jėgą. Nihilistinis antinihilizmas. Schau- 
weckeris konstravo naują pozityvumą kracho metu. Netgi Vokie- 
tijos revoliucija, kuri apskritai dešiniesiems buvo tik baubas, įgijo 
nihilistinę šalutinę prasmę. 


„Ji yra pasigailėtina, smulkmeniška, godi pinigams, kerštinga, pavydi ir 
įkvėpta vien nesveikos neapykantos, varganas vabzdžių reikalas. Bet visiškai 
netyčia ji padarė tai, ko visai neketino... Ji pašalino visas kliūtis į mus pačius, 
pašalino didžiulę krūvą. Ir tai geriausias jos darbas. Ji nubraukė mums nuo 
akių purvą... (p. 381) 

...Bet matai, štai kur paslaptis - mano smegeninė tai seniai suprato. Atidžiai 
klausyk: mes iš viso nebeturėjom jokio turinio! Štai kur visa paslaptis! Taip!.. 
Paslaptis yra ta, kad ten nieko nėra. Nieko! Todėl nieko neatsitiko! Todėl visi 
pasidavė“. 


Nauja fronto filosofija pakeitė senąją moralę. Ji kalbėjo ne medi- 
cininiais įvaizdžiais kaip Hitleris, o moralinėmis ir psichologinė- 
mis sąvokomis. Iš vyrų su fronto sąžine veiksmų turi kilti liaudies 
revoliucija. Kareiviai grįžta namo, bet ne į taiką — iš pralaimėto ka- 
ro „dėl nieko“ jie patenka į naują ir tikrą sąžinės frontą. „Mums 
užtenka pasakyti tik vieną žodį, ir krauju vienas kitą suprantame: 
frontas! (p. 381). 


„Dabar to negalima garsiai sakyti, nes tai ne kiekvienam. Aš nemanau, kad 
tai didelė nelaimė be jokios prasmės ir kaltės... Mes turime pagaliau išsiaiškin- 
ti, kodėl pralaimėjome karą. Todėl kad patys buvome kalti, tušti, pasipūtę, nors 
išoriškai stiprūs... | 

Mes turėjome pralaimėti karą, kad laimėtume naują.“ (p. 382) 


Ir Georgas van der Vringas 1928 m. savo „Kareivyje Zurene“ 
Veimaro fronto likvidavimo jausmą perteikė jauno kareivio, naktį 
pirmą kartą važiuojančio į frontą, vidinio monologo (projektuoto 
į aną metą dabarties požiūriu) forma: 


„Ir aš artėju prie savo minčių mazgo, kuris vadinasi frontas. Tai kariškas 
žodis, su kuriuo laikraščiai ir karinės vadovybės pranešimai elgiasi taip, lyg tai 
būtų lengvai suprantamas dalykas. Tačiau taip nėra. Tame fronte, kurį mini 
karinės vadovybės pranešimai, kovoja gėris prieš gėrį, blogis prieš blogį, gėris 

prieš blogį ir blogis prieš gėrį. Taigi tai supainiotas, šimtą kartų sumazgytas 
frontas, kurio pavidalo niekas nežino. 

Tačiau yra ir toks frontas, kuris aiškus, vienaprasmis ir tiesus, ir aš randu jį 
slaptoje vietoje - savo sąžinėje. Tai yra gerų minčių ir žmogiškų veiksmų, ran- 
kų paspaudimų ir tvirto tikėjimo frontas.“ (p. 59) 


Moralinis frontas nematomas tvyro virš nacijų, partijų, blokų, in- 
dividų ir išorinių frontų. Jis yra mistinė linija - iracionali, dvasinė. 
„Sąžinė! Tai žodis, kuris šiandien šviečia“ (Schauweckeris). Taigi liau- 
dininkai remiasi ta instancija, kurią psichoanalizė ėmė tyrinėti kaip 
„Superaš ; ir pirmiausia ji ėmėsi apibūdinti silpną, bet vis tiek savo 
duoklės reikalaujantį cinikų „superaš“. Tačiau iš tiesų ta sąžinė savo 
ruožtu jau buvo ištuštėjusi ir dezorientuota; gėris ir blogis galėjo 
atrodyti iškreiptai. Sąžinė turėjo būti ta instancija, kuri laikė vidinį 
frontą, tačiau iš esmės seniai buvo išsekusi ir neaiški (arba buvo grįž- 
tama prie senų dalykų, laikytų supuvusiais ir tuščiais). 

Kaip tik tą klausimą liečia Heideggeris, analizuodamas sąžinę 
„Būties ir laiko“ (1927) 55-69 paragrafuose (plg. taip pat mūsų kny- 
gos skyriaus „Cinikų kabinetas“ 5 poskyrį apie Man). Jis suvokia 
sąžinę kaip „rūpesčio šauksmą“. 


„Ką šaukia sąžinė šaukiamajam? Tiesą sakant, - nieko. Šauksmas nieko ne- 
pasako, neinformuoja apie pasaulio įvykius... Šaukiamam „pačiam“ niekas ne- 
šaukiama, šaukiamas jis pats, taigi jo paties būties galėjimas...“ (Sein und Zeit, 
S. 273) 


Liaudininkų dialektikoje irgi yra panaši mąstymo figūra: grįži- 
mas į nacijos „būties gebėjimą pereinant didžiosios katastrofos 
„nieką“. Heideggeris aiškino sąžinės tuštumą „pažengusioje“ vi- 
suomeninėje praktikoje. Jo analizė panaši į liaudininkų nihilizmo 
ir antinihilizmo aidą. Tačiau dar tiksliau problemą palietė Karlas 
Jaspersas veikale „Apie dvasinę laiko situaciją“ (Zur geistigen Situ- 
ation der Zeit, 1932). Fronto problematiką jis pavertė bendro gyve- 
nimo „modernioje būties tvarkoje“ charakteristika. Jis konstatavo, 
kad fronto funkcija - sakyti žmonėms, už ką ir prieš ką jie kovoja 
arba dirba, su kuo jie prieš ką susivieniję - jau prarasta. Taktikos 
epochoje viskas staiga gali apsiversti. Frontas darosi neaiškus; sky- 
riuje „Kova be fronto“ Jaspersas rašo: 

„Kova, kurioje žinai, su kuo turi reikalą, yra atvira. Tačiau modernioje būties 
tvarkoje po kiekvieno akimirkos aiškumo esi stulbinamas kovos frontų painu- 
mo. Kas ką tik atrodė priešininkas, yra sąjungininkas. Kas objektyviai turėtų 
būti priešininkas, eina išvien; kas atrodė kaip vieningas frontas, stoja prieš save 
patį. Be to, viskas be perstogės chaotiškai juda ir keičiasi. Tai kažkas tokio, kas 
mane gali padaryti priešininku to, kuris atrodytų artimiausias ir sąjungininku — 
tolimiausio.“ (Zur geistigen Situation der Zeit, Berlin, New York, 1979, S. 163.) 


Daugeliui amžininkų dėl to meto politinių sąlygų turėjo atrodyti 
netekusi savo aiškinamosios funkcijos ir tradicinė kairės-dešinės 
schema. Ką reiškė tokios sąvokos, kaip progresas ir regresas, socia- 
lizmas ir kapitalizmas, kai gyvenai tokiu metu, kai viena partija tarsi 
juokingą triuką darydama apibūdino save kaip „nacionalsocialisti- 
nę”, kai buvo sudarytos taktinės sąjungos tarp fašistų ir komunistų, 
kai dvi didelės darbininkų partijos negalėjo sudaryti bendro „fron- 
to” prieš partiją, kuri irgi vadino save „darbininkų partija“, ir vis dėl- 
to sugebėjo sudaryti vieną frontą su didžiojo kapitalo partija (vo- 
kiečių nacionaline liaudies partija) ir kariškiais (prastos atminties 1931 
m. Harcburgo frontą, nuo kurio paskui gana tiesi linija vedė į 1943 
m. Rytų frontą) ir juokingas „geležinis“ 1932 m. demokratų frontas 
nieko negalėjo pakeisti? (Plg. šio skyriaus 15 poskyrį.) 

1920 m. dadaistas George Groszas svajojo įsilieti į proletarinių 
masių frontą. 


„Ateis metas, kai menininkas bus ne tas bohemiškas, išpurtęs anarchistas, o 
šviesus, sveikas darbininkas kolektyvinėje visuomenėje. Kol šis dirbančiųjų 
masių tikslas nėra pasiektas, dvasios žmogus niekuo netikintis, ciniškas svyruos 
šen ir ten...“ (Manifeste, Manifeste 1905-1933. Schriften deutscher Künstler dės zwan- 
zigsten Jahrhunderts, Bd. I, Dresden, 1965, S. 261.) 


Tačiau Groszas savo autobiografijoje rašo: 


„Mes buvome kaip burlaiviai vėjyje - su baltomis, juodomis, raudonomis 
burėmis. Kai kurie laivai turėjo vimpelus, juose matei tris žaibus arba kūjį su 
pjautuvu arba svastiką ant plieninio šalmo - iš tolo visi tie ženklai buvo pana- 
šūs. Mes prastai valdėme valtis ir turėjome labai stengtis manevruoti. 

„Audra siautėjo be perstogės, bet mes vis tiek plaukėme; jos melodijos mes 
nesupratome, nes mūsų klausa buvo atbukusi nuo daugelio „klausykit“. Mes 
tik žinojom, kad vienas vėjas „pučia iš Rytų, o kitas iš Vakarų ir kad audra siaučia 
visoje Žemėje...“ (Grosz, Ein kleines Ja und ein großes Nein, Hamburg, 1974, S. 143) 

5. Mirusieji be testamento. 
Politiniai cinizmai III: karo kapų priežiūra 
tuščiame viduje 


Zinote, sesele... aš esu visiškai blaivus... bet esu šven- 
čiausiai įsitikinęs: namo kaip reikia nesugrįš nė vienas. 
Hermannas Brochas, „Lunatikai“, 1931-1932. 


Kaip beprasmiška viskas, kas kada nors buvo rašyta, 

daryta ir galvota, jeigu įmanomi tokie dalykai! Vis- 

kas, matyt, buvo melaginga ir menka, jeigu tūkstant- 

mečių kultūra netgi negalėjo sutrukdyti, kad nebūtų 
pralietos šios kraujo upės... 

E. M. Remargue'as, 

„Vakarų fronte nieko naujo“, 1928 


Pergyvenusiųjų pasaulinį karą sąmonėje nerimo žuvusieji per tą 
karą. Mirimo kokybės pasikeitimas palietė žmonių sąmonę: vien 1916 
m. Vakarų frontas - kurio centras pamėkliškas Verdeno frontas - „pa- 
reikalavo“ daugiau kaip milijono žuvusiųjų. Žmonijos istorijoje pir- 
mą kartą buvo įvykdytas nusikaltimas, kurį apibūdina šiandieninės 
amerikietiškosios branduolinės terminijos žodis mega-corpse (didy- 
sis lavonas, prilygstantis milijonui nužudytųjų). Artilerija ir apkasų 
taktika pavertė mirtį mūšyje iš mirties judant (tokią ją dar patyrė 
puolantieji Langemarcko entuziastai) į apkasų mirtį. „Plieno aud- 
ros“ (E. Jūngeris) uraganinėje ugnyje ėmė figūruoti atsitiktinė mir- 
tis vietoje - statistinis ir fatališkas kario santykis su granata, kuri ar- 
ba pralekia pro šalį, arba paverčia jį materija. 

Veimaro kultūros dinamizmas, vitalizmas ir judėjimo svaigulys 
nepastebimai visur atspindi 1915-1916 m. traumos poveikį - trau- 
mos, kurią sukėlė: įstrigimas purve; puolimo nuslopimas apkasuo- 
se; šokas dėl įtvarų; fatališka priklausomybė nuo iš kažkur atle-. 
kiančių granatų; kūnų puvimas apkasų purve.* Tai didysis to meto 
* Į šį ryšį tarp Veimaro kultūros ir karo išgyvenimų mano dėmesį atkreipė Berndas Wey- 


ergrafas, nurodęs keletą Otto Dixo paveikslų; plg. katalogą Katalog zur Ausstellung im 
Haus am Waldsee, Berlin, 1979. Otto Dix - zwischen den Kriegen, ypač nuo p. 14. 

nutylėjimas (arba pasakymas puse lūpų), kuris tačiau visur veikia 
kaip praktikuojamas mitas. Jis reiškiasi grįžtančiųjų frontininkų 
protestu prieš demobilizavimą (nepaskęsti civiliniame purve), ag- 
resyvumo kultu, greičio ir judėjimo poreikiu, kuriam atsiduoda 
Veimaro amžininkai, noru visiškai atsitokėti džiaugiantis automo- 
bilizacija, kuri prasideda lenktynėmis garsiaisiais „sidabrinės strė- 
lės" modelio mersedesais ir populiariomis svajonėmis apie „Folks- 
wageno (jėgos ir džiaugsmo automobilio) programą. Fašistai apie 
Vokietiją svajojo pirmiausia kaip apie motorizuotą naciją. 

Modernus artilerijos karas padarė mirtį nesuvokiamą ir techni- 
zuotai neorią; tai sugriovė visas tradicines prasmės kategorijas. Ab- 
surdas tapo savaiminiu fenomenu, nuoguirinterpretuojamu fak- 
tu, kuris nugalėjo mąstymą savo brutaliu „taip yra“. Šio absurdo 
galią atspindėjo daugybė bandymų antiabsurdinėmis nuostato- 
mis (kairėmis ir dešinėmis) įveikti beprasmybės patirtį. 


„Jie nevadino to „mūšiu“ arba „kova“, jie sakė „pirmyn“; ir apie save kalbė- 
dami sakė „mes, kurie esam čia, lauke“. Taip jie ištisus mėnesius švytavo tarp 
mirties rankų šen ir ten, kol niekam nebesakė nei „taip“, nei „ne“ ir darė tai be 
žodžio, žvilgsnio, minties... 

Juos galima buvo visaip keisti. Šiose deginančiose lydymo krosnyse jie pra- 
rado bet kokius skirtumus ir darėsi vienodi, kol likdavo vien tik vokiečių ka- 
reivis, kuris suakmenėjęs kentė viską - darbą ir alkį, nuovargį ir purvą, lietų ir 
ugnį, kraują, siaubą ir mirtį.“ (Schauwecker, S. 228) 

Jie aukojosi dieną po dienos, naktį po nakties... Daugelis uždusdavo grana- 
tų duobių purve, nes nenorėdavo paleisti kulkosvaidžio. 

...jie mirė triukšme, dūmuose, dujose, purve ir lietuje. Mitė užversti žemė- 
mis. Mirė suėsti dujų. Mirė nuo žaizdų uždegimo. Mirė visur - ant žemės, po 
žeme, ore, negyvuose miškuose, ant kalvų, duobėse. 

Galop kovėsi neturėdami vilties. Jie buvo palikti likimo valiai ir grūmėsi 
vien už save. 

Vienintelis dalykas, kurį jie turėjo, buvo žinojimas: jie žinojo, kas jie tokie.“ (Schau- 
wecker, S. 353) 


„Šis frontininkų egzistencializmas buvo pavėluotas atgalinis pras- 
mės suteikimas iš liaudininkų perspektyvos - tai randame tūks- 
tančiuose romanų ir traktatų. „Žinojimas, kas jie buvo“ pergyve- 
nusiųjų karą buvo perkeltas į Veimaro taiką arba, tiksliau tariant, 
sugalvotas jos metu atgaline data. Tai svarbiausia dešiniojo pras- 

xii 


mės teikimo konstrukcija: absurdiškumas keičiamas identitetu; „aš 
jausmai įgyjami neigiant kritišką patirtį. „Laikysena“ . Neokonser- 
vatizmai ir šiandien tokie. 

Kai Schauweckerio aprašytas pulkas atsitraukė į Vokietijos že- 
mę, jis privalėjo (iš aukščiau duotu įsakymu) sunaikinti visą liku- 
sią karinę amuniciją - ją iššaudyti arba nuskandinti tvenkinyje. 
Albrechtui, kūrinio herojui, tai tarsi savikastracija. „Čia pagal įsa- 
kymą nacija ryžtingai nusirėžė genitalijas...“ Bengališkoje pasku- 
tinės šviečiamosios kulkos šviesoje prieš jo akis iškyla senas karei- 
vio kapas - medinis kryžius su įrėžtu užrašu: 


„Muškietininkas Fricas Bredenštolis 

162 pėstininkų pulkas, 4 kuopa 

Jis krito 1914 metų rugpjūčio 26 dieną už tėvynę. Jam ėmė suktis galva. Pa- 
kirto kelius... 

„tobulas patriotinis Frico Bredenštolio kapo apšvietimas, pasak užrašo, jis 
bevelijo mirti 1914, žūti už savo tėvynę ir atsigulti į šį kapą, kai kiti tuo metu 
leido į orą šviečiamąsias kulkas ir mėtė amuniciją arba truputį maištavo ir vo- 
gė ką galėjo. 

Šalo. Jis ėmė šiurpti. Ak, ką aš dar norėjau pasakyti - nebežinau — man taip 
bjauru, viskas man taip šlykštu, tfu, duokit man ramybę - viskas taip kraupiai 
kvaila ir vaikiška...“ (p. 370-371) 


Schauweckerio kankiniškas sarkastiškas tonas išduoda pastan- 
gas objektyvų mirties kare cinizmą pranokti objektyviu pasibjau- 
rėjimo cinizmu. Jo herojus grįžta namo - su „revoliucijos“ vaizdu 
galvoje; revoliucija galėtų būti absurdiškumo nugalėjimas didžią- 
ja politika: jis svajoja apie „fronto revoliuciją“, kurioje likę gyvi 
sukiltų už mirusiuosius. 

Panašiai savo politinę misiją motyvavo šios revoliucijos „fiure- 
ris . Hitleris gulėjo Pazevalko ligoninėje Pomeranijoje, kai Vokieti- 
joje prasidėjo kita revoliucija. Pasak jo, spalio viduryje buvo apa- 
kęs nuo anglų dujų pietų fronte prie Ipro. Tuo tarpu naujesnė 
psichologinė interpretacija sako, kad Hitlerio apakimo tomis die- 
nomis būta isteriško — juo jis somatiškai demonstravo savo pasiry- 
žimą „viso to nematyti“. Kad ir kaip ten bebūtų, Hitleris prisipa- 
žįsta iš ligoninės kunigo lapkričio 10 dieną sužinojęs tiesą apie tai, 
kas vyksta „tenai“ (kapituliacija Vakaruose ir revoliucija Berlyne): 

„Man vėl pasidarė tamsu akyse, ir aš grabaliodamasis ir svyruodamas grį- 
žau į palatą, kritau ant lovos ir įsirausiau degančia galva į apklotą ir pagalvę. 

Nuo tos dienos, kai stovėjau prie savo motinos kapo, nebuvau daugiau ver- 
kęs... o dabar kitaip nebegalėjau. Taigi viskas buvo veltui.., veltui žuvo du mi- 
lijonai žmonių. Argi neturėjo atsiverti kapai visų tų šimtų tūkstančių, kurie 
kadaise išėjo į karą tikėdami tėvyne... Ar neturėjo jie atsiverti ir pasiųsti neby- 
lius, purvinus ir kruvinus herojus kaip keršto dvasias į tėvynę, kuri pasityčio- 
dama apgavo juos, sudėjusius didžiausią auką, kurią vyras šiame pasaulyje 
gali atiduoti savo tautai? Ar jie už tai mirė... Ar dėl to šie septyniolikmečiai 
kniubo Flandrijos žemėje... ar dėl to jis gulėjo uraganinės ugnies pragare ir 
krečiamas dujų atakos karštligės... 

Tomis naktimis manyje kaupėsi neapykanta, neapykanta viso to kaltinin- 
kams. 

Po to suvokiau ir savo likimą. Mane ėmė juokas pagalvojus apie savo ateitį, 
dėl kurios neseniai taip graužiausi. Argi nejuokinga norėti statyti namus tokio- 
je žemėje... 

Su žydais negali būti jokių paktų, tiktai „taip“ arba „ne“. 

O aš nusprendžiau tapti politiku! (Mein Kampf, S. 223-225) 


Šiuose vaizduose atsispindi Veimaro respublikos mitas: politika 
virsta karo aukų kapų priežiūra, kuria užsiima likusieji gyvi; išven- 
gusieji mirties sudaro paktą su žuvusiaisiais. Hitleris sukuria taria- 
mą žuvusiųjų testamentą ir peršasi į jo vykdytojus. Žemėn ir pur- 
van nugrimzdę atgyja jame ir grįžta kaip keršto dvasia pas savo 
tautą: iš purvo į idealią švarą; užuot gulėję Flandrijos žemėje - pir- 
myn į tautos judėjimus. Hitlerio žaibiško karo koncepcijos, kurias jis 
ėmė realizuoti nuo 1939 metų, buvo tokio kapų vaizdo inscenizaci- 
jos; kapai atsiveria, kad nugrimzdusiuosius vėl paverstų puolan- 
čiaisiais. Fiureris, politiškai žiūrint, buvo tokio tipo puolėjas, karo 
aukų kapų pasiuntinys.* Kareiviškos fašistinės dvasios dešiniųjų po- 
litika rėmėši prisikėlėlio motyvu - lygiai kaip Brechtas rašė „Baladė- 
je apie vokiečių kareivį“ (dar plg. Beumelburgo „Balsą iš kapo”). 


* Į Nežinomo kareivio paminklus reikia taip žiūrėti. Tradiciškai jie vaizduoja herojiškas 
‘erekcijas, didžiules Rolando figūras, mirusiųjų piramides, iškeltų į dangų vėliavų plazdė- 
jimą, obeliskus. Paminklas Nežinomam kareiviui 1923 m. pastatytas Miunchene (Reziden- 
cijos rūmų sode priešais kariuomenės muziejų) perteikia naują patirtį. Kareivis guli savo- 
tiškoje kriptoje; jis yra nugrimzdusysis; jo aplinka tarsi šventykla, tarsi artilerijos slėptuvė. 
Aplink jį atviri priėjimai. Kad pagerbtum mirusįjį, reikia nusileisti žemyn. Bet štai dar kas: 
jis guli taip, tarsi galėtų, kai reikės, atsikelti. Plg. katalogą Die zwanziger Jahre in München, 
Katalog zur Ausstellung im Münchener Stadtmuseum, Mai-September 1979, S. 469. 

Sąjunga su mirusiaisiais yra psichologinė didžiojo fašisto dina- 
ma. Tą akimirką, kai pats paskiria save purve palaidotųjų testa- 
mento vykdytoju („O aš nusprendžiau...“ ), jo asmeninė neurozė 
magiškai susisieja su nacionaline. Kas iki tol buvo tik individuali 
struktūra - Hitleris mirusios motinos pasiuntinys ir keršytojas (plg. 
naujuosius psichoanalitinius Stierlino ir Millerio atliktus Hitlerio 
asmens aiškinimus) - dabar politiškai subendrinama; Hitleris tam- 
pa aukštesnės tvarkos pasiuntiniu. Jis tariasi esąs įgaliotas pasauli- 
nio karo mirusiųjų. Jie yra tie milijonai, kurie nuo pat pradžių sto- 
vi už Hitlerio; jie nieko negali pasakyti prieš tokį savo deputatą. 
1930 m. užjo stovi milijonai gyvųjų, būsimo pasaulinio karo miru- 
siųjų, atiduodančių savo balsą prisikėlėliui; ir tiktai po to užjo sto- 
jo tie milijonai, kuriuos Hitleriui remti paskyrė vokiečių pramonė. 
(Plg. žinomą Johno Heartfieldo montažą: „Motto: už manęs stovi 
milijonai“: Hitleris kelia ranką „vokiškam pasisveikinimui'; natū- 
ralaus dydžio diktas pinigų davėjas deda į ją pokelį tūkstantinių; 
Heartfieldas pavadino montažą „Hitlerio sveikinimo prasmė“.* 

Erichas Kastneris 1928 m. eilėraštyje „Balsai iš kolektyvinio ka- 
po“ suformulavo kitokį tų žuvusiųjų milijonų testamentą: 


„Burnoj purvai. Mes priversti tylėti, 

O norim šaukti, kad griūtų kapo sienos. 

Ir šaukdami viršun pas jus bildėti 

Burnoj purvai. Išgirskite gi mus bent vienas. 


Pilnom burnom purvų čia gulime, 
Ir mūs auka, deja, tokia bevertė, 


Visai neaišku, dėl ko žuvome, 
Nes jūs rytoj jau vėl viens kitą skersit.“ 


* Eckard Siepmann, Montage: John Heartfield, Berlin, 1977, S. 240 ff. 

6. Sąmokslininkai ir simuliantai. 
Politiniai cinizmai IV: pažiūros 
kaip atsipalaidavimas 


Vokietijoje po karo jokios revoliucijos nebuvo, grei- 
čiau kontrrevoliucija. Iš to, kas paprastai vadinama re- 
voliucija, egzistuoja vien tas faktas, kad 1918 metų lap- 
kričio 9, bijodami revoliucijos, pabėgo visi monarchai. 
Kai suvokė tikrąją padėtį, buvo jau vėlu vaizduoti, kad 
jie tebėra monarchai. Atsiradusią tuštumą kaip oficia- 
lios valdžios reprezentantė užėmė kariuomenė, ku- 
riai atstovavo kareivių tarybos. Šios perdavė savo įga- 
liojimus nacionaliniam susirinkimui ir tuo būdu nusi- 
žudė. 
Po lapkričio 9-osios monarchistai apsimetė, taip sa- 
kant, esą negyvi ir tvirtino norintys vien ramybės ir 
tvarkos. Todėl jie rėmė socialdemokratinę vyriausybę 
jos pageidaujamoje kovoje prieš kairiuosius. Taip po- 
litiškai bespalviai principiniai respublikos priešininkai 
vėl įgijo valdžią, ir netrukus ėmė reikšti priemonių 
diktatūra. 1919 m. vyriausybė nebegalėjo atsikratyti 
šmėklų. Kariškiai pašalino kareivių tarybas, jie pašali- 
no respublikos vadovus, juos, tikrąja to žodžio pras- 
me, nužudydami. 

E. J. Gumbelis, „Sąmokslininkai“* 


Heidelbergo statistikos privatdocentas Emilis Julius Gumbelis, pa- 
cifistas, radikalus demokratas ir savo meto neteisybių dokumenta- 
listas, tvirta ranka pateikė 1918-1919 m. Vokietijos revoliucijos ap- 
matus. Jos eigą lėmė socialdemokratijos ir reakcionierių, bespalvių 
ir kruvinųjų sąveika. Naują Vokietijos politinę tvarką nulėmė abe- 
jotinos vertės oficialių parlamentinių jėgų ir antidemokratinių bei 
slaptų organizacijų bendradarbiavimas. Pastarosiose būrėsi visi, kas 
norėjo daryti neigimo („ne“) politiką. Oficialieji leidosi priverčiami 
atsikąsti rūgštaus aplinkybių obuolio: kapituliacija, Veimaro nacio- 
nalinis susirinkimas, priverstinis pritarimas Versalio sutarčiai. 

* Plg. E. J. Gumbel, Verschwūrer, Zur Geschichte und Soziologie der deutschen nationalistischen 


Geheimbiinde 1918-1924, Heidelberg, 1979; dar plg. E. J. Gumbel, Vier Jahre politischer Mord, 
1980. 

Socialdemokratija leidosi politinio priešininko vedžiojama už no- 
sies arba reiškėsi kaip kvailė ir antro plano vaidmens atlikėja. Ji 
perėmė jo politinį palikimą, nepatikrinusi, ar priešininkas iš tiesų 
negyvas. Atsakingiems už karą ir pralaimėjimą pasitraukus į už- 
sienį arba pasislėpus tarp pagyrūniškos nacionalinės opozicijos, 
socialdemokratai, vadovaujami Friedricho Eberto ir Gustavo Nos- 
ke's, revoliucinių ir kontrrevoliucinių dviprasmybių kupinoje si- 
tuacijoje surizikavo tapti tvarkos atstovais. Jie leidosi priverčiami 
atlikti reakcijos darbą. Čia, atrodo, dar kartą pasireiškė senas so- 
cialdemokratinių nuostatų kompleksas. Socialdemokratija jau 1914 
m. įrodė, kad buvo pasiruošusi stoti į patriotų gretas, kai reikėjo 
duoti kelią pasauliniam karui. Ir 1919 m. norėjo parodyti, kad su- 
geba valdyti, kai reikėjo tvarkyti kitų sukeltas katastrofas. Du kar- 
tus per ketverius metus ji, grieždama dantimis, pritarė neatsakin- 
gam dalykui. Abu kartus ji pasirodė kaip tragiško tariamo realizmo 
Vokietijos partija. Kad atrodytų tikrai atsakinga ir suvokianti rea- 
lybę, ji prisiėmė atsakomybę už kitų klaidas ir nusikaltimus, tapo 
vilhelmizmo kolaborante, paskui, po karo, karinės, buržuazinės ir 
liaudininkų reakcijos pokalbių partneriu. Savo elgesiu ji privedė 
ad absurdum Maxo Weberio aprašytą prieštaravimą tarp įsitikini- 
mų etikos („grynosios linijos“) ir atsakomybės etikos („atsižvelgi- 
mo į aplinkybes“). Mat ji atsakomybės, pasiruošimo atsakyti įsiti- 
kinimus taikė kaip įsitikinimų pakaitalą, formalųjį realizmą - kaip 
konstruktyvios, nuo situacijos priklausomos veiklos pakaitalą. Ji 
nenorėjo suprasti, kad tik grynai, tikrai reformai reikia revoliuci- 
nio branduolio, ir todėl po 1918 m. kruvinai nuslopino demokra- 
tines, permainų norinčias Vokietijos jėgas. Ji norėjo reformų be tikrų 
veiksmų ir šitaip pasiekė aukščiausią konservatyvizmo, restaura- 
cijos laipsnį. 

Ča reiškėsi svarbiausias Veimaro mentaliteto bruožas: iliuzinis 
realizmas, netikras blaivumas, savęs apgaudinėjimas ir kartu di- 
delis permatymas, pozityvus požiūris į didžiausią dezorientaciją, 
nihilistinis antinihilizmas, neatsakingas pasiruošimas atsakyti. Nai- 
vieji dėjosi esą rimti ir be iliuzijų. Keršto trokštantys nusivylėliai 
vaidino nekaltus avinėlius. | 

Po apmąstymų pauzės, trukusios iki 1919 m. gegužės mėn. (per 
tą laką patyrė krachą ir vokiečių tarybų respublikų eksperimen- 

tai), reakcijos atstovai ryškiau suvokė savo veiksmų tikslą: šalin 
respublikos kulisus. Nacionalinės ir kareiviškosios stovyklos gal- 
vose jau gerokai prieš pirmą kontrrevoliucijos išpuolį, Kappo pu- 
čą (1920 metų kovo mėn.), sukosi mintys apie didelį smūgį: 


Iš generolo Lossowo atmintinės: 
„Ji skyla į grynai karinę ir grynai civilinę, politinę bei ūkinę dalį. Abiejų da- 
lių užduotis yra paruošti visą tautą smūgiui ir nuteikti darbui, formuoti jos 
dvasią po smūgio. 


I. Karinė dalis 

„sąlygų gerėjimas gali remtis tik karine jėga. 

Kariuomenė suduoda pirmą smūgį, išvalo atmosferą, greitai ir beatodairiš- 
kai pašalina visus, neduodančius tautai kvėpuoti silpnus ir nusikalstamus ele- 
mentus. Po smūgio dalis tautos kariuomenėje sudaro pagrindinę vadinamo- 
sios civilinės ir ūkinės diktatūros jėgą... 


3. Pasiruošimai 
a) Reichsvero ir studentų (!) mobilizacija... 
b) Piliečių mobilizacija... 


d) Juodųjų sąrašų sudarymas. 
II. Civilinė dalis 


Spauda 
Tam tikros nuorodos ir ženklai, dažnai visiškai nekaltos užuominos, jeigu 
jos nuolat kartojamos spaudoje (!), labai padeda spręsti liaudies auklėjimo už- 
davinį...“ (Gumbel, Verschwörer, S. 28-30) l 


Paslapties prieglobstyje kareiviškoji dešinė prabyla savo tikrąja 
kalba. Sąmokslas viduje nusimeta skraistę. Išoriškai nekaltybės įsi- 
kūnijimas. Viduje normalus tonas - cinizmas. Toks leitenantas Ma- 
yerlis 1920 vasario 11 iš Viurcburgo rašė Geležinės divizijos (sava- 
norių korpuso, ruošusio 1919-1920 metų didįjį „smūgį“) vadui 
Bertholdui: 

„Reikia tikėtis, jog būsimas diktatorius nepamirš paskelbti žydų už įstaty- 
mo ribų. - Vienos nakties užteks išnaikinti tuos šunis. Aš čia jau paruošiau 
juodąjį sąrašą, kad būtų sunaikinti ir tie, kur reikia... 

Kadangi to nusipelno ir kai kurie nežydai...“ (Gumbel, Verschwörer, S. 23) 

Vokiečių sąmokslininkai nuo pat pradžių maskuojasi. Tiktai tas, 
kuris atrodo romus, galės smogti sulaukęs palankios akimirkos. 
Veidmainiškas cinizmas, su kuriuo susiduriame Lossowo atminti- 
nėje, kaip sąlygą savo priemonių diktatūrai kelia tyrų pažiūrų pro- 
pagandą; taigi civilinė „smūgio“ paruošimo dalis turi būti rimta ir 
viešai idealistinė, romaus pobūdžio. „Darbas turi būti viešas su «An- 
tibolševikinės lygos» iškaba.“ (Gumbel, p. 30)* Kuo geresni viešieji 
tikslai, tuo slaptesnės ciniškosios priemonės. 

Kaip labai vokiečių dešiniųjų veikimo ir mąstymo modelis buvo 
prisisunkęs kareiviškojo cinizmo, rodo sensacingiausios tautiškų- 
jų „idealistų“ akcijos — Vokietijos užsienio reikalų ministro Walte- 
rio Rathenau nužudymo Berlyne 1922 m. birželio mėn. 24 d. do- 
kumentai. 


„Kai Rathenau... važiavo iš savo vilos Grunevalde į Užsienio reikalų minis- 
teriją, jo automobilį pralenkė kitas, studento Ernsto Wernerio Techowo vai- 
ruojamas automobilis, kuriame sėdėjo vyresnysis atsargos leitenantas Erwi- 
nas Kernas ir Hermannas Fischeris. Kernas ir Fischeris šovė iš automato į Rat- 
henau ir metė į jį granatą. Rathenau žuvo vietoje... 

„Po pasikėsinimo Techowas pasakojo: Operacija pasisekė. Rathenau negy- 
vas. Mes tai padarėme, kad paskatintume raudonuosius pulti. Mums baigėsi 
pinigai.“ (Gumbel, Verschwėrer, S. 48) 


Pasikėsinimo dalyviai - buvusios Ehrhardto brigados, vėliau 
organizacijos C, bei kitų liaudininkų, sąmokslininkų ir antires- 
publikoniškų susivienijimų nariai. Fischeris nusižudė; Kernas, 
svarbiausias kaltininkas,** žuvo per susišaudymą jį suimant. 
Gūntherį - „kuris greičiausiai iš visų galėjo išsiplepėti - bandy- 
ta nužudyti nunuodijant saldainiais su arsenu, tačiau tai neiš- 
degė. 


„Įdomiausia asmenybė yra Willis Gūntheris (padėjęs paruošti planą. - P Slo- 
terdijko past.). Per karą jis pasižymėjo kaip dezertyras ir dokumentų klastoto- 
jas, apsimetinėjo turkų leitenantu, buvo demaskuotas, teistas už dezertyravi- 


* Tai turbūt liečia žinomą tokio pavadinimo Eduardo Stadtlerio organizaciją. Naujesnių 
duomenų apie ją yra knygoje: Joachim Petzold, Wegbreiter des deutschen Fascinsnits: Die 
Jungkonservativen in der Weimarer Republik, Köln, 1978, S. 52 ff. 

** Kerno psichogramą duoda E. Frommas, knygoje „Žmogaus destruktyvumo anatomi- 
ja“ (Erich Fromm, Anatomie der menschlichen Destruktivität, 11. Kapitel). 

mą...* Jis dalyvavo Kappo puče ir tada suartėjo su pulkininku Baueriu ir Lu- 
dendorffu. Jis buvo Teisingųjų sąjungos, Vokiečių sąjungos, Vokiečių naciona- 
linės jaunimo sąjungos narys. Viename šios sąjungos vakarėlyje pasigyrė esąs 
Rathenau žudikas, ir buvo už tai šlovinamas. Jis turėjo Helffericho, Luden- 
dorffo laiškų... Vienas iš dešimties Ludendorffo laiškų prasidėjo žodžiais «Mie- 
las Güntheri» ir baigėsi «su nuoširdžiais sveikinimais».“ (Gumbel, p. 49) 


Teisme gynyba Techową vaizdavo kaip „liaudiškąjį idealistą'; jis 
sakė manęs, kad birželio 24 važiavimas būsiąs tik bandomasis. Ker- 
nas jį grasinimais privertęs padėti. Jis veikęs, verčiamas subjekty- 
vios bėdos. Ir jaunasis Ernstas fon Salomonas, įsipainiojęs į pasikė- 
sinimo pasiruošimus, tvirtino manęs, jog ketinta „išlaisvinti suimtą 
žmogų“. Gynyba traukė tokią giesmę: politinė žmogžudystė bu- 
vo pagrįsta „kilniais ketinimais“ , tačiau detalės turėjusios būti „ne 
tokios“. Techowui visuomenė labai simpatizavo. 

Dešiniųjų sąmokslininkų mąstymo modelis buvo kupinas poli- 
tinės simuliacijos. Kadangi jie save laikė apgautaisiais, kitaip ta- 
riant, naudojosi apgautumu kaip baziniu melu savo veiksmams, 
tai reikalavo sau teisės paskelbti realybei slaptą karą. Norėdami 
išgelbėti tautiškąsias iliuzijas, tradicines privilegijas ir patriotines 
didybės fantazijas, klastą skelbė tikrąja morale, o paskui su perdė- 
tu hiperrealizmu stojo ginti savo iliuzijų. Ir tai davė keletą dėme- 
sio vertų strateginių projektų. Gumbelis pažymi, kad organizacija 
C gaubėsi ir tokiomis „politinėmis fantazijomis“: 


„Organizacija C, beje, turi ištisą sistemą politinių fantazijų. Geriausias pa- 
vyzdys yra dar 1920 m. išėjusi buvusio majoro Solfo knyga, pavadinta: „1934, 
Vokietijos prisikėlimas“. Jai parašė įžangą pulkininkas Baueris, paieškomas kaip 
nusikaltėlis. Čia Vokietijos prisikėlimo priemonėmis vadinama visa tai, už ką 
šiandieninės Vokietijos priešininkai jį kaltino karo propaganda. 

Pirmu smuiku čia griežia „Romiųjų klubas“. Jis turi patikėtinių visoje šalyje, 
ir jo tikslas yra keršto karas su Prancūzija. Jo vadovas bevardis - tai generolas. 
(Panašiai taip nacionaliniame susivienijime Ludendorffas buvo vadinamas dik- 
tatoriumi L., o Ehrhardtas tiktai „konsulu“.) Klubas turi ir romių narių, kurie 
iki pat paskutinės valandos nieko nežino (lygiai kaip Eschericho organizacija 
ar Gyventojų savigyna). Buvę karininkų pasiuntiniai yra patikėtiniai, įsimaišę 
tarp darbininkų. Garsus fizikas išranda naują ginklą - spindulius, kuriais gali- 


* Šios detalės reikšmingos 12 poskyriui „Apie vokiečių avantiūristų respubliką“. 

ma susprogdinti visą tam tikros apylinkės amuniciją. Šio ginklo dalys kaip 
kino aparatai gaminamos fabrikuose (panašiai taip dabar ginklų kontrabandi- 
ninkai deklaruoja ginklus kaip mašinas)... Ir lemtingą dieną generolas sako 
kalbą: „Mes nusikratysime nepageidaujamų elementų per daug nesigraužda- 
mi”... Prasideda puolimas. Reichstagas, nacionalinis iki pat panagių, priima 
generolą. Reicho prezidentas atsistatydina, generolas gauna būtinus įgalioji- 
mus (įgaliojimų įstatymas ir nepaprastoji padėtis). Priešo okupaciniai daliniai 
visur sumušami. 1921 m. jau buvo parduota 10 000 tos knygos egzempliorių.“ 
(Gumbel, p. 80-81) 


1920 m. fantastai tapo 1933 m. realistais. Majoro Solfo scenarijus 
apčiuopia kruviną romiųjų politikos branduolį. Klastingi, gudrūs 
ir prisitaikantys „Romiųjų klubo“ šalininkai melo dvasią kreipia į 
viską, kas yra aplink - ypač į politinį priešininką, nors tas jau ir 
sėdi kalėjime. Iš šiurpiausios Bavarijos tvirtovės „politiniams“ (Tol- 
leris, Mūhsamas ir kt.), Nyderšėnenfeldo, pranešama: 


„Neapsakomai kentėjo Bavarijos landtago deputatas Hagemeisteris. Jis la- 
bai skundėsi širdimi. O kalėjimo gydytojas laikė jį simuliantu, kuris nori būti 
pervestas į ligoninę, kad galėtų iš ten pabėgti. 1922 m. sausio mėnesį labai pa- 
kilo temperatūra. Kalėjimo gydytojas pasakė: „Pone Hagemeisteri, jūs toks 
sveikas, kad jeigu būtumėte privatus mano pacientas, patarčiau jums daugiau 
nesigydyti, kad veltui neleistumėte pinigų“. Kitą dieną Hagemeisteris buvo 
rastas savo kameroje negyvas.“ (Gumbel, p. 123.) 

3 ekskursas. Protingas kraugerys. 
Socialdemokratų elegija 


Vienas turėjo tapti kraugeriu, 
aš nebijau atsakomybės. 
Gustavas Noske* 


„1918 m. lapkričio 9 imperatoriaus Vilhelmo II vyriausybės gal- 
va princas Maxas fon Badenas suprato, kad Hohenzollernų padė- 
tis beviltiška. «Mes nebegalime nugalėti revoliucijos, ją įmanoma 
tik pasmaugti». Pasmaugti revoliuciją reiškia: įbrukti jai tariamą 
pergalę, užleisti jai numatytas pozicijas, kad būtų galima ją sulai- 
kyti paruoštose rezervinėse pozicijose. Konkrečiai tariant: impe- 
ratorius turėjo atsistatydinti, pusiausocialdemokratinė vyriausy- 
bė tapti visiškai socialdemokratine, ir reichskancleris turėjo vadintis 
Friedrichu Ebertu. O jau Ebertas paskui turėjo atstatydinti nuga- 
lėjusią, savo pačios pernelyg lengvos pergalės išsigandusią revo- 
liuciją ir atstatyti tvarką — princo Maxo žodžiais tariant, padaryti 
visur tai, ką Noske mažu mastu jau buvo padaręs Kylyje. 

Tam Ebertas buvo visiškai pasirengęs, ir princas Maxas tai Žino- 
jo; generolas Groeneris bent jau nujautė. Šie visi trys vyrai bent 
jau nuo lapkričio 9 ryto ėjo išvien“.* * 

Lemtingos vokiečių revoliucijai dienos buvo nuo 1919 m. sausio 
9 iki 12. Tomis dienomis ir naktimis Eberto įsakymu visai Vokietijai 
toną duodanti Berlyno revoliucija buvo sušaudyta. Po „kruvinų 
Eberto Kalėdų (jau per 1918 m. Kūčias vyko įnirtingi mūšiai tarp 
reakcingų reichsvero karininkų ir revoliucinių jūrininkų būrių, ir 
tie mūšiai baigėsi jūrininkų pergale) sekė kruvinas finalas. 

Ar naujoji tvarka Vokietijoje turi būti įvesta padedant jėgoms, 
kurios norėjo naujo, ar reikia tiktai padaryti „tvarką“, kuri baigsis 
senų negerovių restauracija? Ebertas apsisprendė šūkį „Ramybė 


* 1918-1919 m. Vokietijos revoliucija beveik nepaliko sparnuotų posakių; šis yra vienas 
iš nedaugelio, tačiau ciniškumu lenkia visus. Noske taip pasakė perimdamas vadova- 
vimą daliniams, turėjusiems susidoroti su revoliucija Berlyne; tai buvo 1919 metų sau- 
sio 9 dieną. 10 dienąjis liepė pulti revoliucinį Berlyną. 

** Sebastian Haffner, Die verratene Revolution, Deutschland 1918/1919, Bern-Wien-Mūnchen, 
1969, S. 77. 

ir tvarka“ iškelti aukščiau už perspektyvią revoliucinę Vokietijos 
pertvarką. 

Legenda sako, kad 1919 m. sausio 9-12 kovos buvęs „komunistų 
sukilimas“ Jis įėjo į istoriją Spartako sukilimo pavadinimu. Tačiau 
rimtai negalima kalbėti nei apie viena, nei apie kita. Netiesa, kad 
Ebertas ir Noske subūrė reakcinius savanorių dalinius tam, kad jie 
šaudytų į „komunistus“. Nors tie dešiniųjų daliniai ir veikė social- 
demokratinės reicho kanceliarijos vardu, jie šaudė ne į ultrakai- 
riųjų sąmokslininkų grupes. Tai buvo daugiausia socialdemokra- 
tinės darbininkų masės, kurioms atrodė savaime suprantama, kad 
po feodalinės buržuazinės Hohenzollernų valstybės bankroto tu- 
ri būti įvesta nauja demokratinė, liaudies interesams atstovaujanti 
santvarka. Jie nė trupučio nenutuokė apie pusiau konservatyvų 
Eberto vyriausybės laviravimą. Ebertas, Scheidemannas, Noske, 
masių akimis žiūrint, jau nebuvo tikri socialdemokratai. Mat so- 
cialdemokratai, jeigu kalbėsime apie populiariąją bazę, ne oficia- 
liąją, buvo už aiškius santykius ir už revoliucinį atsiskyrimą nuo 
senųjų jėgų. 

Sausio 11 Maerckerio landjėgerių savanorių korpusas („paga- 
liau vėl tikri kareiviai“) demonstratyviai pražygiavo per vakarų 
Berlyno buržuazinius rajonus. Jų priekyje ėjo civilis, aukštas, su 
akiniais - Gustavas Noske, „socialdemokratas“. Taip jis prisistati- 
nėjo, savo poelgį (atsistoti neatsakingo, nesugebančio politiškai 
mąstyti, emociškai reaktyvaus ir reakcingo dalinio priešakyje) va- 
dindamas „atsakomybės prisiėmimu . Po kelių dienų socialdemok- 
ratų proteguojami „gvardijos, kavalerijos ir šaulių divizijos“ kile- 
riai nužudė geriausias revoliucijos galvas - Rosą Luxemburg ir 
Karlą Liebknechtą. 

Nuo to laiko Noske's pavardė tapo tariamojo socialdemokrati- 
nio realizmo simboliu. „Noske's laikai” — tai posakis, primenantis 
tūkstantines žudynes vardan „ramybės ir tvarkos“. Jis apibūdina 
kruvinus 1919 m. sausio-gegužės mėnesius, kai Vokietijos social- 
demokratinė vyriausybė taip „užsmaugė“ iš esmės socialdemok- 
ratinį, tikrų reformų siekiantį masių judėjimą, kaip tai buvo nu- 
matęs princas Maxas. | 

O Noske atsistojo į begėdiškiausių cinikų gretas. Jo „atsakomy- 
bės samprata turėjo ciniško atsipalaidavimo atspalvį, pagrįstą tei- 


505 


Žurnalo „Die 
Pleite“ viršelis. 
Parašas po 
karikatūra: Į 
sveikatą 


Dre Pleite 


30 Pf. 1. Jahrgang, Nr. 3 Der Malik-Veriag, Berlin-Leipzig Anfang April 1919 30 Pf. Proletariatas 

Prost Noskel — — das Proletariat ist entwaffnet! 


giniu, kad brutalumas esąs „deja, neišvengiamas“, kad „kažkas turi 
tapti kraugeriu...“ 

Šis tragiškas socialdemokratinės kontrrevoliucijos šūkis jau al- 
savo fašistine dvasia; jis sutapatino atsakomybę su apsisprendimo 
džiaugsmu, atsakomybė kreipia atsakingąjį brutalumo pusėn, ir 
brutalumas dar kartą atsispindi jame pačiame, kai jis teigia, jog ne 
vien toks yra, bet ir nori bei „privalo“ toks būti. Ciniškas tonas da- 
bar tapo socialdemokratų muzika. Suformavęs dalinius, taigi tu- 
rėdamas rankose stambaus kalibro vykdomąjį organą, kuris mie- 

lai stojo prieš vietines revoliucines tarybas ir komitetus, Noske ėmė 
triumfuoti. O 1919 m. sausio 21 jis pareiškė: 


„Vyriausybė turi išsikovoti autoritetą įsigydama jėgos faktorių. Per vieną 
savaitę buvo suformuotas dvidešimt dviejų tūkstančių dalinys. Nuo to laiko 
bendravimo su kareivių tarybomis tonas kiek pasikeitė. Anksčiau jėgos faktorius 
buvo kareivių tarybos; dabar tas jėgos faktorius esame mes.” (Cituojama pa- 
gal: Haffner, a. a. O., S. 170) 


Mes -tai su savo mirtinais priešais sąjungą sudarę socialdemok- 
ratai, bespalviai, rengiantys sąlygas kraugeriams pratintis legaliai 
žudyti. Neįtikėtina, su kokiu atsainumu Ebertas ir Noske žiūrėjo į 
savanorių korpusus, kurių vien oficialiai pripažintų buvo 68 (ir jie 
jungė beveik pusę milijono žmonių). Tų savanorių korpusų vadų 
galvose sukosi vien tokios „politinės fantazijos“ (Gumbelis), kaip 
anksčiau cituota, o vienas jų, toks kapitonas Gengleris, tą pačią 
1919 m. sausio 21 savo dienoraštyje rašė: „Ateis diena, kai aš atsi- 
skaitysiu su šia vyriausybe ir nuplėšiu kaukę visiems niekingiems, 
pasigailėtiniems padugnių žmonėms“. (Haffner, p. 172) Čia kaip 
švietėjas kalba prefašistas, norintis demaskuoti socialdemokratus, 
kuriuos yra perpratęs kaip apsimetėlius. Netgi liaudininkai per- 
prato miesčionišką Eberto pseudorealizmą, kuris ribotų ir kartu 
nežabotų atsakomybės pažiūrų pavidalu norėjo „gelbėti“ bėdos 
ištiktą Vokietiją. Jausdamasis svarbiu žmogumi, Ebertas įsikalė min- 
tį, kad protinga gali būti vien tai, kas yra tarp priešingybių. Jis ne- 
suprato, kad vidurys tarp dešinės ir kairės gali būti tik tada, kai 
kairysis principas pakankamai įsigalėjęs, kad būtų įmanomas ba- 
lansas. Ebertas siekė vidurio kurso to nelaukdamas. Ir atsitiko taip, 
kad, trūkstant kairiojo sparno, vidurys buvo gerokai į dešinę. Taip 
gali atsitikti, kai „protingasis“ ciniškai šviesią valandą randa dingstį 
prisipažinti esąs kraugerys. Tai tragiškas šio amžiaus Vokietijos is- 
torijos momentas. Socialdemokratija savo iškreiptu protingumu 
sutrukdė tai, kas tais mėnesiais Vokietijoje turėjo įvykti - socialde- 
mokratinę revoliuciją. 

7. Depersonalizacija ir susvetimėjimas. 
Funkcionalieji cinizmai I 


Stok! Nieko nedaryk dėl savo vardo. 
Vardas yra kažkas netvirta. Tu juo negali kliautis! 
B. Brechtas, „Vyras yra vyras“ 


Pasaulinis karas prasiskverbė į ideologų, šlovinusių karį, mąs- 
tymą. Jo tikrasis subjektas pasirodė esąs ne chaki spalvos drabu- 
žiais apsirengęs herojus, o didžiulė karinė mašina. Likę gyvi tūks- 
tantį kartų išreiškė šią patirtį. Jie sudarė tvirtą šiuolaikinio nepa- 
sitenkinimo subjekto ir objekto mąstymais branduolį. Atskiras 
subjektas dabar aiškiai atrodo kaip kažkas suvokta, pašaukta, uni- 
formuota, naudojama, turima - subjektas pirmykšte pavaldumo 
prasme. Karas išspjovė naują subjektą - „frontą“, ginkluotą tau- 
tą; tai tapo karo paženklinto mąstymo megasubjektu. Vėliau tai 
bus imta vadinti „liaudies bendrija“; joje tautos nariai bus suva- 
ryti į tariamai homogenišką kovinį vienetą. Istorinę alternatyvą 
tai mirti pasiruošusiai tautos bendrijai tada sudarė darbininkų 
judėjimai, kurie kalė į galvą megasubjektui, t. y. „darbininkų kla- 
sei“, kad reikia suvokti tikrąjį savo gyvenimo interesą. Atrodo, 
jog tai buvo didelių kolektyvų metas; individualistinis buržuazi- 
nės kultūros šydas nyko. 

Karas išsekino karius tiek fiziškai, tiek dvasiškai. „Vyras“ sken- 
do apkasų purve, buvo draskomas į gabalus granatų. Čia šiur- 
piai baigėsi buržuazinė svajonė apie „visumą“ ir asmenybę. Pri- 
simenantieji dažnai mini kastracijas fronte, patirtas per šūvius. 
Daugybei žmonių pralaimėjimas buvo socialinė psichologinė 
kastracija. Karas jau pavertė didvyriškumą dalykiškumu; dabar 
pralaimėjimas iš jo irgi padarė dalykiškumą. Išgirtasis Veimaro 
„dalykiškumas“, manding, pirmiausia lietė karines psichologines 
aplinkybes. Vėlesniais metais jis virto kultūriniu stilizavimu: ka- 
rys kaip šaltai veikiantis inžinierius. Puolimai tapo medžiaginių 
dalykų didvyriškumais - „plieno audra“. Galop šiuolaikiniame 
artilerijos kare išnyko paskutinis ryšys tarp didvyriškumo ir išli- 


508 


kimo. Ryšys tarp kareivių ir ginklų sistemų yra „dalykiškas“; uni- 
formuotasis turi išmokti žiūrėti į save kaip į „Žmogiškąjį mašinų 
karo „veiksnį“ ir atitinkamai elgtis. Generalinio štabo frazė „žmo- 
giškoji medžiaga“ vis labiau tapo šiuolaikine savęs pažinimo ir 
elgesio su savimi forma. Kas liko gyvas, tas turbūt mokėjo kaip į 
daiktą žiūrėti į save, savo kūną, savo moralę, savo valią. Fizinė 
kondicija ir moralinis elgesys kareiviui dabar tėra tik ginkluotės 
ir pasiruošimo kovai aspektai. Karas davė visoms šių laikų mora- 
lės filosofijoms drastišką parodomąją pamoką: morale vadina- 
mas psichinis kovos mašinos veiksnys. 

Karinis dalykiškumas, iš kurio Veimaro kultūra netiesiogiai tiek 
daug perims, savo ruožtu yra susijęs su visą pasaulį apimančiu pro- 
cesu, kuriam 1920 m. nužudytas Waltheris Rathenau buvo radęs 


C. van 
Eesternas ir L. 
G. Pineau, 
Susisiekimo 
miestas, 1926. 

puikią formuluotę: pasaulio mechanizavimas. Veikalas, kuriame nag- 
rinėjama ši mintis, ir šiandien vertas skaityti, ir ne vien todėl, kad 
autorius, nors ir politikas, turi labai puikų stilių. Rathenau knyga 
„Laiko kritikos klausimu“ (Zur Kritik der Zeit, 1912) yra reikšmingas 
buržuazinio politiko, kuris kartu buvo ir stambus pramonininkas 
bei aukšto rango filosofas, bandymas sau ir amžininkams išaiškinti 
šiuolaikinės visuomenės esmę. Tačiau išeities tašku jis aprašydamas 
pasaulio mechanizavimą pasirinko ne kariuomenę, o didmiestį: 


„Savo struktūra ir mechanika visi didesni baltojo pasaulio miestai identiški. 
Įsikūrę bėgių voratinklio centre, jie leidžia savo suakmenėjusių kelių siūlus per 
šalį. Matomi ir nematomi riedančio susisiekimo tinklai eina ir graužiasi per gat- 
vių tarpeklius ir du kartus per dieną pumpuoja žmonių kūnus iš dalių į širdį. 
Antras, trečias, ketvirtas tinklas skirsto vandenį, šilumą ir energiją, elektrinis ner- 
vų kamuolys perduoda sielos virpesius... eilėmis rikiuojasi minkštomis medžia- 
gomis - popieriumi, medžiu, oda, audiniais - išklotos korių akutės; iš lauko lai- 
komos geležies, akmens, stiklo, cemento... Tiktai senajame miesto centre... dar 
tebėra fizionominių skirtumų, tarsi kokių mirusių eksponatų, o aplink, kad ir 
kur eitum - dirbtuvių, gyvenamųjų ar poilsio vietų pusėn, - plyti tarptautinė 
pasaulio stovykla.“ (W. Rathenau, Gesamtausgabe, Bd. 2, 1977, S. 22.) 


Iš pradžių Rathenau atkreipia dėmesį į statybos procesą, į iški- 
liausią turtų kaupimo šiuolaikiniame pasaulyje formą. Prekių apy- 
varta, sako jis, menkėja lyginant su suakmenėjusių prekių gamy- 
bos rezultatais. Žmonija 

„Stato namus, rūmus ir miestus; ji stato fabrikus ir sandėlius. Ji tiesia kelius, 
stato tiltus, geležinkelius, tramvajų linijas, laivus ir kanalus; vandens, dujų ir 
elektros įmones, telegrafo linijas, aukštos įtampos ir kabelių linijas; mašinas ir 
kuro įrenginius. 

Naujieji vokiečių miestų pastatai turėtų maždaug kas penkeri mėtai pasiek- 
ti tokią vertę, kuri prilygtų mechaninėms imperatoriškosios Romos statybos 
sąnaudoms. 

Kamgi tarnauja tie neregėti statiniai? - Didžiąja dalimi jie tarnauja pačiai 
gamybai. Iš dalies susisiekimui ir prekybai, taigi netiesiogiai gamybai. Iš dalies 
administracijai, gyvenimui ir sveikatos priežiūrai, taigi daugiausia gamybai. Iš 
dalies tarnauja mokslui, menui, technikai, mokymui, poilsiui, taigi netiesio- 
giai... vis tai pačiai gamybai“. (p. 51) 

Mechaninė produkcija jau seniai pranoko elementarius mity- 
bos, rengimosi, išlikimo ir išgyvenimo tikslus; vis naujais gamybos 
ir vartojimo ratais ji kuria naujus „troškimus“, begalinį „prekių troš- 

kuli“, kuris vis labiau krypsta į dirbtinumą. Taigi mechanizavimas 
apima net norus „savo produktų ir madų irrealumu, negyvumu ir 
pamėkliškumu.“ (p. 50) Rathenau išvados visiškai atitinka socio- 
loginių susvetimėjimo teorijų kvintesenciją: „Mechaninė gamyba 
pasidarė savitiksliu dalyku.“ (p. 52) 

Štai tas minčių scenarijus, kur nustatoma žmogiškumo vieta. Rat- 
henau ieško jo pačiame gamybos centre, darbo pasaulyje. 


„Darbas jau nebėra gyvenimo funkcija, ne kūno ir sielos taikymasis prie gam- 
tos jėgų, o visiškai svetima funkcija gyvenimo vardan, kūno ir sielos taikyma- 
sis prie mechanizmo...“ (p. 67) 

` „Darbas nebėra vien kova su gamta, jis yra kova su žmonėmis. Tačiau kova 
yra privačios politikos kova; klastingiausias užsiėmimas, kuriuo mažiau kaip prieš 
du šimtmečius vertėsi saujelė valstybės vyrų, menas atspėti svetimus intere- 
sus ir pajungti savo tikslams, suvokti bendrą padėtį, laiko dvasią, derėtis, jung- 
tis, izoliuotis ir smogti: šito šiandien turi mokėti ne vien finansininkas, bet tam 
tikru mastu ir smulkus krautuvininkas. Mechanizuota profesija daro žmogų 
politiku...“ (p. 68) 


Todėl Rathenau darbo žmogaus antropologija turi du aspektus: 
darbo „aš“ tampa gamybos aparatų epifenomenu, kita vertus, tas, 
kuris dar paiso savo „aš“ interesų, būtinai įsipainioja į savotišką ka- 
rą, diplomatinius, poleminius ir politinius reikalus. Ten, kur moder- 
niame ūkyje reiškiasi „aš“, jis turi elgtis kaip politikas, strategas, ap- 
gavikas, kalkuliatorius ir diplomatas. Kiekvienas mūsų amžiaus 

žmogus privalo būti taktikas(politinis); kartu šis „klastingas vingu- 

riavimas nusileidžia iki paskutinio prekijo lygio. Turbūt niekur nė- 

ra viskas neginčijamai aiškiai pavaizduota tokioje siauroje erdvėje. 

Ten, kur „aš“ nenori būti vien svetimos jam didžiulės mašinos sraig- 

teliu, jis turi krypti į kitą pusę ir mokytis meno, kuris buvo reikalin- 

gas tik didiesiems politikams -jis turi išeiti politinio cinizmo kursą. 
Mūsų intelekto ir psichikos jėgoms ne ką geriau: 


„Siela, virpėdama po dienos jaudulių, reikalauja judėjimo ir naujų įspūdžių, 
ir tie įspūdžiai turi būti labiau deginantys ir graužiantys negu patirti... atsiran- 
da sensacingų malonumų, greitų, banalių, prašmatnių, nerealių ir apnuodytų. 
Šie džiaugsmai yra ties beviltiškumo riba... Iškreipto gamtos stebėjimo simbo- 
lis yra automobiliu nulėkti kilometrai... 

Bet net ir šiose beprotystėse ir perlenkimuose yra kažkokio mašiniškumo. 
Žmogus, bendrame mechanizme mašinos valdytojas ir mašina vienu metu, 
didėjant įtampai ir karščiui, atiduoda savo energiją pasaulinės gamybos smag- 
račiui...“ (p. 63) | 


Rathenau labai ryškiai ir stipriai apibrėžia gaminančio ir varto- 
jančio Žmogaus psichologiją. Jis pastebi, kokia mįslingai banali yra 
„abstrakti garbėtroška“, kuri kartu su atpalaiduotu prekių trošku- 
liu sudaro vientisą varomąją jėgą. 


„Abstrakti garbėtroška mįslinga dėl to, kad visas žavėjimasis tenka kaukei, 
o tarp kaukės ir jos nešiotojo nėra vidinio identiško ryšio...” (p. 74) 


Tarp godžių kaukių susidaro iš pirkimo aktų nuaustas tinklas, 
kuriuo per vartotojų rankas keliauja surogatai ir surogatų suroga- 
tai. Buržuazinėje buityje vyksta daiktų infliacija, nuo jų suvartoji- 
mo, rodos, pavargsta ir būtis. 

Tą mintį po dešimties metų pakartoja Henry Fordas savo dide- 
lio pasisekimo susilaukusioje knygoje „Mano gyvenimas ir veik- 
la“ (Mein Leben und Werk, Leipzig, 1923), kur ir jis ekonomikos liū- 
to žvilgsnį pakeičia etnologo žvilgsniu ir kaip kapitalizmo 
papalangis sako: 


„Ligšiolinė pasaulio pažanga buvo susijusi su sparčiai gausėjančiais kasdie- 


nio vartojimo daiktais. Amerikietiško gyvenamojo namo vidiniame kieme vi- 
dutiniškai daugiau įvairių įnagių... negu visoje kokio nors Afrikos karaliuko 

valdomoje teritorijoje. Aplink Amerikos mokinuką paprastai yra daugiau daik- 
tų negu visoje eskimų bendruomenėje. Virtuvės, valgomojo, miegamojo ir an- 
glių rūsio inventoriaus sąrašas prieš 500 metų apstulbintų net prabangoje sken- 
dintį didiką...“ (p. 313) 


Vartotojiškas charakteris tradicinių tikėjimų išsekimą gali pasi- 
tikti tik reaktyviai; jis nori laikytis tikėjimo ir vertybių, bet pats jau 
negali būti tas, kuriam tai iš tiesų dar ką nors reiškia: 


„..-dabar jis stengiasi prarastas vertybes susigrąžinti klasta ir sodina mažas 
šventenybes savo mechanizuotame pasaulyje, kaip ant fabrikų stogų veisiami 
sodai. Iš praeities epochų inventoriaus vienur pasirenkamas gamtos kultas, 
kitur prietarai, bendruomeniškas gyvenimas, dirbtinis naivumas, apsimesti- 
nis linksmumas, jėgos idealas, ateities menas, išgryninta krikščionybė, seno- 
viškumas, stilizacija. Pusiau tikint, pusiau ne* kurį laiką atnašaujama pasi- 
rinktam stabui, kol mada ir nuobodulys jį sunaikina.“ (p. 93) 


Ši dabartinė tikėjimo vertybėmis struktūra, kuri yra tarsi tikėji- 
mas perjėgą ir iš nevilties restauruotomis vertybėmis, puikiai api- 
būdina mentalitetą tų nihilistinio antinihilizmo blaškomų liaudi- 
ninkų aktyvistų grupių, kurios ėmė visur dominuoti tuoj po 
Vokietijos revoliucijos žlugimo. Vienos tokios grupės atstovas bu- 
vo ir Rathenau žudikas Kernas. Aštuonis mėnesius prieš užsienio 
reikalų ministro nužudymą 1927 m. spalio mėn. per viešą paskaitą 
įvyko pirmas žudiko ir jo aukos susitikimas. Ernstas Solomonas 
užfiksavo tą sceną savo romane „Paniekintieji“ (Die Geūchteten, 
1930). Rathenau kalbant, Kernas prasibrovė prie jo pulto ir priver- 
tė ministrą pažvelgti į savo šaltas piktas akis: 


„Aš mačiau jo tamsiose akyse metališkai žalią spindesį, mačiau jo kaktos 
baltumą. O ministras neryžtingai atsigręžė, iš pradžių probėgšmiais, paskui 
tvardė ir nervingai nusibraukė nuo kaktos jam dingtelėjusią mintį. Tačiau nuo 
šiol kalbėjo vienam Kernui. Beveik maldaudamas jis kreipėsi į vyrą prie tos 
kolonos ir pamažu ilso, matydamas, kad tas nekeičia laikysenos... 


* Cia Rathenau nurodo rėmus, kuriuose juda neokonservatyvieji ideologiniai dariniai; jie 
remiasi neigimu dviem frontais: neigia nauja ideologiškai ir „naujas senas“ vertybes 
praktiškai. 

Kai mes paskui grūdomės prie išėjimo, Kernas atsidūrė prie pat ministro. 

veidas atrodė beakis.“ (Die Geūchteten, Gütersloh, 1930, S. 315.) 


Šioje konfrontacijoje yra to, kas būdinga epochos dvasiai. Nihi- 
listo akys nenori matyti prieš jį stovinčio žmogaus proto, gerano- 
riškumo ir atsakomybės jausmo. Rathenau jaučia, kad Kernas ne- 
nori klausytis. 

Hermannas Rauschningas knygoje „Nihilizmo kaukės ir meta- 
morfozės“ (Masken und Metamorphosen des Nihilismus, Wien, 1954) 
pritaria išankstinėms Rathenau išvadoms; buvęs Hitlerio pokal- 
bių partneris čia pateikia filosofinės fašizmo teorijos apybraižas. 
Prieš naujuosius laikus nusiteikę protai, teigia jis, krizės metu lin- 
kę kabintis kaip tik į tai, iš ko kilo nihilizmas: į didžiąsias visuome- 
nines institucijas - valstybę, ūkį ir kariuomenę. Jie, didieji pras- 
mės žadėtojai, labiausiai „skleidžia nesuvoktą nihilizmą už tariamos 
tvarkos ir prievartinės disciplinos fasado“. 

Tai, ko labilieji šaukiasi kaip išsigelbėjimo, iš tiesų yra blogio šal- 
tinis. Institucijos, kurių su niūriomis simpatijomis laikosi konser- 
vatyvieji antinihilistai, yra tikrieji „nihilizmo agentai“. 

Nihilizmas, pasak Rauschningo, plinta dvejopai. Vertybes ir tie- 
sas apima „progresuojantis demaskavimo procesas“, jos supran- 
tamos kaip surogatai ir netenka bet kokios aukštesnės prasmės kaip 
didžiųjų institucijų funkciniai melai; kita vertus, socialinės institu- 
cijos neleidžia Žmonėms naudotis jomis kaip priemonėmis ir tam- 
pa savitikslėmis — joms turi paklusti tiek individuali, tiek kolekty- 
vinė žmonių būtis. 


„Šiuolaikinis rašytojas, kuris tvirtino visiškai nesidomįs metafizinėmis spe- 
kuliacijomis, tą... procesą apibūdino vienu vieninteliu taikliu sakiniu: «Kai žmo- 
gus išsivadavo iš Dievo, jis turbūt dar nenutuokė, kad logiška, jog vieną dieną 
daiktai išsivaduos iš jo.» (Ernst von Salomon, Der Fragebogen.) 

„Žmogus taps ekonominio proceso medžiaga, gryna valstybės priemo- 
ne...“ (Ruschning, p. 123) 

„Institucijos, santvarkos, bendruomenės aparatai, Vakarų kultūros organai 
nebepadeda žmogui ieškoti prasmės. Jie yra nihilizmo priemonės ir įrankiai. 
Ne jie kabo ore, greičiau visa žmogiška esamybė pakibusi be jokio pagrindo ir 
kabinasi į savitikslėmis tapusias esaties priemones kaip į vienintelį apčiuopia- 
mą dalyką nerealumo sūkuriuose.“ (p. 130) 

Tai, ką čia pasakė filosofuojantys valstybės vyrai, pasitvirtino to 
meto rašytojų kūriniuose. Tarp jų ypatingą vietą užėmė Bertoltas 
Brechtas. Mat jis kaip nė vienas kitas savo kūriniuose kritiškai pa- 
rodė ir eksperimentiškai apmąstė nihilizmu vadinamą buržuazi- 
nio individualistinio „aš“ savivokos pokytį. Jis yra tikrasis „ciniš- 
kosios struktūros“ virtuozas. Jis iš tiesų supranta ją kaip metodinę 
galimybę ir poetinį šansą. Kad ir kaip būtų vertinamas jo cinizmo 
subjektyvusis aspektas, jam pavyko cinizmą paversti tikrovės vaiz- 
davimo priemone. Jis buvo savo epochos ciniško tono meistras ir 
beveik su kiekviena pjese, nuo „Baalo“ iki „Priemonės“, vis labiau 
galima buvo įsitikinti, jog tai rašytojas, mokantis kalbą, kuria kalba 
„pats laikas“. 

Ir Brechtui būdinga ta laikysena, kurią mes pirmiausia pastebė- 
jome dadaistinėje ironijoje: pasiduoti ir leistis nešamam aplinky- 
bių, kuriomis nebesupriešinamos jokios tuščios idėjos ir charakte- 
riai. Svarbiau už savisaugą yra suvokti tai, kas mūsų iš tiesų laukia. 
„Dalykiškumas“ čia reiškiasi kaip ėjimo kartu, buvimo laike for- 
ma: ne vilktis iš paskos, ne puoselėti kokius nors priešiškumus, 
senas vertybes, o žiūrėti, kaip yra ir ką reikia daryti. Iš gero seno 
mums jokios naudos; todėl geriau jau dėtis prie blogo naujo. 

Čia aiškiai reiškiasi nauja ironijos kokybė ir neteigiama teigimo 
forma. Šioje ironijoje rodomas ne „švarus išlikęs“ subjektas, ku- 
ris bando gelbėti savo pilnatvę laikydamasis virš frontų ir sumaiš- 
ties. Tai greičiau ironija gavusio į kailį, tarp dantračių pakliuvu- 
sio „aš“ (plg. Charlie Chapliną „Naujuosiuose laikuose“), kuris 
susitepa rankas priklausomai nuo aplinkybių ir kuriam įvykių 
sūkuryje svarbu vien nuovokiai paliudyti tai, kas jam yra atsiti- 
kę. Ir Brechtas turi kovingos kiniškosios ironijos dabarties atžvil- 
giu. Ironija priešinasi tikrovei ne „įsivaizdavimais“, o pasyvaus 
prisitaikymo forma. 

Jos pavyzdys gali būti Brechto komedijos „Vyras yra vyras“ gar- 
susis zongas: 


„Pastaba 

Ponas Bertoltas Brechtas sako: vyras yra vyras. 
Ir tai, žinokit, įrodyti gali bet kas. 

Bet ponas Bertoltas Brechtas įrodo ir tai, 

Kad žmogų galima kaitalioti bet kaip. 

Čia šįvakar vienas bus gerai patvarkytas, 
Kaip automobilis perrinktas ir pataisytas, 
Prie jo bus žmogiškai prieita ir pasakyta, 
Įtaigiai paaiškinta ir ramiai paprašyta, 
Kad liautųsi ėjęs prieš srovę ir taip toliau 
Ir paleistų privatžuvę pagaliau, 
Kad ir ką iš jo čia darys, 
Jis, pamatysit, meistrų neapvils. 
Jeigu mes, tarkim, prie jo nebudėsim, 
Tai rytoj ir žmogžudį turėsim. 
Ponas Brechtas mano, kad nuobodu nebus, 
Ponios ir ponai pajus turį nervus 
Ir susipažinę su kroviku Galy Gay 
Pamatys, kad gyvenimas ne juokai.“ 

(Erste Stücke, II, 1953, S. 229-230) 


Kiniškasis realistas nelaiko „produktyvia hipoteze“ minties apie 
žmogaus individualybę tokiais laikais, kai karo mašinerijos, did- 
miesčių eismo srautai ir nebevaldomi gamybos aparatai žmogų 
vartoja kaip „medžiagą . Pabandykime iš kito galo, be jokios indi- 
vidualybės metafizikos ir humanistinės nostalgijos. „Vyras yra vy- 
ras“. Kokios sceninės aranžuotės reikia, kad patikrintume šią ci- 
nišką kritišką identiteto tezę? Savo sceniniame eksperimente 
Brechtas švelnų šeimos žmogų padaro kraujo ištroškusiu kovoto- 
ju, „įkvėptu“ noro savo „dantis suleisti į priešo kaktą (pirmykštis 
instinktas), nudobti šeimos maitintoją ir įvykdyti užduotį.“ (p. 293) 
Kiekvienas gali, be „paties savęs“, funkciškai būti ir kitas, kurį ke- 
liais judesiais galima paversti žmogiškąja „kovos mašina“. Brech- 
tas nutraukia į praeitį nukreiptas dejones dėl susvetimėjimo ne- 
gailestingu psichologinio funkcionalizmo pripažinimu. Jo sąmojis 
tas, kad jis nedaro civilizuoto Žmogaus laukiniu žvėrimi, o šaltai, 
taip sakant, pertvarko civilį pilietį į kareivį, taigi jokios „regresi- 
jos“, o tik pakeitimas, „perrinkimas“. Vienintelis nusilenkimas in- 
dividui netiesioginis: autorius kreipiasi į žiūrovo intelektą ir pro- 
vokuoja jį, paaukojus miesčioniškų pažiūrų „privatžuvę“ , atsisakyti 
konservatyvaus varžymosi ir pasinerti į bjaurią, bet gyvą ir šniokš- 
čiančią dabartį. 

8. Protezai: apie technikos dvasią. 
Funkcionalieji cinizmai II 


Įsikiša Goethe 


Naujahumanistinę raudą apie šiuolaikinį susvetimėjimą ir indi- 
vido žalojimą iš pradžių pradėjo sveiki likę žmonės. Priešingoje 
pusėje kinikai vitalistai (jaunas Brechtas, dadaistų grupės ir kt.) 
savo sarkazmu bandė pranokti šiuolaikinėje visuomenėje aiškiai 
matomą individo nuvertėjimą. Kaip mąstymo konstrukciją jie nau- 
dojo kaltinimą arba mechanizuotos būties teigimą. 

Tikriesiems susvetimėjėliams, suluošintiesiems ir perrinktiesiems 
tokios abiejų pusių išraiškos formos iš esmės buvo svetimos. Yra 
skirtumas, ar individualybės netektį apmąstai kultūriškai kritiškai, 
ar patiri, kaip karas (ar darbas) atplėšė nuo žmogaus kūno („neda- 
lomo”) vieną ar kitą gabalą. Karo statistika teigė: „Trylika milijonų 
žuvusiųjų, vienuolika milijonų invalidų... šeši milijardai sviedinių 
ir penkiasdešimt milijardų kubinių metrų dujų per ketverius me- 
tus...'* Kaipgi sekėsi toms armijoms invalidų, kurios parplūdo 1918 
m. į savo tėvynes? Kai kurie, beje, nieko negalėjo pasakyti apie 
žmonių permontavimą naujausiais laikais - jie nebeturėjo burnų. 


„Vyrai su baisiais veidais, be nosių, be burnų, gailestingosios seselės, kurių 
niekas nebegalėtų išgąsdinti, pylė toms suluošintoms būtybėms maistą plo- 
nais stikliniais vamzdeliais, kuriuos smeigė į klaikiai užrandėjusias skyles ten, 
kur anksčiau būta burnų.“ (Erich Kästner, Fabian, 1931, S. 49) 


Tai, ką aprašo Kastneris, vyko 1931 metais; praėjus penkiolikai 
metų po karojo aukos tebegulėjo kentėdamos nesibaigiančią ago- 
niją. Tačiau tos „būtybės nuo seniai vėl pradėjusio ginkluotis pa- 
saulio buvo slepiamos nuošaliuose tolimos provincijos namuose. 

Nukentėjusiems nuo karo karas iš tiesų negalėjo baigtis - net ir 
tiems, kurie nebuvo taip suluošinti, kad juos reikėtų maitinti per 
stiklinius vamzdžius. Suluošintųjų raiškos vamzdis buvo žurnalas 


* H. Goetz, Erwin Piscator in Selbstzeugnissen und Bilddokumenten, Hamburg, 1974, S. 18-19. 

Dailininko Otto 
Dixo paveikslas 
„Invalidų 
žygis“ 
„Išsigimusio 
meno“ 
parodoje, 
Mūnchenas, 
1937. Užrašas 
virš paveikslo: 
Iliustruotas 
karinis 
sabotažas, 
dailininkas 
Otto Dixas. 


Gemalte os 


des Maltos Otai Bit” 


Der Reichsverband, vokiečių karo invalidų ir karo aukų giminių or- 
ganas Berlyne, reguliariai ėjęs nuo 1922 m. Tame žurnale reiškėsi ir 
tokie balsai, kurie buvo už kuo greitesnį revanšo karą su Prancūzija, 
tai šiandien mums gali atrodyti kaip tragiškas pikantiškumas. Karo 
invalidai ir karo aukų giminės labai skaudžiai reagavo, kai nuo 1929 
m. dėl ekonominės krizės iškilo grėsmė, kad bus sumažintos arba 
visai panaikintos ir be to menkos valstybės kompensacijos. Padėtis 
ypač susikomplikavo, kai 1931 m. ypatingais Brūningo potvarkiais 
buvo radikaliai sumažintos valstybės išlaidos, ir tai sukėlė energin- 
gus „reichsbundo“ protestus. Reikia pagalvoti, kiek suluošintųjų bal- 
savo už, kai Hitlerio partija 1932 m. sugebėjo patraukti į savo pusę 
didžiulę daugybę krizės meto rinkėjų. 

Suluošintiems gyviesiems specialūs psichologinės technikos va- 
dovėliai siūlė dvi išeitis: plieninį norą gyventi ir - mokytis naudo- 
tis protezais. Tas optimizmas, su kuriuo tuometiniai invalidų mo- 
kytojai savo globotiniams diegė pozityvias nuotaikas ir gyvenimo 
džiaugsmą, šiandien atrodo kaip pajuoka. Nutaisę mirtinai rimtas 
minas, niūraus humoro kupini patriotiški gydytojai kreipėsi į in- 
validus: ir ateityje tėvynei reikės jūsų paslaugų; ir vienarankiai, 
vienakojai bei naudojantys protezus gali toliau kovoti gamybos 
fronte. Didžioji mašina neklausė, ar jai dirba „individai“, ar žmo- 
nių su protezais būriai. Vyras yra vyras. Nukentėjusiųjų vadovė- 
liuose ir medicininės techninės industrijos raštuose atsiranda la- 

Diener Brief an den Reihstanzler 


Berlin, im Juli 1931. bie an fi von Regierung und Reihstag vieljad) als ungue 
Geht geehrter Herr Neidstamgier! länglig bepitnsio Serjorgnng der Alig ldabigien unb 


Ari B au , 
Am vorbeteitenben Giabium für Die Gejtaltu det bah man fidh beredtigt halten darf, von einem Wangel an 
weiten Hotverordnung zur Giderung von Wirtha und Berjtändnis für die Vebensnotwenbigleiten der Berjorgungs. 

inangėn vom 5. Juni 1941 ijt — wie erinnerli) — von bereftigten pr b 
lilung gu trefjen, erįdeint um jo notwendiger 


det T des Reidsverbanbes Deut efe diger, 

Eikas aaa aal tomando Gas a mrien, Daanan aidai a Sis pa aaa ba 
„dis auģ au u e L] . , 

Son Apnea in Eigenjhajt als Chef des eidstabinetis für der Bilung tes Kabinetis fi) als Gsonetimplertabinett 

Kri Toertretern aus dem idneten. Riemals būtiendie Rreijeder Ber. 


ng 
ber Kriegsopjer unter Darlegung der in ben Kreijen der ver» tuyg aus dem Titel, ben Gie Jhrem Kabinett gegeben haben, 
Įorgungsberedtigien Aisgsbeddabi 
bliebenen vorhandenen Nöte und Erbitterung 


ann. 
Baben aud redt erbeblide und tiejeinihneidende Benadteilis Ginb Gi de bemukt k Reids! > 
gungen im Berjorgungsredi der Kriegsopfer cingubegieben bdak burg bie as Komop i a 
unb i i die mit Hilfe einer Rapitalabfindung 
hinausgehenden Veijtungsabbau zu vollziehen. Jn diejem Ju ein eigenes ta A. en haben, diejes Heim verlieren 
e tei 


Bieidystegierung niht beabfidtigt, cine aligemcine Herabjegung Waren Gie fiģ, Herr Neidslangier, der Tragweite einer 
der Bezige herbeizujühren”. ahme bewuşt, wenn P rbelistoje Ariegsbejdūbigte, 
Reidsregictung der Nadtriegszeit. bat nod Bers Ariegermitmen und swaijen ihrer geleijteten Šrbeitai en 


bai laiko dvasią atitinkantis žmogaus įvaizdis: homo protheticus, kuris 
linksmai klykia „taip“ viskam, kas neigia „individualybę“ ir „indi- 
vidus“. 

Cituoju 1915 m. vienarankių elementorių, kurį dėl spartaus grįž- 
tančių iš fronto vienarankių daugėjimo per mėnesį reikėjo išleisti 
du kartus - leidėjas čia patenkintas pastebi, jog naujųjų vienaran- 
kių antplūdis privertė pasitempti senuosius vienarankius. Privat- 
docentas fon Kūntzbergas rašo: | 

„Seniausioje vokiečių herojinėje giesmėje Waltharilied vaizduojama Valte- 
rio kova su Hagenu; Valteris netenka dešinės rankos. Jis užveržia ją, apriša 
strampą meldų tvarsčiu ir ramiai (!) toliau kaunasi dešine ranka. Kad tokios 
didvyriškos nuotaikos tebegyvos mūsų armijose ir šiandien, rodo trumpa 

Fiureris priima 
invalidų 
vežimėlių 
paradą, 1934 m. 


1915 m. birželio pradžios žinutė. Pirmą kartą austrų laivynui puolant Italijos 
krantus į torpedinio laivo Nr. 80 karininkų kajutkompaniją pataikė granata 
ir visiškai nutraukė vienam jūreiviui rezervistui, iš profesijos žvejui, dešinę 
ranką iki alkūnės. Jis užveržė strampą diržu ir kaire pumpavo pro skylę besi- 
veržiantį vandenį, nė kiek nedejuodamas. Tokių šaunių vyrų tarp mūsų ka- 
reivių ir jūrininkų nesuskaičiuojama daugybė... Kas su dviem sveikom ran- 
kom atsilaikė mūšio lauke, tas ir vienarankis susidoros su savo likimu ir sa- 
vimi... 

Šios knygelės tikslas... parodyti jam... kad būti su viena ranka toli gražu ne 
pats blogiausias dalykas. | 

„O visai kas kita būti sužeistam kare! Tokį nuo tikro skurdo amžinai saugo 
garbės pensija. Bet koks liūdnas būtų jo gyvenimas, jeigu jis nerastų kelio atgal 
į darbą. Dykas buvimas visų nuodėmių pradžia... Darbas taip pat yra pilietinė 
pareiga, tarnavimas tėvynei... Ir viena vienintelė ranka reikalinga... (p. 1-2) 

„„Kai kas, būdamas taip sužeistas, uoliai pasimokęs, uždirba geriau negu 
anksčiau, kai buvo nešužeistas. (p. 3) 

„Tau nėra ko slėpti. Mes gyvename jau nebe tais laikais, kai vienarankis 
buvo laikomas apgaviku ar vagimi. Tu netekai savo rankos ne ant budelio trin- 
kos, o mūšio lauke. Tu gali visur ir visada didžiuotis, kiekvienam žiūrėti tiesiai 
į akis ir tuo priversti raudonuoti paliegėlį ir akiplėšą (!). Dauguma žmonių į 
karo invalidą žiūri kaip į gyvą mūsų sunkaus meto paminklą (!), kuriam jie 
tylomis (!) dėkoja. 

Išsikovoti savarankiškumą visais atžvilgiais yra pirmas priesakas, aukščiau- 
sias vienarankio tikslas. Niekada neleisti, kad kas nors padėtų! Neturi būti tokio 

darbo, kurio jis bijotų,.. nuolat lavindamasis jis taps meistru. Vienarankystė 
jam taps savaime suprantama ir nebeatrodys nepataisoma nelaimė. Kai kurie 
prityrę vienarankiai sako, kad jie nežinotų, ką su ja daryti, jei staiga per ste- 
buklą atgautų prarastąją ranką. 

„.Apsidairyk, ar tarp tavo pažįstamų nėra tokio, kuris jau seniai neturi vie- 
nos rankos... Turbūt kiekviename mieste tokių yra. Tiktai tu jų iki šiol nepaste- 
bėjai...“ (p. 5) 


Be to, yra dar tokia fon Kūntzbergo išnaša: 


„taip pat mugėse būna dūdmaišininkų, kurie alkūnėmis muša būgną, ko- 
ja valdo kitą instrumentą, arba raitų liutaurininkų, Kurie vadelėja kojomis ir t. 
t. Stebint gyvulius taip pat galima kai ko išmokti”. 


Linksmas patriotinis medicininis cinizmas skirtas ne vien „rim- 
tiems atvejams“; šia mąstymo forma vadovaujamasi ne tik esant 
išimtinėms egzistencinėms situacijoms. Medicininiai protezai ir kar- 
tu sujais siūlomas mentalitetas tiktai parodo plačiai paplitusį mąs- 
tymo modelį. Karas atrišo liežuvį paslėptam hegemoniniam, me- 
dicininiam ir kariniam cinizmui. Jo veikiami kariniai ir gamybos 
aparatai atvirai teigia savo pretenzijas į individų gyvenimą. Žmo- 
gaus kūnas darbo ir kovos visuomenėje jau seniai buvo protezas — 
dar prieš iškylant reikalui pakeisti prarastas dalis. 

Veimaro metais technika provokuojamai atakavo senąjį huma- 
nizmą. Tuo metu junginys „Žmogus ir technika“ tapo būtinas vi- 
sur — ir buržuazinės filosofijos aukštybėse ir mokykliniuose raši- 
niuose. Mąstymo schema čia tokia: technika „ima viršų ; ji „grasina“ 
nusmukdysianti Žmogų; ji „nori mus paversti robotais. Bet jeigu 
mes gerai žiūrėsim ir būsime pakilios dvasios, tai mums nieko ne- 
atsitiks. Kadangi: technika juk sukurta Žmonėms, o ne žmogus 
technikai. Vaizdas beveik kaip supantis ant lentos; viename gale 
sėdi grėsminga, svetima technika, kitame - išsiskleidęs žmogišku- 
mas; ir priklausomai nuo to, kas pasidaro sunkesnis, atitinkamas 
sūpynių lentos galas tai kyla, tai leidžiasi. Kuo mokykliškesnis mąs- 
tymas, tuo sunkesnis Žmogiškasis lentos galas. Su tokia frazeolo- 
gija buržuazinė technika ir filosofija sukūrė beveik visa apimantį 
smegenų kartelį. Galvos greitai aprūpinamos minčių apie techni- 
ką protezais. Elegantiškomis ir lengvai prižiūrimomis lengvo me- 

talo kojomis („grynai vokiško modelio“) mąstymas klibikščiuoja 
paskui realybę, ir čia asmenybei bei sielai, kaip paprastai, neduo- 
dama sustoti. Buržuazinė technika ir filosofija dvelkte dvelkia vie- 
narankių elementoriaus dvasia. Amputuota asmenybė? Nieko to- 
kio — mes turime jums naują. 


„Matote, mano ponios ir ponai, gydytojai ir bandažistai, inžinieriai ir fabri- 
kantai, kariniai ir mūsų socialinių tarnybų atstovai, visi mes vienodai stengia- 
mės įdiegti jūsų patirtį ir tiems, kurie kovojo ir kentėjo už tėvynės buvimą ir 
didybę.., pakeisti rankos netektį... Sužeistiesiems skiriamas poeto žodis: 

Kas nuolat stengiasi dorai, 
Tam mes visad padėsim.“ 

(Beiträge zur Frage der Ausrüstung armverletzter Kriegsbeschadigter für das Er- 
wverbsleben, 1915, S. 127.) 


Trumpai suformuluota buržuazinės technikos filosofijos tema 
3 ir 4 dešimtmetyje būtų tokia: „Goethe su mašinomis“, žinoma, 
ir „Zaratustra ir industrija“. Netgi privilegijuotieji dabar susidu- 
ria su „susvetimėjimo“ problema arba, kaip drastiškai sako Han- 
sas Freyeris, „priemonių vergų sukilimo prieš tikslus“ problema. 
Refleksyvesni autoriai nenori apsiriboti vien konservatyviu „ne“ 
technikai. Traukdamasis nuo buvusio literatūrinio bjaurėjimosi 
buržuazinis mąstymas apie techniką virsta tiesiog masonišku en- 
tuziazmu. „Naujojo daiktiškumo“ filosofija, būdama daugiausia 
inžinierių filosofija, karštligiškai bando pritarti naujajam nejau- 
kumui. 

Pavyzdžiui, Hansas Freyeris nujaučia gilesnius ryšius tarp tech- 
nikos ir „žmogiškųjų būtybių“. Ne vien senasis miestas, tradicinis 
kaimas, išaugęs preindustrinis Europos kultūros landšaftas ken- 
čia nuo griaunamojo techninių naujovių įsikišimo; dabar žlunga 
netgi ankstesnis žmogaus įvaizdis, arba sielos modelis. Freyeris toli 
gražu nebuvo vienintelis, kuris pavadino hegemoninį europinio 
techniko santykį su žeme „mūsų“ technikos „dvasiniu“ pagrindu. 
Tačiau tik dabar, kai milžiniška „priemonių sistema“ prasismelkia į 
visus gyvenimo reiškinius, europietis negalįs ilgiau priešintis ir ne- 
pripažinti savęs kaip „valdovo“: 


„Prievartinis gamtos kvotimas, kad būtų galima išmokti valdyti jos jėgas, 
žemės suvokimas, kad būtų galima ją užkariauti ir formuoti, - šis noras se- 
niai reiškiasi europiečio sieloje. Tai jis garantavo nuolatinius nuo XVIII am- 
žiaus pabaigos tik mokslu grindžiamos technikos laimėjimus“. (H. Freyer, 
Zur Philosophie der Technik, in: Blätter für Deutsche Philosophie, Bd. 3, Berlin, 
1929-1930, 5. 200.) 


Freyerio žodžių tonas mąslus, o turinys teigiamas: taigi mes esa- 
me valdingi subjektai ir, būdami europiečiai, visuomet tokie bu- 
vome. Kur baigiasi konservatyvusis neigimas, prasideda naujasis, 
dalykiškasis bėgimas į priekį, į programinį prisipažinimą. | 

Kas Hansą Freyerį dar dvasingai laiko ore, brutalumo filosofui 
Theodorui Lūddecke'i jau tvirtai stovi ant žemės. Kinizmas jau 

virtęs jo metodu. 1931 m. jis išleido knygą apie techniką: „Mašinų 
pasaulio įvaldymas. Žmonija ir galimybės“ (Meisterung der Maschi- 
nenwelt. Menschtum und Möglichkeit). Lūddecke's idealas yra „or- 
ganinis mokymas“ —ir jo žodyje „organinis“ yra daug pustonių — 
nuo Goethe's pirmykščių formų iki valdžios organų ir karinės tau- 
tos bendrijos organizavimo. 


„Pirmo organinio mokymo sąlyga yra „mokinio principo“ naudojimas auk- 
lėjimui - taip jį pavadino Hennry Fordas. Jaunuolis turi augti grumdamasis su 
realybe.“ (p. 240) 


Dabartinės auklėjimo sistemos pragaištingumą visų pirma le- 
mia tai, kad ji daro jaunuolį „pernelyg“ jautrų; vien sporto čia ne- 
užtenka... 


„Ypač miesto mokiniams trūksta organiško gyvenimo ir darbo suvokimo. 

Mes turime auklėti stiprių nervų ir vinklius žmones, kurie iš tiesų jaustųsi 
kaip namie savo laike. 

Tuo būdu mes išugdysime naują aristokratiją, kurią sudarys dori ir herojiški 
kovotojai... Ši veterinariška mintis turėtų būti pirmame darbo prievolės pla- 
ne.“ (p. 242) 


Taigi: ekonomikos studentus reikia keturioms savaitėms išsiųsti 
į kasyklą, kad jie „vietoje įgytų padoraus kalnakasio sugebėjimų. 
Mokinius reikia išsiųsti į bankus, neišaiškinus jiems pinigų teori- 
jos, „gamybos fronto“ proto darbininkus - supažindinti su negai- 
lestinga realybe. Skaitydamas Lūddecke prie kai ko turi grįžti daug 
kartų, kad įsitikintum, ar jis iš tiesų argumentuoja iš „dešinės“. Jo 
linksmą antiakademiškumą lengvai galėtum supainioti su „links- 
muoju mokslu“, šiandieninių kairiųjų intelektualų teoriniu nuo- 
vargiu ir pažiūrų badu, jeigu autorius atitinkamais signaliniais žo- 
džiais pats nepasirūpintų aiškesne klasifikacija: 


„Intelektualas per mažai žino apie žmones, kurie nelyginant fronto kareiviai 
kaunasi gamybos mūšyje. Dvasinis mūšio laukas, kuriuo jis vaikšto, yra buržua- 
zinis etapas. Socialistams mes turime būti dėkingi už viena: jie mums padarė 
neapkenčiamą „buržuaziškumo“ sąvoką. Jaunajai kartai žodis „buržuazinis“ 
yra neherojiško, silpno, bailaus sinonimas. Perdėm sportiškai užsigrūdinęs 
žmonių tipas jau nėra buržuazinis“. (sic) (p. 298) 

„Tipiškas akademinis mąstymo būdas niekada nepadės laimėti „grūdų mū- 
šio”, kaip tai padarė Musolinis. Didžiųjų aktyvistų mąstymas visuomet ties- 
mukas ir paprastas...“ (p. 249) 

„Sporto varžybose ir kituose renginiuose jaunimą žavi situaciją valdantis, 
kovingas žmogus. O šios civilizacijos smulkmeniškoje kasdienybėje dominuoja 
rafinuotai apskaičiuojantis, tykus, visa, kas tiesiogiai herojiška, neigiantis bur- 
žua.“ (p. 215-216) 

„Tai yra socializmas! Socializmas yra naujas vitališkas impulsas, darbo filo- 
sofija, sportinių principų perkėlimas į darbinę veiklą, naujas sveikos draugys- 
tės tonas.“ (p. 215) 

„Marksistinė revoliucija“: „Ji visų pirma yra turėjimo ir neturėjimo klausi- 
mas. O mūsų revoliucija yra būties ir geresnės būties norėjimo klausimas!“ 


(p. 217). 
„Mūsų evangelija yra greita mintis ir greita tos minties realizacija.“ (p. 217) 


Lūddecke sukūrė entuziastingo protezo, kuris patiria savo „bū- 
tį apsvaigęs nuo judėjimo, filosofiją. Tekstas dėl jo vagysčių iš „pro- 
gresyvaus“ diskurso yra subversyvus, jo skaitymas - juo labiau. Jo 
kalboje iškyla egzistenciniai kairiųjų motyvai, inscenizuoti deši- 
niojo „aš“: homo protheticus kaip praktika besidžiaugiantis „štiur- 
meris“, kaip savęs paties išnaudotojas. Čia Lūddecke's teorijoje 
šmėkščioja diagnostinis potencialas, antikapitalistinis motyvas, 
įprogramuotas į kapitalistinį kareiviškąjį ego. O darbo etikos po- 
tvarkiškas optimizmas susipina su šiandieninių Vakarų menedž- 
mento morale bei „realiai egzistuojančio socializmo“ pareigos po- 
zicija. Jos turinyje nėra jokio specifinio fašistinio elemento; fitneso 
ideologija dabar, denacifikuota, tokia pat svarbi kaip ir tada, o bū- 
ties etika, kaip ir anksčiau, yra priešinama turėjimo etikai; fašistiš- 
ki tėra tik kompozicija ir dinamiškas gestas, su kuriuo „vinklus“ 
subjektas viską sujauktai džyrina simpatiško nacio žvaliu cinišku 
tonu. Nacis filosofas yra vinklus lengvabūdis kalbos jaukikas, funk- 
cionalumo šauklys, kuriam gerai viskas, kas „išeina“ ir paskui jį 
sekantiems žmonėms teikia žvalumo. Tokiame tone slypi fašizmo 
paslaptis; jis naudoja tiesą kaip butaforiją ir simpatiją kaip vilioji- 
mo priemonę. Jo agitacijos centras yra vidinė bendrystė su sutri- . 
kusių masių savisaugos instinktais. Jo revoliucija žada sportiškam 
patetiškam subjektui visišką „pranašumą ; fašizmas čia atrodo kaip 
daugelio protezinių „aš“ sukilimas prieš „liberalią“ civilizaciją, ku- 
rios „netvarkoje“ jie dar turėtų mažą šansą būti „patys savimi“. 

Siautulingai verždamiesi į priekį jie pralenkė sistemą, iš kurios bu- 
vo išėję. Jų išlikimo paslaptį sudaro visiškas atsisakymas to, kas 
kadaise priminė „juos pačius“. Nacionalsocializmas įsigalėjo kaip 
nacionalfunkcionalizmas. 

Gyvam naujosios valstybės protezui reikėjo priežiūros ir atsipa- 
laidavimo. Ir viena, ir kita jis turėjo gauti per fašistines atostogas. 
Jūra nuo seno kėlė pakilias mintis ir poilsio ieškantiems nacional- 
socialistų tūzams. Pliaže vėl galima mąstyti apie mašinų Goethe. 
Aš čia pateikiu kelias eilutes iš Kurto Schuderio 1940 m. knygos 
„Granitas ir širdis. Adolfo Hitlerio keliai - mūsų laikų katedrų sta- 
tyba” (Granit und Herz. Die Strassen Adolf Hitlers - ein Dombau un- 
serer Zeit, Westermann, Braunschweig). 


„1938 m. vasarą aš buvau Vesterlande. Dabar Vesterlandas yra toks, kur rasi 
beveik viską, ko nori: poilsį, ramybę, gaivų Šiaurės jūros orą... ir tokias pat 
gaivias ir rūsčiai mielas Šiaurės jūros bangas... kurios... sukelia tą garsiąją mū- 
šą, kuri visiems Šiaurės jūros poilsiautojams yra maloni dovana. 

Tarp jų yra Žymių ir geriausių protų iš visos Vokietijos; jie žino, kad trumpas 
poilsis prie jūros jiems labai į naudą, kai vis labiau tenka taupyti laiką sveika- 
tos sąskaita...“ (p. 7) 


Ten Schuderis sutinka vieną „žymų žmogų“, su kuriuo įsišneka 
apie „dvi svarbiąsias tautos kultūros apraiškas“ - „techniką ir in- 
dustriją“ bei „dvasinį gyvenimą“. „Žymaus žmogaus“ mintys apie 
tai buvo „kūrybiškos“ , ir autorius bandė jas reziumuoti. 


„Veiksmas yra pradžia ir pabaiga. Veiksmas yra vienintelis tikras žmogaus 
gyvenimo turinys. Veiksmas, kas be ko, ir sunkiausias dalykas; nes jis reika- 
lauja drąsos... (p. 8) 

Mes, technikai, pradėję nuo medžiagų, turime supiršti savo protą su me- 
džiagomis... Beje, Goethe yra vienas didžiausių visų laikų technikų (Grėta- 
zas), jeigu imsime šį dvasinį technikos pagrindą... Jis... jau numatė elektrinę 
televiziją... (p. 9) 

„užuot bendrai kovęsi, kaip tai darė Goethe, mes žygiavome atskirai, ir iš 
to kilo keisti dariniai — „tik dvasios“ ir „tik technikos“, trumpai tariant. (p. 10) 

„Ir be tos mašinų draugystės šiandien niekas negalėtų gyventi, nekalbant 
jau apie tautą... mašinos visur tarnauja ir tarnauja. Kalbėdami apie mašinas, 
mes turime apskritai aukštinti tarnavimą. O tas tarnavimas yra aukščiausia 
dorovinė idėja ir veiksmas, ir šią idėją mašinos pavertė veiksmu... (!) 

Žinoma, geležis kieta ir mašinos ne cukrus. Bet gyvenimo dėsnis yra plie- 
nas, o ne cukrus, ne košė ar putėsiai. Ir tiktai širdis ir siela iš plieno laimi gyveni- 
mą... (p. 12) 

Todėl mašina visiškai prilygsta žmogui, atitinka jo būdą; tiktai kai sukuria- 
me šį dvasinį ryšį, mes nugalime pasaulio prakeiksmą, materializmą. Ir tai yra 
vienas didžiųjų naujosios Vokietijos laimėjimų: technikos įvedimas į sielą... 
kad ji daugiau nešaltų lauke... 

Technikas kalbėjo ilgai ir įtaigiai... 

Ir tarsi atgaivintas plieno maudynių aš einu į paplūdimį, laimingas įkvepiu 
jūros oro, kuris plaučius taip pat gaivina kaip plienas...“ (p. 14) 


Čia neregėtai primygtinai rekomenduojama performuoti žmo- 
gaus savižiną pagal funkcinio mašininio ryšio idealą, nes tai kelias 
į fašistinius modernius laikus. Ši „autorefleksija“, teigianti, kad gy- 
vybingumą lemia plienas ir „jausmo“ kietumas, kartu sudaro tų 
„kietumo filosofų“ ciniško prisipažinimo pagrindą. Jie dabar sako 
viską, bet ne tam, kad pakoreguotų save, ne tam, kad „suminkštė- 
tų“ ir apsigalvotų. Jie, rodos, negirdi, kad išsiduoda kiekvienu žo- 
džiu. Jie kalba kaip per išpažintį, bet to visai nesuvokia. Jie prisipa- 
žįsta viską, kad dėl nieko nenusileistų. Jie nori tapti tokiais, kokia 
jau yra jų draugė mašina - plieniniais vyrais. 


Vokiško teksto 


vertimas: Beton und Stein find materielle Dinge, 
i der Ntenfdh gibt ihnen form und Geift. 
pataiko Vationalfosialiftijdje Tehni? befigt bei 
SERATE ies aller materiellen Zeiftung ideellen Jnhalt. 


formą ir dvasią. 

Nacionalsocia- 

listinė technika, 

būdama 

labai r 

pai (ZLA 1940 
turi ir idėjinį l / 

turinį. | 

Berlynas, 1940 ska 

m. sausis 


(parašas) 
Vokietijos 
kelių 


generalinis 
inspektorius. Generalinįpettor für das deutjhe Strafenmefen 

Jeigu vaizdai gali ką nors pasakyti apie pažiūras į gyvenimą ir 
politinį stilių, tai tokie žodžiai, kaip Hitlerio parankinio Alfredo 
Hugenbergo parašyti 1928 m., pasako beveik viską, kas bus. 


„Mums reikia ne košės, o bloko. Košėje mes paskęsime, turėdami bloką ne- 
sunkiai nugalėsime ir viską atstatysime... Mes būsime blokas, jeigu geležinis 
pasaulėžiūros segtuvas mus sujungs ir, jam laikant, visa, kas minkšta ir skysta, 
virs uola ir suaugs krūvon. Tie, kurie mums trukdys kelyje į tai, turės pasi- 
traukti arba susilydyti krūvon.“ (Berliner Lokalanzeiger, 26. und 28. Aug. 1928) 


4 ekskursas. 


Ketvirtoji karalystė prieš Trečiąjį Reichą 


1927 m. Frankfurto filosofijos profesorius Friedrichas Dessaue- 
ris pristatė knygą „Technikos filosofija. Realizavimo problema“ (Phi- 
losophie der Technik. Das Problem der Realisierung), kurioje žadėjo 
pateikti „kritinę technikos metafiziką“. Jis stoja prieš technikos štur- 
muotojus, kurie vien išoriškai gindamiesi žiūri į techniką kaip į 
mūsų civilizacijos „parveni“ (iškilėlį). Dessaueris naudoja epochai 
būdingą leitmotyvą - ėjimą nuo priešinimosi prie teigimo, nuo prie- 
šiškumo prie „pozityvaus supratimo“. 

Teigimas sudaro techninių išvadų branduolį: 


„žmogus gali skraidyti, bet ne todėl, kad jis paneigia gravitaciją ir ją pašali- 
na, o kad mąstydamas prasiskverbia pro ją ir, vaizdžiai kalbant, atsiduria kito- 
je dalyko pusėje. Vienoje pusėje jis yra jos tarnas, kitoje - jos ponas.“ (p. 40) 

„Taip gravitacija įveikiama, bet ne paneigiama... visiškas gamtos dėsnių pri- 
pažinimas ir nuolatinis laikymasis gamtos dėsnių rėmuose nulemia priemo- 
nes.“ (p. 41) 


Vadinamasis gamtos dėsnių teigimas atitinka interesą juos val- 
dyti; jeigu juos valdai, jie ima tarnauti žmogaus tikslams. Kviesda- 
mas pritarti techniškiems dalykams, Dessaueris turi galvoje štai 
ką: teigimo teigimą - valdymo priemonių valdymą. Dvigubame 
„taip“ reiškiasi plieninis ateities subjektas; jis neatskiriamas nuo to 
subjekto padidintos savivaldos: todėl to meto hegemoninė teorija 
nuolat kalba apie herojinius dalykus. Tai reiškia ne ką kita, tik pa- 

didintą savęs valdymą; drąsos retorika čia reiškia pasiryžimą būti 
panaudotam aukštesniu laipsniu. 

Mašina savo ruožtu siunčia pritarimą savo išradėjui, kai tik jis 
pamoko: „tai įmanoma“. Tik „įžengusi į būtį ,ji įgyja ypatingą on- 
tinę kokybę: ji įkūnija tai, ko gamtoje dar nebuvo, o dabar egzis- 
tuoja, nes ją sukūrė išradėjo protas - tarsi naują pasaulio kūrinį. 
„Dabar pats kūrimo įkarštis“. 

Ką reiškia ketvirtoji karalystė? 


„Kantas, suvokdamas visą pasaulio vaizdą, skyrė tris karalystes. Pirmoji yra 
gamtos mokslas: jis pavadina kūrinį „Grynojo proto kritika“... Kaip įmanomas 
gamtos mokslas? Tai raktas, atveriantis priėjimą. Jis duoda atsakymą: per laiko 
ir erdvės stebėjimo formas... ir taip pat per apriorines proto formas.., kategori- 
jas, kuriomis remdamasis jis apdoroja patirtį. (p. 54) Su visu tuo gamtos moks- 
las įmanomas kaip reiškinių pažinimas... 

Antroji karalystė, pasak Kanto, yra papročiai, tas visagalis, būtinas (katego- 
riškas) imperatyvas, suteikiantis valiai kryptį... Teorinis pirmosios karalystės 
protas į šią karalystę negali įžengti, čia viešpatauja aukštesnis, praktinis pro- 
tas, kuris atveria valiai transcendentiškumą... (p. 55) 

Pagal Kanto tvarką sienos visiškai izoliuoja pirmąją karalystę nuo antrosios. 
Tačiau ar toks atskyrimas pakenčiamas? Kantas pats pralaužė vartus. Trečiojo- 
je karalystėje aiškinama apie „jutimą“, apie patirties objektų pajungimą tiks- 
lui, jeigu užtenka proto. Tai estetiškumo ir tikslingumo karalystė... (p. 56) 


Tačiau veltui stengtumėmės, kad Kantas mums pasakytų apie 
tas dimensijas, kurios labiausiai įsirėžusios į dabarties gyvenimą. 
„Ketvirtojoje karalystėje yra šalis, kuri atskleidžia techniką“. Ket- 
virtoji karalystė yra to, kas išrasta, žmogaus paversta būtimi, neiš- 
matuojamas dar galimas išrasti ir realizuoti potencialas. Technika, 
pasak Dessauerio, yra ne kas kita, kaip išradimais kvietimas į tik- 
rovę miegančių ketvirtosios karalystės figūrų. Atrodo, tarsi tech- 
nika vis dėlto pereitų, pasak Kanto, į mums neprieinamą daikto 
savyje sferą, kad sukurtų naujus, prieš tai nebūtus daiktus, maši- 
nas. Tačiau mašina - tai ne koks nors daiktas sau, ne būtybė „lau- 
ke“, kurios galėjimo būti nesiekia joks protas, o yra čia mūsų dėka. 
Kita vertus, tai, kas joje „veikia , yra ne vien mūsų; joje yra ir „ne 
mano jėgos”. Išradimams gali būti būdinga pasaulį keičianti galia. 
Dessaueris, pavyzdžiui, užmena ontologinę Rantgeno spindulių 
mįslę: kad ir būdami gamtos fenomenas, jie gali reikštis tiktai įsiki- 

šus žmogui; jie yra anksčiau dar neegzistavusios energijos nauja 
forma. Tokios kokybės išradimas yra ontologinis būties turinio pa- 
pildymas - ir čia žmogui tenka būties bendraautoriaus vaidmuo. 
Gamta tiktai pateikia medžiagą, kad žmogus išrastus dalykus pa- 
keltų į techninį antgamtinį lygmenį. 

Tačiau viskas, kas žmogaus išrasta ir pastatyta, išoriškai prieši- 
nasi jam kaip gamtos stichija: 


„kaip kalnai, Golfo srovė... Žmonės turi reaguoti. Kas gyvena kalnuose, gy- 
vena taip, kaip to reikalauja kalnų sąlygos... Toks jau tos technikos charakte- 
ris.“ (p. 65) 

„naujų, sukurtų technikos formų galia iš esmės tokia pat autonomiška kaip 
sukurto kalnyno, upės, ledynmečio ar planetos. Iš to kyla sukrečianti tolesnio 
kūrimo apimtis, ir mes esame to liudytojai, dar daugiau - patys dalyvaujame 
kuriant. Baisi lemtis yra pačiam kurti, dalyvauti šiame vyksme tiek, kad mūsų 
sukurta su neįsivaizduojama autonomine jėga toliau liktų matomame pasau- 
lyje: tai didžiausias žemiškasis mirtingųjų įspūdis.“ (p. 66) 


Ši technikos filosofija dedasi esanti herojiška ir optimistinė, nes 
teigia žmogų esant tolesnį kosmoso kūrėją. Jai niekada nevalia 
rezignuoti dėl neįsivaizduojamo skurdo, tik reikia iš tos ketvirto- 
sios karalystės kviesti vis naujų figūrų, kuriose visada snaudė 

Gera ketvirtosios karalystės naujiena: „Rotos ranka (sukurta Rotos gamyklų 
Achene inžinieriaus Mejerio) yra truputį lengvesnė ir patogesnė už 
Jagenbergo ranką. Savo judrumu ji smarkiai lenkia žmogaus ranką...“ 

Čia sugretintos kasdieninė ranka su reguliuojamu darbui skirtu čiuptuvu ir 
išeiginė, imituojanti normalią, ranka. 


visų bėdų sprendimai ir tik „laukė“, kada bus aptikti. Taip greta 
gamtos, „kuriamos“ žmogaus, auga „dinamika pulsuojantis me- 
takosmosas'. 

Ar reikia atkreipti dėmesį į absurdiškus šios filosofijos aspek- 
tus? Jos apgaulingumas - vėl - glūdi subjekto sąvokoje. Jo heroi- 
kos negalima suprasti kaip protesto, kokios nors bėdos ar kan- 
čios. „Aš“ pasidaro herojiškas, nes yra per bailus būti silpnas. Jis 
„aukoja ,nes tikisi laimėti. Todėl technika atrodo kaip visų pro- 
blemų išsprendimo pranašystė. Vieną dieną, daro prielaidą filo- 
sofas, ji pašalins visas bėdas. Ir nemato (tai tiesiog stulbina) „išra- 
dimų“ griaunamojo aspekto. Kovos subjektas, didvyriškas ir 
plieninis, turi būti aklas savo paties destruktyvumui. Kuo dau- 
giau jam gresia pavojus subyrėti dėl techninio ir valdingo pa- 
saulio keliamų kančių, tuo optimistiškiau jis demonstruoja did- 
vyrišką pozą; šios teorijos centras yra subjektas, kuris nebegali 
kentėti, nes visas yra tapęs protezu. 

5 ekskursas. 
Totalinis protezavimas 
ir techninis siurrealizmas 


Diagnostinė minties istorija už daug ką turi būti dėkinga ciniš- 
kam kalbumui tų istorinių asmenų, kurie dėl vidinių ir išorinių prie- 
žasčių pasako tai, ko kiti geriau save kontroliuojantys individai nie- 
kada neišsitartų. Dažnai tai keistuoliai, kurie linkę kalbėti, kai 
vadinamieji normalieji mano, jog protingiau būtų patylėti. Vienas 
iš tokių nenulaikančių liežuvio, kuris gudriai išduoda tai, ko niekas 
kitas taip lengvai neatskleistų, yra „ekspresionizmo filosofas“ (Scho- 
lemas) Adrienas Turelis, 1934 m. išleidęs keistą kūrinį „Technokratija, 
autarkija, genetokratija“ (Technokratie, Autarkie, Genetokratie), pažen- 
klintą naująja vokiečių dvasia; šioje knygoje kurioziškas detalus ži- 
nojimas susilieja su megalomaninėmis (didelių erdvių) perspekty- 
vomis ir virsta paslaptinga ir savotiška spekuliacija. 

Šio teksto negalima pavadinti jokiu tradiciniu žanru, - tai nei trak- 
tatas, nei esė, nei teorema, nei manifestas. Tai atskiras teorinio siur- 
realizmo dokumentas, ir jo niekaip negalima klasifikuoti; jo tonas 
yra rimtas ir perdėm svarus, kartu nuoširdus savo žaismingu polin- 
kiu sieti tolimiausius dalykus. Frazės apie klajoklišką ir žemdirbišką 
gyvenimą tarsi žaidžiant pereina į mintis apie industrializmą, meta- 
lurgiją ir kvantų teoriją, klimatologiją ir laiko filosofiją, šalčio fiziką 
ir astronomiją - nuo Orinjako Žmogaus prie geopolitinių jėgos struk- 
tūrų materializavimo. Šioje painaus superintelekto mugėje, kur Tu- 
relis, kaip koks istorijos filosofijos Achternbuschas, skelbia savo nu- 
matymus, yra keistų „pataikymų - protezų teorijos ir technikos fi- 
losofijos junginių, kurie verčia suklusti. 


„Technika yra tik protezas; darbas, kurį mes nukreipiame į techniką, visada 
yra tik didelis išsipirkimas iš būtinybės atsisakyti savo pačių esybės, kad galė- 
tume suvokti kitokių padarų zonas ir interesus, neatsisakydami dėl to savo 
žmogiškumo, savo vokiškumo.“ (p. 34) 


Turelis be galo realistiškai svajoja apie naują Vakarų techno- 


kratijos lygį, kuris jai garantuotų „karvedžio aukštumą, vado vie- 
tą“ ir visišką pirmavimą kitų pasaulio zonų atžvilgiu - ypač Japo- 

nijos, kuri jau perėmė europinius mąstymo modelius, protezus, 
technikas. Tai būtų tik „mūsų būsimojo laiko socialinė psichologi- 
ja“. Pati filosofija, ruošianti mąstymo modelius, virsta 


„puikia ir ateityje būtina protezų sistema, mažų mažiausiai prilygstančia 
lėktuvo, povandeninio laivo, automobilio ir kt. protezų sistemai.“ (p. 34) 

„Jeigu faktas yra tai, kad mes nebegalėsime apsaugoti nuo pirmosios zonos 
savo techninės ir mokslinės protezų sistemos didžiojo gaubto patento, o neto- 
limoje ateityje ir nuo trečiosios zonos (šiandien būtų sakoma - antrojo ir tre- 
čiojo pasaulio, - PSI.) visiškai nepriklausomai nuo to, ar patys išduosime toms 
zonoms gamybos paslaptis... tai, kita vertus, nereikia pamiršti, kad patys sau 
susikursime, naujai smarkiai sustiprinsime ligšiolinį mašininį protezų stilių, 
kurį bus galima vadinti totalinio techninio pobūdžio protezais... 

Šią techninę protezų sistemą, kuri yra tipiškas vyriškas laimėjimas, galima 
palyginti tik su priešgimdyminiu visišku izoliuotumu motinos kūne. 

Visi žmonės, kad ir kokios lyties jie būtų (!), pirmiausia, t. y. prieš savo gimi- 
mą, buvo nepakartojamoje maitinančioje aplinkoje, apsaugos sferoje, taipogi 
kalėjime — patyrė uždarą būtį motinos kūne. Vyriškasis atsakas tam yra tech- 
nokratinių protezų, jėgos, finansinės galios ir techninių aparatų pavertimas 
visiškai uždara sistema, kurioje atskiri žmonės atrodo uždaryti ir pasidavę jos 
malonei... 

„Jei anglai su savo karinių lėktuvų totaliniais protezais perskrenda Himala- 
jų kalnus ir daro tai nuolat, ištisomis eskadromis, tai nėra rekordų vaikymasis 
ir pinigų švaistymas, o ženklas visai Indijai, kad Anglijos ir Europos protezų 
galia yra pranašesnė...“ (p. 56-60) 


Koks susipainiojęs turi būti mąstytojas, kad galėtų taip aiškiai 
matyti? Beprotystė kiaurai perpranta metodą. Beje, tam, kuris ne- 
galės skaityti Turelio, paguoda tebus Gershomo Scholemo pavyz- 
dys: pastarasis pažinojo autorių asmeniškai ir jau 3 dešimtmetyje 
„nė žodžio nesuprato“ iš to, ką tas kalba. (G. Scholem, Von Berlin 
nach Jerusalem, p. 157-158.) 

9. Politinė algodicėja. 
Ciniškosios kosmologijos ir skausmo logika 


Ką reiškia visas šis statybų, laivų, šachtų, mūšių ir kny- 

gų triukšmas, žiūrint iš žvaigždžių erdvės: prieš Že- 
mės plutą - niekas! 

Oswaldas Spengleris, 

„Pirmapradžiai klausimai“, 1965 


Nors tvirtieji nacių sporto subjektai, prisidengę vitalizmo kau- 
ke, ir reiškė savo simpatijas proteziniam gyvenimui ir tuo būdu 
stengėsi neigti skausmą, vis dėlto jie negalėjo išvengti jo reikšmės 
klausimo. Niekas taip nereikalauja metafizinės prasmės kaip skaus- 
mas, kuris gali būti mirties pranašas. Jis nori žinoti, ką reiškia ta 
begaline tapusi šio amžiaus kančia, kas užją atsako ir kokios visu- 
mos indėlis ji galėtų būti. 

Kasdienis suvokimas, rutinų saugomas nuo pernelyg gilių min- 
čių, dėl to nesileidžia į diskusijas. Tuo būdu jis išvengia ryškaus 
cinizmo. Paprastai jis sako tik tiek: „Toks jau tas gyvenimas“. Ta- 
čiau kas įsigilina į šį klausimą ir surizikuoja turėti „nuomonę“ apie 
kančią, tas įsitraukia į tokią sritį, kur arba turi būti labai tikras dėl 
savo metafizinių pažiūrų, arba tampi ciniškas. 

Algodicėja - tai įprasminanti, metafizinė skausmo interpretaci- 
ja. Šiais laikais ji pakeitė teodicėją kaip jos kita pusė. Pastaroji sa- 
ko: kaip galima suderinti blogio, skausmo, kančios ir neteisybės 
buvimą su Dievo buvimu? Dabar klausimas toks: jeigu nėra Die- 
voir aukštesnės prasmės, tai kaip mes apskritai pakenčiame skaus- 
mą? Ir čia tuojau pasireiškia politikos, kaip teologijos pakaitalo, 
funkcija. Nacionalai paprastai nė akimirkos nedvejoję sakydavo: 
neišmatuojamos karo kančios buvusios prasmingos kaip auka tė- 
vynei; tokių tvirtinimų patosą slopino tai, kad pralaimėtas karas ir 
nugalėtojų taikos diktatas bei nusivylimą kelianti revoliucija vertė 
abejoti tokiu prasmingumu. Galima pasvarstyti, ar plačiai nuskam- 
bėjusi durklo smūgio legenda nebuvo beviltiškas dešiniųjų ban- 
dymas išgelbėti politinę algodicėją; mat ir pats didžiausias nacio- 

nalistas galėjo pripažinti, kad Vokietija pralaimėjo karą, bet sutik- 
ti, kad „viskas buvo veltui” ir kad begalinės kančios politiškai bu- 
vo beprasmiškos, - daugeliui amžininkų buvo nepakeliama. Dur- 
klo smūgio legenda buvo visai ne mitas, o sąmoninga dešiniųjų 
saviapgaulė. Apie tokias pastangas liudija ir Hitlerio „karti laimė“. 

Jeigu žmogus, matydamas pasaulinio karo kančias, domėjosi jų 
prasme, tai jo klausimas vedė ten, kur susitinka politika, gamtos 
filosofija ir medicininis cinizmas. Beveik nė vienas tų metų orato- 
rius neapsiėjo be medicininių metaforų: liga, vėžys, operacija ir 
gydymas krize. Hitleris knygoje „Mano kova“ kalba apie didelę 
katastrofą, kuri būtų geriau už šliaužiančią politinę tuberkuliozę. 
Medicininės dešiniųjų metaforos priešo viduje ligą baudžiasi nai- 
kinti „plienu ir ugnimi“. Kairioji pusė vis dėlto šiaip ar taip pastebi 
dvigubą ligos pavojų: 


„O jeigu revoliucinis proletariatas nori būti gydytojas, kuriam lemta atlikti bū- 
tiną operaciją, tai jis neturėtų teptis atviruose ligos pūlinių židiniuose rankų, nes 
per operaciją pats chirurgas vėl perneš į paciento kūną tas nuodingas medžiagas, 
kurias pašalinti buvo jo pareiga.“ (Erich Mūhsam, Wahrhaftigkeit, in: Fanal 2, 1928.) 


Už geranorišką šaltą gydytojo žvilgsnį pranašesnis gamtos filo- 
sofo žvilgsnis, kuris žmogaus bėdas sieja su kosminėmis funkcijo- 
mis. Prieš biologo ir juo labiau astronomo akis menkos žmonių 
konvulsijos susilieja — tarsi būtų tik milžiniško tapsmo ir išnykimo 
žaismo ornamentai. 1922 m. eilėraštyje „Didžiavimasis ir liūdesys“ 
(Stolz und Trauer) Rudolfas G.Bindingas bando žvelgti tokiu biolo- 
giniu „plačiu žvilgsniu“: 


Didvyriai krinta 

ir sūnūs palieka motinas. 
"Tai vis 

paprasti dėsniai. 


Kvėpavimas ir mirksniai 
didžiulio vyksmo. (Apraudojimas) 


Ir čia kvintesencija yra herojiškas tvirtumas, pritarimas, „didžia- 
vimasis', blokinis „aš“, kuris tampa herojiška protinga „mašina 
sau”. Nacionalsocializmo vadovėliai mokėjo tai įvertinti. 

Plieno 
mylėtojas 
Ernstas 
Jūngeris, 
1930 m. 


Politinės algodicėjos naudoja elementarią schemą: atsitraukimas 
iš užuojautos į tyrą stebėjimų šaltį. Sį pratimą ypač virtuoziškai 
atliko Ernstas Jūngeris. 


„„„Kuo ilgiau truko karas, tuo labiau jis veikė kūniškąją meilę... Materialaus mūšio 
dvasia...kūrė vyrus tokius, kokių pasaulis ligi tol niekad nebuvo matęs,... plieninius 
žmones, pasiruošusius kovai jos šlykščiausia forma... Šit ilgomis eilėmis paraduoja 
pasiruošęs moteriškumas, asfaltų lotoso žiedai, Briuselis... Čia tik plieninis charakte- 
ris galėjo atsilaikyti, kad nebūtų sumaltas į miltus. Gryna funkcija buvo tie įgudę 
mylėti kūnai...“ (Ernst Jünger, Kampf als inneres Erlebnis, 1933, S. 33-34.) 


Jūngeris yra iš tų, esančių tarp fašizmo ir stoiško humanizmo, 
kuriuos ne taip paprasta klasifikuoti. Tačiau jis, žinoma, yra mo- 
dernaus cinizmo mąstymo meistras, kurio asmenyje vienas kitam 
neprieštarauja šalta poza ir jautrus suvokimas. Ideologiniu požiū- 
riu jis užsiiminėja estetizuota politine biologija, subtilia, funkcio- 
nalistine termitų filosofija. Ir yra priskiriamas prie svajojančių apie 

tvirtą subjektą, kuris gali ištverti plieno audrą. Savo šaltumu jis 
moka už blaivumą tarp baisumų. Ir todėl tampa tiksliu liudytoju 
to, kas mūsų amžiuje pasiekta baisumų modernizavimo srityje. 
Palaidoti Jūngerį, lėkštai jį įtariant propagavus fašizmą, būtų ne- 
produktyvu jo kūrinių atžvilgiu. Jeigu kam nors tinka Benjamino 
formulė „mūsų amžiaus slaptasis agentas“, tai labiausiai ji tinka 
Jūngeriui, kuris kaip nė vienas kitas yra ištyrinėjęs fašistinio mąs- 
tymoir jutimo struktūras. Jo kontempliatyvus tvirtumas siejasi su 
aiškiu noru būti savo paties patirties liudytoju. Jūngeris pripažįsta 
savo prefašistines tendencijas, tačiau, kita vertus, savo „patirties 
alkiu“ demonstruoja tokią savybę, kokios šiaip neparodė joks fa- 
šistas ir kuri apskritai daug artimesnė atvirai ir liberaliai pasaulio 
dvasiai, su kuria dabar greičiau nori identifikuotis naujieji kairieji. 

Jo prozos eskizuose „Nuotykių ištroškusi širdis“ (Das abenteuer- 
liche Herz) yra vienas pasažas, atskleidžiantis Jūngerio biologinę 
algodicėją: 


Iš paplūdimio eskizų, Zinnowitzas 2 

„Tankiuose krūmuose už kopos, vidur vešlios meldų juostos, man pasisekė 
per vieną pasivaikščiojimą pamatyti džiugų reginį: didelį drebulės lapą su ap- 
skrita skyle. Nuo krašto, rodės, karojo tamsiai žali kutai, kurie, geriau įsižiūrė- 
jus, pasirodė beesą mažulyčiai vikšrai, įsikibę žandikauliais į lapo minkštimą. 
Matyt, čia neseniai buvo išsiritę peteliškės padėti kiaušiniai: jaunasis peras kaip 
gaisras plito po savo maitinančią terpę. 

Tas vaizdas buvo keistas tuo, kad jo atspindimas naikinimas atrodė toks ne- 
skausmingas. Kutai atrodė kaip paties lapo nukarusios skaidulos, taigi jis pats 
buvo tarsi nieko nepraradęs. Čia buvo taip ryškiai matyti, kaip išsilygina dvigu- 
ba gyvenimo buhalterija; ir aš prisiminiau, kaip Condė guodė dėl šešių tūkstan- 
čių mūšyje prie Freiburgo žuvusiųjų verkiantį Mazariną: «Cha, viena vienintelė 
naktis Paryžiuje duoda žmonijai daugiau gyvybių negu kainavo ši akcija.»* 

Tokia laikysena mūšio vadų, kurie mato permainą ten, kur deginama, mane 
nuo seno jaudino, kaip ženklas didžiai sveiko gyvenimo, kuris nebijo kruvino 
pjūvio. Todėl jaučiu malonumą galvodamas apie Chateaubriand'ą taip pyki- 
nusius žodžius consomption forte, - didelės sąnaudos, - kuriuos paprastai mur- 
mėdavo Napoleonas karvedžiui nesėkmingomis mūšio akimirkomis, kai visi 
rezervai metami į kovą, o frontas tuo tarpu, puolant raitelių eskadronams ir > 
šaudant į priekį išstatytai artilerijai, tirpsta lyg; plieno ir ugnies mūšos daužo- 
mas. Tai žodžiai, kurių nenorėtum atsisakyti, nuotrupos pokalbių su savimi 


* Pasakojama, kad taip gališkai ciniškai yra pasakęs ir Napoleonas po Ylavos mūšio. 

prie lydymo krosnių, kurios žėruoja ir dreba, kai šniokščiančiame kraujyje dva- 
sia perdestiliuojama į naujo amžiaus esenciją. 

Šios kalbos pagrindas yra tikėjimas gyvenimu, kuris nepripažįsta tuštumų. 
Jo pilnatvės vaizdas verčia mus pamiršti slaptus skausmo ženklus, skiriančius 
parabolės puses - kaip čia žandikaulių darbas vikšrą ir lapą.“ 


Ir Jūngerio karvediškas žvilgsnis panašus į biologo. Todėl jo po- 
litinėse pažiūrose buvo šiek tiek to, kas būdinga biologui - pripa- 
žinimo, kad gyvybė smarkiai pulsuoja tarp dauginimosi ir mirties. 
Tačiau jis ignoravo slenkstį, skiriantį natūralią mirtį nuo politinės 
prievartinės mirties. Taip sutapatinamos biologinės pažiūros su pa- 
žiūromis į didelius kariaujančius „organizmus“, kurie stoja vieni 
prieš kitus kovose dėl viešpatavimo ir dėl išlikimo. Jūngeris visiš- 
kai sąmoningai nutrina ribas tarp zoologijos ir sociologijos. Karas 
iš tiesų yra „dvasinio gyvulių pasaulio“ fenomenas. Jo psichologi- 
nis triukas yra tai, kad jis vienu metu sugeba būti ir vabzdžio, ir 
tyrinėtojo pozicijoje; jis įsijaučia tiek į ėdantį vikšrą, tiek į ėdamą 
lapą; su savo juslėmis būna fronte, kuris lydosi ugnyje; bet kartu 
šaltai mąstydamas stovi ant karvedžio kalvos, iš kur mūšis atrodo 
kaip estetinis spektaklis. Šitoks dvigubas „aš“ atitinka politinio ši- 
zofreniko „aš“. „Baimė ėda sielą“. Karo baisumai išėdė jo sielą, o 
jos apvalkalas gelbėjasi šaltoje žvaigždėje, iš kur negyvas „aš“ žiū- 
ri į savo paties išgyvenimus. 

Žiūrėjimas į žvaigždes buvo tipiška Veimaro algodicėjų forma. Jų 
svarbiausias autorius, šiandien beveik užmirštas, yra savo metu la- 
bai populiarus astronomas Bruno H. Buergelis, Veimaro dangaus 
žinovas numeris pirmas, sekmadienio filosofas, humoristiniais me- 
lancholiškais svarstymais apie žmogų visatoje subūręs aplink save 
šimtus tūkstančių skaitytojų. Politiniu požiūriu jis buvo „klasių su- 
sitaikymo“, nesutarimų tarp darbo ir verslo panaikinimo autorius. 
Jis ištisus dešimtmečius savo astronomiją naudojo kaip savotišką 
sutrikusios smulkiosios buržuazijos sielų ganymo priemonę. Jo „Dan- 
gaus pažinimas“, neseniai vėl išleistas, pasiekė fantastinį tiražą. Ir jo 
autobiografijos „Nuo darbininko iki astronomo“ (1919) jau 4 dešimt- 
mečio pradžioje buvo parduota ne mažiau kaip šimtas tūkstančių.* 


* Apie Buergelį žr. mano knygoje: Literatur und Lebenserfahrung. Autobiographien der 20er 
Jahre, Mūnchen, 1978, S. 67. 

Knygoje „Tu ir visata“ (Du und das Weltall, Ein Weltbild von Bruno 
H. Buergel, 1930) yra autoriaus gamtos filosofijos išpažinimo skir- 
snis, pavadintas „Didysis dėsnis“. Triuškinančioje ar pakilumo jaus- 
mą teikiančioje astronominių apmąstymų plotmėje atsileidžia poli- 
tiniai moraliniai Veimaro „mikropolitikos““ spazmai. Tačiau vidinė 
tuštuma nuolat didėja. Ar Buergelis savo humoristiniu plepamu to- 
nu neskatina subjektų savaiminio apledėjimo? Tai, ką Buergelis va- 
dina „didžiuoju dėsniu“, yra bangų fenomenas, kurį jis bando ste- 
bėti nuoelektrinių ir akustinių svyravimų iki žmonių kultūrų raidos. 


„Bangos be perstogės tai kyla, tai leidžiasi. Dabar viršuje, o netrukus jau 
apačioje, vėl pakilimas, vėl nusileidimas, ir pagaliau be garso susigeria į smėlį. 
Lapas krinta, jo laikas baigėsi, jo paskirtis pasiekė galutinį tikslą, jis leidžiasi į 
didįjį humuso sluoksnį, iš kurio kils nauja gyvybė... (p. 48) 

Viskas aplink banguoja. Tūkstančiai jėgų kyla ir leidžiasi. Garso bangos sklin- 
da iš jūrininkų bažnytėlės varpinės... Šviesos bangos minties greičiu iš tolimų 
žvaigždžių zvimbia į mažą Žemės rutulį, elektros bangos supa mane, pradėju- 
sios savo kelionę aukštuose stulpuose, lekia per šalis ir jūras skelbdamos apie 
žmonių išradingumą ir kvailumą iki pat toliausių civilizacijos vietų. (p. 49-50) 

Paslaptingų stebuklų bangos šniokščia aplink mus. Jos įkūnija didįjį dėsnį 
mažame „aš“... 

Jam (t. y. W. Fliessui) nenuilstamai dirbant, atsiskleidė nuostabus dėsnis, kad 
tų dviejų skirtingų gyvybės substancijų, tų moteriškųjų ir vyriškųjų ląstelių, 
gyvenimo trukmė yra skirtinga, kad vyriškajai substancijai būdingas dvide- 
šimt trijų, o moteriškajai dvidešimt aštuonių dienų periodas. Šis besikeičiantis 
gyvybės energijos pulsavimas yra aiškiai jaučiamas mumyse... (p. 50) 

Ir iš dienų susidaro metai. Tai taip pat didelė pasaulio vyksmo banga!... Bet 
diena ir metai pranyksta, mažulytės bangelės amžinybės jūroje... (p. 51) 

Ir kultūros, šimtmečiams uždedančios savo antspaudą Žemės rutuliui, yra 
žmonijos bangų virtinės. Iškilo ir susmego prieš tūkstantmečius senovės kinų 
kultūra, indų, egiptiečių... Daugelį kultūros bangų matė motušė Žemė, šniokš- 
čiančių per ją, jos atėjo ir praėjo kaip vasara ir žiema... 

Atrodo... tarsi mūsų epochos kultūra, Vakarų kultūra imtų nykti.“ (Toliau 
pateikiama išnaša, nurodanti „reikšmingą Oswaldo Spenglerio veikalą“; p. 53.) 


Buergelis pabrėžė, kad ir „amžinosios žvaigždės“ nėra šio tapsmo ir 
išnykimo dėsnio išimtis. Ir mūsų saulė užges, „tad šioje mažutėje žvaigž- ` 
dėje Žemėje viską apgaubs naktis ir ledas, amžinos mirties tyla“. (p. 65) 

Melancholiškoje astronominių samprotavimų platybėje atsispin- 
di Veimaro gyvenimo pajautos giluminis sluoksnis. Subjektai ins- 

tinktyviai kolaboruoja su tuo, kas juos naikina ir daro nereikšmin- 
gus. Jie pratinasi prie nežmoniškų perspektyvų, jie bėga į šaltį ir 
didybę. Jų teigimai nukreipti į tai, kas yra ne jie „patys“, o padeda 
apledėjusiam „aš“ užsimiršti didelėje visumoje. 

Kas priešinasi tokiam užsimiršimo ugdymui? Ar Veimaro kairie- 
ji sugebėjo pajusti ciniškos kosmologijos impulsą? Istorikas ir šian- 
dien nesuvokia, kodėl tokie sutrikę to meto kairiųjų šūkiai. Ir kai- 
rieji, kiek tai buvo įmanoma, stengėsi tapti „bloku“. Ir čia dominavo 
„linija“, „charakteris“, „geležinė valia“. Walteris Benjaminas buvo 
vienas iš nedaugelio, kurie metodiškai ieškojo „kitos pusės“ sąly- 
čio su patirtimis, medžiagomis, mąstymo pavyzdžiais ir reagavi- 
mo būdais. Kaip nė vienas kitas, jis sugebėjo keisti mąstymą - gel- 
bėti patirtį nuo reakcingų plepalų monopolio. Toks mąstymo 
keitimo šedevras yra jo knyga „Vienos krypties gatvė“ (Einbahn- 
strasse, 1928), kurioje jis išdrįsta įlįsti į liūto narvą, kad pakalbėtų 
apie dalykus, kurie anksčiau buvo kareivių žinioje - apie karo pa- 
tirtį ir žmonių technikos kruvinas jungtuves su kosmosu. Pada- 
rius nedidelį posūkį, jam pavyksta atskleisti buržuazinės techni- 
kos filosofijos reakcingumą: ne gamtos valdymas yra technikos 
tikslas, o gudrus žmogaus ir gamtos santykio valdymas. 


Apie planetariumą. 

„Jeigu reikėtų išdėstyti antikos koncepcijas labai trumpai, stovint ant vie- 
nos kojos, kaip kadaise Hillelis išdėstė žydų koncepcijas, tai ta frazė turėtų 
būti tokia: „Žemė priklausys tik tiems, kurie gyvena iš kosmoso jėgų“. Niekas 
taip neskiria antikos žmogaus nuo naujųjų laikų žmonių, kaip jo tikėjimas kos- 
mine patirtimi, kurio vėlesnis žmogus beveik neturi. Šio tikėjimo nuosmukis 
pasireiškė jau astronomijos suklestėjimu naujųjų laikų pradžioje... Antikos san- 
tykis su kosmosu buvo kitoks: jam būdinga ekstazė. Tačiau ekstazė yra tokia 
patirtis, kai mes pasirūpiname vien tuo, kas artimiausia ir tolimiausia, ir nieka- 
da viena be kita. Tačiau tai sako, kad ekstaziškai su kosmosu žmogus gali ko- 
munikuoti tiktai bendrijoje. Naujųjų laikų žmonės pavojingai klysta, many- 
dami, kad ši patirtis nesvarbi, kad jos galima atsisakyti ir ji galinti likti tik kaip 
atskiro individo svajonės gražiomis žvaigždėtomis naktimis. Ne, jos nuolat iš 
naujo reikia, ir paskui tautos ir kartos jos labai nedaug tegali išvengti — tai bai- 
siausiu būdu paaiškėjo paskutiniame kare, kuris buvo naujo, niekad negirdė- 
to susijungimo su kosmoso jėgomis bandymas. Žmonių masės, dujos, elek- 
tros jėgos buvo išmestos į laisvą lauką, aukštos įtampos srovės skrodė gamto- 
vaizdį, danguje plieskėsi naujos žvaigždės, oro erdvė ir jūros gelmės ūžė nuo 

propelerių, ir visur aukų šachtos buvo kasamos motinoje Žemėje. Didysis sie- 
kimas įsigauti į kosmosą pirmą kartą vyko planetos mastu ir technikos dvasia. 
Tačiau kadangi viešpataujančios klasės noras iš technikos pasipelnyti turėjo 
susilaukti atpildo, tai technika išdavė žmones ir tuoktuvių lovą pavertė kraujo 
jūra. Imperialistai teigė, kad kiekvienos technikos prasmė yra užvaldyti gam- 
tą. Bet kas patikės baudėju, kurio auklėjimo prasmė būtų tai, kad suaugusieji 
valdytų vaikus?... Tikros kosminės patirties šuoras nėra susijęs su tuo mažyčiu 
gamtos fragmentu, kurį mes įpratę vadinti „gamta“. Paskutiniojo karo naiki- 
nimo naktimis žmonijos kūno sandarą krėtė jausmas, panašus į epileptikų pa- 
laimą. Po karo vykę maištai buvo pirmas bandymas pajungti jau naują kūną. 
Proletariato jėga yra jo pasveikimo termometras. Jeigu žmonija iki kaulų sme- 
genų nepaklus jo disciplinai, tai jo neišgelbės jokie pacifistiniai išvedžiojimai. 
Griovimo svaigulį gyva įveikia tik apimta sueities ekstazės.“ (p. 123-126) 


Benjaminui pavyko tai, kas negalėjo pavykti jokiam grynam ka- 
ringam mąstytojui, strategui ar tvirtumo ideologui. Jam medituo- 
jantatsileidžia dalis subjekto mėšlungio. Ekstazė, „aš ištirpimas“ pri- 
pažįstama kaip kosminės komunikacijos sąlyga; kartu jis leidžia 
suvokti galimą žmonių susitaikymą. Tačiau temos dviprasmiškumo 
neišvengė ir Benjaminas. Jis kalba apie proletarinę discipliną, kuria 
visuomenės kūnas turi persiimti iki kaulų smegenų. Visas prieštara- 
vimas čia atsiskleidžia in nuce. Nuo apvaisinimo ekstazės iki griež- 
tos disciplinos ne toks jau lengvas kelias. Fašizmas sugebėjo suvie- 
nyti ekstazę ir discipliną, mobilizuodamas svaiginimąsi valdžia ir 
griovimo ekstazes. Jis organizavo ne vien didžiojo kapitalo intere- 
sus, bet ir dalį politinės mistikos. Benjamino minčių žaismas bando 
varžytis su fašizmo grėsme, nurodydamas kairei būtinybę atimti iš 
fašizmo jo ideologinius ginklus ir jo psichologinį principą. 

Tarp nedaugelio to meto filosofų, kurie ieškojo būdų išganyti in- 
dividą siūlydami ne kietaširdiškumą, šaltumą ir blokus, ypač išsiski- 
ria Maxas Scheleris — ir jis yra labai dviprasmiškas, „dvigubas agen- 
tas”, mėgstantis subversyvias išpažintis pilietis. Karas ir jam susuko 
galvą ir įkvėpė karą teigiančioms, nuo vokiškumo svaigstančioms, 
bjaurioms minčių pratyboms („Karo genijus ir Vokiečių karas'- Der 
Genius des Krieges und der Deutsche Krieg, Leipzig, 1915). Vėliau jis 
buvo vienas iš nedaugelio, kurie griežtai atsiribojo, kaip Thomas 
Mannas yra pasakęs apie save, „nuo karinės tarnybos su plunks- 
na“. 1921 m., protestuodamas prieš vokišką partinę „pareigos vyk- 
dymo bet kokia kaina“ dvasią, vartojo jau visai ne kankinišką leksi- 


541 


ką: „Apie džiaugsmo išdavimą“. Čia jis jau pateikė psichologinius ir 
moralinius argumentus, kuriais vėliau buvo triuškinamas nacių eu- 
demonizmas, t. y. ta malonumą teikiančios jėgos filosofija, kuria tau- 
tiškoji darbo tarnyba grindė savo viešpatavimą - nelaimingų žmo- 
nių valdymą. Naciai sugebėjo mobilizuoti pozityvumo troškimą, 
kuris nelaimingus ir dezorientuotus individus vertė angažuotis ir 
šlietis prie kitų, dalyvauti „statyboje“. Scheleris mato, kad iš viso to 
nieko gero neišeis. Nelaimingieji, „statydami“ ir angažuodamiesi, 
toliau skleidžia savo nelaimę. „Tik laimingi žmonės yra geri“ - kartą 
teisingai pasakė rašytoja Marie Ebner-Eschenbach (M. Ebner-Es- 
chenbach, Liebe und Erkenntnis, "1970, S. 72). 

Taigi Veimaro epochos dvasiai būdingas savotiškai ironiškas arba 
ciniškas blogybių, kaip galiojančių ir neišvengiamų tikrovių, teigi- 
mas. Teigiant lengvai išlenda į paviršių gynimosi tendencija: tai „aš“ 
šarvai prieš savo kančią, „ne“ tam, kas būtų subjektyvi tiesa, „ne“ 
vidinei žaizdai, silpnumui ir menkumui. Tai pradedi aiškiau matyti, 
kai kontrasto būdu sugretini svarbų Schelerio algodicėjos veikalą 
„Apie kančios prasmę“ (Vom Sinn des Leidens, 1916). Tame tekste Sche- 
leris surenka kitos etikos ir politikos elementus; ne grūdintis ir būti 
atspariam kančioms, o praplėsti „taip“ ir pripažinti tegu ir savo skaus- 
mo sąskaita. Tačiau tai įmanoma tik religija grindžiamam gyveni- 
mui, kuris giliausiuose sielos sluoksniuose jaučiasi nesugriaunamas, 
saugus būtyje. Scheleris tai vadina palaima. Tokį gebėjimą kentėti 
lemia ne „aš“ užsigrūdinimas, ne politinės bloko, džiaugsmą teikian- 
čios jėgos, geležinio fronto, petis į petį šūkio, „plieninio aš“, „staty- 
mo aš“ tipo algodicėjos, o užmirštas krikščioniškas principas, kurį 
atnaujino Tolstojus: nesipriešinti blogiui. 


„Didžiulis atsipalaidavimas, kuris apskritai turi atrodyti kaip palaima, atsi- 
palaidavimas vien nuo pripažinimo, naivios skausmo ir kančios išraiškos. Ga- 
na to antikinio pūtimosi, gyrimosi savo kančia, nes jos dydis rodo tavo paties 
jėgą... Bet nereikia ir didžiuotis, slėpti ją nuo savęs ir kitų apsimestiniu abejin- 
gumu arba kenčiančių ir mirštančių „išminčių“ retorika. Taip ilgai tramdytas 
kenčiančios būtybės riksmas vėl laisvai ir rūsčiai aidi visatoje. Didžiausią skaus- 
mą, Dievo tolumo jausmą Jėzus laisvai išreiškia ant kryžiaus. „Kodėl tu mane 
apleidai?” Ir jokių daugiau aiškinimų: skausmas yra skausmas, yra blogis, ma- 
lonumas yra malonumas; ir pozityvi palaima, ne vien „ramybė“ arba Budos 
„Širdies išganymas"“, yra gėrių gėris. Ir ne atbukimas, o sielą švelninantis savo 
ir kitų kančios iškentimas!“ (p. 64—65) 

Bet kokį poleminį subjektyvumą paskutiniu gyvenimo laikotar- 


į 


piu sudaro „aš kova su skausmu, skausmo neigimas, nes gyveni- 
mo pabaigoje skausmas būtinai ištinka. Žmogus stato, ginkluoja- 
si, tveria tvoras, sienas, brėžia ribas ir grūdinasi, kad save apgintų. 
Tačiau jame be perstogės vyksta rūgimas. Kas stato ir ginkluojasi, 
vieną dieną griaus ir muš. 


10. Viduje trokštant Napoleono. 
Politiniai cinizmai V: 
dalykiško žmogaus ugdymas treniruotėmis 


Mes, vokiečiai, daugiau niekada neturėsime Goethe's, 
bet Cezaris bus. 
Oswaldas Spengleris, „Pesimizmas?“ 


„Mums prasidėjo kovojančių su Napoleonu irjo potvar- 
kių brutalumu valstybių epocha. Tai jo galvoje pirmiau- 
sia subrendo karinio ir kartu liaudiško pasaulio valdy- 
mo idėja... Šis amžius yra pasirengusių didžiulių kariuo- 
menių ir visuotinės karinės tarnybos amžius... Nuo Na- 
poleono laikų nuolat stovi pasirengę žygiui šimtai tūks- 
tančių; galop milijonai, didžiuliai laivynai, kurie kas de- 
šimt metų atnaujinami. Tai karas be karo, ginklavimosi ir 
išradingumo varžybų karas, skaičių, tempų, technikos karas... 
Kuoilgiau atidėliojama iškrova, tuo baisesnės darosi prie- 
monės, tuo nepakenčiamesnė įtampa... Didieji pasauli- 
niai jėgos centrai savo nuožiūra elgsis su mažesnėmis 
valstybėmis, jų teritorijomis, ekonomika ir žmonėmis: 
visa tai yra tik provincija, objektas, priemonė tikslui pa- 
siekti; jų likimas nesvarbus didžiajam vyksmui. Per kele- 
tą metų mes išmokome beveik nekreipti dėmesio į įvykius, ku- 
rie prieš karą būtų privertę pasaulį nustėrti. Kas šiandien rini- 
tai galvoja apie milijonus, kurie žūsta Rusijoje?“ 
Oswaldas Spengleris, „Vakarų saulėlydis“, 1922 


Veimaro respublikos napoleonizmas rodo tuos vingius ir krizes, 
su kuriomis smulkieji ir išsimokslinusieji biurgeriai tada įžengė į 

strategijos amžių. Šiandien tai, dažnai visiškai be pagrindo pabrė- 
žiant, vadinarna „inteligentijos politizavimu“ arba „masių politi- 
zavimu“. Iš tikrųjų masių politizuotojas buvo pasaulinis karas. Per 
metų metus jis pavertė visą kontinentą fronto stebėtojais. Karo pra- 
nešimai išugdė kiekvieno žmogaus polinkį žvelgti karvedžio aki- 
mis; žmogus jautė, kad jei jis nėra karvedys, tai gali būti tik mažy- 
tis karo mašinos sraigtelis. Karo pranešimai ketverius metus bom- 
bardavo visuomenės sąmone. Čia iš pradžių įvyko tas dabarčiai 
būdingas visuotinis dėmesio suvisuomenėjimas - ir individų bei 
grupių pabudusi „politinė sąmonė“ buvo katastrofų bei slapto ka- 
ro stebėtojo optika. 

Vadinamasis politizavimas kyla iš intensyvesnio sąmonių mili- 
tarizavimo ir strateginio mobilizavimo; ir tai ne vien išorinis reiš- 
kinys. Jis įsiskverbia giliai, daro poveikį net kūno laikysenai ir su- 
vokimo formoms. 1912 m. Walteris Rathenau tai vadino „politiko 
ugdymu”, jeigu taktikos, bendros padėties vertinimo ir kitokio mąs- 
tymo pavyzdžiai pasiekia „prekiją“.* Po to, visai netrukus, politi- 
zuotumas - kaip strateginis mąstymas didelių katastrofų mastais — 
tapo visuotine sąmone. Ir tai pasidarė labai paplitusia tikrove Vei- 
maro pasaulėžiūrų ir partiškumo chaose. Kita vertus, kolektyvinė 
sąmonė buvo linkusi priešintis tokio pobūdžio politizavimui. Bjau- 
rėjimasis politika buvo viena iš stipriausių psichologinių politinių 
to meto srovių. Tuo ypač naudojosi tautiškoji pusė, kuri skelbėsi 
esanti labiau „judėjimas“ negu „partija. 

Politinis „aš“ siekė tvirtumo ir vinklumo, o karvedžio ir diplo- 
mato akis mokėsi stebėti: aprėpti gamtovaizdį, „šaltai“ įvertinti vi- 
sas aplinkybes; laviruoti, kol to reikia; smogti, kai tam ateina me- 
tas.** Komunistinė retorika šias apskaičiavimo formas vadino 
„sąsajiniu mąstymu“ ir tvirtino, jog tai esąs „dialektinis“ visumos 

* Tais pačiais metais Ludwigas Rubineris parašė savo garsųjį straipsnį „Poetas kišasi į 

politiką“ (Der Dichter greift in die Politik). Plg. to paties pavadinimo Rubinerio 1908-1919 

m. straipsnių rinkinį (Der Dichter greift in die Politik, Leipzig, 1976, S. 251 ff.). Poetas kaip 

sprogdintojas, vitalizatorius, sukrėtimų kūrėjas: „Dabar reikia judėjimo. Intensyvumo 

ir katastrofos noro“. 

**Tai liečia sensacingą svarbiausią politikos aspektą. Kad politika tuo metu buvo vis la- 
biau linkusi pereiti į valdymą, karinio sukirpimo politikams buvo visiškai nesupranta- 
ma. Jie dėjo viltis į „masių judėjimą“ ir mieliau sudarė „frontą“ negu „koaliciją“. Taip 


pat mieliau duoda komandas, negu leidžia įstatymus. Mieliau eina į gatves negu į par- 
lamentą ir ministerijas. 

pažinimas. (Plg. mano kritiką skyriuje „Loginis aspektas .) Sąsajos 
yra tai, ką Spengleris išraiškingai apibrėžė žodžiais „karas be ka- 
ro“. Šioje šaltoje plačių strateginių žvilgsnių romantikoje politinės 
kairės ir dešinės stovyklos yra gana arti viena kitos. Tokie „realios 
politikos" mąstymo pavyzdžiai pasiekė net gatvės žmogų; netgi 
bejėgių galvoms būdingas toks „disponuojantis“ mąstymas, sle- 
piama valstybės vyro optika ir karvedžio požiūris. Vyraujantis psi- 
chologinis politinis ateinančių dešimtmečių modelis buvo „kartu 
su kitais mąstantis“ mašinos ratelis. Kas užsikrėtė „sąsajiniu mąs- 
tymu“, tas lengviau leidosi paverčiamas ateities politiniu įnagiu. 

Napoleono kultas Veimaro respublikos laikais tilpo į šiuos rė- 
mus. Jis žymėjo vidinio politinio kolonizavimo fazę. Sykiu su juo 
politinis mazochizmas pasiekė naują lygį; mažasis „aš“ mokėsi vir- 
pėti nuo didelio stratego smegenų minčių vingių. Tai, ką Ernstas 
Jūngeris padarė aukštu eseistiniu lygiu, daugybė biografijų, spek- 
taklių ir rašinių apie Napoleoną (ir kitus veiksmo žmones kaip Ce- 
cilis Rhodesas, Warrenas Hastingsas ir t. t.) perkėlė į vidutinį lygį. 
Čia atsivėrė plati dirva išprususiam ir „pusiau išprususiam“ sado- 
mazochizmui. Lapas svajonėse susikuria vikšro „aš“. Ėdančiojo ir 
ėdamojo bendrystė atsiranda dėl lapo įsijautimo į vadovaujančią 
vikšro sielą: Napoleonas vaizduojamas kaip demonų verčiamas, 
kaip kenčiantis, kuris turi versti kitus kentėti. Jau Goethe'i Napo- 
leonas atrodė panašus į Prometėją.* Veimaro biografika dar labiau 
pabrėžė šį akcentą. Napoleonas kaip „meteoras“ (Kircheissenas) 
brėžė savo žėrinčią trajektoriją; jo degimas apšvietė kasdieniškes- 
nes vidutinių individų, įsijautusių į tą „didį žmogų“, bėdas. 

Spengleriui - kuris dviejuose „Vakarų saulėlydžio“ (Der Unter- 
gang des Abendlandes, 1918-1922) tomuose Napoleoną I pamini apie 
keturiasdešimt kartų — korsikietis yra svarbiausia Europos likimo 
figūra; jo pasirodymas tiksliai atitinka Vakarų kultūros biografinio 
posūkio momentą. 


„Iaip buvo įžengta į didžiulių kovų epochą, kurioje mes šiandien gyvena- 
me. Tai perėjimas iš napoleonizmo i cezarizmą, bendros raidos ne mažiau kaip 
dviejų šimtmečių epocha, kuri būdinga visoms kultūroms. La des 
Abendlandes, S. 1081.) 


* Plg. Hanso Blumenbergo Arbeit am Mythos, Ffm., 1979, S. 504 ff. 

Spenglerio stilius yra politinės botanikos viršūnė; jis dar radika- 
liau negu Ernstas Jūngeris augalų tyrinėtojo žvilgsnį sujungia su 
politiko, istoriko ir stratego žvilgsniu ir visa tai paverčia sadoma- 
zochistine vienove. 


„Kultūros, aukščiausio rango gyvi padarai, didingai ir beprasmiškai auga 
kaip gėlės lauke... (Untergang des Abendlandes, S. 29.) 

Bet kas yra politika? — galimybių menas; tai senas žodis ir juo beveik viskas 
pasakyta... Didis valstybės vyras yra tautos sodininkas.“ (Untergang des Abend- 
landes, S. 1116.) 


Politikas, koks buvo Napoleonas, yra veiksmo žmogus par excel- 
lence. 


„Veiksmo Žmogui niekada negresia pavojus imtis jausmų ir programų poli- 
tikos. Jis netiki aukštais žodžiais. Jo lūpose visuomet Piloto klausimas - kas 
yra tiesa? - apsigimęs valstybės vyras yra anapus tiesos ir netiesos.“ (Unter- 
gang des Abendlandes, S. 1112.) 


Panašiomis spalvomis, pagyvintomis liberaliais,individualistiniais, 
psichologizuotais tonais, savo herojaus paveikslą tapė ir garsiausias 
Veimaro laikų Napoleono biografas Emilis Ludwigas. Jo knyga bu- 
vo viena iš labiausiai skaitomų tą dešimtmetį.* Joje pasakojamas — 
esamuoju laiku - herojinis epas apie naujųjų laikų veiksmo žmogų, 
kurį įkvepia „herojinis cinizmas“ (p. 414). Vadovaudamasis vidinė- 
mis paskatomis, jis sudegino savo gyvenimo jėgą karo žygių ir poli- 
tinių akcijų fejerverke - genialiai, blaiviai, fantastiškai, pozityvistiš- 
kai, trokšdamas valdyti, įtaigiai, drąsiai, apskaičiuotai ir įkvėptas 
„produktyvaus neprincipingumo“, būdingo apsigimusiam lošėjui 
ir kūrėjui; pašauktam išlieti savo „amoralią energiją“. 


„„-„darbais pavirto gyvenimo laimė to žmogaus, kurį džiugino vien tai, kas 
padaryta.“ (p. 645) 


Tiktai „naujasis dalykiškumas“ , pokario eros reiškinys, atvėrė isto- 
rikų ir biografų akis į Napoleono cinizmus - į jo blaivų požiūrį į sėk- 


* Išėjo 1925 m. Rowobhilto leidykloje, 1931 m. leidykla išleido specialią 100 000 egzemplio- 
rių laidą. 

mę, kario neambicingą ambicingumą, kuris dabar, žvelgiant atgal, ro- 
dės atitiko Veimaro pasaulėjautą; jo saviraiška — tarsi paties gyveni- 
mo atspindys, nes ji leidžiasi nešama aplinkybių: tai pusiau valdantis 
subjektas, pusiau tarnaujantis istorinio „likimo“ instrumentas. Kaip 
tik šis Ludwigo gerai perteiktas išradingumas galimybių sraute yra 
tai, kas Napoleono „aš“ priartina prie Veimaro gyvensenos nuotaikų, 
vidinių svarstymų, svajų ir planų: jojimas ant bangų negailestinga- 
me laike, strateginis tikslumas, ciniškas „taip“ visiems „neišvengia- 
miems žiaurumams“ politikoje ir biznyje. Apie jaunutį leitenantą Buo- 
noparte, tarnaujantį Valanso prie Ronos įguloje, Ludwigas rašo: 


„Prieš jo ryžtingą dalykiškumą, prieš tą realisto žvilgsnį išskysta populia- 
riausias to meto autorius Rousseau; Rousseau „Žmonių kilmės“ fragmentai 
nuolat nutraukiami ryžtingai kartojamų žodžių: „Visu tuo aš nė trupučio neti- 
kiu...” (p. 19-20) 


Aprašydamas Napoleono ir Goethe's susitikimą, biografas pa- 
teikia žavią užuominą; jis vaizduoja, kaip imperatorius, žiūrėda- 
mas į poetą, pasakė: 


„Voilà un homme!» 
...Atrodo tarsi erdvėje vienas kitą būtų pažinę du demonai... tai tūkstantme- 
čių akimirka, kuriai prilygsta tiktai Diogeno ir Aleksandro susitikimas. * (p. 325) 


Tačiau labiausiai Napoleono realizmo ironiška ir azartiška pri- 
gimtis pasireiškia nelaimėje - tai tvirtas „aš“ gebėjimas ištverti sa- 
vo planų ir vilčių žlugimą. Galop lieka tiktai beiliuzinė vinkli ener- 
gija ir noras išgyventi. Žygyje į Rusiją jis pražudė pusę milijono 
žmonių; į bėgančio iš Maskvos per Lenkiją Napoleono lūpas Lud- 
wigas įdeda tokius žodžius: 


„tai didis politinis spektaklis! Kas nieko nesako, nieko nelaimi. Tarp didin- 
go ir juokingo - tik vienas žingsnis!.. Kas galėjo tikėtis, kad Maskva bus sude- 
ginta!...“ 

Napoleonas tampa avantiūristu. Lenkams jis meluoja turįs armiją, kuri se- 


niai pražudyta... Dar švaistosi plačiais istoriniais palyginimais, tai, kas dabar 


* Goethe's ir Diogeno paralelė ir drąsi, ir taikli. Plg. mano nuorodą į Goethe's vaidmenį 
buržuaziniame „Audros ir veržimosi“ neokinizme (p. 141 ir tolesni). 

vyksta, jau laiko istorija, remiasi Apvaizda ir keturis kartus pakartoja cinišką 
grandiozinį sakinį apie didinga ir juokinga, kuris užbėga už akių bet kokiai 
kritikai. Pasaulis ir tai, ką jis su juo daro, didžiajam realistui ima virsti spektak- 
liu, - taip Napoleonas, menkėjant laimėjimams, lėtai pasiekia aukštą ironijos 
laipsnį.“ (p. 416—417) 


Tokiais psichologiniais eskizais Emilis Ludwigas gerokai prano- 
ko Spenglerio brutalųjį realizmą. Aukščiausiame realizmo taške pa- 
sirodo, kad griežtas dalykiškumas pereina į fiktyvumą, žaismin- 
gumą, blefą ir ironiją. Tuo būdu Ludwigas palietė silpną istorijos 
filosofo Spenglerio vietą, mat pastarasis labai didžiavosi savo keis- 
tuoliška poza, savo prūsų ir romėnų etika ir bandė ja užtušuoti, 
kiek pažeidžiamumo, silpnumo ir nelaimių, slepiamų ašarų ir ne- 
apykantos buvo jo paties gyvenime. 

Taigi jis neklydo jausdamasis „kongenialiu“ Nietzsche's moki- 
niu. Spenglerį traukė į dešiniųjų glėbį, nes, pieš išgarsėdamas 1918 
m., jis turėjo didelę savo paties abejonių ir silpnumo patirtį,* kurią 
vėliau nuslopino jėga. „Literatas Ludwigas suvokė nemaža daly- 
kiškojo Napoleono bruožų, kurių Spenglerio akis nepastebėjo — 
būtent avantiūrizmo elementą, apgaulės ir vaidybos, diplomati- 
jos ir ciniško bėgimo į melagingą atvirumą faktorius. Spengleris 
turėjo pagrindą labiau atkreipti dėmesį į tokius fenomenus. Jo sa- 
vistaba susilpnėjo nuo to momento, kai jis pradėjo vaidinti didį 
teoretiką ir galingųjų draugą. Tas melas pačiam sau atsiliepė ir jo 
cezariškumo teorijai. Būdamas truputį sąžiningesnis savo paties 
psichinės struktūros atžvilgiu, Spengleris būtų galėjęs nesunkiai 
suvokti, kad vokiečiai išugdys ne cezarį, o liguistą ir verksmingą 
artistą, kuris plojant sutrikusioms masėms vaidins savižudišką ce- 
zarį.** 

Šiais laikais tiktai psichologas ar dramaturgas turi šansą išlikti 
realistas. Nietzsche's prognozė apie artistiško tipo iškilimą su- 
menkina „rimtas“ realizmo formas ir paverčia jas pozityvistinė- 
mis vienmatėmis premoderniško tipo pažiūromis. Kas nemato 
realybės teatrališkumo, nemato nė realybės. Ludwigas bent jau 


* Plg. A. M. Koktanek Oswald Spengler in seiner Zeit, München, 1968. 
** Th. Mannas vadino Spenglerį „destabiliu Nietzsche's parodijuotoju“ (Th. Mann, Briefe 
1889-1936, Ffm., 1962, S. 321). 

eina jos pėdsakais aprašinėdamas Napoleono mirties sceną Sv. 
Elenos saloje. 


„Napoleono nuotaika svyruoja tarp patoso ir ironijos. Kai vienas tarnas pra- 
neša matęs kometą, imperatorius sako: „Tai buvo cezario mirties ženklas!“ Bet 
kai gydytojas pareiškė, jog jis nieko nematęs, ligonis pasakė: „Apsieisim ir be 
kometų.“ (p. 649—650) 


Buvo 1925 metai. Tai Friedricho Eberto, su kurio vardu amžinai 
susijęs Veimaro respublikos socialdemokratinis pseudorealizmas, 
mirties metai. Tai metai, kai Hindenburgas, „Ianenbergo nugalė- 
tojas“, išrenkamas Eberto įpėdiniu. Neaišku, ar tas iškaršęs kari- 
ninkas kada nors suprato, kokiu laiku ir kokioje tikrovėje jis gyve- 
no. Tai metai, kai komunistai, iškėlę savo jokių šansų neturintį 
simbolinį kandidatą (Thalmanną), iškriošusį reakcionierių Hinden- 
burgą padarė prezidentu, nes neatidavė savo balsų turėjusiam di- 
delių šansų kitam kandidatui, centro atstovui, pavarde Marxas.* 
Jie laikėsi „didelės“ hiperrealistinės strategijos, kuri jiems trukdė 
teisingai suprasti savo vaidmenį tokiuose smulkiuose, „paviršiniuo- 
se“ reikaluose. 

Ir Heinrichas Mannas susijęs su šia data; tam tikros kairiosios gru- 
puotėsir keli „dvasingieji“ jį irgi iškėlė simboliniu kandidatu į prezi- 
dentus. Tais metais Mannas rašė esė apie Napoleono memuarus. Jo 
požiūriu Bonaparte'as įkūnijo utopinę dimensiją: korsikietis yra pro- 
jekcinė kairiųjų liberalų svajonių apie „realią politiką“ figūra. Tai po- 
litika, kurioje vargu ar kas įsivaizduojama vyksta, kad susijungtų 
dvasia ir veiksmas, idėjos ir kanonai. Heinrichas Mannas atkakliai 
nemato imperatoriaus „produktyvaus cinizmo' ir jo mizantropinių 
bruožų. Nebe kliūtis ir tai, kad Napoleonas niekino „intelektualus“. 
Žvelgiant į prancūzų imperatorių, liberaliesiems Veimaro intelek- 
tualams kilo mintis - ne tokia jau nepanaši į Jūngerio tvirtumą, — 
kad „kruvinam pjūviui“ reikia pritarti, jeigu pjauna tokio masto žmo- 
gus. Galvojant apie Napoleoną, sumažėja liberalų bjaurėjimasis ma- 
kiavelizmais, jeigu pavyksta juos užmaskuoti didelėmis idėjomis ir 
neišvengiamomis būtinybėmis. 


* Tačiau nuo to nebūtų sumažėjęs socialdemokratų partijos politikos bejėgiškumas. 

„Knyga, prie kurios aš dažniausiai grįžtu, yra Napoleono memuarai. Jis pa- 
rašė juos trečiu asmeniu, ir tai daro dieviško beasmeniškumo įspūdį, ir turi 
daryti. Knygoje jis ne tiek šlovina save patį, kiek pagerbia likimą, kuris iš jo 
norėjo tokių didelių darbų ir jį dėl visko pateisino. Iš pozicijos, kuri yra vienin- 
telė ir vadinasi Šv.Elena, jis parodė didžio žmogaus tapsmą ir pabaigą. 

Tas didis žmogus, kurį rašantysis pažinojo, įsiveržė į pasaulį kaip kulka į 
mūšį. Taip jį pasiuntė revoliucija. Gyvenime jis sudarė vienovę su idėja, buvo 
tas pats kūnas, ėjo tuo pačiu keliu... 

„Liberalioji idėja mirė, jos jau nebėra. Bet Napoleonas be perstogės auga. 
Europa pagaliau artėja prie jo suvienytų valstijų, kurių jis norėjo... Po šimto 
metų Europos genijus pradeda artėti prie jo genijaus... 

Europos genijus dabar tai šen, tai ten supranta ir diktatūrą. Jo liberalūs am- 
žininkai ją tik pakentė, nors jos nesuprato... Jis buvo neturinčiųjų apsauga. 
Savo diktatūra jis sulaikė tai, kas prasidėjo po jo, - pinigų viešpatavimą... 

Dvasios jėga sukūrė liaudišką karinę diktatūrą, nukreiptą prieš visas vien 
materialias jėgas. 

Jis pats yra šių dienų vadas, intelektas, kuris griebiasi jėgos. Vadai, kurie 
šiandien bando vesti žmones į ateitį, irgi yra tokie. Jo memuarai yra mūsų 
parankinė knyga, mes jį savaime suprantame. 

Jis (tai aišku kaip dieną) nekęstų ir nuverstų tai, kas šiandien vadinama de- 
mokratija, o jam atrodytų kaip jos parodija...“ (H. Mann, Geist und Tat, Essays, 
München, 1963, S. 125-129) 


Tokio pobūdžio mintis Herbertas Marcus vėliau pavadino „libe- 
ralizmo savęs paneigimu“. 1925 m. netgi liberalieji aukšto rango 
protai buvo pasiruošę išmesti per bortą savo idėjų tradicijas, nes 
jos esančios iliuzija.* 

Spengleris mums numatė vien tik prūsišką laukimą sustingu- 
sios civilizacijos vakaro sutemose. Heinrichas Mannas svajojo apie 
šviesią ateitį. Kai 1918 m. išėjo pirmasis „Vakarų saulėlydžio“ to- 
mas, Heinrichas Mannas tada parašytoje scenoje įdėjo į vieno pran- 
cūzų revoliucionieriaus lūpas tokius žodžius: 


„---Bet ji (proto galia) slapčia auga mumyse visuose. Katastrofos tik pasparti- 
najos augimą. Iš esmės mes norime katastrofų ne iš pagedimo, o kad trokšta- 
me laimės...“ (H. Mann, Geist und Tat, S. 137.) 


* Po dešimties metų, kai Hitleris jau buvo valdžioje, Thomas Mannas viename laiške (1935) 
rašė: „Bet ar šiandien galima pasakyti ką nors prieš apsišvietusią diktatūrą?“ (Th. Mann, 
Briefe. 1889-1936, Ffm., 1962, S. 397.) 

11. „Šviesi valanda“. 
Dideli suskaldytos sąmonės prisipažinimai 


Ar tu šiandien gyveni? Ne, tu negyveni - tu vaide- 
niesi. Man retai teko sutikti inteligentą, kuris to nebū- 
tų prisipažinęs šviesią valandą. Tik nedaugelis iš to 
sugeba padaryti išvadas. Jie toliau vaidenasi, blaško- 
mi tai šen, tai ten, svyruojančios neišsprendžiamo 
prieštaravimo aukos. 
Johannesas R. Becheris, 
„Kelias į masę“, 1927 


Ciniškos struktūros prieblandoje galimus demaskavimus daž- 
nai pralenkia prisipažinimai. Tai suerzintos sąmonės bravūra. To- 
kia sąmonė kai kada pati veržiasi atlikti išpažintį (plg. Th.Reiko 
„Būtinybė prisipažinti“ - Gestūndnisswang), norėdama išsisukti, pa- 
siekti katarsį ir vidinės įtampos balansą. Kas žengia į koją su savo 
laiku, nuolat girdi tokius ciniškus prisipažinimus, nors jie nieko 
nekeičia; galbūt jie yra ryškiausias elementas to, ką šiandien gali- 
ma laikyti laiko dvasia. Ir nelaiminga sąmonė turi savo didžiau- 
sius ir tipiškiausius navikus, kurie labiau negu visa kita atitinka 
dešimtmečio spalvas. 

„Šviesios valandos“ fenomenas krinta į akis nesenų įvykių pėd- 
sakais einančiam istorikui. Veimaras daugeliu atžvilgių yra nudiz- 
mo, apsinuoginimo era - politinio, seksualinio, sportinio, psicho- 
loginio, moralinio apsinuoginimo. Nudistinis ir konfesinis 
veržimasis yra kita rafinuotų nekaltybių, varginančių pseudoide- 
alizmų ir dirbtinai aranžuotų ideologijų pusė. Geriausi autoriai jau 
tada reiškėsi kaip cinizmo fenomenologai - Brechtas, Tolleris, 
Kastneris, Rothas, Dėblinas, Th. Mannas, Feuchtwangeris, Hor- 
vathas, Brochas ir kt. Profesionalių filosofų atžvilgiu jie turėjo pra- 
našumą, kuris ir šiandien nelikviduotas. 

„Šviesiausią“ valandą savo „Fabiane“ (1931) aprašė Kastneris. 
Veiksmo vieta - Berlynas, vieno laikraščio redakcija (plg. skyriaus 
„Antraeiliai cinizmai' poskyrį „Atsainumo mokykla“). Kastneris 
iš savo patirties puikiai pažinojo aplinką. Veikėjai: dr.Fabianas, 

germanistas, moralistas; Miunceris, politinio skyriaus redakto- 
rius; Malmis - ūkio skyriaus redaktorius; bei daktaras Irgangas, 
neapmokamas praktikantas, jaunuolis, pernelyg labilus aplinkai; 
vėliau ateina Štromas, teatro kritikas. Scena prasideda ieškojimu 
žinios, kurią būtų galima išspausdinti vietoj penkių iš reicho kanc- 
lerio kalbos išbrauktų eilučių. Pirmuosiuose atspauduose nėra 
nieko tinkamo. Irgango nuomone, galbūt ką nors dar būtų gali- 
ma įdėti. 


„—Jums reikėjo tapti šventuoju atsiskyrėliu, - tarė Miunceris. - Arba kardo- 
mojo kalėjimo kaliniu, arba šiaip žmogumi, turinčiu daug laiko. Jeigu reikia 
žinios ir jos nėra po ranka, ji sugalvojama. Įsikalkite tai!“ 

Jis atsisėdo; greitai negalvodamas parašė kelias eilutes ir padavė jaunuoliui: 

— Va, o dabar pasiskubinkite, maketuotojau. Jeigu neužteks, išretinkite ei- 
lutes. 

Ponas Irgangas perskaitė, ką buvo parašęs Miunceris, tyliai ištarė: „O Aukš- 
čiausiasis“, — atsisėdo, tarsi jam būtų pasidarę bloga, ant šezlongo, į patį šla- 
mančių užsienietiškų laikraščių krūvos vidurį. 

Fabianas pasilenkė prie lapo, virpančio Irgango rankoje, ir perskaitė: „Kal- 
kutoje vykusiuose gatvių susirėmimuose tarp musulmonų ir induistų, nors 
policija ir greit įvedė tvarką, keturiolika žmonių žuvo ir dvidešimt du buvo 
sužeisti. Ramybė visiškai atstatyta.“ 

— ...Bet Kalkutoje nebuvo jokių neramumų, - paprieštaravo Irgangas... 

— Nebuvo neramumų? - paklausė pasipiktinęs Miunceris. - O kaip jūs tai 
įrodysite? Kalkutoje visada vyksta neramumai. Galbūt mums parašyti, kad 
Ramiajame vandenyne vėl pasirodė gyvatė? Įsidėmėkite štai ką: pranešimai, 
kurių melagingumo neįmanoma nustatyti arba įmanoma tik po kelių savai- 
čių, yra teisingi. O dabar žaibiškai išnykite, antraip aš jums liepsiu daryti mat- 
ricą ir papildyti miesto dalį. 

Jaunuolis pasišalino. 

- Ir šitoks nori būti žurnalistu, - atsiduso Miunceris. ...O ką daryti? — tarė 
jis. - Beje, kam gailėtis žmonių? Juk jie visi gyvi, visi, trisdešimt šeši, ir yra 
sveikutėliai. Patikėkite, mano mielas, tai ką mes prirašome yra ne taip bloga, 
palyginti su tuo, ko neparašome“. - Ir vėl išbraukė pusę puslapio iš kanclerio 
kalbos... 

„„— Nepykite ant jo, - tarė Fabianui prekybos skyriaus redaktorius. - Jis dvi- 
dešimt metų dirba žurnalistu ir jau tiki tuo, ką pats meluoja... 

- Jūs smerkiate savo kolegą už nejautrumą? - paklausė Fabiano ponas Mal- 
mis. - Ką jūs be jo darytumėte? 

Prekybos skyriaus redaktorius nusišypsojo, tiesa, tiktai lūpomis. 

- Aš taip pat meluoju, - pasakė jis. - Tačiau aš žinau tai. Aš žinau, kad siste- 
ma neteisinga. Pas mus ūkyje tai ir aklas mato. Tačiau aš su atsidavimu tarnau- 

ju neteisingai sistemai. Mat neteisingoje sistemoje, kuriai atiduodu savo kuk- 
lų talentą, visos neteisingos priemonės yra teisingos, o teisingos, žinoma, ne- 
teisingos. Aš esu geležinio nuoseklumo šalininkas, be to, esu... 

- Cinikas, - įsiterpė Miunceris nepakeldamas galvos. 

Malmis trūktelėjo pečiais. 

- Sakyčiau, bailys. Tai būtų dar tikriau. Mano charakteris visais atžvilgiais 
atsilieka nuo proto. Aš dėl to nuoširdžiai gailiuosi, bet nieko negaliu padaryti. 

[Po to jie sėdėjo mažoje vyninėje...] l 

— Aš padedu nuosekliai daryti tai, kas neteisinga. Visa, kas įgyja gigantiškas 
formas, gali imponuoti, kvailumas taip pat. 

Miunceris sėdėjo ant sofos ir staiga apsiverkė. 

— Aš esu kiaulė, - sumurmėjo jis. 

- Perdėm rusiška atmosfera, - konstatavo Štromas. - Alkoholis, savigrauža, 
suaugusių Vyrų ašaros. 

Jis buvo sujaudintas ir paglostė politikui plikę. 

- Aš esu kiaulė, - murmėjo anas. Ir laikėsi savo. 

Malmis šyptelėjo Fabianui. 

— Valstybė remia nerentabilų stambųjį ūkį. Valstybė remia stambiąją pra- 
monę. Ji tiekia savo produkciją nerentabiliomis kainomis į užsienį, tačiau 
mūsų valstybės viduje parduoda didesnėmis negu pasaulinės rinkos kaino- 
mis... valstybė spartina masių perkamumo galios smukimą mokesčiais, ku- 
rių nedrįsta užkrauti turtingiesiems; kapitalas ir taip milijardais bėga į užsie- 
nį. Argi tai ne nuoseklu? Ar beprotybė neturi metodo? Čia bet kokiam gur- 
manui nutįs seilė! 

- Aš esu kiaulė, - sumurmėjo Miunceris, atkišta apatine lūpa gaudydamas 
ašaras. 

— Jūs pervertinate save, gerbiamasis, - pasakė prekybos skyriaus redakto- 
rius.“ (Iš „Fabiano“ trečio skyriaus.) 


Šie cinikų „aš“ yra vėžiu sergančiojo tikrovės suvokimo karuliai, 
sąmonės, be jokio pasipriešinimo paklūstančios kapitalistinio pa- 
saulio žaidimo taisyklėms. Šiame suvokime nėra tokios mizerijos, 
kuri nerefleksuotų, nedvigubėtų ir ironiškai nesireikštų sunkiais 
prisipažinimais ir agresyviais susitaikymais.Žymiausi to meto ra- 
šytojai į šiuos fenomenus žiūri kaip protokoluotojai. Jie supranta, 
kad žmonės, kurie taip elgiasi, žino, ką daro.* Juolab žurnalistai 
negali pasiteisinti ko nors nežiną. Prekybos skyriaus redaktorius 
prisipažįsta meluojąs ir su atsidavimu tarnaująs kapitalizmui kaip 


* „Nes jie žino, ką daro“ - taip vadinasi teisėtvarką kritikuojantis Ernsto Ottwaldo roma- 
nas. (Denn sie wissen, was sie tun, 1931.) 

neteisingai sistemai: tai atspindi vieną didžiųjų Veimaro kultūros 
tiesos momentų. Nesuvokiant refleksyvios ciniškos struktūros būk- 
lės, negalima apibrėžti tokių situacijų tikroviškumo. Šio tipo žmo- 
nės, suvokę beprotybės ir metodo vienovę, diskretiškai atsipalai- 
davę prisipažįsta tai siaurame rate.* 

„Šviesią valandą“ nukrinta integruotų cinikų kaukės. Padeda- 
mas privataus artumo ir alkoholio, išsigimimas tiesiog grėsmingai 
veržiasi į viešumą. 1927 m. fabrikanto monologas (iš Josepho Rot- 
ho romano „Begalinis bėgimas“) yra iš tos pačios operos. Scena 
vyksta pareinės miesto baliuje. Kalbama apie madą, paskutinius 
„Feminos“ skrybėlių modelius, darbininkus ir „marksizmo žlugi- 
mą“, apie politiką ir Tautų sąjungą, apie meną ir Maxą Reinhardą. 
Fabrikantas, kalbėdamas su romano herojumi Tunda, atsiriša laki- 
nius batus, atsisega apykaklę ir išsidrebia ant „plačios sofos“. Lais- 
vai samprotaudamas jis paverčia savo priešais sėdintį pašnekovą 
asmeninės autoanalizės liudytoju. 


„— Aš pirma jus visiškai supratau, pone Tunda... Kai dėl manęs, tai aš jus 
klausinėjau dėl vienos labai konkrečios, egoistinės priežasties. Tam tikra pras- 
me tai buvo mano pareiga. Jūs to dar nesuprantate. Jums pirma reikia ilgiau 
pas mus pagyventi. Tada ir jūs galėsite klausti tam tikrų dalykų ir privalėsite 
duoti tam tikrus atsakymus. Kiekvienas čia gyvena laikydamasis amžinų dės- 
nių ir prieš savo valią. Kiekvienas, žinoma, iš pradžių... turėjo savo valią. Jis 
gyveno visiškai laisvai, ir niekas jam negalėjo nurodinėti. Bet po kurio laiko, 
jis to nė nepastebėjo, tai, ką jis darė laisva valia, virto, tiesa, nerašytu, tačiau 
šventu įstatymu... 

Jūs dar net nežinote, kaip baisu atviromis akimis... ką gi, ir profesija, man- 
ding, nėra jau taip svarbu. Nesvarbu, iš ko žmogus gyveni. Bet, pavyzdžiui, 
svarbu mylėti žmoną ir vaiką. Jeigu jūs pradėsite laisva valia būti geras šeimos 
tėvas, manote, kad kada nors galėsite liautis?.. Kai aš atkakau čionai, man rei- 
kėjo daug nuveikti, gauti pinigų, įkurti fabriką... Ir jeigu prie manęs kas nors 
lindo su kokiu reikalu, aš jį šiurkščiai varydavau šalin. Taip aš tapau šiurkštuo- 
liu ir veiklos žmogumi, žmonės žavėjosi mano energija. Įstatymas mane įvei- 
kė, įsakė man elgtis šiurkščiai, neatsižvelgti į nieką - aš privalau, suprantate, 
kalbėti su jumis taip, kaip liepia dėsnis... 
= Taip kaip aš meluoja visi žmonės. Kiekvienas sako tai, ką liepia įstatymas. 
Jaunoji artistė, kurią jūs pirma klausėte apie rusų rašytoją, galbūt labiau domi- 


* Kitas toks svarbus dokumentas yra Eriko Regerso romanas „Tvirtos rankos unija“ (Union 
der festen Hand, 1931). 

si žibalu. Bet ne, kiekvienam skirtas savas vaidmuo. Pavyzdžiui, muzikos kri- 
tikas ir Jūsų brolis lošia biržoje, aš tai žinau. Apie ką jie kalba? Apie protingus 
dalykus. Jūs galite, įžengęs į kambarį ir pamatęs žmones, tuojau suprasti, kas 
ką sakys. Kiekvienas atlieka savo vaidmenį. Štai kaip yra mūsų mieste. Kiek- 
vienas lindi ne savo kailyje. Ir kaip pas mus yra visuose, bent jau šimte mūsų 
šalies didesnių miestų.“ (J. Roth, Die Flucht ohne Ende, 1927, S. 76-79.) 


Šis fabrikantas apmąsto netgi būtinybę tapti ciniku — kas be ko, 
ši „būtinybė“ prisitaikyti prie tikrovės nėra iki galo suvokta. Tai 
yra nušvitimai, tarsi žaibo blyksniai, o po to vėl grįžta prieblanda. 
Žmogus žino, ką daro. Jeigu kas nors iš šono prieitų ir paklaustų, 
bet kurią akimirką žmogus galėtų pasakyti, kas yra blogai daroma; 
tai vadinama sistemos prievarta, realizmu. Gyvenimas virsta išti- 
su susitarimu dalyvauti pusiniame ir negyvame žaidime, kuriam 
pritaria dauguma. Virš šalies tvyro pseudorealistinis psichologinis 
smogas, kietaširdiškumo ir demoralizuotumo, suvokimo ir rezig- 
nacijos, savisaugos instinkto ir garbėtroškos smogas. Sąmonė bu- 
di, bet ji, kad save apsvaigintų, vis dėbčioja į „nepakeičiamą realy- 
bę“. „Kiekviename loja poliariniai šunys”. 

Ne visur apsiribojama verksmingu ir trumpos akimirkos ciniz- 
mu. Gottfriedas Bennas bandė trumpą „šviesią valandą“ paversti 
„didžia valanda“. Jis pranoko vulgarias šizofrenijas, iš vokiečių mo- 
dernių ligų išdestiliuodamas aukščiausio rango lyrines būsenas. Iš 
ciniško pritarimo šiurpiai tikrovei gali išdygti viena kita „blogio 
gėlė“. Bennas yra vienas svarbiausių savo meto „slaptųjų agen- 
tų“, kurie išduoda kolektyvinę dvasios būseną ir pateikia tokius 
ryškius prisipažinimus, kad kasdienis protas jų paprastai nesupran- 
ta, nes nedrįsta priimti paraidžiui. 


„Dvigubas gyvenimas mano tvirtinama ir praktiškai vykdoma prasme yra 
sąmoningas asmenybės skaldymas, sistemingas, tendencingas. Pasiklausyki- 
me apie tai „Ptolemėjų... 

Kančia, kas tai apskritai yra? Tau pučia vidurius — tai atverk savo šliuzus; 
tau nepatinka laikas, pasidėk ant savo rašomojo stalo plakatą su didelėmis 
raidėmis: kitaip nebus! Susitvardyk! Tu gyveni gerai - be to, padoriai uždirbi 
ir šeri savo beždžionę cukrumi, daugiau neįmanoma, tokia padėtis, pripažink 
ją, nereikalauk to, kas neįmanoma. Reikia susitaikyti ir kartais imti žiūrėti į van- 
denį, sako jis galop, bet ir tai nėra rezignacija, tai nutvieksta jo dionyziško mo- 
tyvo... Visa tai, krūvon sudėjus, visada sudaro jo svarbiausią maksimą: suvok 


555 


Štabo 
gydytojas dr. 
Bennas, 1916. 


padėtį - tai reiškia, taikykis prie situacijos, maskuokis, ir jokių įsitikinimų... bet, 
kita vertus, pritark visų pasaulio vėjų įsitikinimams, pažiūroms ir sintezėms, 
jeigu to reikalauja institutai ir kontoros, tik: galva tebus švari...“ (G. Benn, Dop- 
pelleben, Ges. Werke, Bd. 8, S. 2004-2009.) 

12. Apie vokiečių avantiūristų respubliką. 
Apgaulės prigimties istorija 


Orge sako: 
„Taigi įsivaizduokite štai ką: 
Protingieji gyvena iš kvailių, 
o kvailieji - iš darbo.“ 
B. Brechtas, „1920-1922 dienoraščiai“ 


Jeigu reikėtų parašyti Vokietijos socialinę nepasitikėjimų isto- 
riją, tai visų pirma dėmesį į save atkreiptų Veimaro respublika. 
Apgavystė ir apgavystės laukimas joje buvo virtę epidemija. Tai 
reiškėsi kaip visuotinė egzistencijos rizika, kai už kiekvienos so- 
lidžios regimybės išnirdavo nepastovumas ir chaosas. Pokyčiai 
vyko tuose kolektyvinio gyvenimo jausmo giluminiuose sluoks- 
niuose, kuriuose projektuojama kasdienybės ontologija: į sielas 
įsiskverbė slogus daiktų netvirtumo, substancijos nebuvimo, re- 
liatyvumo, spartesnės kaitos ir prievartinio plaukimo iš perėji- 
mo į perėjimą jausmas. 

Šis patikimumo jausmo silpnėjimas virto kolektyvine baime ir 
neapykanta modernumui. Nes tai yra sąvoka, nusakanti santy- 
kius, kur viskas atrodo tik santykiška ir linkę kisti. Ši baimė ir ne- 
apykanta nesunkiai formavo norą nusigręžti nuo tokios nepato- 
gios pasaulio būsenos ir neapykantą jai paversti pritarimu 
visuomeniniams politiniams ir ideologiniams judėjimams, kurie 
žada didžiausią supaprastinimą ir energingiausią sugrįžimą į „sub- 
stanciškas“ ir patikimas sąlygas. Čia mes susiduriame su, taip sa- 
kant, psichologinio ekonominio plano ideologijos problema... Fa- 
šizmas ir jo šalutinės srovės, filosofiškai kalbant, didžiąja dalimi 
buvo supaprastinimo judėjimai. O kad kaip tik naujojo paprastumo 
(geras-blogas, draugas-priešas, „frontas“, „identitetas“, „ryšys“) 
šaukliai savo ruožtu buvo išėję modernią ir nihilistinę rafinuotų 
triukų, blefo ir apgaulės mokyklą - tai masės suprato pernelyg vė- 
lai. Taip paprastai skambantys „sprendimai“, „pozityvumas“, nau- 
Jasis „stabilumas“, naujasis esmingumas ir saugumas - tai juk struk- 

tūros, kurių požeminės srovės dar komplikuotesnės už modernaus 
gyvenimo komplikuotumus, prieš kuriuos jos stojo. Mat jos buvo 
gynybiniai ir reakcingi dariniai, susidedantys iš modernių patir- 
čių ir jų neigimo. Antimoderniška yra galbūt net moderniau ir su- 
dėtingiau už tai, kas atmetama; šiaip ar taip, drumsčiau, slogiau, 
brutaliau, ciniškiau. 

Tokiame „nepatikimame“ pasaulyje avantiūristas tapo to meto 
tipu par excellence. Padaugėjo ne vien apgavysčių, suvedžiojimų, 
apgaulingų vedybų, šarlatanizmo ir pan. atvejų - avantiūristas ir 
kolektyvinės savitaigos prasme tapo privaloma figūra, laiko mo- 
deliu ir mitiniu šablonu. Stebint avantiūristą, atsirado poreikis pa- 
matyti tokį dviprasmį gyvenimą, kur nuolat viskas išeina kitaip, 
negu buvo „turėta galvoje“, ir padaryta tai geriausiai jo sąskaita. 
Avantiūristas buvo tarsi kompromisas tarp suvokimo, kad viskas 
darosi „pernelyg sudėtinga“, ir supaprastinimo poreikio. Jei jau 
neįstengei perprasti „didžiosios visumos“ ir pinigų, interesų, par- 
tijų, ideologijų ir t. t. chaoso, kai kada galėjai bent jau suvokti Jasa- 
do ir užkulisių žaidimą. Stebinčiam apgaviko maskaradą žmogui 
vis labiau atrodė, kad ir didžiąją tikrovę sudaro tokie žaidimai, kaip 
tik ten, kur jie mažiausiai suvokiami. Taigi avantiūristas tapo eg- 
zistenciškai svarbiausiu ir suprantamiausiu modernios sąmonės 
lėtinės kompleksinės krizės simboliu. 

Reikėtų ištisos studijos, kad galėtume aprašyti atskirus fenome- 
nus. Turėtume pakalbėti apie Thomo Manno Feliksą Krulį; apie jo 
prototipą - genialų apgaviką, somnambulą, didelį poną ir viešbu- 
čių vagį elegantišką jauną rumuną Manolescu, dėl kurio krimina- 
linės bravūros ir vis didesnių avantiūrų Europa buvo netekusi ža- 
do, ir kuris, be to, parašė du tomus atsiminimų, pasižyminčių ir 
literatūriniu avantiūrizmų; reikėtų pakalbėti apie nepamirštą ka- 
pitoną Kopenicką, apie plebėjišką avantiūrinę komediją, kurią per- 
pasakojęs Carlas Zuckmayeris 1931 m. triumfavo Veimaro sceno- 
se. Panašiai veikė ir apsišaukėlis Hohenzollernų princas Harris 
Domela, praktiškai išmėginęs Prūsijos reakcingų snobų siekimą 
tapti kilmingais ir 1927 m. irgi įsiamžinęs memuarais. 

Vien išvardijus ir aprašius svarbiausias to meto aferas ir apga- 
vystes susidarytų stora knyga. Tai įrodytų, jog apgaulė buvo tapu- 
si amatu, o apgaulės laukimas (abiem prasmėm - kaip pasiruoši- 

mas leistis apgaunamam, ir įtarumas, jog gali būti apgautas) — vi- 
suotine sąmonės būsena. Tuo laikotarpiu kolektyvinių iliuzijų sis- 
temų prieblandoje vieni matė šansą apgavystėmis ir pažadais pa- 
daryti karjerą, o kiti taip rodė esą pasirengę patikėti iliuzijomis, 
kad aktyviajai pusei beliko vien daryti tai, ko laukė pasyvioji. Tik 
nuolat treniruojantis suvedžioti ir nepasitikėti, kuriasi galvose nau- 
jovės. 

1923 m. infliacija Vokietijoje pasiekė viršūnę. Valstybė, iki įkaiti- 
mo eksploatavusi pinigų spausdinimo mašinas, neturėdama at- 
svaros leidžiamiems banknotams, pati demaskavo save kaip didįjį 
apgaviką, nors ir nebuvo patraukta atsakomybėn, kadangi niekas 
negalėjo pasiskųsti dėl infliacijos nuostolių. Tais metais mažoje 
Leipcigo leidykloje išėjo knygelė „Avantiūristo psichologija“ (Die 
Psychologie des Hochstaplers). Jos autorius dr. Erichas Wulffenas, hu- 
manitarinio išsimokslinimo, įvairialypių interesų buvęs Dresdeno 
prokuroras pasišovė mokslinę kovą su nusikalstamumu (krimino- 
logiją) susieti su dvasinėmis kultūrinėmis nusikaltimo prielaido- 
mis. Jo plepaluose ima ryškėti naujas mokslas, kurį galime vadinti 
„kultūrine kriminologija“. Wulffenas pateikia kasdienybės psicho- 
patologiją prokurorams ir tvarkos saugotojams. Jis pats, prisista- 
tęs „kriminaliniu psichologu“, atsistoja greta Lombroso ir Grosso. 
Jo knygelę, nekaltą ir humoristinę (tokia ji ir stengiasi atrodyti), 
galima traktuoti kaip trumpą 3 dešimtmečio policijos antropologi- 
ją. Čia išsiplepa tas, kuriam apgaulė, kaip profesijos reikalavimas, 
sudaro pusę gyvenimo, o jeigu dar prie to pridėsim demaskavi- 
mą, tai beveik ir visą. 

Apgaulės prigimtis, pasak Wulffeno, slypi žmogaus instinktuo- 
se. Mat gamta suteikusi Žmogui pirmykštį slėpimo ir apsimetinėji- 
mo instinktą, padedantį bendrajam savisaugos instinktui. Net ir 
žmogui artimoje srityje pastebimi apgaulės pėdsakai - lokiai, bež- 
džionės, arkliai ir kt. gyvūnai irgi sugaunami apsimetinėjant. Taigi 
jau gyvulių smegenyse esama „avantiūristo psichologijos pradme- 
nų“ (p. 7). Žmoguje šie pradmenys ypač išsiplėtojo. Vaikai iš pri- 
gimties apgavikai. Jų instinktyvus noras žaisti, jų talentas „taria- 
mai meluoti“, gebėjimas mėgdžioti, noras išbandyti sugalvota - visa 
tai prokuroras traktuoja kaip „įgimto apsimetinėjimo instinkto” įro- 
dymą. O kaip psichologas jis teigia, kad visi nusikaltimai išauga iš 

„labai kuklių pradmenų“. Normalumas yra nusikaltimo matrica. 
„Vaikas irgi iš nuobodulio apsimeta, kad jį spiria gamtos reikalai, 
nes nori būti iškeltas iš lovytės, vežimėlio ar kėdės“ (p. 8). Įvairu- 
mo poreikis - tai vėlesnio pilietinio nedorumo užuomazgos. Šis 
poreikis yra ne kas kita kaip pasireiškimas svajonių, kurios ir ska- 
tina, ir slopina gyvenimą individuose. Avantiūrizmas - tai instinkto 
ir svajonės perėjimas į nusikaltimą ir kartu gryno nusikaltimo vir- 
timas estetiniu fenomenu. Kaip tik tuo buvusį prokurorą ir žavi jo 
tema. Užsiimdamas kriminaline psichologija valdininkas koketuoja 
su aukštesne kultūra: avantiūristo nusikaltimas iš esmės jam atro- 
do kaip įkūnytas meno kūrinys. Ta proga jis, žinoma, cituoja Goet- 
he, Nietzsche ir Lombrosą ir nuolat mini avantiūristinių ir meni- 
nių gabumų ryšį - ne vien kaip plagiatą.* Avantiūrizmą, kaip po- 
ezijos kūrimą ir vaidybą, valdo aistros principas; avantiūristas 
paklūsta didelių vaidmenų, vaidybos, savęs aukštinimo žavesiui, 
polinkiui į improvizaciją. Didieji avantiūristai nestato nieko, išsky- 
rus scenas savo vaidmenims; jų santykis su turtu ir materialinė- 
mis gėrybėmis -bauginamai iliuzionistinis. Pinigai, kuriuos jie įgyja 
apgaulės būdu, niekur nepripažįstami kaip kapitalas, o tik kaip 
atmosferos priemonė, kulisų dalis, priklausanti kriminaliniam fan- 
tastiniam savęs pateikimui. Tai pasakytina apie apsišaukėlius gra- 
fus, stambius vedybų aferistus, apsišaukėlius vyriausiuosius gy- 
dytojus bei bankininkus, elegantiškas sąvadautojas ir kunigaikš- 
tienes, neįrašytas į Gotos kalendorių. 

Wulffenas puikiai moka naudotis savo medžiagos ambivalentiš- 
kumu. Kaip psichologas jis visiškai pripažįsta, kad svarbu, kaip 
vaikai auklėjami, kaip ugdomas jų sugebėjimas žaisti ir fantazuo- 
ti. Mat iš pradžių nekaltas „talentas“ tik „tam tikroje melagingoje 
auklėjimo atmosferoje“ persikvalifikuoja į „sąmoningą siekį“. Pa- 
tys auklėtojai dažnai apgaubia vaikus tariama melų ir grasinimų, 
apgaulės ir dvigubų moralių tikrove. Tokiame klimate visai čia pat 
ir „prekriminalinė dispozicija“. Apgaudinėti, girtis, pūstis, meluo- 
ti, pataikauti — tai bendrajai psichologijai puikiai pažįstami siekiai, 
* Plagiatas, beje, irgi padėjo psichoanalitikui E. Bergleriui prieiti prie cinizmo analizės (žr. 

2ekskursą). Berglerį privertė suklusti plagiatorių atsakymas: jiems, girdi, „privačios dva- 


sinės nuosavybės“ sąvoka esanti beprasmiška; plg. Brechto repliką į jo skolinimosi iš 
Villono įrodymą „Operoje už tris skatikus“. 

nuo kurių lengvai pereinama į avantiūrizmą. Taip pat žinoma, kad 
„brendimo krizės“ (jei tokia būna) metu kartais gali atsirasti į nuo- 
latines apgavystes linkusio elgesio užuomazgų. Kas ieško tokio 
bręstančio jaunuolio amoralizmo ir dvigubo gyvenimo literatūri- 
nio patvirtinimo, tas Klauso Manno pirmojoje autobiografijoje „To 
meto vaikas“ (Kind dieser Zeit, 1932) ras, kaip Manno vaikai tada 
„tai darė“. Dvidešimt šešerių metų autorius rašydamas apie sa- 
ve - tai rodo pavadinimas - kartu pateikia trumpas dabarties so- 
cialinės psichologijos tezes ir savotišką savo jaunystės nuodėmių 
istorijos filosofiją; jis remiasi Hofmannsthalio eilutėmis: „Žiūrėki- 
te, kokie keisti laikai, todėl keisti, žinoma, ir jų vaikai - mes .* Ir 
erotikos srityje yra fenomenų, susijusių su avantiūrizmu: suve- 
džiotojas don Žuanas, kaip vedybų aferistas; dvigubas dorų pilie- 
čių vedybinis gyvenimas. 

Avantiūristai išranda kriminalinių variantų tam, kas oficialiai va- 
dinama karjera. Mat jie daro karjerą, tik kitaip negu integruotieji. 
Juos skatina veikti „savotiški“ vidiniai motyvai, lygintini su lošėjo, 
alpinisto, medžiotojo; ir daugiausia patys nukenčia nuo savo ta- 
lentų, tarp kurių išsiskiria apsukrumas, melaginga gražbylystė, ža- 
vumas, gebėjimas apsukti galvą, situacijos jutimas, išradingumas 
ir fantazija. Tarp avantiūristų gausu tiek oratorių, tiek mimų. Daž- 
nai jie pasiduoda stipriai savo „kalbos padargų“ dinamikai ir reali- 
zavimo siekiui, kylančiam iš gebėjimo be galo įtikinamai jausti sa- 
vo fantazijas ir manyti, kad viskas yra įgyvendinama. Savo elgesiu 
jie labai sėkmingai panaikina kasdienes ontologines ribas tarp įma- 
nomo ir tikro. Jie yra egzistencinės sferos išradėjai. 

Čia Wulffenas prieina prie kebliosios savo temos dalies: jis už- 
mezga ryšius su visuomeniniais ir politiniais fenomenais. Jo elge- 
sys daro įspūdį, kad jis mato tai, kas svarbiausia, tačiau nenori sa- 
kyti. Jis lyg tarp kitko užsimena apie avantiūristinį bet kokios 
šiuolaikinės reklamos pobūdį ir „nerimtus“ šiuolaikinio biznio pa- 
saulio atvejus: esama tokių bankrutuotojų, kurie, likus trims die- 
noms iki bankroto paskelbimo, „šilkais ir aksomais“ išdabina žmo- 
nas ir dukteris ir mėgaujasi gyvenimu, kol ateina policija. Wulffenas 


* Nuorodų į Manno autobiografiją yra mano knygoje „Literatūra ir gyvenimo patirtis“ (Li- 
teratur und Lebenserfahrung. Autobiographien der 20er Jahre, München, 1978, S. 145 ff., 166 ff.) 

netgi pripažįsta, kad avantiūrizmas gali būti ir savotiškas sociali- 
nis politinis protestas, nes neretai tuo užsiima vargšų žmonių vai- 
kai, kurie taip realizuoja savo svajonę iškilti. Tačiau autorius ven- 
gia pažvelgti į to meto socialinę situaciją ir artimiausią politinę 
praeitį. Jis ne vien tyli apie infliaciją ir jos poveikį žmonių mentali- 
tetui; jis ne vien apeina perdėm avantiūristinę, improvizatorišką 
ir kupiną karštligiškos fantazijos 1923 m. atmosferą. Autorius kon- 
krečiai nepasinaudoja ir savo kultūrine kriminalistika. Jis, tiesa, už- 
simena apie Napoleoną, kuris buvęs azartininkas ir vėjais palei- 
dęs savo laimę žmogus, tačiau vokiečiams tuo metu jis buvo 
nekeliantis abejonių pavyzdys ir visi tą ir taip suprato. Tačiau im- 
peratorius Vilhelmas II knygoje diskretiškai apeinamas lanku. To- 
kios asociacijos, bent jau viešos, buvusiam prokurorui netiko. Kad 
ši tema kaip neišsakyta vis dėlto yra neišvengiama, suvokė rimtai 
ištyrinėjęs avantiūrizmo ir visuomenės, vaidybos ir politikos ry- 
šius. Svajonių ir fantazijų reiškimas plačiais gestais nuo Vilhelmo 
II laikų buvo tapęs iš visų pusių regimu vokiečių politikos elemen- 
tu.* 1923 m. Mūnchene per Hitlerio ir Ludendorfo pučą tautiška 
avantiūristų asociacija parodė savo pirmą nevykusį spektaklį. 
Thomas Mannas, kurio „Feliksas Krulis“, geresnės prabos pasa- 
kojimas apie avantiūristą, pasirodė kaip tik 1922 m. (pirmasis va- 
riantas), suvokė ir politinę simbolinę avantiūrizmo fenomeno di- 
mensiją. Išėjus itališkos temos novelei „Marijas ir burtininkas“ 
(1930), tradiciniai Thomo Manno motyvai apie menininką ir pilie- 
tį, artistą ir šarlataną bei reprezentatyvaus menininko dviprasmį 
gyvenimą tarp garbingų asmenų ir fokusininkų „žaliame vežime“ 
įgijo naują dimenisją. Jis dabar nukrypo į politiką ir šiuolaikinį de- 
magogą, hipnotizuotoją ir masių užkalbėtoją padarė artisto ir me- 
nininko broliu dvyniu. Thomo Manno apsakymas - tai iki tol gi- 
liausiai įleistas literatūrinės laiko diagnostikos zondas;** jis tyrinėjo 
aktoriaus ir šarlatano tarpines sritis — tarp politikos ir estetikos, ide- 


* 1911 m. „panteros šuolis“ į Agadirą sukėlė antrą Maroko krizę, ir tai buvo preliudija į 
„neišvengiamą“ pasaulinį karą. Lemtingas sutapimas: Agadiro krizės dėka suvokęs 
artėjant didį karą, Oswaldas Spengleris savo kultūros istorijos studijose galutinai per- 
ėjo į politines pozicijas. 

** Plg. dar Bruno Franko „Politinę novelę“ (Politische Novelle, 1928), kur irgi remiantis ita- 
liška medžiaga aprašomas cezariškas fašisto dučės spektaklis. 

ologijos ir fokusų, apgavystės ir nusikalstamumo. Vėliau Mannas 
net parašė apybraižą provokuojančiu pavadinimu „Brolis Hitleris“. 

Kur išnyksta kasdienė ontologinė riba tarp vaidybos ir rimtų da- 
lykų ir saugus atstumas tarp fantazijos ir tikrovės, ten laisvesnis 
pasidaro rimtų kalbų ir blefo santykis. Ambicingiems ir viešo dė- 
mesio trokštantiems charakteriams tenka užduotis tą „laisvumą“ 
(plg. Sernerio veikalo 2 skyrių) pademonstruoti visuomenei. Tai 
vadinama reprezentacijos suvokimu. Visa, kas reprezentatyvu, nuo 
seno susiję su iliuzionizmo, pozos ir apgaudinėjimo valstybinėje 
tarnyboje aspektu. Reprezentantai yra charakteriniai padorumo 
vaizduotojai, ir geriausi jų egzemplioriai - Thomo Mannoelgesys 
leidžia jį tokiems priskirti — viešai dedasi nesą lošėjai. 

Kur šmėkšo tokio tipo pažiūros, ten netoli turi būti cinizmas. 
Manolescu, amžiaus avantiūristui, jo trumpo gyvenimo pabaigo- 
je kilo koketiška ir kartu rimta mintis savo smegenis (jis turbūt įsi- 
vaizdavo, kad jos nepakartojamos) atiduoti moksliniams tyrinėji- 
mams, kad visiškai reprezentatyviai baigtų gyvenimą; jo smegenys, 
kaip anatominis ir psichologinis pavyzdys, turėjo įeiti į antropolo- 
giją. Todėl savo mirtingą kūną pasiūlė visame pasaulyje garsiam 
kriminalistikos psichologui Lombroso. Tačiau tyrinėtojas, kurio šlo- 
vė kaip tik rėmėsi „rimtu“ dviprasmybės tarp genijaus ir bepročio, 
talento ir nusikaltimo tyrinėjimu, matyt, nenorėjo, kad jo šlovė būtų 
siejama su to avantiūristo šlove. Ir jis atsakė mirtinai sergančiam 
Manolescu atviruku: „Pasilaikykite savo makaulę sau! 


Papildymas: 

Dabar tiek daug jau nebekalbama apie avantiūristus - tai rodo 
rimtumo pažangą ir šioje srityje. Nemokyti andainykščiai avan- 
tiūristai tapo šių dienų avantiūristais profesionalais. Šiandien įspū- 
dį daro ne sensacingi efektai, o išpuoselėti fasadai, solidumas. Tai, 
kas anksčiau buvo vadinama avantiūrizmu, šiandien yra eksper- 
tizių darymas. Kas tai - švietimo ekonomijos ar techninės pažan- 
gos dalykas? Be akademinio išsimokslinimo šiandien negali tapti 
net apgaviku. 

6 ekskursas. Politinis kveizmas. 
Melo modernizavimas 


Bet kai tautos kovoja dėl egzistencijos šioje planetoje, 
Kai joms tenka spręsti lemtingąjį „būti ar nebūti“ klau- 
simą, samprotavimai apie humaniškumą ar estetiką 
pavirsta į nieką; mat visi tie samprotavimai ne tvyro 
pasaulio eteryje, o yra žmogaus fantazijos padarinys 
ir yra su ja susiję... 
..bet kai tie humanizmo ir grožio požiūriai atsiriboja 
nuo kovos, tada jų negalima panaudoti net propagan- 
dai... Baisiausi ginklai tada buvo humaniški, kai jie lei- 
do pasiekti greitesnę pergalę, ir gražūs buvo tik tie 
metodai, kurie padėjo nacijai išsaugoti orią laisvę... 
Masė nebegali dabar atskirti, kur baigiasi svetima ne- 
teisybė ir prasideda sava. Tokiu atveju ji sutrinka ir 
pasidaro įtari... 
Masei neateina į galvą, kad kompetentingose vietose 
tai, žinoma, suvokiama kitaip... Didžioji dauguma tau- 
tos... yra feministinės orientacijos... čia nėra daug skirs- 
tymų, tik „taip“ arba „ne“, meilė arba neapykanta, tei- 
singa arba neteisinga, tiesa arba melas, tačiau nieka- 
da pusiau taip ir pusiau kitaip arba iš dalies ir t. t. 
Adolfas Hitleris, „Mano kova“, 6 skyriaus fragmentai 


Šias Hitlerio mintis reikia suvokti kaip rafinuoto sąmonės primi- 
tyvinimo programą. Esant dideliam sąmoningumui, mokoma, kaip 
išnaikinti žmonėse patirtį. Mat patirtis reikalauja diferencijavimo, 
svarstymo, abejonių ir daugiaprasmybių suvokimo. To reikia atsi- 
sakyti kovos labui. Lemtingais 1925 m. „Mano kovoje“ Hitleris pa- 
skelbė kvailinimo gramatiką; tai reikėtų suprasti kaip nesąmonin- 
go švietimo žygdarbį. 

Tačiau tai buvo nesuprasta, ir Hitleris iš anksto žinojo, kad nebus 
suprasta. „Kad to mūsų gudragalviai nesupras, tiktai įrodo jų tingė- 

jimą galvoti ir «pasipūtimą». (p. 198) Hitleris suvokė, kad ciniko 
sąmonė yra ištisa dimensija pranašesnė už paprasto intelektualo, 
išsimokslinusio Žmogaus ar „pasipūtėlio“ sąmonę. Ciniko kovinga- 
sis „aš“ Žiūri per petį į patirties ir mąstymo „aš“ ir rūšiuoja patirtis į 
tinkamas ir netinkamas. Jis remiasi tuo, kad dalykus reikia supap- 

rastinti. Todėl Hitlerio receptas toks: iš pradžių supaprastinti, pas- 
kui be galo kartoti. Tai efektyvus būdas. Tačiau supaprastinti galima 
tik tai, kas prieš tai buvo suvokta kaip dvejopa, daugiariopa, dau- 
giaprasmiška. Kad politikas išsiskirtų tarp daugelio žmonių, jis turi 
išmokti slėpti tai, ką jis pats „daugiau“ žino, ir išoriškai identifikuo- 
tis su savo supaprastinimais. Vaidybos sąvoka šį procesą ne visai 
aprėpia. Thomas Mannas tai labai ryškiai parodė, aprašydamas ne 
vien varjetė pobūdžio politinės apgaulės charakterį, bet ir labai pa- 
brėždamas sugestyviąją, hipnotinę šių fenomenų dalį. Tačiau su- 
gestija prasideda pačiame politike, ir jo paties sąmonė yra pirmas 
pagaulus įkalbinėjimo adresatas. Iš pradžių retorius, kaip sakoma, 
turi „susikoncentruoti“, tai yra, autosugestyviai susivaržyti ir susi- 
lieti su tariamu savo tezių paprastumu ir vienprasmiškumu. Papras- 
tai apie tokius fenomenus sakoma taip: „Jis pradeda tikėti savo me- 
lais“. Hitleris turėjo tokių didelių autosugestinių sugebėjimų, kad 
nebijodamas galėjo atskleisti savo metodus. 

Jis visiškai teisingai rėmėsi tuo, kad rafinuotas Žmogus prana- 
šesnis už vien „intelektualų“. Intelektualusis moka įgyti patirčių ir 
jas diferencijuotai apmąstyti. Rafinuotasis sugeba diferencijuotus 
dalykus vėl išmesti per bortą. 

Veimaro respubliką reikia laikyti visuotinių refleksijos sutemų 
epocha todėl, kad tada tokios rafinuotumų ir „paprastumų su dvi- 
gubu dugnu" taktikos ir teorijos buvo kuriamos visuose lygmeny- 
se; apie dadaizmą ir loginį pozityvizmą jau anksčiau užsiminta. 
Apie Freudo, Jungo, Adlerio ir kt. oratorių giluminę psichologiją 
dar reikėtų vėliau pakalbėti. Ideologijos kritika, žinojimo sociolo- 
gija ir psichologijos technika atveria papildomų dimensijų. Visi šie 
fenomenai yra daugiaprasmiai. Jie gali padėti supaprastinti kom- 
pleksus arba tariamai paprastam dalykui grąžinti jo kompleksiš- 
kumą. Amžininkų sąmonė virsta mūšio lauku, kuriame tarpusa- 
vyje rungiasi supaprastinimo ir komplikavimo priemonės. Abi gali 
remtis „realizmu“, tiesa, skirtingais realizmais. Apskritai reikėtų 
pasakyti, kad supaprastinimai yra poleminės prigimties ir atitinka 
kovinį realizmą. Komplikavimai greičiau yra integruojančios ir tai- 
kinančios prigimties ir rodo terapeutinį realizmą arba „mokymą ; 
dėl jų, žinoma, gali atsirasti ir trikdymo bei kompleksiškumo per- 
viršis. 

Iš terapeutinių Veimaro laikotarpio sugestijos metodų ypač iš- 
siskiria coué technika, apie kurią tuomet buvo plačiai diskutuoja- 
ma ir kuri buvo labai paprasta ir veiksminga pozityvios autosu- 
gestijos priemonė. Tai hipnozės pakeitimas ir susilpninimas 
paverčiant ją autosugestyviu metodu, į kurį tuo metu buvo krei- 
piamas ypač didelis dėmesys. Vien Veimaro respublikos meto bib- 
liografiją sudaro apie septyni šimtai mokslinių ar populiarių pub- 
likacijų coué, hipnozės, autohipnozės ir sugestijos temomis. Toks 
nepaprastas domėjimasis liudija, pasakyčiau, realistinę srovę, 
priešingą iš dalies stebėtojiškai, iš dalies pernelyg sujaudintai psi- 
choanalizės recepcijai, leidžiančiai gana laisvai „interpretuoti sim- 
bolius“ ir nematyti tikros sąmoningumo ir pasąmonės dinami- 
kos. 

Vienoje vietoje Hitleris net bandė reikštis kaip antropologas: 


„Pirmas žingsnis išoriškai aiškiai atskyręs žmogų nuo gyvulio buvo išmonė. 
Pati išmonė — tai *š esmės ieškojimas klastų ir triukų, kurie palengvintų kovą su 
kitais gyvais padarais...“ (p. 494) 


Tai, ką čia norėjo pateikti Hitleris, nėra kriminalinė antropologi- 
ja kaip Wulffeno knygelėje; ten visų pirma domimasi apgaulės fe- 
nomenu,o Hitleriui reikia kovos antropologijos, ir dėl to pabrėžia- 
mas kovinis išmonės pobūdis; išmonę reikia suprasti dvejopai — 
kaip techninį išradingumą ir subjektyvų apsimetinėjimą. Prakti- 
niai ir fantazijos elementai čia iš pat pradžių sudaro vienovę. Hit- 
leriui, žinoma, rūpi, kad „išmoningasis“ būtų laikomas iškilesniu, 
gyvenimui labiau pasiruošusiu, tai yra, aristokratišku individu. 
„Fiureris“ turi galvoje elito teoriją. Tačiau tai, ką mes tiesiogiai skai- 
tome, skamba taip: būti elitu, vadinasi, priklausyti tiems, kurie ran- 
da „klastų ir triukų“ kovai už būvį. Aristokratas kaip klastų „išra- 
dėjas . Avantiūrizmo ratas jau tarsi užsidaro. Tačiau Hitleris randa 
dar aiškesnių politikos ir autosugestijos ryšių. 


„Vien geresnis vokiečių kareivio mokymas taikos metu įskiepijo visam mil- 
žiniškam organizmui tokį sugestyvų tikėjimą jo pranašumu, kad net mūsų 
priešininkai tai laikė neįmanoma... 

Kaip tik mūsų vokiečių tautai... reikia sugestyvios jėgos, kurios pagrindas - 
pasitikėjimas savimi. Tačiau tas pasitikėjimas savimi jaunam tautiečiu turi būti 

Avenarijaus 
leidinio 
„Klastotės 
pasaulio 
klystkeliuose“ 
(Die Mache in 
Weltwahn) 
sąsiuvinio Ė 
„Propaganda ir şc HRI FTEN FÜR EC HTEN FRI EDE 


tikrovė” 


viršelis. HERŠUSORGEBEN VON 
FERDINAND AVENARIUS 


DOPPELHEFT 172 


ugdomas nuo mažumės. Visas jo auklėjimas ir lavinimas turi būti nukreiptas į 
tai, kad jis būtų įsitikinęs, jog yra tikrai pranašesnis už kitus...” (p. 456) 


Hitleris neregėtai aiškia forma reikalauja to, kas visiškai atitinka 
naujųjų ir jaunųjų konservatorių charakterį: pasitikėjimo savimi be 
patirties; daugiau sugestijos, mažiau suvokimo. Tai duoda identitetus 
iš primityviai rafinuotos retortos. 

Prieš penkerius metus rašytojas Ferdinandas Avenarijus patei- 
kė dokumentus apie anglų „siaubo propagandą“ pasauliniame ka- 

re, norėdamas, kaip buvęs karo priešininkas, demaskuoti tenden- 
cingus iliustracijų ir tekstų klastojimus. Jis sakė, kad prie taikos 
norėjęs prisidėti atskleisdamas karo melus. Tačiau tai įmanoma tik 
tada, kai mes susidorosime su „įpirštu karu ir jo nuodais“ ir per- 
prasime pasaulio pamišimą. Avenarijus bandė techniškai peršviesti 
sugestiją. Jis pateikė daug sugestijos „nuodingųjų gėlių“ pavyz- 
džių - nuo mažų suktybių ir iškreipimų iki sunkių informacijos 
nusikaltimų. Manding, jis realistiškai konstatavo: 


„Turbūt gerai, kad mes pirmiausia vėl suvokiame, kas yra sugestija. Do- 
mėtis psichologiniais klausimais gali visi, tai gali būti „mada“, jeigu tai susiję 
su kokia nors ypatinga pagunda, sensacija. Taip buvo su Freudo ir jo mokyk- 
los sapnų analizėmis, taip buvo anksčiau, atradus hipnotinę ir posthipnotinę 
sugestiją. Tačiau tautų gyvenimui nepalyginamai svarbiau yra tai, kas visur 
viešpatauja vidury šviesios dienos - budrioji sugestija. Mes ją įkvepia- 
me, mes ją iškvepiame kaip orą ir nematome jos - kaip oro. Tai, kad mūsų 
sąmonė nekreipia dėmesio į sugestiją, leidžia jai netrukdomai veikti. Budrioji 
sugestija yra labai svarbi kiekvienam individui biologiškai (?), nes ji atpalai- 
duoja jį nuo daugelio pasaulio sunkumų, nuo galvojimo pačiam. Tiesa, ji taip 
pat padaro jį bandos gyvuliu. Tačiau jis to nepastebi, nes tai ir sudaro svarbiau- 
sią sugestijos poveikį, jog ji priverčia veikiamąjį manyti, kad tai, ką jis galvoja, 
eina iš jo galvos, o ką jaučia - iš jo širdies...“ (p. 24) 


Priešingai negu Freudo psichoanalizė, Avenarijus pabrėžia ne 
sąmoningumo ir pasąmonės problemas, o atidumą ir neatidumą. 
Sugestija mums padaro įtikinamus tuos tikrovės vaizdus, kurie kyla 
mūsų slaptose (ne nesuvoktose; plg. skyrelio „Kardinalieji ciniz- 
mai“ poskyrį apie seksualinį cinizmą) svajonėse. Sugestijos feno- 
menai paliečia automatinę sąmonės sritį, o ne pačią. pasąmonę. 
Čia pasaulio suvokimo neatidumas susilieja su savęs suvokimo ne- 
atidumu. Taip sugestyvi apgaulė pseudospontaniškai iškelia die- 
nos švieson paslėptus prietarus ir polinkius. 

7 ekskursas. 
Spektrinė kvailumo analizė 


Kuo mažiau žinome, 
tuo kvailiau elgiamės. 
Charles'is Richet, 1921 


Paplitus avantiūristinei elgsenai naujųjų laikų gyvenime, pasi- 
keitė visuomeninio intelekto sudėtis. Beveik nepastebimai ir vis 
dėlto dramatiškai ėmė kisti intelekto ir kvailumo santykis. Kvailu- 
mas neteko savo išorinio paprastumo, jo nebegalima atpažinti kaip 
pirminės neapšviestų protų būsenos - jis pavirto daugiaprasmiu, 
tiesiog jaudinamai komplikuotu fenomenu. Ėmusis analizuoti so- 
cialinių apgavysčių psichologiją, kvailinimas, kaip lydimasis ap- 
gavystės fenomenas, irgi įtraukiamas į šiuos sudėtingus sampro- 
tavimus. „Dabar nieko neliko paprasto“, netgi kvailumas - ir tas 
kitoks. Tai turbūt liūdniausias švietimo laimėjimas. 

Refleksijos šviesoje kvailumo fenomenas atitraukiamas nuo kas- 
dienio mąstymo ir peršviečiamas teoriškai. Ir pasirodė, kad tai ypa- 
tingas nuolankumo ir užsispyrimo atvejis. Apgaulė viena nieko 
nepadarytų be ypač ryškaus vadinamosios aukos noro būti ap- 
gautai. Jau naujųjų laikų pradžioje Sebastiano Branto (1494-1533) 
„Kvailių veidrodyje“ (Narrenspiegel) ši struktūra vadinama tikruo- 
ju vardu: Mundus vult decipi, ergo decipiatur. Pasaulis nori būti ap- 
gautas, taigi ir apgaudinėkime. Tuo būdu kvailio ir apgautojo te- 
orija iš pat pradžių jį laiko savarankišku ir aktyviu elementu (vult). 
Stultitia nėra nekalta, joje yra apsimestinio naivumo, būdingo tam, 
kuris leidžiasi apkvailinamas. Tai sukelia agresyvų juoką: išjuoki- 
mas yra europinės satyrinės tradicijos fermentas. 

Skandalingam kontrastui tarp protingų švietimo normų ir žmo- 
nių santykių neprotingumo XX amžiuje reikia teorinio pagrindi- 
mo, pranokstančio satyrinį išminties mokymą. Čia, be abejo, daug 
nuveikė psichoanalizė, atlikusi psichogenetinį ir psichodinaminį 
kvailumo skrodimą. Ji toliau plėtojo norėjimo būti apgautam mo- 
tyvą; ji atrado buvimo kvailu labai subjektyvią prasmę. 

Išsamus prasidėjusių bandymų kurti kvailumo teoriją dokumen- 
tas yra nedidelis humoristinis Charles'io Richet traktatas „Žmogus 

yra kvailas“. Ch. Richet (1850-1935) - visame pasaulyje žinomas fi- 
ziologas ir psichologas, rašęs ir pasakėčias, Nobelio premijos laure- 
atas, vienas didžiausių prancūzų mokslinio pasaulio šviesulių. 1921 
m. parašytas traktatas netrukus buvo išverstas į vokiečių kalbą. (Der 
Mensch ist dumm. Satirische Bilder aus der Geschichte der menschlichen 
Dummheiten, 1922). Richet yra klasikinis Trečiosios respublikos bur- 
žuazinio mokslininko tipas, radikalus racionalistas, kandžiai nuo- 
seklus ir švelniai žmogiškas švietėjas ir pedagogas. Reikia manyti, 
kad jis tuo savo rašiniu norėjo parodyti, kokią žalą padarė huma- 
niškumui Pirmasis pasaulinis karas. Traktatas parašytas buržuazi- 
nio aristokrato stiliumi, kur labai prancūziška maniera balansuoja- 
ma tarp aiškumo ir lėkštumo. Čia pilte pilasi visokio plauko naivūs 
cinizmai, kuriuos suprasti gali padėti žvilgsnis į medicininę auto- 
riaus aplinką. Be to, Richet gyvenimo pabaigoje nematė reikalo dė- 
tis šmaikštesniu, negu iš tikrųjų buvo. Tai, ką Richet rašo apie Pir- 
mąjį pasaulinį karą, skamba tiek ciniškai, tiek bejėgiškai. 


„Taigi ne dėl žuvusiųjų ir griuvėsių aš smerkiu ši karą. Juk naujagimiai pa- 
keis mirusiuosius ir vėl atstatys griuvėsius! Juk vėl atauga medžiai ir vėl sulau- 
kiame derliaus. Tačiau yra nemalonus dalykas, kurio niekuo neužtrina laiko 
bėgsmas - liūdesys. (p. 48) 

Penkiolika milijonų žuvusiųjų nėra didelė nelaimė -bent jau žuvusiesiems, — 
nes žuvusieji nebekenčia... Penkiolika milijonų žuvusiųjų kompensuos pen- 
kiolika milijonų gimdymų. Tačiau šimtas milijonų nelaimėlių, šimtas milijonų 
kankinių, kuriems amžiams (!) atimtas džiaugsmas, tai jau šį tą reiškia! (p. 51) 
(Richet turi galvoje žuvusiųjų artimuosius.) 


Cinizmas čia reiškiasi gedėjimo forma; ji atspindi švelnaus ra- 
cionalisto baisėjimąsi žmonių visuomene, kuri nesugebėjo suvok- 
ti karo kaip kardinalios kvailystės. Richet skelbia jaučiąsis paže- 
mintas, kad priklauso šiai niekingai žmonių padermei. Apie homo 
sapiens pagal Linnė nebegali būti nė kalbos. Richet pakeitė tą po- 
sakį nauja antropologine klasifikacija - homo stultus. Gyvuliai esą 
daug protingesni. Beždžionė gali išmokti kaip anglas lošti kriketą, 
bet žmogus nesupranta, „kad taikai turi būti teikiama pirmenybė 
prieš karą.” (p. 62) 

Apimtas kartėlio senolis pateikė visą žmonių kvailumo paletę: 
luošinimas, apipjaustymas, kastracija, celibatas, karaliaus kultas, 

nuolankumas, pajungimas, klasinė visuomenė, narkotikai, alko- 
holizmas, tabakas, mados, brangenybės, karas ir ginklavimasis, 
prietarai, bulių kautynės, gyvūnų rūšių naikinimas, miškų kirti- 
mas, apsauginiai muitai, lengvabūdiškumo ligos ir t. t. Čia jis neiš- 
vengė daugybės blogos šlovės XIX amžiaus švietimo stiliaus lėkš- 
tumų, prieš kuriuos ne visai be pagrindo stojo priešininkai; 
neminint rasistinių šiurkštybių apie negrų kvailumą ir kultūrinį 
geltonosios ir raudonosios rasės menkavertiškumą. 

Įdomu stebėti, kaip senasis mokslininkas griebiasi antikinio ki- 
nizmo kalbos, kai tiktai pradeda kalbėti ta tema, kuri senovės iš- 
minčiams buvo jų lygio išbandymas: išminčiaus santykį su mirti- 
mi. Kaip ir antikiniai kinikai bei materialistai, Richet moko suvere- 
naus abejingumo savo mirčiai, nors ir pripažįsta liūdesį dėl mylimų 
žmonių. Bet kokį mirusiųjų kultą jis vadina kvailyste ir prietarin- 
gu susvetimėjimu (nutolimu nuo tikrovės). Negyvam kūnui, tam 
„žemiškajam kirminų maišui' nėra ko lankstytis. Antikinė manie- 
ra - tarsi tiesiogiai įkvėptas kinizmo ir stoicizmo šaltinio - Richet 
moko mirti drąsiai; Sokrato mirtį jis laiko oraus Žmogaus gyveni- 
mo galo modeliu: tai linksma autanazija, kas kita negu skausmin- 
ga distanazija, kuriai to meto gydytojai pasmerkė mirštančiuosius. 
(p. 127) 


„O dėl mano kūno, tai aš visiškai aiškiai pareiškiu: išmeskite jį į šiukšlyną, 
sudeginkite, palaidokite, arba panaudokite tyrinėjimams — man tai visai vis 
tiek, ir aš nuoširdžiai prašau saviškius dėl to visai nesirūpinti.' (p. 125) 


Antikizuotas mąstymo būdas nenuslepia, kad ir Richet trakta- 
tas priklauso šiuolaikinėms „kvailumo“ sutemoms. Mat jis tiksliai 
nurodo kvailumo fenomeno priklausomybę nuo intelekto raidos; 
kvaila yra sakyti „vis tiek“, nesutikti, nenorėti permainų, o visa tai 
eina lygiagrečiai su švietimu. 


„Ten, kur apskritai nėra išminties, juk negali būti neišmintingas! Juo labiau esi 
apdovanotas intelektu, tuo labiau esi linkęs prigerti banalybių jūroje!“ (p. 13) 


Šiandien beveik pamiršto romanisto ir psichoanalitiko Ernsto 
Weisso aforizmuose („Apie kvailumo palaimą“ — Von der Wollust 
der Dumheit, 1938) galima pajusti Richet tezių aidą. Richet dar cita- 

vo klasikinį mundus vult decipi, o Weissas, šliedamasis prie Niet- 
zsche's, kalbėjo apie „nakties norą” - kaip bendrą regresyvią ten- 
denciją („išjungti šviesą, atsigulti, būti kvailam' ). 

Į tai masių psichologas atsižvelgė kalbėdamas apie fašizmą. 


„Kvailių akyse Dievas yra kvailas. Tauta nori kvailo Dievo. Jiems nepatik- 
tų Dievas, nusituokiantis apie chemiją ir reliatyvumo fiziką. Liuteris yra pa- 
sakęs: Deus stultissimus. Tie žodžiai galėtų būti Hitlerio, jeigu tik jis mokėtų 
lotyniškai“. 


8 ekskursas. 
Artistai ir charakteriai 


Tai juk maskaradas, o ne tikrovė! 
Jūs neišlendate iš savo kostiumų! 
J. Rothas, „Begalinis bėgimas“, 1927 


Po karo naujai besiorganizuojančiam proletariniam revoliuci- 
niam judėjimui kėlė nerimą ironiškos buržuazijos metamorfozės. 
Buržuazinėje kultūroje baigėsi Nietzsche's išpranašautas artistiš- 
kojo tipo formavimasis. Buržuazija savo kilimo laikotarpiu suprie- 
šino tvirtą moralę su aristokratų cinizmu, o dabar revoliucinio ju- 
dėjimo vadai vėl iškėlė charakterio ir artisto antitezę. 

Ludwigas Rubineris, vienas iš ekspresionistinio aktyvizmo šauk- 
lių, esė „Kultūrinė artisto vieta“ (Die kulturelle Stellung des Schaus- 
pielers, 1919) konstatavo pilietinę artistų, kaip profesinės grupės, 
sėkmę. To luomo niekinimas jau buvo praeityje. Bet ne niekini- 
mas apskritai: šių dienų „kovojančios klasės“ ir toliau Žiūri į artistą 
su „instinktyvia panieka“. Šiame požiūryje yra kai kas blogiau už 
niekinimą, o būtent - nepasitikėjimas artistu. 


„Nepasitikėjimas jo patikimumu, jo charakteriu, juo, kaip bendrapiliečiu ir 
sąjungininku. Mat tuo klausimu šiandien nebėra jokių „bet“: arba tu priklau- 
sai reakcijai, arba revoliucijai. Viskas priklauso nuo apsisprendimo. Artistas 
dar nėra apsisprendęs. („Poetas kišasi į politiką“ — Der Dichter greift in die Poli- 
tik, Leipzig, 1976, S. 318-319.) 

Pasak Rubinerio, artistai yra ne daugiau kaip buržuazijos „gerai 
ar blogai šeriami maniežo gyvuliai“, sąmoningo atitraukimo nuo tik- 
ros kovos agentai. Jie yra kastruoti gaidžiai, pramogų vergai, užsii- 
mantys prostitucija kvailiai, pasmerkti „žemesniųjų žmonių būčiai“ 
dėl savo dviprasmės padėties buržuazinėje kultūroje. Jie įtariami 
asocialumu -tai nepakenčiamas dalykas tiems, kurie kalba „ateities 
žmonių kalba. Rubineris pasmerkė buržuazinį artistą, remdamasis 
naujuoju socialumu, kuris būsiąs ateityje: „nauja bendrija“, nauja 
žmonija. Jos pusėn turi stoti artistas, liovęsis būti vien tik vaidmenų 
medžiotoju, ir tada jis vėl taps normaliu bendrapiliečiu ir charakte- 
riu. Rubinerio šūkis: „Charakteris vėl reikalingas“. Naujojoje ben- 
drijoje artistas išnyksiąs (tokiu pavidalu, kokiu mes jį ligi šiol pažįs- 
tame) ir jo vietą užimsiąs dvasiškai aukštai stovintis „diletantas“, 
„kalbėtojas“, kuriam atsiradus baigsis „artisto prostitucijos epocha“. 
Rubinerio tekstą skaitai kaip naujo socialistinio moralizmo doku- 
mentą; šio moralizmo valanda išmušė karštais vilhelmizmo žlugi- 
mo mėnesiais - nugara jaučiant Rusijos revoliucijos dvelksmą. 

Nėra reikalo komentuoti Rubinerio tekstą; tai padarė patys įvy- 
kiai - jie parodė, kad socialinė psichologinė tendencija nepavertė 
artistų charakteriais, greičiau charakterius vertė artistais. Bet iš mi- 
lijonų mažų istorijų, kurios virto didele istorija, norėčiau pacituoti 
vieną, papasakotą Gustavo Reglerio. Ji yra tarsi momentinė žy- 
mių Berlyno komunistų aplinkos nuotrauka, komunistų, kurie tuo- 
met dar tikėjo, kad sugebės vien retorika pasipriešinti pergalin- 
gam fašistų žygiui. Aprašome 1933 m. vasario 28 dieną, kai buvo 
likę dvi dienos iki lemtingos datos. 


„28-0ji vasario buvo paskutinė groteskiška diena Berlyne. Kantorovičius vi- 
rėsi tirštą avižinę košę, kai aš atėjau pas jį pasižiūrėti, ar nėra pašto... Radau 
pakvietimą į Žaliąją savaitę, ūkininkų parodą. 

— Paklausk Devaldo, - pasakė Kantorovičius, - jis vakar čia buvo. 

Devaldas, laisvas artistas, atėjo iš virtuvės, išpūtė skruostus, atkišo pilvą ir 
įsispraudė į akį monoklį. | 

- Puikus šou! - mėgdžiojo jis... Galvijas įžūlėja. Augina per daug daržovių, 
mažiau valgo duonos. Tuojau viskas bus kitaip... Keturiolika metų marksizmo 
praėjo, ar ne? 

Devaldas jau kalbėjo ne kaip Rytų Prūsijos junkeris, jis mėgdžiojo Hitlerio 
balsą. Kantorovičius maišė savo košę, kurią valgė kasryt, tikėdamasis, kad ji 
pašalins naktinio rūkymo nuodus. Devaldas nuleido ant kaktos plaukų sruogą. 

- Aš pakankamai ilgai laukiau! - sušuko jis. - Aš būsiu kancleris su bite pa- 
nosėje. Mano sruoga žavės visus vokiečius. Mano paakių maišai bus naujo 
grožio idealas... Socialdemokratų partija įlįs į pakrosnio skylę. Komunistų par- 
tija nešios po namus spausdintą protestą... 
džiautoją, kuris šaipydamasis darėsi panašus į aiškiaregį. 

- Aš nepakenčiu prieštaravimų! - šaukė monotonišku ir vis dėlto isterišku 
„fiurerio“ balsu Devaldas. - Nėra jokio proletariato, jį aš išsiųsiu į Maskvą, yra 
vokiečių tauta, ir ji seks paskui mane iki paskutiniosios, nes yra ištikima, pri- 
pažįsta savo fiurerį ir mielai leidžiasi spardoma į užpakalį. Tas Schleicheris jau 
mėnuo ir dvidešimt keturios dienos prie vairo, kuris priklauso man. Bet aš jam 
užčiaupsiu srėbtuvę, nepraeis nė savaitė, kai vienu geruoliu bus mažiau, ir 
Vilhelmštrasė turės didį fiurerį, prisiekiu savo bite ir sruoga... 

Suskambo telefonas. Kantorovičius pakėlė ragelį, truputi pasiklausė savo 
varno veidu, tarsi užsimiegojęs, paspragsėjo pirštais, paskui jo kakta įsitempė, 
jis kelissyk nusilenkė ir pakabino ragelį. Jo veidas atrodė dar labiau pasenęs, 
kai žvairuodamas į Devaldą pasakė: 

— Schleicheris atsistatydino, Hitleris bus kancleris. 

Devaldas skubiai nusibraukė nuo kaktos sruogą. Atrodė, lyg jis būtų išsi- 
gandęs, kad mes jo neužmuštume.“ (Das Ohr des Malchus, Ffm., 1958-1975, S. 
189-190.) 

13. Oplia, mes gyvenam? 
Naujieji dalykiniai cinizmai ir istorijos apie 
sunkų gyvenimą 


„Nuo to laiko praėjo 10 metų. Ten, kur mes matėme 
tiesius kelius, nepermaldaujama tikrovė juos iškrei- 
vino. Ir vis dėlto krutam į priekį... Viskas taktika, ma- 

no mielas“. 
Vokietijos socialdemokratų partijos ministras 
Kilmanas Ernsto Tollerio knygoje „Oplia, mes 
gyvenam“, 1927 


Aš prieš dalinimą į dvi dalis (stiprus-silpnas, dide- 
lis-mažas, laimingas-nelaimingas, idealus-neidea- 
lus). Juk taip yra tik dėl to, kad žmonės nesugeba 
galvoti daugiau kaip apie du dalykus. Žvirblio sme- 
genyse daugiau netelpa. Bet sveikiausia juk papras- 
ta: laviruoti... 

B. Brechtas, „1920-1922 dienoraščiai“ 


Revoliucija buvo ryškių kontrastų ir absoliučių alternatyvų me- 
tas, kai viešpatavo juoda-balta spalvos, o po dešimties metų do- 
minavo kokčiai sudėtingas pilkos spalvos ir jos niuansų žaismas. 
1928 metais 1918 metų lapkričio vyrai buvo seniai įsivėlę į „neper- 
maldaujamų faktų“ ir „mažesnio blogio“ stumdynes. Visa persmel- 
kiantis moralinis ir taktinis reliatyvizmas ėdė senesnius „identiš- 
kumus . Literatūrinis ekspresionizmas buvo paskutinis supapras- 
tinimo pasispardymas - modernių išraiškos priemonių sukilimas 
prieš modernias patirtis, kKompleksiškumą, reliatyvumą, perspek- 
tyvizmą. Modernumui adekvati pasirodė esanti kubistinė skulp- 
tūros tendencija, pagrįsta suvokimu, kad daiktai iš įvairių perspek- 
tyvu atrodo skirtingai. 

Taktikos, reklamos, propagandos eroje kubistinis „mentalitetas“ 
tapo bendru intelekto reiškiniu. Greta jo iškilę senesni identiteto 
ir charakterio modeliai atrodė archajiški ar folkloriniai, jeigu ne 
kvaili. Tokiomis sąlygomis egzistencine problema tapo, kaip ap- 
saugoti nuo galutinio išsekimo ir sunaikinimo tai, ką tradicija va- 

dino humaniškais dalykais. Tai, kad vėlyvasis buržuazinis menas 
ryžosi tokių klausimų kančiai ir su tuo susijusiems psichopoliti- 
niams jutimams, rodo, Thomo Manno žodžiais tariant, jo „kančias 
ir didybę”. Kai ką iš tų jutimų bandysiu aprašyti ir jų padedamas 
paaiškinti humaniškumo ir nehumaniškumo klausimų prasmę ir 
skausmingumą. Iš pradžių naudosiuosi labai plačiomis abstrakci- 
jomis, kurios turėtų paaiškinti šiuolaikinį „sistemų“ ir „jautrumų“ 
nutolimą. 

Veimaro socialinis charakteris persiformavo spaudžiant trigubo 
kompleksiškumo frontui. Pirmasis frontas atakavo amžininką kaip 
slegianti politinių struktūrų ir jėgų santykio maišatis. Kas buvo 
aiškinama (Sontheimerio ir kitų) kaip „antidemokratinis mąstymas 
Veimaro respublikoje“, buvo tik visuomeninio skepsio ir privataus 
rezervuotumo politiniams dalykams aisbergo viršūnė. Čia būta ra- 
cijos, kurios šiandien negalima nematyti. Nė vienu metu kokios 
nors politinės valios transmisija - „rinkėjų užduotis“ - neveikė taip, 
kad tarp rinkėjų ir išrinktųjų galėtų susidaryti patikimi ir lojalūs 
ryšiai. Masių „politizavimas“ nuo pat pradžių buvo lydimas nepa- 
stebimos antipolitikos ir susijęs su nusivylimu, sutrikimu, priešiš- 
kumu, pykčiu, įniršiu ir tuo, kad reakcingas valstybės aparatas vi- 
siškai neatitiko liberalios konstitucijos dvasios. Veikiama nuolatinio 
užsienio politikos spaudimo ir neparlamentinio radikalizmo, res- 
publika visą laiką buvo silpnos ir nerespektabilios būsenos. Dide- 
lės visuomenės grupės niekada nenorėjo pripažinti valdančiųjų 
„politinių laimėjimų“ (nepaisant to, kad valdžioje buvo Rathenau 
ir Stressemanas, Rapallo ir Locarno). Tokia labili neatraktyvi būse- 
na skatino politinį poliarizavimąsi tarp, pavyzdžiui, naujojo daly- 
kiškojo ir senojo moralistinio tipo. Ten, kur pirmasis, iš dalies ciniš- 
kai laviruodamas, iš dalies realistiškai žiūrėdamas į savo pareigas, 
bandė taikytis prie sąlygų, kad išspaustų iš to, kas geriausia, antra- 
sis, daug galingesnis, sparnas bandė kelti pažiūrų maištą prieš fak- 
tus, charakterių pučą prieš komplikuotumus. Apie fašizmą jau bu- 
vo kalbama kaip apie sugestyvų politinį supaprastinimo judėjimą. 
Tačiau jis sudaro globalinės mūsų laikų psichologinės politinės pro- 
blematikos dalį. Mat modernizavimo skausmas persmelkė visas 
visuomenės grupes, patyrusias techninį ir politinį aggiornamento. 
Čia taip pat išryškėjo ypatingas vokiškas paveldas - būtinybė iki 

galo pagrįsti ir ideologiškai išpūsti net banaliausius praktinius klau- 
simus. Trintis su tuomet smarkiai besiveržiančiu amerikietišku nau- 
jojo dalykiškumo pragmatizmu iki paskutinės ribos įaudrino me- 
tafizines politikuojančių išsimokslinusių vokiečių nuotaikas. 
Šiandien, po planavimo ir prablaivėjimo dešimtmečių, nebegali- 
ma įsivaizduoti to pažiūrų rūko, kuris 3 dešimtmetyje gaubė poli- 
tinį ir metafizinį anstatą... Jame vyko, mums dabar to nepastebint, 
tikroji socialinė psichologinė Veimaro respublikos drama: jos are- 
na buvo nepastebimas ir vis dėlto labai konkretus pritariančiųjų ir 
neigiančiųjų, laviruojančiųjų ir charakterių, cinikų ir konsekven- 
tų, pragmatikų ir idealistų frontas. Galbūt fašistų triumfuojanti pa- 
slaptis buvo tai, kad jiems pavyko pralaužti tą psichologinį politi- 
nį frontą ir sugalvoti cinišką idealizmą, nuoseklų laviravimą, 
charakteringą plaukimą visų drauge ir nihilistinį sakymą „taip“. 
Tautinio nihilizmo sėkmė daugiausia pagrįsta apgaulingu triuku — 
buvo sukelta didžiosios dalies protestuojančiųjų, nelaimingųjų ir 
neigėjų iliuzija, kad jie yra tikrieji realistai ir pašauktieji statyti naują, 
grandioziškai supaprastintą pasaulį. 

Antrasis sudėtingumų frontas, kuriam spaudžiant formavosi to 
meto „aš“, buvo nervus draskantis viešai besikivirčijančių politi- 
nių irideologinių grupių partikuliarizmas ir sinkretizmas. Ši patir- 
tis dabar guli po antkapiu su užrašu „pliuralizmas“. Tačiau tuo- 
met, kai masės dar visai nebuvo linkusios su viskuo sutikti ar 
greičiau į viską Žiūrėti abejingai, „pliuralizmas“ dar veikė amži- 
ninkus; tie, kurie dar nėra visiškai surambėję, ir šiandien tai jau- 
čia. Prieštaravimai dar toli gražu nebuvo virtę vien skirtybėmis ir 
buvo labai ryškiai jaučiami, antra vertus, prasidėjo vienodinimo 
tendencija — visa, kas reiškėsi kaip prieštaravimai, imta versti į ben- 
drą katilą ir maišyti kaip įvairialypę vienodvbę. Ir čia žiniasklaida 
jau vaidino jai būdingą vaidmenį: ji nudialektino tikrovę (žr. 9 eks- 
kursą). Musilis to meto dvasinę būseną vadino „Babilono pamišė- 
lių namais („Bejėgė Europa“ - Das hilflose Europa), po kurių lan- 
gais šaukia tūkstantis balsų. Pats Veimaro pliuralizmas dar turi du 
polius: plečiantį, niveliuojantį, stimuliuojantį apžvalgą ir smulkia- 
ūkininkiškąjį, atomistinį, atsitraukiantį. Masinė Žiniasklaida ir ma- 
sinės partijos plačiai sinchronizuoja sąmones, o nesuskaičiuojamos 
smulkios grupės slepiasi nevaldomose gyvenimo erdvėse, mikro- 

ideologijose, sektose, subvisuomeninėse ir regioninėse bei kultū- 
rinėse provincijose. Kartais amžininkai tik vėliau sužinodavo, ko- 
kiu laikotarpiu jie gyveno ir ką tuo metu darė; tai galima gerai 
suvokti iš tada ypač klestėjusios memuarinės literatūros manie- 
ros. Šių pliuralistinių realybių amžininkas norom nenorom tapo 
piliečiu, gyvenančiu lokalinėje ir kultūrinėje provincijoje, bet kar- 
tu viena koja stovinčiu bendroje žemėje. Visiems pasidarė būdin- 
gi amfibiški mentalitetai. Žlugo identiteto mitai. Visa kita padarė 
nuo 3 dešimtmečio juntamas darbo moralės ir laisvalaikio moralės 
poliarizavimasis: „aš“ suskilo į dvi atskiras puses, kurioms „cha- 
rakteris“ veltui stengėsi komanduoti. Čia pirmą kartą išryškėjo, 
kad buvo pakeltas iešmas visuomenės psichologizavimui. 

Trečias frontas kaip tik su tuo ribojosi. Tai buvo vartotojiškumas 
ir kosmetinis realizmas, kuris formavosi naujuose viduriniuose 
sluoksniuose, priverstuose mokytis naujo lankstumo ir naujo vin- 
klumo. Mat atsiradus didmiesčių tarnautojų civilizacijoms (kaip 
jų pavyzdį ypač mėgstama nurodyti 3 dešimtmečio Berlyną) iš tiesų 
prasidėjo nauja socialinė psichologinė era. Ji turėjo neginčijamų 
amerikietiškumo bruožų. Jos lemtingas kūrinys buvo laisvalaikio 
individas, savaitgalio žmogus, atradęs atsiribojimo patogumą ir dvi- 
gubo gyvenimo komfortą. Vakarai mokėsi pirmų amerikietiškų žo- 
džių, tarp jų vieno, kuris daugeliui simbolizavo jų žlugimą: week- 
end, savaitgalis. Jį šlovino jau Comedian Harmonists: 


Savaitgalis, saulės šviesa, 
Ir mudu miške dviese. 
Štai ir laimė visa — 
Savaitgalis, saulės šviesa. 


Nei mašinų, nei jokių plentų! 

Aplink tiktai mes vieni du, 

Miške toli viens kito glėby, 

Dievulis užsimerks ir nieko nematys. 


Atsirado naujų motyvų: atsitraukimas į laisvalaikius, šiuolaiki- 
nis nusigręžimas nuo šiuolaikinių atributų, savaitgalio vitališku- 
mas ir lengvas seksualinės revoliucijos dvelksmas. Miškas tarsi 
savaime tapo privaloma didmiesčių gyventojų poilsio zona; rei- 

kia nepamiršti, kad tiktai prieš vieną kartą vokiečiai kultivavo 
miško mistiką.* Labai populiarūs to meto šlageriai instinktyviai 
iliuzionistiškai ir kartu ironiškai rėmėsi naujųjų miesto viduri- 
niųjų sluoksnių laisvalaikio mentalitetu. Jiems pasaulis turėjo at- 
rodyti rožinis, ir dėl to ne vien Dievas užmerkė akį. Šlageriai įėjo 
į plačią pramogų sistemą, kuri dėl pelno aistringai ėmėsi uždavi- 
nio ištapetuoti laisvalaikio pasaulius ištaigingomis ir vaiskiomis 
iliuzijomis. 

Liūdnai pagarsėjęs 3 dešimtmetis pradėjo masinės kosmetikos 
erą. Jos padarinys - toną duodantis tipas, šypsantis, išsiblaškęs ši- 
zoidas, kitaip tariant, „mielas žmogus“ blogiausia to žodžio pras- 
me. Kracaueris, stebėjęs šiuos fenomenus nuo jų atsiradimo pra- 
džios, 1929 m. rašė: 


„Be galo pamokoma yra informacija, kurią aš gavau vienoje Berlyno uni- 
versalinėje parduotuvėje. „Priimdami pardavėjus ir kontoros darbuotojus“, - 
sako lemiamą balsą turintis kadrų skyriaus ponas, - „mes visų pirma kreipia- 
me dėmesį į malonią išvaizdą”. Aš paklausiau, kaip jis tai supranta - ar žmo- 
gus turi būti pikantiškas, ar dailus. „Ne tik dailus. Svarbiau morali rožinė odos 
spalva, jūs juk žinote...“ (S. Kracauer, Schriften I, Ffm., 1971, S. 223)** 


Ir Gustavas Regleris, kuris parašė anksčiau cituotą siurrealistinę 
sceną su artistu, turėjo progos savo kailiu išbandyti virtimo „mielu 
žmogumi metamorfozę prekių pasaulyje. Vedęs didelės univer- 
salinės parduotuvės savininko (kurį jis vadino „vilku“ ) dukterį, jau- 
nuolis savo uošvio buvo geranoriškai priverstas imtis rimtos pro- 
fesijos jo įmonėje. Regleris tapo tekstilės skyriaus mokiniu, vėliau 
vadovaujančiu tarnautoju: 


„Aš mokiausi aptarnauti klientus, šypsotis, meluoti, kalkuliuoti ir matuoti, 
švelnaus ir energingo elgesio, mados kaprizų ir tarnautojų psichologijos, ko- 
mivojažerių pokštų ir profsąjungų reikalavimų, vyriausybės potvarkių ir mo- 
kesčių triukų...“ (p. 134) 

Aš vis tolau nuo tautos, kuriai prieš penkerius metus neprašytas pasisiūliau, 
ir vis labiau tolau nuo savęs. 


* Plg.: Jean Amėry, Unmeisterliche Wanderjahre, Stuttgart, 1970. 
** Ernstas Blochas apie tai taikliai sakė (1929): „Kracaucris labai moka likti nuošalėje“. 
(Erbschaft dieser Zeit, Ffm., 1977, S. 33.) 

Gretel Grow, 


Gretel Grom gestern noch Berliner Dokrekūrin. | dar vakar 
heute Revuekünsterin in Holywood.. PU. 
TARERE EN | TES sekretorė, 
Í. ke o o > šiandien 


Holivudo reviu 
artistė... 


- Mano nervų sistemoje atsirado tai, kas vėliau buvo vadinama „menedžerių 
liga“: darbas tapo mano namais... tai buvo bėgimas į aktyvumą, tuščia sielos 
eiga. Nedarbo dienas ir atostogas gaubė pavojinga tyla... (p. 138-139) 

„„aš buvau ne aš. Vienas iš menedžerių ligos simptomų yra suskaldyta są- 
monė, kuri nebeleidžia susikoncentruoti į svarbius dalykus. Turėjo sukelti šo- 
ką jau vien tai, kad reikia vėl sulydyti krūvon atskilusias dalis...“ (Das Ohr des 
Malchus, Ffm., 1975, S. 140.) 


3 dešimtmetyje vidurinės klasės masėse įsigalėjo socialinis psi- 
chologinis šaunaus „mielo žmogaus“ dizainas. Jis sudarė psicho- 

Valpurgijos 
naktis 
Henkellio 
lauke. Th. Th. 
Heine's 
piešinys, 

1928 m. 


„Glalpurgisnacbt auf Penkellsfeld” 


von Ch. Ch. Deine. 


loginį „naujojo dalykiškumo“* pamatą —t. y. to prisitaikymo rea- 
lizmo, kuriuo miestų kultūriniai sluoksniai bandė atsiliepti į ne- 
pakeičiamus ir iš dalies priimtinus naujųjų laikų faktus. Sunku 
pasakyti, kada amžininkai sąmoningai pajuto socialinio psicho- 
loginio klimato pasikeitimą. Aišku tik tiek, kad jis tarp 1921 ir 1925 
metų turėjo būti taip plačiai įsišaknijęs, kad nuo dešimtmečio vi- 
durio galima buvo pereiti prie sąmoningo, netgi programinio kul- 


* Lietuvių literatūrologijoje ir menotyroje vokiečių literatūros ir dailės srovė „Neue Sach- 
lichkeit“ dažnai vadinama „naujuoju daiktiškumu“ (red. past.). 

tūrinės veiklos ir psichinių refleksų pavertimo „dalykine“ ten- 
dencija. Karštais infliacijos metais (1921-1923) literatūra ir „pa- 
pročių istorija“ registravo pirmus ryškius neohedonizmo srovių 
proveržius. Provincijoje tokios sąvokos kaip Berlynas, prostitucija 
ir spekuliacija tapo neatskiriamais junginiais. Esant didelei in- 
fliacijai, sukėlusiai kapitalo koncentraciją ir eksporto bumą, ku- 
piūrose šuoliuojant nuliams, vyko generalinė naujojo vidurinio 
sluoksnio iliuzionizmo repeticija; šou prasidėjo. Vokiečių žiūrovų 
širdis užkariavo amerikietiški reviu. Nuogomis kojomis ir krūti- 
nėmis triumfavo naujasis amerikietiškas būdas būti begėdiškam 
(-ai). Nieko nepadėjo vyskupų konferencijos pagalbos klyksmai. 
Nuo 1923 m. ir viešasis pramogų radijas ėmė rūpintis nauja vi- 
suomenės dėmesio studija. 

Kad iš tiesų įvyko didelis klimato pasikeitimas, ypač pajuto tie 
amžininkai, kurie sėdėdami kalėjime ilgus metus buvo atskirti nuo 
Veimaro respublikos naujosios kasdienybės. Sugrįžimas į svetimu 
tapusį pasaulį jiems kėlė šoką. Jie labiau negu kiti fiksavo padidė- 
jusius reikalavimus, kuriuos individų norui gyventi ir teigimo ga- 
limybėms kelia modernaus kapitalizmo ambivalentiškumai ir ci- 
nizmai. Dėblinas savo romane apie Francą Biberkopfą 1923 m. 
papasakojo tokią sugrįžimo istoriją; ji prasideda įspūdinga Biber- 
kopfo kelione per ilgai nematytą miestą, kuriame jam sukasi gal- 
va. Romanas pratęsia medicininio cinizmo ir karinio cinizmo lini- 
jas, einančias iš pasaulinio karo: ir didmiestyje kova vyksta toliau; 
Biberkopfas tampa vienarankiu.* Miestas pasitinka jį kaip iškrikęs 
frontas, kur tas, kuris norėtų būti „charakteris“, „padorus žmo- 
gus“, turi pražūti. Biberkopfui daug kainuoja noras išlikti savimi ir 
stipriam. Pabaigoje, kai jis beprotnamyje vaduojasi mirtimi, mirtis 
jam pasako, ką jis neteisingai darė. 


„Tu spazmiškai laikeisi stiprybės, vis dar esi į ją įsikibęs, o juk tai nieko 
neduoda... Juk tu nori būti vien stiprus... Vis kvaksėjai: „aš“ ir „aš“, „neteisybė, 


* Iš Hanso Henny Jahnno recenzijos (1929): „Šiaip ar taip, tai kraupu. Ir neišvengiama. Ir 
tiktai viena mintis fanatiškai pabrėžiama: būk už sumautą gyvenimą, nes jis vis dėlto 
yra gyvenimas. Mirtis vis tiek ateis pakankami anksti. Ji iš tiesų ateina ir yra mums pri- 
statoma. Čia suvoki, kas yra skausmas. Kaip ir po kiekvienos svarbios knygos, taip ir čia 
reikės kai kam ryžtis, nes buvo patirta kai kas tikra.“ (H. H. Jahnn, Werke u. Tagebücher, 
Bd. 7, Hamburg, 1974, S. 253.) 


Francas 
Biberkopfas 
(Heinrichas 
Georgė) išeina r > 
iš Tegelio PESE Mm o 
kalėjimo. Filmo ||| * = mt š £ 
„Berlynas — i š i 
Aleksandro iii > r PODM 
aikštė“ scena, 
1931 m. 

kurią aš patiriu“ ir „koks aš kilnus, koks subtilus, man niekas neleidžia paro- 
dyti, koks esu...“ (p. 388-391) 


Maxas Hoelzas, garsiausias 3 dešimtmečio politinis teroristas, po 
aštuonerių metų kalėjimo 1928 m. amnestuotas, savo dar ir šian- 
dien vertame paskaityti pasakojime apie jaunystės kovas ir kalėji- 
mo įspūdžius „Nuo Baltojo kryžiaus prie Raudonosios vėliavos“ 
(Vom Weissen Kreuz zur Roten Fahne, Berlin, 1929) užsimena apie 
tai, kokį neapsakomą įspūdį grįžus jam poom hit Bi didmiesčio 
vaizdai, automobiliai, vitrinos ir žmonės. * 

Itin reikšmingą sugrįžimo istoriją papasakojo Ernstas Tolleris. Jis pats - 
po penkerių metų, praleistų blogos šlovės Nyderšėnenfeldo prie Le- 


* Apie Hoelzą dar žr. mano knygoje: Literatur und Lebenserfahrung. Autobiographien der 20er 
Jahre, München, 1978, S. 190 ff., S. 202 ff., S. 311 ff. 

cho kalėjime Bavarijoje (1919-1924), patyrė tokį sugrįžimą į naujai 
dalykišką, nesustyguotą Veimaro visuomenę. Kai 1924 m. buvo pa- 
leistas, respublika pirmą kartą nuo savo gyvavimo pradžios ėmė tarsi 
stabilizuotis. Tais „dalykinės prievartos „kompromisų ir naujųjų rea- 
lizmų metais Tolleris toliau blaivėjo politiniu ir moraliniu atžvilgiu. Jis 
tiesiog traukte traukė į save laiko dvasią, studijavo ir vaizdavo ją viso- 
mis priemonėmis. Jo stebėjimų rezultatas yra viena įspūdingiausių to 
dešimtmečio pjesių, kupina laiko patirties ir veikiama labai kartaus, 
bet vaiskaus didėjančio realizmo skausmo: „Oplia, mes gyvenam“.* 
Erwinas Piscatorius šią pjesę prašmatniai pastatė Berlyne 1927 m. 
„Reikia išmokti matyti ir nesiduoti paminamam“, - sako Krolis, 
darbininkas, antrame pjesės veiksme. Tas, kuris turi mokytis ma- 
tyti, yra 1918 m. revoliucionierius Karlas Tomas, sugrįžėlis. Jis aš- 
tuonerius matus buvo uždarytas beprotnamyje. Senų idėjų pilna 
galva dabar jis susiduria su naująja 1927 m. tikrove. Jis negali su- 
vokti, kas per tą laiką atsitiko andainykščiams atsakingiems, do- 
riems bendražygiams. Jam į baisingą kamuolį susiveja du dalykai, 
nebetelpantys galvoje: senųjų utopiškai radikalių kairiųjų konfron- 
tacija su skausmingais respublikos kasdienybės faktais, kita ver- 
tus, didmiesčio masių klimatą ėmė lemti vartotojiškos, iliuzionisti- 
nės, kosmetinės ir išblaškytos gyvenimo formos. Paleistam iš 
beprotnamio jam atrodo, kad būtent dabar atsidūrė beprotnamy- 
je. Vis dėlto jis greit supranta, kad šypsantis veidas yra naujo sti- 
liaus atributas, kaip ir „morali rožinė odos spalva“, tokia brangi 
kadrų skyrių viršininkams. Ir jis nueina pas grožio chirurgą: 


„Neišsigąsk, motuše Meler, nemanyk, kad aš vėl tapsiu pamišėliu. Visur, kur tik 
prašiau darbo, viršininkai man sakė: „Žmogau; kas per numirėliškai liūdna mina? 
Jūs mums išvaikysite visus klientus, mūsų laikais reikia juoktis, visą laiką juoktis“. 
Tada aš ir nuėjau... pas grožio chirurgą. Ir štai naujas fasadas. Ar aš ne mielas? 

PONIA MELER: Taip, Karlai. Tu patiksi merginoms. Man tik iš pradžių bu- 
vo truputį nejauku... Kas per reikalavimai. Dabar jau sutartyje turėsi įsiparei- 
goti dešimt valandų šypsotis lenkdamas nugarą...” (3 veiksmas, 2 scena) 


* Kaip Tollerio išvados „laisvėje“ susijusios su mokymosi „kalėjimo sąlygomis“ procesais 
ir sensibilizacijomis, sužinoma grįžus prie jo kalėjimo raštų. Juos nurodo Kurtas Kreile- 
ris. Tolleriui skirtuose skirsniuose savo puikios dokumentacijos: „Jie mus lėtai žudo” - 
Sie machen uns langsam tot... Zeugnisse politischer Gefangener in Deutschland 1780-1980, Neu- 
wied, 1983. Šios knygos dokumentus skaitai kaip „sisteminio“ cinizmo slaptąją istoriją iš 
vidinės jo aukų perspektyvos. 

Per šią kamuolio dalį Karlas šiaip taip braunasi, fatališkai taiky- 
damasis ir su ironija. Kas kita politiniai moraliniai pasikeitimai, apie 
kuriuos Eva Berg, buvusi meilužė, sako: 


„Paskutinieji aštuoneri metai... mus pakeitė labiau negu paprastai šimtme- 
tis.“ (2 veiksmas, 1 scena) 


Brandžiame, dalykiškesniame ir liūdnesniame socializme seno- 
ji moralistinė maištininkiška kalba nebegalioja. Karlas Tomas nau- 
jąjį kairiųjų dalykiškumą vadina „surambėjimu“ . Ar tai teisinga? 
Eva, dar puikiai išmananti socialistinės kovos tradiciją, kalba apie 
tai, kad reikia suaugti, nebūti vaiku. 


„Tu vėl vartoji sąvokas, kurios nebegalioja. Mes nebegalime sau leisti būti 

vaikai. Mes negalime išmesti į kampą įgyto įžvalgumo, žinojimo...“ (II,1) 


Naujoji patirtis lygiai taip pat išsekino senąjį politinį moralizmą, 
kaip naujieji seksualiniai santykiai niekais pavertė senuosius išti- 
kimybės, artumo ir ryšio lūkesčius. Karlas Tomas kenčia ir dėl to, 
kad gulėjimas su ta moterimi jam nesuteikia jokių vilčių ateičiai. 

Įvairūs naujumo aspektai jam susilieja į viena: tarp emancipaci- 
jos ir dekadanso, pažangos ir korupcijos, blaivumo ir nihilizmo 
susidaro ryškios pereinamosios zonos. Slegiamas daugelio ambi- 
valentiškumų, Tomas galop nebeištveria. Sutrikęs ir netekęs vil- 
ties, jis ryžtasi nušokti nuo tos beprotiško dalykiškumo karuselės. 
Galop jis dar norėtų šį tą „atlikti“ ir planuoja nušauti socialdemok- 
ratų ministrą Kilmaną, kuris jam veltui bandė išaiškinti, kad Vo- 
kietijos socialdemokratų partijos cinizmas esąs dalykiškumas ir kad 
pažanga mieliau renkasi kreivus kelius. Tomas po to pasikaria ka- 
meroje, į kurią buvo uždarytas vietoj tikrojo žudiko; žudikas, ži- 
noma, buvo dešinysis. Sodriomis scenomis Tolleris kuria metodiš- 
kai iškreipto pasaulio panoramą. Paradoksai ciniškai tiesmukai lipa 
vienas ant kito. Grafas Landė, apmokėjęs žmogžudystę, atidengia 
paminklą nužudytiesiems; ministro duktė, prisipažįstanti turinti 
lesbietės polinkių, miega ir su tuo grafu ir t. t. 

Jei kalbėsime apie šios pjesės „tendenciją“, tai ji, žinoma, yra to- 
kia: reikalaujama, kad ir būdamas faktiškai blaivus socializmas pa- 
laikytų aukštą utopijos liepsną, užuot tapęs ciniškas. 

Kova neturi kovotojo dėl gero „tikslo“ paversti gyvulių. Socia- 
listinė liepsna, sako Exa, nėra užgesusi, bet „ji kitaip dega, nebe- 
simpatiškai '. O kadangi ta liepsna negali aiškiai apšviesti visuo- 
meninių santykių, tai ją sugeria bendra prieblanda. Kas nori toliau 
pagal ją orientuotis, turi atstovauti socializmui kaip kairysis eg- 
zistencialistas (su tam tikra sociologijos priemaiša) — arba jį pa- 
lauš neviltis, kaip pjesės herojų. Tolleris rodo abi dramos išeitis 
greta viena kitos, puse širdies būdamas žūstančiųjų pusėje, ki- 
ta - toliau mokydamasis, toliau vildamasis. Ir pastarąją, „perspek- 
tyvių pažiūrų“ išeitį, nugali „aperspektyvaus pasaulio“ (Gebse- 
ris) pasirodymas. Jis reikalauja iš mūsų laisvo, daugiaplanio ir 
vis naujo žvilgsnio. „Oplia, mes gyvenam“ yra svarbus nedog- 
minio Veimaro intelekto „politinio kubizmo“ dokumentas. Jis ro- 
do žiūrovui, kad tas, kuriam svarbus intelektualus santykis su 
savo laiku, niekuomet negalės sugrįžti prie paprastų santykių tarp 
naivaus „aš“ ir aiškiai suskirstyto monoperspektyvinio pasaulio. 
Universumas tampa multiuniversumu, individas multiindividu — 
labai suskaidytu. 


Traugottas 
Mūlleris, 
Ernsto Tollerio 
pjesės „Oplia, 
mes gyvenam“ 
scena. 
Režisierius 
Erwinas 
Piscatoras, 
1927 m. 

9 ekskursas. 
Žiniasklaidos cinizmas 
ir atsainumo treniruotė 


„Taip, tarė Tunda, žmogus prarandi distanciją. Esi taip 
arti reiškinių, kad jie tavęs visiškai nebejaudina“. 
Josephas Rothas, „Begalinis bėgimas“, 1927 


„Jo galva buvo įkaitęs rutulys, į jį krito daiktai, kurie 
ten ėmė šnypšti ir tirpti“. | 
Vicki Baum, „Žmonės viešbutyje“, 1931 


Šiuolaikinė masinė žiniasklaida rūpinasi naujovišku dirbtiniu są- 
monių aklimatizavimu visuomenės erdvėje. Kas yra įtrauktas į jos 
sroves, pajunta, kaip jo „pasaulėvaizdis“ vis ypatingesniu būdu 
įperšamas, parduodamas, įsigyjamas iš antrų rankų. Žinios užplūs- 
ta telefikuotą sąmonę pasaulinės medžiagos informacinėmis da- 
lelėmis; kartu jos paverčia pasaulį fluorescuojančiais žinių land- 
šaftais, mirgančiais „aš sąmonės ekranuose. Žiniasklaida iš tiesų 
gali ontologiškai reorganizuoti tikrovę mūsų galvose. 

Čia viskas turi prasidėti labai nekaltai. Žmonės skaito laikraštį ir 
mano, jog suvokia dalykus, kurie juos „domina“, nuo 3 dešimtme- 
čio taip pat klausosi radijo, skuba perpildytomis gatvėmis, kur dau- 
gybė reklamų ir vitrinų su viliojančiais dalykais. Jie gyvena mies- 
tuose, kurie yra ne kas kita kaip pastatyta Žiniasklaida, aptraukta 
susisiekimo priemonių ir ženklų voratinkliu, nukreipiančiu žmo- 
nių srautus. Metropolis atrodo kaip gigantiškas pratekamasis kai- 
tintuvas, pumpuojantis subjektyvią plazmą per savo vamzdynų 
ir ženklų sistemas (plg. Rathenau metaforas šio skyriaus 7 posky- 
ryje „Depersonalizacija ir susvetimėjimas“). Kita vertus, ir žmonių 
„aš“ veikia kaip įvairiais būdais jų jusles pasiekiančių žinių srovių 
kaitintuvai, filtrai ir kanalai. Tuo būdu „aš“ ir pasaulis pasidaro dvi- 
gubo suskystėjimo būsenos ir ima ontologiškai vinguriuoti — tai 
aprašyta tūkstantis ir vienoje modernioje „krizės“ teorijoje. 

Kad su „savitumu“ ir „charakteriu“ tokiame pasaulyje toli ne- 
nueisi, rodo daugybė charakterių ir moralistų istorijų, kurios nere- 
tai baigėsi herojų žūtimi. Prisitaikymas tapo psichologiniu laiko 

reikalavimu. Kur galima to geriau išmokti, jeigu ne iš miesto ži- 
niasklaidos? Ji pateikia sąmonei kasdienę pilkos įvairovės, margos 
vienodybės ir normalaus absurdo porciją, ir tai verčia moralizuoti 
linkusį „aš“ visą laiką mokytis brechtiško „laviravimo“. Mes patei- 
kiame šiuolaikinės literatūros pavyzdžių, kaip protingi individai 
elgiasi su žiniasklaidos pasaulio prievarta. 

Puikus Ericho Kastnerio romanas „Fabianas prasideda tokia mo- 


mentine nuotrauka: 


„Fabianas sėdėjo „Špalteholco“ kavinėje ir skaitė vakarinių laikraščių antraštes: 
Anglų lėktuvas sprogo virš Bovė, Strichninas buvo laikomas greta lęšių, Devyn- 
metė mergaitė iššoko pro langą, Vėl nepavyko išrinkti ministro pirmininko, Žmog- 
žudystė Lainco zoologijos sode, Skandalas miesto aprūpinimo skyriuje, Dirbtinis 
balsas liemenės kišenėje, Ruro anglių apyvarta mažėja, Dovanos reicho geležin- 
kelio direktoriui Neumanui, Drambliai gatvėse, Įtampa kavos rinkose, Skandalas 
dėl Claros Bow, Šimtas keturiasdešimt tūkstančių metalo darbininkų žada strei- 
kuoti, Nusikaltėlių drama Čikagoje, Derybos su Maskva dėl medienos dempin- 
go, Štarhembergo jėgeriai maištauja. Kasdienė duotis. Nieko ypatinga.“ (p. 7) 


Surikiavus iš eilės išnyksta didelio, mažo, svarbaus, nesvarbaus, 
beprotiško, rimto ir t. t. „ypatingumas“ ir „pirminis tikrumas”. Kas 
nuolat gyvena tarp tokių iškreiptų lygiavertiškumų, to akys, visą 
laiką matydamos drumstą šviesą, nebegali įžvelgti dalykų indivi- 
dualumo ir esmės; žmogus mato kiekvieną dalyką tik pagrindinės 
spalvos - mato pilkumą, rūpestį, absurdiškumą. (Panaši scena yra 
Irmgard Keun tuo pačiu metu parašytame romane „Gilgi - viena 
iš mūsų“ — Gilgi - eine von uns, 1931.) 

Sugrįžėliai pirmieji labai aiškiai perpranta šį žiniasklaidos pa- 
saulį; vienas tokių yra leitenantas Tunda reikšmingame Josepho 
Rotho romane „Begalinis bėgimas“ (1927). Ir jo akys yra iš kitur 
atėjusio, sugrįžusio iš Rusijos (Sibiro) revoliucijos kovų į Vakarų 
Europą ir atsidūrusio pasaulyje, kur grįžimas namo yra nebeįma- 
nomas. Jis parsineša tik nemalonaus nustebimo jėgą. 


„Jis matė neįtikėtinus įvykius ir faktus, nes ir įprasti jam atrodė keisti... Jis 
turėjo nemalonią savybę suvokti kraupiai protingą šio miesto beprotybę...“ (p. 94) 


Čia, žinoma, vėl kalbama apie Berlyną, M. Twaino žodžiais, „Eu- 
ropos Čikagą“. 

„Per kelias dienas mes matėme: pamišėlį ir procesiją, filmo premjerą, filma- 
vimą, vieno artisto mirtiną šuolį Unter den Linden alėjoje, užpultąjį, benamių 
prieglobstį, meilės sceną Tyrgartene vidury šviesios dienos, skelbimų stulpus, 
traukiamus asilų, trylika užeigų homoseksualų ir lesbiečių poroms... vyrą, su- 
mokėjusį baudą už tai, kad perėjo aikštę skersai, o ne stačiu kampu, svogūnų 
valgytojų sektos susirinkimą ir Gelbėjimo armiją... 

Tai buvo metas, kai literatai, artistai, filmų režisieriai, dailininkai vėl galėjo 
užsidirbti pinigų. Tai buvo metas, kai vokiečių pinigai stabilizavosi, kai buvo 
atidaromos naujos bankų sąskaitos, netgi radikaliausi laikraščiai turėjo gerai 
apmokamų skelbimų ir radikalieji rašytojai gaudavo honorarus iš buržuazi- 
nių laikraščių literatūrinių priedų...“ (p. 95-96) 


Pavyzdinis Tollerio sugrįžėlis Karlas Tomas, dirbdamas kelneriu 
Grand Hotelyje, be to, atranda naują radijo realybę. Jis pirmą kar- 
tą išgirsta cinišką visų įvykių ir faktų sinchronizaciją eteryje: 


„KARLAS TOMAS. Ar iš tiesų čia girdimas visas pasaulis? 

TELEGRAFISTAS.Ar tai jums nauja? 

KARLAS TOMAS. Ko jūs dabar klausotės? 

TELEGRAFISTAS. Niujorko. Pranešama apie didelius Misisipės potvynius. 

KARLAS TOMAS. Kada? 

TELEGRAFISTAS. Dabar, šią valandą. 

KARLAS TOMAS. Kai mes kalbame? 

TELEGRAFISTAS. Taip, kai mes kalbame, Misisipė griauna užtvankas, žmo- 
nės bėga. 

„Aš perjungiu. Paskutinės naujienos iš viso pasaulio. 

GARSIAKALBIS. Dėmesio! Dėmesio! Neramumai Indijoje... Neramumai Ki- 
nijoje... Neramumai Afrikoje... Paryžius. «Paris Houbigant», elegantiški kve- 
palai... Bukareštas, Bukareštas, Badas Rumunijoje... Berlynas, Berlynas, Ele- 
gantiška dama nešioja žalius perukus... Niujorkas, Niujorkas, Išrasti didžiausi 
pasaulyje bombonešiai, galintys per sekundę paversti Europos sostines griu- 
vėsiais... Dėmesio! Dėmesio! Paryžius, Londonas, Roma, Berlynas, Kalkuta, To- 
kijas, Niujorkas, Kavalierius geria «Mumm Extra Dry»...“ 


Kad ši naujoji žiniasklaidos ontologinė situacija smogia mirtiną smū- 
gi klasikinei metafizikai, niekas taip gerai nesuformulavo kaip Rober- 
tas Musilis. „Žmogaus be savybių“ (Der Mann ohne Eigensčhaften) 54 
skyrius yra aukščiausio lygio ironijos bandymas naują decentralizuo- 
tą, subjekto neturinčią žiniasklaidos ontologiją supriešinti su senąja 
visumos ontologija. Čia tradicinė vientiso, nedalomo buržuazinio in- 
divido sąvoka išnyksta. Valterio ir Ulricho dialogo apogėjus toks: 

„— Reikia vertinti, jeigu žmogus šiandien dar nori būti vientisas, - pasakė Valteris. 
— Dabar to jau nebėra, - tarė Ulrichas. - Užtenka vien pasižiūrėti į laikrašų. Jis 
pasidarė neįtikėtinai neperžvelgiamas. Ten kalbama apie tiek daug dalykų, kad 
nė pats Leibnizas nesuprastų. Bet žmogus to nepastebi; jis pasidaręs kitoks. Prieš 
visą pasaulį jau stovi nebe visas žmogus, o kažkas panašaus į žmogų, kas juda 
bendroje maitinimo terpėje“ .* (R. Musil, Der Mann ohne Eigenschaften, 1967, S. 217) 


10 ekskursas. Žmonės viešbutyje 


Šioje palaimintoje vietoje 
Lankės rinktiniai svečiai, 
Sunkią naštą, uždėtą jums, 
Nešę perdėm lengvai. 
Walteris Mehringas, „Oplia, mes gyvenam!“ 

Tokiu metu, kuris žmonių horizontą išplėtė iki kosmopolitizmo 
ribos, tačiau didžiojo pasaulio saldūs vaisiai jiems taip ir liko ne- 
prieinami, viešbutis tapo mistine vieta. Jis simbolizavo svajonę apie 
visuomenines aukštumas, kur šiuolaikinis gyvenimo paviršutiniš- 
kumas bentjau turėjo elegantišką ir ištaigingą blizgesį. Viešbutyje 
pasaulio chaosas atrodė vėl virtęs žėrinčiu kosmosu; jis buvo pas- 
kutinė organiška forma ir priešinosi įvykių kratiniui ir atsainumui. 
Tai darė viešbutį centrine naujųjų laikų estetine idėja;** jis tarsi 
savaime įsiliejo į varjetė pobūdžio, politemines, simultaniškas did- 
miesčio patirties formas - ir vis dėlto, kaip vientisa forma turėjo 
savo mitą, genius loci, savo vidinę tvarką. 

Šiuose pasaulinio teatro viešbučiuose knibždėte knibždėjo eg- 
zotiškų ir tipiškų to laikotarpio charakterių, visuomenės grietinė- 
lės ir putų; kiekvienas iš tų Žmonių buvo įnoringas ir nostalgiškai 
individualus, kiekvienas reprezentatyvus ir fosforescuojantis dau- 
giaprasmėje aplinkoje. Kiekvienas atstovavo kokiai nors rūšiai — 
tarsi viešbutis būtų paskutinių individualybių Nojaus laivas. Au- 


* Kiek plačiau šiuos tekstus aprašau straipsnyje: Die Krise des Individuums — studiert im 
Medium der Literatur, in: Political Tendencies in the Literature of the Weimar Republik, Mine- 
apolis, 1982. 

** Plg. Vicki Baum romanus apie viešbučius, Josepho Rotho „«Savojos» viešbutį“, Thomo 
Manno „Feliksą Krulį“, „Užburtą kalną“, Christopherio Isherwoodo „Goodbye to Ber- 
lin” ir t. t. 

toriai turėjo progos dar kartą parodyti didįjį tipų bestiarijų - metr- 
dotelius, apsišaukėlius baronus, senstančias Rusijos šokėjas, vie- 
narankius liftininkus, homoseksualius anglų lordus, keisto skonio 
fabrikantų žmonas, bankininkus, prie stalo per telefoną darančius 
pasaulinius biznius, aristokratiškus putojančio vyno fabrikantų sū- 
nus, pensininkus ir galudienius, kurie nukorę lūpų kampučius, 
karščiuojančiomis akimis žiūrėjo į blyksintį pasaulį, žinodami, kad 
artėja galas ir kad ne viskas yra auksas, kas auksu žiba. 

Toks įdomiai atkarus charakteris yra daktaras Oternšlagas po- 
puliariame Vicki Baum romane „Žmonės viešbutyje“ (1931) - gy- 
venimo sužlugdytas žmogus, kuris mano žinąs, jog mūsų „tikrasis 
gyvenimas“ visada kažkur ateityje, praeityje ir dar kažkur, jo nie- 
kada nesugausi ir galop jis praeina belaukiant. Jo akių neapgauna 
Grand Hotelio spindesys, juolab viešbučio ramybės valandą, kai 
visas pasaulis daro nuodėmes ir užsiima savo reikalais. 


„Daiktai jį supo kaip muliažai. Ką tik jis paimdavo į rankas, tas virsdavo 
dulkėmis. Pasaulis buvo byrantis dalykas, nesuimamas, nesulaikomas. Žmogus 
jame krito iš tuštumos į tuštumą. Nešiojosi tamsos prikimštą maišą. Tas dakta- 
ras Oternšlagas gyveno visiškai vienišas, nors pasaulis pilnas tokių kaip jis... 

Laikraščiuose jis nerado nieko, kas jį patenkintų. Taifūnas, žemės drebėji- 
mas, vidutinio dydžio karas tarp juodųjų ir baltųjų. Gaisrai, žudynės, politi- 
nės kovos. Menka. Per maža. Skandalai, panika biržoje, milžiniški nuostoliai? 
Kas jam iš to, argi tai jį jaudina? Skrydis per vandenyną, greičio rekordai, colio 
dydžio sensacijų antraštės. Vienas laikraštis šaukė garsiau už kitą, ir galop nė 
vieno nebegirdėjai, dareisi aklas, kurčias ir bejausmis nuo garsaus amžiaus 
šurmulio. Nuogų moterų nuotraukos, šlaunys, krūtys, rankos, dantys, jų bu- 
vo kiek tik nori...“ (V. Baum, p. 11-12.) 


Oternšlagas yra perdėm melancholiškas viešbučio cinikas, niū- 
rus realistas, gebantis suformuluoti galo suvokimą: 


„Kaijūs išvažiuosite, ateis kitas ir atsiguls jūsų lovon. Viskas. Pasėdėkite po- 
ra valandų vestibiulyje ir atidžiai įsižiūrėkite: žmonės juk neturi veidų! Visi jie 
tik muliažai. Visi jie mirę ir to nė nežino... Grand Hėtel, bella vita, ką? Na, 
svarbiausia, kad lagaminas sukrautas.“ (p. 36) 

14. Posueitinės sutemos. 
Seksualinis cinizmas ir pasakojimai 
apie sunkią meilę 


Kokią teisę jūs turite nekaltybės atėmimus vadinti 
nuotykiais? 
Arnoltas Bronnenas, „Ekscesai“, 1923 


— Keisti padarai tos moterys, - galvojo Saigernas už 

savo užuolaidos. - Visiškai nesuprantami padarai. Ką 

gi ji mato veidrodyje, nutaisiusi tokį baisų veidą? 
Vicki Baum, „Žmonės viešbutyje“, 1931 


..į šviesą tą žvėrį! Sąskaitą! Į dienos šviesą meilę!.. 
Bertoltas Brechtas, „Baalas“, 1920 


Keliose erotinėse scenose — paprastai jos nėra pačios geriausios — 
Veimaro literatūroje jaučiamas tik ką patirto dalyko pulsas. Gud- 
rėjant malonumas, melancholija ir brutalumas atsiduria greta. Taip 
yra ir tada, kai autoriai rašo apie meilės poras, rytą išsiskiriančias 
po sueities. Vyras ir moteris postkoitalinio prablaivėjimo stadijoje, 
susimąstę, reziumuojantys patirtį, besiaiškinantys pretenzijas. Te- 
ma čia ne meilė, o tai, kas ją daro tokią sunkią ir trapią. Rytą vėl 
iškyla seni suėjimo ir išsiskyrimo, godulio ir svetimumo, aistros ir 
laiko prieštaravimai. 

Romane apie laiko bėgsmą „Begalinis bėgimas Josephas Rot- 
has bando pateikti epinį Vokietijos gyvenamojo meto paveikslą. 
Jame yra viena herojaus dienoraščio vieta, kur užprotokoluota nau- 
jajam dalykiškumui būdinga seksualinės kasdienybės scena. 


„visa jų apatinė dalis yra žemiška, tačiau nuo rankų jie jau nebegyvena 
žemiškuose oro sluoksniuose. Kiekvieną sudaro dvi pusės... Jos turi du gyve- 
nimus. Valgo, geria ir myli žemutinės, menkavertės dalys, o profesija užsiima 
viršutinės... 

Aš miegojau su moterimi, kuri mane po valandos pažadino, kad paklaustų, 
ar mano dvasinė meilė jai atitinka fizinius sugebėjimus. Mat be „dvasingumo“ 
ji jaučiasi esanti „suteršta“. Aš buvau priverstas labai greitai apsirengti, ir, ieš- 

kodamas po lova nuriedėjusio marškinių segtuko, paaiškinau jai, kad mano 
dvasia visuomet būna tose kūno dalyse, kurias aš naudoju kokiai nors veiklai. 
Taigi kai vaikštinėju, - kojose, ir taip toliau. 

- Esi cinikas, - pasakė moteris.“ (Die Flucht ohne Ende, 1927-1978, S. 88-89.) 


Čia mes susiduriame su vyru „prigimtiniame“ seksualinio ci- 
niko vaidmenyje; jis aiškina, jog jam užtenka vien sekso ir sprun- 
ka, kai moteris iš jo pareikalauja daugiau. Šis bėgimas reiškia na- 
tūralų naujojo dalykiškumo motyvą - traukimąsi į understatement; 
tai būdingas 3 dešimtmečio erotikos motyvas. Ir šioje plotmėje 
pasireiškia laiko impulsas versti antstatus. Naujojo dalykiškumo 
banga išmeta (jeigu čia tinka taip sakyti) senus seksualinius ro- 
mantinius rakandus į krantą. Naujoji patirties dvasia, įkvėpta psi- 
choanalizės, vedybų higienos ir emancipacijos, dabar siekia „da- 
lykiškesnio“ požiūrio į svajonių ir paslapčių, įtampos ir ilgesio 
gaubiamą sritį. Šios tendencijos nė kiek nekeičia tai, kad tuo pat 
metu masinėje žiniasklaidoje kaip niekada triumfuoja erotinis 
iliuzionizmas. Šiaip ar taip, intelektualai meilės reikaluose jau ima 
laikytis egzistencialistinės pakraipos - į viską žiūri analitiškai, re- 
fleksiškai, eksperimentaliai, lyginamai, melancholiškai, ciniškai. 
Musilio pjesė „Svajotojai“ („Schwarmer“, 1921) ypač gerai fik- 
suoja tą jaudinančio refleksyvumo didėjimą. Pradedama atsisvei- 
kinti su „gryno išgyvenimo" kultu ir suvokti, kad į mūsų patirtį 
ateina tam tikra momentinio išgyvenimo ir jausmo gramatika. 
Brandi sąmonė yra tik tokia, kuri į tai atsižvelgia. Atidėjus į šalį 
erotinį idealizmą, išryškėja griežtesni asmeninių transakcijų kon- 
tūrai. Dienos švieson labiau iškyla erotinis mainų biznis; ryškėja 
gyvuliškieji seksualinės energijos komponentai, ilgainiui darosi 
nebegalima nepastebėti projekcinių įsimylėjimo ir rezignatyvių- 
jų ištikimybės komponentų. Ir kaip visur, kur žlunga idealai, be- 
regint atsiranda cinizmas, kuris išlieja nusivylimą, versdamas tai, 
kas ir taip griūva. 

Jaunasis Brechtas šioje terpėje sukasi ypač virtuoziškai ir tvirtai. 
Jis tiesiog atranda naują šio tipo cinizmų intonaciją - banalybių ir 
brutalumo lyriką. Tai Baalui būdingos gyvenimo jausenos, šlovi- 
nančios cinišką vitalų vyriškumą, kalba. Baalui - poetui, erotikos 
mėgėjui, vagabundui, egzistencialistui ir lyriškam instinktų sub- 

jektui - moterys, merginos, yra vien tik poetiniai ar hormoniniai 
stimulai, skylė, spalvota dėmė, kvapas, žaislas, gyvulys, baltos šlau- 
nys. Žinoma, šis maskulinizmas čia lyriškai sukilnintas. Jis turi — 
be ryškiai ciniškųjų -ir kiniškuosius, produktyviuosius ir nepilie- 
tinius komponentus. Stipri gaivalingo ir genialaus žmogaus pri- 
gimtis primena „alternatyvų gyvenimą“, kuris nėra luošinamas lai- 
ko planavimais ir instrukcijomis, o teka nuotaikų ir energijų srovėje. 
Brechtas leidžia įsivaizduojamoms seksualumo ir kūrybos srovėms 
pereiti vienai į kitą. Kai Baalas parsitempia į savo kamaraitę „kokią 
nors“ iš gatvės, jis sako: „Dabar juk pavasaris. Šiame prakeiktame 
urve reikia kažko balto. Debesies!'; ir jis nepaiso jokio moters prie- 
šinimosi. 


„Tu esi moteris, kaip ir kiekviena kita. Galvos skirtingos. O keliai visų sil- 
pni... kaip gyvulių.“ 


Ten, kur Rotho cinizmas užmaskuotas ironija, mandagumu ir 
melancholija, Brechtas naudoja galiūno genijaus figūrą, kad galė- 
tų atvirai pulti. Saugomas estetinio vitalizmo, seksualinis cinizmas 
pradeda lyrišką bėgimą į priekį. 


„Baalo mansardos kamaraitė. 

I Brėkšta rytas. Baala sirJo ha n a sėdi ant lovos krašto. 
JOHANA. O, ką aš padariau! Aš bloga. 

BAALAS. Geriau nusiprausk! 


JOHANA. Ar neatidarytum lango? 

BAALAS. Aš mėgstu tą kvapą. O ką, jei padarytume dar vieną reisą? Kas 
buvo, buvo. 

JOHANA. Nemaniau, kad jūs galite būti toks vulgarus! 

BAALAS (tingiai drybsodamas lovoje): Baltas ir nuplautas potvynio Baalas 
leidžia savo mintis, kaip balandžius virš juodų vandenų. 

JOHANA. Kur mano liemenukas? Aš juk negaliu taip... 

BAALAS (paduoda): Va! Ko tu negali, mieloji? 

JOHANA. Namo. (Numeta liemenuką, bet paskui vėl užsisega.) 

BAALAS (švilpteli). Tai širšė! Aš visus kaulus po vieną jaučiu. Duok bučkį! 

JOHANA (prie stalo, vidury kambario). Pasakyk ką nors! (Baalas tyli.) Ar tu 
dar myli mane? Pasakyk! (Baalas švilpteli.) Ar negali pasakyti? 

BAALAS (žiūri į lubas). Man jau įgriso iki gyvo kaulo. 

JOHANA. O kas šiąnakt buvo? Ir prieš tai? 

Otto Dixas, 
Melancholija, 
1930 m. 


BAALAS. Joniukas nori ir nerimsta. Ir Emilija sukasi aplink kaip pragręžtas 
burlaivis. Aš čia galiu iš bado numirti. Ir jūs nė piršto nepajudinsit. Juk visada 
tik vieno norit. 

JOHANA (sutrikusi krausto stalą). Ir tu... tu niekad kitoks man nebuvai? 

BAALAS. Ar jau nusiprausei? Jokio dalykiškumo! Ar tau nebuvo gera? Na, 
eik namo!...“ 


Kitą nelinksmą meilės rytmetį Erichas Kastneris aprašo „Fabia- 
ne“. Kornelija, Fabiano mylimoji, jau atsikėlusi ir ruošiasi išeiti. Ji 
žino, ką reikia daryti. Ji norėtų filmuotis, turėti pasisekimą, nepri- 
klausyti neperspektyviųjų ratui. Todėl parsidavė prodiuseriui. Ji 

Karlas 
Hubbuchas 
„Mirtis nuo 
meilės 
Jėgerštrasėje“, 
1922 m. 


mano privalanti užsiimti prostitucija. Fabianas jos laišką randa vė- 
lai vakare. 


` „Mielas Fabianai... ar ne geriau bus, jeigu aš išeisiu per anksti, negu per vė- 
lai? Aš ką tik stovėjau šalia tavęs prie sofos. Tu miegojai, ir Tu miegi dabar, kai 
aš Tau rašau. Aš mielai pasilikčiau, bet įsivaizduok, kad aš taip padarau! Dar 
kelios savaitės, ir Tu pasijusi nelaimingas. Tave slegia ne neturtas, o mintis, kad 
neturtas gali tiek daug reikšti. Kol buvai vienas, tau nieko negalėjo atsitikti, 
kad ir kas. Ir toliau taip bus. Ar tu labai liūdi? 

Jie nori mane parodyti kitame filme. Rytoj pasirašau kontraktą. Makartas iš- 
nuomojo man du kambarius. Be to neapsieisi. Jis kalbėjo apie tai taip, kaip apie 
centnerį briketo. Jam penkiasdešimt metų, ir jis atrodo kaip per gerai apsitaisęs 
imtynininkas pensininkas. Jaučiuosi taip, lyg būčiau parsidavusi anatomijai. 

„Aš nepražūsiu. Įsivaizduosiu, kad mane apžiūrinėja gydytojas. Tegu, ką 
padarysi. Iš šito purvo gali išsikapstyti tik išsipurvinęs! O juk mes norime išsi- 
kapstyti! 

Aš rašau: mes. Supranti mane. Aš dabar palieku Tave, kad likčiau su tavimi. 
Ar tu mylėsi mane?..“ 

Fabianas sėdėjo tyliai tyliai. Vis labiau temo. Skaudėjo širdį. Jis laikė apgniau- 
žęs krėslo bumbulus, tarsi gintųsi nuo kažko, kas jį nori ištempti. Jis susitvar- 
dė. Laiškas gulėjo ant kilimo ir blizgėjo tamsoje. 

- Aš juk norėjau pasikeisti, Kornelija, - ištarė Fabianas.“ (p. 125) 


15. Dvigubi Veimaro sprendimai, 
arba požiūrio į mirtį dalykiškumas 


Visaregi - tu esi kiaurai perprastas. 
Gustavas Wangenheimas, „Pelėkautai“, 1931 


1932 metai. Kortos sumaišytos paskutiniam lošimui. Supratin- 
giems aišku, kad horizontas jau užsivėrė. Alternatyvieji nuo šiol 
tyliai nirš arba bejėgiškai maištaus mintyse, bet įvykių jau nebepa- 
keisi. 1932 metai buvo chaotiški, neįtikėtinai sudėtingi, jie sudaro 
paskutinę dalį 1930-1932 metų krizės komplekso, apie kurį Lud- 
wigas Marcuse teisingai pasakė, kad jį sunkiau aprašyti negu visą 
šimtmetį. Tiems metams prireikė trijų reicho kanclerių, po to kai 
gegužės mėn. žlugo centristo Brūningo kabinetas. Goebelsas tada 
savo dienoraštyje pasižymėjo: 


49203: 

„Taigi jau prasideda. Tiesiog miela malonu žiūrėti. Dabar partijoje reikia 
tylėti, kaip vandens į burną prisisėmus. Mes turime vaizduoti nesuinteresuo- 
tus... 

32.5.13. 

„Krizė toliau vyksta pagal programą... 

32.5.30. 

Bomba sprogo. 12 valandą Brūningas įteikė reicho prezidentui viso kabine- 
to atsistatydinimą. Sistema griūva... (Die ungeliebte Republik, Dokumente zur In- 
nen- und Aussenpolitik Weimars, 1918-1933, Mūnchen, 1980, S. 327-328.) 


Dviejuose kituose kabinetuose, tiesa, dar nebuvo nacių, tačiau 
daug daugiau „nesuinteresuotų“ ir nepartinių politikų, kurie jau 
rimtai ėmėsi depolitizuoti politiką. Vadovaujant Papenui ir Schlei- 
cheriui, dominavo „dalykiškieji ministrai“, „nusikratę“ siaurų par- 
tinių ryšių, kad galėtų geriau dirbti „visų“ labui, žinoma, palaiky- 
dami glaudžius ryšius su vokiečių nacionalais, kurie atstovavo tegu 
ir ne visų interesams, tai bent jau visai sunkiajai pramonei vyriau- 
sybėse. 1932 m. tris kartus prie urnų buvo kviečiama ir visa ren- 
kančioji tauta: balandžio mėnesį - rinkti prezidentą, paskui birže- 
lio ir lapkričio - reichstagą, kuris svirduliavo nepajėgus ką nors 
nuveikti, ypač nuo birželio rinkimų, padariusių nacius stipriausia 
partija. Per prezidento rinkimus alternatyva buvo Hindenburgas 
arba Hitleris, ir buvo pasirinktas, žinoma (irgi padedant vis dar 
„protingiems“ socialdemokratų balsams), mažesnis blogis, kuris po 
devynių mėnesių įteikė paskyrimo raštą didesniajam. 

Laikraštyje „Vorwarts“, socialdemokratų partijos organe, 1932 
m. kovo 10 d. Prūsijos ministras pirmininkas socialdemokratas Otto 
Braunas rašė: 


„Rinkėjams lieka viena alternatyva: Hindenburgas arba Hitleris. Ar čia sun- 
ku rinktis? Pasižiūrėkime į abu vyrus. Hitleris, politinio avantiūristo prototi- 
pas... Prieš jį - Hindenburgas. Ramybės ir pastovumo, vyriškos ištikimybės ir 
pareigos visai tautai įsikūnijimas... kupinas kantiškojo pareigos jausmo... Aš 
balsuoju už Hindenburgą ir Kreipiuosi į milijonus rinkėjų... Darykite tą patį, 
nusigręžkite nuo Hitlerio, rinkite Hindenburgą . 


Brauno kreipimasis yra vėlyvosios Veimaro taktikos pavyzdys: 
dvigubas mąstymas, dvigubas vaidmuo, dvigubi sprendimai; sten- 
giamasi sudaryti įspūdį, jog situacija apgalvota iki smulkmenų, ir 
tada balsuojama su visu tariamo atsakingumo patosu už tariamai 
„mažesnį blogį“. Niekas geriau neišanalizavo socialdemokratų dvi- 
lypumo kaip socialdemokratas Fritzas Tarnowas 1931 m. Vokieti- 
jos socialdemokratų partijos suvažiavime Leipcige: 

„Dabar mes, žinoma, stovime prie kapitalizmo ligos patalo ne vien kaip diag- 
nostikai, bet ir - na, kaip čia pasakyti? - kaip gydytojas, kuris nori gydyti, arba 
kaip besidžiaugiantis paveldėtojas, kuris negali sulaukti galo ir mielai truputį 
pagreitintų įvykių eigą nuodais? Šis vaizdas atspindi visą mūsų situaciją.“ 


Tarnowas tiksliai aprašo nelemtą kairiąją alternatyvą tarp tra- 
giško rimtumo ir cinizmo. Mes jau puikiai susipažinę su medicini- 
nėmis metaforomis. Ar Hitleris vis nekalbėjo apie politinę „tuber- 
kuliozę , nuo kurios pacientas miršta ne iš karto, kuri žengia į priekį 
„pasalūniškai“ ir šiurpiai, jeigu jos nepaspartina „karti krizės lai- 
mė“? Erichas Mūhsamas jau atkreipė dėmesį į dvigubą pacientą 
operuojančio ir žudančio gydytojo vaidmenį (plg. 9 poskyrį). Da- 
bar, kai krizė pasidarė labai ryški, ir netgi veikiantiesiems asme- 
nims dvigubas žaidimas visiškai paaiškėjo, Tarnowas toliau kalbė- 
jo taip: 


„Mat mes, man atrodo, esame pasmerkti būti gydytoju, kuris nori rimtai 
gydyti, ir vis dėlto neatsisakome jausmo, kad esame paveldėtojai, kurie mie- 
liau šiandien negu rytoj perimtų kapitalistinės sistemos palikimą. Šis dvigu- 
bas vaidmuo - gydytojo ir paveldėtojo - yra velnioniškai sunkus dalykas. Parti- 
joje mes išvengsime kai kurių ginčų, jeigu visada suvoksime šį dvigubą vaid- 
menį. Kai kurie mano, kad padėtis tų, kurie priklauso nuo paciento pasveiki- 
mo, reikalauja daryti viską, kad pacientas (kapitalizmas) pagytų; kiti mano, 
kad dabar, kai jis jau kriokia, jį reikia pribaigti.“ 


Paskui Tarnowas paskelbia savo votumą: jis stoja už gydytojo 
vaidmenį ir pritaria humanitarinei ir medicininei taktikai, o ne pa- 
veldėtojo cinizmui. 


„Paties paciento mums ne taip labai gaila, tik gaila masių, stovinčių už jo. 
Kai pacientas kriokia, masės lauke badauja. Jei mes tai žinome ir žinome vaistą 
(nors ir nesame įsitikinę, kad jis išgydys pacientą, tačiau bent jau pritildys jo 
kriokimą), kad masės už durų vėl gautų daugiau valgyti, tai duodame jam tą 
vaistą ir tą akimirką nelabai galvojame apie tai, kad vis dėlto esame paveldė- 
tojai ir laukiame jo greito galo“. (Plg. Dokumente zur Deutschen Geschichte, 1929- 
1933, Ffm., 1977, S. 39.) 


Tačiau šie laviruojantys socialdemokratų strategai ir dvigubų 


vaidmenų atlikėjai labai griežtai smerkė fašizmą, kuris 1932 m. for-. 
mavosi pavojingu „Geležinio fronto“ pavadinimu ir ketino sujungti 

Vokietijos socialdemokratų partiją, profsąjungas, reicho geležin- 
kelininkus ir kai kurias respublikonų grupes. Ossietzky jau tada 
pasakė, kad tą frontą tiktai kai kuriuose ruožuose galima vadinti 
geležiniu, nes kitą dalį sudaro minkštesnė medžiaga, o kai kur ji 
esanti tiesiog kaip blynų tešla (ten pat, p. 52). 

1932 m. bedarbių skaičius perkopė šešis milijonus. 3,8 milijono 
iš jų teko Prūsijai ir beveik pusė milijono vien sostinei. Socialinio 
aprūpinimo įstaigos buvo užregistravusios reicho teritorijoje sep- 
tynis milijonus žmonių, kuriems reikėjo pagalbos žiemą. Krizė pa- 
ruošė scenarijų, pagal kurį vienam iš visų mulkintojų, strategų, 
dvigubų vaidmenų atlikėjų ir atsakomybės azartininkų teko gelbė- 
tojo vaidmuo. 


„Reicho sostinę krėtė karštligė. Kiekvieną naktį į policiją buvo gabenami 
lavonai. Kartais jų kruvini švarkai būdavo su respublikonų geležinkelininkų 
ženkleliais, kartais su komunistų sovietine žvaigžde, kartais su svastika, kar- 
tais tiesiog su valstybės policijos numeriu. Tačiau dažniausiai jų veiduose bu- 
vo vien nevilties žymės, tas švelnus žalsvumas, spalva, kurią jiems suteikė 
įkvėptos dujos... 

Reikėjo iš visai arti pamatyti bendrą skurdą, kad lengvai užsikrėstum revo- 
liucine idėja... Bet kokią poziciją paprastino vienas sakinys: taip toliau negali- 
ma! (p. 178-179)... Kiekvienas savižudis, nešamas iš savo salsvai atsiduodan- 
čio buto, rodės, paskutinįsyk kėlėsi neštuvuose ir rodė pirštu į aplink stovin- 
čius.“ (Gustav Regler, Das Ohr des Malchus, Ffm., 1975, S. 182.) 


Tada ėmė duoti vaisius didysis „mąstymas kartu“. Kas buvo iš- 
mokęs „asociatyvaus mąstymo”, kas buvo studijavęs didžiąją dia- 
lektiką ir apmąstęs Napoleono pavyzdį bei mokęsis Žiūrėti nuo 
karvedžio kalvos, tas dabar buvo kaip tas lapas, kuris virpa kartu 
su visais, apimtas „valios valdyti“ svaigulio, verčiančio vikšrą ėsti 
lapą. Ir paties pralaimėjimas tada atrodo vien taktika. Regleris pa- 
sakoja apie vieną profsąjungų funkcionierių, sutiktą 1933 m. vi- 
duryje: „Tegu jis sau ateina į valdžią, - pasakė jis, turėdamas gal- 
voje Hitlerį, - po aštuonių mėnesių jis sužlugs (p. 189). Suprask: 
ir tada ateisime mes. Panašiai mąstė ir kai kurie komunistų parti- 
jos veikėjai. 1932 m. jos pirmininkas Thalmannas piktinosi social- 
demokratų partijos funkcionierių klausimu komunistų partijos va- 
dovybei, ar ji apskritai rimtai žiūri į antifašistinį vieningą frontą. 

„Hitlerio karininkų ir princų gauja pareiškė, kad ji ketina... naikinti, karti, 
kirsdinti ir ketvirčiuoti komunistus. Ir šio fakto akivaizdoje, gresiančio pavo- 
jaus akivaizdoje, kai Vokietija darosi kartuvių ir laužų šalimi, mes, komunistai, 
turėtume rimtai nežiūrėti į proletarinį vienybės frontą...“ (Dokumente zur deut- 
schen Geschichte, 1929-1933, S. 65.) 


Tačiau klausimas teisingas, o atsakymas ne be veidmainystės; 
mat tiek klausiantis, tiek atsakantis jau seniai kalba dvigubo mąs- 
tymo kalba ir pernelyg gerai žino, kad kiekvienas politikas greta 
to, ką jis sako, kalkuliuoja kitame lygmenyje. Vieningas frontas dau- 
geliui komunistų buvo rimta fikcija, kurią jiė patys kitu cinišku 
žvilgsniu labai puikiai matė. Net jo proteguotojai iš tiesų juo „ne- 
tikėjo“. Po Karlo Augusto pranešimo 1932 m. rudenį Berlyne įvyko 
scena, kurioje labiau negu pačioje kandžiausioje satyroje atsispin- 
di strateginio cinizmo dvasia; nuolatinis kieto ir kartu vinklaus la- 
viruotojo teisumas tikrovėje, kurioje visą laiką išeina kitaip, negu 
manė didysis taktikas. 


„Ambasadoje Unter den Linden alėjoje buvo švenčiama lapkričio 7-oji. Di- 
delės iškilmės su ikrais,vodka ir visu kitu. Aš stoviniavau su Groszu, Piscato- 
ru, Brechtu - nebežinau, ar tikrai su jais, bet su panašiais į juos. Staiga kažkas 
priėjo ir pasakė: „Radekas čia“. Aš palikau kitus ir, susiradęs Radeką (mes pa- 
žinojom vienas kitą iš Maliko laikų), paklausiau: „Ar žinote, kas čia, Vokietijo- 
je, dedasi? — Kas? - Jeigu taip ir toliau bus, tai į valdžią ateis Hitleris, ir viskas 
pražus. - Taip, betjūs turite tai suprasti. To reikia; Vokietijos darbininkai pakęs 
dvejus Hitlerio metus.“ (Wasserzeichen der Despotie. Ein Portrait von Karl August 
Wittfogel, von Mathias Greffrath, in: Transatlantik, Februar, 1981, S. 37.) 


Tai sako: Maskva, be paviršutiniškos antifašistinės propagandos, 
vienybės fronto ir t. t., jau buvo suprojektavusi kitą liniją, kuri su- 
pertaktikui Radekui leido statyti už Hitlerį, kaip lažinantis dėl ka- 
tastrofos. Taigi su juo buvo galima kovoti ir kartu jo galimoje per- 
galėje įžvelgti kai ką gera: buvo manoma, kad jis ypač tinkamas 
privesti sistemą prie visiško bankroto. Ši dvigubos strategijos for- 
ma 1932 m. suteikė komunistinei krizės retorikai jaudinantį skam- 
besį - mat kuo blogiau „sistemai“, tuo geriau tiems, kurie nori būti 
jos paveldėtojai. Komunistinėse „diagnozėse“ pozityvistinė didžio- 
sios taktikos dvasia maišosi su piktdžiuga ir neslepiamu katastro- 
filiniu pasitenkinimu. 1932 metų sausio 1 d. „Rote Fahne” rašė: 

„Audros metai 1932! 

„„Kapitalistinis pasaulis atsisveikina su 1931 m. skelbdamas triuškinantį ban- 
krotą: tai Tarptautinio mokėjimų banko (BlZ-reparacijų banko) patariančio- 
sios ypatingosios komisijos pranešimas,... kuris... nagrinėjo Vokietijos ūkinę ir 
finansinę padėtį... Nėra kito kapitalistine plunksna parašyto dokumento, ku- 
ris su tokiu neslepiamu pesimizmu konstatuotų kapitalizmo žlugimą ir tokio- 
mis niūriomis spalvomis vaizduotų jo prieštaravimus bei puvimo reiškinius... 
Finansinis Vokietijos bankrotas vėl užguls šalių kreditorių pečius ir kels naujas 
visą pasaulį apimančias katastrofas... 

Tačiau imperialistiniai plėšikai, mokantys įveikti krizę naujomis pasaulinė- 
mis skerdynėmis, užmiršta, kad jie kartu su karo furijomis atpalaiduoja ir re- 
voliucines jėgas... (Dokumente zur deutschen Geschichte, 1929-1933, S. 49-50) 


Čia mazochistinė mąstymo forma yra virtusi strategine sąmone; 
lapai veržiasi prie vikšro tikėdamiesi, kad jie gaus dalį vikšro „aš“, 
jeigu tiktai kantriai leisis ėdami. Ką reiškia „dveji Hitlerio metai“, 
jeigu po to ateisime mes. Tai, ką Rathenau pranašiškai aprašė 1912 
m. - laviravimas, diplomatija, apgaulė lig pat prekijų, - išsipildė 
dideliu mastu. 

Krizės viduryje strategijos karuselė sukosi vis greičiau. Kiekvie- 
nas ja važiuojantis iš savo vietos projektavo bendrą vaizdą, o pa- 
gal jį ir taktiką, kaip viską suimti į savo rankas. Socialdemokratija 
suvokė bendrą sceną taip: ji yra pasmerkta dvigubam gydytojo ir 
paveldėtojo vaidmeniui prie kapitalizmo ligos patalo. Komunistai 
situaciją aiškino kaip kapitalizmo agoniją -jo mirtis tegali būti vien 
laiko klausimas, todėl tas, kuris greitina žlugimą, kovoja su fašiz- 
mo gydomaisiais karais, o kita vertus, nori, kad fašizmas įpiltų ka- 
pitalizmui nuodų dozę, kuri pribaigtų sistemą ir paliktų komunis- 
tų partiją džiaugtis palikimu. Vieni nori sumažinti krizę, kiti — 
revoliuciškai užaštrinti. 

Abu daro apskaičiavimus nepaisydami ne tik šeimininko, bet ir 
jo parazito. Mat kitoje pusėje fašistai ir buržuazija, įrankis ir jo nau- 
dotojai, irgi vieni kitus klaidina. Didžioji Vokietijos ūkinės vado- 
vybės dalis laikosi nacionalsocialistinės linijos, nes mano, kad da- 
bar reikia plaukti Hitlerio kursu, kad būtų galima palaikyti 
pramonės ir „bendro intereso” kursą („jaukinimo taktika“). Hitle- 
ris savo ruožtu žino, kad jis yra jų įrankis, kuris priartins juos prie 
jų politinių tikslų. Tiktai kai jie taip mano, jis gali daryti juos savo 

globalinio šou įrankiais ir įlydyti „ūkį“ į savo „bloką“ ir į savo taip 
dažnai šauktąsi kietą kaip plienas „tautos kūną“, kuris pakils iš 
apkasų ir pasaulinio karo kapų, kad galop kaip spinduliuojantis 
nugalėtojas žaibiškai persiristų per pajungtą šalį. Tada baigsis ir 
Hitlerio apsimetinėjimo laikas: tada jis pagaliau galės būti toks, 
koks jautėsi esąs išrinktas Apvaizdos - mirusiųjų pasiuntinys, pri- 
sikėlėlis ir keršto dvasia. „Avantiūristas (pasak Brauno), būgni- 
ninkas, šarlatanas, kurio istoriją ir artisto talentą matė kiekvienas, 
taktikų ir seminaristų karuselėje jis pasirodė esąs vienintelis šim- 
taprocentinis realistas, tai yra, vienintelis, kuris savo tikslų suge- 
bėjo siekti ne vien kaip politikas, bet ir kaip psichologas bei dra- 
maturgas. Jis naudojo ne vien apgaulės meną, bet ir matė reikalą 
norintiems būti apgautiems demonstruoti rimtumą ir idealizmą. 
Jis sugebėjo su kolektyvine valia pereiti prie iliuzijos, sukurti kuli- 
sus, už kurių kiekvienas galėjo leistis apgaudinėjamas kiek širdis 


Olafas || 
Gulbranssonas: 
„Atsiprašau, | 
pone, bet 
grynai arijiškos 
nosys, deja, jau 
išparduotos“. 
„Simplicissi- 
mus“, 1933 m. 
vasario 26 d. 

1933 m. 
lapkritis. 
Naujasis 
rimtumas. 
Mažesnysis 
blogis 
proteguoja 
didesnįjį. 
Plakato 
užrašas: 
„Maršalas ir 
grandinis. 
Kovok išvien 
su mumis už 
taiką ir 
lygiateisišku- 


geidžia; regimybė, kuriai pasiruošusieji būti apgauti ketina pasi- 
duoti, jam, apgavusiajam, kartu bus pasiteisinimas ir galop paaiš- 
kins, kodėl viskas turėjo būti taip, kaip buvo. 

Epilogas 
Pleuros šokas. 
Apie Veimaro juoko archetipą 


„Mirtį aš pažįstu, esu senas jos tarnas, ji pervertinama, 
patikėkite. Būsiu su jumis atviras, viskas, galima saky- 
ti, niekai... Mes ateinam iš tamsos ir išeinam į tamsą, 
tarp to kai ką patiriame, tačiau pradžia ir pabaiga, gi- 
mimas ir mirtis lieka šone, jie neturi nieko subjekty- 
vaus, kaip reiškiniai jie perdėm objektyvūs, tai šitaipos.“ 
Taip rūmų tarėjas guodė žmones... 

Thomas Mannas, „Užburtas kalnas“ 


Veimaro paveikslą lemia ir dvasinės būsenos, galbūt linkusios į sar- 
kazmą ir ironiją, bet ne į humorą. Tautai, ką tik pralaimėjusiai karą ir 
jame praradusiai du milijonus žmonių, juoktis bus ne taip lengva. 
Kad vienas pirmųjų satyrinių laikraščių po karo, dadaistų leidinys, 
galėjo pasivadinti „Kruvinu rimtumu“ (Der blutige Ernst), rodo kryp- 
tį, kur eis Veimaro kultūra. Šio dešimtmečio juokas turi žengti per 
lavonus, o pabaigoje bus juokiamasi, pagalvojus apie lavonus in spe. 
Gustavas Regleris, 1929 m. sugrįžęs iš kelionės po Prancūziją į Berly- 
ną, pirmą kartą išgirdo tą naują juoką, su kuriuo 1933 m. antžmogiai 
pradės savo režimą, tą „jėgą teikiančio džiaugsmo“ juoką, besiver- 
žiantį iš kovingųjų „kovos aš“ ir herojinių protezų: Regleris matė kuprį, 
kuris, pasikabinęs ant pilvo būgną, mušė jį ir dainavo: 


Gyveno kartą komunistas 

ir nežinojo, kas yra nacistas, 

įėjo tad į rudą namą 

ir tučtuojau prarado amą! Chachachacha!* 


Tais metais beveik nebuvo tokio viešo juoko, kuris nesišaipytų iš 
baisumų ir priešų, tikrų ir įsivaizduojamų. Tai darė arba išsiblaškiu- 
* Regler, Das Ohr des Malchus, S. 158: „Dabar aš pamačiau, ką jis pardavinėja: tai buvo 


laikraštis, redaguojamas dr. Goebbelso Der Angriff. «Žudikai vidury šviesios dienos», — 
pasakiau aš.“ 

sios aukos, kurios juokdamosi bandė pakilti virš grėsmės, arba tie, 
kurie, kaip tas nacių laikraščio šauklys, iš anksto juokėsi iš aukų.* 
Thomas Mannas kaip niekas kitas suvokė ciniško juoko iššūkį 
humorui. Jau pačioje Veimaro respublikos pradžioje jis bandė su- 
prasti naująją laiko dvasią po buržuazinės eros pabaigos ir sufor- 
muluoti, ką reiškia gyventi moderniame pasaulyje ir „eiti su lai- 
ku“ nė kiek nepasimetant ir taikantis prie „blogo naujumo”. „Už- 
burto kalno” aukštumų ore Thomas Mannas polemizavo su nau- 
jąja ciniška Veimaro laiko dvasia, daugeliui skaitytojų to 
nepastebint ir manant, kad tie Davoso aukštumų pokalbiai yra tik 
paskutiniai išsimokslinusių biurgerių šmaikštavimai be jokių so- 
cialinių įsipareigojimų. Iš tiesų Thomas Mannas ėmėsi sunkaus už- 
davinio užčiuopti prisitaikymo, sekimo ir teigimo dvasią, kuri ta- 
me dešimtmetyje neišvengiamai buvo atsidūrusi ciniškame far- 
vateryje, ir sukurti „pozityvias pažiūras“, kurios nesiremtų pseu- 
dosuvereniu perdėm dalykiškų aplinkybių teigimu. Ant užburto 
kalno tarsi paskutinį kartą tarpsta humaniškumas, kuris išliko są- 
mojingas, netapęs cinišku. Išryškėjo paskutinis pozityvumas, ku- 
ris dar nėra ciniškas pozityvizmas. Davoso aukštis atitinka psichi- 
nę zoną, kurioje vyksta užburto kalno drama. Čia vienas humoris- 
tas dar kartą bando pakilti virš aukščiausios cinizmo viršūnės, ir jo 
kvapą gniaužiantys perdėjimai gali įtikinti tą, kuris didžiojo cini- 
ko, rūmų tarėjo Berenso kalbose girdi staugiant mirusiųjų šunis. 
Tai jis tame kalnų ore vadovauja ir duoda toną. Ant užburto kalno 
viešpatauja cinizmas, ir tik dėl savotiško Thomo Manno prozos 
stiliaus ši knyga nebuvo pakankamai suvokta kaip polemika tarp 
dviejų „likvidavimo“ formų ir ironijos. Čia susiduria senesnioji hu- 
moristinė ironiška tradicija ir modernioji „oplia, mes gyvenam!“ 
ironija. Vietoj ciniško šuolio į maišatį senosios mokyklos ironikas 
bando pakilti virš jos. Jis, tiesa, koketuoja su naujųjų laikų žmo- 
gaus nustumtumu ir cinišku, suvoktu pasidavimu nešančiai sro- 
vei - mat ir šio pasakojimo herojus pasineria į užburto kalno nuo- 
tykius ir leidžiasi nešamas aukštumų oro-laiko srovės; tačiau ja- 
me atsiranda kai kas, kas yra ne vien nevalingas plaukimas pasro- 


* Plg. šio skyriaus 2 poskyrį apie dadaizmo juoką, 5 poskyrį apie Hitlerio juoką, 13 poskyrį 
apie tarnautojų juoką. 

Tarnautojo 
šypsena, 
1929 m. 


viui, o ir nuovoka, kuri anksčiau buvo vadinama „išsimokslinimu“ — 
truputis aukštesnio „aš „humaniškumo ir gyvenimo teigimo visų 
tų „ištvirkėliškų“ regresijos ir mirties gundymų akivaizdoje. 

Veimaro juoko fizionomiją Thomas Mannas užfiksavo mažiau- 
siai tris kartus. Ir kiekvieną kartą tai buvo juokas, kuris pasidarė 
savarankiškas ir nebepriklausė nuo besijuokiančiojo. Kai šiurpu- 
mas ir juokingumas pernelyg priartėja prie vienas kito (o taip yra 
ant to tuberkulioze sergančiųjų kalno), pratrūksta toks juokas, už 
kurį mes jau nebeesame atsakingi. Taip nesijuokiame, kai įstengia- 
me už save atsakyti. Taip kažkas juokiasi mumyse, kai mus staiga 
apima suvokimas, esantis mumyse giliau, negu leista pripažinti 
mūsų civilizuotam „aš“. Taip juokiasi vos tik atvykęs knygos hero- 
jus Hansas Kastorpas, kai pusbrolis jam labai dalykiškai pasakoja, 
kaip lavonai žiemą bobslėjaus rogėmis leidžiami į slėnį. 


„— Bet klausyk! - sušuko Hansas Kastorpas. Ir staiga jį pagavo juokas, smar- 
kus, neįveikiamas juokas, nuo kurio ėmė drebėti krūtinė ir skausminga grima- 
sa iškreipė veidą, šiek tiek sustingusį nuo vėsaus vėjo. - Bobslėjaus rogėmis! Ir 
tu man pasakoji apie tai ramiausia širdimi? Žinai, tu tikras cinikas pė 
per tuos penkis mėnesius! 

— Visai ne cinikas, - gūžtelėjęs pečiais atsakė Joachimas. + Kodėl gi? Juk la- 
vonams vis tiek... Apskritai galbūt čia, pas mus, žmogus ir pasidarai cinikas. 
Pats Berensas - taip pat senas cinikas, tarp kita ko, puikus vyrukas, buvęs kor- 
porantas ir, atrodo, puikus chirurgas, jis tau patiks. Paskui dar yra Krokovskis, 
jo asistentas, galvotas vyras. Prospekte ypatingai pabrėžiama jo veikla. Matai, 
jis analizuoja pacientų sielas. 

- Ką jis veikia? Analizuoja sielas? Juk tai bjauru! - sušuko Hansas Kastor- 
pas, jau visai nebesitverdamas linksmumu. Jis negalėjo jo sutramdyti po viso 
to, ką čia girdėjo, sielų analizavimas pralinksmino jį galutinai, ir jis taip kvato- 
jo, jog ašaros tekėjo jam iš po rankos, kuria, palinkęs į priekį, buvo prisidengęs 
akis.“ (T. Manas, Užburtas kalnas, t. 1. Vertė V. Petrauskas, V., 1978, p. 14.) 


Tačiau puikiausias, šiurpiausias ir labiausiai atitinkantis laiko dva- 
sią yra obsceniškas ir velniškas šoko apimto Antono Karlovičiaus 
Fergės juokas. Jis ko tik galo negavo nuo to baisaus juoko, kuris jį 
suėmė per plaučių operaciją. Tai buvo pleuros šokas, kuris gali iš- 
tikti per tokias operacijas. Pasiklausykime Fergės pasakojimo apie 
tą „šunišką nuotykį, kai besijuokiantis nebepažino savęs, kai at- 
rodė, lyg jame kažkas svetimas mirtų iš juoko. 


„Geraširdiškos pilkos pono Fergės akys išsiplėsdavo, ir veidas išblykšdavo, 
kai tik jis imdavo kalbėti apie šį įvykį, kuris, matyt, jam buvo labai kraupus. 

— O juk be narkozės, ponai. Gerai, tokie kaip mes to nepakeliame, tokiais 
atvejais ji neleistina, mes tai suprantame ir kaip protingi žmonės su tuo sutin- 
kame. Bet vietinė anestezija taip giliai nesiekia, ponai, viršutinį kūno sluoksnį 
padaro nejautrų, o kol tau atveria kūną, jauti vien spaudimą ir maigymą. Guli 
uždengtu veidu, kad nieko nematytum, asistentas laiko tave iš kairės, vyres- 
nioji sesuo - iš dešinės. Ir, rodos, tave spaudo ir maigo, - tai pjauna raumenis 
ir gnybtais atitraukia pjūvio kraštus. O paskui girdi, kaip rūmų tarėjas sako: 
„Taip!“ - ir tą pat akimirką, ponai, pradeda čiupinėti pleurą kažkokiu buku 
instrumentu - jis turi būti bukas, kad per anksti nepradurtų pleuros, - taigi 
čiupinėja, ieškodamas tinkamos vietos, kur galėtų pradurti ir įleisti dujų, ir 
štai baksnoja, baksnoja tuo instrumentu tau į pleurą - ak ponai, ponai! Man 
vos galas neatėjo, jau buvo po manęs, to jausmo niekaip neapsakysi. Pleura 
toks daiktas, ponai, jos liesti negalima, ji to nepakenčia, ji - tabu, ji uždengta 
kūno, izoliuota ir neprieinama, visam laikui. O jis atvėrė ją ir ėmė čiupinėti. 
Tada man, ponai, pasidarė bloga. Baisu, ponai, - niekad nemaniau, kad toks 
neapsakomai bjaurus ir šuniškai niekingas jausmas galėtų būti žemėje, ne- 
bent tik pragare! Man užėjo alpulys, išsyk trys alpuliai - žalias, rudas ir viole- 
tinis. Be to, ir smirdėjo gi man per tą alpulį, pleuros šokas persimetė į uoslę, 
ponai, šlykščiausiai dvokė sieros vandeniliu, - gal tik pragare taip dvokia, ir 
vis dėlto išgirdau save juokiantis, nors ir buvau bebaigiąs nukratyti kojas, bet 
juokiausi ne taip, kaip žmogus, tai buvo nešvankiausias ir kokčiausias juokas, 
kokį kaip gyvas esu girdėjęs, nes kai tau čiupinėja pleurą, ponai, tai jauti, lyg 
kas tave baisiausiai ir nežmoniškiausiai kutentų; tai šitaip o ne kitaip atrodo 
gėda ir kančia, o tai ir yra tas pleuros šokas, tesaugo jus nuo jo Dievas.“ (Už- 
burtas kalnas, t. 1. Vertė V. Petrauskas, V., 1978, p. 336-337.) 

Pabaiga 


Jei šiandien pavargęs gulsi, 
Rytmetį žvalus pakirsi, 
Bet žinok, naktis klastinga, 
Saugok tad, kas tau vertinga. 
J. Eichendorffas, „Prieblanda“, 1815 


Galbūt kad paprasta tik viena: 
mano širdis jau ima traukt-peslius. 
Kas kairėje nemato nieko, 
tam žemė tuoj 
kaip padanga sena į amžiną šiukšlyną rėšis... 
Tiu tiū, tiktai iškart nebėk 
pas mamą skųstis... 
Peteris Rūhmkorfas, „Autoportretas“, 1979 


Pačioje Europos filosofijos istorijos pradžioje kilo juokas, kuris 
skelbė apie pagarbos rimtam mąstymui galą. Diogenas Laertijas 
pasakoja apie protofilosofą Talį, ironiškosios natūrfilosofijos tėvą 
ir pirmąjį tarp vyrų, kurie tikrai atstovauja vakarietiškam protui: 
vieną kartą, lydimas tarnaitės, jis paliko savo namus Milete, kad 
atsidėtų dangaus studijoms, ir įkrito į duobę. Tada jam ta moteriš- 
kė šūktelėjo tokius žodžius: „Tu net nematai, Tali, kas tau po kojo- 
mis, o tariesi įžvelgiąs, kas yra danguje”. 

Ši pašaipa inauguruoja antrą, plačiai nematomą, istorijai nepa- 
valdžią filosofijos istorijos dimensiją - filosofijos „neigimo“ istori- 
ją. Tai daugiau fizionomiškai iškalbingų gestų negu tekstų pavel- 
das. Ir vis dėlto kaip tradicija jis yra taip pat tankiai ir patikimai 
išaustas kaip ir tas, kuriame užrašyti, pakartoti ir išplėtoti visi di- 
dieji mokymai. 

Šioje greičiau nebylioje tradicijoje esama tam tikro skaičiaus nusi- 
stojusių judesių, kurie per amžius kartojasi su archetipine inercija ir 
pirmykščių motyvų gebėjimu keistis: skeptiškas galvos purtymas; . 
piktdžiugiškas juokas; trūktelėjimas pečiais ir grįžimas prie artimes- 
nių dalykų; realistinis stebėjimasis pačių protingiausiųjų nevįkru- 
mu; užsispyręs rimto gyvenimo požiūrio laikymasis, stojant prieš 
lengvabūdiškas abstrakčių žodžių girliandas. Cia kaip silpnumo iš- 

raiška atskleidžiama tai, kas filosofiniam mąstymui suteikia didy- 
bę, - negalėjimas būti mažu (a) ir aiškiausių dalykų neprotingumas. 

Pateiktame bandyme aprašyti ciniškųjų fenomenų struktūrą ir 
dinamiką šiai filosofijos neigimo istorijai buvo duoti tvirtesni kon- 
tūrai. Buvo papasakota, kaip Diogeno iš Sinopės kiniškas juokas iš 
filosofijos pats tapo filosofiškas. Aš norėjau parodyti, kaip iš filoso- 
fo statinėje pantomimos ir žodžių žaismo kilo „linksmas mokslas“, 
kuris matė, kaip iškreipto gyvenimo rimtumas virsta iškreiptu fi- 
losofijos rimtumu. Taip prasidėjo abstrakčiai informuotos egzis- 
tencijos priešinimasis pasipūtusiai nuomonei ir gyvenimo forma 
virtusiam mokymui. Sokrates mainomenos pagal mūsų tradiciją yra 
laikomas impulso davėju - jis demaskavo idealistinį susvetimėji- 
mą jo atsiradimo akimirką; jis čia nuėjo tiek toli, kad visą savo gy- 
venimą pavertė pantomiminiu argumentu prieš filosofinį iškreip- 
tumą; jis ne vien labai jautriai ir piktai reagavo į moralinius 
aukštesnės civilizacijos absurdus: jis pirmasis suvokė, kad Plato- 
nas kelia pavojų, jog mokykla pajungs gyvenimą, o dirbtinė „ab- 
soliutaus žinojimo“ psichozė gali sugriauti vitališkąjį jutimo, judė- 
jimo ir suvokimo ryšį ir grandiozinis idealistinio diskurso rimtumas 
kartoja ne ką kita kaip tą rimtumą, su kuriuo pati kvailiausia egzis- 
tencija įsikimba į savo „rūpestį , savo „valią valdyti“ ir savo prie- 
šus, „su kuriais nėra ko pokštauti“. 

Antifilosofiniai filosofo Diogeno pokštai - tai antikinis egzisten- 
cializmo variantas, kurį Niehuesas-Prėbstingas labai vykusia, Gi- 
gonui artima formuluote pavadino „kiniškuoju impulsu“. Jis čia 
turi galvoje, kad nuovokiame, į gamtą ir kartu į protą orientuota- 
me gyvenime filosofuoti nebereikia - filosofija „atšaukiama“. Šis 
šaltinis duoda pradžią satyrinės sąmonės kritiniam egzistencializ- 
mui, sąmonės, kertančios rimtai pateikiamų europinių filosofijų 
erdvę lyg jos nematoma įstrižainė. Mobilus ir gyvenimiškai išmin- 
tingas intelektas visada varžėsi su rimtų teologų, metafizikų, mo- 
ralistų ir ideologų diskursais.* 

Ir iškalbusis dialektikas Marxas, norėjęs išgelbėti pasaulį nuo jo 
iškrypimų, ir vilties netekęs ironikas Kierkegaardas, kuris egzis- 
tencijos principu pralaužė iškreiptą visko supratimo suverenite- 
tą, - kadir vėluodami prisijungė prie senos kaip pasaulis nuolati- 
* Tai geriausia ir plačiausia prasme „literatūrinis intelektas“. Kadangi cinizmo analizė yra 


ir literatūros filosofija, ji matuoja atstumą tarp literatūrinių poetinių ir filosofinių diskur- 
sinių intelekto laimėjimų. 

nio filosofijos atšaukimo tradicijos. Nuo Marxo, Kierkegaard'o ir 
Nietzsche's laikų teisę būti visų išgirstos turi tiktai tokios mąstymo 
pastangos, kurios žada žengti koja kojon su ironišku, praktiniu ir 
egzistencialistiniu filosofijos naikinimu. 

Jau daugiau kaip šimtas metų kritinė filosofija nebėra tiek pasi- 
tikinti savimi, kad toliau leistųsi demaskuojama dėl savo tradici- 
nių rimtų naivybių. Todėl ji nuo to laiko savo ruožtu stengiasi kon- 
kuruoti su tais realizmais, prieš kuriuos buvo apsijuokusi Talio 
tarnaitės laikais. Filosofinis mąstymas šiandien parsidavinėja sa- 
vinaikos turguje ir per galvą verčiasi stengdamasis įtikti ironiškiems 
pragmatiniams ir strateginiams realizmams. Tokių realistinių me- 
tamorfozių rizika aiški: bloga lengvai gali būti pakeista dar bloges- 
niu. Nuo kiniškojo filosofijos „atšaukimo“ netoli iki ciniško neigi- 
mo to, ką didžioji filosofija yra nuveikusi savo geriausiais aspektais. 

Priešais tarp mito ir kasdienybės pasimetusį gyvenimą filosofija 
visą laiką stovėjo kaip „gero gyvenimo“, jo socialinių formų ir mo- 
ralinių kosminių premisų supratimu neginčijamai protingesnis dy- 
dis. Ji prarado savo prestižą tiek, kiek neteko akivaizdaus prana- 
šumo prieš „paprastą gyvenimą“. Pereidama nuo archajinių išmin- 
ties mokymų prie argumentuotos filosofijos ji pati pateko į sveti- 
mumo gyvenimui prieblandą. Ji turėjo susitaikyti su tuo, kad 
savarankiški gudrumo mokslai - pragmatika, ekonomika, strate- 
gija ir politika - tol mažino jos reikšmę, kol ji su savo loginiais triu- 
kais tapo infantiliška ir akademiška, o savo reminiscencijomis apie 
didelius idealus liko utopiška kvailė. Šiandien filosofija yra apsup- 
ta piktų gudrių empirizmų ir realistinių visažinystės disciplinų. 
Jeigu ta pusė iš tiesų būtų pranašesnė, tai filosofijos žlugimas, ko 
gero, būtų nedidelis nuostolis. Bet kadangi visos šiandieninės 
mokslo disciplinos ir proto teorijos kelia įtarimą, jog teikia ne pa- 
gerinimo, o pabloginimo žinojimą, tai mūsų dėmesys grįžta prie 
svarstymų apie tai, kokia nauda iš to, kad iki šiol filosofija nebuvo 
atšaukta. Pilname neteisybės, išnaudojimo, karo, priešiškumo, izo- 
liacijos ir aklos kančios pasaulyje filosofijos „atšaukimas“ tokio gy- 
venimo išminties strategijomis iškelia dar vieną skaudų filosofijos 
trūkumą; tai, tarp kitko, rodo neokonservatyvusis dabarties pras- 
mės badas. „Netinkamas gyvenimas“, kuris jau gyrėsi įveikęs filo- 
sofiją ir metafiziką, niekada nesuprato filosofijos prieštaravimo to- 
kiam gyvenimui. Ji reikalavo iš jo to, apie ką Talis yra pasakęs, kad 
tai „yra sunku : pažinti save. 

Šioje vietoje ironijos apsigręžia. Didžioji filosofija nuo seno rim- 
čiau žiūrėjo į gyvenimą, negu „gyvenimo rimtumas“ - į filosofiją. 
Jos pozicija gyvenimo atžvilgiu visą laiką buvo labai pagarbi ir per- 
nelyg reikli: ji priminė nesuvoktas galimybes iškilti iki visuotinumo. 
Nuo aukštųjų kultūrų „ašies meto“ (apie 500 m. pr. Kr.) įsigalėjęs 
atstumas tarp didžiųjų ir mažųjų „protų“ virto stimulu filosofinėms 
antropologinėms pratybų sistemoms ir evoliucijos teorijoms. Anti- 
kiniame „pažink pats save“ slypėjo iki tol individams nežinomas 
reikalavimas riboti save kartu su pavyzdžio neturinčiu savęs suvo- 
kimu kosmose. Iš tokios aukštumos kasdieninė sąmonė su savo iš- 
moktais praktiniais judesiais, dusulingu konvencionalumu ir bejė- 
giškumu prieš afektus atrodė kaip nerimta ir nebrandi 
nesusiformavusios išminties pirmykštė forma. Nuo šiol filosofija ko- 
vojo su kasdiene sąmone, stengdamasi, kad jos iš dalies kvailas, iš 
dalies klastingas priešinimasis suaugtų filosofine prasme, t. y. są- 
moningai įsilietų į „prasmingas visumas“. Todėl klasikinė į „pažink 
pats save“ orientuota filosofija iš esmės yra pratimai ir pedagogika. 
Pažinti save buvo reikalaujama tam, kad reflektuojantys individai 
patys įsijungtų į harmoningas socialines ir gamtines visumas - ne- 
primygtinai žadant, kad net ir ten, kur socialinės sąlygos nepalan- 
kios bet kokiai minčiai apie protingą tvarką, žmogus turėtų jaustis 
įtrauktas į gilesnį, gamtinį kosminį vyksmą. Reikalavimu „pažink 
pats save“ antikinė filosofija žadėjo atskiram individui, kad jis, 
skverbdamasis į vidų, ras savęs ir pasaulio bendrą vardiklį. Taip ji 
laimėjo nepralenkiamą privalumą, kuris patikimai sujungė egzista- 
vimą su refleksijomis. Todėl Talio dangaus mokslas ir savęs tyrinėji- 
mas galėjo tiesiogiai eiti greta vienas kito. Kol filosofija galėjo tikėti 
pasaulio ir savęs pažinimo darna, tol „pažink pats save“ reikalavi- 
mą buvo galima išpūsti kaip žinojimo enciklopediją, o enciklopedi- 
ja galėjo susitraukti į „pažink pats save“. Antikinės sistemos patoso 
sėmėsi iš įsitikinimo, kad pasaulio ir savęs suvokimas turi konver- 
guoti dėl ryšio su „absoliutu“. Jos dar galėjo remtis tuo, kad refleksi- 
jair gyvenimas, teorinė ir praktinė išmintis niekada negalėjo susve- 
timėti viena kitos atžvilgiu, nes visa ko pažinimas paskutinius 
nurodymus gauna iš pažįstančiojo savęs pažinimo. 

Naujaisiais laikais sąvarža, antikinio mąstymo požiūriu laikiusi 
krūvoje refleksiją ir gyvenimą, atsileidžia. Mes vis aiškiau suvokia- 
me, kad imame prarasti savęs suvokimo ir pasaulio pažinimo ben- 
drą vardiklį. Netgi dėl garbingo savęs pažinimo postulato šiandien 


612 


kyla įtarimas, kad jis buvęs naivus, ir tai, kas kadaise atrodė atspin- 
džio viršūnė, šiandien atrodo įtartina - gal tai buvo tik miražas, su- 
sidaręs dėl piktnaudžiavimo refleksijos metafora. Šiandien iš tiesų 
didžioji objekto Žinių dalis yra atsiskyrusi nuo asmens ir stovi prieš 
mūsų sąmonę tuo diferencijuoto dalykiškumo pavidalu, iš kur joks 
kelias neveda „atgal“ prie subjektyvumo. Moderniame mokslinia- 
me žinojime „aš“ niekur nepatiria „savęs“, o kur tas Žinojimas atsi- 
kreipia į save patį, juntama aiški tendencija atsisakyti tuščių vidinių 
realijų. Taigi šiandieniniame mąstyme vidiniai dalykai ir išoriniai da- 
lykai, subjektyvumai ir daiktai yra virtę „svetimais pasauliais“. Tuo 
pačiu išnyko ir antikinė filosofavimo premisa. Posakį „pažink pats 
save“ mūsų laikų Žmonės seniai supranta kaip nuo pasaulio bėgan- 
čio tamsuoliškumo kvietimą kelionei į save. Moderni refleksija tei- 
gia esanti visai nekompetentinga subjektyvumus ištisai komponuoti 
į objektyvius pasaulius; ji veikiau atskleidžia bedugnę tarp jų. Ne- 
galėdamas pažinti savęs pasaulyje graikų kosmologijos prasme, „aš 
pats jaučiasi paslaptingu būdu prijungtas prie „pasaulio ; ir jokios 
tarpininkaujančios instancijos, kaip socialinė psichologija ir neurop- 
sichologija, nieko negali pakeisti. Todėl moderni autorefleksija nie- 
kaip nesugeba grįžti „namo“. Subjektai žino, kad jie nėra „savo na- 
muose“ nei savyje, nei savo aplinkoje. Radikalus modernus 
mąstymas „savęs poliuje“ randa tuštumą, o pasaulio poliuje - sveti- 
mumą, o kaip galėtų tuščia svetimame pažinti „save“, mūsų protas, 
kad ir kaip norėdamas, neįstengia įsivaizduoti. 

Čia, taip sakant, reiškiasi neeuklidinis refleksyvumas, kuris ne- 
. gali suktis apie savęs savaimingumą. Antikinės filosofijos refleksi- 
jos judesius galima atkurti pagal Homero „Odisėjos“ struktūrą: iš- 
vykęs iš namų herojus vėl grįžta po tūkstančio aplinkinių klajonių 
po visą pasaulį, kad grįžusį žmona, tai yra, jo „siela“, atpažintų jį 
kaip tą patį; modernaus mąstymo refleksijos jokiu būdu negrįžta į 
„tėvynę . Jos arba vietoje sukasi tuščiuose ir skurdžios patirties 
sūkuriuose, arba, nelyginant Amžinas Žydas ar Skrajojantis Olan- 
das, be vilties pasiekti galutinį tikslą bastosi po amžinai svetimą 
pasaulį. Šiandieninis Odisėjas neranda savo Itakės; jo Penelopė 
seniai jį pamiršo, ir jeigu ji šiandien naktimis tebeardo dieną nu- 
megztus marškinius, bijodama juos „pabaigti“, tai jai niekas ne- 
trukdo tarp daugybės jaunikių pamiršti veidą to „vieno“, kuris ga- 
lėtų sugrįžti. Netgi jei Odisėjas iš tiesų parsirastų ten, iš kur buvo 
išvykęs, jis nebūtų pažintas, ir jam pačiam jo išeities taškas atrody- 

tų toks pat svetimas kaip ir kitos jo klajonių vietos. „Po būtį klajo- 
jančiam“ naujųjų laikų subjektui neįmanoma grįžti į „identišku- 
mą . Kas mums atrodė „sava“ ir „ištakos“, kai tik „pasukame atga- 
lios“, visada pasidaro „kita“ ir prarasta. 

Tokių procesų akivaizdoje antikinės filosofijos pretenzijos būti rim- 
tesnei už patį gyvenimą atrodo be perspektyvos. Nuo to laiko, kai 
naujasis mąstymas ėmė nebepasitikėti tuo, kad savęs pažinimą ga- 
lima paversti pasaulio pažinimu, o pasaulio pažinimą - savęs paži- 
nimu, filosofija turėjo iš „objektyvaus proto“ teorijų atsitraukti į „sub- 
jektyvaus proto“ teorijas. Taigi senovinis visumos patosas neteko 
pagrindo, ir filosofija tarsi virto vienpuse ir nepagrįsta savo subjek- 
tyvumu. Tačiau iš tiesų tas subjektyvumas naujųjų laikų civilizaci- 
jos procese tiek sustiprėjo ir išsiplėtė, kad galėjo rasti savyje tokią 
atramą, kokios reikia, kad išlaikytų save. „Subjektyvumas“ ištempė 
savo tinklus virš „objektų“ pasaulių ir pavertė supergalingą pirmą- 
ją prigimtį prijaukinta antrąja. Tai naujųjų laikų filosofijos šaltinis: 
jis verčia „subjektyvumo“ raidą reliatyviu objektyvumu, atramos ne- 
turintį - suteikiančiu atramą sau pačiam, pasaulio džiungles - mū- 
sų sukurtu ir apmąstytu dalyku. Naujųjų laikų filosofijos šakas, lai- 
kiusias savo uždaviniu suvokti šiuos pasikeitimus, visiškai teisingai 
vadiname „racionaliosiomis“ : tai sociologijos filosofija, mokslo filo- 
sofija, darbo filosofija, technikos filosofija, kalbos filosofija; jos tie- 
siogiai prisijungia prie savimi pasitikinčiais tapusių gamybos, veik- 
los, mąstymo ir kalbėjimo subjektyvumų. Todėl filosofija, 
neignoruojanti šiuolaikinio pasaulio struktūrų, savo pagrindais yra 
praktinė filosofija. Būdama tokia, ji privalo pasaulio suprantamu- 
mą grįsti racionaliai įvykdomais, įsivaizduojamais, patikrinamais ir 
pasakomais dalykais. Subjektyvaus proto teorijoje pasaulis yra vir- 
tęs mūsų veiklos turiniu. Subjektyvumas visiškai virto praktika. 

Neginčijama, kad naujųjų laikų praktinė filosofija yra skurdi: filo- 
sofija taip nori pateikti ką nors įtikinama, visų pirma visus įpareigo- 
jančią ir griežtai pagrįstą etiką, bet niekaip to negali padaryti, ir tai 
yra susiję su subjektyvaus proto skurdumu apskritai. Subjektyvus 
protas randa savyje atspirtį tik tada, kai jis neatsilieka nuo „prakti- 
kos“. Naujųjų laikų protas suvokia, jog yra pririštas prie praktikos 
tigro nugaros. Kol jo kelias yra apskaičiuojamas, tol subjektyvus pro- 
tas išlaiko reliatyvią pusiausvyrą; bet vargas, jeigu tigrą ištinka aiški 
krizė ir jis padūksta, susidūręs su kliūtimi ar išvydęs viliojantį grobį. 
Tada jis duoda savo jojikui suprasti, kad jo lygio plėšrūno nesutram- 

dysi vien etiniais trankviliantais. Todėl norinti būti rimta praktinė 
filosofija nejučia virsta modernaus tigrų menedžmento seminaru. 
Čia nagrinėjama alternatyva, ar įmanoma protingai susitarti su pa- 
baisa ir ar nebūtų geriau nuolat neklusniai bestijai paaukoti keletą 
nereikalingų raitelių. Šiuose jaukinamuosiuose subjektyvaus proto 
pokalbiuose su praktikos tigru neapsieinama be cinizmo, kuris, pro- 
tui apeliuojant, merkdamas akį duoda suprasti, kad ne viskas taip 
rimta, kaip atrodo. Be to, tai liudija ir regimybė: ten, kur mąstymas 
priverstas sukti galvą praktikai visų pirma savo išrastais ir virtusiais 
autonomiškais projektais, ten subjektyvusis protas ironizuojamas ir 
laikomas grynu subjektyvumu. Kadaise buvęs toks savimi pasiti- 
kintis, naujųjų laikų filosofavimas, paveiktas nesulaikomos ironijos, 
virto cirko racionalizmu, kuris jaučiasi bejėgis ir sutrikęs, kai reikia 
dresuoti praktikos tigrą. Nenuostabu, jog esant tokiai padėčiai, taip 
elgdamosi filosofijos ilgainiui ir pačios sau ima atrodyti keistos. Kad 
suvoktume filosofijos kurioziškumą šiuolaikiniame pasaulyje, turi- 
me prisiminti vieną antikos laikų epizodą: vienas iš graikų kuni- 
gaikščių diadochų indų maharadžai už du dramblius atsilygino 
dviem labai išmintingais filosofais. 

Vėlyvojo švietimo prieblandoje vis labiau įsigali nuomonė, kad 
mūsų „praktika“, kurią mes visada laikome teisėčiausiu proto vai- 
ku, iš tiesų yra svarbiausias naujųjų laikų mitas. Pribrendęs prak- 
tikos nuvainikavimas reikalauja radikalių praktinės filosofijos sa- 
vivokos korektyvų. Dabar ji turi suprasti, kad pernelyg buvo 
pasidavusi aktyvumo mitui ir gana aklai pasitikėjo sąjunga su ra- 
cionaliu aktyvizmu ir konstruktyvizmu. Būdamas šitoks apakęs, 
praktinis protas negalėjo matyti, kad aukščiausias elgesio suvoki- 
mas yra ne veiksmas, o neveikimas ir kad jis nepasiekia savo aukš- 
čiausio taško, jeigu tik rekonstruoja mūsų veikimo struktūras, o 
ne gilinasi į veikimo ir neveikimo ryšius. Bet kokia aktyvi veikla 
palieka žymę pasyvumo matricoje; bet koks veikimas pagal nuro- 
dymą yra priklausomas nuo stabilaus nevaldomo masyvo; bet ko- 
kį keitimą lydi patikimas nekeičiamo laukimas; ir visa, kas apskai- 
čiuojama, būtinai stovi ant neapskaičiuojamo BEL 
pamato. 

Šioje vietoje moderniausią refleksiją pasiveja antikinis „pažink 
pats save“. Jis veda mus tarsi naujojo klasikinio mąstymo maniera 
prie taško, kur matome, kaip mūsų dar produktyvus ir refleksuo- 
jantis aktyvus „aš pats“ įleidžiamas į pasyvų „aš patį , kurio jis 


615 


niekaip negali paveikti. Visi subjektyvumai, kompetencijos, akty- 
vizmai ir veikėjų iliuzijos yra įkvėptos šio gilesniojo „paties“, ir jei 
mūsų veiklumas atspindi mūsų būdą, tai iš esmės jo struktūra vis 
dėlto yra tik pasidavimas mūsų pačių veiklai. Požiūris, kad „ko 
nors darymas“ turi struktūrines ribas, po apdorojimo švietimu pra- 
rado savo antišvietėjišką toną ir tikrai ne per prievartą įsiliejo į pikt- 
džiugiškas bejėgiškumo filosofijas, kurias nuo seno kultivuoja baž- 
nytinis konservatyvizmas. Čia gali paaiškėti, kad protas ir praktika 
nebūtinai eina išvien ir kad neužsiimant praktika, atsisakius veik- 
los, pasidavus įvykių eigai ir į nieką nesikišant gali atsirasti aukš- 
tesnės suvokimo kokybės, negu kad tikrai gerai apgalvotai veikiant. 

Čia paskutinį kartą pacituosime mūsų svarbiausią antikinį liu- 
dytoją, Diogeną iš Sinopės, garsųjį klošarą, nereiklų ir ironišką gam- 
tos patetiką, kuris savo „susilaikymu“ sukūrė modelį tų senųjų eu- 
ropinių susilaikymo dorybių, nuo kurių naujieji laikai su savo 
aktyviuoju savitaigos etosu radikaliai nusigręžė. Tarp daugybės 
anekdotų apie jo mokymą ypač ryškus šis: 


„Jis gyrė tuos, kurie norėjo vesti ir tuos, kurie nenorėjo, kurie norėjo išplaukti 
ir kurie nenorėjo, kurie norėjo būti valdžioje ir kurie nenorėjo, kurie norėjo 
turėti vaikų ir kurie nenorėjo, kurie buvo pasiryžę tarnauti valdovams ir kurie 
nebuvo.“ (Diogenes Laertius, VI, p. 29) 


Čia išryškėja mįslingas rytietiškas, aziatiškas pasaulėjautos kom- 
ponentas žmogaus, atblokšto iš tolimo Juodosios jūros užkampio į 
Vakarų metropolį Atėnus. Tuo anekdotu norima pasakyti: nieko 
neveikdami, mes nesusiduriame ir su tigru, nuo kurio būtų sunku 
nulipti; kas gali nieko neveikti, to paskui save nevelka tapę sava- 
rankiški projektai; kas praktikuoja susilaikymą, tas nekentės nuo 
išlaisvintų aktyvizmų savaiminės tolesnės veiklos automatikos. 
Diogenas, kaip sakoma, „supriešindamas gamtą ir dėsnius“, nu- 
spėjo savireguliacijos principą ir ribojo aktyvų kišimąsi iki „natū- 
ralaus“ masto; manydamas, jog struktūros atsiranda spontaniškai, 
jis pasitikėjo entelechija ir atmetė „projektus“. Kad ir kaip antiki- 
nis kinizmas su sokratišku įsitikinimu viliasi, kad „subjektas“ gali 
pasistengęs išmokti doros, vis dėlto jis lygiai taip pat žino, kad sub- 
jektyvus protas tiktai nieko nedarydamas ir išikdamas ramus su- 
gebės išgirsti savyje „objektyvųjį . Didžiojo antikos mąstymo šak- 
nys slypi entuziastingo nerūpestingumo patirtyje: pasiekęs savo 

minčių viršūnę, mąstytojas atsitraukia į šalį ir leidžiasi „patikrina- 
mas“ tiesos. Žmogiškas atvirumas tam, ką mes šiandien - su užuo- 
jauta ir kartu nostalgiškai - vadiname „objektyvia išmintimi“, se- 
novės žmonėms buvo pagrįsta „kosminiu pasyvumu“ ir žinojimu, 
kaip radikalus mąstymas gali likviduoti savo neišvengiamą atsili- 
kimą nuo rasto pasaulio ir būties patirties būdu atsidurti tame pa- 
čiame lygmenyje kaip ir „visuma“. Tai įsilieja į klasikinius nutrūkt- 
galviškumus pasaulio proto, arba logoso, kuris, pasak Heideggerio, 
apie pačią būtį atsiliepia su abejone. 

Dėl labai pasikeitusio naujųjų laikų mąstymo santykio su pa- 
sauliu mūsų laikais buvo atsisakyta objektyvaus proto teorijų. Sub- 
jektyviam protui atrodo nepakenčiama, kad logoso mokslai iš mūsų 
reikalauja atsisakyti „asmeninių interesų“ ir įsijungti į didelę „vi- 
sumą - tarsi geranoriškai visais besirūpinančio totalumo dalys tu- 
rėtų jam paklusti. Mes nebegalime ilgiau galvoti apie subjektyvu- 
mo santykį su pasauliu pagal dalies ir visumos modelį; subjekty- 
vumas būtinai supranta save kaip „atskirą pasaulį“, ir jeigu mums 
šiandien būtų lemta netekti ir harmoninės individo, kaip mikro- 
kosminio makrokosmoso veidrodžio, idėjos, tai šiuolaikinis sub- 
jektyvumas vis dėlto būtų apibūdinamas kaip aikštingas mikrocha- 
osas proto sąvokoms neprieinamame kratinyje. Iš esmės mes dėl 
to taip susikoncentravome į subjektyvumą, kad net ir norėdami 
negalėjome patikėti visumos prasmingumu ir geranoriškumu. 
Drastiškai tariant, mes subjektyvizavomės kaip subjektai, kadan- 
gi patyrėme visumą kaip draiskalą, gamtą kaip rūsčių nepriteklių 
šaltinį, socialinį pasaulį kaip pasaulinį karą, tai yra tai, kas moder- 
nioje sąmonėje pažadino piktą budrumą įkyriems visumos moky- 
mams, kurie pasaulio mizeriją vaizduoja kaip harmoniją ir bando 
įkalbėti pasiaukoti individualias gyvenimo pretenzijas. Tradicinės 
objektyvios išminties teorijos susikompromitavo dėl to, kad buvo 
suprasta, jog tai klastos, tarnaujančios viešpataujančioms tvarkoms. 
Jos privalėjo visuomenių narius įkalbėti sąmoningai aukotis socia- 
linėms visumoms, kurios galop vis dėlto lieka tokios atšiaurios at- 
skiriems individams, tarsi jų aukos nė nebūtų buvę. Todėl neatsi- 
tiktinai švietimas skeptiškai žiūrėjo į religinių aukų efektyvumą ir ` 
demaskavo tariamas dvasininkų aukas. Įsigalėjus tokiam įtarumui, 
individai jau nebeaukos „savęs“ ar „ko nors“ savo. Naujųjų laikų 
švietimas išmokė mus žingsnis po žingsnio atsisakyti sąmoningo 
aukojimosi, kol mūsų gyvenimas virto ryškia atskirybe, be aukų, 

betir nesusijusia su neįmanoma „didele visuma“ gryno gyvenimo 
geismo agregatu, apsirūpinusiu subjektyviu protu, kuris su nie- 
kuo nesitaiksto ir reikalauja iš būties visko. 

Pagrįstai demonstruodamas didelį pasaulinį objektyvaus proto 
paveikslą, švietimas rizikuoja ne vien tik sugriauti apgaulingas ide- 
ologines aukojimosi dingstis, bet ir pasyvios sąmonės paveldą, be 
kurio praktinis protas negali būti tikras protas. Savo geriausiais 
elementais ir antikinis „logocentrinis“ mąstymas suvokė, kad jo 
„objektyvaus“ pasaulio proto vizijos negali kilti dėl nuoseklios idė- 
jinės akcijos, o turi blyksėti kaip laimės momentai, kai „įmanoma 
yra padaryta” ir matomas didesnis ryšys tarp veikimo ir neveiki- 
mo. Jei dėl to kyla rimta mintis, kad visumos gali būti persismelku- 
sios protu, mąstytojas patvirtina, kad jis savo aktyviomis pastan- 
gomis suvokia pasyvų internuojančio neveiklumo protą. Tuo būdu 
idėją, kad pasaulio visuma yra simfoninis procesas, galima per- 
skaityti ir kaip subjektyvaus sugebėjimo visiškai atsipalaiduoti šif- 
rą, nebepriešiškai žiūrint į pasaulį. Kas sugeba kosminėje struktū- 
roje jaustis kaip namie, tas nelinkęs ir savęs luošinti visumos 
Molocho labui ir siekia kūrybiškai įsilieti į tai, kas įmanoma ir į 
nerūpestingą buvimą būtyje ir jos tobulinimą. Tai iš tiesų atitinka 
ir subjektyviausią proto interesą. 

Čia prasideda tai, ką norėčiau vadinti ne dialektika, o švietimo 
ironija. Su savo aktyvia planavimo, veikimo ir mąstymo ataka švie- 
timas ištisus du šimtmečius turėjo tokį pasisekimą, kad dabar be- 
veik jau neįstengjia su tuo pasisekimu susidoroti. Kad ir kaip keista, 
bet kaip tik ten, kur naujųjų laikų subjektyvus protas pakliūva į sub- 
jektyvių interesų mašiną, protas įstringa trasoje, o ten, kur subjek- 
tyvus protas pasiekia protingų rezultatų, subjektyvumai atsitrau- 
kia į antrą planą. Empirinis subjektyvumas taip pat nutolęs nuo 
subjektyvaus proto kaip pastarasis nuo „objektyvaus . Tiek vienas, 
tiek kitas, Žiūrint iš vien gyvenimiškų pozicijų, yra „idealistiškai 
kvanktelėjęs. Socialinėje tikrovėje subjektyvus protas yra pasisavi- 
namas privataus proto ir yra to gražaus bendrumo nutraukiamas į 
tūkstančio chaotiškai vienas kitam prieštaraujančių atskirų apskai- 
čiavimų dugną. Šiandien aišku, kad naujųjų laikų subjektyvaus pro- 
to konstrukcijos buvo ne mažiau utopiškos negu antikinės ir vidu- 
ramžių objektyvaus proto vizijos. Mat subjektyvus protas yra niekas 
be koherentinio bendro subjekto. Todėl naujųjų laikų mąstyme 
šmėkščioja „visuotinio subjekto“ vaiduoklis, kuris tarytum yra su- 

kaupęs savyje visą rūšies proto potencialą. Švietėjiškas universaliz- 
mas šiuo atveju yra toks pakilus, koks tik begali būti, kai mąstymas 
nepripažįsta jokių kompromisų. Jis remiasi komunikatyvaus totali- 
nio tarpininkavimo idėja, pagal kurią visi privatumai virsta visos 
planetos dialogu. Be komunikatyvaus patetinio branduolio subjek- 
tyvus protas negalėtų priešintis tam, kad būtų paverstas privačiu 
protu, tarnaujančiu individualiems, grupiniams ir sistemų egoiz- 
mams. Tiktai užbėgdamas į priekį bendru informavimu švietimas 
gali išvengti atskirų interesų karo ir rasti išsigelbėjimą bendrume. 
Nuo to laiko, kai buvo išsklaidytas socialinio komunikavimo mitas, 
švietimas turi remtis komunikavimo mitu. Komunikuojant atskiri 
interesai taip susilpnėja ir atsipalaiduoja, kad gali virsti protingais 
susitarimais. Tuo būdu atsiranda struktūra, panaši į tą, kuri pastebi- 
ma individo ir „objektyvaus proto“ santykiuose. Tiktai sąmoningas 
atskirų individų pasyvumas ir ramumas lemia tai, kad bendra nu- 
gali atskira, objektyvumas - subjektyvumą, patirtis — vien tiktai įsi- 
vaizdavimą. Iš komunikavimo doro gali tikėtis tik tas, kuris jau pri- 
pažino antikinio pasyvumo ir nusileidimo bendriems dalykams 
pirmenybę prieš atskirus derybų proceso dalyvių motyvus. Kitaip, 
kad ir esant dideliam informuotumui, vis dar atrodys, kad negali- 
ma susitarti. Jei negalėjimas paklusti yra struktūrinis nūdienos sub- 
jekto autonomijos bruožas, tai subjektyvus protas turi reikalauti bent 
jau tiek, kad subjektai pripažintų komunikavimo pirmenybę komu- 
nikuojančiųjų atžvilgiu ir patirties - „poreikių“ atžvilgiu; kitaip — 
jam galas kaip protui. 

 Ciniškojo proto kritika parodė, kaip egzistencinių ir socialinių ko- 
vų verčiami, tvirtais ir kartu vinkliais tapę „subjektai“ visais laikais 
ignoravo bendrumą ir nesvyruodami išduodavo bet kokius aukš- 
tosios kultūros idealus, jeigu iškildavo jų išlikimo klausimas. „Kovo- 
jantis protas“ iš anksto yra aktyvus bei neramus ir niekada nepripa- 
žįsta bendrumo, visuotinumo ir svarbumo pirmenybės. Esant 
tokioms sąlygoms, praktinės filosofijos pastangos atsiduria labai 
ankštuose rėmuose. Praktinis protas, bandantis valdyti subjektyvu- 
mo maišatį, tarsi veltui stoja prieš kietai savo nuomonės besilaikan- 
čių milijonų išsklaidytų privataus proto centrų interesus. Pastarieji | 
nori pajungti sau bet kokį privačių sąlygų racionalumą ir elgiasi taip, 
tarsi švietimui kai kuriose rezervuotose vietose, kur vyksta slapti 
skaičiavimai, nebūtų kas veikti. Į privatų protą regresavusiam sub- 
jektyviam protui visada būdinga tamsos noras (Ernstas Weissas), 

klastingas nenorėjimas žinoti aplinkybių, atsiribojimas nuo bendrų 
reikalavimų ir gyvenimo išugdytas strateginis atsparumas bet ko- 
kioms komunikacijos ir susitaikymo sirenų dainoms. „Rimti“ atskiri 
skaičiavimai kartais gali leistis į „derybas“, tačiau jeigu dialogo part- 
neriams per petį žvelgia vidiniai strategai, tai ir „komunikavimas“ 
yra strategiškai iškreiptas. Produktyvus komunikavimas nepripa- 
žįsta apskaičiuotų machinacijų ir turi (kai pavyksta) „sutikimo ko- 
munikuoti struktūrą . Tuo tarpu cinizmo analizė apibūdina neiš- 
painiojamų subjektyvizmų interakcijas, gerai aprūpintus privataus 
proto centrus, ginklais pasišiaušusius jėgų konglomeratus ir moks- 
lu paremtas normas viršijančias gamybos sistemas. Visi jie nė sapne 
nemano paklusti komunikatyviam protui ir komunikatyviais apsi- 
metinėjimais net nori pajungti jį savo tikslams. 

Naujausių krizių skaudžiai slegiami mūsų civilizacijos nariai jau- 
čiasi verčiami tarsi pakartoti atnaujinta antikine maniera „pažink 
pats save“ procesą ir čia pastebi savo visišką nesugebėjimą komu- 
nikuoti ir dorai atsipalaiduoti. Subjektyvumas, negalintis atsispin- 
dėti jokioje „visumoje“ , vis dėlto nuolat susiduria su daugybe ana- 
logiškų subjektyvumų, kurie kaip ir jis neturi savo pasaulio ir 
uždarai visą laiką seka tik tai, kas „sava“, o jų kooperacija su kitais 
visada yra „antagonistinė“, netvirta ir trumpalaikė. Atnaujintas „pa- 
žink pats save” virsta kraupia savisauga - kiekvieną „patį negai- 
lestingai atmeta kiti. Nepaisant didžiulio iškrikimo, pasaulio ir sa- 
vęs pažinimas kai kuriuo atžvilgiu konverguoja: privatizuoto 
subjektyvaus proto savisaugos kovos tiek viduje, tiek išorėje, tiek 
psichologiškai, tiek technologiškai, tiek artimiausioje aplinkoje, tiek 
politinėse sferose kreipia į tokius pat subjekto izoliuotumus, to- 
kius pat sąstingius, tokius pat poleminius strateginius subjekty- 
vizmus ir tokius pat vinklius aukštos kultūros papročių idealų nei- 
gimus. Aš bandžiau sukurti kalbą, kuria būtų galima kalbėti apie 
abi sferas tomis pačiomis frazėmis; cinizmo analizėje savęs pažini- 
mo ir pasaulio pažinimo kalba irgi turi būti tiesiogiai sinchroni- 
zuota - jeigu tik mes norime „savęs pusę“ parodyti be galo dorai, 
o „pasaulio pusę” — beatodairiškai aiškiai. 

Aišku viena: cinizmo analizė taikosi į subjektyvaus proto anali- 
zę, nenorėdama tiesiogiai grįžti prie prarastų objektyvaus proto 
iliuzijų. Tai reiškia nelabai rimtai kovoti su kitu. Todėl „ciniškojo 
proto kritika argumentuoja imanentiškai ir dialektiškai; ji reziu- 
muodama vėl apžvelgia švietimo eigą, jo vidinius prieštaravimus 

ir kartoja ironišką darbą dėl „superaš“ arba, tiksliau sakant, ben- 
dros kovos „darbą dėl idealo“, o tai neišvengiama, viešpataujant 
klasinių ir karinių visuomenių subjektyvizmams. Čia mus domi- 
na „kultūros kova“ dėl didelių idealų, kurių veiksmingumas ar 
menkumas lemia asmeninio ir kolektyvinio integralumo buvimą 
ar nykimą; tai kova dėl: didvyriškos drąsos, valdžios teisėtumo, 
meilės, gydymo meno, gyvo vertinimo, tiesos, autentiškumo, pa- 
klusimo patirčiai, mainų teisingumo. Šia seka mes fenomenolo- 
giškai apibūdiname įvairius vertybių pasaulius, jų vidinius lūžius 
ir kovas. Tuos idealus reikia vieną kartą be išankstinių nuostatų 
rimtai priimti, kad būtų galima pasekti, kaip jie buvo išjuokiami 
kinizmo rezistencijos, bei jų tragikomišką savęs demaskavimą val- 
džios ir pelno siekimo cinizmu. Kas nepripažino tokių idealų ir 
pats dviprasmiškai orientavosi į jų dviprasmiškumą, tam visai ne- 
atrodo būtini čia iškelti klausimai: iš kur kyla tos dviprasmybės, 
kokios patirtys laisvai „švietusią“ švietimo šviesą pavertė super- 
problemine nūdienos prieblanda. Taigi subjektyvaus kaip strate- 
ginio, strateginio kaip ciniško „proto“ kritika yra sudėtinga odisėja 
per ambivalentiškumus, kurių linijos, kuo labiau artėjame prie šių 
dienų, tuo ryškiau virsta grėsmingu kompleksu. 

„Sapere aude”! Taigi švietimo šūkis yra: „Turėk drąsos naudotis 
savo protu!“ — taip suformulavo Immanuelis Kantas 1784 m. gar- 
siajame rašinyje „Kas yra švietimas?“. Tai buvo pasitikinčio savi- 
mi, naujoviškai subjektyvaus išminties mokymo lozungas. Kantas 
su skeptišku optimizmu tarėsi galėsiąs subjektyviomis pastango- 
mis susidoroti su pasaulio tendencijomis, „dar“ nepaklūstančio- 
mis proto balsui. Gebėjimas pažinti save, kurį skelbė Kantas, re- 
miasi vitališka kokybe tokios drąsos, kuriai svetimas naujųjų laikų 
nusivylimas „sąlygomis“. Nors Kantas mums uždraudė mintį apie 
„objektyvius tikslus gamtoje, jo filosofavimas orientuotas ne į vi- 
sa valdantį pasaulio protą, o į įsitikinimą, kad mes galime suteikti 
proto pasaulio santykiams. Klasikinis švietimas irgi slapta tikisi, 
kad „daiktų prigimtis“ jau smarkiai priartėjo prie subjektyvaus pro- 
to pastangų, tarsi būtų ruošiama paklusti mūsų tikslams. Glau- 
džiai siedamas proto panaudojimą su drąsiu pasitikėjimu, Kantas 
nejučia teigia, kad, nors protą kritiškai diskretiškai turi riboti sub- 
jektyvumo pasiekimai, nors į pasaulį reikia žiūrėti labai kritiškai, 
vis dėlto jis pasikliauna dideliu tyliu gamtos „priartėjimu“ prie pro- 
to. Būtent drąsa leidžia švietėjiškam mąstymui galvoti apie pro- 

tingą aplinkybių valdymą. Jis nurodo pasyvumą, į kurį turi jaustis 
įaugęs ir švietimo veiklumas. Kur švietimas tikisi sėkmės, jis turi 
drąsaus spontaniško sumanymo ir veikimo struktūrą, pasikliau- 
jančią tuo, kad mūsų suvokimas ir veikla ne subjektyviai aklai pra- 
lekia pro visas tikrovės tendencijas, o išradingai ir dalykiškai prisi- 
jungia prie pasaulio siekimų ir jėgų, kad paskui iš to „sugalvotų 
daugiau protingų tikslų. 

Buvusių ir gresiančių pasaulinių katastrofų akivaizdoje šiandie- 
ninė istorijos nuvilta pasaulėjauta tuo nebenori rimtai tikėti. Daž- 
nai ji būna labai neryžtinga, kai reikia pasinaudoti „savo protu“. 
Praradę daug proto drąsos švietimo palikuonys šiandien yra ner- 
vingi, abejojantys ir forsuotai, be iliuzijų artėja prie globalinio ci- 
nizmo; užuominos apie humaniškos kultūros idealus atrodo įma- 
nomos tiktai pašaipos ir neigimo forma. Cinizmas, kaip apšviesta 
iškreipta sąmonė, yra tapęs nepataisoma įtartina išmintimi, atskyru- 
sia nuo savęs drąsą, visus pozityvumus aprioriškai laikančia apga- 
vystėmis ir siekiančia vien tiktai kaip nors išsilaikyti. Kas juokiasi 
paskutinis, juokiasi tarsi ištiktas pleuros šoko. Ciniška sąmonė su- 
muoja visų laikų „blogas patirtis“ ir pripažįsta tiktai beviltišką tvir- 
tų faktų monotoniją. Modernusis cinizmas yra kamuolys, kuria- 
me susipynę visi „amoralaus gudrumo mokymo gyvatynai“ 
(Kantas „Apie amžiną taiką”). Pasauliniai istoriniai nusivylimo mo- 
kymosi procesai baigėsi naujoviška ciniška poza. Jie paliko mainų 
šaltumo, pasaulinių karų ir idealų savinaigos pėdsakus mūsų pa- 
tirties suluošintose sąmonėse. Oplia, mes gyvenam; oplia, mes par- 
siduodam; oplia, mes ginkluojamės; kas anksčiau miršta, iš to ne- 
išskaičiuojama būsimai pensijai. Taip cinizmas garantuoja išplėstinę 
praeities reprodukciją naujausiame kada nors būto blogio lygme- 
nyje. Todėl greitos pasaulio pabaigos (pačių sukeltos) pranašystės 
tokios populiarios; „turėk drąsos pasinaudoti savo bomba“. Ciniš- 
kai atviras realizmas tarsi karščiuodamas perspėja mus pačius dėl 
mūsų pačių ir pasako tiesą. Paniški subjektyvizmai, apimti makab- 
riško baimės svaigulio, eina per žiniasklaidą ir kalba apie pabaigą. 
„Įsidėmėkit, įsidėmėkit, laikas yra keistas ir keisti jo vaikai - mes“. 
Ar mes netapome tokie, kaip numatė Decartes'as? Res cogitans val- 
domose raketose? Mes esame metalo „aš“, bloko „aš“, plutonio „aš“, 
neutronų „aš , mes esame slėptuvių piliečiai, artilerijos subjektai, 
raketų pensininkai, patrankų akcininkai, saugumo lemūrai, šarvų 
rentininkai, apokaliptiniai būtinybės raiteliai ir pacifistai fantomai, 

agituojantys už geresnius dalykus branduoline laisvo stiliaus eti- 
ka. Tiktai didžiausias įžūlumas dar turi žodžių tikrovei apibūdinti. 
Tiktai anarchistinis nuosmukis dar sugeba pripažinti šių dienų nor- 
malumą. Kaip ir Diogeno laikais sistemos atstovai savimi pasitiki 
mažiau už aiškius pamišėlius. Jiems belieka rinktis tiktai klaidingą 
savęs pažinimą kolektyviai žudantis arba klaidingo subjektyvu- 
mo savižudybę teisingai save pažįstant. 

Sapere aude! - toks lieka švietimo šūkis: švietimas ir naujausių 
pavojų prieblandoje sugeba atsispirti gąsdinimams katastrofa. Tik 
su jo drąsa dar galima ateitis, kuri būtų geresnė negu išplėstinė 
blogiausios praeities reprodukcija. Ši drąsa semiasi jėgos iš dabar 
jau tokių menkų prisiminimų apie spontanišką, niekieno nesukurtą 
gyvenimo gebėjimą būti normaliu. Kai senieji mokymai bandė kal- 
bėti apie „objektyvų protą“, nuo pat aukštos kultūros eros pra- 
džios jie norėjo perdėm „susvetimėjusiam“ pasauliui terapeutiš- 
kai priminti, kad viskas galbūt įeis į savo vėžes, jeigu mes kaip 
subjektai nusiginkluosime ir pereisime nuo kruopščiai užmaskuotų 
griaunamųjų aktyvizmų į pasyvumą. 

Bet ar tokius dalykus šiandien dar apskritai galima sakyti? Ar 
mūsų racionalumo sąjunga su „realizmu“ ir cinizmu slapta jau taip 
nesutvirtėjusi, kad nė girdėti nenori apie kitokį protą, ne tik apie 
aktyvų? Šiuo klausimu mūsų kritinė analizė baigiasi. Ką dar būtų 
galima pridurti? Dabar į žaidimą įsijungtų patirtys, kuriomis sun- 
ku remtis be įrodymų; ko negali argumentuoti, apie tai reikėtų pa- 
kalbėti kita proga. Tai patirtys, kurias aš galiu apibūdinti tik kaip 
audringas dėl nusisekusio gyvenimo. Geriausiomis mūsų gyveni- 
mo akimirkomis, kai vien dėl sėkmės ir energingiausia veikla iš- 
tirpsta neveiklume ir gyvenimo ritmas mus spontaniškai neša, drą- 
sa gali staiga pasireikšti kaip euforiškas aiškumas arba kaip 
nuosekliai ramus rimtumas. Ji žadina mumyse dabartį. Joje ben- 
drumas staiga pakyla į būties aukštį. Šalta ir šviesi kiekviena aki- 
mirka įeina į tavo erdvę; tu nesiskiri su jos šviesa, su jos vėsa, su 
jos džiugesiu. Blogos patirtys duoda kelią naujoms aplinkybėms. 
Jokia istorija tavęs nesendina. Vakarykštis žiaurumas mus nieko 
neverčia daryti. Tokio dvasingo buvimo šviesoje pasikartojimų 
grandinė nutrūksta. Kiekviena suvokta sekundė naikina beviltiš- 
ką praeitį ir tampa pirma kitos istorijos sekunde. 

